
Prefaţă. 


M 


Am scos din tipar şi volumul de faţă, al VI-lea, 
din publicaţiunea mea, despre luptele politice-naţionale 
din trecut ale Românilor din statul ungar, și-l depun 
în mâna cetitorului. In acest volum e descrisă epoca 
dintre anii 1872—1881, cu toate mișcările noastre po- 
litice-naţionale de pe atunci, şi sunt date toate vorbirile 
parlamentare, rostite din partea deputaţilor români în 
dieta ţării, şi din partea Arhiereilor noştri în casa mag- 
naţilor. La fiecare document ori vorbire e indicat isvorul 
de unde s'a luat. Greșelile cari se vor fi străcurat în 
acest volum, onoratul cetitor, descoperindu-le, va binevoi 
a le îndreptă singur. Volumul următor (penultimul) va 
fi tipărit în cursul anului care vine. 


Sibiiu, 20 lunie n. 1910. 


Teodor V. Păcăţian. 

În preajma alegerilor. 


Inteligența română s'a întrunit şi de astădată, ca 
înainte cu tre ani, la 1869, în adunări naţionale, înainte 
de alegeri, pentru a se consultă şi a luă hotăriri cu pri- 
vire la atitudinea politică a poporului român din patria 
aceasta, la alegeri, și după alegeri. Românii din Ungaria 
și Banat, reprezentaţi totdeauna în trecut în camera un- 
gară prin deputaţii lor naționali, au ținut o frumoasă 
adunare în Arad, convocată de clubul deputaților naţio- 
naliști,” în care şi-au precizat de nou programul politic, 
și au luat măsurile necesare pentru organizarea partidului 
național român în toate cercurile electorale în cari po- 
porul român formează majoritatea alegătorilor, ca par- 
tidul să poată întră în luptele electorale bine organizat 
şi disciplinat, deci cu sorți de isbândă. lar Românii din 
Ardeal, ale căror interese naţionale, și al căror credeu 
politic, cum ştim, nu eră întru toate identic cu al Ro- 
mânilor din Ungaria și Banat, au ţinut o adunare po- 
litică în Sibiu, decretând în ea activitatea la alegerile 
pentru camera ungară, și la câteva săptămâni alta în 
Alba-lulia, unde a fost acceptată de nou politica de 
pasivitate, aşa cum a fost ea decretată înainte cu trei 
ani în conferența națională română dela Mercurea. 

Pe când deci între Românii din Ungaria şi Banat 
a domnit şi acum cea mai perfectă bunăînţelegere, și 
hotărîrile aduse în adunarea lor din Arad au fost pro- 
ductul unei solidarități atât de impunătoare, încât mo- 
mentul acesta însemnat a fost trecut și în procesul verbal 
al adunării, cu cuvintele, că; «acest act de frățietate să 

1* 

fie model posterității», care niciodată «să nu uite și să 
nu slăbească din aceasta conțelegere sfântă», — Românii 
din Ardeal nu au rămas solidari, închiegaţi întrun singur 
partid politic, ci s'au divizat pe față în două: în acti- 
viști şi în pasiviști, rămânând cam tot divizați până la anul 
1881, când s'a făcut contopirea tuturor Românilor, din 
Ardeal, Ungaria și Banat, întrun singur partid politic, 
în partidul naţional român, cu un singur program, pro- 
gramul dela 1881, obligător pentru fiecare Român din 
statul ungar. 

Activiștii erau conduși în atitudinea lor politică de 
aceleași motive, pe cari le-au fost scos pe plan și înainte 
cu trel ani, în scopul de a împedecă decretarea pasivi- 
tății. Anume, că situaţia e cu totul schimbată, dela Viena 
nu se mai poate cere și nu se mai poate aşteptă ni- 
mica, prin urmare acum în Pesta trebue apărat aceea 
ce avem, pentruca să nu ni se iee. Să trimitem deci la 
Pesta, în cameră, oamenii noștri, ca să ne apere inte- 
resele, pentrucă dacă lăsăm să meargă alții, străini de 
neamul nostru, aceștia nu în folosul nostru, ci chiar în 
contra intereselor noastre au să-și desvoalte activitatea 
în dietă. lar armele pasiviștilor erau iarăș tot cele din 
trecut: Nu ne permite legea mașteră electorală să ne 
alegem deputaţi la dieta din Pesta amăsurat forţelor 
noastre numerice, dar nu ne permite nici demnitatea 
noastră națională să întrăm în dieta unei țări, cu care 
țara noastră a fost unită fără întrebarea și învoirea noa- 
stră. Deci nu întrăm în dieta din Pesta, înainte de a fi 
reparată această greșală politică, pe o cale ori alta, din 
partea celorce au săvârșit-o. 

Ideile activiştilor se lățiseră binișor printre Românii 
din Ardeal. Propagatorii lor înduplecaseră chiar și pe Mi- 
tropolitul Șaguna, părintele politicei de activitate, să iese 
din rezervele pe cari şi le-a fost impus încă în toamna 
anului 1866, când disgustat s'a retras cu totul de pe 
terenul politic, şi să se pună de nou în fruntea politicei 
naționale române. Dorinţa lor Șaguna a împlinit-o cu 
multă prevenire, punându-se numai decât în înțelegere 
cu colegul său din Blaj, cu Mitropolitul Vancea, — ca 
în vremile trecute de strălucitoare glorie națională, — 

şi exoperând, cu acesta împreună, dela Por ungu- 
resc, finerea unui mare congres național al Românilor 
din Ardeal, pentru a-şi preciză dorinţele şi durerile. 

Dar majoritatea Românilor inteligenți eră totuş și 
acuma pentru neparticiparea la alegeri, pentru pasivitate, 
şi în acest înțeles s'au luat hotărîri în adunarea din 
Alba-Iulia, în jurul căreia s'a comis însă greşala, că sa 
ținut numai cu câteva zile înainte de alegerile pentru 
dietă, ori chiar în cursul alegerilor, și astfel păturile 
largi ale poporului nu au putut să fie orientate din 
vreme, ci a făcut fiecare alegător cum a voit: unii au 
mers la urnă, alții mau mers, și astfel nici pasivitatea nu 
a fost observată cu stricteța din rândul trecut, dar nici 
activitatea, decretată din partea celor întruniţi în adu- 
narea din Sibiiu, pe lângă tot zelul laudabil desvoltat 
din partea comitetului sibiian, nu a dat roadele aștep- 
tate, pentrucă numai un singur deputat român a putut 
fi ales pe întregul teritor al Ardealului, Petru Nemeș, 
în cercul electoral al Mociului, comitatul Cojocnei. 

Văzând divizarea aceasta a credincioșilor lor, dar 
văzând și aceea, că presa naționalistă română mereu îi 
îndeamnă să nu între în luptele politice, ci să stee la 
oparte, făcând, la vreme de trebuință, pe mijlocitorii 
între poporul român şi guvernul țării, — Mitropoliţii ro- 
mâni Sau retras iarăși de pe terenul politic, şi astfel 
nici din congresul național politic al Românilor din 
Ardeal, a cărui convocare eră dejă permisă din partea 
guvernului, cu condiţia însă, să nu se țină înainte de 
alegeri, ci după alegeri, nu sa ales nimica, pentrucă 
guvernul dase numai Mitropoliţilor îndreptăţirea de a-l 
convocà. 

Pe scurt deci, în Ungaria și Banat a erà lim- 
pede la anul 1872, în urma bunei înțelegeri dintre frun- 
taşii Românilor de acolo, iar în Ardeal Românii au 
rămas desbinaţi, desorientați şi neorganizați. 

Premițând această scurtă expunere a situației poli- 
tice de atunci, vom da acum amănunte despre felul 
cum au decurs cele trei adunări naţionale românești 
dela 1872, din Sibiiu, Arad și Alba-Iulia, făcând înce- 
putul cu 

Adunarea dela Arad. 


Adunarea politică naţională română, ţinută la 9 
Maiu n. 1872 în Arad, a avut succes desăvârșit. S'a 
deschis la oarele 4 d. a. în sala mare a hotelului «Crucea 
Albă şi s'a terminat la oarele 8 sara. Au fost de faţă 
preste 300 inteligenți români, cari au reprezentat po- 
porul român din întreagă Ungaria și din Banat. A tost 
reprezentat și Sătmarul, Salagiul și Solnocul, cele mai 
depărtate colțuri ale ţării ungurești, și bine a fost re- 
prezentat Carașul, Torontalul și Timișul, comitatele bä- 
nățene locuite de Români. Greul publicului l-a dat însă 
comitatul Aradului și Bihorul. 

Deschiderea adunării a făcut-o convocatorul, An- 
toniu de Mocsonyi, prezidentul clubului deputaţilor ro- 
mâni din sesiunea trecută, la a cărui propunere adu- 
narea alege prezident pe advocatul din Arad Zoan Po- 
poviciu- Desseanul. 

După constituire adunarea întră în desbaterea unui 
proiect de program naţional, stabilit într'o conferenţă 
intimă mai îngustă. Unele puncte ale proiectului de 
program au fost combătute din partea lui Dr. /osif 
Hodoşiu, a Arhimandritului Miron Romanul, apoi de 
cătră Vichentie Bogdan, Alexandru Roman şi Mircea B. 
Stănescu, dar în urmă proiectul a fost votat fără modi- 
ficare, în textuarea prezentată, care eră următoarea : 


« Conferența aceasta decide, că partida națională română 
are să se susțină și mai departe, atât sub decursul alegerilor, 
cât și în dieta țării, ca partidă politică națională de sine 
stătătodre, și priveşte de a sa chemare să lucre cu toate mij- 
loacele legale şi loiale spre aceea, ca în cât mai multe cercuri să 
se aleagă membri pronunțaţi şi rezoluți de-ai partidei noastre. 

Se statorește următoarea programă pentru partida politică 
națională română de sine stătătoare: 

T. Solidaritate cu națiunile patriei de asemenea direcțiune 
politică. 

2. Conferența pretinde, ca chestiunea de naționalitate să 
se deslege între marginile integrității politice teritoriale ale țării, 
și fără a face imposibilă o administrațiune regulară pe baza 

egalei îndreptățiri naționale, cât mai curând, în sensul acelui 
proiect, pe care clubul național l-a așternut dietei în an. 1868. 

3. Fără a prejudecă deciziunilor conferenței generale a Ro- 
mânilor din Transilvania ce se va fine, această conferență până 
atunci fine la proiectul de rezoluțiune, pe care în anul 1868 
clubul național l-a așternut dietei, având acel proiect de scop a 
netezi calea pentru o complanare a diferențelor ce subsistă între 
unele dispozițiuni legislatorice și între interesele îndreptățite ale 
poporului român din Transilvania. Dar în virtutea identității 
de interese între noi și frații noștri din Transilvania, această 
conferență se crede îndreptățită a-și exprimă -dorința, că în cazul, 
dacă Românii din Transilvania în conferența lor eventuală s'ar 
pronunță pentru participarea la alegeri, ei vor să-și fină de che- 
marea lor națională, ca în toate cercurile în cari ei formează 
majoritatea, să aleagă numai deputați pronunțați de partida na- 
fională română. 

4. Fiindcă după experiențele de până acuma ma putut să 
nu fie observat un fel de nex intern între art. de lege XII. din 
1867 și între negafiunea egalității de drept pentru naţiunile ne- 
maghiare, din cauza aceasta este datorința partidei naționale 
a-l combate cu toate mijloacele legale. 

5. Partida națională dorește să se extindă cât mai mult 
dreptul de alegere, și anume, fine de datorință a lucră spre aceea, 
ca legea electorală din Transilvania, care batjocorind ideea drep- 
tului, scoate din cadrul constituțiunii mai mult decât ?/, ale po- 
porațiunii, să se reformeze cât mai curând, în conformitate cu 
recerințele democratice ale adevăratei sisteme reprezentative. 

6. Parida națională consideră înaintarea învățământului 
public de o condifiune prealabilă pentru prosperarea țării întregi, 
și a națiunii române deschilinit. Drept aceea ea va stărui la în- 
ființarea de felurite institute de învățământ şi de cultură publică 
și pentru poporul român. Anume, fiindcă învățământul poporal 
românesc cade în precumpenința școalelor confesionale, va tinde, 
ca acele dispozițiuni ale legii, cari îngreunează eficacitatea acestor 
școli, să se delăture cât mai curând. 

7. Partida națională, din privința unei bune economii de 
stat, va tinde și mai departe, ca și până aci, a împedecă toate 
cheltuielile neproductive, și cari nu sunt de interes general, și va 
ațânti, ca printr'o reformă a sistemei actuale de. contribuțiune 
sarcinile să se împartă mai potrivit. 

8. Partida națională va sprijini dorințele partidei naționale 
din Croația, întrucât acestea nu tind a desface legătura legală 
cu coroana sfântului Stefan. 

9. Partida națională combate instituțiunea voturilor virile, 
centralizațiunea întrodusă, atât în administrațiunea politică, cât 
și în cea judițiară, și peste tot își recunoaşte de datorință a 
înaintă toate reformele necesare pentru desvoltarea materială și 
spirituală a ţării, în spiritul democrației şi al liberalismului».*) 

Despre decurgerea adunării s'a redactat următorul 
proces verbal: 


Protocolul adunanţei politice a Românilor, ţinută în Arad, 
la 9 Maiu n. 1872. 


1. La orele 4 d. a„ dupăce sala mare a hotelului «La crucea 
albă» eră ocupată des de Români din toate părţile vecine şi de 
toate profesiunile sociale câte plac Românilor şi le onoară, întră 
în sală Antoniu Mocsonyi, președintele clubului deputaţilor na- 
ționali români dela dieta ce se încheie în Pesta, și luând pre- 
zidenţia salută pe număroșii înfăţişaţi și le deslușeşte, prin o cu- 
vântare scurtă și clară, scopul pentru care i-a conchemat la adunare. 
din încredințarea clubului, al cărui preşedinte fusese. Acest scop, 
zise oratorul, este cel spus apriat în conchemarea ce se publică 
în ziarul «A/bina» și în celelalte foi naţionale, anume: 

a) pentru a deliberă și mijloci conţelegeri despre programa 
naţională ;. b) pentru a combină și a pune la cale cele mai co- 
răspunzătoare mijloace în privinţa alegerilor ce ne stau înainte, 
întru interesul cauzei naţionale. 

După acestea, oratorul conchemător, mulţămind înfăţișaților, 
că au venit în număr atât de mare, recomandă de preşedinte 
pentru această adunanţă pe dl Zoan Popoviciu- Dessean. 

Decis: Adunanţa aclamă între vivate pe dl Zoan Popoviciu- 
Dessean de preşedinte. 

2. loan Popoviciu-Dessean, ocupând locul de preşedinte 
şi recomandându-se la bunăvoința și la iubirea înfățişaţilor, ac- 
centuiază seriozitatea scopului care pretinde desbateri cât mai 
liniștite şi mai serioase. Recomandă adunanţei de notari pe 
Iosif Botto şi pe George Popa. 


*) Din Telegraful Român», anul 1872, Nr. 36. 

Decis: Adunanţa îşi alege de notari ai săi pe Iosif Botto 
şi pe George Popa, şi se proclamă de constituită. 

Parteniu Cosma salută dispoziţiunea clubului deputaţilor 
naţionali, cari prin conchemarea acestei adunanţe au dat oca- 
ziune fiecarui Român a contribui la stabilirea programei poli- 
tice a naţiunii sale. Propune mulțămită acestui club și preşe- 
dintelui pentru ţinuta din dietă şi pentru conchemarea acestei 
adunanţe. 

Decis: Adunanţa în unanimitate votează recunoștință și 
mulțămită clubului deputaţilor naţionali, şi deschilinit domnului 
Antoniu Mocsonyi, preşedintelui acestui club, atât pentru ţinuta 
politică în dieta farii, cât și pentru conchemarea acestei adu- 
nanţe. 

4. Preşedintele Joan Popoviciu-lDDessean spune adunanței, 
că reuniunile politice de prin comitatele vecine au trimis man- 
datari anume la această adunanţă, ale căror nume sunt cunoscute 
deja în parte și din gazetele naţionale. Acum sar perde prea 
mult timp, dacă artrebui să se prezinte și primească salutările 
dela fiecare delegațiune, precum s'au însinuat ele la prezidenţie. 
Drept aceea, propune a se primi constatarea generală, că aici 
sunt reprezentați Românii din urmatoarele comitate: al Aradului, 
Bihariei, Bichișului, Cenadului, Timişului, Carașului, Zarandului, 
Solnocului-de-mijloc, Satmarului şi al Crasnei. lar Românii din 
îndepărtatul district al Chiorului (Cetatea-de peatră) neputându-se 
prezentă prin delegaţi, trimit din capitala lor această telegramă : 
Şomcuta 9 Maiu. Adunării naţionale române din Arad. Inte- 
ligenţa din Șomcuta, districtul Chiorului, neputându-se înfaţișă, 
salută cu sentimente fîrâțeşti întreaga adunare, condusă de do- 
rința, a vedeă națiunea scăpata de prigonirile adversarilor. Se 
declară solidară în privinţa concluzelor ce le aduce adunarea, 
fiind convinsă, că acelea vor coraspunde scopului măreț. Se 
vieze zeloșii bărbaţi întruniţi în interesul -prosperării naţionale! 
(Subscrişi): Andreiu Medan, Vasile Indre, Mihaiu Mihalca, Stefan 
Cosmuţa, George Butean, Francisc Mihalca, Grigorie Tămaș, 
Miculescu, Vasile Chișiu, Nicolae Nilvan, Teodor Indre, Florian 
Nilvan, loan llieșiu, Demetriu Indre, Sandru Popa, George 
Nemeș, loan Indre, Alexiu Varna, Petru Luţiu şi întreg poporul 
român chioran. 

Intre aplauze se enunță decisul: Adunarea primeşte cu 
viuă plăcere telegrama inteligenţei din Chior, ce ne aduce sa- 

lutări purcese din inimi de frați, şi cu bucurie ia cunoştinţă de- 
spre aderenţa Chiorului la concluzele acestei adunanţe. Deaşiş- 
derea primeşte constatarea generală, că aici sunt reprezentaţi 
Români din comitatele: Arad, Bihor, Timiş, Cenad, Bichişiu, 
Zarand, Caraș, Solnocul-de-mijloc, Sătmar și Crasna. Intruniţi 
din toate părțile, salutându-se unii pe alţii și îmbrăţişându-se 
frațeşte, scriu în protocol acest act de frățietate, ca să fie model 
posterității, pe care o provoacă prin aceasta cu toată solemni- 
tatea, ca în zilele de bine, cu cari o va binecuvântă, după a 
noastră credință, Dumnezeul părinților noștri, ea să nu uite şi 
să nu slăbească din această conțelegere sfântă, ce noi astăzi în 
zilele de ispită o afirmăm în fafa contrarilor noştri şi o sigilăm 
cu îmbrățișările noastre. 

5. Dr. Alexandru Mocsonyi, motivând necesitatea unei pro- 
grame naţionale, aşterne un proiect de rezoluţiune, care numai 
decât se primi în desbaterea generală, și începându-se desba- 
terea specială, se înscriseră și cuvântară la fiecare punct mai 
mulți oratori, ca: Dr. Iosif Hodoşiu, Vichentie Babeş, Vichentie 
Bogdan, Miron Romanul, Alexandru Roman, Mircea B, Stănescu, 
Sigismund Borlea, Demetriu Bonciu, Mihai Sturza și alţii, În 
fine cu unanimitate se primiră toate punctele, fără nici o mo- 
dificare, făra numai în preamblu la cuvintele «partida noastră» 
se scriseră la propunerea lui /lodoșiu acestea: «naţionala ro- 
mână», aflând adunanţa, că e cu cale să se accentueze carac- 
terul cât mai bine, 

Drept aceea întregul proiect de rezoluţiune este acesta: 

Conferența aceasta decide etc.» (Publicat pe pag. 6—8). 

6. Demetriu Bonciu propune şi adunanţa primeşte în una- 
nimitate acest 

Decis: Insinuaţiunile ce din diferite părţi, şi mai cu seamă 
din a guvernamentalilor se fac naționaliștilor români, ca și cum 
cauza lor naţională și mişcările și luptele întru interesul aceleia 
ar cuprinde atacuri în contra tronului, patriei, constituţiunii, in- 
tregităţii -și unitaţii. statului ungar, — ca unele ce stau în cọn-+ 
trazicere cu caracterul, cu tot trecutul şi cu prezentul naţiunii 
române, — sunt nu numai însinuațiuni neîntemeiate, ci și neadevăr 
și calomnie tendenţioasă, căci partida naţională română, nutrind 
totodata simţ curat patriotic, nu a avut şi nu are intențiunea 
de a îngreună și periclită desvoltarea şi fericirea patriei comune, 
ci este de convingerea, că din recunoaşterea drepturilor naţio- 

nale şi din mulțămirea naționalitaților va rezultă, nu periclitarea, 
ci întărirea tronului și asigurarea patriei. Pe acest motiv, par 
tida naţională română îşi ţine de datorinţă a respinge, cu toată 
rezoluţiunea, însinuaţiunile amintite. 

7. Mircea B. Stănescu propune şi adunanța primeşte în 
unanimitate 

Decisul: Candidaţii şi respective deputaţii naţionali români 
au a se obligă sub cuvânt de onoare, că vor aparțineă partidei 
naţionale. române şi programei ei. 

Venind la ordine modul procederii la alegerile viitoare 
pentru deputaţii dietali, Vichentie Babeș face o propunere, pe 
care adunanța primindu-o cu unanimitate, o trece la protocol 
astfel ca- 

Decis: Pentru priveghiarea asupra alegerilor şi conducerea 
şi sprijinirea lor întru toate, în interesul partidei naționale ro- 
mâne, se va înființă: 

a) Un comitet general în Arad, din cel puţin 15, şi cel 
mult 25 membri, din loc şi de prin alte părţi, iar prin mijlocirea 
acestuia se vor înfiinţă: 

b) comitete naţionale centrale particulare în toate comita- 
tele, respective districtele unde nu există încă. Mai departe, prin 
stăruința acestora se vor înființă: 

c) comitete. cercuale prin toate cercurile şi comunele, cari 
comitete vor stă între sine în atingere, în legatura şi conlucrare 
cu comitetele centrale din propriile comitate, respective districte, 
şi la caz de necesitate cu comitetul general. 

d) Comitetele cercuale vor aveă nemijlocita îngrijire, şi ele 
vor lucră şi deadreptul prin comitetele comunale. Ele vor con- 
duce la înscriere şi votare pe alegatori, şi fot ele vor mijloci 
adunări pentru a pune candidat şi a luă acestuia parola de 
onoare, precum și pentru oricare alta trebuinţa. 

e) Când un cerc nu ar aveă candidat naţional, sau nu s'ar 
puteă întruni pentru punerea unui atare, cercul, respective par: 
tida naţionala de acolo, va face apel la comitetul central din 
acelaş comitat, respective la cel general, şi acesta va întreveni 
cu sfatul şi cu conlucrarea sa. 

£) Comitetele sunt împuternicite a încheiă compromisuri cu 
alte partide politice întru interesul alegerilor naţionale. Comi- 
tetele cercuale însa pururea numai cu ştirea şi pe lângă sfatul 
comitetului superior. 

8) Pentru a se constitui comitetul general amintit în punctul 
de mai nainte, adunanţa aduce acest 

Decis: Se constitue comitetul general, cu reședința în Arad, 
și urmatorii se aleg membri ai acestui comitet: loan Popoviciu- 
Dessean, Lazar Ionescu, Dimitrie Bonciu, Mircea B. Stănescu, 
loan Raţiu (protop.), Iosif Codrean, Teodor Serbu, Ioar Arcoşi, 
George Crăciunescu, Dr. loan Pap, toți din Arad, apoi Alesiu 
Popoviciu din Comloș, Nicolae Filimon din Pecica, Paul Mi- 
lovan din Mândruloc, Stefan Adam din Timişoara, Alexandru 
Mocsonyi din Căpălnaş, loan Popoviciu din lancahida, Teodor 
Pap din Baia-de-Criş, Partenie Cosma din Beiuş, George Va- 
silievici, şi Vichentie Pop din Jebeliu. 

10. Iulian /anculescu aminteşte ordinaţiunea ministrului de 
justiție, în cauza alegerilor, şi instrucțiunea supremului procuror 
regesc, cari amândouă fiind emise pentru a scuti libertatea per- 
sonală a alegătorilor în contra atacurilor eventuale din partea 
așa zișilor corteşi, întimpină ambele o explicare de tot contrara, 
şi anume, este teamă de influințarile ce ar veni din partea unor 
oficiali, cari nu vor să înțeleagă litera şi scopul amintitelor două 
ordinaţiuni. La propunerea oratorului şi a preşedintelui /. Po- 
poviciu- Dessean, adunanţa aduce în unanimitate acest 

Decis : Conterenţa declară, că dupăce libertatea mişcămin- 
telor electorale e garantată prin legile ţării, chestionata ordina- 
țiune ministerială nu poate aveă, și întradevăr nici nu are alt 
înțeles, decât a pune stavilă atacurilor ţintite contra sigurităţii 
persoanei alegătorilor, și în urmare, contra libertăţii alegerilor. 
Drept aceea, conferența respinge cu indignaţiune orice expli- 
care sinistră, cum şi eventuala aplicare necorectă a acelei or- 
dinațiuni ministeriale, și spre a preveni consecințele astorfel de 
tendințe, apelează la conducătorii și inteligenții români din toate 
părțile, ca să înveţe pe alegători despre drepturile și datorin- 
tele lor legale față de alegerile de deputaţi, recomandându-le 
deosebit, de o parte de a se reţineă dela orice atacuri țintite 
contra sigurității personale, precum despre altă parte a nu su- 
feri dela nimenea nici un fel de presiune spre dauna libertăţii 
alegerilor, pentrucă amintita dispozițiune ministerială nu poate 
aveă alt scop, decât a asigură libertatea personală în mişcă- 
mântul electoral, fără diferință de partide, a fiecărui alegator, 
dar nici decât a ştirbi ceva din această libertate, ce o garan- 
tează legeă însaş. 

11. Pentru autenticarea acestui protocol și pentru publi- 
carea lui adunanța aduce 

Decisul: Comitetului central ce se alese i-se încredințează 
autenticarea acestui protocol şi modul publicării lui, astfel, ca 
să ajungă la cunoștința tuturor Românilor, fie prin gazetele na- 
ționale, ori şi prin tiparire separată. La toată întâmplarea şi prin 
oricare mod, publicarea să se facă în toate părțile și cât mai 
curând, ca nici un Român interesat de binele națiunei sale să 
nu rămână în neștiință sau la îndoială despre datorința sa na- 
fională, ci să o vadă apriat, ca să o ințeleagă și să și-o îm- 
plinească. 

12. Ne mai fiind alt obiect la desbatere, președintele mul- 
țameşte adunanțzi pentru tactul și inteligența de care dete 
probe în decursul desbaterilor, şi exprima recunoştinţă pentru 
încrederea cu care l-a onorat. Adunanţa se desface între urari 
entuziastice pentru președinte, pentru Mocsonyi, pentru îrăţie- 
tate şi pentru conţelegere naţională. 

Acest proțocol s'a cetit și s'a autenticat în şedinţa comi- 
tetului central, ţinută în 12 Maiu n. 1872. Preşedinte: Joan Po- 
poviciu-Dessean m. p., notar: George Popa m. p.*) 


Adunarea din Sibiiu. 


Duminecă și Luni, 5 și 6 Main n. 1872, sa ţinut 
în Sibiiu conferență națională, convocată la inițiativa 
clubului național român din Făgăraș. Au luat parte tri- 
miși ai (DE Esti române și ai cluburilor naţionale din: 
Braşov, Bran, Săcele, Făgăraș, Alba-lulia, Hunedoara, 
Haţeg, Deva, Orăștie, Sebeș, Sighișoara, Mediaș, Cluj, 
Offenbaia, Solnocul-inferior, și din alte pu, ale Ardea- 
lului, locuite de Români. Mare însă na fost numărul 
celor ce au luat parte la adunare. 

După discutarea amănunţită a situațiunei politice, 
conferența a votat, în ședința a doua, următorul pro- 
iect de rezoluţiune, prezentat din partea advocatului 
Iosif Pușcariu din Braşov: 

«Adunarea aceasta se declară pentru activitate pe terenul 
politic, prin urmare și pentru participare la alegerile de de- 


*) Din „Telegraful Român‘, anul 1872, Nrul 39. 

putaţi dietali. Ea institue un comitet pentru. realizarea acestei 
declarațiuni, pe care o va împărtăşi cluburilor înființate, ori în- 
ființânde, tot spre acelaş scop. 

Ținuta politică pe mai departe și precizarea postulatelor Ro- 
mânilor le concrede unui organ central național (congres, confe- 
rență). Spre reînființarea acestui organ va rugă pe ambii capi 
români bisericești să iee inițiativa, și va adresă aceasta rugare 
Excelenței Sale Mitropolitului Andreiu baron de Șaguna, ca sin- 
gurului președinte, care se află 'n viaţă, al comitetului perma- 
nent național. In caz când păstorii nu vor voi a luă inițiativa, 
comitetul se îndatorește a adună opiniunile cluburilor despre mo- 
dalitatea reînființării organului central și a se acomodà acelora, 
eventual a conchemă de nou la sfat inteligența».*) 


Despre modul cum a decurs această conferență 
națională ne dă lămuriri procesul verbal luat cu ocas 
ziunea aceea, care e de cuprinsul următor: 


Protocolul adunării inteligenţei române din 5 Maiu 1872, 
la Sibiiu. 

«Iniţiativa la aceasta adunare a luat-o clubul naţional al 
districtului Făgăraș, al cărui comitet permanent, prin hârtia sa 
din 14 Aprilie 1872, subscrisă de catră Joan Antonelli, ea vice- 
președinte, şi Aron Densușian, ca notar, sa adresat la fruntașii 
inteligenței române din Transilvania, pe cari îi roagă, ca fără 
amânare să constitue cluburi naţionale, şi acestea se trimită de- 
legaţii lor la o consultare, în cauzele politice naţionale și asupra 
chestiunii alegerilor de deputaţi la dieta viitoare. 

După ce s'a adunat în localul «Asociaţiunei> un număr 
frumos de inteligență, domnul căpitan districtual în pensiune, 
Bran de Lemeny, ca preşedintele clubului tăgărășan, întăreşte, 
că învitaţiunile făcute sunt adevărata expresiune şi voință a clu- 
bului național din Făgăraș, iar la întrebarea domnului Dr. Joan 
Borcia din Sibiiu, că ce conclus a adus acel club în privinţa 
alegerilor dietale descopere, că Făgărașul s'a declarat a parti- 
cipă la alegeri. 

După aceasta, inteligența înfăţişată, privindu-se de o adu- 
nare a tuturor "Românilor de față fiitori, cu scop de a se con- 
sultă, a se înţelege între sine și a-și exprimă opiniunea în amin- 


*) Din „Telegraful Român“, ànul 1872, Nr. 34. 

titele cauze grave naționale, ca o directivă pentru ceice o vor 
aflà de bună, roagă pe domnul Bran a purtà prezidiul în adu- 
nare și a deschide ședința, 

Domnul căpitan Bran deschide ședința, 

Domnul Mezei, trimis de cătra clubul din Alba-lulia, ia 
cuvântul, şi declarând, că însuș este pentru activitate, excepţio- 
nează totuşi competința adunării de a aduce vre-un conclus 
deobligător, și propune, ca. să se amâne desbaterea și să se 
transpună la o conferență generală mare națională, pe care sa 
o concheme această adunare la Alba-lulia. 

„După multe desbateri se naşte propunerea făcuta de dl 
advocat Josif Pușcariu, trimisul clubului din Brașov, ca adu- 
narea să se declare pentru participare la alegerile dietale, şi 
numai chestiunea ţinutei politice pe mai departe să se con- 
creadă unei adunări generale, apoi propunerea domnului Petru 
Nemeș dela Cluj, ca adunarea să se declare pentru activitate şi 
participare la lucrările pregătitoare pentru alegerile dietale, iara 
celelalte chestiuni să le decida o conferență generala naţională, 
care să se concheme de cătră un comitet, ce-l va alege această 
adunare, și adecă, la Sibiiu, sau la Alba-lulia. 

După lungi desbateri, mai ales formale, la cari au luat 
parte mai toți membrii adunării, şi dupăce atât domnul Mezei 
și contrimisul sau Axente Sever, cât şi domnii de o opiniune cu 
ei, Elie Măcelariu din Mercurea şi dl protopop Joan Hania din 
Sibiiu, sau declarat a primi propunerea d-lui Nemeș, fiind timpul 
înaintat, și pentru clarificarea propunerilor şi a desbaterilor me- 
ritoriale asupra acelora, “a amânat lucrul pe ziua următoare. 

Şedinţa din 6 Maiu 1872 se deschide la 4 oare d. a. Spre 
ușurința lucrărilor preşedintelui se alege dl advocat Joan de 
Preda din Sibiiu ca notar. 

Domnul advocat Josif Pușcariu îşi formulează propunerea 
sa în scris și o aşterne prezidiului. Se aclude aici sub 1. 

Asemenea face domnul Petru Nemeș, a cărui propunere 
se aclude aici sub 2. i 

~ Imtraceea se prezentează în ședință dl George Pop din 
Hunedoara, cetăţan, ca trimis al clubului de acolo, și arătând, 
că unele împrejurări ale d-sale pretind ca să plece, — preda 
prezidiului plenipotența sa dela club, cu acea adaogere, că 
acest club va primi concluzele ce le va face adunarea. Această 
plenipotență se alătură sub 3, 

La aceste propuneri și obiecte iau cuvântul în diferite rân- 
duri domnii: protopop Raţiu din Haţeg, Diamandi Manole din 
Braşov, Dr. Joan Borcia din Sibiiu, dl căpitan Roman din Braşov, 
advocatul N. Sfrăvoiu din Braşov, Codru-Drăgușan din Făgăraş, 
Dr. Stefan Păcurari din Sibiiu, Dr. Ilarion Puşcariu din Sibiiu, 
d! Patița dela Abrud, protopopul Joan Mefianu din Bran, şi alţii, 
cari sprijinesc propunerea lui Pușcariu. Mai departe, domnii 
Elie Măcelariu dela Mercurea, protopopul I. Hania din Sibiiu, 
Visarion Roman, Mezei şi Axente dela Alba-lulia, apoi loan Po- 
pescu din Sibiiu, cari sprijinesc propunerea dlui Nemeș dela 
Cluj. DI Dr. Vasile G/odariu din Braşov face o nouă propu- 
nere, aproape de a dlui Nemeș. În fine punându-se la votizare 
propunerea dlui Pușcariu, ca mai departe mergătoare, se vo- 
tează nominal și se primeşte de cătră domnii: Dr. Borcia, Alex. 
Bacna, Gregoriu Sârbu, Borha, adv. Haţeg, Branisce din Cincu, 
Barac, protop. Braşov, Dr. Păcurariu, Codru-Drăgășan, protop. 
Vasile Roşescu, Cluj, N. Cristea, profesor şi redactor, N. Stră- 
voiu, adv. Braşov, Sam. Cupșa, protop. în comitatul Solnocul- 
inferior, Diamandi Manole, comerciant, Ilarie Duvlea din Bran, 
Dr. Meşota Braşov, Fodorean din Ofenbaia, protop. Raţiu din 
Haţeg, Bran junior, Radu Popea, Săcele, loan Papiu, protopop 
Deva, lovian Pop din Solnocul-inferior, I, Tipeiu, protop. Se- 
beșul-săsesc, protopopul loan Meţianu, N. Frateşiu din Sibiiu, 
Patiţa, Proca din Râșnov, Muntean din Pian, Petru Popescu 
din Făgăraș, Dr. larion Puşcariu, Iosif Pușcariu, Zaharia Boiu, 
Sibiiu, advoc. Preda Sibiiu. În contra acestei propuneri au 
votat domnii: Filipescu din Turda, loan Popescu din Sibiiu, 
Șandru dela Sighişoara și Dr. V. Glodariu din Brașov. Domnii 
Axente și Mezei au declarat, că se rețin dela votare, iar domnii 
Hania, Măcelariu, Visarion Roman, Dr. Nemeș şi Dr. Racuciu 
Sau depărtat. Propunerea Nr. 1 a domnului Pușcariu se enunță 
deci ca primită cu majoritate mare. 

Se procede acum la instituirea comitetului, după punct 2 
al acestei propuneri, şi se aleg deocamdată ca. membri ai co- 
mitetului următorii domni: Nicolau Popea, Pavel Dunca, loan 
Rusu, căpitanul Stejar, Dr. Borcia, advoc. Preda, Zaharia Boiu, 
Dr. Stefan Păcurariu, loan Poparadu şi I. Tulbaş din Sibiiu, 
apoi domnii: căpitan Bran de Lemâny, Dr. Lazar Petcu, Codru- 
Drăgușan, Alexandru Bohăţel, Petru Nemeș, Dr. loan Raţiu, 
Nicolau Barbu, advoc. N. Străvoiu şi adv. Borha, ca externi. 

Cu aceasta se încheie ședința, aducându-se mulțamită pre- 
zidiului pentru ostenelele avute». *) 


Adresă cătră Șaguna. 


Comitetul ales în această conferență a compus şi 
înmânat fără amânare mitropolitului Andreiu baron de 
Șaguna din Sibiiu următoarea adresă: 


«Excelența Ta! Până când capii bisericelor române din 
Transilvania au stat în fruntea inteligenței noastre și împreuna 
au conlucrat în activitate pe terenul politic-naţional, spre binele 
poporului român, a domnit armonia, bunainţelegere și solidari- 
tatea în națiunea noastră și acestea au produs rezultate îndestu- 
latoare, dupăcum le-au conces acestea împrejurările şi situa- 
țiunea politică din acel timp. De atunci însă, de când o frac- 
țiune a inteligenţei s'a abătut dela această procedare consecventă 
a națiunii, şi tocmai pe acel timp, când schimbarile în sistema 
statului și inaugurarea principiilor constituționale pretindeau mai 
mult ca altădată solidaritate în procedura activă a naţiunii, a 
venit desbinare în inteligența, şi naia naţiunii a plutit făra câr- 
maci, în nesiguranța evenimentelor, iar această stare a produs 
tocmai contrarul dela ţinuta consecventa, ce a urmărit-o națiunea 
întreaga pâna atunci. 


Din cursul natural al activitații poporului pe terenul po- 
litic, care este deviza fiecărui popor cu viața, mai ales în sta- 
turi constituționale, a devenit poporul român din Transilvania 
în absoluta pasivitate, prin care mai bine de trei ani de zile 
din viața lui au perit fara vre-un rezultat, cât de cât favorabil, 
ba din contră, acei trei ani de zile au adus naţiunii noastre 
mari perderi, și numai autonomia bisericească ni s'a salvat prin 
neobosita activitate, ce sa întreținut pe acest teren, | rin con- 
ducerea Excelenței Voastre. Aceste perderi naţionale au umplut 
pe mulți Români de îngrijire, şi acei îngrijiţi pentru binele na- 
țiunii încă de timpuriu au năzuit a întimpină evenimentele, ce 
se pregătesc pentru viitor, cu acea virtute, ce o au păstrat tot- 
deauna, şi a mijloci coînţelegeri cu patrioţii lor. 

Toate încercarile au rămas însă zadarnice, căci vocea celor 
întâi chemaţi la aceasta inițiativa  /ipseâ. 


*) Din Telegraful Român , anul 1872 Nr. 36, 

Am ajuns în ajunul alegerilor de deputați pentru dieta 
viitoare, pe cari a le mai amână, nu stă în puterea noastră. 

Stând înaintea ochilor experienţele cele triste de până 
acuma în asta privinţă, că adecă poporul nostru alegător a de- 
venit pradă machinaţiunilor străine, şi ca fara şi prin urmare 
și națiunea noastră a devenit reprezentată în parlament prin 
bărbaţii alfor naţiuni, şi în unele locuri chiar prin concursul 
poporului nostru, care, prin rătacirile de până acum sa dedat 
a nu mai ascultă de inteligența sa; văzând mai departe, că toate 
naţiunile statului, pricepându-și misiunea lor în viața constitu- 
țională, pâșesc cu toate puterile şi în solidaritate la exerciarea 
celui mai eminent drept al cetațanului de stat, adoperindu-se 
a-și apără drepturile prin acest mijloc, fie el dat deocamdată și 
în cea mai mică măsură, de altă parte, ascultând multele şi di- 
feritele manifestațiuni ale Românilor noştri din multe părți 
pentru activitate, — cu plăcere am alergat la o adunare şi con- 
sultare, la care ne-a chemat clubul naţional din țara Oltului pe 
5 Maiu a. c. la Sibiiu, și aci, în majoritate mare, după cum arată 
protocolul alăturat în copie sub Nrul 1), am adus concluzul, ce 
avem onoare a-l împartăși aici sub 2) în copie. 

Ne-am declarat pentru activitate și participare la alegerile 
viitoare necondiționat, iar ţinuta politică a naţiunei şi a aleşilor 
ei de aci încolo, şi precizarea postulatelor Românilor, le-am 
supus votului unui organ central conducător al națiunei. 

Pentru realizarea alegerilor prin noi, împreuna cu clubu- 
rile ce există, sau se vor face în toate părţile țării, aşa şi pentru 
realizarea organului central, am instituit un comitet, precum 
arată protocolul sub 1. 

In privința punctului prim am şi adresat hârtia aclusă aci 
sub 3) în copie, cătră diferitele cluburi. lar în privința punc- 
tului 2 avem onoare å satisface datorinţei noastre prin prezenta 
adresă. 

La aceasta a fost conferența noastra și comitetul condus 
prin convingerile ce ni le-am exprimat mai sus, presupunând, 
că capii noştri eclesiastici încă vor apără principiul activitații, care 
este cel mai salutar, şi că exemplul lor, dacă vor stabili solidari- 
tatea între sine, în aceasta direcțiune va atrage şi pe alți mulți, 
ba sperăm tă mai pe toţi conaţionalii la aceasta, și naia na- 
țiunii noastre pe marea politicei va pluti iaraș în cursul său 
natural. 

Modalitatea după care arhipăstorii ar realizà sau reinoi 
un organ central conducător o am lăsat la judecata cea ma- 
tură a lor. 

Ceeace priveşte adresarea la persoana Excelenței Voastre, 
purcede din acel motiv, că vam privit de președintele comi- 
tetului permanent, instituit și recunoscut de întreaga naţiune în 
congresele ei, și ne place a ne aduce aminte de timpul, când 
domneă armonie în naţiune. 

Binevoiţi deci Excelenţă a ne ascultă, și în conțelegere 
cu Excelenţa Sa Mitropolitul gr.cat. Dr. loan Vancea a face 
paşii cuviincioși în direcțiunea primită de noi .*) 

Adresa aceasta, prezentată Mitropolitului Şaguna, 
a fost bine primită din partea acestuia, și la dorinţa sa, 
o asemenea adresă a fost înmânată și Mitropolitului 
Vancea, prin membrii din comitet: Paul Dunca de Sajo 
i Constantin Stejar, cari în scopul acesta au mers la 

laj, reîntorcându-se cu răspuns îmbucurător, pe care 
Şaguna l-a luat cu plăcere la cunoştinţă. Se credea 
deci, că zilele frumoase de altădată, când Mitropoliţii 
români se aflau în fruntea mișcărilor politice ale Ro- 
mânilor ardeleni, au înviat de nou, și se așteptă, ca 
acum politica Românilor din Ardeal să iee o direcţie 
mai norocoasă și mai mulțămitoare. Dar n'a fost dat 
să fie așa. Și nu din vina Mitropoliţilor, dintre cari 
unul, Șaguna, eră bolnav şi cu moartea nemiloasă în 
oase, și totuș eră gata să se pună în fruntea Românilor 
ardeleni de nou, ca în vremile cele bune, — dacă toți 
Românii ardeleni l-ar fi ascultat și urmat. Dar nu toți 
au voit ca el să se pună de nou în fruntea mișcărilor 
politice din Ardeal. 


Apel cătră Românii ardeleni. 


În 27 Maiu n. 1872, comitetul naţional din Sibiiu, 
ales în conferenţa din 5—6 Maiu, a lansat apoi urmă- 
torul apel cătră Românii din Transilvania: 

«Fraţilor! Deviza poporului nostru fața cu mișcarile elec- 
torale şi cu sițuațiunea politica de astazi nu poate fi alta, decât 
activitatea, sau lupta continua, și solidaritatea pe terenul politic. 


*) Din „Telegraful Român“ anul 1872, Nrul 36, 
g 


www.dacoromanica.ro 


— 20 — 


Activi şi solidari au fost Românii din Transilvania când 
şi-au reclamat drepturile Jor prin capii lor eclesiastici la dietele 
din 1791 92, şi așa mai departe, până la 1847. 

Activi şi solidari au fost ei la anul 1848, când şi-au eluptat 
condiţiunile de viață ale unei naţiuni, după directive date pe 
câmpul libertaţii. 

Activi şi solidari au fost ei şi de aci înainte, până la anul 
1865/6, până când sub conducerea capilor lor bisericeşti şi na-. 
ționali, în bună înţelegere, întruniţi în adunări şi congrese na- 
ționale şi constituiți întrun organ central, se consultau despre 
soartea națiunii și a ţării și aparau interesele lor cu neobosire 
înaintea tronului, a guvernelor şi în diferitele diete. 

Activi şi solidari asemenea sunt și frații noştri Români din 
celelalte provinţii ale coroanei ungare, în cauzele naționale, — 
de cari ne leaga naționalitatea şi religiunea. 

In activitate politică vedem pe toate celelalte naţiuni, pe 
cari o legătură comună de stat le împreună sub coroana Ungariei. 

Deci conferența noastră naționala, ţinută în 5—6 Maiu, 
fața cu era nouă parlamentară, din aceste privințe şi cu atât 
mai vârtos a proclamat acea direcţiune a activităţii şi solidari- 
tăţii, cu cât aceea manifestată fiind în multe parți ale țării, s'a 
prefăcut în vocea poporului român. 

Numai pe acel vechiu teren al luptei, a/ activității, se va 
puteă deci restabili solidaritatea, precum ea și mai nainte a 
domnit în naţiune, şi numai așa vom puteă contă la rezultate 
dorite, pe cari numai atunci şi numai până atunci le-am avut, 
când activitatea a fost încoronată de solidaritate. 

Și cu bucurie vă împartășim tuturor, că deja s'a început a se 
zidi temeiul acestei -solidaritaţi, de când ambii mitropoliți români, 
zeloşi şi îngrijiţi pentru binele naţiunii, la reclamarea unei în- 
semnate părţi a inteligenței române au declarat a primi cu pla- 
cere iarăş conducerea și a luă iniţiativa pentru o comuna înțe- 
legere ulterioară, și așa a îndeplini solidaritatea pretutindenea. 

Este deci timpul cel mai înteţitor, să ne punem toţi pe te» 
renul dat, să urmam exemplul arhipăstorilor și cu ei împreună 
să ne pregătim pentru lupta parlamentara, ce curând va urmă, 
şi să părăsim terenul cel steril al pasivității de până acum. 

Să nu ne descurajeze însă acea presupunere, că prin ac- 
tivitatea şi luptele Românilor de mai nainte nu ni-s'au împlinit 
toate dorințele noastre. 

Un om privat, sau mai mulţi, pot desperă în nesuccesele 
Îucrarilor lor. Unei naţiuni însă pline de vieaţă, ca cea română, 
nu i-se iartă a-şi împedecă cursul natural al vieţii și progresului 
ei politic, de evenimentele unui timp. 

Românii anteluptători, în timpul feudalismului, deşi au pre- 
vazut nesuccederea luptei lor, nu au desperat, ca ei după că- 
derea acelei sisteme feudale să nu pașască cu mai mare activi- 
tate pe terenul erezit, ci ei prin lupta continuă au arătat semne 
de vieața naţionala și Europa a învăţat a-i cunoaşte. 

Românii anteluptătozi din timpul acela, când principiile 
constituționale sau adoptat şi în imperiul austriac, în tot de- 
cursul timpului, pe când se experimentà sistemizarea unei con- 
stituțiuni, care s'a terminat la 1867, înca nu au desperat de mul- 
tele sthimbări în sistema de stat, ci prin lupta neobosită au dat 
dovezi, ca sunt capabili de vieaţă constituţională şi de a-și apără 
drepturile naţiunii lor sub orice împrejurări, și prin aceasta au 
câştigat pentru națiunea lor apreciarea opiniunii publice eu- 
ropene. 

Drept aceea, dacă poporul nostru nu a desperat sub amin- 
titele împrejurari fatale, apoi nici astăzi, sub sistema constitu- 
țională prezenta, nu poate desperă, prin „care i-se deschide un 
câmp de luptă onorifica în parlamentul statului, în mijlocul re- 
prezentanţilor tuturor naţiunilor aceluia, în mijlocul carora, el, 
însuş poporul român, prin aleşii săi, deşi deocamdată în prea 
mic număr, se poata arătă şi descoperi nedreptăţirile ce i-sau 
facut, sa-şi poată reclamă drepturile sale de acolo, de unde 
acelea s'au vătamat, sa-şi poata ridică vocea sa acolo, unde ve- 
ghiaza -ochiul opiniunii publice europene asupra drepturilor po- 
poarelor. 

Dreptatea. trebue să învinga chiar şi dacă ar apără-o numai 
unul. Dreptatea şi garanța condiţiunilor de vieaţă naţională o 
vom pretinde însă ca membri egali ai uneia și aceleiaş patrii, 
care numai prin mulțămirea tuturora poate prosperă. 

Nedreptate ni-s'a făcut, şi adecă peste tot, că pânacând în 
mod neconstituţional s'a. cassat totalminte autonomia Transilva- 
niei, sa susținut aci o lege electorală excepţională şi asupri- 
toare pentru Români. Nedreptate s'a facut Românilor mai de- 
parte cu legea pentru limbi şi naționalități, cu atacarea auto- 
nomiei bisericii prin legea şcolară, şi cu restrângerea drepturilor 
de reprezentaţiune a poporului prin legea municipală şi comu- 

nala, iar în parte cu susținerea unei poziţiuni excepţionale pri- 
vilegiate a naţiunii săsești în fundul regiu, etc. 

Românilor din fundul regiu! Să nu uitaţi, că asupririle 
noastre încă şi astazi sunt duple, şi că prin urmare și luptele 
şi energia voastră se cere să fie îndoita. 

Legea municipală și alte chestiuni grave, ce ating existenţa 
Românilor de pe acest pamânt vestit, vor îi unele dintre pri- 
mele obiecte ale dietei proxime. 

Vă sunt în recentă memorie proiectele universitaţii, în contra 
carora cu atâta activitate și nu fără tot succesul au apărat inte- 
resele voastre acei puţini Români, cari după cele mai nefavori- 
toare regulamente municipale, totuş cu concursul vostru au 
putut deveni deputaţi ai universitaţii. 

Luaţi-vă deci exemplul dela această mică dieta şi apoi 
cugetaţi, oare mai bine va fi să lăsam soartea Românilor din 
fundul regiu în parlamentul Ungariei numai pe mâna deputa- 
ților saşi, sau să o apărăm noi, cu duplă putere, prin aleşii 
noştri ? 

Dela ţinuta voastra va atârnă soartea şi viitorul nostru! 

Deci îngrijiţi-vă fraților cu toată seriozitatea şi virtutea 
pentru alegerea deputaților dietali. Intrebuinţaţi legea existentă 
în toate fazele ei în interesul vostru. Reclamaţi la timp dreptul 
cel mare de alegător. Alegeţi într'o unire pe acel Român, ca- 
ruia făra grije îi puteţi concrede cauzele naţionale. Consultaţi-vă 
înainte şi uniţi-va în persoana candidatului vostru, iar unde nu 
puteţi fi în majoritate, sprijiniți cu toate voturile voastre întru- 
nite pe acel candidat strain, pe care-l ve-ți cunoaște de omul 
dreptaţii şi interesat pentru binele tuturor popoarelor şi al țarii. 
Ascultaţi vocea arhiereilor naţionali, şi urmaţi la o înţelegere 
comuna, unde cu toţi să conlucrăm la stabilirea unei ulterioare 
procedari salutare şi la crearea unui organ conducator, căci 
numai așa vom ajunge la dorita solidaritate şi la ţinta naţiunii. 
Sibiiu, 15/27 Maiu 1872. Comitetul naţional».*) 


Alt apel. 


În 20 Iunie n. 1872 acelaș comitet naţional a adresat 
publicului român din Ardeal alt apei de cuprinsul ur- 
mător: 


*) Din Telegraful Român , anul 1872 Nr. 40. 

«Dupăce subsemnatul comitet a primit însărcinarea de a 
execută programa conferenței naționale din 5—6 Maiu, care a 
luat inițiativa pe terenul activității într'acolo, ca Românii arde- 
leni să participe necondiționat la alegerile dietale, iar ținuta po- 
litică ulterioară să se decidă prin un organ central național 
(congres), spre a cărui înființare sä roage pe ambii mitropoliți 
naționali, — adresându-se cătră mitropolitul Andreiu baron de 
Şaguna, ca preşedintele comitetului permanent al congreselor 
naționale, — acest comitet, atât prin hârtia sa din 7 Maiu a. c. 
îndreptată cătră cluburile naţionale din toate părțile țării, (In ea 
Sau adus la cunoștința cluburilor hotărârile adunării din Sibiiu,) 
şi prin apelul său din 15/27 Maiu, și alte împărtășiri cătră publicul 
român, cât și prin adresa din 6 Maiu cătră mitropoliţii naţionali, şi-a 
manifestat activitatea sa spre îndeplinirea programului suscitat. 

La împărtășirile făcute cătră publicul român ne-au sosit 
din celè mai multe părți ale ţării răspunsuri, pe cari asemenea 
ca şi pe altele, şi ca lucrările conferenței din 5—6 Maiu și ale co- 
mitetului ei, le-am dat publicităţii prin jurnalul național «Teleg. 
Român» şi sau reprodus şi în alte jurnale naţionale române, 
căci noi ne am luat de deviză a fi sinceri şi deschişi cătră na- 
țiunea noastră în cauzele ei, şi a nu lucră nimica întru ascuns. 
Asemenea se. vor publică și celece vor mai incurge. 

Din răspunsurile de până acum, din mișcările Românilor 
în toate părţile, din împărtășiri private primite mai în toate zi- 
lele, din vocea tuturor jurnalelor române, chiar şi din a acelora, 
cari au pledat cu scrupulozitate pentru abţinerea Românilor dela 
alegerile dietale pâna în ultimele momente, din toate acestea 
vedem cu bucurie, că punctul prim al programului nostru, par- 
ticiparea la alegerile deputaţilor dietali, se va îndeplini şi se va 
efectui chiar și îară de a se fi fixat un program despre postu- 
latele naţiunii, înainte de alegeri, în un congres naţional, căci 
noi aşa ştim, că toți Românii, în privința țintei și a scopului na- 
țional au fost, sunt şi vor fi uniți în una şi aceeaș parere, și 
numai în privința modalităţii spre ajungerea scopului au existat 
până acuma unele divergențe, şi adecă, între participarea sau 
“abţinerea dela alegerile dietale, pe cari divergențe le vedem 
deja aplanate, prin participarea activă la alegeri, la ce sau re- 
zolvat Românii, chiar şi cei mai aprigi apăratori ai pasivitaţii. 
Aşa şi «Gazeta Transilvaniei», deşi în a unsprăzecea oară, o 
vedem ocupându-se cu alegerile, chiar şi cu liste de deputaţi, 

ba şi mai departe, o vedem punându se pe terenul nostru, în 
direcțiunea desemnată de -catră congresele naționale de mai 
nainte, și recunoscând comitetul permanent al acelora, 

Deci, pentru deslegarea acestei chestiuni nu a maj fost 
neîncunjurabila lipsă de un congres naţional, încă înainte de 
alegeri, dar nici spre acel scop, de a deobligă pe deputaţii ale- 
gânzi români la un program naţional fixat, căci asemenea te- 
meri, în confesiunea politică a barbaţilor români, eari vor primi 
votul şi încrederea poporului alegător, la urna, precum acelea 
Sau ivit de ex, la națiunea săseasca, care s'a văzut necesitata a 
se adună și întruni întrun program la Mediaş, — între noi Ro- 
mânii nu Sau ivit, 

La toate acestea aparenţe îmbucuratoare avem numai atâta 
de a observă, că precum noi devotați fiind pentru cauza na- 
ționala, o tratam pe aceea sincer și nemascată, făra interes privat 
și fara ambiţiune personală, ținând la o înțelegere comună, ase- 
menea dorim, ca şi acei barbaţi români, cari au avut alta di- 
recțiune, şi astazi au adoptat terenul nostru, să conlucre cu noi 
împreuna și asemenea noua, lasând toate interesele particulare 
laoparte. Bucuros concedem conducerea cauzei naţionale la toți 
cei chemaţi pentru aceasta, precum am dovedit prin actele noa- 
stre de pâna acum, numai scisiunea să se ocolească între inte= 
ligența noastră. 

Interesele naţiunii pretind, ca desvoltarea lucrurilor să fie 
naturala și consecința şi lucrarea să ţântească la solidaritate. 

Ce scop pot aveă aceia, cari se pun pe terenul activităţii 
cu ignorarea celorce au recâștigat acest teren? Cari conchiamă 
comitetul permanent al congreselor naţionale din 1861 şi 18603, 
cu delaturarea preşedintelui lui, şi încă declară sincer şi des- 
chis naţiunii, că recunosc acest comitet, pe care de 6 ani J-au 
tot desavuat, cari conchiamă conferența generală naţionala în 
mod separatistic, până când, pe baza programului nostru, sau 
facut dejà pași pentru aceea, în mod rațional precalculat şi con- 
secvent, iar nu după impulsurile unui moment!? 

Comitetul nostru, precum s'a publicat, a rugat pe mitro- 
poliții naţionali a conchemă un congres naţional pentru stato- 
rirea unui program naţional şi a solidarității în ţinuta politică, 
și acest pas al nostru s'a aprobat din toate părţile locuite de 
Români ale Ardealului, precum dovedesc actele publicate şi alte 
împărtașiri. 

Ambii mitropoliți, iar mitropolitul Andreiu baron de $a- 
guna, ca tot acela președinte al comitetului permanent, pe lângă 
toată sdruncinata stare a sanătaţii sale, cu plăcere a primit pro- 
vocarea noastră, şi ascultând părerea colegului său, a mitropo- 
litului Dr. Ioan Vancea, a cerut concesiunea înaltului guvern. 
In 1/13 Iunie a. c.. se înştiinţează acest comitet despre răspunsul 
înaltului regim, după care congresul național se poate ținea, 
după alegerile dietale. Aceasta deci se va şi face! 

Deşi regimul nu a satisfăcut cererei mitropoliţilor, ca adecă 
adunarea naţională să se ţină cât mai curând, dupa intenţiunea 
arhipăştorilor, înainte de alegeri, totuș prin aceea nu sa îm- 
pedecat executarea programului nostru, precum mai sus am 
amintit, ci tocmai aci zace un nou și puternic motiv, ca Ro- 
mânii să-și încordeze toate puterile pentru alegere de deputaţi 
români, credincioși și devotați cauzei naţionale, cu cari apoi 
dimpreună să se statorească programa naţiunii și postulatele 
ei întrun congres naţional, ce s'a și pregatit. 

Comitetul acesta până atunci și-a simțit de datorință a 
elaboră materialul pentru o programă naţională și postulatele 
Românilor, precum şi direcţiunea și ţinuta politica ulterioară, 
pe care (din lipsa mijloacelor) l-a și dat spre publicare jurna- 
lului naţional «Telegraful Român» și apoi se va împărți şi în bro- 
șure, ca mai nainte de congres, și de timpuriu, toți Românii sa 
aiba ocaziune a se pregăti, și așa a se adună, a se înțelege și 
a stabili solidaritatea. Deci până atunci fraților nu vă lasaţi te- 
renul vostru lá alegerile dietale, ce stau înaintea ușei. Alegeţi 
bărbaţii noștri, cari sa fie în stare a apără cauza și programul 
națiunii în legislaţiune, și veniţi pregatiți la congresul naţiunii 
ce se va țineă după alegeri, ca să statorim programul și să re- 
stabilim solidaritatea, și lăpadaţi-vă de toată particularitatea, ca 
sa se ocolească scisiunea. Sibiiu, 8/20 lunie 1872. Comitetul» *) 


Cauza română la 1872. 


Elaboratul informativ, despre care se face pomenire 
în acest apel, a fost publicat sub titlul «Cauza română 
la 1872», — în textuarea următoare: 


«|. Gravaminele Românilor ardeleni fața cu legislaţiunea 
încordeaza opiniunea publică de mai mult timp, facându-se nu 


*) Din „Telegraful Român“ anul 1872, Nrul 47, 

numai obiect de discuţiune prin adunări publice și prin presa 
de toate zilele, ci şi materie de cugetare şi pertractare în re- 
giunile mai înalte, ale regimului şi legislaţiunei, devenind tocmai 
de aceea totodată și chestiune de urgenţa. 

II. Cauza pentru care chestiunea aceasta până acum nu 
se putii rezolvi după cuviința, a provenit, după cum se vede, 
atât din lipsa de timp și de ocaziune binevenită, cât mai vârtos 
din acea împrejurare, că factorii legislaţiunei, neavându-o înfă- 
țișată așa, ca să o poată cuprinde în adevăratul ei înţeles, și-au 
închipuit-o, ori de o natură cu mult mai străină decât să-și di- 
ficulteze cu ea agendele curente, ori apoi au privit-o ca de un 
caracter cu mult mai indiferent decât să se fi văzut îndemnați 
a o studià mai cu deamănuntul și în scop serios de a o des- 
legă în mod meritoric. 

III. De aceea, atât spre lamurirea lucrului, cât şi spre câ- 
ştigarea acelei încrederi mutuale între puterea statului și na- 
țiunea română, care se vede a fi alterată din incidentul acestor 
gravamine şi postulate, — ne aflăm îndemnați a ne adresă de 
nou cătră autorităţile statului, recapitulând aceste gravamine și 
postulate ale Românilor de sub coroana Ungariei, și special a 
naţiunii române din Ardeal, întrun mod, care să nu lase nici 
o îndoială despre aceea, că cauza aceasta română nu e nici 
așa greu de înţeles şi nici așa dificila de deslegat, încât să 
poată, dupăcum adeseori se impută, cât de departe periclită in- 
tregitatea statului, sau să-i poată îngreună administraţiunea. Dar 
nici, după cum se vede a se păreă la mulţi, așa de indiferentă, 
încât să se poată trece așa lesne cu vederea, ori, dupa cum cu 
durere am observat până acum, să se mai poata tragănă dintr'o 
zi întralta, fără a periclită cele mai vitale interese, nu numai 
ale unei poporaţiuni aşa de considerabile de sub coroana un- 
gară, precum e națiunea româna, care după numerositatea bra- 
telor ce o apără ocupă primul loc după națiunea maghiară în 
acest stat, dar chiar și ale acestuia însuș. 

IV. Gravaminele și postulatele noastre, deși sunt multe 
şi varii, se pot totuş reduce cu respect, parte la meritul, parte 
la forma în care s'au adus legile de până acum, privitoare: 
1. la dreptul public al statului, 2. la dreptul național, și 3. la 
dreptul reprezentativ. Aceste trei chestiuni cardinale, — după 
cum. vom arată, — stau nu numai în strânsă legătura una cu 
alta, dar ele incurg deadreptul și asupra drepturilor private ale 

singuraticilor civi ai statului, adecă asupra siguranței personale 
de onoare, de avere și de viaţă. 

V. Ce se atinge așadară mai întâi de chestiunea dreptului 
public de stat, Românii nici odată nu şi-au arogat sie-și com- 
petența exclusivă de a schimbă sistema politică de stat, şi cu 
atât mai puţin, după cum vedem că cu nedreptul li se imputa 
adeseori, de a alteră sau periclită unitatea şi integritatea co- 
roanei ungare, ci din contra, istoria Ungariei ne este martoră, 
că Românii din toate țările ţinătoare de aceasta coroană, tot- 
deauna, de câte ori a cerut trebuința, au fost gata să-şi jert- 
fească averea şi să-și verse sângele, nu numai ca cei mai bravi 
luptători în rândul celorlalți cetăţeni, dar adeseori și ca cei mai 
credincioşi conducatori, în apărarea siguranţei şi intregitaţii ei, 

VI. Dacă totuş Românii în enumărarea gravaminelor şi 
postulatelor lor ating și chestiunea dreptului de stat, apoi aceasta 
o fac numai într'atâta, încât se văd, nu numai îndreptăţiți, dar 
şi necesitați a pretinde, ca dreptul public al statului, ai cărui 
membri sunt şi ei, sa nu se schimbe fără concursul, şi cu atât 
mai puţin cu ocolirea și cu ignorarea naţiunii române. 

VII. Pretinderea aceasta nu e o apariţiune nouă, nici mo- 
mentană, ci ea e o chestiune istorică, în a cărei posesiune am 
fost şi ne-am luptat de mai mulți secoli cu toată determina- 
țiunea și constanța, şi care după cum vom constată mai pe 
larg, ne constrânge a o eluptă mereu, până atunci, până când 
ea va află îndestulitoarea ei deslegare în măsura ce i-se cuvine, 
pentru siguranța, atât a ei proprii, cât şi a statului. 

VIII. Din datele istorice și diplomatice, anume, din istoria 
lui Keza, care în lib. I cap. V $. 6 zice: «sti enim Zaculi Hu- 
norum residui, qui dum Hungaros in Panoniam iteratos cog- 
noverunt, non tamen in plano Panoniae, sed cum Blackis in 
montibus confiniis sortem habuerunt, unde Blackis comixti li- 
teris ipsorum uti perhibentur», apoi din istoria anonimi Belae 
regis notarii, care la cap 27 zice: etunc habitatores (Blachi) 
terrae (ultra silvanae) videntes mortem domini sui (Blachi Gelu), 
sua propria voluntate dextram dantes dominum sibi eligerunt 
Tuhutum, qui a die illo terram illam obtinuit pacifice et feli- 
citer», — mai departe din diplomele regelui Andreiu, dela anul 
1211 şi 1222, date cruciaților teutoni, carora li se conferise ţara 
Borsa (Barcia-Bârsa), cu dreptul: <ut multum tributum debeant 
persolvere cum transierint per terram siculorum aut Blachorum 

homines nunc quoque terram habitantes , — apoi din diploma 
aceluiaș rege dela anul 1223, prin care se reguleaza referinţele de 
drept ale eonlocuitorilor saşi și români din fundul regiu, unde 
între altele se zice: Silvam Blachorum es Bisenorum cum aquis 
usus comunes exercendo cum praedictis Blachis et Bissenis 
eistem Contulimus, ut praefata gaudentes libertate nulli inde- 
servire teneantur», — precum și din diplorha regelui Andreiu 
III dela anul 1291, în care se zice: «Cum nos universis nobi- 
libus Saxonibus, Siculis et Olachis in partibus  transilvanicis 
apud Albam-lule pro reformatione status eorundem congrega- 
tionem cum iisdem fecissemus, ab eisdem nobilibus, Saxo- 
nibus, Siculis et Olachis diligenter inquiri fecissemus» etc, și 
din alte nenumărate acte publice se vede, ca sistema de na- 
țiuni politice în Transilvania, care sa susținut cu atâta scrupu- 
lositate pãna la anul 1848, a avut sorgintea dela primitiva ve- 
nire a lor în contact una cu alta, a celor trei naționalități ge- 
netice principale, adecă a maghiarọ-secuilor, a teutono-saxonilor 
şi a Românilor. 

IX. Dar aceasta sistema de națiuni politice, la care după 
cum am văzut mai deaproape din decretul lui Andreiu II dela 
anul 1291, participau şi Olahii ca atari, — luă mai târziu prin 
înrâurința feudalismului, şi mai cu seama a luptelor religioase, 
o direcțiune în detrimentul naţiunii române, care se fineà de 
ritul oriental, pentrucă mai cu seama dela anul 1437 încoace, 
prin liga nobililor, Săcuilor şi Saşilor, în contra ignobililor, 
apoi dupa separarea Ardealului de Ungaria, prin acoardele reli- 
gionare dela anul 1542—1588 (Aprob. const. P. I. tit. 1 §. 1—3, 
şi tit. 8 şi 9), cu cari națiunea şi religiunea română se scoase 
din concertul politic-al statului, Românii, cari nu voira a trece ` 
la una din cele patru religiuni recepte, se desbracară de drep- 
turile publice politice ale țarii. 

X. Românii ardeleni reclamară și protestara îndata și tot- 
deauna în contra atentatelor asupra celor mai vitale şi nealie- 
nabile drepturi publice politice, ce le-au avut și le compete, 
dar aceste proteste, cum şi complanarea din anul 1437 a <Uni- 
versitatis regnicolarum tam Hungarorum quam Valachorum, et 
per eandem Universitatem ad intrascripta efectui deducenda 
electi», — unde «iidem Hungari et Valachi provocant ad in- 
strument St. Stefani regis, in qua de suis imunitatibus agatur», 
etc. (despre ce tratează între alții și Pray la dis, în anal. pag. 

163), se vede a nu fi avut efectul durătoriu, iar reclamările lor 
în contra legilor aprobatale avură numai acel rezultat, ca (la 
Part. I tit. 9) națiunea română, deși nu receptă, se suferi în țara 
(admitaltatot) şi nobililor români li-se permise a-și ţineă ritul lor 
religionar, fara prejudiţiul altora. 

XI. Urmarea naturală a exchiderei Românilor nobili şi li- 
beri din sistema politică a țării, ramânându-le acestora numai 
usuarea relativă a așa numitelor libertaţi individuale, fù, că cu 
ocaziunea trecerii Ardealului sub casa domnitoare habsburgica, 
ca regi ai Ungariei, naţiunile şi religiunile privilegiate își asigu- 
rară drepturile de stat prin diploma leopoldină din anul 1691, 
nu mai mult sub vechea numire de nobiles, Siculi et Saxones, 
ci sub numirea care corăspundeă faptelor, de Hungari, Siculi 
et Saxones, și de patru religiuni recepte: romano-catolică, re- 
formata, luterana și unitarie, cu totala exchidere a Românilor. 

XII. Vazând așadară Românii, atât din diploma leopoldină, 
cât şi din acoardele susnumitelor naţiuni și religiuni privilegiate, 
apoi a rezoluţiunii alvinţiane și a diplomei supletoare din anul 
1693. că până și nobilimea română şi cetațenii români de prin 
oraşele libere şi din fundul regiu, „mai cu seama din punctul 
de vedere religionar, pe atunci foarte cardinal, se exchid dela 
drepturile publice-politice, se văzură necesitaţi de a cugetă la 
delaturarea' acestui obstacol şi de aceea trecură parte mare la 
unirea cu biserica romano-catolica, pe lângă câștigarea unor 
diplome din anii 1699 şi 1701 dela Leopold I, prin cari li-se 
promit pe lânga susținerea ritului bisericesc aceleaș drepturi de 
cari se bucura romano-catolicii. 

XIII. Însă prea târziul Pentrucă în puterea diplomei leo- 
poldine din anul 1691, în contra egalei îndreptaţiri a Românilor 
cu celelalte naţiuni privilegiate, afara de obstacolul religionar, 
acum obstă şi caracterul de naționalitate. De. aceea, încerca- 
rile Românilor la dieta din 1744 pentru rascumpararea dreptu- 
Jilor politice nu putura aveă alt rezultat, decât art, de lege VII 
din acelaş an, prin care episcopatul greco-catolic se inarticula 
în legile țării, cu permisiunea acelor beneficii de cari se bw- 
cură biserica rom.cat, cu care s'a unit, făra prejudiţiul celorlalte 
religiuni. Sau cu alte cuvinte, ei se făcura apendice la una dir 
cele patru religiuni domnitoare, ca și nobilii şi liberii români 
de religiunea greco-catolică, — apendice la una sau alta din. 
naţiunile dominante. 

XIV. După atâta experiența tristă Românii în fine ajun- 
seră la convingerea, că numai schimbarea radicală a sistemei 
politice, din punctul de vedere atât confesional cât şi național, 
le poate ajută la egala îndreptăţire cu ceilalţi locuitori ai țarii, 
şi de aceea în reprezentaţiunea lor cătră dieta din anul 1791 
pretinseră recunoaşterea și inarticularea naţiunii române și a 
confesiunii lor ca egal îndreptaţita cu celelalte naţiuni politice 
şi confesiuni recepte. Insă rezultatul acelei reprezentațiuni fù 
numai pronunţarea de nou a celor trei naţiuni şi patru confe- 
siuni recepte de factori politici ai constituțiunii ardelene, iar 
pentru Români se aduse numai art. 60 din 1791, prin care con- 
fesiunea gr.-ort. neunita, care până atunci eră numai tolerată, se 
provăzii cu liberul exerciţiu religionar, iar credincioşilor acestei 
religiuni li-se promise, că: «pro sua conditione ad instar relin- 
quorum incolarum tractentur». 

XV. Cât de vagă fù această determinațiune legislativă s'a 
vazut apoi din gravaminele Românilor îndreptate catră dieta 
din 1842, în care ei se plâng, că nici chiar locuitorii liberi ro- 
mâni din fundul regiu, care: «omnem diversitatem jurium ex- 
cludit», nu se admit, nici în administrațiunea municipală, şi chiar 
nici la învățarea și exerciarea vre-unei industrii, — ba în tim- 
purile cele mai recente națiunea sasasca, pe baza unei sisteme 
vagi teritoriale şi a unor privilegii neexplicabile se încercase 
şi se încearcă încă şi azi a exclude din fundul regiu și dela 
participarea la drepturile politice și economice ale aceluia pe 
cele mai însemnate parți ale aceluia, locuite numai de Români, 
anume: scaunele filiale Sălişte şi Talmaciu, și comunele ţinatoare 
de teritorul Branului, octroând aci principii urbariale, cari nici- 
când nu au existat în fundul regiu. Chiar în programul Sașilor 
din anul 1872, făcut la Mediaș, în pct. 4—5 ridică ei atari pre- 
tensiuni asupra scaunelor Sălişte și Tălmaciu şi asupra ținutului 
Branului, cari ating în o esenţială parte și pe fostul regiment 
I român de graniţă, şi se silesc în genere pe toţi Românii din 
fundul regiu a-i exchide dela participare la averea aceluia, până 
când pe de altă parte pretind pentru sine, — ca naţiune sasa, — 
o predomnire națională privilegiată, și toate acestea pe baza 
unei înterpretări a legilor transilvane sus citate. 

XVI. Despre aceea, că cât de mare înrâurință şi conse- 
cință de fier avù exchiderea Românilor dela drepturile publice 
politice, chiar și asupra drepturilor individuale de conlocuitori 

ai țării, am puteă enumeră exemple cu miile. Va ajunge însă 
a, constată aci pe lângă cele arătate numai atâta, că chiar și în 
ajunul anului 1848, mai mulți tineri, fii ai cetăţenilor braşoveni, 
se respinseră, din punct de vedere naţional și religios, dela ad- 
miterea la praxă pe lângă magistratura municipala și dela învă- 
tarea meseriei de căldărar, săpunar, şi altele. Ba până acolo 
mergeă rigoarea consecințelor sistemei de naţiuni și religiuni 
privilegiate, încât Românii braşoveni, cari pe timpul absolutis- 
mului iosefin ridicară o biserică comună cu vre-o câţiva Greci 
din Braşov, se exchiseră mai târziu dela administraţiunea bise- 
ricei, sub cuvânt, că Românii, ca cetăţeni neprivilegiaţi, nu sunt 
capabili să participe la administrațiunea unei corporaţiuni bise- 
riceşti, care pentru aceea se transpune Grecilor străini, ca unor 
oameni privilegiați, —= şi vătămarea aceasta principală a Româ- 
nilor, cu toate că deosebirea aceasta între oameni privilegiați 
şi neprivilegiaţi politicește a încetat, nu se putu vindecă nici 
pâna astăzi, sub constituţionalismul liberal al Ungariei. 

XVII. După astfel de rezultate dureroase ale purtatului 
proces politic al Românilor față cu legea naţiunilor și religiu- 
nilor privilegiate în Transilvania, uniunea acestei țări cu Un- 
garia, care deoparte se enunţiase prin art. VII a dietei din Pojon 
din anul 1847 8, iară de altă parte se pregăteă a se primi şi în 
dieta Ardealului, a trebuit să intereseze şi pe Românii ardeleni, 
cu atât mai cu mare încordare, cu cât ei sperau cu tot dreptul, 
că prin atare act nou de stat se vor puteă mai ușor vindecă 
și vechile injurii, ce le-au suferit ei dela tenuitatea și îngustitatea 
de inimă a legislaţiunii ardelene. 

XVIII. De aceea, Românii nu au îost, și nici nu s'au de- 
clarat vre-odată în contra principiului uniunei, ca [egătură mai 
sțrânsă între Ardeal și Ungaria, cum a esistat dela anul 1526 
încoace, dară educați prin trista experienţă făcută cu ocaziunea 
actelor de stat dela anii 1437 8, 1526/8, 1691/3, 1744 şi 1791, 
atinse mai sus, cu tot dreptul sau putut teme, că întocmindu-se 
actul uniunii prin o dietă din care Românii erau exclişi, cele- 
lalte naţiuni și confesiuni vor transplantă iarăș toate viţiurile si- 
stemei politice ardelene și în noul stat, cu periclitarea intere- 
selor locuitorilor români, care temere, durere, în urmă s'a și 
arătat, că nu a fost nefundată. 

XIX. Deci Românii ardeleni cu două săptamâni înainte 
de deschiderea dietei din Cluj, adunându-se din toate părţile 

Ardealului în 15 Maiu 1848 la Blaj, și consultându-se aci sub 
azistența comisarilor regești, între altele și asupra chestiunii de 
uniune, au îndreptat atât cătră domnitorul, cât și catră dieta 
Ardealului, o reprezentațiune cu rugarea, ca mai întâi să se in- 
articuleze națiunea română și confesiunile ei, şi prin urmare 
numai conchemându-se și ea, ca atare, de a luă parte la legis- 
laţiune, ca factor egal îndreptaţit cu celelalte naţiuni şi confe- 
siuni politice, să se iee și chestiunea uniunii la pertractare, 
— altcum protestează în contra oricărei hotăriri de nobis sine 
nobis. 

XX. Dacă se ascultă cererea cea dreaptă a Românilor, 
măcar în ora 11, uniunea Ardealului cu Ungaria se proclamă 
pe lângă concursul Românilor, cu o mai mare și mai sigură 
unanimitate decum s'a întâmplat, și se puteă efectui fără tristele 
urmări pe cari le simțim până astăzi. 

XXI. Dar dieta celor trei națiuni și patru confesiuni re- 
cepte ale Ardealului, cu toate ca între propoziţiunile regești 
aveă pusă şi chestiunea egalei îndreptăţiri a Românilor, descon- 
siderând această dreapta cerere a lor, decretă uniunea Ardealului 
fară concursul naţiunei române, și încă întrun mod, care din. 
nou vatămă cele mai vitale interese ale acesteia. 

XXII. Pentrucă, pe când art. I al dietei din Cluj dela 1848, 
pe de o parte primeşte egalitatea de drept a tuturor locuito- 
rilor, ca și în Ungaria, pe de altă parte susţine instituţiunea cea 
veche de trei naţiuni privilegiate pe teritorul Ardealului, uni- 
ficat cu teritorul Ungariei. Ce valoare însă puteă aveă egali- 
tatea de drept, libertatea personală față cu naţiunile politice, 
am văzut mai sus, când am arătat, că în ce chip nobilul sau 
cetățanul liber român eră numai o parie politică față cu nobilii 
și concetăţenii celor trei naţiuni politice. lar că prin art. | al 
dietei din Cluj dela anul 1848 întradevăr sau susţinut acele 
trei naţiuni politice, se vede din mai multe urmări, şi anume, 
îndată și din $-ul 1 al acelui articol de lege, care în legătură 
cu -ul 3 din art. VII al dietei din Pojon dela 1847/8, con- 
chiamă în casa reprezentanţilor a dietei comune din Ungaria 
73 reprezentanţi, nu ai locuitorilor din Ardeal, ci ai celor 9 ju- 
risdicțiuni maghiare, 5 secuie și 11 săsești, apoi ai oraşelor pri- 
viligiate, iar în casa de sus numai pe foştii regalişti ai Ardea- 
lului, cari dupa sistema politică a acestei țări nu puteau fi alţii, 
decât din sinul celor trei națiuni politice și patru confesiuni re- 

ċepte. Unde sunt așadara chemați de a participă la legislaţiune 
şi Românii, ca atari? 

XXIII. Dacă din analiza art. I și II al dietei dela Cluj din 
anul 1848 nu Sar puteă câştigă destula convingere despre in- 
tenţiunea legislațiunei ardelene, apoi proiectul de lege al de- 
putaţiunei regnicolare, exmise pe baza $. 2 din art. | de lege 
al dietei din Cluj peniru executarea legii de uniune nu mai - 
poate lasă nici o umbră de îndoială, că ea a voit şi mai de- 
parte a rezervă drepturile publice politice pe teritorul Ardea- 
lului numai pentru cele trei naţiuni politice de mai nainte, pen- 
trucă deşi acel proiect în art. 1 în loc de uniune propune to- 
tala unificare a Ardealului cu Ungaria, în art. 2 vreă să susțină 
legea electorală meşteșugită prin art. II al dietei din Cluj, în 
detrimentul Românilor, şi după unificarea Ardealului cu Ungaria. 
Prin art. 2 împarte justiția numai între tabla regească a Ungu- 
rilor şi Secuilor și între universitatea săsească, iar administra- 
țiunea publică între jurisdicțiunile ungurești, secueşti şi săsești, 
cu acel beneficiu ulterior pentru națiunea săsească, că comesul 
naţiunei săsești, ales de însaș națiunea săsească, să fie totodată 
și membru al consiliului de stat din Pesta, apoi prin art. 3 
limba maghiara și cea sasă se declară de oficioase, și aşa mai 
încolo, pe când de atari beneficii pentru Români nici vorbă. 

XXIV. Casa reprezentanţilor Ungariei, în adresa ei din 10 
August 1861, s'a adoperat a justifică concluzele dietei din Cluj, 
dela anul 1848, și față cu Românii, mai cu samă din acel punct 
de vedere, că acea dietă, după constituțiunea Ardealului, eră le- 
gală, că la acea dietă au fost chemaţi și au participat și Ro- 
mânii prin participarea nobililor şi locuitorilor liberi români din 
Ardeal la alegeri, că după aceea ablegaţii români, aleşi pe baza 
reprezentanţei generale a poporului pentru dieta din Pesta, prin 
participare la aceasta au recunoscut și faptele complinite, ur- 
mate concluzelor dietei din Cluj, şi aşa mai încolo. 

XXV. Nu este scopul nostru aci de a ne lăsă într'o dis- 
cuţiune mai -afunda asupra legislaţiei dietei din Cluj, şi a con- 
cluzelor ei din anul 1848. Dar dupăce în expunerea istorică 
de mai sus am arătat, cu însaș citarea actelor publice și a le- 
gilor ardelene, că națiunea română, care odinioară ca atare eră 
părtașă la legislațiunea țarii, cu nedreptul a fost exchisă dela 
aceea, prin celelalte naţiuni politice de acolo, că tocmai pentru 
aceea națiunea română față cu celelalte recepte pururea a purtat 

proces politic, care până astăzi încă nu s'a deslegat, că după 
tenoarea art. XI din 1791 al Transilvaniei «dietam ordinariam 
constituunt> numai status et ordines trium nationum totius 
principatus representantes , ca la acea dietă numai acestea au și 
fost chemate, că nobilii şi locuitorii liberi români, și de mar fi 
fost, după cum am aratat, din privinţe, parte naţionale, parte 
confesionale, împedecaţi de a participă la drepturi publice po- 
litice, între cari se numară și dreptul electoral, ei mau putut 
reprezentă pe Români, cu atâta mai puţin pe națiunea română, 
într'o dieta unde aceasta naţiune nu eră nici chemată și după 
nici o lege nu poate aveă loc, ca Românii din adunarea lor 
dela 3/15 Maiu 1848 au rugat dieta aceea a «trium nationum 
să-i primeasca și pe ei între sine, și nu li s'a ascultat rugarea, 
în fine, că legea electorală statorită prin art. II al dietei din 
Cluj dela 1848 e bazată, nu pe reprezentanța poporului, ci pe 
sistema teritoriala a naţiunilor privilegiate, că prin urmare, vre-o 
câțiva deputați români, cari din întâmplare au eşit din urna 
acelei legi electorale, nici decât nau putut reprezentă națiunea 
română cea nechemată și nepermisă în dieta, ci cel mult numai 
pe alegătorii respectivului cerc electoral al jurisdicțiunilor ma- 
ghiare, sacuești și săseşti, și nicairi române: apoi apriat se vede, 
că argumentele justificătoare ale adresei susamintite; cel puțin 
faţă cu noi, Românii din Ardeal, nu stau, şi că concluzelor dietei 
clujene, chiar dacă dupa tenoarea legilor ardelene sunt legale, 
dreptatea şi echitatea precum și înțelepciunea politică le lip- 
sește cu totul. 

XXVI. De aceea, nici nu mai eră de lipsă a justifică a 
posteriori o lege, deja făcută, acolo, unde capul lucrului e de 
a câștigă pe o impopulaţiune așa de respectabilă, precum e 
națiunea română, pentru legătura ei mai strânsă de interesele 
statului ungar, mai cu seamă prin mijloace morale, precum e: 
prin dreptate și echitate, cari sunt mai puternice decât para- 
grafele. 

XXVII. Această necesitate, spre lauda casei reprezentan- 
ților din Ungaria dela anul 1861, trebue să constatăm, că a re: 
cunoscut-o Şi adresa ei din 10 August 1861, când dupace re- 
cunoaște, că legile aduse, deşi au multe scăderi, ele se pot în- 
dreptă, a mai adăugat și următoarele cuvinte: «Cu toate ace- 
stea noi ştim, ca sentimentul de naţionalitate, care se desvoalta 
tot mai tare, merită cuvenita atenţiune, și că acela nu se mai 

poate măsură cu masura timpurilor trecute și a legilor mai vechi. 
Noi nu vom uită nici aceea, ca locuitorii Ungariei, cari nu sunt 
de naționalitatea și limba maghiară, sunt tocmai așa cetațeni ai 
Ungariei, ca şi noi, şi de aceea suntem cu cea mai mare sin- 
ceritate gata a le asigură prin lege toate acelea, ce cere în 
privința aceasta interesul lor și al patriei întregi . Să vedem 
însa în ce chip a deslegat mai târziu dieta Ungariei promi- 
siunea dată? 

XXVIII. Dupace prin intercesiunea bărbaţilor de naționa- 
litate maghiară, cari dela anul 1860 până la 1865 au stat în 
fruntea trebilor ardelene, ca cancelari și ministri ai M. Sale re- 
gelui şi niareprincipe al Ardealului, şi anume, a baronului Ke- 
mény Ferencz, care a mijlocit convocarea dietei ardelene prin 
rescriptul regesc din 19 Septemvrie 1861, între ale cărei pro- 
poziţiuni regești primul loc îl ocupă: «<inarticulatio nationis Ro- 
manae inter ceteras nationes receptas, apoi a contelui Ná- 
dasdy Ferencz, care a mijlocit convocarea dietei din Sibiiu dela 
anul 1863 4, în care se inarticula națiunea română și se regulă 
usuarea celor trei limbi ale patriei, şi pe baza egalei îndrep- 
tățiri naţionale se instituira toate oficiile publice, apoi se com- 
pilă și o lege electorala dreaptă, care mulțămeă pe toţi locui- 
torii ţării, în fine a contelui Haller Ferencz, care a mijlocit con- 
vocarea dietei ardelene din Cluj pe 19 Noemvrie 1865, în care 
Românii, folosindu-se de limba lor, au pretins respectarea inar- 
ticularii deja complinite a naţiunei române: dupa toate acestea 
apoi urmă rescriptul regesc din 25 Decemvrie 1865, prin care 
Ardelenilor li se concese a trimite reprezentanţii lor la dieta de 
încoronare din Pesta, spre a se aduce la o deslegare mulțămi- 
toare referințele de stat ale Ardealului față cu Ungaria, precum 
şi a tuturor ţărilor ținătoare de coroana Ungariei față cu impe- 
riul austriac, — copdiționându-se totodată definitivarea uniunei 
Ardealului dela considerarea drepturilor speciale ale Ardealului 
şi dela garanţele pretensiunilor de drept ale diferitelor naţiona- 
lităţi și confesiuni, iar pâna atunci sa se susțină în vigoare 
drepturile câştigate._ 

XXIX. Deși modul convocării acesteia a dat Românilor 
ardeleni destulă cauză de îngrijire pentru drepturile şi viitorul 
lor, rescriptul convocator cuprindeă în sine şi asigurari odihni- 
toare. Ingrijirea noastra se concentră mai cu seama în acea îm- 
prejurare, că Ardelenii se chemară la dieta de încoronare din 

Pesta iarăș după art. H al dietei din Cluj dela 1848. Abstră- 
gând acum dela dificultățile în contra acelui articol de lege, 
aduse de noi mai sus, din punctul de vedere al bazei lui, pusă 
pe sistarea teritorială a acelor trei naţiuni privilegiate, cu ex- 
chiderea naţiunei române; abstrăgând și dela întrebarea, dacă 
legea aceea a fost provazută cu toate atributele unei legi, în 
înțelesul chiar al constituţiunei ardelene, pâna atunci existente; 
abstrăgând şi dela acea dilemă juridica, că dupăce prin art. I 
încheindu-se uniunea cu Ungaria, despre o parte dieta Ardea- 
lului nici nu mai eră competenta, fără reprezentanții Ungariei, 
cu care Sa unit, sa aduca și alți articoli de lege, şi cu atât mai 
puţin o lege electorală contrară principiilor legii electorale un- 
gare, bazata pe reprezentanța poporului, iar pe de altă parte, 
dupăce noul stat, cu care s'a unit Ardealul, are deja în legile 
sale, și anume în art. V, VI şi VII a dietei din Pesta dela 1848, 
deplină proviziune și pentru reprezentarea Ardealului unit; ab- 
stragând noi dela toate acestea și alte asemenea considerațiuni, 
nu putem totuș sa trecem cu vederea aci împrejurarea foarte 
momentuoasa, ca, dupace art. III al dietei din Cluj dela 1848, 
chiar după tenoarea lui, a fost adus numai ad hoc pentru dieta 
Ungariei, convocata pe 2 lulie 1848, el nu mai poate aveă va- 
loare legala și pentru alta dieta, convocata dupa 17 ani. Prin 
urmare, întrebuinţarea acelui articol de lege și pentru dieta de 
încoronare din 1865 noi trebue să o privim de o octroare şi 
atunci când nu i-s'ar fi mai adaos şi alte octroări, precum e: 
extinderea ei şi pentru teritoriile regimentelor de granița dela 
Nasăud și Orlat, cari nu se cuprindeau în art. II dela 1848. 

Dacă aşa dară eră lipsa de o octroare, apoi tocmai aşa se 
puteă octroă și legea electorală din 1791, cu extinderea ei şi 
peste foştii jobagi şi grănițeri acum eliberați, şi tocmai așa şi 
legea electorală compilată în dieta din Sibiiu. Sau, dacă voința 
a fost de a legă conchemarea Ardelenilor tocmai de punctul 
de vedere cel strâns al legalitaţii din 1848, apoi mai simplu ar 
fi fost aplicarea legii electorale din Ungaria, care în art. V, VI 
şi VII facuse destula proviziune spre aceea și pentru teritorul 
ardelean. 

XXX. Dar cu toate aceste scăzaminte a convocarii Arde- 
lenilor la dieta de încoronare din Pesta, Românii ardeleni con- 
siderându-se pe sine în puterea legii de inarticulare a naţiunei 
lor din 1863/4, care chiar după tenoarea rescriptului convocător 

aveă sa ramâna în valoare, de naţiune receptă şi egal îndrep- 
taţita cu celelalte naţiuni ale Ardealului, pe lânga ulterioara 
aşteptare, că și legea electorala pentru Ardeleni se va îndreptă 
amăsurat principiilor legii electorale din Ungaria, au ales la 
dieta din Pesta şi ei puţinii deputaţi pe cari i-au putut scoate, 
dupa modalitatea art. II din 1848, și cari au mers la dieta de 
încoronare din Pesta. Și ce au ispravit aci? 

XXXI. Dieta Ungariei a regulat referințele de stat între ța- 
rile ţinătoare de coroana Ungariei despre o parte şi despre alta 
între celelalte țari ale domnitorului comun, prin art. XII din 
anul 1867. Ablegaţii români ardeleni mau dificultat aducerea 
acelei legi, pentrucă zăceă și în interesul Românilor regularea 
trebilor comune pe o bază mai independentă a dreptului de 
stat al țarilor ţinatoare de coroana Ungariei faţa cu celelalte 
țări ale domnitorului comun, considerând pertractarile şi con- 
cluzele încheiate în privința aceasta de progres al constituţio- 
-nalismului şi al independenţei de stat. lar dacă Românii au 
avut vre-o dorinţă specială în privinţa aceasta, apoi ea se re- 
duceă numai la pretensiunea de a fi şi ei întro proporţie cât 
se poate mai echitabila consideraţi la participare în delegaţiu- 
nile exmitende pentru trebile comune, ca nu cumva pactul dua- 
lismului să degenereze întru un aparat de asuprire a singura- 
ticelor naţionalităţi. Acest postulat însă ei şi l-au rezervat, dupa 
cum aduceă natura lucrului, pe timpul, când în sensul rescrip- 
tului convocator eră să se pertracteze apoi îndată și despre le- 
găturile singuraticelor ţări ale coroanei Ungariei cu acest stat. 

XXXII. In privinţa Croaţiei şi a oraşului Fiume sau în- 
ceput pertractările mai întâi pe cale confidențială, între barbaţii 
cei mai însemnați din ambele țări, cari apoi prin reprezentan- 
tele lor au și încheiat pacturile, în cari prin mutuală conțelegere 
Sau întâlnit, garantându-le prin lege formală. Să vedem însă 
cum s'a urmat aceasta fața cu Ardealul, și anume, cu națiunea 
româna din Ardeal? 

XXXIII. După primirea art. XII de lege prin ambele case 
ale dietei ungare, și pe când acest articol de lege eră subşternut 
spre sancţionare (ceeace a şi urmat în 28 lunie 1867), regimul 
Ungariei exoperează şi publică rescriptele din 20 Iunie 1867, 
prin cari se disoalvă dieta ardeleană din 1865 și concluzele 
aduse în dieta așa numită provincială din Sibiiu se pun afară 
de valoare. Apoi de aci încolo, pe baza indemnităţii, ce și-o 

exoperă dela dieta, şi pe care dealtmintrelea o puteà folosì 
foarte bine spre complanarea trebilor ardelene, pe calea mu- 
tualei conțelegeri cu toate naționalitațile din Ardeal, în loc 
de aceasta, în decursul ulterior mai de un an şi jumatate al se- 
siunii dietale de atunci nu face alta, decât purcede cu toata 
puterea discreţionară de a centraliză toate afacerile ardelene, 
şi numai dupăce prin atari mäsuri se constrânsera Românii ar- 
deleni a goli paharul amăraciunilor până la ultima picătura, 
în cele din urmă zile ale primeì sesiuni dietale se precipitara : 
legea de uniune și legea de naţionalitate, cari interesau pe Ro- 
mâni mai mult. 

XXXIV. Între atari împrejurări, şi acei puțini ablegați ro- 
mâni ardeleni, cari se străcuraseră prin strâmtorile legii electo- 
rale a dietei ardelene dela 1848 și sosiră in dieta de încoro- 
nare dela Pesta, vazând că prin rescriptul din 20 Iunie 1867, 
care şterse şi inarticularea naţiunii române, au perdut şi ei 
baza întrării lor în această dietă, asigurată prin rescriptul çon- 
vocator din 25 Decemvrie 1865, și văzând amarăciunea comi- 
tenţilor conaţionali de acasa, precum și mâhnirea întregei na- 
țiuni române, parte au părăsit dieta, parte au rămas încă aci 
a se face martori cum se pot nimici speranțele de 20 de ani 
și ale acelora, cari avură credinţa cea mai tare de a puteă speră 
până în ultimul moment, și așa îndepartându-se şi ei de acolo, 
sa nu se mai reintoarca la sesiunta care a urmat. 

XXXV. Cumcă legea prin care dieta din Sibiiu a regulat 
referințele de stat ale Ardealului faţă cu celelalte țari ale impe- 
riului, care regulare altcum a fost numai o consecinţă a iniția- 
tivei facute între împrejurarile anului 1860 parte mare de în- 
şişi barbaţii fruntaşi ai Ungariei, și la care și Ardelenii, din ne- 
cesitatea sitnaţiunii politice de atunci au trebuit să se acomodeze, 
— dupa încheierea art. XII. din 1867 s'a şters, o înțelegem şi 
„noi, ca o urmare naturala a acestei legi noue. Dar ca totodată 
a trebuit să se casseze și legile despre inarticularea naţiunii ro- 
mâne şi despre egala îndreptaţire a celor trei limbi de ţară ale 
Ardealului, întradevăr, nu o putem cuprinde, pentruca acele 
două legi nici nu stau în contrazicere cu art. XII. din anul 1867, 
şi nici nu puteau prejudecă regularii referinţelor de drept ale 
Ardealului faţă cu Ungaria, dupăcum art. XIIL. ma putut pre- 
judecă nici posterioarei regulări a atâtor referințe a Croaţiei și 
a oraşului Fiume față cu Ungaria. Şi apoi şi altcum acele două 

legi ale dietei din Sibiiu nu dădeau Românilor mai mult drept 
decât posedă deja fiecare dintre celelalte naţiuni din Ardeal, ci 
erau postulate vechi ale Românilor, pentru susținerea existenţei 
lor, iar dreptul susținerii de sine e lege supremă, de care un 
popor nu se poate deslegă fără a-și negă existența. Dar chiar 
nici din punctul de vedere al strictei legalități, cu atât mai puţin 
al oportunitaţii şi al înţelepciunii politice, nu eră justiticabilă 
cassarea acelor două legi, pentrucă abstrăgând dela notorietatea, 
ca multele patente și ordinațiuni chiar din timpul absolutismului 
stau încă și astăzi în vigoare, legislaţiunea Ungariei şi a Ardea- 
lului încă ne testează mai multe legi anticoronaționale, pro- 
vinciale, ba chiar și de teritorii mai parțiale, cari prin us și re- 
cunoaştere tacită, sau prin sancţionare posterioară, sau primit 
între legile țării; prin urmare, dacă legislațiunea Ungariei, din 
punctul de vedere al strictului sau constituţionalism, ma putut 
recunoaşte legalitatea dietei din Sibiiu, ar fi putut totuș, după 
promisiunile date, chiar și altcum din deosebită consideraţiune 
a națiunii maghiare față cu națiunea română, cari ambele, înca 
și după situațiunea etnografică sunt avizate a se sprijini una 
pe alta, — se substitue acele două legi delăturate prin alte două 
legi ale sale, de asemenea tenoare. Chiar şi tenoarea, sensul 
şi scopul art. XII. din 1867, în puterea caruia pactul dualismului 
se încheiă între fările coroanei Ungariei, — ca unul dintre con- 
trahenţi, — și între țarile celelalte supuse M. Sale, ca al doilea 
contrahent, şi aşa recunoaște și pe Transilvania, ca și pe Croaţia, 
ca membru al celui dintâi contrahent, — pretinde de jure res- 
pectarea drepturilor transilvane și în ele ale naţiunii române. 
Să vedem însă ce a urmat? Prin art. XLIII din 1868 se 
efectui regularea specială a uniunii Ardealului cu Ungaria. Ab- 
stragând acum dela întrebarea, că eră oare chiar din punctul 
de vedere al înțelepciunii politice consult, ca Ungaria, a cărei 
coroană are mai multe țari ţinătoare de ea, și care concese 
Croaţiei și orașului Fiume o autonomie provincială cu mult mai 
largă decum o aveă până la 1848, totodată să unifice altă pro- 
vință, cu mult mai mare, cum e Ardealul, care posedă o autonomie 
deplina şi mărginită numai prin uniunea personală a domnito- 
rului comun, și sa o centralizeze până întratâta, încât. să fie 
un memento înspaimântator şi pentru celelalte provincii, la cari 
coroana ungară are drept de posesiune sau de aspirațiune? 
Dar apoi ne mai repeţând nici acele motive mai sus înşirate, din 

cari Românii din Ardeal sau vazut pâna la amărăciune vatamaţi, 
pentrucă la deslegarea acestei vitale chestiuni au fost cu totul des- 
consideraţi: ne restrângem aci numai la intenţiunea legilor po- 
zitive, cari au iniţiat acest act însemnat, și conchidem, că din 
tenoarea art. VII. al Ungariei din anul 1848, care în $. 5 zice, 
că Ungaria e gata să susțină deosebitele legi şi libertăţi ale Ar- 
dealului, încât acestea nu împedecă unitatea şi integritatea sta- 
tului, apoi a art. I, al Ardealului din 1848, care primeşte art. VII, 
al Ungariei și în §-ul 2 ordonează exmiterea unei comisiuni, a 
cărei datorință eră de a preciză acele deosebite legi și libertaţi, 
spre a se stabili prin o lege a dietei comune, se vede, precum 
că principiile conducătoare ale legilor menţionate nicidecum nu 
erau îndreptate cătră o fusionare totala, cu atât mai puţin cătră 
o centralizare a acestor două ţări, cu cât unitatea naționala şi 
identitatea de drept, cu care se motivează această uniune, se 
poate în sensul susatinselor dispozițiuni pe deplin ajunge în 
privinţa trebilor comune ale Ardealului cu Ungaria fără vata- 
marea intereselor și a libertăţilor specifice ale Ardealului, şi 
cu deosebire ale naţiunilor de acolo, prin urmare şi ale naţiunii 
române, 

XXXVI. Dar la consiliul dat din partea acelor barbaţi, 
mai cu seamă din națiunea maghiară şi săcue din Ardeal, 
al căror entuziasm pentru unitatea naţională a statului ungar sa 
răpit până la perderea din vedere a acelor consideraţiuni cu 
cari erau datori față de Români, ca naţiune conlocuitoare, la 
aducerea articolului de uniune şi cu deosebire la formularea 
proiectului comisiunii exmise prin §. 2 al acelui articol de lege 
pentru speciala regulare a uniunii s'a scăpat din vedere, că o 
centralizare a tuturor trebilor ardelene la Pesta va aduce cu 
timpul, dacă nu şi de altele, apoi negreșit scăderi economice 
simţibile chiar şi pentru ei, cu atât mai mult pentru întregul 
Ardeal, Ungaria a acceptat, — poate mai mult decât a așteptat, — 
totala unificare a acestor două ţări. Dar să vedem în ce chip 
a executat-o, chiar și din punctul de vedere al unificării? 

XXXVII. Din tenoarea §-lui 1 al amintitei legi (art. 43 din 
1868) care invoalvă în sine afirmaţiunea absolută a egalităţii de 
drept a tuturor locuitorilor față cu negaţiunea absoluta a ori- 
cărui drept exclusiv de naţionalitate şi confesiune, trecând apoi 
la altă afirmaţiune relativă, și anume, a împărțirilor şi denumi- 
rilor teritoriale după naţiunile politice, cari au existat până acuma, 

şi a privilegiilor şi a esempțiunilor împreunate cu acelea, fața 
cu negafiunea relativă mergătoare întracolo, că aceste împar- 
țiri, numiri, privilegii și prerogative ale națiunilor politice, cari 
au existat în Ardeal, se şterg numai întratâta, încât ele ating, 
nu vre-o națiune politică, ci numai vre-o naţionalitate, cu ex- 
chiderea altora, — se vede limpede, că pe lângă toata liber- 
tatea şi egalitatea de drept individuală a tuturor locuitorilor Ar- 
dealului, totuș mai există şi atari împărțiri și numiri teritoriale, 
precum și privilegii şi prerogative ale naţiunilor politice de mai 
nainte, prin urmare exista și aceste naţiuni politice, cari numai întru 
atâta se restrâng, respective şterg, încât nu prejudecă egalităţii 
de drept individuale, sau a diferitelor naţionalităţi, față una cu 
alta, nu însă și a naţiunilor politice din Ardeal faţă cu naţiunile 
nerecepte de acolo, și cu deosebire nu și față cu națiunea po- 
litică română, care prin rescriptul din 20 lunie 1867 s'a eliminat 
iarăș dintre naţiunile recepte ale Ardealului. 

XXXVIII. Cumcă nu altul decât acesta este înțelesul cel 
adevărat al Ş-lui 1 din art. de lege 43 al anului 1868, se vede 
din tenoarea $-lui 1 al acestei legi, care susține apriat art. din 
1848 privitor la legea electorală, cea bazată, nu pe egalitatea de 
drept individuală, cu atât mai puţin naţională, — ci pe sistema 
împărțirilor, numirilor, privilegiilor și prerogativelor celor trei 
națiuni politice de mai nainte ale Ardealului. Dar se vede aceasta 
şi mai apriat din tenoarea $-lui 9, care regulează denumirea ju- 
decătorilor supremi regeşti din scaunele săcueşti și numirea 
comesului săsesc, — pe când despre căpitanii sau comiţii su- 
premi români, ca atari, nu e nici vorbă. Apoi şi din cuprinsul 
Ş-lui 11, care pentru națiunea (nu naționalitatea) săsască sus- 
ține universitatea politica naţională, tocmai în înțelesul art. de 
lege din 1791. Ba și legea cea nouă municipală a aflat de lipsă 
de a extinde teritorul acestei universități politice și a-i garantă 
o lege municipală separata și autonomă, pe când postulatele 
Românilor de a se constitui și ei întro universitate politică na- 
țională, cu un cap naţional în frunte, a priori sa perhorescat, 
ca un atentat în contra integrităţii statului ungar. 

XXXIX. Noi mavem nimica în contra, ca celelalte naţiuni 
politice ale Ardealului să se recunoască şi mai încolo de atari, 
să aibă şefii lor jurisdicţionali și naţionali, şi să se personifice 
prin universităţi politice naţionale; dar dacă toate acestea s'au 
putut face, şi acum ca şi mai nainte, fară periclitarea integrităţii 

coroanei Ungariei şi îără scăderea identităţii de drept şi a uni- 
tății naţionale a statului ungar: apoi pentruce sa nu se poată 
face asemenea şi pentru națiunea română, fără a o constrânge 
să reînoiască iar d'a capo, ori să continue procesul politic cel 
neprescriptibil, ce l-a purtat de mai bine ca 400 ani încoace? 
Quod uni justum, alteri aequum. 

XL. Din analiza legii pentru uniune, prin care am arătat 
totodată, nu numai diferința, ci şi importanța egalitații de drept 
politice naţionale față cu egalitatea de drept individuală, după 
cum zice legea, fără deosebire de naţionalitate şi confesiune, 
se vede apriat și aceea, că legea de naționalitate, cuprinsă în 
art. de lege 44 din 1868, e pe departe de a suplini drepturile 
ce purced din egalitatea de drept politică națională. Dar această 
lege de naţionalitate, dupăcum ea sa formulat în numitul art. 
de lege, nu satisface nici chiar libertăţii şi egalitaţii de drept 
individual, cu atât mai puţin cerinţelor împreunate cu dreptul 
de naționalitate, în înțelesul cel adevărat, pe care l-a aflat legis- 
lațiunea ungară ca surogat pentru dreptul de naţiune politică, 
cu restrângere numai la dreptul de limbă. 

XLI. Dupăce art. de lege 44 din 1868 în titulatura sa re- 
cunoaște egalitatea dreptului de naţionalitate, şi totuş în întro- 
ducerea legii exprimă, că toți locuitorii Ungariei, de orice na- 
ționalitate, fac numai o naţiune politică de stat, restrângând 
dreptul de naţionalitate ce şi l-a pus de principiu al legii numai 
la usuarea diferitelor limbi ce mai stau în ţara ca articoli de 
modă trecătoare, prin urmare deneagă și existența dreptului de 
naționalitate : urmează în 29 de paragrafi, nu de a regulă ega- 
litatea de drept, macar a limbei, ci restrângerea acestui drept 
până la imposibilitatea de a mai puteă usuă și altă limba decât 
cea maghiară. 

lata tot ce cuprinde art. de lege despre egalitatea drep- 
tului de naţionalitate ! 

XLII. Abstrăgând acum dela aceasta logică legislatorie, 
unica în felul ei, — pentrucă se poate, că alţii o înțeleg, şi numai 
noi nu o putem cuprinde cu mintea, — abstrăgând mai încolo 
şi dela legile de mai nainte, atât ale Ungariei, cât şi ale Ardea- 
lului, cari începând dela axioma cunoscuta a sf. Stefan, primul 
rege al Ungariei, că «regnum unius linquae debile et imbecile», 
până la acea concatenațiune neîntreruptă de legi ulterioare ale ace- 
stor două ţări, cari în continuu recunoscură pe teritorul Ungariei 

şi al Transilvaniei, afară de națiunea ungară şi sacuie, şi natio 
ilirica, valachica, saxonicay, pentrucă atari națiuni existând în 
faptă, nu se pot negă prin lege, şi chiar de se neaga, numai 
înzadar se neagă, iar corelațiunea lor se poate subsumă sub o 
naţiune colectivă a statului ungar şi acum ca şi mai nainte 
fară a se periclită unitatea și întregitatea statului, și fără a fi 
lipsă de a denegă individualitatea singuraticelor naţionalităţi; 
abstragând mai departe şi dela acel fapt istoric, că limba ofi- 
cioasă a tuturor naţionalitaţilor din Ungaria, prin urmare a statului 
ungar, mai nainte a fost cea neutrala latină, pentrucă şi noi 
recunoaştem necesitatea substituirii ei prin limbile cele vii, şi 
nu suntem neaplecaţi a recunoaște pe cea maghiară, ca pe una 
care se arată printre celelalte mai acceptabilă pentru trebile di- 
plomatice și centrale, fără prejudiţiul celorlalte limbi; abstrăgând 
în fine şi dela concesiunile făcute de Kossuth la 1849 în numele 
Ungariei, pentrucă nici noi nu punem vre-o valoare pozitivă 
pe promisiuni facute între împrejurari extraordinare, când poate 
nici lui nu-i mai sta în putere de a puteă da aceeace promitea: 
dar cu tot dreptul putem apelă la declaraţiunile casei deputa- 
ților Ungariei făcute în adresa lor din 10 August 1861, şi cu 
deosebire la proiectul de lege despre egala îndreptaţire naţio- 
nala elaborat de comisiunea de 67 barbaţi ai Ungariei, cari şi 
astazi stau în fruntea Ungariei. Deşi acel operat nu mulțămeă 
pe deplin dreptele postulate ale naţionalitaților Ungariei, totuș 
ce deosebire între acela şi art. de lege 44 dela 1868! Ce re- 
gres înfricoşat! Pe când acel operat cuprindeă în sine cel puţin 
recunoașterea pozitiva de drepturi naţionale şi de limbă, art. 44 
din 1868 nu e alta decât negaţiunea absolută a oricarui drept 
de naţionalitate și o restrângere în limbile acestora, până la 
nimicire. 

XLIII. Art. de lege 44 din 1868 în §-ul 1 decretează, că 
limba statului fiind cea maghiară, — limba dietei de aci încolo 
încă va fi singura cea maghiara. Faţă cu dispoziţiunea aceasta 
trebue sa constatăm mai întâi, ca Românii ardeleni s'au folosit 
de limba lor, atât în dieta din Sibiiu, cât şi în cea din Cluj dela 
anul 1865, prin urmare ei nu puteau fi privaţi de acest drept, 
nici chiar în dieta din Pesta, pentrucă afară de aceea, că o na- 
țiune nu poate fi privată de limba ei nicăiri, chiar şi art. VII. 
al dietei ungare dela 1848 a garantat toate libertaţile și drep- 
turile speciale ale Ardealului, prin urmare și dreptul limbei ro- 

mâne, care acolo erà egal îndreptățită cu cea maghiară. Dacă 
acest drept se recunoaşte Croaţiei, apoi cu atât mai mult trebue 
el să se recunoască Ardealului și Românilor, cu cât Ungaria, 
afară de Ardeal, este locuită încă de un milion şi jumătate de 
Români. De aci urmează, că dacă Ardealul s'a unit cu Ungaria, 
acest stat trebue să respecteze acest drept al Românilor şi în 
dieta comună, sau dacă crede, că această concesiune ar fi o 
greutate pentru dieta Ungariei, apoi trebue să constatăm și noi 
greutatea noastră de a suportă o privare de drept. Prin urmare, 
alternativa e neîncunjurabilă, că ori să se restitue dieta Ardea- 
lului, măcar întru atâta, încât Românii să aibă acolo teren de 
a-și întrebuință limba lor parlamentară, ori conceadă-se acest 
drept în dieta Ungariei. 

Unitatea națională a statului ungar, care se aduce ca motiv 
al legii, dupăcum am arătat mai sus, precum și mai nainte, așa 
şi acum, nu se poate alteră prin dreptul de naţionalitate şi limbă, 
și faptul, că Croaţii și Fiumanii se pot folosi de dreptul limbei 
lor în dieta |/ngariei dovedește, că unitatea de stat nu pătimește 
nici o vătămare. Dar după părerea noastră e și o dispoziţiune 
de prisos aceea de a asigură limba maghiară pentru parlament 
cu vătămarea dreptului celorlalte naţionalităţi ale statului, unde 
aceste naţionalităţi, dacă nu ar îi oprite pozitiv, sar folosi spon- 
taneu în parlament de limba maghiară, ca de una, care din ne- 
cesitate e chemată să fie limba de înțelegere mutuală între di- 
feritele naţionalităţi. Senatul imperial din Cislaithania n’a adus 
atare interdicţie, şi de aceea se folosesc toți de limba germană; 
iar dacă sau auzit acolo și alte limbi, asta s'a întâmplat foarte 
rar, şi mai cu seamă la acte ceremoniale, de ex. la punerea de. 
promisiune, cum asta sa întâmplat şi în dieta Ungariei, unde 
Croaţii au bineventat dieta Ungariei în limba lor, dar mai mult 
abiă s'a auzit o atare întrebuințare. În fine nu putem retăceă 
nici acea tristă împrejurare, că deși acest $. promite publicarea 
autentică a legilor în toate limbile patriei, astăzi legile Ungariei 
se pot află numai în limba maghiară și în cea germană. 

XLIV. Paragraful prim al legii decretează mai departe, că 
limba guvernării țării în toate ramurile ei e cea maghiară. Și 
aci trebue să constatăm, că limba română s'a folosit în Ardeal 
în toate ramurile guvernarii ţării, de sus până jos, pe baza 
egalei îndreptăţiri, cu limba maghiară și germană. Dacă însă 
organelor centrale ale regimului ungar le este cu neputinţă a 

întrebuinţă în toate afacerile lor toate limbile din Ungaria, apoi 
nu e cu neputinţa a concede, ca pe teritorul Ardealului, unde 
sa putut fară dificultare să se întrebuinţeze cele trei limbi ale 
țarii, acolo în toate ramurile administrative să se întrebuințeze 
și pe mai departe, și a primi de acolo actele oficioase în ori 
care din acele trei limbi, fără a constrânge organele subalterne 
de acolo de a se face mașine traducătoare pentru comoditatea 
organelor centrale, pentrucă e și de lipsă, ca organele centrale 
să afle genuinele postulate ale poporului, chiar în limba lui. 
Nu populaţiunea să înveţe limba organelor centrale, ci organele 
centrale au să cunoască limba poporuluil Dacă suntem bine 
informaţi, apoi știm, că la curia regească, unde vin acte pro- 
cesuale în toate limbile patriei, instituțiunea de traduceri sa 
aflat cu totul, nu numai netrebuincioasă, ci şi de prisos, pen- 
trucă acolo se află o combinaţiune norocită de judecători, nu 
numai din toate naţionalităţile, dar și din bărbaţi, cari fiecare 
cunosc mai multe limbi, şi lucrurile merg curent, fără nici o 
dificultate. Aplice-se așa dară și pe la ministeriile centrale ase- 
menea bărbaţi din toate naţionalităţile, apoi dispoziţiunile cele 
restrângătoare de întrebuințare a limbelor patriei din paragrafii 
1, 2, 4, 5, 15, 16, 20, 23 şi 25 ai legii de naţionalitate, cari con- 
strâng toate jurisdicţiuinile politice, bisericeşti și școlare, cum și 
alte corporaţiuni -de naţionalitate nemaghiară, à întrebuință limba 
maghiară față cu organele superioare ale statului, ceeace în 
multe locuri e chiar și imposibilitate, se vor arătă cu totul de 
prisos şi nejustificate, iar §-ul 6 mar aveă nici o lipsă de acea 
ușă deschisă pentru amploiații statului, de a întrebuință chiar 
şi faţă cu comunele, partidele şi persoanele private, după plă- 
cere, sau cum zice legea, după putință, numai limba maghiară. 

XLV. Restrângerile dreptului de limbă în administraţiunea 
justiţiei fac, ca Românii să-şi vadă chiar şi cauzele lor de drept 
privat periclitate. Trebue să repeţim şi aci aceea ce am premis 
mai sus, că dupăce limba română în Ardeal eră pe la toate 
judecătoriile din ţară egal îndreptăţită cu cea germană şi ma- 
ghiară, iar judecătorii trebuiau să cunoască toate aceste trei 
limbi de ţară, — astăzi după legea de naţionalitate se respinge 
folosirea limbei române prin judecătorii din acele jurisdicţiuni, 
unde legea municipală și comunală, cea restrângătoare prin vo- 
turile virile, face imposibilă reprezentarea Românilor măcar 
într'o cincime a corpului reprezentativ. De aci urmează, că Ro- 

mânii din Ardeal, cari aveau dreptul de a se folosi de limba 
lor în toate jurisdicțiunile, astăzi ne mai având acest drept, și 
nici judecători cunoscatori de limba lor, trebue să-și hazardeze 
cauzele de drept pe moara plenipotenţiaţilor sau a talmacilor, 
cari nefiind constrânşi prin lege a depune censura din limba 
română, adeseori înţeleg partidele mai rau decât judecatorul, 
sau le întortochiaza înţelesul așa, ca din aceea sa urmeze per- 
derea dreptului şi ajungerea la sapa de lemn ori la furci, pe 
când pe de altă parte, prin §§-ii 7 şi 9 ai legii de naționalitate, 
advocaţii români sunt opriți să întrebuințeze limba română, 
chiar și dacă partidele, pentru siguranța lor, apriat o pretind 
aceasta. Dacă cauzele procesuale sumare se pot pertractă și 
luă la protocolul verbal și în limba partidelor, şi ca atari pot 
aveă trecere prin toate instanţele, după cum am aratat mai sus, 
fară vre-o dificultate, apoi nu putem pricepe, pentruce sa nu 
poata aveă asemenea tratare și trecere, în limba partidelor, şi 
acele cauze procesuale, la cari trebue să intervină advocaţii? 
Şi nu pricepem nici rațiunea S-ului 11, care prescrie ducerea 
cărţilor îunduare în limba maghiară, când partidele au drept 
de a încheiă în limba lor proprie toate acele acte şi documente 
de drept, ce se transcriu în cărţile funduare, şi când aceste 
carți funduare nu sunt instituite pentru comoditatea oficianţilor, 
cari nu cunosc altă limbă decât cea maghiară, ci pentru sigu- 
ranța averii locuitorilor, cari au trebuință de a luă în tot mo- 
mentul cunoștința și convingere nemijlocită de cele ce se trec 
în acele cărţi. Că instituțiunea de talmaci şi translatori, prin care 
§-ul 12 al legii voi sa oblească dificultăţile meşteșugite ale legii, 
sa arătat întradevăr, nu numai nesigură și netrebnică, dar și 
de prisos, — am arătat mai sus. Şi apoi vai şi amar de drep- 
tatea administrată prin tălmăcitori şi restălmăcitori ! 

XLVI. Nu putem însă trece cu vederea acea împrejurare 
tristă, că cu toate, că legea de naţionalitate concede un fel de 
drept de limbă foarte restrâns al partidelor fața cu organele 
cele mai de jos ale administrațiunii publice în general, totuş 
organele oficioase, cari nu se țin special de administraţiunea 
politică sau judiciară, cred că sunt scutite de aceste datorințe 
de a respectă şi a întrebuință înseși limba poporului. Cu de- 
osebire organele financiare ale statului întrebuinţează numai 
exclusiv limba maghiară, până şi la prescrierile şi mandatele 
de solvire a contribuţiunilor directe şi indirecte şi a celorlalte 

competențe erariale, pe cari le cer și le ridică nemijlocit dela 
toți și dela singuraticii locuitori, așa, incât poporul, nepricepân- 
du-le, nu se poate orientă dupa ele, ca să le corespundă, sau 
fiind pe nedreptul încărcate, să reclame la timp, ci trebue, ori 
să peardă timp și spese de călatorie zile întregi până la ora- 
șele cele mai de aproape spre a cere pe bani deslușire dela 
bărbaţi pricepători de limbă, ca apoi dela aceştia să afle, ca 
întraceea au trecut terminurile de reclamare și de recurs, sau 
că atare recurs în limba maghiară pretinde spese și mai mari, 
ori dacă nu vreă să se expună la atari spese de călătorie și 
de recurs în limba statului, să aștepte acasă până va primi des- 
luşirile necesare dela executorii, cari pentru încassarea dato- 
rinței primitive și a speselor de execuțiune îi vinde până şi 
bucătura cea mai de pe urmă dela gura copiilor. Intru adevăr! 
Celce crede că Românii pretind dreptul de limbă numai ca un 
obiect de lux, apoi coboare-se în oricare locuință a poporului 
și lacramile ce le va află pe fața acestuia îl va convinge, că 
njci o sarcină publică nu-l apasă așa de tare şi nu-l pot aduce 
mai Sigur la sapa de lemn, ca sarcinile ce-i provin dela împe- 
decarea îolosinței propriei sale limbi în afacerile lui față cu 
organele regimului de orice ram, fie acesta militar, financiar, 
de comunicaţie, de agricultură, industrie şi comerciu, de culte 
și învățamânt, ca și de administrațiune politica și judiciară. 
XLVII. Dupace așadară am constatat de ce mare însem- 
nătate este dreptul de limbă, atât pentru siguranța onoarei 
averii şi a vieţii fiecărui cetăţan al statului, cât şi pentru cul- 
tura poporului în genere, care singură poate garantă prosperi- 
tatea statului, nu va îi de lipsă a mai delucină în special și 
cauza învățământului public din punctul de vedere al legii de 
naționalitate. Totuş trebue să amintim măcar atâta, ca biserica 
fiind chemată de a promovă religiositatea și moralitatea cre- 
dincioșilor, chiar și în interesul ordinei interne a statului, aceasta 
nu o, poate împlini dacă nu are ocaziunea și mijloacele de a 
le plantă, începând dela tinerime, prin învățământul școlar. Re- 
cunoaștem, ca dacă a mulțămit pe Români vre-o lege, adusa în 
dieta Ungariei, apoi aceea e art. IX din 1868, întrucât el garan- 
tează autonomie bisericei naţionale a Românilor de confes. gr.-or. 
în toate trebile ei bisericești, școlare și fundaţionale, și asta îm. 
prejurare ne îndreptațește a speră, ca și bisericei naţionale a 
Românilor de confesiunea gr.cat. i-se va garantă asemenea au- 

tonomie administrativă. Dar pe când art. IX din 1868 asigură 
autonomia trebilor noastre şcolare, pe atunci legea de naționa- 
litate şi legea şcolară face acea garanţă cu totul ilusorie. Noi 
recunoaștem dreptul de supraveghiare al stafului asupra tuturor 
institutelor de învațământ şi de cultură și concedem, că statul, 
ca și biserica, are nu numai dreptul, dar și datorința de a ri- 
dică şi ajută școli și alte asemenea institute de cultură şi de 
a întroduce obligamentul de școală, — dar din toate acestea 
nu se poate deduce nici scuză puterea aceea discreționară pe 
care legea școlară a depus-o în mânile organelor regimului, 
spre a strâmtoră până la nimicire școalele și institutele de cul- 
tură ridicate de comunele bisericești, ci ar trebui mai vârtos 
să urmeze datorinţa lor de a le sprijini și dotă şi din partea 
lor din toate puterile. Dacă legislaţiunea Ungariei crede, că 
prin ridicarea de şcoli fără caracter confesional va puteă su- 
primă desvoltarea simțului de naţionalitate, apoi tare se înşala 
în calculii săi, pentrucă, lasă că toată acţiunea produce cu atât 
mai încordată reacțiune în direcțiune opusă, tocmai acțiunea 
intenționată de legislațiune, dacă ar reuși, ar lăţi numai necon- 
fesionalismul în tovărășia internaţionalismului modern, care apoi 
negreșit ar alteră cu totul baza statului unguresc. Incidit in 
Scyllam qui vult evitare Carybdem. 

XLVIII. Legea de naţionalitate, ce e drept, promite în §§-ii 
17—19, că în acele şcoli elementare, pe cari statul le ridică 
prin ţinuturi, unde cetăţenii statului de orice naţionalitate locuesc 
mai compact, acestora să se dee ocaziune de a-și învăţă și pro- 
pria lor limbă, apoi ca la institutele de categoria mijlocie şi mai 
înaltă, unde ocur mai multe limbi, să se ridice catedre de lim- 
bile și literaturile respective, — dar tot aceşti paragrafi prescriu, 
că limba instrucţiunii în școalele elementare se determinează 
prin ministru (dacă vrea el, apoi e numai cea maghiara), iar în 
cele mijlocii și superioare se exchide cu totul limba română, 
relegându-se la catedre benevole. Unde este așadară dreptul 
de naţionalitate şi limbă în instrucţiunea publică? Legea crede, 
că a satisfăcut cerințelor de limbă, când în Ş-ul 27 a luat deo- 
bligamentul asupra sa de a îngriji, ca oficialii publici de prin 
ținuturile locuite de naţionalităţi compacte să fie pe deplin ver- 
sați în limba acestora, dar că statul nu vrea să aplice prin atari 
ținuturi numai oficiali din respectivele naționalități o spune 
iarăş în $. 27, însă în ce chip să se califice și oficialii de altă 

naționalitate, și cu deosebire cei de naţionalitate maghiară, cari 
la aplicare primesc partea leului, că au și ei obligamentul legal 
de a luă procesele verbale și a da rezoluţiuni în limba popo- 
rului, nu o spune, pentrucă aci a uitat, ori a voit să încun- 
jare învaţământul obligator al limbei române pentru acei tineri, 
cari se pregatesc a fi organe mijlocitoare între stat și popor. 
In fine, daca legislaţiunea a crezut, ca va puteă abstrage nece- 
sitatea imperativă a învățământului obligator de limbile țarii, 
când a hotărît în §-ul 19 al legii de naţionalitate numai limba 
maghiară ca limba a predarii învățământului special pentru uni- 
versitatea din Pesta, apoi tot ea ar puteă aveă acea considera- 
țiune, ce o cere înţelepciunea politica, față cu naționalitatea ro- 
mână, ca cel puţin la universitatea din Cluj, ce se ridică în mij- 
locul Românilor, limba acestora să fie acolo paritetică cu cea 
maghiara. 

XLIX. Dupace din cele premise se vede limpede, că Ro- 
mânii nicidecum nu se pot îndestuli cu deslegarea chestiunii 
de limbă prin art. 44 al legii de naţionalitate, trebue să con- 
statam mai departe și aceea, că de atributele dreptului de na- 
ționalitate nu se ţine numai dreptul de limbă, ci şi alte interese, 
tot aşa de ezenţiale. Nu interesul singuraticilor aspiranți la 
oficii publice, — pentruca astazi pânea cea mai amară e a ofi- 
cianţilor de stat, — ci interesul poporului, care are înare lipsă 
de a pricepe cu încredere deplină pe oficialii statului și aceştia 
pe el, — pretinde, ca sa ridicam postulatul pentru respectarea 
Românilor Ja împlinirea oficiilor publice. Câta însemnătate are 
şi chestiunea aceasta în vieaţa socială de stat se dovedeşte prin 
legislațiunea Ardealului, care sute de ani măsura conferirea ofi- 
ciilor publice după cumpăna cea mai riguroasă a celor trei na- 
țiuni politice şi patru confesiuni recepte, și asta nu fără cuvânt, 
pentrucă numai prin cumpăna aceasta se manifestă, nu numai 
garanța egalei îndreptăţiri naţionale şi confesionale, dar şi a 
drepturilor speciale şi individuale ale poporaţiunii îndreptăţite. 
Legea de naţionalitate a Ungariei deși recunoaşte această che- 
stiune, în $. 27, o desleagă însă numai în mod negativ când 
zice, că la împlinirea oficiilor publice, naționalitatea sau confe- 
siunea ne mai fiind pedecă legala, în interesul poporaţiunii de 
diferite naţionalităţi se va luă consideraţiune şi la indivizii cua- 
lificaţi din respectivele naţionalităţi, însa numai «după putință ; 
iar că cât de relativă şi nesigură este garanja acestei după pu- 

tință» (lehetőleg), s'a văzut din urmări. Când á primit regimul 
prezent administraţiunea Ungariei și a Transilvaniei, Românii 
aveau vre-o 12—15 şefi de jurisdicţiune, cari astăzi sunt reduși 
la doi căpitani şi la doi comiţi-supremi, usque ad bene placitum, 
— apoi oficialii români, cari la administraţiunea politică și ju- 
diciară aproape o terţialitate formau din personalul statului, 
astăzi, afară de vre-o două trei jurisdicţiuni, unde cu mare nevoe 
se mai țin rămășițele de mai nainte, în celelalte jurisdicțiuni sau 
măturat mai cu totul, parte prin alegerea făcută din partea vi- 
rililor preponderanţi, parte prin denumirile ministeriale, făcute 
«după putință», — înlocuindu-se cu oficiali, cari ori nu pot, ori 
nu vreau să respecteze limba poporului. La reînvierea regimului 
de astăzi mai în toate ministeriile se denumiră și câte unul ori doi 
oficiali mai înalți de naționalitate română, dar de atunci locu- 
rile vacante ale lor nu se mai împliniră, apoi ministerul finan- 
telor cu aparatul sau cel mare de oficiali centrali ma voit să 
facă nici măcar atâta cât făceau celelalte ministerii, crezând, ca 
e destul dacă Românii concurg cu contribuirile de tot felul de 
dări, de ce să mai concurgă și cu oficialii?! Apoi ca prin atare 
aparat, excludător de naţionalităţi, numai cu mare nevoe. se 
poate strecură câte o denumire şi la posturile inferioare, e numai 
consecvenţa naturală a exclusivismului central. Sub atari auş- 
picii necesitatea e evidentă, că legea de naţionalitate are să dee 
garanje mai pozitive decât «după putinţa» cea arbitrară. 

L. Dacă legislaţiunea însaș trebue să constate în legea sa 
art. 44 din 1868 existenţa faptică a mai multor naţionalităţi în 
Ungaria, aţoi trebue sa se recunoască și individualitatea lor, 
prin urmare și libertatea de a se manifestă în stat ça atari, 
Legea de naţionalitate însă în $-ul 26 restrânge această ma- 
nifestaţiune numai la libertatea întrunirii în societăți spre sco- 
puri bisericeşti, școlare și ştiinţifice, nu însă și spre scopuri pu- 
blice politice. Atare drept îl poate manifestă numai naționali- 
tatea maghiară, care se unifică pe sine, ca naţiune politică a 
Ungariei, apoi națiunea săsească din Ardeal, care, dupacum am 
arătat mai sus, se înfăţişează înaintea statului ca naţiune politică, 
atât prin universitatea națiunii saxonice, cât şi prin șeful ei, care 
este comes al naţiunii săsești. Cumcă atare manifestare a Ro~ 
mânilor, prin o asociaţiune, într'o universitate naţională, cu șeful 
lor naţional în frunte, nu poate nicidecum prejudecă unitaţii şi 
integrităţii statului ungar, am comprobat mai sus în mod destul 

de evident; de aceea, aci mai adaogem numai atâta, că aceasta 
ar fi tocmai folosul statului ungar, care prin aceea ar câştigă 
un. organ formal de comunicaţiune și de înţelegere directă cu 
Românii, cari în izolațiunea topografică-etnografică, care con- 
strânge pe națiunea română ca și pe cea maghiară la o reci- 
procă sprijinire, nu poate fi de interes secundar pentru statul 
Ungariei. Apoi istoria ne arată, că statul Ungariei atunci eră 
mai tare, mai puternic şi mai în floare, când șefii deosebitelor 
naţionalităţi se grupau sub steagurile lor, sub conducerea stea- 
gului coroanei ungare, pe când înstrăinarea naționalităților numai 
i-a îngustat marginile şi i-a slabit puterea internă. 

LI. Cu toată aceasta doctrină istorică, durere, vedem că 
legislațiunea Ungariei, necum sa satisfacă şi celor mai modeste 
postulate naționale ale Românilor, dar îi strâmtoreşte şi în drep- 
turile ce le asigură pe seama celorlalți cetățeni ai statului cu 
privire la participarea la dreptul de alegere și de reprezentare. 
Nu mai recapitulam acele gravamine ce le-am desvoltat mai 
sus cu privire la modul și forma în care sa compilat legea elec- 
orala cuprinsă în art, Il al dietei din Cluj dela 1848, ci trecând 
deadreptul la meritul acestei legi, ne provocăm numai la moti- 
vele destul de pe larg desfașurate prin acei deputaţi dietali, cari 
în şedinţele cele din urmă ale sesiunii dietale trecute şi-au ri- 
dicat vocea în contra monstrului acestuia de restrângere şi ră- 
pire a dreptului celui mai constituțional. A conchemă o dietă, 
a uneia şi aceleiaş fari, după două legi electorale, una a Un- 
gariei, pe baza reprezentaţiunii poporului, marginita numai prin 
un cens amasurat unui pătrar de sesiune urbarială, alta pentru 
Ardeal, numai din cauza, că majoritatea locuitorilor e română, 
pe baza privilegiilor feudale ale celorlalte naţiuni așanumite re- 
cepte, cu exchiderea Românilor, pe deoparte prin votul uni- 
versal al nobililor şi prin latitudinea censului fictiv, ce da mâna 
cu votul universal, numai pentrucă aceste două clase de îndrep- 
tățiți cad cu prevalența pe locuitorii neromâni, iar pe de altă 
parte prin încarcarea țăranilor neprivilegiați, cari sunt mai cu 
seama români, cu un cens pe care l-au calculat fabricatorii ace- 
stei legi electorale din dieta dela Cluj amăsurat contribuţiunii 
corăspunzatoare la doua sesiuni urbariale, ştiind bine, că legile 
urbariale ardelene nu permit atâta posesiune în mâna unui țăran, 
şi în fine, prin împărţirea cea neproporţionata a cercurilor de 
alegere, pe- deoparte orașele cele privilegiate, cu câte doua-trei 

mii de suflete, în majoritate neromână, cu deputați proprii, iar pe de 
altă parte jurisdicțiunile cele mari, cu câte doue sute mii de locui- 
tori, în majoritate Români, numai cu câte o păreche de ablegaţi, 
exchizându-se totodată inteligența dela sate de dreptul alegerii 
cu care dealtcum la orașe ea e investită: cine nu va vedeă din 
toate acestea, că legea electorală din Ardeal, care a produs atâta 
scandal şi în sesiunea dietală trecută, e numai aparat mește- 
şugit în contra Românilor ardeleni? Când legislaţiunea Unga--. 
riei a primit în art. de lege 43 din 1868 despre uniunea Ar- 
dealului cu Ungaria a posteriori şi articolul de lege II al dietei 
din Cluj, la reclamarea deputaţilor români s'a scuzat cu aceea, 
că legea electorală nu se poate modifică din incidentul altui 
obiect de lege, ci va aveă de grije să unifice și legea electo- 
rală, când reviziunea acesteia se va pune la ordinea zilei. Insă 
cu această promisiune și cu toată notiţa ce a trebuit să iee și 
regimul de vătămarea cea mai nesuferibila de care Sau scârbit 
Românii ardeleni până într'atâta, încât mai bine preferiră a se 
retrage de pe terenul politic, decât să mai sufere o insultă atât 
de demonstrativă, — totuş regimul Ungariei află de consult, 
prin proiectul de reviziune al legii electorale pus pe masa dietei 
în ultimele zile ale sesiunii trecute, nu numai de a susținea acea 
insultă asupra națiunii române din Ardeal, ci dupăce ştie bipe 
și aceea, că Românii, cari fac 3/5 din poporaţiunea Ardealului, și 
din cele 75 cercuri electorale ce cad pe Ardeal, dacă nu-i vor 
împedecă organele regimului, abiă pot alege vre-o 10—12 de- 
putaţi români, ca să pună coroană acelei legi electorale mai 
adaoge o excepţiune unică în felul ei, anume, pentru Făgăraș, 
nu în favoarea oraşului, pentrucă voind a-i face aceasta, l-ar fi 
putut învesti, ca cetate liberă, cu un cerc electoral separat, pentru 
sine, — dar deși regimul nu o spune, ceeace ştie toată lumea, 
— numai la propunerea și în favoarea unei persoane aspirante 
la candidatura de deputat, în detrimentul districtului întreg, şi 
cu indignațiunea unei naţionalităţi de două milioane și jumă- 
tate a coroanei Ungariei. 

LII. Dar nu numai prin legea electorală pentru dietă, ci 
și prin legea municipală și comunală se află Românii nedrep- 
tățiți și asupriţi în dreptul reprezentanţei constituţionale, văzând 
că aristocratismul feudal este tradus în instituțiunea voturilor 
virile a aristocrației bănești, care acum usurpează toată puterea 
municipală şi comunală spre scopurile sale. Noi nu vrem să 

exchidem clasa aceasta de oameni dela o corăspunzătoare par- 
ticipare la reprezentanța municipală şi comunală, dar când vedem 
că această clasă şi acolo unde abiă reprezintă o cincime, în 
multe locuri nici chiar o zecime, a greutăților publice, totuș pre- 
tinde să ocupe jumătate (în ezenţă însă majoritatea) din repre- 
zentanța municipală şi comunală, — suntem constrânșşi de a ne 
ridică vocea totdeauna în contra unei dispozițiuni legislative, că- 
reia îi lipseşte cu totul baza dreptăţii şi a echităţii. 

LII]. Deosebită atenţiune din partea Românilor şi sprijinire 
din partea puterii statului merită cauzele Românilor din fundul 
regiu, și în special din scaunele române filiale ale Săliştei şi 
Tălmaciului, şi din ţinutul Branului, precum şi cauzele regimen- 
tului | românesc fost de graniță, şi adecă cu atât mai vârtos, 
cu cât întreaga naţiune săsească s'a aliat în contra acestor Români 
şi a stabilit și program naţional săsesc, la Mediaș, în 4—5 Maiu 
1872, în asta privinţă, care program, atât în ce priveşte regularea 
municipală, ce se așteaptă în dieta proximă, cât şi cauza Tăl- 
maciu-Salişte-Bran, este un atac contra existenţei celor 250 mii 
Români din fundul regiu, de cătră cei 130—150 mii Sași. Atât 
naționalitatea Românilor, cât și natura fundului regiu, care «di- 
versitatem jurium escludit», nu sufere numiri în legi, ca: ţară 
şi municipiu «săsesc», universitate şi avere naţională +săsască» 
etc, nici esclusivitate de drepturi şi libertăţi şi privilegii numai 
pe partea naţiunii săsești. Cu atât mai puţin se poate restrânge 
dreptul de reprezentaţiune al poporului din fundul regiu prin 
voturi virile, sau prin vre-un cens. Averea și fondurile, pe cari 
le numesc Sașii «naționale săsești», la cari au contribuit mai 
numai Românii, sunt proprietatea întregului popor al fundului 
regiu, şi sunt destinate pentru școalele acestuia, fără deosebire 
de naţionalitate şi confesiune, chiar și din orândueli mai înalte. 
De unde urmează, că şi la universitatea fundului regiu, care 
administrează aceste averi, trebue să se respecteze Românii în 
masură dreaptă. In legătură cu toate acestea stă cauza Sălişte- 
Talmaciu-Bran. Pe când Sașii pe aceste ţinuturi impoporate, 
curat române, voesc să le exchidă dela fundul regiu, cu slă- 
birea elementului român, pretind pământurile și regaliile ace- 
stor ținuturi române, ca proprietate a naţiunei săsești, menită 
pentru ridicarea culturii pangermane, și adecă, toate acestea pe 
baza unui titlu inventat de urbarialitate. Aceasta cauză atinge 
o însemnată parte a fostului regiment I român de graniță. In 

privința acestor chestiuni, pentru a fi aici scurţi, îndrumam la 
memorandele scaunelor Sălişte-Talmaciu deja așternute dietei 
Ungariei, în cari se desvoltă pe larg însemnatatea acestor cauze, 
şi a tuturor Românilor din îundul regiu. Asemenea neîndrep- 
taţit se simte fostul regiment român de graniţă prin detragerea 
și reținerea acelor averi și fonduri ale poporului sau, cari for- 
meaza proprietatea acestuia, menită pentru progresul în cul- 
tură. Precum a satisfacut regimul în astă privința regimentului 
Il român de graniţa (acum districtul Nasaudului), asemenea 
poate -satisface și regimentului prim. Că aceasta nu s'a întâm- 
plat până acuma, poartă vina în mare parte amestecul naţiunei 
săsești în aceasta cauza. Națiunea română are a se îngriji de in- 
teresele poporului ei, cum în întreg, așa și în părţile sale-esen- 
țiale, unde obvin interese comune şi factori însemnați pentru 
cultură și prosperarea ei, caci corpul nu se va puteă desvoltă, 
dacă membrii lui slabesc. 

LIV. Toate acestea mai sus înşirate şi motivate gravamine, 
cari au și asupra celorlalte legi speciale ale ţării, şi mai cu 
seama asupra executării lor, înrâurinţă simţibila, ne constrâng 
să le aducem la cunoștința regimului și a legislațiunii țarii spre 
vindecare. Și fiindca nici națiunea, ca atare, nu are dreptul să 
dee instrucțiune obligatoare pentru deputaţii dietali aleși din 
sinul ei, nici acestia, cari dupa lege au libertatea convingerii 
subiective, nu sunt obligaţi sa primeasca atari instrucţiuni, ci 
numai datorința morala au de a sprijini postulatele naţiunii lor: 
așa Românii ardeleni, facând deosebire între cauza lor proprie 
și între poziţiunea deputaţilor dietali, se vad totodată constrânși, 
ca pe deoparte să prezinte gravaminele naţionale înaintea pu- 
terii de stat prin îrnputerniciţii și trimişii proprii, ca în mod 
cuviincios să exopereze vindecarea lor, iar pe de altă parte sa 
recomande și ablegaţilor dietali, ca și din partea lor sa prezen- 
teze aceste gravamine în casa legislativă, şi sa conlucre pentru 
împlinirea dreptelor postulate ale Românilor, cu acea expresa 
rezervă din partea naţiunii, ca întrucât deputaţii dietali vor 
contribui pentru binele Românilor, acestia le vor fi recuno- 
scători, iar întrucât, ori nu le va sta în putere, ori sar abate 
dela datorinţele naţionale, națiunea română ru va luă evicțiune 
pentru faptele lor. Noi facem esenţială deosebire, de o parte 
între națiunea română, ca atare, și reprezentanții sau man- 
datarii ei, de altă parte între 'aleșii deputaţi dietali de naționa- 

litate română. Acei mandatari aleși şi împuterniciți prin națiune, 
în adunarile și prin organele ei naţionale, reprezintă voinţa na- 
țiunii, exprimată în adunare naţională, și sunt strict legaţi de 
programa primită în adunare şi de mandatul ce li se dă, iar 
ablegaţii dietali sunt aleşii poporului, sau cercului respectiv de 
alegere, pe baza cutărei legi electorale, și pot îi aleși de cătră 
mai multe naţionalităţi. Ei deci reprezintă pe alegătorii lor, şi pot 
sprijini orice cauză, fară a fi legaţi de vre-o instrucțiune sau 
de- vre-un mandat, ci sunt numai moralminte legaţi de pro- 
gramul națiunei române, ca Români, şi întrucât ei vor lucră 
conform aceluia, națiunea eo ipso recunoaşte lucrările lor, altcum 
ei nu pot deobligă națiunea. De aci urmează, că chestiunea 
alegerii și participarea la alegeri din partea Românilor, pe baza 
legii sustătatoare, nu invoalvă cauză naţională, și nu se poate 
confundă cu aceasta, și nici nu poate să deroage ceva acesteia, 
ci acea participare poate și trebue să se facă necondiţionat şi 
de catră Români, în interesul lor, şi adecă, în împrejurările 
triste de față spre a susțineă mișcarea politică în poporul român, 
spre a legă pe alegătorii români de inteligenţa lor, spre a pa- 
raliză, încât se poate, stricăciunile ce pot obveni cauzei naţio- 
nale din părţi contrare. Fiindcă în stat constituţional toate po- 
stulatele naţiunei în forma legală se pot decide și aduce numai 
în parlament, de catră deputaţii aleși, apoi participarea la ale- 
gere este la Români necesară cu deosebire pentru acest scop, 
şi deputații români, mulți puţini, vor fi ca Români moralminte 
datori a aduce aceste postulate şi a le sprijini în dieta Unga- 
riei, mai nainte de toate, fără însă ca prin alte afaceri ale lor, 
sau prin nesuccesul cauzei naționale, să poată deveni această 
cauză periclitata, căci îri cazul din urmă, națiunea română este 
rezolută, ca şi până acum, așa și de aci înainte, a continuă lupta 
naționala pe cale activă și legală. 

LV. Suntem de firma credinţă, că puterea statului, deve- 
nită acum în pozițiune normală, ceea ce-i face posibilă stu- 
diarea cauzei române cu atențiune mai meritorie, dându-i-se și 
prin “expunerea aceasta informaţiuni mai detailate, — nu va fi 
meaplecată a satisface dreptelor dorințe ale Românilor arde- 
leni, cu atât mai vârtos, cu cât şi acestia, văzând întimpinarea 
din. partea ei, sunt gata a aplană după putinţă calea de întâlnire. 

LVI, Statul nu va puteă ignoră gravaminele și postulatele 
unei poporaţiuni așa de considerabile, cum sunt Românii de 

sub coroana Ungariei, căreia totdeauna i-au fost credincioși 
sprijinitori, dacă-și aduce aminte, ca pot fi, şi sunt şi timpuri, 
în cari, având lipsă de sprijinul acestei naţiuni, sprijinul acesta 
să nu purceadă numai din datorință legală de supuși, ci şi din 
entuziasmul recunoştinței, şi mai mult din simţul unor membri 
îndestuliți și patrioți ai statului comun. 

Din toate aceste considerante recunoaștem, ca Românii 
ardeleni, adunaţi în conferenţa lor, au a conclude urmatoarele: 


1. În cazul, că congresul s'ar ţineă înainte de alegeri, sa 
îndemne pe Românii îndreptaţiți la alegere să participe la ale- 
gerea ablegaţilor pentru dieta convocată pe 1 Septemvrie a. c. 
şi să aleagă, după putință, pretutindenea de ablegaţi pe acei 
bărbaţi din sinul lor, cari atât prin experiența lor politica, cât 
şi prin poziţiunea lor independentă, sunt apți de a apară aceste 
gravamine și postulate naţionale înaintea legislațiunei ; iar în caz 
că congresul se va ţineă după alegeri, să oblige moralminte 
pe deputaţii români să subștearnă în formă cuviincioasă, ca 
proiect de rezoluţiune, aceste gravamine în dietă, pe care pro- 
iect de rezoluţiune, tratându-l după formele prescrise de ordinea 
afacerilor dietale, să caute a-l aduce la valoare. Aceasta reco- 
mandare se face cu acea expresă rezerva, că întrucât vor apară 
şi vor aduce la valoare aceste postulate, națiunea le va fi re- 
cunoscatoare, iar încât nu, — națiunea nu va luă evicţiune 
pentru faptele lor. 

2. Conferența alege din sinul ei o deputaţiune ad hoc, 
statătoare din ambii mitropoliți, ca conducatori, şi din 10—15 
bărbaţi distinși, cari în solidaritate au să prezenteze aceste grava- 
mine şi postulate, atât domnitorului, în formă cuviincioasă de 
preaumilită rugare, cât și ministerului, în formă de memorand, 
cu acea împuternicire, ca întrând în pertractare cu regimul şi 
cu capacitățile din dieta viitoare, să caute calea și modul cel 
mai potrivit pentru vindecarea, şi respective pentru aducerea lor 
la valoare. 

3. In fine conferența reîntregește comitetul permanent al 
naţiunei, pentru reprezentarea acesteia în toate cauzele ei, pe 
timpul când conferenţa generală nu e adunaţă. 

Sibiiu, 7/19 Maiu 1872. Comitetul confetenței naţionale 
române, ţinuta în Sibiiu la 5—6 Maiu a. c.»*) 


*) Din Telegraful Român , anul 1872 Nr. 41—48. 

Va fi bine să se știe, că această amănunțită și te- 
meinică expunere a situaţiei politice dela 1872, făcută 
cu privire la Românii din Ardeal, a eşit din condeiul 
lui Joan cavaler de Pușcariu, judecător la curtea de 
cassație, cel mai de încredere dintre bărbații grupați 
atunci în jurul Mitropolitului Andreiu baron de Șaguna. 


Adunarea din Alba-lulia. 


În numele celor nemulțămiţi cu politica de activi- 
tate, decretată în conferența naţională română din Sibiiu, 
ținută în 5 6 Maiu 1872, a fost convocată pe 27 Iunie 
1872 o contra-conferenţă la Alba-lulia. Convocarea s'a 
făcut din partea următorilor fruntași români: Dr loan 
Raţiu, Elie Măcelariu şi Mateiu Nicola, iar învitării au 
răspuns vre-o 200 inteligenţi români, din diferitele părți 
ale Ardealului, locuite de Români. 

A decurs această conferență între împrejurările ur- 
mătoare: La orele 10 cei veniți la conferență sunt în- 
truniți în biserica gr.-or. din Alba-Iulia, și Dr. loan Rațiu, 
în numele convocatotilor, deschide conterenţa, expunând 
pe scurt motivele cari au făcut necesară convocarea ei. 
La propunerea vicarului Antonelli, conterenţa alege apoi 
prezident pe Dr. loan Rafiu, care numește notari ai 
conferenței pe urmatorii: Antonelli, Nicola, Dr. Răcuciu 
şi Horșia. Se întră în ordinea de zi. 

la întâi cuvântul Elie Măce/ariu și propune, ca în 
consecință cu trecutul istoric al poporului român, con- 
ferența să deă expresiune protocolară nestrămultatei ei 
credințe și alipiri cătră M. Sa împăratul și regele și 
cătră casa domni.oare, pentru care poporul român a 
fost totdeauna gata să-și jertfească sângele și averea. 
Conferența primind propunerea, erumpe în sgomotoase 
aclamări la adresa domnitorului și intonează imnul 
poporal». 

Dr. Iosif Hodoşiu propune apoi, și conferența trece 
la protocol, că națiunea română nu are nici astăzi, 
cum ma avut niciodată, intenţiuni ostile față de naţiu- 
nile surori din Ardeal: maghiară, secuiască și săsască, 
ci poftește și dorește deplină frățietate între națiunea 
română și între națiunile conlocuitoare. 

Tot Dr. Iosif Hodoşiu comunică conferenţei, că în 
sara premergătoare vre-o 30 40 fruntași Sau întrunit 
în conferenţă prealabilă, stabilind unele puncte de pro- 
gram, care să poată servi de bază la desbaterile çon- 
ferenţei. 

George Barițiu ceteşte apoi aceste puncte de pro- 
gram, cari erau următoarele: 


Conferenţa naţionala română, convocata de catra con- 
frații noştri Dr. loan Rafiu, Elie Măcelariu şi Mateiu Nicola, pe 
ziua de astăzi, luând de nou în deaproape consideraţiune acele 
rațiuni grave, cari. au constrâns conferenţa ţinuta la Mercurea 
în Martie 1869, ca sa recomande alegătorilor Transilvaniei de 
naţionalitate româneasca abstinența totala dela urnele electorale, 
deschise pentru dieta Ungariei, a aflat de nou, ca în acest res- 
pect sifuațiunea nu sa schimbat întru nimica, prin urmare, că 
rațiunile cari ni-au impus abţinere la 1869, există și pentru 
1872; 

de altă parte însa membrii acestei conferențe au adus cu 
sine trista experienţa, ca chiar şi acei puţini alegatori români, 
pe câţi îi sufere legea cea vitrega a merge la urnele electorale, 
sunt expuși de catră agenţii partidelor politice la cea mai pe- 
riculoasa corupțiune, care ameninţa poporul cu crima morala 
pe generaţiuni înainte, şi aceasta singură considerațiune a în- 
duplecat conferența de astazi a luă următoarele concluze: 

1. Membrii acestei conferenţe îşi impun sie-și obligaţiunta 
de a luă în mână chestiunea electorala prin toate cercurile elec- 
torale pe unde încă nu este prea târziu, și a conduce pe ale- 
gatorii români la urnele electorale, însa numai în sensul pro- 
gramei noastre naţionale, cunoscute de toată lumea și cu scop 
de a paraliză corupţiunea. 

2. Membrii acestei conferenţe nu vor întră în negoțiațiuni 
şi învoeli, ori pacte electorale, cu nici o partida, care nu va fi 
adoptat şi susținut programa naţiunei române transilvănene. 

3. Membrii gonferenței vor susțineà și ajută reuşirea numai 
a acelor candidaţi, cari se vor obligă pe onoare şi în conștiența 
lor, ca vor perseveră pe lânga programa naţionala şi o vor apără 
barbatește în toata vieața lor, prin urmare, că aleşi fiind, în ca- 
litatea lor de deputați nu vor participă la nici un fel de legis- 
laţiune, până nu se va realizà programa naţională. 

4. Membrii conterenţei actuale aşteaptă dela deputaţii, cari 
poate că vor fi aleşi, ca ferindu-se de orice pas, care ar fj de na- 
tura de a compromite drepturile autonome ale marelui prin- 
cipat al Transilvaniei şi libertatea naţională a poporului român, 
mai vârtos să rămână perseveranţi pe terenul deschis și dat na- 
țiunii întregi, prin urmare și lor, prin preaînaltele rescripte îm- 
părăteşti, şi anume, din 21 Aprilie 1863 și din 15 Iunie 1863, 
cari sunt în mare parte emanaţiuni ale diplomei leopoldine, 
— cari însă cuprind totodată cele mai solemne promisiuni 
împărătești, făcute în favoarea națiunii române și în urmarea re- 
peţitelor pretensiuni naţionale», 


Conferența decide, ca proiectul acesta de rezolu- 
țiune să fie predat unei comisiuni spre studiare, cu în- 
drumarea, să vină cu propunere concretă în ședința 
de după ameazi. Membri în comisiune vin aleși urmă- 
torii: George Barițiu, Axente Severu, Elie Măcelariu, 
Dr. loan Rafiu, Matei Nicola, vicarul Antonelli, Ladislau 
Vaida, Gavriil Manu, Elie V/asa, Dr. Avram Tincu, Dr. 
Dim. Răcuciu, Dr. losif /lodoșiu, Dr. loan Nemeșiu, 
Mihail Dobo, profesorul I. M. Moldovan și Augustin 
Horga. 


Şedinţa primă se încheie. 


Comisiunea s'a întrunit numai decât și a luat pro- 
iectul în desbatere. A fost recomandat spre primire din 
partea lui Mateiu Nirola. şi a lui Elie Măcelariu. Pro- 
fesorul 7. M. Moldovan a făcut însă propunere, ca Ro- 
mânii să nu iee parte la alegerile de deputați nici de 
astădată, ci să se țină de concluzul adunării naţionale 
dela Mercurea. Asupra propunerii s'a pornit discuţie 
animată. În cele din urmă, pusă la vot, propunerea pro- 
fesorului Mo/dovan întruneşte 7 voturi, iar contra ei se 
dau 9 voturi. A rămas deci în minoritate, primindu-se 
propunerea lui Dr. Răcuciz, că comisiunea se învoește 
în principiu cu participarea Românilor ardeleni la alege- 
rile viitoare pentru dieta din Pesta, lăsând motivarea 
concluzului principiar, precum și delimitarea punctului, 
până unde are să meargă această activitate a Românilor 
ardeleni, pe după amiazi, căci erau deja oarele două. 

La 3 oare comisiunea se întruneşte de nou. Dr. 
Răcuciu își motivează pe larg propunerea primită deja, 
şi propune în scris formularea ei, dupăcum urmează: 

Conferența Românilor adunați astazi în Alba-lulia, ținând 
strâns la principiile egalitaţii, frăţietaţii şi libertăţii, fără a căror 
observare nu se poate face progres și pace, precum între di- 
feritele clase ale uneia și aceleiaș națiuni, aşa nici între diferi- 
tele naţiuni, deși recunoaște, ca regimul de astazi, precum şi 
legile cari sunt efluxul voinței sale nu observă, ci din contră, îi 
vatamă tare aceste principii, totuş, având în vedere, că solidari- 
tatea tuturor Românilor de sub coroana Ungariei, şi în special 
a celor din Ardeal, a devenit necesitate absoluta, pe când sci- 
siunea pericliteaza cele mai vitale interese și aspiraţiuni drepte 
şi legale naţionale, — s'a înduplecat la urmatorul conclus: 

1. Din propunerea comisiunii membrii acestei conferenţe 
își impun obligaţiunea, că vor rugă și pe toată ceealalta inteli- 
gență româna, care astăzi nu s'a înfațişat aici, de a luă în mână 
chestiuhea electorala pe unde încă nu este prea târziu, şi a 
conduce pe alegătorii români la urna de alegere. 

2. Membrii conferenţei vor susţinea şi ajută reuşirea numai 
a acelor candidați români, cari vor promite solemn, că dupa 
finirea alegerilor vor convocà o adunare, conferenţa sau con- 
gres general al Românilor din Transilvania, care adunare apoi 
va aveă a decide asupra ulterioarei procedari a Românilor din 
Ardeal . 

Până la orele 5 și jumătate s'a discutat asupra pro- 
punerii, fără a se ajunge la înțelegere. S'a convenit, ca 
deciderea să se lase în grija conferenței. A fost des- 
chisă deci ședința a doua a conferenței, în care profe- 
sorul /. M. Moldovan îşi prezentează în scris propu- 
nerea pentru decretarea pasivității. Se naşte discuţie în- 
focată. Se suspendă ședința pe 10 minute, pentruca oa- 
menii să se mai calmeze şi să se înțeleagă. După re- 
deschidere se face puţină vorbă în jurul chestiei, și apoi 
se ordină votarea. Majoritatea se declară pentru pro- 
punerea lui Z. M. Moldovan, şi astfel conferența decre- 
tează: «abfinere totală dela alegerea de deputați pentru 
dieta din Pesta, conform concluzului dela Mercurea >. Cu 
acestea conferența naţională română din Alba-lulia a 
fost terminată. 

Părerea lui L. Vaida. 


De însemnätate este votul separat al lui Ladislau 
Vaida, dat în contra concluzelor luate. Erà următorul: 


«Preaonorata conferență naționala, în şedinţa sa ținută astazi 
înainte de ameazi, exmițând o comisiune spre a-și da părerea 
asupra proiectului de deciziune cetit prin adânc stimatul domn 
George Barițiu, ma onorat şi pe mine cu preapreţuita sa în- 
credere, binevoind a mă alege membru al acelei comisiuni. 

Majoritatea comisiunii exmise a primit, cu puţine stramu- 
tări stilistice, acel proiect compus de domnul Barițiu, în care 
se recomanda, ca Românii transilvăneni sa iee parte activă la 
alegerile ablegaților dietali, pe lânga respectarea cunoscutului 
program naţional, etc. etc, iar o minoritate a facut un alt pro- 
ject deosebit, prin care propune chiar abţinerea totală și dela 
alegeri, adeca pasivitate absolută. 

Din motivele mai la vale desfaşurate eu nu pot primi 
proiectul minorităţii, în acel înțeles cum e propus. A mea pa- 
rere modesta mai mult se apropie de proiectul conceput de dl 
Barițiu, adoptat de majoritatea comisiunii, dar nu consuna de 
tot nici cu acesta, 

Mi-am ţinut deci de datorință a predă cu profund respect 
urmatorul meu vo/ separat: 

Cred şi sunt pe deplin convins, că toţi suntem de acord, 
ca la facerea decisiunilor in această conferența trebue să băgam 
bine seama, ca acelea sa nu fie spre detrimentul cauzei noa- 
stre naționale, ci spre promovarea aceleia, apoi ca acelea sa 
fie aşa, ca să putem aveă speranţă, ca vom fi în stare a le rea- 
liză în solidaritate, și ca prin decisiunile noastre, încât se poate, 
sa nu punem pedeci în calea unei transacţiuni şi împaciuiri do- 
rite, ce şi pentru națiunea noastra e chestiune vitala. După pa- 
rerea mea modestă, la proiectul majorităţii nu toate motivele sus 
atinse sunt din destul luate în considerațiune, iar în proiectul 
minorității încă cu mult mai puţin. 

Încep cu proiectul minoritaţii. În acesta ni-se recomanda 
pasivitate atât de absolută, încât nici la alegerea deputaţilor die- 
tali să nu luam parte de îel. Eu nu mă pot alatură la acest 
proiect, pentrucă din multe privinţe îl țin de dăunos cauzei noa- 
stre naționale, Îmi iau voe a spune ca din cari motive. Oare 
nu ar îi spre detrimentul cauzei noastre naţionale, daca nu am 

puteă nici acum mijloci între Românii transilvăneni în ţinuta 
politică o solidaritate, ca așa apoi frați de un sânge și de un 
interes comun sa nu mai fim desbinaţi și împarţiţi şi pe viitor 
în doua tabere, adeca în a activiştilor şi a pasiviștilor? 

Eu dela zelul naţional al defensorilor pasivitații chiar așa 
presupun, că voesc binele națiunei române, ca şi aceia, cari se 
țin de proiectul majorității. Fara îndoială, nici unul nu se află 
între noi, care sa nu doreasca solidaritatea, căci toți trebue sa 
fim patrunși de suprema necesitate, că avem, ori să fim toţi pasivişti, 
ori sa fim toți activiști, dar nu e ertat sa lasăm mai mult ta- 
iată națiunea aceasta în doua castre, ci trebue sa fim toți “n- 
truniţi şi solidari. Dacă am primi însă pasivitatea, în înţelesul 
proiectat prin minoritatea comisiunei, atunci scopul nostru de 
a mijloci în ţinuta noastra politică solidaritate de buna samă 
nu l-am puteă ajunge. Se ştie adeca, ca la 5 Maiu a. c. sa ţinut 
în Sibiiu o conferenţă, care sa declarat pentru activitate, întru 
atâta, ca la alegerile viitoare să luam parte activă. 

Deşi după convingerea mea, deciziunea acelei conferenţe 
mici, statatoare numai din vre-o 35—40 membri, dintre cari pu- 
țini au fost trimişii ținuturilor respective, ci cei mai mulți au 
reprezentat numai persoana lor proprie, — nu sa putut privi 
de obligatoare pentru întreaga românime din Transilvania, 
sunt multe semne, că o parte a Românilor totuș a primit de- 
ciziunea aceasta. Din ţinuturile cari au fost mai tare reprezen- 
tate în conferența sibiiană abiă s'au înfațişat aici la Alba-Iulia 
câțiva. Mai ca sigur putem să ştim, ca ceice ţin la deciziunea 
conferenței din Sibiiu, bine sau rău, nu vor recunoaşte de obli- 
gatoare deciziunile noastre, dacă vor îi acelea chiar antipode 
celor sibiene. 

E mai mult ca verosimil, că mai toţi Românii alegători 
din fundul regiu, apoi din cele două districte românești și din 
Haţeg, vor participă la alegere. Ba chiar și la noi, în cercul de 
jos al Cojocnei, alegătorii români sunt dejă angajaţi întru atâta, 
încât nu prea cred să se mai poata abțineă dela participarea 
la alegerile de deputat. Deci, dacă am primi pasivitatea abso- 
luta și după proiectul minorităţii am decide, ca Românii să nu 
iee parte la alegeri, se poate prevedea sigur, că aceasta deci- 
ziune nu am puteă-o aduce la valoare, și ca națiunea noastra 
română ar ramâneă stăşiată în doua părţi, spre marea slăbire și 
daună a cauzei. Eu unul nu a-și țineă de consult a decide 

ceva despre ce știm înainte, că nu putem, întru adevăr, rea- 
liză, şi prin ce, necum să ajungem o ţintă politica solidară, am 
face prăpastia între noi şi mai afunda. 

Apoi decizând noi acum ceva ce e nerealizabil, (caci e 
sigur, că nu putem efeptui), oare nu am da prin aceasta anta- 
gonistilor noştri politici o arma spre a puteă dovedi, că iata, 
inteligența română a decis abţinere totală dela alegeri, dar între 
ei şi popor nu e nici o legatură, fiindca poporul în mare parte 
totuş a mers la. urna? Şi facând noi niște deciziuni, pe cari 
poporul ştim sigur că în mare parte nu le va observă, nu vom 
face oare prin aceasta un caz stricacios de precedenţa, prin 
care dedam şi obicinuim poporul a nu fi cu ascultare nici de 
altădata fața de deciziunile conferenţelor noastre naționale ? 

Dar ceice defendeaza proiectul minorităţii se servesc ca 
de un argument ponderos de aceea, că dacă va hotărî confe- 
rența participare la alegeri, nici aceasta nu o vom puteă aduce 
la valoare, fiindcă cei mai mulţi alegători români prin fel de 
fel de torteşiri şi corupțiuni vor îi siliți a votă pentru candi- 
daţii straini, dela cari a-i abţineă acum, când alegerile ne stau 
la ușă, nu ne mai este posibil. Dacă din momentele susatinse 
minoritatea comisiunei ar fi proiectat să ne abținem dela ale- 
geri numai în cercuri unde Românii alegatori sunt puţini, 
aceasta a-şi mai înțelege-o, Dar ca sa ne abţinem şi în atari 
cercuri, unde cea mai mare parte a alegătorilor e de națiunea 
româna, aceasta nu o ţin nici decât motivata, fiindca lauda 
domnului, încât cunosc eu, românimea nu e încă așa de co- 
ruptă, decăzuta şi lipsita de simțul naţional, ca daca în ase- 
menea cercuri de alegere s'ar candidă nişte Români, cunoscuţi 
acolo, și cunoscuţi înaintea naţiunei ca oameni de caracter ne 
patat, de naționaliști şi de patrioți zeloşi, să nu putem, pe lângă 
toate corteşirile contrare, barem pe cea mai mare -parte a vo- 
tizanților români să o ducem la urna pentru candidatul na- 
țional, numai să aplicam o modalitate buna, și apoi și inteli- 
genfa noastră respectivă sa-și împlineasca cu toata energia da- 
torința sa. Sunt convins, că cu mult mai uşor vom puteă duce 
pe alegătorii români la urna candidaţilor noştri, decât a sus- 
țineă la alegeri cu efect o pasivitate absoluta. 

“Ce se va întâmplă însa, dacă noi nu vom pune candidaţi 
naționali și dacă vom lasă poporul român pe conducere străină? 
Oare nu vor yotă toți Românii atunci pentru candidaţii straini? 

$i oare nu yor fi între acestia unii și de aceia, cari vor folosi 
apoi circumstanța aceasta în contra noastra, spunând, că sunt 
aleşi chiar și de Români, și lucrând spre dauna naţiunei noa- 
stre? Şi oare, când ştim de buna sama, că deși acum decretăm 
abţinere dela alegeri, în unele cercuri române totuş vor par- 
ticipă la alegere Românii, întreb: Când e mai mare posibilitatea, 
ca nimeni dintre acei deputaţi români nu va compromite prin 
ținuta sa cauza naţionala, oare nu atunci când ori însaș con- 
ferența ar nomină candidaţii, ori barem ar da directiva alegă- 
torilor, că pe lânga ce fel de condițiuni sa aleaga? In toata 
privința e mai consult a nu lăsă poporul fară conducere şi a 
nu-l desvață de a ascultă de inteligenţa sa; și dacă nu putem 
curmă raul de tot, barem a împedecă să încercam, încât ne 
este posibil. 

Dela înaugurarea pasivitaţii în Mercurea au trecut trei ani, 
Cred ca și onorații domni frați dela minoritate încă recunosc, 
ca pasivitatea aceea, deși nu a fost chiar ficțiune, dar a fost 
totuş inerta, foarte puţin productiva, pe lângă toate, că atunci 
înca nu eră o atare schisma între noi, Românii transilvaneni, 
ceeace cu durere constatăm că există astazi, şi totuș zău, puţin 
rezultat putem atribui acelei pasivitaţi. Cu atât mai puțin efect 
putem deci așteptă dela o atare pasivitate acum, când suntem 
sfașiați în două castre. Deci, și daca vom lasă neconsiderate 
toate motivele susînşirate, chiar în interesul efectuirii unei pa- 
sivități viguroase nu e consult, dupa părerea mea modestă, a 
decretă pasivitate cu reținerea dela alegeri, deoarece ne-a în- 
vațat experiența de până acum pe deplin, că o atare pasivitate 
absolută duce la inerție, nu numai în cauzele publice de stat, 
dar în genere şi în alte cauze naţionale. Mulţi dintre inteligenții 
noştri nu pricep, sau pricep fals pasivitatea absolută. Apoi 
unora dintre aceia, cari o și pricep, le da ocaziune binevenita 
de a puteă fi comozi în cauzele naționale, leneşi, trândavi şi 
inerți, sub cuvânt, că aceasta o pofteşte pasivitatea decretată. 
Din contră, nu se poate trage la îndoiala, că daca vom alege 
deputaţi naţionali, şi apoi un congres național, ìn care şi depu- 
taţii ce se aleg ar luă parte, ar decretă pasivitate ulterioară, 
atunci priri deputaţii aleşi, ca prin reprezentanţii legali ai popo- 
rului, sar puteă da acestei pasivități în această formă o expre- 
siune mai vizibilă, mai efectuoasă și mai viguroasa. Din toate 
aceste motive, nu pot primi proiectul .minoritaţii comisiunii. 

Întorcându-mă acum la proiectul de rezoluțiune al majo- 
ritații “comisiunei declar, că încât prin acela se recomanda, ca 
są luăm parte activă la alegerile deputaților, pe lângă respec- 
tarea programului național, — eu în principiu îl părtinesc din 
toata inima, pentrucă precum am avut onoare a atinge în partea 
prima a acestui vot separat, și dupa convingerea mea e cu mult 
mai corespunzator intereselor naţiunei române, decât proiectul 
minoritaţii, cu atât mai vârtos, ca daca ar decretă preaonorata 
conferența acum participarea la alegeri, atunci vom puteă aveă 
firma speranţă, ca o atare deciziune va fi acceptată de întreaga 
românime transilvana, şi aşa se va fi vindecat slabitoarea rană 
a lipsei de conţelegere, și în viitor vom fi toți împreunaţi în 
privinţa ținutei politice, și vom vedeă restaurată solidaritatea așa 
de adânc dorita. 

Sunt deci de acord în principiu cu majoritatea comisiunei, 
Nu sunt însa mulțamit cu toate punctele, cari se afla în acest 
proiect, Majoritatea comisiunei adecă, în loc sa se fi folosit în 
proiectul ei de o expresiune generala, bunăoară ca: «dela can- 
didaţii români se așteapta stricta susținere şi observare a pro- 
gramului naţional , a întrat în punctuare mai detailata, dar totuș, 
poate ca pe lânga alte respecte chiar și pentru scurțimea tim- 
pului, nu a facut un program întreg, (ceeace în tot cazul ar fi 
avut barem atâta folos real, că fiecare ar fi cunoscut din acela 
toate postulatele Românilor ardeleni), ci a punctuat în proiectul 
sau numai unele, ce e drept, esenţiale părţi ale programului 
naţional, accentuând în acela mai cu sama autonomia Transil- 
vaniei şi continuitatea de drept cu privire la anul 1863. 

Departe să fie de mine, ca să trag cât de puţin la îndo- 
ială acel adevar cunoscut de toată lumea, că Românii doresc 
autonomia Ardealului. Nici nu voiu fi chiar eu acela, care sa 
neg, cât de mare însemnatate atribuește românimea legii despre 
inarticularea naţiunei române, redobândita dupa o lungă și do- 
ioasă așteptare de patru secoli. Afirm însă, că eu între prezen- 
tele împrejurări a-și țineă de o modalitate scopului nici decât 
corespunzătoare și rău aleasă (chiar acum, când alegerile stau 
la uşă, fară ca noi să ne fi putut pregati de timpuriu pentru 
acelea), a stă înainte cu un astfel de program. Pentruca prin o 
atare procedură, în loc să se ajute cauzei naţionale, se poate 
prevedeă sigur, că am spori obstaculele contra cărora vom 
aveă sa luptăm, am îngreună în mod însemnat reușirea candi- 

daților noştri la alegere, şi am exoperă nişte rezultate de tot 
contrare acelora, cari s'au ţintit cu punctuarea de sub întrebare. 

Se presupunem pe un moment, că onorata conferenţă ar 
acceptă proiectul de rezoluţiune al majorităţii comisiunei, fără 
nici o modificare, așa precum este acela formulat, şi prin ur- 
mare ar decretă, că Românii cu ocaziunea alegerilor au să voteze 
numai pentru atari candidaţi, cari vor da un program respicat 
după indigetarea conținută în desmemoratul proiect. Intreb: 
oare ce ar rezultă din acela? Ar rezultă, că antagoniștii noştri 
politici, văzând acest program, ce e chiar antepod, chiar dia- 
metral opus faţă cu al lor, și dacă mar merge chiar până la 
atacarea a însaș libertăţii personale a candidaților noştri, înju- 
rându-i, ca susțin un program contrar legilor, — dar ar pune 
de bună seama înzecit mai multe pedeci alegerii candidaţilor 
naționali, şi prin fel de fel de machinaţiuni, corteşiri, ba casual- 
minte chiar și prin punerea de contracandidaţi români, etc, 
căci ei, cari au cârma în mâna, sunt mai rutinaţi în afaceri elec- 
torale şi se pot servi de mulţi factori şi mijloace, cari nouă ne 
lipsesc, — vor împedecă partea cea mai mare a alegătorilor ro- 
mâni în a votă pentru candidatul nostru, și-i vor seduce a votă 
în favoarea altor candidaţi. Și asta le va şi succede. Avem 
exemple în Ungaria, unde chiar şi pe un candidat ca Alexandru 
Mocsonyi ei au avut puterea a-l face să cadă la alegere în mai 
multe cercuri electorale. Așa e mai mult ca verosimil, e un 
adevăr nerăsturnabil, că foarte puţini Români vor votă pentru 
candidaţii noștri de un atare program, și prin urmare, căzând 
în cele mai multe cercuri candidaţii naţionali, chiar și acolo 
unde avem majoritate precumpănitoare, căderea va îi interpre- 
tată într'acolo, că Românii transilvăneni nu vor să știe nimic 
de un astfel de program, și că cele ce se cuprind în acela, nu 
sunt de loc postulatele națiunii române, ci numai ale unor agi- 
tatori. 

Apoi precum am atins mai sus, cu aplicarea unei proce- 
duri în sensul proiectului majorității, abià vom fi în stare să 
alegem 4—5 deputați, pe când servindu-ne de o modalitate 
mai corespunzătoare, și noi, inteligența, împlinindu-ne cu zel și 
energie datorinţa noastră, sunt convins, că pe lângă toate cor- 
teşirile și corupțiunile folosite din partea partidelor, şi pe lângă 
toată vitregitatea legii electorale și scurțimea timpului de pre- 
gătire, vom puteă reuși încă cel puţin cu 12—13 deputaţi na- 

ționali, respective vom puteà, deşi nu de tot, dar în mare parte, 
mijloci aceea, ca voturile alegătorilor naţionali să nu fie folosite 
în contra intereselor naţionale, 

Dar mai este încă și un alt motiv, după convingerea mea, 
foarte ponderos, care mă abține de a primi fără modificare, în 
forma sa prezentă, proiectul majoritaţii comisiunii. Dacă privim 
numai barem odată, însă cu deplină atenţiune, şi fără patimă şi 
sinamagire, mapa etnografica a Europei, asta unică privire este 
de ajuns, ca să ne convingem, că atât Românii, cât şi Ma- 
ghiarii, sunt două naţiuni relativmente micuţe, puţin număroase, 
încunjurate din toate laturile de două elemente străine gigan- 
tice, cari îi ameninţa cu cutropire și inundare totală. Prin ur- 
mare, raționalminte nu putem negà, că fiind expuse amândouă 
naţiunile la tot asemenea pericole, identitatea intereselor lor 
comune îndeamnă, şi pe Maghiari şi pe Români, să pună odată 
la o parte jaluzia duşmănoasa de pâna acuma, să se nizuiască 
a apropiă, a complană diferințele existente, şi să se ajute îm- 
prumutat unii pe alții, pe calea progresului și a consolidării, 
ca așa întărindu-se, să fie în stare, spre conservarea individua- 
lității lor naţionale, cu puteri unite a pune stavilă mântuitoare 
în contra undei amenințatoare a popoarelor celor gigantice. Şi 
totuş ce vedem? Vedem cam o asemenea manoperă între 
aceste doue naţiuni, cum ar fi aceea între doi frați, cari ar aveă 
să se apere în contra unei cete întregi, şi în loc să dee spate 
şi să se apere cu puteri unite, încep á se atacă și a se slăbi 
unul pe altul. 

A sosit timpul suprem, ca în interesul comun al acestor 
popoare să încete în fine continuarea acestei procedări funeste. 
Continuarea-i mai departe cu atât mai puțin sar puteă motivà, 
cu cât o complanare mulțămitoare a diferențelor între Maghiari 
și Români e realizabilă fără trunchiarea intregităţii statului şi 
fară periclitarea existenței naţiunei maghiare. Singur numai 
supremaţia lor măestrită ar suferi scadere, nici decât însă inte- 
resele vitale. In acest stat poliglot, în care ne-a aşezat soartea, 
traim diferite naţionalitați lângă olaltă. O convieţuire de secoli 
număroşi a stabilit relațiuni intime, interese și legături între noi. 
A dori sincer, ca fiecare dintre acestea să se simţească fericite 
și mulțămite, la asta ne îndeamnă atât simțul de dreptate, cât 
şi respectulla binele patriei comune. Dar deși nu se poate trage 
Ja îndoială, ca toate aceste națiuni conlocuitoare sunt legate re- 

ciprocamente de olaltă prin interese multefarii şi foarte mo- 
mentuoase, totuș după a mea părere, între toate acestea nu 
sunt alte două naţiuni, al căror interes vital să le demande chiar 
așa de neîncunjurabil şi așa de imperativ alipirea şi cea mai 
intimă înfrățire sinceră cătră olaltă, precum de imperativ pre- 
tinde o astfel de legătură intimă comuniunea intereselor de 
conservare tocmai între Maghiari și Români. Ar fi deci o ora 
binecuvântată de Dumnezeu, atât pentru națiunea română, cât 
şi pentru cea maghiară, când sar- puteă stabili o complanare 
sinceră şi amicabilă a diferenţelor internaţionale. 

Nu pot întră aici afund într'o pertractare detailată a unor 
chestiuni așa de momentuoase, ci mă restrâng a aminti pe scurt 
numai atâta, că prin mijlocirea unei împăciuiri escoritentătoare, 
onorifică, cu Românii transilvăneni, Maghiarii nu numai pe Ro- 
mânii din Ardeal i-ar câştigă de amici sinceri, ci aceasta îm- 
păciuire, așa zicând, ar aduce cu sine şi amiciţia frățască a Ro- 
mânilor din Ungaria, ar dobândi simpatia și sprijinirea tuturor 
Românilor din Austro-Ungaria, ba ar înlesni foarte o înţelegere 
frățască și cu consângenii noştri din România. Şi zău, nu e 
posibil, ca Maghiarii, ei, cari recunosc înşişi, că stau izolaţi pe 
pământ, un soiu fără rudenie în toată lumea largă, să fie în- 
tratâta orbiţi de imensa trufie naţională, ca să nu înţeleagă, că 
un atare sprijin puternic nici decât nu le poate îi indiferent, şi că 
ar fi un câștig de mare însemnătate pentru ei, dacă în Orient, 
România, ca. un stat vetin de 5 milioane locuitori, ar schimbă 
relaţiunile sale de astăzi, în relaţiuni amicabile cu ef. Iar nouă, 
Românilor, unui popor sfășiat politiceşte în trei imperii, şi rămas 
îndărăt (din vitregitatea trecutului şi parte chiar şi din vina 
noastră) în multe privințe, nouă, cari aparţinem, ce e drept, la 
marea ginte latină, la o rassă culta şi cea mai numaroasă în 
Europa, dar de 17 secoli, de când divul Traian a descalecat 
aici cu strămoșii noștri, suntem mai de tot uitaţi de aceste ru- 
denii îndepărtate şi abiă numai de câţiva ani încoace suntem 
încâtva cunoscuţi de ele, ca consângeni, fără însa să putem contă 
la ajutorul lor (al lor, cari nu. simţesc încă necezitatea impera- 
tivă nici de a se interesă de noi) mai mult, că cunoaşterea ru- 
denităţii noastre ne insuilă oarecare securitate şi tărie morală, 
întreb: oare nouă, cari împreună cu Maghiarii stăm ca două 
insule în oceanul imens al slavismului și al germanismului, 
poate să ne fie indiferentă o relaţiune sinceră amicabilă cu ei?! 

Noi nu suntem atât de orbiți de ținerea aminte la suferin- 
tele amare, ca să nu recunoaștem, ca deşi nu dela alții trebue 
să aşteptăm conservarea şi desvoltarea individualității noastre na- 
ționale, ci asta depinde în prima linie dela vitalitatea şi energia 
însaş a noastră, cu care ne vom nizui a mjloci repedea noastră 
înaintare intelectuală, morală şi materială, creşterea junimei noa- 
stre în sens raţional practic, dar totodată și naţional, — şi ne vom 
şi sili cu puteri înzecite a ne apropiă cu pași repezi de gradul 
civilizaţiunii popoarelor celor cu adevărat culte, — totuş încă 
nouă mult, foarte mult ne-ar folosi, dacă am puteă realiză cu 
Maghiarii o complanare bună a diferenţelor și a stabili relațiuni 
întradevăr amicabile şi binevoitoare între aceste două popoare, 
chemate și altcum prin identitatea intereselor de conservare a 
se înfrăţi cu inimă sinceră. 

Specialminte noi Românii transilvăneni și ungureni, oare 
nu simțim că e o necesitate supremă, ca să se schimbe rela- 
țiunile noastre. cu Maghiarii aşa, încât să nu mai sufere intere- 
sele noastre vitale şi să nu mai fim siliţi şi în viitor a consumă 
timpul şi puterile noastre cele mai bune ca amărâtoare și ste- 
rile frecări politice, ci delăturând pedecile, ce ne stau în calea 
desvoltării noastre naţionale, să putem înaintă și să ne putem 
întări cu receruta repezime? Și oare putem trage la îndoială, 
că dacă ne-ar succede o atare împăciuire sinceră cu Ungurii, 
şi sar înlocui relațiunea existentă a Austro-Ungariei față cu Ro- 
mânia cu relațiuni amicabile, în foarte mult s'ar promovă binele 
şi consolidarea şi a fraților noştri de dincolo de Carpaţi? Eu 
din parte-mi sunt convins despre aceasta, ba am firma speranţă, 
că rezultatele fericite ale unei complanări frățeşti a Românilor 
cu Ungurii le-ar simți chiar şi bieţii fraţii noştri din Bucovina, 
cari fiind și mai tare expuşi pericolului absorbirii totale de alte 
elemente, au cea mai supremă lipsă de o sprijinire faptică bine- 
voitoare. Necesitatea unei împăciuiri este deci evidentă şi ne- 
negabilă. Barem de-am aveă mai multe semne, că Maghiarii 
încă o recunosc aceasta, pânăce încă nu e târziu, nici pentru 
ei, nici pentru noi! 

E în firea omenească, ca să credem ușor aceeace voim 
bucuros a vedeă realizat. Deci, deși nu nutresc prea mare spe- 
ranță, dar nici nu am perdut-o încă de tot şi toată, că va veni 
timpul, când nu vom stă față cu ei ca contrari politici. Nu 
partea vătămată, ci ceealaltă are obligamentul să întindă întâi 

mâna spre împăcare. Dela Unguri aşteptam deci pașul cel dintâi 
spre aceasta. Ei şi în calea legislaţiunii, iar întrucât din alte res- 
pecte politice una sau alta pe această cale nu ar îi de realizat, 
şi în calea administrațiunii, au osută de moduri dea puteă do- 
vedi prin fapte, că voesc întradevăr binele şi întarirea Româ- 
nilor şi voesc a mijloci prin acestea câştigarea încrederii na- 
țiunii noastre. lar nouă ne obvine, ca sa ne ferim de tot ce 
ar puteă cât de puţin compromite cauza noastră naţională, dar 
tot așa să ne ferim a respinge mâna întinsă și a pune pedeci 
superflue în calea unei complanari a diferenţelor noastre sub 
versante. 

Eu deci și din aceste consideraţiuni nu ţin de consult pri- 
mirea proiectului de rezoluţiune al majorităţii comisiunii făra 
modificaţiune, pentrucă primindu-se acel proiect aşa precum 
este formulat, prin aceasta, deși nu am face chiar de tot impo- 
sibilă o apropiere, dar e evident, că inde ab ovo am pune o 
gravă împedecare de prisos (da, de prisos, pentrucă aici fara pre- 
darea vre-unui drept sar puteă ușură, încunjură) în calea com- 
planării, chiar atunci, când Maghiarii încep a arătă nişte semne, ”*) 
că sunt mai dispuşi decât până acum la o transacţiune împă- 
ciuitoare, și pe când (dacă vor îi amândouă părţile negoțietoare 
pătrunse despre necesitatea imperativă şi foloasele foarte însem- 
nate ale unei învoieli sincere, și prin urmare frații Maghiari încă 
din acest momentuos punct de vedere, nu însă pentru dobân- 
direa unui avantagiu momentan vor voi o pactare), dupa a 
mea părere modestă, precum am şi punctuat încâtva cu oca- 
ziunea dietei clujene din 1865, nicidecât nu e absolut im- 
posibil a înlocui cele accentuate în proiectul desmemorat al 
majorităţii, de ex. şi legile respective din 1863, — cu atari 
legi şi instituțiuni noue, cari dacă mai este putere vitală în noi, 
precum cred că nici nu lipseşte, sunt în stare a asigură pe de- 
plin viitorul națiunii române şi a delătură toate pedecile din 
calea desvoltării și întăririi naţiunii noastre. 


+) Ei, dar aceasta ei o fac numai din interes, se va zice! Bine, 
dar ce se face în politică fără interes? Şi oare este vre-o îndoială mai sta- 
tornică decât aceea, care se bazează pe interesul identic și comun al am- 
belor părți negoțietoare? Succede-va o complanare, — şi să. dee bunul 
Dumnezeu ca să succeadă, — e bine, iar de nu, — asta ar îi, ce e drept, un 
rezultat destul de trist, dar ce vom perde a fi făcut proba? Am stă tot acolo 
unde stăm acuma, numai că am fi mai săraci cu o speranță frumoasă. 
L. Ve 

Dupăce, încât mi-au iertat împrejurările și scurțimea tim- 
pului, deja am desiaşurat motivele mele din cari a-și ținea pri- 
mirea proiectului minoritaţii comisiunii de foarte dăunoasă cauzei 
noastre naționale; dupăce am spus și acele puncte de vedere, 
din cari nici proiectul majorităţii (pe care dealtcum în principiu 
îl părtinesc) nu-l ţin în forma sa prezentă de corăspunzător sco- 
pului, acum mi-se cuvine a spune şi propria mea opiniune mo- 
destă. Îmi iau voe deci cu profund respect a declară, că după 
părerea mea, bazată pe argumentele acum înşirate, preaonorata 
conferență ar aveă, după un oarecare preambul, cam în sensul 
preambului din proiectul majorităţii a decretă pe scurt numai ur- 
mătoarele: 

Conferenţa naţională română recomandă, ca toţi alegătorii 
români din Transilvania să participe la alegerea deputaţilor die- 
tali, dar voturile să și-le dee numai pentru atari candidaţi ro- 
mâni, de stare cât se poate de independentă, în al căror zel 
naţional, patriotism şi alte calităţi recerute dela un ablegat dietal, 
pot aveă deplină încredere şi cari candidaţi înainte de alegere 
vor da în scris un reversal de următorul cuprins: 

Eu subscrisul, candidat al Românilor din cercul N. N. mă 
oblig sub cuvântul de onoare, că de voiu fi ales deputat dietal, 
în calitatea asta nu voiu face nici un pas până nu se va ţinea 
o conferenjă generală, sau congres naţional, compus pe baza 
alegerii din partea Românilor ardeleni, şi pânăcând conferența 
ori congresul nu va stabili un program naţional. De programul 
care astfel se va stabili mă oblig sărbătorește a mă țineă strict, 
iar dacă cumva acel program nu ar consună cu convingerile 
mele politice, atunci mă oblig a depune mandatul de deputat 
îndată, fără a îi făcut vre-o funcțiune ca atare. 

Această modalitate de procedare am îost propus-o eu încă 
de mult şi într'o ședință a comitetului central național din co- 
mitatul Cojocnei, ţinută în Cluj, unde a și fost acceptată, şi nici 
subcomitetele, nici foile noastre publice nu au avut nici o obser- 
vare în contra ei. Această modalitate mă incumet a o reco- 
mandà și preaonoratei conferențe acum. După contestul ace- 
stui proiect al meu, candidatul român înainte de alegere se 
obligă în scris, că dacă va fi ales nu va face nici un pas în 
calitatea sa de deputat, ci va aşteptă defigerea programului na- 
țional prin un congres compus pe baza alegerii, şi se va ţineă 
strict de programul astfel statorit, ori va abzice îndată, 

Ca sa se oblige candidatul Ja stricta ţinere de programul 
naţional ce se va statori, asta o ţin de o necesitate inevitabilă, 
fiindca numai așa putem stabili în procedarea deputaților noștri; 
cari vor îi aleși, o ţinută coraspunzatoare intereselor naţiunii şi 
solidară. 

Cumcă sa se deablige chiar prin un reversal în scris, asta 
ce e drept, nu o ţin de absolut necesar, pentrucă se poate pre- 
supune, că candidaţii, ca oameni de onoare, vor fineà parola 
data şi de nu vor da aceea chiar în scris. Daram presupus-o, 
pentrucă așa obligamentul lor va fi mai solemn și mai clar, și 
pentrucă eventualmente, pentru unii dintre ei ar puteă servi de 
un fel de povaţă. Apoi când în relațiunile vieții, în toate- zi- 
lele vedem exemple, că încă și în cauze relativ minuţioase se- 
fac fel şi fel de'scrisori de învoială, contracte, poliţe, reversale, 
etc, chiar și între oamenii de omenie: nu pricep cum s'ar puteă 
simți atins în susceptibilitatea sa măcar care candidat prin o 
atare precauţiune într'o cauză atât de momentuoasă. Poftirea 
dela candidaţi a unui atare obligament, şi încă înainte de ale- 
gere, e cu atât mai motivată, cu cât, dupa obiceiul comun, fie- 
care deputat rostește sau ceteşte programul sau, ca să-l auda 
alegătorii, că oare consună acela cu convingerile lor, ca să nu-l 
aleagă, daca nu consimte cu dânșii. Apoi acel program se pu- 
blică (deci devine scris, ba chiar tipărit) în foile publice, ceeace 
e şi de lipsă, pentrucă după alegere nu mai putem cere un 
atare obligament și după legi nici nu-i putem da vre-o instruc- 
țiune. 

Încât pentru ţinerea unui congres, asta o ţin cu atât mai -de 
necesară, pentrucă pe semne noi aici nu vom compune un 
program detailat, ce vezi bine ar recere şi mai mult timp. 
Apoi pentrucă, deși suntem în frumos număr adunaţi, dar totuş 
nu sunt reprezentate toate ţinuturile Ardealului. Ba cei mai 
mulți dintre noi reprezentam numai persoana noastră, şi aşa 
nici mam puteă fi destul de siguri, că de-am statori un program 
întreg, oare îire-ar acela acceptat de întreaga naţiune? 

Pentruca un congres să fie întradevar coraspunzator re» 
cerințelor, precum am amintit în proiectul meu, trebue să fie 
compus pe baza reprezentaţiunii poporului, prin alegere. Buna- 
oară ar conchemă Excelenţiile Lor domnii mitropoliți români, 
pe baza unei efectuabile metode de alegere, în atare chip com- 
pusă, în conțelegere cu ceialalți patru bărbaţi de încredere, 

ca apoi acel congres să poata fi privit de adevărata reprezen- 
tațiune a naţiunii române în Transilvania. 

Deputaţii diefali ce se vor alege, chiar şi în cazul că nu 
ar fi aleși pentru congres, ar fi de dorit să fie în acela toți de- 
față. Altmintrelea ar fi foarte cu scop, dacă chestiunea, că în 
ce mod să fie compus congresul, ar desbate-o pe calea publi- 
citaţii foile noastre naţionale. 

Mai am să însemn, că din acel respect, ca congresul să 
nu precipiteze conciuziunile sale din scurțimea timpului, aș dori, 
ca acela după trebuinţa să fina şi trei zile, şi că asta sa fie pu~ 
blicata în convocatorul respectiv. 

După umilita mea opiniune, dacă preaonorata conferență 
ar primi modalitatea recomandata prin mine, o. rezoluţiune în 
sensul proiectului meu ar susțineă poate încă și mai tare şi cu 
mai multa precauţiune toate ce sunt adevărat folositoare în 
proiectul majoritaţii comisiunii, și chiar așa de puţin s'ar predă 
un drept; însa sar delatură printr'ânsul tot ce este în proiectul 
majorităţii şi ce, precum am avut onoare a desfășură mai sus, 
ar puteă prin caderea candidaţilor români la alegere să dee ansa 
la interpretări sinistre, tot ce ne-ar mai mări pedecile reușirei cu 
alegerea candidaţilor români, sau ce numai ca-o pedecă ar stă 
eventualminte în calea unei transacțiuni amicabile cu națiunea 
maghiara, 

Sunt convins, că dacă preaonorată conferență ar primi 
proiectul meu (adecă modalităţile recomandate de mine, cum 
ar fi de modificat proiectul majorităţii), atunci şi restaurarea so- 
lidarităţii cu mult mai ușor ne va succede. Prin modalitatea 
unei procedări în sensul de mine aratat și proiectat, nici un de- 
putat ales mar puteă prin ţinuta sa compromite cauza naţionala; 
și chiar daca ar vrea, ceeace de altcum nici nu presupun, dar 
daca totuș ar face, în contra reversalului său, atunci a abuzat 
de încrederea alegătorilor sai, şi prin aceasta ar încetă eo ipso 
a mai fi privit de mandatarul adevarat al alegătorilor români. 
Deputaţii vor aşteptă acasă, pânăce congresul le va statori pro- 
gramul. Dacă va hotări congresul să meargă la dieta, vor merge, 
dacă nu, nu. Dar și pânăce congresul va fi convocat, ceputații, 
deşi nu ca atari, dar ca unii cari se bucură de încrederea po- 
porului român, pot eventualminte face cu alţi barbaţi de încre- 
dere servicii bune naţiunii fhoastre, întrând în negocieri cu re- 
gimul şi cu conducătorii fruntași, spre a mijloci o apropiere, 

Aceste negocieri nu ar trebui să se întrerupă curând, ci 
să se continue cu tenacitate vânjoasă, şi să meargă în conce- 
siuni până la acele hotare, dela cari mai departe a merge onoarea 
naţională şi respectul intereselor vitale ale naţiunii nu ar mai 
permite. 

Congresul ar fi de a se convocă atunci, când în aceste 
încercări de împăciuire amândouă părţile negoţietoare vor îi 
spus cuvântul lor din urmă. Din partea noastră congresul des 
memorat ar fi chemat apoi, ca după o desbatere serioasă să 
primească respectivele puncte de complanare, sau să facă re- 
flexiuni negative, compunând și programul despre ţinuta ulte- 
rioară a naţiunii și a deputaţilor români. 

După toate acestea vin acum a mulțămi de nou preaono- 
ratei conferenţe naționale pentru încrederea cu care ma onorat, 
binevoind a mă alege între membrii comisiunii. Precum mo- 
mentuositatea chestiunii, aşa și acea împrejurare, că din cauza 
divergenţei opiniunii mele am fost constrâns a votă în contra 
atâtor frați preastimaţi, ma deobligat a desfășură motivele mele 
mai pe larg, deși totuş nu am putut tocmai așa de pe larg, 
precum aș îi dorit. Declar, că precum stimez eu opiniunea, 
atât a minorității, cât și a majorităţii, neavând nici cât de pu- 
țină îndoială, că acei mulți onoraţi confraţi, cari o susţin, o fac 
aceasta după convingerea. lor cea mai sinceră, — așa și eu mă 
țin firm de opiniunea mea desfăşurată, și mă rog, ca în tot 
cazul, aceea, ca un vot separat al meu, să se iee la protocol, 


Alba-lulia, 27 lunie 1872. Cu profund respect: Ladis/au 
Vajda m. p., membru al comisiunii exmise».*) 


Activiștii răspund pasiviștilor. 


Faţă cu cele întâmplate în Alba-lulia, comitetul ad 
hoc din Sibiiu a ţinut să-și precizeze punctul de vedere 
prin următorul manifest, adresat «cătră națiunea română» 
din Transilvania: 


«Spre a clarifică poziţiunea noastră faţă cu concluzul con- 
ferenţei naţionale din Alba-lulia, dela 27 Iunie, ne adresăm cătră 
publicul român cu următoarele: 


*) Din «Telegraful Român», anul 1872 Nrii. 56—60, 

Când am alergat la Sibiiu în conferența națională din 
5—6 Maiu, la care sau învitat toți Românii în formă corăspun- 
zătoare scopului de cătră clubul naţional din Fagăraş, care re- 
prezentează voința alor 80 mii de Români ai ţării Oltului, am 
fost de convingerea, ca acea învitare purcede din o necesitate 
imperativă, de care erau Românii din toate părţile țării patrunși, 
cari reclamau o asemenea adunare și consultare, pânăcând eră 
încă timpul. 

Când noi dela acea conferenţă, deși mică, dar reprezen- 
tata prin distinși inteligenţi din toate părţile ţării, — parţe mare tri- 
miși ai cluburilor naţionale, — am primit însărcinarea de a duce 
programul ei la îndeplinire, adecă de a lucră pentru necondi- 
ționata paţţicipare la alegerile dietale, şi în tot locul, unde este 
posibil, a se alege de ablegați Români devotați cauzei naţio- 
nale, apoi a inițiă convocarea unui congres naţional spre sta- 
torirea ţinutei politice ulterioare, — nu am cugetat a face cauză 
separatistică, nici mam voit să ne facem singuri conducători ai 
naţiunii române și ai cauzei ei, sau să exchidem pe alţii dela 
această rolă grea, ci patrunși fiind de sfinţenia cauzei naţionale 
şi lăpădându-ne de orice ambiţiune și interese personale, apoi per- 
horescând lucrările nesincere și pe sub ascuns făcute, precum 
am declarat în actele noastre de până acuma, am nizuit numai 
a scoate națiunea noastră din letargia pasivităţii, a o readuce 
la viața avută pe câmpul politic, a o îndemnă deocamdată, ca 
planurile deja înscenate de corumpere şi de seducere a alegă- 
torilor români în castre străine să le întimpine cu rezoluțiune 
şi barbăţie, şi să nu şi mai cedeze ori tradeze în mâni nero- 
mâne terenul ce-l poate ocupă. lar apoi după trecerea acestui 
viscol, în care ne aflam în momentul de față, în linişte și după 
uzul vechiu, adoptat de întreaga națiune română și practizat 
dela anul 1848 pâna la anul 1863, să mijlocim reînvierea con- 
gresului naţional general, sa “preparăm de timpuriu pe toţi con- 
naționalii pentru obiectele aceluia, împarţășindu-le starea cauzei 
Românilor până la anul cprent, ca aci, în congres, iar nu în alt 
loc, să-și statorească națiunea programa sa pe viitor şi solida- 
ritatea în procedare, 

Actele noastre împărţăşite publicului până acum dovedesc 
din destul cele zise. Acest teren al activităţii s'a primit, putem 
spune, în toate părțile Ardealului locuite de Români. Mica di- 
vergență de păreri a fost numai aceea, că unele parți doreau 

congresul înainte de alegeri. După intențiunile pă ea pa 
noştri naţionali aveă sa se satisfacă și acelei dorințe. Insă ce- 
rând mitropoliţii români voe dela regim, li-a răspuns, că con- 
gresul se va puteă ținea numai după săvârșirea alegerilor. 

De aici, se vede, au luat unii bărbaţi români ansă, ca să 
paralizeze cursul natural şi consecvent al lucrărilor acestui co- 
mitet și sa aduca, cu voia, sau fară de voe, o nouă confuziune 
între Românii transilvăneni, 

Nu înainte de alegeri, ci dupăce acestea sau pus în curs, 
se conchiamă prin unele jurnale, sub considerante seducătoare 
la concluzele dela Mercurea, o conferenţa la Alba-lulia pe 27 
Iunie a. c. și adecă de catra trei bărbaţi, dintre cari unul, îm- 
preună cu alţi patru pasiviști, în conferența din 5—6 Maiu a 
primit aceă parere, ca sa se facă toate pregătirile pentru ale-- 
geri, altul sa declarat prin 22—23 lunie în faţa Românilor din 
Cluj pentru activitate, iar al treilea sa designat deja de de- 
putat în Abrud. Şi cu toate, ca majoritatea inteligenței care a 
compus comisiunea dela Alba-lulia pregătitoare de concluzul 
acelei conferențe a propus participarea la alegeri, care propu- 
nere sa referat de corifeul pasivitaţii, totuș conferența, în care 
cele mai multe parți ale țării nu au fost reprezentate, cu o ne- 
însemnata majoritate a conclus abţinere dela alegerile dietale: 

Rezultatul momentan al acelei conferențe naţionale este 
deci o confuziune în mijlocul alegerilor, este sciziunea naţiunei 
în doue tabere inimice, este deocamdata împedecarea solida- 
ritaţii. 

Ce scop puteă aveă conchemarea acelei conferențe? Daca 
participarea la alegeri , — pentru care toți Românii erau pre- 
paraţi, și cei mai mulţi rezoluţi, — atunci nu poate nimenea 
înțelege necezitatea acelei conferenţe, deoarece acest teren 
eră dejà preparat de noi, şi acei domni convocatori şi iniția- 
tori ai conferenţei, fiind sinceri conaţionali, trebuiau numai prin 
jurnalistica, sau în alt mod a-și declară franc părerile lor în asta 
direcțiune, iar nu să aducă pe Românii alegători acolo, ca să 
fie preparaţi de a-și da voturile lor la ablegaţi neromâni. 

Daca însa scopul a fost pasivitatea», atunci nu pritepem 
de ce sa mascat acest scop pe contul nostru şi al arhipăsto- 
rilor, că adecă, conferență naţională încă nu sa conchemat», 
și nu pricepem de ce nu s'a conchemat atare conferență la 
Alba-lulia înca înainte de începutul alegerilor, şi cât de timpuriu, 

înainte de pregătirile pentru alegeri, iar nu în cursul acestora, 
când prin un nou conclus de pasivitate confuziunea cea mare 
nu se mai puteă evità?! Ce eră pentru corifeii pasivității mai 
ușor şi mai onest, decât sau sa-și apere concluzele lor dela 
Mercurea cu armele cele uzitate, sau să-și descopere intenţiunea 
înca în conferența din 5 6 Maiu, unde au primit propunerea 
de a prepară pe poporul român pentru alegeri (nu ştim spre 
al cui scop!)? 

lar dacă prin conchemarea și iniţiarea unei conferenţe s'a 
intenționat poate numai a se da un revanj conferenţei din Si- 
biiu, şi doară de a desavuă comitetul ei, sau a se pune alţii de 
conducători ai națiunii, — atunci o spunem, că de o parte preţul 
cu eare eră a se ajunge acest scop, în sine nefast, adeca noua 
confuziune între Români, e prea mare, e prea greu și nejusti- 
ficabil, iar de altă parte noi înca de mult, şi în deosebi în 
manifestațiunea noastră din 8 20 Maiu a. c. am declarat, că 

bucuros concedem conducerea cauzei naţionale la toți cei 
chemaţi pentru aceasta, numai sciziunea să se ocoleasca între 
inteligența. noastră . 

Judece deci orice Român între intenţiunile, lucrările și ac- 
tele noastre şi între a acelora, cari au condus adunarea şi au 
produs concluzul dela Alba-lulia din 27 Iunie. Cu toate -ace- 
stea, noi nu ne admitem a degradă acel concluz, caci suntem 
gata să respectăm și părerea contrară a fraţilor noştri, și ase- 
menea am fi dorit sa respectam şi conferența conaționalilor 
noştri dela 27 lunie. Dacă însă aceea, ori soartea Românilor a 
voit aşa, ca două concluze contrazicatoare, aduse în două con- 
ferențe (numească-se ele şi particulare), sa desparta națiunea în 
partide pronunţate, — apoi daca mai simte vre-un Român pentru 
concordie, pentru întrunirea tuturor partidelor, pentru solidari- 
tatea naţionala, atunci cea mai imperativă necezitate se arata, 
ca să se efectueze dupa alegeri congresul naţional pe calea ce 
dejă e preparata, şi numai acel Român poate să fie în contra 
acestui congres, acestei conferențe generale, care doreşte a 
vedeă şi mai departe națiunea sa sfăşiată în partide inimice 
pronunţate. 

Pâna atufici, şi în deosebi în decursul alegerilor, acest 
comitet, conştiu de chemarea sa, va lucră fară obosire şi după 
puterile sale în -direcțiunea de până acuma, și din nou reco- 
mandă tuturor Românilor a-și întefì toate puterile lor pentru 

alegerea de deputat român, unde aceasta se mai. poate face, și 
a nu cedă terenul lor altora. Şi aceasta o facem cu atât mai 
mult, cu cât știm, că o parte prea însemnată din conferenţa 
dela Alba-lulia a fost pentru părerea noastra, şi că în cauze 
aşa grave naţionale, o majoritate neînsemnată, care poate re- 
prezentă numai parerea fixă din un ţinut, sau mult doue, nu 
poate şi nu vreă să aducă în pericol toate ţinuturile şi părţile 
țării locuite de Români. 

Românilor! Nu vă lăsați amăgiţi de ideile cele vane ale 
acelora, cari vor a face monopol din cauze naţionale, nu vă 
amăgiţi de răsbunarea vană a unora asupra conaţionalilor lor. 
Să nu vă amăgească nici preocupaţiuni confesionale, căci cauza 
naţională numai prin devotament curat, sincer și nepătat se 
poate promovă spre bine. 

In fine ne adresăm cătră orice Român şi-l provocam, ca 
şi până la congresul viitor să conlucre pentru promovarea cauzei 
naționale şi să-și manifeste fără rezervă opiniunile sale despre 
lucrările şi intențiunile noastre, cât și despre ale altora, şi în 
special provocăm toate cluburile noastre politice din ţinuturi 
spre a-și manifestă părerile şi cu deosebire a se enunciă asupra 
materialului de program naţional publicat dejă din partea sub- 
scrisului comitet, a-și face observaţiunile, modificările, sau adao- 
surile ce cugetă a servi spre completarea programului național 
ce se va stabili în congres, fie în jurnale, fie pe calea cores- 
pondențţei, pentrucă noi condiţionăm reușirea scopurilor noa- 
stre dela concursul tuturor, și nu vom condamnă, nu vom de- 
savuă, nu vom înegri și nu vom numi trădator nici pe celce 
ne combate lucrările noastre. 

Deci, înainte cu Dumnezeu! 

Sibiiu, 24 lunie (5 Iulie) 1872. Comitetul».*) 


Adresă cătră ambii Mitropoliţi. 


Comitetul activiştilor a continuat a desvoltă acti- 
vitate și mai departe, neluând în seamă concluzele adu- 
nării naţionale din Alba-lulia. In 10/22 Iulie 1872 a 
adresat Mitropolitului Andreiu baron de Șaguna, precum 
și Mitropolitului din Blaj Dr. Joan Vancea, câte o scri- 
soare de următorul cuprins: 


*) Din „Telegraful Român“ anul 1872, Nrul 51, 

«Excelenţă! Când acest comitet, spre îndeplinirea punc- 
tului 2 al programei conferenţei naţionale din 5—6 Maiu, adecă 
de a se stabili o procedare solidară în ținuta politică a Româ- 
nilor din Transilvania prin un congres național, şi-a luat liber- 
tatea prin adresa din 7 Maiu a. c. a se rugă, să primiţi ambii 
mitropoliți naţionali conducerea cauzei naţionale și să luaţi ini- 
țiativa pentru convocarea unei conferențe generale, atunci am 
satisfăcut prin aceasta rugare dorinței unei mare părți a Româ- 
nilor transilvăneni. ; 

De atunci încoace s'a convins acest comitet, ca şi oricare 
Român, că aceea dorință este a tuturor Românilor, pentrucă 
după împärtäşirile făcute de cătră cluburile naționale locale ace- 
stui comitet, după vocea jurnalelor române, și după alte expe- 
riențe făcute, toți Românii, fără deosebire de coloare politică, 
doresc. solidaritatea şi înțelegerea comună întrun congres na- 
țional. Deci, nu numai noi, ci putem zice că națiunea întreagă 
vă chiamă pe Excelenţa Voastră să o întruniți întrun congres, 
pentru stabilirea unei ţinute solidare. 

Amintim deci cu atât mai cu mare bucurie, că Excelenţa Voa- 
stră a-ţi primit acea rugare a noastră, care sa prefăcut în a tu- 
turor Românilor din Transilvania, și totodată a-ți exoperat şi 
concesiunea înaltului regim, după care congresul are să se țină 
după finirea alegerilor de deputaţi dietali, care dejà sa apropiat. 

Deci până acum nu s'a ivit nici o pedecă în contra efec- 
tuirei congresului naţional, chiar nici prin conferența ţinută la 
Alba-lulia în 27 Iunie a. c., care a atins numai chestiunea par- 
ticipării la alegerile dietale, indigetată în punctul prim al pro- 
gramei conierenței Românilor transilvăneni din 5—6 Maiu. Ba 
tocmai acest incident apărut în mişcarea politică a Românilor 
a dovedit şi mai mare necezitate pentru un congres naţional, 
precum ne-am exprimat în manifestul nostru din 24 Iunie (5 
lulie) a. c. 

in așteptarea congresului, acest comitet, din partea sa, 
după promisiunea dată în apelul din 8/20 lunie a. c. adresat 
publicului român, a elaborat un material despre cauzele și po- 
stulatele Românilor, care (material) avem onoare a vi-l subşterne 
aici sub '/., dupăce a fost publicat și împărţit în toate părţile şi 
locurile, spre a prepară poporul român din Transilvania până 
la ținerea congresului, fără a prejudecă noi prin acest op cât 
mai puțin altor păreri ale conaţionalilor noștri, 

Cu aceste descoperiri ne grăbim a ne adresă cătră Exce- 
lenţa Voastră, văzând că alegerile dietale se apropie de sfârșit, 
și conchemarea congresului se face urgenta.. 

Precum în prima noastra adresă, așa și acum lăsăm această 
conchemare, modalitatea, locul și toate cele împreunate cu 
aceasta chestiune, la înțeleapta judecată a Excelenței Voastre. 
Ne permitem însa a ne descoperi în privința modalităţii con- 
vocării o parere a noastră, neprejudecătoare, și adeca, de a se 
convocă la congres: 

1. Toţi foştii membri ai congreselor naţionale din 1861 și 
1863, şi pe lângă aceștia 

2. a trimite fiecare jurisdicțiune politică prin clubul ei na- 
țional câte 2—3 membri acreditaţi, în fine 

3. a se învită și deputaţii români ce vor îi aleși pentru 
dietă, cugetând, ca aceasta modalitate de o parte ar aprobă 
bunaiînțelegere- ce domneă mai nainte în naţiune și între con- 
ducatorii ei, ar exprimă încrederea în barbaţii, cari au promovat 
cauza națională, și în actele lor, — iar de altă parte ar aveă 
ocaziune a reprezentă națiunea în congres, atât inteligența cea 
veche și experta în cauzele naţionale, cât și sucrescența cea 
nouă a ei. Sibiiu 10 22 Iulie 1872 . (Urmează subscrierile).*) 


Cătră publicul român. 


Acelaş comitet, ales din partea conferenţei națio- 
nale din Sibiiu, a adresat publicului românesc următorul 
raport despre activitatea sa: 


După o îndelungă așteptare zadarnica, care se va justi- 
ficà mai la vale, subsemnatul -comitet al conferenţei naţionale, 
ținuta în Sibiiu la 5—6 Maiu a. c., dupa deviza sa, de a nu 
ascunde afacerile sale în cauza naţiunei, se simte îndemnat a 
da publicului român următorul raport despre lucrările” sale și 
a-și clarifică poziţiunea sa. 

Este cunoscut, că comitetul acesta a primit sarcina de a 
pune în lucrare programul de activitate al susamintitei confe- 
rențe, și adeca: 1) a îndemnă pe Români să participe la alege- 
rile dietale; 2) a mijloci apoi prin mitropoliţii naţionali convo- 
carea unui congres spre statorirea unui program naţional și a 
solidaritaţii. 


*) Din „Telegraful Român“ anul 1872, Nrul 83. 

Scopul ce l-am urmărit prin aceste acţiuni a fost deoparte 
apărarea drepturilor naţiunii şi a părților ei cu mijloace legale, 
iar de altă parte împăcarea intereselor și pretensiunilor naţiunii 
române cu sistema domnitoare în stat, fiind noi convinși, că 
numai această direcținne politică poate să fie salutară pentru 
Români îm timpul şi între împrejurările de faţă. 

Atât tendinţele cât şi lucrările noastre se văd limpede din 
actele comitetului, publicate până acuma, şi anumit din proto- 
colul conferenţei din 5—6 Maiu și adresele îndreptate cătră 
ambii capi bisericeşti naţionali, din apelul acestui comitet din 
15/27 Maiu, din hârtiile noastre îndreptate catră cluburile naţio- 
nale și alte instrucțiuni cătră inteligență, din manifestaţiunile co- 
mitetului dela 8/20 lunie și dela 24 Iunie (5 lule) şi în fine 
din elaboratul comitetului «despre cauza română la 1872», ca 
material pentru un program naţional, pe care atât în jurnale, 
cât și în broşuri l-am împărtășit publicului român spre a-l pre- 
pară despre cauzele naţiunii pentru aşteptatul nostru congres 
naţional. 

Cu toate acestea tendințe bune și lucrări neobosite, pe 
cari cu conştiență curată și liniştită le supunem judecății opi- 
niunii publice şi a istoriei, și pe lângă toate mijloacele noa- 
stre morale, caci de alte mijloace noi nu am dispus, totuș nu 
ne-am putut bucură pâna astăzi de rezultatul dorit. 

Pe la începutul alegerilor dietale cea mai mare parte de 
Români mai în toate cercurile electorale eră preparată şi de- 
clarata pentru activitate și participare la alegeri. 

Dupăce însă tocmai în decursul alegerilor o conferență 
conchemată de trei bărbaţi pe 27 lunie a. c. la Alba-lulia sa 
pronunțat iaraș pentru rămânerea Românilor în pasivitate, se 
ştie pretutindenea, că au urmat printre alegătorii români astfel 
de confuziuni, cari au produs rezultate, de cari se rușinează fie- 
care Român adevarat. 

Înţelegând acest comitet, că pe lângă toate că din nou a 
fost decretată pasivitatea cu ocaziunea acelei conferenţe, vre-o 
trei-patru bărbaţi, cari au fost şi sunt conducătorii ideii de pa- 
sivitate absolută, sau întrunit întro conferenţă privată la Blaj și 
au întrat în nescari pertractări despre cauzele naționale cu Ex. 
Sa dl ministru-preşedinte, inaltcăruia i-au așternut și un memo- 
rand, — am crezut și am aşteptat, că acele lucrări se vor îm- 
părtăși publicului român, ca acesta, cu toți împreună, să ştie ce 

să tratează despre el, și noi să ne știm orientà în afacerile noa- 
stre, ca nu cumva și aci să apară colisiuni. 

Dupăce despre toate acestea nimica nu a strabătut la lu- 
mina, și voind acest comitet a pași la îndeplinirea punctului 2 
din programul conferenţei dela 5—6 Maiu, în privința congre- 
sului naţional, a carui ţinere eră deja conceasă de înaltul regim, 
comitetul în o şedinţă a sa a învitat şi pe onoratul domn Elie 
Măcelariu, ca pe un primconducător al pasivității și membru 
al amintitei conferențe dela Blaj, caruia i-sa împărtășit îrațește 
scopul comitetului și a fost rugat a ne da deslușiri, că oare nu 
Sar alteră convocarea congresului prin lucrările şi iniţiativa luată 
de cătră acei 3—4 bărbaţi la Blaj, ca să evităm orice conflict în 
cauzele naţiunii?! 

Primind noi declaraţiuni mulțămitoare, că adeca congresul 
este de toţi dorit, şi lucrările conferenţei celor 3—4 bărbaţi ar 
fi afaceri mai mult private ale lor, nu a întârziat comitetul acesta 
a se adresă cu rugarea din 10 22 Iulie cătră ambii mitropoliți 
naţionali, pentru convocarea congresului. Excel. Sa arhiepis- 
copul și mitropolitul Andreiu baron de Şaguna primind rugarea 
ne-a împărtașit, că fără amânare se va pune în conțelegere cu 
colegul său Excel. Sa mitropolitul Dr. loan Vancea, comuni- 
cându-i şi o modalitate despre compunerea congresului. Inalt 
acesta însă după scurt timp a răspuns, ca dupăce cursul trebilor 
naţionale la dorința mai înalta a luat altă direcţiune prealabilă, 
e de părerea, că încă nu a sosit timpul, pentruca să se con- 
cheme adunarea națională preatinsă. 

Am așteptat deci, ca din partea acelor barbaţi, cari au în- 
trat în aceste transacţiuni cu înaltul regim să fim noi, sau pu- 
blicul român încunoștiințat despre rezultate, spre a ne puteă 
orientă în ulteriorii noștri paşi, pe cari am aflat cu cale mai bine 
a-i amână, decât să se mai nască noue confuziuni şi neînțelegeri, 
căci cuprinsul amintitului memorial al celor 3—4 bărbaţi nici 
până astăzi nu ne este cunoscut. 

In cele expuse până aici se justifică întârzierea noastră. ` 
Dar totodată de aici se va convinge fiecare Român adevărat, 
că poziţiunea acestui comitet a devenit atât de grea, încât el 
nu mai poate luă responsabilitatea asupra sa, pentru nereuşirea 
programului său. 

Pe lângă aceea, că comitetul nu a slăbit din activitatea sa, 
precum nici pe viitor nu se va abate dela principiile sale, ci va 

fi totdeauna pata a lucră pentru realizarea lor, dacă națiunea îl 
va rechemă și inteligența româna îi va da concursul ei: totuș 
comitetul faţă de criticele şi tristele împrejurări în cari se află 
Românii, nu a lăsat din vedere niciodată acea precauțiune, ca 
să evite pe cât se poate orice nouă coniuziune, nouă neînţele- 
gere și nouă stricăciune în cauzele naţionale, căci nu ambiţiunea 
în lucrările sale, ci cugetul curat de a conlucră spre îmbunătă- 
țirea sorții poporului nostru, pe cât ne ajung puterile, iubirea 
de cauza naţionala și sinceritatea cătră conaționalii noștri ne-a 
predomnit pe noi. 

Lăsăm deci să ne judece pe noi şi pe adversarii părerilor 
și principiilor noastre națiunea însaș. 

Sibiiu, 1927 Octomvrie 1872. Paul Dunca m. p., pre- 
şedinte. Dr. loan Borcia m. p., vicepreşedinte. Dr. Ilarion Paș- 
cariu m. p, notar». *) 


Şi cu aceasta şi-a încheiat activitatea şi comitetul 
național al activiștilor, ales din partea adunării dela 
Sibiiu. 

Proiect de împăcare. 


Când s'a desbătut în dieta țării, pe la finea ciclului 
din urmă parlamentar, proiectul de lege despre refor- 
mele electorale, nu numai deputații naționaliști, români 
și sârbi, ci şi cei mai de valoare bărbaţi din opoziția 
maghiară au constatat și vestejit cu asprime faptul, că 
proiectul de lege e îndreptat în prima linie în contra 
Românilor din Ardeal, cari tocmai prin acceptarea ace- 
stui proiect de lege își vor vedeă justificată politica lor 
de pasivitate, inaugurată la anul 1869. S'a accentuat 
din toate părţile atunci, că datorința guvernului ar fi să 
atragă pe Românii din Ardeal, și prin împlinirea justelor 
lor pretensiuni să-i înduplece să între în parlamentul 
țării, iar nu să le facă întrarea imposibilă, prin proiecte 
de lege, ca cel din întrebare. Așa vorbise în dietă Irányi 
Daniel, Simonyi Ernő, şi alți bărbaţi mari de pe atunci 
ai Maghiarilor. 

Se poate, că sub presiunea vorbelor grele auzite în 
dietă, ori apoi în urma altor împrejurări și din motive 


*) Din Telegraful Român , anul 1872 Nr. 83, 
6* 

dictate de interesele guvernului de atunci, prim-ministrul 
Lonyay Menyhért sa adresat la începutul lunei Iunie 
1872 — după încheierea sesiunii parlamentare — în mod 
confidenţial, mitropoliţilor români, cu rugarea, ca după 
ascultarea părerii mai multor bărbaţi fruntași ai Româ- 
nilor din Ardeal să-i comunice în scris gravaminele și 
dorințele naţionalităţii române din Ardeal, căci guvernul 
are intenţiunea să facă o înţelegere oarecare cu Românii 
ardeleni. În urma acestei învitări, mitropolitul din Blaj, 
Dr. Joan Vancea, cu George Barițiu, Dr. loan Raţiu şi 
Elie Măce/ariu împreună, au compus în 3 Iulie 1872 în 
Blaj şi au înaintat ministrului prezident, contelui Lonyay 
Menyhért, următorul memorand: 


«Inaltul regim al Maiestăţii Sale împărateşti şi apostolice re- 
geşti, inspirat de dorința nobilă de a vedeă și națiunea ro- 
mână îndestulata şi fericită, a binevoit a da subscrişilor placuta 
ocaziune de a-și descoperi în acest respect opiniunile lor indi- 
viduale, și anume, a indigetă căile şi mijloacele, prin cari cred 
dânșii, că dacă sar realizà, ar fi în stare de a impaciui spiritele, 
a restabili încrederea reciproca și a şterge efectele dureroase 
ale unui trecut nefericit, 

Subscrişii salută această generoasă iniţiativă a regimului 
Maiestăţii Sale cu bucurie, și o întimpina cu promptitudine atât 
mai mare, cu cât cred mai mult, că precum ei, așa şi toţi ceia- 
lalţi locuitori de naţionalitate română din marele principat al 
Transilvaniei, sunt inspirați de aceeaș dorință leală și fierbinte, 
de a vedeă complanate toate diferinţele şi delaturate cauzele, 
cari au produs și mai produc profunda neîndestulare cu situa- 
țiunea de față, şi cari fac, ca națiunea română să fie îngrijită de 
viitorul ei în prezent, ca şi în epocele cele mai critice; și pentruca 
cu atât mai curând să ne ajungem scopul ce ne-am propus, de 
a supune la cunoștința regimului Maiestăţii Sale acele căi şi 
mijloace, cari credem noi că ar fi de natura de a impăciui şi 
îndestulă nefericita noastră naţiune, simţim necesitatea de a in- 
digetă și totodată a disipă unele neînţelegeri, ce ni-se par nouă 
că ar predomină și ar produce de una şi de altă parte neîncre- 
dere şi suspiţiune. 

S'a susţinut, precum știm noi, la multe ocaziuni, ca națiunea 
română nu ar voi să accepteze din partea sa art. de lege XII. 

din 1867, adeca acel nou pactum conventum, acel nou drept 
fundamental de stat, prin care regatul unguresc își regulează 
relațiunile sale de stat față cu ceealaltă parte a monarhiei. Dupa 
modesta noastră parere supozițiunea aceasta nu are loc nici în- 
trun respect. Nime pe lume nu a întrebat până astazi națiunea 
română din Transilvania, nici ca pe o individualitate naţională, 
reprezentată în vre-un mod ori altul, și nici ca pe o parte con- 
stitutivă în sistema marelui principat al Transilvaniei, dacă voește 
sau nu să accepteze și ea această lege de stat? Pentrucă de- 
spre 9—10 deputaţi de naţionalitate română din Transilvania, 
cari au participat la dieta de încoronare a Ungariei între anii 
1866 și 1868, nu se va puteă susțineă niciodată, că ar fi fost 
expresiunea voinţei naţionale. 

Mai nainte, câte la o ocaziune de asemenea natură, na- 
țiunea română din Transilvania fusese întrebată de cătră regimul 
Maiestaţii Sale, atât prin mijlocirea unui congres naţional, ţinut 
în Aprilie 1863, cât și prin dieta Transilvaniei. Ce e drept, Ro- 
mânii Transilvaniei s'au declarat cu acea ocaziune pentru uni- 
tatea imperiului, în sensul celor două acte mari de stat, din 20 
Octomvrie. 1860 şi 26 Februarie 1861, nici odată însa în sens 
absolutistic, ci totdeauna cu condițiuni bine precizate de a se 
conservă individualitatea politică şi autonomă a marelui prin- 
cipat al Transilvaniei, cum și de a se trece în legile fundamen- 
tale de stat condițiuni sigure ge existență națională pentru Ro- 
mâni, 

Dupăce însă Maiestatea Sa imperiala şi regească, condusă 
de cele mai înalte interese de stat, crezi că acelea sunt mai 
bine asigurate cu sistema cuprinsă în art. XII, noi, din partea 
noastra, nu vedem nici o cauză, pentru care națiunea română 
să nu primească acea sistemă și sa nu voiasca a se conformă 
ei, îndatăce în cadrul aceleiaş va fi asigurată individualitatea 
ei națională. Aşa dara nouă ni se pare, că din cauza legii fun- 
damentale, cuprinsă în art. XII, nu ar fi nici o diticultate de a 
parveni la scopul ce și-a propus înaltul regim cu respect la 
națiunea română. 

A doua presupunere este, pe cât am aflat noi, că Românii 
din Transilvania ar tinde să pericliteze integritatea coroanei 
ungurești. Această presupunere, pe cât se aude mai des, pe 
atâta e de vagă, încât noi nu ne putem reţineă, ca să nu o re- 
ducem la o simplă denunciațiune falsă, calumnie inventată și 

repeţită de atâteaori, de câteori națiunea româna își reclama 
drepturile sale în patria comună. E un lucru foarte trist, dar 
prea uşor de explicat, că precum în alte parți ale lumii, așa și 
în Transilvania, unele clase de oameni, dedate din vechi tim- 
puri a domni peste Români și a-i călcă peste cerbice, cauta 
pretexte diverse spre a le impune iaraş jugul, sub un pretext 
ori altul, şi sub o formă ori alta. Dară nu este acesta mijlocul 
și nu va fi nici odata, la nici un popor din lume, ajuns la cu- 
noştința de sine, de a-l conservă în fidelitate catra stat şi tron. 
Nu calumnia şi nici persecuţiunile vor îndulci și atrage pe oa- 
meni cătră un stat, fie oricare! 

Intre anii 1860—1863 înca s'au auzit denunțiațiuni de na- 
tura celor atinse la locul acesta. Pe atunci însa regimul Maie- 
Staţii Sale a zis: Stă la voinţa și în puterea noastra de a sa- 
tisface dorințele Românilor, fără umbră de periclitare a statului, 
așa, încât ei să-și ţină de glorie și fericire a fi şi a se numi 
concetăţeni ai acestui stat, a-şi varsă pungile și sângele pentru 
conservarea și înflorirea lui, și a nu mai aveă alte aspiraţiuni 
în viața lor». Pe atunci regimul începuse a-și împlini promi- 
siunile și Românii a se simți ceva mai fericiţi. 

Cu chestiunea integrității coroanei ungurești se aduce în 
legătură și uniunea Transilvaniei cu Ungaria, cu adaosul însa, 
că națiunea română din Transilvania o ar combate la toate oca- 
ziunile. 

Este prea adevărat, că nu numai inteligența româna, ci 
chiar poporul a protestat, la toate ocaziunile, în contra uniunei 
Transilvaniei cu Ungaria. Să fie însă bine constatat din toate 
actele câte au emanat în aceasta chestiune dela națiunea ro- 
mână transilvană, începând din anul 1848 pâna în ziua de astăzi, 
că Românii nu au combătut nici odată uniunea în principiu, ci 
din contră, ei au recunoscut în toate timpurile acea uniune, 
care-și are baza sa în legea fundamentală a Transilvaniei, adeca 
în diploma leopoldină. Ceeace însă nu voeşte națiunea română 
şi nu a voit niciodată este, uniunea cea improvizată, forțată, 
necondiționată, acea uniune, care este identica cu unificarea 
totală, fără nici un respect la miile de interese provinciale lo- 
cale, cum am zice, excluziv /ransilvane, crescute, ori şi cum, 
din pământul ei în cursul mai multor veacuri, și atât de mult 
complicate, încât regularea și complanarea lor nu se poate re- 
aliză aiurea, decât numai în lăuntrul Transilvaniei, aci acasă, 

în o dietă provinciala, pe viitor ca și îr trecut, în lungul pe- 
riod de 700 ani. Despre aceasta specie de fuziune țin Românii 
aşa dara că este stricăcioasă, din mai multe puncte de vedere. 

La locul acesta sar puteă pune întrebarea, ca dacă Ro- 
mânii transilvăneni au recunoscut totdeauna un fel de uniune 
a Transilvaniei cu Ungaria, şi dacă ei nu sunt străini de catră 
ea în principiu, pentruce nu au aratat nici odată modalitatea, 
condiţiunile sub cari ar fi aplecați a o adoptă? 

La obiecțiunea aceasta răspunsul este aşa: Românii nu au 
fost întrebaţi nici odată despre uniune, ci în ciuda tuturor pro- 
testelor naţionale s'a facut totul «de nobis sine nobis». In anul 
1863, când ar îi fost ocaziune de a participă la pertractarea ace- 
stei chestiuni, existența uniunei a fost negată chiar de regim. 
In anul 1865, când iaraş regimul a dat-o în desbaterea dietei 
din Cluj, votul Românilor, depus în Decemvrie pe masa dietei, 
prin mitropoliți şi ceialalți membri dietali de naţionalitate ro- 
mână, fu desconsiderat și delăturat, ca şi la 1848. 

Chiar şi dieta Ungariei din anul 1848 a prevăzut în art. 
VII S-ul 5 necesitatea de a se specifică condiţiunile uniunei, şi 
a presupus o convențiune, sau contract de stat, între ambele 
aceste ţări, între limitele sancţiunei pragmatice. Numai urmare 
consecventă este deci, că nerespectarea acestor prevederi și 
proclamarea precipitată a uniunei în. dieta Transilvaniei a produs 
cele mai deplorabile efecte, cari pe lângă o prudenţă și mode- 
rațiune, dictată de natura lucrului şi de toate conjuncturile po- 
litice de atunci, s'ar fi putut evită foarte bine şi spre salutea 
tuturor. 

Pe cât ne sunt nouă cunoscute părerile şi chiar convin- 
gerile predomnitoare ale Românilor din Transilvania, apoi ei 
în chestiunea uniunei văd o întrebare de viață şi de moarte 
pentru existența lor naţională, care îi și ţine în grije şi temere 
perpetuă. Din această cauza ei nu înceată a pretinde formu- 
larea şi fixarea condiţiunilor uniunei, cum și turnarea lor în o 
lege fundamentală de stat, care să-şi aibă valoarea sa pentru 
tot viitorul şi să rămână, scutită şi apărată pentru totdeauna de 
orice îluctuațiuni și furtuni politice, mai apărată şi mai respec- 
tată de cum fusese chiar și diploma leopoldină din 1791. 

Prin lege fundamentală de stat, iar nu prin legi, ca să 
zicem aşa, efemere, cari astăzi se aduc, iar peste câțiva ani se 
delătură prin majorităţi tot efemere, cred Românii că-și vor 

puteă conservă și scuti existența lor naţională, şi chiar existența 
şi înflorirea religiunei. In aceste convingeri ale ei națiunea ro- 
mână din Transilvania fusese confirmată chiar și prin preainal- 
tele promisiuni, făcute la repeţite ocaziuni, şi anume, prin ac- 
tele de stat din 20 Octomvrie 1860, cum și prin cele din 21 
Aprilie—4 Maiu și din 15 lunie 1863. 

Abstracţiune făcând de astădată dela alte condițiuni ale 
uniunei, cari se reduc la ţara întreagă, ca atribute ale autono- 
miei, ne vom permite a enumără la locul acesta numai acele 
condițiuni, pe cari doresc Românii a le vedeă trecute și asigu- 
rate în o lege fundamentală de stat. Acelea sunt 

A) In respect politic: 

1. Recunoașterea limbei de limbă oficioasă, alăturea cu 
limba maghiară, în toate afacerile interne ale Transilvaniei, de 
orice natură ar fi acelea, în modul precum se recunoscuse aceea 
la anul 1863/64. 

In partea cea mare a Transilvaniei funcționarii au trebu- 
ință numai de două limbi, adecă de cea maghiară și de cea 
română, După noi un funcționar care nu e în stare a mai în- 
văță pe lângă limba maternă încă una din cele două limbi, 
nu merită a fi pus în funcțiune publică, Acest principiu se 
adoptase, şi în parte se şi aplicase, chiar și sub sistema ab- 
solutistică, iar sub cea numită schmerlingiană s'a. realizat cu cel 
mai bun succes. Din toate limbile câte se vorbesc în ţările co- 
roanei ungurești, limba română este, după judecata tuturor băr- 
baţilor competenți, cea mai ușoară. Afară de aceasta, limba ro- 
mână stă îndată la locul al doilea după cea maghiară cu avuţia 
sa în literatură, și face pe an ce merge progrese considerabile, 
în tot respectul, în literatură și în ştiinţă. De unde urmează, că 
candidații pentru funcțiuni publice au ocaziune de ajuns spre 
a o învăţă, nu numai dela poporul cu care vin în contact, ci 
şi cu ajutorul gramaticei și al lecturei de cărţi. Iar când această 
limbă sar propune și în școalele gimnaziale maghiare, și în cele- 
germano-săseşti, precum se propune cea maghiară în gimna- 
ziile româneşti, atunci învăţarea ei ar fi şi cu mai înlesnire, de 
exemplu, așa cum se întâmplă în Belgia și Elveţia cu limbile 
patriei, iar de câţiva ani încoace chiar și în Bulgaria, cu limba 
turcească și cea bulgară. 

Este imposibil, ca milioanele de locuitori să înveţe o altă 
limbă dela câteva mii de funcționari, ci acestia trebue să fie 

-obligați a învaţă limba poporului, din ale carui pungi îşi trag 
plățile, pensiunile și toate celelalte emolumente, 

2. Impărțirea veche a Transilvaniei este una din cele mai 
abnorme în toată Europa, de unde și provine o mulțime de 
inconveniente, lipsa de regularitate în administraţiune, și con- 
flicte nenumărate. Imparțirea se poate face așa, ca cele trei ele- 
mente naționale -să fie respectate pe atâta, pe cât vor permite 
marile interese ale unei administrațiuni prompte.  Necezitatea 
imperativă a unei împarţiri politice noua a farii în comitate, 
respective districte şi scaune, s'a recunoscut de repeţite ori de 
cătră dietele Transilvaniei, iar în dieta dela anul 1863 a venit 
anume formulata ca a cincea propozițiune regească, care a şi 
fost pertractată în secțiuni. 

3. Lege electorală nouă, conformă și uniforma pentru toate 
clasele locuitorilor, adecă o lege din care sa lipsească orice pri- 
vilegiu de clasa și de caste, lucru care nu lipseşte din ambele 
legi electorale transilvane, adecă din cea dela 1791 şi din cea 
dela 1848. Ambele aceste legi au produs în tot timpul cea mai 
adâncă nemulțămire. 

4. Aplicarea bărbaţilor de naţionalitate română la toate 
funcțiunile publice ale statului, câte cad sub denumire, fără alta 
favoare şi preferința, decât numai aceea pe care şi-o va câștigă 
fiecare individ prin .cualificaţiumea sa, prin meritele câştigate în 
vre-un serviciu şi prin cunoașterea limbilor patriei. 


B) in respect bisericesc: 
5. Libertatea și reciprocitatea deplină a religiunei Româ- 
nilor în Transilvania. 
6. Autonomia bisericei gr.catolice, cu congrese bisericeşti 
provinciale şi diecezane. 
7. Dotarea clerului român din tezaurul statului, sau din 
fonduri publice. 


C) In respect là instrucțiunea publică: 

8. Manuarea și conducerea Jibera autonoma și indepen- 
dentă de organele statului a şcoalelor elementaré şi primare 
(normale), pe baza confesionalismului. 

9. Aplicarea barbaţilor de naționalitate română la univer- 
sitatea din Cluj în numar paritetic. 

10. Decretarea limbei române de limbă paritetică cu pri- 
vire la propunerea studiilor şi ştiinţelor la aceeaș universitate. 

11. Înfiinţarea mai multor institute publice pentru Români 
cu limba română de propunere, și anume, câteva gimnazii com- 
plete, unele şcoale reale, atât superioare, cât și inferioare, şcoale 
agronomice, dintre cari una sa fie împreunată cu o şcoală de 
silvicultură, şi un institut pentru stiințele montanistice, în unul 
din ținuturile acomodate spre acest scop. 

12. Subvenţiuni din tezaurul statului spre ajutorarea școa- 
lelor poporale scăpătate. 

Acestea sunt punctele de mânecare, și respective condi- 
țiunile, despre cari credem noi, ca se pot luă ca bază a împă- 
ciuirii spiritelor şi a unei reconciliațiuni durătoare. De altmin- 
trelea rămâne cu totul la înțelepciunea înaltului regim, ca despre 
opiniunile noastre individuale sa-şi câștige convingere deplina 
prin convocarea unui congres naţional din tot cuprinsul Tran- 
silvaniei, care să fie compus aşa, încât să se poată zice cu tot 
dreptul, că este expresiunea voinței naţionale. 

Acest mod de informaţiune exactă despre dorinţele şi as- 
piraţiunile noastre ni se pare cu atât mai corect, cu cât l-am 
vazut aplicat de cătră regimul Maiestăţii Sale cu bun succes 
de repeţite ori, la alte ocaziuni, şi în alte timpuri. Pentrucă dacă 
la bărbații cei maturi ai naţiunei noastre nu le-a lipsit nici odată 
iubirea catră națiunea lor, tocmai așa nu le-a lipsit nici sincera 
voință de a se conformă cerinţelor mai înalte ale statului, și a 
îndeplini fără ezitare marile obligamente pe cari le avem toți 
cătră acelaș. 

Blaj, în 3 Iulie 1872. (Urmează subscrierile)>.*) 


Opiniunea publică română nu a primit în mod 
prea favorabil memorandul acesta al fruntașilor popo- 
tului român din Ardeal, întâi, pentrucă vedeă în el o 
abatere însemnată dela politica inaugurată la 1848 din 
partea naţiunei române din Ardeal, al doilea, pentrucă 
prim-ministrul, contele Lonyay, nu eră omul în care să se 
poată increde Românii din Ardeal. Despre felul cum a 
fost pusă la cale redactarea acestui proiect de împă- 
care, s'au dat din Blaj în numărul 85 al «Gazetei Tran- 
silvaniei» interesante lămuriri, exacte și autentice, com- 
puse după intormațiuni primite dela însuş mitropolitul 
Vancea. In reasumat cuprinsul lămuririlor e următorul: 


*) Din ziarul „Albina“, anul 1874, Nr. 59. 


www.dacoromanica.ro 


= 


.... Pe când comițețul român național, cel exmis de con- 
ferența din Sibiiu, şi-a început corespondențele cu mițropoliții 
români şi cu alți barbaţi conducăţori pențru convocarea unui 
congres, ațunci Vancea, arhiepiscopul din Blaj, a primiţ o de- 
peşă dela minisţrul-preşedinţe, care calățoreà spre Cluj, în care 
se rugă, ca penţru cauze politice sa vină la Cluj. Mițropolițul 
a -urmaţ îndaţă. Inţâlnindu-se cu Lonyay, mulţe a vorbiţ despre 
cauza româna naționala, și despre alegerile ce sțau la prag, şi 
așa se vede, ca conţele Lonyay a aflaţ îndrepțăţiţe dorinţele 
Românilor, fiindca a făcut miţropoliţului propunerea, ca în con- 
țelegere cu miţropoliţul din Sibiiu, baronul Şaguna, să con- 
voace pe cei ţrei cunoscuţi barbaţi pasivişţi (Barițiu, Macelariu 
şi Dr. Raţiu) la o conferenţă mai îngusța, consulţându-se despre 
cauzele Românilor, ca sa formuleze dorinţele mai de frunţe, pe 
cari în forma unui memorand să le subşţearna minisţrului-pre- 
şedinţe, acesța declarându-se gaţa a complană diferenţele. 

Iniţiaţiva minisțrului-preşedinţe penţru descurcarea cauzelor 
naţionale ale Românilor din Transilvania a deștepţaţ mare bu- 
curie în inima miţropoliţului Vancea. Indaţă a scris miţropoli- 
țului Șaguna, ca cauza Românilor s'a înţors spre bine, şi că a 
ajuns ţimpul de a profiţă de ocaziune penţru vindecarea gra- 
vaminelor române. A poiţit deci pe Şaguna sa nu pregeţe a 
se înfațișă la conferența mai îngusță în Blaj, pe ziua de 29 
lunie. 

Șaguna a rămas însa rezervaţ. Nu s'a încrezuţ speranțelor 
sancvinice ale arhiepiscopului Vancea, nou în arena poliţica. 
Procesul verbal payţicular şi înţreaga păşire ce a avuţ loc între 
Vancea și minisţrul-preşedinţe nu i-a fosţ la gusţ, și de aceea 
el i-a ţrimis acel raspuns, că deoarece sţarea sanaţaţii nu-i per- 
miţe a se înfățișă la conferența mai îngusță din 29 Iunie în 
Blaj, probabil va delegă pe Popea de reprezenţanţ al sau. lar 
Barițiu, Măcelariu și Dr. Raţiu, aceșţi pasivişţi renumiţi, au pro- 
mis că se vor prezenţă în persoana. 

Conierenţa mai îngusța din 29 lunie s'a ţinuţ, dar miţro- 
poliţul din Sibiiu şi respecţive suplenţul său a lipsiţ. Şaguna, 
în buţul promisiunii sale, ma fost reprezenţaţ acolo. Cei paţru 
barbaţi consulţanţi au scarmanaţ lucrul în sus și în jos, au des- 
băţuţ şi deliberaţ cauzele române, iar sţaţoririle facuţe, chesţiu- 
nile mai impoţțanţe ale poporului român, precum: auţonomia 
Ardealului, pariţaţea limbei române, şi alţe asemenea posţulaţe, 

le-au înşirat întrun memorand, pe care îndată l-au subşternut 
ministrului-președinte, unde până astăzi se află. 

Târziu după aceasta Şaguna, ca şi cum nu sar fi întâm- 
plat nimica, trimite o hârtie cătră Vancea pentru convocarea 
unui congres naţional. Dar Vancea îi răspunde, că mişcarea în 
acea parte (direcţie) nu este posibilă, dupăce negoţiaţiunile în- 
cepute cu ministrul-preşedinte stau în calea convocării congre- 
sului. Trebue deci să se aștepte răspunsul ministrului-preşe- 
dinte la memorandul ce i-sa prezentat».*) 


Răspuns însă nu a mai venit dela ministrul-preșe- 
dinte Lonyay, care nu peste mult a trebuit să cedeze 
locul altuia, și astfel intenţiunile sale, dealtcum nu destul 
de sincere și de serioase, cu privire la împăcarea cu 
Românii din Ardeal, au rămas nerealizate, iar Românii 
din Ardeal au câștigat o nouă experienţă și o nouă con- 
vingere, că nu pot și nu au să se încreadă în nime. 

In privința aceasta ziarul «A/bina» din Budapesta 
scriă în numărul 59 din anul 1874, când a publicat me- 
morandul, următoarele: 


«Noi... dela începutul anului 1872 până în Iulie și August 
al aceluiaș an mereu am avizat şi am arătat prin date pozitive, 
că domnul M. Lonyay față de popoare urmărește o politică de 
şarlatan, de păcăleală.  Memorandul pe care-l publicăm dove- 
dește în mod eclatant, că chiar cea mai bună inteligență a noa- 
stră din Ardeal, mai multă aplecare şi simț de încredere a avut 
pentru vorbele goale ale unui străin decât pentru vocea inimei, 
experienței, datelor şi argumentelor unui frate al lor, cu trup 
cu suflet devotat cauzei lor. Pentrucă deși memorandul nu 
cuprinde gravele concesiuni și promisiuni ce sau fost răspândit 
despre cuprinsul său, nu cuprinde decât argumentele şi postu- 
latele comune naționale, — totuş în ființa sa este un document 
prea eclatant de o oarbă rătăcire și amăgire, şi nici nu poate 
aveă pentru viitor altă valoare, decât a servi ca exemplu viu, 
cum ne păcălesc viclenii de domni mari chiar pe cei mai ilustri 
bărbaţi ai noştri, când aceștia nu sunt destul de păţiți și destul 
de precauţi»... 

Fapt e, că memorandul a rămas, poatecă cetit, poa- 
tecă necetit, în buzunarele iniţiatorului acțiunei de îm- 


*) Din ziarul «Albina», anul 1872 Nr. 90, 


www.dacoromanica.ro 


păciuire, ale primministrului Lonyay Menyhért, care în 
curând a căzut dela putere și cu el a dispărut și inten- 
țiunea de a face pace cu Românii din Ardeal, intenţiune 
care, — cum am spus, — poatecă din capul locului 
nu erà serioasă și nici sinceră, 


Alex. Mocsonyi cătră alegătorii săi. 
Cu datul de 12 Iunie 1872 Alexandru Mocsonyi a 


adresat alegătorilor români din cercul electoral al Lugo- 
jului următoarea scrisoare deschisă: 


«Mult stimaţii mei! Cu sincer simţ de bucurie am primit 
onorifica provocare ce mi-aţi adresat din conterenţa partidei na- 
ționale române, ţinută în 9 a lunei c. pentru de a primi iarăș 
candidatura în acest cerc cu ocaziunea alegerilor dietale ce ne 
stau înainte. Cu atât mai viu regret, că prin un morb de mai 
-multe săptămâni sunt împedecat a mă înfăţișă, cum aş fi dorit, 
în mijlocul vostru. lertaţi deci să-mi exprim prin scrisoarea 
aceasta mulțămita mea adâncă pentru simpatiile şi încrederea 
atât de prețioasa ce mi-ați dovedit-o de nou, şi să declar tot- 
odată, că-mi ţin de datoșinţă a primi candidatura, sub stindardul 
partidei naţionale. Sub acest stindard, pe care se află deviza: 
egala îndreptăţire naţională, între marginile integrităţii politice 
teritoriale ale ţării, progres în spiritul democraţiei adevărate, — 
sub acest stindard zic, voiu luptă și mai departe. 

Partida naţională ţinteşte la realizarea acestor idei pe calea 
constituțională, cu mijloace legale. Nu vrea ea nici a împarţi 
țara, nici a ajunge scopurile sale prin sguduiri cu forța. Ea 
tinde a-și validită dorinţele pe cale pacinică, dar aceasta cu toată 
energia și seriositatea. 

Acestea sunt ideile fundamentale ale acelui program, pe 
care partida noastră încă în anul 1869 în Timişoara, într'o con- 
ferență generala l-a stabilit, şi pe care conferenţa generală ți- 
nută în 9 Maiu a. c. în Arad, cu câteva puncte şi neezenţiale 
modificări l-a acceptat, și ale cărui detailuri, stimaţilor alegatori, 
vă sunt mult mai bine cunoscute, decât să mai fie de lipsa a 
le repeţi la acest loc. 

Când partida noastră lucră astfel, ea exerciază un drept, 
care în ţările constituţionale compete fiecărui cetățean. Dar ea 
împlineşte totodată și o datorinţă serioasă față de patrie, stră- 
duindu-se a-i da o bază, pe care singură este posibilă o des- 

voltare sănătoasă. Și totuș din partea mai multora dintre con- 
trarii noştri s'au ridicat şi se ridică încă şi astăzi acuzări grave 
în contra partidei noastre. Aceştia, vătamând prima regula a 
fiecărei lupte oneste, se simt îndemnați, nu numai a trage la 
îndoiala, ci chiar a suspiţionă intenţiunile, cu toata francheța și 
onestitatea declarate, ale unei partide întregi, ba a suspiţionă 
chiar și sentimentele patriotice ale poporaţiunilor întregi. Par- 
tida naţionala, întru interesul adevărului, al cauzei bune și al 
acelor concetaţeni ai noştri, pe cari contrarii noștri prin astfel 
de mijloace i-ar puteă seduce, de repeţiteori şi la diferite oca- 
ziuni a respins aceste asemenea insinuațiuni, ca niște calomnii 
nedemne. Daca contrarii noştri totuş nu se pot opri de a atacă 
tendințele noastre patriotice cu astiel de arme neiertate, în cazul 
acesta, și până atunci pâna aceste vor îi de tot tocite, nu ne 
rămâne alta, decât a le îndură cu acea pacienţă, pe care o tragem 
din conștiența intențiunii curate și din firma încredere, ca suc- 
cesul mai curând sau mai târziu, dar desigur va urmă. 

Nu ştiu, oare aceia, cari recurg la atari suspiționări față 
de noi, o fac aceasta, deşi doară greşind, totuş din convingere, 
sau se folosesc de aceasta, deși convinşi de contrarul, din adins, 
ca de niscari mijloace eficace, pentru promovarea scopurilor lor 
de partidă. Cazul din urma nu-l pot presupune. Nu-i țin pe 
bărbaţii dela guvern, al caror patriotism nu ne este iertat a-l 
trage la îndoiala, nu-i țin capabili de aceasta. Nu ţin de po- 
sibil, că în Ungaria vre-un guvern sar puteă susțineă prin astfel 
de mijloace. Asta nu ar fi mai mult o smintă politica, asta ar 
fi o crimă, şi bărbaţii de stat, cari ar comite un ce asemenea, 
după conceptele parlamentare ar trebui să şadă, nu în scaunele 
«de miniştri, ci pe banca acuzaților. 

De aceea trebue să presupunem, că guvernul întradevăr 
este şi convins despre aceea, că ideea de stat a Ungariei nu 
este încetaţenită la massa popoarelor nemaghiare, că aceste po- 
poare întru adevăr ţintesc la unele scopuri incompatibile cu 
susținerea Ungariei. Dar dacă aceasta este așa, dacă guvernul 
și majoritatea parlamentară întru adevăr trăesc în aceasta con- 
vingere, atunci, — şi aceasta îmi este convingerea adâncă, adese 
ori enunciată, — atunci desvoltarea liberă în patria noastră este 
absolut imposibila, atunci ideile unui stat de drept şi de cul- 
tură pentru noi sunt niște utopii nerealizabile. Şi asta e după 
părerea mea partea cea mai serioasă a situațiunii noastre poli- 

tice. Nu unele măsuri legislative, adânc vătămătoare pentru in- 
teresele îndreptăţite ale popoarelor nemaghiare, nu unele erori 
ale guvernului, de cari nici chiar partizanii sai cei mai aprigi 
nu-l pot absolvă pe deplin, nici referințele pe jumătate gata, 
cari le întimpinăm mai pe întreg terenul vieții noastre publice, 
sunt aceea ce-mi insufla îngrijire serioasă pentru viitorul no- 
stru cel proxim, Toate acestea sunt năcazuri, sunt nacazuri mari, 
dar sunt năcazuri, cari sub scutul instituțiunilor liberale și al 
unei păci durabile, deși mereu, dar sigur le putem învinge cu 
o mică bunăvoință, cu muncă serioasă şi prin moravuri rigide, 
Aceea în ce văd eu un pericol serios ameninţător pentru în- 
treaga noastră vieață de stat este acel spirit domnitor în poli- 
tica guvernamentală, care ca eflux al unei neîncrederi profunde 
față cu naționalitățile exchide în mod principial posibilitatea de a 
streformă şi desvoltă instituţiunile noastre, conform recerințelor 
unui stat modern de drept: 

Dacă odată guvernul este pătruns de, deși greșita, dar to- 
tuş firma convingere, că naționalitățile nemaghiare şi-au luat 
scopuri separatistice, și aşa ţintesc la desmembrarea statului, 
atunci guvernul este silit, dacă nu voeșşte să expună ţara disol- 
vării sigure, a asigură cu orice preț supremaţia artificială a na- 
țiunii maghiare, Dupăce însă orice supremație artificiala a unei 
părți asupra întregului stă într'o contrazicere nedeslegabilă 
tocmai cu ezenţa constituţionalismului adevărat, căci fiecare drept 
politic constituțional, fiecare nouă garanța de libertate, în mâ- 
nile naționalitaţilor sunt tot atâtea arme puternice, cari după 
firea lor conduc la egala îndreptaţire naţională, și prin urmare 
la nimicirea supremaţiei artificiale: guvernul este silit a face un 
pas și mai departe şi a întemeiă întregul său sistem de guver- 
nare pe absolutism, cu care singur încape o supremație arti- 
ficială. Asta însă guvernul, din cauze foarte aproape zacatoare, 
deadreptul și apriat nu a putut să o facă, sub nici o împreju- 
rare, 

Ce deci alta ar fi putut să facă, decât aceeace a și făcut 
în realitate, îndreptându-şi stăruința sa principală într'acolo, ca 
să desbrace de esența lor, cât se poate, toate drepturile poli- 
tice, toate garanţiile de libertate, pentruca astfel aceste drepturi 
şi garanții, desbrăcate de esența lor, sa nu mai conducă la egala 
îndreptăţire națională şi la libertate, ci tocmai la contrastul di- 
rect al acestora. 

Pe lânga o neîncredere atât de profundă a guvernului 
faţa de marea majoritate a poporaţiunei țării, pe lânga o dis- 
armonie atât de mare, care în urma neîncrederii reciproce sa 
escat într'o parte şi întregul: guvernul nici nu sa putut gândi 
la o desvoltare normală sănatoasa. Guvernul a fost silit, căci 
ma putut face altmintrelea, a cercà punctul de gravitațiune afară 
de ţară. A fost silit, în locul soţilor naturali din ţară, cari însă 
i-au fost suspecți, a căută un soț afara din ţară, a cărui valoare 
este cel puțin dubioasă, ale cărui interese, orice să se zică, 
numai pentru un moment trecător sunt legate de soartea pa- 
triei noastre. Partida guvernamentala, fidelă ideii sale fundamen- 
tale, a fost silită a încheiă chiar și pe conta independenţei noa- 
stre de stat un pact cu acel soț, cu acea intenţiune notorie, 
chiar şi din partea acestei partide de repeţite ori recunoscută, 
dar şi prin vorbirile de program în timpul mai nou pronunţata, 
ca să se asigure prin acest pact supremaţia artificiala a na- 
fiunii maghiare dincoace de Leitha, iar ceea a naţiunii nem- 
teşti dincolo de Leitha. Şi de am fi de orice părere în privinţa 
acestei aşa numite împăciuiri, atâta stă fară de îndoială, de o 
parte, ca motivul decizător pentru concesiunile cele mari în 
privința dreptului de stat a zacut în acea slăbiciune a guver- 
nului, pe care chiar politica sa proprie a produs-o, şi care a 
fost prea bine cunoscută și celuialalt factor, pe cât de sigur 
este de altă parte, că o Ungarie întărită prin respectul reci- 
proc de drept şi prin o strânsă ţinere la olaltă a popoarelor 
surori, la tocmeală ar fi putut dictă alte condițiuni. Insă fie ori 
şi cum, fapt e, că baza dreptului nostru de stat o formează o 
împaciuire, a cărei idee fundamentală este asigurarea suprema- 
ției artificiale, al cărei ascuţiş este îndreptat în contra egalei în- 
dreptaţiri naționale a popoarelor nemaghiare. 

Conced, că baza aceasta de drept de stat, legalminte su- 
stătătoare, tot nu împedecă absolut pe guvern de a satisface 
pretensiunile îndreptăţite ale naționalităților. Imprejurarea aceea, 
că cineva atunci, când sa făcut împăcăciunea, a simţit din orice 
cauză o neîncredere față cu naţionalităţile, nu exchide, ca tot 
acela, mai târziu, pe baza experiențelor facute de atunci, să 
priceapă greșala sa, să câștige încredere cătră naţionalităţi şi 
prin urmare să-și schimbe toată direcțiunea sa politică. Fapt 
însă este, ca guvernul, cel puţin până acuma, ma făcut aceasta. 
Ba din contră, guvernul Sa ţinut strâns de greşitul punct de 

mânecare al politicei sale întregi la deslegarea chestiunilor celor 
mai momentuoase și de o influență profundă asupra relațiunilor 
noastre politice şi sociale. 

Tot acea neîncredere față cu naţionalitățile, tot acea ţintă 
de a asigură cât se poate mai bine supremaţia artificială a na: 
țiunii maghiare dominează întreaga activitate a guvernului și 
pe terenul reformelor interne. Incă înainte de închiderea dietei 
dela 1865—1868 s'a votat o lege despre egala îndreptățire a 
naționalităților, care sub pretextul integrităţii politice teritoriale 
a țării exchide limbile nemaghiare din mai multe sfere esen- 
țiale de desvoltare, iar de altă parte asigură usului imperativ al 
limbei maghiare o extensiune atât de lată, precum recerințele 
unei administraţiuni regulare nu o mai pot motivà. 

În Transilvania s'a creat un stat excepțional, care iarăş 
numai prin măsuri excepţionale și anticonstituționale se poate 
susțineă. Guvernul încă şi astăzi se vede silit a susțineă nestră- 
mutată o lege electorală pe baza feudalismului, care chiar şi 
după textul ei propriu s'a fost făcut numai pentru o alegere 
unică, și care exchide chiar și ideia unui sistem de reprezen- 
tanță a poporului. Prin legea aceasta mai mult de 3/4 ale po- 
poraţiunei întregi sunt respinse din cadrul constituțiunei. Dreptul 
de a îi reprezentată în dietă sa pus în mânile unei clase pri- 
vilegiate, care după numărul sufletelor abiă face 10%, a popo- 
rațiunei întregi, care abiă reprezintă ceva mai mult decât a patra 
parte a pământului întreg dejă împărţit, şi care constă în partea 
sa cea mai mare din proletarii privilegiați. 

Avem juriu, care însă dejà prin organizarea sa este heca- 
pabil de a da scutire competentă și presei ce reprezintă intere- 
sele nemaghiare. Dacă zelul procurorilor de stat în contra ace- 
stei prese se vede moderându-se în timpul din urmă, asta este 
o aparițiune îmbucurătoare, pe care bucuros o recunosc și din 
parte-mi. Insă în capriciile schimbătoare ale guvernului eu nu 
sunt în stare a găsi o garanță adevărată a libertăţii de presă. 
Şi totuș trebue să renunțăm, atât la o adevărată libertate de 
presă, cât şi la alte garanţii esenţiale de libertate. 

Dreptul cel vechiu al municipiilor de a-și alege liber pe 
judecătorii de prima instanță s'a şters prin lege, iar dreptul de 
numire Sa pus în mâna guvernului. Prin puterea prea extinsă 
a comiţilor supremi, prin dependența totală a diregătorilor mu- 
nicipali dela guvern, şi prin acel drept, ca guvernul însuș să ju- 

dece asupra legalității orqinațiunilor sale, adecă el însuș să fie 
judecător în cauza sa proprie, — cu legea municipală s'a ni- 
micit în ezenţa sa un drept foarte vechiu al cetățenilor, auto- 
nomia Sa regulat spre mai marea desvoltare a puterii guverna- 
mentale, şi așa numai în aparenţă s'a susţinut. Fără o autonomie 
adevărată şi judecătorii independente însă regimul parlamentar 
dejă după natura sa nu este în stare a asigură domnia legilor, 
până ce aceasta e condiţiunea indispensabilă, atât a libertăţii 
individuale, cât şi a oricărei desvoltări libere. 

Tot prin legea municipală și prin legea comunală sa în- 
trodus un privilegiu, bazat pe posesiune, și care este atât în 
contrazicere cu toată desvoltaţiunea istorică, cât şi cu spiritul 
constituțiunei noastre. Prin aceasta, din punctul de vedere al 
democraţiei, “a făcut un pas retrograd, evident, în desvoltarea 
vieţii noastre de stat, dupăce principiul egalei îndreptăţiri poli- 
tice al cetățenilor, garantat prin legile din anul 1848, s'a şters 
prin lege. 

În locul unei străjormări a garanţiilor noastre constituţio- 
nale, recerute de spiritul timpului, vedem că o restricțiune a 
drepturilor şi libertăţilor noastre constituţionale caracterizează 
activitatea guvernului şi în chestiunile cele mai momentuoase 
ale reformelor interne. Este posibil, că guvernul a fost îndemnat 
la această direcțiune politică prin mai multe motive; totuş mo- 
tivul decizător a fost totdeauna, şi mă provoc în această pri- 
vinţă la ziarele dietale, a fost nefncrederea cătră naţionalităţi, şi 
drept aceea tendința de a asigură supremaţia artijicială a na- 
țiunei maghiare. 

Aşa dară pentru o neîncredere profundă cătră naţionalităţi 
trebue să țintim neîncetat ca să asigurăm cu orice preț supre- 
maţia artificială a naţiunei maghiare, dar totodată de altă parte 
să renunțăm la oricare desvoltare liberă. Şi întru adevăr, cum 
ar fi altfel cu putință? Dacă odată aprobăm falsul punct de 
mânecare al politicei guvernamentale, cu privire la relaţiunile 
noastre etnografice, ar fi de-adreptul ridicol a pretinde totodată 
și o autonomie adevărată. Asta mar însemnă alta, decât a edi- 
ficà inimicilor fortărețe în țara proprie. Este odată susținerea su- 
premaţiei artificiale un principiu vital ġe stat, atunci toată ni- 
zuința la egală îndreptăţire naţională este periculoasă pentru 
stat, şi așa o crimă de stat. Gum deci ar fi cu putință a com- 
pune un juriu şi qiu mijlocul cetățenilor nemagiiiari, carj sunt 

însuflețiți de tot acele tendințe periculoase pentru stat, asupra 
cărora tocmai ei ar fi chemaţi a enunţă verdictul lor? N'ar în- 
semnă aceasta a încredință păzirea oilor unei turme de lupi? 
Şi nu este lucru mai puţin consecvent, decât caracteristic, când 
în programa deakiană, în timpul mai recent, înființarea unui 
juriu special pentru crime și delicte politice în capitala ţării se 
motivează cu aceea, că liberalismul nu poate să meargă până 
acolo, ca unei idei abstracte să se sacrifice până și existenţa 
patriei ? 

Oare între astfel de împrejurări ne-am putea lăpădă încă 
de virilişti? Oare sa putut aşteptă dela guvern un alt proiect 
de lege electorală, decât acela pe care l-a subșternut în faptă 
dietei trecute, și care dacă nu sar fi delăturat prin energica re- 
zistență a opoziţiunei, în loc de a lăţi dreptul de alegere, ar fi 
lipsit mai multe mii de alegători de dreptul lor? Oare se poate 
chiar și cugetă o reformă liberală a legilor noastre electorale 
între astfel de împrejurări? Şi iarăș, fără de aceasta este oare 
cu putință o regenerare a parlamentului nostru? Nu, nici decât! 
Și totuș, toate acestea nu sunt decât consecințele necesare ale 
politicei de până acuma a guvernului! Căci supremaţia artifi- 
cială și desvoltarea liberă se exchid una pe alta în mod prin- 
cipiar. Una ori alta se poate află de bună, se poate alege una 
sau alta, dar între ambele trebue ales, din ambele una. Sau 
trebue să ne dedăm cu ideia egalei îndreptăţiri naţionale şi să 
renunțăm dela supremaţia artificială, sau trebue să renunțăm la 
însaș libera desvoltare! 

Națiunea maghiară este, precum m'am pronunțat dejà la 
diferite ocaziuni, pusă în posesiunea acelor factori naturali, cari 
îi asigură o supremație naturală între popoarele patriei noastre. 
Aceasta supremație naturală este efluxul legilor naturale de des- 
voltare. Respectarea ei este deci condiţiunea ori și cărei des- 
voltări. Ea află în factorii naturali, în avere, în inteligență, etc, 
razimul său natural, şi află, ca oricare altă supremație naturală, 
fie a singuraticilor, sau a claselor întregi, în dreptul egal, deci 
aci în egala îndreptăţire naţională, scutul ei deplin și totodată 
cel mai sigur. Qri şi care supremație artificială însă spre sus- 
ținerea sa are trebuinţă de un razim artificial, pe care și-l caută, 
parte în privilegii, parte în falsificarea garanţiilor constituţionale, 
şi tocmai pentru aceea stă în contrazicere netăgăduită cu egala 
îndreptăţire naţională, cu progresul liber, ba chiar cu interesele 

binepricepute ale înseși naţiunei maghiare. Căci abstrăgând 
dela toate desavantagiile celelalte, pentru un fantom gol ea 
este silită a renunţă la mai multe garanţii esenţiale de libertate. 

Și în interesul cauzei celei bune nu pot a nu-mi aduce 
aminte cu bucurie de acei bărbaţi, cari nu mai stau singuratici 
în șirele opoziţiunei liberale, cari şi la ocaziunea desbaterilor 
celor mai recente, dând şi din partea lor expresiune acestei 
convingeri mai bune, au reprobat pe deplin politica greșită a 
guvernului față cu naţionalităţile. 

Este adevărat, că cu toate acestea ar fi eroare mare a 
crede, că între astfel de împrejurări dr fi destul a ridică prin- 
cipii, întru adevăr liberale, ca principii supreme pentru guver- 
nare, pentruca prin ajutorul acestora să putem transformă ca 
printrun farmec patria, rămasă în toată privința atât de mult 
îndărăt, întrun stat înfloritor, şi să fim scutiți deodată de toate 
năcazurile noastre. Principiile acestea sunt factor esenţial pentru 
înflorirea statului, dar nu unicul factor. Insă o eroare cu mult 
mai grea și mai periculoasă comit aceia, cari aprobă politica 
guvernamentală de astăzi. 

Principiile constituţiunei și ale libertăţii adevărate nu sunt 
cuvinte goale, ele sunt rezultatul luptelor lungi, ele sunt expre- 
siunea formulată a acelor trebuinţe materiale sau spirituale ale 
societăţii, cari sau conchiegat spre noue ralaţiuni de viaţă. 
Acestea nu se pot vătămă fără pedeapsă, acestea caută să fie 
îndestulate. Aceste referințe noue de viaţă trebue să fie consi- 
derate, căci altmintrelea nu este de cugetat o desvoltare nor- 
mală a puterilor latente ale societății pentru o deşșteptare nouă 
de trebuinţe, pe când totuș numai în aceasta zace germenul a 
oricărui progres cultural, condițiunea de viață progresivă. O po- 
litică guvernamentală însă, care împrăștie între popoarele su- 
rori sămânţa neîncrederii, care prin aceasta are de consecință 
slăbirea artificială a ţării, care prin falsul său punct de mâne- 
care exchide în mod principiar desvoltarea liberă și pe care, deși 
nu bucuros ridic o acuză atât de gravă în contra unei partide 
întregi, totuș nu o pot caracteriză altmintrelea decât de reac- 
fionară, eu nu o pot împăcă cu adevăratele trebuinţe și inte- 
rese ale patriei noastre, De aceea, eu privesc de o datorință 
a tuturor elementelor liberale și a poporului român deschilinit, 
care de dragul unui guvern nu va renunță la desvoltarea sa 
naturală, adecă națională, privesc de o datorință a ocupă ori- 

şice teren, fie cât de îngust, şi a impugnà cu toate mijloacele 
legale politica guvernamentală de astăzi. Una însă să nu o 
perdem niciodată din vedere, anume, că pentru politica aceasta 
adânc vătămătoare intereselor îndreptăţite ale poporului român, 
deşi îndreptată adeseori în contra noastră în numele supre- 
mației artificiale a naţiunei maghiare, nu națiunea maghiară, 
ci numai şi numai partida guvernamentală poate să fie res- 
ponsabilă. De aceea, lupta noastră politică are să fie îndrep- 
tată numai în contra acestei partide, dar nici când în contra na- 
țiunei maghiare, cu care în cele din urmă avem în toată pri- 
vința interese solidare. 

Eu, din parte-mi, aştept înflorirea adevărată a patriei noa- 
stre numai dela o politică sinceră şi plină de încredere, şi con- 
dusă de marele principiu al egalei îndreptăţiri. Numai aceasta 
este în stare a produce o strânsă ţinere la olaltă, în care sin- 
gură se razimă puterea întreagă a Ungariei. Numai o atare po- 
litică este capabilă să facă din patria noastră un stat înfloritor, 
independent şi liber. 

Acestea sunt părerile mele provenite din convingerea mea 
adânșă şi adeseori enunciată în privinţa situaţiunei şi politicei 
noastre interne şi în privinţa politicei guvernamentale în spe- 
cial. Mi-am ţinut de datorinţă a le exprimă și la aceasta oca- 
ziune, fară rezervă, cu toată francheța. Voi, stimaţi alegători; 
șunteți acum chemați a le aprobă, sau nu. Fie însă rezultatul 
alegerii viitoare oricare, eu totdeauna cu simț nestrămutat de 
mulțămire îmi voiu aduce aminte de cetățenii acelui cerc, pe 
care. am avut onoare a-l reprezentă la dieta trecută. 


Viena, 12 Iunie 1872. Alexandru Mocsoryi».*) 


*) Din „Albina“ anul 1872, Nrul 44, 

Alegerile pentru dietă. 


După obiceiul țării, alegerile pentru dietă au fost 
şi de astădată foarte sgomotoase. Opoziția și-a măsurat 
pretutindenea puterile cu partidul dela putere, — numit 
deakist, ori dreapta, — iar perderile le-au avut naţiona- 
liştii, Românii și Sârbii, pentrucă lucru ciudat, deși fä- 
ceau și ei parte din opoziţia parlamentară, sprijin nu au 
avut dela opoziționalii maghiari, ci din contră, toate 
partidele maghiare parecă erau înțelese să lupte îm- 
preună, ca să scoată pe naționaliști din parlament. In- 
deosebi în contra conducătorilor lor, înţelepţi și ener- 
gici, Alexandru Mocsonyi şi Vichentie Babeș, sa dat 
luptă înverșunată electorală, şi cu bun succes, pentrucă 
Alexandru Mocsonyi a căzut în cercul Lugojului, în care 
înainte cu trei ani fusese ales cu însuflețire rară, iar 
Vichentie Babeş a căzut în cercul Sasca, pe care l-a 
reprezentat totdeauna în trecut în parlamentul ţării. Lui 
Alexandru Mocsonyi i-au făcut numai decât loc Românii 
din comitatul Aradului în cercul electoral Radna, unde 
a fost ales cu aclamaţiune și în mijlocul unei însuflețiri 
de nedescris, iar Vichentie Babeș a trebuit să mai aștepte 
un an, până după provincializarea graniței militare, când 
apoi a putut să între de nou în dietă, căci a fost şiel 
ales în cercul electoral al Bisericei-Albe, din partea Ro- 
mânilor şi a Sârbilor. 

Ca ceva nou și vrednic de înregistrat e faptul, că 
s'a căutat unde numai sa putut, ca Românii naţiona- 
lişti să fie scoși din parlament iarăș prin Români, func- 
ționari, deci supuși guvernului și sprijinitori ai intenţiu- 

nilor sale, ori nefuncționari, dar aderenţi ai politicei gu- 
vernului. Chiar și la Radna i-se pusese lui Alexandru 
Mocsonyi un contracandidat, în persoana protonotarului 
comitatens Zeodor Serb, care însă văzând că nu are 
prospecte de a eşi învingător din urnă, și-a retras can- 
didatura. Au fost aleși însă în Banat, în contra naţio- 
naliștilor, funcţionarii comitatenzi Mihaiu Beșan și Iuliu 
Petricu, apoi preotul guvernamental Alexiu Popescu. 


Deputaţii români și activitatea lor. 


Pentru ciclul parlamentar 1872—1875 au fost aleşi 
şi trimiși la dietă următorii deputaţi de naţionalitate ro- 
mână: 1. Beșan Mihaiu. 2. Bogdan Vichentie. 3. Bonciu 
Dimitrie. 4. Borlea Sigismund. 5. Buda Alexandru. 6. 
Butean Vasilie. 7. Cosma Parteniu. 8. Gozman loan. 
9. Dr. Hodoşiu losif. 10. Ioanovici George. 11. Jurca 
Vasilie. 12. Mihalyi Petru. 13. Mocsonyi Antoniu. 14. 
Mocsonyi Alexandru. 15. Nemeș Petru. 16. Petricu Iuliu. 
17. Popescu Alexiu. 18. Pop George de Băseşti. 19. Roman 
Alexandru şi 20. Stănescu B. Mircea. Dintre aceştia 
şi-a depus mandatul la câteva zile după deschiderea 
dietei (în 7 Septemvrie 1872) Vasile Butean. A mai 
fost ales apoi în cercul electoral al Hațegului Te Mä- 
celariu, care însă în urma concluzului conferenţei naționale 
din Alba-lulia a rămas în pasivitate şi n'a întrat în dietă. 
Sub aceleaș condițiuni a fost ales şi Joachim Murășianu 
în cercul electoral al Năsăudului, dar acesta, resgândin- 
du-se, a aflat de bine să între în dietă, pe la începutul 
lunii Maiu, anul 1873. Mai târziu au fost aleşi apoi 
încă următorii: Traian Doda, general în retragere, în 
cercul electoral al Caransebeşului, Vichentie Babeș, în 
cercul electoral al Bisericii-Albe și loan Popoviciu- Des- 
seanu în cercul electoral al Radnei, în locul lui A/ex. 
Mocsonyi, care în anul 1874 şi-a depus mandatul şi sa 
retras de pe terenul politicei militante. Numărul depu- 
taților români în ciclul acesta parlamentar a fost deci 22. 
n cele următoare se va arătă acum activitatea desvol- 
tată de aceşti reprezentanţi ai poporului român din Un- 
garia în parlamentul țării. 

Deschiderea dietei ungare. 


Prima ședință a dietei a fost ţinută în 3 Septem- 
vrie 1872, sub conducerea preşedintelui de etate Gubody 
Sândor, care a comunicat deputaţilor, că deschiderea 
solemnă a parlamentului se va face în ziua următoare, 
4 Septemvrie 1872, la oarele 11, în sala de recepţiune 
a palatului regal din Buda, prin Maieștatea Sa regele 
apostolic. 

În 4 Septemvrie 1872 apoi, la orele 11, a fost des- 
chisă noua sesiune parlamentară, prin următorul cuvânt 
de tron, rostit din partea domnitorului; 

«Onoraţilor domni magnați şi deputaţi, iubiţilor credincioși ! 
Dieta de însemnătate istorică din anii 1865—68, deslegând che- 
stiunile de drept public, cari de secoli au fost nerezolvate, a 
pus bază sigură vieţii constituționale a ţării și a întins naţiunii 
mijloace spre desvoltarea spirituală și materială. 

In urmarea acesteia am fost în pozițiune de a provocà 
dieta trecută la opera cea mare a reformelor interne. 

In acele legi salutare însă, cari ni-sau subşternut spre sanc- 
ționare, sunt depuse. numai unele baze pentru acele mari re- 
forme, cari trebue să suplinească întrelăsările atâtor ani înde- 
lungaţi. 

Este problema dietei prezente, a continuă regularea orga- 
nizaţiunii de stat, pe baza instituțiunilor constituționale, corăs- 
punzător intereselor naţiunii şi recerințelor timpului, totodată 
însă prin dispoziţiuni legale şi prin investițiuni corăspunzătoare a 
înaintă desvoltarea intereselor spirituale și materiale în toată di- 
recțiunea. 

Spre deslegarea acestei probleme mari, pe lângă înţelep- 
ciunea D-voastre se mai recere încă lucrare continuă, consec- 
ventă şi constantă, precum şi aceea, ca camera deputaţilor, cu 
păzirea, libertăţii de sfătuire, să poată lucră totdeauna regulat şi 
neîmpedecată. 

Regimul nostru își va ţineă de datorință a subșterne la 
timpul său propunerile sale în mai multe cauze de mare însem- 
nătate. 

La deschiderea dietei trecute am accentuat deja, cât de 
momentuoș ni-se pare, ca în urmarea străformării constituţiunii 
de caste, organizarea çaşei magnaților încă să se modifice după 

recerinţele timpului, susținând totodată acele avantagii, pe cari 
casa magnaţilor, desvoltată din istoria naţiunii şi legată de cele 
mai mari interese ale ei, le întinde spre garantarea progresului 
fără pripire, 

Mişcămintele electorale au dovedit de nou, cât de mare 
este lipsa de a reîntregi şi modifică defectele legii electorale 
din 1848, ca libertatea de alegere, chiar şi între valurile pasiu- 
nilor de partide, să se asigure după-putinţă din toate părțile. 

Cu privire la administraţiunea publică, legislaţiunea pre- 
zentă va aveă o grabnică şi momentuoasă problemă — a asigură 
în toată direcţiunea, pe baza instituțiunilor constituţionale, exe- 
cutarea punctuală a legilor şi a ordinei. 

Dieta trecută a regulat municipiile și comunele, dar a rămas 
îndărăt regularea capitalei, a ţării şi a fundului regiu. 

Municipiile trebue să fie în poziţiune, ca ele să se poată 
îngriji în mod independent de spesele administraţiunii. 

Pe terenul justiției sau adus multe legi salutare. Rezultatul 
binetăcător al acestei organizări de justiţie însă numai atunci 
se ya puteă experiă, dacă se vor delătură pedecile, cari îngreu- 
nează activitatea grabnică şi sigură a judecătorilor, din cauza, 
că legile formale materiale sunt defectuoase. 

Regimul nostru, intre mai multe propuneri cari privesc re- 
gularea justiţiei, va subşterne proiectele sale în privința codicelui 
criminal, precum și în privința procedurei civile şi criminale. 

Precum la deschiderea dietei trecute, așa și acum accen- 
tuăm, că cu susținerea nevătămată a libertăţii de presă trebue 
îngrijit despre reîntregirea acelor defecte a legilor formale și 
materiale de presă, ce le-au arătat experiența de până acuma. 

Garanţa principală a înfloririi şi propăşirii statului este 
cultura supuşilor. Din acest motiv, după dispoziţiunile cele în- 
semnate ce s'au făcut deja în interesul instrucţiunii poporale, 
apare acum ca o lipsă înteţitoare desvoltarea ulterioară a in- 
strucțiunii publice, prin stabilirea unui sistem -pentru toată ţara, 
în privinţa învățământului de mijloc şi mai înalt. 

Neputându-se pertractă în dieta trecută proiectele de lege 
despre universitatea din Cluj şi despre academia Ludovica, am 
dat împuternicire regimului nostru spre a puteă fi pusă în vieaţă, 
în mod provizor, înființarea numitelor institute de ţară, şi am 
demandat cu o cale, ca acele proiecte de lege să se subştearnă 
de nou dietei, 

Nu mai puțin decât cauza instrucţiunii publice vor cere 
activitatea legislatorie a D-voastre şi interesele materiale aie ţării. 
Căci cultura și înavuţirea, promovând una pe alta, face posibilă 
ajungerea acelui mare scop, a cărui realizare este problema 
statului. 

Cu legea de industrie dieta trecută a depus baza desvol- 
tării unei industrii raţionale și liberale. 

Spre avântarea unui ram special şi important de industrie 
și spre înaintarea comerciului, guvernul nostru va subșterne 
proiect sistematic despre o lege de mine și de comerciu. 

Interese ponderoase ale economiei reclamă și regularea 
reterințelor forestieriei. 

Pentru înflorirea industriei și a comerciului, afară de ace- 
stea se mai recere, ca circulațiunea normală a banilor, precum 
și preţul lor, să fie garantate prin o formă corăspunzătoare in- 
tereselor industriei şi ale comerciului. 

Dietele mai deaproape au adus sacrificii mari pentru des- 
voltarea mijloacelor de comunicaţiune ale statului. Aceste mij- 
loace în mare parte corăspund postulatelor comunicaţiunii in- 
terne. Un sbor mai repede vor luă însă numai atunci, dacă se 
va luă îngrijire și în direcțiunea răsăriteană şi de ameazăzi de- 
spre conjuncţiunea căilor ferate cu teritorul mare internaţional. 

Peste tot e de lipsă, ca contingentul mijloacelor de comu- 
nicațiune să fie statorit în mod legislatoric și înactivat prin mă- 
suri legale, atât în privinţa realizării, cât și a susținerii aceluia. 

E semn îmbucurător, că în timpii mai recenți s'au făcut 
oferte pentru edificarea mai multor căi ferate, fără a se cere ga- 
ranja statului. 

Desvoltarea continuă a vieţii de stat consumă din an în 
an tot mai mari sume. Mai vârtos afacerile apărării de. țară, 
ale comunicaţiunii, ale justiţiei și ale instrucţiunii publice, încă 
până acuma au consumat sume, cari nici decât nu se pot pro- 
porţionă cu erogaţiunile de mai nainte. Însă chiar prin această 
desvoltare a vieţii de stat se urcă și venitele statului, şi încă în 
așa măsură, încât creditul public până acuma sa întrebuințat 
numai pentru scopuri de învestire. 

Dela prudența D-voastre așteptăm înscenarea acelor dis- 
poziţiuni, cari pe lângă economia cea mai strictă vor asigură şi 
pe viitor susținerea echilibrului în spesele statului, și regimul 
nostru va elaboră proiecte, prin cari dările publice să se îm- 

partă pe cât se poate de proporţionat şi contribuţiunea să fie 
bazată pe cele mai juste date. 

După încheierea sesiunii trecute ne-am ţinut de prima da- 
torință a ne întoarce grija noastră părintească spre părţile de 
jos ale Ungariei, cercetate de esundarea apelor. În urmarea 
aceasta se vor prezentă proiecte de lege, prin cari, curmându-se 
pe viitor astfel de daune, progresul de asociare să nu fie îm- 
pedecat în cursul său. 

Articolii de lege XLI și XLII din anul 1868 au decretat 
deobligamentul general de miliţie şi sistemul de apărare a ţării. 
Spre a asigură întrun mod corăspunzător executarea acestor 
legi, pe baza lor, şi în parte în urmarea ordinaţiunilor consec- 
vente, eşite din acestea, se vor prezentă dietei mai multe pro- 
iecte de lege. 

Dupăce în confiniile fhoastre militare, provincializarea celor 
două regimente confiniale, a comunelor militare Zengg și Belovăr, 
a cetăţii Ivanics și a comunităţii Sziszek, este faptă complinită, 
această împrejurare aduce cu sine sporirea preponderantă a nu- 
mărului deputaţilor exmitânzi de cătră dieta croato-slavonă în 
pârlamentul Ungariei. Spre acest scop dieta .croato-slavonă a 
exmis o deputaţiune regnicolară pentru a se conțelege cu de- 
putaţiunea regnicolară a parlamentului ungar. Totodată dieta 
țărilor noastre și-a exprimat dorinţa, ca să se iee la reviziune 
unele puncte din articolul de lege XXX. dela anul 1868, amă- 
surat modului prescris în această lege. 

In urmarea acestora, spre a conveni cu deputaţiunea amin- 
titelor țări, vă provocăm, ca în înțelesul $-lui 70 lit. 2) art. de 
lege XXX. din anul 1868, și pe lângă respectarea principiilor 
exprese în acea lege, asemenea să exmiteţi o deputaţiune reg- 
nicolară. 

Provincializarea, parte preparată, parte în faptă începută a 
confiniului militar unguresc, asemenea a făcut paşi progresivi. 
Indatăce aceea va fi terminată, numai decât vi-se va subşterne 
proiect de lege referitor la împărțirea administrativă a provin- 
ciei, despre conchemarea reprezentanţilor ei în dietă, despre în- 
articularea în lege a favorurilor date de noi locuitorilor acestui 
teritor, precum și acelora din părţile deja provincializate ale 
confiniilor militare croate. 

Afară de obiectele aci înșirate, activitatea legislatorică a 
D-voastre se va extinde și asupra altor dispoziţiuni neamânavere. 

In cuvântul nostru de tron, cu care am încheiat sesiunea 
trecută, am vorbit cu îndestulire despre referințele noastre ami- 
cabile față de statele externe. De atunci am fost de nou în- 
credințaţi despre durabilitatea şi soliditatea acestei amiciţii. 

Sperăm, că D-voastre, între binecuvântările păcii, vă va 
succede, nu numai a continuă opul cel mare al reformelor, ci 
cu ajutorul omnipotentului a-l şi termină. 

In această speranţă, cu această dorinţă, vă salutăm pe voi, 
iubiții noştri credincioşi, magnați şi reprezentanţi ai Ungariei 
noastre, la începutul acestei diete, pe care prin aceasta o de- 
clarăm de deschisă». (Vivate sgomotoase).*) 


Interpelările deputatului M. B. Stănescu. 


În ședința din 10 Septemvrie 1872. s'a făcut con- 
stituirea dietei, alegându-se prezident Bittó István, iar 
între notari și deputatul român Petru Mihályi. 

In ședința din 23 Septemvrie 1872 deputatul A/e- 
xandru Buda prezentează un proiect de lege despre în- 
ra dr unui tribunal regesc în Șomcuta-mare, şi cere 
să fie pus la ordinea zilei pentru a fi discutat. Se de- 
cide să fie tipărit, împărțit între deputați, și apoi pus 
la ordinea zilei. 

În şedinţa din 24 Septemvrie 1872 deputatul român 
Mircea B. Stănescu adresează -apoi guvernului următoa- 
rele două interpelări: 


«Cu preţioasa permisiune a onoratei case am onoare a 
adresă domnilor ministri două interpelări. Prima e la adresa 
dlui ministru de comunicaţiune. (Ceteşte) : 

Dupăce în înțelesul art. de lege II. dela 1844 limba ofi- 
cioasă a statului e cea maghiară; dupăce ministerul nostru de 
comunicaţie e independent de cel din Austria; dar cu toate ace- 
stea, dupăce firmele dela oficiile de poştă și telegraf, maghiare 
regești, ca atari, şi documentele şi toate tipăriturile, în ţara întreagă 
și până astăzi nu sunt excluziv ungurești, ori apoi pe lângă 
limba maghiară şi în limba respectivă provincială, ci de regulă 
în două limbi, în ungureşte şi nemţeşte compuse, întreb: 

Din care motiv ține dl ministru de necesar, ca pe firmele 
oficiilor maghiare regeşti de poșta şi telegraf, pe documente şi 


*) Din „Telegraful Român“ anul 1872, Nrul 70, 

tipărituri, pe lângă legala limbă maghiară să se mai folosească 
şi să mai figureze şi limba germană? (Aprobări). 

Ar€ intențiune să sisteze această procedură ilegală și ne- 
politică astfel, ca pe viitor firmele oficiilor maghiare regești de 
postă și telegraf, documentele lor şi tipăriturile lor de orice na- 
tură, menite pe seama publicului, să fie compuse, ori în înțe- 
lesul legii, excluziv în limba maghiară, ori apoi, din punctul de 
vedere al oportunității, pe lângă limba maghiară, și în limba ți- 
nutuiui respectiv? Da, ori nu? 

Onorată casăl Pe domnul ministru pot să-l conducă în 
procedura aceasta trei puncte de vedere. Intâi lățirea germa- 
nizării pe cale oficioasă, al doilea prevenirea față de public. 
In cazul din urmă ştim, pentrucă e deobşte cunoscut, că în pa- 
tria aceasta nu locuesc numai de cei cu buze germane, ci şi 
alte naționalități. Dacă se compun deci și nemţeșşte, eră echi- 
tabil, dacă se compuneau și în limba ținutului respectiv, ca limbă 
secundară. lar al treilea punct de vedete e acela, că dl mini- 
stru face bune servicii prin aceasta dualismului. Dacă acesta 
e principiul dlui ministru, atunci cu onoare îl provoc să bine- 
voiască a câștigă asemenea valoare și limbei maghiare în pro- 
vinciile de dincolo de Leitha. (Aprobiări). 

A doua interpelaţie rog să fie cetită. (Notarul ceteşte): Prin 
legile create de dieta dela anul 1848 toate serviciile urbariale 
şi datoriile, precum şi zeciuiala bisericească, respective regească, 
au fost sistate, și s'a decretat în aceste legi, că paguba care 
cade asupra singuraticilor în urma sistării zeciuelei are să fie astfel 
rebonificată, ca pe seama lor să fie plătit din partea țării fără 
detragere capitalul, care corăspunde zecimei. Conformându-se 
acestor legi, a luat dispozițiuni rescriptul din 1853, Martie 2, nu- 
mărul 52, acceptat în mod provizor şi din partea dietei dela 
1861, ca regulament provizor judecătoresc, spunând în §-ul 21, 
că predarea, zeciuelei bisericești, respective a celei aflătoare în 
posesiunea singuraticilor, este a se socoti după venitul anilor 
1836—1845, luându-se venitul de mijloc al acestor zece ani, şi 
după detragerea unei părți de șase din capital, restul este a se 
asemnă. 

In contra tuturor acestor regule, direcțiunea regească a 
fondurilor de despăgubire din Ungaria, desconsiderând legea 
citată și rescriptul, în hotărîrea sa din anul 1864, numărul 528, 
calculând rebonificarea perderii lui Dezső 'Adam din Șilindia, 

comitatul Aradului, ma luat de bază venitul, pe care zecimea 
l-a dat în anii 1836—1845, şi pe care §-ul 21 din rescriptul citat 
poruncește să-l jee, ci prețuirea făcută la 1798, după care Dezső 
Adam nici pe departe nu e rebonificat, dupăcum se poate do- 
vedi cu actele de cercetare, şi de aceea suma asemnată pe 
seama sa, pentruca să nu se poată spune, că a acceptat calcu- 
larea și asemnarea nedreaptă și ilegală, el nici nu a ridicat-o la 
oficiul de dare până astăzi. 

Premiţând acestea, îmi iau voe a adresă dlui ministru de 
interne întrebarea, dacă aprobă procedura direcţiunii fondurilor 
de despăgubire din Ungaria, manifestată la stabilirea despăgu- 
birii ce compete lui Dezső Adam, şi făcută sub numărul 528/864, 
cu delăturarea legii şi a rescriptului preaînalt, ridicat la valoare 
de lege? Și are intenţiunea dl ministru să saneze în urma ace- 
stei interpelări vătămarea de drept a lui Dezső Adam, şi să dis- 
puna, ca perderea acestuia, născută din zeciuiala avută în oră- 
şelul Șilindia și sistată la 1848, să fie calculată în spiritul legii 
dela 1848 şi a rescriptului din 2 Martie 1853 numărul 52, Ş-ul 
21, în mod cu totul neîndoios, şi pe baze pozitive, și din partea 
direcţiunii fondurilor de despăgubire din Ungaria pe bazele şi 
în înţelesul legii să fie asemnată» ?*) 

Prezidentul: Se vor predă ministrilor respectivi. 

Tot în şedinţa aceasta deputatul Pulszky Ferencz 
prezintă proiectul de adresă, menită să fie trimisă dom- 
nitorului, ca răspuns la mesajul de tron. 


Proiectul de adresă. 


În ședința din 28 Septemvrie 1872 s'a început apoi 
discuţia generală asupra proiectului de adresă, pe care 
comisiunea îl compusese în textuarea următoare: 


«Inălțate împărate și rege apostolic! Cu reverință oma- 
gială am primit provocarea Maiestăţii Voastre de a continuă, 
conform intereselor naţiunei și recerinţelor timpului, opera cea 
mare a reformelor interne, pe care au început-o dietele de mai 
nainte, și de a înaintă desvoltarea spirituală şi materială a sta- 
tului prin dispoziţiuni legale, şi prin investiri corespunzătoare. 

Pricepem momentuozitatea acestei probleme în toată gra- 
vitatea sa. Ştim, că avem a îndeplini întrelăsările unui period 


*) Din Ziarul Dietei de pe anii 1872—1875. 

lung şi că în dispozițiile făcute în timpii cei mai proaspeți s'au 
depus numai unele fundamente spre regularea organismului 
de stat, 

Multe chestiuni, cari mai de mult au rămas nedeslegate, 
aşteaptă încă şi acuma rezolvire, şi mai multe instituţiuni salu- 
tare, create în timpul cel mai proaspăt, sunt a se desvoită mai 
departe. 

Deși la dispoziţiunile momentuoase ce le-a făcut dieta tre- 
cută a urmat deslegarea mai multor chestiuni vitale, totuș abiă 
am trecut încă peste începutul reformelor de cari duce lipsă 
patria noastră. Ba în mai multe chestiuni, cari dela legislaţiune 
pretind dispozițiuni grabnice, nici chiar până la iniţiativă nu am 
putut ajunge. 

Când deci simțim, atât rămânerea îndărăt a noastră, cât şi 
necesitatea reformelor interne, urmăm cu zel patriotic învitarea 
Maiestăţii Voastre la o activitate continuă, consecventă şi dura- 
bilă. Bucuros ne vom nizui a luă la pertractare toate propune- 
rile şi a le şi rezolvă după cea mai bună pricepere a noastră, 
conform recerinţelor timpului şi intereselor țării, câte ne va 
subşterne regimul Maiestăţii Voastre, spre regularea organis- 
mului de stat, a referinţelor şi intereselor publice şi private, şi 
spre promovarea puterii spirituale şi materiale a ţării. 

Pentru succesul activității noastre continue, consecvente și 
durabile, aflăm garanță însemnată în procedarea plănuită şi si- 
stematică, și în împărțirea cuviincioasă a timpului, precum 
aceasta ni se pune în vedere prin acea declarațiune a prea- 
înaltului cuvânt de tron, după -care proiectele menţionate ni se 
vor subşterne la timp potrivit, prin regimul Maiestăţii Voastre. 

Obiectele enumărate în preaînaltul cuvânt de tron negreşit 
că sunt foarte momentuoase şi pretind o rezolvare grabnică. 
Ele cuprind în şine cea mai mare parte a agendelor legislativei, 
la cari înainte de toate suntem acum chemaţi. Insă nu sufere 
îndoială, că precum și Maiestatea Voastră preagraţios a-ţi binevoit 
a aminti în cuvântul de tron, afară de acele obiecte mai sunt 
încă multe chestiuni, nu mai puțin momentuoase și asemenea 
neamânabile, a căror deslegare corespunzătoare, cu privire la 
referințele noastre patriotice, este o dorință neastâmpărată a 
naţiunii, 

Noi, din partea noastră, ca reprezentanţi ai țării, încât de- 
pinde dela noi, ne ţinem de datorință a înaintă asemenea des- 

legarea legislativă a acestei chestiuni. Şi dacă întrelăsăm de 
astădată enumărarea detailată a acelora, o facem aceasta din 
acel motiv, că regimul Maiestăţii Voastre, care urmărește cu 
atenţiune dorințele generale în toată direcţiunea, aceste între- 
bări şi altcum le numără între problemele cele mai de îrunte. 

Pentru încrederea cu care noi în aceasta privință privim 
în viitor, și pentru speranță pusă în rezultat, cu care ne în- 
cepem activitatea legislativă, posedăm un gagiu însemnat şi în 
istoria lunilor trecute dela încheerea sesiunei din urmă dietale, 

Pentru îngrijirea extraordinară cu care a-ți petrecut inte- 
resele generale de cultură ale ţării, aflăm dovezi noue în acele 
dispoziţiuni extraordinare, pe cari Maiestatea Voastră spre în- 
ființarea grabnică a universităţii din Cluj și a academiei Ludo- 
vica a-ţi binevoit preagraţios a le ordonă. 

Exprimăm mulțămita noastră profundă și pentru aceea pă- 
rintească îngrijire și interesare, ce a-ți binevoit a o arătă cătră 
acei locuitori ai țării, cari au suferit prin esundarea apei. Aşteptăm 
cu sete și cu viu interes vom luă la pertractare proiectele, cari 
vor face posibil, ca acele părţi ale ţării în viitor să fie scutite 
de asemenea calamităţi. 

Cu cea mai sinceră bucurie şi cu sentimente de mulţă- 
mire am primit acele dispoziţiuni ale Maiestăţii Voastre, cari 
sau făcut pentru reîncorporarea şi provincializarea faptică a gra- 
niţelor militare. 

In determinarea grațioasă a Maiestăţii Voastre națiunea 
vede realizarea dorinţei sale celei vechi şi legale, prin ce toate 
graniţele militare se subordonează regimului legal al ţării, şi în- 
cetând starea excepțională, care este în contrazicere, nu numai 
cu legile noastre, ci și cu sistemul de honvezime, stabilit în 
timpul mai recent, prin aceasta se face posibil, ca binecuvân- 
tarea libertăţii constituţionale să se extindă şi asupra locuitorilor 
acelor teritorii. 

Concedeţi-ne Maiestate a speră, că opera provincializării, 
pe calea străformărilor treptate, se va întroduce pe deplin cât 
mai curând pe tot teritorul graniţelor ungare, croato-slavone. 

Noi din partea noastră vom pertractă totdeauna cu bună- 
voinţă patriotică şi cu interesare viuă față de locuitorii grani- 
telor militare toate câte ni-se vor subşterne prin regimul Maie- 
stăţii Voastre, şi privesc împărțirea administrativă, reprezentarea 
la dietă a graniţelor, ori privesc înarticularea favorurilor date 

deja prin Maiestatea Voastră, parte locuitorilor de pe acest te- 
ritor, parte celor de pe teritorul croat, deja provincializat. 

Când însă cu această ocaziune ne exprimăm de nou mul- 
țămita noastră cea mai sinceră pentru acele dispozițiuni gra- 
țioase ale M. Voastre, ce sau întâmplat şi în aceste părţi ale 
granițelor spre întregirea teritorială a sfintei noastre coroane, — 
concedeţi-ne Maiestate, ca cu cea mai profundă reverinţă și în- 
credere să vă atragem atențiunea de nou spre acelea, ce pentru 
întregirea teritorială, ţinătoare de sfânta coroană ungară, le-am 
spus în adresa noastră dela 1869, despre reîncorporarea Dalmației. 

Nu voim să repețim cu ocaziunea aceasta acelea ce se cu- 
prind în acea umilită adresă a noastră. Ne ţinem însă de o da- 
torință neamânabilă, legată de pozițiunea noastră, de-a ne ri- 
dică vocea și de astădată înaintea tronului Meaiestăţii Voastre 
în această privință, și de a da de nou expresiune speranţei noa- 
stre, că înţelepciunea Maiestăţii Voastre va află un mijloc spre 
delăturarea greutăților, cari și nouă ne sunt cunoscute, și spre 
realizarea unei dorinţe vechi și legale a ţărilor de sub coroana 
Ungariei. 

In urmarea provocării Maiestăţii Voastre declarăm și cu 
ocaziunea aceasta voința noastră cordială spre exmiterea acelei 
delegațiuni regnicolare, ale cărei probleme vor fi a conferă cu 
deputaţiunea Croaţiei şi Slavoniei despre obiectele indigetate 
în preaînaltul cuvânt de tron. 

Faţă de atâtea probleme însemnate legislatorice, cari aşteaptă 
deslegare, a stârnit în noi simțul de bucurie al liniștei interne 
acea declarațiune a Maiestăţii Voastre, că referințele favoritoare 
şi amicabile cu staturile străine ne dau speranță sigură spre sus. 
ținerea păcii. Cu bucurie am experiat, că Maiestatea Voastră 
şi cu ocaziunea cea mai recentă aţi primit dovezi despre această 
stare favorabilă a referinţelor externe. Dorim, ca regimul Maj. 
Voastre și de aci încolo să-și țină de datorință principală asigu- 
rarea păcii stabile, deoarece condițiunea de vieaţă a organizării 
interne şi a desvoltării statului este susținerea continuă a păcii. 

Mai vârtos aceasta va face posibil, ca conform așteptării 
M. Voastre, în economia noastră de stat să se asigure prin eco- 
nomizare raţională echilibrul atât de necesar. 

Cu supunere omagială exprimăm mulțămită Maiestăţii Voa- 
stre pentru bunăvoința părintească, despre care preaînaltul cu- 
vânt de tron ne-a dat noue dovezi. 

Cari între altele am rămas cu profundă reverință, ai Maie- 
stăţii Voastre ces. şi reg. apostolice cei mai umiliți servi: Re- 
prezentanţii Ungariei, Croaţiei și Slavoniei, întruniţi în dietă».*) 


Discuţia asupra adresei. 


Dintre deputații români primul care a vorbit la 
adresă a fost guvernamentalul Zoan Gozman. În şedinţa 
din 4 Octomvrie 1872 a rostit vorbirea următoare: 


«Adânc onorată cameră! Știu, că adresa-răspuns nu are 
urmări de drept, fiindcă adresa e numai echou la mesajul de 
tron. Ştiu, că oricare membru al casei are cu mult mai multă 
dexteritate, experienţă și cunoştinţe pentru compunerea adresei, 
decât mine. Dar cu toate acestea, sunt de firma credinţă, că nu 
stric nimănui, nici binelui public, nici patriei prin aceea, dacă 
iau şi eu parte, ca Român, la discuţia de pe tapet, care reclamă 
multă frământare, pentruca atât domnitorul, cât şi popoarele țarii, 
să poată primi informațiune potrivită despre starea adevărată a 
lucrurilor și despre dispoziţia dietei, luată în privire din toate 
părțile ei cele multe. 

Mesajul de tron adresat nouă de buzele gloriosului rege, 
e liberal în toată privința, pentruca provoacă dieta la activitate 
pentru deslegarea cu succes a tuturor cerințelor patriei. De aici 
vine grămada de proiecte de adresă. Mai nainte mesajul de 
tron conţineă așanumitele propozițiuni regești. De astădată se 
extinde şi asupra raporturilor externe, ca dovadă, ca Regele 
se adresează Ungariei ca unei fari, care în concertul european 
ocupă loc sub numele propriu, egală în drept cu Austria, iar 
nu provincie subordonată acesteia, 

Progres colosal, Eu am urmărit luptele Ungariei dela dieta 
din Pojon dela 1835 încoace, mai mult ca privire, cu atențiune 
încordată. Am văzut cu ochii mulțimea de violări făcute con- 
stituţiei, în contra legilor dela 1790 91, şi luptele celor eminenți 
pentru sanarea lor. Văzut-am presa şi productele minţii înca- 
tușate, libertatea cuvântului pedepsită, văzut-am sistemul admi- 
nistrațional, și domnia crescândă a volniciei. Dar mai dureros 
mi-a fost să văd urmările îngrijitoare ale întâmplărilor dela 
1848/49, multele provizoriate şi căderea finală a constituţiei 
patriei. 


” Din Telegraful Român , anul 1872 Nr. 76. 

Dar provedinţa, în urma perseveranţei naţiunii, a dispus 
altcum. Barbaţii noştri de stat, liberali și cunoscători de drept, 
au pus tuturor capăt prin legarea contractului accentuat şi în 
mesajul de tron și cuprins în articolul de lege XII din anul 
1867, pe care Maiestatea Sa, ca document cu mult mai șigur 
decât sancţiunea pragmatică, legea dela 1790/91 și 1848, ca do- 
cument fundamental, care regulează în mod determinat rapor- 
turile comune, spre binele și liniştirea ambelor părţi ale monar- 
hiei, sa îndurat a-l întări cu jurământul său de rege încoronat. 

Domnilor! Contractul acesta e poziția mea cea tare, pe 
care stând, fie că sunt Maghiar, Slovac, Sârb, Evreu, Român, ori 
Neamţ, nu-mi mai tem, nici drepturile mele personale și cetaţe- 
nești, nici naționalitatea mea, nici independenţa și libertatea pa- 
triei noastre (Aprobări), şi care garantând pe seama ţării necon- 
turbata legiuire și dispunere internă, pentru manipularea aface- 
rilor comune nu a mai instituit dicasterii, ci ministerul respon- 
zabil, de mult și cu ardoare dorit din partea țării. 

In întreaga mea vieață aceea am dorit, ca să am parte de 
constituție în stat și în ea să-mi pot petrece zilele. Mai fru- 
moasă constituție decât parlamentul și ministerul responsabil 
nu există pe lume. Ministerul acesta, nu numai ca instituțiune 
națională, regnicolară, ci şi pentrucă are membri eminenţi, pe 
cari îi glorifică trecutul lor, eu îl laud, îl salut și-l sprijinesc 
(Ilaritate). 

Am fost silit să le spun acestea domnilor. Iar acelora, cari 
au atacat necontenit articolul de lege XII dela 1867 şi prin aceasta 
au pricinuit detavoruri opiniunii publice, vreau să le adresez câ- 
teva cuvinte, 

Aşa se spune, că puterea care aduce o lege, poate să o şi 
strice. N'avem motiv să tragem la îndoială această afirmare. E 
evident, că puterea care a creat ceva, poate să și dărâme aceea 
ce a creat. Dar legea aceasta, art. XII, nu e lege simplă, şi nici 
nu e simplă lege de drept public, ci e contract între domnitor 
și țară, legat pentru liniştirea celoralalte parți și pentru fericirea 
țării. Eu, domnilor, nu cred, că contractul acesta ar puteă sa fie 
nimicit, dar nici chiar schimbat, câta vreme Maiestatea Sa și ce- 
lelalte părți ale monarhiei nu ne dau garanța, că vom aveă în 
locul lui o situație mai bună (Ilaritate), Atunci voiu spune, că 
se poate modifică. Altcum nu, chiar dacă sar luă de-acolo ini- 
țiativa, 

8* 

Se mai spune apoi, că punctul de vedere de drept public al 
opoziţiei e justificat prin cererea organizării unei bănci. separate, 
şi prin crearea armatei separate, Ce se atinge de cea primă, 
de bancă separată, așa văd din mesajul de tron, că o doreşte și 
domnitorul, şi guvernul şi majoritatea casei. Toţi o dorim deo- 
potrivă. Asta deci nu formează justificare pentru punctul de 
vedere al opoziţiei. Dar nu formează justificare nici armata se- 
parată. Ba dărâmă punctul acesta de vedere, pentrucă a înființă 
armată separată înseamfță a duce ţara, patria la primejdia cea 
mai mare, (|laritate). Abstrăgând dela faptul, că Ungaria încă sub 
Maria Terezia a renunțat la dreptul ținerii unei armate sepa- 
rate (|laritate), abstrăgând dela aceea, că în Ungaria, deși sau 
format regimente ungurești, recruţii totdeauna au fost împărțiți 
în armata comună (Ilaritate), abstrăgând dela aceea, că Maiestatea 
Sa, ca comandant suprem, e obicinuit să aibă armată comună 
(Ilaritate), aşa cred, că înființarea armatei separate nu e necesară, 
nu e oportună și nici nu e posibilă (Ilaritate mare). 

Nu e necesară înființarea armatei separate pentru aceea, 
pentrucă nu o cere nici ceealaltă parte a monarhiei. Și dacă 
e adevărat aceea, că o putere unită mai mare succes poate să 
aibă pe câmpul de răsboiu și mai mari învingeri poate reportă, 
decât dacă ar fi desbinată, — e cu mult mai bine și mai ducător 
la scop, ca cele două armate să se afle laolaltă, sub o singură 
disciplină. 

Eu deci nu aflu de necesară desbinarea, mai ales 
dacă luăm în considerare, că învingerea splendidă reportată îm- 
preună (Voci: Mulțămim de o așa învingere!) cade pe jumatate 
asupra Ungariei. (Vociz Mulţămim). Nu aflu, că ar fi oportună 
desbinarea, pentrucă luând exemplu dela Maghiari, ar spune na- 
ționalitățile Ungariei, că nu întră în armata ungară, ci în cea au- 
sțriacă, și anume din motivul, că nu au ofițeri proprii, iar ofi- 
țerii austriaci sut cu mult mai blânzi față de recruți (Ilaritate). 
Inzadar, că aşa stă lucrul, și astfel se poartă cu mai multă atra- 
gere față de armata austriacă, decât față de cea maghiară. Dar 
nu e cu putință desbinarea, pentrucă dacă capătă Ungaria ar- 
mată separată, atunci acelaș lucru l-ar cere și celelalte provincii 
ale Maiestăţii Sale, și atunci Austria ar perseveră pe lângă pre- 
tenziunile ei, pe cari [e-a formulat totdeauna și le-am auzit de 
multeori, născându-se prin aceasta coniuziuni în toate părțile. 
Ar cădeă articolul de lege XII dela 1867, ar cădeă majoritatea 

și ar cădeă situaţia de putere a monarhiei, lucru pe care cred 
că nici opoziţia nu-l doreşte. 

Eu deci resping ideia armatei separate. Cu observările 
acestea trec acum la proiectul de adresă. Eu dintre multele 
proiecte de adresă aleg pe acela, care amăsurat cuprinsului său 
e cel mai potrivit pentru demnitatea casei. Va şti deci fiecare, 
că sprijinesc proiectul de adresă compus din partea comisiunei 
(Ilaritate), pentrucă acesta nu conţine nimic vătămător. Dupăce 
am făcut aceasta constatare, e de datorința mea să spun, că de 
ce nu primesc celelalte proiecte de adresă? Cel propus de 
Tisza Kálmán și vrednicii săi consoţi nu-l pot primi, pentrucă 
acesta condiționează falsificarea voinţei naţiunei, condiționează 
punerea majorității naţiunei în conflict cu majoritatea parlamen- 
tară, condiţionează neintrebuinţarea creditului public pentru sco- 
puri publice. (Ilaritate). 

Domnilor! Acestea sunt acuze, despre cari eu nu am cu- 
noştință (Ilaritate mare), şi eu nu pot aduce la cunoştinţă lu- 
cruri, pe cari nu le ştiu. (Ilaritate generală). 

In contra proiectului de adresă prezentat din partea lui 
Simonyi Ernő şi consoții am dificultarea, că conţine expresiuni 
vătămătoare la adresa majorității casei. 

Modificarea condeputatului Madarâsz, dată în urma acestui 
proiect de adresă, ar duce casa și pe deputați pe o cale, pe 
care noi am umblat împreună cu domnii deputați Madarâsz şi 
Irânyi la anul 1849, atunci când am fugit dela Pesta la Debrețin 
(Ilaritate), şi de aci la Arad, de unde apoi respectivii sau re- 
fugiat pe la Orşova, iar pe noi ne-au lăsat aici. ([laritate). Nu 
pretindeţi în proiecte de adresă, ca eu și condeputaţii mei să 
mai facem odată drumul acesta! (Ilaritate). 

Ce privește proiectul dlui deputat Schwartz Gyula și con- 
soții, regret foarte mult, că mam înșelat. Credeam, că va fe- 
ricì Ungaria, dar după ce am văzut, că atacă bazele pe cari mă 
aflu eu acuma în casa aceasta, că ia dreptul dela alegătorii mei 
şi-l depune în mânile unei «inteligențe» oarecare, (Ilaritate) eu 
nu pot să am nici o încredere în reformele sale (Ilaritate) şi 
nici nu le-aș prezentă. Dar dacă vor fi prezentate odată în 
dietă, voiu răspunde. Eu propun o reformă, cu care fiecare de- 
putat e dator să promoveze binele poporului său. E ştergerea 
monopolului de tutun, (Ilaritate și aprobări) și prefacerea lui în 
dare directă. De aceasta are poporul trebuință| 

Proiectul dlui deputat Miletici și consoţii săi de fel nu-l 
primesc. Domnul deputat Csemeghi a răspuns pe larg dlui Dr. 
Miletici, iar eu nu vreau să mă ocup cu chestia națională. Dar 
trebue să spun, că atunci, când un deputat din Ungaria are să 
se ocupe cu lucruri de aici, de acasă, e curios cum de se ocupă 
cu soartea celor optsprezece seminţii slave din afară de hota- 
rele Ungariei. (Ilaritate). Se plângeă mai departe, că mau venit 
aici Românii din Ardeal. Eu n'am cunoştinţă despre aceasta. 
Eu văd aici deputaţi români, căci, după cum sa accentuat şi 
eri, sunt aici deputaţi români. De altcum dacă nu vin aici, suntem 
noi străini? (Ilaritate). 

A atins însă dl deputat Miletici un lucru, pe care eu ca 
deputat român nu pot să-l las fară răspuns. Spuneă cu multă 
stângăcie (Ilaritate), că dualismul e spre paguba naționalităților. Cer 
ertare. Eu nu înțeleg lucrul acesta, care e numai efluxul voinţei 
rele. Și eu sunt Român, om naţionalist, care sprijinesc din inimă 
cauza națiunei mele din care m'am născut, și îi și promovez şi 
îi voiu promovă cu conștiință cauza totdeauna. (Aplauze). Dar 
eu nu văd, ca dualismul să fie o situaţie din çare se naşte 
domnia unei naţiuni asupra celeialalte, pentrucă dela comună, 
pe calea comitatului, până aici, în casa aceasta, totdeauna şi la 
toate ia parte naționalitatea română, consultându-se în pace cu 
cea maghiară (Aprobiări), şi astfel cu minte trează nu poate spune 
nime, că dualismul e păgubitor pentru naţionalităţi. 

Eu mulțămesc provedinţei, care ne-a ajutat întru atâta, că 
chestiunile de naţionalitate sunt în mare parte atenuate și re- 
zolvate, cel puţin în mare. Puțin mai este de făcut, numai la 
acoperiș, și eu voiu face propunere onoratei case, dar aceasta 
nu poate servi de motiv, ca noi să rasturnăm ţara, (Aprobări) 
sa-i turburam liniștea, ci se refere numai la aceea, ca ţara sa-și 
îndrepte îngrijirile spre noi, saracii ramași îndărăt, (Aprobari) 
pentrucă libertatea și drepturile le folosim în mod egal toți. 
(Aprobări). 

Eu nu sunt naţionalist bigot. Eu afară de naționali- 
tatea mea mai am o naţiune glorioasă, anume : toate popoarele 
şi cetațenii țării acesteia, pe cari mi le închipui puse sub aceeaș 
lege și aceeaș constituție. Aceasta e națiunea mea. Dumnezeu 
să o trăiască.» (Aprobări vii în dreapta).*) 


*) Din Ziarul Dietei dẹ ps anii 1872—1875. 


www.dacoromanica.ro 


— 119 — 


Deputatul V. Bogdan prezintă o rugare. 


In şedinţa din 7 Octomvrie 1872 deputatul român 
Vichentie Bogdan a vorbit următoarele în chestia unei 
petițiuni înaintate dietei: 


«Onorată casăl Foametea, care bântue în comitatul To- 
rontalului de trei ani, în urma esundărilor, a îndemnat socie- 
tatea de regulare de râuri de acolo, ca în viitor să apere teri- 
torul prin canalizare sistematică de inundări de acestea. Lucrările 
de canalizare sau început şi merg îrumos înainte. Cheltuelile 
acestei societăți de canalizare vor reclamă câteva milioane, cari 
în proporția câștigului vin repartizate pe cei interesaţi. Dar so- 
cietatea a luat în vedere, că câștig are să rezulte și pentru stat, 
dat fiind, că bazele dării se urcă în urma acestei lucrări. Prin 
urmare a luat hotărîrea să înainteze rugare onoratei case, ca 
să binevoiască a contribui, în proporţia acestui câştig, şi statul 
la cheltuelile cerute, și anume, după cum a calculat şi motivat 
societatea, cu suma de cinci sute mii fiorini. Am onoare a pre- 
zentă rugarea, cu aceea, ca să binevoiţi a o transpune comi- 
siunei petiţionare».*) 


Prezidentul: «Se va predă comisiunei petiționare». 


Propunerea deputatului P. Cosma. 


S'a continuat apoi discuţia asupra adresei, iar în 
şedinţa din 77 Octomvrie 1872 sa primit, prin votare 
nominală, proiectul comisiunei parlamentare, ca bază 
pentru discuția specială. Se votează titlul și întroducerea, 
fără discuţie. Asemenea și articolii, până la 8. La alinea 
a noua ia cuvântul deputatul român Parfeniu Cosma 
și rostește vorbirea următoare: 


«Onorată cameră! Eu nu cad în categoria acelora, cari 
țin, că atributul cel de frunte al unui deputat este, ca aici, în 
cameră, la toate chestiunile să-și ridice graiul. Din contră, sunt 
de parerea, că mulțimea agendelor noastre ponderoase este atât 
de mare, încât greşesc, întradevăr, toţi aceia, cari numai din 
mâncărime de a vorbi ţin repetițiuni şi disertaţiuni lungi, — 
pentrucă timpul ne este foarte scump. 


“) Din Ziarul Dietei de pe anii 1872—1875. 

Cu toate acestea, din incidentul, că din adresa dietei lip- 
seşte o chestiune, care după modesta noastră părere ar avea 
locul său acolo, fiind de neapărată trebuință aducerea pe tapet 
a acestei chestiuni, chiar pe mine ma întâmpinat norocirea, cea 
de altmintrelea nu prea de invidiat, ca să-mi ridic graiul. Deci 
cer atenţiunea onoratei diete. Vă promit însă, că încât se poate, 
mă voiu nizui a nu abuză de paciența Dvoastre şi a îi scurt în 
propunerea mea. 

Nici eu, nici cei de un principiu cu mine, nu ne-am ri- 
dicat graiul la desbaterea generală a proiectului de adresă, şi 
nici mam pășit cu vre-o adresă separată, conform poziţiunei şi 
principiilor noastre. Însă nu pentru aceea am făcut astfel, pen- 
trucă doară am fi mulțămiţi cu direcțiunea și cuprinsul adresei 
dejă acceptate în general, ci mai cu seamă, pentruca nimeni să 
nu ne poată impută, că nizuim a sparge ranele cari acum se 
văd a fi vindecate, şi a irită spiritele ce par a se mai calmă. 

Acum însă, când desbaterea generală este încheiată, și 
când ştim cu siguritate, care adresă va fi prezentată Maiestăţii 
Sale în numele dietei ai cărei membri suntem şi noi, cel mai 
mic şi mai puţin lucru ce suntem în stare să-l facem pentru 
apărarea şi susținerea drepturilor noastre este, ca cu învoirea 
onoratei camere să nizuim întracolo, ca dieta să promită în 
adresa ei, că acele chestiuni, fără de a căror deslegare justă 
noi nu ne putem închipui fericită patria, în decursul acestei se- 
siuni dietale le va deslegă după dreptate şi echitate. 

Spre acest scop î-mi iau voe a subșterne un amandament, 
în numele meu şi al consoților de principiu, şi pentru moti- 
varea aceluia a cere paciența onoratei camere pentru câteva 
momente. Insă înainte de toate, fiindcă chestiunea cuprinsă în 
amandamentul nostru, mai cu seamă din interes de partidă, 
atât în cameră, cât și afară de cameră, este în mod tendenţios 
foarte depopularizată, pentruca să vadă onorata cameră, că noi 
nu voim să producem, ci chiar din contră, să alinăm iritaţiunea, 
că dorințele noastre sunt cu totul juste, naturale și echitabile, 
prin urmare, ca sub decursul motivării mele, în loc de antipatia 
îndatinată, să întimpin simpatia onoratei camere, aflu de nece- 
sară întâi cetirea amandamentului nostru. Amandamentul nostru 
sună astfel: 

«De astfel ţinem noi între celelalte și chestiunea de na- 
ționalitate, a cărei fericită deslegare, după noi, este condițiunea 

înflorirei morale, spirituale și materiale a popoarelor din ţară, 
şi prin urmare este condițiune de viaţă pentru întreaga patrie, 
In aceasta privință, ce e drept, sa adus legea din 1868 art, 44. 
Nu putem însă, Maiestate, negà, că după deslegarea numitei 
chestiuni, în înţelesul acelui art. de lege, și după experienţele 
făcute la întrarea în vigoare a acelei legi, popoarele ţării nu 
sunt îndestulate. Din care cauză noi, în sentimentul convinge- 
rilor noastre patriotice, că fericirea patriei noastre comune numai 
prin îndestulirea dreptelor pretensiuni ale tuturor popoarelor 
țării se poate ajunge, ţinem că a sosit timpul, ca să modificăm 
această lege pe baza experienţelor câştigate și corespunzător 
cerințelor comune, spre îndestulirea comună a popoarelor ţării. 
Pentru aceea deci dorim, ca încă în această sesiune dietală să 
o luăm de nou la desbatere, și astfel, pe lângă susținerea in- 
tegrităţii politice a statului, precum și a guvernării și a admi- 
nistraţiunii practice, să asigurăm prin lege, pe baza egalităţii 
perfecte, drepturile inalienabile ale tuturor naționalităților din 
țară, ca atari. Asemenea importanță dăm și situațiunei, până 
acum încă neorganizate și dătătoare de grije a Ardealului, de 
unde a provenit marea nemulțămire a majorităţii locuitorilor de 
acolo, care și astăzi sustă, şi care neîndestulire își are sorgintea 
și nutrimentul în negligările ezențiale, comise la deslegarea 
chestiunei uniunei, şi în legea electorală ardeleană separată, ca 
rămășiță a periodului feudalismului. Spre încetarea acestor cauze 
a nemulțămirii suntem gata, încă în această sesiune dietală, a 
aduce legi, cari ar aveă de rezultat îndestulirea comună a tu- 
turor locuitorilor Ardealului, şi prin urmare consolidarea rela- 
țiunilor interne ale patriei comune». 

Din cele auzite sa putut convinge onorata cameră, că in- 
tregitatea teritorială și puterea de stat a patriei, ba chiar și po- 
sibilitatea unei guvernări şi administraţiuni practicabile, sunt 
precis accentuate în amandamentul nostru, iar de altă parte 
ne-am ferit de a ne folosi de orice cuvânt obscur, de înţeles 
dubios, sau de natura, ca cineva să poată deduce, că asigurările 
acestea le întrebuințăm numai de mantauă, sub care să ne putem 
mai cu siguritate ascunde tendinţele periculoase. Suntem sin- 
ceri şi așteptăm sinceritate, căci altcum în veci nu ne vom îi- 
țelege unul pe altul. 

Două chestiuni conţine amandamentul nostru, chestiunea 
proprie de naționalitate, și cea specială transilvană. 

Chestiunea de naţionalitate, pe cât este de profitabilă și 
asigurătoare de patriotism eftin pentru alţii, pe atât este de in- 
grată şi pricinuitoare de suspițiuni și de neîncredere pentru 
noi, deputaţii naţionali, și de aceea mă simt dator a stărui, ca 
întrucât îmi permit modestele puteri, și întrucât se poate așa 
în generalitate, să revărs lumină asupra stării de astăzi a ace- 
stei chestiuni. 

Cui nu-i place să fie amăgit, cine nu-și culege informa- 
țiunile din faime scornite, cu scop seducator, ci din izvor curat, 
și cine pe lângă acestea mai ştie să fie și just, negreșit că va 
trebui să recunoască, că articolul de lege 44 din 1868 despre 
egala îndreptăţire a naţionalitaţilor, creat în mijlocul celei mai 
mari iritațiuni, sa dovedit în praxă de nemulțămitor pentru 
naționalități. Ba și acela, care nu-l cunoaște din praxă și nu-și 
bate capul cu modul aplicării acelei legi, de cumva va studiă 
cu atențiune acea lege, din însuș cuprinsul ei se va convinge, 
şi negreșşit va recunoaşte, deşi poate nu în public, dar cel puțin 
în lăuntrul său, că legea aceea nu este aptă a mulțămi naţio- 
nalitaţile, Este prea aptă spre aceea, ca acele drepturi, ce se pare 
a le regulă, nici când să nu le poată gustă aceia, cari ar voi 
să se folosească de ele. Şi așa zadarnic căutăm în ea acel efect 
mângăitor, pe care-l așteaptă un popor însetoșat după: dreptate 
dela o lege bună, acea mulțămire generală, ce este în stare să 
producă o lege perfectă și corespunzătoare recerințelor tim- 
pului, zadarnic le căutăm acestea în această lege, pentrucă ea, 
cu lacunele cele multe ce le are, a turburat numai lucrul, a 
deschis numai calea pe seama nenumăratelor abuzuri oficioase. 

Căci abstrăgând dela împrejurarea, că nu regulează drep- 
turi naţionale, ci numai individuale, ea este compusă astfel, că 
deși la parere un paragraf concede un drept, urmează însă 
altul, care răpește frumușel acel drept. Mai este și astfel de 
paragraf, a cărui concluziune face iluzoriu dreptul, ce păreă a 
concede începutul paragrafului. Cu un cuvânt, o lege permisivă, 
lasată în voia judecătoriilor şi a autorităților politice este legea 
aceasta, care în aplicarea ei reiese totdeauna în detrimentul 
acelora, în a căror favor se crease la vedere. 

Precum am zis, legea aceasta sa constatat de nemulțămi- 
toare în viața practică, și despre aceasta în toată ziua se 
poate convinge celce află că e lucru demn a umblă după aceasta 
şi a cercă treaba acolo unde ea întru adevăr există, adecă pe 

teritoriile locuite de naţionalităţi, la judecătorie, la autorităţile po- 
litice şi în jurnalele naționalităților, cari exclusiv sunt chemate 
a interpretă sentimentele și opiniunea publică a naționalităților, 
cari însă toate, până la unul, începând dela cel mai radical, 
până la «Patria» cea fundată, inspirată și susținută de guvern, 
declară legea naționalităților de nemulțămitoare şi pretind re- 
viziunea ei. 

De sigur, o va şti aceasta și guvernul, din actele sale ofi- 
cioase. Ba lucrul a venit acuma la atâta, încât chestiunea de 
naționalitate a dat ansă însuș forului de cassațiune, care nu este 
chemat a politiză, să facă şi el politică. In săptămânile trecute 
adecă, în şedinţă plenară de două zile, şi-a spart capul cu în- 
trebarea ponderoasă, că oare la tribunalul regesc din Arad, dela 
care căpătase și rezolvase mai multe cauze româneşti, a fost 
în uz limba română sau ba? Și după o luptă grea de două 
zile în fine s'a enunțat, că propriamente nici nu este compe- 
tent a decide în astfel de cauză, ci aceasta este chemarea au- 
toritaților politice. Deci părţile litigante să subştearnă de aci 
înainte astfel de cauze civile mai întâi la autorităţile politice, şi 
numai dupăce se va decide acolo chestiunea de naţionalitate, 
chestiunea limbei, să le apeleze în merit, dacă cumva, fireşte, 
nu au eşit din termin. Ba de curând a făcut și mai mult. De 
un timp încoace, și mai cu seamă de când avem judecatorii 
regeşti, cam pe o coardă toate resping cauzele românești, chiar și 
acolo unde după legea de naţionalitate sunt îndreptăţite naţio- 
nalităţile a pretinde respectarea limbei lor în procesele civile. 
Ba sunt și judecătorii de acelea, unde judele districtual accep- 
tează, iar subjudele respinge fără excepțiune cauzele, cari nu 
sunt scrise în limba maghiară. ÎIntrun astfel de caz a trebuit 
să decidă asupra volniciei judecătoriei prime. Și ce a facut? 
A enunțat, că deoarece procedura civilă nu eonține nici un 
paragraf despre legea de naţionalitate, considerând că el, forul 
de cassaţie, numai în acele cazuri este chemat a decide, cari 
se află expres enumărate în procedura civilă, asupra volniciilor 
judecătoriilor de prima instanță, comise în contra legii de na- 
ționalitate, nu se simte competent a decide. 

Va să zică, judecătoriile de prima instanţă nu sunt da- 
toare a respectă legea de naţionalitate, căci pe ele nu le poate 
trage nimeni la răspundere. Și aşa, onorată cameră, am ajuns 
acolo cu legea de naționalitate, că nici chiar judecătoriile nu 

se mai ştiu orientă. Legea de naţionalitate a născut chestiunea 
de competenţă între autorităţi eterogene, ba ne-a dovedit chiar, 
că se pot comite în patria noastră astfel de abuzuri și fărăde- 
legi, cari după legile existente nu se pot pedepsi. 

Lucru foarte şod, întru adevăr, onorată cameră, însă este 
aşa. Nu pentru aceea am enarat eu cazurile acestea, pentrucă 
doară a-şi ţineă, că e cu cale şi la loc enumărarea cauzelor spe- 
ciale, chiar la desbaterea adresei, ci numai din motivul, ca să 
procur şi acelora, cari studiază cauza naţională numai aici în 
cameră, o oareşicare orientare cu privire la defectele legii de 
naţionalitate, şi cred că nici nu poiteşte onorata cameră, ca să-i 
enumăr mai multe cazuri speciale. De cumva va fi însă lipsă, 
voiu servi cu de acestea atunci, când va îi la ordinea zilei pro- 
iectul de lege despre modificarea legii de naţionalitate, pe care, 
dacă cumva alții nu, noi Românii negreşit îl vom subşterne 
onoratei camere. 

Peste tot, onorată cameră, naţionalităţile patriei noastre, 
cari nu permit, ca în patriotism să le întreacă nimenea, cu pä- 
rere de rău experiază, că această chestiune prea ponderoasă nu 
se studiază și manuază cu acea conștienţiositate și seriositate, 
pe care, privind ponderositatea ei, ar merita-o, şi de multeori 
i-se atribue direcțiune şi scop cu totul de altă natură, decât cel 
adevărat. Ba mulţi nu o înţeleg şi nici nu voesc a o înţelege, 
ci o declară de cauză a cărei deslegare ar involvă cele mai 
mari primejdij pentru patrie, pe când din contră, adevăratul pe- 
ricol poate urmă numai din amânarea deslegării şi din nemul- 
țămirea eare naturalminte sar produce din deslegarea greşită a 
chestiunii. Aici în cameră foarte adeseori, dar mai cu seamă în 
jurnalistică, atât partidele, cât şi singuraticii, neîntrerupt fac ca- 
pital politic din chestiunea naţională. Cele mai sincere și mai 
nevinovate pretensiuni naţionale, cu tendinţă ori fără, tendinţă, 
se mistifică ori marchează de antipatriotice, aspiraţiunile cele 
mai sfinte, purcese din simțul de conservare proprie, și nutrite 
pentru scopuri culturale, foarte adeseori se timbrează de atentate 
în contra unităţii naţionale şi în contra întregităţii patriei, şi 
apoi fireşte, se porneşte răsboiu formal în contra naționalităților. 
Partidele formalminte se înfrică una pe alta cu naţionalităţile, 
şi vai de partida căreia din convingere politică sar alătură na- 
ționalităţile, căci partida aceea ipso facto devine suspiţioasă şi 
patriotismul ei cade şub întrebare, 


www.dacoromanica.ro 


— 135 — 


Oameni recunoscuţi de înţelepţi (S'auzim!), ba chiar băr- 
baţi de stat, nu se sfiesc a motivà cu chestiunea de naționali- 
tate şi cu aspirațiunile naționale chiar şi imposibilitatea înfiin- 
țării armatei separate și susținerea legii electorale transilvane, 
care e tolerată până în ziua de astăzi, spre rușinea secolului 
nostru şi spre scandalizarea simțului constituțional. Şi aici, mă 
rog de iertare, dar nu pot întrelăsă a nu da exprimare simțului 
dureros pe care mi l-a provocat chiar ieri dialogul iscat aci în 
cameră între preastimatul conducător al stângei extreme, dnul 
Simonyi Ernő, şi între domnul ministru-preşedinte asupra naţio- 
nalităţilor. Cum se lăpădă fiecare de naţionalităţi! Nici unul 
nu voiă să le primească, fiecare se apără de ele, respingând 
dela sine orice solidaritate cu naţionalităţile. Și această comedie 
s'a jucat publice, aici în cameră] 

Intre astfel de împrejurări, mă rog de iertare, dar de fel nu 
are drept a se miră nimenea, că acei deputaţi naționali, cari se 
stimează pe sine, cari tocmai aşa sunt mândri de naționalitatea 
lor şi-şi cunosc demnitatea de om, ca oricare alţii, preferă a se 
izolă şi a rămâneă mai bucuros în club separat, deşi puţini la 
număr, căci acolo cel puţin sunt siguri, că nimenea nu-i con- 
sideră de trădători de patrie, nici de lingușitori, 

După astfel de tratare, întradevăr se miră omul, că se mai 
află deputaţi naţionali, cărora nu le este rușine a mai rămânea 
pe băncile de dincolo, (Oho! Oho! din dreapta). Da, da! Pen- 
trucă atât înainte de dietă, cât şi acum, mai cu seamă din acea 
parte au venit imputările. 

Acesta, onorată cameră, este lucru dureros, însă adevărat, 
şi pot spune, că astfel de procedură niciodată nu poate duce la 
bine, şi înșiși aceia, cari fabrică frazele, însinuaţiunile acestea, 
cred mai puţin în veritatea lor, durere însă, că atunci când le 
răspândesc, nu cugetă câtă stricăciune și perdere fac cauzei co- 
mune a patriei prin tendenţioasele lor insinuaţiuni nedrepte, 

Dar apoi leghionul notabilităţilor mărunte, ce mină nese- 
cată au descoperit în chestiunea naționalităților! Fiecare nota- 
bilitate începătoare din această dietă se nizueşte a depune exa- 
menul de maturitate! Şi le succede tuturor de minune! Pentrucă 
în ziua de astăzi aceasta e bucata cea mai profitabilă, Este de. 
ajuns, ca omul să lapede dela sine naţionalităţile cu indignaţiune 
şi cu pathos mare, în nişte- termini exaltaţi, — ce e drept, acum 
cam prea învechiți, dar totuş ascultați cu plăcere — să înjure 

naționalităţile, precum în jurnalistică, așa și în cameră, pen- 
truca numai decât să fie aplaudat, încurajat, și renumele de 
scriitor, respective orator, să şi-l considere de întemeiat. 

Onorată cameră! Binevoiţi a-mi crede, că această proce- 
dură nu este bună, nu este nici justă, nici echitabilă, nici con- 
venabilă, şi dacă am și urmat-o până acuma, ar fi timpul să a 
curmăm. Ar îi acum timpul, ca așa să privim, și așa să înţe- 
legem lucrul, precum el întradevăr este. 

Toţi suntem cetăţenii unei țări poliglote, deci şi această 
cameră se cuvine să fie oglinda fidelă a ţării. 

Să nu ne considerăm de reprezentanţi numai ai unei na- 
ționalităţi, ci ai tuturor naționalităților din patrie, cari au con- 
tribuit cu votul lor la alegerea noastră, şi cari laolaltă locuesc 
patria, iar cauzele noastre comune naţionale să le deslegăm cu 
sânge rece, cu încredere reciprocă și cu sinceritate, astfel, ca 
faptele noastre legislatorice patria întreagă să le primească și 
remunereze cu mulțămită, și ca să nu se mai poată află om cu 
minte sănătoasă în patrie, care să se corsidere de fiu vitreg al 
aceleia, căci patria numai atunci va fi deplin fericită, când toţi 
fiii ei vor fi fericiţi. 

Atâta de astădată despre cauza de naţionalitate, și încă 
poate că și atâta a fost prea mult. Să mai vorbesc ceva și de- 
spre referințele Transilvaniei? Oare despre cele spuse aci în 
cameră, în sesiunea trecută, cu ocaziunea desbaterii legii elec- 
torale, şi după cunoscuta declaraţiune a preastimatului conde- 
putat Ghyczy Kálmán, mi-ar mai fi ertat a presupune, că Sar 
mai află în camera aceasta, ba chiar în patria întreagă, cap cu- 
getător, om care se îngrijește de soartea patriei sale, şi să nu 
ştie, cumcă în Transilvania e mare neîndestulirea la majoritatea 
locuitorilor färii, și că această nemulțămire este deplin justificată, 
cel puţin prin împrejurarea, că pentru acea ţară nefericită tot 
se susține încă o lege electorală, rămasă din timpul feudalis- 
mului, ọ lege care-și bate joc de majoritatea locuitorilor? 

Nu! Cel puţin despre această cameră nu-mi este iertat să 
presupun aceasta, pentrucă știu, că tot omul este convins, că 
e așa. Constat numai pe scurt, că aceasta este acum a doua dietă, 
la care Românii transilvăneni nu voesc să participe și nu par- 
ticipă. 

Eu în astă privință nu pot îi de o părere cu dl conde- 
putat Gozman, care zice, că despre aceasta mare știre. Acesta 

după mine este un concept greşit. Omul nu numai despre 
aceea are ştire, despre ce a primit rapoarte oficioase, ci un om 
de pe terenul public trebue să aibă cunoştinţe despre tot ce 
aduc zilnic organele de publicitate. Despre aceeace am spus, 
țara întreagă, ba chiar şi țările străine. au știre, numai domnul 
Gozman nu! 

Dar nici în altă privință nu pot fi de acord cu domnul 
Gozman, de. ex. când zice, că: «aceea, că Românii din Transil- 
vania nu sunt aici, nu este nici un rău, pentrucă aici suntem 
noi destui», Aceasta poate că-i place d-sale, și poate că place 
şi altora. Unuia pentru faptul, că venind Românii transilvăneni 
aici, negreşit că ar trebui să le cedeze locul ocupat, altuia pentru 
faptul, că doară se teme, că atunci ar fi prea mare concurenţa 
la împărțirea remunerațiunilor, 

Eu însă, onorată cameră, nefiind condus de interes egoistic, 
ci de interesul patriei comune, sunt din contră convins, că da, 
este rău, şi încă foarte rău, că majoritatea unei țări nu este mul- 
țamită cu aceea ce și pentru ea se numește constituțiune, şi cu 
deosebire acel rău este considerabil atunci, când el, ca și în 
cazul prezent, este pe deplin justificat. Și eu sunt de părerea, 
că să se examineze cauza, sorgintea răului, și desecându-se cât 
mai cu grabă să se vindece răul, căci cu cât va prinde răda- 
cini mai adânci, cu atât va fi mai cu greu de stârpit. 

Stimatul guvern încă are cunoștință despre răul acesta, și 
eu constat cu plăcere, că din jurnale și din informaţiuni private 
am știre, că ar fi şi început nescai pași pentru încetarea răului, 
căci dl ministru preşedinte în călătoria sa întreprinsă înaintea 
alegerilor dietale prin Ardeal s'a pus în atingere cu câţiva bar- 
baţi mai de influință ai Românilor, și precum am înţeles le-ar 
fi şi dat ocaziune ca să-şi precizeze şi pună pe hârtie dorinţele, 
şi precum se vorbeşte, acum Sar află în posesiunea d-sale un 
quasi-memorand, însă așa se vede, că domnului ministru pre- 
ședinte atât i-a venit de bine pasivitatea Românilor transilva- 
neni, încât numai chiar din simpatie cătră ei s'a pus și el în 
pasivitate față cu Românii. 

Onorată cameră! Chestiunea Transilvaniei este o parte 
specială a chestiunii naționale, cel puţin pentru noi Românii, 
şi din această cauza ne-am simțit datori a o subşterne în ca- 
meră în legătură cu aceea. Dee ceriul, ca pașii noștri să aibă 
rezultat salutar pentru patrie. Dee ceriul, ca să pricepem odată, 


www.dacoromanica.ro 


— 12% — 


că inimicii patriei nu sunt a se căută în lăuntrul, ci în afară de 
marginile ei, și că în contra acelora, de cea mai sigură alianță 
putem consideră alianța noastră internă, pacea internă și mul- 
țămirea publică. Dee ceriul să ajungem și aceea, ca toţi să fim 
pătrunși de adevărul, că dacă sunt în lume două elemente avi- 
zate unul la altul, atunci acelea sunt de sigur elementul român 
și cel, maghiar, pentrucă acestora însaș provedinţa, atunci când 
le-a așezat laolaltă între braţele de fier și două naţiuni gigan- 
tice, le-a arătat totodată calea pe care mânecând, în conţelegere 
frățească, dând mână de ajutor în mod reciproc unul altuia, vor 
puteă subsistă şi deveni tari, din contră, unul contra altuia, dä- 
râmând unul puterile celuialalt, irezistibil și negreșit, că ambele 
vor deveni victima molochului. Recomand amendamentul no- 
stru atenţiunii onoratei camere și o rog să-l accepteze».*) 


Vorbirea deputatului D. Bonciu. 


A vorbit tot în ședința aceasta și deputatul român 
Demetriu Bonciu următoarele: | 


«Mărturisesc sincer, că mi-ar fi plăcut cu mult mai bine 
să nu vorbesc. (Ilaritate). Natural, că sub condiţiunea, dacă se pri- 
meşte moţiunea. M'am înscris la cuvânt, pentrucă eram pre- 
gătit la aceea, că mulţi, poate că foarte mulți nu vor primi mo- 
țiunea, prin urmare voiam să vorbesc întru apărarea moţiunei. 
Dar dupăce nu s'a pronunțat nime, că primește ori nu moţiunea, 
credeam, că va fi mai bine să vorbesc atunci, când se va pro- 
nunță cineva în contra moţiunei. De altcum nu am intențiunea 
să mă ocup în mod amănunţit din prilejul acestei moţiuni, res- 
pective la discuţia asupra proiectului de adresă pe articole, cu 
chestia de naţionalitate. Dar după convingerea mea e oportun, 
necesar și folositor totuș, să se dee expresiune în adresă aple- 
cării noastre de a rezolvă chestia de naţionalitate, ori, ca să 
mă exprim mai clar, înclinării noastre de a stărui să fie delă- 
turată chestia de naţionalitate, 

E neîndoios, că art. de lege 44 dela 1868 n'a mulțămit na- 
ționalitățile din patria aceasta. Și cu toate, că naţionalitățile s'au 
supus legii acesteia, pentrucă e lege obligătoare, dupăce ea nu 
a provocat liniştire generală, chestia de naţionalitate există şi 


*) Din «Telegraful Român», anul 1872, Nr. 82, 

va există până atunci, până nu i-se dă rezolvare mai norocoasă. 
O ştim aceasta toți, cari trăim printre naționalități și avem co- 
atingere cu ele. Ştim și aceea, că susțin mulți, dar am auzit şi 
în programe accentuându-se, că la dreptul chestie naţională nici 
nu există, că legea de naționalități nu e insuficientă, și că in- 
suficiența ei o propagă numai unii membri ai naționalităților 
singuratice, conduși de interese egoiste de a se ridică pe umerii 
naționalitaţilor. E acesta un obiceiu mai ales la ceice urgisesc 
naţionalitaţile nemaghiare.  Binevoiţi a-mi crede, că afirmarea 
aceasta e lipsita de orice temeiu. Pentrucă și dacă sunt membri 
singuratici între naţionalităţi, despre cari sar puteă spune ace- 
stea, nu fără motiv, totuș așa cred, că cazurile acestea formează 
excepții, iar excepţiile nu pot îi ridicate la valoare de regulă 
generală. Dar poate fi documentat tocmai contrarul din istoria 
timpurilor de curând trecute. De şasă ani trăim în era mişcă- 
rilor vieţii constituționale, și eu întreb, unde s'a dat cazul, că 
unul sau altul dintre membrii naționaliști să se fi urcat pe umerii 
naţionalitații sale? Eu cel puţin nu cunosc nici un caz, ca pe 
cineva să-l fi ajuns astfel de noroc. Dar ştiu aceea, că astfel de 
indivizi naționaliști, cari au lucrat în contra naţionalității lor, au 
fost remuneraţi, și cu preţul acesta s'au ridicat în sus. 

Onorata casă! Permiteţi-mi ca acum, când e vorba de ne- 
mulțamirea naționalităților, să vorbesc mai ales de naționalitatea 
ale cărei sentimente îmi sunt cunoscute, și al cărei modest membru 
sunt și eu, despre naționalitatea română. Vorbesc deci despre 
naționalitatea română. Sunt convins în sufletul meu, că cetățenii 
de buze române ai patriei nu-și iubesc mai puţin patria, și nu 
doresc mai puţin marirea ei, decât cetățenii maghiari ai ţării. 
Şi ei nici nu cer alta, decât recunoașterea ființei lor naţionale, 
ca să poată trai în patria aceasta, cu Maghiarii împreună, des- 
voltându-și și cultivându-și limba și cultura lor. Dorinţa aceasta 
a Românilor să nu o iee nime în nume de rău, pentrucă ea 
zace în firea dreptului de existență. Dar și de altcum aceasta 
nu poate fi spre paguba statului. Pentrucă eu sunt convins, că 
celce nu-și iubeşte .naționalitatea, ori se lapădă de ea, nu-i do- 
reşte favoruri: nu iubește nici patria. Dar şi în alte direcții va 
da naştere la virtuţi salutare mulțămirea naționalităților, pentrucă 
dacă-și vor desvoltă naționalităţile cultura lor proprie, prin 
aceasta vin educate, nu numai pe seama lor, ci și pe seama 
patriei. 

Acestea sunt nizuințeje noastre, jar nu jnsinuările, suspiţio- 
nările, că Românii lucră în contra integrităţii patriei, ori că 
vreau să se desfacă de tot de catra ea. Ştim noi bine, Românii, 
că numai în patria aceasta ne putem căută și află fericirea, știm 
că în patria aceasta, împreună cu Maghiarii, trebue să traim şi 
să murim, Știm, ca celce ataca statul acesta şi existența sa, atacă 
existența naţionalităţii noastre proprii, Ştim, că în timpuri cria 
tice suntem chemaţi, ca împreuna cu Maghiarii să apărăm pa- 
tria, iar în zile de pace cu Maghiarii împreuna avem să colas 
borăm la crearea de instituţiuni salutare. 

Dar atunci, când necontenit suntem împedecaţi în aspiras 
țiunile noastre naţionale, cari merg paralel cu patriotismul nos 
stru, când în chestii de existenţă naţională trebue sa luptăm în 
contra puterii negaţiunei, când educarea și cultura noastră nu 
se împărtaşeşte de nici o atenţiune, cu toate că la sarcinile pu- 
plice ale statului noi tot așa contribuim ca și acei cetăţeni ai 
patriei pentru a căror cultură naţională se aduc toate jertfele 
posibile din partea statului: nu luaţi dvoastră în nume de rău 
Românilor, că nu sunt mulţamiţi, și că cuprinși fiind din acest 
motiv de amarăciune, în timpuri critice se vor ţineă chemaţi 
întâi de toate săsşi salveze existența proprie naţională. 

Mărturisesc, că nici odata mam simţit nefericire mai mare 
pentru patria mea decât atunci, când, deși eram tinar încă, am 
văzut toate naţionalităţile luptând și sângerând în tabăra străina. 
Nici odată sentiment patriotic mai dureros nu ma cuprins, ca 
atunci, când am auzit, că una ori alta dintre trupe a învins ori 
a fost învinsă, pentrucă simţiam, și întrun caz şi într'altul, că 
din învingere nu învingătorii, ci dușmanii patriei vor trage fo- 
losul. Eu nu doresc, și cred că nici consoţii mei de principii 
nu doresc, ca lucrul să se mai repeteze vresodată. Dorim însă, 
ca nici odată să nu mai poată să noteze istoria viitorului ţării 
astfel de lupte. Şi când dorim aceasta, nu ne putenr închipui 
altcum păsibilitatea realizarii dorinței, decât prin mulțămirea 
naționalitaţilor, prin promovarea culturei lor, făcând să dispară 
din vreme necesitatea, ca în vremuri critice să se mai gândească 
întâi la apărarea existenţei lor naţionale. In mijlocul astorfel de 
sentimente cutez să afirm şi să spun, că rezolvarea în acest sens 
a chestiei naţionale, ori mai bine, nizuinţele noastre și înclină- 
rile noastre de a face sa dispară, e necesar și oportun să afle 
exprimare în adresa dată ca răspuns. Oportunitatea se arată 

față de coroană, onorată casă, pentrucă suntem convinşi, că 
inima de parinte a Maiestăţii Sale bate deopotriva pentru feri- 
cirea și mulțamirea tuturor naționalităților din patria aceasta. 
Prin urmare e sigur, ca cu bucurie va primi declaraţia despre 
“prevenirea onorâtei case în direcția aceasta. 

Ținem că e necesar lucrul acesta, onorata casă, pentru 
aceea, pentrucă vazând naţionalitaţile, că a fost precizată în 
adresa direcţia, care va formă problema și direcţia viitorului, 
vor începe sa priveasca cu nădejde liniştitoare în viitor. 

Fiind vorba și despre Ardeal, cer permisiune, onorată 
casă, ca să-mi precisez şi în privința aceasta în câteva cuvinte 
parerea mea. Ardealul e legat prin legea uniunei de țara aceasta 
astfel, că ambele ţări formează o patrie comună, ori cel puţin 
ar trebui să formeze. A fost unit adecă trupeşte, în urma ad- 
ministrarii, dar sufleteşte nu e unit. Eu a-şi dori, ca aceste două 
țări sa se unească şi în însuflețire, şi daca așa Sar puteă face 
unirea, sigur ca ea ar îi solidă. Şi se poate ajunge și aceasta» 
numai sa fim cu încredere unii fața de alții. Să fim toleranţi, 
sa fim echitabili fața de marea majoritate a poporaţiunei acelei 
țari, şi sunt sigur, că contrastele se vor aplană și anomalia de 
acuma din Ardeal va disparea. 

Să-mi permită onorata casa să mai reflectez la o împre- 
jurare, amintită aici cu ocaziunea desbaterii asupra adresei, şi 
pe care nu o pot lăsă să treacă făra observare. Stimatul con- 
deputat loan Gozman spuneă, că dânsul nu e naţionalist bigot, 
şi că el are o naţiune glorioasă, adeca întreaga poporaţiune a 
patriei acesteia. Punctul acesta de vedere îl acceptez şi eu cu 
placere, și zic şi eu, că și pentru mine acesta e poporul po- 
litic, cel compus din întreaga poporaţiune a patriei. Şi zic şi 
eu, ca în sens diplomatic națiunea maghiara e şi națiunea mea. 

Dar când le spun acestea, nu pot acceptă calea şi mijloa- 
cele, modul şi calea, care nu e calea, nici a naţiunei întregi, 
nici a unei părți din națiunea aceasta, cel puţin nu calea con- 
stitnțională, şi nu pot acceptă nici aceea ce a spus, că dorința 
sa e numai aceea, ca ţara să poarte grijă și de noi, săracii cei 
rămași îndărăt. Eu, onorată casă, nu ştiu, dacă atunci, când pre- 
tensiunile naţionaliste au fost în parte realizate, deşi nu pe cale 
constituţională, dl deputat luat-a parte la ele ori nu? Asta nu 
o ştiu. Dar aceea știu, ca eu nu am luat parte la ele, şi că eu 
numai pe cale constituțională mi-am închipuit sigura pertractare 

a chestiunei acesteia, ori discutarea ei. Despre aceasta am fost 
prea convins. Dar știu și aceea, că o astfel de ajutorare a să- 
racilor, cum o cere dsa, e glasul milei, nu glasul dreptului, nu 
glasul constituţiei, care poate fi aşteptat în țară constituțională. 
Recomand moţiunea spre primire». *) 


Casa respinge moţiunea deputatului Parteniu Cosma. 


Interpelările deputatului Alex. Buda. 


Şedinţa din 18 Noemvrie 1872. Deputatul român 
Alexandru Buda adresează ministrului de finanţe o in- 
terpelare, întrebându-l, dacă e adevărat, că minele de 
cărbuni, aramă și fier din Ardeal, sunt de vânzare și că 
banca franco-ungară vrea să le cumpere cu șase mi- 
lioane de fiorini? Cerut-a guvernul în privința aceasta 
informaţiuni dela direcția de mine din Cluj, ori are in- 
tențiunea să le ceară? 

Se va comunică ministrului de finanţe. 

In şedinţa din 10 Decemvrie 1872 tot deputatul 
român Alexandru Buda a adresat ministrului de finanțe 
o altă interpelare, de cuprinsul următor: 


«Onorată casă! Tocmai acum am primit rugarea munci- 
torilor din Kapnikbânya în chestia sistării favorurilor erariale. 
Onorată casă! Starea lucrului e pe scurt aceasta. Baieșşii s'au 
împărtășit de secole -de favorul, că erariul îi provedeă cu ce- 
reale pentru prețuri mai moderate. Acum de curând sa dat o 
ordinaţiune, în urma careia favorul acesta se detrage dela clasa 
săracă muncitoare, cu începere dela 1 lanuarie. Nu vreau să 
motivez acum pe larg, ci-mi rezerv pentru mai târziu desvol- 
tarea părerilor mele. Dar asupra unui lucru vreau să atrag 
atenţiunea casei, anume, că celuice numai odată a fost în o baie, 
na putut să-i scape din vedere mizeria căreia îi este expus bä- 
ieşul. Băieşul ware o talpa de pământ. Moșia şi capitalul său 
îl formează braţele. Dacă baia nu i le nimiceşte dela anul al 
7-lea al etății până la al 40-lea, și aşa nu mai e capabil de 
muncă, după constatarea medicilor. 

Onorată casa! Eu sunt amic al unei bune economii de 
stat, mai ales când ne aflăm în fața unui deficit de 70 milioane. 


*) Din Ziarul Dietei de pe anii 1872—1875. 

Sunt amic al bunei gospodarii de stat și a stricteței la facerea 
cheltuelilor, ales când ne aflăm la marginea ruinei. Dar eco- 
nomizarea aceea, că se luăm bucătura dela băieșul cel sărac, 
nu o ţin de consunătoare cu umanismul. Băieșii aceștia declară 
în rugarea lor, în mod serios, că dacă ordinaţiunea guvernului 
se va execută, ei își strâng hainele și nici unul nu mai rămâne 
la baie. De aceea adresez următoarea interpelare: 

Are cunoștință ministrul de finanțe despre publicarea acelei 
ordinaţiuni, prin care se detrage cu începere dela 1 Ianuarie 
1873 favorul acordat prin contract clasei muncitoare dela băile 
erariale din Kapnikbânya și folosit până acuma de secole fără 
conturbare, favorul de a se da muncitorilor cerealele trebuin- 
cioase pe un preț limitat din partea regescului erar? Dacă da, 
are intențiuni serioase ministrul de finanțe să execute acest 
ordin fatal? Dacă da, primește asupra sa ministerul de finanțe 
răspunderea pentru urmările ce le va aveă executarea acestei 
ordinaţiuni ?» *) 

Prezidentul : Se va comunică domnului ministru de 
finanţe. 


Legea de colonizare. 


Tot în ședința aceasta din 10 Decemvrie 1872, la. 
discuția pe articole asupra legii de colonizare, vorbește 
deputatul român Vichentie Bogdan următoarele : 


«Eu văd în legea aceasta realizat un principiu, pe care din 
punct de vedere de drept nu-l aprob. Se începe la $-ul 9 (acesta 
eră în discuţie), în care se spune, că în cazul, dacă coloniștii 
sunt colonizați prin contract pe vecie, dar nu vreau să se fo- 
losească de dreptul de a-și răscumpără datoria, proprietarul 
de pământ să-i poată da afară, să-i scoata din casele lor şi din 
extravilanele lor și să rămână proprietatea sa. Asta se spune 
deja în §-ul 9. Cu privire la contractele interimale înțeleg dreptul 
proprietarului de pamânt, că dacă coloniștii nu vreau să se fo- 
losească întrun anumit restimp de dreptul de a-şi rascumpără, 
în înțelesul legii, intravilanele şi extravilanele, să-i poată da afară, 
pentrucă prin aceasta unul din scopurile legii, anume, acela, ca 
să fie sistate raporturile cari ne revoacă în memorie vechiul feu- 
dalism, este atins. Dar aceasta nu se poate aplică, după mo- 


*) Din Ziarul Dietei de pe anii 1872—1875, 

desta mea parere, la comunele de colonişti, cari au fost înfiin- 
tate pe baza contractului legat pe vecie, pentrucă legislaţiunea 
ar nimici prin aceasta un contract până aci valabil. lar asta e 
după parerea mea cu neputința. Dar şi în cazul acesta legis- 
laţiunea are un scop, care vrea sa fie ajuns, anume, ca rapor- 
turile cari ne revoacă feudalismul în memorie să fie sistate. Eu 
însă nu pe calea aceasta le-aș sistă, ca declar contractul de ne- 
valid, pentrucă cu ştirea mea nu există nici unde lege, care ar 
voi să nimicească contracte legate în regulă. Insuș proiectul 
acesta de lege arată, ca nu voeşte să nimicească contracte exi- 
stente, chiar dacă sunt şi interimale, întrucât adecă și comunele 
colonizate cu contracte interimale, dacă încă nu a expirat con- 
tractul, le îndreptaţeşte a câştigă valoare pentru contractele lor 
pe tot timpul restant. Pentruca scopul legislaţiunii să fie atins, 
eu a-și aveă altă cale. Anume, dacă comuna colonizată cu con- 
tract pe vecie nu vrea sa-și răscumpere datoria, sa fie indrep- 
tățit proprietarul sumei de răscumpărare, ca în ptivința stabilirei 
sumei de răscumpărare să înceapă proces. Dar ca să dee oa- 
menii afară, la nici un caz nu J-aș îndreptăți. Ţin aceasta de o 
violare de drept şi de o imposibilitate, cu atât mai vârtos, 
cu cât coloniștii au întrat în proprietatea pământurilor deja 
atunci, când au fost legate contractele de natura aceasta. Oa- 
menii sunt trecuţi ca proprietari în cartea funduară şi proprie- 
tatea lor e îngreunată cu sarcini. Raporturile acestea nu pot fi 
deci sistate, și după părerea mea e nedreptate să fie sistate astfel, 
că proprietarul de pământ îi deposedează. 

De aceea, eu la paragraful acesta, în care e exprimat prin- 
cipiul deposedării, dar și la §-ul 14, voiu înaintă câte-o modi- 
ficare. La §-ul acesta fac modificarea următoare: În alinea primă 
a S-ului 9, şirul prim, cuvintele acestea «doi şi respective» sa 
fie șterse. Aci se face adecă provocare la paragrafii, în cari e 
vorba despre coloniștii cu contracte pe vecie, pentrucă §-ul acesta 
declară, că întreaga proprietate a colonistului, cu tot ce-i apar- 
ține, să rămână proprietatea colonizatorului. Asta să se şteargă. 

La §-ul 14 voiu face propunerea, să binevoiţi a sprijini şi 
a acceptă ideea, ca respectivul să nu poată deposedă, ci dacă 
coloniştii nu vreau sa sa folosească de dreptul de răscumpărare, 
colonizatorul să fie îndreptăţit să înceapă proces pentru stabi- 
lirea sumei de răscumpărare».*) 


*) Din Ziarul Dietei de pe anii 1872—1875. 


www.dacoromanica.ro 


— 135 — 


Propunerea deputatului român Vichentie Bogdan 
nu se primeşte. 


Vorbirea deputatului Petru Nemeș. 


În şedinţa din 11 Decemvrie 1872 a vorbit depu- 
tatul român Petru Nemeș, tot la discuţia pe articole asupra 
legii de colonizare, următoarele: 


«Nu aveam intențiunea să vorbesc, dar după vorbirile au- 
zite astăzi e imposibil sa nu ridic cuvântul în chestia aceasta, 
pe care am fericirea a o cunoaşte şi eu. Cu ocaziunea desba- 
terilor de ieri şi alaltăieri am auzit accentuându-se din partea 
onoratei opoziții idei foarte liberale. De aceea ne-a surprins 
foarte mult astăzi, că din partea unor membri ai aceleiaș sti- 
mate opoziţiuni, mai ales din partea acelora, cari aşazicând sunt 
interesați în cauză, s'a dat lupta pentru idei cu totul de altă 
natură. 

Aşi fi dorit şi eu să fac o moțiune la §-ul acesta, dar acum 
abstau dela intențiune şi fac numai observarea, că dacă se pri- 
meşte propunerea facută, ar ajunge în situaţie și mai tristă co- 
loniștii de sub a) şi coloniștii de sub 8), pentrucă atunci dintre 
coloniştii de sub a} abiă zece la şută pot să-și dovedească cua- 
lificaţia,. pe când pentru ceialalţi nu se cere alta, decât aflarea 
în posesiune. 

După vorbirile liberale de ieri eram de credinţa, când a 
luat cuvântul stimatul domn propunător, că poate că vrea să 
facă propunere cu privire la dispoziţia luată faţă de cei de sub 
punctul 8), și că poate în privința aceasta vrea, în înţelesul pro- 
iectului de lege al dietei trecute, să propună în locul teritorului 
de 800 stânjini un teritor de cincisprăzece jughăre. Asta ași fi 
sprijinit-o cu plăcere, pentrucă dacă se primeă, eră restabilită 
proporția între teritorul de 15 jughăre din săcuime și teritorul 
de- patru jughăre dat coloniştilor din Ungaria. Pentrucă vor 
binevoi a ști stimaţii domni deputaţi, că acolo numai munţi sunt, 
cari se pot folosi numai ca pășune și fânaţe. 

Eu deci, ridicându-mi cuvântul, nu pot decât să sprijinesc 
propunerea comisiunii centrale şi să o recomand onoratei case 
spre primire». (Aprobări).*) 

Vorbirea deputatului M. B. Stănescu. 


Tot la S-ul acesta, 25, vorbește deputatul român 
Mircea B. Stănescu următoarele: 


«Onorată casă! Onestitatea și cavalerismul naţiunii ma- 
ghiare sunt lucruri cunoscute în lumea întreagă. La aceasta se 
provoacă, nu numai ţara, ci şi străinătatea însaș. Eu acestora 
le atribui, că cel puţin până la 1848 nu eră în us să se regu- 
leze în scris fiecare nou raport de drept. Eră destul cuvântul 
de onoare, Că de atunci s'a schimbat situaţia, şi că printre alte 
obiecte de modă venite din străinătate, a întrat la noi şi punerea 
pe hârtie a cuvântului de onoare, nu e vina noastră. Dar fapt 
e, că propunerea domnului Becze Antal nu acuma, ci peste se- 
cole va fi la loc, când se va face provocare la contracte scrise, 
E fapt deci, că înainte de 1848 contractele scrise mau fost în 
us, ori au fost rare. Și dacă mau fost, întreb pe domnul de- 
putat Becze Antal, cum poate pretinde contracte scrise, fără nici 
o deosebire, pentru dovedirea astoriel de chestii de colonizare, 
când chiar dl deputat Orbán Balázs, care-l sprijineşte, a recu- 
noscut, că imigranții au legat cu primăria comunei de acolo 
numai învoială verbală? Contracte formulate în scris mau putut 
fi legate. Dacă recunosc că e aşa, mă mir cum pot sprijini pro- 
punerea lui Becze, în care se cere în mod determinat, că colo- 
niștii sunt datori să-și dovedească drepturile cu scrisori, pentrucă 
atunci ajungem în contrazicere cu noi înşine, căci ar fi de- 
cretată in lege dovedirea în scris. Celce folosește în pace 
pământurile remanenţiale din vremuri de înainte de 20 de ani, 
le ţine şi mai departe în posesiune. Eu aşa cred, că legea de 
colonizare nu vrea să fie mai puţin liberală decât legea din zi- 
lele acelea. În cazul, că sar primi propunerea lui Becze, cade 
întregul principiu și atunci, cel puțin după a mea părere, colo- 
niștii mar căpătă nimica, pentrucă nimica mar puteă să dovedească 
în scris, Astfel nu regulăm proprietatea, ci creăm raporturi de- 
solate de proprietate, iar poporului îi pricinuim amărăciune. 

Ţin că e cu mult mai liberal proiectul de lege al comi- 
siunii centrale, decât propunerea făcută, durere, de un condes 
putat din partea aceasta. Nu aflu de necesar, ca paragraful să 
meargă la comisiunea centrală pentru o nouă formulare, pen- 
trucă a fost acolo, și domnii aceştia au vorbit și acolo, și totuș 
nau putut convinge cu argumentele lor majoritatea, De aceea 

şi eu, cum spune Paczolay, votez pentru proiectul comisiunii 
centrale». *) 


Paragraful nu se votează în textuarea originală a 
comisiunii, ci se redă comisiunii ca să-l forrhuleze de nou. 

In şedinţa din 13 Decemvrie 1872 deputatul român 
Petru Nemeș vrea să facă o propunere cu privire la §-ul 
25 din legea de colonizare, dar dupăce îi spune prezi- 
dentul, că propunerea nu are loc, fiindcă nu $-ul 25 din 
legea de colonizare e la ordinea zilei, își retrape pro- 
punerea. 


Deputatul Alex. Buda prezintă o rugare. 


În şedinţa din 16 Decemvrie 1872 vorbeşte înainte 
de a se întră în ordinea de zi deputatul român A/ex. 
Buda următoarele: 


Onorată casă! Îmi iau voe să depun două petiţiuni pe 
masa onoratei case. Una e rugarea tuturor muncitorilor din 
Kapnikbânya, pentru exoperarea și pentru mai departe a life- 
rarii cerealelor, sub condiţii avantagioase, din partea înaltului 
erar pe seama lor, iar ceealaltă e rugarea consiliului școlar din 
cercul inspectoral al comitatului Ugocea, în chestia ameliorării 
situației triste actuale a învățatorilor poporali. 


Onorată casă! Îmi iau voe sa atrag atenţiunea onoratei 
case asupra petiţiunii din urma. Imi voiu spune pe scurt în 
câteva cuvinte părerea mea. Eu nu-mi tem patria de armele 
străinilor, dar mi-o tem de cultura străină, care se apropie ca 
lava de inima patriei noastre, şi care nu numai patria, ci și exi- 
stența comună naţională, pe toţi ne ameninţă şi ne poate duce 
la primejdie. Acestei primejdii, acestei lave, nici Dunărea, nici 
Tisa, ba nici Carpaţii nu pot să-i pună pedecă, pentrucă înain- 
tează şi răstoarnă, încet dar sigur, câtă vreme există popoare 
neculte. Eu, onorată casă, nu pot sa motivez de data aceasta 
rugarea, dar la timpul său îmi voiu spune părerea asupra ei. 
De astădată doresc numai atâta, ca să nu treacă onorata casă 
cu vederea soartea tristă a învăţătorilor poporali, care e conto- 
pită, e strâns legata de instrucția și educaţia poporului. Rog 
m 

însă şi onorata comisiune patiţionară, ca să binevoiască a da 
rugării atenţiunea cuvenită». *) 
Prezidentul: Rugările se predau comis. petiţionare. 


Interpelările deput. Alex. Roman. 


la apoi cuvântul deputatul român Alexandru Roman 
şi vorbeşte următoarele : 


Onorată casă! O interpelaţie îmi iau voe să adresez dom- 
nului ministru de interne, (Ceteşte): În mai multe comune dela 
graniţele Ardealului bântuesc boale molipsitoare, cunoscute sub 
numirea de difterie şi ciuma de grumaz, așa, că în comuna 
Bicaz, din 2600 locuitori în 5 luni au murit 235. După părerea 
experţilor boala ar puteă îi împedecată, prin intrevenirea medi- 
cilor pricepuţi. Întreb deci, de ce nu trimite guvernul la Bicaz, 
Zsedânypatak, Alfalu, Tolgieș, Topliţa şi Berbor medici price- 
puţi? Singurul medic, trimis acolo nu e suficient "pentru a da 
bolnavilor îngrijirea trebuincioasă. Și după afirmarea celor din 
Bicaz nici nu se uită la bolnavi și locuește atât de departe, 
încât în 3—4 zile abiă ajunge pe la bolnavi, când de regulă îi 
gasește morți. 

Onorată casă! Morbul acesta, dupăcum a observat şi «Pe- 
ster Lloyd», grasează cu așa putere, încât în luna aceasta i-au 
căzut jertiă 75 de oameni, și așa cred, că un medic singur nu 
poate corăspunde misiunii de a împedecă lăţirea unui morb 
periculos și lipicios ca acesta. De doi ani grasează morbul 
acesta în vecina România, și numai cu mari opintiri a putut fi 
sufocat și în capitală. La noi la graniță aşa se vede, că nu se 
dă prea mare atențiune acestei chestii, şi de aceea îmi iau voe 
să adresez d-lui ministru de interne înterpelarea aceasta, dupăce 
cu recunoștință trebue să accentuez, că aici în oraș s'au luat 
grabnice și eficace dispoziţiuni, și-l rog să binevoiască să iee 
dispozițiuni grabnice şi în privința aceasta. 

A doua interpelare o adresez d-lui ministru de justiţie. E 
dictată de declaraţia făcută în ședința de Sâmbătă în chestia 
procesului dintre conții Haller Ferencz și Jozsef. E următoarea: 
Are cunoștință dl ministru, că în procesul dintre contele Haller 
Jozsef şi Halle? Ferencz, în care sa ordonat sechestrul preventiv, 

tribunalul regesc din Sighișoara a dat afară, fără nici o abzicere, 
întregul personal aplicat pe moşia contelui Haller Ferencz, anume, 
administratori şi servitori, cu toate că personalul nu stă sub proces? 
Prin urmare, procedura aceasta, abstrăgând dela pagubele eco- 
nomice cari se fac, mai constitue și un act de volnicie fără pă- 
reche pe terenul justiţiei! 

Are cunoștință dl ministru, că în acelaş proces, judecătoria 
amintită mai sus, cu toate că aveă să iee dispoziție numai cu 
privire la sechestru, a deposedat și a dat afară pe proprietarul 
actual, conte Haller Ferencz, cu întreaga familie, o procedură 
care nu se unește, nici cu umanismul, nici cu ideea de drept? 

Dacă dl ministru are cunoştinţă despre aceasta, și fiind evi» 
dent, că tribunalul regesc din Sighişoara a procedat așa, ori din 
nepricepere, ori din preocupare, cum se face totuș, că rugarea 
părții păgubite, a contelui Haller, înaintată dlui ministru cu luni 
mai nainte pentru delegarea altei judecătorii şi urgentată de re- 
peţiteori, până acuma nu a fost rezolvată, şi astfel numitul conte 
Haller Ferencz, fiind scos din propria moșie, e pus la discreţia 
judecătoriei din Sighişoara ? 

Ce intenţionează di ministru'a face şi a dispune, ca o astfel 
de procedură, care compromite justiția maghiară, pe viitor să 
fie împedecată>?*) 

Prezidentul: Ambele interpelaţiuni se vor comunică 
domnilor ministri respectivi. 


Interpelarea deput. M, B. Stănescu. 


In şedinţa din 18 Decemvrie 1872 deputatul Mircea 
B. Stănescu a făcut următoarea interpelare: 


«Onorată casă! Eu atât în susținerea, cât şi în desfășurarea 
lor, nu pot să sprijinesc așezămintele privilegiilor personale şi 
distincțiile decorative, fiindcă ele, în urzirea lor, ca urmări ale 
domnirei. tiranice, stau în contrazicere cu principiile democraţiei 
curate. 

Până atunci, până se mai susțin înca, ele trebue deci să 
se mărginească la considerarea dreapta a meritelor adevărate. 

Cine sunt aceia, cari sunt chemaţi, ca în prima linie să in- 
formeze coroana şi să-și dee parerile asupra meritelor pe cari- 

cetăţenii statului și le-au câștigat pe terenul civil ori pe cel bi- 
sericesc? 

Sunt aceia, cari stau cu dânşii în cea mai deaproape atin- 
gere, cari controlează întreaga lor lucrare, deci aceia, cari mai 
bine cunosc cariera oficială a lor, — superiorii. 

Am aflat de trebuinţă să premit aceste zise, lar acum, con: 
siderând, că în 'vremile mai noue mai mulți preoți gr.-ort. din 
dieceza română gr.-ort. aradană au fost decorați cu semne de 
distincţie, precum se zice «pentru meritele ce și-le-au câştigat 
pe terenul bisericesc», dar fără ca onoratul guvern, şi respective 
dl ministru ataşat pe lângă persoana Maiestăţii Sale, să fi cercat 
a-și câştigă dela nemijlocit competenta ocârmuire diecezană, şi 
mai cu seamă dela episcopul diecezan, desluşirile pretinse și 
deplină convingere asupra adevăratei firi a meritelor deosebite; 
considerând, că prin această procedură a sa onoratul guvern, 
pe deoparte ignorează competenţa și cercul de autoritate al ocâr- 
muirii unei dieceze, recunoscută prin lege ca autonomă, de altă 
parte slăbeşte datoritul sentiment de respect și legătura de sub- 
ordinaţiune între subalterni și superiorii lor; în sfârșit, conside- 
rând, că din o asemenea procedură ar urmă foarte adeseori re- 
munerarea celor nedemni, precum s'a întâmplat și în cazul de 
față, fiind adecă remunerate, nu «meritele bisericești», luate în 
puterea cuvântului, ci meritele pe carj şi le-au câștigat respec- 
tivii ca «corteși», în soldul partidei din dreapta, ceeace stă în 
contrazicere cu teoria şi cu scopul decorării, distingerei, remu- 
nerarii, şi ceeace, în loc sa producă zel și nizuință spre bine, 
mai mult va demoraliză: 

Tocmai pentru aceea îmi permit să fac domnului ministru 
ataşat pe lângă persoana Maiestăţii Sale urmatoarea interpe- 
laţiune: 

Cari au fost motivele, din cari cu ocaziunea decorarii cu 
semne de distincție a mai multor preoți gr.-ort. din dieceza ro- 
mână gr„ort. aradană, după comunicatul din «Budapesti Köz- 
löny», sub titlul meritelor câştigate pe terenul bisericesc, dl mi- 
nistru înainte de toate ma ascultat pe competentul cap biseri- 
cesc. și na cerut părerea lui asupra acelor merite câştigate pe 
terenul bisericesc ale respectivelor fețe bisericeşti, remunerate 
cu distincții decorative? 

Are dl ministru de gând, ca în viitor, în cazurile unor ase- 
menea distingeri, să urmeze o procedură mai corectă, da ori nu? 

Onorată casă! Dacă acesta nu este cel dintâi, e totuș uti 
rar caz, ca dl ministru atașat pe lângă persoana Maiestăţii Sale 
să fie interpelat. Sper deci, că în curând va binevoi să răs- 
pundă la interpelațiunea ce i-am adresat, Rog să i-se comu- 
nice interpelarea», *) 


Deputatul S. Borlea vorbeşte la budget. 


În şedinţa din 28 lanuarie 1873, la discuția gene- 
rală asupra budgetului, a vorbit deputatul român Sigis- 
mund Borlea următoarele: 


«Onorată casă! Cu toate că din vorbirea domnului mini- 
stru-prezident se poate deduce, că guvernul ar dori să fie con- 
siderat de guvern hou, căci, cum spuneă, abiă sunt câteva săp- 
tămâni de când a luat conducerea actualul guvern, ba se poate, 
că sunt mai mulți, cari vor voi să întituleze guvernul actual ca 
guvern nou, eu nu-l consider, nu-l pot consideră de nou, din 
motivul, ca nu numai, că pe lângă vechiul sistem se ţine și de 
principiile de mai nainte, dar şi persoanele sunt aceleaș. Așa 
mi se pare, că cu reînoirea acestui guvern așa am păţit-o, ca 
copilul sărac de odinioară, ale cărui haine erau foarte învechite, 
și însuș tatăl său vedeă, că cu astfel de haine nu se mai poate 
prezentă printre oameni, și l-a și mângăiat cu cuvintele, să se 
poarte numai bine până la Paşti, că atunci îl îmbracă de nou, 
din creştet până în tălpi. Băiatul sa purtat bine şi la Paști a 
așteptat sa-i vină hainele nouă. Tatal său însă s'a pus, și dintr'o 
jachetă veche a facut copilului căciulă nouă, întrucât adecă din 
lucru vechiu poate face cineva lucru nou, și în locul jachetei, 
avansată acum la rang de căciulă, a pus un suman vechiu, și ve- 
chiturile acestea le-a legat într'o măramă de diferite colori și 
le-a trimis cu mare ceremonie copilului la Paşti, ca haine houa. 
Copilul, desfăcând pachetul, şi văzând cum îi surâd vechiturile 
prea cunoscute, în amara sa surprindere, fără voe, a spus ur- 
mătoarele: Tată, tată, tu totuș ești un mare hoț. Ai recunoscit și 
tu, că hainele mele sunt atât de învechite, încât nu mă mai pot 
arată printre oameni cu ele, și acum vrei să mă amăgești cu 
vechiturile acestea, legate în măramă frumoasă, făcându-mă sa 
cred, că sunt haine nouă, Dacă acestea sunt haine nouă pentru 

tine, ține-le numai pe seama ta. Mie nu-mi trebuesc, pentrucă 
pe mine nu ma poţi amăgi; 

După această mica abatere, trecând la obiect, recunosc, 
onorată casă, că sub guvernul absolutistic ţara nu a avut credit 
mare, popoarele țarii nu s'au scaldat în mare fericire, şi recu- 
nosc, că aveam de purtat mari sarcini, şi ca poporul a fost des- 
poiat cu puterea şi pe cale ilegală de mai multe drepturi. Dar 
după părerea mea fara nici astăzi nu are credit mai mare, iar 
locuitorii yem sub sarcini mai multe și mai grele, şi sunt îm- 
povăraţi cu dări mai mari ca mai nainte, pe când de drepturile 
de cari l-a despoiat guvernul absolutistic pe cale ilegală e des- 
poiat acum poporul pe cale legală. Dacă deci poate să fie ceva 
deosebire între guvernul absolytistic și cel actual, cu privire la 
creditul țării și situaţia poporului, este numai aceea, că guvernul 
absolutistic şi-a executat voința pe cale ilegală, iar guvernul 
actual pe căi meșteșugite şi strâmbe, legalizând ilegalităţile. E 
adevărat, că dl ministru de finanţe și dl deputat Gorove István, 
ba mai mulţi dintre deputaţii guvernamentali, s'au nizuit a arătă, 
că nu e răul atât de mare, că avem deficitul acesta enorm de 
mare, pentrucă ţara şi poporul s'a îmbogăţit foarte mult. Sau 
nizuit a o dovedi aceasta, provocându-se la multe milioane. Imi 
pare şod, că dacă au întrat în ţară atâtea milioane, nu ni se 
spune unde e această bogăţie, unde sunt multele milioane, căci 
cassele guvernului sunt goale, iar lipsa de bani la toate clasele 
poporaţiunei e foarte simțită. Asta nu poate fi negat. Iar dl 
deputat Gorove a accentuat mai ales, că sub sistemul și gu- 
vernul acesta cât de mult s'a urcat prețul pământului. Afirmă, 
că cu 30—40, 60 şi cu 100 de procente, în cele mai multe ca- 
zuri, s'a urcat preţul pământului, făcând apoi socoteala, că ţara 
Sa îmbogăţit cu 58 milioane, numai în valoarea urcată a pă- 
mântului. 

Mie aşa mi se pare, că sfimatul domn deputat conclude 
urcarea preţului pământului din faptul, că unele bănci din străi- 
nătate au cumpărat cu prețuri urcate mai multe domenii din 
cele mai frumoase și mai bune din patria noastră. Dar eu 
tocmai de aici nu pot deduce, că ţara sa îmbogăţit, ci tocmai 
din contră, că a sărăcit. Pentrucă dacă actualii proprietari sunt 
siliți să-și vândă moșiile, şi în țară nu se găseşte nime să le 
cumpere, ci le cumpară cei din străinătate, de aci urmează, că 
la noi nu sunt bani, că fara și poporul a sărăcit, 

Dar eu nici nu văd mare noroc în faptul, că cele mai fru- 
moase și mai bune moșii ale țării le cumpără străinii. Pentrucă 
dacă va merge tot aşa, ajungem acolo, că pământurile cele mai 
frumoase și mai productive ale ţării, şi cu ele țara însaș ajunge 
în mânile străinilor, iar nouă ne rămân pământurile slabe și ne 
rămâne sărăcia. Aşa apoi va fi greu a guvernà. Eu aşa cred, 
că urcarea, ori scăderea preţului pământului, nu are să fie de- 
dusă din aceea, că cu ce preț a cumpărat o bancă străină ori 
alta un domeniu oarecare, ci din aceea, că prin mânile popo- 
rului cum trece în vânzare mica proprietate? lar că preţul mi- 
cilor proprietăţi ale poporului scade, e uşor de dovedit, și e 
evident faptul, dacă luăm în considerare mulțimea înspăimân- 
tătoare de licitaţiuni judecătoreşti, excrise asupra proprietăților 
de pământ, cu ajutorul cărora în fiecare zi se vând judecăto- 
reşte micile proprietăţi. Şi de regulă nu se vând la prima lici- 
tațiune, fiindcă nu se găsește nime să dee pentru ele prețul de 
strigare. Aşadară nu sa urcat preţul pământului, ci a scăzut 
foarte mult. Adevărat, că unul ori altul s'a îmbogăţit sub sistemul 
acesta, şi e adevărat, că unii au câștigat milioane. Dar poporul 
însuș nu sa îmbogăţit, ci a sărăcit. lar din îmbogățirea unor 
oameni nu se poate conclude logiceşte, după părerea mea, că 
sa îmbogăţit ţara şi poporul. 

Domnul deputat Mariăssy, pentru a dovedi cât de mult 
ne-am îmbogăţit sub sistemul acesta, spuneă, că sunt foarte 
multe vite în ţară, deci și în vite sa îmbogăţit ţara, căci ace- 
stea reprezintă milioane. 

Eu însă trag la îndoială, că domnul deputat Mariâssy s'a 
supus sarcinei de a îi numărat vitele şi galițele în anul acesta, 
ori în anul trecut, umblând din sat în sat, dela casă la casă, ci 
probabil că a luat datele din vre-o statistică, compusă pe baza 
recensemântului făcut la anul 1869/70. De atunci însă au trecut 
trei ani! Iar în curs de trei ani ţara a sărăcit foarte. Poftiți şi 
numărați acuma vitele din ţară şi eu nu cred să aflaţi nici a 
treia parte din cele de atunci. Eu așa dau cu socoteala, că mo- 
tivul deficitului mare şi înspăimântător de acuma este acela, că 
ministrul de finanţe, guvernul și partidul guvernului, ne-au pre- 
zentat totdeauna, nouă și ţării întregi, ca splendidă starea finan- 
ciară a ţării. Dacă cineva a negat-o aceasta, guvernul o tot as- 
cundeă, până însă în cele din urmă a eşit cuiul din sac şi nu 
sa mai putut ascunde nimica. Atunci a venit și guvernul şi a 


www.dacoromanica.ro 


— 144 — 


spus, că da, așa este. Dar după cum a spus şi dl ministru= 
prezident în vorbirea sa, vina o poartă guvernul şi casa, noi 
fiecare. 

Eu tare ma tem, ca cu sistemul cel nou de acuma, anume, 
de a face cu tot preţul să creadă lumea cât suntem de avuţi, 
că ce ţară avuta avem, vom ajunge la un asemenea rau, dacă 
nu chiar la mai mare, și atunci iar va zice dl ministru-prezident, 
că vina o poartă guvernul, casa şi țara întreagă. Inţeleg eu bin, 
care poate îi motivul, ca se răspândește faima nemotivată despre 
bogăţiile ţării. Scopul, după mine, nu e altul, decât justificarea 
urcării de dare luata în vedere, aşa ca toți să fie învoiţi cu ea, 
mai ales, că guvernul o va numi reformă de dare şi o va pre- 
zentă ţării şi lumii ca o mare învingere. 

Cumcă e foarte ușor să fie urcată darea, nu neg. Dar în- 
cassarea darii urcate, binevoiţi a-mi crede, e cu mult mai grea. 
Și eu iară mă tem, că pentru încassarea dărilor urcate nu vor 
fi de ajuns câte 10—12 executori de dare pe comună, ci vom 
ajunge acolo, că tot la a doua casă va trebui să punem un exe- 
cutor de dare, pentrucă binevoiţi a-mi crede, ţara e foarte sä- 
racă, ceeace eu aflu de foarte natural, dupăce guvernul de când 
a luat frânele în mână foarte puţin şi-a bătut capul cu dreptu- 
rile ţării şi ale poporului, ci întreaga sa forță și activitate a în- 
trebuințat-o pentru a se menţineă pe sine și partidul sau la pu- 
tere, Pentru ajungerea acestui scop guvernul a folosit toate 
mijloacele, legale şi nelegale, a jertfit creditul țarii și drepturile 
seculare ale poporaţiunii din ţară. 

Voiu căută să dovedesc această afirmare, onorată casă. Și 
dupăce onoratul guvern și-a exprimat dorinţa, ca să vadă do- 
vedite cu cazuri şi date speciale afirmarile ridicate în contra 
guvernului, eu vreau să fac din destul dorinței acesteia a gu- 
vernului, și-mi voiu dovedi afirmările cu unele cazuri speciale. 
Declar însă înainte, că la singuraticele cazuri speciale eu nu voiu 
numi locul și persoanele cu cari sa întâmplat, însa dacă gu- 
vernul Ori onorata casă ar dori să spun cu numele persoanele 
şi locul, sunt gata și la aceasta. Cumcă în urma influenţei ac- 
tualului guvern, deci logicește prin actualul guvern, a fost des- 
poiat poporul de dreptul secular de a-şi alege primar în sat, 
cred. că nu va negà nici guvernul. E adevărat, că atunci gu- 
vernul s'a folosit de fraza frumoasă, că aceasta e necesar, dupăce 
administraţia devine mai ieftină, justiția mai grabnică şi mai 

bună, iar judecătorii mai independenți în toată privința. Dar că 
cu cât a devenit administraţia mai ieftină, vede şi simte ori şi 
cine, e de prisos deci să mai vorbesc. Și că nici justiţia nu e 
mai promptă și nu e nici mai bună, ştie ori şi cine, care-a avut 
de lucru pe la judecătorii. Iar că judecătorii cât sunt de inde- 
pendențţi, am văzut cu ocaziunea alegerilor trecute, când gu- 
vernul a folosit judecătorii în scopuri de corteşire. (O voce: E 
de necrezut!) Ba în privința aceasta fără nici o jenă le-a adresat 
circulariu, provocându-i să corteșască, nu pe.cale directă, fireşte, 
dar fiecare a putut ceti, că e poruncă directă pentru corteşire, 
ceeace judecătorii cei independenţi au și făcut, cu mare con- 
ştienţiositate şi punctualitate. Ba un anumit Besze János, pe 
atunci prezident la tribunalul suprem financiar, a mers atât de 
departe în zelul său şi în conştienţiositatea sa, încât poporul a 
fost necesitat sa-l abată în mod foarte prozaic la calea indepen- 
denței sale. 

Apoi, cumcă actuala organizaţie judecătorească e una din 
cauzele neorânduelei noastre financiare, poatecă nici nu trebue 
să a întăresc, cu atât mai vârtos, dupăce în 18 1. curentă însuș 
ministrul de finanţe a recunoscut, că judecătorii de acum costau 
mai mult decât mai nainte personalul administraţiei și al justi- 
ției împreună. Adevărat, că numai decât a mai adăogat, că 
aşteaptă mari succese dela judecătorie, şi eu și cred, că le aş- 
teaptă guvernul și partidul său, din punctul propriu dë vedere, 
respective din punct de vedere de partid, dar că actualele ju- 
decătorii, aşa cum sunt organizate, ar puteă să arate succese, 
eu nu pot să cred. Eu sunt de credința, că până nu vom avea 
lege pozitivă, pânacând legile sunt suplinite cu ordinațiuni con- 
fuze şi contradictorii, eșite din birourile ministeriale, și pânăcând 
în judecător nu aflăm pe omul de specialitate, ci pe omul de partid, 
înzadar vor fi înmulţiţi judecătorii în fiecare zi, și salarele lor 
ridicate în fiecare zi, şi mai ştie Dumnezeu cu ce adaosuri în- 
tregite, pentrucă tot nu vor corăspunde chemării lor. Şi eu aşa 
cred, că întâi trebuiă să facem legi, și apoi să organizăm jude- 
cătoriile. Dar guvernul nu are trebuință de legi, ci a grăbit să 
facă organizarea, pentrucă a urmat epoca alegerilor de deputaţi, 
şi aveă trebuinţă de corteşi siguri pentru epoca aceasta. (Voci 
din stânga: Aşa el!) 

Și dacă luăm în seamă procedura guvernului la numirea 
acestor scumpi judecători, vom vedeă, că nu numai a procedat 

pe nedreptate şi neechitabil, dar pot spune cu toată francheţa, 
că la actele de numire a violat deadreptul legea, lovindu-o în 
față. Legea adecă așa spune, că până se află în comitat per- 
soane acomodate, nu e permis sa fie aduși judecători din alt 
comitat. Çu toate acestea, în multe comitate, cu deosebire în 
cele nemaghiare, onoratul guvern pe foarte mulți bărbaţi cu di- 
plomă, advocaţi, cari au funcționat câte 8—10 ani la judecătorii 
cu bun succes, ba chiar de aceia, pe cari însuș guvernul i-a 
lăudat în scris şi le-a dat remuneraţie în bani pentrucă au aratat 
o deosebită pricepere și sârguință, cu toatecă au competat de 
câte 5—6 ori, i-a lăsat pe stradă în dricul iernii, cu familii cu 
tot, iar în locul lor a numit astfel de indivizi, cari pe lângă aceea, 
că nu cunoșteau limba poporului, se poate ca au ascultat un- 
deva drepturile, dar că le-ar fi și învățat nu se poate spune, 
ceeace se vede din lucrările lor. Ba încă și servitorii și vice- 
servitorii au fost aduși din alte comitate. lar aceea să-mi con- 
cedeţi, eu nu cred, ca guvernul să poată face să creadă par- 
tidul său propriu, că ar puteă există în ţeară vre-un comitat, în 
care să nu se găsească 4—5 oameni, cari să ştie face foc și să 
ştie mătură, pentrucă servitorii alta şi așa nu au de lucru. 

Gumcă din birourile ministeriale ce ordinațiuni confuze și 
contradictorii se dau, voiu dovedi cu un exemplu. Acum de 
curând, în Şeptemvrie-Noemvrie, va să zică în interval de trei 
luni, din cancelaria ministrului de justiție sau trimis trei ordi- 
naţiuni tribunalelor în chestia compunerii raţiociniilor, cari se îm- 
potrivesc și se bat deadreptul în capete, așa, că bieţii judecă- 
tori, între cari, excepționând pe unul ori doi, şi așa nu se află 
capacități mari, s'au aflat în mare confuzie, au ţinut ședințe în 
fiecare zi și mau știut ce să facă. Dacă d-l ministru de justiție 
ar trage cumva la îndoială afirmarea mea, binevoiască a scoate 
numai din arhiv ordinaţiunile respective. lar dacă i-ar fi cu 
greutate să o facă aceasta, binevoiască a le cere dela oricare 
tribunal, pentrucă acolo sigur se găsesc, căci le sunt foarte în 
memorie, dupăce le-a pricinuit atâta confuzie, calamitate şi ila- 
ritate domnilor dela tribunale. 

Gumcă efluxul acestor ordinaţiuni ministeriale și al defec- 
tuosității legilor e şi acela, că pe lângă procedura actuală jude- 
cătorească se cjeltuesc sute de mii, voiu dovedi iarăș cu un 
exemplu. Şub sistemul de mai nainte, dacă s'a întâmplat un caz 
de moarte neaşteptat, se făceă arătare la pretură, iar pretorul 

mergeă cu medicul de cerc la faţa logului, acesța examjnă moţțul 
și dacă constată că a murit de moarte naturală, țăceă numai ra- 
port vicecomitelui spre a luă actul la cunoștință. Și asa, du- 
pace şi pretorul și medicul de cerc aveau paușal de călătorie, 
nici statul și nici particularii nu au avut spese niciodată. Acuma 
însă, în înțelesul ordinaţiunii ministeriale, cazul trebue anunţat 
judecătoriei cercuale, iar judecătorul ştiind că pică ceva pe seama 
bucătăriei, constată imediat că cazul e criminal și scrie medicului 
şi submedicului să meargă cu el împreună la faţa locului şi să 
examineze, să facă autopsia cadavrului, şi dupăce fot în înţe- 
lesul ordinaţiunii ministeriale, cazurile despre cari poate presu- 
pune că sunt de o gravitate mai mare are să le anunțe tribu- 
nalului și procurorului regesc, face arătare și cătră acesta, pen- 
truta şi el, ținând la principiul și zicala jidovească «lasst mich 
auch lebeny să meargă la faţa locului, să câştige niște fiorini. 
Deci merge și procurorul cu un scriitor, ca să vadă cadavrul şi 
autopsia. Şi dupăce s'au adunat atâţia bărbaţi cuminţi şi stima- 
bili, primul lucru e că încep să tae cadavrul. Dar în cele mai 
multe cazuri se constată, că respectivul a murit de moarte na- 
turală, și că de criminalitate nici poveste. Dar pentru aceea 
diurnele judecătorului şi ale scriitorului său, ale procurorului și 
ale scriitorului acestuia, ale celor doi medici, precum și taxa 
pentru facerea autopsiei, au să fie toate plătite. Gheltuielile se 
urcă deci de regulă la 60—80 de fl. Şi dupăce în fiecare an 
se întâmplă în țara întreagă mii de astfel de cazuri, iată că se 
face pradă în mod ușor și fară nici o trebuinţă cu mai multe 
sute de mii. 

Mai departe guvernul creiază, spre paguba ţării, în fiecare 
zi slujbe numaroase, mai mari ori mai mici. Abstrăgând dela 
faptul, că nu e nici o trebuință de ele, cum e de ex. oficiul 
de comite suprem peste orașe, ori al inspectorilor de școale, 
cari nu fac nimica: guvernul se îngrădeşte cu legiunile de func- 
ționari, înmulţiţi în fiecare zi, numai pentruca cât mai mulți din- 
tre inteligenţi sa-i mănânce pânea şi să ajute guvernului și 
partidului guvernamental să se menţină la putere şi să apese 
poporul. Așa s'a fericit acum de curând țara cu aşa numiții 
executori regești de dare. Aceşti executori de dare primesc 
foarte bune diurne, paușale de drum şi spese de execuţie, astfel, 
că ajung la |ună la 3—4mm5 sute fiorini. Fireşte, că iarăș po- 
porul plătește, pentrucă guvernul a dat poruncă prin un circular 

primarilor, ca decisurile cari privesc erariul să nu le înmâneza 
prin executor, ci după sistemul de până acuma, prin poştă ori 
prin servitorul de oficiu. Acum mă rog, dacă afacerile erarului 
pot îi înmânate după sistemul de mai nainte, prin servitorul ofi- 
ciului ori prin poştă, de ce trebue ca tocmai afacerile poporului 
să fie înmânate pe cale atât de costisitoare? Numai pentruca 
6 castă nouă să poată trăi din sudoarea poporului. Acești exe- 
cutori regeşti au fost încredințaţi și cu facerea de inventare, şi 
acum inventarul făcut de antistia comunală cu spese de 1—2 
îl. costă 40—50 de fiọrini, astfel, că prin ţinuturi mai sărace în- 
țreaga avere mobilă se duce pe un inventar, şi nu este rar 
cazul, că avere nu mai rămâne și că singurul moștenitor legal e 
executorul însuș. Acest rezultat regretabil un comitat l-a anunțat 
guvernului, rugându-l să facă ceva pentru împedecarea răului, 
care ruinează poporul, dar guvernul a răspuns, că se poate că 
e așa, dar el nu-și face capul călindar. 

S'a lăudat mult guvernul şi partidul său, cu glas înalt, cât 
de mult face pe terenul educării poporului. Eu cred că nu e 
greu a se dovedi, că ce a făcut guvernul pe acest teren, 

A ţinut înaintea ochilor numai două puncte de vedere. Întâi, 
punctul de vedere al partidului, al doilea, punctul de vedere al 
maghiarizării. E doară foarte uşor a dovedi, că de inspectori 
şcolari, cari nu fac nimica și trag salare mari, au fost numiți, 
nu oameni de specialitate, ci oameni de partid. Exemplu clar 
şi de netăgăduit e anumitul Frater, care dealtcum nu e un biet 
de frater, dator să aprindă lumânările prin mănăstiri, ci e un Măria 
Sa, Frater. Ei bine, acest Frater prea şi-a întins degetul în 
smântână, iar despre sistemul său de a educă poporul au vorbit 
gazetele din destul, apărându-se şi el tot în gazete, iar în cele 
din urmă s'a văzut, că Măria Sa, domnul inspector de şcoale 
şi consilier regesc, nu ştie nici să — scrie. Dar asta nu e nici 
ó noutate, pentrucă și aici în casă, înainte cu 2—3 ani, de-mi 
aduc bine aminte, dl deputat Simonyi Lajos a spus numele unui 
inspector de școale, care nu știe să-şi scrie nici numele în mod 
corect, şi acest învățat domn e încă şi astăzi inspector de școale 
și propagă, paremi-se în comitatul Aradului, educaţia poporală 
printre Români şi greaua muncă încopciată cu ea. 

Dar onorată casă, nu despre aceasta vreau să vorbesc, ci 
vreau să mă mărginesc numai a arătă, ce a făcut onoratul guvern 
pentru educarea poporului nemaghiar, pentrucă luând aceasta 

în considerare, să înțelegem şi sa vedem, ca nu numai că ma 
făcut nimica, pentrucă asta ar mai merge, dar că a împedecat 
deadreptul educarea poporului nemaghiar, deşi suntem -noi Ro- 
mânii vre-o trei milioane în ţara aceasta. (Voci: Poatecă numai 
două milioane!) Să fim numai două milioane, deşi eu ştiu, că 
suntem trei milioane. Această naţiune de trei milioane a Ro- 
mânilor a dat ţării în fiecare an multă dare în bani şi în sânge, 
dar întreb guvernul, de când există el, ridicat-a undeva vre-un 
gimnaziu românesc, sau orice altă şcoală românească? Cu toatecă 
aceasta se spune clar în lege. Dat-a ajutor de jumătate crucer 
vre-unei şcoale române? Și cumcă cu adevărat împedecă edu= 
carea poporului nemaghiar, exemplu viu ne este academia ri- 
dicată acum de curând în Cluj pe banii ţării. (Voci: E univer- 
sitate!) Aşadară universitate, ridicată pe banii ţării în Ardeal, în 
mijlocul poporului român, şi ca limbă de propunere a fost totuş 
decretată excluziv limba maghiară! Aceea apoi nu poate fi 
megat, că dacă persecutăm limba unei națiuni, ba i o scoatem 
şi din şcoale, prin aceasta împedecăm educarea acelei naţiuni. 
Dar exemplu şi mai strălucitor e gimnaziul român din Brad. 
Vor ști domnii deputaţi, că pe seama gimnaziului acestuia ri- 
dicat din partea poporului însuş sa cerut în casa aceasta trei 
ani de-arândul un ajutor mic anual de 4000 fl. şi guvernul şi 
partidul său totdeauna a fost contra. Dar nici cu atâta nu s'a 
mulțămit guyernul, ci acum de curând, prin organele sale finan- 
ciare a adus hotărîre, ca acest sărac gimnaziu să plătească patru 
mii două sute de fiorini taxe de transcriere după obligaţiunile 
donate de săracul popor pe seama acestei şcoale. Dar legea 
spune clar, că pentru astfel de donaţiuni nu se plăteşte taxă de 
transcriere. Reprezentanţa gimnaziului a recurat la ministeriu, 
dar a fost respinsă, şi acum, cu toatecă venitele gimnaziului pe 
anul întreg nu fac decât abiă 2500—3000 îl. guvernul încassează 
prin execuţie această pretenziune, după mine ilegală, şi atunci 
gimnaziul va trebui să fie închis, dacă cumva nu va succede 
prin o colectă regnicolară să se adune suma trebuincioasă pentru 
acoperirea acestei pretensiuni ilegale. 

Cumcă guvernul ce dispoziţiuni folositoare şi salutare ia 
față de naţionalităţile nemaghiare, se va vedeă şi în altă pri- 
vință destul de bine, dacă vin cu un exemplu. Intrun comitat 
anumit, în care se află 62,000 de Români, iar popor de cele- 
Jalte naționalități abia două mii, prin urmare și comitetul (re- 

prezentanța) comitatului e compusă în 5 6 din Români, cari fi- 
reşte, nu ştiu ungureşte, (Voci: De ce firește?) adunarea mu- 
nicipală a adus hotărire, ca prezidentul adunării, pe lânga limba 
statului și respective limba maghiară, să enunțe şi în limba ro- 
mână hotărîrile adunării, adecă în limba majorităţii. lar dacă 
dânsul nu știe româneşte, să pună pe altul să facă enunțarea 
şi să explice majorității ce s'a hotarit, pentruca să ştie, Hotă- 
rirea aceasta adunarea municipală a adus-o cu unanimitate, şi 
însuş comitele suprem, care a prezidat adunarea, a aprobat-o. 
Nime ma vorbit în contra ei, și așa cred, că în cine este numai 
o mică schinteie de dreptate şi de echitate, nici nu ar puteă să 
vorbească în contra ei. Dar totuș, când dl ministru de interne 
a luat cunoştinţă despre ea, din copia de pe procesul verbal ce 
i-s'a trimis, a nimicit hotărîrea, și a decretat, că nu e de lipsă și 
nu trebue să se enunțe hotărîrea decât numai în limba sta- 
tului. Scuzați, vă rog, dar așa se pare, că după priceperea şi 
iubirea de dreptate a domnului ministru majorității nu-i este 
permis să ştie, ce a hotărît adunarea comitatensă. Adecă în co- 
mitatul în care Românii sunt în majoritate nu e permis și nu 
trebue să se ştie, că ce a hotărît adunarea comitetului comi- 
tatens | 

Mai departe ştim toți, că în legea comunală se spune clar 
și fără a putea fi restălmăcit, că nu poate să fie reprezentant 
comunal celce stă în raporturi de socoteală cu comuna. Ştim 
şi aceea, că stă în lege, că reprezentanța comunală o compune 
în prima linie comuna, în linia a doua, în urma recursului, con- 
siliul municipal, care decide în mod final, şi astfel hotarîrea mai 
departe nu poate fi apelată. Dar Baia-de-Criș totuş a trecut în 
listă vre-o 7—8 indivizi, cari sunt datori cassei comunale cu 
sume dela 100 până la 1000 fl., ori cari ţin în arândă imobile 
de ale comunei, dar nu plătesc nici interesele, nici arânda, în 
urmarea cărui fapt au și fost împrocesuaţi. Sa dat recurs la 
comitat, şi comitatul, respectând legea, a decretat sa fie şterşi, 
Cu toate, că apelaţie la for mai înalt nu există, unii s'au adresat 
de-adreptul ministrului, şi ministrul în loc să respecteze legea, 
a dat ordin comitatului să-i trimită toate actele. Trimiţându-se 
actele, ministrul a răspuns, că pentru faptul, că cineva e dator 
cu bani comunei, ori îi ține averea în arândă, nu stă în rapor- 
turi de socoteală cu comuna. Și a dispus să fie trecuţi între 
reprezentanţii comunali, 

De ce a comis ministrul aceasta duplă violare de lege? 
Numai pentrucă credeă, că în comuna aceea va aduce la ma- 
joritate elementul maghiar. lar dacă în astfel de lucruri mici 
de două ori se violează legea, ce se întâmplă în lucruri mari? 
Dar dl ministru de interne ar trebui să ştie, că dacă guvernul 
însuș calcă legile în picioare și le violează, legile îşi perd pu- 
terea morală necesară. lar după părerea mea țara aceea e 
foarte nefericită, în care legile nu au putere morală, și în care 
legile numai cu forţa și cu bajoneta pot fi susţinute. 

Nu vreau să explic, că unde duce o astiel de procedură 
ilegală și nedreaptă, că ce impresie face asupra poporului în contra 
caruia e luată, și că întrucât promovează ea buna înțelegere de 
care avem trebuinţă, ci judecarea o las la înţelepciunea ono- 
ratei case. Va zice cineva, că dacă se întâmplă astfel de cazuri 
ilegale, să se arete dietei, ori apoi pe calea interpelării să fie 
tras la răspundere ministrul. Am încercat şi pe calea aceasta, 
dar la rezultat nu am ajuns, pentrucă dacă respectivii înaintează 
casei rugare, de regulă acela e răspunsul, că se predă mini- 
strului spre mai departe afacere, de aci apoi vine îndărăt peste 
câtevă luni cu aceea, că «îmi mențin hotărîrea adusă». La in- 
terpelare, adevărat, că așa se spune, că ministrul e dator să răs- 
pundă, dupăce ministeriul e responsabil, dar așa se vede, că e 
responsabil numai partidului său, adecă sieşi, iar responsabili- 
tatea pe care o are gineva numai față de sine, e foarte uşoară. 
Am interpelat noi guvernul în astiel de cazuri, dar răspuns nu 
am primit. Am şi eu o interpelare, de vre-o 5—6 ani, la care 
am cerut răspuns în două rânduri dela domnii ministri, dar nu 
l-am primit. lar dacă vedem, că așa nu ajungem la scop, şi ne 
adresăm tronului, zic că suntem reacționari şi atacăm consti- 
tuţia. Zău, grele lucruri, grea situație, onorată casă! 

E cunoscut lucru, onorată casă, că în anul 1871 a îost re- 
coltă rea în țară. Comitatul Zarandului, pe care l-am amintit şi 
mai nainte, a dat în anul acela de multe lovituri elementare, în 
urmarea cărora dejà la începutul anului 1872 a întrat într'o foa- 
mete adevărată, pe care a potențat-o procedura executorilor de 
dare, cari au maltratat rău poporul. Adunarea municipală în re- 
prezentaţiune motivată a arătat guvernului starea aceasta și l-a 
rugat, ca să sisteze fără amânare execuţiunile de dare, iar pentru 
alinarea foametei poporului să asemneze un împrumut de 
60,000 fl. Guvernul a tăcut mult de tot în chestia executorilor 

de dare, până când executorii singuri au raportat, că nu au ce 
să sechestreze și că mor și ei de foame. Atunci abia, prin 
Aprilie, a spus guvernul, că sistează execuțiile de dare până 
după seceriș, când apoi poporul va câștigă iaraş ceva pe sama 
execntorilor. Cu privire la împrumutul de 60,000 fl. a spus gu- 
vernul, că guvernul mare bani pentru astfel de scopuri, dar în 
loc de ajutorul cerut ne dă un sfat bun, trimis sub sigil, anume, 
că pe lângă chizeșia comitatului și a comunelor să luăm îm- 
prumut, dacă căpătăm. Ca și cum atunci, când țara nu are credit, 
cineva ar mai credită comitatului sărac, despoiat de tot dreptul, 
ori comunelor sărace, ruinate în urma dării de pământ, repar- 
tizate pe ele în mod nedrept și nelegal, mai ales, că în comi- 
tatul acesta, în care e pământul cel mai slab, în cea mai mare 
parte pământul nici nu e productiv, ci e peatră, unde nu numai 
grâul şi fânul nu se face, dar nici iarba sălbatică. Şi pământul 
acesta e trecut ca pământ de clasa primă, şi pentru el e poporul 
pus sub execuţii de ani de zile! Dat-au recurs săracii în toate 
părțile, făcut-au propunere guvernului, că-i cedau pământurile 
în cinste, numai pentruca sa scape de darea nedreaptă, pen- 
trucă aceea ce câștigă ca muncitori cu ziua iau executorii de 
dare dela ei, în darea de clasa primă, pusă pe pamânturi stân- 
coase. Şi dupăce au fost respinşi pretutindenea, în sfârşit a îm- 
brăţișat comitatul cauza lor, şi a cerut dela guvern cercetare, 
arătând, că dacă nu se dă grabnic ajutor, cea mai mare parte 
a comitatului nu va mai fi compusă din popor contribuabil, ci 
din cerşitori fără căpătâiu. Dar guvernul a răspuns, că lucrul 
acesta e cu putinţă, însă n'are ce face, nu poate ajută! 
Pentruca să justific, de ce m'am ocupat eu în vorbirea 
mea cu sistemul actual și cu procedura guvernului mai mult 
decât cu finanţele, aflu de necesar a observă, că eu găsesc ac- 
tuala mare calamitate de bani şi enormul deficit în sistem însuş, 
care e motivul principal, și în politica guvernului, pentrucă gu- 
vernul urmăreşte politica intereselor de partid, volnică şi ne- 
naturală. lar aceea e ştiut, că orice lucru, pe care vrem să-l 
executăm în mod volnic, în contra naturii, reclamă forțe cu 
mult mai mari, și remunerarea încă trebue să fie mai mare. Aşa 
e și cu guvernul. Dacă el urmărește o politică contrară naturii 
și volnică, pe mulți trebue să-i bage în pită și să-i onoreze 
bine. Pentrucă dacă în locul organizării de acum, foarte costi- 
şitoare, neducătoare la scop și complicate a judecătorilor, s'ar 

introduce verbalitatea, fără îndoială că nici a patra parte dintre 
actualii judecători nu vor fi de lipsă, și așa cheltuelile justiției 
nu ar fi atât de mari. Dar guvernul aceasta nu o face, pen- 
trucă atunci ar trebui să fie întrodusă la verbalitate limba po- 
porului. De aceasta însă se îngrozeşte guvernul, și dela toate 
judecătoriile exchide limba poporului, ocrotind limba maghiară. 
Ba se ştie şi aceea, că guvernul de multeori, când vreă să exe- 
cute ceva în contra națiunilor nemaghiare, în paguba acestora, 
nu are destul cu oamenii săi, ci mai angajază oameni şi-i plă- 
teşte și dintre naţionalităţi. Și acestia trebue să fie bine plătiţi, 
ca să lucre în contra celor de un sânge, chiar în contra lor, 
şi ca să-și poată adormi conştiența. A-și puteă numi mai mulți 
astfel de indivizi, dar pentruce? Guvernul şi aşa şi-i cunoaște, 
pentrucă îi sunt unelte scumpe, şi ce ne e foarte scump, nu uităm 
așa 1işor. 

Aşa cred, că onoratul domn deputat Gorove foarte corect 
s'a provocat la provedința divină şi la ajutorul ei. Și eu sunt 
de credinţa, ca sistemul de acum, pe lângă continuarea poli- 
ticei actuale, trebue să ducă ţara la catastrofa de care numai 
provedința divină o poate scăpă, prin o minune oarecare, dacă 
cumva ar aveă voe să mai facă şi acuma minuni. Și eu așa 
cred, onorată casă, că dacă un guvern recunoaşte singur, că nu 
ştie şi nu e în stare să delature relele din ţară, şi poporului nu 
ştie şi nu poate să-i facă dreptate: nu-și împlineşte de loc da- 
torința numai prin aceea, că scrie mereu, că zeu, lucrul foarte 
se poate, dar eu nu pot ajută, nu pot să fac nimica. Dacă gu- 
vernului îi zace la inimă interesul ţării şi al poporului, și pe 
acesta îl are în vedere, iar nu interesul său propriu, atunci, 
convingându-se că nu e în stare să ajute, datorința guvernului 
e să se retragă şi să cedeze locul bărbaţilor, cari știu și sunt 
în stare să ajute şi sa delature relele. 

Conclud deci, onorată casă, că dupăcum am arătat mai 
sus, guvernul chiar în actele sale declara, ca nu ştie, nu e în 
stare să ajute și să delature relele din ţara şi să facă dreptate 
poporului, prin urmare, eu cred, că un astfel de guvern ar trebui 
să fie constrâns din partea dietei, prin mijloace legale, să re- 
pășască. lar după părerea mea mijlocul legal și ducator la scop 
ar fi acela, să nu se voteze guvernului budgetul. Prin urmare, 
onorată casă, eu nu votez actualului guvern lbudgetul, și nu 
primesc propunerea comisiunei financiare, nici în general, ci 

sprijinesc proiectul de rezoluțiune, prezentat din ‘partea lui 
Helfy Ignátz şi a consoților săi». (Aprobări în stânga extremă).*) 


Răspuns la o interpelare a deput. M. B. Stănescu. 


În şedinţa din 3 Februarie 1873 ministrul de pe 
lângă persoana monarhului răspunde la interpelarea de- 
putatului M. B. Stănescu, în chestia decorării unor 
preoţi din dieceza gr.-ort. română a Aradului, că dreptul 
de a împărți titli și decoraţiuni aparține excluziv Co- 
roanei, și că peste tot trei preoți au fost decoraţi din 
partea domnitorului, unul pentrucă a servit altarului 50 
de ani, ceilalți doi pentru merite câştigate cu ocaziunea 
exundărilor din anul premergător. Va griji ministrul, ca 
şi în viitor, ca până aci, numai aceia să fie distinși, 
la împlinesc datorinţa cătră tron și patrie. (Apro- 
bări). 

Ja cuvântul deputatul român Mircea B. Stănescu 
și face următoarele reflexiuni asupra răspunsului mini- 
strului : 


«Onorată casă! Scopul interpelaţiunei mele ma fost și n'a 
putut fi acela, ca dela persoanele, cari au fost decorate pentru 
afirmative merite câștigate pe teren bisericesc, distincţiile să fie 
revocate. Scopul a fost, ca și până când vor fi sistate aceste 
distincțiuni, in flagrantă contrazicere cu principiile curatei de- 
mocraţii, și până atunci, până vor fi sistate de tot, ca în Da- 
nemarca, privilegiile nobilitare, întru adevăr numai meritele 
vrednice de considerare să fie ţinute în vedere la acordarea de 
semne distinctive. 

Fu cu plăcere constat faptul, că însuş ministrul de pe 
lângă Maiestatea Sa a recunoscut, că cu ocaziunea decorării 
preoților români, respectivul şef diecezan, respectivul ordinariat 
diecezan, nu a fost ascultat, dacă oare preoţii, cari au fost astiel 
distinși, sunt întru adevăr vrednici de distingere în urma me- 
ritelor câștigate pe terenul bisericesc, și că peste tot au ei me- 
rite bisericești ori nu au? 

Al doilea, constat cu plăcere și faptul, că în organul ofi- 
cios al țării «Budapesti Közlöny» a stat, că respectivele per- 


*) Din Ziarul Dietei de pe anii 1872—1975, 

soane primesc distincție pentru meritele lor bisericești. Aceasta 
încă a recunoscut-o domnul ministru. Trecând la meritul lu- 
crului, la noi, onorată casă, la greco-ortodocși, dupăcum e în 
deobşte cunoscut, preoţii aparțin societății. (Ilaritate) Inţeleg așa, 
că sunt preoți de mir, căci la noi nu există celibatul, deci se 
căsătoresc, și ca taţi de familie tac parte din societate, nu for- 
mează castă separată. De aceea un preot gr.ort. nu e numai 
preot, ci e și cetățean al patriei acesteia. (Voci: Şi la noi!) E 
astfel de cetăţan, care parte ca tată de familie, parte ca individ 
înzestrat cu drepturi politice, e factor în mijlocul luptelor con- 
stituționale. Tocmai de aceea, un preot gr.-ort. trebue privit din 
două consideraţiuni, întâi ca cetățan, al doilea ca slujitorul bi- 
sericii, ca preot. 

Recunosc pe seama Coroanei dreptul de a puteă distinge 
pe un preot, ca cetățan, și fără ascultarea capului diecezei, fără 
cererea parerii acestuia, pentru meritele cetățenești, adecă pentru 
merite, pe cari şi le-a câștigat pentru patrie, pe terenul vieții 
constituţionale, al libertăţii, al ştiinții. Dar pentru nişte merite, 
cari cum se afirmă, și le-ar fi câștigat pe teren bisericesc, cumcă 
ar puteă fi distins, fara ca să fie ascultat respectivul șef die- 
cezan, mai marele său, asta, nu numai după mine, ci cred că 
dupa mai mulți membri ai onoratei case, e o abnormitate. Dar 
și de altcum aparține ordinei de drept, stabilității, administraţiei 
corecte și praxei, ca despre funcționarea fiecăruia să se dee 
informaţiuni Coroanei prin mai marele său, dupace Coroana 
nu poate comunică cu singuraticii în mod direct, și deadreptul 
nu poate cunoaşte nici purtarea fiecăruia. Când vine distins un 
pretor, ori un vice-comite, vine întrebat comitele suprem, ori 
cel mai mare, cu un cuvânt, superioritatea comitatensă. Tot 
așa deci putem sa pretindem, pe baza ordinei de drept, ca și 
mai marii diecezei să fie ascultați, când e vorba de subalternii lor. 

Stimatul domn ministru a recunoscut singur, că ministrul 
de pe lângă Maiestatea Sa e responsabil în afacerea aceasta. 
Recunosc eu dreptul eminent al Coroanei, de a puteă distinge 
cetățenii, atât pentru merite civile, cât și bisericeşti. Dar tocmai 
pentrucă pe lângă Maiestatea Sa e pus un ministru, care nu 
numai că e responsabil, dar e şi consilierul Maiestaţii Sale, aş 
fi aşteptat, să mi se dee liniștirea, ca dacă pentru trecut s'a 
făcut delăturare cu privire la procedura așteptată de mine, 
pentru viitor pot fi liniştit, că ea va fi urmată. Şi fiindcă dl mi- 


www.dacoromanica.ro 


= 156 — 


nistru nu mva liniştit, eu trăiesc poate și acum în suspiciunea, 
că persoanele acestea bisericeşti, nu atâta pentru meritele lor 
de pe terenul bisericesc au fost decorate, ci dupăce decorarea 
a urmat numai decât după alegeri, ori sub cursul alegerilor, 
curat pentru serviciile de corteşi. Suspiţiunea, aceasta mi-o nu- 
treşte conștienţa, că nu numai persoana aceea bisericească a 
fost distinsă, la care a binevoit a se provocà di ministru. Cu 
toatecă eu nume nu am amintit, dupăce ştiu bine, că nomina 
sunt odiosa, dar întraţi fiind pe terenul acesta, voiu aduce şi eu 
un exemplu spre contrabalansare. 

Domnul ministru a amintit despre un preot, care a îost. 
decorat cu crucea pentru merite. Conced, că aici a putut îi 
ceva scuză pentru decorare, cu toatecă ma îost ascultată supe- 
rioritatea diecezană, dupăce a fost luat în socotință serviciul 
cel lung de 50 de ani al preotului. Dar întreb eu pe dl mini- 
stru, că la Nicolae Morariu, preotul din Cernegihaz, asemenea 
distins, pot fi invocate meritele bisericeşti și poate fi invocat 
timpul lung de serviciu? Abia de un an e sfinţit întru preot, 
e deci om tinăr. Aici deci despre merite bisericești nu poate 
să fie vorba. Abia și-a ocupat oficiul și l-ați și decorat. Firește, 
pe vremea alegerilor. 

A-şi puteă să înșir mai multe astfel de nume, dar nu le 
ating, dupăce şi dl ministru numai pe unul l-a numit. Dar ob- 
serv, că nu gn Singur preot a fost decorat din dieceza Aradului, 
ci patru. l-aşi puteă numi, dacă sar pretinde. Aşa se vede, că 
dl ministru a scăpat din vedere, că la dieceza Aradului nu apar- 
ține numai comitatul Aradului, ci aparţin și părțile incopciate 
după lege ale Banatului, aparțin comitatele Bihor, Bichiș, Cenad, 
Zarand, etc. Acestea toate împreună formează dieceza Aradului, 
iar eu în interpelarea mea dieceza aceasta am înțeles-o și nu- 
mit-o, iar nu comitatul Aradului. Prin urmare, fiindcă scopul 
interpelării a fost acela, că dacă mai există pentru instituțiunea 
aceasta vre-o îndreptăţire, care trebue mântuită, dacă ea mai 
are vre-un înțeles moral, atunci e de dorit, ca din punctul de 
vedere al salvării principiilor acestora numai meritul cel ade- 
vărat să fie luat ca bază la distingeri, iar pentru a se ajunge 
acest scop, organul imediat, ministrul de pe lângă Maiestatea 
Sa, care e consilierul Maiestăţii Sale și e responsabil, dupăcum 
trebue să fie în ţară constituțională, să-și adune mai întâi in- 
formațiuni sigure dela cei competenți. ȘI dupăce nu mă poate 

linişti răspunsul primit, din care nu văd, că dl ministru va aveå 
în viitor o procedură mai corectă, cu părere de rău trebue să 
spun, că nu pot să fiu mulțămit cu răspunsul domnului mini- 
stru», (Aprobări în stânga extremă).*) 


Casa ia răspunsul ministrului la cunoştinţă. 


Budgetul ministrului de interne. 


În şedinţa din 5 Februarie 1873 prezidentul comu- 
nică dietei, că după o arătare a ministrului de interne 
din 25 lanuarie 1873 în cercul electoral al Hațegului a 
fost ales deputat în 12 lulie 1872 cu majoritate de vo- 
turi Mie Măcelariu, care însă nu şi-a prezentat încă cre- 
denţionalul. Chestia se predă comisiunii petiţionare spre 
opinionare, dupăce la comisiunea aceasta se află și o 
rugare a unor alegători din Haţeg, cari cer, ca dieta să 
constrângă pe deputatul lor să-și prezinte credenționalul, 
ori apoi să ordoneze alegere nouă. 

Se continuă în urmă discuția asupra budgetului mi- 
nistrului de interne. Vorbește deputatul român Sigis- 
mund Borlea următoarele: 


«Onorată casă! Eu așa ştiu, că despre fondul de dispo- 
ziție nu se poartă socoteală regulată, că despre banii daţi din 
acest fond nu se dă nici o chitanță, ba dacă e întrebat cineva 
în chestia primirii de bani din fondul de dispoziţie, de regulă 
neagă în faţa publicităţii. Eu deci așa cred, onorată casă, că 
acestea sunt fapte, cari rămân ţinute în secret, pentrucă se fac 
în secret, și omul nu numai că nu se laudă cu ele, dar le și 
neagă. Dar după părerea mea, astfel de fapte nu ridică mora- 
litatea publică, ci dau un rezultat cu totul contrar. Fondul acesta 
de dispoziţie, foarte natural, că spre astfel de scopuri se folo- 
sește, precum şi pentru întortochiarea opiniunii publice interne și 
externe, Eu așa spun, că nu e fericită țara în care opiniunea 
publică trebue să fie întotdeauna întortochiată cu ajutorul banilor. 

Eu numai din punctele acestea de vedere voiam să vor- 
besc în contra votării fondului de dispoziţie, şi cu toate că ştiam 
și ştiu, că sumele acestea se folosesc în contra naţiunilor ne- 
maghiare, totuș nu voiam să o spun și aceasta. Dar dupăce 

antevorbitorul meu, stimatul domn deputat Patrubâny, m’a lu- 
minat şi mai bine cu privire la aceeace ştiam și eu, dar nu 
voiam să mai fac vorbă, ca sa nu mi-se spună iaraș, că tragem 
de păr chestia de naţionalitate, dupăce, cum spun, a tras-o acum 
însuș Patrubâny, regret, dar nu pot să nu vorbesc și eu despre 
ea. D-sa așa ziceă, că va spune onoratei case motivul, care 
cere votarea sumei acesteia, și că spre ce se întrebuințează 
suma, anume: pentru apăsarea naţionalitaţilor. (Voci: N'a spus-o)! 
D'apoi că aceasta am ştiut-o noi, eu cel puţin o ştiam, a fost 
păcat deci s'o mai spună tocmai aici, şi tocmai pentrucă eu nici 
maş dori, ca din banii daţi de popoarele ţării, prin urmare și 
de noi, să fie întrebuințată o sumă atât de mare pentru pagu- 
birea și apăsarea noastră. Dar nu votez suma nici pentru aceea, 
pentrucă știu, că banii aceia servesc numai pentru promovarea 
corupției și pentru ruinarea moralității publice. 

Din acest motiv deci, dar mai ales din motivul, că dacă 
a-și fi avut până acuma cea mai mica îndoială, că fondul de 
dispoziţie se întrebuințează pentru asuprirea naţiunilor nema- 
ghiare, acum am ajuns să fiu în curat cu treaba aceasta, și vor 
fi în curat, nu numai Românii, ci și celelalte naţionalităţi nema- 
ghiare, căci aici, în casa aceasta, a spus-o un deputat din dreapta, 
care zice că e bine informat, pentru a preciză bine intenţiunile 
guvernului, că suma aceasta e necesară pentru a puteă fi între- 
buinţată spre apăsarea naţiunilor nemaghiare : eu din toate aceste 
motive nu pot votă suma și nici nu o votez, ci sprijinesc mo- 
țiunea lui Pechy».*) 


Casa votează fondul de dispoziţie. 


Budgetul ministrului de comunicațiune. 


Şedinţa din 12 Februarie 1873. La ordinea zilei 
budgetul ministrului de comunicaţie și lucrări publice.. 
Vorbește deputatul român Demetriu Bonciu următoarele : 

«Nam nici eu intențiunea să obosesc prea mult paciența 
onoratei case. Numai pe scurt, în câteva minute, vreau să re- 
flectez la unele din cele spuse aici. Mă îndeamnă să fac ob- 
servare întâi cele spuse de deputatul orașului Timișoara. D-sa 
spuneă anume, că nu e corecta parerea stimatului condeputat 

Molnâr Gy&rgy, cu privire la stabilirea rețelei de linii ferate, 
şi s'a provocat la linia Timişoara-Orşova, ca la una pe care o 
doreşte orașul Timișoara. Nu am nimica în contră, ba o aflu 
aceasta de foarte natural. Nu aprob însă, că deputatul orașului 
Timișoara a vorbit despre linia aceasta ferată, nu în general, 
ci a precizat, că punctul de pornire al liniei acesteia rebue să 
fie Timişoara. A pus deci, o greutate atât de mare pe ideea 
aceasta, ca și cum nu ar mai fi nici o îndoială, că linia spre 
Orşova se va începe în Timişoara. 

Eu, onorată casă, mărturisesc, că nu ştiu să fi adus legis- 
latura hotărîre, că punctul de pornire al liniei ferate spre Or- 
şova să fie Timișoara. Dar ştiu, că opiniunea publică vorbește 
despre Arad, ca punct de pornire, și opiniunea publică ţine 
punctul acesta de mai favorabil cu privire la comunicaţia gene- 
rală, la comerciu și la legăturile ințernaţionale. Dacă deci, ono- 
rată casă, împrejurarea aceasta nu e decisă, și soartea liniei fe- 
rate încă nu e determinată, aşa cred, că e motivată părerea con- 
deputatului Molnár György, şi se dovedeşte şi mai bine, că fa- 
vorurile unuia ori ale celuialalt punct de pornire cu greu se 
pot stabili în mod clar şi corect, decât numai așa, dacă punem 
laoparte orice considerațiuni laterale. 

Onorată casă! Am aflat de lipsă să fac observările ace- 
stea, din punctul de vedere, ca nu cumva cele spuse aici să 
formeze prejudiții pe seama opiniunii publice, şi ceice sunt 
contra să creadă, că chestia e rezolvată. Primesc budgetul, ca 
bază pentru desbaterea specială>.*). 


Altă vorbire a deputatului D. Bonciu. 


În ședința din 15 Februarie 1873 tot deputatul român 
Demetriu Bonciu a vorbit următoarele: 


«Mărturisesc, că întrucâtva a-și află de contrară și de ne- 
permisă dispoziția, dacă. onorata casă ar votă înmulțirea proiec- 
tată a inspectorilor, dupăce în propunerea generală a comisiunii 
financiare sa spus, şi onorata casă a primit, ca ministerul să 
prezinte proiect de lege cu privire la regularea fundamentală a 
întregului sistem administrativ, şi la stabilirea rangului persoa- 
nelor oficioase, între olaltă. Și acum, înainte de a aveă proiectul 

acesta Înaintea noastră, cum foarte corect a spus-o di Liik6 
Geza, să înmulțim iarăş numărul funcționarilor? E generală 
plângerea, că e nespus de mare în ţară numărul funcționarilor, 
și dispoziția față de ei e aşa, că numai simpatică nu poate fi 
numită. Și acum să venim şi să mai punem funcţionari peste 
ceice îi avem? 

Nu împărtăşesc părerea, că inspectorii ar fi foarte nece- 
sari pentru numărul actual de drumuri. Ba voiu arătă chiar, 
că la oficiile de edificare sunt şi acuma multe posturi, cari sunt 
dispenzabile şi în privința aceasta mă voiu provocà la fapte. 
Ce se întâmplă chiar și astăzi? Inspecţia de edificare din centru 
se exerciază, şi pentru primirea materialului se trimit comisari. 
Aceştia încă pot să exercieze supraveghiarea, şi e mai bine dacă 
banii destinați pentru inspectori se întrebuințează pentru pro- 
curarea de peatră pentru drumuri. 

Am amintit, onorată casă, că şi acuma sunt oficii de prisos. 
Aşa la rubrica pentru regularea apelor e trecut ca sistemizat 
postul de doi ingineri de râuri, pe sama râului Murăş, dela gra- 
nițele Ardealului, până unde se revarsă în Tisza, şi încă cu în- 
cepere dela 1870, Linia aceasta nu face decât 41 de mile, şi 
dupăcum ştiu eu a fost manipulată de un singur inginer, care 
locuiă în Arad, S'a creat deci al doilea post de ajutor de ïn- 
giner, ori de inginer de râuri, cu locuinţa în Măcău, și s'au dat 
acestuia în competență 18 mile, iar celuialalt i-au rămas 23 de 
mile din Murășul întreg. Dacă iau în considerare, care e che- 
marea inginerului de râuri, și că pentru curățirea întregului 
Murăş a fost preliminată suma de 45,000 fl., iar pe lângă aceste 
45,000 îl. se mai ţin şi doi ingineri, atunci, când de patru ani 
nu se vede nici un favor cu privire la scurgerea apei Mură- 
șului, cu toate că oficiile au fost înmulţite, dar nici un favor, 
nici din punctul de vedere al navigării, nici al esundarii, nici 
al întăririi, pentrucă şi acuma suntem tot acolo unde eram cu 
ani mai nainte: eu ţin cu totul de prisos postul de ajutor de 
inginer din Măcău. Mărturisesc însă, că lucrul e cu mult mai 
neînsemnat, decât să înaintez moţiune în privinţa aceasta. Mi-am 
luat voe să atrag numai atenţiunea ministrului de comunica- 
țiune asupra acestui post, pe care și dânsul îl va recunoaște 
de superiluu, şi convingându-se despre aceasta din experiențe, 
va binevoi a-l sistă. Pentrucă deși nu e mult, dar o mie de 
fiorini totuş Sar puteă economiză pe sama statului. Din punctul 

acesta de vedere, cum spuneam, sprijinesc moţiunea luj Liik6 
Geza».*) 


Vorbirea deputatului G. Pop de Băsești. 


În ședința din 17 Februarie 1873 a vorbit depu- 
tatul român George Pop de Băsești următoarele: 


«Onorată casă! Chiar şi în cazul, dacă comisiuhea finan- 
ciară propuneă spre votare suma de 40,000 îl. preliminată. din 
partea ministrului, mi-aş fi ridicat cuvântul în chestia aceasta, 
dupăce, după părerea mea, motivarea domnului ministru e gre- 
şită. Anume, dl ministru spuneă, că recomandă spre votare 
suma aceasta de 40,000 îl. pentru aceea, pentrucă recolta bo- 
gată a ținutului aceluia aduce în mod necesar cu sine să aibă 
tren, şi de aceea, în rețeua drumurilor de piatră nici nu are 
intențiunea să treacă linia aceasta. Ceeace înseamnă atâta, ca 
şi cum am spune unui călător obosit, pe care l-am puteă luă 
în carul nostru ordinar, că în Pesta şi la Viena se face o ca- 
leasă frumoasă. Când va fi gata, se poate pune în ea. Ori apoi 
unui flămând pentru aceea nu i-am da o bucată de pâne neagră, 
pentrucă recolta ce vine ne va pune în poziţia de a-i puteă da 
colac alb. Așa a făcut și domnul ministru de comunicațiune. 
Şi cumcă aceasta mică Irlandă a Ungariei are să ajungă în 
doaga celeialalte, se vede apriat din faptul, că cymisiunea finan- 
ciară propune să fie ştearsă suma de 40,000 îl. preliminată ca 
din grație pentru drumul Careii-mari—Ciucea, dupăce nu află 
de corectă trecerea în budget a drumurilor noi, şi extinderea 
reţelei de acuma, înainte de a fi stabilită reţeua drumurilor. 

Onoratul domn ministru de comunicaţie spune, că nu are 
intențiunea să treacă în reţeua drumurilor de piatră linia de 
comunicație recunoscută şi din partea sa de foarte importantă, 
pentrucă se va face tren pe acolo, iar comisiunea financiară nu 
dă cele 40,000 fl., pentrucă se va face drum de piatră. Curată 
anomalie | 

Onorată casă! Știm toţi, că linii ferate avem din belşug, 
dar nu avem drumuri de comunicaţie de piatră, şi starea aceasta 
anormală e cauza, că după marele capital investit interesele 
sunt preliminate în sumă de 12 milioane. Asta vine de acolo, 

că nu avem drumuri de comunicație. Drumuri de fer sunt și 
prin cele mai neglese ținuturi ale Ungariei,tde ex. cum sunt, 
în comitatul Crasna și Solnocul-de-mijloc, de o parte stațiunea 
Ciucea, de alta parte Sătmarul şi Careii-mari, toate atât de 
aproape, încât dacă am aveă drumuri bune de piatră, ori la 
una ori la alta am puteă ajunge în şase oare, deci trebuinţele 
noastre ar puteă fi deocamdata satisfăcute. Dar acuma, în urma 
tinei de nestrăbătut, suntem așa de departe de comunicația 
lumii, ca mai nainte. Pentruca ori la gara din Ciucea, ori la cea 
din Satmar sau Careii-mari vrem să mergem, abstragând dela 
primejdia în care ni se află viața şi cu care trebue sa ne luptăm, 
greutaţile călatoriei țin două zile, ori în cazul cel mai bun una 
şi jumătate. 

Onorată casa! Împărtăşesc şi eu parerea, că respectând 
legea să ne nizuim a ne împlini datorințele cetăţeneşti față de 
stat. Dar accentuez totodata, ca sa nizuim și în legislatură, ca cel 
puţin să ne apropiem de dreptate. Să nu exploatăm toate be- 
neficiile statului pe sama singuraticilor ori a părţilor, în prejudi- 
ciul celoralalţi. Nu voesce provincialism, ba îl ţin de păcat, pen- 
trucă «salus respublicae suprema lex esto», dar totuș trebue sa 
reprob, că dela unele parți ale țării statul deneagă și ajutorul 
cel mai primitiv, şi pe locuitorii din ţinuturile acelea, cetațeni 
şi ei, vreă şi pe mai departe numai să-i tundă şi sa-i mulga, 
ca pe nişte oi. Te impresioneaza mult, văzând cum poporul 
contribuent al comitatului Solnocul-de-mijloc se luptă pentru a 
trece prin marea de tină. Am văzut, onorată casă, mai de 
multeori cazuri, că s'au desprins caii dela 5 6 trăsuri, pentruca 
să se scoată un car înglodat în tină, spre a puteă merge mai 
departe la Careii-mari, ça să platească oamenii darea statului. 

Onoratul domn ministru de comunicaţiune a fost provocat 
din partea a doi domni deputați antevorbitori să se declare, 
dacă are intențiunea să treacă drumul acesta în proiectul ce îl 
va prezentă despre reţeua drumurilor de piatră din țara, dar 
în privința aceasta dânsul nu s'a pronunțat. Provoc deci pe dl 
ministru de comunicațiune să se pronunţe în mod categoric. (Voci: 
Să votăm!) 

Am o întrebare de adresat dlui ministru de comunicaţiune, 
şi-l rog să binevoiască a-mi raspunde în mod hotarit. Dintre dnii 
deputați antevorbitori doi au adresat dlui ministru de comuni- 
caţiune întrebarea, dacă are iintenţiunea să treaca drumul Ciucea- 

Careii-mari în reţeua drumurilor regnicolare de piatră în pro- 
ieetul ce-l va prezentă? Pentrucă cu toate, că a binevoit a pro- 
mite în declarația sa, că din suma ce-i stă la dispoziţie va 
ajutoră, ca şi în anul trecut, drumul acesta, eu mă tem, că o 
vom păţi-o și noi, cei din Solnocul-de-mijloc, ca şi tata care 
a lăsat în grija mamei vitrege să împartă pânea între copiii 
dela două mame. A dat adecă pânea întreagă copilului ei. 

E adevărat, că sau dat 20, ori 40 de mii de fiorini, ca 
ajutor pentru repararea drumului acestuia, dar onoratul guvern 
a încredințat totodata pe baronul Bánffy Béla, comitele suprem 
de atunci al comitatului Crasna, cu întrebuințarea banilor, şi el 
i-a întrebuințat excluziv în favorul comitatului Crasna, cu toate 
că drumurile din Crasna erau cât de cât tolerabile, pe când pe 
drumul dela Tăşnad la Careii-mari nu se puteă umblă de loc. 
Nu zic, că n'ar fi întrebuințat bine banii, ci zic, ca suma data 
în scopul acesta puteă sa fie întrebuințata şi mai bine. 

Incă asupra unui lucru vreau sa atrag atențiunea onoratei 
case, anume, că în întreaga patrie poate că numai Crasna și 
Solnocul-de-mijloc sunt comitatele, pentru cari până acuma nu 
s'a votat nici un cruter din vistieria statului pentru promo- 
varea comunicaţiei, cu toate că Crasna şi Solnocul-de-mijloc 
sunt comitatele, cari sub provizoriat au platit sute de mii în 
vistieria statului, sub titlul răscumparării de drumuri. Onorata 
casa va repară deci o mare nedreptate, atunci când va votă 
suma proiectată din partea dlui ministru .*) 


Casa nu votează suma, acomodându-se propunerei 
comisiunei financiare. 


Interpelarea deputatului D. Bonciu. 


În şedinţa din 19 Februarie 1873 deputatul român 
Alexandru Buda prezintă o rugare, în chestia deschi- 
derii unui drum de țară dela Tășnad, închis cu oca- 
ziunea comasării. Se predă comisiunii petiționare. 

In şedinţa din 20 Februarie 1873 deputatul român 
Demetriu Bonciu adresează ministrului de justiţie inter- 
pelarea următoare : 

Onorata casă! Imi iau voe să adresez o interpelare dom- 
nului ministru de justiţie. 

Nu vreau să-mi motivez mai pe larg interpelarea, ci amin- 
tesc numai, că orașele din provinţa ale patriei noastre simţesc 
prea adânc necesitatea unei legi de expropiere, pentrucă în 
foarte multe cazuri deschiderea unei strade, pe sama comuni- 
cării publice, ori luarea de dispoziţiuni sanitare, cu un cuvânt, 
interesul public e zădărnicit prin încapăţinarea vre-unui pro: 
prietar, ori prin dorința sa exagerata de câştig, prin ce apoi se 
împedecă foarte mult desvoltarea, ridicarea orașelor din pro- 
vință. Legislatura n'a prea arătat până acuma vre-o deosebită 
atenţiune și îngrijire față de oraşele din provinţă, pentrucă pe 
când pentru capitală a făcut legislatura tot posibilul, pentru 
orașele din provinţa şi în interesul desvoltării lor a făcut prea 
puțin, sau aproape nimica. Dar eu așa sunt convins, că des- 
voltarea unui element puternic cetăţenesc numai prin ridicarea 
oraşelor din provință se poate ajunge. 

Cu permisiunea onoratei case îmi voiu ceti deci inteper- 
larea. (Ceteşte): 

Având în vedere, că desvoltarea și ridicarea orașelor din 
provinţă ale patriei noastre are de urmare întărirea clasei de 
mijloc și înmulţirea elementelor cetățenești, iar prin aceasta des- 
voltarea industriei și îmbogățirea generală, prin urmare, pe sama 
statului e însemnată problema de a se îngriji de crearea de 
legi necesare în mod indispensabil pentru ridicarea şi înaintarea 
oraşelor din provinţă; 

având apoi în vedere, că cu excepţiunea capitalei, oraşele 
celelalte ale patriei noastre nu au lege de expropriere, în pu- 
terea căreia ar îi îndreptaţite să exproprieze locuri și case de 
pe teritorul lor, cari formează proprietate particulară, în anu- 
mite cazuri de necesitate, când acestea ar obveni, fie din punct 
de vedere al sanităţii generale, al comunicaţiei publice, ori din 
motive de salubritate, — cu onoare adresez onoratului domn 
ministru de justiţie întrebarea: 

Recunoaşte onoratul domn ministru necesitatea unei legi 
de expropriere pe sama orașelor din provinţă, ca fiind de mare 
importanță? Şi dacă da, 

Are intențiunea onoratul domn ministru să înainteze, dacă 
se poate, încă în următoarea sesiune, un proiect de lege dietei, 
despre expropiere, cu privire la orașele din provință?» *) 

Ministrul de justiţie, Pauler Tivadar, răspunde ime- 
diat, că în privința aceasta curg pertractări între mini- 
strul de justiție şi cel de interne, pentru a se ajunge 
la înțelegere, dacă legea de expropriere e necesară 
numai pentru orașele mai mari, ori şi pentru cele mai 
mici, sau chiar și pentru comunele mai de frunte. Mi- 
nistrul de justiţie are deci intenţiunea, întocmai ca și cel 
de interne, să înainteze dietei proiect de lege în che- 
stia aceasta, însă numai din considerare la igiena pu- 
blică, la poliţia de foc și la zidirile publice. Alte consi- 
deraţiuni nu se vor țineă în vedere. 

Demetriu Bonciu face următoarele reflexiuni: «Eu 
mă declar mulțămit cu răspunsul domnului ministru. Am 
numai Observarea, că punctul de vedere al comunicării 
publice n’a fost amintit. De altcum, dupăce dl ministru 
a spus, că va prezentă proiect de lege, când se va 
puteă vorbi mai pe larg, mă declar mulțămit cu răs- 
punsul». 

In şedinţa din 21 Februarie 1873 deputatul Lázár 
Adâm întreabă prezidiul, dacă şi-a prezentat creden- 
ționalul deputatul Joachim Murășianu, ales în Năsăud, 
încă în anul trecut? Prezidentul răspunde că nu, și casa 
decide, să se ceară lămuriri dela ministrul de interne, 
când s'a făcut alegerea în Năsăud, și cu ce rezultat? 


Budgetul ministrului de instrucție. 


În şedinţa din 24 Februarie 1873 deputatul român 
Parteniu Cosma a prezentat dietei o rugare a comunelor 
din cercul administrativ al Beiușului și al Vașcăului, co- 
mitatul Bihorului, pentru modificarea articolului de lege 
53 din anul 1871, cu privire la regularea dreptului de 
proprietate asupra munților și a islazurilor. e predă 
comisiunii petiționare. 

În şedinţa din 27 Februarie 1873 se continuă dis- 
cuția asupra budgetului ministrului de instrucțiune pu- 
blică. la cuvântul deputatul român Demetriu Bonciu şi 
rostește vorbirea următoare: 


«Onorată casă! Când a fost discutat budgetul în general 
am auzit mai de multeori spunându-se, că situația precară fi- 

nanciara, respective deficitul nostru de acuma, a fost provocat 
de folositoarele şi rodnicele învestiri, facute în stil mare. Mär 
turisesc, onorata casa, că daca aceste mari, folositoare şi roda 
nice investiri le-aş vedeă lą budgetul acestui ministeriu în măa 
sură mai mare, ori cel puţin mai însemnată, m'aş află cât de puţin 
îngrijitoare situaţia noastra financiară, ba aş vedeă asigurată 
pentru viitor chestia educarii poporului, și prin aceasta aș vedeă 
puse temelii sigure pe seama economiei noastre raționale-naţio- 
nale, pe seama îmbogațirii noastre generale, pe seama creşterii 
baselor darilor de stat, și pe ce pun eu greutatea cea mai mare, 
pe seama desvoltării sentimentului de datorință cetățenească. 
Pentrucă cu toate, ca dl deputat Molnár Aladár spuneă în vora 
birea sa de alaltaieri, că nu lipsește numai banul pentru pro- 
movarea educarii poporului, ci se recere la aceasta și altceva, 
anume, putere de muncă și dispozițiuni energice, eu trebue 
totuş să observ, că factor principal e totuș banul, pentrucă nici 
puterea de muncă şi nici dispoziția energică nu poate fi apli- 
cată fara bani. 

Eu, onorată casă, aşa cred, că câtă vreme nu cultivăm mai 
din adins terenul educaţiunii şi al instrucţiunii, ci continuam a 
favoriză unele ținuturi, ori unele naţionalităţi, în detrimentul ce 
loralalte, şi mai ales câtă vreme vedem fantome în atitudinea 
confesiunilor, ca sub aripile acestor fantome să se poată eco 
nomiză pe seama ţării câţiva fiorini, cu un cuvânt, câta vreme 
nu punem greutatea principală pe educarea și instruarea tuturor 
popoarelor din patria aceasta, şi nu ne scuturăm de apăsările 
acestor fantome confesionale, pe cari noi înşine ni-le-am creat: 
eu nu pot să consider de asigurata promovarea educarii genei 
rale a poporului, iar relele financiare numai în mod provizor 
le vom puteă delatură, de azi pe mâne, — ori cu împrumuturi, 
ori cu urcarea uneia sau alteia dintre darile directe şi indirecte, 
Dar după mime în mod radical sanarea nu se va face, și un 
pium desiderium rămâne vorba frumoasa și sublimă a domnului 
ministru de finanțe, rostita cu ocaziunea discuţiei generale, că 
«sä dam statului ce e al statului , căci eu țin de imposibilă cre- 
area unei legi, prin care să se garanteze pe seama statului acest 
scop sublim, fiindcă aceasta nu poate sa izvorască decât numai 
din sentimentul de datorinţă cetățenească, desvoltat în sinul cè 
tăţenilor față de patrie, iar acesta e productul educării şi al 
luminării, 

Onorată casa! Condus de aceasta convingere declar îna- 
inte, că eu nu numai că primesc budgetul ministrului de in- 
strucție publică ca bază pentru discuţia pe articole, nu numai 
că votez poziţiile preliminate, ci declar fară rezerve, că aş voi 
sa-i votez cu mult mai mult, cu toatecă am unele observări cu 
privire la întrebuinţarea unora din sumele preliminate, asupra 
cărora voiu și reveni în firul vorbirii mele. 

Onorată casă! Sa vorbit foarte mult în chestia revizuirii 
legii despre instrucţia publică. Dar în special punctele de ve- 
dere, cari mau îndemnat şi pe mine sa iau cuvântul, n'au fost 
nici cât de puţin ventilate. Şi aceste puncte de vedere sunt 
cele confesionale şi naţionaliste. Ştim, onorată casă, că atin- 
gerea acestor puncte de vedere în casa aceasta e lucru nemul- 
țamitor, nepopular, ca sa nu zic chiar odios. Dar sunt dato- 
rințe, pe cari chiar şi în faţa acestei situaţii neplăcute trebue 
să le împlinească omul. Şi eu trebue să-mi împlinesc această 
datorinţa, cu atât mai vârtos, că mă obligă, nu numai convin- 
gerea mea, ci şi sentimentul celorece mau trimis aici. Eu adecă 
așa cred, că datorința de deputat aduce cu sine, ca sentimen- 
tele pe cari le-am descoperit la o parte ori alta a poporului să 
le expun fără încunjur în fața onoratei case, și că eu mai cu- 
rând îmi împlinesc datorinţa dacă o fac aceasta, decât dacă nu 
o fac, ci tac. Pun şi eu greutatea cea mai mare pe revizuirea 
legii despre instrucțiunea publică, şi accentuez necesitatea revi- 
zuirii, astfel, ca prin aceasta sa fie dărâmat paretele de despăr- 
țire dintre şcoalele comune și cele confesionale, pentrucă în 
cele din urmă scopul ambelor şcoale este educarea poporului. 
Dacă deci vrem promovarea acestei educari, nu e corect să se 
iee dispoziţiuni, cari fac sa se ridice ziduri de despărţire între 
acești doi factori, cu chemarea să promoveze educarea popo- 
rului. Din contră, uniţi sa fie aceşti doi factori. Cum stăm 
astazi cu şcoalele confesionale și care le este proporţia, se vede 
din raportul -onoratului domn ministru, prezentat dietei. De- 
altcum € frumos şi corect principiul şcoalelor comune, în prin- 
cipiu, ba e corect şi aceea, că știința mare a face cu religia. 
Dar în patria noastră, pe lânga amestecul diferitelor religiuni 
şi naţionalităţi, teoria aceasta nu poate fi realizata în praxă, iar 
dacă chiar e realizată în parte, la nici un caz nu se face lucrul 
împreuna cu promovarea educării poporului. În patria noastră 
cea mai mare parte a confesiunilor nu se poate emancipă şi nu 

se va emancipà de obiceiul secular de a vedeà o strânsă le- 
gătură între religie şi educație. Separarea deci nu se poate efec- 
tu. Dar sunt religiuni, cari sunt legate de naționalitate și cari 
formează ziduri de apărare pe seama naționalității acelora, cari 
le aparţin. Dacă ţinem cont deci de raporturile şi situaţiile din 
patria noastră, nu ne este permis să jertfim promovarea și suc- 
cesul educării poporului de dragul teoriei. 

Să vedem deci, în ce proporţie stau școalele confesionale 
faţă de cele comune? Din raport se vede, că în anul 1871 au 
fost 751 şcoale comune şi în acelaş an 13,545 școale confesio- 
nale poporale. Va să zică, numărul şcoalelor comune nu dă 
mai mult decât şase procente din numărul tuturor şcoalelor po- 
porale. De aici urmează deci, că de ajutorul de stat, de acea 
specială supraveghiare de stat, pe care are să o facă guvernul 
pe baza legii despre instrucția poporală, se împărtășesc numai 
şase procente din toate şcoalele poporale. Și cumcă aşa stau 
lucrurile, se vede din acea parte a raportului, în care e trecut 
ajutorul de stat din anul acela, Anume, pentru ajutorarea a 
108 de şcoale comune sau înţrebuințat 163,221 fl, pe când 
pentru ajutorarea învăţătorilor dela toate școalele confesionale, 
fără deosebire, în acelaş an Sau întrebuințat 19,780 fl. Va să 
zică, pe când pentru cele şase procente din toate școalele po- 
porale s'au cheltuit 163,000 fl., pentru celelalte 94 procente con- 
fesionale s'au întrebuințat numai 19,000 îl.| 

Onorată casă! Cumcă pe lângă o ajutorare în proporţia 
aceasta, şcoalele poporale nu pot să prospereze, e de prisos a 
se mai spune. Dar va zice poate cineva, că la dreptul nici nu 
pot fi ajutorate şcoalele confesionale, pentrucă aceasta sar lovi 
de autonomia confesiunilor. 

Eu nu împărtăşesc întru toate această părere. Pentrucă 
atunci Sar atinge autonomia confesiunilor, când ar dispune statul 
întru toate de școalele acestea, când statul, ori autorităţile co- 
munale ar face numirile de învăţători, când s'ar scoate din acele 
şcoale confesionale obiceiurile religioase, ori limba maternă a 
respectivilor. Nu se aduce însă lovire autonomiei confesiunilor, 
dacă statul dă ajutor școalelor confesionale, cari nu sunt în stare 
să se susțină din puterile proprii, şi dacă, — lucru pe care ar trebui 
să fie pusă greutatea, m guvernul ar luă astfel de dispoziţiuni, ca 
școalele confesionale sa fie sprijinite din partea respectivelor 
autoritați politice, dupăce ştim, că autorităţile confesionale nu au 

putere executivă. Să prindem chestia din partea practică a ex- 
perienţei vieţii. Cum stau școalele confesionale? Lăsate cu 
totul în grija lor, fără ca statul, sau municipiile să le dee sprijin, 
şi fără ca puterea executivă să dee mână de ajutor confesiu- 
nilor întru susținerea acestor școale. Autoritatea confesională 
înzadar ia dispoziţiuni, înzadar dă ordinaţiuni, ca şcoala să fie 
reparată, lipsurile să fie delăturate, competențele învățatorului 
să fie încassate, pentrucă comunitatea confesională nu le poate 
împlini acestea. lar comuna politică răspunde, că mare nimic a 
face cu şcoala confesională! 

Dar se întâmplă și altceva, onorată casăl Ce dispoziţiuni 
au luat autoritățile comitatense în cele mai multe părţi ale ţării? 
Dispoziţia, că au şters şi au oprit să mai fie trecute în budge- 
tele comunale cheltuielile școalei din comuna respectivă. Scu- 
zaţi, mă rog, dar aceasta nu poate duce la promovarea educarii 
poporului. Autoritatea și comunitatea confesională nu e orga- 
nizată astfel, ca singură să-şi poată repartiză și încassă dările 
de cari are trebuință! 

În privința aceasta îmi iau voe să mă provoc la o frază 
din vorbirea de alaltăieri a mult stimatului condeputat Csen- 
gery Antal. Anume, Csengery Antal spuneă, că chestia instruc- 
“țiunii publice interesează în linia primă pe părinţi, şi apoi bise- 
ricile şi comunele. Comunele ar trebui să fie obligate să pri- 
mească în budgetele lor cheltuielile şcoalei, tot așa ca oricare 
alte cheltuieli administrative, ocupându-se cu lăţirea luminei spi- 
rituale tot așa, ca și cu luminatul stradelor. 

Să-mi permită onorata casă, ca cu privire la fraza aceasta 
să adresez o întrebare onoratei case și onoratului domn mini- 
stru. Consimte dl ministru și împărtășește vederile acestea ale 
mult stimatului domn deputat? Dacă da, atunci mărturisesc, că 
nu înțeleg, și nu știu cum se poate totuș întâmplă, ca pretutin- 
denea în ţară comitatele nu permit, ca comunele să treacă în 
budgetele lor cheltuielile școalei, din motivul, că şcoalele sunt 
confesionale. Dar mai are și un alt mare desavantaj dispoziţia 
aceasta, anume, că prin separarea de cheltuielile comunale și 
manipularea prin organe cu totul separate a acestei dări noue 
poporul se înstrăinează tocmai de scopul ce-l are aceasta dare 
nouă, de educarea religioasă. lar eu așa cred, că aceasta nu 
zace în interesul statului. E adevăr de mult recunoscut, că re- 
ligiunea e fundamentul societăţii. Foarte potrivit şi foarte exact 

a expus lucrul di deputat Somssich Pál când a spus, că peste 
tot nici un stat nu are interesul să despoaie poporul de senti- 
mentele religioase. 

Aşa stam, onorata casă, şi cu chestia silirii să umble copiii 
la şcoala. Primariile comunale, pretorii, ba de multeori nici ins- 
pectorii de şcoale nu pun prea mare preț pe silirea copiilor să 
umble la şcoală, acolo unde şcoala e confesională, iar autori- 
tatea confesionala nu are putere executivă, şi astfel despre şcoala 
confesionala se poațe spune, ca e lăsată în grija bunului Dum- 
nezeu și a grației sale, caci e lasata să fie pendentă cu ade- 
vărat dela zelul primarului, ori a notarului comunal. Experienţa 
ne arata doara, că acolo, unde comuna are primar ori notar 
zelos, merg înainte, prosperează școalele confesionale. lar din 
contra, unde nu este zel la cei din fruntea comunei, şcoalele 
sunt parasite. Pentrucă oricum, în poporul nostru nu e deşteptat 
încă zelul fața de chestia școlară, și pe multe locuri se poartă 
cu mult mai mare indolenţa decât sa faca ceva în interesul școalei, 
făra a i-se da impuls din partea autorităţii şi a puterii oficioase. 

Onorata casă! Vorbesc în special despre astiel de comune, 
în cari se află locuitori numai de o singură confesiune, şi totuș 
și aci, daca nu ar sprijini primăria şcoala confesionala, aceasta 
nu ar puteă prosperă. Ce sa spun apoi despre comunele, în 
cari locuesc cei aparţinători la diferite confesiuni? Sunt silit, 
onorata casa, sa ma ocup aici, la chestia aceasta, cu articolul de 
lege 38 dela 1868, paragraiul 25, care spune, ca acolo unde 
comuna fără deosebire de confesiune a susținut până acuma 
singură școala, se lasă comunei în voe sa menţina şi pe mai 
departe usul de până aci. Ce urmează de aci? Cum se justifica 
aceasta dispoziție permisivă a legii? Așa, că pe unele locuri 
şcoalele sunt de tot asuprite! 

Ma voiu provocă la un caz concret. S'a întâmplat tocmai 
în Arad cazul, că întru adevăr, înainte de a întră legea în vi- 
goare toate şcoalele poporale au fost susținute din averea co- 
muna şi din venitele comune ale oraşului, şi mai târziu, după 
întrarea legiii în vigoare, au fost decretate de comunale toate 
școalele. Dar cei de confesiunea gr.-ort. mau conces sa fie de- 
cretate de comunale școalele lor, Urmarea a fost, ca pentru o 
parte a poporațiunii oraşului, cam pentru ?, există avere co- 
muna şi venite comune cu privire la “susținerea şcoalelor, iar 
pentru !/, nu există venite comune pe seama şcoalelor, Ur- 

marea e aceea, ca pe când pentru școalele gr.-ortodoxe orașul 
a întrebuințat peste tot trei mii de fiorini, pe seama şcoalelor 
comune sunt trecute în budgetul oraşului doua mii de fiorini 
şi opt sute. Aceste 2,800 fl. se acoper din averea comună a 
orașului, pe când cele trei mii fiorini pe seama şcoalelor gr.-or. 
nu sunt luate din averea comună a orașului. De ce? De aceea, 
onorată casă, că confesiunea aceasta nu a voit sa primească 
şcoalele comunale, dupăce nu s'a văzut asigurata prin lege. ca 
obiceiurile religioase nu vor fi scoase din școalele ei și ca din 
ele nu va fi exchisă limba materna. Pentrucă eu țin de mare 
mancitate şi aceea, că în lege şcoalele confesionale nu sunt asi- 
gurate, că în cazul, dacă se prefac în școale comunale, va fi 
aplicat învățator de religia şi naționalitatea aceea. Căci dacă 
se îngrijă legea de aceasta, iar comuna ar aveă garanţa în lege 
în privința aceasta, multe confesiuni nu s'ar purtà cu atâta anti. 
patie faţă de ideea şcoalelor comunale și foarte multe școale 
sar preface în comunale. 

Onorată casă! Fiindcă vorbesc în interesul tonfesiunilor, 
vor spune poate foarte mulți, ca mă aflu pe teren prea ultra- 
montan şi că prea mă însuflețesc pentru confesiune. Eu vor- 
besc în special despre o confesiune la care școalele nu sunt 
puse sub apasare clericala, fiindcă autonomia acelei confesiuni 
e compusa astfel, ca la guvernare mirenii se afla în majoritate. 
Dacă sunt bine informat, la cei de confesiunea protestanta înca 
sunt mirenii în preponderanță. Se poate, ca apasarea clericală 
e justificată întrucâtva la cei de religiunea rom.„catolica. Dar 
binevoiți a creà pe seama acestei confesiuni o astfel de auto- 
nomie, ca și aci mirenii să influințeze conducerea! Eu deci nu 
ma însuflețesc pentru confesiuni, ci pentru educarea poporului, 
dupăce numai în ăceasta găsesc eu garanța viitorului patriei 
noastre! 

Dacă ţinem în seamă raporturile de vieața de fapt domi- 
nante în patria noastră trebue să ajungem la convingerea, că e 
cu totul imposibil sa fie luata dela confesiuni educarea popo- 
rului. Dar chiar şi dacă ar fi lucrul cu putinţa, e mare între- 
bare, că din punct de vedere politic, ori din punctul de vedere 
al libertăţii, e şi oportun oare? Dar în cele din urmă așa cred, 
că statul nici nu are motiv sa se plânga, dacă privim la istoria 
trecutului, în ce priveşte terenul educaţiunii poporale şi al cul- 
tivarii generale, Căci doara până acuma educarea, cultivarea 

poporului, au făcut-o numai confesiunile, şi numai institutele 
protestante câți bărbaţi mari şi ce bărbaţi mari au dat paţriei! 
Dacă judecăm în mod nepreocupat trebue să recunoaștem, că 
statul e dator cu recunoștință confesiunilor pentru cele efectuite 
pe terenul educaţiunii. 

Nu vreau, onorată casă, ca şcoalele confesionale să fje 
scoase de sub supravegherea statului, ci din contră, doresc, 
ca statul să exercieze controlă și mai severă asupra școalelor 
confesionale. Dar când o doresc aceasta, vreau totodată şi aceea, 
ca guvernul să oblige autorităţile confesionale să-şi împlinească 
cu stricteță datorințele, însă să le dee și posibilitatea de a vedeă 
efectuite dispoziţiile ce le iau. Adecă, respectivele autorități 
politice să execute dispoziţiile confesiunilor cu privire la terenul 
Şcolar. 

Mult stimatul domn deputat Kondor6ssy a vorbit alaltăieri 
despre religiune. Foarte corect spuneă, să nu facem politică 
din religie. Şi eu zic așa, ba zic şi aceea, să nu facem politică 
nici din şcoală, să facem din ea aceea ce-i este scopul: educație. 
Am mai auzit spunându-se din mai multe părţi, că sunt școale 
confesionale în cari se raspândesc teorii dușmănoase statului. 
Eu nu ştiu să fie de acestea. Eu cel puţin nu le cunosc. Dar 
dacă există, cine e de vină? Eu cred, că numai guvernul, numai 
onoratul domn ministru poate să fie vinovat, pentrucă el exer- 
ciaza inspecția supremă asupra școalelor confesionale, şi în urma 
acestui drept și a acestei ingerințe ar puteă să-şi câştige con- 
vingere, daca întru adevăr se propun lucruri contrare statului în 
școalele acelea? Și dacă da, atunci e de două ori vinovat gu- 
vernul, fiindcă nu a luat măsuri, ca astlel de şcoale să fie în- 
drumate la ordine, dupăce interesul confesiunii nu poate să îie 
laţirea de teorii contrare statului, ci interesul ei este a educă 
poporul, și anume, nu în spirit contrar statului, ci în direcţie 
patriotică. 

Onorată casă | Eu atribui întreaga aceasta situație precară 
și pagubitoare pentru educaţia poporului lipsurilor pe cari le 
are legea despre instrucțiunea publică în cea mai mare parte, 
şi de aceea doresc revizuirea legii. Dar o doresc aceasta şi 
din alt punct de vedere, dupa mine foarte însemnat, din punctul 
de vedere naţionalistic. Scuzaţi, că ating la chestia legii despre 
instrucția publică chestia de naționalitate, dar îmi este cu totul 
imposibil să o încunjur, chiar şi pentru aceea, pentrucă terenul 

acesta lî ţin de potrivit şi de competent, ca să pretizez după pri- 
ceperea și sentimentul meu greutatea chestiei de naţionalitate. 

Pârghia celor două cerințe ale naţionalitaţilor e cel puţin 
după părerea mea chestie culturală. Şi eu sunt convins, că cu 
cât mai mare grijă şi atenţiune ar da guvernul, respective statul, 
culturei naționalităților, cu cât mai mult ar împărtași legislaţiunea 
naționalităţile pe cale legislativă de promovarea cultivarii publice, 
cu atât mai sigur ar fi rezolvată în cea mai mare parte a ei 
chestia de naţionalitate, a-și puteă să spun, ca în proporţia de 
nouă din zece! 

Onorată casa! Nu vreau să spun prin aceasta, că ar fi 
prea mari, şi că nu aș voi să votez poziţiile preliminate pentru 
scopurile naţionalităţii maghiare. Dar vreau să se întâmple lu- 
crul în oarecare proporţie, în mod treptat, din când în când şi 
în interesul celoralalte naţionalităţi, cărora încă să lise dee aju- 
torul cerut de trebuințele lor culturale. 

Imi vin" în minte aici, onorată casă, două împrejurări. Dacă 
nu greşesc, în ciclul trecut al dietei un onorat domn deputat 
a prezentat dietei un proiect de rezoluţiune, și daca nu mă 
înşel, respectivul a fost mult stimatul domn deputat lokai Mór. 
Proiectul de rezoluţiune eră acela, că ţara sa voteze o suma 
anumită pe sama desvoltării literaturii tuturor naționalitaţilor. 
Durere, majoritatea ma primit proiectul. Dar îmi vine aminte 
și o alta împrejurare, care poate că e de mai mică gravitate, 
fiindcă nu Sa întâmplat în casă, ci înainte cu câteva saptamâni 
a aparut ca articol, în ziarul «Mon», foaie tot a dlui deputat 
lokai Mór. Vorbindu-se în articol despre calamitatea literaturii 
maghiare, se cereă atenţiunea și ajutorul statului, ajungându-se 
la următoarea concluziune: (cetește) «Da. Însă ce ar zice națio- 
nalitațile? Dar dacă şi acestea vin cu asemenea pretensiuni? 
Să o facă, lucru mai cuminte și aşa nu pot sa facă. Daca se 
naşte în sânul lor mişcare culturală, plină de viață, ea poate să 
fie împintenătoare, îndemnătoare pentru noi, iar nu primej- 
dioasă. Ambiţia naţională nu ne boldeşte să întrecem pe Nemţi, 
Englezi, Francezi, pentrucă aceasta ar fi o problema colosala. 
Dar ne-ar fi ruşine să ne lăsam întrecuţi de Sârbi, Croaţi, Slo- 
vaci, Români pe terenul spiritual, şi astfel concurenţa ar fi în 
favorul nostru, Cu puteri încordate am lucră la cultivarea noa- 
stră, din mândrie națională. Orice înaintare a lor ne-ar împinge 
înainte și pe noi, orice succes al lor pe terenul ştiinţei ar fi şi 

al nostru. Un favor incalculabil s'ar naşte din această luptă 
pacinica, nu numai din punct de vedere cultural, ci şi politic, 
dar mai ales din punctul de vedere al fraţietăţii». 

Are deplina dreptate, onorata casa, scriitorul articolului 
acestuia, și stimatul domn deputat lokai Mór cu proiectul său 
de rezoluțiune, pentrucă mărturisesc, că dacă toți Maghiarii 
astfel ar cugetă, daca ar fi, nu numai toleranţi cu privire la cul- 
tura celoralalte naţionalităţi, ci cu bunăvoința sar îngriji şi de 
promovarea ei, dacă peste tot naționalitatea domnitoare ma- 
ghiara, şi de altcum cea mai puternică, mar fi atât de jaluză 
fața de celelalte, așa cred, că dejà până acuma nu ar mai există 
chestie de naţionalitate. Dar durere, onorata casă, lucrurile nu 
stau astfel. Fară a mai atinge literatura celoralalte naționalități, 
ci numai institutele lor de creştere, putem spune, că nu numai 
ca nu se împartășesc de ajutor și sprijin, ci chiar din contră. 
Sunt dispoziţiuni de direcţie cu totul contrara, și chiar și unele 
parți ale legii par a îi îndreptate spre a le împedecă funcţio- 
narea, Nu acela e deci năcazul naţionalitaţilor, că statul face 
mult în interesul culturii naţionalitații maghiare, ci acela, că 
numai în interesul acesteia face tot ee face, iar pentru cele- 
lalte nu face nimica. Ca sa nu amintesc altele, mă provoc 
numai la universitatea din Cluj. Binevoiţi a şti, că a fost ridi- 
cată acum de curând. Va întreb însă, arătatu-s'a barem un gra- 
unte de consideraţie și atenţiune fața de naționalitatea româna, 
locuitoare în acea parte a țarii? Infiinţatu-s'a cel puțin o clasa 
paralela, ori propune-se vre-un studiu în limba maternă a po- 
porului, poateca la facultatea filozofică, pe sama acelor profe- 
sori, cari primesc aci instrucție ca să poată fi buni profesori în 
școalele lor? Nu se face nimica. Dar merg mai departe. Nici 
acea parte a legii nu e executată, care pare a fi fost adusa în 
interesul -naționalitaților, E paragraful 17 din legea de naţiona- 
litaţi. Paragratul acesta ordonează, ca onoratul guvern sa poarte 
de grijă, ca în ţinuturile în cari locuesc în masse mai mari ce- 
tăţeni de una ori de alta naţionalitate, ei sa se poata cultivă 
în limba lor proprie materna, până unde se începe instrucția 
mai înaltă academică. S'a ridicat undeva gimnaziu de stat, cu 
limba de propunere româna? Nici unde. Aici în casă încă sau 
rostit multe vorbiri frumoase și mult promițatoare. Imi iau voe 
a ma provocă la binemeritatul deputat al Pestei-cetate, onoratul 
domn Deák Ferencz, care în ședința din 23 lanuarie 1872 

spuneă următoarele:  Indreptaţirea aceea o are fiecare naţio- 
nalitate, chiar și dacă nu e naționalitate politica, ca sa i-se dee 
posibilitatea de a-și educă, de a-și cultivă copiii. Fie chiar trei 
sute de gimnazii în ţara, fie atâtea, ca tot la șase mile sa se 
găsească unul, dacă nu se propune întrun gimnaziu din pro- 
vință de tot în limba, ori cel puțin în preponderanţă în limba 
care e limba ținutului aceluia, atunci fara îndoială, că e ane- 
voioasă înaintarea în cultură. Dacă i-am sili, ca copiii lor, cari 
nu sunt de loc, ori sunt prea puţin versaţi în limba maghiară, 
dupace în școala poporală au fost instruaţi în limba lor naţio- 
nala, să fie pretutindenea și în toate instruați ungureşte, atunci 
în gimnaziile acelea ar fi imposibila înaintarea elevilor în studii, 
iar parinţii ar cheltui banii înzadar și copiii ar perde timpul 
înzadar. Peste tot, daca vrem să câștigam naţionalitațile, nu 
aceea e calea, ca le maghiarizam cu orice preţ, ci aceea, că le 
împnetinim cu raporturile maghiare 4 

Eu, onorată casa, am privit după rostirea acestor frumoase 
și mult spunatoare cuvinte cu deplină liniștire în fața dispozi- 
țiilor viitoare, și nu am tras la îndoiala, că vorbirea despre care 
ştiam, ca are foarte mare influință morala asupra onoratului 
guvern, va rasună fară sa aibă vre-un rezultat real, mai ales 
având în vedere, ca în patria aceasta exista cam trei milioane 
de Români, cari poate că ar merită totuș atenţiunea de a li se 
ridică undeva un gimnaziu, în înțelesul §-ului 17 din legea 
amintita. Dar durere, pâna acuma nu se vede nici o urma în 
privința aceasta, 

Eu, onorată casa, în chestia aceasta îmi voiu luă voe la 
discuția speciala, la titlul despre școalele medii, să fac propu- 
neré independentă. De astădata am atins lucrul numai pentru 
aceea, ca sa-l rog și sa-l fac atent pe dl ministru, ca la chestia 
sistemizarii școalelor medii să binevoiască a fi cu cuvenita aten- 
țiune și consideraţie față de paragrafii legii amintite, mai ales 
în ce privește interesul cultural al Românilor. Avem în patia 
aceasta câteva gimnazii românești, dar sunt confesionale și nu 
sunt împartașite peste tot de nici un ajutor de stat. Se află tre- 
cuta în budget suma de patru mii fiorini pe sama gimnaziului 
român din Brașov, dar suma aceasta e iluzorie, onorata casa, 
caci gimnaziul nu o primeşte, dupace e legata de condițiuni 
pe cari superioritatea gimnaziului nu le poate împlini făra pe- 
riclitarea desavârşita a caracterului confesional al școalei, și 

astfel poziţia aceasta din budget e iluzorie. In privința aceasta 
voiu face propunere la locul său. Aici voiam numai să con- 
stat, că pentru cultura naţionalităţii române statul nu dă absolut 
nici un ajutor. Şi binevoiţi a-mi crede, că aşa nu e bine! Cu 
cât mai mare grijă și atențiune dă guvernul desvoltării cultu- 
rale a Românilor, cu atât mai buni patrioţi câștigă țara pe sama 
patriei. Tocmai naționalitatea aceasta, de care am onoarea a 
mă ţineă şi eu, ştie să aducă foarte bine în consonanţă inte- 
resele naționale cu patriotismul, şi eu, onorată casă, o spun 
fără încunjur, că mă ţin de un astfel de patriot, ca oricare Ma- 
ghiar, cu toate că nu aprob politica, care are de scop maghia- 
rizarea generală, pentrucă politica aceasta nu va duce la des- 
voltarea sentimentelor patriotice, ci la tâmpirea lor, și nu pro- 
voacă alta, decât numai frecări. 

Onoratul domn ministru de instrucțiune publică a spus în 
vorbirea cu care a deschis discuţia, şi mărturisesc, că spre bu- 
curia şi liniştirea mea, că se ocupă cu chestia revizuirii legii 
de instrucţiune publică, şi a binevoit a spune, că chestia aceasta, 
patruns fiind de deplina responsabilitate, nu voeşte să o rezol- 
veze singur, ci va convocă în privința aceasta o anchetă de 
barbaţi competenţi. Salut cu bucurie aceasta bunăvoință a dlui 
ministru, şi numai o rugare îmi iau voe a-i adresă, anume: ca 
atunci când va binevoi să convoace această anchetă, binevo- 
iască a face parte în ea şi pe sama bărbaţilor cari cunosc în 
mod fundamental raporturile confesionale și naționaliste, şi 
după ascultarea acestora să iee dispoziţiunile cerute de echi- 
tate şi dreptate. 

„Onorată casă! Trec acum la facerea observărilor mele 
scurte, ca nu toate sumele trecute în budget şi votate se între- 
buinţează în mod ducător la scop. Am auzit în zilele acestea 
spunându.se, că dl ministru de instrucţie publică n'a putut cheltui 
budgetul votat din partea casei. Tot în raportul ministerial am 
aflat acea adevărată anomalie, că au fost înființate pedagogii, la 
cari funcționează şapte profesori şi au câte 14 elevi. Va sa 
zică, aproape tot pe doi elevi cade un profesor, pe când în 
Arad, la pedagogia confesională, sunt trei profesori şi 48 elevi, 
va să zică pe un profesor cad 16 elevi. Însă confesiunea nu 
e în stare să angajeze mai mulți profesori, și chiar și aceşti trei 
sunt astfel platiţi, că pe multe locuri învățătorii dela şcoalele 
poporale au plată mai buna decât ei, dupăce abiă primesc câte 

300—400 il. la an. A fost deci data ocaziunea, ca dl ministru 
să întrebuințeze sumele votate; şi nu eră rau, dacă sar fi pro- 
movat instrucția poporului, — căci nu sar fi întâmplat nimica ce 
ar fi fost contrar statului, — întrebuinţându-se suma economi- 
zată pentru institutele acestea, şi purtându-se de grije, ca ele să 
aibă destui profesori, iar aceştia salar din care să poată trai. 

O altă observare a mea se refere la instituțiunea inspec- 
torilor de şcoale. Nu vreau să atac instituţiunea aceasta, şi nici 
nu vreau să spun, că sunt prea mulţi inspectori de şcoale. Ba 
mărturisesc sincer, că cred că sunt prea puţini pentru a fi în 
stare să corăspundă misiunii lor. În credința și convingerea 
aceasta a mea m'a întărit ieri dl deputat Zichy Antal, când a 
arătat, că postul de inspector şcolar nu e așa ca altă slujbă, 
legat de oare anumite, ci inspectorul de şcoale e ocupat în 
cursul zilei întregi. Dar cu cât mai bine am fost întărit în această 
convingere a mea, cu atât mai bătător la ochi îmi este faptul, 
că unii domni inspectori de şcoale mai au vreme să facă şi po- 
litică de partid. Ba sunt şi astfel de cazuri, că unul ori altul 
dintre inspectorii de şeoale s'a facut chiar corteş. Dar a trecut, 
și eu nu vreau să recriminez. Ating încă numai o împrejurare, 
care există și astăzi, anume: eu însumi cunosc patru inspectori 
de școale în sinul acestei case, cari deci ocupă log aici ca de- 
putaţi. Nu vreau, onorată casă, să pun în discuţie acuma che- 
stia de incompatibilitate, dar dacă va fi pusă la ordinea zilei, 
îmi voiu spune părerea. Ci vreau numai să fac întrebarea, că 
oare cum sunt îngrijite cercurile inspectorilor acestora de şcoale, 
daca ei când sunt în cerc, abstrăgând dela aceea, că au câte 
300—400 de școale pe cari e cu neputinţă sa le cerceteze, după 
cum spuneă di deputat Zichy Antal nu au oare oficioase, ci 
ziua întreagă au de lucru, prin urmare dacă nici așa nu pot să 
satisfacă datorinței, cum vor purtà ei de grije cercurilor pe cari 
le reprezintă aici în casa asta, nu numai cu lunile, ci ani întregi? 
(Aprobări). 

Onorată casa! Am speranța, că dl ministru va luă dispo- 
zițiuni, — nu numai în privința acestui gravamen, ci şi în pri- 
vinţa altora, cari împedecă educarea poporului. Și fiind convins 
despre bunăvoința sa şi despre zelul sau, primesc budgetul, 
condus de această speranță».*) 


*) Din Ziarul Dietei de pe anii 1872—1875, 
12 

Vorbirea deput. D. Bonciu în discuția specială. 


În şedinţa din'28 Februarie 1873 prezidentul co- 
munică dietei, că a primit încunoștiințare dela ministrul 
de interne, cumcă în Năsăud alegerea de deputat s'a 
făcut în 21 Iulie 1872, fiind ales Joachim Marășianu. Cere 
autorizaţie dela dietă să provoace pe Murășianu, ca în 
15 zile să-și prezinte credenţionalul. Autorizaţia se dă. 

Se discută apoi pe articole budgetul ministrului de 
culte și instrucțiune publică. Vorbește deputatul român 
Demetriu Bonciu următoarele: 


«Onorată casă! După cele spuse cu ocaziunea discuţiei 
generale pot să fiu acum scurt la vorbă. E fapt, onorată casă, 
că cu considerare la §-ul 17 din articolul de lege 44 dela 1868 
sa făcut foarte puţin pentru Românii de dincolo şi de dincoace 
de Piatra-craiului, şi peste tot foarte puţin li-sa purtat de grijă. 
După părerea mea aceasta e o împrejurare foarte însemnată 
pentru cetăţenii din acele ţinuturi. Dar şi de altcum s'a fost 
accentuat aici, că e de lipsă să se iee dispoziţii în privinţa aceasta, 
și domnul ministru a binevoit a declară, că sau luat dispoziţii 
pentru ridicarea de gimnazii în favorul naționalităților, în Zombor 
şi în Muncași. Despre gimnaziul din Muncaci se face pome- 
nire și în raportul comisiunii financiare. Eu însa aș primi foarte 
bucuros încunoştiințarea, că în alt loc undeva sa făcut ceva şi 
pentru Români. Dar dupăce nu mi-se dă, îmi ţin de datorință 
șă ating împrejurarea aceasta. S'a spus de altădată, că a se în- 
drumă ministrul, să facă ceva ce e prin lege obligat să facă, nu 
e lucru corect. M’aş plecă în fața principiului, dacă acceptată 
fiind direcţia, ministrul dela sine ar face ceva. Dar văzând, că 
provocările în direcția aceasta au rămas fară rezultat, sunt silit 
să prezint dietei un proiect de rezoluţiune. 

BinevOiţi a-mi crede, că dorința pe care mi-am luat voe a 
o exprimă nu e făcută numai în interesul naționalităților, ci şi 
în interesul statului, pentrucă întrun astfel de gimnaziu de stat, 
cu limba de propunere a naţionalităţii, la tot cazul elevii vin 
educați în spirit patriotic, şi în astfel de gimnazii pot fi pregă- 
tiți apoi profesori potriviţi pentru limba aceea. Afară de aceasta 
se va naște emulaţie între gimnaziile de stat și cele vre-o două 
existente confesionale. Dar merg și mai departe. În gimna- 
ziile de stat, ridicate pe seama naționalităților, învățarea limbei 

maghiare e cu mult mai bine asigurată, decât în cele confesio- 
nale. Aşa cred, ca oportunitatea şi folosul dat nu mai trebue 
motivat, şi de aceea nu voiu obosi mai departe atenţiunea ono- 
ratei case. Cunosc greutațile și pedecile, cari s'au ivit în pri- 
vința aceasta. Una e, că poatecă nu dispunem de atâţia profe- 
sori cualificaţi de câţi ar fi trebuinţa. Conced, că nu ne stau 
astăzi la dispoziţie în numărul ce sar cere pentru gimnazii. 
Dar totuș trebue să se facă începutul! Dacă nu începem nici- 
odată, nu vom aveă profesori cualificați pentru scopul acesta 
nici mai târziu. Pentrucă confesiunile nu sunt în stare sa-şi ri- 
dice gimnazii, iar cele existente încă cer ajutor dela stat. E du- 
reros, dar așa e! 

Cu toate, că mult a-și dori să se valoreze în chestia aceasta 
dorința mea, totuş nu poitesc, ca acuma să fie luat ceva în 
budget. Pentrucă întâi, nu vreau să se facă noue încurcături 
cu privire la budgetul stabilit întreg înainte, și pentruca ştiu, că 
și dacă Sar votă suma, scopul nu va fi ajuns, pentrucă sunt 
necesare pregătirile în privinţa aceasta. De aceea, înaintându-mi 
proiectul de rezoluțiune, urmăresc scopul, ca cel puţin în bud- 
getul anului 1874 sa se dee atenţiune cuvenita acestei chestii. 
Proiectul meu de rezoluțiune e următorul: 

«Având în vedere, că până acuma nu s'a făcut din destul 
cerințelor şi spiritului §-lui 17 din art. de lege 44 dela 1868, în 
interesul cetațenilor de naţionalitate româna, întrucât statul nu 
a înființat nici unde şcoale medii pe seama tinerimii române, 
se îndrumă ministrul instrucţiunii publice, ca în budgetul anului 
viitor 1874 să treaca sumele necesare pentru ridicarea unui gim- 
naziu întrun ţinut locuit de Români» .*) 


Vorbește în mod evașiv ministrul de culte și in- 
strucțiune publică, Trefort Ágoston, şi roagă dieta, să nu 
decidă acuma în chestia aceasta. Deputatul Tisza Kálmán 
sprijineşte proiectul de rezoluțiune şi îl recomandă casei 
spre primire. Vorbește de nou ministrul 7reforț spu- 
nând, că în chestia aceasta dieta se va puteă pronunţă 
atunci, când va fi pusă la ordinea zilei organizarea școa- 
lelor medii. Și dacă va decide atunci, că este a se ri- 
dică un gimnaziu românesc, guvernul îl va ridică. Casa 
decide în acest înțeles. 


*) Din Ziarul Dietei de pe anii 1872—1875. 
12* 

Vorbirea deputatului I. Gozman. 


În şedinţa din 3 Martie 1873 s'a continuat discuția 
specială asupra budgetului ministrului de culte și instruc- 
țiune publică. A vorbit deputatul român Zoan Gozman 
următoarele : 


"Onorată casă! Eu nu vorbest de astadată, nici despre 
căsătoria civila, nici despre libertatea religionară, pentrucă nu e 
locul şi nu e timpul lor. Eu am numai unele modeste obser- 
vari cu privire la o chestie ori doua, întrucât ele ating trebuin- 
tele bisericei de rit grecesc. Confesiunile recunoscute în fară 
de ritul grecesc au să mulțămeasca art. de lege XX. dela 1848 și 
întocmirilor vecinic lucitoare ale legislaturei de atunci, că în bud- 
getul domnului ministru de culte și instrucţiune publică sunt 
trecute 99,000 fl. pentru trebuințele bisericii gr.-cat., 100,000 fl. 
pentru ale bisericii gr.-ort. și afara de aceasta 4000 fl. pe seama 
gimnaziului din Brașov, Nu-mi este permis să trag la îndoială, 
că dl ministru de culte nu ar asemnă din vistieria statului făra 
nici o detragere cele 199,000 fl. preliminate pentru scopuri bi- 
sericești. Şi nu încape nici o îndoială, că suma aceasta, dacă 
vine întrebuințata, deoparte pentru trebuinţele bisericeşti ale bi- 
sericei gr.-catolice române și rutene, de alta parte pentru ale 
bisericei gr„-ort. române şi sârbe, se reduce la o cantitate atât 
de mică, încât cele mai arzătoare trebuințe ramân neacoperite. 
Cu toate acestea, între împrejurarile actuale financiare din pa- 
tria noastră, nu cutez să-mi ridic cuvântul pentru urcarea sumei 
preliminate în scopul acoperirei trebuinţelor bisericești, ci având 
în vedere importanța cea mare regnicolară a ajutorarii și mi- 
zeria strigătoare la ceriu a bieților preoți şi învaţători dela sate, 
apoi exemplul laudabil al Austriei vecine, care tocmai acuma 
se îngrijește de ajutorarea preoților săraci, dau exprimare spe- 
ranței, că onoratul domn ministru de culte se va îngriji în bud- 
getul viitor în mod cu mult mai favorabil de ajutorarea bise- 
ricei greco-orientale și a servitorilor și învaţătorilor acesteia. Tar 
pentruca și până atunci corpul legislator să știe apriat, cari sunt 
adevăratele trebuinţe şi să-și câştige cunoştinţa sigură despre 
felul întrebuinţări banilor, aș crede că ar fi ducator la scop, 
dacă dl ministru de culte înainte de a compune budgetul viitor 
ar dispune să fie stabilite prin sinoade diecezane trebuinţele și 
mărimea sumelor cerute pentru acoperirea lor. Pentrucă tre- 

buinţele bisericei gr..catolice nu se reduc la tămâe, ori la vre-o 
carte care lipsește, ci la starea săracă a preoților şi învăţătorilor 
lipsiţi de orice venit. Folosul tras din acest ajutor de consi- 
storii şi de funcţionarii bisericești e just şi drept, pentrucă ei 
sunt adevărații executători ai legii şi ai ordinaţiunilor ministeriale, 
şi sunt organe oficioase, dela cari ţara nu poate așteptă servicii 
gratuite, fără plată. Dar ce folos, daca sărmanii preoți şi învă- 
țători, ducând lipsuri și din acest motiv neputându-și împlini da- 
torințele, trebue să lase poporul neluminat şi tinerimea nein- 
struita! Întradevăr, dacă ne gândim, că un corp, dealtcum în- 
treg, puternic şi sanatos al ţării, nu poate prosperă conform do- 
rinței sale, așa cum ar voi, ci tânjeşte cuprins de boală, trebue 
să ne întrebăm, nu e oare în detrimentul țării, dacă marele corp 
românesc rămâne înapoiat pe terenul culturei? 

Da, consistoriile să fie ajutorate, dar nu ca organe confe- 
sionale, ci “ca organe ale guvernului. lar preoții și învățătorii 
înca sa fie ajutoraţi, pentrucă așa dispune art, de lege XX dela 
1848. 

Ce se atinge de cele 4000 îl. preliminate pe seama gim- 
naziului din Brașov e clar, că acest mic ajutor nu acopere tre- 
buințele școalelor confesionale române, pentruca gimnaziul din 
Brașov e departe în patria aceasta, și astfel din punctul de ve- 
dere al educaţiunei și al cultivării, corpul cel mare românesc e 
avizat la gimnaziile, școalele reale și pedagogiile cu mult mai 
apropiate de el. In privința aceasta însă îmi servește de mân- 
gäere proiectul de rezoluțiune de mare preț al comisiunii fi- 
nanciare, că din suma de 990,000 fl. preliminate pentru edu- 
carea poporului sa fie ajutorate mai ales ținuturile cari nu au 
şcoale, cari sunt sărace lipite pământului şi sunt avizate la aju- 
torul de stat. Daca se ia aceasta în considerare, atunci Ro- 
mânii, ca cei mai înapoiaţi şi mai săraci cetățeni în patria 
aceasta, pot contă la însemnat ajutor din suma preliminată. 

Şi acum revin asupra celor 4000 fl. preliminate pentru gim- 
naziul din Braşov. Așa cred, onorată casă, ca ajutorul acesta 
confesionalii din Braşov îl primesc cu mulțămită. Durere însă, 
onorata casa, acest ajutor votat odată în suma de 4000 fl. a 
fost respins, fiindcă dl ministru de culte și instrucţiune publică 
spuneă, că asemnarea acestor bani e legată de condiția numirii 
profesorilor din partea ministrului. Ştiu, onorată casă, că la in- 
stitutele de stat, numirea profesorilor compete ministrului sta- 

tului, Știu şi aceea foarte bine, că nici ministeriul din trecut, şi 
nici cel actual, prin numirea profesorilor nu a voit să facă scur- 
tare în drepturile confesionalilor din Braşov. Dar având în ve- 
dere independenţa confesionaliştilor garantată prin lege și dis- 
poziţiunile articolului de lege XX dela 1848, cari dispun acor- 
darea ajutorului în mod necondiţionat, având în vedere, ca o 
astfel de hotărire e păgubitoare pentru confesionaliştii români 
şi ca îngrijirea guvernului cu privire la numirea profesorilor nu 
numai că e superiluă, ci e chemată chiar sa împedece de-a- 
dreptul înaintarea gimnaziului confesional: s'a vazut silit gim- 
naziul din Brașov să nu primească ajutorul acesta. Dar atunci, 
când ministrul responsabil are drept de supraveghiare, în înţe- 
lesul $-lui 26 din legea de naţionalitaţi, asupra confesiunilor, şi 
poate să casseze orice nizuința îndreptată în contra patriei, 
întru adevar, că nu e avizat la dreptul de numire. Păstreze-şi 
numai dreptul de supraveghiare și atunci nu va fi nici odată 
motiv de a se teme, ca Românii au nizuinţe contrare patriei. 

Eu cel puţin, şi toţi aceia cari sunt de o parere cu mine, 
iubesc și respectează constituţia, așa suntem convinşi, ca fie- 
care Român cu minte trează se va nizui, ca copiii săi să în- 
vefe limba ungurească, pentruca să se poată ferici în patria 
aceasta, și să poată deveni bravi cetaţeni ai acesteia. Și aceasta 
cu atât mai vârtos o face fiecare Român, cu cât naționalitatea 
şi limba noastră e asigurata prin lege în contra oricărei scur- 
tari. O facem aceasta apoi și pentru aceea, pentrucă recunoa- 
ştem necesitatea, — dupace ea, ca limbă regnicolară, e condiţie 
indispensabila a administraţiei, a procedurei judecătoreşti, a co- 
municarii zilnice, — de a îi obligatoare pentru toți. Chiar și aceia, 
carii "și tem atât de mult naționalitatea, sunt siliți să recunoască, 
că pe lângă învaţarea limbii maghiare pot să-şi păstreze limba 
proprie şi pot sa şi-o cultive după plăcerea lor. E nedreaptă 
deci acuza celarce zic, că Românii nu vreau să înveţe limba 
națională (maghiară). 

Cumca confesionalitatea română nu o apasă aceste suspi- 
ționari şi că ea nu se leagă de lucruri fantastice, ci prinde lu- 
crul din partea meritorială, o dovedeşte împrejurarea, că copiii 
cari întra în gimnaziul confesional din Beiuș nu știu la întrare 
ungurește nici un cuvânt, iar când ies din clasa a opta vorbesc 
perfect ungurește, poate mai bine decât mulţi Unguri. Şi meritul 
nu e al profesorilor numiţi de ministru, ci excluziv al celor con- 

fesionali, cari pregătesc tinerimea pentru cariera preoțească, 
pentru cariere lumești, pentru cursurile de drept, etc. instru- 
ându-o în ungureşte, și şi-au câştigat astfel de merite, încât 
pentru cunoştinţele Ior teoretice şi pentru activitatea lor prac- 
tică pot fi numărați şi printre membrii academiei maghiare de 
ştiinţe. 

Confesiunea română, profesorii ei gimnaziali, aici și acolo 
(la gr.-cat. și gr.-ort.), au cunoştinţe în două limbi de propu- 
nere, și stau de-asupra profesorilor dela gimnaziile de stat, nu- 
miţi din partea ministrului. Intreb deci, de ce treabă e ame- 
stecul ministrului în afacerile bisericeşti-școlare ale confesiunei 
române, al cărei singur scop este a duce poporul la înțelegere 
sinceră și amicală şi a promovă bine înţeleasa unitate a ţării? 
Toate acestea ar trebui să fie recunoscute, și mai degrabă ar 
trebui să i-se dee remuneraţie, iar nu să fie în continuu maltra- 
tată. Dacă onorata casă voește să facă bine gimnaziului din 
Brașov, ceeace nu trag la îndoială, binevoiască a votă șia 
asemnă în mod necondiţionat cele 4000 îl. pe seama gimna- 
ziului din Braşov. Pentrucă sămânţa sămânată în pământ bun, 
aduce roade și rezultatul dorit, iar românimea din Braşov şi 
confesiunea de acolo va fi recunoscătoare față de procedura 
binevoitoare a onoratei case».*) 


Vorbirea deputatului D. Bonciu. 


Se pune mai târziu separat în discuţie ajutorarea 
gimnaziului român din Braşov cu 4000 fl. și ia cuvântul 
deputatul român Demetriu Bonciu pentru a rosti vor» 
birea următoare: 


Onorată casă! Cu privire la poziția aceasta vreau să îna- 
intez un proiect de rezoluţiune. Nu fac abuz de regulamentul 
casei, dupăce proiectul meu de rezoluţiune stă în strânsă legă- 
tură cu poziţia aceasta. Cunosc, onorată casă, greutăţile cari 
stau în legătură cu chestia ajutorării gimnaziului român din 
Brașov, şi tocmai pentrucă cunosc greutăţile, trebue să mărtu- 
risesc sincer, că ţineam aproape sigură, ba chiar pozitivă ac- 
ceptarea proiectului meu de rezoluţiune prezentat în ședința 
de Vineri, în care ceream dela stat înfiinţarea de gimnazii ro- 
mâneşti. Așteptam succes, fiindcă nu trebue să fac cu alta mo- 


*) Din Ziarul Dietei de pe anii 1872—1875. 

tivarea, decât cu legea vie însaș, fiind bazat proiectul meu pe 
«dispunerea clară a legii. Cu atât mai dureros ma atins deci 
neacceptarea, căci am fost silit a mă convinge despre aceea, 
ca în chestii cari ating cultivarea Românilor nu ne putem fe- 
țici nici atunci, când stam cu totul pe bazele legii. Dar ma 
atins dureros şi pentru aceea, onorata casă, pentrucă conștienţa, 
intențiunea din care mi-a izvorit acel proiect de rezoluţiune, nu 
eră de caracter numai național, ci şi patriotic. Eu vreau să 
cresc tinerii români, onorată casa, nu numai pe seama națio- 
nalității, ci şi pe seama statului, pe seama patriei. Până acuma, 
şi chiar și în prezent, acesta mi-a fost principiul conducător. 
Dar dupăce, onorata casă, proiectul meu de rezoluţiune de Vi- 
neri nu s'a primit, ci a cazut, îmi simțesc ușurata misiunea prin 
proiectul de rezoluţiune pe care voiu aveă onoarea a-l înaintă 
acum. Adecă, sentimentele mele și armele mele Te ţin de mult 
mai puternice decum erau, dacă se primeă proiectul meu de 
rezoluţiune. Pentrucă în cazul acela foarte ușor puteă să spună 
cineva, ba domnul ministru de instrucțiune publică la tot cazul 
spuneă, că dupăce statul se îngrijește în mod potrivit de culti- 
varea tinerilor români, în gimnaziile de stat ridicate pe seama 
lor: nu pot eu să cer, ca statul să dee ajutor în mod necondi- 
ționat pe seama gimnaziilor confesionale. Dar durere, pot să 
spun, ca în contra acestei obiecționări sunt asigurat. Şi tocmai 
de aceea, astăzi eu aș puteă să pun întrebarea, că oare statul 
unde şi cum sprijinește cultura unui popor de trei milioane? 
Scuzaţi, onorată casă, că vă pun întrebarea aceasta, dar așa 
cred, că după cele întâmplate sunt îndreptaţit la aceasta, dupăce 
onorata casă peste tot nici un ajutor nu vreă să dee pe seama 
acestui popor. Aşa cred, ca ori şi cine va află, că e motivat și 
îndreptăţit acest proiect de rezoluţiune, în care rog onorata 
casa, să binevoiască a votă fără condiţiune suma aceasta de 
4000 fl, trecută de altcum în budget în fiecare an pe seama 
gimnaziului din Brașov. 

Onorată casă! Inainte de toate observ, că suma aceasta 
de 4000 fl. e aceea, care figurează în budget ca ajutor de stat 
pe seama gimnaziului român din Brașov, și a amintit în mod 
special antevorbitorul condeputat Gozman, că de ajutor sunt 
legate anumite condițiuni. Tocmai din acest punct de vedere 
am luat cuvântul să vorbesc. Dar sunt silit să scot pe domnul 
deputat din rătacirea, că condiţiunile ministrul de instrucţiune 

publică le-ar fi croit, căci le-a stabilit comisiunea financiară şi 
le-a sancționat casa. 

Onorată casă! Cu privire la aceste 4000 îl. au cunoștință 
onorații condeputați, cari au luat parte la desbaterile dietei tre- 
cute, ca de extradarea sumei a fost legată condițiunea, ca în 
proporţia sumei, guvernul statului să numească profesorii la gim- 
naziu. Onorată casă! Aceasta e o condițiune, pe care gimna- 
ziul acela, dacă nu vreă cumva să renunțe la caracterul sau 
confesional, nu o poate împlini. Prin urmare nu poate să ajungă 
în posesiunea sumei acesteia. Mărturisesc sincer, onorată casă, 
ca dacă suma aceasta va fi trecută și mai departe tot astfel în 
budget, mai că ar fi mai bine dacă peste tot nu sar luă în 
budget. In monografia gimnaziului român din Brașov este arătat, 
ca s'a împărtășit de ajutor în anii 1868, 1869 și 1870, dupăce 
la 1862 Maiestatea Sa s'a îndurat să ordoneze platirea acestei 
sume de 4000 fl. din vistieria statului, și a contribuit odată pentru 
totdeauna cu 1600 îl. pentru procurarea celor necesare. La 
1871 s'a pus condiţiunea de mine amintită, care nefiind accep- 
tată, gimnaziul nu a primit ajutorul acesta, astfel, că gimnaziul 
duce acuma lipsă de mijloacele necesare. Dar onorată casă, 
dacă examinăm rezultatul practic al condiţiunilor stabilite, nu 
știu zău cum ar puteă să fie ele realizate. Pentrucă după ra- 
portul onoratului domn ministru, la gimnaziul acela se află pa- 
trusprezece profesori şi 164 elevi, Dacă acum în proporţia 
celor 4000 îl. statul numește 4—5 profesori, iar superioritatea 
bisericească 9 ori 10, care va fi urmarea? Aceea, că foarte uşor 
sar naşte neînțelegeri între profesori, dupăce profesorii numiţi 
de guvern vor pretinde mai multă autoritate, în urma numirii 
lor, iar cei aleşi din partea confesiunii asemenea vor pretinde 
mai mare autoritate, fiindcă ei sunt mai mulţi. Aceasta apoi nu 
ar promovă chestia învățamântului şi a gimnaziului. Ar aveà 
deci prea mic rezultat practic numirea profesorilor din partea 
statului. Și eu așa cred, că cu mult mai practic folos ar avea 
guvernul, dacă ar exerciă supraveghiarea care îi compete, și 
prin aceasta sar asigură cu mult mai bine în privinţa impută- 
rilor suspiționătoare ale statului, că acolo se răspândesc teorii 
contrare statului. Pentrucă dacă statul se convinge despre starea 
lucrului, în urma controlei, prea ușor poate delătură răul. 

Dar chestia mai are și o altă parte, politică. Eu mărturisesc 
sincer, că nu-mi place că o știu, dar o putem şti toți, dupăce a 

aparut în ziare, că corpurile legiuitoare ale României au votat 
un ajutor de 15,000 franci pe seama gimnaziului român din 
Braşov. Mie nu-mi cade bine aceasta, pentrucă aşa cred, că în 
prima linie noi, statul ungar avem datorinţa să grijim, nu numai 
de gimnaziul acesta, ci peste tot de educarea tuturor cetăţenilor 
statului. Prin aceasta nu vreau să spun, că un stat nu ar aveă 
dreptul sa dee ajutor institutelor din alt stat, dar la tot cazul e 
cam curios, că atunci când noi nu dăm nici un ban, ori legăm 
acordarea de condițiuni cari nu pot fi împlinite, şi cari for- 
mează numai pretext ca să nu dăm, iar nu bunăvoință, vine un 
stat strain şi dă ajutor. Aceasta e la tot cazul cam curios. Și 
eu aşa cred, că nu zace în interesul statului o astfel de pro- 
cedură, pentruca pe calea aceasta statul nu va împrietini cu ra- 
porturile maghiare pe cetaţenii români, locuitori în acea parte 
a ţării. 

Onorată casa! Domnul ministru de instrucţiune a binevoit 
a spune cu ocaziunea din urmă, că în Zombor și în Muncaci 
a ridicat gimnazii în înțelesul legii de naţionalităţi. Mărturisesc 
sincer, şi precum am declarat atunci, declar și acuma, ca pri- 
mesc cu bucurie declaraţia aceasta. Dar să-mi permită să-mi 
exprim parerea de rau, că nu a binevoit a se îngriji şi de Ro- 
mânii, cari la tot cazul încă merită atenţiune. 

Domnul ministru a spus, ca nu ar fi consult să se pro- 
puna în toate cele opt cursuri numai în limba maternă, pentrucă 
atunci elevii nu învaţă limba maghiară. In privinţa aceasta mă 
provoc la acel membru al casei, care are autoritatea cea mai 
mare, la binemeritatul deputat al Pestei-cetate, care a spus în 
şedinţa din 23 lanuarie a anului trecut, că nu află de consult 
să înveţe elevii în clasele inferioare gimnaziale în alta limbă, 
caci daca sar întâmplă aceasta, părinţii ar cheltui banii înzadar, 
iar elevii af perde timpul înzadar. 

Onorată casă! La tot cazul voiu reclamă la timpul său 
promisiunea onoratului domn ministru, că la organizarea şcoa- 
lelor medii va fi cu justă considerare faja de Români. Dar măr- 
turisesc, că totuş îmi cădeă mai bine, dacă dl ministru ar fi 
binevoit a face lucrul acesta şi până acuma, pentrucă în cele 
din urmă cine ştie când va fi adusă înaintea legislaturei chestia 
cu organizarea școalelor medii. Dar totuş îmi serveşte spre li- 
niştire promisiunea dlui ministru, şi eu Ja timpul său mă voiu 
provocà la ea. Proiectul meu de rezoluţiune e următorul: 


www.dacoromanica.ro 


— 187 — 


«Dupăce statul nu a ridicat până acuma nici unde gim- 
nazii de stat pe seama tinerilor români, în înţelesul $-lui 17 din 
articolul de lege 44 dela 1868, şi în interesul cultivării naționa- 
lităţii române statul nu aduce nici un fel de jertfa în bani, con- 
dițiunea legată de ajutorarea gimnaziului confesional gr.-ort. 
român din Braşov, ca ministrul să numească profesorii, în pro- 
porția ajutorului, se scoate din vigoare, şi suma de 4000 îl, 
preliminată pentru ajutorarea gimnaziului român din Brașov se 
votează în mod necondiţionat». 

Onorată casă! Imi înaintez proiectul de rezoluțiune și rog 
pe dl ministru, să binevoiască a luă în considerare micimea 
sumei acesteia și resensul pe care l-a avut hotărîrea aceasta trei 
ani de-arândul, şi să binevoiască a nu se împotrivi acceptării 
acestui proiect de rezoluţiune».*) 


Ministrul de culte și instrucțiune publică Trefort 
declară, că condiția nu e pusă din partea guvernului, 
ci din partea casei. Dânsul așa va face, cum va decide 
camera. lar camera a decis să fie menținută condițiunea. 

In chestia aceasta mai voiă să iee cuvântul şi de- 
putatul român Parteniu Cosma, dar nu i-sa dat cu- 
vântul, pe motivul, că prezidentul declarase discuţia de 
încheiată, 

Deputatul Demetriu Bonciu a cerut, ca proiectul său 
de rezoluțiune să fie pus separat la votare, dar prezi- 
dentul 1-a refuzat cererea, din motivul, că dieta a primit 
propunerea comisiunii financiare, prin urmare ori ce altă 
propunere făcută e respinsă şi nu se mai poate votă 
asupra ei. 


Interpelarea deputatului P. Cosma. 


În ședința din 4 Martie 1873 deputatul român 
Parteniu Cosma a adresat guvernului următoarea inter- 
pelare : 

Onorată casă! Procedura domnului prezident, nu tocmai 
calma și cu tact, manifestată în ziua de eri față de mine, ma 
silește, ca spre limpezirea situaţiei să adresez ò interpelaţie dlui 
ministru de culte şi instrucțiune publică. Eu adecă aşa ştiu, că 

de când dieta a legat de primirea sumei de 4000 fl. votate pe 
seama gimnaziului din Brașov condițiunea, pe care casa a de- 
cretat-o ca conclus, gimnaziul ma ridicat banii aceia, ba și 
despre aceea sunt informat, că mitropolitul a declarat, ca con- 
dițiunea aceea nu o poate împlini și astfel nu poate ridică 
banii. 

Dacă aşa sta lucrul, și dacă comisiunea financiară şi dieta 
o știe aceasta, atunci peste tot nu înțeleg, de ce figurează și 
mai departe aceste 4000 îl. în budget, și de ce a fost necesar, 
ca tocmai acum suma să fie trecută dela cheltuelile extraordi- 
nare la cele ordinare, cu motivarea, că poziţia aceasta probabil 
că va figură vreme mai lungă în budget? Pentruca e cert, că 
dacă numai acela e scopul, care a fost pâna acuma, de a nu fi 
ridicaţi banii, atunci la tot cazul suma va figură în budget până 
atunci, până noi mai aducem legi, și până biserica nu abzice 
de autonomia ei. lar aceea nu se poate presupune, că pe bani, 
fie ei cât de mulţi, sa abzica, fie biserica de autonomia ei, fie 
gimnaziul de caracterul său confesional. Figurarea celor 4000 fl. 
nu poate sa aibă deci alt înțeles, decât ori că, — mar trebui sa 
spun, — amagim lumea, ori ca e numai satiră. lar chemarea noastră, 
a dietei, nu poate să fie aceea de a amăgi, ori de a inarticulă 
satire în legi. Drept aceea îmi iau voe a adresă dlui ministru 
de culte şi instrucţiune publică urmatoarea interpelaţie. (Ce- 
tește): 

Ce sa întâmplat cu cele 4000 fi, votate anul trecut pe 
seama gimnaziului român din Brașov? 

Pronunţatu-s'a reprezentanța gimnaziului respectiv, ori mi- 
tropolitul gr-or. din Sibiiu, cu privire la acceptarea ori neaccep- 
tarea condițiunilor legate de ridicarea lor? 

Și dacă da, comunicat-a dl ministru declaraţia, în cursul 
desbaterii asupra budgetului, comisiunei financiare? 

Nu o fac aceasta pentru a suspiţionă cumva pe dl mini- 
stru, că a folosit banii spre alt scop. Pentrucă e natural, că 
dacă banii nu au fost ridicați, au ramas în cassă. Ci pentru 
aceea, ca să ştie dieta, daca a fost ridicată suma, ori nu? Caci 
eri nu am avut ocaziune să mă pronunţț în chestia aceasta în 
fața casei, și nici dl ministru nu sa pronunțat în direcţia 
aceasta .*) 


*) Din Ziarul Dietei de pe anii 1872 1875. 

Prezidentul: Interpelaţia se va comunică dlui mi- 
nistru. 


Mandatul lui Elie Măcelariu. 


În şedinţa din 5 Martie 1873 prezidentul comunică 
dietei, că la provocarea adresată deputatului E/je Măce- 
lariu, ca să-şi prezinte credenţionalul în curs de 15 zile, 
a primit dela acesta următoarea scrisoare (notarul ce- 
tește): Dat în Sibiiu, la 2 Martie 1873. Elie Măcelariu 
m. p. llustrisime domnule prezident! (Să auzim!) La 
onorata provocare a llustrităţii Voastre din 16 Februarie, 
de sub numărul prezidial 399, ajunsă însă la mânile 
mele abiă în 21 a lunei numite, că liierile credenționale, 
ori declarația mea, să o înaintez onoratei camere în 
termin de 15 zile, îmi iau voe cu deplină stimă a răs- 
punde următoarele: 

E adevărat, că cu toatecă nu am umblat după aceasta, 
ba fără ştirea și consentimentul meu, majoritatea alegă- 
torilor îndreptăţiţi din orașul Haţeg, onorându-mă cu în- 
crederea, m'au împărtășit de distingerea de a mă alege 
deputat dietal al orașului numit. Dar tot așa de ade- 
vărat e și aceea, că eu acceptarea alegerii de deputat, 
și anume, cu deplinul consens al alegătorilor mei, con- 
form vederilor lor și vederilor mele proprii, am făcut-o 
pendentă dela anumite condițiuni. Și deoarece con- 
dițiunile acestea până acuma nu au fost împlinite, mă văd 
silit a declară, că stima pe care o datorez alegătorilor 
mei, iubirea pe care o nutresc față de patrie și față de 
națiunea mea, nu-mi permit ca deocamdată să primesc 
mandat de deputat. Aducând aceasta la cunoștința Ilu- 
strității Voastre, Vă rog totodată să primiți exprimarea 
deosebitei mele stime».*) 

Prezidentul întreabă, dacă voeşte casa să dispună 
acum, ori mai târziu? Se naște discuţie, la care iau parte 
deputaţii Várady Gábor, Tisza Kálmán, Perczel Béla, 
Csanády Sándor, Ghyczy Kálmán, şi în urmă casa de- 
cide cu 59 voturi contra 55, că acum să se iee dispo- 
zițiile necesare. Prezidentul enunță apoi, că consideră 

scrisoarea lui Elie Măcelariu ca renunțare la mandat, de- 
clară deci cercul de vacant şi promite că va luă dispo- 
zițiuni, ca să se facă alegere nouă. 


Budgetul ministrului de justiție. 


Se discută apoi budgetul ministrului de justiție pe 
articole. Vorbește deputatul român Parteniu Cosma ur- 
mătoarele : 


«Vi-se va păreă cam curios, că eu, care nu sunt ardelean, 
vorbesc la poziţia care se refere la tabla regească din Murăş- 
Oşorheiu. Dar nu am ce face, dacă acolo unde fiecine poate 
să-şi câștige informație despre mersul lucrurilor, în pridvorul 
deschis al justiției, am descoperit o greşșală, pe care a comis-o 
tabla regească din Murăş-Oşorheiu, şi pe care îmi ţin de ine- 
vitabilă datorință morala să o aduc înaintea onoratei case. 

Articolul de lege XIV dela 1870, modificând unii paragrafi 
din procedura procesuală civila, spune următoarele. (Ceteşte): 
«Asupra hotăririlor judecătoriilor singuratice tabla regească ju- 
decă în senat compus din prezident și doi membri, iar supremul 
for în senat compus din prezident şi patru membri». După legea 
aceasta tabla regească deci e datoare să judece în toate aface- 
rile, cari vin apelate dela judecătoriile singuratice, în senat format 
din doi membri. Dispoziţia aceasta a legii tabla regească din 
Murăş-Oşorheiu de doi ani nu o respectează, o ignorează, şi 
prin aceasta face daune enorme, atât particularilor, cât şi vistie- 
riei statului. Amintita tablă regească până la începutul anului 
acestuia a judecat în afacerile apelate dela singuraticele jude- 
cătorii în senat compus totdeauna din cinci membri, și prin 
aceasta a întrebuințat de două ori atâtea puteri dintre judecători, 
câte după lege trebuiau să fie întrebuințate, iar astfel numai ju- 
mătate din procesele apelate au putut fi rezolvate, numai jumă- 
tate din aceeace puteă să lucre, dacă se ţineă de lege. 

Părţile, fireşte, nu au ştiut nimica despre aceasta. În urma 
apelării afacerile au ajuns la suprema curte de judecată din 
Pesta. Tribunalul suprem din Pesta natural că a descoperit din 
oficiu motiv de nulitate şi a transpus procesele la curtea de 
cassație. Auzind prezidentul tablei regeşti din Murăş-Oşorheiu 
despre dispoziţia aceasta a supremului tribunal, pe cale telegra- 
fică a rugat pe prezidentul curții de cassaţie, să nu iee dispo- 

zițiuni în cauzele acestea, până nu-i primește raportul. Şi-a 
înaintat apoi raportul, în care foarte prost şi naiv se scuză, spu- 
nând, că de aceea a rezolvat chestiile acelea în senat de câte 
cinci membri, fiindcă judecătorii sunt oameni tineri și neexer- 
ciați din destul în procedura de acuma, deci a voit să le dee 
ocaziune spre a se exerciă. Curtea de cassaţie însă nu a putut 
să facă alta, decât să zimbeasca la o astfel de justificare, și toate 
cauzele le-a nimicit şi le-a trimis îndărăt tablei regeșşti, ca sa le 
rezolveze de nou. Și nici acuma nu este săptamână, în care 
să nu vină dela tabla regească din Murăș-Oşorheiu astfel de 
procese greșit rezolvate la curtea de cassaţie, și nici acuma nu 
se vede a se fi sfârșit şirul lor, pentrucă chiar și în 22 Decem- 
vrie anul trecut așa a judecat tabla regeasca din Murăş-Oșorheiu. 
Va să zica, doi ani de-arândul dela întrarea legii în vigoare a 
procedat tot în mod contrar legii. Aceasta e o greşală, care 
nu poate rămâneă nereprobată, pentruca prin aceasta și erarul 
are daună, întrucât toate afacerile rezolvate din partea acestei 
table regeşti i-s'au retrimis spre nouă rezolvare, dar și curții de 
cassaţie i-s'a cauzat lucru imens de mult, căci jumatate aproape 
din timp e reclamat de aceste procese, pe când și alte multe 
lucruri își așteaptă acolo rezolvarea, dar au perderi mari parţile, 
cari sunt interesate, pentrucă afară de întârzierea cea mare, nu 
din vina lor născută, mai au daune ireparabile și pentru aceea, 
că chiar și în stadiul din urmă al executării sentinței, daca se 
anunţă recurs de nulitate în contra numitelor sentințe, ele vor 
fi decretate de nimicite, cu toate consecvențele lor. Eu nu con- 
sider faptul de un lucru, despre care până acuma dl ministru 
de justiție spuneă totdeauna: Eu. nu mă amestec în indepen- 
denţa judecătorilor, căci au ei judecatorii disciplinare, polftiţi deci 
și vă plângeţi acolo, căci acolo se vor rezolvă chestiile! Nu, 
eu consider faptul acesta de un lucru vrednic de atenţiune, și de 
aceea, ca sa fie examinat din oficiu, dupăce tabla regească din 
Murăș-Oșorheiu de doi ani de zile procedează în contra legii. 
Așa cred, că paguba pe care a făcut-o procedura aceasta par- 
ticularilor și statului e prea acomodată, pentruca preameritatul 
prezident decorat al tablei regești sa şe odihnească pe laurii 
meritați. Recomand acestea în atențiunea domnului ministru 
de justiție». *) 


*) Din Ziarul Dietei de pe anii 1872 1875. 

A doua vorbire a deputatului P. Cosma. 


Tot în şedinţa din 5 Martie 1873 şi tot la budgetul 
ministrului de justiție mai vorbește deputatul român 
Parteniu Cosma următoarele : 


«Onorată casă! N'am intențiunea să detrag peste tot nici 
un cruceriu din acteace se cere să fie votat aici pentru justiţie. 
Nu există înaintea mea jertiă, pe care nu aş aduce-o cu plăcere, 
dacă se cere cu privire la grabnica exerciare a dreptăţii. Co- 
misiunea financiară spune în rapoartele ei următoarele; «Comi- 
siunea s'a convins din argumentele propunerii și din datele pre- 
zentate, că rezolvarea potrivită a afacerilor, continuitatea servi- 
ciului, şi peste tot marele interes al justiţiei, reclamă înmulțirea 
personalului», dar totodată declară, că «mancităţile cari pot fi 
constatate sunt a se atribui în mare măsură impertecţiunii si- 
stemului nostru de drept». 

Ministerul nu numai că recunoaşte, ci accentuiază în mod 
special în expunerea sa, că cu cele mai multe proiecte de lege 
e aproape gata, şi astfel legislatura va aveă nu peste mult oca- 
ziunea să aducă legile chemate să delăture neajunsurile. Din 
motivul acesta mă tem, că dacă cu privire la înmulțirea perso- 
nalului judecatoresc nu se va observă împrejurarea aceasta, 
odată ne vom pomeni, că avem un corp judecătoresc numit pe 
vieața întreagă, — dar că nu are destul de lucru. Nu despre tot 
ce e înşirat aici spun că e de prisos, dar dacă va binevoi ono- 
rata casă a urmări cu atențiune expunerile mele, îmi voiu înşiră 
parerile bazate pe experienţă. 

Dacă luăm poziţiile acestea dearândul, mai întâi se pro- 
pune, ca numărul asesorilor de tribunal să se înmulțească cu 
116. Nu am nimica în contră și sunt convins, că la tribunale e 
mare lipsa de asesori, şi dacă li-se şi înmulțește numărul, totuș 
tribunalele nu vor puteă corăspunde chemării lor. lar prospecte 
nu Sunt, că aglomeraţia afacerilor lor să se micşoreze în viitor, 
pentrucă aparținând rezolvarea chestiilor cambiale şi de carte 
funduară asemenea competenţei tribunalelor, iar raporturile de 
credit și de proprietate fiind abiă acum la începutul desvoltării 
lor, lucrările tribunalelor nu se vor împuţină, ci se vor înmulți. 

Ce se atinge de înmulţirea judecătorilor cercuali, al căror 
număr e propus a se urcă cu 130, aici sunt deja împrejurări 
vrednice de a îi luate bine în seamă. Dacă luăm de cinosură 


www.dacoromanica.ro 


— 19 — 


simplu restanțele ce se pot constată acum la judecătoriile su- 
mare, cutez sa afirm, că pe lângă legile actuale, chiar și numărul 
propus va fi prea mic pentru a se puteă rezolvă din partea ju- 
decatorilor toate restanţiile. Sa pus însă în vedere, ca dela judeca- 
toriile sumare nu peste mult jumatate cel puţin se va luă din 
afacerile de acum. Dacă cautam să aflam, că din ce se compun 
restanţiile de acuma, vom experiă, ca în cea mai mare parte 
din chestii lasamântare și de poliţie de câmp. Judecatoria cer- 
cuala a ținutului pe care am eu onoarea a-l reprezentă, cel 
puţin cu astfel de lucrări e în restanța. Dar acestea au fost în 
mod incompetent depuse în mânile judecatoriilor cercuale. Atunci 
când s'a adus procedura procesuala, judecătoriile sumare erau 
totodata și autoritați administrative. Mai ales deci pentru aceasta 
a fost lasata pertractarea. lasamânturilor în mânile judecatoriilor 
sumare, care la dreptul e procedură administrativă, şi la nici 
un caz nu e procedură judecatorească. Caci din ce sta proce- 
dura? După procedura procesuala judecatorul cercual e dator 
să inventarizeze lasământul. Acum daca judecatorii vreau să-și 
împlineasca datorința în privința aceasta mar aveă alta de lucru, 
decât să inventarizeze mereu și sa umble din sat în sat. Și nici 
așa nu ar isprăvi lucrul. Pâna acuma nu și-au împlinit datorin- 
tele în privința aceasta, și nu și-le împlinesc nici acum. Acum 
se ajutoră întrucâtva cu executorii, dar în privința aceasta ramân 
multe afaceri nerezolvate, pe când dacă ele ar fi depuse în mâ- 
nile organelor administrative, lucrul ar merge repede. 
Datorinţa judecătorului cercual mai e apoi aceea, ca acolo 
unde e evident interesul moștenitorilor, cari stau sub epitropie 
ori curatela, sau acolo unde cere careva dintre părţi, să ţina 
pertractare asupra lăsământului, ceeace înseamnă atâta, cât a face 
încercare de împaciuire între moştenitori, care daca succede, 
actele vin transpuse acolo unde pretinde legea, autorităţii orfa- 
nale spre aprobare, iar unde nu se cere aprobarea, tribunalului, 
ca acesta sa faca celelalte. Va să zica, nu se face nimica ce se 
ține de cercul de competenţa al judecatorului. Dar nici aceasta 
nu poate sa o împlinească după regulele procedurei procesuale 
de acuma, pentrucă moştenitorii au sa fie citați în persoana, 
ceeace se întâmpla odată, de doua ori, de trei ori, de zece ori, 
și chiar și de mai multe ori, și daca nu se prezintă toţi, ceeace 
se întâmplă de cele mai de multeori, judecatorul nu are puterea 
de a rezolvă afacerea, și astfel vazând judecătorul cercual, că 
13 

isprăveşte o muncă netrebnică, care nu da nici un rezultat, o 
pune mai bine la o parte. Dar şi dacă nu ar pune-o la o parte, 
rezultatul bun nu-l va puteă arată, așa cum ar trebui şi cum ar 
îi de dorit. 

Aceasta a simţit-o atât de mult dl ministru de justiție, încât 
a dat ordinaţiune în chestie și a pus judecătorilor cercuali la 
inimă rezolvarea grabnică a afacerilor lasamântare, dupăce două 
feluri de interese ale statului pretind lucrul acesta, interesul fi- 
nanciar, întru atâta, ca dacă nu e facut inventarul, nu se plătește 
dare, și interesul umanitar, ca să se poarte grije de orfani, iar 
țara să vada în fine, că pentruce jertieşte atâta pe seama justi- 
ției. Sunt convins, ca câta vreme aşa Stau lucrurile, domnul mi- 
nistru nu-și va ajunge scopul pe lânga cea mai încordată muncă 
a judecatorilor, dupace aici vina o poartă legea! 

Acestea deci, dupace e luata în vedere întroducerea insti- 
tuţiunilor notarilor publici, aşa cred, ca în curând vor fi luate 
din competența judecătorilor cercuali. Dar mai îndrăznesc a 
rugă pe dl ministru de justiție, că daca legea întârzie încă mult 
şi nu sunt prospecte, ca în curând să fie înființate notariatele 
publice, mai bine să iee acuma dela judecatoriile sumare dispo- 
ziţiile prealabile în chestii de lasământ, şi predeele autoritaților 
administrative, pentrucă act judecatoresc nu se cuprinde în ele, 
şi pentrucă şi pâna acuma Sau născut foarte multe conflicte 
între sedriile ortanale şi judecătoriile regeşti cercuale, fiindcă ju- 
decătoriile cercuale peste tot nu primesc dela sedriile orfanale 
nici un fe] de informaţiune, nici atunci, când sunt obligate, iar 
sedria orfanală nu ştie să fie destul de cumpatată când scrie ju- 
decătoriei cercuale, atunci când a făcut greșală la pertractarea 
lăsământului, așa că aceasta, primind admoniarea, trebue să se 
supere. 

Dar la noi, cel puţin în ţinutul nnde eu locuesc, înca și 
afacerile poliţiale de câmp dau foarte mult de lucru judecato- 
riilor, cu toatecă la dreptul vorbind nu aparţin aci, și în privința 
aceasta mai ales procedura procesuala a stricat mai mult. La 
noi, şi aşa cred, că în toate părţile de ţară, pe unde raporturile 
urbariale încă nu sunt regulate, unde foştii iobagi au drept de 
lemnărit cu proprietarii de pamânt în păduri comune, se urcă 
foarte sus la an cazurile marunte de prevaricaţiune. În câte o 
comună foarte de multeori numărul cazurilor mărunte trece în 
sute. Şi cum au fost rezolvate ele până acuma, adecă înainte 

de a întră în vigoare procedura. procesualä? Oricâte cazuri să 
fi fost întro comună, împrocesuatorul le-a trecut într'o singură 
rugare, dupăce erau poziții mărunte de câte 30—40 cruceri, ma- 
ximul 1 fl. şi se pertractau la fața locului, cel mult într'o zi. 
După actuala procedură procesuală nu se mai poate așa. Eu 
singur am fost advocatul unui domeniu cu vre-o 72 comune, 
şi am experiat prea bine, cât de păgubitoare e procedura aceasta 
procesuală, atât pentru particulari, cât şi pentru judecătorie. 

După procedura procesuală fiecare acţiune trebuie înain- 
tată şi pertractată separat, ceeace reclamă cu mult mai mult timp 
dela judecătorie, decât un proces pentru o pretensiune lichidă 
de 1000 fl, pentrucă la un netrebnic proces de poliţie de câmp 
se pot face mai multe excepții decât la o pretensiune lichidă 
de 1000 fl. şi judecătoriile sunt silite să observe toate formali- 
tăţile şi să le rezolveze astfel, ca la oricare alt proces ordinar. Nu- 
mărul lor apoi e îngrozitor de mare, pentrucă în locul unui 
proces de mai nainte avem acum 100—200, şi acestea formează 
partea cea mare a restanțelor. Aşa de ex. la judecătoria cer- 
cuală din Beiuş se află în restanță mai multe sute de astfel de 
procese, 

Starea aceasta de lucruri o poate îndreptă numai o lege 
bună silvanală, pe care dl ministru, deși nu pentru acuma, dar 
în răspunsul dat la o interpelaţie îotuş a pus-o în vedere. Eu 
rog pe onoratul domn ministru, să prezinte legea aceasta silva- 
nală "cât mai curând, fiind ea foarte urgentă pentru înșiși pro- 
prietarii de păduri. Așa cred, onorată casă, că atunci toate aceste 
afaceri vor fi luate dela judecătoriile cercuale, și acestea vor fi 
eliberate peste scurtă vreme de cea mai mare parte a lucrărilor 
lor de acuma. 

Dacă mam fi deci cu considerare la aceea, că după în- 
trarea în vigoare a legilor promise ce fel de afaceri vor apar- 
țineă competenţei judecătoriei cercuale, şi numărul judecătorilor 
cercuali l-am înmulți numai cu considerare la trebuinţele ac- 
tuale, mă tem, că dupăcum spuneam mai sus, vom aveă un 
corp judecătoresc compus din număroși membri numiţi pe 
viață, dar acest scump aparat nu va aveă de lucru. Eu ţin de 
neîncunjurat de lipsă înmulţirea judecătorilor cercuali acolo, 
unde de ex. judecătoria cercuală e compusă numai dintro per- 
soană, și nu e subjude, pentrucă aceasta e curată absurditate şi 
imposibilitate, ca o persoană să provadă justiția în toate privinţele. 

13* 

Abstrăgând dela aceea, că afaceri de natură diferită cad 
în competenţa lor, ca afacerile penale, cari dau unui judecator 
destul de lucru, mai departe, cele civile, lăsământare şi de po- 
liţie de câmp, pe baza legii mai e îndreptaţit judecătorul să iee 
concediu de şase săptamâni la an, și dacă îl ia, fiind numai 
singur, nu are cine să-l substitue. lar dacă tribunalul respectiv 
trimite un asesor, care să-l substitue în mod provizoriu, prin 
aceasta se face gol la tribunal, şi mai ales la tribunalele mici, căci 
dacă dintre asesori unul e în concediu ori bolnav, însuş tribu- 
nalul ajunge în stare de a nu puteă aduce hotărîri şi sentințe. 
Zic deci, că această stare abnormală de lucruri nu poate fi to- 
lerată. Unde judecatoria cercuală stă numai din o singură per- 
soană, după părerea mea personalul cât mai curând trebue în- 
mulțit în mod necondiţionat. 

Cu privire la notari şi vicenotari nu am nimic de observat, 
dupăce mam convins, că ei sunt necesari. Nam nimica de 
observat nici cu privire la practicanți, pentrucă instituțiunea 
aceasta o ţin de cea mai bună şcoală pentru creșterea viitorilor 
judecători. Dar cu privire la personalul de manipulaţie am ob- 
servarea, că reclamă mai mare înmulţire, mai ales la secţiile 
de carte fonduară ale tribunalelor, dupăce aceeace scriu conci- 
pienţii, este a fi copiat în foarte multe cazuri de multeori, dar 
şi dealtcum procedura actuală procesuală dă ocaziune a se scrie 
mult. Între altele, după procedura procesuală, partea e în drept 
să ceară la judecătoria cercuală ordonarea execuţiei deodată 
asupra averii mobile şi asupra celei imobile. Acolo, unde nu 
se ţin în vedere cheltuielile de proces, aşa se şi face din partea 
părților. Dar aceasta nu numai că dă mult de lucru autorității 
de carte fonduară, dar întârziarea e împreunată cu primejdie 
pentru celce cere execuţia, și astfel se cere rezolvare grabnică, 
ceeace e curată imposibilitate a se ajunge cu actualele puteri 
de muncă. Căci, în înţelesul procedurii procesuale, dacă jude- 
cătoria sumară ordonează execuţia, transpune afacerea tribuna- 
lului spre executare, acesta iarăș secției de carte funduară spre 
întabulare şi efectuire, ca judecătorie de lucruri, fiind apoi aceasta 
chemată în astfel de cazuri a efectul execuţia şi asupra lucru- 
rilor mobile. Dar aici, până trece afacerea prin toate formali- 
tăţile şi poate fi etectuită, dreptul cu privire la averea mobilă 
de cele mai de multeori sa perdut, şi astfel părțile sunt silite să 
abstee dela această procedură umană, și în locul unei execu- 

țiuni să facă două, numai pentru aceea, pentrucă judecătoriile 
nu sunt în stare să rezoalve cu destulă grăbnicie cererile de 
execuție. 

După experienţa ce o am e de tot imposibil, ca cu per- 
sonalul de acuma, cel puţin acolo unde cunosc tribunalele, să 
fie rezolvate afacerile curente, mai ales cele de carte funduară. 
Eu deci mai ales la personalul de manipulaţie aflu, că e mai de 
lipsă înmulţirea. Ba rog pe dl ministru, să nu fie prea sgârcit 
de ex. cu privire la maşinele autografe, ci să le procure, dupăce 
costau mai puţin decât scriitorii. 

Cu privire la celelalte nu am nimic de observat. Ci fiind 
vorba despre numire, fie-mi permis să descoper pentru trecut 
greşala și acolo, unde se poate că alții nu o văd. Voiu îi deci 
atât de liber, să rog pe onoratul domn ministru, ca în viitor să 
fie cu mai mare atenţiune la numiri, in ce priveşte o împreju- 
rare foarte importantă, care până acuma prea a fost ignorată. 
Să nu-mi spună nime, că vorbesc din mâncărime naționalistă, 
ori din interes, pentrucă pe mine în privinţa aceasta mă călău- 
zeşte numai interesul justiţiei. Prin urmare rog pe domnul mi- 
nistru, să binevoiască a da atenţiune unei cualificațiuni princi- 
pale, scăpată până acuma din vedere, anume, ca judecătorul 
sumar să înțeleagă limba poporului cu care vine în coatingere. 
Mai departe şi la tribunale e neîncunjurat de lipsă, ca judecă- 
torii să cunoască perfect de bine limba majorităţii din districtul 
lor, pentrucă altcum, cu ocaziunea pertractării cauzelor penale, 
dacă judecătorul nu înţelege apărarea acuzatului, spusă cu graiu 
viu, și fasiunea martorilor, nu poate să aducă sentință dreaptă. 
Dacă doreşte onorata casă, pot înşiră exemple în privința aceasta 
(Voci: Nu trebue! Nu dorim!), dar nu vreau să reclamez pentru 
acestea atențiunea onoratei case, și rog numai simplu pe dl mi- 
nistru să creadă, că așa stă lucrul pentru trecut, şi să-i recomand, 
ca pentru viitor să dee mai mare atenţiune împrejurării acesteia».*) 


Vorbirea deputatului D. Bonciu. 


În şedinţa aceasta a vorbit și deputatul român De- 
metriu Bonciu, rostind următoarea cuvântare: 


«Vreau să fac o observare foarte scurtă, referitoare la 
partea chestiei cu trebuinţele de cancelarie, care priveşte tipă- 


*) Din Ziarul Dietei de pe anii 1872—1875. 

riturile, Onorată casă! Dacă s'a desvoltat ceva în mod extensiv 
în epoca vieţii noastre constituționale, ca aparținător sistemului 
moștenit, sigur că a fost desvoltat terenul tipăriturilor pentru 
Ausweis-uri, conspecte, Intru atâta sunt inundate tribunalele, 
procuraturele, judecătoriile cu tipărituri referitoare la manipu- 
larea administrațională, încât acestea reclamă partea cea mai 
mare din timpul lor, iar statului se causează cheltueli imens de 
mari, după părerea mea, superflue. Voiu expune pe scurt un 
caz, ca ilustrație. E o chestie de întemniţare, despre care singur 
mi-am câştigat convingerea. Aici e o diferință foarte mare, dacă 
luăm anul acesta şi vremea de înainte de doi ani. La acest 
tribunal numărul întemniţaţilor e de 80—100. Până acuma așa 
eră, că pe o parte a coalei se află asemnarea alimentării tre- 
buincioase. Acum pentru asemnarea alimentării sunt necesare 
șase coale de tipărituri în fiecare zi. Am calculat diferinţa. In 
loc de 30 de coale, astăzi se cer 180 coale la lună, ceeace la 
an face 2040 coale, și astfel la 100 de tribunale la an se folo- 
sesc 204,000 coale. Intemniţaţii erau până acuma trecuţi tot câte 
10 într'o coală, și totuș se puteă ţineă în continuu în evidența 
numărul și calitatea robilor. Acum pe o coală nu încap decât 
doi robi, deci de cinci ori atâta hârtie trebue pe seama proto- 
colului de evidență decât până acuma. Imi iau voe să atrag 
atențiunea dlui ministru asupra acestui lucru. Binevoiască a 
simplifică manipulaţia, căci aceasta ar aduce statului mare folos>.*) 


Interpelarea deputatului Alexandru Buda. 


In ședința din 10 Martie 1873 deputatul român 
Alexandru Buda adresează de nou interpelaţie mini- 
strului de finanțe în chestia vinderei minelor de fier, 
aramă și cărbuni din Ardeal. A vorbit următoarele: 


« Onorată casă! In 18 Noemvrie anul trecut, va să zică 
sunt patru luni de atunci, am adresat onoratului domn ministru 
de finanțe următoarea interpelare. Imi iau voe a o ceti. (Ceteşte 
interpelarea, apoi continuă): 

Onorată casă! Eu nu aflu scris nici unde, că în cât timp 
e dator ministrul să răspundă. Dar mânecând dela principiul 
guvernării responsabile, așa cred, că ori numai decât este dator 


*) Din Ziarul Dietei de pe anii 1872—1875. 

sa răspundă la interpelarea ce i-s'a adresat, ori apoi cel puţin 
atunci, dupăce şi-a procurat informaţiunile și datele necesare. 
Eu mi-am dat interpelaţia aproape cu patru luni mai nainte, dar 
cu toate acestea dl ministru nu a aflat de demn să răspundă 
cu privire la chestia, după părerea mea foarte importantă, pe 
care la timpul sau o voiu expune mai pe larg. Aşa cred, că în 
vremea aceasta nu numai din Ardeal, ci și din China puteă să 
primească datele necesare. De aceea sunt silit acum a douaoară 
să adresez următoarea interpelaţie dlui ministru: 

In 18 Noemvrie anul trecut am adresat interpelaţie cu pri- 
vire la minele de fier, aramă şi cărbuni din Ardeal, la care până 
în ziua de astăzi răspuns nu am primit. Intreb, are domnul mi- 
nistru de finanţe intențiunea sa răspundă la interpelarea aceasta 
a mea în timpul cel mai scurt, ori nu ?»*) 


Ministrul de finanțe Kerkdpoly Károly răspunde 
imediat, că până acuma nu a putut răspunde, fiindcă a 
așteptat să se termine discuţia asupra budgetului. In 
meritul cauzei apoi răspunde, că minele din întrebare 
nu sunt vândute, ci sunt date numai în arândă, cu con- 
tract. 


Deputatul român Alexandru Buda îşi face în urmă 
observările următoare: 


«Stimatul domn ministru nu ma mulțamit cu răspunsul 
sau. Pentrucă dl ministru spuneă, că pentru aceea nu mi-a dat 
raspuns până acuma, pentrucă a aşteptat să se termine discuția 
asupra budgetului. Asta puteă să o spună dl ministru și mai 
nainte, și prin aceasta puteă să mă liniştească. Ce priveşte che- 
stia însaș, iau cu bucurie la cunoştinţă declaraţia dlui ministru, 
că pe vecie averile acestza nu vor fi înstrăinate. Eu însă de 
altă parte așa sunt informat, că darea în arânda e aproape egală 
cu vinderea pe vecie. Eu adecă așa am auzit, că minele sunt 
date în arânda pe 50 de ani, ceeace înseamnă atâta, ca și cum 
ar fi vândute. (Sgomot) Imi rezerv de altcum dreptul, de a vorbi 
la timpul sau mai amănunţit în chestie».**) 


Prezidentul consultă casa, iar casa ia la cunoștință 
răspunsul ministrului de finanțe. 


*) Din Ziarul Dietei de pe anii 1872 1875. 
**) Din Ziarul Dietei de pe anii 1872—1875. 

Legea despre darea de venit. 


În ședința din 11 Martie 1873 prezidentul camerei 
face comunicarea, că adunarea municipală a comitatului 
Zarand a înaintat dietei două reprezentaţiuni, una pri- 
vitoare la ordinațiunile ministrului de interne, prin cari 
e restrâns dreptul limbei române în adunarea munici- 
pală, și alta în contra numirii lui /lossier Nándor de 
comite suprem al comitatului Zarand. Adunarea muni- 
cipală a comitatului Zarand cere dela dietă sanarea 
răului, în ambele privinţe, 

Se predau cormisiunii petiționare. 

Şedinţa din 15 Martie 1873. Se discută proiectul 
de lege despre darea de venit. La paragraful 5 vorbește 
deputatul român Demetriu Bonciu următoarele: 


«Onorata casă! Legea aceasta asemenea întră în viața la 
1 lanuarie 1873, iar fasionarea dării e a se face pâna la finea 
lui Februarie. O asemenea împrejurare a obvenit şi la proiectul 
de lege despre darea de case, care asemenea Ja 1 Ianuarie 
aveă să între în viață, dar comisiunea centrala s'a îngrijit de 
aceea, ca sa nu aibă efect retrograd și nedrept pentru cele mai 
nainte întâmplate. Aici, onorata casa, e drept, că nu e stabilită 
amendă, dar se spune, ca fasiunea trebue înaintată pâna la finea 
lui Februarie. Până acuma nici în lege, nici în praxa nu a fost 
aceea, că fasiunile darii de venit trebue înaintate pâna la finea 
lui Februarie. Urmarea ar fi, ca aceia, cari atunci nu erau obli- 
gați prin lege, daca acum nu fac fasiunile pâna la finea lui Fe- 
bruarie, au urmari pagubitoare, născute, nu din greșala lor, și 
cari cad în afară de puterea lor. Eu deci aşa cred, ca nu poate 
fi permis, ca legislatura sa dee ocaziune la astfel de efecte re- 
trograde şi nedrepte, pentrucă poate sa fie, şi sigur ca vor şi fi foarte 
mulți aceia, cari în alta forma își vor înaintă fasiunile despre 
darea de venit pe anul curent decum au facut-o în anul trecut, 
dupăce o afacere noua sa nascut, alta veche a încetat, ori apoi 
se întâmpla și cazuri, că fara fasiune se stabilește baza de dare 
de pâna acuma, pe când mai nainte îfasiunile Sau primit până 
la constituirea comisiunilor, ba și sub durata muncei și a acti- 
vitații comisiunilor sau primit fasiuni, Daca nu luăm dispozi- 
ţiuni în proiectul acesta de lege, pentru mulţi contribuabili ur- 
marile vor îi pagubitoare şi nedrepte. De aceea, la paragraful 

5, alinea a doua, fac la sfârșit urmatoarea modificare, recoman- 
dându-o în atențiunea onoratei case: Fasiunile încă neprezen- 
tate pentru anul 1873, pot fi înaintate în curs de 30 de zile 
delá publicarea legii prezente, fară sarcina urmarilor de mai 
sus». *) 


Ministrul de finanțe Kerkápoly Károly primeşte mo- 
dificarea propusă, însă în loc de 30 de zile propune 
un termin numai de 15 zile. Propunătorul Demetriu 
Bonciu consimte și casa ia hotărîre în acest înțeles. 


Legea timbrelor. 


În şedinţa din 19 Martie 1873 s'a continuat dis- 
cuția asupra proiectului de lege despre modificarea legii 
de timbre şi competențe. A luat cuvântul deputatul 
român Parteniu Cosma. A vorbit următoarele: 


Onorată casa! După cele spuse de dl Tisza Kâlmân și 
de alți domni deputaţi antevorbitori, puţine am de spus pentru 
a-mi motivă votul. Dupăce însă spre părerea mea de rău con: 
stat, ca obiectul acesta foarte însemnat e împărtăşit în casă de 
o mare nepăsare și nu e învrednicit de apreciarea cuvenită, şi 
dupace onoratul domn ministru de finanțe, raspunzând eri dlui 
Tisza Kâlmân, a afirmat lucruri pe cari eu nu le pot acceptă, 
îmi țin de datorință sa-mi fac modestele mele observări, scoase 
din experienţa. Nu o fac aceasta în speranţa, că voiu fi în stare 
să abat majoritatea dela intenţiunea ei dejà stabilită şi să o ca- 
pacitez, pentruca între astfel de împrejurări, când guvernul se 
leagă atât de mult de proiectul său de lege şi face chestie de 
cabinet din el, ar fi curata imposibilitate lucrul acesta. Dar o 
fac, pentrucă simţesc și eu întreaga greutate a responsabilități 
legate de negarea unui proiect de lege menit să acopere chel- 
tueli dejă votate, şi pentruca pe cât de serios și de însemnat 
e scopul pentru care dl ministru cere votarea acestui proiect 
de lege, pe atât de însemnate trebue sa fie și motivele, cari 
duc pe un deputat la convingerea aceasta. Imi țin de datorință 
să exprim sincer motivele acestea în fața onoratei case, şi dacă 
onorata casă nu mă va învinovaţi cu nemodestie sa afirm, că 
în privinţa acesta, ca advocat, care se ocupă în fiecare zi cu 


*) Din Ziarul Dietei de pe anii 1872—1875. 

greutăţile legii, şi cu poporul de rând, care simte mai ales aceste 
greutăţi, stau în coatingere directă, să mă consider oarecum de 
specialist, lucru, care dela aceia, cărora le permite soartea să 
stee departe de aceste greutaţi, nici nu se poate pretinde. 

Pe mine nu m'au convins, nici argumentele comisiunii fi- 
nanciare, şi nici ale onoratului domn ministru despre îndreptă- 
țirea în acest fel a proiectului de lege. Intre argumentele acelea 
eu numai unul singur găsesc, care e vrednic să fie luat în 
seamă, şi acesta e «trebuinţele potenţate ale statului, cheltuelile 
dejă votate şi deficitul existent», tot atâtea lucruri, cari fac să 
fie inevitabilă necesitatea de a ne îngriji de acoperire. Dar 
aceasta nu cuprinde în sine totodată și aceea, că legea aceasta 
are inevitabilă trebuință sa fie modificată tocmai în felul acesta 
şi că așa ar fi dreaptă și justă. Celelalte argumente înșirate nu 
sunt serioase. Nu sunt vrednice să fie luate în seamă și nu sunt 
de demnitatea scaunului ministerial. Ele dovedesc numai, că o 
cauză rea nu poate să fie bine apărată, nici din partea unui 
bărbat dester, cum e ministrul nostru de finanţe. 

Domnul ministru de finanţe, aducându-ne la cunoştinţă de- 
ficitul, de altcum constatat dejă, a promis totodată, că de aco- 
perire se va îngriji pe calea reformelor de dare, și spuneă în 
motivare, că da, cunoaște multe obiecte de dare, cari ori peste 
tot nu sunt supuse darii, ori apoi nu sunt însarcinate din de- 
stul cu dare. Eu atunci credeam, ca domnul ministru de fi- 
nanje se ocupă serios cu reformele de dare și în scurtă vreme 
va veni cu proiecte de lege, cari întru adevăr conțin reforme 
de dare şi pe cari noi le și putem primi. Dar dupăce am văzut 
proiectele de lege prezentate, și mai ales acest proiect de lege, 
m'am convins, că nu e vorba de reforme de dare, şi mai ales 
acest proiect din urmă nu e alta, decât o slabă compilaţie, fa- 
cuta fara sistem și fără logică. Asta nu e reformă de dare, 
domnule ministru de finanțe! Eu cel puţin nu astfel de idee 
am despre reformă, iar dacă aceasta e considerată întru adevar 
de reforma, atunci cuvântul acesta latinesc «reform> ungureşte 
atâta însemnează cât «sfeigerolds», şi anume în sensul cel mai 
ordinar şi întrebuințat în mod foarte drastic de Hausherr-ii din 
Pesta, pentrucă dela primul paragraf până la cel din urmă nu 
se află în el decât — urcare. 

Eu aș contribui foarte bucuros la efectuirea unei reforme, 
ba pot să spun şi să asigur pe onoratul domn ministru, că aş 

fi în stare să urc și darea timbrelor, şi anume așa, ca o lege 
de reformă, pusă pe baze drepte și sănătoase, să aducă mai 
mult venit decât aduce proiectul de lege prezentat în forma 
actuală. Dar proiectul acesta, așa cum e, nu-l pot votă şi nu 
l-aş votă nici unui guvern, fie el din orice partid. 

Când s'a desbătut alaltăeri legea dejă votată despre darea 
personală de câştig, ceice au sprijinit-o spuneau aproape toţi, 
că în ea nu se cuprinde urcare de dare, că clasa de popor, 
care ar trebui să simtă mai tare, nu e îngreunată cu dare mai 
mare, ba încă i-se face ușurare, și dacă este urcare, ea apasă 
clasa mai avută, iar dela aceasta cu tot dreptul poate să pre- 
tindă statul, ca între împrejurări extraordinare să aducă jertfe 
extraordinare. Astazi nu auzim să se accentueze argumentul 
acesta. Astăzi teza e întoarsă, şi aşa stă lucrul, că nu aceia vin 
îngreunaţi, cari pot purtà sarcinile, ci acea parte a cetăţenilor, 
care se prabuşește şi sub greutatea. sarcinilor de acum. 

Da, afirm cu toată hotarirea, că legea și până acuma, dar şi 
de aci înainte, mai ales acea clasă de popor are să o apese, 
care e mai săracă, şi că urcarea e nedreaptă, întru cât darea 
nu e pusă în mărime egală cu trebuinţele țarii, şi nu e alta, 
decât urcarea dării pentru clasa care è cea mai săracă. Domnul 
ministru de finanţe spuneă aşa: Eu nu ştiu, că oare care clasă 
de cetaţeni ar fi îngreunata mai mult prin legea aceasta». lar 
mai departe spuneă, că cunoaşte numai două clase de cetăţeni 
de stat, pe ceice poarta procese și pe ceice nu poartă procese, 
Eu până acuma mam cunoscut această împarţire de clase, şi 
nici nu am auzit despre ea în nici un stat, decât numai la noi. 
Eu am să-i spun însă care e clasa aceea. E clasa, care mai ales 
e silită să poarte procese. Şi cumcă, să poarte procese, care 
clasă e silită, natura lucrului ne spune, că cea săracă, omul 
sărac, Pentrucă în urma stari sale materiale acesta e avizat la 
împrumuturi şi acesta nu poate fi punctual la plată, Dar nici 
starea sa culturală nu-l poate pune în poziţia de a-şi formă 
despre drept şi dreptate o noțiune pe care o are cel din clasa 
avută şi cultă, Pe acesta îl îngreuneaza legea! Și că în ce pro- 
porție îl îngreuneaza, au spus-o alţii ieri, eu nu voesc să mai 
repeţesc. 

Binevoiţi a-mi crede, că dacă ar da dl ministru în urma 
lucrului, sau oricine, sar puteă convinge, că din procesele de 
astăzi cel puţin 80'/, sunt procese pentru pretensiuni sub 200 fl, 

şi procese mărunte de proprietate. Procesele acestea sunt ale 
părţii celei mai de jos a cetațenilor de stat, ale oamenilor celor 
mai saraci. Partea aceasta a cetațenimei e interesată, ca pârâ- 
tori şi pârâţi. Domnul ministru e mănios, cum se vede, pe ceice 
poartă procese, și a pus gând să delăture răul acesta, să sisteze 
procesele. Dar nu vede în ce contrazicere ajunge cu sine și cu 
interesele sale proprii, ca ministru de finanţe. Intâi nu poate 
să zugrăvească din destul calamitatea în care au ajuns rapor- 
turile ngastre financiare, și se folosește de fiecare ocaziune 
pentru a ajută, pentru a înmulți venitele statului, și tocmai din 
acest punct de vedere vreă să urce şi darea timbrelor. Dar 
atunci când o face aceasta, în motivarea aceluiaș proiect de 
lege spune, că vreă să sisteze procesele. Va se zică, vreă să 
astupe izvorul din care iese venitul. Intenţiunea e bună, dar 
formează act de necredinţă față de portofoliul propriu. Aceașta 
ar puteă să o spună alt ministru, dar ministrul de finanţe nici 
decum, pentrucă cu privire la dânsul: bonus odor lucri unde- 
cunque veniat. 

Dar nu-și dă seama nici despre aceeă, unde duce logica 
aceasta, dacă ar fi executată în mod consecvent. Pentrucă dacă 
interesul statului e acela, să nu poarte părţile procese și să nu 
apeleze la justiţie, se poate ajută. Poftiţi și puneţi astfel de dare pe 
procese, ca să fie mai mare decât substratul procesului. Și atunci 
ar puteă fi dimisionați judecătorii, şi ar rămâneă multe milioane. 

Au spus-o alții înaintea mea, că de ce sunt la noi atâtea 
procese. Şi eu mai adaog, că într'o ţară ca a noastră, în care 
nu sunt legi, unde în templul zeiței Themis suntem siliți să 
stimăm doi papi infalibili, curtea de cassaţie și supremul tri- 
bunal, și ne bucurăm dacă ne scot din întunerec, unde în trei 
ani, pe lângă cei 594 paragrafi ai procedurei procesuale au atins 
numarul de 610 și hotartrile curții de cassaţie, unde pe lângă 
trei judecatorii suntem siliți să susţinem și curtea de cassaţie, 
şi unde în eazuri analoge e posibil să se aducă deciziuni și 
sentințe cari se bat în capete; nu se poate spune că avem se 
pedepsim poporul, fiindcă nu ştie ce e drept şi just, dupăce așa 
se vede, că cu aceasta nu sunt în curat nici judecătoriile înseși. 
Dar nu e necesitate să mai fie pedepsiţi ceice poartă procese, 
dupăce legea și dealtcum se îngrijește despre aceasta în două 
moduri, iar judecătoriile o practizează aceasta, pedepsind pe 
procesualnicii încăpăţinaţi (konok perlekedSk). 

Dealtcum aceasta nu e chemarea dlui ministru de finanțe. 
Să o lase în grija dlui ministru de justiţie, care se va îngriji, 
ca procesele să se împuţineze. Cumcă dl ministru de finanţe 
şi comisiunea financiara nu afla destul de apăsătoare darea tim- 
brelor, ci crede că poate fi urcată, nu pot să o atribui decât îm- 
prejurării, că nu sa ocupat destul de serios cu sarcinile și ur- 
mările acestui proiect de lege, și că raporturile țării nu le cu- 
noaşte peste tot și în întregimea lor aşa cum ar trebui. Fie- 
care aplică convingerea sa după locul pe care-l cunoaște mai 
bine și crede apoi, că în întreaga ţară așa stau lucrurile, ca în 
Pesta. Dar eu sunt convins, că dacă ar cunoaște sarcinile și 
urmările acestei legi în provință, așa cum din nefericirea mea 
eu le cunosc, nu ar recomandă urcarea, 

Binevoiţi a ţineă în seamă, că din procesele de acuma, 
dupacum am spus, cel puţin 80"/, sunt procese mărunte, dintre 
cari cel puţin 50%/, dacă nu mai multe, ajung la execuţie și se 

„termină cu vinderea imobilului. Celce și atunci, când e con- 
damnat prin sentință și ştie că e dator să plătească, lasă să i-se 
vândă imobilul, sigur că nu o face de voe bună, ci numai pen- 
trucă nu poate încunjură răul. Luaţi în socotință, că sunt fac- 
tori foarte însemnați, cari îngreunează croirea dreptăţii și înmul- 
țesc cheltuielile cu timbrele. Dintre acestia, procedura noastră 
procesuală e mina cea mai bogată în comori pe seama dnului 
ministru de finanţe, pentrucă din ea așa se nase procesele unul 
după altul, ca bureţii după ploaie. Acesta e unul dintre motive, 
cum de procesele, ales în ținuturi sărace, cum e cel reprezentat 
de mine, se înmulțesc de multeori încă și în chestia de exe- 
cuție. Din proces sumar se face proces ordinar, dupăce cartea 
funduară nu e curată şi moșia e scrisă pe altul, ori pe mai mulți. 
Prin aceasta cheltuielile cresc atât -de mult, încât în cele din 
urmă nu se acopere, dacă se vinde realitatea, nici substratul, 
dar nici cheltuielile. Dacă ar şti aceasta respectivii şi ar me- 
dită asupra lucrului, sunt convins, că nu ar recomandă urcarea 
dării. 

Dupăce am primit în mână proiectul de lege, voiam să mă 
conving, dacă întru adevăr așa e darea aceasta, încât urcarea ei 
e dreaptă și echitabilă? Mi-am făcut un conspect despre chel- 
tuielile, cari obvin în procesele cele mai de rând, în us pe la 
noi, și despre aceea, că statul ce câștigă. La un proces liquid 
de 50—200 fl. în care împrocesuatul nu poate să platească și 

e dator să tolereze ca să i-se vândă realitatea, zic chiar și la 
un astfel de proces, statul are mare câştig. Și când am adunat 
sumele cele mici, mam spariat. Şi nu e lucru, ce nu sar în- 
tâmplă în fiecare zi. A eşit la iveală, că dintrun proces de 50 fl. 
statul scoate, în mod direct și indirect, 142 îl. 40 cruceri. Numai 
timbrul face 47 fl. 36 cr. Apoi publicarea, pentrucă şi taxa pentru 
publicare în foaia oficioasă, fiind foaia subvenţionată, se dă tot 
statului, face 45 fl. 35 cr., competințele executorului 45 fl. 70 cr. 
Taxele advocatului nu sunt computate. Procedura procesuală 
are deci mare influență, ca procesele să se scumpească şi ve- 
nitele dlui ministru de finanțe să se înmulțească. 

Mai departe, la dorinţa unui mult stimat domn deputat am 
compus un conspect despre cheltuielile pe cari le are un om 
astazi, după procedura de acuma, întrun proces mic, dacă în 
proces se întrebuințează toate remediile de drept, admise de pro- 
cedura procesuală, și se fac toate execuțiile. A eşit ceva foarte 
frumos, și dacă se îndoiește cumva cineva, îi pun la dispoziție 
cu placere conspectul, pentrucă am înșirat și motivele și am 
compus un species facti, ca se vadă fiecine, că nu sunt absurdități 
lucrurile acestea, ci fapte. Să vedem numai, cât trebue să an- 
ticipeze omul, întrun proces de 30 fl, care numai la forul ultim 
poate fi câştigat, cu excepțiunea competențelor advocaţiale, până 
ajunge la ai sai 30 de fiorini? Nu vreau să înşir pe larg chel- 
tuielile, în mod amănunțit, ci mă restrâng numai la suma, care 
face, luate toate laolaltă, 167 fl. 49 cr. Atâta trebue anticipat, 
Din suma aceasta cade pe timbre 52 fl. 71 cr., pentru executor 
49 fl. 50 cr, taxe pentru publicare și diurne la trei martori, 
câte 5 fl. — 65 îl. 28 cr. laolaltă deci 167 fl. 49 cr. 

Cheltuielile acestea de proces aşa sunt calculate, că pro- 
cesul își face cursul între părţi, cari locuiesc în reşedinţa jude- 
cătoriei, unde deci nu sunt spese de cărăușie, și apoi nici nu 
e exploatată întreaga procedură legiuitoare, ci m'am restrâns 
numai la remediile întrebuințate mai des, deși mai sunt posi- 
bile şi alte remedii, pe cari eu însă m'am jenat să le iau în fo- 
losinţă. 

Nu afirm, că așa se întâmplă de regulă. Dar la tot 
cazul, pe lângă legile de astăzi, e cu putință lucrul, ceeace do- 
vedeşte, că din destul e îngreunată justiția și după legea actaulă 
de timbre, chiar şi atunci, când omul recurge la toate posi- 
bilităţile admise de procedura procesuală. 

Așa cred deci, că darea timbrelor e atât de mare, încât 
nu mai poate fi urcata. Faţă cu acest fapt, ce propune domnul 
ministru de finanțe? Bagateluri. Proiectul de lege aminteşte 
numai de cruceri, cari la prima vedere nu apar ca urcare de 
dare. În paragraful 2, acolo de ex. unde în loc de 12 cr. se 
pun 20, în loc de 36 se pun 50, la prima poziție darea de până 
acuma se urcă cu 66'/, de procente, la a doua poziție cu 38'%/,4 
procente. În punctul al treilea, cu privire la recursurile de nu- 
litate, unde în loc de 12 cruceri se cere 1 fl, urcarea la darea 
de până acuma a timbrelor e numai de 733 / de procente! 
Unde în loc de 36 cruceri se cer 2 fl. de 455'%/,; procente, 
numai! Unde în loc de 12 cruceri se cer 50 cruceri, de 316%/, 
procente, și unde în loc de 36 cr. se propun 50 cr, urcarea e 
de 38'%/,, procente. Acestea toate sunt bagateluri. 

La §-ul 4 la aparență nu se urcă nimica. Dar la dupli- 
catele petițiunilor urcarea e de 38'*/,, respective de 316%/ pro- 
cente. La $-ul 5, coala primă, urcare 100%, la celelalte coale. 
316'/, respective 38:/,, procente. La §-ul 8, unde în locul 
celor 5/; de până acuma se propune un procent întreg, adecă 
mai mult cu /, aceste 8/ dau o urcare de 60 procente. La 
Ş-ul 9 urcarea e de 100 procente. Paragraful 10 e de tot nou. 
Nu e de pus la meritele sale (ministrului), căci e meritul comi- 
siunii financiare, care a aflat, că nu e destul dacă două părți 
din trei din substract aparțin erarului, ci vrea să pună la dare 
și procesele pentru vatămare de onoare. 

La §-ul 12 sunt opt feluri de urcări. La §-ul 13 urcarea 
e de 30 procente. Și așa merge mai departe urcarea extraor- 
dinară, și adecă în măsură atât de mare, cum încă nu a văzut 
lumea. Firește numai în cruceri. Celuice și dupa acestea îi 
permite inima şi are voe, poate sa voteze aceste urcări ne- 
motivate. Eu însă nu mi-aş puteă iertă păcatul acesta. 

In urma acestora nu pot să nu-mi fac unele observări fa 
cele spuse ieri de cătră mult stimatul domn ministru. Așa 
spuneă di ministru, răspunzând dlui deputat Tisza Kálmán, ca 
nici o lege de dare să nu facă imposibilă realizarea scopurilor 
de stat și reclamarea cu succes a acestei realizări. Curat adevăr. 
Dar întreb eu, să-mi spună, unde se începe gradul pentru această 
imposibilitate? Spuneâ mai departe, că stabilirea cadrelor cuan- 
titative a fost pretutindenea în lume şi totdeauna lucru foarte 
greu, pentruca e greu a se spune, unde se atinge marginea la 

care. potențarea cuantităţii produce deosebire în cualitate şi facă 
cu neputința aceeace eră posibil mai nainte. 

Numai fraze goale. E o raţionare, care seamănă foarte 
mult cu aceea, când Nemţii îrivaţaţi ani dearândul au chibzuit, 
că oare unde se începe chelia căpâţinei omului? Câte fire de 
par au să fie trase până la punctul, unde apoi numai dela un 
fir de par depinde, ca să fie considerat capul de chel? Aşa e 
tocmai şi aceea, de a se ști stabili hotarul cuantitativ, peste care 
nu se poate trece. 

Spuneă mai departe, că oare cuantitatea de până acuma 
a timbrului, sumele de 12 și de 36 cruceri, făcut-au imposibilă 
căutarea dreptăţii? Experiența a arătat, că prea mulţi au cău- 
tat-o, ca cu privire la foarte mulți căutarea a fost posibila. Nu 
numai astăzi, ci în cursul lung al anilor s'a dovedit ea pentru 
mulți de posibilă. Şi eu cutez a afirmă, că acei 20, respective 
50 de cruceri, nu formează rodul unei munci mai de multe 
oare, decât eră ea în anul în care au fost stabilite timbrele în 
12 şi 36 cruceri. Dacă deci, pentru a-şi puteă căută la justiţie 
dreptatea și a și-o puteă valoră, a fost cu putință să jertfească 
cetațenii taxele muncii pe un timp anumit, posibilitatea aceasta 
trebue să ramână așa până atunci, pâna nu se cere taxa unei 
munci de mai multe ore. Și eu sunt convins, că stimatul domn 
deputat îmi va da dreptate daca afirm, că acuma, în anul 1873, 
câștigă 20 de cruceri fiecine în atâta vreme, în câtă vreme a 
câştigat 12 cruceri atunci, când a fost stabilita poziţia de timbra 
cu 12 cruceri. Și aceea se poate spune și despre poziţiile de 
50 și 36 cruceri». 

Mă rog, acesta nu e argument, și nu e de gura unui mi- 
nistru de finanţe. Nu ştiu ce ar răspunde la aceasta dl deputat 
Tisza Kâlmân, căruia îi este îndreptată întrebarea, i-ar da drep- 
tate, ori nu? 

Eu însă declar categoric, că nu-i dau dreptate. Nu 
spune, ce e drept, domnul ministru, că timbrul de 12 cru- 
ceri când a fost întrodus, dar o spun eu, că mai ales cu pri- 
vire la recursurile de nulitate, abia de trei ani. Eu neg apoi, că 
aceia, cari mai ales simţesc greutatea timbrului, ar câștigă acuma, 
după o oară de muncă, mai mult decât cu trei ani mai nainte. Dar 
nu pot câștigă niciodata, pentrucă sub reutăţile acestor trei 
ani sa nimicit aproape munca țaranului, care e cu mult mai 
slab plătită acuma, decât cu trei ani mai nainte. 

Apoi spuneă mai departe: «Ce se atinge de faptul, că tran- 
scrierea realităților ar fi acum îngreunata, prin abandonarea fa- 
vorurilor propuse la actele de vânzare, întâmplate în scurte in- 
tervale după olaltă, — nu suma mică ori mare, care e de plătit, 
servește de cinosură, ci câștigul sperativ, cuantitațile mai mici 
ori mai mari ale câștigului atins, ele sunt decizatoare». lar mai 
departe: «Mânecând de aici, eu aşa ţin, că la valorile cumpă- 
rate şi vândute mai departe în timp scurt, de regulă se arată 
realizarea câștigului. lar după câştig statul totdeauna poate să 
pretindă partea sa, percentualitatea, dacă este trebuință de ea». 

Aici deci mult stimatul domn ministru de finanțe vreă să 
baseze. sistarea diferenței de până acum pe câștigul posibil al 
respectivului vânzător. Dar atunci întreb: de ce nu a fost tur- 
nata în formă de dare de câștig darea celuice câștigă? Şi să 
întoarcem lucrul, de ce nu e asigurată partea, că dacă nu câ- 
ştiga, i-se va restituì perderea avută, în proporţie potrivită? 

Spuneă mai departe: «Singurul motiv, care poate fi pus în 
cumpănă în contra acestei concepţiuni e vinderea de silă, anume, 
când cineva un lucru acuma cumpărat îl vinde în timp scurt, 
nu de voe buna, nu pentrucă se mulțămește cu câștigul, ci 
pentruca e silit sa-l vânda. Dar la astfel de vinderi, cu excepţia 
unor cazuri foarte puţine, cu privire la cari inconveniența nu 
poate fi delăturata, a existat ușurătatea la cumpărare. Celce nu 
de mult a cumpărat o moșie, pe care e silit să o vândă, de re- 
gulă nu s'a gândit, ca ce face, când a făcut târguiala. E ade- 
varat, că chemarea dărilor e se umplă dupa putinţă și trebuință 
vistieria statului. Dar nu aş puteă acceptă, ca sa nu aibă în 
vedere şi scopuri laterale cel pus sub dare. Trebue să țină în 
vedere și astfel de scopuri laterale, pentru a nu i-se face stri- 
căciune. Ba pozitiv trebue să i-se ajute, sa i-se vina întru folos, 
şi eu așa cred, că daca nu numai că nu-i ușurăm, ci chiar îi 
îngreunăm cumpărările nesocotite, prin aceasta tocmai folos po- 
zitiv aducem cetaţenilor țarii acesteia şi rassei noastre. Din 
cercul cunoştinţelor mele mai mulţi oameni Sau ruinat prin 
cumpărare decât prin risipă. In speranță cumpără cineva încă 
500 jughăre pe lângă cele 500 jughare avute, şi fiindcă nu le 
poate plati, cele 500 jughăre cumpărate înghit și pe cele de 
mai nainte. Ingreunarea acestui lucru, după părerea mea, luând 
în socotință înclinarea naturală a rassei noastre, e corectă din 
punct de vedere al economiei naţionale». 

14 

Nu înțeleg, cum poate să o spuna aceasta ministrul. în 
fața dietei despre propria sa rassă, și ca ce l-a dus la convin- 
gerea aceasta? Eu așa înțeleg lucrul, că dupăce e vorba de 
rassă, nu de naţiune, pune de-a-dreptul pe fruntea Ungariei 
timbrul ușurătăţii. Eu nu cred, ca pentru acest compliment dra- 
stic îi va fi prea recunoscătoare rassa maghiară. Iar dacă întru 
adevăr e ceva la mijloc, având în vedere manipulaţia actuală 
de stat, nu putem spune decât: «capite foetet piscis». 

Una recunoaşte, când spune: «Recunosc un lucru. Recu- 
nosc, că acţiunile referitoare la poziţii mărunte ale oamenilor 
avuţi, de regulă, ori cel puţin de multeori sunt îndreptate în 
contra oamenilor săraci, şi dupăce timbrul îl plăteşte celce perde, 
dacă omul sărac perde, el e dator sa plătească și timbrul. Da, 
însă când? Atunci, când se dovedește, că nu trebuiă să poarte 
proces, Şi dacă totuș a purtat proces, platirea timbrului e răul 
-cel mai mic, pe care și l-a făcut singur, e cea mai mică rana, 
pe care și-a făcut-o», 

Acestea le răspunde mult stimatul domn ministru la afir- 
marea dlui deputat Tisza Kálmán, că darea timbrelor apasă mai 
ales clasa cea săracă. Eu nu înțeleg logica acestor cuvinte. Eu 
nu cred să presupună dl ministru de finanţe despre cineva, că 
poartă proces în nărozia sa, și că mar plăti dacă ar puteă, ci 
mai bucuros lasă să i-se vândă întreaga avere. Intreb eu: ce 
ar face acum domnul ministru de finanțe însuş în situaţia sa, 
în cazul, că dieta nu ar votă acoperirea pentru cheltuelile ne- 
încunjurat de lipsă? Cel mult ar zice: dapoi că pe calea aceasta 
ajungem la faliment, căci alt mod nu este! Și îi este ușor, 
pentrucă are asupra cui să exercieze presiune, și deși nu pe 
cale dreaptă, dar totuș poate să stoarcă dela cetățenii de stat 
acoperirea. Dar omul cel sarac înzadar cere împrumut, pentru 
că nu capătă. Mai ales în ţinuturi, în cari capitalele sunt foarte 
scumpe, unde interesele obicinuite fac 40—50 la sută, ba ca la 
noi de ex. unde cu ochii mei am văzut împrumut întabulat cu 
120 procente. In astfel de ţinuturi înzadar spune ministrul de 
finanțe omului sărac: «plătește, căci altcum te vor judecă  (Ila- 
ritate), pentrucă nu poate plăti, și în cele din urmă e silit să 
lase, ca averea imobilă să i-se vândă. Ar plăti el bucuros, pen- 
trucă de voe bună nime nu voeşte să fie ruinat, 

Apoi spuneă mai departe dl ministru de finanțe, întors spre 
Tisza Kâlmân, că: «Eu îl rog deci, că dupăce acceptarea pro- 

iectului de lege ca bază pentru desbatere nu e identică cu vo- 
tarea sa neschimbata, dupăcum am experiat lucrul și la pro- 
iectul de lege despre darea personală de câștig, să nu poftească, 
dupăce nici după părerea sa asta nu e apă de baie, ca cu apa 
deodată să aruncam şi copilul, și respingând aceea ce crede că 
e greșit, să respingă şi ce ţine că e bun. Excepţiile amănunțite, 
dacă onoratul domn deputat nu va puteă fi convins despre ton- 
trarul, să pot face în cursul discuţiei speciale, şi de aceea, să 
nu, ceară, ca proiectul de lege de înaintea noastră să fie respins 
în întregime». 

Da, recunosc și eu, că partidul acesta a făcut de multeori 
opoziţie, dar sub cursul desbaterii speciale totuș s'a silit să re- 
pare un proiect de lege, pe care uu l-a aprobat, dar ale cărui 
baze au fost totuș sănatoase și s'a putut clădi pe ele. Dar aici 
nu e cazul acesta. Aici temelia e rea. Aici copilul adoptat me- 
rită, ca cu apa de baie împreună să fie aruncat afară, pentrucă 
e un copil slab, pe care cei din Sparta dejă la naştere l-ar fi 
lăsat să moară de foame. Eu nu vreau să pun sub acoperiș 
legea timbrelor şi sa măresc confuzia pe care o va provocà. 
Eu consider legea de timbre, abstrăgând dela firea ei împovă- 
rătoare, de așa, că nu este un singur om în țară, care ar cu- 
noaşte și înțelege perfect de bine cuprinsul ei. lar o lege, care 
nu conţine nici un fel de drept, ci numai datorinţe, ar trebui 
să fie simplă şi uşor de înţeles, pentruca fiecare om să-și poată 
împlini cu punctualitate datorinţa. Eu îmi iau voe să mă provoc 
numai la motivarea dlui ministru de finanţe însuși, în care dl 
ministru de finanțe propune să fie urcate și astfel de timbre, 
cari nici nu exista. Anume, timbrele de apelaţie vreă să le urce 
dela 1 fl. 25 cr. la 2 îl. Dar astăzi timbre de 1 îl. 25 cr. nu 
există! Au existat înainte cu şase ani, de atunci însă au crescut 
şi sau desvoltat la 2 fl. 50 cr. Intre astfel de împrejurări, onorată 
casă, cu deplină liniștire pot să votez în contra proiectului de 
lege, și din acest motiv nu-l primesc nici ca bază pentru dis- 
cuţia specială». (Aprobări vii în stânga extremă).*) 

Proiectul de lege s'a primit, ca bază pentru discuţia 
specială. In discuţia pe articole, tot deputatul român 
Parteniu Cosma a propus ștergerea paragrafului 2. A 
vorbit următoarele: 


*) Din Ziarul Dietei de pe anii 1872—1875. 
14* 


www.dacoromanica.ro 


212 — 


«Onorată casă! Pe baza celor spuse de mine mai nainte, 
propun pe scurt, să binevoiți a eliminà cu totul paragraful acesta, 
pentrucă întru adevăr, acesta se refere mai ales la procesele 
omului sarac, şi apasă tare procesele marunte. Urcarea e foarte 
mare, dupa cum am spus și mai nainte. Propun deci pe scurt, 
ca acest paragraf al doilea să fie șters ,*) 


Casa primeşte paragraful şi respinge propunerea. 
În ședința din 20 Martie se continuă discuția pe 


articole asupra legii timbrelor. La §-ul 6 vorbeşte de- 
putatul român Parteniu Cosma următoarele: 


Onorată casa! Paragraful acesta nu conţine nici un fel 
de urcare de dare, dar așa cum e, nu e destul de clar și poate 
da ansă la restălmăciri. Dupa S-ul 125 din procedura judecă- 
torească civilă, anume, celce apeleaza sentințe sumare, are 
dreptul sa înainteze în 8 zile și motivele apelaţiei. Aici tocmai 
aceea a dat ansă dlui ministru de finanțe să propună, ca pe 
procesul verbal să se pună timbrul de apelaţie, că mulți oameni 
au anunţat cu graiul apelaţia, şi timbru nu au platit. Aflu că e 
just, să se lipească timbrul pe procesul verbal. Dar tocmai de 
aceea, ar trebui să se îngrijească legea, ca în astfel de cazuri, 
timbrul de apelaţie, care de regula se pune pe prima coală a 
primului exemplar de motive, punându-se acum pe procesul 
verbal, să fie precizat și determinat astfel, că acum prima coala 
a primului exemplar de motive ramâne scutită de timbru. Pen- 
trucă dacă nu ar fi așa, atunci mai îngreunata ar fi apelarea în 
procesele sumare decât în cele ordinare, dupace în cele ordi- 
nare timbrul se pune pe exemplarul prim. 

Eu deci, spre întregirea acestui paragraf, fac o propunere, 
care nu conţine alta, decât aceea, ca să fie paragraful acesta 
clar. Propunerea mea e urmatoarea. La finea §-ului 6 ar veni 
acestea: «Și dacă motivele apelației amintite le-ar înaintă și în 
scris, în acest caz prima coală a exemplarului prim de motivare 
e scutită de timbru . Intregul paragraf ar sună deci astfel: 
«Dacă în procedura sumară apelaţia sau recursul de nulitate se 
anunţa cu graiul, e dator respectivul să predee judecatoriei în 
48 de oare timbrul, care corespunde în înțelesul articolului 
acesta de lege primului exemplar al apelaţiei și recursului de 
nulitate, iar judecatoria îl lipește pe procesul verbal, la locul 


*) Din Ziarul Dietei de pe anii 1872—1875. 

unde a fost trecută anunţarea, și-l ștampilează cu sigilul oficios, 
iat dacă ar înaintă și în scris motivele amintitei apelaţiuni, în 
cazul acesta primul exemplar al motivelor e scutit de timbru».*) 


Întregirea e acceptată şi din partea ministrului de 
finanţe, Kerkdpoly Károly, iar casa o votează. 

Tot în şedinţa din 20 Martie 1873 vorbeşte la pa- 
ragraful 14 deputatul român Parteniu Cosma următoarele : 


«Eu ţin că e foarte drept şi echitabil, ca funcționarii, cari 
se ocupă cu constatarea lipsei de timbru, să primească remu- 
nerație, și de aceea primesc proporția propusă aici. Pentrucă 
statul nu poate voi, ca din aceea, că cineva nu-și împlineşte 
datarinţa cu punctualitate, sa facă capitale. Dar precum aflu, că 
e echitabil să primească remuneraţie, tot aşa cred, că va puteă 
să pretindă dela ei statul, ca munca aceasta să o săvârșască în 
afara de timpul oficios, dupăcum o spune aceasta în motivarea 
sa stimatul domn ministru de finanţe, că o şi fac cei mai mulți. 
Pentrucă munca pe care o săvârşesc în oarele oficioase o plă- 
teşte statul cu leafă ordinară. Și pentru munca aceasta vin de- 
plin remuneraţi cu taxele acestea. Din acest motiv îmi iau voe 
să propun adaogerea încă a unor cuvinte, cari ar fi acestea: 

Munca încopciata cu aceasta, funcționarii de stat sunt datori să 
o savârşască în afară de timpul oficios». Cuvintele ar fi puse la 
finea aliniei prime, şi atunci paragraful ar sună astfel: «Para- 
graful 27 din art. de lege 38 dela 1868 se modifică astfel: se 
hotăreşte, ca celorce fac constatări despre lipsa de timbre, jumă- 
tate din sumele urcate, cari se vor incassă în urma constatării 
lor, să li-se dee ca remuneraţie. Munca încopciată cu aceste 
constatari funcţionarii de stat au însa să o săvârșască în afară 
de oarele oficioase». Vă rog sa primiţi!» **) 


Ministrul de finanţe Kerkápoly Károly e în contra 
primirii acestei întregiri şi casa nu o primeşte. 


Vorbirea deputatului V. Bogdan. 


La paragraful 18 vorbeşte deputatul român Vi- 
chentie Bogdan următoarele: 


*) Din Ziarul Dietei de pe anii 1872 1815, 

Eu aflu, că e destul de motivata precauţiunea şi îngrijirea 
legii, ca în cazul, dacă moştenitorii nu înaintează conspectul 
lăsământar oficiului de dare în şase luni, în urma provocarii 
acestuia ei să poarte cheltuielile procedurii care va fi ordinată. 
Dar nu văd să fie destul de motivat lucrul în cazul când oficiul 
de dare ar aveă nedumeriri bazate cu privire la conspectul îna- 
intat, şi în urma acestui fapt ar fi provocat pretorul, ca să erueze 
el starea faptică a lăsământului. Ba dacă chiar se va constată, 
că eruările nu au dovedit, cumcă nedumeririle oficiului de Care 
au fost motivate, au fost temeinice, eu așa cred, că în cazul 
acesta e nedreptate să fie asupriți moştenitorii. Îmi iau voe 
deci a recomandă următoarea modificare: «Din §-ul 18 şirul 
14 să se şteargă cuvintele acestea «pe cheltuiala moștenitorilor», 
şi la finea paragrafului să se spună următoarele: «Dacă în urma 
eruărilor s'ar constată, că moştenitorii au făcut fasiuni false, spe- 
sele eruării au să-i apese pe ei». Va să zică, numai în cazul, 
când fac fasiune falsă».*) 


Ministrul de finanțe Kerkâpoly primeşte propunerea, 
însă în altă stilizare, pe care acceptându-o propunătorul, 
Vichentie Bogdan, casa 0 votează. 

În şedinţa din 22 Martie 1873 deputatul român 
Petru Mihályi a prezentat o rugare a funcţionarilor dela 
judecătoria cercuală regească din Vișeul-superior, comi- 
tatul Maramurășului, pentru acordarea unui adaos de 
scumpete. Se predă comisiunii petiționare. 


Interpelarea deputatului Alexandru Buda. 


În şedinţa din 24 Martie 1873 deputatul român A/e- 
xandru Buda a adresat ministrului de finanțe interpe- 
larea următoare: 


«Încă în 10 Decemvrie anul trecut în şedinţa a cincizecea 
a dietei am adresat domnului ministru de finanțe interpelația 
următoare. (O cetește, apoi contint:ă). In 10 Decemvrie am 
adresat interpelaţia aceasta dlui ministru de finanţe. Răspuns 
nu am primit însă până astăzi, şi nici nu l-am supărat cu ce- 
rerea răspunsului, dupăce mi-a venit la cunoştinţă, că dl mini- 
stru de finanţe a revocat ordinațiunea din întrebare. Dar ieri 

spre marea mea îngrijorare primesc informaţiunea dela respec- 
tivii, ca dl ministru de finanţe cu 1 Aprilie şi-a reînoit ordina- 
țiunea. Nu pot înțelege, ce vrea dnul ministru de finanțe să 
stoarcă cu astfel de ordinaţiuni dela muncitorii din Capnic, din 
Baia-de-sus și Baia-mare?  Aceea doară, ca minele de acolo, 
cari nu prea aduc mare câștig, să fie închise? Nu aprob mo- 
dalitatea. Pentrucă dacă întru adevăr vrea să le sisteze, atunci 
îngrijasca-se de un consorțiu şi dee-le acestuia în arândă. Poate 
că se angajază banca franco-ungară, ori casa Erlanger! lar dacă 
scopul e acela, de a primi minele în regia statului, atunci ase- 
menea nu pot aprobă procedura, pentrucă economizare nu se 
face cu filerii celei mai sărace clase de muncitori, ci ar trebui 
să se faca cu milioanele cele multe. 

Dupăce chestia e însemnată, iar spiritele la faţa locului 
foarte sbuciumate, şi fiindcă pentru a execută o astfel de or- 
dinaţiune dnul ministru de finanţe va aveă trebuinţă de putere 
militară, dar se poate ivi şi trista împrejurare, că băieșii pără- 
sesc minele, dupăcum au spus-o aceasta în petiția lor predată 
comisiunii petiționare, mă văd silit să-mi reînoiesc următoarea 
interpelare: 

Are ministrul de finanţe intenţiunea să răspundă la inter- 
pelarea adresată în 10 Decemvrie anul trecut, în şedinţa a 50-a 
a dietei, cu privire la detragerea favorurilor de a se procură ce- 
realele pe seama muncitorilor dela minele din Capnic, şi încă 
în timpul cel mai scurt? Da ori nu? Rog, ca interpelaţia mea 
să fie comunicată dlui ministru de finanţe, și pentru grabnică 
hotărîre o recomand atenţiunii onoratei case».*) 


Prezidentul : Se va comunică dnului ministru de 
finanțe. 


La legea timbrelor. 


Se discută acum paragraful 10 din legea timbrelor, 
rămas în suspens în ~ remergätoare. Raportorul 
propune altă textuare. Vorbeşte şi deputatul român 
Parteniu Cosma urmätoarele : 


«Inainte de toate vreau să constat, că paragraful acesta nu 
s'a aflat în proiectul original al dlui ministru de finanțe. Rog 
deci onorata casă, să nu măsure Ş-ul acesta cu măsura, cu Care a 


= 

masurat ceialalți paragrafi ai proiectului de lege, pentruca aceasta 
ar fi peste tot, nu numai nemotivat, ci şi de urmări pagubitoare 
morale foarte mari. Perderea morala ar cădeă asupra corpului 
legiuitor însuş, dacă Sar acceptă acest paragraf. 

Eu nu ştiu, ce motiv a putut conduce comisiunea finan- 
ciară, ca procesele pentru vatamarea de onoare şi alte procese 
mici de acte de volnicie să le înşire între acelea, cari cad sub 
timbru, ba să urce chiar timbrul pentru ele. Cu privire la aceea, 
ca o afacere să fie pusă sub timbru, pot să existe numai două 
motive, ori acela, că de prezent afacerea nu cade sub timbru, 
ori acela, că nu e supusa din destul dării de timbru. In cazul 
de față nu e așa, pentrucă dupăcurm a arătat foarte pe larg con- 
deputatul antevorbitor, dl Szakácsi Daniel, statul capata în aceste 
procese două părți de trei din substrat, respective jumatate. La 
noi astăzi cel ofenzat în onoarea sa peste tot nu capătă satis- 
facție pe calea legii. La noi astfel de afaceri aparţin procedurei 
civile. Judecătorii nu stabilesc pe seama acuzatorului nici o 
cheltuiala, pentrucă legea nu admite lucrul acesta. Statul, dupa 
literile legii, face capital din onoarea cetăţenilor. Pentrucă daca 
legea pune pe cale civilă procesele, cari nu pot să aparţină aici, 
amenda stabilită ar trebui sa fie data spre un scop filantropic, 
după raţiunea corecta. Dar la noi nu așa se întâmplă, pentrucă 
cea mai mare parte a amenzei şi-o reclamă statul sieș. Şi daca 
mai ales un om care nu e nobil îşi caută repararea onoarei, el 
însuş mai are perdere, pentrucă spese de proces nu i-se stabi- 
lesc, iar din amenda de 21 îl. el primeşte numai 7 fl. iar 14 fl. 
întră în vistieria statului. lar cu 7 îl. nu e în stare nime sa poarte 
un astfel de proces, dupăce advocatul costă mai mult. Spese 
de proces se stabilesc atunci, dacă acuzatorul perde procesul. 
Dar în contra acuzatului niciodată. Dacă deci omul sărac e 
ofenzat în onoarea sa, repet, pentru el nu exista satisfacţie, care 
i-ar putea da pe calea legii. 

Dacă ne-ar sta în putință sa îndreptam lucrul, cu schim- 
barea dreptului material, și daca și atunci chestiile acestea ar fi 
lăsate pe calea civila, ar trebui sa fie îndatorat judecătorul sa 
condamne necondiționat pe celce perde procesul la purtarea 
cheltuielilor, şi atunci eu cu placere m'aş învoi sa cada sub 
timbru şi afacerile acestea. Dar dupace aceasta nu se poate 
face, aici trebue să rog onorata casă, ca barem de dragul de- 
corului să nu iee lucrurile prea pe uşor, și să nu aducem, ca 

corp legiuitor, fară nici o precugetare şi aprofundare mai adânca, 
lege de o astfel de importanţă pentru sentimentul moral al ce- 
tațenilor de stat, 

Imi aduc bine aminte, că guvernul provizor a fost dat or- 
dinațiune, că dupăce dela întroducerea legilor maghiare încoace 
acţiunile în procese au sa fie înaintate, afară de exemplarul pâ- 
râtorului, în atâtea exemplare câţi pârâţi sunt, şi astfel cetățenii 
ungari vin mai tare îngreunaţi cu darea de timbru decât cei de 
peste Leitha, unde acţiunea se înaintează numai în două exem- 
plare, iar ceialalți primesc numai câte un rubrum: a ordonat 
guvernul provizor, ca din punctul de vedere, ca nu cumva noi 
să fim mai mult îngreunaţi decât cei de peste Leitha, să folosim 
și noi numai atâta timbru cât se foloseşte acolo, anume, doua 
exemplare sa fie provăzute cu timbrul ce se cere pentru acţiune, 
încolo timbru de. rubrum, iar adnexele celoralalte exemplare să 
fie scutite de timbru. lar acum, în plina folosință a dreptului 
constituțional, noi am mers mai departe în privința aceasta, deși 
există motiv foarte însemnat de a nu ne înmulți sarcinile cu 
darea de timbru. 

Peste tot, dar mai ales în chestia aceasta, e cu totul im- 
posibil să fie capacitat poporul, — dupace ştim toți, că la poporul 
nostru nici un soiu de dare nu e atât de antipatic, ca tocmai 
darea timbrelor, importată din partea Nemţilor, — despre îndrep- 
tațirea dării, mai ales acolo, unde intervenţia organelor statului 
nu e necesara, Aş dori sa rog pe dl ministru de finanţe, să nu 
forțeze paragratul acesta. Dar dupace astazi nu avem încă 
onoarea să-l vedem între noi, ma adresez majoritaţii dietei şi o 
rog, din considerare la conservarea stimei față de legi, care 
trebue menţinută În inimile cetaţenilor de stat, şi din conside- 
rare la demnitatea legislaturei, ca să dee mai mare importanță 
făptuirilor dietei și sa grijască, ca în aceeace facem să fie cel 
puțin rațiune, iar legile existente sa stee în consonanță unele 
cu altele. De aceea, rog majoritatea, să binevoiască a da aten- 
țiune însemnatelor consideraţiuni legate de acest paragraf, şi să 
nu voteze paragraful, pentruca prin aceasta mare folos nu 
aducem erarului, dupace cel mult de vre-o câteva mii de fl. 
poate îi vorba, dar perderea morală e cu mult mai mare».*) 

Tot la paragraful acesta vorbește și deputatul român 
Mircea B. Stănescu următoarele: 


*) Din Ziarul Dietei de pe anii 1872 1875. 

«Vătamarile de onoare, calumniile, sunt trecute în legile 
Ungariei ca delicte civile, pentrucă nu numai respectivul e vă- 
tămat, când îl calumniază cineva, ci şi societatea însaș, şi astfel 
acelea mar fi afaceri de tot civile, ci în urma firei lor mai mult 
transgresiuni, cari privesc societatea. Aflăm lucrurile astfel, nu 
numai în legile Ungariei, ci în legile fiecărei naţiuni culte. Și 
ca să nu merg prea departe, aduc ca exemplu legile austriace, 
In acestea afacerile numite nu -numai că sunt botezate transgre- 
siuni şi delicte poliţiale, dar de fapt sunt şi considerate de atari. 
De aici urmarea, că dupa legile austriace o astiel de chestie 
vine urmarită și pertractată ca transgresiune polițială. Dacă deci 
vatămările de onoare și calumnierile nu sunt numai simple afa- 
ceri civile, ci strict luat, în urma firei lor, totodată şi transgre- 
siuni şi delicte publice, raţional ar fi, ca în “interesul societăţii 
şi statul sa fie chemat, ba chiar dator sa urmarească pe ceice 
comit pe nedreptul vatămări de onoare, ori acte de calumniare. 
Şi dacă e aşa, şi de fapt aşa e, caci acesta e principiul raţional, 
atunci aflu eu de foarte curios, că în astfel de chestii se mai 
cere și timbru. Atunci, anume, când apărând onoarea cetățe- 
nilor, e de datorința statului să urmăreasca și el pe ceice o va- 
tămă, cei vătamați să mai fie înca scurtaţi și băgaţi în cheltuieli! 

Eu cred, onorată casă, că cât mai curând, când vor fi co- 
dificate. legile noastre materiale, cel puţin dupăcum putem vedeă 
din presă, afacerile acestea vor îi trecute şi la noi între trans- 
gresiunile poliţiale, și ca atari vor fi urmărite şi în Ungaria din 
partea poliţiei, care le va rezolvă amăsurat gravitaţii cazului dat. 
Şi dupace sper, că nu suntem departe de codificarea legilor ma- 
teriale, când va fi timpul şi locul să decidem în merit asupra 
naturei acestor lucruri, — vom şti atunci şi aceea, dacă majori- 
tatea va decretă și pentru viitor chestiile acestea ca aparțină- 
toare celor de natura civilă, ca şi cari cad sub timbru, ori nu 
le va decretă ca aici aparținătoare, şi atunci, cazând sub pro- 
cedura generală, penală şi poliţiala, nu se va plăti timbru după 
ele. Pentruca deci în meritul chestiei să nu provocăm acum 
păreri cu paragraful acesta, aflu ca e foarte necesar, ca para- 
graful să fie abandonat de astădată. Dar aflu, că aceasta e ne- 
cesar și din alt punct de vedere. Celce cunoaşte mai deaproape, 
onorată casa, mersul proceselor ştie, că procesele pentru vătă- 
mare de onoare le intentează mai ales clasa de jos. Pentrucă 
altă modalitate nu află, când își vede vătămată onoarea, altă 

cale nu are pentru câștigarea satisfacției, decât mergerea Ia ju- 
decătoria de primul for, unde se plânge cu graiu viu, dupăce 
e proces sumar, din timpul mai nou, şi cu ascultare de martori 
îşi câștigă satisfacția, pe care, dacă dorinţa sa e justă, o şi pri- 
mește. Cei mai culţi, cei mai avuţi, nu prea fac procese pentru 
vătămare de onoare, știind că în procese de acestea, chiar dacă 
le câștigă, ramân în perdere, pentrucă spesele cu martorii, cu 
înmânarea, şi unde iau advocat şi cheltuielile advocatului, ei au 
să le plătească din al lor propriu. Da, pentrucă la noi, în urma 
usului legal, în chestii de vătămare de onoare celce perde pro- 
cesul nu poate fi condamnat şi la purtarea cheltuielilor de 
proces. Cei mai avuţi, ceice ştiu cât face 2 cu 2, adecă 4, ştiu 
că astiel de procese se termină rău între orice împrejurări şi 
de aceea nu le iubesc, ci își iau satisfacţie, ori pe teren liber, 
ori pe calea presei, oii, durere, pe calea înca și acum numită ca- 
valerească, pe calea duelului. Dacă deci mai ales cetățenii de 
soartea cea mai săracă își apără onoarea, cea mai mare comoara 
a lor, pe calea procesului, și dacă şi interesul şi datorinţa sta- 
tului e să susțină onoarea cetațenilor săi, punând stavilă astoriel 
de delicte prin ușurarea pedepsirei for, atunci dee-se fiecăruia 
ocaziunea de a-și repară pe calea legii onoarea vătămată pe ne- 
dreptul. Caci altcum, domnilor, decretăm îndreptăţirea vătă- 
mării de onoare şi aceasta -ar aveă influență prea demoraliză- 
toare asupra societății publice. Și cum nu, când vătămările de 
onoare și calumniile între foştii iobagi, contrar egalității de drept, 
legile noastre le pedepsesc numai cu 20 îl. amendă în bani, 
din care sumă, cum a spus onoratul condeputat Szakâcsi Da- 
niel, două părţi de trei întra în cassa statului! Ar fi deci cu 
nedreptul şi inechitabil, dacă în speranţa unui mic venit pe seama 
statului am îngreună această clasa mai săracă şi mai incultă, 
încă şi după detragerea celor două părţi de trei din amendă, 
cari sunt ale statului, cu cheltuieli de timbru, în procesele pentru 
calomnie și vătămare de onoare. Și pot să se nască urmări 
foarte păgubitoare, dacă dela acea săracă clasă de popor se ia 
prin procedura aceasta costisitoare ocaziunea de a-și repară pe 
calea legii în fața societăţii onoarea vătamată. Din aceste două 
puncte de vedere recomand onoratei case propunerea dlui de- 
putat Lázár Adam, acceptând şi eu eliminarea acestui paragraf .*) 


*) Din Ziarul Dietei de pe anii 1872—1875. 

La votare casa primește paragraful, așa cum l-a pre- 
zentat comisiunea financiară, 

În şedinţa din 28 Martie 1873 prezidentul comu- 
nică dietei, că a provocat pe Joachim Murășianu, depu- 
tatul Năsăudului, să-și prezente mandatul şi să-şi ocupe 
locul în dietă, și că a primit o telegramă dela respec- 
tivul, de înţelesul, că la timpul său își va justifică ab- 
sentarea. Acum se roagă să fie lăsat acasă, până după 
vacanțele Paştilor, când va veni să-și ocupe locul în 
dietă. Comunicarea se ia spre știre. 


Reprezentaţiunile comitatului Zarand. 


În şedinţa din 17 Maiu 1873 petițiunea comitatului 
Zarand, în care se plânge în contra ministrului de in- 
terne, că a cassat statutul, în înțelesul căruia prezidentul 
adunării municipale e dator să enunţe hotăririle adunării 
şi în limba română, e pusă la ordinea zilei. Comisiunea 
petiționară, prin raportorul ei, contele Apponyi Albert, 
face dietei propunerea, ca rugarea să nu fie luată în 
socotință, dupăce dispoziția ministrului e bazată în lege. 
La cererea deputatului /rânyi se ceteşte petițiunea Zä- 
răndenilor și ordinațiunea ministrului de interne. 

Vorbește apoi deputatul român Dr. Josif Hodoşiu 
următoarele : 


La acelea ce se cetiră acum aici mai am sa dau lamu- 
rirea, ca ministrul de interne acum de curând numit a dispus 
dejà în chestia aceasta, în sensul reprezentaţiunei comitatului 
Zarand, înaintată dietei. Anume, dl ministru de interne a scris 
în luna Aprilie comitelui suprem din Zarand, ca fără a se atinge 
de dispoziţiunea antecesorului său, prin care a fost nimicită ho- 
tarirea comitatului, află ca e totuş echitabil, ca prezidentul, ori 
comitele suprem însuș, ori vice-comitele, sau altcineva, să enunţe 
hotărîrea şi în limba, care e a majoritaţii comitatului, şi în dis- 
poziția aceasta, cu toate că nu a fost comunicată încă adunării 
municipale, așa cred, ca își va află liniştirea și adunarea muni- 
cipala. Parerea mea e deci, că dupăce dl ministru de interne a 
luat dispoziţiuni în această chestie, nu mai e necesar să se iee 
alte dispoziţiuni, de aceea rugarea să treacă la arhiv .*) 


*) Din Ziarul Dietei de pe anii 1872 1875, 

Casa primeşte propunerea comisiunei petiționare, 
și respinge dorinţa lui /Jodoșiu, prezentată în scris, ca 
propunere de următorul cuprins:  Dupăce dl ministru 
de interne a dispus în chestia aceasta, petiția se trece 
la arhiv». 

Se pune în discuție a doua rugare a comitatului 
Zarand, în care se plânge, că i-s'a trimis un comite-su- 
prem contrar $-ului 27 din legea de naţionalităţi, căci 
fiind comitatul românesc, trebuiă să i-se dee un comite 
suprem român. Comisiunea petiționară, tot prin rapor- 
torul Apponyi Alberti, propune să nu se iee în socotință 
rugarea, dupăce aceea ce cere comitatul Zarand nu se 
poate scoate, nici din cuvintele, și nici din spiritul legii 
de naţionalitate. 

Vorbeşte deputatul Kiss János şi propune, ca ru- 
garea să fie dată ministrului de interue, pentruca să 
cerceteze cauza și să dispună în înţelesul legii, și îi 
răspunde contele Apponyi Albert, raportorul comisiunii 
petiționare, apoi ia cuvântul deputatul român Demetriu 
Bonciu şi vorbeşte următoarele: 


Onorata casă! Şi eu vreau să dau expresiune faptului, 
că da, în înțelesul legii domnul ministru nu a procedat așa, ca 
comisiunea petiţionară să fi putut prezentă dietei alta părere. 
Legea respectiva spune, ca în astfel de posturi să fie puși, după 
putinţa, indivizi, cari cunosc, înțeleg limba naţionalitaţii, respec- 
tive a majoritaţii poporaţiunei din municipiu. Dar e imposibil, 
onorata casa, ca legislațiunea să nu fi avut totodată intenţiunea, 
atunci când a adus legea aceasta, de a se pronunţă întru adevăr 
pentru aplicarea indivizilor de aceeaș naţionalitate, folosind ea 
expresiunile acestea: «ca din diferitele naţionalitați să fie apli- 
cați după putinţă persoane pe deplin versate în limbile nece- 
sare», (Contrazicere generală). Cuvintele «după putinţa» dau 
ministrului mână liberă de a luă astfel dispoziţiunile. Dar dacă 
legislaţiunea nu aveă aceasta în intenţiune, zău abiă s'ar fi putut 
creă legea, în anumite privinţe, în înţelesul acesta. 

De altcum eu nu vreau să atac parerea comisiei petiţio- 
nare, ci vreau să dau exprimare convingerii mele în privinţa 
aceasta, şi dorinței mele, ca -onoratul guvern să iee dispoziţiu- 
nile sale cu un anumit tact, și atunci astfel de plânsori nu se 

vor ivi, — și peste tot discutarea chestiei de naţionalitate ar fi 
cât mai rară în casa aceasta. Pentrucă ne aflăm într'o situație 
foarte curioasă. Eu sunt convins, că onoratul guvern va zice 
simplu, că dupa putință aș face lucrul acesta, dar nu am oameni. 
Mä rog de iertare, dar un astfel de răspuns e un colosal testi- 
moniu de paupertate pentru respectiva naţionalitate. Eu ac- 
ceptez punctul de vedere şi afirm şi eu, că prima considerație 
e cualificația, şi de-asupra acesteia eu nu voiu pune naționali- 
tatea nici odata. Dar dacă din naționalitatea aceea se gasește 
om, care posede aceeaș cualificație şi acelaș patriotism, și totuș 
vine preterat, asta nu-i cu dreptate. Eu doresc deci, ca în pri- 
vința aceasta, împrejurarea aceasta să se ţină totdeauna înaintea 
ochilor, pentruca să se dee liniştire respectivei naționalități. Eu 
nu pot numi dispoziţie şi procedură cu tact, aceea luata din 
partea guvernului. Pentrucă, onorată casă, ce arată urmările? 
Am văzut din ceealaltă plânsoare, că a fost numit un bărbat, 
care necunoscând limba, ma fost în stare să enunțe hotărîrea. 
Eu aşa cred, că în rezultatul final nu e ameninţat peste tot 
nici statul, nici naționalitatea maghiară, dacă hotărîrea vine enun- 
țată în limba majorităţii reprezentanţei unui comitat. Şi în cele 
din urmă tocmai aceasta i-ar fi datorința, dupăce enunţarea ho- 
tărîrei de aceea se face, pentruca să ştie fiecare, ce și cum s'a 
facut. Eu primesc propunerea comisiunii, onorată casă, dar aş 
dori, ca guvernul să binevoiască a fi mai echitabil la manipu- 
larea astoriel de chestiuni în viitor, şi să-şi dee silința la nu- 
mirea de comiți supremi în astfel de comitate, ca să mulțămească 
respectivele naționalități . (Aprobări).*) 

Vorbeşte, după Péchy Tamás, care e pentru accep- 
tarea părerii comisiunii, încă deputatul român Dr. Josif 
Hodoșiu, care spune pe scurt următoarele: 


«Fără a vorbi în meritul chestiunei, aşa cred, că ca membru 
al adunării municipale a comitatului Zarand am datorința să 
declar, că cu privire la cele spuse de condeputatul Kiss János 
despre persoana lui Hössler (acesta eră comitele suprem al Za- 
randului), adevărul e, că în adresa reprezentanţei comitatului se 
spune, ca chestia personală e lăsată neatinsă, și că comitatul îşi 
basează numai pe lege reprezentaţiunea». (Contraziceri).**) 


*) Din Ziarul Dietei de pe anii 1872 -1875, 
**) Din Ziarul Dietei de pe anii 1872—1875. 

Mai vorbesc şi alţii la obiect, Madarász József, 
Horváth Gyula, Irányi Daniel, iar la urmă dieta pri- 
mește propunerea comisiunii petiționare aproape cu una- 
nimitate. 


Interpelarea deputatului V. Bogdan. 


În şedinţa din 24 Maiu 1873 deputatul român Vi 
chentie Bogdan a adresat ministrului de culte şi instruc- 
țiune publică următoarea interpelare: 


«Intro broşura a profesorului de universitate Lubrich 
Ágoston, apäruta în 20 lanuarie anul curent, sub titlul «Viața 
noastra publică și presa», autorul premițând, că pentru aceea a 
primit sa fie secretarul consiliului regnicolar de instrucție pu- 
blică, ca să aibă ocaziune să muncească pentru validitarea con- 
vingerilor sale bazate pe argumente în chestia organizării de 
mare importanță a pedagogiilor pentru profesori gimnaziali, cu 
ținerea în vedere a viitorului. patriei, spune cu privire la organi- 
zarea pedagogiilor de profesori următoarele pe pagina primă: 

Dar pedagogia, cu delăturarea consiliului instrucției publice, a 
fost organizată întrun mod cu totul contrar celor mai clare prin- 
cipii pedagogice, atât cu privire la interior, cât şi la exterior». 

Pe pagina a doua la început apoi așa zice: «De aceea, cre- 
dincios condiției exprimate cu ocaziunea acceptării (postului de 
secretar), în Decemvrie mi-am dat abzicerea. Mi-am dat-o cu 
atât mai vârtos, că am vazut zădarnicit scopul pedagogiei atunci, 
când, ca să nu mai amintesc altele, a fost numit profesor de 
model un astiel de individ, care cel mult dacă ar puteă îi pus 
acolo ca model de îngrozire, în fața elevilor nestricaţi, pentruca 
sa vadă, ce caracter nu e permis ca să-și formeze, dacă, dupa 
numele de tată şi de mama vreau să fie vrednici de cel mai 
onorabil nume, de educator și profesor», 

Mai departe, pe pagina 14 şi 15 continuă astfel: x... Pen- 
trucă dacă am presupune, — adevărul e însă contrarul, — că 
domnii acestia, adecă profesorii, sunt savanţi cu studii temei- 
nice, chiar și atunci ar trebui sa ştim din istorie, ca ştiinţa fără 
inima şi făra caracter a fost totdeauna numai blastăm pentru 
omenime şi pentru singuratici. Moralitatea susține singură sta- 
turi, dar știința singura nici odată. Profesorul trebue să fie în 
anumite privinţe idealul, modelul elevilor sai, de care să fie le- 

gați cu stimă ochii elevilor. In locul figurilor antice de men- 
tori, nu vede oare acum elevul chipul unui suflet pervers în 
astfel de profesori?» 

lar mai departe: «Dacă la nimicirea mijloacelor morale 
încă și educatorii și profesorii cooperează, mâne-poimâne ce 
va mai puteă să reziste depravarii, destrăbălării morale, care 
crește în măsura înspaimântatoare» ? 

Având în vedere, că dacă acuzele aceste, aduse în bro- 
şură în contra organizarii interne şi externe a pedagogiei, în 
contra temeinicei pregatiri a profesorilor, a caracterului și mo- 
ralitaţii lor, pe calea publicității, numai în parte sunt adevărate, 
reformele inițiate pe terenul educațiunei și al instrucțiunei pu- 
blice, și încă iniţiate cu mari jertie, în loc de binecuvântare și 
fericire, întru adevar, cum spune autorul, blăstăm au se aducă 
asupra patriei noastre şi asupra generaţiei viitoare; 

având în vedere, că cu pedagogia din întrebare, pentru 
ridicarea valorii practice sa pus în legatură și un gimnaziu de 
model, prin urmare, nu numai amicii cauzei, ci şi părinţii sunt 
interesaţi, mai ales părinţii, cari au depus soartea copiilor lor 
în mânile profesorilor dela pedagogie, iar interesul acesta, dar 
și importanța chestiei, îi îndreptățește, nu numai pe ei, ci pe 
fiecare cetațean, care are la inimă desvoltarea chestiei de edu- 
caţie peste tot și viitorul patriei, ca să ceară informaţiune şi 
orientare dela locul cel mai competent, iar în caz de necezitate 
și sanare, nu numai cu privire la manipularea tehnică a instruc- 
țiunei, ci mai ales cu privire la îngrijirea educațiunei ; 

având în vedere în fine, că în înțelesul programului, pe- 
dagogia aceasta şi gimnaziul de model sta sub necontenita su- 
praveghiare a profesorilor universitari şi a ministerului de in- 
strucțiune publică, şi că prin urmare direcţia activității şi a func- 
ționării trebue şi domnul ministru de culte şi instrucțiune pu- 
blică sa vb urmărească, amăsurat programului său, cu deosebită 
luare aminte, am onoare a întrebă pe dl ministru: 

1, Se află dl ministru în poziţia de a da lămuriri cu pri- 
vire la aceea, dacă dificultarile făcute din partea profesorului 
universitar Lubrich Ágoston în contra organizării interne şi ex- 
terne a pedagogiei pentru profesori gimnaziali şi cu privire la 
acuzele ridicate în contra corpului profesoral-model, respective 
în contra singuraticilor membri, sunt temeinice, ori nu sunt te- 
meinice? Şi mai ales 

2. Întrucât justifică rezultatele practice de până acuma afir- 
marea, că pedagogia a fost organizată contrar tuturor principiilor 
celor mai clare pedagogice? 

3. Există între profesorii pedagogiei vre-un individ, asupra 
căruia cu dreptul se pot aplică afirmările, că: «cel mult ca model 
de îngrozire poate îi pus înaintea candidaţilor nestricați de pro- 
fesori, pentruca să vadă ce caracter nu este permis să-și formeze, 
dacă vreau să fie vrednici de numele de educatori și profesori?» 

4. Dacă dl ministru despre toate acestea nu ar aveă cu- 
noştință oficioasă, are intenţiunea, după o cercetare amănunțită, 
ascultând și pe acuzator, să-și câștige convingere, atât despre 
corectitatea ori greşelile organizării, cât şi despre cualificația, 
caracterul și moralitatea profesorilor, și să saneze răul, fie că 
s'ar arătă într'o parte ori într'alta» ?*) 


Prezidentul: Se va comunică domnului ministru de 
culte și instrucțiune publică, 

În ședința din 26 Maiu 1873 prezidentul comunică 
de nou dietei, că deputatul Năsăudului, Joachim Murd- 
şianu, nu şi-a prezentat credenţionalul și nu a întrat 
încă în dietă. Chestia se pune la ordinea zilei, pentru 
a fi discutată în ședința proximă. 

În şedinţa din 30 Maiu 1873 prezidentul raportează 
apoi, că deputatul Joachim Murăşianu a fost la el şi 
și-a scuzat absentarea de până acuma, și-a prezentat 
credenționalul și şi-a ocupat locul în dietă. 

Se ia cu aprobare spre ştire. 


Provincializarea confiniului militar. 


În ședința din 11 lunie 1873 se începe discuția 
asupra proiectului de lege despre provincializarea con- 
finiului militar. Vorbește deputatul român Parfeniu Cosma 
următoarele : 


«Onorată casă! Dacă este chestie importantă, pe care o 
desbate dieta, şi a desbătut-o în trecut, la tot cazul e și aceasta 
una din acelea, cari merită deosebită precumpănire și reclamă 
o mare precauțiune. E adevărat, că pe locuitorii unei foarte în- 
semnate părți de ţară voim să-i împărtășim de binefacerile cele 


*) Din Ziarul Dietei de pe anii 1872—1875, 
15 

mai mari constituționale, de libertatea, pe care ei au perdut-o 
de secole. Dar să nu uităm, că tocmai pentruca au fost multa 
vreme lipsiţi de această binefacere, nu prea știu sa preţuiasca 
şi să înțeleagă importanţa ei. Tocmai de aceea, zic, e necesar, 
ca să procedam cu cea mai mare precauţiune, atunci când dis- 
punem de viiitorul acestor teritorii. 

Nu este om, cred eu, în casa aceasta, și nici în afară de 
casă, în țară, care nu s'ar bucură de faptul acesta. Dar cu toate 
acestea, durere, cel puţin eu, din a mea parte, nu pot să aprob 
modul și forma, cum guvernul vrea să efectuiască acest fapt 
epocal. Nu pot aprobă forma, pentrucă eu aşa cred, că mult 
onoratul guvern nu a compus proiectul de lege de înaintea 
noastră cu destulă grije şi sirguința. După modesta mea pa- 
rere acesta e un op foarte complicat. Legea trebue sa fie clară 
şi după cât se poate simulă și să formeze un întreg organic. 
Aici însă, în puţini paragrafi, legalizăm, dăm putere de lege unei 
legiuni de ordinaţiiini, cari trec în volume, Dar atâta nu e destul. 
Acestea mai susțin şi modifică alte ordinaţiuni, cari ne duc în- 
dărăt, la originea confiniului militar. Dacă provincializarea sar 
primi în forma actuală din partea dietei, mă tem, că foarte pu- 
țini oameni vor fi atât de fericiți ca să poata spune, că știu ce 
e lege acolo! Dacă ma fost cu putință, în urma raporturilor 
speciale, să se aducă legi omogene şi egale, la tot cazul eră 
bine, dacă guvernul ar fi compus într'una ordinaţiunile şi cele- 
lalte ce vrea să susțină şi să facă să fie considerate de lege în 
viitor, şi dacă astfel le prezintă dietei, pentruca în viitor, celce 
vrea să cunoască legile de acolo, să aibă ocaziune de a le 
puteă studiă. 

Nu pot aprobă mai departe nici aceea, că mult onoratul 
guvern, care cere dela noi să votăm împărţirea în cinci a ace- 
stui teritor, cerându-o aceasta dela noi nu a aflat de demn și 
de datorinţă să ne dee ocaziune, sa ne putem câştigă convin- 
gere barem pe hârtie, dacă această împărţire de teritor așa e 
bună, ori ar fi mai bună altcum? De unde să știu eu, că oare 
altcum nu ar fi mai bună împărțirea, dacă nu cunosc ţinutul 
acela, acolo, la fața locului, și nici aici nu mi-se arată pe hârtie? 
La tot cazul deci, cu considerare la cunoaşterea situației topo- 
grafice, datorinţa guvernului eră, să prezinte o hartă topografică. 

Dar chiar dacă aş trece peste toate acestea, după modesta mea 
părere nici modalitatea nu e corectă, după care guvernul vrea 

să facă efectuirea. După modesta mea părere şi slaba mea cu- 
noştință de legi, deputații din confiniul militar ar trebui să fie 
în momentul acesta aici, în casă, pentruca să facem cu ei îm- 
preună organizarea confiniului militar. Articolul de lege V dela 
1848 dispune deja în §-ul 5, că regimentele din granița militară 
câţi deputaţi au să aleagă, împreună cu districtul ciaicaşilor, şi tot 
atâți deputaţi ordonează să fie aleşi, câți recomandă și guvernul 
în proiectul prezentat, Eu cunoştinţă nu am despre vre-o lege, 
care ar fi abrogat art. de lege V dela 1848, care să fi scos din 
vigoare dispoziţia aceasta, ci chiar din contră, ştiu, că şi noi stăm 
tot pe baza aceleiaș legi Dacă deci legea aceasta există până 
astazi, atunci nu ne este permis să aducem o astfel de lege 
nouă, care dispune acelaş lucru pe care îl ordonează legea exi- 
stentă şi până astăzi meabrogată. Nu e permis să facem obiect 
de discuţie din partea politică a chestiei, pentrucă aceasta s'a 
decis la 1848, Dar legea aceea merge mai departe și în §-ul 
55 spune următoarele: <Pânăce va fi luată dispoziţie amănun- 
țită din partea legislaturei cu privire la organizarea politică a 
graniţei militare, modul de alegere al deputaţilor pentru dietă 
în regimentele grănițăreşti şi districtul ciaicașilor îl va hotărî 
ministeriul». Dacă scopul dietei dela 1848 eră altul, nu acela, 
ca confiniul militar, care în $-ul 5 şi-a redobândit deja dreptu- 
rile politice, să fie acum îndreptăţit, ca oricare dintre ceialalţi 
cetățeni, să-și spună cuvântul la legile cari se refer la soartea 
proprie, ci ca, de exemplu, și până atunci, până se vor prezentă 
în dietă deputaţii confiniului militar, dieta să decidă asupra mo- 
dului cum să se faca alegerea, împărțirea teritorială şi regularea 
raporturilor de drept privat, la tot cazul dieta dela 1848, precum 
a stabilit şi regulat modalitatea de alegere în celelalte părţi ale 
țării, ar fi regulat-o şi aici. Dar a fost convinsă dieta dela 1848, 
cum poate să fie convins şi guvernul actual, şi noi toți, chiar 
şi dl raportor, că acolo veacurile au creat astfel de raporturi 
speciale, familiare şi de drept, cari nouă nu ne sunt de tot cu- 
noscute, și că acolo sunt necesare dispoziţiuni speciale, cari nu 
pot fi aplicate în țara întreagă. De aceea a aflat de necesar, şi 
din acest motiv, dar mai ales din motive constituționale, ca 
atunci, când se vor luă dispoziţii despre raporturile familiare, 
teritoriale şi de alte drepturi din ţinutul acela, şi fie aici şi re- 
prezentanţii acelui ţinut, pentruca cel puţin informaţiuni corecte 
să ne dee, și să nu poată spune, că am decis «de illis sine 
15* 

ilis». Eu deci așa cred, că nu putem să facem alta, decât să 
luăm firul acolo unde l-am lăsat. 

Eu nu recunosc, că au putut să existe în trecut pedeci le- 
gale, cati au împedecat executarea articolului de lege V dela 
1848. Dar dacă chiar ar fi existat, pedeca a încetat prin decre- 
tarea provincializarii, și mai ales atunci, când ea a fost executată, 
în Noemvrie anul 1872. După executarea aceasta eră de da- 
torința guvernului să efectuiască numai decât aceeace ordonează 
art. de lege V dela 1848 în §-ul 55, anume, să fi pus termin 
de alegere, să fi ordonat cum au să se facă, să fi chemat aici 
pe acei cetățeni, pentruca cu cooperarea lor să se facă regu- 
larea acestui teritor. Dacă guvernul nu a făcut aceasta, după 
părerea mea suntem datori să o facem noi acum, îndrumând 
guvernul să execute dispozițiunile acelea. Din acest motiv 
propun următorul proiect de rezoluţiune: 

«Se îndrumă ministeriul, ca în urma puterii ce o are, pe 
baza $-lui 55 din art. de lege V dela 1848, să iee dispoziţiuni 
fără amânare, ca în confiniul militar din Banat și în djstrictul 
ciaicaşilor să se aleagă deputaţi în numărul stabilit în amintitul 
articol de lege §-ul 5, şi încă în sesiunea următoare a acestui 
ciclu parlamentar să-şi ocupe locurile, Iar până atunci discuția 
asupra proiectelor de lege numărul 298, 299, 300 şi 301, de- 
spre regularea confiniului militar, se suspinde». 

Dacă onorata casă primeşte acest proiect de rezoluţiune, 
aşa cred că nu perdem nimica. În schimb însă câştigăm sim- 
patiile de cari avem mare trebuinţă în această chestie însem- 
nată și delicată. Cumcă e de lipsă aceasta, o vede şi guvernul, 
căci în motivarea sa descrie foarte frumos că: «aceea, ca uni- 
tatea legislaţiunii să fie restabilită, și ca părţile acestea să fie 
contopite în toate privinţele cu ţara, va fi opera timpului și a 
legislaturei înțelepte». Cel mult aceea se poate întâmplă, că 
facem cu câteva luni mai târziu aceeace dealtcum acuma am 
puteă face, dar nu perdem nimica, pentrucă și legea vrea să 
susțină statul quo, iar acesta nu e primejduit în câteva luni. 
Recomand propunerea mea atenţiunii onoratei case, și rog să 
fie primită>.*) 

Casa primeşte proiectul guvernului și respinge pro- 
punerea deputatului Parfeniu Cosma. 


*) Din Ziarul Dietei de pe anii 1872--1875, 

Budgetul anului 1874. 


Şedinţa din 24 lunie 1873. Se discută pe articole 
budgetul anului 1874, La o poziţie, care privește co- 
munele grănițărești din districtul Năsăudului, vorbește 
deputatul român Dr. Josif Hodoșiu următoarele: 


Onorată casă! Eu contrar propunerei comisiunii finan- 
ciare, doresc să fie votată suma preliminată din partea dlui 
ministru de finanțe, 168,789 fl, Şi anume, oare cu ce motivează 
comisiunea financiară ștergerea sumei de 7,625 fl. trecută sub 
titlul: datoria celor 44 comune grănițăreşti din districtul Năsău- 
dului? Propune ștergerea, dupăce, așa spune comisiunea, dieta 
a decis exmiterea unei comisiuni, spre a examină această che- 
stie şi toate actele pe cari i-le va prezentă ministrul de finanțe. 
(Sgomot). Pe mine motivul acesta nu mă convinge, căci aşa 
zicând nu conţine nimica, pentruce am puteă detrage 7,625 fl, 
din venitele statului, 

Onorată casă! Chestia aceasta e cu mult mai cunoscută 
casei, decât să fie necesar a o expune mai amănunţit. Dar să-mi 
permită onorata casă să citez hotărîrea pe care a adus-o ono- 
rata casă în 2 Aprilie 1868. Anume, procesul verbal al şedinţei 
din 2 Aprilie 1868 conţine următoarele: «Sub numărul 1756 
s'a cetit opiniunea comisiunei petiţionare, cu privire la rugarea 
vice-căpitanului din districtul Năsăudului Florian Porcius şi a 
asesorului Vasilie Buzdug, în care cu privire la pretensiunile 
formate asupra munţilor comunelor din districtul năsăudean, pe 
toţi pretendenţii, şi între ei și înaltul erariu, dieta să-i îndrume 
pe calea ordinară a legii, cu propunerea făcută de comisiunea 
petiționară, ca să se predee chestia spre întrebuințare mini- 
strului de interne, justiție și de finanţe. 

Majoritatea casei, constatată prin votare, cu abatere dela 
părerea comisiunei petiţionare, decide să fie predată petițiunea 
cetită întregului ministeriu, atrăgându-i-se în deosebi atenţiunea, 
ca să o rezolveze în înțelesul legilor în vigoare». 

Ce a făcut după acestea ministeriul? Luând în considerare 
justele cerinţe ale poporaţiunei din districtul Nasăudului, a legat 
contract și și-a vândut. pretensiunile pentru o sumă anumită, 
Contractul acesta, legat între erar şi poporaţiunea din districtul 
Năsăudului, e convenţie legală între două părţi, pe care în în- 
țelesul legilor a sancționat-o şi Maiestatea Sa. Dacă acum ho- 

tărîm să ştergem venitul acesta, dupăcum propune comisiunea 
financiară, ordonăm nimicirea contractului. 

Onorată casă! Guvernul ori a procedat corect şi după lege 
față de hotarirea onoratei case, ori nu. Dacă nu a procedat 
după lege, atunci casa are dreptul să tragă ministeriul la ras- 
pundere, dar ware dreptul să exercieze presiune prin astfel de 
hotărîri laterale, ca contractul să fie nimicit. Ori e legal con- 
tractul legat cu ministrul de finanțe, respective cu întregul mi- 
nisteriu, sau cum ştiu eu, cu trei ministri, şi sancționat de Ma- 
iestatea Sa, ori nu e legal. Deciderea în chestia aceasta nu 
aparţine legislaturei, nu cercului de competenţă a dietei, ci apar- 
ține cercului de competență a judecătorului. Eu deci nu aş 
voi, ca prin o astfel de hotărîre să se exercieze presiune în 
chestia aceasta, care poate să ajungă înaintea judecătoriei. 

In urma acestora propun, onorata casă, ca la titlul VI punct 
| să se șteargă propunerea comisiunei, spunându-se numai atâta, 
că sub rubrica aceasta, amăsurat conspectului amanunţit de pe 
pag. 163, au să între 168,789 fl. Celelalte să se şteargă».*) 


Tot în chestia aceasta vorbește și deputatul român 
Ioachim Murășianu următoarele: 


«Onorată casă! Eu în chestia aceasta sprijinesc părerea 

guvernului, de aceea, pentrucă aflu de motivată trecerea sumei 
“de 7625 îl. între venitele extraordinare, care sumă este de in- 

cassat dela cele 44 comune ale districtului Nasaud, pe baza 
contractului. Eu numai pentru aceea am voit să iau cuvântul, 
ca să sprijinesc motivarea condeputatului antevorbitor. Cu toate 
că onorata casă are membri, cari nu cunosc chestia, voiu arătă 
numai în schiță generală onoratei diete starea şi rezultatul final 
al chestiei acesteia. 

Să nu creadă nime, că în chestia aceasta guvernul a cedat 
ceva comunelor din districtul Nasăudului. Nu a cedat nimica, 
decât numai aceea ce și mai nainte se află în posesiunea acelor 
comune, şi prin inducere în cartea funduară, în proprietatea lor. 
Guvernul de înainte de 1867 trimisese o comisiune în scopul 
regulării proprietăţii în districtul Nasăudului, care comisiune a 
lucrat fără ştirea şi consentimentul scaunului guvernial suprem 
de atunci. Nu sa ţinut de nici o lege, şi a adus astfel de ho- 
tärîri, cari niciodată nu au putut deveni executabile. In urma ace- 


*) Din Ziarul Dietei de pe anii 1872 1875. 

stora comunele din districtul Năsaudului au rugat scaunul su- 
prem guvernial, să ia chestia de nou în lucrare, Acesta a luat-o 
în lucrare şi a făcut aratare guvernului, că hotăririle aduse din 
partea comisiunei exmise în chestia aceasta nu pot fi executate, 
şi astfel lucrarea trebue pornita în altă direcţie. Dupăce lucrul 
nu a putut fi rezolvat în pripă, comunele din districtul Năsău- 
dului au fost silite sa se adreseze cu rugare dietei, care, cum 
a spus dl deputat Iosif Hodoşiu, în 2 Aprilie 1868, în şedinţa 
a 210, a pertractat rugarea, și ministeriul a fost îndrumat, ca 
chestia aceasta să o aibă în deosebită atenţiune şi să o rezol- 
veze în înţelesul legilor. 

După părerea mea, dar şi după părerea acelora, cari cunosc 
chestia, guvernul nu a putut rezolvă mai bine afacerea. Pen- 
trucă pentru o altă rezolvare nu aveă chestia baze, decât pentru 
legarea unei învoeli cu comunele, pentruca să nu fie comunele 
molestate cu pertractări şi cu cheltueli. Invoiala aceasta, după 
părerea mea, nu pentru comune, ci singur pentru erar e favo- 
rabilă, pentrucă erariul a dus-o la un venit oare care şi acolo, 
unde după lege şi uzul de drept nimica nu puteă să pretindă, 
şi numai întru atâta a liniştit şi comunele grănițăreșşti, că unele 
pretensiuni închipuite ale particularilor au fost îndrumate pe 
calea ordinară a legii. Eu însă așa cred, că oricare cetățean are 
dreptul să pretindă, ca acela, care dela posesor, dela cineva, 
care aproape de două sute de ani ţine ceva în exclusivă folo- 
sință, pretinde teva, să fie îndrumat cu pretensiunea sa pe calea 
ordinară a legii. ln chestia aceasta deci guvernul a procedat 
în înțelesul legii, și când a trecut suma de 7625 fl. între ve- 
“nite ma facut alta, decât aceeace trebuiă să facă. Pentrucă în- 
voiala aceea înca în Iunie anul trecut a fost executată cu po- 
sibilă solemnitate, cu toate că nu eră nimica de predat, fiindcă 
proprietatea se află în mâna confiniului militar, dar totuş s'a făcut 
predarea după toate formele. 

Acum întreb eu pe oricine, ce scop puteă să aibă comi- 
siunea financiară atunci, când contrar hotărirei dietei din 10 
Martie a trecut în motivarea ei, că spre examinarea acestei 
chestii să se exmită o comisiune? Asta nici nu stă, pentrucă 
dieta atunci așa a hotărît, că comisinnea se exmite pentru a-și 
câștigă orientare mai largă din acte și pentru studiarea actelor, 
Va să zică, nu pentru, examinarea chestiei întregi, ceeace ar in- 
volvă, că dieta are dreptul să se amestece şi în afaceri de drept 

privat. După parerea mea şi pentru aceea e de primit poziţia 
aceasta a guvernului, pentrucă nu alterează exmiterea comisiunei, 
Chiar dacă primeşte onorata casă propoziţia guvernului, lucrul 
nu sufere schimbare, și dacă cineva va dori să-și câștige orien- 
tare mai largă în chestia aceasta, poate să o facă atunci, când 
actele se vor află pe masa dietei, 

Eu rog deci onorata casă, să binevoiască a primi poziţia 
aceasta, spre liniştirea confiniului militar, aşa cum a propus-o 
guvernul, cu atât mai vârtos, că numai în zilele trecute s'au 
pertractat mai multe astfel de chestii -grănițăreşti, și onorata casă 
a fost foarte aplecată să iee în considerare rugările confiniilor 
militare. lar aceasta nu e numai rugare grănițărească, ci tot- 
odată şi intenţie a guvernului. Sprijinesc propunerea guver- 
nului>.*) 


La votare se primeşte propunerea comisiunei finan- 
ciare, iar propunerea deputatului Josif Flodoșiu cade. 


Budgetul ministeriului de comunicaţie. 


În şedinţa din 25 lunie 1873 a vorbit la budgetul 
ministeriului de comunicaţie deputatul român George 
Ioanovici următoarele: 


«Permită-mi onorata casă, să mă folosesc câteva minute de 
prețioasa ei atenţiune. Vreau să vorbesc despre o cale ferată, 
lăsată în suspens de câţiva ani. Nu vin cu proiect de rezolu- 
țiune, și stau departe de intenţiunea de a exerciă presiune 
asupra onoratului guvern, pentrucă cred, că în chestia acestei 
căi ferate, atât onoratul domn ministru de comunicaţiune, cât 
şi întreg guvernul, au făcut tot ce puteă fi făcut între împre- 
jurările date. Scopul vorbirei mele este numai acela, să pri- 
mesc orientare în cauză. E chestia căii ferate spre Orşova. 
Dieta în Decemvrie 1868 a ordonat clădirea acestei căi ferate și 
numai o condiţiune a pus, anume, ca mai întâi să fie asigurată 
legătura între Brașov şi Galaţi. Mai târziu chestia a întrat în stadiu 
nou, şi mai multe puncte de legătură formează bazele pertractărilor 
între Ungaria și România. Mai nainte se află în situaţie mai fa- 
vorabilă chestia acestei căi ferate. Vor binevoi a-și aduce aminte 
domnii deputaţi, că în sesiunea din urmă a ciclului parlamentar 


d Din Ziarul Dietei de pe anii 1872—1875. 


www.dacoromanica.ro 


— 233 — 


trecut dl ministru de comunicație a prezentat proiect de lege 
în chestia căii ferate spre Orșova. Proiectul acesta de lege ma 
ajuns să fie pertractat, din cauza pedecilor parlamentare ivite 
atunci. In ciclul actual dietal onoratul guvern nu a înaintat pro- 
iect de lege în privința aceasta, din ce deduc, ca sau nascut 
greutăți şi pedeci noue. Cam dau cu gândul, cari sunt acelea. 
Știm, că camera Valahiei, nu ştiu cu câte luni mai nainte, a res- 
pins en bloc chestia legăturii între Ungaria și Valahia. E foarte 
natural deci, că dl ministru nu prezintă proiect de lege în che- 
stia căii ferate spre Orșova, pentrucă condiţiunea amintita de 
mine, legătura între Brașov şi Galaţi, nu e asigurată. 

E departe de mine intenţiunea să cer, ca chestia acestor 
legaturi să fie schimbată. Punctele de legatura acum toate îm- 
preună formează obiect de târguiala. Rămână deci aşa. Eu pun 
numai întrebarea, dacă e oportun sa se continue sistemul acesta 
și mai departe? Dacă e ducător la scop, ca soartea unei căi 
ferate să fie făcuta pendentă dela soartea celeialalte ? Experienţa 
scoasă din trecut îmi spune, că nu e ducător la scop. Impor- 
tanța regnicolară a acestei căi ferate până acuma nu a tras-o 
nime la îndoială. Linia aceasta va tăiă teritorul mai multor mu- 
nicipii şi va mijloci comunicarea directă pe un teritor cu vre-o 
700,000 de suflete. Sa mai adaogem și importanta împrejurare, 
că la teritorul acesta aparţine şi regimentul grănițăresc romano- 
bănațean, va să zică ţinutul pe care tocmai acum l-am reîn- 
corporat. Dacă, lucru pe care nu-l trag la îndoiala, vrem să 
strângem mai bine legaturile de fraţietate și de comunitate de 
interese între ţară şi poporaţiunea de aici (din graniță), să o 
facem aceasta mai bine astăzi decât mâne, prin mijlocul care 
face mai cu grabire coatingerea și comunicarea cu poporatiunea 
de aici, prin cale ferată. 

Eu așa cred, că tragânarea unei căi ferate de importanță 
regnicolară nici când nu poate să fie în interesul ţării. Foarte 
nimerit a observat la 1868, când sa pertractat calea ferată 
Arad—Timișoara, actualul domn ministru de culte și instruc- 
țiune publică, că nu caile acelea ferate sunt scumpe pe cari le 
facem, ci acelea pe cari nu le facem. Dupace deci doresc, ca 
poporaţiunea ținutului aceluia să primească dela locul cel mai 
competent lămuriri cu privire la calea aceasta ferată, rog pe dl 
ministru de comunicațiune, să binevoiască a ma învrednici de 
răspuns. Dacă răspunsul e favorabil, ceeace sper, va linişti o 

parte întreaga de ţară, care duce lipsă de cai ferate, și căreia 
tocmai acuma, când zace sub povara loviturilor elementare de 
cari s'a împărtaşit ani de-arândul, i-ar cădeă bine să ajungă în 
posesiunea acestui mijloc de comunicație de mult dorit, deși 
nu imediat, dar cel puţin în viitorul apropiat. Dar chiar şi în cazul, 
că răspunsul nu va fi atât de favorabil dupăcum aș dori eu, 
vom fi cel puţin orientaţi cum stă lucrul, vom cunoaşte pede- 
cile, și ne vom îngriji de delaturarea lor. Recomand deci che- 
stia acestei căi ferate în atențiunea onoratei case și a guver- 
nului».*) i 


Ministrul de comunicație, Tisza Lajos, răspunde, că 
chestia va fi supusă de nou camerei române, și este 
speranţă, ca acum să fie votată propunerea guvernului 
român. 


Interpelarea deputatului Dr. Iosif Hodoșiu. 


În ședința din 26 Iunie 1873 deputatul român Dr. 
Apr Hodoşiu a adresat guvernului următoarea inter- 
pelare : 


Onorată casă! Vreau „să adresez domnului ministru-pre- 
zident, respective guvernului, o interpelare. -Cetesc în ziarul 
politic «Romanul», care apare în capitala României, urmatoa- 


rele + 
— «Romanul» este oprit de a circulă în Austro-Ungaria, 


Ministeriul unguresc i-a făcut această onoare. Astăzi ni sau 
înapoiat dela oficiul postal din Bucureşti numerile destinate 
pentru Austro-Ungaria, pe motivul interzicerii din partea gu- 
vernului din Pesta», 

Onorată casa! Nu ştiu ce a putut îndemnă guvernul, ca 
sa oprească foaia aceasta politică de pe teritorul austro-ungar? 
In privința aceasta adresez deci întrebare dlui ministru-prezi- 
dent și respective guvernului. Eu cetesc foaia aceasta, și pot 
spune, că cu diligenţă o cetesc. Dar nu am cetit în ea nici 
odata articol îndreptat în contra statului ungar. Ba nu am cetit 
nici odată articol, în care Românii de dincoace de Carpaţi ar 
fi fost agitați în contră statului ungar, în contra intregităţii te- 
ritoriale maghiare. Din contră, totdeauna a menținut și în fie- 

care articol politic a căutat să susțină buna vecinatate, bunele 
raporturi între România și Ungaria. Ori poate pentru aceea a 
oprit guvernul foaia, fiindcă de multe-ori vorbeşte despre abzi- 
cerea domnitorului Carol? Doară abzicerea domnitorilor e 
acuma la ordinea zilei. Acolo e Amadeus, al cărui nume e 
«lubitor de Dumnezeu», și a plecat din Spania. Nu știu ce in- 
teres ar aveă guvernul maghiar, dacă și principele Carol ar 
plecă cu omenie din România. Ori poate fiindcă ziarul acela a 
scris de multeori în contra Jidanilor? Ca doară sunt foi şi la 
noi, și in alte țări, cari scriu cu asprime în contra Evreilor! 
Eu deci nu pot să înțeleg ce a îndemnat guvernul, ca să 
oprească aceasta foaie politică de pe teritorul austro-ungar. De 
aceea, am onoare a adresă dlui ministru prezident următoarea 
interpelare” și sper, că dupăce dl ministru-prezident e tocmai 
de faţa, va răspunde, ori astăzi, ori cel puţin în cele 5—6 zile 
cât va mai fi dieta împreună, iar și dacă nu răspunde, până la 
toamnă va sistă opreliştea». (Notarul ceteşte interpelarea). 

«Ce a înduplecat pe dl ministru-prezident, respective gu- 
vernul, ca să oprească ziarul pplitic de zi <Romanul», care 
apare în capitala României, în București, de pe teritorul monar- 
hiei austro-ungare ?»*) 


Prezidentul * Se va comunică domnului ministru- 
prezident. 


Foaia învăţătorilor. 


Tot în ședința din 26 Iunie 1873, la discuţia asupra 
budgetului ministrului de culte şi instrucțiune publică, 
a vorbit deputatul român Dr. Josif Flodoșiu următoa- 
rele în chestia foaiei învăţătorilor: 


«Onorata casa! Incă sub baronul Eötvös, când el eră mi- 
nistru, mi-am ridicat cuvântul în chestia aceasta și am propus 
sistarea foaiei învăţătorilor poporali. Am arătat atunci scăderile 
acestei foi, am arătat cât e de rea foaia, cum e licsită de gra- 
matica, cel puţin în ce priveşte limba română. DI deputat Vá- 
rady spune, că nu-și poate închipui să nu fie în ministeriu in- 
divizi, cari să poată scoate foaia aceasta în limbile usuate în 
țară. Se poate ca sunt, dar nu sunt aplicaţi aci! Eu nu caut 
motivele din cari nu sunt aplicaţi indivizi cu pregătire, dar 

despre aceea sunt convins, că foaia aceasta a învațământului 
poporal nu corespunde scopului. Pentrucă scopul care erà? 
Acela, de a se da în fiecare limbă a țarii o foaie bună a învă- 
țământului poporal, pe care sa o poata ceti și înțelege fiecare 
popor al țarii. Insă mai ales exemplarele scoase în limba ro- 
mâna erau aşa, că nu le înțelegeă nici un Român, dupăce erau 
redactate mai curând în limba indiană decât în cea română, şi 
de aceea nu au corespuns scopului. Eu în privința aceasta pri- 
mesc deci părerea comisiunii financiare, cu adaosul, că chel- 
tuelile ce se fac cu foaia ar puteă fi întrebuințate mai cu folos 
pe altă cale, de ex. sprijinindu-se literatura referitoare la edu- 
carea poporului. Primesc deci, repet, propunerea comisiunii fi- 
nanciare, cu adaosul, ca după cuvintele acestea: «prin ajuto- 
rarea literaturii de educațiune poporală> sa se mai pună: «cu 
luarea în considerare a limbilor usuate în țară».*) 


Casa decide să se continue cu editarea foaiei în- 
văţătorilor poporali şi votează în scopul acesta suma 
de 30,000 îl. pe anul 1874. Terminând cu discutarea 
budgetului, casa a luat apoi vacanțe până în Noemvrie. 


Procesul Făgărășenilor. 


In Făgăraş s'a ţinut în 7 lulie 1873 adunarea mu- 
nicipală, convocată în scopul, ca noul căpitan suprem, 
Boer Kálmán, să pună jurământul şi să-şi ţină insta- 
larea. Convocarea adunării a făcut-o noul căpitan su- 
prem în limba maghiară. Faptul acesta a îndemnat pe 
Aron Densușianu, în conţelegere cu (cup ii Lisle 
Ioan Meţianu, cu vicarul Alex. Micu şi cu alţi fruntași 
români din districtul Făgărașului, să facă imediat după 
deschiderea adunării următoarea propunere: 

< Consiliul municipal, declarând conchemarea acestei 
ședințe de ilegală, conclude disolvarea ei și însărcinarea 
vice-căpitanului cu convocarea cât mai curând a consi- 
linlui municipal la o altă ședință extraordinară, pentru 
pertractarea tuturor agendelor întețitoare». 

Văzându-se scopul acestei propuneri, care eră îm- 
pedecarea instalării noului căpitan suprem, numit în 

locul Românului Tămașiu, vicecăpitanul districtului, Codru 
Drăguşanul, învită numai decât pe căpitanul suprem în 
sală, îl supune jurământului obicinuit, dupăce i-sa cetit 
întâi actul de numire, apoi pune la ordinea zilei propu- 
nerea lui Aron Densușianu, sprijinită acum și de Teofil 
Frâncu şi de Ilarie Duvlea. Fiscul districtului, Ioan Roman, 
din motive de oportunitate face o contrapropunere, că 
«după instalarea căpitanului suprem să se închidă şe- 
dinţa aceasta, convocată în mod ilegal, şi să se concheme 
alta, după formele legale». La votare se primește pro- 
punerea lui Roman cu 37 voturi, contra 31, date pentru 
propunerea lui Densușianu. Dupăce instalarea trecuse, 
trebuiă acum să se încheie ședința. Căpitanul suprem 
insistă însă pe lângă cetirea unui răspuns al guvernului, 
dat la hotăririle adunării municipale din 8 şi 9 Aprilie 
1873. Această procedură a îndemnat pe 47 membri ai 
adunării municipale să părăsească şedinţa și să compună 
şi înainteze prezidiului următorul protest: 


«Conziliul municipal, întrunit în ședința de azi în numărul 
constatat de 68 membri votanţi, considerând ca limbă oficioasă 
în acest municipiu românesc este cea română; considerând că 
în sensul §-lui 6 al legii pentru naţionalităţi, funcționarii muni- 
cipali în comerciul oficios, pe teritorul municipiului, şi în spe- 
cial cu adunările, au să se servească de limba acestora; consi- 
derând, că literile prin cari s'a convocat conziliul municipal la 
această ședință au fost redactate în limba maghiară, necunos- 
cută membrilor conziliului municipal, din care cauză mulți membri 
au nesocotit literile convocătoare şi nu s'au prezentat; având în 
vedere, că prin această procedere nu numai ca s'a desconsiderat 
legea, dar totodată sa ignorat și vatamat dreptul cel mai scump 
al acestui municipiu, a adus următorul concluz: 

Ca după instalarea căpitanului suprem să se închidă această 
şedinţă în mod ilegal conchemata și să se concheme altă şe- 
dinţă extraordinară, pentru rezolvirea tuturor agendelor înteţi- 
toare». 

Deoarece însă dupa instalare dnul căpitan Coloman Beér 
totuş a voit a continuă ședința, contra concluzului de sus și 
contra protestării conziliului municipal: astfel conziliul municipal 
declarând, că nu se poate dimite la vre-o pertractare ulterioară 
până nu se va satisface concluzului de mai sus, și în sensul 


www.dacoromanica.ro 


= 938 = 


acestui concluz privind aceasta ședința de închisă, protestează 
solemnel și energic contra tuturor afacerilor şi consecințelor ce 
s'ar trage din pertractarea ulterioara făcută de noi fară noi, şi 
ca majoritate cu 47 voturi subscrise în acest protest părăsind 
şedinţa nu recunoaște procesul verbal ce poate sar îi luat după 
depărtarea acestei majorități, — cerându-se acluderea acestui 
protest la actele şedinţei de azi, spre înaintare la locurile mai 
înalte. Cu predarea acestui protest se însărcinează dnul vicar 
Alexandru Micu şi advocatul Aron Densușianu».*) 


Pentru atitudinea manifestată cu această ocaziune, 
dar mai ales pentru nişte concluze votate din partea 
adunării municipale din Făgăraş în 8 și 9 Aprilie 1873, 
tot la iniţiativa advocatului Aron Densușianu, acesta a 
fost dat în judecată şi tribunalul regesc din Murăş-Oşor- 
heiu l-a pus în 24 Octomvrie 1873 în arest preventiv. 
Tabla regească însă a anulat decisul de arestare, dar 
Aron Densușianu a rămas totuș în arest, până s'a pro- 
nunțat şi curia regească în cauză, decretând punerea sa 
în libertate. 

Între acestea junimea română din toate părţile a 
ţinut să-și exprime simpatiile față de martirul cauzei na- 
ționale române. Studenţii români din Budapesta i-au 
trimis adresă de încurajare, asemenea și tinerimea română 
din Viena, apoi inteligența română din Năsăud, şi de 
prin alte părţi locuite de Români. 

Adunarea municipală din Făgăraș asemenea sa 
ocupat cu chestia aceasta în ședința din 17 Noemvrie 
1873, şi la propunerea protopresbiterului Z. Mefianu a 
hotărit înaintarea unei reprezentațiuni cătră guvern pentru 
sistarea procesului penal intentat lui Aron Densușianu 
și soților săi. 

Cei trași în judecată pentru agitație, afară de Aron 
Densuşianu, erau următorii: Aron Bordan, George 
Comaniciu, Alex. Micu, vicar, Ilarie Duvlea, loan Grama, 
advocat, Teofil Frâncu, și alții. 

E interesantă scrisoarea adresată redacțiunii unui ziar 
românesc în chestia arestării lui Aron Densușianu, din 
partea mamei sale, Sofia, care scriă următoarele: 

«Domnule redactor! Astazi (30 Octomvrie 1873) mă în- 
cunoştiințaiu, că fiiul meu, Aron Densușianu, advocat în Fagăraș. 
e încarcerat în Târgul-Murășului, de catră stăpânii patrioţi ma- 
ghiari, pentrucă ar fi aparat dreptatea și sacrele interese ale na- 
țiunii noastre. Răposatul meu soţ, Bisanfiz, paroh în Densușiu, 
fù la anul 1838 despoiat de toată averea și legat de loitrele ca- 
rului și astfel transportat spre a fi împușcat de cătră patrioții 
maghiari, însă provedinţa divină și dreptele lui fapte l-au eli- 
berat din mânile sceleraţilor. Primgenitul meu fiiu, Beniamin 
Densușianu, actualmente protopop în Săcarâmb, la anul 1848 
împins de ascuţișurile baionetelor patrioţilor maghiari fù tran- 
sportat în opidul Haţeg, unde i-se preparasera furcile ungurești, 
dar dupace i-se constatară umanele sale fapte, pronia divină îl eli- 
beră asemenea. Al doilea fiiu al meu, George Densușianu, paroh 
în Densuşiu şi asesor consistorial, la 1848 fù acuzat de cătra un 
ministru ca agitator prin presa, dar documentând el dreptele sale 
aserțiuni întru interesul bisericei şi al poporului, fù asemenea 
eliberat. Al treilea fiiu al meu, Aron Densușianu, advocat în 
Fagăraș, astazi de cătră patriotismul maghiar încarcerat în Târgul- 
Murășului, sufere pentrucă a luptat în interesul dreptăţii și al 
națiunii | 

Eu dară apelez la naţiune, nu pentru a-l eliberă, ci pentru 
a-l imită. Căci sunt convinsă, că și acest fiiu al meu, după 
dreptele lui fapte, dacă de tribunalul și patriotismul maghiar nu 
va fi eliberat, va fi eliberat de acel tribunal sfânt, unde se vor 
încoronă meritele fiilor acelei naţiuni, care a luptat pentru drep- 
tate şi libertate. Mai am încă al patrulea fiiu, pe Nicolae Densu- 
șianu, advocat în Brașov. Şi dacă provedinţa peste mine până 
în adânci bătrâneţe atâtea tentațiuni a adus, rog pe părintele 
ceresc și pentru el, ca să nu-și pregete cu orice preț a suferi 
pentru naţiune. De l-a şi vedeă asemenea tratat, apoi să mor. 
Densușiu, 30 Octomvrie 1873. Sofia, mama Densuşianilor»: *) 


Urmarea acestui proces a fost trecerea mai multor 
fruntaşi români din Făgăraş în România. 
Extradarea deputatului Becze Antal. 


În şedinţa din 15 Noemvrie 1873 deputatul român 
Mihail Beșan, ca raportor al comisiunii de imunitate, 

prezintă raportul acestei comisiuni în chestia extradării 
deputaților Becze Antal și conte Haller Ferencz junior. 
Se va tipări și se va pune la ordinea zilei. 

In ședința din 26 Noemvrie 1873 se prezintă din 
partea prezidentului rugarea procurorului suprem pentru 
extradarea deputatului Vichentie Babeș, dat în judecată 
pentru un articol publicat în «Albina». Se predă comi- 
siunii de imunitate. 

In ședința din 3 Decemvrie 1873 deputatul român 
Vichentie Babeș înaintează o rugare a comunei Deli- 
blata, pentru a i-se da în proprietate un pământ mo- 
cirlos al erarului, și apoi petiția de caracter privat al unui 
fost funcţionar militar din Panciova, cu numele Szokolay 
Daniel. Se predau comisiunii petiţionare. 

Intrându-se în urmă în ordinea de zi, se discută pro- 
punerea comisiunii de imunitate, ca deputatul Becze 
Antal, dat în judecată, să fie extradat. Raportoni CO- 
misiei, Mihail Beșan, rosteşte vorbirea următoare: 


«Onorată casă! Cu privire la propunerea acum cetită a 
comisiunii de imunitate, să-mi fie permis a preciză în puţine cu- 
vinte principiile călauzătoare, cari au servit comisiunii ca cino- 
sură, cu ocaziunea pertractării. 

Comisiunea de imunitate așa a crezut că-și împlineşte che- 
marea mai corect, dacă în chestiile predate ei nu ia rolul de 
judecător. Prin urmare nu a examinat, dacă există toate dove- 
zile legale, pe baza cărora judecatoria respectivă ar puteă să 
condamne pe condeputatul nostru Becze. Nu a examinat mai 
departe dacă făptuirea, care după acte se impută dnului Becze 
Antal, formează după legile din vigoare întru adevăr crimă, de- 
lict, ori transgresiune? N'a examinat în fine nici aceea, că fap- 
tuirea aceea oare sub care paragrai al codului penal cade? A 
le examină toate acestea, onorată casă, după modesta mea pă- 
rere nu aparține dietei, ci e chemarea respectivei judecătorii, şi 
eu sunt convins, că onorata dietă nici pe departe nu vrea să 
se amestece în cercul de competenţă a judecătoriei, pentrucă 
dacă ar dori-o aceasta, ar statuă un foarte periculos caz de pre- 
cedenţă, s'ar da adecă îndrumare judecătoriilor cu privire la 
procedura ulterioară, ceeace, după părerea mea, nu ar fi com- 
patibil, nici cu puterea judițiară, şi nici cu legea despre respon- 
zabilitatea şi independenţa judecatorilor. 

Deși însă comisiunea nu a luat asupra sa rolul de jude- 
cător, şi-a ținut de datorință să examineze, dacă între faptul 
amintit în acte şi între condeputatul, a cărui ascultare sa cerut, 
există vre-o legătură, ori nu? Adecă, făptuirea aceea prezentată 
ca acuză, se refera la persoana sa, ori la altă persoană? Și în 
privinţa aceasta sa convins comisiunea de imunitate, că da, 
făptuirea constatată în acte nu se refere la altă persoană, ci 
de-adreptul şi excluziv la domnul deputat Becze Antal, pe el 
îl apasă. A examinat mai departe, dacă judecătoria, care a îna- 
intat petiție dietei, e competentă ori nu, cu privire la persoana 
dlui Becze? Sa constatat din acte, că da, e competentă, şi că 
judecătoria în înţelesul legilor din vigoare a procedat corect, 
în urma provocării tablei regeşti din Murăş-Oşorheiu. In urmă 
a examinat comisiunea, că oare nu există aici caz de vexare, 
ori de urmărire nelegală? In acte nu se găsește nici un indiciu 
în privinţa aceasta, nimica din ce sar puteă deduce, că ar 
există cazul vexării ori al urmărirei nelegale. Pentrucă în cazul 
de față numai despre aceea e vorba, că condeputatul Becze 
Antal să fie ascultat cu privire la faptuirea de înainte de a fi fost 
ales, pentru a se stabili adevărul, şi pentruca cursul justiţiei să 
nu fie întrerupt. Nu poate fi deci vorba de urmărire ilegală, 
ori de vexare. Şi dupăce sunt convins, că dreptul de imunitate 
nu poate fi explicat astfel, ca pe baza mandatului de deputat 
se poată scăpă cineva din mânile justiţiei pedepsitoare, după 
părerea mea nu e nici un motiv, ca extradarea lui Becze Antal 
să nu fie acordată, şi ca să nu fie ascultat din partea judecă- 
toriei respective. Recomand spre primire propunerea comi- 
siunei».*) 

Deputatul Boér Antal face o modificare stilară în 
propunerea comisiunei, pe care raportorul Mihail Beçan 
într'o scurtă vorbire o primește. La votare casa decide 
în sensul modificării: Se primește, ca deputatul Becze 
Antal să fie ascultat, însă nu se extradă. 

Raportorul Mihail Beșan propune apoi pe scurt, ca 
extradarea deputatului conte Haller Ferencz junior să 
nu se încuviințeze, dupăce la rugare nu sunt alăturate 
și actele necesare. Casa decide în acest înţeles. 


*) Din Ziarul Dietei de pe anii 1872—1875. 

Rugarea orașului Sighișoara. 


În ședința din 6 Decemvrie 1873 a fost pusă la 
ordinea zilei o rugare adresată dietei din partea ora- 
Șului Ra ele şi sprijinită de comitatul Zarand şi de 
districtele Neoplanta și Becicherecul-mare, în care se 
cereă, ca dispoziţiunile din art. de lege 44 dela 1868, 
vătămătoare pentru drepturile cetățenilor nemaghiari din 
țară, să fie modificate. Oraşele Pesta, Gram și Ibașfalău 
au cerut, ca rugarea aceasta să fie respinsă. 


Comisiunea petiționară, prin raportorul ei Molnár 
Antal, propune respingerea petițiunei orașului Sighişoara. 
Deputatul Carol Fabritius (Sas) face contrapropunerea, 
ca rugarea să fie dată ministrului de interne, pentru a 
o luă în considerare. 


Se naşte discuţie. Vorbeşte deputatul Maximovici 
Nicolae (Sârb), Makray Lâszl6, Kostici Lazar (Sârb), 
apoi deputatul român Vichentie Babeș, care spune ur- 
mătoarele : 


«Așa cred, că dacă cândva nu a fost corect, apoi în mo- 
inentul de față e imposibil a fi numit corect tonul, în care a 
vorbit onoratul domn deputat Makray. Eu, onorată casă, nu-i 
voiu urmă exemplul. Fac numai observarea, că tocmai în afir- 
marea aceea a sa, că naționalitățile atacă existenţa statului ma- 
ghiar pe cai ascunse, tocmai în această clară declaraţie, ca lu- 
crul se întâmpla pe cale secretă, și în privința aceasta nu exista 
dovadă, pentrucă nici nu poate sa existe, tocmai în aceste 
cuvinte se combate deci afirmarea și temeinicia ei. Eu neg, ca 
S'ar află în patria aceasta deputat naţionalist, ori naţionalitate, 
care ar atacă existenţa statului ungar, fie pe ascuns, fie pe față, 
pentrucă dacă ar există, apoi ar există şi dovezile. Atacă ordi- 
națiunile dușmanoase, procedura necorectă, şi făcând aceasta, 
așa cred, că-și fac numai datorința. 

Ce se atinge de chestia de pe tapet, eu așa cred, ono- 
rată casa, ca orașul Sighișoara, dupăcum sunt informat, cere 
îndreptarea legii de naţionalităţi din motivul, ca s'a convins, că 
pe lânga dispoziţiunile ei, administraţia e foarte greoaie, ba 
uneori chiar imposibilă. Și motivul e corect, căci mam convins 
și eu, că în multe cazuri așa sta lucrul, că pe unele locuri ad- 
ministrația e atât de greoaie în urma aplicării stricte a legii de 

naţionalităţi, încât vine aproape întreruptă. Eu aşa cred, ono- 
rată casă, că dacă din un astfel de motiv se cere modificarea 
vre-unei legi, e lucru foarte loial, şi tocmai de aceea, eu nu-mi 
pot închipui o propunere mai domoală, mai modestă, decât cea 
făcută de dl deputat Fabricius. Pentrucă ce conţine propunerea 
sa? Aceea, să fie recomandată în atențiunea ministeriului legea 
de naţionalităţi, adecă chestia aceasta. Ceva mai simplu și mai 
nevinovat cred, că nu se poate închipui. De aceea, rog onorata 
casă să primească contrapropunerea».*) 


Deputatul Irányi Daniel cere să fie cetită petițiunea. 
Se cetește. Vorbeşte deputatul Iosef Gull, sas, rapor- 
torul Horvâth Gyula, Kapp Gustav, sas, Ugron Gâbor, 
Wächter Frideric, sas, Ivánka Imre, apoi deputatul român 
Alexandru Roman. A rostii vorbirea următoare: 


Onorată camera! Rugarea municipiului Sighișoara e atât 
de importantă, încât peste ea nu se poate trece cu ușurătatea, 
cu care trece comisiunea petiționară. E o întorsătură curioasă 
a sorții, că tocmai de acolo vine plângerea, din partea acelora, 
cari până acuma áu fost favoriţii statului maghiar, ai naţiunei 
maghiare, și așa zicând aliaţii ei privilegiați, secole de-arândul. 
(Sa auzim!) lar plângerea e expresiunea aceleiaş amărăciuni și 
dureri, pe care ar puteă-o ridică cu tot dreptul şi Românii află- 
tori în majoritate în toate municipiile de dincolo de piatra cra- 
iului în contra Sașşilor, pentrucă aceştia fac acelaş lucru cu Ro- 
mânii, pentru care ei se plâng acuma în contra ministeriului. Zic 
deci, că aceasta e o curioasa întorsătură a sorții, și dacă ar 
puteă fi vorba despre aceea, să caut motiv de a mă bucură de 
paguba cuiva, ori daca simțul de bucurie pentru paguba cuiva 
ar ocupă un loc cât de mic în inima mea, eu maş bucură 
acum, ca mâna sorții, nemesa i-a ajuns şi pe ei, pentrucă tra- 
diţia lăţită printre Români susţine în Ardeal, că blastămata de 

Unio trium nationum», aceasta alianța legată pentru asuprirea 
Românilor, s'a facut la secretele instigaţiuni ale Saşilor. Ei au 
înduplecat națiunea maghiară să lege cu ei această alianţă. 

Dar în sufletul meu nu are loc nici răsbunarea, nici bu- 
curia de paguba cuiva. Eu ţin în vedere numai dreptatea, atunci, 
când sprijinesc cele spuse de di deputat. Dar la cele accentuate 


*) Din Ziarul Dietei de pe anii 1872—1875. 

aici, vreau să fac unele observări. Aşa a spus mult onoratul 
domn ministru de interne, că afirmarea din petițiune, cumcă 
legea de naționalități nu ar fi fost executată, e adevărată numai 
în mică privinţă, căci în mare parte sa executat. Aceasta e o 
părere foarte individuală, mă rog. Intocmai precum a afirmat 
aceasta dl ministru, pot să afirm şi eu contrarul, mai ales după 
cele întâmplate în districtul Fagărașului, comitatul Zarandului şi 
districtul Năsăudului. Imi va concede onorata casă, ca eu să 
consider jalbele cari se cuprind în petiţiune de importante și 
să declar şi aceea, ca dacă vin astfel de jalbe referitoare la 
vătămarea legilor, să nu le delăturăm cu ușurință, ci, mai 
ales în cazul de faţă, să se dee ministrului spre studiare şi ra- 
portare. Şi de aceea nu pot înţelege, cum comisiunea petițio- 
nară poate propune într'o chestie atât de serioasă simpla res- 
pingere, ştiind bine, că naţionalităţile formeaza în ţară factori 
de mare importanţă, cari nu pot îi ignoraţi. Dar şi mai curios 
îmi pare, când întrun ton atât de lăudăros se spune în casa 
aceasta, ca naţionalităţile nu pot fi luate atât de mult în soco- 
tință, dupăce patria aceasta e a naţiunei maghiare! 

Sunt convins, că onoratul domn deputat, când a afirmat 
aceasta, nu în mod lateral și fără scop a aruncat ideea. Dar 
nici nu poate reclamă pentru sine inventarea acestei idei, pen- 
trucă e numai ehoul ideei pe care a spus-o dejă în dietă un 
deputat cu poziție însemnată, care aspirează și la un scaun mi- 
nisterial. 

Dacă se întâmplă astfel de lucruri, onorată casă, apoi avem 
prospecte, că mâne-poimâne agitatorii naționaliști nu mai trebue 
căutați în sinul singuraticelor naţionalitaţi, ci pe băncile cele 
roşii (scaunele ministeriale). Când a fost vorba despre aducerea 
legii de naţionalităţi, eu, onorată casă, cu ocaziunea discuţiei 
generale spusesem, că legea aceasta e numai fantasmagorie 
politică, şi că ea nu mulțămeşte pe nime. Afirmarea a fost inta- 
rita din partea urmașilor, din partea timpului trecut de atunci, 
și din partea împrejurării, că nu s'a satisfăcut nici cunoscutei 
teze referitoare la respectarea legilor «patere legem, quam fe- 
cisti ipse», iar afară de aceasta, prin legi aduse de atunci în- 
coace, s'au făcut dejà până acuma spărturi în legea referitoare 
la egalitatea de drept a naționalităților. 

Dar dupace de astadată nu e vorba de crearea legii de 
naţionalităţi, nu vreau nici să lungesc, nici să înveninez dis- 

cuția asupra acestei petiţiuni, ci în contra propunerei făcute, ca 
rugarea să fie predată ministrului de interne pentru a o luă în 
considerare, înaintez altă propunere, de înțelesul, ca petițiunea 
«să se predee ministrului de interne spre studiare și raportare», 
Rog onorata casă să binevoiască a primi contrapropunerea mea, 
cu atât mai vârtos, că foarte multe rugări, de importanță cu 
mult mai mică decât aceasta, au fost predate ministrului de in- 
terne spre studiare și raportare, și de altă parte eu nici nu ştiu 
de ce nu sar puteă primi, dupăce prin aceasta ar puteă fi li- 
niştiți, nu numai respectivii petenți, ci și diferitele naţionalităţi 
din ţară».*) 

La votare casa primeşte propunerea comisiunii pe- 
tiționare, iar propunerile celelalte cad. 


Trei petițiuni, o propunere. 


Se mai pun la ordinea zilei alte petițiuni, cu pri- 
vire la cari comisiunea petiționară face o singură pro- 
punere. Vorbeşte deputatul român Demetriu Bonciu ur- 
mătoarele : 


«Onorată casă! Nu vreau să vorbesc în meritul cauzei, 
ci numai cu privire la ordinea discuţiei. Binevoiască onorata 
casă a se convinge, că aici sunt trei petiţiuni, de cuprins separat, 
independent și de natură specială, față cu cari ni-se propune 
aceeaș părere. Comisiunea petiționară poate să aducă cu pri- 
vire la fiecare petiţiune aceeaș părere și propunere. Dar așa 
cred, că trei petițiuni de natură diferită, dintre cari una vorbeşte 
despre întrebuințarea limbei române, alta despre sigilele cu in- 
scripție românească, și a treia a fost dată din partea unui mu- 
nicipiu cu totul separat și cu totul în altă chestie, nu pot fi diş- 
cutate deodată într'una, și aceasta e și în contra regulamentului. 
De aceea rog onorata casă, să binevoiască a desbate în ordine 
petiţiunile, una după alta, ținând discuție separată asupra fie- 
căreia».**) 

Prezidentul constată, că fiecare deputat e în drept 
să vorbească la oricare din cele trei petiţii, cu privire 
la cari comisiunea are o singură propunere, egală pentru 


*) Din Ziarul Dietei de pe anii 1872—1875. 

toate trei. Vorbește apoi deputatul român Parteniu 
Cosma următoarele: 


«Onorată casă! Îmi pare foarte rău, că trebue să vorbesc 
casei când se află întro dispoziţie atât de nefavorabilă. Dar 
totuș sunt dator să vorbesc, pentrucă chestia de pe tapet e atât 
de importantă, încât nu poate fi desconsiderată prin tăcere. 
Asigur însă onorata casă, că nu voiu întră în recriminări în nici 
o privinţă, ci declar numai pe scurt, că nu pot să primesc pro- 
punerea comisiunii petiționare și nu pot consimți cu ea. Pen- 
trucă dacă am primi-o, atunci nu numai că am întoarce în țițini 
o lege foarte însemnată, adusă pentru liniştirea unei părți mari 
din poporaţiunea țării, dar am creà şi un precedent foarte pri- 
mejdios, întrucât adecă am atribui guvernului un drept pe care-l 
are numai legislatura, dreptul de a interpretă legea. 

Rugarea aceasta, onorată casă, e lupta legală a unui muni- 
cipiu purtată în contra omnipotenţei ministeriale, pentru respec- 
tarea legilor. Şi dela noi depinde, să arătăm lumii, că oare la 
noi legea e deopotrivă sfântă, în sus şi în jos? Pentrucă noi 
formăm ultimul for competent să decidă în chestia aceasta. 

Chestia e foarte însemnată și merită discuția cea mai se- 
rioasă, pentrucă hotărîrea ce se va aduce va servi de cinosură 
în toate cazurile egale, și va fi acomodată să provoace, ori mul- 
țămirea, ori amărăciunea foarte multor cetățeni ai patriei. Măr- 
turisesc, că nu-mi place să vad adusă necontenit în faţa casei 
chestia de naţionalităţi, şi eu vorbesc în chestia aceasta numai 
când sunt silit să vorbesc. Dar așa văd, că mult onoratul gu- 
vern află plăcere în ea, şi necontenit îi provoacă discutarea. 
Chestia aceasta mau adus-o naţionalităţile, onorată casă, în casă, 
ci deadreptul de sus a fost provocată. Trei petițiuni urmează 
aici una după alta, și toate au fost provocate din partea dlui 
ministru. Dintre ele cea mai importantă e rugarea comitatului 
Zarand, în privinţa întrebuinţării limbei române, şi eu cred, că 
dacă ne apropiem de ea «sine ira et studio», onorata casă cu 
mine împreună va da dreptate petenților și va reprobă proce- 
dura ministrului. Starea lucrului e următoarea: 

Comitatul Zarandului, folosindu-se de dreptul dat din partea 
legii, a întrodus limba română, a întrebuințat-o așa cum permite 
legea, ca limbă de consultare şi de manipulare pentru funcţio- 
narii, cari nu știu ungurește. Așa a mers lucrul de când a în- 
cetat absolutismul, până în zilele mai noue. De o bucată de 

vreme însa multora nu le place așa, iar comitele suprem de 
nou numit, voind să-și câștige ceva merite, a provocat pe vice- 
comitele comitatului să-i facă raport, ca limba română întrucât e 
întrodusă în comitat, şi vicecomitele a raspuns la provocare cu 
raportul, că dela anul 1861 limba română e întrodusă ca limbă 
de consultare, și întrucât permite legea și ca limbă de manipu- 
lare, dar în sus și in afară s'a întrebuințat totdeauna limba ma- 
ghiară. 

Ca limbă de manipulare a trebuit să fie întrebuințată mai 
ales pentru aceea, pentrucă o mare parte dintre funcționari nu 
vorbesc decât româneşte. Dar de altă parte pentru aceea, pen- 
trucă cea mai mare parte din dispoziţiunile comitatului se adre- 
sează comunelor, și foarte des bisericilor, cari în înţelesul legii, 
alegându-și limba română de limbă a lor proprie, pot să pre- 
tindă cu tot dreptul să primească în aceeaș limbă scrisorile cari 
li-se împartășesc, și astfel tocmai administraţia prompta, accen- 
tuata atât de mult pretinde, ca în privinţa aceasta limba de ma- 
nipulare să fie cea română, dupăce funcţionarii din afară nu ar 
fi în stare, şi nici de timp nu ar dispune, ca să traducă în ro- 
mâneşte ordinaţiuni scrise în limba maghiară, şi nici translatori 
nu ar puteă aplică, fiind salarul lor abiă de 200—300 fl. 

Despre aceasta comitele suprem a făcut raport ministrului. 
N'am vazut raportul, dar judec din urmări, că a fost nefavorabil 
pentru întrebuinţarea legală a limbei române, ceeace a avut de 
urmare, că ministrul de interne a scris comitatului, dându-i în- 
drumare, ca în 30 de zile să elimineze limba de manipulare ro- 
mână și să întrebuinţeze excluziv limba maghiară, pentrucă după 
parerea sa, Ş-ul 5 din art. de lege 44 dela 1868, care permite 
numai în mod excepţional, ca acolo, unde funcţionarul muni- 
cipal are greutaţi cu privire la întrebuinţarea limbei statului să 
poata folosi vre-una din limbile protocolare, a fost numai dis- 
poziţie de tranziție! Vicecomitele a înaintat reprezentaţiune, în 
înțelesul legii, ministrului de interne, rugându-l, ca din motivele 
expuse să rămână uzul legal de până acuma, declarând şi aceea, 
că favorurile din paragrafii articolului de lege 44 dela 1868 nu 
pot fi considerate ca dispoziţiuni tranzitorii, pentrucă aşa ceva 
nu ẹ spus și nu se cuprinde în lege. 

Ministrul de interne a scris de nou comitatului, că îşi men- 
ține ordinaţiunea de mai nainte, și ordonează neamânata ei exe- 
cutare. Ordonându-se efectuirea, s'a convocat adunarea muni- 

cipală, în care luându-se în desbatere rescriptul ministerial, în 
firul pertractării s'a aprobat procedura vicecomitelui şi sa decis, 
să fie rugat ministrul de interne prin o reprezentaţiune, să men- 
țină uzul legal de până aci. Domnul ministru, aşa se vede, că 
singur a așteptat ceva scenă viforoasă cu ocaziunea pertractării, 
dar s'a înşelat, pentrucă în raportul său recunoaşte, că comitatul 
a pertractat cu calmitate rescriptul său, dar cu toate acestea zice, 
că nu se simte îndreptăţit să modifice ordinațiunea de mai na- 
inte. In contra acestei dispoziţiuni reprezentanța comitatului se 
adresează aici, în înțelesul legii, şi ne roagă să ne pronunţăm, 
cine are dreptate după lege, ministrul ori municipiul? Cine 
stă pe bazele legii? Domnul ministru recunoaște şi în ultimul 
său rescript, că sunt câţiva funcţionari în comitat, cari nu posed 
limba statului. Dar aceasta nu poate fi luată în socotință, dupăce 
§-ul 5 conţine numai dispoziţiuni tranzitorii. 

Mă văd silit să cetesc textul legii, pentruca să vedem, este 
în ea vre-o dispoziţie tranzitorie ori nu? Paragraful 5 sună astfel: 
«Pe terenul administrării interne funcţionarii municipali folosesc 
limba oficioasă a statului. Dar întrucât pentru unul ori altul 
dintre municipii, ori dintre funcţionari, ar fi aceasta o greutate 
practică, respectivii funcţionari pot folosi în mod excepţional 
oricare din limbile protocolare ale municipiului lor. Totdeauna 
însă, când supraveghiarea de stai ori consideraţiuni administra- 
tive o cer aceasta, rapoartele lor şi actele au să fie înaintate şi 
în limba oficioasă a statului», Comitatul Zarandului nu a făcut 
mai mult decât atâta. S'a folosit de excepţiunea acordată din 
partea legii şi funcţionarii, cari nu posed limba maghiară, folo- 
sesc în jos limba română, în sus însă toate merg ungureşte. 
Repet deci, comitatul ni se adresează nouă, ca să aducem sen- 
tență, are ministrul dreptate când spune, că în $-ul 5 se cu- 
prinde dispoziţie transitorie? Pentrucă dacă există dispoziţia 
aceasta, apoi dl ministru are dreptate. În caz contrar însă noi 
trebue să protestăm în contra oricărei restălmăciri a legii şi sa 
pretindem, ca ministrul să o execute cu dreptate și fără nici o 
părtinire. Asta nu e vre-o cerere contrară legii din partea co- 
mitatului Zarand, pentrucă aceasta poate să o ceară fiecare ce- 
tățean de stat. 

Știu prea bine, şi cu părere de rău am experiat, că sunt 
unii, cari închid ochii în faţa faptelor şi cred că fac act de pa- 
triotism, dacă văzând undeva vre-o mişcare naționalistă, chiar 

şi bazată în lege, o declară mai ales prin foi de nepatriotică și 
provoacă guvernul să procedeze cu toata asprimea în contra 
naționalităților. Cunosc nu un singur caz, când domnul mini- 
stru, sedus, a dispus astiel, şi în cele din urmă a rămas com- 
promis şi a trebuit să se retragă. Dar chemarea noastră nu 
aceasta e! Noi avem chemarea să susţinem şi să consolidăm 
bunainţelegere între toți cetăţenii patriei. Bunaînţelegere poate 
îi însă numai atunci, când nu numai nu împedecăm, dar dăm 
ajutor chiar, ca fiecare cetățean, fiecare naţionalitate să se bu- 
cure de drepturile garantate în lege, şi grijim, ca legile acestea 
să fie executate în mod conştienţios. lar dacă facem contrarul, 
nu promovăm bunaînțelegere, ci nutrim numai neînţelegerea. 
Din acest motiv îmi iau voe să înaintez o contrapropunere, care 
nu conţine alta, decâtce dispune legea. Propunerea sună astfel: 
«Dupăce §-ul 5 din art. de lege 44 dela 1868 nu conţine dis- 
poziţii tranzitorii, se îndrumă ministrul de interne, ca să menţină 
folosirea legală a limbilor naționalităților nemaghiare». Rog să 
fie primită contrapropunerea mea».*) 


Vorbeşte ministrul de interne, contele Szapáry Gyula, 
apoi deputatul român George Pop de Băsești. 
A rostit vorbirea următoare: 


«Nu aparţin acelora, cari cu vorbirile ior reclamă prea des 
atențiunea onoratei case. Ca gregar simplu ţin, că e mai co- 
rect să fac pe privitorul şi învățăcelul şi să las terenul parla- 
mentar de luptă conmembrilor încărunţiţi în experienţe și me- 
rite, fără a reclamă și pentru mine timpul casei prin luarea prea 
deasă a cuvântului. Dacă totuș vorbesc de astadată, o fac pentru 
aceea, pentrucă sunt convins, că poziția mea de deputat așa-mi 
poruncește. E mare numărul chestiunilor, cari își aşteaptă re- 
zolvarea în țară, e imens de mare numarul intereselor, cari 
așteaptă în ţară aplanarea din partea dietei. Eu, din partea mea, 
onorată casă, atât în vieața privată, cât și în vieaţa publică, dacă 
îmi este permis să spun așa, pe terenul politic, totdeauna m'am 
nizuit în cercul meu de competenţă să aplanez interesele, și nu 
pot să neg, onorată dietă, că nu mi-ar fi succes lucrul în cercul 
meu modest. Mi-a succes prin procedura mea dreaptă şi sinceră 
să câştig încrederea compatrioților maghiari și români, şi eu 
mi-am dat silință la toate ocaziunile să mă revanjez. 


*) Din Ziarul Dietei de pe anii 1872—1875. 

O astfel de chestie a fost, între altele, în Ungaria şi che- 
stia de naţionalităţi, pe care legislaţiunea sa nizuit a o deslegă 
prin articolul de lege 44 dela 1868, față de proiectul de lege 
liberal al lui Nyáry Pál de fericită. aducere aminte, şi cu toate 
că citatul articol de lege, în loc sa reguleze drepturile naționali- 
taţilor, stabileşte prerogativele naţiunii și ale limbei maghiare, 
totuş e lege sancționata pentru noi, pe care ar trebui să o res- 
pectăm. 

Nu pot să uit, onorată casă, că atunci, când comitatul Za- 
randului a ridicat plânsoare, pe baza §-lui 27 din legea dela 
1868, ca municipiu în preponderanța de limbă română, pentrucă 
nu i-Sa dat un comite suprem de naţionalitate româna, nu pot 
să uit, zic, declarația facuta de deputatul Péchy Tamás, că e 
greu a se face deosebire, care e Ungur, tare e Român, dupăce 
nu exista decăt cetațeni maghiari. Dar faptele nu sunt pe lânga 
D-ta, ci în contra D-tale! Binevoiţi a luă dearândul ministeriile, 
şi abiă se vor găsi între funcţionarii aplicaţi şi de cei de na- 
ționalitate nemaghiara. Pofteşte şi ia în privire acum de curând 
organizatul corp judecătoresc și vei află, că nici aici nu sunt 
aplicaţi decât numai 3% din cei de altă naţionalitate. Ce arată 
aceasta? Nimic alta, decât ca domnii ministri prea ştiu să facă 
deosebire de naţionalitate. Dar şi aceia cari sunt aplicaţi, toţi, 
ori în mare parte, sunt siliţi să-şi denege naționalitatea. 

Dealtcum, onorată casă, eu mă bucur totdeauna, când 
întro privința văd progres, toleranța în casa aceasta, față de 
desbaterile nervoase de până acuma, cum au fost cele din zi- 
lele trecute. Atunci, anume, din stânga de mijloc, în urma vor- 
birei lui Miletici, s'au adus gratulări partidului patruzecişioptist, 
dar dl deputat Csanâdy, din partea partidului patruzecişioptist, 
a protestat cu multă animozitate, că noi, deputaţii naționaliști, 
am aparţineă partidului patruzecișioptist, și mai că nu ne-au aruncat 
pe fereastră din casă, Constat aceasta cu durere patriotică și 
las în grija casei, că oare în interesul patriei corect au procedat, 
corecta le-a fost purtarea? Eu răspund cu zicatoarea veche, 
dar adevărată şi astăzi, cu latinescul: «Donec erit felix, multos 
numerabis amicos. Tempora si fuerint nubila, solus eris», 

Încă o observare pe care nu o pot lăsă neamintită. Imi 
țin de datorință de deputat a respinge serios declaraţia dnului 
deputat Makray, că naţionalitățile nemaghiare atacă pe ascuns 
statul maghiar. Intreb pe domnul deputat, nu tocmai contrarul 

o dovedește faptul, că onoratul domn deputat are loc aici pe 
băncile de deputaţi, ca ales întrun cerc în care Românii sunt 
în mare majoritate? 

Imi pare rău, că nu e prezent în casă, căci i-am fost dator 
cu răspunsul acesta. Declaraţia domnului deputat peste tot nu 
stă în consonanţă cu promisiunile făcute alegătorilor de naţio- 
nalitate nemaghiară cu ocaziunea alegerii, că va nizui, ca chestia 
de naţionalitate să fie rezolvată așa, ca naţionalităţile să fie îm- 
părtăşite de toate bunurile, cari se unesc cu integritatea patriei. 
Și noi nici nu cerem alta. Facem experienţa însă, că acei domni 
deputaţi, cari au făcut promisiuni alegătorilor lor, acum tac simplu 
când e vorba de gravaminele naționalităților. De câteori fac 
municipiile naţionaliste reprezentaţiuni cătră guvern, ori catră 
dietă, acestea totdeauna se rezolvează, fie acolo, fie aici, în mod 
contrar dorințelor naţionalitaţilor. După acestea, față de parerea 
comisiunii petiționare, sprijinesc contrapropunerea stimatului meu 
condeputat Parfeniu Cosma».*) 


Vorbeşte /rânyi Daniel, apoi deputatul român Vi- 
Chentie Babeș. A rostit vorbirea următoare: 


«Cer cuvântul! (Să votăm!) Onorată casa! Aşa cred, că 
despre toate am vorbit, numai despre chestia de pe tapet nu. 
(Ilaritate). Intrebarea e următoarea: Cine a provocat discuţia? 
(Nu asta e întrebarea!) Bine, nu asta e. Intrebarea e deci, că 
avut-a drept ministrul de interne să dee legii, respective $-lui 
5 din art. de lege 44 dela 1868 o astfel de interpretare, că e 
numai dispoziţie transitorie, că e de natură transitorie? De aici 
sa născut întregul proces, și aceasta trebue să o deslegăm, după 
părerea mea cel puţin, căci altcum ne sinamăgim. 

In Ş-ul citat se spune clar, că în mod excepţional se con- 
cede funcționarilor, cari nu posed limba maghiară, ca să func- 
ționeze în limba protocolară a municipiului. Domnul ministru 
de interne a oprit simplu aceasta, spunând că dispoziția aceasta 
a fost numai transitorie. Dar aceasta nu se afla în paragraf. 

Ce vrem deci? Nimic alta, decât să se decreteze, ca ono- 
ratul domn ministru de interne ma avut dreptul sa dee altă ex- 
plicare textului clar al legii. Intrebuinţarea limbei în comita- 
fele din cari a venit plângerea nu e de azi, de ieri, ci mai de 
mult. Intrebarea e deci aceea, de ce să sgândărim, de ce să îm- 

pedecăm? Se spune, că ar fi declarat comitele suprem, sau nu 
ştiu cine, înaintea guvernului, că cutare şi cutare funcţionar ştie 
ungurește. Aşa cred, că nime nu e atât de competent să judece, 
dacă ştie cineva vre-o limbă, decât respectivul însuş. Inzadar 
a-și spune eu, că ştiu englezeșşte, ori franțuzeşte, pentrucă totuş 
nu aş fi în stare să vorbesc în aceste limbi, dacă nu le cu- 
nosc. Aşa cred, că ne aflăm în fața unei chestii principiare. 
Poate guvernul să dee legii altă explicare, contrară conţinutului 
ei clar? Așa cred, că e o interpretare necompetentă, și cred, 
că dnul ministru s'a amestecat în timpul cel mai rău în treaba 
aceasta, cu scopul de a violă legea. De aceea, eu, onorată casă, 
așa cred, ca prin acceptarea contrapropunerii nu se aduce pre- 
judițiu, nici statului ungar, nici legii, fiindcă alta nu se spune 
în ea, decât că în lege nu se cuprinde cuvântul «źransifie», deci 
se îndrumă domnul ministru să menţină uzul legal de până 
acuma. E stricacios aceasta? Nu a fost şi până acuma stat 
maghiar statul maghiar, cu toatecă câţiva funcţionari, cari nu 
ştiu ungureşte, au funcționat în limba lor proprie? Nu înţeleg 
deci, de ce ne legăm de lucruri de acestea. Nu e spre paguba 
nimănui dacă se recunoaște, că s'a dat legii o explicare, care 
nu se cuprinde în ea. Susţin deci contrapropunerea, și rog 
onorata casă să o primească»,*) 


Vorbește ministrul de interne, contele Szapâry Gyula, 
apoi casa primeşte propunerea comisiunei petiționare, 
că dispoziția ministrului e bazată în lege, iar contrapro- 
punerea deputatului Parteniu Cosma se respinge. 

Se discută a doua reprezentaţiune a comitatului 
Zarand, în chestia folosirei sigilelor cu inscripții româ- 
nești. Vorbește întâi deputatul român Vichentie Babeș 
următoarele : 

«Onorată casă! Așa mi-se pare, că comisiunea centrală 
din greşală spune, că se cere întrebuinţarea sigilelor cu inscripții 
româneşti, pentrucă dupăcum sunt eu informat, în petiție nu 
despre aceasta e vorba, ci despre aceea, ca să poată îi folosit 
un sigil vechiu cu inscripţie latină». 

Se naște discuţie, dacă poate fi deschisă discuţie 
nouă, dupăce discutia de mai înainte a fost purtată cu 

privire la toate petițiunile cele trei pentru cari comi- 
siunea are ọ singură propunere. Vichentie Babeș con- 
tinuă: 

«Așa am înţeles, că onoratul domn prezident a declarat 
limpede, că votarea se va face separat pentru fiecare petiţiune. 
(Voci: Votarea, dar nu discutarea!) Eu aşa cred, că e greşală 
la mijloc, Pentrucă cu toatecă e adevarat, că comisiunea peti- 
ționară a făcut întruna propunerea pentru toate trei rugările, 
din partea noastră s'a cerut numai decât, la începutul desbate- 
rilor, ca cele trei petițiuni să fie discutate separat, (Voci: nu se 
poate!) dupăce în ele e vorba de trei lucruri deosebite, şi noi 
avem trei contrapropuneri separate. lar dacă binevoiţi a dispune, 
voiu ceti notele stenografilor, din cari vă puteţi convinge, că 
până acuma am discutat numai asupra unei petițiuni».*) 


Vorbește prezidentul, constatând că de fapt la vo- 
tare a pus numai una dintre petițiuni, dar constată şi 
aceea, că unii dintre deputaţi au vorbit la toate trei 
petițiunile. la apoi cuvântul deputatul român Dr /os:f 
Hodoșiu şi vorbeşte următoarele: 


«Onorata casă! Aşa știu, că nici un deputat nu a vorbit 
despre sigile, şi nici unul nu a vorbit în chestia rugării comi- 
tatului Făgăraș. Fiecare deputat, care s'a pronunțat, a întrat 
numai în meritul primei petițiuni, anume, a vorbit despre între- 
buințarea limbei române. Prin urmare, petițiunile, asupra cărora 
nu Sa pronunțat nime, nu pot îi supuse votarii fără desbatere 
-nouă, E adevărat, că propunerea comisiunei petiționare se ex- 
tinde asupra tuturor petițiunilor, trei la număr, dar s'a accentuat 
din capul locului, că conţin trei obiecte deosebite, prin urmare 
e corect, ca acuma să fie pusă în discuţie a doua rugare, cea 
referitoare la sigile».**) 


Discuţia se admite și vorbește la obiect deputatul 
român Vichentie Babeș următoarele: 

« Onorată casă! Se poate, ca de aceea sunt între noi unii, 
cari pentru aceea se împotrivesc să mă asculte, pentruca se 


tem, că voiu atinge chestia de naţionalităţi. Nu o fac aceasta. 
Din contră, vreau să constat la chestia aceasta, ca aici tocmai 


*) Din Ziarul Dietei de pe anii 1872 1875. 

aceea e rugarea comitatului, că onoratul guvern vreă să facă 
chestie naţională şi din aceea ce nu e. Starea luerului e aceea, 
că inscripția sigilului comitatului Zarand de 140 de ani e latină 
și sigilul acesta a fost întrebuințat până acuma în mod necon- 
turbat. lar acum, nu ştiu din ce motiv, onoratul guvern a po- 
runcit comitatului să întrebuinţeze alt sigil, pentrucă pe acesta 
îl opreşte. (Aprobari). Se poate, că după părerea Dvoastre e 
corecta procedura aceasta. După a mea părere însă nu, și de 
aceea va rog să-mi ascultați contrapropunerea. (Voci: Să ab- 
sfai!) Scuzaţi, dar nu abstau, pentrucă am dreptul sa-mi spun 
contrapropunerea. Dacă ar există lege clară, sar fi provocat la 
ea guvernul, şi sar fi provocat şi comisiunea petiționară. Deci 
dispoziţia, cu privire la sigil, e un drept numai al municipiului. 

Guvernul se provoacă la legea de naţionalităţi, anume, la 
dreptul limbei maghiare și afirmă, că are dreptul să dispună. 
Eu însa zic, ca acesta e un drept autonom, adecă dreptul mu- 
nicipiilor, şi aşa cred, că întregul trecut e pe partea mea. 

Eu, onorată casă, așa ţin, că ori cum am definiă autonomia 
municipiilor, dreptul acela nu poate să-l denege nime, că mu- 
nicipiul poate decide cu privite la sigilul său chiar și dacă nu 
există lege apriata în privinţa aceasta. Dar se face vorbă doară 
în §-ul 61 al legii municipale, unde cu privire la sigilele autori- 
taţilor se spun următoarele: «Sigilul autorităţilor cercuale se sta- 
bilește totdeauna din partea municipiilor». Eu deci nu aflu 
motiv, de ce să nu aiba municipiile dreptul, şi de ce ar puteă 
să le fie denegat dreptul, de a dispune cu privire la sigilul 
propriu, dupace celelalte municipii au acest drept? Eu cel puţin 
aşa cred, ca ideea centralizării şi direcţia ei nu trebue dusa 
pâna acolo, ca sa se denege municipiilor acest drept. Tocmai 
de aceea rog onorata casă, ca chestia aceasta principiară să 
binevoiasca a o rezolvă cel puţin fără violarea dreptului istoric 
de până acuma. Contrapropunerea mea e următoarea: «Dispu- 
nerea în jurul sigilelor municipale aparținând cercului de drept 
al autonomiei municipale» (Voci: Ba nu aparţine!) ... eu cred, 
că până nu poate fi invocată legea în contra mea, eu pot sa 
ramân pe lângă parerea mea (Sgomot).... «să îndrumă mini- 
strul de interne, ca să menţină uzul legal de pâna acuma». (Sa 
votăm 1) *) 

Vorbeşte Csernátony Lajos pentru propunerea co- 
misiunii, de a se decretă de legală dispoziția ministrului 
de interne, apoi vorbește deputatul român Dr. /osif 
Hodoșiu, cu privire la a treia petiţiune, a districtului 
Făgăraş. A rostit vorbirea următoare: 

<Onorată casa! Voiu vorbi foarte pe scurt, pentrucă văd, 
că onorata casă şi-a perdut pacienţa, căci de altcum, spre lä- 
murirea lucrului, rugam pe raportorul comisiunei petiţionare, 
ca să cetească întreaga reprezentațiune, înaintată sub numarul 
86 şi alăturată la acte sub 2, dupace în ea se spune, și adeca 
pe baza datelor istorice, cum șta chestia cu sigilele. E adevarat, 
că insigniile țarii, steagul și sigilul, trebue sa poarte pajura şi 
inscripția țării. Dar binevoiţi a-mi concede, ca municipiile au 
dreptul sa-şi stabilească sigilele, pajurile și inscripţiile, cu con- 
dițiunea, ca guvernul să-şi dee aprobarea. Comitatul Zarand 
are un sigil cu inscripție latină, pe care l-a avut comitatul dela 
1712 până la 1873. La 1873 nu știu care referent al ministe- 
rului de interne a căpatat pofta de a ordonă, ca sigilul acesta 
să fie nimicit. (Voci: Corect!) Corect, după părerea Dvoastre, 
După părerea mea nu e corect! Aceasta aparţine cercului de 
drept autonom al municipiului, dupace $-ul, daca-mi aduc bine 
aminte, 61 din legea despre organizarea municipiilor spune, ca 
municipiile au sa determine sigilele pretorilor, cu numirea cer- 
curilor. lar altă lege referitoare la sigilul municipiului nu este. 

Cu privire la aceea ce a spus domnul deputat Csernâ- 
tony, că au fost sigile muscaleşti (Csernâtony: Am spus, că pu- 
teau sa fie!), observ numai atâta, ca Românii nu au adus Mus- 
calii în ţară, şi nici nu-i vor aduce. Sprijinesc deci contrapro- 
punerea condeputatului meu Babeș. 

Şi acum fie-mi permis să-mi spun părerea cu ocaziunea 
aceasta şi asupra chestiei a treia. Ministeriul astfel explică §-ul 
5 din art. de lege 44 dela 1868, că e numai dispoziţie transi- 
torie. Eu nu acceptez explicarea, pentrucă dispoziţiile transitorii 
legea le înşiră totdeauna în paragraf special. Am mai auzit apoi 
spunându-se, că se învețe ungureşte. Dar în privința aceasta 
trebue să se iee în considerare, ca funcţionarii municipali nu 
sunt aleși pe viață, ci tot la şase ani municipiul are dreptul 
să-și aleagă funcționari noi, cari nu cunosc perfect limba sta- 
tului, Daca a fost numai dispoziţie transitorie, luată la 1868, de 
ce a fost aplicata până acuma? În urmarea acestora, dupace eu 

susțin, că dispoziţia ministeriului cu privire la rugarea distric- 
tului Făgăraș e contrară legii, am onoare a face o contrapro- 
punere. 

E urmatoarea: «Paragraful 5 din art. de lege 44 dela 
1868 a decretat, că funcţionarii, cari nu posed limba statului, 
pot sa folosească oricare din limbile protocolare ale munici- 
piului lor, prin urmare să îndrumă ministrul de interne să res- 
pecteze cu stricteță această dispoziţie a legii».*) 


Casa primește propunerea comisiunei petiționare, 
atât cu privire la rugarea comitatului Zarand în chestia 
sigilului, cât și cu privire la petiţiunea districtului Fă- 
găraș, referitoare la întrebuinţarea limbei române. 


Fondul de pensiune al învăţătorilor. 


Şedinţa din 13 Decemvrie 1873. La ordinea zilei 
e rugarea învăţătorilor în chestia fondului de pensiune. 
Vorbeşte deputatul român Demetriu Bonciu următoarele : 


«Onorată casa! Imi iau voe să recomand atenţiunei ono- 
ratei case o modificare la rugarea aceasta. Cu ocaziunea des- 
baterii budgetului anului 1873, își va aduce aminte onorata 
casă, s'au spus foarte multe în chestia reviziunii legii instruc- 
țiunii publice. In urma acestora dl ministru de culte şi instruc- 
țiune publică a binevoit a face declaraţie în fața casei, că re- 
cunoaște importanța reviziunei, dar tocmai pentru aceea, pen- 
trucă ţine reviziunea legii de atât de importantă, nu vreă să 
se decidă în mod unilateral chestia, simţindu-şi responsabilitatea 
proprie, şi nu vreă să se pronunţe înainte de a fi ţinut con- 
sultare cu specialiştii şi cu respectivii interesaţi, iar amăsurat 
rezultatului se va pronunţă la timpul său în fața onoratei case. 

Eu, onorată casă, nu trag la îndoială pe nici un moment, 
că domnul ministru de instrucţiune publică nu ar îi fost activ 
în chestia aceasta. Dar mă tem, că prin alte afaceri de interes 
mai puţin însemnat se va fi zădărnicit eșirea la suprafață a ace- 
stei chestii foarte importante. Cumcă chestia e urgentă, onorată 
casa, o dovedeşte faptul, că respectivele reuniuni învăţătorești 
în continuu petiționează la dietă. De aceea, recomand onoratei 
case urmatoarea mea modificare (cetește): «Se predă ministrului 

de instrucţiune publică, cu îndrumarea, ca să studieze chestia 
amasurat. necesității reviziunii articolului de lege 38 dela 1868, 
sa se pronunţe în privința aceasta cât mai curând în fața casei, 
şi proiectul de lege referitor la modificarile necesare să-l pre- 
zinte înca în sesiunea actuala».*) 


Casa primeşte propunerea tomisiunii petiţionare, ca 
rugarea să fie predată ministrului de instrucțiune publică, 
Modificarea deputatului Demetriu Bonciu se respinge. 


Interpelarea deputatului Parteniu Cosma. 


În şedinţa din 18 Decemvrie 1873 deputatul român 
Parteniu Cosma adresează „ministrului de justiție urmă- 
toarea interpelare: 


Onorata casal Am intenţiunea sa adresez o interpelare 
onoratului domn ministru de justiţie. 

E principiu de drept acceptat în general, ca nime nu se poate 
scuză. cu aceea, ca nu cunoaște legea. Aceasta însă nu pentru 
aceea se respecteaza în fiecare stat civilizat, pentrucă ar con- 
stitui vre-o dreptate prea naturală, ci din necesitate, pentrucă 
alt expedient nu exista, ca legea să primească obligativitate ge- 
nerală și sa poată fi executata. Fiecare guvern se sileşte însă 
a face cu putinţa cunoașterea legilor, prin aceea, că le publică 
„în modul cel mai perfect și mai extins, dând prin aceasta oca- 
ziune fiecărui cetățean, fiecarui om, ca dacă vrea, sa cunoască 
legea. Dacă acum cineva nu vrea sa uzeze de acest drept al 
sau, neșştiința poate să și-o atribue numai sie-şi, şi la acesta cu 
dreptul se poate aplică apoi principiul, că nime nu se poate 
apară cu necupnoașterea legii. 

În ţara noastra încă Şi guvernul absolutistic a pus mare 
greutate pe împrejurarea aceasta, şi şi-a împlinit datorința în 
privința aceasta, dupace știm, ca nu numai legile, ci şi cele mai 
neînsemnate ordinațiuni au aparut, cu ocaziuriea publicării, în 
foaia guvernului, în toate limbile naţionalitaţilor existente în pa- 
tria aceasta. Dar acuma, durere, stăm cu mult mai îndarat decât 
sub absolutism, pentruca acuma Românul de exemplu de câţiva 
ani nu mai poate ceti legi peste tot în limba sa materna, iar 
ordinațiuni ministeriale numai atunci, când i-se cere averea și 


*) Din Ziarul Dietei de pe anii 1872 1875, 

sângele. Provocările de a plăti darea şi de a merge la recru- 
tare le poate ceti fiecare om în limba sa maternă, cu litere uriaşe, 
alta însă nimica. De dragul adevărului trebue să declar, că mo- 
tivul nu zace în forma guvernării constituționale şi nici în legis- 
latură însaș, ci trebue căutat numai în, nu ştiu cum să-i spun 
mai pe domol, neputința guvernului chemat să execute legile. 

Legislaţiunea şi-a împlinit datorința în privinţa aceasta încă 
înainte de a fi fost lege de naţionalităţi, pentrucă articolul de 
lege III dela 1868, despre publicarea legilor, spune în Ş-ul 8 
următoarele (cetește) : 

«Ministeriul se va îngriji, ca dupa publicarea fiecărei legi, 
numai decât ea să se aducă la cunoștință publică în traducere 
autentică în toate limbile.usuate în țarile coroanei ungare, și să 
fie trimisă respectivelor municipii». Mai târziu, în articolul de 
lege 44 din acelaş an s'a spus în §-ul 1, că (ceteşte): «Legile 
se fac în limba maghiară, sunt însă a se edità şi în limba fie- 
cărei naționalități din ţară, în traducere autentică . Altă lege 
mai nouă în privința aceasta nu avem. Dar acestea sunt obli- 
gatoare până acuma, pentru guvern tot așa, ca şi pentru ceta- 
țenii țării. Şi ce a făcut guvernul în interesul executării acestor 
legi? A pornit bine, dar la mijlocul drumului s'a oprit. Inca 
în consiliul de miniștri dela 1868 s'a adus hotărire, că traduce- 
rile le va face aşa numita secţie centrală de traducere de pe 
lângă prezidenţia ministerială, iar autenticarea o vor face trans- 
latorii juraţi, numiți din partea ministrului de justiție. Incă în 
acelaş an 1868 s'a deschis concurs pentru îndeplinirea posturilor 
de translatori din partea ministrului de justiție, dar până acum 
translatorii încă nu au fost numiţi. Așa cum a putut a dat 
totuş legile -și în limbile naționalităților până la 1871, dar dupăce 
acelea nu au fost revidiate de nici un translator şi de nici un 
om vrednic de încredere, după dreptate nici acelea nu pot fi 
considerate de autentice. Cel puţin textul român, dupăcum ştiu 
şi-l cunosc, e foarte rău. De atunci încoace însă nici aceasta 
nu mai e aşa! 

Am ştire pozitivă, pentrucă singur m'am convins în per- 
soană, că legile dela 1872—73 până acuma au fost editate numai 
în limba germană și în cea maghiară. Textul românesc încă e 
gata, dar din el nu s'a cules nici o literă. Ba, dupăcum ştiu, 
guvernul a făcut și aceea, că sa înțeles cu un funcționar, ca 
oarele sale libere să le întrebuințeze pentru traducerea legilor 

în limba română, pentru o anumită taxă de traducere. Omul 
și-a făcut datorinţa, a făcut traducerea, dar până astăzi aleargă 
cu rugări dela Pontius la Pilatus, pentruca să-și primească re- 
munerația meritată, dar nu o poate căpătă. Astfel se poate lăudă, 
că a ajuns să fie de silă creditorul statului, fără drept de a pre- 
tinde interese. Dacă guvernul nu se grăbeşte să aducă aşa nu- 
mitele convenţiuni internaționale la cunoştinţa cetăţenilor patriei, 
lucrul e de iertat. Dar ar trebui să ştie, că mare e deosebirea 
între lege şi lege. Sunt legi, a căror publicare nu poate fi amâ- 
nată nici pe un moment. Astfel, de exemplu, ca să nu amin- 
tesc altele, sunt legile de dare aduse în anul trecut, prin cari se 
impun cetățenilor sarcini noue, și încă sub greomântul pedepsei, 
anume, aşa, că dacă omul nu respectează legea, plătește 
amendă în bani. 

Aşa e, ca să nu amintesc altele, paragraful din legea tim- 
brelor, care se refere la anunţarea cazurilor de deces (lăsămân- 
tare). Aici antistia comunală e pedepsită cu amendă în bani, 
dacă nu le anunţă în anumită vreme. Astfel de legi guvernul 
ar fi dator să le publice numai decât, pentruca fiecare om să-și 
cunoască datorinţa. Știu eu foarte bine, onorată casă, că îi cade 
greu onoratei case când e vorba despre un astfel de obiect, şi eu 
am declarat deja, că nu vorbesc bucuros în chestia aceasta. 
Dar eu nu consider chestia de chestie de naţionalitate. Legea 
așa ordonează și interesul statului așa impune, ca fiecare cetă- 
țean al statului să cunoască legea numai decât după publicare. 
(Aprobări). Dar tocmai de ar fi obiectul acesta de natura, ca 
aducerea lui pe tapet să nu placă onoratei case, mă provoc la 
însuș dnul ministru de justiţie, că mi-am dat silința să regulez 
chestia în afară de casă. Mi-am luat adecă voe încă astăvară 
să-mi fac onorurile în persoană la dânsul în chestia aceasta, dar 
dupăce. rezultat nu pot vedeă până astăzi, am fost silit să iau 
cuvântul în dietă. 

Apelez deci la simţul de drept, la iubirea de dreptate a 
casei, și cred, că din considerare la conservarea demnității proprii 
mă va sprijini cu votul său, atunci când reclamez împlinirea 
legii. In speranţa, că nici răspunsul, nici rezultatul, nu mă va 
face să aştept mult, îmi iau voe a înaintă următoarea interpe- 
lare. (Cetește): 

«Având în vedere, că conform art. de lege III dela 1868 
§-ul 8 şi art. de lege 44 dela 1868 §-ul 1, legile imediat după 

publicarea lor trebue să fie editate în traducere autentică în 
limba fiecărei naţionalităţi din ţară, aduse la cunoștința publică 
şi trimise respectivelor municipii; şi 

având în vedere, că despre toate acestea e dator mini- 
steriul să se îngrijască : 

Dupăce contrar dispoziţiilor clare ale acestor legi, legile 
aduse la anii 1872 şi 1873, sancţionate și publicate, până acuma 
încă nu au îost editate în limba română, îmi iau voe a adresă 
întrebarile urmatoare onoratului domn ministru de justiție: 

1. E adevărat, că legile aduse în anii 1872 și 1873, sauc- 
ționate şi publicate deja, în limba româna încă nu au fost aduse 
până acuma la cunoștință publică, respective nu au fost editate? 

2. Daca da, cu ce-și poate justifică dnul ministru această 
întrelăsare de a-şi face datorința? Şi 

3. Are intențiunea să iee fără amânare dispoziţiile de lipsă, 
ca legile numite sa fie editate și în traducere română autentică» 2*) 


Prezidentul: Se va comunică interpelarea domnului 
ministru de justiție. 


Interpelarea deputatului V. Babeș. 


În ședința din 22 lanuarie 1874 deputatul român 
Vichentie Babeş a adresat ministrului de interne urmă- 
toarea interpelare, în chestia alegerii de deputat dietal 
în Panciova: 


«Onorată casă! Vreau să adresez dlui ministru de interne 
o întrebare cu privire la alegerea dela Panciova, (Să auzim!) şi 
mai ales cu privire la scandalele întâmplate acolo. (Voci: Voi 
ați făcut scandalul. Vă cunoaştem!) 

Interpelaţia mea e așazicând numai o completare a celei 
prezentate aici Sâmbăta trecută, și mai ales a răspunsului dlui 
ministru de interne. Sa spus, că fața cu cele petrecute acolo 
sa ordonat investigaţiune. (Voci: Foarte binel) Eu înca ţin că 
e cu cale. Dar totodată cuget, că e prea puţin. Eu doresc mai 
mult. (Voci: Şi noi! Trebue închișil) De aceea, cer atenţiunea. 
onoratei case! 

Onoratul domn ministru a înşirat în răspunsul său tot felul 
de denunţari în contra unui partid, şi anume, în contra parti- 


*) Din Ziarul Dietei de pe anii 1872-—-1875. 

dului sârbesc, ori naţional de acolo, a înșirat tot felul de cauze 
şi de date, şi încă de acelea, de cari eu cel puțin niciodată nu 
mă folosiam, pentrucă le țin de absurde. Așa între altele spuneă 
d ministru, că acolo s'ar fi dus și unul, ori mai mulţi deputaţi, 
dintre cari unul Sar fi girat de emisar împarătesc, (S'auzim!) 
şi că acela prin o astfel de apucătură a sedus poporul, l-a des- 
facut adecă din partidul guvernului. E drept, că dl ministru 
ma numit pe deputatul acela (Voci: Il cunoaștem!), dar foile gu- 
vernamentale l-au numit, şi adecă ziceau, că ar fi fost neînsem- 
nata mea persoană. (Voci: Așa e!) Prin aceasta mi-sa desco- 
perit însă o mare taină, pe care eu nu o puteam înțelege nici 
decât, adecă aceea, care a fost cauza, că eu cum am pus pi- 
ciorul în acel ţinut am și fost primit şi luat între arme? (Voci: 
Foarte bine!) Se poate, că a fost bine” și la locul său, dar eu 
nici nu am zis, că a fost răul Eu așadară numai decât am fost 
primit între arme şi pretutindenea mă încunjurară comisari de 
poliţie şi securitate. (Voci: Foarte bine!) Să fie aşa! Insă hodie 
mihi, cras tibi! 

Dar mi sa descoperit prin aceasta un arcan şi mai nestră- 
bătut pentru mine, întro întâmplare despre care aminteşte o 
alta foaie guvernamentală întro corespondenţă originală, adecă 
acela, că poporul numai decât a căzut în genunchi înaintea 
mea. Acuma înțeleg. D’apoi cum să nu cadă la pământ poporul 
român înaintea 'unui trimis al împăratului? De altcum eu nu 
ştiu nimica despre aceasta și marturisesc, că sunt scornituri 
foarte necălite. Mă mir numai de domnul ministru de interne, 
că nu a înțeles, cum o astfel de presupunere constitue cel mai 
eclatant testimoniu de paupertate chiar pentru guvern. Este cu- 
rată batjocură și testimoniu de paupertate a presupune numai, 
că e cu putință a desbină poporul de cătră regimul, care gu- 
vernează de opt ani și care dispune de toată puterea și auto- 
ritatea, și a face ca poporul să-l uite și să-l parăsască, îndatăce 
cineva, fie singur, fie prin altul, îi şoptește, ca el e trimis al 
împăratului | (Aprobări). 

De altmintrelea și o altă apariţiune întăreşte aceea ce 
spun și arată totodată cât de absurde sunt astfel de născociri. 
Se răspândise adecă ştirea, publicată și de foile de aici, că ale- 
gatorilor li sa interzis folosirea steagului negru-galbin. Partidul 
naţional a crezut că e așa, şi de aceea nici ma venit la locul de 
alegere cu astfel de ştindarde. Dar s'a prezentat la alegere cu 

steaguri negre-galbine partidul guvernamental. Şi crede doară 
onorata casă, că prin aceasta s'a putut atrage măcar un singur 
alegător din acel popor, ţinut de prost? Nu! Pentru dragul 
steagului negru-galbin nu a trecut din partidul național la ce- 
lalalt nici un singur alegător. Nu mai prind dei astfel de far- 
mece! 

Alta este deci realitatea. E aceea, că guvernul a păşit ca 
partid în acest ținut, și cu forța a cercat să-și creeze un partid 
guvernamental, acolo unde el nu existà, ci existà numai opo- 
zițiune. Dacă mar întrebă cineva, că de ce există acolo opo- 
ziție, i-aş răspunde simplu, că din acelaș motiv, din care și 
printre poporul maghiar e așa zicând pretutindenea mai numai 
opoziţie, și din acelaș, din care în Dunapatak și în Solnoc nu 
e nici pomană de partid guvernamental. Acesta e motivul și 
aici, şi de aceea, motivul nu trebue căutat altundeva. 

Eu nu o iau guvernului în nume de rău, că a încercat 
să-și creeze acolo partid. Dar vreau să se examineze, că ce 
mijloace a folosit guvernul pentru ajungerea scopului său? Gu- 
vernul a abuzat de autorităţile inferioare, întrebuințându-le la 
acte de corteșire, ba a mers și mai departe, angajând ca corteș 
și pe un cap bisericesc. Acesta însă a luat asupra sa corteşia 
numai sub anumite condițiuni, cari i-au şi fost acordate, cu 
toate că sunt de acelea, pe cari guvernul le reprobă aici în ca- 
meră, precum e: egala îndreptățire a naționalităților. 

S'a întâmplat însă și altceva. Acelaş cap bisericesc a adresat 
în acest act politic o pastorală tuturor comunelor bisericești, 
dar tot el ştiind, că aceasta nu va folosi nimica, şi cunoscând 
poporul, a prezentat lumii pe candidatul guvernului ca — opo- 
zițional, Din aceasta încă se vede, că guvernul ma putut contà 
acolo la vre-un razim de partid, şi că partidul guvernamental 
numai forțat puteă să fie creat. Dacă aveă guvernul prudența 
de a pune acolo un candidat moderat-opoziţional, puteă să stră- 
bată cu el, pe lângă delăturarea a orice fel de abuzuri. Guvernul 
însă a făcut contrarul, și încă în așa măsură, încât orice provo- 
care la lege eră zadarnică. Oricărui funcționar te adresai, îţi 
răspundeă, că el nu poate să procedeze după lege, deoarece 
are mandat pe care trebue să-l execute. 

Autorităţile politice excortau alegătorii și nu le permiteau 
să meargă la locul de alegere pe unde voiau ei, ci îi sileau 
şă meargă cu ele împreună, Dar pentru aceea votau totuș cu 

opoziția | Se spune, că eu aş fi abătut alegătorii! Dar cum se 
poate, când alegătorii cei mai mulți au venit la mine după vo- 
tare, şi așa eu nu am avut ocaziune, fiind împedecaf, să vor- 
besc cu ei înainte de alegere? De altă parte e drept, că au fost 
pe acolo corteși, corteşii guvernului, cari promiteau împrumu- 
turi de bani cu interese mici pe câte 10 ani și chiar și pămân- 
turi şi râturi. Toate acestea se pot documentă. (Contrazicere în 
dreapta), 

Onoratul domn ministru a vorbit și de alungări poliţiale. 
Relativ la acestea îmi voiu luă libertatea să-i prezint pe cale 
privată un proces verbal, din care se poate vedeă cum au fost 
acele alungări. Din toate se va vedeă, așa cred eu, că guvernul 
a procedat acolo ca partid, și anume, dl ministru de interne, 
ca cap de partid. lar cele ce ni le-a împărtășit aici guvernul, 
natural că încă ni le-a comunicat din punct de vedere de partid 
şi din patimă. Chiar de aceea, cred eu, că dacă e vorba de 
cercetare, să se facă aceasta din punctul de vedere al justiţiei 
și să fie delaturată orice suspiţiune, că Sar face din adins per- 
secuţiuni de partid. De aceea, nu poate fi permis să se reducă 
cercetarea numai asupra unei părți, nu este permis să fie gu- 
vernul şi acuzator și dispunator de cercetare, și poate chiar şi 
Judecător. Trebue să se ferească mult de așa ceva. De aceea, 
la acest punct se reduce interpelarea mea. Eu doresc, onorată 
casă, ca cercetarea să fie severă, dar să nu fie inchiziţiune spa- 
niolă, şi să nu purceadă din alt punct de vedere, decât din al 
lamurirei adevarului. Atunci se va vedeă, că toate împrejurările 
invocate pentru a se dovedi, că poporațiunea și agitatorii de 
acolo graviteaza în afară, nu folosesc nimica. Acolo nu e popor, 
care gravitează spre străinatate, ci toți gravitează încoace. Şi 
precum nu se poate spune despre poporul curat maghiar, că 
graviteaza în afară atunci când alege deputaţi opoziţionali, chiar 
așa, cred eu, că comite păcat patriotic acela, care acuză naţio- 
nalitațile în asemenea caz, că ar gravità în afară. Numai cât 
încep și națiunile nemaghiare, ce e drept, să vadă ce anomalie 
e aceea, când se susține aici un guvern despre care scriu foile 
în toate zilele că ruinează ţara și că ce fel de majoritate îl 
susține. 

Acesta e răul. Şi chiar de aceea rog pe onoratul domn 
ministru, şi peste tot întreaga majoritate, ca să se ferească de 
suspiţionari, căci suspiţiunea e sabie cu două tăișuri, care va- 

tămă şi pe celce o întrebuințează, prea de multeori, fără motiv, 
în mod imoral. Acum îmi iau libertatea a va ceti urmatoarea 
interpelație : 

Acuzarile ridicate pentru agitaţiuni nelegale la alegerea din 
Panciova fiind reciproce între ambele partide, cari au stat acolo 
faţă în faţa, și astfel cercetarea ordonată din partea onoratului 
domn ministru de interne, dacă este sa fie dreaptă şi scutită 
de patimă și de suspiţiune din spirit de partid, trebue să fie 
publică, neparțială și omnilaterala, întreb pe onoratul domn 
ministru : SE: 

Făcut-a, și daca a facut, ce fel de dispoziţiuni a făcut în 
această privința? Şi daca chiar a făcut, este dânsul aplecat a 
face acum, în mod suplinitor, dispoziţiunile necezare, pentruca 
cercetarea ce e de executat sa fie îndreptata în toate parţile, 
să fie neparțiala şi publică, ca așa sa se lamureasca pe deplin 
adevărul în ambele parți 22*) 


La finea şedinţei a răspuns ministrul de interne, 
contele Szapâry Gyula, la interpelare, negând cele afir- 
mate de deputatul Babeș şi promițând, că cercetarea 
ordonată va aveă de scop să constate numai adevărul. 
Mai mult însă decât a ordonat să se facă în chestia 
aceasta nu are de loc intențiunea să dispună a se face. 

Deputatul român Vichentie Babeș își face imediat 
observările asupra acestui răspuns ministerial, dupăcum 
urmează: 


La răspunsul dlui ministru de interne am de observat, 
întâi, că onoratul domn ministru, cât privește întrebarea mea în 
privința direcţiunii cercetarii dejà ordonate, a raspuns numai 
cu reducere la persoana mea, numai mie îmi da inviaţiuni, 
numai mie îmi rezerva dreptul, — pe când eu nu pentru mine 
am facut întrebarea, ci peste tot, pentru întreaga poporaţiune. 
Domnul ministru mie-mi arata calea, mie-mi spune, ce nu sta 
în voe a face, Dar să mă ierte dl ministru, eu voiu griji singur 
de dreptul meu! 

A binevoit dl ministru să atingă imparţialitatea cercetării și 
să ma încredințeze despre aceea, făcându-mi observaţie, ca nu 
aş fi îndreptaţit a mă îndoi despre aceasta. Dar nu aceasta eră 
întrebarea mea principala, ci eu ceream declaraţie dela mini- 


*) Din ziarul «A/bina , anul 1874 Nr, 4, 

stru, că fi-va cercetarea publica şi omnilaterală, ca să se extinda 
asupra ambelor partide, și asupra oricaruia în contra căruia 
Sar ridică plânsori şi acuze, cu un cuvânt, ca cercetarea sa nu 
se aplice numai întro parte, ci şi în ceealaltă. Şi eram mul- 
țamit, daca dl ministru mar fi liniştit în aceasta privinţă. 

Ce se ţine de celelalte reflexiuni ale dlui ministru, este greu 
a vorbi numai decât la toate. De aceea, mă voiu încercă a 
atinge numai unele, Onoratul domn ministru a reflectat pe la 
sfârşitul vorbirii sale la stindardul, care purtà marca principa- 
tului sârbesc. Foarte ma mir, că dl ministru de ce n'a spus în 
privința aceasta adevărul deplin, caci mar fi stricat nimica, ci 
ar fi constatat numai, că lucrul sta așa: Cam între o mie de 
steaguri, din ambele parți, între cari, în partea guvernamentală 
se aflau și de coloare neagră-galbina, în partea sârbă, dupăcum 
am înţeles din gura comitelui suprem, s'ar fi aflat în acea zi 
dimineaţa și un steag cu marca principatului Sârbiei, despre 
care spuneă comitele suprèm, că fiind acesta un scandal, a 
confişcat steagul, și eu i-am raspuns, ca bine a făcut. Barbatii 
de încredere sârbi cari erau de față au spus însă, că steagul 
acela nu eră nou, ci unul vechiu, pe care cineva l-a scos din 
nepricepere la lumină. Steagul acela e de pe vremea provizo- 
riatului, ori şi mai de demult, când, guvernul, cum se vede, 
eră mai tolerant faţă de naţionalitaţi decât cel de azi. 

Domnul ministru de interne a binevoit a luă foarte în nume 
de rău marca de pe acel steag, pe când marca nu e numai a 
unei fari străine. Poitiţi,.examinaţi istoria și vă veţi convinge, 
ca e vorba de un lucru de drept istoric, şi că marca aceea se 
afla până astazi și pe cârja patriarhului sârbesc. Nu voiu cer- 
cetă, daca este-cu cale aceasta ori nu, dar susțin, că din steagul 
acela nu se poate deduce, că poporul sârbesc gravitează în 
afară, ba nici aceea, ca steagul acela ar fi fost scos la lumină 
cu vre-o tendinţă. 

Vor fi greşit ceice au scos steagul, și organele guvernului 
au facut bine ca l-au confişcat, ceeace sa întâmplat numai 
decât, la începutul votarii. Dar aceea nu cred sa poata fi cu 
cale, ca dintro greșală atât de mica să se facă lucru mare, re- 
voltă, tradare de patrie. 

Domnul ministru susține toate ale sale combatute de mine. 
Dar cum le susține? Mi-am permis a spune, ca imediat cum 
am întrat în cercul Pancioyei mau încunjurat. cei înarmaţi. 

(Voci: Ce ai căutat acolo?) Nime nu mă poate mărgini în li- 
bertatea mea legală de cetațean, Cu scop rău mam mers acolo! 
(Voci: Ai mers să agitezi.) Da; să agitez în mod legal. Când 
am pașit deci în cerc, mă aşteptau dejă oamenii înarmaţi. Când 
am avut aşa dară timp să șoptesc cuiva, că eu aș fi trimisul 
împăratului? Apoi așa de prost ţineţi Dvoastră poporul acela, 
încât acela să nu ştie ca eu sunt din — opoziţiune? Eu cred 
că funcționarii vor îi raportat astfel de scornituri dlui ministru, 
în scopul, ca să-și scuze neputinţa, dupace ei vor fi promis, că 
vor scoate la cale alegerea candidatului guvernamenta), şi mai 
vârtos, că toți Românii vor fi în tabăra guvernului, ceeace nu 
sa adeverit. 

Cumcă pe mine miar fi alungat de pretutindenea, nu este 
adevărat. Adevarul e, că în Panciova au venit la locuința mea 
privată doi comisari, unul de poliţie, altul de siguritate, cari 
Sau încercat sa mă scoata de acolo, dar nici aceștia nu puteau 
sa-mi facă alta imputare, decât aceea, că prezența mėa influin- 
țează alegerea. 

Apoi mă rog. asta vă este constituţiunea şi libertatea pe 
care dl ministru promite a o apără? Astfel interpretaţi Dyoa- 
stră imunitatea deputatului ? 

Eu rog onorata casă, sa nu facem, conduși de patima de 
partid, din toate câte nu ne vin la socoteala, tradare de patrie, 
sa nu ne folosim de arme neloiale, unii în contra altora. Aceea 
ce am făcut eu, am facut în faţa lumii, şi am aratat din capul 
locului, tot ce am făcut, prin «Albina . M'am folosit de dreptul 
meu, între marginile legii, iar acest drept nime nu mi-l poate- 
denegà. 

Conced, că o inchizițiune spaniola poate să constate 
în contra mea câte de toate, dar o cercetare publică, dreaptă 
şi omnilaterala, despre aceasta pot încredințà pe dl ministru, 
nu mă va aflà vinovat nici decum. 

Cu raspunsul dlui ministru nu pot fi mulțämit, căci acela 
mistifică adevarul, iar întrebările principale nici nu le atinge. 
De aceea, cer ca interpelarea mea și raspunsul dlui ministru să 
se pună în discuţie».*) 

Prezidentul consultă casa, iar casa ia cu mare ma- 
joritate la cunoştinţă răspunsul ministrului de interne. 


*) Din ziarul Albina anul 1874, Nr. 4. 

Extradarea deputatului V. Babeș. 


În ședința din 26 lanuarie 1874 s'ă pus la ordinea 
zilei raportul comisiunii de imunitate în chestia extra- 
dării deputatului român Vichentie Babes, dat în judecată 
pentru articolul «Căfră Românii din granița militară , 
de cuprins agitatoric, apărut în numărul 64 dela 4 Sep- 
temvrie n. 1873 al ziarului <A/bina , redactat de Babeș. 
Comisiunea, prin raportorul Eötvös Károly, propune 
extradarea. 

A vorbit întâi deputatul Trifunat Alexandru, Sârb, 
și a făcut contrapropunere, ca extradarea să fie dene- 
gată. La cerere s'a cetit apoi în traducere maghiară ar- 
ticolul încriminat, apoi a vorbit deputatul român Par- 
teniu Cosma următoarele : 


«Onorată casa! Şi eu numai pe scurt vreau sa spun, că 
încă mai înainte voiam să iau cuvântul. Doriam adeca și eu 
aceea ce a spus dl deputat Paczolay, anume, sa va rog, ca do- 
cumentul acesta sa nu fie cetit (Ilaritate), pentrucă mărturisesc, 
că nici într'o privință nu vreau sa se provoace iritaţiune, şi 
eram convins, că cetirea articolului acestuia e oleu pe foc, şi 
de folosit totuş nu foloseşte nimica. Dar dupace s'a întâmplat 
lucrul, și articolul a fost cetit, îmi țin de datorinţă a declară, ca 
eu am fost prezent, când redactorul foii, acuzatul domn de. 
putat, Sa exprimat în Sibiiu, unde ne aflam amândoi la congres, 
în mod reprobător despre articolul acesta, imediat cum l-a cetit. 
Din raportul comisiunii de imunitate încă se vede, că dl deputat 
nu e autorul articolului, și că reproba expresiunile sale aspre. 
Declaraţia sa făcuta în privința aceasta se afla la acte, și eu, 
pentru a se îndreptă întrucâtva dispoziţia, şi pentruca să se as- 
culte şi partea ceealaltă, maş rugă să fie cetit și actul acesta . 
(Să auzim).*) 

Raportorul comisiunii de imunitate Eötvös Károly 
ceteşte declarația lui Vichentie Babeș din 11 Noemvrie 
1873, apoi vorbeşte deputatul român Mircea B. Stănescu 
următoarele: 


«Dupăcum Sa văzut din articolul încriminat cetit aici, precum 
şi din declaraţia acuzatului deputat și totodată redactor, eu cel 


*) Din Ziarul Dietei de pe anii 1872 1875. 

puţin așa constat, că în cazul de față există un fel de maltra- 
tare. Articolul încriminat s'a scris înainte de alegeri, deci în 
cazul cel mai raw poate fi considerat ca apucătura corteşască. 
Intrucât deci guvernul sa simţit ofensat pentru criticarea în felul 
acesta å ordinaţiunilor sale, sau a procedurei sale, se află în po- 
ziţie de a se apără cu aceleaş arme, deci pe cale dreaptă, ju- 
stificându-se cu ajutorul presei pe care o susține. Pentrucă, 
după parerea mea, cea mai dreaptă luptă e aceea, dacă scri- 
soarea se combate cu scrisoare, cuvintele cu cuvinte. Articolele 
apărute in presă, puteă deci să le combată tot prin presă, cu 
atât mai vârtos, că urmări rele articolul încriminat nu a avut. 
Eu numai acolo nu văd urma molestarii, unde articolul încri- 
minat a avut vreso urmare pagubitoare pentru unitatea statului, 
ori pentru pacea publică. Articolul acesta însă nu a avut astiel 
de efect, și sper, că nici un membru al onoratei case nu poate 
sa înşire un exemplu, că pentru acest articol împrocesuat s'a în- 
tâmplat, că a manifestat ori a conspirat vre-o grupare ori vresun 
individ în acel district în contra guvernului, în contra integri- 
tății țarii, ori în contra păcii publice existente. 

Dacă deci nu a avut nici o urmare, ca unul care politi- 
ceşte jju conţine făptuire punibilă, nici nu ar puteă să fie pe- 
depsit articolul, 

Și dacă totuş se intenţionează pedepsirea articolului, eu 
aceasta o fin de molestare. De altcum, onorata casa, dacă nu 
luăm lucrul ca molestare, dacă am zice, că în articolul încriminat 
cu adevărat se cuprinde făptuire punibilă, care apasă pe scrii- 
torul, respective, dupăce redactorul a primit asupra sa răspun- 
derea, pe redactorul, încă şi în cazul acesta aş fi silit să vor- 
besc şi să votez în contra propunerii comisiunei de imunitate. 
Pentrucă în înţelesul dreptului, orice justiție pedepsitoare, deci 
şi procedura în afaceri de presă, poate să aibă ca scop final 
numai îndreptarea, alta nimic, nimic, nici din punct de vedere 
moral, nici din cel social. Dar dl deputat Babeş în declarația 
ce ni s'a cetit spune, că în absenţa sa s'a scris articolul. Spune, 
că şi dânsul condamnă unele expresiuni exagerate, cari însă au 
rămas fara efect, cum am spus mai nainte, şi astfel ca şi cum 
regretă modul de scriere întrebuințat, făcând promisiune, că în- 
trucât îi stă în putință, va griji mai bine în viitor şi va mani- 
festă mai multă moderaţiune, căutând săxsși cruțe foaia de astiel 
de articole patimaşe. (Ilaritate). 

Asta în sine luat, onorată casă, ori din cari consideraţiuni 
luăm lucrul, arată o îndreptare a respectivului individ împro- 
cesuat. Acum, onorată casă, dacă el de buna voe, din îndemn 
bun promite îndreptare, de ce să mai fie trebuinţă, ca şi pe calea 
legii să fie făcut mai bun acela, care singur promite îndreptare ? 
lar dacă cu toate acestea, procedura penală se pune în curgere, 
atunci procedura -de pedepsire, respective procedura începută 
de presă nu mai are de scop îndreptarea, ci urmărirea și apă- 
sarea, ceeace însă nu se potriveşte cu cultura, cu umanitatea, 
cu intențţiunile secolului al XIX-lea. 

După acestea spuse în general îmi iau voe a atrage atențiunea 
onoratului guvern asupra unui lucru, anume, că dupăcum spune 
Macaulay, — poporul se poartă cu calmitate acolo, unde gu- 
vernul e liberal. Să binevoiască deci guvernul a fi de o pro- 
cedură liberala în toată privința, și eu sper, ca fiecare naţiona- 
litate din patria aceasta va gândi și va simți cu calmitate. Cu 
calmitate va apreciă intenţiunile și procedura guvernului, şi va 
fi cu alipire cătră țara aceasta, ca cătră patria ei proprie, în 
care caz apoi astfel de articole, reprobate și de redactor, nu 
vor mai apăreă nici în foi opoziţionale. Am spus>.*) 


Dintre deputații români mai vorbeşte A/exandru 
Roman următoarele: 


«Onorată casă! Știm foarte bine, că cu privire la proce- 
dura comisiunii de imunitate onorata casă încă de ani de zile . 
a stabilit anumite principii, pe cari eu le cunosc, și de astădată 
în nici un chip nu vreau să le atac. Nici molestare nu caut în 
părerea comisiunii de imunitate. Molestarea e de căutat în altă 
împrejurare, și această împrejurare îmi iau voe a o recomandă 
în atențiunea onoratei case. Articole de acest cuprins apar de 
multeori și în foile maghiare. (Aprobări pe bancile Croaților). 
Ca să nu fac amintire despre altele, ziarul «Reform» agitează 
în fiecare zi în contra Croaţiei, dar nu este caz să-i facă cineva 
proces, ci i-se răspunde cu dispreţ. Eu așa cred, că părerile 
politice nu pot fi răsturnate cu condamnări şi întemniţări, ci 
numai prin capacitare, iarăş pe calea presei, Imi pare rău de 
declaraţia condeputatului Huszâr, cu atât mai vârtos, că și dânsul 
e redactor al unei foi, care în continuu agiteaza în contra na- 
ționalităţilor. 


*) Din Ziarul Dietei de pe anii 1872—1875, 

Mai departe îmi iau voe să adaog, că eu procesele de 
presă întru adevăr nu le consider de altceva, decât de aceeace 
erau în evul mediu procesele intentate vrăjitoarelor, cari deci 
îşi greşesc scopul. Nu credeţi, vă rog, că astfel de retorsiuni 
îndreapta pe cineva, pentruca precum partidele, așa și singura- 
ticii, rămân credincioşi principiilor lor, şi astfel prin asemenea 
retorsiuni se ajunge tocmai contrarul dela aceeace se intenţio- 
nează, dupăce nu fiecine are firea aceea, de a se alătură numai 
decât la altă parere, și de a întră în altă tabără. Eu deci aşa 
cred, că mai cu scop ar fi procedura concilianta, și eu în înțe- 
lesul acesta, iar nu pentrucă aș aprobă articolul, votez în contra 
extradării».*) 

Mai vorbesc mulți, apoi la urmă spune deputatul 
român Parteniu Cosma următoarele : 


Regret foarte mult, că mam ajuns mai nainte la cuvânt, 
pentrucă atunci eră de prisos întrarea în meritul chestiunii ace- 
steia. Sunt împuternicit să declar în numele onoratului domn 
deputat, că dânsul nu află molestare în lucrul acesta, și anume 
de aceea, pentruca atunci când a fost urmarit cu procesul nu 
eră încă deputat. Și chiar și atunci, dupăcum a declarat, mar 
voi să se întârzie lucrul nici un ceas. Ca deputat însa a crezut, că 
făra învoirea camerii nu poate renunță la dreptul de imunitate .**) 


Casa decide exțradarea deputatului Babeș. 


Un proiect de rezoluţiune. 


In şedinţa din 7 Februarie 1874, fiind vorba să se 
cetească ori să nu se cetească un act, deputatul român 
Sigismund Borlea a vorbit următoarele: 


Eu aşa cred, că peste chestia aceasta am trecut, dupăce 
dl notar a început sa cetească. Cum putem să votăm acuma 
asupra întrebării, să se cetească ceva, ce sa şi început să fie 
cetit? Avem vreme. Și aşa nu avem alta de lucru. E tot una, 
daca se termină ședința cu o oară mai curând, ori mai târziu>.***) 


In ședința din 14 Februarie 1874 deputatul român 


Sigismund Borlea a prezentat apoi un proiect de rezo- 
luțiune, premers de vorbirea următoare: 


*) Din Ziarul Dietei de pe anii 1872—1875. 
**) Din Ziarul Dietei de pe anii 1872—1875. 
***) Din Ziarul Dietei de pe anii 1872—1875. 

«Onorată casă! S'a aflat de bine a se exmite o comisiune 
de 2t din sinul acestei adunări, pentru scopul de a deliberă 
asupra chestiunii, că ce fel de masuri şi reforme ar fi de lipsă 
spre a se face sa încete calamitatea şi încurcăturile din fara, 
atât în privința financiară, cât și administrativă, şi despre pare- 
rile sale să facă propuneri casei acesteia, în care comisiune sunt 
reprezentate toate partidele, numai așa numita partidă naţio- 
nală — nu. 

Daca calamitatea şi încurcăturile de astazi sunt apăsatoare 
pentru fiecare cetățean al patriei și în special pentru reprezen- 
tanţii țării, apoi de bună seamă că pentru deputaţii de naţiona- 
litate nemaghiară sunt înzecit de apăsătoare, pentrucă asupra 
acestora exerciază impresiune, nu numai starea tristă materială 
a ţării şi a poporului, ci şi defectele şi suferințele spirituale, adecă 
gravaminele naţionale, în mod dureros. (Mișcare). 

Deși cu părere de rău trebue să mă tem, că chiar și numai 
amintirea de plânsori şi de pretensiuni din partea popoarelor 
nemaghiare pe mulți îi va irită în timpul de faţă, totuș, fiind 
adevăr netăgăduit, că popoarele nemaghiare peste tat, dar în- 
deosebi Românii şi Sârbii sunt de firma credinţă, ca orice fel 
de măsuri şi de reforme ar fi să se întroducă, dacă nu vor fi 
luate în socotință și nu se împlinesc justele și echitabilele pre- 
tenziuni naţionale ale naţiunilor (O voce: Naţionalităţilor!) ne- 
maghiare, calamităţile și încurcăturile în ţara nu vor putea fi si- 
state. Deoarece şi eu, dar și mai mulți consoți de principii suntem 
de această convingere, şimţul datorinței patriotice ne îndeamnă, 
ca în interesul patriei să nu ne ascundem convingerea din fața 
casei. Venim deci să facem o propunere, cu privire la această 
chestiune. 

Noi, onorată casă, nu prescriem și nu pretindem nici 
un fel de concesiuni speciale, ci dorim numai simplu a re- 
comandă atențiunii onoratei case chestia aceasta, fară a cărei 
justă şi fericită deslegare patria noastră nu va puteă scăpă de 
vârtejul calamităţilor şi nemulțămirilor generale. Repetând deci, 
că facem acest pas numai îndemnați de simțul celei mai sfinte 
și sincere datorințe patriotice, precum şi a responzabilitaţii ce 
o avem, recomand acest proiect de rezoluţiune şi rog să fie 
cetit, tipărit şi apoi pus la ordinea zilei pentru a fi desbatut».*) 


*) Din „Albina“ anul 1874, Nrul 9, 

Notarul ceteşte proiectul de rezoluţiune. Erà ur- 
mătorul : 


Dupace onorata casă cu deciziunea din 22 Decemvrie 
1873 sub numarul 2768 a ales din sinul ei o comisiune de 21 
membri cu însarcinarea, ca în conțelegere cu ministeriul sa 
examineze, ce fel de măsuri şi reforme radicale ar fi de lipsă 
în scopul, ca să se poată mijloci regularea finanţelor şi resta- 
bilirea echilibrului în budgstul statului, fiind comisiunea cu o 
cale avizata, ca dupa vacanţele de Craciun sa se întruneasca 
numai decât și sa-şi facă raportul catra casa, astfel, ca ministeriul 
sa poata luă în consideraţie măsurile propuse prin comisiune 
încă în sesiunea aceasta și să se poata declară în fața casei, că 
ce fel de proiecte speciale de lege, ori de măsura administra- 
tivă crede că va puteă inițiă, pe temeiul propunerilor comi- 
siunii ? 

Dar fiindcă regularea tuturor ramilor de administraţie pu- 
blică, prin urmare și a justiției, și a instrucției, are influenţă de- 
cizatoare asupra trebuinţelor de stat, și în legatura cu aceasta 
asupra trebuințelor de întroducere a echilibrului în budgetul de 
stat, din punctul de vedere atât al punerii în lucrare cât și mai 
vârtos al finanţelor; 

Considerând ca limba este un element ezenţial, un mijlo- 
citor, ba chiar -promovator al administraţiei publice, și așa ți- 
nând în vedere axioma constituționalismului şi a adevaratei de- 
„mocraţii, după care puterea de stat e pentru popor şi funcţio- 
narii publici sunt pentru locuitorii țarii, urmează dela sine, ca 
o administraţie bună cere, ba pretinde chiar în mod imperios, 
ca mai vârtos în atingerile oficiale nemijlocite cu poporul or- 
ganele de stat să-și îndeplineasca agendele oficioase în limba 
poporaţiunii respective; 

Considerând, că din partea comunitaţilor, corporaţiunilot și 
cetățenilor de naţionalitate și limbă nemaghiară de atâteaori s'au 
ridicat deja plânsori însemnate şi întemeiate pentru defectele 
cele mari, precum și pentru neexecutarea şi chiar neexecutabi- 
litatea articolului de lege 44 dela 1868 despre egala îndreptă- 
tire naţionala, încât în Ungaria și Transilvania nemulțamirea co- 
mună a popoarelor nemaghiare sa manifestat în forma gene- 
rala și la tot cazul vrednică de atenţiune; 

Considerând, că satisfacerea și mulțamirea naționalităților 
nemaghiare în direcţiunea atinsă este o condiţie și un postulat 

fundamental pentru existența patriei comune şi pentru asigu- 
rarea demnitaţii sale, precum şi pentru susţinerea libertaţii con- 
stituționale, care condiţiune recunoscuta și împlinită fiind, în re- 
zultatul ei final ar ridică în mod însemnat aplecarea spre sacri- 
ficiu în toţi cetăţenii statului, prin ce apoi cu atât mai ușor s'ar 
ajunge restabilirea echilibrului în budget; 

Considerând mai departe şi împrejurarea, că confiniul 
militar unguresc a fost reîncorporat la patria mamă, ceeace face 
cu atât mai necesară şi mai neamânabilă reviziunea legii exi- 
stente de naţionalitaţi, deoarece pe deoparte reprezentanţii acelui 
ținut nu au participat la crearea acelei legi, deşi ea tae afund 
şi în raporturile acelui ținut, de altă parte aplicarea legii pentru 
limbă întimpină în acele părți diferite greutăţi şi pedeci, cari 
numai prin perfecționarea, ori largirea legii se pot delatură; 

Considerând în fine şi împrejurarea faptică, că precum 
ne-am convins din consultaţiunile de până acuma, date publi- 
cităţii, atât ale comisiunii de 21, cât şi ale subcomisiunii de 9 
exmisă din partea ei, la deliberarea asupra măsurilor şi refor- 
melor, cari stau în legatură strânsă cu chestiunea de naţionalitate, 
respective de limbă, până acuma de loc nu au fost atinse aceste 
interese, și prin urmare condiţiunile de împăciuire şi de satis- 
facere pe cale legislativa şi administrativă a poporaţiunii de na- 
ționalitate nemaghiară din patrie până acuma de loc nu au fost 
luate în combinaţiune, şi nici nu este speranţă sa fie luate: 

Subscrişii reprezentanţi ai poporului recomanda, ca ono. 
rata casă să binevoiască a decide: Comisiunea de 21 exmisă 
din partea casei în şedinţa dela 29 Decemvrie anul trecut ul- 
terior este avizată a nizui, ca de aci încolo, în conţelegere 
cu ministeriul, sa examineze cu deamănuntul condiţiunile de 
împăciuire şi de mulțamire ale poporațiunii nemaghiare din 
patrie în privinţa naţionalitaţii, limbei şi culturei, sa sistemizeze 
dispoziţiunile cuvenite despre măsura şi modul în care ar îi a 
se consideră şi realiză acelea, şi prin urmare şi în privinţa aceasta 
să înainteze raport detaiat casei. Budapesta, în 14 Februarie 
1874. Sigismund Borlea m. p. Alexandru Mocsonyi m. p. Par- 
teniu Cosma m. p. Mircea B. Stănescu m. p. Alex. Trifunaţ 
m. p. Svetozar Miletici m. p. Antoniu Mocsonyi m. p. Lazar 
Costici m. p. Vichentie Babeş m. p. Alexandru Roman m. p.>*) 


*) Din ziarul Albina , anul 1874 Nr. 10. 

Prezidentul enunţă, că proiectul de rezoluțiune se 
va “ue împărți între deputaţi, și la timpul său va fi 
pus la ordinea zilei. 


Abuzurile dela Panciova. 


În şedinţa din 21 Februarie 1874 deputatul naţio- 
nalist sârb Lazar Costici, după o întroducere mai lungă, 
a prezentat un proiect de rezoluţiune, subscris de de- 
putaţii din cercurile electorale grăniţărești, Lazar Costici, 
Traian Doda şi Vichentie Babeș, în care sunt înşirate 
date şi dovezi despre abuzurile comise din partea func- 
ționarilor publici în cercul electoral al Panciovei cu oca- 
ziunea alegerii de deputat, și pe baza dovezilor se cere, 
ca să îndrume casa pe ministrul de jul și pe cel 
de interne să extindă cercetarea ordonată deja și asupra 
funcționarilor administrativi, precum și asupra biroului 
de alegere, peste tot asupra partizanilor guvernului, cari 
au abuzat de puterea lor cu ocaziunea aceasta și s'au 
făcut vinovaţi de multe ilegalităţi, iar despre măsurile 
luate din partea ministrilor în direcţia aceasta să se facă 
raport amănunţit casei în timpul cel mai scurt. 

Prezidentul enunţă, că se va tipări şi la timpul său 
va fi pus la ordinea zilei. 


O rugare în chestia disolvării dietei. 


Urmând la ordinea zilei rugarea cercului electoral 
al Medieșului, de înţelesul, ca dieta să ceară dela Maj. 
Sa să o disoalve, dupăce nu reprezintă majoritatea ade- 
vărată a naţiunii, ia cuvântul deputatul român Sigismund 
Borlea și vorbește următoarele: 


«Onorată casă! Mă mir... (Voci: Să abstai!) Nu abstau, oricât 
de mult să strigați. Mă mir, că unul dintre condeputaţii nostri 
a devenit atât de iritat, încât a folosit, după părerea mea, o ex- 
presiune foarte neparlamentară. Ma mir cu atât mai vârtos, că 
dupăcum își vor aduce mai mulți aminte, la 1872, dupăce au 
fost terminate alegerile, — adevărat, că atunci domnul deputat 
nu eră ales de deputat, — foaia d-sale, ziarul <E/lenâr», a fost 
care mai întâi a spus și a argumentat, că alegerile acelea, pe 
baza carora ne aflam aici, au fost alegeri imorale și nelegale, și 

astfel el însuș a declarat în foaia sa dieta actuală de nelegală, 
prin urmare vrednică de disolvare. (Csernâtony Lajos: Nu e 
adevărat!) Ba e adevărat. Mai multe foi au reprodus articolele 
scrise în privinţa aceasta, și eu așa cred, că dacă atunci nu a 
fost impertinență a se scrie, că dupăce alegerile dietale au fost 
nelegale, dieta îjjcă e nelegală şi trebue disolvată, e întru adevăr 
curios a zice acum, că e impertinență, dacă comunele, cari au 
acceptat părerile sale de atunci, vin acum şi cer dizolvarea dietei. 
Dar eu încă sunt de părerea, ca dieta e de lipsă să fie disol- 
vată, pentrucă e de netăgăduit, că suferim de un rău imoral. 
(Ilaritate). 

Guvernul, dupăce a văzut, că în continuu i-se clatină po- 
ziţia, şi a format o armă puternică în detrimentul naționalităților 
nemaghiare, pentruca să se poată susțineă, anume, a suspiţionat 
naţionalităţile, cum e obiceiul a fi numite, în diferite. moduri în 
faţa ţării, şi pentruca să-și ajungă mai bine scopul, aşanumita 
lege de naţionalităţi, care ma fost adusă cu voința noastră, adecă 
puţinii paragrafi din ea, cari puteau fi de folos naționalităților 
nemaghiare, i-a explicat altfel, în contra naționalităților, şi astfel 
a nimicit și acel puţin favor ce-l aveau, Prin aceasta a vătămat 
naţionalităţile nemaghiare în mai multe drepturi ale lor. Prin 
aceasta ne-a cauzat nouă mare durere, și ştiind bine, că muni- 
cipiile în cari Sau întâmplat aceste vătămări se vor tângui, ori 
apoi vor face interpelări prin deputaţii lor, un membru al gu- 
vernului s'a sculat şi un paragraf al legii l-a explicat altcum, cu 
niște fraze mari, și l-a aplicat în contra naționalităților nema- 
ghiare. Şi atunci îracţiunile cele multe de aici, cari sunt atâtea 
câţi deputaţi sunt, au voit toate să se supraliciteze în apăsarea 
naționalităților, şi aprobând procedura ilegală a guvernului, prin 
aceasta au întărit de nou pe o vreme oarecare poziţia clătină- 
toare a ministerului, 

Tot aşa şi dl deputat Pulszky Ferencz, care întru atâta şi-a 
uitat de sine, încât în loc de argumente, calculând la efect, a 
folosit nebazata și vătămătoarea expresiune, că naţionalitățile 
vorbesc de rău și atacă țara. (O voce: Așa el) Aşa e? Daţi 
dovezi, și nu veniţi totdeauna cu suspiționări fără bază și ridi- 
cole. Dealtcum nu mă mir, că şi din partea aceasta suntem 
suspiționaţi, pentrucă eu recunosc și pot să spun, că fiecare partid 
supralicitează când e să fim noi suspiţionaţi, pentru a se pre- 
zentă pe sine ca guvernamentabil. Chiar astăzi aduce «Magyar 


18° 

Ujság» un articol în care se spune, că deputaţii naționaliști la 
nici un caz nu aparțin partidului patruzecișioptist. Dar noi nici 
nu am spus, că ne ţinem de acest partid, și asta nu e alta, decât 
licitaţie din partea partidului 48, ca în zilele acestea critice să 
poată ţineă concurenţa cu celelalte partide în suspiționarea noa- 
stră, şi tocmai aceasta ilustrează situaţia critică actuală. Cum 
spuneam deci, alegerile sau făcut pe cale ilegala şi imorală, şi 
astfel e natural, că o procedură ilegală şi imorală a trebuit să 
aibă astfel de consecvenţe. Pentrucă înzadar, cum e temelia, 
așa are să fie și edificiul. Pe baza aceasta deci şi eu ţin de 
necesară dizolvarea dietei şi sprijinesc propunerea lui Solymosy>.*) 


La votare se primește propunerea comisiunii peti- 
ţionare, ca rugarea să fie respinsă. 
* 


În ședința din 26 Februarie 1874 deputatul român 
Vichentie Babeş a prezentat rugarea lui Marin Pișlea 
din Bozovici, în chestia unei pretensiuni faţă de erarul 
militar. Se predă comisiunii petiționare. 

În şedinţa din 28 Februarie 1874 deputatul român 
Sigismund Borlea rosteşte vorbirea următoare : 


«Onorată casă! Dupăce proiectul de rezoluţiune prezentat 
de mine și mai mulţi consoţi în 14 luna curentă e tipărit şi îm- 
părțit, rog să fie pus pentru şedinţa proximă la ordinea zilei. 
În privinţa aceasta am onoare a face o propunere. (Notarul ce- 
teşte propunerea): Prezidentul casei se provoacă, ca în chestia 
îndrumării ce e de dat comisiunei de 21, proiectul de rezolu- 
țiune prezentat din partea lui Sigismund Borlea și mai mulți con- 
soți de principii în 14 luna curentă să-l pună la ordinea zilei 
în şedinţa proximă, pentru a fi desbătut>.**) 

Prezidentul consultă casa, iar cása respinge propu- 
nerea deputatului Borlea. 


În ședința din 23 Martie 1874 sa prezentat dietei 
ministeriul Bi/f0, care eră compus astfel: Prezident Bitto 
István, finanțe Ghyczy Kálmán, comerciu Bartal György, 
interne conte Szapáry Gyula, culte şi instrucție Trefort 


*) Din Ziarul Dietei de pe anii 1872—1875. 
**) Din Ziarul Dietei de pe anii 1872 1875. 

Agoston, justiție Pauler Tivadar, honvezime Szende Bela, 
pe lângă M. Sa baron Wenkheim Bela, pentru Croaţia 
Pejacsevich. 

În ședința din 24 Martie 1874 deputatul român 
Mircea B. Stănescu a vorbit următoarele: 


«Onorată tasă| De câteva luni am făcut constatarea, că la 
poziţia a noua din raportul comisiunii economice votăm suma de 
1000 fl. pentru cheltuieli neprevăzute. Rog pe onoratul domn 
prezident să binevoiască a dispune, ca din suma aceasta cel 
puțin să se încalzească aici, pentrucă și adineoară, când a vorbit 
stimatul domn ministru de finanţe, a fost conturbat de tușitul 
celor mai mulți membri ai camerei». (Ilaritate).*) 


În şedinţa din 18 Aprilie 1874 deputatul român 
Mihail Beșan a prezentat cu puţine cuvinte raportul 
comisiunii de imunitate în chestia extradării deputatului 
Becze Antal, urmărit din partea justiţiei, şi a cerut să 
fie tipărit, împărţit între deputaţi, apoi pus la ordinea zilei. 

Prezidentul enunţă, că așa se va procedă. 


Retragerea deputatului Alexandru Mocsonyi. 


La începutul anului 1874 înmulţindu-se numărul 
deputaţilor naționaliști din dieta ţării cu patru, Vichentie 
Babeş, ales în cercul Biserica-Albă, Traian Doda, ales 
în Caransebeș, Dr. Mihail Polit, ales în Panciova şi 
Dr. Lazar Costici, ales în Titel, clubul deputaţilor na- 
ționaliști a început să desvoalte o activitate mai inten- 
sivă. Se țineau conferințe dese la club, consultându-se 
deputaţii români şi sârbi totdeauna în mod prealabil şi 
serios despre pașii ce sunt de intreprins în interesul 
popoarelor reprezentate de dânșii. Când erau puse la 
ordinea zilei chestii însemnate, ori se intenționă a se 
intreprinde vre-un pas însemnat în chestia națională, se 
chemau la consultare și deputaţii români și sârbi apar- 
ținători partidului guvernamental, pentruca împreună să 
chibzuiască toți, că ce e bine și folositor popoarelor 
din sânul cărora au eșit și pe cari le reprezintă în dietă. 


*) Din Ziarul Dietei de pe anii 1872—1875. 

Natural, că în luptă deschisă pentru chestia naţio- 
nală deputaţii guvernamentali nu puteau să între, dar 
vre-o idee bună vor îi dat și ei în discuţiunile avute 
cu colegii lor naționaliști. Legaţi fiind prin disciplina de 
partid, odată ei au declarat pe față întrun răspuns dat 
în scris, că câtă vreme chestia de naţionalitate iritează 
pe Maghiari, și nu sunt prospecte, ca o păşire chiar 
solidară a tuturor Românilor și Sârbilor din dietă, fără 
deosebire de partid, să fie încoronată de succes, ei nu 
se pot angajă să sprijinească nici o acțiune pronunțată 
naționalistă. 

Intre membrii clubului naționalist nu domneă însă 
cea mai bună armonie, fapt despre care dovedește îm- 
prejurarea, că câte odată polemizau ei unii cu alții în 
dietă, ori sprijineau unii o propunere, alții alta, în loc 
să fi mers solidari pe o singură cale, aprobând și spri- 
jinind o singură ae 

Incolo și-a făcut fiecare datorința, dupăcum a putut 
și cum i-au permis puterile, cei cunoscători de legi și 
de dreptul public al ţării, apoi de limba maghiară, în 
dietă, alţii, ca generalul Traian Doda, pe altă cale. 
Acesta, obicinuit cu disciplina militară şi cu încrederea 
cătră Monarh, totdeauna când aveă ceva pe inimă se 
adresă Domnitorului. Şi mergeă la Împăratul și Regele- 
totdeauna cu mâna plină de plânsori și de rugări de 
ale poporului din graniță. Mai ales în chestia pădurilor 
din graniță s'a întrepus generalul Doda de repeţite-ori, 
exoperând dela Maiestatea Sa multe favoruri. 

In una din conferenţele deputaţilor naționaliști se 
lansase ideea compunerii unui program naţional pe sama 
partidului a nt opozițional din Ungaria, cu a cărui 
textuare au fost încredințați deputații Parteniu Cosma 
și Dr. Costici. 

Un efect deprimător pentru toți a avut însă hotă- 
rrea luată din partea deputatului Dr. Alexandru Mo- 
csonyi de a-şi depune mandatul și a eşi din dietă, hotă- 
rîre dela care nu l-a putut abate nime, nici dintre de- 
putaţi, nici dintre stimătorii cei mulți și cu trecere din 
afară de dietă ai acestui luminat bărbat al neamului ro- 
mânesc, 

In ședința din 18 Aprilie 1874 prezidentul camerei 
ungare a primit dela Dr. Alexandru Mocsonyi urmă- 
toarea scrisoare: 

«Preaonorată casă! Imprejurarile nu-mi mai permit, ca şi 
mai departe să corespund datorințelor mele de reprezentant, 
așa cum aş dori eu şi cum alegătorii mei cu drept ar putea 
pretinde, din care motiv prin aceasta renunţ la mandatul meu 
dietal. Budapesta, 18 Aprilie 1874. Alexandru Mocsonyi m. p.» 


Motivele cari au îndemnat pe A/exandru Mocsonyi 
să facă acest pas erau de ordine mai înaltă, și nu toți 
au fost în stare să le înțeleagă și aprecieze după merit. 
Tot în 18 Aprilie 1874 Alexandru Mocsonyi a adresat 
şi alegătorilor săi din cercul electoral al Radnei, comi- 
tatul Aradului, scrisoarea următoare: 

«Onoraţi alegători! Imprejurările ne mai iertându-mi să-mi 
împlinesc datorința de deputat în măsura cum eu aș dori și 
cum Dvoastră cu drept puteţi să pretindeţi, din această cauză 
astazi am renunțat la mandatul meu de deputat dietal. Când vin 
cu toată onoarea a vă aduce aceasta la cunoştinţă, în scopul de 
a preveni posibilele interpretaţiuni false, aflu de lipsă cu o cale 
a declară, ca prin aceasta retragere a mea mam încetat a țineă 
la principiile politice pe lângă cari până acuma, după mărgi- 
nitele mele puteri, am luptat, ci rămân și mai departe aderentul 
acelui partid, al cărui membru am avut norocirea de a îi până 
acuma. Spiritul naţional al Dvoastre, onoraţi alegători, însoţit de 
un sincer patriotism, precum şi firmitatea dovedită de Dvoastră 
până acuma în lupta constituțională îmi sunt spre liniştire în 
privința, că partidul nostru naţional prin pasul meu nu va suferi 
scădere, fiind eu de firma convingere, că Dvoastră şi la noua 
alegere ce va urmă, ca- totdeauna dela 1861 încoace, veţi afirmă 
dreptul de alegere numai în folosul partidului naţional. Când 
în această bună speranța mă despart de Dvoastră, încă odată 
vă exprim adânc simţita mea mulțămită pentru încrederea mult 
preţuită ce mi-aţi manifestat-o, și vă rog să fiți încredințaţi, că 
faţă de preastimaţii locuitori ai cercului Radna eu pururea voiu 
nutri cele mai dulci sentimente de recunoştinţă. Cu cea mai 
sinceră stimă, Pesta, 18 Aprilie 1874. Alexandru Mocsonyi m, p.»*) 


*) Din ziarul Albina , anul 1874, Nr. 27, 

Într'un răspuns dat inteligenţei române din Braşov, 
care-l rugase să renunţe la intențiunea de a-și depune 
mandatul, Alexandru Mocsonyi a declarat, că la facerea 
pasului acestuia nu a fost condus de motive mărunte, și 
pasul său nici nu poate aveă înțelesul, că ar voi să se sub- 
tragă dela «<onorificul oficiu din serviciul națiunei, căreia 
țin de cea mai serioasă datorinţă a mea a folosi pretutin- 
denea, unde numai este cu putință. Nutresc însă firma 
convingere, că între împrejurările existente rămânerea 
mea mai departe în dietă este fără nici un scop. Deci 
prin retragerea mea cauza cea sfântă a noastră nici nu 
va suferi câi de puţin». 

In alt răspuns, adresat protopresbiterului Zoan Me 
fianu (ajuns în urmă Arhiepiscop și Mitropolit) din Zer- 
nești, asemenea declarase, că «rămânerea mea mai de- 
parte în dietă, faţă de fluctuațiunea politică, care a cu- 

rins astăzi pe toți factorii decizători, a devenit curat 
ără nici o valoare». 

Alegătorii cercului Radna s'au ocupat la început cu 
tele de a candidă și a alege de nou pe A/exandru 

ocsonyi de deputat al lor, dar dupăce li s'a dat asigurarea, 
că cu nici un preț Mocsonyi nu mai vreă să între în 
dietă, au renunţat la ideea aceasta și și-au pus alt can- 
didat. In scopul lămurirei opiniunei publice române apoi 
ziarul «Albina» a adus în numărul 30 din anul 1874 
următorul comunicat despre eșirea lui Alexandru Mo- 
csonyi din dietă: 

«Când la anul 1866, junele A/exandru Mocsonyi, abiă de 
24 de ani, a întrat în dieta Ungariei, a întrat în cea mai bună 
şi firmă credință, că aci vocea adevărului, cu demnitate şi pro- 
funditate apărat, vocea sublimelor îdei de drept, de morala și 
de patrie, vocea franchețţii și a lealitaţii, va fi ascultata cu plă- 
cere şi va află răsunet și recunoștință. In aceasta sacră credință 
şi speranţă, junele de sentimente şi idei vergure, plin de sacrul 
foc a tot ce se zice înalt și nobil în vieața publică, înzestrat 
cu cele mai frumoase ştiinţe şi principii, a pașit pe cariera par- 
lamentară, şi cine nu-și aduce aminte, cum pășirea sa în cele 
mai grele chestiuni a frapat prin strălucita elocvenţă și profun- 
dele cunoștințe. Cei mai aprigi contrari ai nostri au trebuit să 
recunoască superioritatea spirituală extraordinară a tinărului 

bărbat român. Renumele și complimentele personale mau lipsit. 
Insă pentru marea, pentru sacra cauză națională, în al cărei 
interes Alexandru Mocsonyi a făcut grele studii și a primit 
greaua sarcină de deputat, ma urmat nici cel mai mic folos. 
Cuvintele și argumentele sale cele de adâncă convingere domnii 
stăpânitori şi decizători le-au ascultat cu atenţiune, dar îndată 
le-au scuturat de pe ei cu dispreț..,.. Astfel mereu bărbatul 
nostru s'a convins, că în dieta ungurească vocea inimei curate 
și a minţii sănătoase și drepte nu este acasă. Astfel dânsul 
mereu s'a văzut înşelat în buna sa credință şi speranță. Astfel 
desamăgirea a urmat, mai vârtos dupăce mai făcu și experiența, 
că aci nici chiar conceptele de onoare nu se iau tocmai scru- 
pulos, iar realul şi solidul de-adreptul se desconsideră. 

Astfel mereu în sufletul cel înflăcărat pentru adevăr şi 
dreptate, pentru patrie, popor şi umanitate, s'a născut n6încre- 
dere și înstrăinare, neîncredere în sinceritatea și soliditatea li- 
beralismului şi patriotismului celor dela putere, şi înstrăinare de 
cătră un parlament, devenit în faptă unealta unei clice. Odată 
aci ajuns, bărbatul nostru nu mai puteă nici cugetă serios la 
luptă şi învingere prin forțe morale și spirituale în o astfel de 
dietă. Ei bine, a fost falsă această experiență a sa? Aceasta 
nime nu o poate afirmă. lar dacă experienţa a fost, — dupăcum 
a fost, — reală, atunci ce mai aveă să caute un Alexandru Mo- 
csonyi în o astfel de dieta? Să-și peardă timpul folosibil prea 
bine pentru multe alte scopuri? Ori să se facă de râs predi- 
când surzilor? ,.... Acestea ar fi sub demnitatea unui Alexandru 
Mocsonyi |. . .» 


Judecând lucrul după situaţia politică de atunci, 
cred că nu greşesc dacă susțin, că la eșirea lui A/e- 
xandru Mocsonyi din parlament a contribuit foarte mult 
și slăbiciunea noastră proprie, a Românilor din statul 
ungar, cari din ciclu în ciclu tot mai puţini deputaţi na- 
ționali au putut trimite în dietă, trimițând în schimb și 
de aceia, cari numai neamului românesc nu au făcut 
servicii ca membri ai dietei. 

Comitetul central al reuniunei politice naţionale a 
tuturor Românilor din comitatul Aradului a trimis lui 
Alexandru Mocsonyi următoarea adresă: 


«Comitetul central al reuniunei politice a tuturor Româ- 
nilor din comitatul Aradului, în ședința extraordinară din 10 

Maiu n. c. luând cu părere de rău cunoştinţă despre abzicerea 
Dvoastre de deputat al cercului Radna, a decis în unanimitate 
a vă exprimă prin noi recunoştinţă şi mulțămită pentru ţinuta 
și zelul Dvoastre pe terenul politic naţional întru apărarea ìn- 
tereselor noastre politice-naţionale, şi totodată dorința și spe- 
ranța, că cât mai curând vă vom vedeă în nouă activitate pe 
acel teren, spre bucuria şi folosul iubitei noastre naţiuni. Când 
avem onoare a vă aduce aceasta la cunoștință, vă rugăm să 
primiți şi din a noastră parte asigurarea deosebitei noastre 
stime. Arad în 17 Maiu 1874. Demetriu Bonciu, preşedinte, F. 
H. Longin, notar».*) 


La noua alegere deputat în Radna a fost ales Zoan 
Popoviciu- Desseanul. 


Legea notarilor publici. 


În şedinţa din 21 Aprilie 1874 terminându-se dis- 
cuția generală asupra proiectului de lege despre rofarii 
publici regești, s'a început discuţia pe articole. La para- 
graful 2 a luat cuvântul deputatul român Mihail Beșan 
și a vorbit următoarele: 


«Onorată cameră! La $-ul 2 al proiectului de lege voiam 
să înaintez și eu o modificare. In credința, că dl deputat ante- 
vorbitor va vorbi în asemenea înțeles, am fost aplecat să renunţ 
la modificare. Dar am văzut, că dânsul a făcut o modificare cu 
totul de alt înțeles, prin urmare îmi iau voe să înaintez din 
partea mea o propunere de alt cuprins, şi anume, ca notarul 
public să fie dator să cunoască pe lângă limba oficioasă a sta- 
tului încă şi limba în general usuată în cercul său. (Aprobări). 

Onorată casă! Când îmi iau îndrăsneala a ridică cuvântul 
la §-ul acesta şi a recomandă. onoratei case modificarea spre 
primire, îmi țin de datorinţă înainte de toate să declar, că eu 
prin înaintarea acestei modificări nici pe departe nu vreau să 
provoc discuție aşa numită naționalistă, pentrucă nu aparţin 
acelora, cari orice chestie de pe tapet, ba până chiar şi golă- 
tatea din vistieria statului sunt în stare a o aduce în legătură 
cu chestia de naţionalitate, ci pentrucă ţin, că chestia aceasta e 
cu mult mai însemnată și vrednică de o aprofundare mai se- 
rioasă, decât să poată fi atinsă acuși-acuși în casă, și pentru 


*) Din ziarul «Albina» anul 1874, 

a cărei specială reprezentare unii pretind a aveà privilegii spe- 
ciale. Eu deci, onorată casă, nu pentru aceea fac modificarea, 
pentrucă aș fi de părerea, că aceasta ar fi o cerinţă, ori poate 
urmare directă a legii de naţionalităţi, ci convins fiind, că fără 
modificarea aceasta legea despre notarii publici va fi lipsită de 
o condiţie a executabilităţii ei practice, și pentrucă fără de 
aceasta legea nu va corespunde nici odată trebuinţelor practice 
ale vieții. 

Notariatul public, onorată casă, cu toate că e declarat de 
instituțiune de stat, nu e totuş oficiu de stat, dupăce notarul 
public nu se împartășește de favorurile şi binefacerile garantate 
din partea statului. E un organ al cetăţenilor de stat, cu inter- 
venirea și ajutorul căruia cetăţenii de stat îşi regulează cu per- 
fectă siguranță afacerile lor particulare între marginile legii, şi 
prin urmare, onorată casă, notarul public nu e alta, decât con- 
silierul de drept (jurisconsultul) al cetăţenilor de stat, ori, dacă pot 
să folosesc expresiunea aceasta, servitorul autentic, cu care stau 
în continuă coatingere cetăţenii, în raporturile lor zilnice de 
drept. E necesar deci, ca notarul public să cunoască și limba 
aceea, în care pot să se înțeleagă între sine cetăţenii de stat 
din cercul său. Dacă se întâmplă contrarul, onorată casă, anume, 
dacă nu se primeşte modificarea aceasta, atunci sunt convins, 
că se va întâmplă cazul curios, că legea aceasta va aveă efica- 
citate și va. puteă fi pusă de fapt în vigoare numai în acele 
părţi ale ţării, în cari cetățenii de stat cunosc limba oficioasă a 
statului, pe când pe alte locuri ea rămâne literă moartă. 

Ţin că e destul de mare nefericirea, onorată casă, că în 
Ungaria unitară nu avem nici astăzi legi, cari deopotrivă să de- 
oblige pe toți cetăţenii de stat. Alte legi sunt în fostul Ardeal, 
altele în confiniul militar, şi altele în Ungaria luată în sens mai 
strict. Să înmulțim oare anomalia aceasta încă cu o lege, care 
ar îi pusă în vigoare numai într'o anumită parte a ţării? Cu o 
lege, care pe unele locuri va aduce binecuvântare cu privire la 
ridicarea industriei, comerciului și a creditului public, precum 
și cu, privire la sistarea proceselor costisitoare, iar pe alte locuri 
va rămâneă numai literă moartă? Eu așa cred, că proiectul de 
lege nu poate să aibă un astfel de scop. 

Onorată casă! Ar îi timpul, ca națiunea înțelegându-și ne- 
cezitățile vieţii să aducă legi practice, corespunzătoare acesteia. 
Strămoșii noștri nu au călărit pe băţul de alun al teoriilor înalte, 

cum fac mulţi în zilele de astăzi, ci au descălecat pe câmpul 
vieţii practice şi l-au cultivat cu destul succes, totdeauna când 
le-au permis gravaminele imens de multe și alte pertractări de 
drept public. Dacă aruncam privire asupra tuturor legilor noa- 
stre vom află, că ele sunt bazate pe trebuinţele vieţii practice. 
Nu zic, onorata casă, că strămoșii nostri sar fi îngrădit cu zi- 
duri chinezești faţă de instituţiunile. folositoare și oportune ivite 
în străinătate, căci le-au urmărit cu atenţiune și le-au încetățenit 
și la noi, dar așa cum cereau raporturile dela noi. De ce să 
nu facem așa și cu proiectul acesta de lege, care e de obște 
cunoscut, că nu intenționează să încetaţenească o instituție din 
patrie. Intreaga lege, ori cea mai mare parte a ei, e traducerea 
fidelă a legii din Austria despre notarii publici. S'a eliminat din 
ea însă dispoziţia practică, după care notarul public, pe lângă 
limba oficioasă de stat, e dator să cunoască și limba ținutului 
respectiv, 

Incă una îmi iau voe a observă, onorată casă. Dacă ar fi 
cineva în stare să mă convingă, că în urma modificării mele 
legea aceasta ar fi neexecutabilă, ori că prin aceasta aparţinerea 
la olaltă a cetăţenilor de stat ar fi atinsă ori periclitată, pot asi- 
gură onorata casă, că aș fi primul, care ar respinge modificarea. 
Dar tocmai pentrucă sunt convins despre contrarul, și cred că 
politician serios nici nu poate să afirme așa ceva, de nou îmi 
iau voe să recomand modificarea, aceasta în atenţiunea onoratei 
case». (Aprobări).*) 


Notarul (ceteşte propunerea): In §-ul 2, şirul al 
4-lea după cuvântul acesta «limba sfatului» să se mai 
pună «și limba folosită în respectivul cerc de notariat pu- 
blic». 

Vorbeşte deputatul român Demetriu Bonciu urmă- 
toarele: 


«Şi eu aveam intențiunea să fac o modificare de asemenea 
cuprins, dar dupăce mult stimatul domn deputat antevorbitor a 
prezentat o modificare de acest cuprins, iau cuvântul numai 
pentru a i-o sprijini. Inainte de a o face însă aceasta, să-mi per- 
mită onorata casă, ca la cele spuse de stimatul antevorbitor 
Kapp Gustav să tac o scurtă observare. 


*) Din Ziarul Dietei de pe anii 1872—1875. 

Modificarea stimatului domn deputat voeşte, ca notarul 
public, afară de limba oficioasă a statului sa mai poseadă și 
limba germană și afară de aceasta limba ținutului respectiv. De 
aici urmează, că onoratul domn deputat reclamă pe seama 
limbei germane acelaș privilegiu, favor și domnie, ca pe seama 
limbei oficioase a statului. Eu, onorată casă, recunosc domnia 
numai a unei singure limbi în Ungaria, şi aceasta e cea ma- 
ghiară. (Aprobari). Dacă o recunosc aceasta, și îmi ridic cu- 
vântul în interesul naţionalitaților. cari vorbesc alte limbi, din 
punctul de vedere al comunicării în raporturile proprii de viaţă 
în limba lor proprie, numai așa o fac și o pot face aceasta, ca 
celelalte să fie pe deplin egale cu privire la drepturile folosite 
de ele, și excepţia, adecă limba, căreia trebue să i-se dee 
mai mult din punctul de vedere al statului, sa fie numai limba 
maghiară! (Aprobări). 

Onorată casă! După paragraful 2, limba oficioasă a sta- 
tului e cea maghiară. Să-mi permită onorata casă, ca să-i 
spun de ce nu primesc eu paragraful în textuarea ce o are. 
Legea dela 1848 a dat egala îndreptăţire cetațenilor de orice 
rang și naţionalitate. Legea dela 1868 regulează raporturile 
cu privire la întrebuinţarea limbei proprii în patria aceasta din 
partea singuraticilor cetățeni de naţionalitate nemagfiiară, pe 
terenul oficios şi în comunicarea particulară. Oricât de satis- 
făcătoare, ori nesatisfăcătoare să fie legile acestea de naţio- 
nalitate în ce priveşte pretensiunile respectivelor naţionalităţi 
singulare, eu certele şi frecările, cari se arată și astazi, nu 
le caut în ființa puţin satisfăcătoare a legii de naţionalităţi, cât 
mai ales în împrejurarea, care obvine foarte des, că legea nu 
se execută fidel, cu sinceritate şi cu bunăvoință, atât din partea 
organelor guvernului, cât și din partea organelor municipale. 

Eu aşa cred, că oricât de bună să fie o lege, dacă execu- 
tarea ei nu întimpină bunăvoință și perfecta sinceritate la ceice 
o. execută, legea aceea nici pe departe nu va ridică la valoare 
în fața poporului vaza și stima faţă de ea, ca atunci când e 
bine executată. Eu deci nu vreau să dau ocaziune, ca legea 
să fie restălmăcită. Eu vreau ca legea să fie cât mai clară, pen- 
truca cu cât mai clar e exprimată intenţiunea legislaţiunii în 
textul legii, cu atât mai cu greu se deschide teren pentru inter- 
pretarea ei în spirit contrar, ori pentru unii chiar păgubitor. 
Aşa e şi cu §-ul 2. Dacă-l confrontăm cu paragraful 7, nu mai 

încape îndoială, că i-se va puteà da un astfel de înțeles, şi la 
numiri Sar puteă urmă astfel de dispozițiuni, ca naționalitățile 
nemaghiare ale singuraticelor ținuturi să fie exchise dela bine- 
facerile legii, exchise prin aceea, că nu s'a ţinut în vedere, ca 
notarul public să cunoască limba ținutului; și dacă ministrul de 
justiție nu cere dela notarul public ce va fi numit să cunoască 
perfect limba ținutului aceluia, cetățenii din acel ţinut nu vor 
puteă să aibă documente autentice făcute în limba lor proprie. 
Aceasta e clar. Dacă urmează aceasta, onorată casă, aşa cred, 
că legislaţiunea cade în cea mai mare inconsecvenţă, și anume, 
pentrucă art. de lege 44 dela 1868 a permis naționalităților ne- 
maghiare, ca pe terenul municipal și pe cel comunal să-și în-- 
trebuinţeze fiecare limba proprie. Ba dacă și legea despre exer- 
ciarea puterii judecătoreşti pretinde în §-ul 6 ca cualificaţie dela 
judecător să cunoască limba ținutului respectiv, întreb onorata 
casă, oare nu cade legislatura în inconsecvenţă, când la aceeaș 
instituțiune nu cere cualificație egală dela notarul public, cu 
atât mai vârtos, că notariatul public nu e oficiu, notarul public 
nu va exerciă anumite funcțiuni de stat, ci e mai mult pus pentru 
regularea raporturilor de drept privat ale cetățenilor? Autentici- 
tatea publică a documentelor acelora e de mare valoare pentru 
părți, deși documentele acestea de drept privat ajung înaintea 
judecătoriei numai atunci, când se nasc anumite diferențe între 
părțile cari au subscris documentele. Și astfel ar fi nedreptatea 
cea mai mare ce s'ar face naționalităților nemaghiare, dacă le- 
gislațiunea nu Sar îngriji, ca notarii publici să poseadă şi limba 
respectivelor naţionalităţi. 

Onorată casă! Eu vreau, ca pe lângă limba oficioasă a 
statului să se exprime şi aceasta, Și nu pentru aceea îmi ridic 
cuvântul, pentrucă poate nu aș voi, ca respectivul notar public 
să poseadă de tot bine limba oficioasă a Statului. Ba dați-mi voe 
să merg mai departe. Eu nu numai dela notarul public, dela 
funcţionari, dela judecători, ci dela fiecare factor, care peste tot 
ocupă un loc, o poziţie publică în raporturile vieţii de stat, pre- 
tind să cunoască limba maghiară. Și o pretind aceasta, nu numai 
în interesul și din punctul de vedere al statului, ci tocmai în 
interesul naționalităților. De ce? Pentrucă eu cred, că celce nu 
ştie limba statului, nu poate să se ridice în o anumită țară la 
acel grad de cultură universală, pe care stă acela, care cunoaşte 
limba statului. Eu îmi pot închipui, că cineva poate să fie są- 

vant al lumei întregi, fără ca să cunoască limba oțicioasă a pâs 
triei sale. Dar nu-mi pot închipui, ca celce nu ştie limba 
oficioasă a patriei sale, să aibă cultură generală în patria sa și 
să poseadă cunoștințe despre raporturile vieţii de stat, din patria 
proprie. De aceea, onorată casă, acesta fiindusmi punctul de 
mânecare în chestia aceasta, mărturisesc, că nummi păreă rău, 
dacă în aul acesta nu se spuneă numai aceea, că are să Cum 
noască limba oficioasă a statului, ci şi aceea, că trebue să ştie 
limba naţionalității din cercul respectiv. ` 

Dealtcum puteă să fie eliminat din paragraful acesta şi 
aceea, ca să ştie limba oficioasă a statului, pentrucă eu consider 
limba oficioasă a statului de ceva ce nu mai trebue ordonat, căci 
se înțelege de sine, dupăce se cuprinde în faptele date, in exis 
stența statului. Și purcezând de aici sunt de părerea, că limba 
maghiară nu are trebuinţă de ocrotire în Ungaria. Ea nu are 
să fie ocrotită. Dacă are cineva trebuință de ocrotire, apoi e 
limba naționalităților. Ea cere să nu fie împedecată în folosire, 
între marginile determinate ale legii. 

Scuzaţi, onorată casă, dar fiind vorba de limbă, aflu că e 
necesar să mai spun unele lucruri. Nici eu nu sunt pentru aceea, 
cum spuneă antevorbitorul, ca din toate să se facă chestie de 
naționalitate. Și nici nu vorbesc pentru aceasta, dupăce, încât 
îmi stă în putință, îmi place să o evit. Dar dacă e vorba de 
limbă, declar aceeace e cunoscut onoratei case, că pe lângă 
aceea, că sunt înainte de toate fiiul Ungariei și îiiul naţiunii 
politice maghiare, totodată sunt și fiiul unei altei naţionalităţi. 
Nu mă jenez a o spune aceasta, cu atât mai vârtos, că existenţa 
naţionalitaţilor eu o ştiu aduce în consonanţă cu existenţa sta- 
tului ungar, cu superioritatea şi domnia limbei maghiare. O ştiu 
şi apreciez aceea, ca limba naţiunii maghiare să fie domnitoare 
în Ungaria. Pentrucă luând în considerare istoria, trebue să res 
cunoască fiecare naţionalitate din patria aceasta, dacă nu e pre- 
ocupată, că statul la creat naționalitatea maghiară. Şi trebue 
să recunoaștem și să știm şi aceea, că statul acesta, patria, în 
curs de 800 de ani naționalitatea maghiară laa susţinut, în mij- 
locul tuturor certelor și atacurilor, deşi cu cooperarea şi ajun 
torul celoralalte naţionalităţi, de altă limbă. Totdeauna sub firma 
naţionalitaţii maghiare a fost susținut și apărat, prin urmare e 
-foarte natural, că rolul de conducere la dreptul compete numai 
naționalităţii maghiare. 

Am ținut de necesar să vorbesc la obiect și din acest punct 
de vedere, dupăce sunt convins şi despre aceea, că mulți mau 
fost nici până acuma, dar nici acuma nu sunt în curat cu punctul 
de mânecare pe care stau eu şi consoțţii de principii în chestia 
aceasta. 

Recunosc, că sunt unii factori naționaliști, cari cu pri- 
vire la pretensiunile naţionaliste nu stau pe terenul moderaţiunii 
și al consideraţiunii pe care mă aflu eu și mai mulți consoți 
de principii. Aflu deci de necesar și chiar de sosit timpul, ca 
să-mi precizez punctul meu de vedere, chiar şi pentru aceea, 
ca să nu fie considerat fiecare, dintre ceice se ţin de vre-o na- 
ționalitate nemaghiară, ca aderent al direcţiei acelor anumiţi 
factori. Multe neînțelegeri și mare confuziune de noțiuni s'a 
nascut din aceea, că s'a spus că sunt «deputaţi naționaliști». 

Onorată casă! Eu așa cred, că definiţia nu trebue așa 
facută cum mulţi o fac şi apoi și-o atribue lor. Ci definiția, 
cred eu, trebue făcută așa, că noi toţi cari suntem aici suntem 
în prima linie reprezentanţi ai ţării, şi celce spune, că e deputat 
naţionalist, înțelege numai astfel lucrul, şi numai așa și poate îi 
înțeles, că e chemat să reprezinte şi să apere interesul unei na- 
ționalităţi, ca anumit interes special, întocmai cum un oarecare 
alt deputat este chemat să reprezinte interesul special al oare- 
cărui ţinut, Așa înțeleg eu, și acesta e înțelesul deputatului na- 
ţionalist, iar nu acela, ca din fiecare chestie să facă chestie de 
naţionalitate, cum spuneă dl deputat Beșan. Sunt și deputaţi, 
cari merg prea departe cu pretensiunile. Aceştia vor înțelege 
singuri, că nu vor ajunge scopul dorit. Deci ce folos că exage- 
rează? Mie nu-mi trebue favor naţionalist pe ruinele statului 
maghiar, pe ruinele constituției maghiare, pentrucă eu interesele 
şi drepturile naţionaliste vreau să le gust numai între cadrele 
constituției maghiare. (Aprobări). 

Onorată casă! Când din punctul de vedere al limbei mi-am 
precizat punctul de vedere pe care stau în chestia aceasta, am 
ținut cont de punctul de vedere practic, anume: nu pot voi, ca 
dela beneficiile unei legi binefăcătoare să fie exchise naționali- 
tăţile nemaghiare, căci recunosc bunătăţile legii, dela care aştept 
foarte mult bine. De aceea sprijinesc și recomand atenţiunei 
onoratei case propunerea condeputatului Beșan»:*) 


* 


*) Din Ziarul Dietei de pe anii 1872—1875. 

În ședința din 22 Aprilie 1874 discuţia se continuă. 
Vorbește deputatul român Petru Nemeș următoarele: 


«După cele spuse de onoratul deputat al orașului Dobriţin 
eu consimt, ca §-ul 2 și S-ul 7 să fie predat comisiunei cen- 
trale. Totodată însă vreau să prezint o modificare precizătoare 
la Ş-ul 2, care poate că acopere mancităţile ce se cuprind în 
modificarea prezentată din partea onoratului amic Beşan, și 
care, dacă se primește din partea onoratei case propunerea lui 
Tisza Kâlmân, rog să fie asemenea predată comisiunei centrale. 
In paragraful 2, după cuvintele acestea «cunoască limbi» să se 
mai pună «iar respectivul notar public posede din destul lim- 
bile întrebuințate în general în cercul său».*) 


Mai vorbesc mulţi, apoi ia cuvântul de nou Mi 
hail Beşan şi vorbeşte următoarele: 


*Onorată casă! Fie-mi permis să spun câteva cuvinte la 
modificarea prezentată în ședința de eri. 

Prezidentul: Fac atent pe dl deputat, că celce prezintă 
modificare nu are dreptul să vorbească de două ori. 

M. Beșan: E adevărat. Dar poate să și-o retragă, ori să 
o modifice. (Voci: Numai să o retragă!) Din motivarea mea de 
eri se vede, că voiam să dau cu totul altă textuare modificării, 
nu aceea pe care astăzi mulți au înțeles-o în mod greşit. Re- 
cunosc, că poatecă am făcut o textuare rea. Un stimat domn 
deputat a făcut astăzi alta mai bună, și cu mult mai bine co- 
respunde textuarea sa și intențiunilor din vorbirea mea de eri. 
De aceea eu îmi retrag textul propunerei mele în întregime, 
dar susţin textul prezentat în formă cu mult mai blândă şi mai 
corectă din partea onoratului condeputat Petru Nemeș».**) 


La votare se primește propunerea deputatului Tisza 
Kálmán, ca paragraful să fie predat comisiunii centrale, 
pentru a-i face o nouă textuare. 

La §-ul 4 vorbește deputatul român Demetriu Bonciu 
următoarele: 

«Onorată casă! Vreau să observ numai atâta, că dacă 
astfel de pedeci punem notarului public, că-l exchidem din 
toate ramurile vieţii publice, nu ştiu zău unde vom căpătă in- 


*) Din Ziarul Dietei de pe anii 1872—1875. 


**) Din Ziarul Dietei de pe anii 1872—1875. 

divizi acomodaţi. (Așa e!) Scuzaţi, dar vă rog să binevoiţi a îi 
convinşi, că cu incompatibilitatea notarului public nu stă în nici 
o legătură aceea, ca el să nu poată fi membru în direcţiunea 
vre-unei societați pe acţii. Aș vreă să ştiu întrucât poate să 
strice aceasta chemării sale, dupăce și de altcum s'a purtat de 
grije, ca notarul public, în cauza sa proprie, ori acolo unde e 
interesat, să nu aibă influență la compunerea documentelor no- 
tariale. Dacă sa purtat grije de aceasta, s'a purtat şi de aceea, 
că dacă e membru al direcţiunei unei societăți pe acţii, el să 
nu poată conduce afacerile acestei societăţi, ca notar public. 
Din motivul acesta nu sprijinesc propunerea». (Aprobări).*) 
Casa primește paragraful original și respinge pro- 
unerea făcută în înțelesul de sus din partea deputatului 
ârmân Lajos. 

La paragraful 10 deputatul român Petru Nemeș 
face o propunere stilară, anume, să nu se zică: «după 
ascultarea procurorului regesc» ci să se zică: «după ce 
a fost recercat procurorul regesc să-şi dee părerea», care 
propunere dieta o primeşte. 

La paragraful 13 vorbeşte deputatul român Deme- 
triu Bonciu dupăcum urmează: 


«Onorată casă! Eu am intenţiunea să fac o altă mică mo- 
dificare, anume, să şterg simplu alinea a doua din acest para- 
graf. Nu pot înțelege, de ce trebue să se ceara dela tribunal 
încuviințarea desemnului, dupăce deoparte în alinea primă e spus, 
că ce trebue să conţină sigilul, iar de altă parte se cuprinde 
în mod foarte corect și în Ş-ul 14 dispoziţiunea, că notarul pu- 
blic, înainte de a-și începe funcţionarea, e dator să-și prezinte 
tribunalului subscrierea, întregită cu sigilul său oficios. Dacă 
deci deoparte în paragraful acesta e precizat, că sigilul ce 
trebue sa conţină, de altă parte sigilul se predă tribunalului, nu 
înțeleg de ce mai trebue. prezentat tribunalului și desemnul 
spre aprobare? Oare tribunalul se va legă de aceea, dacă no- 
tarul public pe lângă toate aceste cerinţe își mai pune pe sigil 
și emblema proprie familiară, și va examină, dacă aceasta e 
desemnată bine? Cer deci eliminarea alineei a doua».**) 

Casa primește în întregime paragraful original. 


*) Din Ziarul Dietei de pe anii 1872—1875. 
**) Din Ziarul Dietei de pe anii 1872—1875. 

La paragraful 31 vorbeşte deputatul român Mihail 
Beșan următoarele : 


«In §-ul 31 la litera c) se spune, că încercarea împăciuirii 
între părți şi notarul public, în chestii oficioase, are să o facă 
camera notarială. Dacă asta așa rămâne, sar puteă interpretă 
lucrul astfel, că în toate cazurile, când e ceva plângere între 
părţi și notarul public, nu se poate merge altundeva, până nu 
s'a încercat împăciuirea înaintea camerei notariale. Eu aș dori 
lucrul cu totul altcum, așa, ca camera numai atunci să încerce 
împăciuirea, când părțile i-se adresează ei; iar în alte cazuri 
partea să nu fie obligată să meargă din locuri depărtate la ca- 
meră pentru a încercă aci aplanarea afacerei sale. Prin urmare, 
pentruca să fie paragraful acesta mai clar şi să fie aplicat numai 
în cazurile de mine amintite, aflu de necezar, ca în punctul c), 
la mijlocul șirului al doilea, să se mai bage cuvintele «ivite 
înaintea camerei». Atunci ar sună astfel: «Incercarea împăciuirei 
în plângerile ivite înaintea camerei între părţi şi notarul public 
cu privire la afaceri oficioase» etc.*) 


Casa primește modificarea aceasta. 
După acceptarea §-lui 32 deputatul român Mihail 
Beșan propune un nou paragraf, vorbind următoarele: 


«In întregul proiect de lege nu e vorba despre aceea, că 
dacă camera notarială, poate că pe lângă menţinerea afirmativei 
ei independenţe, explică altcum legea în anumite cazuri decât 
ministrul de justiție de ex., ori apoi dacă conspectele sau ra- 
poartele nu le înaintează ministrului de justiţie, cu un cuvânt, 
dacă camera nu împlineşte legi singulare, ce să se întâmple cu 
camera? Eu cred, onorată casă, că trebue dat ministrului de ju- 
stiție dreptul de a disolvă în astfel de cazuri camera şi a or- 
donà alegeri noue. Prin urmare §-ul 33 ar sună astfel. (Ce- 
teşte): «Dacă camera nu-şi împlinește agendele cu cari e în 
credințată, e îndreptăţit ministrul de justiție să disoalve camera 
și să ordoneze alegeri noue». Așa cred, că dispoziţiunilor amin- 
tite trebue să le dăm sancţionare». (Aprobări).**) 

Paragraful propus nu se primeşte. 

La paragraful 44 face deputatul român Demetriu 
Bonciu o modificare stilară, care nu se primește, iar la 


*) Din Ziarul Dietei de pe anii 1872—1875. 
**) Din Ziarul Dietei de pe anii 1872—1875. 
19* 

S-ul 48, la titlul noului capitlu, vreă să vorbească de- 
putatul român Mikail Beșan, dar e oprit, dupăce pre- 
zidentul enunţase hotărîrea, că titlul capitlului V e 
primit. , 

Şedinţa din 23 Aprilie 1874. Discuţia se continuă. 
La §-ul 54 vorbește deputatul român Mihail Beșan ur- 
mătoarele: 


«Onorată casă! Din întregul proiect de lege eu paragraful 
acesta și părerea separată aflu că e mai de importanţă, la care 
apoi s'a dat o nouă modificare, tot însemnată, respective, tex- 
tuare de tot nouă, şi de aceea cred, că am precipită treaba, 
dacă am decide acuma, după o simplă cetire. Dorinţa mea ar 
îi deci, ca textul acesta, la tot cazul vrednic de atenţiune şi de 
mare importanță, să fie predat comisiunei centrale, ca combi- 
nând textul acesta cu celalalt, să vină cu propunere în şedinţa 
proximă. Pentru aceea paragrafii ceialalți ai proiectului de lege, 
cari nu stau în legătură cu acesta, pot să fie desbătuţi mai de- 
parte>.*) 


Propunerea se primeşte, iar asupra părerii separate, 
care formà o întregire a $-ului 54, s'a născut discuţie, 
la care a luat parte și deputatul român Deme/iu Bonciu. 
A rostit vorbirea următoare: 


«Onoratul condeputat Steiger Gyula, antevorbitorul meu, 
a exhauriat întru atâta motivele cari pledează pentru acceptarea 
părerii separate, încât eu pot să mă pronunț foarte pe scurt. 
Aşa cred, că avem chemarea să grijim, ca instituţiunea pe care 
o întroducem să corespundă necezităţii. Chestia aceasta nu 
poate fi apreciată în mod temeinic teoreticeşte, ci numai pe 
bazele experienței zilnice. Celce a avut ocaziune să-și câștige 
experienţe pe terenul acesta, celce a avut ocaziune să vadă, că 
din cauza mancității documentelor şi a rugărilot de câte-ori vin 
respinse din partea autorităţilor funduare afacerile de vânzare 
şi cumpărare, și celce a experiat din ce mâni nedibace ies do- 
cumentele de transmisiune, compuse pe baza împărțirii de avere, 
făcuta între moştenitorii majoreni, celce ştie apoi, că în comu- 
nele singuratice, în cari notarii comunali fac astfel de docu- 
mente, ce taxe se iau pentru ele, cine le vede şi le experiază 


*) Din Ziarul Dietei de pe anii 1872—1875, 

toate acestea, trebue să ajungă la convingerea, că în sfârşit în 
instituţiunile acestea trebue să se poarte de grije, ca astfel de 
abuzuri, astfel de iregularităţi să fie împedecate, adecă, un astfel 
de organ să fie îndrumat să compună documentele pentru tran- 
scrierea funduară, în care aflăm garanţie, Prin aceasta, dacă nu 
alta, apoi un scop principal l-am ajuns, pe cel atins de conde- 
putatul Steiger, şi pe care-l amintesc şi eu, dupăce mărturisesc 
sincer, că şi eu pun mare greutate pe aceea, ca după putință 
să fie stirpită din ţară advocatura celor neîndreptăţiți. Binevoiţi 
a crede, onoraţi domni deputaţi, că alt mod nu este pentru a 
se puteă face aceasta, decât acesta, și anume, pentru aceea, 
pentrucă cu toate că ei ca împuterniciţi pot să reprezinte părțile 
înaintea judecătoriilor cercuale, dupăce spese nu li se lichidează, 
numai pe calea stoarcerei de bani se pot susţineă, ei şi activi- 
tatea lor. 

Terenul cel mai larg îl au în chestii de transcrieri fun- 
duare, şi mai ales la facerea de învoeli între moştenitorii ma- 
joreni şi de contracte de transcriere, pe baza actului de învo- 
ială. Eu, onorată casă, cunosc un astfel de advocat-neadvocat, 
care lucră cu 3—4 adjuncţi în cancelarie și despre care se 
poate spune, că la o anumită autoritate funduară a monopolizat 
aproape afacerile de carte funduară, iar prezentată fiind foaia 
de învoială eşită din cancelaria sa tribunalului, respectivul ju- 
decător ajunge în cea mai mare confuzie, că oare se ordoneze 
transcrierea, ori ce să facă, ştiind bine, că lucrurile poate că nu 
stau așa cum se spune în act, dupăce sa mai întâmplat, că cei 
doi martori din cancelaria respectivului au adeverit, că fratele 
lui Petru, ori Pavel, cu numele loan, a subscris actul, dar mai 
târziu Sa constatat, că loan nici ma fost acolo? Astfel de cazuri 
Sau întâmplat. Dar legea spune, că pe baza contractului sub- 
scris de doi martori transcrierea trebue ordonată, și astfel ju- 
decătorul, pe lângă toată îndoiala și convingerea ce o are de 
multe-ori, trebue să ordoneze transcrierea. 

Imi iau voe să mai atrag atenţiunea onoratei case asupra 
unei împrejurări, şi aceasta mai ales de aceea o amintesc, pen- 
trucă dupăcum ştim s'a înaintat un proiect de lege, în scopul, 
ca în chestii de carte funduară judecătoriile cercuale la cari 
existau și până acuma cărți funduare să fie îndreptăţite prin ju- 
decători singulari să rezolveze afacerile de carte funduară și 
să ordoneze transcrieri în cărţile funduare. 

Eu mărturisesc, că nu aprob peste tot din principiu decen- 


tralizareă cărţilor funduare în înțelesul cum mulţi o doresc, dar nu 
sprijinesc nici proiectul de lege înaintat din acest punct de ve- 
dere, pentrucă acum e necesară cea mai mare atențiune și la 
tribunale, unde afacerile de carte funduară vin rezolvate în senat, 
Se întâmplă și astăzi greșeli, când afacerile de carte funduară 
vin rezolvate în senat. Şi mai multe se vor face atunci, când 
şi judecătorii singuratici vor îi împuterniciți cu rezolvarea afa- 
cerilor, dacă nu întroducem sistemul de constrângere cu care 
putem asigură evitarea greșelilor. Proiectul acesta de lege, care 
are de scop împuternicirea judecătorilor singuratici să rezolveze 
afacerile de carte funduară, dacă nu se întroduce, cum spuneam, 
sistemul constrângerii, îl ţin chiar de periculos. Din acest punct 
de vedere sistemul constrângerii îl țin de ducător la scop, de 
folositor și necesar, 

Mai rămâne să vorbesc la proiectul de rezoluţiune pre- 
zentat din partea dlui deputat Kârmân Lajos, pentrucă cred, că 
stă în perfectă legătură cu chestia. El cere să se primească un 
proiect de rezoluțiune, cu considerare la împrejurarea, că cărțile 
funduare vor fi decentralizate şi fiecare judecătorie cercuală va 
aveă carte funduară. Proiectul său de rezoluţiune sună așa, că 
amăsurat acestui fapt să textueze comisiunea centrală paragraful 
acesta și să prezinte casei textuarea nouă. 

Eu nu primesc proiectul de rezoluțiune deja din principiul, 
că mărturisesc, cumcă chestia pretinde o aprofundare cu mult 
mai adâncă, dacă este să se decentralizeze cartea funduară, și 
în care măsură, decât ca trecând noi simplu peste aceasta să 
decretăm, că comisiunea centrală pe bazele acestea are să prezinte 
o nouă textuare, Din acest punct de vedere deci eu nu pri- 
mesc proiectul de rezoluţiune,. 

Incă ọ împrejurare îmi iau voe a o aminti, pe cea atinsă 
de dl deputat Várady Gábor. Mărturisesc, că nu am putut în- 
țelege bine, și nu înțeleg nici acum argumentul pe care a bi- 
nevoit a-l invocă în contra constrângerii când spuneă, că dacă 
se întroduce sistemul de constrângere, prin aceasta se va da bo- 
gată ocaziune pentru abuzuri și excese, ce se vor ivi printre 
oamenii săraci, Eu asta nu o înțeleg. -Ori doară aceea vrea 
să înțeleagă onoratul domn deputat, că dacă contractul se leagă 
în fața a doi martori, dacă respectivul e înșelat cumva, poate 
să fie încă revocat contractul, pe când documentul legat la no- 

tarul public nu poate fi revocat? Dacă asta a înțeles, apoi se 
află în rătăcire; pentrucă precum nu poate îi revocat contractul 
legat înaintea notarului public, tot așa nu poate fi revocat nici 
contractul legat în fața celor doi martori. Pentrucă dacă e în- 
şelat, actul înşelăciunii nu sa întâmplat atunci, când a fost sub- 
scris contractul înaintea notarului public, ori înaintea celor doi 
martori, ci atunci, când sa făcut târguiala. Deci cum se poate 
spune, că constrângerea ar da ansă la eludări de drept, e ceva 
ce eu nu pot să înțeleg. 

Din motivele expuse în opiniunea separată, dar mai ales 
după cele înşirate de condeputatul Steiger Gyula, eu, din partea 
mea, primesc părerea separată.=*) 


La votare părerea separată, referitoare la obligati- 
vitatea de a se face toate documentele la notarul pu- 
blic, — nu se primește. 

La paragraful 60 deputatul român Demetriu Bonciu 
propune pe scurt, ca paragraful acesta, care stă în le- 
gătură cu paragraful 2 și 7, să fie predat asemenea co- 
misiunii centrale, pentru a-i face o nouă textuare. Pro- 
punerea se primește. 

După votarea paragrafului 68 deputatul român Mi- 
hail Beşan vorbeşte la titlul -capitlului V, spunând, că 
titlul acestui capitlu sună astfel: «Despre cercul de com- 
petență al notarului public în general», de unde ar urmă, 
că capitlul următor are să poarte titlul: «Despre cercul de 
competență al notarului public în special , dar despre 
asta nu se mai face vorbă, dupăce e și de prisos, căci 
în general și în special cercul de competenţă al nota- 
rului public e acelaș. Propune deci ștergerea cuvintelor 
«în general» din titlul capitlului acestuia. 

Prezidentul nu admite discuţie, dupăce dieta a trecut 
peste titlul capitlului V. Deputatul român Mihail Beșan 
iși rezervă dreptul să vorbească deci la titlul capitlului 
următor. 

Se cetește capitlul VI. La titlu deputatul român Mi- 
hail Beçan propune să sune titlul astfel: «Despre cercul 
de competenţă al notarului public în special», dupăce așa 
pretinde ordinea logică. 

SI Se PR 
*) Din Ziarul Dietei de pe anii 1872—1875. 

Ministrul de justiție, Pauler Tivadar, nu primeşte 
propunerea, iar casa încă o respinge. Se votează titlul 
original. 

La Ş-ul 78 vorbește deputatul Mihail Beșan urmă- 
toarele: 


«Onorată casă! După cele premerse cred, că și paragraful 
acesta trebue predat comisiunii centrale. Se poate, că comi- 
siunea centrală îl va stiliză altcum, dupăce despre aceea e vorba, 
că dacă cineva dintre părți nu cunoaște nici una dintre limbile 
în cari notarul public e îndreptăţit sa compună documentele, 
ce să se întâmple? Îndreptăţirea o dă, după §-ul 7, ministrul 
de justiție. Dupăce însă și paragraful acesta a fost redat comi- 
siunii centrale, dacă noi decidem acum chestia, e de prisos să 
mai fie discutat §-ul 7 în comisiunea centrală. De aceea, eu 
cer să treacă şi §-l acesta la comisiunea centrală».*) 


Propunerea se primește. Se predă apoi de nou co- 
misiunii centrale §-ul 79, la propunerea scurtă a depu- 
tatului Demetriu Bonciu, şi paragraful 91, la propunerea 
deputatului Mihail Beçan, care mai propune, ca şi pa- 
ragraful 93 să treacă de nou la comisiunea centrală, mo- 
tivându-și propunerea astfel: 


«Daţi-mi voe să-mi motivez propunerea. De aceea ţin că 
trebue redat comisiunii centrale și paragraful acesta, pentrucă e 
întrebare, dacă e trebuință peste tot de translator, și că vrea 
ministrul de justiţie să întrebuinţeze translatori, de ex. pentru 
limba franceză? Eu nu ştiu dacă e necesar, ori dacă e de admis, 
ca în Ungaria să se iee procese verbale în limba franceză. (Voci: 
De ce nu?) Chestia încă nu e rezolvată. Se poate, că rezolvarea 
va fi aceea, că în Ungaria nu se pot face documente de au- 
tenticitate publică, decât numai în ungureşte, şi atunci Fran- 
cezul va aveă dreptul să scoată o traducere autentică dela trans- 
lator, ori dela notarul public. Dupăce deci nu ştim încă, cum 
va fi rezolvată chestia, rog onorata casă să binevoiască a predă 
şi paragraful acesta comisiunii centrale». (Voci: Să rămână).**) 


După explicările date din partea ministrului de ju- 
stiție, deputatul Mihail Beșan îşi retrage propunerea. 
Paragraiul se votează. 


*) Din Ziarul Dietei de pe anii 1872—1875. 
**) Din Ziarul Dietei de pe anii 1872—1875. 

Şedinţa din 24 Aprilie 1874. Continuându-se dis- 
cuția asupra legii despre notarii publici, la paragraful 
117 vorbeşte deputatul român Mikail Beșan următoarele : 


«Onorată casă! Binevoiţi a-mi permite să fac o modifi- 
care la §-ul 117. Combinând paragraful 117 cu §-ul 113, așa 
cum e textuat nu poate fi primit. Paragraful 113 dispune anume 
în cari cazuri se pot da excepţiuni, și în cari cazuri apoi nu 
poate îi ordonată execuţiunea, respective nu poate fi continuată. 
lar paragraful 118 spune, că la excepţii pot fi întrebuințate numai 
documente, numai acte, dar alte dovezi nu sunt admise. Acum, 
onorată casă, binevoiţi a luă în considerare cazul, că dacă după 
Ş-ul 113 are loc excepția în contra competenţei judecătoreşti, 
cum poate ea, întreb eu, să fie justificata cu document? Dacă 
face cineva excepția, că judecătorul său e necompetent, nu o 
va dovedi aceasta cu document, nici chiar cu document public, 
ci se va provocă simplu la lege, iar celce se provoacă la lege 
cred că nu trebue să prezinte separat vre-un document. Așa și 
la §-ul 13, dacă documentul e fals, e de admis, că sunt cazuri 
în cari falsitatea poate fi dovedită cu alt document. Dar aceeace 
se ordinează sub punctul e, anume, că dacă judecătoria nu va 
procedă după $-ul 111, aceasta așa cred, că iar nu se poate 
dovedi cu document, ci se poate dovedi cu simpla provo- 
care la §-ul 111, care se cuprinde în legea aceasta, întrucât 
conține o — formalitate. De aceea, onorată casă, șirele ace- 
stea din Ş-ul 117: «La procedura asupra excepțiilor, afară de 
documente, altă dovedire nu are loc», stau în clară contrazicere 
cu Ş-ul 113 deja acceptat. lar dacă nu e contrazicere, atunci 
paragraful premergător nu are nici o importanţă, dupace în ca- 
zurile din §-ul 113 punctul æ) nu se poate face dovedirea cu 
documente, cu acte. De aceea modificarea mea e, ca şirele 
acelea să rămână cu totul afară și apoi paragraful să fie adus 
în consonanţă cu ceialalți paragrafi».*) 

In cursul discuţiei deputatul Mikail Beșan îşi re- 
trage propunerea și primeşte pe a lui Vargits Imre, care 
e acceptată şi din partea casei. 


La paragraful 138 vorbeşte deputatul Demetriu 
Bonciu următoarele : 


°) Din Ziarul Dietei de pe anii 1872-1875, 

«Onorată casă! La paragraful acesta am să fac o modi- 
ficare foarte ezenţială. Anume, combinându-l cu Ş-ul 111, după 
care pe baza documentului notarial are loc execuţia, nu se poate 
să nu-mi exprim nedumerirea, că se poate ușor întâmplă, că 
dacă paragraful acesta se primeşte așa cum e compus, unul și 
acelaș creditor să ceară în contra aceluiaș debitor execuţia în 
două ori mai multe locuri. Paragratul acesta spune anume, că 
notarul public poate să dee atâtea exemplare din document, 
câte sunt stabilite în document. În urmare, dacă sunt mai multe 
exemplare stabilite, ușor se poate întâmplă, ca creditorul să-și 
împrocesueze debitorul la judecătoria căreia personal îi apar- 
ține şi şi la judecătoria locului unde sa legat să-şi împlinească 
datorinţa. Dar se schimbă raportul în mod. ezenţial în para- 
graful acesta prin aceea, că la Ş-ul 117 aţi binevoit a primi mo- 
dificarea dlui deputat Vargits, după care în procedura pentru 
excepţii de regula afară de documente altă dovedire nu e ad- 
misă. Asta încă e o procedură, care trebue combinată cu pa- 
ragraiul acesta. Și tocmai de aceea, ca să nu se nască de aici 
restalmăcire de lege, ori să se dee ocaziune să comită singu- 
raticii abuzuri, îmi iau voe a propune, ca și chestia aceasta, care 
e cu mult mai însemnată decât sa poată fi textuată destul de 
bine, să fie predată comisiunii centrale, spre combinare cu §-ul 
111 şi 117 şi îndreptare de text».*) 


Propunerea se primește. 

La §-ul 174 face o modificare stilară deputatul român 
Petru Nemeș, primită din partea dietei. 

La paragraful 215, cel din urmă, vorbeşte deputatul 
român Demetriu Bonciu următoarele: 


Onorata casă ştie, că proiectul acesta de lege a fost compus 
încă în anul trecut în ministeriul de justiţie, iar în Februarie a fost 
desbătut în secţiuni. Aşa cred, că dacă dl ministru de justiţie 
astăzi ar compune proiectul acesta de lege, nu ar pune termin 
de întrare în vigoare pe 1 Noemvrie. Cred adecă, că se vor 
ivi foarte multe greutăţi, și este temere că se vor pripì lucru- 
rile, ceeace ar îi spre paguba instituţiunii la tot cazul. Suntem 
acum la finea lui Aprilie, şi înainte de Maiu legea abiă va primi 
sancționare. Ministeriul de justiţie deci pe lângă toate nizuințele 
sale nu va puteă face numirile înainte de îinea lui Septemvrie, 

ori începutul lui Octomvrie. Şi atunci unde suntem? Acolo, că 
după facerea numirilor va mai fi o chestie de rezolvat, chestia 
cauţiunii. Vine apoi şi împrejurarea, că notarul public, care va 
fi numit, are trebuinţă de timp pentru a se aranjă. De aceea re- 
comand în preţioasa atenţiune a onoratei case modificarea mea, 
care sună astfel: «În şirul prim al §-lui 215, în loc de 1 Noem- 
vrie 1874, să se pună 1 lanuarie 1875».*) 


Propunerea se primește din partea casei. 


Extradarea deputatului Haller Ferencz. 


În şedinţa din 30 Aprilie 1874 deputatul român 
Mihail Beşan prezentează, ca raportor al comisiunii de 
imunitate, raportul acestei comisiuni în chestia extradării 
deputatului conte Haller Ferencz, iar în ședința din 4 
Maiu 1874 raportul în chestia extradării deputatului Becze 
Antal. 


In chestia contelui Haller discuţia se începe numai 
decât, în ședința din 4 Maiu 1874, și raportorul Mihail 
Beșan vorbeşte următoarele: 


«Onorată dietă! Fie-mi permis înainte de toate să fac ob- 
servarea, că vastul raport al comisiunii de imunitate conţine 
numai în liniamente generale dispoziţiile judecatoreşti, cuprinse 
în teancul de scrisori ce le am înaintea mea. Comisiunea de 
imunitate nu a aflat de necesar să expună starea lucrului în 
cele mai mici amănunte, din simplul motiv, că şi raportul acesta 
ținut în generalităţi caracterizează din destul confuzia pe care a 
provocato tribunalul regesc din Sighişoara, fie din neștiință, fie 
din rea intenţie, cu ocaziunea efectuirii secvestrului în contra 
contelui Haller Ferencz, şi pentrucă chestia aceasta de secvestru 
e atât de complicată, încât în urma expunerii amănunțite a stării 
lucrului eră temere, că şi acei membri ai onoratei case vor 
puteă rămâneă nedumeriţi cu privire la momentele de drept 
dătătoare de direcție, cari pănă acuma s'au ocupat neîntrerupt 
cu știința dreptului şi cu justiția. 

Acest raport făcut în general al comisiunii de imunitate 
încă a reclamat studiu îndelungat și lungi consultări, și acesta 
e motivul, că comisiunea de imunitate, după timp atât de lung 

abiă acuma e în stare sa-și înainteze raportul, cu opiniunea sa, 
în chestia aceasta. Serveasca aceasta ca scuză cu privire la pro- 
cedura comisiunii, Ce se atinge acum de meritul chestiei, co- 
misiunea de imunitate ma esitat nici un moment a decretă, că 
aici exista în cea mai mare măsură cazul unei vexări. Există 
deoparte pentru aceea, pentruca la procedura afirmativă penală 
nascuta din secvestru a dat ansă şi ocaziune însuș tribunalul, 
prin aceea, că în una şi aceeaș zi a adus cu privire la secvestru 
hotăriri contrare una alteia, și prin aceasta a adus părţile în cea 
mai mare confuziune cu privire la întrebarea, dacă secvestrul e 
valabil după lege ori nu, iar de altă parte pentru aceea, pen- 
trucă tribunalul regesc din Sighişoara, deși însuș a recunoscut 
dreptul de proprietate al contelui Haller Ferencz asupra jumă- 
tăţii de moșii și a venitelor ei, totuș a adus familia contelui 
Haller şi servitorimea sa în situaţia de a fi silită să ceară dela 
judecătoria exmisa pânea de toate zilele. Dacă mai luăm, ono- 
rată casa, că servitorii şi funcţionarii contelui Haller Ferencz au 
fost scoşi cu gendarmii din castelul domnesc, va să zică depo- 
sedaţi cu forța, dacă avem mai departe în vedere, că cu pri- 
vire la persoana și la averea sa sau săvârşit acte de volnicie, 
astfel de volnicii, cari nici pe vremea guvernului absolutistic 
german nu au fost de justificat, atunci nu ştiu ce trebue să ne 
pună mai mult în mirare, aceea oare, că în Ungaria constitu- 
țională, acum când fiecare ram al justiţiei şi al administraţiei 
publice e depus în mânile naţiunii, se pot întâmplă astfel de 
violari de drept, ori apoi aceea merită în măsură mai mare mi- 
rarea noastră, că cel vătămat și după multe rugări neisbutite a 
mai avut atâta liniște sufletească şi resignare, să recurgă la re- 
mediul de drept extraordinar, justificat totdeauna în caz de ex- 
tremă necesitate, adecă la dreptul pumnului. Da, onorată casă! 
În cazul de față a existat extrema necesitate, și celce a cetit cu 
atenţiune raportul comisiunii de imunitate la tot cazul s'a con- 
vins, că întreaga justiție a Ungariei poatecă numai atunci a putut 
arătă vre-un caz asemenea acestuia, când unele familii puternice 
din patria noastra au pus mâna pe arme pentru a luă în po- 
sesiune averi străine, 

Tocmai de aceea, fiindcă tribunalul regesc din Sighișoara 
ma fost în stare să-şi facă datorinţa legală, însuș dl ministru de 
justiţie a înțeles, că trebue delegată o altă judecătorie, şi a şi 
delegat tribunalul regesc din Szekely-Udvarhely, căci membrii 

tribunalului reg. din Sighişoara au fost declaraţi de preocupaţi. 
În contra tribunalului acestuia, precum și în contra judecătorului 
care a efectuit secvestrul, din partea contelui Haller Ferencz 
s'a făcut arătare criminală și cercetarea e acum în curgere. 


Nu vreau să plictisesc onorata casă prea lung cu expu- 
nerile mele. Observ deci aici numai aceea încă, cumcă între 
toate actele cari sună contra contelui Haller Ferencz nu se gă- 
seşte nici o singură aratare criminală, ci se află în contra ser- 
vitorilor din curtea sa, cari la tot cazul la porunca stăpânului 
lor Sau atins de toate obiectele puse sub secvestru, dar nepro- 
văzute cu sigilul judecătoresc. Pentru a justifică părerea comi- 
siunii va fi de ajuns să mă provoc la raportul pe care am avut 
onoare a-l prezentă onoratei case în chestia aceasta, și de aceea 
îmi iau voe a recomandă spre primire părerea comisiunii. 
(Aprobări)».*) 


Se naşte discuţie, în firul căreia raportorul Mihail 
Beșan mai vorbeşte următoarele: 


«Nu vreau să plictisesc onorata casă cu polemii lungi. 
Dar dupăce onoratul domn deputat a spus, că raportul comi- 
siunei nu consună cu actele, sunt necezitat să declar, ca dacă 
respectivul domn deputat ar fi cetit toate actele acestea, între 
cari se afla cel puţin 600 de deciziuni, și apoi le-ar îi confrontat 
cu raportul comisiunii de imunitate, sigur că nu făceă afirmarea 
aceasta. Se poate însă, că ici-colea raportul comisiunii nu e de 
tot corect în expresiuni, dar numai pentru aceea, pentrucă pot 
să afirm, că între toate actele acestea există vre-o 4-500 de 
rugări maghiare, la cari însă răspunsul sa dat numai în vre-o 
100 de deciziuni ungureşte, dar într'o ungurească pe care noi, 
mărturisind sincer, cu toate că știm destul de bine ungureşte, 
mo putem înțelege. (Voci: Admirabile tribunale!) Dacă deci, 
cum spun, ici-colea raportul comisiunii nu consună în expresiuni 
cu totul și perfect cu actele, vina nu o poartă comisiunea, ci 
împrejurarea, că judecătoria, care la rugarile maghiare de regulă 
a adus deciziuni germane, și foarte puţine maghiare, și-a compus 
deciziunile într'o ungurească, pe care nu am putut-o peste tot 
înțelege». (Mişcare).**) 

La votare casa primește propunerea comisiunei de 
imunitate, şi decide să nu fie extradat contele Haller 
Ferencz. 


larăș legea notarilor publici. 


Se întră în ordinea de zi. Se pun în discuţie pa- 
ragrafii încă nevotaţi din legea despre notarii publici. 
La paragraful 2 comisiunea propune să se mai treacă 
în el cuvintele următoare: «și e în stare a corespunde 
condițiunilor stabilite în §-ul 27 din articolul de lege 
44 dela 1868». Adecă să cunoască limba usuată în ți- 
nutul său, 

Vorbeşte la obiect deputatul român Demetriu Bonciu 
următoarele, dupăce vorbise înaintea lui Mâday Sândor: 


«Onorată casă! Intro privință, ori mai bine zis în două, 
consimt cu deputatul anţevorbitor, anume, să căutăm, ca uni- 
tatea și constituţia statului să fie apărată, și că textuarea reco- 
mandată de comisiunea centrală nu e de primit, și așa cum e 
eu nici nu o primesc, cu toate că stau cu mult mai aproape 
de ea decât părerea separată a onoratului domn deputat, ne 
deosebim însă în aceea, că eu propunerea sa peste tot nu o 
primesc. Nu pot să primesc deci nici textuarea făcută din partea 
comisiunei centrale, şi nici părerea separată, și anume pentru 
aceea, pentrucă precum deoparte vreau să dau statului și ce- 
rințelor acestuia tot ce-i compete, ba pretind dela îiecine să-i 
dee, tot așa trebue de altă parte să reprob orice direcţie şi in- 
tenţie, și încă în modul cel mai categoric, care ar vreă să re- 
strângă cercul de drept dat naționalităților prin lege, și să îm- 
pedece întrebuinţarea lui în viaţă. Și de aceea, luând cuvântul 
pentru motivarea contrapărerii și a modificării mele, o fac 
aceasta cu o dispoziție suiletească foarte dureroasă, izvorită din 
sentimentul meu patriotic, pentrucă văd şi simţesc, — chiar din ex- 
punerea și motivele antevorbitorului a trebuit să simțesc, — că 
unii sunt stăpâniţi de direcţii și inclinări, cari nu ne apropie, 
ci ne îndepartează de ajungerea scopului dorit de toţi, de a 
puteă ajunge în patria aceasta la o liniște comună, la o alipire 
față de viaţa de stat, şi astfel în fine și la consolidarea statului, 
și adecă cât mai curând, (Aprobări). 

Liniştirea popoarelor și alipirea lor la viața de stat nu prin 
legi, cari restrâng cercul de drept dejă dat prin lege, nu cu or- 

dinațiuni şi nu cu asprime se poate câştigă, ci numai cu dis- 
pozițiuni legale sincere și binevoitoare, cari curg în mod con- 
secvent din principiile depuse dejà în lege. Curentul, onorată 
casă, pornit în chestia aceasta, a izvorit, după convingerea mea, 
din un punct de mânecare cu totul greșit. Pentrucă domnii, cari 
sunt de părerea aceasta, confundă ideea statului maghiar cu 
noțiunea naționalităţii maghiare, și astfel, cum se vede, proce- 
dează numai din dorul, că oare cum ar puteă să fie bună con- 
stelația patriei acesteia? Dacă ar fi vorba numai de ur pium 
desiderium, și dacă mă întreabă cineva, spun și eu, că ar fi 
mai bine dacă fiecare cetățean al patriei acesteia ar fi de un 
neam şi de o limbă. Dar nu e așa! Și e imposibil să fie așa, 
prin urmare, a porni după poftele și dorințele lor și a nu ţinea 
în evidență raporturile existente de viață și factorii între cari 
trăim, aceasta așa cred, că nu poate să fie dispoziţie, nici în- 
țeleaptă, nici folositoare. Nu pot spune alta decât aceea, că e 
curată sinamăgire și înşelare dacă cineva mâneca de aici, 

Durere, curentul acesta sa pornit de o vreme încoace pe 
toate terenele, și mai ales în jurnalistică l-am experiat, ceeace 
la tot cazul nu e folositor. Nu e bine, când ori despre ce lege 
e vorba, să se spună, că chestia trebue rezolvată înainte de 
toate din punct de vedere naţional maghiar. Așa e când se sfă- 
toşeşte jurnalistica cu privire la arondarea ori rotunzirea comi- 
tatelor, aşă e când vine vorba despre legea electorală, sau despre 
organizarea judecatoriilor, şi aşa e când se discută legea de- 
spre notarii publici. Binevoiţi a-mi crede, că politica aceasta 
nu e de folos, pentrucă pe lângă aceea, că e cu neputinţă să 
se execute cu resonare și să primească fiinţă, e pagubitoare prin 
aceea, că sgudue sufletele liniștite și provoacă iritaţie la aceia, 
cari, dupăcum eu cred cel puțin, se poartă cu încredere față 
de statul maghiar. 

După premiterea acestora fie-mi permis să spun, că de ce 
nu pot eu sa primesc textuarea făcută din partea comisiunii 
centrale? Simplu de aceea, pentrucă comisiunea centrala n'a 
fost cu atențiune la cele spuse în casă cu ocaziunea trecută, 
când s'a discutat chestia aceasta. Comisiunea centrală nu a 
procedat strict conform îndrumării casei, nu a procedat în spi- 
ritul vorbirilor spuse aici, mai ales în al celor rostite de domnii 
deputați Tisza Kálmán și Zsedényi, precum și de domnul mi- 
nistru de justiție. Comisiunea centrală, anume, atunci când i-s'a 

dat îndrumarea sä compunä proiectul de lege în înțelesul art. 
de lege 44 dela 1868 şi 4 dela 1869, a aflat de bine a se pro- 
vocà numai la art. de lege 44 dela 1868 şi a-i înregistră aici 
§-ul 27, Scuzaţi, dar aceasta nici nu se potrivește în §-ul 2, 
pentrucă aceasta e o determinare de cualificaţie, anume, că 
notar public poate să fie celce e cetățean de stat, cunoaşte 
limba oficioasă a statului, etc. Dar §-ul 27 din legea de naţio- 
nalitați nu vorbeşte numai despre cualificaţie, ci şi despre che- 
marea guvernului de a se îngriji, ca în ţinuturile respective să 
fie aplicaţi astfel de funcţionari, cari cunosc limba maghiară. 
Asta nu e cualificație. E îndrumare dată ministrului. Dacă ar 
aveă loc provocarea la aceea ce se refere la numiri, aceasta 
sar puteă face numai la Ş-ul 7. Asemenea e spus și decretat 
ca cualificație, că judecător poate fi numai acela, care cores- 
punde dispoziţiilor din art. de lege 44 dela 1868. Și aici legis- 
laţiunea nu a aflat să fie la loc provocarea la §-ul 27, ci s'a 
provocat la legea întreagă, care garantează aceea, ca În servi- 
ciul cu naționalitățile celelalte comunicarea să se facă în limba 
lor, şi tot așa şi luarea proceselor verbale. 

Eu deci la $-ul 2 înaintez cu onoare modificarea, ca să 
se şteargă provocarea la §-ul 27 din legea de naţionalităţi. Cu 
privire la §-ul 7 un domn din comisiunea de imunitate medi- 
tând asupra lui a făcut o textuare, care după a mea părere 
tisface pretensiunile naționaliste, și marturisesc, că-mi pare foarte 
rău, că nu a fost acceptată. Astfel deci mă văd silit să o aduc 
eu înaintea casei în acelaș înțeles. Că de ce ma fost acceptată, 
abia pot să aflu motiv, decât poate acela, că s'a dat și o contrapă- 
rere de o îndepărtată extremitate, și astfel comisiunea centrală 
a aflat de bine a alege o cale mijlocie şi ma primit-o. Cumcă 
în ce privință ar vatămă spiritul, direcția depusă în proiectul 
acesta de lege din partea dlui ministru de justiţie, — pentrucă 
eu nu trag la îndoială, că și dl ministru de justiţie doreşte, ca 
să se satisfacă cerințelor, — nu înțeleg, și astfel expresiunea 
mai preciză prezentată din parţea respectivului puteă să fie pri- 
mită. Dar nu sa întâmplat lucrul, pentrucă s'a înaintat și o pro- 
punere extremă și îndepărtată. 

Cumcă e folositor oare, dacă din legile existente și din 
legile de mai târziu tăiem câte ceva, câte un drept ori altul, 
binevoiţi a judecă singuri. Eu ştiu însă pozitiv un lucru, anume, 

că aceasta nu tonsuna de loc cu demnitatea națiunei şi cu si- 
stemul legiuitor, Onoratul domn ministru a explicat în rândul 
trecut foarte frumos și foarte corect, în câteva cuvinte, că ce 
se afla în legea de naționalitaţi. A spus, că deoparte statul a 
asigurat limba oficioasa a statului, de altă parte a conces, ca 
respectivele naţionalitați sa-și poată folosi limbile proprii, amă- 
surat echitaţii şi între marginile pretensiunilor statului. Eu tot 
astfel am înţeles legea de naţionalităţi, și astfel o înțeleg și 
acuma. Dar legea nu e împlinită prin textuarea aceasta. Deo- 
parte deci de aceea vreau să fie schimbată, de altă parte iarăș 
multe se întâmplă în ţara, și explicarea nu se da după prin- 
cipiile acestea. E cert, şi eu sunt convins, pentrucă în persoană 
m'am convins, şi am și experiat eu însu-mi, că sunt tribunale, 
cari ridicându-se de-asupra legii și stând de-asupra cuvintelor 
legii, altcum dispun, și afla de bine a da chiar şi ordinațiuni. 
Aşa s'a întâmplat, onorată casă, în Alba-lulia, așa s'a întâmplat 
la noi în Arad, şi s'a întâmplat și în Zombor. Paragraful 12 al 
legii stabileşte, că acolo unde e în uz legea de naţionalitaţi, sa 
se menţina uzul, până nu va dispune legea altcum, și totuş tri- 
bunalele acestea au aflat de bine să ordoneze, ca să nu fie 
primite alte petiţiuni, decât numai cele scrise în limba maghiara. 
Cumcă cât de neîndreptaţite au fost tribunalele acelea să o facă 
aceasta, e afară de orice îndoială. Şi eu sunt liniştit, și nu mă 
îndoesc nici pe un. moment, ca ministrul de justiție va procedă 
conform asprimei legii, și sigur va îndrumă tribunalele acelea 
să procedeze conform legii. Dar pot să asigur pe dl ministru, 
ca dacă principiile acelea, după cari a binevoit a explică legea 
de naţionalităţi, va căută să le valoreze în viaţa practică, îl asigur 
zic pe dl ministru de justiție, că cu cea mai mare încredere și 
îndestulire va privi fiecare naţionalitate la activitatea dlui ministru 
de justiție. 

Nu pot să doresc, și așa cred, că nici legislaţiunea nu 
poate să dorească sa aducă astfel de lege, care să dee oca- 
ziune la restalmăciri. Şi tocmai de aceea aş dori sa se dee ace- 
stor doi paragrafi o textuare cât mai clară. O doresc aceasta 
mai ales, pentrucă dacă undeva în raporturile vieţii publice, pe 
un teren oarecare, trebue să admitem libertatea limbei, apoi 
sigur că cu privire la regularea raporturilor de drept privat 
trebue să lăsăm deplină libertate. Dar chiar dacă am voi să o 
luăm, nu ne stă lucrul în putinţa, pentruca e cu totul imposibil 

să străbaţi cu orice lege acolo, ca nime să nu facă nici odată 
alt document scris, decât în limba maghiara! Asta nu poate să 
fie intenţiunea casei. Mulţi sunt de credinţa, că documentul pu- 
blic, dacă are adecă autenticitate publică, reprezintă Dumnezeu 
știe ce acţiune de stat. Eu nu aşa înţeleg lucrul, ci aşa, ca ra- 
portului de drept dintre părți să i-se dee garanţă, autenticitate, 
ca nime să nu o poată trage aceasta la îndoială, și să nu dee 
ansă și ocaziune peste ani de zile la procese lungi, pentrucă 
cu cât mai mare e autenticitatea unui document, cu atât mai 
bine e asigurat dreptul. Eu numai deosebirea aceasta o gasesc 
între documentul notarului public și documentul privat, aceea 
anume, că acela nu poate îi tras la îndoială. De aici nu ur- 
mează, că dupăce are valabilitate pentru ţara întreagă să nu fie 
ertat a se compune altcum decât ungureşte. Cer ertare, dar o 
poliţă făcută în limba germană e valabilă pretutindenea unde 
îşi are competența. Și apoi nici documentul notarului public nu 
e valabil pretutindenea, ci numai acolo unde partea obligata își 
are competenţa. Concluzia aceea deci, că documentul notarial 
nu poate fi compus în altă limbă decât în cea maghiară, cu 
privire la raporturile dela noi eu o ţin de sofismă. 

Binevoiască şi-mi explice onoratul domn deputat, care a 
binevoit a atinge sofisma aceasta, că dânsul cum își închipueşte 
afacerile cetăţenilor de limbă nemaghiară? Se duce la notarul 
public bărbatul şi femeia, şi nici unul nu ştie ungureşte, pentru 
că au crescut între astfel de raporturi de viaţă, că nu au avut 
trebuință de această limbă. Ceti şi scrie ştiu în limba lor. Spun 
deci notarului public să facă bine să le facă un contract de că- 
sătorie, dupăce sau înțeles așa și așa. Notarul public îi ascultă, 
se pune la masă şi scrie contractul ungureşte. Dar părţile res- 
pective nu ştiu nici un cuvânt ungureşte! Nu înțeleg contractul! 
Notarul public le spune, că așa sună legea, că documentul ori- 
ginal poate îi făcut numai în limba maghiară. Notarul public 
le explică cuprinsul documentului. Cumcă lucrul în viață cum 
va puteă fi adus în consonanţă cu trebuințele vieţii şi cu folo- 
sirea limbei, eu nu o ştiu. Poate ca o știu ceice sprijinesc pă- 
rerea separată. 

Onorată casă! Nu vreau să combat mai detailat părerea 
separată, ci scuzaţi, numai câteva observari vreau să-i fac. Se 
spune adecă, și raportorul părerii separate pune greutatea pe 
aceasta, că din consideraţiuni de echitate să permitem, ca păr- 

țile se poată comunică cu notarul public în limba lor. Asta e 
una. A doua e, că părțile să aiba dreptul a cere, ca notarul 
public sa le dee documentul în traducere autentică. Parerea se- 
parată însaș recunoaşte, că prin aceasta părţile vor aveă chel- 
tuieli mai mari. Eu însă trec peste aceasta. Dar are cheltuială 
mai mare și notarul public însuș. Pentruca notarul public, care 
va funcţionă întrun ținut în care locuesc și alte naţionalităţi, 
sigur că va trebui să-și țină de două-ori atâţia adjuncţi, dupăce 
fiecare document are sa fie tradus în limba poporului respectiv, 
deci muncă și cheltuiala duplă. 

Dar scopul principal nu e acela, ca părţile să primească 
la mână document compus în limba maghiară, document pe 
care ele nu l-au subscris. Scopul acela e, ca partea să subscrie 
şi să accepteze un document pe care l-a înțeles. Și tocmai 
scopul acesta nu va îi ajuns prin aceea ce voește părerea separată: 

Onorată casă! Inca un cuvânt cu privire la părerea sepa- 
rată. Raportorilor, respective subscriitorilor părerii separate am 
să le observ pe scurt, că dânșii au subscris părerea separată 
ca raportori ai secțiunilor. Observ, că eu nu recunosc acel cerc 
de competenţă, ca ei ca raportorii secţiunilor să înainteze pă- 
rere separata, dupăce chestia nu a fost pertractată separat în 
secțiuni. Da, domnii au fost raportori ai secţiunilor atunci când 
textuarea s'a prezentat întâiaş dată casei. Atunci au reprezentat 
parerile secţiunilor. Acum însă nu le pot reprezentă, pentrucă 
nu sunt împuterniciți din partea secţiunilor, ci reprezintă numai 
părerile lor individuale. 

O altă observare pe care vreau să o fac e, că eu știu, că 
poziția deputatului e independentă, că asupra lui nu are nime 
să exercieze nici un fel de influenţă, pentrucă nu e ertat, ştiu, 
că fiecare deputat are dreptul sa-și spună convingerea proprie, 
dar știu și aceea, că sunt anumite datorințe de cari nu se poate 
şi nu e ertat să-și uite deputatul față de trimițătorii sai. 

Eu nu știu, dacă domnul deputat antevorbitor a dat expri- 
mare, atunci și acolo, când și unde a fost ales, părerii sale, că 
alegătorilor săi nu le este permis să primească documente ori- 
ginale în limba lor proprie, ca documentul sa fie autentic, ori 
nu. (Mișcare). Văd, onorata casă, că poatecă nu aplic bine. zi- 
cerea aici. Dar observarea mea e simplu aceea, că chiar dacă 
ar aveă dreptul să se pronunțe astfel, totuș nu e oportun a 
face ceva ce e contrar intereselor alegatorilor, 

2" 

Aș mai aveă multe de spus. Dar dupace și de altcum am 
obosit mult atenţiunea onoratei case, îmi recomand modificarea 
la $-ul 2. lar paragraful 7 e astfel concipiat, încât seamănă cu 
textul original». (Notarul ceteşte modificarea): 


La paragraful 2 dupa cuvintele cunoaşte limba oficioasa 
a statului , să se mai pună şi e în stare sa corespunda celor 
ordonate în art. de lege 44 dela 1868 . La paragraful 7: Nu- 
mirea de notar public, pe lânga îndreptaţirea de a face docu- 
mente notariale în limba oficioasă a statului, mai da îndreptă- 
țirea de a luă documentele şi în acelea limbi, cari sunt limbi 
protocolare în respectivul municipiu în care funcţioneaza no- 
tarul public. (Art. de lege 44 dela 1868, paragraful 2). Pentru a 
le putea luă şi în alte limbi, dupa arătarea cunoașşterei lor, da 
concesiune ministrul de justiţie, ori deodata cu numirea, ori mai 
târziu, la cererea separata a notarului public».*) 


Vorbeşte acum deputatul român George Ioanovici 
următoarele: 


Onorata casăl Eu vorbesc rareori, şi şi atunci pe scurt. 
Mă voiu nizu și de astadata să-mi expun pe scurt părerile. 
Când a fost pus în discuţie $-ul 2 al proiectului de lege din 
întrebare, s'a spus din partea mai multora, ca propunerea lui 
Beşan conţine lucruri de prisos, pentruca e de sine înţeles, ca 
notarul public, care funcţioneaza în ţinut locuit de poporaţiune 
mestecată, trebue sa cunoască limba ținutului respectiv. Sunt 
lucruri, cari se înțeleg de sine, și totuş mulți oameni nu le în- 
teleg, ori, unul le înţelege așa, altul așa. O experiem aceasta 
şi acuma, când în sinul comisiunei centrale s'a născut o parere se- 
parata. Aceasta parere separata pune chestia cu totul pe alt teren, 
nu pe care a stat atunci, când §-ul 2 a fost dat îndărat comisiunei 
centrale. Eu aşa cred, că e de sine înțeles, ca parţile sunt în- 
dreptăţite să foloseasca în afacerile lor de drept privat limba 
lor proprie maternă, între olaltă. Dar dupa parerea separată, 
daca s'ar face documentul public în altă limbă, nu în cea ofi- 
cioasa a statului, s'ar ştirbi prin aceasta principiul suveranității 
statului. După uzul de pâna acuma contractele se fac în mai 
multe limbi, precum şi testamentele, şi altele, Ba documentele 
acestea ajung la pertractare, la autenticare înaintea respectivelor 


*) Din Ziarul Dietei de pe anii 1872—1875, 

autoritaţi şi judecatorii, şi până acuma nime nu a spus, că prin 
aceasta e știrbită suveranitatea statului ungar. (Aprobari). 

Articolul de lege 44 dela 1868, care regulează întrebuin- 
tarea limbei, apărând deoparte întâietatea limbei oficioase a sta- 
tului, dă teren până la anumite margini şi celoralalte limbi din 
țara, astfel, că limbile acestea încă figurează ca limbi oficioase, 
ca limbi protocolare în sinul municipiului. Pe calea acestor pro- 
cese verbale luate în limba nemaghiară se execută legile în nu- 
mele statului. Și spus-a cineva, că aceasta nu se unește cu uni- 
tatea statului, cu împărțirea grabnică și corectă a dreptăţii, și cu 
posibilitatea practică a administraţiei bune? Se îngrijește pro- 
iectul de lege, ca ideea de stat sa fie apărată! Acolo e para- 
graful, care dispune, că limba internă de manipulare e cea ma- 
ghiară. Un alt paragraf spune. că întroducerea și încheierea 
documentului public se face ungurește. E de sine înțeles, că 
atunci, când notarul public comunică cu tribunalele, trebue să 
întrebuințeze limba oficioasă a statului. Și aceasta să nu fie 
oare suficient pentru apararea caracterului maghiar al statului? 
Să nu fie suficient pentru posibilitatea practica a administraţiei 
şi pentru efectuirea grabnică a croirei de dreptate? 

Aşa spun onoraţii susţinatori ai parerii separate, că sunt 
şi ei cu atenţiune la celelalte limbi din patrie, facând propu- 
nerea, ca notarul public să fie dator a da parții respective do- 
cumentul în traducere autentică, dacă așa-l cere. Mărturisesc, 
ca dacă tmar convinge cineva, ca pentru partea respectiva și 
cu privire la urmarile de drept ale afacerii e tot una, dacă ori 
în ungurește, ori în limba respectivilor e compus exemplarul 
original al documentului, eu maç linişti. Dar eu am nedume- 
riri în privinţa aceasta. Nu sunt jurist. Primesc deci bucuros în- 
dreptare. Îmi spun însa îndoielile. Și ca nespecialist cutez să 
spun, că dacă notarul public va aveă succesul pe care toți îl 
dorim activitații sale, e imposibil să nu se înece în marea de 
traduceri. Îi dă lucru destul şi aceea, să iee documentul într'o 
limbă. Sa-i mai dăm acum și sumedenia de traduceri, și am 
facut, după parerea mea, să-i fie cu neputinţă împlinirea dato- 
rinței. Dealtcum mă mai tem, că în caz de va fi primită părerea 
separată multe dispoziţii ezenţiale din acest proiect de lege nu 
vor puteă fi efectuite, pentrucă proiectul acesta de lege, foarte 
natural, e pus cu totul pe alte baze decum ar voi sa-l pună 
ceice au înaintat părerea separata. Aceeace e în multe locuri 

în proiectul de lege exemplar original, în parerea separata e — 
traducere. Da, însă acolo se spune, ca ce se cere pentruca un 
document public sa fie autentic? De exemplu declaraţia, ca do- 
cumentul respectiv, originalul, care proiectul de lege permite 
să fie compus și în altă limba, a fost cetit în faţa părţilor și a 
martorilor, ori chiar că ei înșiși l-au cetit. Ce urmeaza de aici? 
Că dacă toate acestea le aplicam la traduceri, atunci după a 
mea părere dăm ansă la mari confuziuni. 

Îmi iau voe să amintesc câțiva paragrafi, pentruca să-mi 
exprim mai bine îndoielile. Aici e de exemplu S-ul 83, care 
spune urmatoarele: «Daca un testament deschis se predă gata, 
pentruca notarul public să-i dee putere de document public, în 
înțelesul punctului a) numai dela astfel de parte poate sa se pri- 
mească documentul, care ştie ceti şi scrie în limba documen- 
tului. «..Dacă deci documentul numai în limba maghiară poate fi 
compus, atunci partea aceea a cetățenilor de stat, care nu po- 
sede limba maghiară, nu poate figură nici ca martori pe astfel 
de documente originale. Peste tot documentul care se preda 
gata notarului public și nu e compus ungurește nu poate sa 
încete a fi original nici în cazul, că se primeşte parerea sepa- 
rată, pentrucă documentul acela compus în limba nemaghiara 
rămâne totdeauna original, și acela care sar compune ungurește 
nici în puterea legii nu poate deveni original. 

După părerea mea deci, daca sar primi părerea separata, 
multe dispcziţiuni ezenţiale din proiectul acesta de lege nu vor 
puteă sa fie efectuite. 

Eu deci nu pot sprijini părerea separată, pentruca aceasta, 
față de uzul de până acuma, faţă de art. de lege 44 dela 1868, 
e curat regres, iar față de dreptul cetaţenilor de a-și puteă în- 
trebuință între olalta limba materna în afaceri de drept privat, 
e constrângere de limbă, care cu nimic nu e motivată. Şi orien- 
tarea nu e grea în chestia aceasta. Sa avem înaintea ochilor 
aceeace a spus dieta dela 1861 în marea ei adresa: «Sentimentul 
naționalistic, care se lățește tot mai mult, merită atenţiune, şi nu 
poate să fie măsurat cu măsura vremilor vechi şi a legilor vechi.» 
Daca dieta a aflat de necesar să o declare aceasta, și dacă die- 
tele următoare au aflat de necesar sa ridice aceasta. declarație 
de multeori la valoare, să aprobam aceasta şi acuma, onorată 
casă, pentrucă dacă atunci a fost trebuință de buna înţelegere a 
cetățenilor, când eră vorba despre redobândirea vieţii constitu- 

tionale, e trebuința de buna înţelegere şi de liniștirea spiritelor 
și acuma, când e vorba să asigurăm constituția redobândită și 
vieața constituţională. 

După părerea mea chestia aceasta nu are să devină un ou 
al lui Columb nici după modalitatea propusă de condeputaţii 
Kapp şi Trauschenfels, nici după cea propusă în părerea sepa- 
rată. Nu trebue trântit oul atât de tare de masă, ca să se spargă, 
în loc sa stee pe masă. 

Ce priveşte modificarea lui Demetriu Bonciu, declar, ono- 
rată casa, că o primesc, şi pe cea dintâi şi pe a doua, (Aprobări). 
Intro modificare a întrat din greșală Ş-ul 27, dupăce §-ul 27 
vorbeşte despre numire, nu despre cualificaţie, când cu privire 
la cualificaţie e mai bine dacă se face provocare în general la 
dispoziţiile articolului de lege 44 dela 1868. Sprijinesc deci mo- 
dificarea lui Bonciųu.» (Aprobari).*). 


Discuţia se continuă. Vorbeşte deputatul Tisza 
Kálmán, apoi deputatul român Joan Gozman. 


A spus următoarele: 


Onorată casă! Mărturisesc, că nu vorbeam, dacă nu au- 
zeam rostindu-se cuvinte, cari îmi vatămă internul. Imi pare 
foarte rău, ca chestia a fost târâtă pe terenul naționalistic. Asta 
vine de acolo, că meritul chestiei nu e destul de clar în fața 
tuturor. Meritul chestiei e acela, ca prin instituțiunea aceasta să 
se dee favor prin aceea, că ea se face cât mai plăcută înaintea po- 
poraţiunii ţării, și poporul se iace a-i cere cât mai mult ajutorul. 
Nu e chestie de naţionalitate deci, dacă se cere, ca de ex. în 
comitatul Timișului notarul public să ştie românește, Acesta nu 
e favor pentru naționalitatea română, ci e favor pentru institu- 
țiunea notarului public, pentrucă dacă respectivul notar public 
ştie româneşte, acolo unde sunt Români, fiecare om i-se va ad- 
resă cu încredere, şi cu atât mai mari îi vor fi venitele, (Ilari- 
tate). lar dacă nu ştie, nu va aveă venit nici un filer. Atâta 
aveam de spus, şi apoi aceea, sa binevoiţi a nu face din toate 
lucrurile chestie de naţionalitate».**) 


Vorbeşte și deputatul român Alexandru Roman ur- 
mătoarele: 


*) Din Ziarul Dietei de pe anii 1872—1875, 
**) Din Ziarul Dietei de pe anii 1872—1875. 


www.dacoromanica.ro 


— 312 — 


Onorată casa! Dupăce condeputatul Tisza Kálmán rosti 
cu adevărată înţelepciune de bărbat de stat vorbirea care m'a 
desarmat întru atâta, încât am uitat și cuvintele domnului de- 
putat Mâday, cari au deșteptat amaraciune în mine, renunţ la 
cuvânt. Dee Dumnezeu, ca totdeauna sa fie casa în asemenea 
dispoziţie, şi atunci statul va câștigă numai buni amici, (apro- 
bări) pe când din contră, tendențe ca cele desvoltate de dl de- 
putat Máday fac numai dușmani pentru ideea dle stat. Așa se 
vede, că a voit să-și răsbune asupra alegătorilor săi. Dar eu 
văzând, că în casă e precumpănitoare prudenţa și considerația 
politică, renunţ cu plăcere la cuvânt».*) 


La votare casa primeşte ambele modificări ale de- 
putatului Demetriu Bonciu, cu privire la §-ul 2 și 7 din 
legea, despre notarii publici. 

In ședința din 5 Maiu 1874 deputatul român Vi- 
chentie Babeș prezentează o rugare a comercianților din 
Biserica-albă, ca tipăriturile poștei să se facă pentru 
partea de ţară care mai nainte eră confiniu militar în 
două limbi, nemţește și ungurește, fiindcă limba ungu- 
rească pe acolo nu o cunoaște nime. Se predă comi- 
siunii petiționare. 

Se continuă discuția asupra paragraiilor nevotaţi 
din legea despre notarii publici. La $-ul 54 vorbește și 
deputatul român Demetriu Bonciu următoarele: 


«Mult stimatul domn deputat antevorbitor a raspuns deja 
la observarea dlui deputat Almâsy, că pe calea aceasta scopul 
pe care şi l-a pus legea, anume, ca să fie împedecate tra- 
ficăriile între rudenii, în detrimentul strainilor, nu va puteă fi 
ajuns, pentrucă şi după aceasta vor puteă face documente oa- 
menii stapâniţi de rea credință. A raspuns la aceasta, după pa- 
rerea mea, mult stimatul domn deputat antevorbitor, şi eu înca 
văd corectivul înșelăciunilor în aceea, că datarea anterioară, care 
e mai ales în uz la tragerile pe sfoară, e acum îngreunată. Pen- 
trucă, onorată casă, astfel de eludări nu pot fi calculate cu trei 
ani înainte, și dacă se întâmplă un caz extraordinar, atunci în 
praxă se naște nedumerirea, când am experiă că cu trei ani mai 
nainte și-a transcris averea, pentruca sa-și înșale creditorii. Asta 
nu se poate, pentrucă daca cu trei ani mai nainte şi-a transcris 


*) Din Ziarul Dietei de pe anii 1872—1875, 

averea, nu poate să mai întrebuințeze creditul pentru a înșelă 
pe cineva. Numai aceasta formează pedeca atât de mult lațitelor 
eludări de drept. 

Domnul deputat Lázár Adam vrea să fie şters de tot pa- 
ragraiul acesta, și anume, pentru aceea, pentrucă dupa para- 
graiul acesta va fi cu mult mai scumpă compunerea de docu- 
mente anumite între rudenii și regularea afacerilor. Cred, că 
pentru unii va fi mai scumpă, Dar pentru acea mica jertfă eu 
nu aş dori să se zădarnicească scopul, de mare și extraor- 
dinară gravitate pentru moralitatea generală. Pentrucă cu cât 
mai multe legi de acestea aducem, cu cari împedecăm imora- 
litatea posibilă, cu atât mai tare întărim în oameni sentimentul 
moral. De aceea pun mare pond pe faptul, să se legalizeze un 
sistem, care după putinţa să pună zăgaz şi pedecă eludărilor. 

Dar, deși doresc să se termine discuţia asupra proiectului 
de lege despre notarii publici, așa nedumerire deşteaptă în mine 
textul acestui paragraf, încât sunt silit să acceptez propunerea 
lui Vidliczkay. Vă spun din cari puncte de vedere. Mai ales 
din punctul de vedere al celor două chestii atinse, anume, că 
cu graiu viu se poate primi între rudenii vre-o îndatorire reci- 
procă, iar ceealaltă parte e aceea, că ce se întâmplă cu poliţele, 
şi vieața practică cum va justifică lucrul? Îmi iau voe sa-mi 
expun parerea în chestia aceasta, motivând, că tocmai în ur- 
marea acestora textul trebue astfel compus, ca asupra lui să nu 
rămâna nici o îndoiala. 

Ce se atinge de îndatoririle legate cu graiu viu între ru- 
denii, mărturisesc, că e curata imposibilitate a le exchide în mod 
absolut, Pentrucă daca spunem din capul locului, că replătirea 
între rudenii are să atârne numai dela bunăvoința celui înda- 
torat să o facă, facem imposibila împrumutarea între rudenii, 
pentrucă şi dacă mare trebuință împrumutatorul de garanţă, 
âdecă de scrisoare valabila față de datoraș, în caz de moarte 
are totuş trebuința de valabilitatea scrisorii. Câtă vreme e în 
vieaţă, poate să aibă încredere în el, iar dacă nu are, nu-i dă 
rudeniei împrumut, caci în cele din urmă oameni suntem, şi 
respectivul poate să moara, iar în cazul acesta cumnatul ori mo- 
ştenitorii nu sunt datori să ştie nimica, lar în vieața zilnică, pro- 
cedura ajutatoare, dacă ar îi îngreunată în mod extraordinar de 
a nu se puteă împrumută bani pe bon ori pe poliţă, pe 2—3 
săptămâni, așa cred, că din partea praxei nu e justificată, De 

aceea, împrumuturile făcute între olaltă cu graiu viu eu nu le-aş 
împedecă, nu le desaprob, ci aş declară, ca între rudenii îm- 
prumuturile sunt valabile între olaltă, nu însă și față de per- 
soana a treia. Pe calea aceasta ar fi salvat principiul, că elu- 
dările ce sar puteă întâmplă au să fie împedecate, pentrucă dacă 
nu au valabilitate față de a treia persoană, atunci nu se poate 
comite vatamare faţa de persoana a treia, iar împrumuturile între 
olaltă le-aș lasă să fie valabile. 

Despre poliţe trebue să mai spun unele»altele. Spunea 
Horánszky, ca sub contracte de împrumut nu se înţeleg poli- 
tele. Dar dacă cetim textul mai departe gasim în el: «precum 
şi alte cocumente», În rezultatul ei final poliţa încă e document, 
ba e mai puternic document decât oricare obligațiune. De aici 
deci sar puteă deduce, că poliţa între rudenii ar fi să se facă 
înaintea notarului public. E adevărat, că dacă are să fie un- 
deva cu băgare de seama la regularea raporturilor private, apoi 
cu degsebita băgare de seama trebue să fie la polițe, din punctul 
de vedere al eludarilor, și în privinţa aceasta îmi voiu luă voe 
a spune onoratei case din praxa mea advocaţială, ca nimic nu 
serveşte de mijloc mai bun și mai uşor pentru a eludă o a treia 
persoană, un creditor de bună credinţă, ca tocmai poliţa.. 

Binevoiţi a-mi crede, dnilor deputaţi, că nenumarate cambii 
vin împrocesuate, ca datate cu trei luni mai nainte și mâne sca- 
dente, dar de fapt facute numai ieri! O astfel de poliţă nu se 
face niciodata din scopul, ca părţile contractuale, anume, dato- 
raşul de pe poliţă și proprietarul poliței, să se înșale unul pe 
altul, pentrucă ei nu au trebuinţă să îalsifice datul, ci o fac aceasta 
pentru a scurtă totdeauna persoana a treia. O astfel de poliţă 
advocatul o împrocesuiază, poartă execuţie, procedează în bună 
credință, — lucru foarte natural, — pentrucă nu are dreptul a 
presupune ori a spune, că polița nu s'a făcut înainte cu trei 
luni, ci numai ieri, pentrucă aceasta sa poate cu greu do- 
vedi. Judecatorul aduce sentenţă, se face execuţie şi creditorul 
de bună credință, a cărui pretensiune e numai mai târziu sca- 
denta, nu mai poate fi satisfăcut, pentrucă tot a fost secvestrat 
în favorul fraților, ori a rudeniilor. Astfel de cazuri, onorată casă, 
se întâmplă în fiecare zi. 

Eu nici schimbul de polițe nu l-aş îngreună şi nu l-aş 
face cu neputinţă, dar tot așa, ca și îndatorirea cu graiu viu, 
restrângându-l la aceea, ca și poliţa între rudenii, cu privire la 

cel îndatorat și la proprietar, între olaltă, să fie valabilă în ce 
priveşte autenticitatea, dar față de a treia persoană numai pe 
lângă act notarial să fie valabilă. Aceasta aș dori să fie-ex- 
primat cu preciziune, și dupăce în textuarea de față lucrul e im- 
posibil, sprijinesc propunerea lui Vidliczkay».*) 

Propunerea se primeşte și paragraful 54 se predă 
de nou comisiunii centrale pentru a-i face o nouă tex- 
tuare. 

In firul discuţiei asupra celoralalți paragrafi mai vor- 
beşte deputatul Mihail Beșan următoarele: 

«Onorată casă! Eu ţin întreaga discuție de prisos, pen- 
trucă e provăzut deja în proiectul de lege aceea pentruce purtăm 
discuţia, Binevoiţi a ceti cu atențiune §-ul 112 în care se cu- 
prinde clar cazul atins de dl Paczolay János. Dânsul anume a 
atins cazul, că ce face judecătorul, dacă nu înţelege limba în 
care e compus documentul notarial? Despre aceasta vorbeşte 
paragratul 112 și spune următoarele: «Înaintarea rugării, ordo- 
narea execuției și procedura ulterioară, se face după regulele 
procedurii civile». Dacă acum atingem cazul acesta, întrăm într'o 
chestiune, care nu e sub desbatere, anume, în chestia proce- 
durii procesuale civile, Dealtcum și în aceasta sa purtat de 
grije, că ce să facă judecătorul în astfel de cazuri, Dar s'a în- 
grijit mai ales ministrul de justiție prin o ordinațiune suplini- 
toare, bazată pe lege, întrucât adecă acolo, unde judecătorii nu 
cunosc limbile deosebite, a introdus așanumitul sistem de trans- 
latori. Prin urmare a luă de nou dispoziţiuni acuma e de prisos. 
Numai aceasta voiam să spun».**) 


Legea despre falsificarea poliţelor. 


Se pune în discuţie al proiect de lege, despre fal- 
sificarea poliţelor, la care vorbește deputatul român Mi- 
hail Beşan următoarele: 

«Onorată casă! La §-ul 1 vreau să fac o modificare, care 
se refere la faptul, ca falsificările de cambii, ivite_la tribunalul 
comercial și cambial din Budapesta, să nu fie predate tribuna- 
lului din Pesta. Motivarea mea e foarte scurtă. În chestia aceasta 


*) Din Ziarul Dietei de pe ânii 1872—1875. 
**) Din Ziarul Dietei de pe anii 1872—1875. 

mânec mai mult din punct de vedere de oportunitate, şi recomand, 
ca falsificările de cambii ivite la tribunalul comercial şi cambial 
din Budapesta să fie predate spre examinare tribunalului com- 
petent. Binevoiţi a luă în socotinţă, că la tribunalul cambial din 
Budapesta vin împrocesuate astfel de cambii, cari au fost falsi- 
ficate în ţinutul cel mai depărtat al țării, de ex. în Ardeal, şi 
subscriitorii lor încă locuiesc în ținuturi depărtate, Acum dacă 
urmărirea criminală a polițelor acestora şi pedepsirea tăptuito- 
rilor se încredințează tribunalului din Pesta, atunci tribunalul 
acesta ar aveă datorinţa sa faca neîntrerupte cercetari pe calea 
lungilor recercări, și numai după o muncă enorm de lungă 
ar ajunge la ceva rezultat. Principiu general criminal e acela, 
că acolo unde sa fuptuit crima e și judecătoria competentă și 
chemată sa judece crima. Dacă noi schimbăm acest principiu 
şi zicem, că dupăce falsificarea aici sa ivit ori constatat, încre- 
dințam judecătoria din Pesta, întâi rasturnăm principiul acum 
amintit, al doilea, şi acesta e lucrul principal, facem, că astfel de 
cercetari criminale vor aveă o durată enorm de lungă. De aceea, 
recomand spre primire modificarea mea».*) 


Casa nu primește modificarea propusă, ca nu tri- 
bunalul din Pesta, ci tribunalul competent de pe teri- 
torul pe care sa comis falsificarea de poliţă să fie dator 
a face cercetarea criminală în cauză. 


Proiect de rezoluţiune 


Şedinţa din 11 Maia 1874. Inainte de a se întră 
în ordinea de zi cere cuvântul deputatul sârb Dr. Mi- 
hail Polit şi înaintează dietei un proiect de rezoluțiune 
în chestia sanării gravaminelor juste ale poporațiunei 
din fostul confiniu militar, acum reîncorporat la patria 
mamă. Proiectul e subscris de toți deputaţii din graniţă: 
Traian Doda, ales în Caransebeş, Vichentie Babeș, ales 
în Biserica-albă, Lazar Costici, ales în cercul Titelului 
și Mihail Polit, ales în cercul Panciovei. După o moti- 
vare frumoasă, făcută din partea deputatului Polit, se 
cetește în dietă proiectul de rezoluțiune, care e urmă- 
torul: 


*) Din Ziarul Dieței de pe anii 1872—1875. 

«Terminându-se în fosta graniță militara bănăţană și în ți- 
nutul Ciaicaşilor alegerile de deputaţi pentru dieta țării pe te- 
meiul articolului V de lege dela 1848, şi în consecință aleşii 
poporului ocupându-și locurile în casa reprezentativă a Unga- 
riei, considerând, că cu ocaziunea încorporarii confiniului mi- 
litar, anume, cu ocaziunea, când dieta țarii a decis a susținea 
în vigoare legile şi ordinaţiunile de pâna aci din graniţă, din 
partea guyernului sa făcut declaraţia, că reformele recerute; 
corespunzatoare împrejurărilor de acolo, se vor face prin legis- 
laţiunea ţării atunci, când deputaţii cari sunt de ales în acele 
părți yor fi aleşi şi-şi vor fi ocupat locurile lor în dieta farii, 
care punct al timpului astăzi -e sosit; 

considerând, ca incorporata graniţă militară de secole a 
avut poziţia şi organizaţia ei speciala, în mod esenţial diver- 
genta de a Ungariei, care acuma are să fie adusa în consonanță 
cu legile şi instituţiunile Ungariei; 

considerând şi aceea, că legile şi ordinaţiunile întroduse 
de fosta administraţie militară şi cari prin dieta țării au fost la- 
sate în vigoare, fiind defectuoase și în multe privințe necores- 
punzând trebuințelor poporului de acolo, ba în mare parte ne- 
potrivindu-se cu instituţiunile şi formele constituţionale, de altă 
parte la incorporare întroducându-se sistema judecatorească şi 
administrativă ungurească, pe lângă legile şi ordinaţiunile rä- 
mase dela stăpânirea militara, deci sa nascut pe acest teren 
mare confuziune; 

considerând, că în consecința acestor stări de lucruri ex- 
traordinare şi dăunoase de acolo poporul din părţile acelea are 
mai multe gravamine și plânsori, cari pretind remediare prin 
legislațiune, şi dintre cari mai vârtos următoarele se întonează: 

1. Că teritoriile fostelor regimente sau anexat la alte co- 
mitate, astfel, încât au ajuns în legătură cu astfel de părți şi 
comunităţi, ale caror referinţe, interese și datine, atât în privința 
comunală, cât şi socială şi a comunicarii, difer de reterinţele, 
interesele și datinele existente în fosta graniţă, şi că mai de- 
parte, parţile incorporate, fiind cu totul desfacute şi aruncate 
care încotro, reprezentanţii lor în adunarile comitatense nu sunt 
în stare a-şi apără și susțineă diferitele interese comunale și 
altele speciale faţa de precumpănitoarea majoritate de alte interese; 

2. că încât pentru administrarea dreptăţii, întroducându-se 
legile austriace și cele ungureşti fară conexiune necezară, dife- 

ritele competințe, proceduri și instituţiuni juridice au produs, 
atât la judecatorii, cât şi la popor, astfel de confuziune, încât 
în privinţa aceasta nime nu e în stare a se orientă, special însă 
sa lăsat în vigoare legea de presă de mai nainte, care se ba- 
zează pe sistema preventivă şi exchide instituţiunea curților cu 
juraţi, şi ca la organizarea judecatoriilor şi la numirea judecă- 
torilor nu sa luat în considerare cunoştinţa limbilor, legilor, 
împrejurărilor şi datinelor existente în acele părţi; 

3. că fiind până acuma în acele părţi în administrarea ju- 
stiției şi la administraţia politica limba germana în uz și cea a 
poporaţiunei de acolo, acuma deodata, fară orice măsuri de 
transiţie se întroduce, atât la justiţie, cât şi în administraţia po- 
litică limba maghiara, necunoscută în părţile acelea, şi în loc 
de- a se îi îndreptat pentru graniță în punctele ei defectuoase 
legea Ungariei pentru egalitatea de drept a naţionalitaţilor pa- 
triei, ori de a se fi conces cel puţin cu privire la starile și îm- 
prejurările din graniţa unele uşurari practice întru aplicar&a 
acelei legi, nici macar acea lege defectuoasa. în dispoziţiile ei 
nu se pune în aplicare; 

4. ca printr'o interpretare greșşita a legii lasate în vigoare 
despre instrucţia publica, în graniță şcoalele elementare confe- 
sionale, în contra dorinţei exprimate din partea comunitaţilor 
bisericeşti, au fost declarate de școale comunale; mai departe, 
că ministrul instrucţiunei publice, care prin §-ul 25 al art. de 
lege 37 dela 1873 a fost împuternicit a pune în aplicare în gra- 
niţă legea ungurească de instrucţie, în loc de a aplică dispozi- 
țiile favorabile ale acelei legi asupra școalelor poporale din gra- 
niță şi astfel a satisface dorinţei și trebuinței comune a popo- 
rului, “a pus a constrânge pe învăţători să contribue la fondul 
de pensiuni şi prin aceasta încă a decretat școalele poporale 
confesionale- de şcoale comunale ; 

5. ca în părțile atât de neglese ale graniţei militare, acum 
incorporate, în interesul culturei necesare mai înalte, generale 
și speciale, în limbile deschilinite ale poporaţiunilor de acolo, 
lipsind institutele trebuincioase, nu s'a facut chiar nimica pentru 
acoperirea acestei mari lipse; 

6. că la regularea referințelor comuniunilor de case de 
asemenea nu s'au observat recerințele de transiţie, și aceasta a 
avut de urmare, că de oparte, prin parcelarea nerestrânsă a pä- 
mânturilor s'a deschis uşa pe seama proletariatului, iar de alta 

parte, prin măsura şi modul de împărțire, aşa, ca tata să fie 
obligat a permite copiilor săi împărţirea, conceptele de drept 
Sau încurcat atât de mult prin contrastele de interese în casele 
şi familiile particulare, și împărecheri şi turburări s'au provocat 
prin aceasta în măsură atât de mare, încât în privința aceasta, 
atât dreptatea, cât şi moralitatea şi siguritatea publică reclamă 
cu înteţire vindecarea răului; 

7. că în privinţa pădurilor din granița ungurească nu sa 
garantat prin lege favorul acordat graniţei croato-slavone, după 
care venitele extraordinare din pădurile comune au să fie în- 
trebuinţate pentru scopuri culturale şi de comunicaţiune ale ace- 
loraş părţi, mai departe, că la actul de preţuire pentru scopul 
împărţirei comunităţile încă au să fie reprezentate; 

8. că cu privire la comuniunile de casă existente încă, de 
asemenea diferind de dispoziţiunile legale pentru graniţa croato- 
slavonă, nu sa,susținut măsura mai mică de dare publică; 

9. că dreptul incontestabil al poporaţiunei din regimentul 
confiniar român asupra munţilor de acolo şi asupra îolosirei 
lor nu a fost asigurat prin dispoziţiune legală; 

10. că dreptul pe care-l are poporul din fosta graniță de 
a folosi fară taxă pentru tot viitorul băile minerale din fosta 
graniță de asemenea nu i-s'a garantat prin lege; în fine 

11. că numărul reprezentanţilor din graniţă la dieta ţării, 
privit din toate punctele de vedere, este disproporționat de mic; 

considerându-le toate acestea, noi subscrişii, în calitatea 
noastră de deputaţi ai țării, aleși în fostul confiniu militar, acum 
incorporat, ne ţinem de datorinţă a propune, ca: 

Sa binevoiască onorata casă reprezentativă a delegă din 
sinul ei o comisiune anchetară de 1l membri, cu însărcinarea, 
ca în conţelegere cu guvernul, şi pe temeiul datelor de cari 
dispune acesta, precum şi a altora ce ar fi a se procură, pe 
lângă ascultarea deputaţilor din acele părţi, şi în caz de lipsă 
şi a unor bărbaţi de încredere, ce ar fi a se chemă de acolo, 
să examineze temeinic starea în care se află acele părți, din 
punctul de vedere atât al administraţiei politice şi al justiției, 
cât şi al economiei și al culturei publice, apoi cu luarea în 
considerare a mai sus înşiratelor gravamine şi plânsori, precum 
şi a altora ce doară sar mai arătă, până la începutul celui mai 
deaproape period dietal să facă casei propunerile necesare 
pentru încetarea gravaminelor și spre mulțămirea poporaţiunii 

din acele părți. Budapesta, în 11 Maiu 1874.» (Urmează sub- 
scrierile).*) 

Ca echou la proiectul acesta de rezoluţiune, pre- 
zentat dietei din partea celor patru deputaţi din graniță 
(Babeş, Doda, Polit şi Costici), au sosit la adresa lor 
mai multe scrisori de aderență, mulțămire și încurajare, 
solidarizându-se astfel alegătorii cu faptele aleşilor. Fru- 
moase adrese de acestea au trimis cei din Caransebeș, 
Orşova, Biserica-albă, Panciova, etc. etc. 


Incă odată legea notarilor publici. 


Se discută în cursul ședinței de nou paragraful 54 
din legea despre notarii publici. Vorbește deputatul român 
Mihail Beșan următoarele: 


«Onorată casă! Cu părere de rău văd, că onoratul domn 
deputat antevorbitor e în mare rătacire cu privire la §-ul acesta, 
(Maritate) când a binevoit a explică din el, că soții unei casnicii 
nu pot să lege între olaltă niciodată, nici un fel de contract, 
numai cu graiul. Cel puţin aşa am înțeles din cuvintele sale, 
că așa a explicat el acest paragraf, și aceasta, dupa părerea mea, 
e greșală. 

Da, soţii și după acest paragraf pot să lege oricând, 
orice fel de contract, numai cu graiul, și deosebirea e numai 
aceea, că dacă contractul lor nu e scris, nu poate să fie valorat 
înaintea judecătorului față de ei. (Ilaritate). Se poate, că m'am 
exprimat rău, dar onoratul domn deputat e în rătăcire daca 
crede, că soţii nu pot legă contract cu vorba. Da, pot să lege, 
dar nu-l pot valoră înaintea judecătoriei. (Ilaritate). Ce se atinge 
de ceealaltă observare a domnului deputat, îmi iau voe a spune, 
că în cazul, dacă ar voi să se păstreze textul original, cade în 
greșala pe care tocmai o excepționează. A dificultat adecă aceea, 
ca să nu se ceară pretutindenea document la astiel de afaceri 
de drept între soţi. Dar în textul original se spune aceeace vreă 
să fie menţinut, că la fiecare afacere de drept se cere docu- 
ment. Modificarea dlui ministru de justiție asemenea aceasta 
are de scop, dar vrea să încunjure expresiunea rea stilară, anume, 
că cu privire la documente se cere document notarial. Repe- 


*) Din ziarul Albina , anul 1874, Nr. 33, 

țirea expresiunei «document» vrea să o evite, punând într'un loc 
altă expresiune, iarăş bună».*) 


Se primește propunerea ministrului de justiţie. 


Legea despre procedura advocaţială. 


În ședința din 18 Maiu 1874 se pune la ordinea 
zilei proiectul de lege despre procedura advocaţială. la 
cuvântul deputatul român Mircea B. Stănescu şi rostește 
vorbirea următoare : 


«Onorată casă!  Mărturisesc, că nu voiam să vorbesc în 
discuția generală asupra acestui obiect. Dar o fac acum pentru 
aceea, pentrucă domnii oratori din partea ceealaltă au motivat 
necesitatea obiectului acestuia special numai dintr'o parte, afir- 
mând, cumcă scăderea inteligenței advocaţilor şi a autorităţii lor 
morale este de căutat special în înşişi advocații de acuma. În 
înțelesul şi în spiritul acesta au făcut mai multe observări, cu 
privire la cari, cu prețioasa permisiune a onoratei case, aflu de 
necesar a face şi eu unele modeste observări. Fiecare lucru 
are două laturi. Deci audiatur et altera pars, pentruca obiectul 
să fie lămurit din fiecare parte şi să poată fi apreciat și judecat 
după dreptate. 

Domnul ministru de justiţie și domnul secretar de stat, 
apărând proiectul de lege spineau, că advocaţii de acuma tre- 
buie să fie disciplinaţi, dupăce inteligență lor nu corăspunde ce- 
rințelor timpului şi în privință morală încă sunt de un nivou infe- 
rior. Trebue să fie disciplinaţi mai departe pentru aceea, pen- 
trucă pe viitor nu poate fi lăsată nedisciplinată o corporaţiune 
întreagă, iar disciplinarea trebue să se facă pe calea constrân- 
gerii, prin camerile advocaţiale, pentrucă aceasta corăspunde mai 
bine scopului. 

E de netăgăduit, că sunt unii în corpul advocaţial, cari în 
urma inteligenței lor stau mai pe jos decât advocaţii statelor cul: 
turale. Şi nu poate fi negat nici aceea, că autoritatea lor mo- 
rală încă e cu mult inferioară față de alte clase sociale. Dar 
cer scuze, motivele acestei constatări nu au să fie căutate numai 
şi special în advocaţi înşişi, ci în mare parte în instituţiunile 
noastre, în mare parte în alte raporturi faptice. Anume, am 


*) Din Ziarul Dietei de pe anii 1872—1875. 

puteà aminti întâi defectele pe cari le are și acuma sistemul 
nostru şcolar, dar l-a avut mai ales în timpurile mai vechi, căci, 
pe când la alte cariere inteligente, dupa terminarea. celor opt 
clase gimnaziale, sa cerut un curs teoretic de mai mulţi ani, la 
noi, ceice ne-am decis să pașim pe cariera advocaţială, pentru 
a încunjură cursul universitar de patru ari au mers unii la Kés- 
márk ori la Sárospatak, și aci a ascultat omul un an, pe alte locuri 
ceva mai mult, prelegerile, şi a devenit jurist terminat, din jurist 
apoi patvarist, în urma jurat câştigator de pâne, și nu peste mult 
advocat practic. Nu e mirare deci, ca suntem o naţiune de ad- 
vocaţi. 

Dar la crearea situaţiei de acuma a contribuit în mare parte 
şi situaţia noastra politica. Stari de lucruri extraordinare de re- 
gulă vin schimbate cu alte stări de lucruri extraordinare. Les 
extremes se touchent. Epoca de trista aducere aminte dela 
1848/9 a fost schimbată de o domnie personala, făcută cu mâna 
de fier, apoi de provizoriat. Sa întrodus necesitatea semestrelor 
universitare, “au întrodus examenele de drept, sa întrodus con- 
strângerea de a face doctoratul, praxa îndelungata, sa stabilit 
numarul advocaţilor şi locul activitații lor. Advocaţii-doctori, de- 
stul de mulţi, veniţi din strainatate aici, sau bucurat de aceasta. 
Dar a suferit naţia de procatori nascuţi, și şi-a rasbunat, pen- 
trucă după restabilirea vechei constituţiuni, la zorile ei, generală 
eră lozinca: Nu ne mai trebue-doctori germani»! Cu gramada 
Sau îmbulzit la examenul advocaţial; şi de multeori numai din 
patriotism sute și mii au fost lasaţi să faca examenul de advocat, 
pentruca astfel sa se înmulțească numarul advocaţilor, în contul 
unor doctori germani, trântiţi şi daţi afara. 

Cunosc un caz, sa înfâmplat tocmai cu un eunoscut al 
meu, la anul 1861, că anume, a făcut examenul de advocat şi 
unul, care la una din întrebarile primite, că de câte feluri e si- 
gilul regal, a raspuns astfel: De doua feluri, pentruca se poate 
sigilă cu el şi cu ostie, și cu ceară roșie . Întreb deci, oamenii 
sunt de vina, ca intelectualitatea advocaţilor e scăzuta, ori apoi 
aceia, cari au făcut din ei advotaţi? 

Ca întregire, un motiv al stării de lucruri expuse îl gasesc 
și în profesorii anumitelor academii de drept. Aici anume, pé 
lângă o anumita, aşa numită femunerație, au fost promovați 
aceia, cari mau terminat ca elevi. ordinari, ori și privatişti, cla- 
sele gimnaziale, în câteva săptămâni la rangul de jurişti, şi asttel 

de studenți apoi au depus și censura, cu norocul care umblă 
după ei, şi au înmulţit numărul advocaţilor cu un nou element, 
cu aşanumiţii «procatorii gâştelor», spre paguba publicului. E 
de vină corpul advocaţial, ori instituţiunea, și dacă instituțiunea 
e de vină, nu trebue făcută aci îndreptarea? Dar generaţia vii- 
toare nu trebue spăriată dela cariera advocaţială pentru păca- 
tele acelora, pentru greșelile lor, cu astfel de condițiuni grele, 
cum sunt cele cuprinse în proiectul de lege! 

Pentru aceea, că mulți au făcut examenul fără a aveă pre- 
gătirea practică regulată, învinovăţesc pe onoratul domn mini- 
stru de justiţie, pentrucă. nu acuma, ci cu câţiva ani mai nainte, 
la cererea respectivilor petenţi a iertat cu munificenţă din timpul 
de praxă stabilit în regulamente în doi ani, dacă și nu partea 
cea _mai mare, dar o parte ezenţială. Şi acum tocmai ministerul 
de justiție recomandă în proiectul său de lege observarea strictă 
a praxei de patru anil Un alt motiv e acela, că nu sunt luate 
măsurile preventive, ca la examenele de advocat identitatea per- 
soanei sa poata fi constatată. Au fost cazuri, că în faţa comi- 
siei s'a prezentat cu totul altă persoană, și aceasta a făcut exa- 
menul, iar diploma a fost extradată petentului. Deci fiindcă nu 
se prea poate presupune, ca comisiunea tablei regeşti din M.- 
Oşorheiu ori din Budapesta să cunoască în persoană pe fiecare 
competent, ar fi corect să se asigure pe o cale oarecare iden- 
titatea persoanei, căci altcum autoritatea corpului advocaţial su- 
fere foarte mult prin astfel de cazuri. Corpul advocaţial are 
multe astiel de acviziţiuni, şi tocmai de aceea, nu advocaţii 
sunt cauza, ci împrejurările şi sistemul. După drept nu sau putut 
deci învinovăți advocaţii de acuma pentru scăderea autorității 
corpului advocaţial. 

Cu acestea am raspuns la partea primă a obiecţionărilor. 
Ce se atinge de autoritatea morală a advocaţilor, decăderea ei 
înca nu cade în sarcina advocaţilor. Apariţia aceasta încă își 
are în mare parte motivele ei externe, cari motive sunt vechi, 
și sunt și noue. Aci e întâi starea noastră de drept public. 
Știm, că mai ales prin anii patruzeci a provocat mare discuţie 
chiar și întrebarea, dacă advocatul provăzut cu toate pregătirile 
poate să aibă vot ori nu în adunarea comitatensă? Și dupăcum 
ştim, numai comitatul Pesta, şi după el înca câteva comitate, au 
dat advocaţilor dreptul de votare. Intreb deci, oare autoritatea 
corporaţiunii advocaţești, chemata să aibă o poziţie mai distinsă 

21* 


www.dacoromanica.ro 


324 — 


în societate, n'a fost vatamată în epoca aceea cu privire la mo- 
ralitate ? 

Unul ori altul dintre motivele principale e şi lipsa de con- 
spect de taxe, şi regret foarte mult, că nici duya proiectul acesta 
de lege nu avem prospecte, ca în fine advocaţii să aibă un con- 
spect ordinar de taxe. Și aceasta ar fi o trebuința arzatoare, cu 
atât mai vârtos, cu cât pe deoparte formează chestie de exi- 
stență pentru advocaţi, de altă parte trebue să fim în curat cu 
starea culturala a poporului nostru, care, ori nu știe să înțeleagă 
valoarea aproximativa a muncii spirituale, ori apoi cauta moda- 
litatea, ca să nu platească advocatului care i-a lucrat cu -cinste. 

Așa cred, că mai mulți condeputaţi vor cunoaște vorba 
din bătrâni despre procatori: Dum processus ventilatur, studias 
accipere, nam processu terminato nemo solet solvere». La tot 
cazul bine ar fi, dacă ori domnul ministru de justiție ar da un 
normativ, ori în lege sar cuprinde un conspect de taxe advo- 
cațiale, echitabil şi drept. Comerciul cu prețuri fixe încă are 
vaza mai mare decât unde te poţi tocmi, pentrucă tocmirea, 
mai ales la poporul de rând, e legată totdeauna de perdere 
morală. ` 

Mai departe, onorata casă, eu un motiv principal, ca advo- 
catul nu are autoritate morală, îl găsesc în aceea, că nu avem 
legi codificate, ca praxa împărțirii de dreptate pretutindenea di- 
vergează, că legile noastre întrun caz analog se aduc altcum 
şi în alt caz analog iarăş cu totul altcum. 

Domnul secretar de stat a binevoit a stabili prima însu- 
șire, prima chemare a advocatului, anume, ca în prima linie sa 
fie advocatul sfătuitorul, judecatorul parții din proces. Acceptez! 
Aşa el Dar oricât de cvalificat teoreticește să fie advocatul, și aibă 
advocatul o praxă oricât de extinsă, daca partea din proces vine 
la el și îi cere sfatul, poate să-i dee sfat sigur în chestie de 
drept atunci, când nu avem legi sigure, nu avem praxă sigura 
de drept, nu avem deciziuni sigure, când pentru întreaga vieață 
de drept avem numai un singur paragraf: buna chibzuiala a 
judecatorului? Dela chibzuială depinde, că un al treilea jude- 
cător cum prinde lucrul, ce părere va aveă el? Acum daca partea 
din proces vine la advocat și îi cere sfatul, cum poate acesta 
să-i dee sfat sigur, când aceeace spune nu e alta, decât vorbe, 
ca cele despre loteria lui Orlice? E clar deci, că în lipsa de 
legi codificate, de deciziuni congruente, de praxă în manuarea 

dreptăţii, — advocatul nu poate sa dee stat sigur, prin ce apoi 
vaza sa morala vine subsăpată înaintea poporului de rând. 

Domnul ministru de justiție a binevoit sa răspundă dlui 
deputat Olâh cu o anecdota, care din punct de vedere medical 
poate să fie corecta, dar la advocaţi nu se potrivește, pentrucă 
medicul cum a terminat cu studiile teoretice și paşeşte pe te- 
renul practic, dacă examineaza organismul bolnavului poate să 
constate diagnoza, iar medicamentele îi stau la îndemână, ase- 
menea și uneltele de operație, aşa cum ordinează ştiinţa, și 
poate să-i ajute bolnavului. Dar advocatul nu poate să facă ni- 
mica, pentrucă nu are farmacie, nu are unelte de operaţie. (Aşa 
e!) Repet, nu avem legi codificate, ca la ele sa mergem după 
medicament, cu care sar puteă sigur ajută parții din proces. 
(Așa e). Și pe lângă acestea s'ar mai puteă adăogă, că motivul 
principal cel mai de seamă e mersul greoiu al justiției. Dacă 
advocatul e primul sfătuitor, apoi advocatul e şi responsabil 
pentru toate. Justiţia merge încet pretutindenea, ceeace e obiect 
de experiența publica. Şi partea din proces nici nu se duce la 
judecator ca sa urgeze, ci merge la advocat! Şi precum pentru 
lipsele de forma, așa și pentru faptul, că procedura e greoaie, 
e acuzat totdeauna singur advocatul. Nu e mirare deci, că 
corpul nostru advocaţial sufere perdere în privinţa autorității 
morale, tocmai pentru instituțiunea noastră. 

Ar mai fi încă şi alte motive, pe cari le-aş puteă aminti 
per tangentem, și cari încă servesc ca pedecă pentru ridicarea 
autoritaţii morale a advocatului. E şi odioasa și netrebnica, dar 
mai ales costisitoarea instituțiune a executorilor. E clar, că pentru 
posturile acestea nu au competat alți oameni decât de aceia, 
cari nu au anumită cualiticație. Mulţi dintre ei sunt comercianţi 
îaliţi, ori foşti executori de dare. Sunt și de aceia, cari abiă se 
pot laudă cu unele cunoștințe elementare. Acum acestia fac in- 
mânările, acestia își aroagă autoritate judecătorească când merg 
cu advocatul să efectuiască vre-o execuţie, cu toatecă poporul 
îi cunoaşte şi ştie, că încă eri erau fara pâne pe masa! Cum 
poate unul ca acesta să săvârşasca cu siguranță o funcție de 
drept, şi sa facă funcţie de judecător? Și încă să poată să im- 
puna şi advocatului, care la tot cazul, în urma cualificaţiunii ce 
o are, stă pe un nivou mai înalt! 

S'a spus, că advocaţii trebue sa fie disciplinaţi ca corpo- 
rațiune, pentrucă ca atari nu pot ramâneă fără disciplină. Asta 

tocmai așa sună, ca și cum până acuma corpul advocaţial ar îi 
rămas tu totul fără disciplina în ţară. E o afirmare foarte du- 
bioasă, pentrucă atunci ministeriul de justiţie sar acuză pe sine 
însuş, ca ar fi lăsat corporaţiunea advocaţilor cu totul fară dis- 
ciplină, încă şi pe aceia, cari de atunci poatecă s'au tâmpit mo- 
ralicește! Dar în vremea veche eră un anumit regulament, pro- 
cedura advocaţială dela 1804, amintit şi de dl mifiistru de. ju- 
stiție, Sub guvernul lui Bach a fost în uz sistemul advocaţial 
nemţesc. Dar în interesul conservarii autoritații morale, în timpul 
cel mai nou ei înșiși au înființat pe teren liber social, din voință 
liberă, reuniuni de advocaţi, şi afară de aceasta a avut şi mini- 
steriu] de justiție dreptul de supremă supraveghiare, pe baza 
căruia puteă să tragă la răspundere pe advocaţi, dar au avut şi 
până acuma tribunalele și prezidenţii de tribunale dreptul de 
a trage la răspundere pe cale disciplinară pe advocatul vinovat. 
Dacă au existat deci toate acestea, nu se mai poate spune, că 
întreaga corporaţiune trebue disciplinată, trebue organizată, pen- 
trucă aceasta a fost şi până acuma. Nu aceea e chestia deti, 
că trebue disciplină, ci aceea, cum să fie disciplina, așa ca până 
acuma, ori apoi altcum? 

Proiectul de lege recomandă instituțiunea constringenta a 
camerei. După mine ar fi destul, dacă în locul constrângerii am 
acceptă sistemul de camere advoeaţiale, înființate pe baze libere, 
cu centralizarea reuniunilor de advocaţi. Fiindcă însa proiectul 
de lege recomandă organizarea în direcţie cu totul contrara, şi 
dupăce în special mai cuprinde dispoziţii, cari au sa sparie pe 
tinerii cari se doresc pe cariera aceasta și să-i împedece în a 
îmbrăţişă cariera, ori apoi le va face foarte anevoioasă ajungerea 
pe carieră, mai ales dacă va fi necesar încă și examenul de 
doctorat, pe lângă facerea examenului teoretic judecătoresc de 
drept și cel politic, eu nu pot sa primesc în general proiectul 
de lege pentru desbaterea specială; iar sistarea și delaturarea 
pedecilor cari ştirbesc inteligența advocaţilor și autoritatea lor 
moială, și dacă va fi executat acest proiect de lege, fiindcă 
nu rezidă în advocaţi înşişi, ci în instituțiunile noastre, o reco- 
mand în atenţiunea onoratului ministeriu, sprijinind din partea 
mea propunerea condeputatului /lammersberg». (Aprobari în 
stânga extremă).*) 


*) Din Ziarul Dietei de pe anii 1872—1875, 

Casa a votat în ședința următoare proiectul de lege 
pentru a fi discutat pe articole. 

Şedinţa din 28 Maiu 1874. Discuţia pe articole 
asupra aceluiaș proiect de lege. La paragraful 5 vorbeşte 
«deputatul român Petru Nemeș urmatoarele: 


Onorata casa! Dispoziţiile paragrafului acestuia le primesc 
in general, dupace aprob întru toate dispoziţia pe care o cro- 
eşte paragraful acesta cu privire la cualificaţia teoretică. Pen- 
trucă eu cuălificația nu o examinez, cu privire la candidaţii de 
advocaţi, din consideraţie la acestia, ci fața de public. lar dacă 
un om, care nu are deplină cualificaţie teoretică, pașeşte pe ca- 
riera advocaţială, natural că în cazul acesta trebue să se pretindă 
dela el cu mult mai multă şi mai lungă praxă de drept, tocmai 
în interesul publicului ale cărui afaceri va fi chemat să le 
poarte. Eu, din partea mea, nu numai în privinţa cualificaţiunei 
teoretice, ci şi a celei practice, doresc o praxa de drept de trei 
ani, şi la §-ul acesta numai o observare aș aveă, anume aceea, 
că eu praxa de drept de trei ani, deși nu o aflu de prea mare, o 
țin totuş de suficientă. Dar dispoziţia, dupa care din aceşti trei 
ani de praxă de drept, un an se cere dela candidaţii de ad- 
vocaţi după facerea doctoratului în drept, pentru a ajunge la 
cariera de advocat, la tot cazul o ţin de foarte apăsătoare. Ştim, 
ca cea mai mare parte a candidaţilor de advocaţi, a celorce se 
pregatesc pentru cariera advocaţiala, se ţine de clasa săracă. Şi 
aceşti candidați de advocaţi, în timpul cât ţine aceasta praxă 
de drept, trebue sa-și câștige și cheltuelile trebuincioase pentru 
examenele de doctorat și de advocatură. [In cazul acesta sar 
cere dela respectivul, ca odata sa vină la Pesta să facă exa- 
menul de doctor la tabla regească, iar a douaoară să facă acelaș 
drum pentru a face censura de advocat. 

Eu în privinţa aceasta nu aș dori, ca respectivii sa fie în- 
datoraţi să facă lucruri îngreunătoare pentru starea lor mate- 
rială, şi aceasta nici nu aş ţineă că s'ar potrivi cu praxa, anume, 
ca respectivul candidat de advocat sa-și facă un an din praxa 
de drept dupa facerea doctoratului. Eu așa cred, că aceasta 
trage foarte puţin în cumpana. Pentruca dacă doi ani de praxă 
îi face înainte de doctorat, tot aşa trebue să se pregatească ne- 
contenit şi sa se ocupe cu teoretica. De altă parte apoi trebue 
să i-se dee posibilitatea, ca sa se poată pregăti cât mai iute şi 
să nu ramână dela advocatură. Din motivul acesta îmi iau voe 

a-mi prezentă în următoarele modificarea la Ş-ul acesta. (Ce- 
teşte): Din alinea a patra a paragrafului 5 sa se elimineze cu- 
vintele următoare: «cel puţin un an după câștigarea titlului de 
doctor în drept .*) 


În şedinţa din 29 Maiu 1874 discuţia se continuă 
asupra aceluiaș paragraf. Vorbeşte deputatul român 
Ioan Gozman următoarele: 


«Onorată casă! Eu nu numai ca nu am nici o excepţie 
în contra acestui proiect de lege, ci cu aprobare l-am primit 
ca bază pentru discuţia specială, şi numai doctoratul nu-l pot 
primi, pentrucă examinând raporturile din patria noastră, îl ţin 
de superiluu şi de păgubitor pentru noi toți. Dupa mine advo- 
catul trebue sa aibă știința de drept pe care tinarul și-o poate 
câștigă prin multă învățătură şi multele examene, fară a se mai 
obosi cu teoriile doctoratului, cari nu duc la scop, cari mai 
mult trăgănează procesul, decât îi promovează terminarea. Conced, 
că în alte țari poate ca e bun doctoratul. Numai aşa o conced. 
însa aceasta, că țara respectivă posede multe izvoare comer- 
ciale şi financiare, deci nu e ca la noi, unde traim numai din eco- 
nomie, din pământ. La noi natura obiectelor de acest conţinut 
nu poate fi scoasă din doctorat, ci trebue să fie câștigata dupa 
lungi experiențe și praxă. Justiţia noastra se deosebeşte mult 
de justiția scurtă a Austriacilor. Aici e vorba de proprietate, nu 
de datorii. Din acest punct de vedere, așa cred, că doctoratul 
nu e condiţie necesară pentru advocatură. Și aceasta pot să o 
ilustrez și cu exemplu. În vremea sa, Kövy, profesorul din Pápa 
(O voce: Din Sárospatak), a fost un vestit doctor juris, dar n'a 
putut să câștige nici odată nici un proces, pe când un exerciat 
scriitoraş câştigă de multeori procesul față de doctorul juris. 
Praxa, aplicarea corectă a legilor formează deci condiţia prin- 
cipală a advocatului. Imi place şi mie ştiinţa de doctor, și am 
şi cetit câte ceva din ea. Dar ca să primim legea şi să o punem 
în grumazul ţării, aceasta se împotriveşte cu dreptatea publică, 
Și apoi e şi păgubitoare legea pentru ţara. În vremile aristo- 
cratice de mai nainte fiecine a fost admis la advocatură, fară 
deosebire de religie și naţionalitate, şi anume, fara didactru şi 
fără cheltueli. Aceasta a fost deci o dispoziţie liberală a țarii 
aristocratice. Reprezentanţa poporală o avem şi acuma, dar 


*) Din Ziarul Dietei de pe anii 1872 1875, 

aceasta parăsește direcția liberala şi încetățeneşte direcția ceea- 
laltă. Unde e aici logica și unde e liberalismul? Reprezentanţa 
poporului sa nu se abata dela liberalism, pentruca liberalismul 
ni l-a lasat pactul dela 1867. Nu ne este permis sa exchidem 
pe nime dela câştigarea pânei. lar daca se întroduce doctoratul, 
ca instituțiune costisitoare, atunci se exchide inteligența de 
soarte mai săracă, și atunci pe lângă condiţiunile stricte ale doc- 
toratului foarte puţini şi numai cu bani pot să-şi câştige advo- 
catura. Asta nu e ertat să o facem. Binevoiţi a vă mulțami cu 
aceea ce e stabilit în lege, ca advocatul sa poseadă acea ştiinţă 
de drept, despre care da probe prin facerea examenelor de 
stat şi celelalte, sa aiba praxă și experiență, iar afară de aceasta 
onestitate, iar nu doctoratul. Doctoratul faca-l cine are voe, eu 
îl stimez, dar a face doctoratul obligator e un lucru pe care eu 
nu-l ţin de necesar, ba chiar pagubitor are să fie pentru inteli- 
genţa ţării».*) 


La votare casa primește paragraful în textuarea 
originală. 

La paragraful 25 deputatul român Petru Nemeș 
declară în câteva cuvinte, că îi primeşte începutul, iar 
restul nu. Casa cam în acest înțeles decide. 


Legea despre examenul de praxă judecătorească. 


În ședința din 2 Iunie 1874, discutându-se proiectul 
de lege despre examenul de praxă judecătorească, de- 
putatul român Petru Nemeș a vorbit la paragraful 12 
următoarele : 


Eu așa cred, că partea prima a paragrafului acestuia nici 
nu se ţine de legea aceasta, ci de legea timbrelor, în care se 
şi cuprinde, spunându-se în ea, că pe fiecare diploma de ad- 
vocat şi de judecător vine pus timbru de un fiorin. Dupăce 
deci dispoziția aceasta e cu totul de prisos, propun să fie eli- 
minată>.**) 


Casa votează paragraful și respinge propunerea 
deputatului Nemeș. 


*) Din Ziarul Dietei de pe anii 1872—1875. 
**) Din Ziarul Dietei de pe anii 1872—1875, 

In şedinţa din 12 Iunie 1874 deputatul român De- 
metriu Bonciu a prezentat o rugare a profesorilor dela 
preparandia de stat din Arad, cari cereau să fie salari- 
zaţi la fel cu profesorii dela şcoalele medii. Rugarea s'a 
predat comisiunei petiţionare. 

In ședința din 22 Iunie 1874 deputatul român Mi- 
hail Beșan, ca raportor al comisiunei de imunitate, a 
prezentat raportul acestei comisiuni în chestia extradării 
deputatului Eder István. Se enunță din partea preziden- 
tului, că după tipărire va fi pus la ordinea zilei. 

In şedinţa din 27 Iunie 1874 raportul a fost pus 
la ordinea zilei. La dorința exprimată din partea casei 
raportorul Mihail Beșan a cetit deciziunea Curiei re- 
gești, iar deputatul Lázár Adam a făcut propunere, ca 
actele să se trimită îndărăt tribunalului din Seghedin 
spre întregire. Raportorul Mihail Beșan motivează pe 
scurt, că nu poate primi propunerea lui Lâzâr, fiindcă 
prin aceasta s'ar trăgănă afacerea încă vre-o câţiva ani, 
aşa cum a fost trăgănată până acuma 12 ani de-arândul. 
Aceasta poate să fie în interesul deputatului Eder, dar 
nu e în interesul justiției. In fine casa decide, că va 
discută chestia în altă ședință. 


Legea electorală. 


În şedinţa din 1 Iulie 1874 sa început discuţia 
asupra proiectului de lege despre modificarea și între- 
girea legii electorale. Inainte de a întră dieta în ordinea 
de zi, deputatul român Petru Nemeș a prezentat un pro- 
iect de rezoluțiune, ca ministrul de interne să fie în- 
drumat să procure anumite date de pe teritorul Ardea- 
lului, cari să servească drept bază pentru stabilirea mai 
acurată a censului pentru alegătorii din Ardeal. Tot de- 
putatul român Petru Nemeș a făcut şi propunerea, ca 
censul alegătorilor din Ardeal, stabilit în proiectul de 
lege al guvernului, să fie modificat astfel, ca în darea 
alegătorilor să se treacă şi darea pentru desărcinarea 
pământului. Prezidentul enunţă, că proiectul de rezolu- 
țiune se va tipări și va fi pus la ordinea zilei, iar pro- 

unerea făcută se va discută deodată cu proiectul de 
ege la care se refere. 


www.dacoromanica.ro 


— 831 = 


In şedinţa din 6 lulie 1874 vorbeşte apoi la pro- 
iectul de lege despre modificarea legii electorale depu- 
tatul român Vichentie Babeş. A rostit vorbirea urmă- 
toare: 


Onorata casă! Două împrejurări mă fac să iau cuvântul 
în chestia aceasta. Nu neg, din capul locului mi-am fost propus 
sa vorbesc. Dar voiam sa vorbesc cu totul obiectiv în chestia 
de pe tapet, pentru a-mi spune parerea asupra ei, făra a aminti 
nici macar cuvântul — rafionalitate. Dar dupăce în zilele. tre- 
cute se rostiră aici vorbe, pe cari eu nu pot sa le trec tu tă- 
cerea, eăci am convingerea, ca nu au fost la loc, dar nici ade- 
vărate nu sunt: fireşte, că acuma și asupra acelora trebue să-mi 
extind atenţiunea, și trebue ca şi în privința acelora sa-mi ex- 
prim parerea. 

Recunosc, onorata casa, că poziţia mea este întru câtva 
gravă, întâi, pentrucă am intenţiunea de a nu repeţi nimica din 
aceea ce dejà a fost spus de alții, al doilea, pentrucă tare mă 
tem, că în ezenţa lucrului. voiu întimpină preocupațiuni, din 
motivul, ca onorata casă primi mai deunazi cu aprobare gene- 
rală cuvântarea onorabilului coleg al meu Tisza Kálmán, şi 
astfel a anticipat oarecum judecata ei în chestia asupra căreia 
am sa vorbesc și eu. Şi totuş ma leagăn în speranța, că ono- 
rații domni deputaţi vor mai fi pastrat atâta simţ de dreptate, 
încât, cu toatecă și-au rostit sentința în mod unilateral, sa nu-mi 
denege recunoaşterea de date pozitive, dacă voiu fi în stare a le 
constată. 

Eu, onorata casă, judec proiectul de lege de pe tapet, în 
fond luat, cu totul din alt punct de vedere decât oratorii pre- 
opinenţi, şi cu totu din alt motiv — nu-l primesc. Sa exa- 
minăm, despre ce adeca e vorba? Care este ezența fundamen- 
tala a oricarei lupte, fie ea politica-naţionala, culturala, ori de 
organizare ? 

Aşa cred, ca nime nu va negă, că pretutindenea lupta se 
învârte şi decurge în jurul dreptului modern al poporului, faţa 
de dreptul vechiu istoric, de dreptul domnitor, Știm din istorie, 
dar este și natural, că pe când neamul omenesc a început a se 
constitui în societate, întâi societaţile au urmat forma patriar- 
hală, adecă unul a poruncit, iar ceialalți au ascultat, Mai târziu, 
prin desvoltarea naturală lărgindu se societăţile, sistema patriar- 
hală, aristocrația, ma mai ajuns să-i conducă pe toţi de-adreptul, 

s'au luat deci mai mulți întru ajutor, sa născut oligarhia, şi 
respective aristocrația, adecă domnia unuia prin mai mulți aleși, 
sistemul care se continuă, aşa zicând, până în zilele de astăzi. 
Totuş, de vre-o doua secole încoace s'a deșteptat poporul și 
a început a reclamă şi el drepturi pentru sine în societatea pu- 
blica, cerând adecă parte din domnie. 

Dar aristocrații, adecă îndreptăţiţii cei vechi, ceice şi-au 
format un drept pe care l-au botezat «dreptul istoric», pe te- 
meiul acestui drept s'au opus, și se opun și astăzi. Şi iată, de 
aci se naște lupta cea mare! Tot despre aceasta e vorba și în 
cazul de fața. Există o mare clasă în patria noastră, care pre- 
tinde să se recunoască dreptul poporului, cu atât mai vârtos, 
cu cât legea dela 1848 a enunţiat dejà, că este a se întroduce 
sistemul democratic în patrie. Dar alţii pretind, ca acesta ar fi un 
Jucru păgubitor şi primejdios, din câte şi mai câte motive. Dacă 
cineva ar puteă dovedi, nu cu sofisme şi ficțiuni, ci cu argu- 
mente plauzibile, că în scopul, ca patria noastră să poata există 
şi sa se poată desvoltă în libertate, este mai bine daca mai pu- 
țini, decât mai mulţi, posed dreptul public politic, în astfel de 
caz eu aş află politica și procedura partidei de dincolo la loc 
și îndreptaţită, și însu-mi i-aş acceptă dispoziţiunile. Dar să mi 
se erte, dacă eu în timpul de faţă, când în Europa există cu- 
noscuta tendința, pe care nime nu o poate negă, ca statele mai 
mari sa cutropească pe cele mai mici, în astfel de zile eu nu 
pot să înţeleg, că ar fi cu cale, bine şi salutar, ca o tară, o na- 
țiune mică, sa se organizeze astfel, încât puţini numai, un număr 
restrâns dintre locuitorii țarii să câştige drepturi politice, sau, 
ceeace e tot una, ca numai cei puţini sa formeze statul. Pen- 
trucă îndeşert s'ar negà adevărul, dar pururea numai acea clasă 
constitue statul, care exerciază drepturi politice, căci oricine sa 
fie lipsit de drepturi politice, nu posede dreptul de stat, nu 
formează parte constitutiva a statului, ci e numai, ca să zic aşa, 
lipitura statului. 

Apoi, mai departe, oricum veţi luă lucrul, eu sunt foarte 
dispus a crede, că partidul deakist, ori al guvernului, e convins, 
că patria noastră nu poate să existe decât numai în legătură, — 
ba poate mai mult decât legătură, — cu Austria. Eu aceasta o 
cred, pentrucă se poate crede. Dar vă rog a-mi spune, dacă 
poate Austria să garanteze existența şi desvoltarea ei? Căci ce 
e Austria? De ce să negăm, că doară toată lumea știe şi o 

spune, că Austria în situația ei de astăzi e nutnai provizorie, și 
azi-mâne are să fie adnexată la Prusia»! (Contraziceri), 

Prezidentul întrerupe şi face atent pe orator, ca în felul 
acesta nu poate să vorbească, 

V. Babeș (continuă): «Nu face nimica. Mă voiu exprimă 
deci altcum, şi totuș aceea se va înțelege, ce doresc eu să arăt, 
iar întreruperea dlui prezident nu mă va aduce în confuziune. 
Eu afirm, și cred că-mi va concede ori și cine, că dacă sta- 
tele și naţiunile mai mici vreau să existe, ele nu pot să-şi asi- 
gure existența și desvoltarea, decât numai prin alianță cu alte 
țari şi popoare. Eu ţin, că alianța aceasta este naturală numai 
cu aceia, cari au cu noi asemenea interese, asemenea tendințe 
şi dispozițiune. Așa mi-se pare mie, că pentru a pricepe aceasta 
nu trebue forţat argumentul, că patria noastră, cu națiunea ma- 
ghiară, nu poate gravità întraltă parte, decât spre Orient, spre 
acele state și popoare, cari în prezent şi în viitor au, dupăcum 
au avut și în trecut, asemenea interes vital, fiindcă numai îm- 
preună cu acelea vom puteă fi în stare să ne apărăm în contra 
celor cu mult mai tari. 

Onorată casă! Pentru orice scop se cere o cuantitate oare- 
care de putere. Eu aşa cred, că nouă în scopul câștigării pu- 
terii cerute numai două cai ne stau deschise: una, cultura, alta, 
întemeierea și laţirea dreptului. Acestea și numai acestea sunt, 
prin cari în corpurile mici de stat se poate potență puterea. 
Cultura se cere, pentruca prin mijlocirea aceleia tot insul să 
poată pricepe, că despre ce adecă se lucră în stat, iar stabilirea 
şi generalizarea dreptului, pentruca fiecare să priceapă, că ceeace 
numim noi stat, este patria, este scutul și apărarea sa! Fără de 
aceste percepţiuni, domnilor, orice vom zice, statul nu este pa- 
friă, ci poate să fie femnifă, şau orice alta, numai aceea nu, 
ce numim noi patrie în adevăratul înțeles al cuvântului, aceea 
ce garantează cetățenilor existență, cultură, drepturi. 

Eu, din partea mea, onorată casă, țin de lucru prea na- 
tural, deși conced, că alții altfel judecă, că prin aceea, că gene- 
ralizăm drepturile, câştigăm patriei cu atât mai mulți apăratori, 
cari se identifică cu patria, îşi identifică existenţa lor cu existența 
patriei. Căci înzadar, domnilor, puteţi întonă cât vreţi ficțiunea, 
că tot insul este în patrie egal îndreptăţit, căci de fapt îndreptățit 
este numai acela, care are o parte oarecare cât de mică de în- 
dreptăţire a conlucră la îndreptarea afacerilor patriei, adecă acela, 

care are parte la alegeri. Acesta este înțelesul sistemului meu; 
şi fiindcă eu din acest punct de vedere doresc dreptul de vot 
general, adeca aşa, ca nu numai un milion, ori poate în urma ex- 
cepţiunilor celor multe stabilite în proiectul de lege abiă vre-o 
300,000 de alegători sa fie cetățeni îndreptațiți ai statului, ci să 
fie doua, ori trei milioane, — prefer şi țin de mai patriotic 
lucru a încredință existenţa și viitorul patriei la două, ori trei 
milioane, decâf la un milion, ori poate numai la jumătate de 
milion de alegători. 

Fiindu-mi aceasta logica, trebue să doresc deci votul uni- 
versal. Se poate ca mă înșel, ba după ceice susțin principiile 
aristocrației și lucră la reacțiune, sau susțin conservativismul, 
care merge spre acelaş scop, diferinţa fiind numai în grad: de 
buna seama că ma înșel. Dar conştiența mea este liniştită! 

S'a spus, ca votul universal nu dă nici o garanţă pentru 
constituţiune şi liberalism, pentrucă şi de el se poate face abuz, 
cum Sa şi facut, prin ce apoi mult i-a stricat libertaţii. Este 
adevarat, Dar onorata casă, nu există instituțiune omeneasca, 
precum nu exista principiu, sau drept, ori lege, cu càre să nu 
se poată face abuz, pentrucă abuzul încape pretutindenea, în- 
tocmai cum nu există încuetoare pe lume, pe care hoţii să nu 
o poata sparge, ori deschide. Pentru aceea însă D-voastră totuş 
vă închideți banii în casse wertheimiane, cu încuetori bune. 
Pentruce? Pentrucă acolo sunt mai siguri. 

Și eu ţin, că votul universal nu poate împedecă în mod 
absolut abuzul, dar îl îngreunează, şi -acesta e favorul legilor 
mai democratice. lar cumca întru adevăr votul universal are 
cualificația de a îngreună abuzul, este dovadă destulă comba- 
terea și opoziția ce î-o fac tocmai cei dela putere, cărora le 
sunt îndemânatice abuzurile. Pentrucă daca ei ar şti, că votul 
democratic înlesneşte abuzurile, fiți convinşi, că ei ar fi cei dintâi 
cari l-ar primi. Dar domnilor, dupa parerea mea nu legea dela 
1848 formează răul, nu ea este cauza abuzurilor. Să examinăm 
niţel istoria acestora. Este adevarat, că legea dela 1848 are de- 
fecte. Dar nu ve-ţi negà, dacă afirm, că facându-se executarea 
ei în mod patriotic și onorabil, nu se îutâmplau scandalurile 
cari Sau întâmplat. Pentrucă este un adevăr, poatecă tot recu- 
noscut, că nici cea mai rea lege nu e rea în mânile execută- 
torilor de omenie, precum de altă parte și cea mai buna lege 
nu este bună, dacă ajunge pe mânile oamenilor fără omenie. 

Îmi aduc bine aminte de alegerile dela 1848 şi-mi aduc 
aminte, că atunci nu s'a văzut la alegeri nicairi intriga și hoția 
de voturi, care mai târziu atât de des s'a practicat. De.bună 
seamă pentru aceea, pentrucă pe atunci în organele publice nu 
există încă rafineria de astăzi, de tot felul. Binevoiţi a vă aduce 
aminte, cât de puţin timp au reclamat atunci verificările. La 1861 
înca au decurs alegerile destul de bine şi verificările s'au făcut 
iute, S'a sporit însă răul, sau înmulțit abuzurile la 1865, și mai 
mult la 1869, iar culmea au ajuns-o la alegerile dela 1872, întru 
atâta, încât atât în foile opoziţionale, cât și întrun proiect de 
adresă sa spus pe față, că acest corp legiuitor nu ar îi legal! 

Nu în aceea reșede răul, că legea e defectuoasă, ci mai 
ales în aceea, că executătorii ei sunt oameni netrebnici. Și 
anume, mă voiu provocă la date pozitive. în privința aceasta. 
Voiu arătă cum Sa aplicat legea aceea în comitatul Toronta- 
lului de ex. și cum în cercul Biserica-albă. Dacă vom cercetă 
lucrul, în curând ne vom convinge, că în comitatul Torontalului 
ea a fost aplicată mai bine, pentrucă organele au fost mai ono- 
rabile. În părţile Timișului însă mult mai rău, dar şi mai rău 
în cercul Biserica-albă, unde chiar şi cei mai avuţi au fost des- 
poiați de dreptul electoral, şi nu prin comitetul central, ci prin 
doi funcționari comitatensi, cari închizând ușile s'au pus și au 
şters după placul lor pe cine au voit; și contra abuzului ace- 
stuia nu a ajutat nici un îel de reclamare. Aş puteă să vă nu- 
mesc pe un funcționar din Biserica-alba, pe care dl vicecomite 
al Timișului dojenindu-l pentruca luase o dispoziţie ilegală a 
răspuns, ca nu știe ce e legea, caci legea e — voia domnilor! 
Așa apoi nici cea mai bună lege nu poate folosi nimica acolo, 
unde domneşte imoralitatea în vieața publică. Apoi față de 
această imoralitate, proiectul de lege pe care-l avem înaintea 
noastra tocmai că nu poate ajută nimica, dupăce ne înfățișează 
atâtea puncte cu dispoziţiuni întunecoase și ambigue, atâtea ex- 
cepțiuni de tot felul, încât nu numai că nu îngreunează, dar 
chiar înlesneşte abuzurile. Eu deci repet, ca da, se poate abuză 
de orice lege, dar totuș e mai greu a se abuză de o lege, prin 
care stabilindu-se drepturi generale, asupra ei veghiază opiniunea 
publică, ochiul poporului întreg, decât de o lege, asupra căreia 
priveghiază numai cetaţenii cei mai avuți și clasa domnitoare, 
aceia deci, al căror interes este, ca legea să se falsifice și sa se 
facă abuz cu ea. 

lată deci încă odata cauza, onorata casă, pentru care țin 
eu ca e în interesul patriei întroducerea votului universal. Sa 
zis onorata casa şi aceea, că acest drept nu se poate justifică 
prin natura lucrului şi ceice l-au atacat dih acest punct de ve- 
dere au negat, că ar fi un drept natural, un drept care se naște 
cu omul. Eu mi-am spus în această privinţă parerea cu o altă 
ocaziune, mai nainte, şi aici vreau să ating numai pe scurt atâta, 
că eu ţin, cumcă strâns luat nu se naște nici un drept cu omul. 
Cu omul nu se naște nici un drept, ci numai capacitatea de a 
primi dreptul, capacitatea de a câștigă drepturi. După această 
observare, considerând dreptul votului universal, vom află, ca 
dreptul acela este natural în acel înţeles, că aparţine în mod 
natural conceptului de cetaţeun, întru atâta, că nu se poate în- 
chipui cetățean liber, cu activitate de cetațean, fără acel drept, 
sau, că îndatăce cetățeanul sar lipsi de acest drept, ar deveni 
orice alta, însă cetaţean de stat ar încetă sa mai fie. Eu însă 
pentru binele patriei doresc, ca statul nostru să aibă cât mai 
mulți și adevaraţi cetățeni activi de stat, provazuţi cu cualifica- 
țiunea adevaratei cetațenii de stat. Aceasta fiind dorința mea 
pentru patrie și stat, cred că ve-ţi află de lucru natural, că de- 
clar, ca nu pot primi proiectul de lege de pe masa casei, ci 
părtinesc proiectul de rezoluţiune al colegului meu, domnul 
Mocsáry. 

Acum, onorata casă, îmi voiu luă voe să fac unele obser- 
väri scurte asupra celorce sau vorbit despre naţionalitaţi din 
partea mai multor deputaţi, şi în special din partea deputatului 
Tisza Kálmán.  Observările mele au intenţiunea de a restabili 
adevarul, așa dupăcum înţeleg eu lucrul. In vorbirea dlui Tisza 
Kálmán sunt două momente în jurul cărora oratorul se învâr- 
teşte mai ales și caută să loveasca în naţionalităţi. Ambele se 
yefer la două declarațiuni ale deputatului Polit. 

Primul moment e, ca Tisza și-a exprimat părerea de rău, 
că Polit a facut amintire de o Elveţie orientala, ori despre un 
stat federativ. Vă mărturisesc, ca și eu i-o luam în nume de 
rău dlui Polit, dacă ar fi propus, ca să se formeze din Ungaria 
un atare stat, pentrucă programul nostru nu e de asemenea 
natură. Sunt convins, ca dl Tisza, ca mare patriot și politician 
isteţ, studiaza tot ce interesează casa aceasta. De aceea trebuea 
să ştie, că programul nostru nu conţine aşa ceva. Foarte mult 
mă mir deci, de ce s'a suparat așa peste măsură dnul Tisza, 

atunci, când sa făcut numai amintire despre o idee, pe care 
încă nu o avem în program nici unul dintre noi, deși vorbește 
despre ea lumea întreagă. Dar mai curios e, că precum ideea 
cu Daco-România nu e invenție românească, așa nici ideea unui 
stat federativ în Orientul european nu este a noastră, ci a unui 
mare patriot maghiar, a lui Kossuth Lajos, care proiectase con- 
federațiunea danubiană. Eu din partea mea nu o aflu chiar ne- 
apărat de lipsă, căci după mine putem să devenim fericiţi şi 
fără crearea ei, dacă ne yom puteă realizà dorințele expuse în 
programul nostru, Este ştiut adecă, că noi avem unele cereri, 
cari ajungând să se prefacă în faptă, putem să trăim în țara 
aceasta îrăţeşte, liniștiți și în pace. Cererile noastre se cuprind 
în aceea, că întru cât e cu putință să ni se asigure și înles- 
nească cultura, iar cetățenii de naţionalitate nemaghiară să fie 
investiţi cu aceleași drepturi și garanții politice, pe cari le au 
cei de naţionalitate maghiară. Dacă se va împlini aceasta, e de 
prisos federaţiunea, pentrucă vom aveă cea mai tare legătură 
între noi, îrăţietatea. Insă pentru realizarea acesteia se cere întâi 
de toate sinceritate şi onestitate. Dacă vom fi onești unii față 
de alții, atunci nu va trebui să recurgem la ameninţări. Insă 
dacă nu vom fi așa, atunci oricât ne vom linguși reciproc, ca- 
ritatea nu va stăpâni inimile noastre, și nici nu vom puteă trăi 
bine împreună, din acest motiv. 

Sa ne întrebam acuma, cum stăm oare cu justele noastre 
pretensiuni ? Să începem dela dreptul de a ne cultivă. Premit, 
că om cu minte trează şi condus de dreptate nu poate să nege, 
că dupa toate apariţiunile, regimul şi dieta Ungariei nu sar 
nizu să lațască maghiarizarea. Stând lucrul astfel, explicarea e 
dată. E adevarat, că ni s'a redat autonomia bisericească și ni 
s'au lăsat şcoalele confesionale, dar putere executivă nu avem 
de loc. Dacă guvernul ar fi sincer și onest față de noi, atunci 
aceasta nu ar face nimica, pentrucă guvernul ne-ar împrumută 
executiva. Sa făcut însă ceva în privința aceasta? Până acuma 
nimica. Ministrul instrucțiunei, e drept, că a făcut cunoscut în- 
trun circular al său, că dânsul nu face deosebire între şcoalele 
confesionale și cele comunale simultane, deci sa i-se dee fie- 
căreia mijloacele necesare pentru instrucțiune. Datu-s'au însă 
cele necesare? Din o sută de cazuri numai la unul putem răs- 
punde cu da. Apoi chiar şi în acest caz, nu e meritul guver- 
nului, caci nu Sa întâmplat în urma dispoziţiunilor sale, ci la 

inițiativa şi din graţia unuia orj altuia dintre funcționari, fie jude 
comunal, fie pretor. In celelalte cazuri însă, în cea mai mare 
parte a țării, învățătorii mai că nu pier de foame, neprimindu-și 
salarele regulat, iar școalele sunt goale, fiindcă copiii nu se 
trimit la şcoală, reflectându-se din partea multor pretori, ori juzi 
comunali, datori a vindecă raul, că nu au să se îngrijască de 
așa ceva, dupăce legea nu le impune o astfel de datorinţă față 
de școala confesională. 

In urma acestei păşiri am ajuns, onorată casă, acolo, că 
în școalele noastre confesionale, în epoca constituţională și dupa 
o guvernare maghiară de şapte ani, nu avem nici pe a treia 
parte atâţia şcolari, ca în anii absolutismului 1853—9| (O voce: 
De ce nu vă trimiteţi copiii la şcoală?) Eu nu am învinovăţit 
pe nime, am citat numai fapte. Spun însă acuma, că sau îna- 
intat plânsori, atât la comitat, cât şi la ministeriu, nimenea însă 
nu sa apucat să vindece răul. Aci e cauza răului, şi de acì ur- 
mează, că școalele superioare acuma nu sunt cercetate nici de 
a treia parte din numarul celor de pe vremea absolutismului, 
și că inteligența noastră scade văzând cu ochii, iar noi mergem 
îndărăt în cultură. Acesta e îapt, pe care mi-ar păreă rău dacă 
guvernul ar afirmă că nu-l cunoaşte, pentrucă eu știu ca-l cu- 
noaşte. 

Să mergem acum mai departe, Se promulgă legea de na- 
ționalităţi. (Voci: La obiect!) Faceţi bine și ertaţi, dar ni s'a 
spus aici în faţă, mai ales din partea dlui Tisza Kálmán, că na- 
ționalităţilor li sa dat tot, (Voci: Așa e. Tot vi sa dat!) că 
adecă naţionalitățile se bucură de o egală îndreptaţire, şi că dacă 
ele totuș se mai agita şi strigă, că nu sunt mulțamite, atunci me- 
rită pedeapsă. Și o astfel de enunciare află răsunet şi aprobare 
la Dvoastră! (Voci: Da, o aprobăm şi acuma!) Binevoiţi deci 
a-mi permite, să vă spun cum stă lucrul. Nu știu care paragraf 
al legii de naţionalitate, despre care a vorbit Tisza Kâlmân, dis- 
pune, ca în școalele medii, în gimnazii, să se instrueze şi în 
limba acelei naţionalităţi, care e în majoritate în ţinutul res- 
pectiv. Intreb acum guvernul, că în șapte ani de zile făcut-a 
în privința aceasta barem cea mai neînsemnată dispoziţie? Dar 
vă spun și mai un lucru. Înainte de aceasta cu doi ani și jumă- 
tate, adecă la 1871, luna Decemvrie, mi-am fost luat voe să 
întreb pe ministrul de atunci al instrucțiunei, că făcut-a vre-o 
dispozițiune şi ce fel de dispoziţiune a luat, pehtru a satisface 

legii, pentruca dacă din lipsa de mijloace ma facut, să-i votăm 
un budget mai mare? 

Ministrul de instrucţiune de pe atunci, Pauler Tivadar, 
mi-a răspuns, că el a făcut, și anume, mi-a spus, că mijloacele 
sunt de ajuns, şi că profesorii din Timişoara, Lugoj şi Sibiiu, 
nu numai că ştiu, dar şi propun româneşte. Eu am arătat 
atunci, că din răspunsul ministrului nu e nimica adevărat, pen- 
trucă nici un profesor din Timişoara, Lugoj şi Sibiiu nu ştie şi 
nu propune studiile în românește, ceeace am arătat și mini- 
strului-prezident de atunci, contelui Andrássy. Și acum, cine a 
luat la cunoștință acel răspuns neadevărat al ministrului, şi încă 
cu plăcere? Nu mă mir, că l-a primit partidul din dreapta, dar 
notez, că l-a luat la cunoştinţă şi partidul dlui Tisza. Ba ce e 
mai mult, ziarele acestui partid m'au atacat în mod neruşinat, 
chiar în public, ca pe cel mai neîmpăcat duşman al statului 
ungar, şi numai pentrucă am atacat pe ministrul, care nu-şi făceă 
datorința, nu împlineă legea. 

Va rog acum să-mi răspundeţi, că faţă de astfel de fapte, 
cum mai puteţi strigă, că a-ți dat Zoz naționalităților, și că ace- 
stea nu au motiv să fie nemulțamite? Să examinăm acum ce- 
lelalte dispozițiuni. Tisza Kálmán sa provocat la aceea, că na- 
ționalităţilor li s'a dat dreptul de limbă până şi la judecătoriile 
de prima instanţă. (Voci: La obiect!) Vă rog domnilor, că doară 
la obiect vorbesc, când răspund la imputările şi atacurile ce ni 
s'au făcut în cursul desbaterii acesteia. Vam spus din capul 
locului, că mă tem, că va fi preocupat tribunalul „înaintea că- 
ruia am să apăr cauza, şi totuş trebue să va rog, să mă ascul- 
taţi şi pe mine, să ascultați şi dreptatea expusă din partea mea, 
dacă a-ți binevoit să aplaudaţi neadevarul. 

Sa dat naţionalitaţilor dreptul de limbă la primele in- 
stanțe, şi așa acolo ele au deplină libertate. Eu o neg această. 
Nu se admite dreptul limbei la nici o instanţă, cel puţin la noi 
nu, în părțile ungurene şi bănăţene, și nici nu se primesc exi- 
bite în alta limbă, decât numai în cea maghiară. (O voce: Nu 
e drept! Nu e aşa!) Vă spun, că la noi, chiar şi în Arad, e afi- 
şată pe părete ordinaţiunea, că nu se primesc exibite, decât 
numai dacă sunt scrise ungureşte. Adecă, vedeţi, în contra legii. 
Legea de naţionalitați a acordat dreptul pentru acei diregători 
cercuali, cari nu posed limba maghiară, de a lucră în limba lor 
naţională, dacă aceea este limba protocolară a acelui comitat, 

29* 

Insă ministrul a șters acest drept. Așa a știut interpretă legea, 
înaltul guvern. A eludat-o de tot. 

Şi acum, fără a mai aminti multe altele, întreb, unde a 
mai rămas vre-o garanța pe seama naţionalitaţilor nemaghiare 
pentru dreptul limbei lor proprii? Vă marturisesc, că eu nu-l 
aflu garantat nici unde. Şi aşa, aflându-ne în o astfel de stare, 
vă rog să binevoiţi a nu ne tot amenință cu modificarea legii 
de naţionalităţi, pentrucă să știți, că vom veni noi și vom cere 
ştergerea acelei legi, căci preferim să fim fără lege, decât sa 
avem lege, care neîncetat se calcă în picioare. 

Astiel fiind, onorată casă, şi nu se poate negă, ca nu ar 
fi așa, dupăce se vede şi se aude că e așa, întreb, se mai poate 
susținea, că nu există cauză de nemulțamire? Cum se mai 
poate spune, că agitatorii iriteaza spiritele? Eu din partea mea 
vă spun aceea ce spuneă mai alaltăeri «Presse» dela Viena: 
«Poftiți şi izolați agitatorii! Adecă aşa, că mulțămiţi și îndestu- 
lifi poporul, dându-i aceea ce i-se cuvine, și făcându-i dreptate 
peste tot, și prin aceasta nu numai că va fi abatut dela agita- 
tori, ci chiar și agitatorii vor trece în tabăra Dvoastre». Dar aşa, 
cum vedeţi, cu atâtea motive de neîndestulare și de supărare, 
nu e îndreptăţita nici o imputare făcuta naţionalitaţilor. 

Mai este apoi a se luă în considerație demnitatea ome- 
nească, despre care, ce e drept, fiecare om poate sa aibă alt 
concept, dar eu vä încredinţez, că dacă m'am convins odata, 
că ceva este rau şi stricăcios, nu voru votă nici odată, ca să fie 
acceptat. Poate că sunt şi de aceia, cari ştiu pactă cu ce e rău, 
eu însă nu, Proiectul de lege din desbatere eu nu pot să-l con- 
sider de o îndreptare a legii dela 1848, şi nu-l pot află de mai 
bun, ci numai de şi mai încurcat. Nu ramâne deci decât să fa- 
ceţi să încete motivul răului, și peste tot să faceţi naţionalită- 
ților nemaghiare posibilă cultura și desvoltarea în plină liber- 
tate, şi puteţi fi convinși, că nacazurile și frecările cu ele vor 
încetă numai decât. Dar nu pot sa nu fac aci și observarea, 
că dacă vrem să fim drepți faţa de un popor, nu este destul 
a-i permite o desvoltare şi cultură numai primară, ci trebue să 
i-o facem posibilă până la treapta cea mai înalta. Ungaria, dacă 
vrea să fie justificată înaintea lumii în privinţa aceasta, trebue 
să dovedească, că vrea cultură până la gradul cel mai înalt 
pentru Român, Sârb şi Slovac, în limba proprie a acestora. In 
privința aceasta însă la noi nu sa făcut nimica. Aici e Ar- 

dealul, Ce poate să fie mai agitator pentru acele părți de ţară, 
decât faptul, că în mijlocul Românilor se ridică o universitate, 
nu precum așteptau și pretindeau cele douăsprezece sute de 
mii de Români, cu drept paritetic pentru ambele limbi, ci numai 
cu limbă de propunere maghiară! Ce ar fi perdut patria prin 
aceea, dacă acolo se dedeă Românilor, majorităţii ţării, posibi- 
litatea de a se cultivă în propria lor limbă? Oare limba ma- 
ghiară nu cu mult mai bucuros o învațau ei de bună voe, 
decât de nevoe? Siluirea, domnilor, vatămă demnitatea omului, 
şi eu vă rog să credeţi, că au trecut vremile, în cari se sus- 
țineă, că prin forță se pot face buni patrioți. Credinţa în popor, 
că conducătorii statului vreau binele poporului, nu se poate în- 
rădacină în modul în are sa făcut până acuma. Incepeţi deci 
altfel, mai cu rațiune, și va urmă îndestularea, iar aceea ce vreţi 
sa ajungeţi în aceste împrejurări prin ameninţări, e un lucru pe 
care nu-l înțeleg. Nu înțeleg de loc amenințările, și tare mă 
tem, că de ex. înfricoșatele ameninţări rostite de onoratul domn 
Tisza Kálmán, fără nici un motiv, în alte parți vor fi interpre- 
tate astfel, că sau făcut de — frică. Motiv de temere însă nu 
există, Cum să şi fie, când cetirăm, că atacurile naționaliștilor 
sunt numai mușcaturi de țânțari? Da, așa este. Și eu tocmai de 
aceea nu pot să înțeleg, cum dlui Tisza Kálmán putù să-i cadă 
în minte sa puşte cu tunuri de Krupp după țânțari? (Voci: 
Trebue afumaţi!) Bine, poftim şi-i afumaţi, dacă credeţi că va 
folosi. Dar nu va faceți de râs prin atacarea lor cu tunuri de 
Krupp, pentrucă lumea frebue să vină apoi cu totul la altă cre- 
dința. Și acuma să mai amintesc ceva din vorbirea dlui Polit, 
nu pentru a aprobă cele spuse, ci pentru a stabili adevărul. 
Onoratul coleg Polit, se înţelege, că în numele propriu, pen- 
trucă ma vorbit împuternicit de alții, a spus, că chestiunea orien- 
tală are s'o deslege democraţia, şi a spus expres, că democraţia 
maghiară va conlucră la aceasta cu celelalte naţionalităţi, iar prin 
aceasta Ungaria va fi salvată. Dar dânsul a mers mai departe 
și a spus parții de dincolo, pe care a caracterizat-o de reacţio- 
nară, că Sârbii se vor întâlni cu ea Za Philippi. A spus-o clar, 
că cu Domniile lor, — cei de dincolo. Aceasta nu se puteă explică 
altiel, și așa a fost înţeleasă fraza de opoziţiunea din jurul meu. 
Şi totuş, oare ce putù îndemnă pe dl Tisza Kálmán, pe bărbatul 
liberalismului şi al democraţiei, ca el să ridice mănuşa aruncată 
reacţiunii ? Dar am să arăt eu, că de ce a facut-o! 

Dacă eu aș aveă convingerea, că nu popoarele, ci reac- 
țiunea şi absolutismul despoţilor vor deslegă chestiunea orien- 
tală, şi dacă eu, răzimat pe această convingere, aș afirmă tocmai 
contrarul dela aceeace a spus Polit, aş declară adecă, că eu 
voiu fi cu absolutismul în contra democraţiei maghiare, — dl 
deputat Tisza Kálmán tocmai așa Sar sculà şi în contra mea, 
cum s'a sculat în contra lui Polit. Ve-ţi binevoi deci a înţelege, 
că a trebuit un pretext și o bună ocaziune, pentru a face să 
răsune nişte vorbe mari şi pompoase, pe cari să le aplaudeze 
casa, iar după aceea sa le varieze gazetele. Dar vă rog să fiți 
încredinţaţi, că pe astfel de fraze nu dăm nimica. Câtă vreme 
Dvoastră pentru capacitarea noastră nu ve-ți puteă aduce fapte 
reale, prin cari să se paralizeze datele pozitive, pe cari le-am 
înşirat eu, pentru a dovedi, că acestei patrii numai aceea poate 
să-i fie spre fericire, dacă cât mai mulţi fii ai ei se vor împăr- 
tăşi de drepturi politice, — nu ve-ți puteă produce îndestulare 
la noi. Ţinuta noastră ne-o regulează datele şi faptele pozitive, 
cum sunt cele înșirate de mine, pentru `a căror expunere am 
luat cuvântul».*) 


Răspunde imediat deputatului Vichentie Babeș de- 
putatul Tisza Kálmán, apoi ministrul de interne, contele 
Szapáry Gyula, deputatul Csanâdy Sándor, şi ministrul 
de justiție Pauler Tivadar, iar în urmă vorbește depu- 
tatul român Vichentie Babeș în chestie personală ur- 
mătoarele : 


«Onorată casă! E şi aici o neînțelegere la mijloc. Dar 
neînțelegerea se cuprinde în cele spuse de dl ministru de in- 
terne. Eu nu am afirmat nimica, eu m'am provocat numai la 
aceea ce e discutat în întreaga presă europeană, şi ce şi la 
Viena formează obiect de discuţie zilnică. Cum am văzut şi 
cum mi-a spus onoratul domn prezident, că aceasta nu se poate 
permite în dieta ungară, am abstat dela expunerea afirmarii şi 
mam exprimat altcum. Dar mam afirmat nimica nou. Dacă ono- 
ratul domn ministru nu o ştie aceasta, trebue să mă mir, pen- 
trucă toată lumea o știe, căci e pusă între chestiile dela ordinea 
zilei. Eu dealtcum nu am afirmat. Se poate, că e adevărat, se 
poate, că nu e adevărat, Eu nu am afirmat nimica, și de aceea 
îndrumarea la ordine nu o primesc dela nime, şi cred că nime 


*) Din Ziarul Dietei de pe anii 1872—1875, 

nici nu are dreptul să o facă aceasta. Ce se atinge de decla- 
rația dlui ministru de justiție, ne putem convinge din ziariu, 
Voci: Asta nu e chestie personală!) că nu despre aceasta e 
vorba aici, și nu de aceea am interpelat, <a să-mi spună, că este 
catedră în Timişoara, ci că de ce nu se satisface legii cu pri- 
vire la limba de propunere? În privinţa aceasta mă provoc la 
fostul. ministru prezident de atunci, căruia i-am arătat în scris, 
că nu-i așa».*) 
Şedinţa se încheie. 


Vorbirea deputatului M. B. Stănescu. 


Şedinţa din 8 lulie 1874. Proiectul de lege despre 
reformele electorale se votează cu mare majoritate (vo- 
tarea s'a făcut în şedinţa din 7 Iulie) şi se începe dis- 
cuția pe articole. La paragraful prim vorbește deputatul 
român Mircea B. Stănescu următoarele: 


«Onorată casă! Pe lângă declaraţia ce o fac în mod prea- 
labil, că sunt amicul votului universal, o idee ce a fost atinsă 
aici mă face să iau cuvântul, și ideea aceasta se cuprinde în 
propunerea facută din partea condeputatului nostru, dl Majoros 
István. 

În mijlocul chestiilor sociale moderne un loc dintre cele 
mai însemnate îl ocupă, nu numai în Europa, ci şi în ceealaltă 
parte cultă a lumii, înțeleg America, chestia egalei îndreptățiri 
a femeilor. Motivul îl formează libera şi independenta nizuinţă 
de conservare proprie, izvorită din umanitate, liberalism, egali- 
tate de drept, dreptate și echitate. Iar scopul nu e altul, decât 
acela, ca ceealaltă parte a societății omenești, desfăcându-se din 
lanțurile prejudiţiilor învechite, să-şi poată câştigă, prin lărgirea 
cercului de muncă şi a modului de câștigare, o poziţie inde- 
pendentă în societate. Chestia aceasta preocupă atât de mult 
în timpul mai nou pe ziarişti, scriitori, legiuitori și bărbaţi de 
stat, încât așazicând în lupta ideilor a ajuns să fie o adevărată 
chestie de a fi, ori a nu fi. Femeile înseș cercetează școalele 
mai înalte, ţin meetinguri prin diferite locuri, în faţa carora des- 
făşură această idee, nu numai în mod teoretic, dar le fac toate 
şi pentru întroducerea ei în vieața practică. 


*) Din Ziarul Dietei de pe anii 1872—1875. 

Cu toate acestea, onorată casă, îndreptaţirea ori neîndrep- 
tățirea de a există, e o chestie, asupra căreia de astădată mam 
intențiunea să-mi desvolt părerile. Pentrucă eu ţin, că nu e sosit 
încă timpul, nu e venită ocaziunea. Chestia egalei îndreptăţiri 
pentru femei nu e unilaterală, adecă, să fie învestite numai cu drept 
de vot. Chestia are mai multe părți, și tocmai de aceea nu 
poate fi băgata în cadrele legii electorale. Aceeace corăspunde 
timpului, da, recomand preţioasei atenţiuni a casei, şi aceasta e 
o parte din ce se cuprinde în propunerea stimatului domn de- 
putat Majoros. 

Onorată casă! Stimatul domn deputat vrea să dee femeilor 
în general drept de vot. După mine o inovaţie însă nu poate 
fi inaugurată numai decât, ci mai moderat, din treaptă în treaptă, 
pentruca altcum Sar naşte în societate o luptă întreagă şi s'ar 
turbură şi liniştea publica. În urma situației noastre specifice şi 
în urma raporturilor noastre eu afirm, că nici legislatura din 
Ungaria, nici caracterul naţiunii maghiare, cunoscută ca per ex- 
cellence cavalerească, nici consecvența principiară şi legislativă 
nu permite, ca în întregime și în general să fie respinsă pro- 
punerea aceea, fără a ne apropiă barem un pas de ea. 

Chestia după mine stă aşa: Poate fi acceptata, în ciuda pa- 
ragrafului prim al acestui proiect de lege, ori apoi e accepta- 
bilă propunerea înaintată din partea onoratului domn deputat 
Majoros? Eu îmi iau voe a înaintă o propunere cu totul in- 
dependentă, care sună astfel (ceteşte): 

Modificare la $-ul 1 al proiectului de lege electoral. Din 
paragraful prim sa se elimineze cuvintele: «cu excepțiunea fe- 
meilor», restul să ramână neschimbat. 

Motivele îmi sunt următoarele: Proiectul acesta de lege 
vorbeşte despre modificarea şi întregirea legilor electorale un- 
gurene și ardelene dela 1848. În legea din Ardeal niciunde și 
cu nici un cuvânt nu a fost amintit, dacă se cuprind şi femeile 
între cei cu drept de vot, ori sunt exchise? Deci n'a fost în 
lege, și totuș în praxă dreptul de alegere nu a fost dat şi fe- 
meilor. De aceea, eu întâi de toate aflu, că nu e necesar să fie 
trecut în paragraful prim, că femeile sunt exchise. Raţiune ar 
aveă modificarea pasagiului acestuia din legea dela 1848 numai 
atunci, dacă legea nu aveă înțeles, dădeă anză la restălmăciri, 
iar în praxă ici colea Sar fi dat şi femeilor drept de alegere, 
dar despre aşa ceva nici vorbă nu a fost dela 1848 până acuma, 

Prin urmare, nu ştiu de ce a aflat comisiunea centrală de lipsă 
sa treacă lucrul în proiect, mai ales, că în proiectul de lege 
original nu eră trecut. 

Dar al doilea, aceasta e ofensă, onorată casa. Am precizat 
punctul de vedere al legislaturii, precum şi al naţiunii maghiare, 
cunoscută de cavalerească, care față de chestia femenistă, dacă 
nu acuma, deocamdată, apoi la timpul său la tot cazul va fi 
scos la suprafață, dar și acum, pas de pas vrea să se apropie de 
ea. lar dacă nu aceasta ar fi caracteristica legislaturii, atunci ofensa 
nu ar fi, dar eu o consider de ofensă, ales din punctul de ve- 
dere al consecvenței legislaturei. Binevoiţi anume a va aduce 
aminte, ca în legea despre organizarea comunelor sa dat vă- 
duvelor dreptul de a participă la alegerea antistiilor comunale, 
şi astfel din partea legislaturii s'a stabilit principiul, că femeile 
nu pot fi despoiate de dreptul de alegere. lar daca pot luă 
parte la alegerea funcționarilor comunali, consecvența ar îi aceea, 
ca sa poata participă şi la alegerea de deputaţi ai ţării! 

Mai departe, aceasta a fost concepția şi praxa dreptului 
public în patrie. Mai nainte, nu numai în Ardeal, ci și în Un- 
garia luată în sens mai strâns, femeile au avut dreptul, nu numai 
în principiu, ci şi în praxă, să se prezinte în adunări munici- 
pale, să iee parte la votară şi la alegeri. Dacă deci atunci au 
putut să aibă acest drept, de ce sa nu-l poată aveă acuma, în a 
doua jumatate a secolului nouăsprăzece, când maturitatea poli- 
tică se află pusă pe o treapta mai înaltă, la ambele sexe so- 
ciale? Intre mine şi condeputatul Majoros deosebirea e aceea, că 
eu deocamdată nu aflu de oportun, ca dreptul de alegere să 
fie extins asupra fiecarei femei, făra nici o deosebire. Dar aflu 
de necesar, ca atât legislatura, cât şi națiunea însaș, să se apropie 
cu un pas de această chestie de mare importanţa. Dupa mine 
apropierea se poate face în paragraful 6 și 9. În paragraful 6 
pentru aceea, pentrucă acolo se dă comerciantului drept de vot. 
Eu așa cred, că femeile, cari în înțelesul legii cambiale au firma 
împrotocolată, poartă deci comerciul, ar puteă sa primeasca dreptul 
de alegere. Și tot așa femeile cu diplomă, ca: dascalițele, telegra- 
fistele dela poştă, moașele, etc. Dacă însă nu se sterg din pa- 
ragratul prim cuvintele: «cu excepția femeilor», atunci nu pot 
face la §§-ii 6 și 9 propunerile pe cari vreau sa le fac, De 
aceea, recomand modificarea mea în atențiunea onoratei case .*) 


*) Din Ziarul Dietei de pe anii 1872—1875. 


www.dacoromanica.ro 


— 346 — 


Vorbirea deputatului V. Babeș. 


Vorbeşte deputatul român Vichentie Babeș urmă- 
toarele, tot la §-ul 1 din proiectul de lege electorală: 


Onorată cameră | Eu m'am pronunţat deja pentru primirea 
votului universal, și în privința aceasta nu voiu spune alta, decât 
că ma alatur la modificarea stimatului condeputat Szederkenyi 
Nándor. Dar în cazul, că aceasta nu S'ar primi, lucru pe care îl 
banuesc în urma votarii de ieri, îmi iau voe a face o altă mo- 
dificare. (Să auzim). 

Dacă onorata casă vrea să primească censul, şi dacă crede, 
că censul e înțelepciunea în legea aceasta, prin care patria noa- 
stră va fi deodata fericită și va puteă înilori, eu primesc cu su- 
punere procedura casei. Dar în cazul acesta aș rugă foarte mult 
onorata cameră, să binevoiască a acceptă o modalitate, care e 
cu mult mai simplă, e cu mult mai echitabilă, și cel puţin nu 
provoacă mare schimbare cu privire la scop. Anume modificarea, 
ca în general se accepteaza principiul, că dreptul de alegere 
compete fiecărui cetațean, care, cum spuneă stimatul domn de- 
putat Szederkenyi Nándor, plăteşte dare directă de stat, fie de 
orice soiu şi în orice sumă. Aceasta simplifică lucrul şi înmul- 
țeşte poate că cu 50% numărul alegatorilor, şi e de mare favor, 
întru atâta, că înlesnește conscrierea, și îndeamnă pe fiecare 
cetățean să plătească dare, prin ce iarăş se înmulțește numai 
venitul statului. Modificarea mea e deci următoarea (cetește): 

Drept de alegere au toți acei locuitori ai ţării de sex bar- 
bătesc, născuţi în ţară ori încetățeniți, cari au împlinit anul al 
20-lea, nu stau sub tutorat, nu stau sub pedeapsă pentru infi- 
delitate, hoție, omor, incendiare, falsificare de documente, ori 
pentru juramânt fals, și plătesc dare directă de stat, fie în orice 
suma»,*) 


La votare casa primește paragraful în textuarea 
originală și respinge toate propunerile făcute pentru 
modificarea lui. 


Vorbirea deputatului I. Gozman. 


La paragraful 2 vorbeşte deputatul român Zoan 
Gozman urmatoarele: 


*) Din Ziarul Dietei de pe anii 1872—1875. 

«Onorată casă! Ma îndemnat să vorbesc vorbirea lui 
Beâthy Ákos, rostită despre dreptul nemeșesc de alegere, și 
vorbirea mea încape pe lângă a sa, cu deosebirea, ca vorbirea 
sa conţine lucruri teoretice, a mea va conţinea lucruri practice. 
Cu deosebirea, că dânsul trebue să fie rezervat cu privire la 
înşirarea. intereselor nemeșilor, ca nu cumva să fie acuzat, ca e 
parţial, eu însă, ca Român, îmi ţin de datorință a-mi exprimă 
aici în faţa dietei sentimentele și mulțămitoarea recunoştinţă 
față de nobilime. Proiectul de lege al ministrului în §-ul prim, 
iar comisiunea centrală în $-ul al doilea, atacă în mod simţitor 
dreptul de alegere al vechilor nobili, spunând, că pe privilegii 
vechi nu se pot bază drepturile, 

A vorbi astăzi despre privilegii, e a spune fraze, cari se 
folosesc numai pentru a spăriă pe aceia, pe cari unii vreau să-i 
păgubească, ori să-i strângă la parete, prin privilegiile actuale. 
Pe privilegii vechi nu se poate bază dreptul! Dar asta stă în 
contrazicere cu lucrurile întâmplate. Nu are nime gândul să 
pună drepturile pe bazele vechilor privilegii, și nici nu e vorba 
de crearea de drepturi, ci despre aceea, ca dreptul de alegere 
exerciat dela 1848 încoace să fie conservat pe seama nobilimei. 
Nobilimea a ales singură, până la 1848, cu exchiderea celora- 
Jalte clase de popor, deputaţi la dieta. Înţeleg, că asta a fost pri- 
vilegiu. Dar privilegiul acesta tot atunci legea l-a sistat și l-a 
facut comun cu dreptul celoralalți locuitori ai țării. Deci nu tre- 
buie să fie întemeiat dreptul pe privilegiu, ci trebue numai con- 
servat dreptul, care a competat în comun, tuturor. Dacă dreptul 
de alegere al nobililor ar fi păgubitor pentru public, aş crede 
și eu, că e necesar sa ne gândim la restrângerea ori la sistarea 
lui. Dar cui a fost spre stricăciune dreptul comun de alegere 
al nobilimei? Ori apoi dela 1848 până astăzi s'a întâmplat vre-un 
caz singur la alegeri, că vechii nobili ar fi voit sa exercieze 
excluziv numai ei dreptul de alegere? Nu sa întâmplat nici- 
odată un astfel de caz, și nici nu e cu putinţă sa se întâmple 
nici în viitor. Dacă unul ori altul dintre cetaţeni îşi exerciază 
dreptul de alegere pe baza censului cutare ori cutare, — cu tot 
dreptul poate să-l exercieze și nobilimea, pentruca al ei cens 
cu privire la dreptul de alegere e dintre toate censurile, cari nu- 
mai pot fi închipuite, cel mai sublim, cel mai înalt. 

Anume, vechea nobilime, dupăcum arată istoria, a apărat 
patria cu sângele ei, și cu cheltuiala proprie a aparat şi de 

atunci în adunările municipale și regnicolare constituția, nu 
numai, dar ca o comoară batută cu petrii scumpe și sclipi- 
cioase a pus-o la libera dispoziţiune. a poporaţiunii ţării. Ba ce 
e mai mult, a primit asupra sa sarcinile rascumpărărilor urba- 
riale, pe cari le poartă și astazi fără murmur, cu toatecă o mare 
parte a nobilimii nu a avut urbarialitate, şi nici ma tras nici un 
folos din ea. Acesta să fie deci actul de mulțămire pentru mul- 
tele binefaceri pe cari le-a pus nobilimea generoasă pe altarul 
patriei, că astazi reprezentanța poporului o restrânge cu privire la 
dreptul comun de alegere? Şi numai ca gândire e tristă sufocarea 
sentimentului nobil al iubirei de patrie și de constituţie, cu fraza 
goala a privilegiului» | 
Onorata casă! Din cele spuse de mine binevoiţi a vedeă, 
ca eu nu pun greutatea pe naşterea nobilimei, ci pe drepturile 
ei câştigate şi exerciate şi astazi cu privire la patrie şi consti- 
tuţie. De aceea, eu nu primesc textuarea comisiunii centrale, 
ci rog onorata casa sa binevoiasca a primi textul următor: 
Nobilii pot sa-şi exercieze și mai departe fara restrângere dreptul 
de a alege deputaţi».*) 


Vorbirea deputatului I. Popoviciu-Desseanul. 


În ședința din 9 lulie 1874 discuţia se continuă 
asupra paragrafului 2 din legea electorală. Vorbește de- 
putatul /oun Popoviciu-Desseanul următoarele: 


Onorată casă! În chestia aceasta, şi dealtcum din destul 
exhauriata, nu doresc să vorbesc pe larg. Împărtășesc pe deplin 
parerea exprimată din partea onoratului condeputat Szilágyi, 
anume, că legea dela 1848 a conservat numai pe seama indi- 
vizilor dreptul de alegere, bazat pe drepturile cele vechi, adecă 
pe seama acelora, cari au fost în folosința dreptului la 1848. 
Cumca legea dela 1848 întru adevar indivizilor le dă acest drept, 
şi nu claselor, se vede din paragraful prim al art. de lege V 
dela 1848. Dar se vede şi din spiritul liberal al legii dela 1848, 
din direcţia sa democratică, — se vede din acel principiu al egali- 
tăţii de drept, care e depus în legile dela 1848. Nu pot să fiu 
însă de o parere cu onoratul domn deputat cu privire la con- 
cluziune. E adevarat, că dela 1848 aceasta dispoziție a legii a 
fost aplicată în fel şi formă, dar e adevărat şi aceea, că legea 

numai acolo a fost aplicată corect, unde capacitatea de alegere 
a fost pusă pe praxa de drept dela 1848; iar unde legea a fost 
astfel explicată şi aplicată, că nobilului, respective clasei privi- 
legiate i-a fost dată capacitatea de alegere, fără considerare la 
faptul, dacă a exerciat la 1848 dreptul de alegere ori nu: legea 
nu a fost aplicata în mod corect. Și eu cred, ca unde legea 
nu a fost aplicată corect, nu există bază, pentruca abuzul să fie 
considerat de legal, anume, să fie decretată de legală aplicarea 
incorectă a legii. 

Eu deci pot să primesc numai modificarea stimatului con- 
deputat Irânyi, care doreşte aplicarea corectă a legii dela 1848. 
E curios, onorata casă, că din partea aceea, care se împotriveşte 
votului universal din mai multe puncte de vedere, se motivează 
aceasta în mod special cu aceea, că cetațenii lipsiţi de avere 
pot să fie pe ușor corupți, iar acum au intenţiunea să reclame 
votul universal pe seama unei clase privilegiate. Eu nu ştiu 
cum se poate pune greutate mai mare pe caracterul unui pro- 
letariat nemeşesc, decât pe caracterul cetățenilor de asemenea 
categorie, însă nenobili, când ştim bine din vremile trecute, că 
cu ocaziunea. nefericitelor corteşiri, cari erau în uz înainte de 
1848, așanumitul proletariat nemeșesc jucă rolul principal. Și 
mai ştiu, că și de atunci încoace, dacă o parte a alegatorilor a 
fost accesibilă pentru mituire, partea cea mai mare o formà tot- 
deauna clasa nemeşilor. De aceea, nu doresc, ca acuma, dupăce 
chestia votului universal pentru ceialalți cetațeni ai țarii a căzut, 
dreptul să se dee unei clase privilegiate. 

Dacă se primeşte modificarea condeputatului Irányi, nu 
se comite act de nedreptate fața de clasa nobililor, pentrucă 
Clasa nobililor tot așa va participă la dreptul electoral, ca. ceia- 
lalţi cetăţeni ai ţării, cari au cualificația legala, și numai acela 
va fi exchis din clasa nobililor dela dreptul de alegere, care 
nu posede cualificația stabilită în lege. In urma acestora declar, 
că nu pot să primesc modificarea condeputatului meu Gozman, 
care merge prea îndărăt, spre evul mediu. Declar mai departe, 
ca nu pot primi nici modificarea condeputatului Tisza Kâlmân, 
din motivul, ca prin aceasta am sancționă praxa de drept ile- 
gală și am pune-o de-asupra praxei de drept, care a fost 
aplicata corect în anumite municipii. Dar nu o pot primi nici 
pentru aceea, pentrucă întru adevar ar fi sosit timpul, să ne 
apropiem de fapt de principiul egalităţii de drept. Sa nu amânam 

lucrul, domnilor, iarăș pe două trei decenii. Dacă întroducem 
instituțiunea sprijinită de mine, vom provocà numai mulțämire 
generală. Nu pot primi nici propunerea onoratului condeputat 
Fabriczius Károly, pentrucă stă în contrazicere cu §-ul 1 din 
art. de lege V dela 1848. In urma acestora declar de nou, că 
sprijinesc modificarea condeputatului Irânyi».*) 


Vorbirea deputatului M. B. Stănescu. 


Dupäce vorbesc alții, ia cuvântul deputatul român 
Mircea B. Stănescu şi rosteşte vorbirea următoare: 


Onorata casă! Vreau să precisez punctul de vedere, după 
care dintre toate modificarile înaintate numai una este pe care 
o pot acceptă, a dlui deputat Fabriczius, pentrucă, domnilor, 
aceasta e cea mai congruentă cu punctul de vedere pe care se 
afla aceasta stânga extremă. Inţeleg punctul de vedere al cu- 
ratei democraţii. 

Aţi binevoit a spune, onor. casă, că privilegiile, cari au 
fost în uz cu privire la indivizi, nu pot îi sistate de odată. Dar 
principiul acesta constitue o contrazicere, întrucât tocmai mo- 
tivul acesta l-am auzit din partea ceealaltă, al cărei îăt e pro- 
iectul acesta de lege electorală. Sa ţinut oare cont de aceea, 
ca despoiare de drept sa nu se facă în proiectul acesta de lege? 
Eu așa văd, că deja la §-ul 3 nu s'a observat aceasta, unde la 
cetațenii dela orașe se întroduc trei încăperi la locuinţe, pe 
când până acuma erau şi de aceia, cari numai cu o singură 
încapere aveau drept de vot. Eu văd în aceasta curată despo- 
iare de drept. Asemenea și în §-ul 11. Aici, celce are cualifi- 
cație după avere, poate luă parte la alegere. Dar îl exchide în 
mod absolut §-ul 12, unde în punctul 5 se spune, că restan- 
țierii de dare nu au drept de alegere. Ceice din aceste motive 
de despoiare de drept stabilesc conservarea privilegiilor celor 
vechi, nu vin oare în contrazicere cu ei înșiși, când apăra pa- 
ragrafii aceştia, cari conţin despoiare de drept? 

Există o maxima jezuitică, după care scopul sfințește mi- 
jloacele. Nu vreau să ajung scopul cu astfel de mijloace. Cu 
menținerea privilegiilor vechi nu vreau să ajung mai aproape 
de votul general electoral, pe un astfel de pod, cu întrebuințarea 
astoriel de mijloace. Mai bucuros părăsesc bazele pe cari stau, 

și mai bucuros fac restrângeri, decât să mențin aşa ceva şi pe 
mai departe în lege. Pentrucă sunt două principii incompatibile, 
A mai fost atins un motiv, acela, că ar fi de dorit, ca no- 
bilimea să fie reprezentată în corpurile legiuitoare. Că doară 
nu perdem nimica, dacă sistăm exerciarea vechilor prerogative! 
Nobilimea mai înaltă, ca al doilea factor al legislaturei, e re- 
prezentată doară în numar foarte frumos în casa magnaţilor ! 


Se spune, și acesta încă formează argument puternic, că 
legislatura dela 1848 n'a putut să aibă scopul de a despoiă 
clasele vechi privilegiate de votul lor. Onorata casa! Fiecare 
lege, întemeiată pe privilegiu, exchide posibilitatea înaintarii. 
Progresul numai aşa e cu putinţa, dacă din privilegii facem un 
fel de fabula rasa, 

Celce vrea progres, trebue să rupă cu prerogativele, cu 
privilegiile. Eu vă întreb, onorată casă, că dacă mergem înainte 
pe calea aceasta, dupăcum adecă aţi binevoit a spune, că cei 
inscrişi până la anul 1872 să aibă, după proiectul acesta de 
lege, drept de vot, ba condeputatul Simonyi a mers mai de- 
parte şi a spus, că toţi să aiba drept de vot, cari au fost trecuţi 
în liste pâna la întrarea proiectului acestuia în putere de lege, 
când binevoiţi a spune; ca acesta e numai proiect, şi mâne- 
poimâne facem o lege electorală independenta, — vom merge 
oare tot pe calea aceasta şi vom păstră între alegători pe toți 
aceia, cari pe baza privilegiilor acestora au fost trecuţi în liste? 
D'apoi că atunci nu vom aveă nici odată o lege radicala ! 

Eu din motivele acestea, onorată casă, — vă rog să binevoiţi 
a înţelege, că nu vorbesc din motive naţionale, pentrucă e ştiut, 
că și printre Români sunt reprezentaţi în număr foarte frumos 
nemeșşii, — dar eu mai bucuros iau dreptul dela ei, numai ca să 
salvez principiul, şi de aceea mă alătur la modificarea lui Fa- 
briczius, din toate acelea motive, pe cari le-am înşirat, înțele- 
gând modificarea aşa, ca paragraful original să sune numai 
astfel: «$. 2. Dreptul de alegere nu mai poate fi întemeiat pe 
privilegiile, cari au existat înainte de 1848», Restul sa se 
şteargă>,*) 

La votare casa primește paragraful original. Toate 
propunerile făcute — cad. 

Vorbirea deputatului P. Cosma. 


Şedinţa din 12 Iulie 1874. Se continuă discuţia 
asupra legii electorale. La §-ul 4 ia cuvântul deputatul 
român Parfeniu Cosma şi rostește vorbirea următoare, 
la finea căreia propune un amandament, în favorul po- 
poraţiunei sărace din Ardeal: 


«Onorată dieta! Aflu de necesar a spune din capul locului, 
că eu la paragraful acesta voesc să vorbesc despre censul din 
Transilvania, fiindcă ţin, că e de prisos §-ul 5. Eu pe lângă 
toate asigurările nu pot crede, că legea pe care o aducem noi 
acuma sa fie de natură provizorie, precum afirmă domnul mi- 
nistru şi raportorul comisiunei centrale. Și am convingerea, că 
ori cât de provizorie să fie, se va cere o generaţiune până 
vom sta în casa aceasta în fața unui proiect de lege mai or- 
ganic decât acesta și mai perfect. 

Nu e novela, ci e o lege nouă, chiar şi aceea cea rămas 
din legea dela 1848, iar aceea ce nu vine sub votare cu oca- 
ziunea aceasta, conform rezoluţiunii acceptate, încă înainte de 
inactivarea legii acesteia, asemenea devine lege. Drept aceea 
eu aflu acest proiect de lege destul de însemnat pentru a ne 
nizui, ca să suplinim defectele legii. 

La noi legea electorala e cu mult mai însemnată decât 
în alte state, fiindcă are nu numai să corespundă la aceea, ce-i 
este chemarea, adecă sa formeze baza camerei reprezentative, 
ci la noi ea formeaza totodată și baza vieții municipale, pen- 
trucă la noi și cu privire la reprezentanța municipala numai 
acela poate fi alegător, care €e înscris între alegătorii dietali. 
Avem deci să băgam bine de seamă, dela cine luăm dreptul 
electoral? Pentruca așezând noi dreptul electoral pe o bază în- 
gusta, am despoiat majoritatea locuitorilor ţării de dreptul de 
a puteă participă la afacerile lor de acasă, din municipiul 
propriu. 

Eu, onorată casă, așa cred, ca nu este între noi nici unul, 
caruia, interesându-se de soartea patriei sale, să-i fie placute re- 
ferințele de astazi din Transilvania, referințele pe cari le-a creat 
acolo legea electorală dela 1848, și cari sau menţinut până în 
timpul de față, — nu este între noi zic nici unul, care să afle 
de just și echitabil censul din Transilvania, în comparaţie cu ce- 
lelalte parți ale Ungariei, fiindcă censul din Ardeal, în asemă- 

nare cu cel din Ungaria proprie, e cu mult mai mare, se poate 
spune, că de patruori mai mare decât cel din Ungaria. Pentrucă 
pe când în Ungaria, pentru a puteă fi cineva alegător, se cer 
opt jugăre de pământ, în Transilvania se cer 36 jugăre, ca ci- 
neva să plătească contribuţia de 8 fl. 40 cr. pe baza căreia poate 
să fie alegător. Tocmai pentru aceea, onorată casă, eu ţin che- 
stiunea aceasta de una dintre cele mai ponderoase, pe cari dieta 
este chemată a le rezolvă. 

Domnul ministru ţine; că art. de lege II din Ardeal corăs- 
punde din destul dorințelor, și că nu e necesitate a se modifică, 
exprimându-se cu privire la Ardeal dupăcum urmează: 

«Deasemenea dispozițiune ezenţială ţin şi împrejurarea, că 
proiectul de lege, atât în Transilvania, cât și în celelalte părți 
ale Ungariei, pastrează cualificația stabilită în legile dela 1848. 
Vi-se va pareă poate curios, de ce în diferitele părți ale patriei 
se susține cualificaţia diferită? Însă, când raporturile între sin- 
guraticele părți sunt diverse, atunci consecința naturală este, ca 
și dispozițiunile să fie diverse, şi eu așa cred, că nimenea nu 
va voi sa nege, că în Transilvania, atât desvoltarea istorică, cât 
şi raporturile de posesiune şi avere, se deosebesc în mod ezen- 
țial de raporturile din Ungaria, și chiar pentru aceea, din partea 
mea aflu cu cale, ca să se mențină și pentru mai departe dis- 
poziţiunile diferite». 

Eu, onorată casă, o spun franc, că nu sunt de părerea dlui 
ministru. Uniunea Transilvaniei este enunțată, și uniunea aceasta 
există, ori nu există? Dacă există, atunci e absurd, e abnormal 
lucru a susținea în acele părţi, cari înainte de 1848 formau Tran- 
silvania, o lege electorală specială, cu cens special, și aici în 
Ungaria iarăş una specială, care se deosebeşte întru atâta, încât 
acolo e cu totul imposibil, ca pe baza legii să fie alegători și 
foştii iobagi din Transilvania. 

Nu ştiu, onorată casă, cari sunt raporturile diferite, amin- 
tite de domnul ministru? Mi-ar plăceă foarte mult, dacă ni-le-ar 
înşiră, aşa, în general, și ar spune, că ce face necesară această 
deosebire? Pentrucă eu vă mărturisesc, că nu-s în stare să o 
cuprind cu mintea mea. Mi-ar plăceă să o știu și din motivul, 
că noi de aceea suntem aici, că dacă sunt năcazuri să le delă- 
turăm, dar dacă nu ni-le spune nime, nu suntem în stare să le 
delăturăm! Eu așa cred, că domnul ministru nu voeşte să men- 
țină raporturile istorice ale Transilvaniei, căci acelea sunt de așa 

natură, încât asemenea lor ma mai avut nime în lume. Acolo 
au fost trei naţiuni şi patru religiuni recepte. Eu cred, că dnul 
ministru nu vrea să le menţina, deși ele mascate se menţin prin 
art. de lege Il. dela 1848 din Ardeal, pentrucă pe baza acestui 
articol de lege reprezentanţii naţiunii și religiunii nerecepte nici- 
odată nu vin în parlament, precum dovedește împrejurarea, că 
nici acum nu se află aici. 

Eu, onorată casă, susțin, că noi numai aşa vom lucră drept, 
dacă vom extinde legea electorală din Ungaria asupra Transil- 
vaniei. Baza legii electorale din Ungaria e posesiunea de pă- 
mânt; această bază avem să o extindem și asupra Transilvaniei, 
dacă vrem să fim drepţi şi echitabili. Vor zice mulți, că aceasta 
nu se poate, pentrucă acolo nici nu se ştie, că ce e aceeă, un 
pătrar de sesiune urbarială, dupăce acolo ma fost întrodus ur- 
bariul. E adevărat; însă în partium şi în coniiniul militar încă 
ma fost întrodus urbariul, şi totuș Ungaria a dispus în lege, că 
acestea să primească drept de votare pe baza posesiunji de pă- 
mânt. Nu încape îndoială deci, că censul de posesiune e just 
și e posibil pentru Transilvania. Și acuma numai aceea poate fi 
întrebarea, că pentru Ardeal ce cheie să se iee ca bază? Dar 
aceasta s'a provăzut în lege, pentrucă în acest paragraf se face 
dispoziţiune, ca acolo unde ma fost întrodus urbariul şi nu se 
poate şti, cât face un patrar de sesiune urbarială, să se iee de 
cinosură sesiunea urbarială din comuna, respective din comitatul 
vecin. Susţin, că pentru Transilvania cea mai justă cheie dupa 
acest principiu e cea stabilită pentru partium, fiindcă acestea 
au format partea întregitoare a Transilvaniei, aceleaș raporturi 
au fost acolo ca în Ardeal, și încă şi astăzi procesele urbariale 
în partium primesc rezolvare dupa patenta urbarială din Tran- 
silvania, nu după. cea din Ungaria. 

Domnul ministru în expunerea de moțive mai spune și 
aceea, că proporțiunea între Transilvania și Ungaria nu e așa 
de nefavorabilă cum se pare, pentrucă pe când în Ungaria nu- 
mărul alegătorilor în raport cu numărul întregei poporaţiuni face 
7”, în Transilvaniă face 6%. Dar aceasta atârnă dela împreju- 
rarea cum luăm lista alegătorilor. Pentrucă deşi este adevărat, 
că diferința e numai de un procent, ţinând cont de ceice dau 
contingentul trebue să recunoaștem, că în Transilvania nu există 
-eprezentanță poporală, ci există o reprezentanţă a privilegiaţilor, 
fiindca acolo aceștia dau proporţia. Pentrucă pe când în Un- 

garia abiă 11"/, sunt luaţi, din suma totală a alegătorilor, pe 
baza dreptului vechiu, în Transilvania cei cu drept vechiu fac 
66%; şi apoi în comparaţie cu totalitatea locuitorilor, în Ungaria 
alegătorii înscriși pe baza dreptului vechiu abiă fac trei pătrimi 
de procent, în Transilvania dau 4%, din poporaţiunea întreagă. 
Aceasta deci nu se poate numi reprezentanță de popor. 

Domnul ministru mai spune în motivare, că nu este po- 
sesiune, avere, ocupațiune, care să nu aibă influența recerută 
[a exerciarea drepturilor politice. Dar şi aserţiunea aceasta e 
combătută prin datele statistice, prezentate de dl ministru, pen- 
trucă în Transilvania, şi special în comitate, unde locuește ma- 
joritatea preponderantă a locuitorilor ţării, şi unde ar trebui să 
fie massa alegătorilor, proporţiunea e următoarea: În comitatul 
Alba-inferioară, după 211,114 locuitori, pe baza posesiunii de 
pământ, ori pe baza contribuţiunii, sunt înscrişi 1387 alegători, 
din care număr vine câte un alegător la 152 locuitori. În comi- 
tatul Solnocului-inferior tot la 175, în comitatul Dobâca la 134, 
în comitatul Alba-superioară la 379, în comitatul Hunedoara ase- 
menea la 379 locuitori câte un alegător, și tot așa, în toate co- 
mitatele. 

Condeputatul Horn a arătat, că acolo unde e întrodus su- 
fragiul universal, tot la 5 locuitori vine un alegător. Eu aceasta 
cale o aflu de mai justă. Dar întreb, unde stăm noi? Foarte 
departe, pentrucă pe când la noi după 400 de locuitori vine 
câte un alegător, în alte țări liberale tot la patru locuitori vine 
un alegător. 

Onorata casă! Trebue să fim cu mare precauţiune la sta- 
bilirea censului electoral, chiar și din acel punct de vedere, 
fiindcă dl ministru și-a propus a reduce pe cât se poate majo- 
ritatea locuitorilor ţării în dreptul ei electoral, și a dat expre- 
siune eclatantă acestei intențiuni în vorbirea sa dela 7 Iulie, când 
a răspuns condeputatului Mocsâry următoarele: «Răspunsul meu 
e simplu, pentrucă eu nu țin, că ar fi cu cale a stabili cercurile 
electorale în mod unilateral, luând în considerațiune numai po- 
poraţiunea, ci aflu de lipsă a luă în considerare, atât averea, cât 
şi cualificaţia intelectuală. Nu aflu de just a împărți deputaţii 
după un număr egal de suflete, fără a ţineă cont de impreju- 
rarea, că cutare oraş ori ținut, poate, ori nu, să dee garanţiile 
intelectuale corăspunzătoare? Nu ţin a fi just, ca un ţinut sau 
oraș, care arată cualificaţiune de avere de 6—7 ori mai mare 

decât altul, să ingereze în legislaţiune prin deputați în asemenea 
număr, ca un ţinut de ex. ai cărui locuitori sunt agricultori, ori 
trăind în munţi se ocupă cu afaceri, cari mai puţin îi cualifică 
pentru exerciarea de drepturi politice»... Prin urmare deci, dl 
ministru nu are nici o intenţiune de a pregăti proiectul de lege 
referitor la arondarea cercurilor electorale, pâna nu va aveă în 
mână lista alegătorilor, pentrucă după ea vrea dânșul să se orien- 
teze la crearea cercurilor electorale, fiindcă după părerea sa nu 
e just a formă cercurile după o egala proporțiune numerică, 
fără consideraţie la inteligență. Aceasta e posibil, însă apoi să 
măsurăm cu măsură dreaptă, pentrucă la inteligenţă e întrodus 
sufragiul universal, iar posesorilor celor mari le este cu totul im- 
posibil a nu dobândi îndreptăţirea electorală, în urma censului 
existent. Drept aceea să deschidem calea şi pe seama poseso- 
rilor celor mici, şi să le dăm ocaziune a se puteă înscrie între 
alegători. Din o astiel de listă să gătească apoi dl ministru o 
cheie justă, căci dacă noi îi despoiem prin legea electorală de 
dreptul de a se înscrie cât mai mulţi, și formam cercurile după 
numărul alegătorilor inscrii pe baza acestei legi, atunci fața de 
posesorii mici comitem o nedreptate duplă. 

Eu nu vreau să iau la critică, dacă e lucru înțelept şi cu 
tact făcut, ca ministrul de interne al unei țări agricole să vor- 
bească în mod atât de despreţuitor despre agricultori. Aceasta 
las să o judece casa. Eu însă, onorată casă, nu pot trece cu ve- 
derea şi să nu-mi exprim părerea de rău asupra unui argument 
adus de dl ministru de interne. I-s'a prefăcut în obiceiu, că de 
câteori are să apere vre-o cauză rea, totdeauna face din ea che- 
stie de naţionalitate, fireşte din strategie, fiindcă ştie, că prin 
aceea câștigă pe mulţi pe partea sa, fără ca să între în meritul 
lucrului, şi mai ales face plăcut serviciu presei prin aceasta. Aşa 
şi acuma. Încă înainte de a fi vorbit cineva la proiectul din în- 
trebare, cu ocaziunea discuţiei din 1 Iulie, ca primul orator 
dânsul a sulevat chestia de naţionalitate, din incidentul alegăto- 
rilor din Ardeal. 

Eu ţin procedura aceasta de foarte greşită şi prin nimica 
motivată. Şi mai am convingerea, că dl ministru nu o face 
aceasta din convingere, ci numai pentru voia unor domni ego- 
işti din Transilvania, cari numai așa se pot susțineă, dacă fac 
din acest proiect de lege chestiune de naţionalitate, pentruca în 
Transilvania egala îndreptăţire să nu prindă nici odată rădăcină. 

Dar mai este, onorată casă, în vorbirea dlui ministru şi o 
altă expresiune, mărturisesc, chiar vătămătoare, pentru care a și 
reclamat un condeputat, dar dl ministru nici ma reflectat la 
vorbele sale, Domnul ministru numeşte adecă în vorbirea sa 
naţionalitățile «popoare de buze străine», și află de lipsă a luă 
poziţiune în contra lor din fotoliul ministerial, și a apără în ca- 
litate de ministru interesele «unei naţionalităţi», fără a observă, 
că dânsul reprezintă națiunea politică a Ungariei, compusă din 
toate naţionalitățile din patrie. 

Intâi de toate neg, că naţionalităţile ar fi sźrăine, dupăcum 
sa exprimat dl ministru, Înţelesul expresiunii acesteia depinde 
dela aceea, că cum ia omul cuvintele «de buze străine». Eu nu 
deosebesc naţionalitățile după buze, ci după limbă. Drept aceea 
pretind să se recunoască, cumcă nu există popoare de buze străine, 
ci există naționalități adevărate, cari compun patria și sunt ga- 
rantate prin lege. Aceste naționalități au fost aici atunci, când 
s'a întemeiat patria aceasta. Incă sfântul Stefan a spus, că: 
«Regnum unius linguae fragile et inbecille est». Apoi să-mi 
permită dl ministru de interne, că sfântul Stefan a fost ceva, a 
fost cel puţin atâta, ca bărbat de stat, cât e actualul ministru de 
interne al Ungariei! Eu deci protestez în contra acestor tratări! 
Aceasta, onorată casă, e și în prejudiţiul patriotismului, şi tocmai 
pentru aceea protestez, ca cineva să atribue naţionalităţi sale 
patriotism mai adevărat și mai mare, decât e acela pe care îl 
atribui eu naţionalităţii române, și neg, că dl ministru, ori altul 
oricine în patria aceasta, şi-ar puteă duce mai departe pomul 
genealogic decât până unde și-l poate duce și cel mai din 
urma opincariu român. Cu astfel de motivări dl ministru va 
provocă numai scene, ca cele întâmplate deunăzi. Drept aceea 
eu rog pe dl ministru, să se reţină dela provocări de acestea. 

Incă un cuvânt. Sunt convins, că nu se află în această 
casă, dar nicăiri pe lume, om cu rațiune, care să ţină legea 
electorală din Transilvania de justă şi echitabilă pentru majori- 
tatea locuitorilor ţării. Apoi dacă nu e justă şi echitabilă, ceeace 
de altcum se vede și de acolo, că de un !'/, de secol nu a 
putut dobândi complăcerea majorităţii, atunci să na ne lăsăm 
să fim seduși de proteţi falși şi informatori egoiști, ci să avem 
bărbăţia de a fi drepți și echitabili. Până aci vina cade pentru 
aceste legi pe fosta dietă din Transilvania, de aci încolo noi 
luăm răspunderea de pe umerii Transilvaniei, și Ungaria va îi 


www.dacoromanica.ro 


— 358 — 


responsabilă înaintea lui Dumnezeu și a lumii pentru nedrep- 
tatea ce va urmă într'o parte a ţării. 

Rog deci onorata casă să primeasca amandamentul meu, 
care sună astfel: «Să se şteargă din şirul 1 şi 2 al alineatului 
prim cuvintele «în acele părți ale țarii, asupra carora se extinde 
vigoarea articolului de lege V dela 1848», — iar în şirul 7 al 
alineatului 4, înainte de cuvântul «apt», să se pună cuvintele 
următoare: «precum şi în alte părți ale țării, asupra cărora se 
extinde vigoarea articolului de lege II dela 1848 din Transil- 
vania».*) 


Vorbirea deputatului G. Pop de Băsești. 


După alţi deputaţi maghiari ia cuvântul deputatul 
român George Pop de Băsești şi rostește vorbirea ur- 
mătoare : 


«Onorată casă!  Anticipând declaraţia, că aparţin acelora, 
cari pretind votul universal, acuma, dupace onorata majoritate 
a avut gentileța de a respinge amandamentul nostru prezentat 
în aceasta privință, atât mie, cât și colegilor mei de principiu 
nu ne rămâne alta, decât să urmăm exemplul nefericitului, care 
văzând că-i arde casa, caută să salveze barem unele lucruri din 
gura focului. Așa şi noi, trebue să ne mulțămim a ne mântui 
din bunurile periclitate ale libertăţii, egalităţii şi frăţietăţii macar 
atâta, cât ne este cu putință, respective, cât ne permit afecțiu- 
nile liberale ale onoratei majorităţi. 

Mărturisesc, onorată casă, că ridicându-mi cuvântul nu sunt 
părăsit de tot de speranţa față de cauza pentru care pledez, 
deşi-mi este prea bine cunoscută poziţia partidului deakist. Nu- 
tresc speranţa aceasta, fiindcă desbaterile publice ale camerei 
au de scop capacitarea reciproca, din care cauză mă măgulesc 
cu presupunerea, că față de adevăr va fi doară capacitabilă și 
onorata majoritate. Nutresc, zic, această speranţă, fiindcă o parte 
a majorităţii, care a votat luarea în considerare a proiectului de 
lege pus acum în discuţiune, se numeşte pe sine partid liberal 
deakist, iar-ceealaltă parte, fiind ultraliberală, face chiar opoziție 
celei dintâi, prin urmare, o asemenea majoritate trebue să fie 
fără îndoială Jiberală, 


*) Din „Telegraful Român“, anul 1874, Nrul 54, 

Onorată casă! Ambele aceste partide își au ca bază le- 
gile dela 1848, va să zică magna charta a Ungariei. Aştept 
deci, că dacă la desbaterea generală nu, cel puţin acum, la 
desbaterea specială, Domniile lor să dee proba de liberalism, 
prin oarecari concesiuni. In caz contrar, pe lângă toată bună- 
voinţa ce o am, voiu fi pus în neplacuta poziţiune de a mă 
îndoi despre. respectul ce-l poartă Domniile lor faţă de legile 
dela 1848. 

Premiţând acestea voiu întră acuma în desvoltarea che- 
stiunei, care na îndemnat să iau cuvântul. Şi o fac aceasta în 
conștiința dreptului și a datorinţei mele de deputat, justificân- 
du-mi totodată sinceritatea şi francheţa cu vechiul proverb latin: 
Veritas odium parit, non, si fuerit non nisi mitigarit>. Cer deci 
indulgenţa onoratei camere. 

Dvoastră, domnilor deputaţi, şi aici mă adresez cătră toți 
deputaţii de naţionalitate maghiară, fără deosebire de partid, 
puneţi mare pond pe uniunea cu Transilvania, și-i dați mare 
valoare. Eu o aflu aceasta de foarte natural, pentrucă Transil- 
vania pentru statul maghiar este punctul sau poziţiunea arhi- 
medică. Dar voiu merge mai departe și voiu zice, că eu, ca 
deputat român, aprob chiar aceasta afecţiune a Dvoastre față 
de Ardeal. Și deoarece soartea ne-a împreunat aci în această 
țară, pe care o numim și o considerăm de buna noastră patrie, 
gasesc ca e nimerit răsunetul poetului laureat maghiar, care ne 
spune, că aici trebue să traim și să murim! [l gasesc nimerit, 
deși fericitul întru amintire poet nu face nici o menţiune despre 
noi, Românii. Aceasta lacună a completat-o însă din de-ajuns 
laureatul nostru poet, prin eternele accente ale devotamentului 
sau: «De ma perit Românul, când ordele barbare» etc, care e 
foarte identic cu răsunetul laureatului poet maghiar. 

In uniunea Transilvaniei, cum zic, eu nu aş vedeă nici o 
primejdie, dacă acest act salutar ar fi executat cu loialitate și 
în mod conșştienţios. Să vedem însă, onorată casă, cum s'a exe- 
cutat uniunea? Cum sa rezolvat această chestiune, căreia eu fi 
atribui o însemnătate mare? Raspunsul la întrebarea aceasta 
cred că nu este străin pentru nici unul dintre onoraţii mei co- 
legi. Deci, pentru a nu abuză de indulgenţa onoratei case, voiu 
spune numai atâta, că executarea uniunei Transilvaniei con- 
sistă pur și simplu în traducerea pe ungurie a epocei abso- 
lutismului inaugurat de Bach. Acolo şunt încă și astăzi legi 

străine. Acolo e așanumitul <Gewaltmassregelung». Acolo sunt 
gendarmii, şi în fine acolo sunt finanţii, îmbrăcaţi în atile un- 
gureşti. Deosebirea e numai aceea, că astazi husarii lui Bach, 
funcționarii boemi și ceialalți venetici, sunt înlscuiți prin indi- 
geni, indeosebi prin — Maghiari. Şi fiindcă din vorbă se naşte 
vorbă, permiteţi-mi, onorată casă, să reîmprospătez aici curio. 
sitatea pe care nu o pot uită. Anume, când cu ocaziunea des- 
baterii budgetului de pe anul 1873 se pusese pe tapet che- 
stiunea desființării gendarmilor, unii dintre domnii deputaţi din 
Ardeal nu s'au sfiit a pledă pentru menţinerea acelei institu- 
țiuni, bazaţi pe argumentul, că susţinerea ei este imperios re- 
clamată de interesul general, cu deosebire în Ardeal, unde po- 
porul, — și aici Sa făcut aluziune mai ales la Români, — nu are 
noţiune destul de lămurită despre concepția dreptului de pro- 
prietatel Așa dară susţinerea gendarmilor e necesară, pentru a 
impune poporului, cu ajutorul baionetelor lor. 

Prezidentul : Vă rog dle deputat, sa rămâneţi între limitele 
obiectului din desbatere. 

G. Pop: Vreau numai sa-mi justific părerea cu argumente. 

Prezidentul: Cred însă că mergeţi prea departe cu argu- 
mentarea. 

George Pop: Voiu fi foarte scurt. De altcum aceea ce 
vorbesc, nu cade afară de limitele chestiunei, In fața acestei 
argumentațiuni a domnului deputat respectiv, daţi-mi voe dlor 
deputaţi sa-mi exprim desaprobarea, și chiar indignarea. Dar 
admițând totuş, că Românii din Transilvania nu ar posede o 
dosă destul de mare din cunoştinţa drepfului de proprietate, 
eu cred, că pentru luminarea lor nu baionetele gendarmilor, ci 
alte instituţiuni culturale patriotice ar trebui să se întroduca. 
Susțin domnilor, că banii cheltuiţi pentru gendarmărie şi garda 
financiară, dacă sar întrebuință pentru educaţiunea poporului, 
ar produce un rezultat cu mult mai îmbucurator pentru salutea 
şi ordinea publică, decât baionetele gendarmilor. (Aprobări în 
stânga). De altcum acuzările de comunism, cu 'nedemnitate 
aruncate în faţa Românilor de cătră dl deputat baron, le res- 
ping încă odată şi le declar de invenţiuni maliţioase. Mă provoc 
în privinţa aceasta la guvernul actual, precum şi la. fostul co- 
misar regesc, contele Péchy Manó, pe care l-a costat multă trudă 
apărarea poporului în contra pretensiunilor nebazate ale aristo- 
craţiei. 

Onorată cameră! Sunt 26 de ani deja decând sa de- 
cretat uniunea Transilvaniei, căreia, în schimb pentru sacrificarea 
autonomiei, i-“au promis beneficiile egalităţii şi ale frăţietăţii. 
Este adevărat, ca aceasta uniune s'a inaugurat fără învoirea şi 
participarea majorităţii poporului, care locueşte țara aceea. Dar 
nu mai puțin adevărat este, ca ea a fost inaugurată de catră 
niște bărbaţi de stat de o memorie ilustra, cari însă nu au avut 
fericirea de a fi succedaţi de nişte strănepoţi demni şi harnici 
pentru executarea cuviincioasă a mărețului act, început de 
dânşii. Spre ocara şi profanarea urtiunei, actualii noştri bărbaţi 
de stat încă tot mai susţin proverbialul Extrawurst pentru Ir- 
landa statului maghiar, care este Transilvania cea nenorocita! 

Politicianii actuali susțin, ca regularea raporturilor din 
Transilvania este o necesitate urgentă şi imperios reclamată. 
Încercarea însă ne-a dovedit chiar la primul pas, că aceasta re- 
gulare de raporturi este o stratagemă în contra Românilor. Căci 
ce alta poate sa fie susţinerea acelui cens deosebit de al Un- 
gariei, care-și are sorgintea în feudalism. și care e o sfruntată 
insulta pentru libertate, egalitate şi frăţietate? Cine oare va simţi 
mai tare exchiderea dela beneficiul dreptului electoral restrâns 
prin acel cens: Românii, cari fac un milion şi jumătate, ori Ma- 
ghiarii, cari de abia fac o considerabilă minoritate? Şi când 
apostrofam pentru aceasta pe bunii noștri politiciani, Domniile 
lor ne răspund fără nici o sfială, că în Transilvania sunt cu 
totul alte relațiuni, pentru cari legea electorală a Ungariei nu 
e nici aplicabila, nici utila! Sărmană Transilvanie! Și deputaţii 
tăi sufer cu pacienţă platonică lovirea ce ţi se aduce, dispozi- 
țiunile cari ţi se decreteaza! 

Eu, din partea mea, apelez la Domniile lor în numele 
acelei nefericite țari, şi îi conjur pe conştiinţa datoriei lor, să 
nu sufere nedreptatea care ameninţă pe biata Transilvanie, ci 
să se ridice toți întru apărarea ei, dacă nu vreau să adeve- 
rească înșiş faima răspândită, că chiar Domniile lor, când li se 
adresează vre-un alegător cu vre-o afacere, se scutură de el cu 
cuvintele: «La alegere ne-am răfuit de tot». (Aprobari în stânga). 

După acestea, onorată casă, declar, ca aderez cu totul la 
amandarmentul dlui P, Cosma, din motivele cuprinse întrânsul. 
(Aprobări). Domnilor! Deoarece raporturile de proprietate şi 
peste tot toate raporturile din Transilvania sunt identice cu ale 
Ungariei, eu nu vad nici un motiv pentru întroducerea unui 

cens nou în acea parte a statului. Rog deci onorata casă, să 
primească acest amandament, ale carui rezultate vor formă cea 
mai solida garanţa pentru unire, pe când în cazul contrar însaș 
onorata casă se va face culpabilă de cea mai mare agitaţiune 
în contra unirei, 

Domnul baron Kemény Gábor a spus, că în Transilvania 
dreptul electoral nu este împreunat cu vre-o mare greutate, Dar 
aş rugă pe dl deputat, care se vede că poartă mare interes față 
de Transilvania, să binevoiască a-mi explică și mie, ce a fost 
cauza, că la 1848 s'a sancționat sistemul electoral bazat pe îu- 
muri? Ca sa vă scutesc însă de osteneala răspunsului, va voiu 
arată eu, domnule deputat, că fară acest sistem, numai cu 
censul provazut în legea aceea, s'ar fi găsit, spre ruşinea ega- 
litaţii şi a fraţietaţii accentuate de Dvoastra atât de des, sar fi 
găsit, zic, comune, ba chiar şi cercuri întregi, cari nu ar fi fost 
în stare sa dee nici un singur alegător! 

Nu pot trece cu vederea să nu răspund cu câteva cuvinte 
şi dlui deputat Demetriu Bonciu, spunându-i, că dreptul în nu- 
mele unui popor nu trebue cerșit, ci trebue pretins! Nu vreau 
să trag nici decum la îndoiala sentimentele patriotice şi bunele 
intenţiuni ale onoratului coleg, când a venit să apere dreptul 
așa numitei misera plebs din Transilvaniă. Susţin însă, că în nu- 
mele acelui popor, care are drepturi, nu e de loc cu demnitate 
să cerșim, ci trebue să pretindem. 

Aş aveă câteva cuvinte și la adresa dlui ministru de in- 
terne, declar însă, ca i le adresez fără nici o speranţă, deoarece 
m'au îngrozit cuvintele din «Hon , dela 7 lulie, care descriind 
desbaterile din cameră, încheie astfel: «Ministrul Szapâry, ca 
totdeauna, așa şi de astădată, a fost cel mai imposant, cel mai 
puternic faţa de naţionalităţi». Să mă erte, atât «Hon», cât şi dl 
ministru de interne, dar eu, din partea mea, dupăce ştim toţi, 
cât de slabe sunt naţionalitățile în Ungaria, nu văd nici o vir- 
tute deosebită în aceea, că dl ministru e impozant faţă de niște 
slabănogi. (Voci: Oho!) Cu toate acestea, voiu riscă o rugare, 
şi anume: Dl ministru de interne să-și însușască propunerea 
dlui Cosma, fiind sigur, că atunci va câştigă un teren cu mult 
mai impozant, cu mult mai puternic față de naţionalităţi și faţă 
de pretinsele agitaţiuni. 

Nu pot termină dlor, fără a reaminti şi cuvintele ono- 
ratului deputat al Dobreţinului, Tisza Kálmán, rostite mai alal- 

taeri, deşi dsa a retractat mult din ele, când mai târziu a venit 
sa declare, ca nu a avut intenţiunea să-şi iee aerul de ame- 
nințător față de naționalitaţi. Dar ori şi cum ar fi aceasta retrac- 
tare, aceea rămâne necontestat, că discursul dlui deputat a avut 
un răsunet detunător, și dsa nu va luă în nume de rău, dacă 
eu îi voiu raspunde cu cuvintele proverbului latin: «Cantat va- 
cuus coram latrone viatur». Ceeace înseamnă, că transilvănenii, 
atunci când prin dispoziţiunea acestei legi electorale sunt des- 
poiate, nu numai sate, dar cercuri întregi de dreptul electoral, 
nu mai au de ce sa se teamă! (O voce: Nu e adevărat!) Eu 
cred, că este aşa! 

In fine, onorată casă, nu-mi pot uită de datoria de a ex- 
primă sinceră mulțămită și recunoștință mult onoratului deputat 
Mocsâry Lajos, pentru patriotica apărare a principiilor de liber- 
tate, egalitate și îrățietate, cari formează temelia legilor dela 
1848, şi sunt astăzi atât de amenințate. Rog pe dl deputat Mo- 
csâry sa nu se lase nici pe viitor a fi sedus de politica insul- 
tătoare şi de tactica neloială cu care ne întâlnim în împrejură- 
rile de fața. In numele tuturor naționalitaţilor nedreptăţite de 
pe teritorul coroanei sfântului Stefan aduc deci încă odată mul- 
țămită și recunoştinţă dlui Mocsáry, aprigului şi desinteresatului 
aparator al cauzei naţionalitaţilor». (Aprobări în stânga).*) 


Vorbirea deputatului V. Babeș. 


Vorbeşte deputatul Horváth Gyula şi Eitel Frigyes, 
apoi ia cuvântul deputatul român Vichentie Babeș şi 
rosteşte vorbirea următoare : 


«Onorată casa! Dacă am avut cândva motiv și ocaziune să 
vorbesc serios, apoi aci este. De aceea, în mod deosebit rog 
onorata casă, sa fie cu atenţiune la cele ce am de spus. Nu 
voiu porni şi eu pe calea pe care apucară unii domni colegi 
antevorbitori, pentrucă pe calea aceea de recriminări nu se lă- 
mureşte nimica, nici într'o privinţă, şi nici nu voiu polemiză, 
ci tocmai la acest punct, în această chestiune voiu apelă mai 
vârtos la simțul de dreptate, și chiar de onoare al parlamentului 
şi al națiunei maghiare. 

Regret foarte mult, onorată casă, că tocmai la desbaterea 
chestiunii acesteia, pe care eu o consider de foarte importantă, 


*) Din ziarul «Albina , anul 1874 Nr. 53, 

casa este atât de slab cercetată, caci mi-ar fi plăcut, ca cuvin- 
tele mele să fie auzite şi înţelese de toți, fiindcă şi aşa ştiu, ba 
sunt chiar convins, că foile Dvoastre nu ne prea iau în seamă, 
și am ajuns acolo, că orice vorbim noi, naționaliștii, întru apă- 
rarea intereselor noastre, este trecut cu vederea. Dar pe lângă 
toată dorința mea de a nu polemiză, trebue totuş să reilectez, 
macar numai într'o chestie, dlui deputat Kemény Gábor, cu pri- 
vire la împrejurarea atinsă şi de alţii, anume, că dânsul se miră, 
de ce chestia censului pentru Transilvania se aduce pe tapet 
aici, la §-ul 4, şi nu se lasă pentru §-ul 5, unde aparţine? Eu 
voiu lamuri lucrul. 

Motivul e foarte simplu, şi eu trebue să-mi exprim mirarea 
pentru apariţiunea, că tocmai aceia, cari acum 26 de ani strigau: 

Unio vagy halál», adecă uniune sau moarte, tocmai aceia, 
astazi, când se lucră la organizarea “uniunei, se ridică în contra 
unificării şi luptă pentru diferenţiare. Tocmai aceasta e chestia 
principiara la acești doi paragrafi, căci tocmai aci se lucră despre 
aceea, ca oare săse dee Ardealului aceleaşi condițiuni de drept, 
sa se identifice îndreptăţirea poporului de acolo cu cea a po- 
porului din Ungaria, ori nu? Paragraful 4 vorbeşte despre Un- 
garia, al 5-lea despre Transilvania, și fac deosebire între aceste 
două părți, adecă sunt pentru diferenţiare. Eu aceasta nu o 
aprob. Nu pot află cu cale, ca încă şi acuma, la 26 de ani după 
proclamarea uniunei, sa se facă deosebire între drepturi. Noi 
cerem să se facă drept egal în ambele părţi, iar Dvoastră, cari 
ați forțat uniunea, mereu continuaţi a face deosebire, de unde- 
se invederează, că la Dvoastra interesele de partid sunt mai 
puternice decât interesele patriei. 

Eu susțin cu solemnitate, că dacă există chestie la care 
este angajată onoarea maghiară şi simțul de dreptate al Ma- 
ghiarului, apoi e chestia referitoare la părţile transilvane și ale 
confiniului militar. Pentrucă dieta Ungariei, și așa zicând na- 
țiunea maghiară le-a incorporat pe acelea fără ascultarea și în- 
voirea lor. Și dacă a făcut-o aceasta, apoi urmează să-și justi- 
fice îndreptăţirea prin dovedirea unei stricte dreptaţi și frăţie- 
taţi față de ele. Și eu tocmai din această consideraţiune vă rog, 
ca în privința aceasta sa vă ţineţi cu rigurositate de drept şi 
dreptate. In privinţa aceasta să punem la o parte domnilor con- 
sideraţiunile de clasă, de naţionalitate, şi de orice interese paf- 
ticulare, şi să fim drepți. Dacă stă aceea, că părţile acelea să 

țin de Ungaria, apoi ele au să fie guvernate după aceleaşi prin- 
cipii de drept. Celce o neagă aceasta, nu poate să-și ascunda 
cugetul rău. 

Domnul deputat Kemény Gábor a spus, că este mare deo- 
sebirea între pământ, dincoace și dincolo. Dar există deosebire 
și aici în Ungaria, între diferitele parți. Dincoace încă există pa- 
mmânt după care se plătește dare 3—5 fl. de jugăr, şi exista pä- 
mânt după care se platesc numai câţiva cruceri. Dacă vrem să 
facem deosebire din acest punct de vedere în Transilvania, — 
bine, s'o întroducem şi aici! Bagaţi seama domnilor, că despre 
principii se poate discută, principiile se pot interpretă, dar drep- 
tatea nu este iertat să cadă sub discuţie, căci aceasta ar sfăşiă 
patria, ar împărţi-o și ar darâmă-o. Oricare principiu de drept, 
adoptat odată, trebue să fie aplicat deopotrivă pretutindenea. 
Unde aceasta nu se întâmplă, acolo se vatămă deadreptul drep- 
tatea, și celce face aşa, ia o responzabilitate nespus- de mare 
pentru viitor, căci astazi nu mai poate să existe o ţară în care 
dreptatea e vătămată în public. Şi aci întru adevăr stă sentința: 
Justitia regnorum fundamentum! Pentrucă astăzi abiă mai exista 
taran atât de simplu, care să nu înțeleagă ce e drept, şi ce e ne- 
drept. 

Din ce motiv vreţi D-voastră să stabiliți o diferență în cua- 
lificațiune între părţile Ungariei și ale Transilvaniei? Unde e 
momentul moral al acestei instituțiuni? Eu am fost cu atențiune 
și am auzit tot felul de motive, dar mărturisesc, şi trebue să 
recunoască oricine, care ştie să se desfacă de preocupaţiunile 
politice şi-şi va consultă. inima, că aci motivul e de căutat numai 
în politica imorală, care nu cunoaște și nu urmează altă direc- 
țiune, alt principiu, decât numai folosul propriu, dar nici nu fo- 
losul pentru viitor, ci numai folosul momentan. 

Nu se poate cu dreptul negă, că părţile Ardealului se află 
în privinţa posesiunii de pământ în condițiuni cu totul asemenea, 
ca şi cele patru părţi. Ei bine, de ce nu vă învoiţi, ca şi în pri- 
vința Transilvaniei să se adopteze prin acelaș paragrai de lege 
aceleaşi dispoziţiuni? Unde să fie aici motivul moral? 

S'a spus dintro parte, că sunt cercuri în Transilvania, unde 
nu se află om cu drept de alegere după postulatele de cuali- 
ficaţiune de până acuma. Eu aceasta nu aș îndrăsni să o afirm. 
Dar vă spun alta, ce de bună seamă nici domnul ministru de 
interne nu va negà. Priviţi la comitatul Alba-inferioară. Acel co- 

mitat are o poporaţiune română de 93 ori 94 procente, și ştiţi cum 
e reprezentată poporaţiunea aceasta în reprezentanța municipală ? 
Aşa, că nu face nici a cincia parte! Apoi poate să se tolereze 
aceasta şi pe mai departe? Iubirea de dreptate a naţiunii ma- 
ghiare poate suferi aceasta? De echitate nici nu mai pomenesc! 
Ori apoi ţineţi D-voastra de patriotism aceasta? Eu neg, ba 
afirm, că e tocmai contrarul patriotismului. 

Aşa e cu Transilvania. Acum trecând la fostul confiniu mi- 
litar şi voind a fi sincer, caută să spun din capul locului, că şi 
pentru acelea părți s'a stabilit în proiect câtimea de jugăre în 
mod cu totul arbitrar ca bază pentru dreptul de alegere. Dar 
aţi trecut, mă rog, cu vederea, că pentru acele părți există lege 
regulatoare, care stabilește în mod formal numărul jugărelor 
cari formează un sfert de sesiune. Aici e legea dela 1807, care 
dispune, că în aceste părți pătrarul de sesiune stă din șase ju- 
găre, în altele anume amintite din opt și jumătate. 

Fiindcă aşa stă lucrul, întreb eu, pentruce nu se recunoaște 
aceasta? La anul 1850, când sa întrodus în acele părți cartea 
funduară, sesiunile au fost încorporate conform acestei legi. 
Asta e fapt. Mai târziu, paremi-se chiar prin legea ungurească 
din 2 lulie 1872, tot după acea lege s'a decretat, că în cazurile 
când bunurile comune grănițerești sar împărți, minimul unei 
parți să fie de 6, respective de 8 jugăre. Acum, dacă această 
lege există şi este în valoare, dacă poporul din acele părţi nu 
cunoaşte alt pătrar de sesiune, decât pe cel de cuprinsul normat 
prin lege și sancționat prin uzul de 66 de ani, întreb eu: ce 
este cauza, că nu se primește pentru acele părți această măsură 
legală, când ea şi aşa nu este mai mică decât cea legalminte 
existenta și primită prin alte comitate, precum de ex. în Crasna, 
Chior, ba până şi în Cumania și Jazigia, unde deşi pătrarul de 
sesiune sa primit cu 8 jugăre, fiind acolo jugărul numai de 
1200 stângini patraţi, mărimea lor tot nu este mai mare decât 
de 9600 stângini pătraţi, întocmai cât fac în granița militară 6 
jugare de câte 1600 stângeni pătrați?! Dacă sar primi această 
măsură legală, nu numai că poporul ar îi mulțămit, ci totodată 
ar fi făcut să înțeleagă, că guvernul țării ungureşti şi legisla- 
țiunea recunosc dreptatea și o respectează faţă de fosta graniță 
militară. Eu, din partea mea, aștept dela onorata casă astfel de 
procedură, pentruca poporului aceluia sa i-se dee ocaziune a 
crede, a se convinge, că la guvern și aicea este intenţiune bună 

şi că toţi se conduc de dreptate. Asta este cauza că eu, precum am 
spus dintru început, ţin că în privinţa Ardealului şi a graniţei 
militare nici nu poate fi vorba de un principiu, ci e chestie de 
— dreptate. Şi întru adevăr, ar fi de o nespusă perdere, şi pentru 
legislaţiune, şi pentru guvernul unguresc, dacă întrebarea aceasta 
nu Sar decide după dreptate. Ba ar strică foarte mult chiar și 
națiunii maghiare, în al cărei nume se face tot în țară. De aceea, 
eu vin a vă rugă foarte frumos, să fiți cu consideraţiune la 
aceasta, cu atât mai vârtos, că vorbind adevărul, prin această 
recunoaştere a dreptăţii nu se perde nimica nici într'o privinţă, 
de altă parte însă mult se riscă dacă nu se va luă în consi- 
derare. 

Vam vorbit domnilor despre date pozitive, de cari cred 
că trebue să se țină cont. Ştiu eu, că domnul ministru de in- 
terne, căruia eu nu voiu aveă ocaziune a-i răspunde, îmi va 
spune, că și după măsura de cualificaţie ce acum se propune, 
tot au fost alegatori destui în graniţă. Dar aceasta e o credinţa 
greşită, pentrucă în părțile Caransebeşului cei 6400 alegători au 
fost conscriși în mare parte și dintre cei numai cu șase jugăre, 
presupunându-se, că cu competenţa ce o au în pășunea comună 
numărul jugărilor trece peste opt, iar nefăcându-se reclamaţiune 
în această privință, a rămas așa. Dar dacă se va ţineă morţiș 
la 8, ori chiar la 10 jugăre, apoi cercul Caransebeşului, cu 99,000 
de suflete, dar cu puţin pământ cultivabil, va aveă alegători 
foarte puţini, ceeace nu cred să fie intenţiunea guvernului și á 
legislațiunii, cu atât mai puţin însă folosul ţării. 

Din aceste consideraţiuni, eu, onorată casă, sprijinind aman- 
damentul domnului deputat Parfeniu Cosma, — ce priveşte Tran- 
silvania, — cu privire la părțile fostului confiniu militar reco- 
mand următorul amandament: În alinea a patra din paragraful 
4, şirul al patrulea, cuvântul «zece» să fie înlocuit cu următoa- 
rele : «în aceste părți de ţară, conform statoririlor legale dela 
1807 încoace, şase, respective opt şi jumătate jugăre, de câte 
1600 stângini pătraţi». 

E adevărat, onorată casă, că am pus câtimi de doua cate- 
gorii. Dar aceasta nu poate să confunde de loc pe nime, căci 
acolo prea bine se ştie, cari sunt părțile cu pătrare de sesiune 
de șase, și cari de 8 jugăre şi jumătate? lar diferința vine de 
acolo, că atunci când sa întrodus legea citată erau numai două 
regimente de graniţă, cet român-iliric şi cel german, şi mai târziu 

Sa formaț al țreilea, din Biserica-albă. Deci în parțile, cari mai 
naințe consțițuiau regimenţul româno-iliric, fiindca erau mai mun- 
țoase și mai sarace, s'au formaţ sesiunile din câțe 24 jugăre, 
paţrarele de sesiune din câțe 6 jugăre, iar în cele din câmpie din 
câțe 34 sesiunea, din 8 și jumațaţe jugare păţrarul de sesiune. 
Eu nu precizez în amandamenţul meu parţile diferițoare, fiindcă 
acelea acolo şi aşa sunț deplin cunoscuțe și se poț consțaţă din 
carțile funduare. 

Recomandând acest amandament onoraței case nu poț să nu 
reflecțez cu rugarea înca la aceea, ca onoraţa casă să binevo- 
iască a nu se ținea prea morțiş de celece sau sțabiliț aiurea, 
în afara de aceasța casa, căci urmarea are să fie daunoasa, ci 
sa iee în considerare argumenţele ce se aduc în o direcţie oare- 
care. Dupa parerea mea nu poaţe sa fie sanăţos acel parlamen- 
țarism, unde majorițațea ţine morțiş la concluzele combinaţe în 
clubul unei partide prin conspiraţiune. (Sgomoţ mare). In ce 
priveşțe paragraful din proiecţul de lege referiţor la Ardeal, di 
minisțru de ințerne a declaraţ în club, că susține dispoziţiunea 
şi preţinde solidarițațe dela partid, iar partidul a enunciaţ soli- 
darițațea. Aceasţa va să zică: mâni legate! (Sgomoţ mare). 

Care esțe logica acesţei pășiri? Nici decum un parlamen- 
țarism sănățos, penţrucă daca esțe țrebuință sa deobligi pe ci- 
neva în mod formal la solidarițațe, e de presupus, că respecți- 
vului i-a lipsit convingerea în acesț obiect. Asţfel deci D-voasţră 
veniţi aici cu mânile legaţe, în conţra convingerii. Eu proțesțez în 
conţra acesței proceduri. (Ilariţaţe). Puţeţi sa râdeţi, dar gândiţi-vă, 
că chesția e cu mulț mai serioasa, decâţ ca ea sa nu aibă urmări, 
penţrucă e începuţul unui abuz. (Mişcare). Şi aceea abiă poațe 
sa calculeze cineva înaințe, că ce va fi sfârşițul acesțui abuz. 

Mi-am început vorbirea, onorață casa, cu încredințarea, ca 
cuvințele au să-mi fie serioase, și acum eu va rog să fiți buni 
a nu consideră aceasță chesțiune din puncţ de vedere de partid, 
ci a consulță inima maghiară şi mințea cea onesță. Rog foarte 
mulţ şi pe domnul ministru de inţerne, să binevoiască pe un 
momenţ a se gândi, nu ca minisțru, ci ca onorabil cavaler ņa- 
ghiar, și apoi să mărturisească, dacă poaţe nobleța maghiară sa 
afle cu cale, sa afle de jusță procedura ce o urmaţi faţă de Ar- 
deal și față de confiniul milițar de mai naințe? (Ilarițaţe). Pu- 
țeţi sa râdeţi în o chesție ațâț de serioasă! Dar va rog sä cu- 
geţaţi, ca asțăzi acolg unde nu drepțaţea da direcţiunea, ci mulțe 

alte consideraţiuni de tot felul, vorbă nu poate să fie de mul- 
țămirea poporului. Eu, din partea mea, sunt convins, că dacă ci- 
neva ar întrebă pe contele Szàpáry Gyula, să-i spună adevărul, 
dacă cele combătute de noi în Ş-ul 4 sunt drepte ori nu, — 
dânsul ca om privat ar răspunde că nu, şi numai ca ministru 
ar răspunde că da! Recomand spre primire amandamentul 
propus>.*) 

Casa votează paragraful original și respinge propu- 
nerile făcute.**) 


Vorbirea deputatului D, Bonciu. 


Ultimul orator al şedinţei acesteia a fost deputatul 
român Demetriu Bonciu. A vorbit la paragraful 5 din 
proiectul de lege despre reformele electorale următoarele: 


«Onorată casă! Mărturisesc, că ma surprins foarte mult ne- 
aşteptata întâmplare de astăzi, că deja la §-ul 4 sa discutat mai 


*) Din ziarul «Albina», anul 1874, Nr. 51. 

**) Paragraful 4 din legea electorală eră următorul: 

«În părțile țării, asupra cărora se extinde vigoarea art, V de lege dela 
1848, se vor bucură de dreptul de alegere aceia, cari în comunele mari și 
mici posed, ca proprietate a lor excluzivă, sau cu soțiile şi respective cu 
copiii lor minoreni împreună an pătrar de sesiune, luat în înțeles urbarial, 
sau alte pământuri de asemenea extensiune, ori pe aLcărui nume dintre ei 
ar fi această posesiune scrisă în cartea funduară. 

Deasemenea extensiune cu un pătrar de sesiune urbarială se privește 
pământul, a cărui dare este cel puţin atâta, cât se plătește după pătrarul de 
sesiune, în înțelesul urbarial de până acuma, taxat cu cea mai mică dare 
în aceeaș comună. 

[ar dacă în careva comunitate nu există urbarialitate, pătrarul de se- 
Siune urbarială taxat cu darea cea mai mică va fi a se luă din aceea din 
comunele vecine, unde referințele de influență asupra valorii pământului mai 
vârtos se aseamănă referințelor comunei de sub întrebare. 

În părțile din confiniul militar provincializat, încorporate comitatelor 
Baciu-Bodrog, Timiș, Torontal și Carașiu, precum și în comitatul Severi- 
nului, posesiunea de pământ cultivabil de zece jugăre, câte de 1600 stângeni 
pătrați, mai departe în comitatele Solnocul-de-mijloc, Crasna, Zarand, în 
districtele Cetăţii-de-peatră, Jazigiei, Cumaniei și al Haiducilor, opt jugăre 
de câte 1200 stângeni pătraţi, — se consideră asemenea unui pătrar de se- 
siune urbarială. 

De pământ cultivabil au să fie luate locurile de casă din comună, 
(intravilanele) grădinile, viile, agrii, (pământurile de arat) și livezile (fâna- 
tele). (Din ziarul «Albina», anul 1874 Nr. 57). 

dinainte şi asupra §-lui 5. Aş fi dorit să nu se întâmple lucrul, 
căci atunci aş fi fost pus în plăcuta poziție de a vorbi mai puţin și 
maş aveă să reflectez și la celece ar îi trebuit să urmeze, iar 
nu să premeargă vorbirei mele. 

Înainte de a întră în chestiune trebue sa fac unele obser- 
vări la cele spuse de onoratul meu coleg George Pop. Datoresc 
însă mulțămită dlui deputat Tisza Kálmán, care a aflat de bine 
a mă apără în contra atacului făcut mie din partea dlui George 
Pop, în acea privinţă, că adecă în numele poporului nu trebue 
cerşit, ci trebue pretins dreptul. Tisza Kálmán a expus în de- 
ajuns deosebirea ce există față cu legislaţiunea între cerșire și 
pretindere. Dar dl George Pop a mai afirmat şi altele, la cari 
sunt silit să răspund și eu. Mi-a imputat adecă, cumcă aș în- 
clină prea tare spre acea nimica, ce se numeşte sistem electoral 
după fumuri, și oarecum ma învinovăţit, că eu m'aș mulțămi 
cu această nimica. Onorată casă! Aş fi dorit mult, ca onoratul 
domn deputat, dacă a atins această nimica, pe care eu am pre- 
zentat-o în scris onoratei case, să-și fi luat cel puțin osteneala 
de a ceti acel vot separat, căci atunci se convingeă, că eu nu 
mă lipesc de acea sistemă, ci sunt mai mult silit să ó susţin, 
deoarece așa sună deciziunea secțiunii, căreia îi aparțin. Eu nu 
am mânecat dela principiul, că în numele poporului nu trebue 
cerșit, ci pretins dreptul. Ca deputat eu totdeauna îmi voiu ri- 
dică cuvântul şi voiu cere, — ori dacă domnului George Pop 
îi place mai bine, — voiu pretinde aceea ce voiu află că ser- 
veşte binelui, folosului şi avantajului tuturor popoarelor din 
această patrie comună, adecă peste tot numai aceea, ce cred 
eu că serveşte spre consolidarea vieţii de stat, (Aprobări). Asigur 
însă pe dl deputat, că dacă mar conduce vre-odată alte puncte 
de vedere la stabilirea acestui principiu, nu voiu recurge nici 
atunci la d-sa, ca să-mi fixeze direcţiunea de care am să mă ţin. 

M'aş abate prea tare dela obiect, dacă aş încercă să re- 
flectez la toate câte sau vorbit mai ales asupra acestui para- 
graf. Cu permisiunea onoratei case îmi voiu face însă observă- 
rile cuvenite atunci, când mi-se va da ocaziunea. Revin deci la 
obiect. 

Onorată casă! În întreg cursul desbaterii asupra acestui 
proiect de lege electoral, atât în clubul partidului, cât și în sec- 
țiuni şi centru, unde am avut onoare a participă, cu privire la 
Ş-ul 5 mi-sa dat ocaziune să mă conving, că cu natura cen- 

sului electoral din Transilvania, și în mod consecvent, cu deo- 
sebirea dintre rapoțţurile de dare publică de înainte de 1848 
şi cele de astăzi, membrii acestei onorate case foare puţin s'au 
ocupat, de aceea îoarțe puţini cunoaștem relaţiunile censului 
electoral ardelean. Eu nu mă mir de aceasta, fiindcă n'am avut 
ocaziune de a ne familiariză cu acele relațiuni. Dar mă mir, că 
dl ministru de interne se poarţă cu atâta ușurință îață de această 
chestiune, încât nu află de lipsă a ne face cunoscute și nouă 
acele referinţe și a ne împărțăși datele referitoare la această 
chestiune. Mă minunez de această ușurință, mai cu seamă de 
atunci, de când onoratul meu amic Petry Nemeș a prezentat în 
chestia aceasta un proiect de rezoluțiune. Căci, onorată casă, 
chiar presupunând, că așa ceva ar îi scăpat din vedere dl mi- 
nistru, proiectul de rezoluţiune al dlui Nemeș l-a făcut atent, şi 
totuș dl ministru a negles a-şi face datorinţu. Ce concluzie se 
poate trage de aci? Eu, când s'au comunicat acele date cu 
membrii onoratei case, mam voit să le dau absolută autentici- 
tate. Acum însă trebue să constat, că acelea sunt vrednice de 
crezământ, dupăce sunt convins, că dacă dl ministru ne puteă 
servi cu informaţiuni contrare şi bănuitoare cu privire la acele 
date, de bună seamă nu întrelăsă să ni-le comunice și să-și asi- 
gure și mai mult învingerea prin ele. 

Mățțurisesc, că eu încă nu am cunoscut acele date despre 
rapoțţurile din Transilvania. Dorind eu însă să văd poporul tran- 
silvănean unit cu patria mamă, şi ţinând că legea uniunei e li- 
teră moațță, câtă vreme popoarele Ardealului nu vor fi toate 
unite cu patria mamă, nu numai în mod fizic, ci şi spiritual, 
condus apoi de acest instinct, de această conştiență şi dorinţă, 
mi-am dat toată silința să stydiez acele rapoțțuri, ca să pot ju- 
decă drept, căci orice poziţiune să ocupăm, dacă nu voim să 
ne abatem dela principiile legii dela 1848, numai așa putem să 
fim drepți, dacă considerând împrejurările de atunci, cel puţin 
nu vom creă un cens mai împovărător decât cel creat de legea 
dela 1848. Ceeace însă mai mult m'a îndemnat să studiez această 
chestiune, a fost acel moment ivit în comisiunea centrală, care 
forrițează obiectul votului meu separat, adecă propunerea făcută 
şi primită, pentru delăturarea sistemului electoral din Ardeal, 
pazat pe fumuri. 

Aci, onorată casă, trebue să fac unele observări cu privire 
la cele două incidente caracteristice. Primul este, că eu deşi am 

urmărit cu mare băgare de seamă toate desbaterile și decisiu- 
mile din secţiuni, ba pentruca să nu cad în ratăcire, am adresat 
întrebari deadreptiul mai multor colegi de-ai mei, totuş nu am 
cetit nici unde și mam putut să aud dela nime, că vre-o secțiune 
ar fi eliminat acea dispoziție a legii dela 1848. Dar chiar și mi- 
nistrul de interne, în proiectul său original, a lasat fheatinsă acea 
dispoziţiune a legii transilvănene din chestiune, iar după el nici 
secțiunile mau alterat-o nici cât e negru sub unghie. Cu toate 
acestea, ce se întâmplă în comisiunea centrală? Aceea, că un 
membru din comisiunea aceasta află de bine să propună exchi- 
derea din lege a numitei dispozițiuni, și aceasta nu o face la 
§-ul 5, unde aparţine, ci în mod incidental, la un loc străin che- 
stiunii. Comisiunea centrală se lasă dusă pe ghiaţă de convin- 
gerea particulară a acestui deputat, şi a admis, în contra hotă- 
ririi celor nouă secţiuni, ștergerea din lege a acestei dispo- 
ziţiuni. 

Mult mam gândit și frământat, ca să aflu, cum se poate 
împăcă aceasta cu sistemul secțiunilor, bazat pe regulamentul 
casei, în a cărui virtute ne creăm legile? Vă mărturisesc însă, că 
nu wam putut lumină. Dar faptul, că s'a întâmplat aceasta în 
comisiunea centrală, trebue să-l atribui, ori preocupaţiunei şi 
lipsei de precugetare, cu care ne purtăm față de legea electo- 
rala din Ardeal, ori împrejurării, care multora le place, că în 
Transilvania la dreptul vorbind și astăzi aleg nobilii, deci nu e 
reprezentat poporul, ci — castele. 

A doua observare, onorată casă, este aceea, că şi domnul 
ministru de interne a primit această propunere şi sa învoit să 
se elimineze dispoziţia aceasta din legea electorală din Ardeal. 
Apoi să mă ierte dl ministru dacă-i spun, că dsa ia o poziţiune 
foarte deosebită și curioasă cu privire la legea din chestiune. 
Dsa apasă cu toată puterea cuvântului, că peste tot nu vrea să 
se abată dela legea din 1848, deoarece nu se aduce lege nouă, 
ci e vorba numai să se stabilească o circumferință mai clară şi 
mai acurată a legii dela 1848. De aci apoi ne spune, că e gata 
cu toată rezoluţiunea a respinge orice propunere, care ar inten- 
ționă lărgirea ori restrângerea dreptului de alegere, fiindcă lo- 
vește în legea dela 1848. Și totuș dl ministru primește cu cea 
mai mare grăbire orice propunere, ce intenţionează restrângerea 
dreptului de alegere, deși însuș susține, că o atare lege lovește în 
legea dela 1848, pe care vrea să o apere morţiș. O primește 

însă luând refugiul la argumentele sofistice, scoase din conside- 
raţiuni politice și interese de stat. Aşa s'a întâmplat și cu dreptul 
de alegere după case. În proiectul original dreptul electoral după 
case eră condiţionat de darea de case. Secţiunile însă au aflat 
de bine să-l condiţioneze de trei încăperi din casă, iar ministrul 
primi cu grăbirea fulgerului, atât aceasta, cât şi censul de 8 îl. 
40 cr. Acestea toate lovesc în legile dela 1848, dar ministrul le 
primeşte, căci restrâng dreptul de alegere. Apoi încă dlui mi- 
nistru nici nu iau fost legate prea tare mânile în chestia ace- 
stei legi electorale, chiar mânecând din al său punct de vedere, 
-voind adecă să conserve principiile legii dela 1848. Domnul 
ministru a avut foarte mare libertate în chestiunea legii electo» 
rale din Ardeal, fiindcă, dupăcum știm toţi, în §-ul prim al ace- 
stei legi se spune apriat, că ea a fost adusă numai pentru un 
singur caz, pentru dieta dela 1848. Dar afară de aceasta, dnul 
ministru ar trebui să știe şi aceea, că în art. de lege XIV dela 1868, 
care vorbeşte despre uniune, se cuprinde şi dispozițiunea, că 
art, II de lege dela Cluj are valoare numai până la o nouă dis- 
poziţie a legislațiunii, prin urmare legea dela 1868 a rezervat 
dreptul de legiferare ulterioară peste tot, incluzive deci și legi- 
ferarea definitivă a unei legi electorale pentru Ardeal. Chiar și 
numai această dispoziţie singură încă a dat dlui ministru mână 
liberă, să. nu se ţină atât de strict de principiile legii electorale 
ardelene dela 1848, dupăcum vrea să se țină de cele din legea 
Ungariei. 

Voiu merge însă mai departe şi voiu arătă, ce consecințe 
are lucrul acesta. In dieta comună dela 1868, ședința din 1 De- 
cemvrie, când s'a desbătut art. XIV din 1868, s'a primit următorul 
proiect de rezoluţiune: «Se decide, ca ministerul să se avizeze, 
că la cea mai de aproape sesiune să prezinte un proiect de 
lege, care îndreptând defectele legii existente electorale, să fie 
corespunzător pentru ţara întreagă». Acum scuzaţi, dar aceasta 
e o deciziune dietală. Cine o trage la îndoială, poftească şi 
deschidă protocoalele dietale dela 1868, şi acolo va da de ea. 
Dacă deci dieta dela 1868 a decis, că în sesiunea cea mai de 
aproape va aduce o lege electorală, nu pentru Ungaria, ci numai 
pentru Transilvania, şi dacă aceasta nu sa împlinit în cea mai 
de aproape sesiune, — apoi acum, când voim să luăm dispo- 
ziţiuni pentru o lege electorală, să ținem oare tot morţiş la ra- 
porturile legale dela 1848, şi din adins să ignorăm decizul dietei? 

Onorată casă! Dupăce paragraful din chestiune dispune în 
mod excluziv asupra raporturilor din Ardeal, permiteţi-mi să vă 
comunic unele lucruri, deși nu prea plăcute, pe cayi insă noi 
nu putem să le încunjurăm, căci în cele din urmă noi nu putem 
să ignorăm raporturile existente în Transilvania, pentrucă fă- 
cându o aceasta, faptele ne vor lovi oblu în față cu contrarul. 
In desbaterea generală s'a vorbit foarte mult despre chestia na- 
ționalităţilor. Mărturisesc, că am auzit multe afirmări, asupra că- 
rora aş fi voit să fac unele observaţiuni de importanță. Dar 
mam vorbit, pentrucă nu voiam să lungesc desbaterea generală, 
care ajunsese și aşa să fie stearpă, mam aflat deci cu cale să 
ostenesc şi eu atențiunea onoratei case. Acum însă, aflându-ne 
chiar la acelaş moment, vreau să ating şi să indigetez o îm- 
prejurare referitoare la cele spuse atunci. Chestiunea naționali- 
tăţilor a fost numită din o parte chestiune mare politică, ce 
stă în legătură strânsă cu eventualități externe de peste hota- 
rele ţării. Eu nu am privit nici odată chestia aceasta de una, 
care ar stă în legătură strânsă cu raporturile externe, ci o ţin 
de o chestiune curat internă, şi de aceea am considerat-o de 
o afacere menită să reguleze referințele noastre sociale, şi la 
toată întâmplarea de o chestie cu foarte mare înrâurire asupra 
desvoltării vieţii noastre de stat. Adecă pe scurt, am conside- 
rat-o ca o chestie de modus vivendi. De aceea, îmi este cu 
neputinţă să nu contrazic oricărei idei, vină ea de ori şi unde, 
care aduce această afacere în legătură strânsă cu eventualităţile 
şi raporturile externe. 

Pentruca să nu fiu rău înţeles vă spun, că dacă ar fi să 
se atace interesele patriei prin complicarea acestei chestiuni cu 
referințele externe, noi, fără deosebire de naţionalitate, trebue 
să ne punem pe picior de apărare pentru patrie, cu puteri 
unite, cu insufleţire şi perseveranță. Aceasta e datorinţa fiecărui 
cetățean, aparțină el oricărei naţionalităţi, fiind odată chestiunea 
de naționalități una din cele mai curate interne. Din acest punct 
de vedere, dacă ar fi chiar necesar să încopciem această che- 
stiune cu raporturile noastre externe, nici atunci nu am puteă 
face lucrul acesta. Eu însă din punct de vedere naţional pun pond 
pe afacerile externe, din acel motiv, fiindcă ţin, că bunăstarea 
statului se asigură prin deslegarea cât mai apropiată a acestei 
chestiuni. Atâta am voit să ating în general. La celelalte spuse 
în desbaterea generală nu voiu reflectă nimica, ci voiu dedică 

acum câteva cuvinte raporturilor speciale din Transilvania, ne- 
putând încunjură din capul locului constatarea faptului, că în 
Ardeal Românii constituesc majoritatea față de ceialalți cetățeni. 

Vreau să vorbesc aici, onorată casă, pe scurt despre in- 
teresele şi raporturile naţiunii române. Eu nu sunt politician 
atât de mare, ca să pot trage consecvenţe din constelațiunea 
politică a Europei, şi să pot stabili teorii atât de sigure, încât 
să pot afirmă, că singur numai momentul cutare ori cutare ar fi, 
care ar apără siguritatea statului în orice împrejurări. Cu toate 
acestea, îmi am şi eu părerea mea în chestiunea aceasta, scoasă din 
mintea sănătoasă, deşi mai puţin bazată pe înalta ştiinţă diplo- 
matică. Cu permisiunea onoratei case îmi voiu explică părerea 
aceasta, 

Eu nu cred să mai fie în Europa alte două națiuni atât 
de mult avizate una la alta, în urma comunităţii de interese și 
din punctul de vedere al existenței, ca cea română și maghiară. 
Pentrucă eu sunt de credinţa, că încetând Ungaria a mai fi stat 
maghiar, înceată şi România a există ca stat independent, precum 
şi din contră, încetând națiunea română a există ca naţiune po- 
litică independentă, adecă fiind înghițită România prin vre-un 
element străin, Ungaria ar fi expusă unui pericol foarte serios. 
Acestea mi le indică mie poziţiunea geografică a ambelor state 
amintite. Căci dintre elementele străine, cari încunjură aceste 
state, nici unul nu ne este înrudit, ca să ne putem răzimă pe 
ajutorul lui, iar inimicii posibili, de cari avem să ne temem, sunt 
comuni nouă amândurora, fiind ei adecă: germanismul și pan- 
slavismul. Dacă consecința aceasta e logică și temeinică, atunci 
vă mărturisesc, că eu nu pot înțelege și aflà cauza, pentruce să 
fie între aceste două naţiuni, Români și Maghiari, atâtea frecări 
şi atâta lipsă de iubire şi de încredere reciprocă? Eu nu pot află 
cauza acestor rele în referinţele externe, şi nici nu aflu, că te- 
merea, dealtcum cu totul nefundată, de Daco-România ar fi 
cauza, că noi nu putem trăi îrățește împreună. De aceea deci, 
eu caut motivul acestui rău în afacerile interne. Dar nici aici 
nu aflu vinovaţi pe Români, şi a susțineă aceasta mă îndreptă- 
țeşte şi di deputat Horváth Gyula, care răspunzând dlui George 
Pop ne spuneă, cum guvernul din Cluj a protestat la 1862, cu 
consilierii săi români, în contra legislaţiunei, trăgând de aci con- 
secvența, cât de constituţionali erau acei consilieri români! Din 
şpusele onoratului coleg rezultă, că din partea Românilor nu 


www.dacoromanica.ro 


— 376 — 


Sa făcut alterarea intereselor statului, iar de aici, că Românii 
nu sunt cauza neînțelegerii. In urmă însă răul tot trebue să aibă 
rădăcina undeva. Da, cauzele acestei neînţelegeri sunt de căutat 
în vieaţa noastră internă de stat, şi în special vă spun, că în 
Ardeal sunt unii domni, cărora eu cred că nu le zace în in- 
teres să traiască în bună înțelegere elementul românesc cu cel 
maghiar şi în bună prietinie, caci se tem, că prin aceasta li se 
restrânge rolul lor politic, şi cum cred eu, ei mar mai putea 
să continue, ca până acuma, cu influenţa lor asupra politicei de 
stat. Dar eu cred, onorată casă, că aceasta n'ar fi spre paguba 
țării, ci spre folosul ei, căci prin aceasta ar câștigă statul cel 
puţin de zece ori atâta putere. De influența aceea nu trebue 
deci să ne lipim morți. Dar trebue, onorată casă, să fie undeva 
o mână nevăzută, care prin o putere ascunsă lucră, ca naţiona- 
lităţile cari locuesc în Ungaria să nu trăiască în înţelegere și 
pace, ci câte sunt, în atâtea părți sa tragă. Tendinţa acelei mâni 
nevăzute zace ascunsă în faptul, ca elementele din această țară 
să nu comunice la olalta, căci prin aceasta s'ar nimici puterea 
acelei mâni nevăzute. Acest fapt nu se poate negă, nici trage 
la îndoială, pentrucă ni-l documentează istoria și știm toţi, că 
e ceva tradițional, de când trăesc oamenii, cât de mare e in- 
fluența acestei mâni nevăzute, și cum ea își pune totdeauna în 
lucrare puterea. Este însă lucru foarte frist, că nu ne putem 
uni, ca să nimicim viața acestei mâni și să-i frângem puterea. 
E trist, că noi o vedem aceasta, iar Dvoastră nu voiţi să recu- 
noaşteţi ca e așa, deși eu sunt convins, că simțţiţi, că trebue sa 
fie. vre-o cauză de desbinare, şi că ar trebui să ne înțelegem. 
Dar cum să ne putem înţelege și uni, când până astăzi ni se 
prezintară tot numai de acele apariţii, cari fac imposibilă ajungerea, 
atingerea celor mai momentuoase și mai vitale scopuri de stat? 
Ori nu avurăm un astiel de exemplu abia în zilele trecute? 
Casa magnaţilor a făcut declaraţiuni, cari au provocat de-adreptul 
naționalitaţile și au negat în mod expres existența naţionalită- 
ților! Eu cred, că astfel de afronturi nu servesc spre consolidarea 
statului, 

Dar nu mă ocup cu ele, pentrucă nu aici au fost pro- 
nunțate, și noi nu suntem în casa magnaţilor. Mă voiu provocà 
însă la un exemplu mai recent, la vorbirea ministrului de in- 
terne. E drept, că doi colegi mă preveniră în privinţa aceasta, 
dar să nu cugetaţi, că aș mai vorbi, repețind şi eu acelea, dacă 

dl ministru ar fi raspuns unuia din ei. Dar dl ministru ma ras- 
puns, de aceea nu-l pot cruţă nici eu. 

DI ministru în prima sa vorbire rostita în discuţia gene- 
rală a spus între altele şi acestea: «Nime nu poate să zică despre 
noi, că doară nu am fi destul de drepţi și prevenitori față de 
naţionalitățile străine din patria noastră». 

Eu cred, onorată casă, că dacă suntem noi toți membri ai 
naţiunei politice maghiare, una şi nedespărţita, atunci în aceasta 
naţiune politică, una și nedespărţită, nu pot să fie naţionalitaţi 
străine, pentrucă eu nu cunosc şi nici maş puteă suferi vre-un 
corp străin întrun corp de stat unitar, n&desparţit. (Aprobări). 
Onorată casă! Eu cred, că dl ministru nu ne-a spus-o aceasta 
cu intenţiune rea, și asupra mea nici nu face vre-o impresiune, 
pentrucă mie de o sută de ori să-mi spună «sfrănule , eu nu 
mă voiu puteă consideră de strain în această ţară. (Aprobări), 
Asupra mea nu a avut nici o înrâurire aceasta expresiune, dar 
o ţin totuş de foarte nepolitica, căci serveşte ca material foarte 
potrivit pentru acele capacitări, pe cari le numim — agifațiuni. 
Din acest punct de vedere eu aș dori, în interesul comun, că 
deşi se scrie câte odată prin ziare acest cuvânt, şi se spune și 
de pe băncile deputaților, cel puţin de pe fotoliul ministerial 
sa nu fim întimpinaţi cu atari expresiuni. (Aprobări în stânga). 

Mai departe spuneă dl ministru: «Aceasta o dovedeşte 
legea de naţionalităţi, creată de noi, şi ni-o arată aplicarea prac- 
tică a ei, de când există legea . Ce se ţine de crearea legii 
de naționalitate, recunosc că este un progres, şi recunosc, că 
prin aceasta legiferare națiunea maghiară a dat o proba de lo- 
ialitate. Și deşi aş aveă unele observari excepţionatoare cu pri- 
vire la legea aceea, totuş pun mare pond pe ea şi aflu mare 
liniştire în ea. Ce se ţine însă de aplicarea acestei legi, permi- 
tă-mi dl ministru sa-i spun, ca eu nu pot numi aplicarea nici 
justa, nici prevenitoare, deoarece izvorul întregului rau este 
chiar neexecutarea acelei legi conform intenţiunei legislatorului, 
ba chiar neaplicarea ei peste tot. In mai multe ţări, deci şi la noi, 
e exemplu, că răul de multeori nu se naşte din lipsa de legi, 
ci din neexecutarea cuviincioasă a acestora. De aceea a avut 
mare dreptate Tisza Kálmán, când între aplauzele Dvoastre a 
spus, nu numai odată, că întrebarea nu aceea e, dacă e bună 
o lege adusă ori nu, ci întrebarea cardinala e, ca dacă există 
o lege, se executa ea cu acurateţă ori nu, deoarece aceasta o 

cere onoarea națiunei și o pretinde demnitatea legislaţiunei? 
Datorez mult dlui Tisza Kâlmân, și-mi pare foarte rău, că cu- 
vintele acelea nu au strabătut şi la inima dlui ministru de in- 
terne, caci chiar în resortul său sunt mulțime de chestiuni, în 
cari legea existentă nu se aplică. Aș puteă servi cu exemple, 
dar nu vreau să ostenesc onorata casă şi să o scot din răbdare. 
Asigur însă pe dl ministru de interne, că recunoscută fiind lo- 
ialitatea naţiunei maghiare în legiferarea chestiei de naționali- 
tate, dacă dl ministru ar fi urmat acea loialitate și cu privire la 
executarea acelei legi, fie convins, că eră scutit, atât el, cât şi 
aceasta casă, de multe amare expectoraţiuni. (Aprobări). 

Trebue să mai vorbesc pe scurt și despre aplicarea rea a 
acestei legi, ca să pot arătă unde zace răul și cauza, pentru 
care noi nu ne putem uni. Cauza zace ascunsă în acea desvol- 
tare nenaturală a lucrurilor, în urma căreia legislaţiunea e con- 
dusă de acea direcţiune și de acel punct de vedere, care cere, 
ca legea de naţionalităţi să fie simplu abrogată. Se pretinde 
adecă să se voteze o lege, care să sune astfel: «Articol de lege. 
Această lege se abroagă». Cumcă desvoltarea aceasta nu e na- 
turala, și că ea va produce chiar contrarul dela aceea ce se in- 
tenționeaza, e prea uşor de înţeles. Acum, dacă considerăm 
noi chestiunea legii electorale ardelene, trebue să mărturisim, 
ca aceasta nu e chestie de naționalitate. Nici noi, nici Dvoa- 
stra, nu o consideraţi de atare, căci atunci am vorbi despre 
limbă. Deci noi facem aici politică naţională; căci despre ce e 
vorba? In Transilvania există o majoritate, cam un milion si 
jumătate de cetățeni ai națiunei politice ungare. Eu cred, că 
asta nu poate fi tras la îndoială. Dvoastră însă nu voiţi să dați 
exercierea drepturilor anumitei părți de cetățeni, la fel ca și 
altei părți de cetățeni. Oare aceasta nu e politică națională? 
Eu presupun că e, caci altcum nu ați întroduce un cens de 
8 fl. 40 cr, despre care ştiţi singuri că de fapt e de 14 fl. şi 
câțiva cruceri. 

Apoi cum să se poată câștigă acesti un milion și jumă- 
tate de cetățeni pentru ideea de stat? Cum putem să-i atragem 
irățeşte la această patrie? Eu pun mare pond pe aceasta, căci 
binevoiţi numai a consideră, ce însemnătate are aceea, dacă 
deputaţii români petrec aici trei ani. Aceasta zace în interesul 
Dvoastre, căci aceia câștigă aci la toată întâmplarea cu totul 
altă orientare despre raporturile vieţii de stat, decât au acasă. 

De aceea deci, ceice conduc puterea de stat fac o politică foarte 
greşită când iau dispozițiuni, în urma cărora reprezentanţii acelei 
majorităţi trebue să rămână acolo, acasă. 

Mulţime de raporturi necunoscute ne vin înainte, şi de 
mare păcat se împărtășește majoritatea, când necunoscându-le, 
câţiva domni, cari vreau să le deslege, le dau rezolvare în di- 
recţiuni tocmai contrare, şi fac din ele chestiuni de partid şi 
de cabinet. Dar permiteţi-mi să vă spun, că cei un milion şi 
jumătate de cetățeni nu pot să aibă încredere în puterea de 
stat, dacă aceasta se întrebuinţează chiar pentru a-i despoiă de 
dreptul de alegere. Nu critic mai departe această politică, dar 
o va judecă viitorul. Se poate, onorată casă, că puţini împărta- 
şesc cu mine astfel de îngrijiri, şi se poate, că toomai ministrul 
de interne pune puţin temeiu pe ele. Eu însă vă spun cu fran- 
cheță, că ţin de un lucru foarte rău, că Românii din Ardeal tac 
atât de adâncit, că nu se dimit la nici o acţiune, cu un cuvânt, 
că se poartă indiferenți faţă de afacerile statului. Se poate, că 
unora așa le place, pentruca să aibă şi pe viitor câte un cerc 
de alegere sigur, în care alegerea e foarte ușoară. Pe mine 
însă aceasta mă neliniștește foarte mult, nu pentrucă doară 
maş teme, că Românii se vor resculă la prima ocaziune în 
contra statului, deoarece îi țin cu mult mai maturi decât să 
presupun despre ei aşa ceva, ci pentrucă simțindu-se poporul 
neîndestulit şi apăsat, nu poţi să-l însutleţești pentru cauzele 
comune, şi se poate, că din cauza aceasta dușmanii patriei să 
exploateze împrejurarea asta. (Aprobări). 

Din. acest punct de vedere, onorată casă, eu vă rog şi vă 
recomand, să delăturați acea politică amorțită și stricăcioasă, şi 
să nu mai credeţi, că Românii ardeleni ar îi dușmani ai statului 
ungar. Este foarte caracteristic pentru viața noastră de stat, că 
din ce elemente diferite se constitue ea, Să considerăm numai, 
onorată casă, că un onorat coleg al nostru pretinde suirajul 
universal pentru o parte a ţării, anume pentru aceea în care 
locuesc Săcuii, iar alt domn deputat, ca sa se susțină privilegiul 
nemeșilor, deoarece în câteva sate din ţinutul său sunt numai 
nobili, cari tare Sar măniă dacă legislaţiunea i-ar despoiă de 
drepturile vechi. Ce cerem însă noi? Pretindem să fim numai 
egal îndreptăţiți cu celelalte părți ale statului, și în momentul 
în care nu se va face deosebire între noi şi acele părţi, noi vom 
îi mulțămiţi. Onorată casă! La aceasta nici nu mai poate să se 

zică altceva, decât: Videant consules! lar eu în urma acestora 
mă întorc la votul meu separat, (Voci: Au trecut dejă două 
oare |) 

Prezidentul: Rog pe domnul deputat să binevoiască a ter- 
mină în puţine cuvinte. 

Demetriu Bonciu (continuă): Onorată casă! Vă rog de 
atenţiune încă câteva momente, pentrucă nu mi-ar plăceă să 
amân continuarea discursului meu pentru şedinţa următoare. 
Faţa cu imputarea ce mi-a făcut-o onoratul meu coleg George 
Pop declar, că eu mai aderez la propunerea mea numai în 
cazul, dacă înțelepciunea onoratei case nu ar primi propunerea 
ce se face, ori se va face la acest paragraf, în urma căreia suma 
de 8 fl. 40 cr., care și așa cuprinde în sine mai mult, dar ni 
rușine să spunem ca pretindem atât de mult, cel puţin să nu 
fie sumă falsă. Intâmplându-se însă aceasta, fie şi numai pen- 
truca sa fac plăcere onorabilului meu coleg George Pop, voiu 
renunță dela votul meu separat, care pretinde să fie susținut 
dreptul de alegere după fumuri. 

Mai am încă să observ, că în comisiunea centrală, faţă de 
sistemul de alegere după fumuri, sa făcut numai acea excep- 
țiune, că acest drept de alegere ar fi fost dat preoților și înva- 
țătorilor. Eu cred, că legislaţiunea maghiară nu va recunoaşte 
despre sine așa ceva, că ar fi învestit cu dreptul de alegere pe 
preoţi și învaţători pentru aceea, ca ce dă cu o mână să ia cu 
ceealaltă. A dat dreptul de alegere preoților și învăţătorilor, 
fiindca a voit să onoreze inteligenţa și a voit să delăture dife- 
rența ce există în privința aceasta între ambele părți ale statului. 
Prin cualiiicarea preoţilor și a învățatorilor nu este deci nici- 
decum recompensata curmarea dreptului de alegere după fu- 
muri, caci preoții și învăţatorii se reprezintă pe ei înșiși, nu co- 
` muna. (Aprobări în stânga)».*) 


Linii ferate spre România. 


Şedinţa se încheie. In şedinţele următoare s'a în- 
trerupt discuția asupra legii electorale şi sa pus în dis- 
cuție proiectul de lege despre clădirea de linii ferate, 
cari leagă țara cu România. La acest obiect a vorbit în 


*) Din ziarul A/bina anul 1874, Nr. 52, 

ședința din 15 lulie 1874 deputatul român George Toa 
noviciu următoarele: 


«Onorată casă! Expunerile mele vor formă o scurtă mo- 
tivare a votului meu. Celce a urmărit, ca și mine, istoria che- 
stiei liniei ferate din întrebare, e imposibil să nu se fi convins, 
că această chestie de linie ferată e urmărită de o fatalitate. Pen- 
trucă e adevărat, că nu a fost nime în ţară, care să nu fi recu- 
noscut, că linia ferată Timişoara-Orşova, precum şi chestia le- 
gării căii ferate din orient, are o importanţă regnicolară şi e 
foarte urgentă. Și totuș acum, după şase ani, discutăm, că să se 
aleagă ceva peste tot ori nu din această chestie de cale ferata? 

Ce se atinge special de calea ferată Timişoara-Orşova, ea 
are soartea, că dupăce ea nu arë nici o boală, vindecă ea boa: 
Jele altora. Aşa sa întâmplat la 1868, când am pus ca condiţie 
pentru realizarea acestei căi ferate, — dupa mine în mod co- 
rect, — că mai întâi să fie asigurată legătura căii ferate orien- 
tale cu calea ferată din România. 

Dar în curând, cum, cum nu, destul că chestia căii ferate 
spre Orşova a început să fie apăsată de alte vre-o trei chestii 
de legătură. N'a putut suportă greutatea, şi cu o scuturare a 
trântit de pe sine toate aceste chestii de încopciare. Urmarea 
a fost, că sau perdut câţiva ani. Sa vindecat însă şi răul acesta. 
Avem înaintea noastră convenţia de alăturare, cu privire la cele 
două puncte originale. Și acum ce întimpinăm? O legiune în- 
treagă de greutați. Cu un cuvânt, iarăş a devenit dubioasă 
Întreaga afacere. 

Faptul acesta formează dovadă pipăibilă, că după cunos- 
cutul proverb, bunul are duşman pe mai bun. Aşa sa întâm- 
plat şi în chestia alăturării. Nu ne-a fost destul un punct de le- 
gătură bun, ne-a trebuit altul ma: bun, și acum a căzut totul 
în baltă. Aşa suntem şi acuma. Nu e bună învoiala aceasta, 
proiectul acesta de lege despre calea ferata spre Orșova, ci ne 
trebue mai multe şi mai bune linii. Și fiindca acest mai bun 
condiționează bunul, dacă se primeşte condiţia, cade iarăş ce 
e bun. 

Onoraţii contrari ai chestiei căilor ferate văd numai urmă- 
rile păgubitoare ale lucrului, dar nu binevoesc a luă în seamă 
perderea incalculabilă pe care țara a suferit-o deja prin aceea, 
că legătura din întrebare cu piaţa lumei, cu privire la partea 
sud-ostică a ţării, încă nici acuma nu există. Nu iau în seamă 

imensa perdere pe care ar aveă-o ţara, dacă reţeaua căilor fe- 
rate ramâne şi pentru viitor neîntregită, Dumnezeu ştie câţi ani 
încă, şi astfel nesigură? Nu văd onoraţii contrari urmările rele 
morale ale respingerii învoielii? Și în urmă nu iau în conside- 
rare faptul, că dacă serios vrem să asigurăm vitalitatea căii fe- 
rate orientale, legătura, atunci drumul nu e acela, că respingem 
modalitatea, care singură asigură legătura, ci acela, că o primim? 
După părerea mea respingerea învoelii la tot cazul asigură un 
lucru, anume, permanențţiarea trăgănării, care a ţinut şase ani! 
Dar nu văd onoraţii contrari ai proiectului nici neîndoiosul folos, 
pe care lar aduce ţării acceptarea liniei ferate Timişoara-Or- 
şova? Că doară nu cu mult mai nainte nici nu visam, că va 
succede o astfel de învoială, în urma căreia o linie ferată de 
26 mile să fie clădită pe lângă asigurare de interese, care nu 
reclamă dela ţară nici o jertfă bănească. Da, însă aşa ni-se 
spune: Timeo Danaos, et dona ferentes Motivul determinării 
societăţii austriace pentru căi ferate de stat e acela, că ea are 
în întreprindere căile ferate din România, e deci silită să facă 
legătura. Dar apoi tocmai aceasta e în favorul nostru, anume, 
că la pertractările purtate în chestia aceasta societatea pentru 
căi ferate ce stat a ajuns în situaţie de forță, dupăce fără această 
stare de constrângere niciodată nu s'ar fi determinat să clădească 
o linie ferată cu 18—20 de milioane, numai pe lângă garanţie 
cumulativă, nu specială. Va să zică, tocmai această situație de 
forță ne-a fost nouă de folos! 

Dar se spune, că dacă se primeşte proiectul acesta de lege, 
puternica societate austriacă pentru căi ferate de stat va ex- 
operă, ca dela apus să vină transito articole de industrie, iar 
din orient, pe la hotarele ţării, să freacă peste capul nostru 
grâul din Valahia, spre ruinarea agriculturii, industriei şi co- 
merciului maghiar. Nu voiu răspunde pe larg la aceasta. Au 
răspuns deja mai. mulţi. Fac numai observarea, că dacă vrem 
să nu vina dela apus articole de industrie, şi din orient să nu 
se aducă grâu, de aici să nu vină asta, de colea asta, atunci 
mai bine ar îi să nu facem căi ferate, ci mai bine să ne punem 
întregul comerciu sub sticlă, ca nici aerul din străinătate să nu 
străbata la el. (Aprobari). 

În urma acceptării proiectului de lege, din momentul în 
care dieta a decis la 1868 în chestia aceasta, până la momentul 
în care ideea trup se va face, a trecut un deceniu. Eu cred, că 

e destul de lung timpul acesta, și totuș progresul acesta îl nu- 
miți progres grăbit. Dacă acesta e progres grăbit, atunci nu ştiu 
câți ani vor trebui, ca să se clădească o linie ferată internaţio- 
nală de abiă 26 mile, pe calea progresului moderat? Poatecă 
50 de anil 

Onorată casă! Cumcă interesele vitale ale ținutului de jos 
doresc clădirea liniei ferate Timişoara-Orșova, a spus-o și a mo: 
tivat-o alaltăieri condeputatul și amicul meu Vargits. Nici nu-mi 
deschideam gura astăzi îi privinţa aceasta, dacă nu mi-ar fi dat 
ansă vorbirea de ieri a condeputatului conte Râday Gedeon. 
Am să-i îndrept o afirmare. Dânsul anume, sprijinind faţă cu le- 
gătura Timişoara-Orşova o legătură făcută pe la Arad, a numit 
linia Timişoara-Arad linie vicinală. Greșeşte onoratul domn de- 
putat. Nu a fost plănuită ca linie vicinală, când am decis asupra 
ei la 1868, ci chiar şi atunci a fost considerată în dietă ca parte 
incepătoare a liniei spre Orşova, care se va continuă, trecând 
prin Timişoara, Lugoj, Caransebeș. La anul 1868 secretarul de 
stat Hollán Ernő a declarat în numele guvernului următoarele : 
«Când a luat guvernul în considerare clădirea liniei de încop- 
ciare Arad-Timișoara, şi-a extins atenţiunea şi asupra liniei, care 
dela Timișoara este a se continuă pe la Lugoj, Caransebeș, la 
Orşova. Ba lucrurile sunt atât de înaintate, că lucrările de pre- 
gătire sunt cu desăvârşire gata» etc. 

Condeputatul Vargits a accentuat, onorată casă, cum această 
linie ferată spre Orşova atinge interese vitale de-ale ținutului de 
jos al ţării. La vorbirea sa am să mai adaog numai un lucru, adecă, 
o privire aruncată asupra confiniului militar, asupra actualului 
comitat Severin, pe care-l va tăiă calea ferată în linie diagonală. 
Eu aşa cred, că a se aduce poporaţiunea de acolo, care veacuri 
a stat sub legi străine, sub guvern străin, ale carei sentimente 
şi înclinări difer de sentimentele și înclinările noastre, pe care 
abiă acum trebue să o facem cunoscută cu constituționala li- 
bertate, zic a se aduce această poporaţiune în coatingerea cea 
mai nemijlocită posibilă şi cea mai grabnică cu țara, nu e de 
interes teritorial, ci regnicolar. (Aprobări). Iar ţirtutul de -jos, care 
de ani geme sub greutatea loviturilor elementare, poate pretinde 
cu tot dreptul dela stat, ca acesta sa face cu putință, ca poporaţiunea 
de acolo să-și poată împlini şi fără execuţie datorințele față de 
stat. Dar toate acestea dispar, onorată casă, în faţa acestor două 
cuvinte : «mişcare internaţională». Interesul țarii, interes vital, pre- 

tinde, să întregim reţeaua căilor noastre ferate şi cere asigurarea le- 
gaturii liniilor ferate în direcția sud-ostică. Pe cine nu l-au con- 
vins cele înşirate până acuma din partea noastră despre aceea, 
că deja s'au născut perderi incalculabile pentru ţară din faptul, 
că nu avem legaturi de căi ferate: în fața aceluia, așa cred, că 
rămâne lucru indiferent şi vegetarea unui ținut, unei părți de țară. 

Eu recomand deci onoratei case acceptarea acestei învoeli 
de încopciare de căi ferate, şi mărturisesc, că aș ţinea de mare 
calamitate respingerea învoelii. Pentru aceea nu e necesar să 
spun, ca ce raporturi va provocă între Ungaria şi principatele 
dunarene respingerea învoelii. E adevărat, că camera princi- 
patelor dunărene a respins prima învoială. Dar dacă vrem să 
fim drepţi trebue să recunoaștem, că nu a fost tocmai nebazat 
argumentul recunoscut pe fața din partea ei, că atâtea chestii 
de încopciare nu se pot rezolvă deodată. Aceeace nu s'a recu- 
noscut pe fața în camera din Bucureşti, dar la ce sa provocat 
ieri dl ministru de finanţe, anume, că s'au temut, că Dumnezeu 
știe ce gânduri rezervate avem față de ei, a fost un lucru lipsit 
de orice temeiu. Dar obiectul îngrijirii, cel puţin, a fost mo-- 
narhia mare, ca mare putere. 

Acuma la legarea învoelii a doua Românii au făcut tot ce a 
aflat de necezar să ceară guvernul maghiar în interesul Ungariei. 
Au corespuns deci deplin principiului «do ut des, facio ut 
facias». Şi cu ce s'ar puteă motivà din partea noastră fața de 
România respingerea alăturarii? Nu vom puteă spune doară, 
că ne temem de marea putere a societăţii de căi ferate de stat! 
Precum Dvoastră sunteți contrari învoelii, fiindcă vă temeţi de 
societatea de căi ferate de stat austriacă, așa și eu, care nu mă 
tem de ea, mă tem de respingerea învoelii de alăturare, care 
e acum în întrebare, precum se teme omul de deschiderea de 
nou à unei răni, nu de mult vindecată. Eu sunt convins, că 
respingerea învoelii ar primejdui serios buna înţelegere între 
Ungaria și România, de o bună bucată de vreme aflătoare pe 
calea întărirei. Şi fiindcă în cazul respingerei învoelii la noi 
obiectul temerei nu ar fi, ca la ei, o mare putere, ci o mare 
societate de cai ferate, după mine, onorată casă, respingerea 
nu ar fi alta, decât imitarea lucrului întâmplat înainte cu doi 
ani în România, o imitare neisbutită. Eu deci, ca să termin, fără 
nici o considerare la presiunea atinsă de mai mulţi, ca exerciată 
asupra guvernului din partea capitaliştilor, şi fără considerare 

la chestia de încredere pusă din partea guvernului, simplu din 
motivul, că propunerea din întrebare o aflu de bună şi folosi- 
toare pentru ţară; sprijinesc învoiala legată cu privire la încop- 
ciare şi aflătoare în discuţie». (Aprobări).*) 

Casa primeşte cu majoritate de voturi proiectul de 
învoială, legat din partea guvernului ungar cu guvernul 
Tomân. 


Interpelarea deputatului P. Cosma. 


În şedinţa din 17 Iulie 1874 deputatul român Par- 
teniu Cosma adresează o nouă interpelare guvernului 
în chestia editării legilor ţării în limba română. A vorbit 
următoarele : 


«Onorată casă! Imi pare foarte rău, că mult stimatul domn 
ministru de justiţie, care de altcum de regulă e aici, acum nu 
e de faţă, pentrucă lui vreau să-i adresez o întrebare. 

Incă în 18 Decemvrie anul trecut mi-am luat voe a-i adresă 
următoarea interpelare. (Ceteşte interpelația făcută şi publicată 
în volumul acesta, pagina 257—260). 

Interpelația aceasta am adresat-o dlui ministru de justiţie 
în speranța, că nu va trebui să aştept mult, nici după răspuns, 
nici după succes. Regret însă, că de atunci au trecut dejă șapte 
luni, şi nu numai că răspuns nu am fost fericit a primi, dar 
nici rezultat nu am văzut, pentrucă de atunci nici un pas nu 
sa facut pentru.„a se împlini rugarea aceasta. Eu deci de nou 
îmi iau voe să rog pe dl ministru de justiție, să binevoiască a 
răspunde la interpelarea aceasta. lar dacă nu răspunde, să dis- 
pună cel puţin, ca legea să fie executată în privința aceasta, 
căci şi de altcum atât de mult se accentuiază acum de pe băn- 
cile ministeriale, cât de conştienţios şi punctual se execută le« 
gile, încât întru adevăr, neglijența în jurul împlinirei unei astfel 
de legi peste tot nu o țin de motivată cu procedura domnilor 
ministri, dovedită în privința aceasta. 

Am adus de atunci încoaci legi foarte însemnate, dar mai 
ales în anii 1872—73 am adus de acelea, cari, cum am accen- 
tuat atunci, sunt legate de pedepse în bani, dacă cetăţenii pa- 
triei acesteia nu le ţin. Aici sunt așa numitele legi de dare, cu 
cari am pus sarcini foarte mari asupra cetățenilor patriei, și pe 


*) Din Ziarul Dietei de pe anii 1872—1875. 

cari până acuma o parte mare a ţării nu le cunoaște. Au legile 
aceste astfel de părţi, cari se refer mai ales la antistiile comu- 
nale, şi le impun acestora mari sarcini, căci de exemplu: întrelă- 
sarea anunțării lăsămintelor (cazurilor de deces) formează pe- 
deapsă în bani pentru antistia comunală. Dar legile acestea o 
mare parte a antistiilor comunale nu le cunoaşte nici astăzi. 
Dacă deci știți să executaţi legile în contra cetăţenilor patriei, 
poftiți şi le executaţi şi atunci, când în ele e vorba de drep- 
turile cetățenilor. 

Dar mai este aici o împrejurare, anume, statul se tocmește, 
leagă învoială cu un om, ca să-i traducă legile. Se tocmește așa, 
că-l va plăti după coala de tipar. Dar legile nu se tipăresc, şi 
astiel respectivul traducător e tras pe sfoară, pentrucă deși lu- 
crul și l-a făcut, nu poate şti, ce-i compete pentru el? Iar statul 
nici nu vrea să audă de rebonificarea lui. Rog deci pe onoratul 
domn ministru, să binevoiască a dispune cât mai curând în che- 
stia aceasta, în toată privința».*) 


Prezidentul : Se va comunică dlui ministru. 


O rugare a sinodului arhidiecezan din Sibiiu. 


În ședința din 18 lulie 1874 comisiunea petiţionară 
raportează asupra rugării înaintate din partea sinodului 
gr.-ort. arhidiecezan din Sibiiu, în interesul conservării 
autonomiei sale, cu privire la școalele confesionale. Co- 
misiunea propune, ca rugarea să fie predată ministrului 
de instrucțiune publică. Vorbeşte la obiect deputatul 
român Demetriu Bonciu următoarele : 


«Onorată casă! Imi iau voe a prezentă în chestia peti- 
țiunei sinodului gr.-ort. din Sibiiu o modificare de cuprins numai 
formal. Comisiunea petiționară propune anume, ca rugarea 
aceasta să fie dată ministrului de instrucțiune publică. Rugarea 
aceasta nu conţine alta, decât aceea, ca din punctul de vedere 
al autonomiei confesionale, proiectul de lege, pe care l-a pre- 
zentat dl ministru de instrucţie publică, şi care a trecut prin des- 
batere în secţiuni, să fie pus la ordinea zilei. Prin urmare, ru- 
garea aceasta, în care sinodul gr.ort. din Sibiiu îşi spune mo- 
tivele şi gravaminele în contra proiectului de lege, nu va atinge 


*) Din Ziarul Dietei de pe anii 1872—1875. 


www.dacoromanica.ro 


— 387 — 


nici un scop, dacă se dă simplu ministrului de culte. Dacă însă 
se dă prilej, ca membrii onoratei case să poată privi în ea, se 
poate să fim eventual cu considerare şi la rugare. De aceea eu 
cer simplu, ca propunerea comisiunii petiționare să fie delătu- 
rată, și să se decreteze, că rugarea aceasta se depune pe bi- 
roul dietei, pentruca membrii onoratei case să o poată luă în 
privire, eventual să o poată studià». (Aprobări).*) 


Notarul ceteşte propunerea: «In scopul de a puteă 
fi luată în privire și a puteă fi studiată din partea mem- 
brilor dietei, petiţiunea aceasta se depune în cancelaria 
dietei». 

Casa primește propunerea. 


Discuţia asupra legii electorale se continuă. 


Se continuă discuția asupra paragrafului 5 din 
legea electorală. Vorbește deputatul român Petru Nemeș 
urrhătoarele : 


«Onorată casă! In ziua primă a desbaterei generale asupra 
acestui proiect de lege, adecă la începutul lunei curente, am 
avut onoarea să prezint un proiect de rezoluţiune, privitor la 
paragraful care astăzi se află în desbatere specială. Deoarece 
însă discuţiunea generală a acestui paragraf am încheiat-o atunci, 
când dl deputat Demetriu Bonciu, prezentatorul opiniunei sepa- 
rate, a expus motivele acelei păreri separate, cred că nu mai 
poate aveă loc nici o revenire asupra proiectului meu de re- 
zoluțiune, din care cauză mă şi rețin de a mă ocupă cu el. 
Un lucru însă totuș trebue să observ, şi acela e, că proiectul 
meu de rezoluţiune a voit să fie un aviz pentru procurarea şi 
expunerea în casă a datelor privitoare la lămurirea censului de 
8 îl. 40 cr. stabilit în proiectul de lege, pentruca la desbaterea 
acestei chestiuni casa să se afle în condițiunile unei depline 
orientări, şi astfel se poată aduce o rezoluțiune bazată pe date 
autentice. Sper deci, că acest aviz nu va rămâneă fără efect, şi 
că dl ministru de interne își va procură lămuririle necesare în 
această chestie, pe cari nu va întârziă să le comunice şi cu noi, 

Precum am spus deci, proiectul meu de rezoluţiune fiind 
rezolvat dejă, nu mă voiu ocupă de amănuntele lui, ci voiu 


*) Din Ziarul Dietei de pe anii 1872—1875, 

întră în motivarea amandamentului, pe care am avut onoare 
a-l prezentă. Cer deci voia casei pentru o scurtă expunere de 
motive ce vreau să-i fac. În amandamentul meu, domnilor, am 
expus, că înainte de 1848 în Transilvania erau trei soiuri de 
dare, anume, darea de pământ, darea de vite şi darea capului. 
Ce priveşte darea pământului, comunele erau împărțite în patru 
categorii, și anume: categoria |, care plateă contribuție 84 cr. 
v. a, categoria II, care plăteă 70 cr., categoria MI, care plăteă 
55 cr, şi categoria IV, cu 40 cr. v. a. Am expus mai departe, 
că pe baza acestei proporţiuni de contribuţie, alegătorii de clasa 
[ aveau în posesiune cel puţin 13, cei de clasa II cel puţin 14, 
şi cei de clasa III și [V cam 18 jugăre de pamânt, observând 
totodată, că în censul de 8 fl. 40 cr. se cuprindeă și darea vi- 
telor. Am aratat apoi, cum prin catastrul întrodus la 1854 pa- 
mântul ne mai fiind clasificat după tantitate, ci după propor- 
țiunea venitului curat al aceluia, darea pământului arător a fost 
maximul de 66 cr. şi minimul de 6 cr,, iar la fânaţe, clasificându-se 
după cinci calități, maximul dării a fost 54 cr. și minimul 28 cr, 
In fine am pus în evidenţă și aceea, că după calculul general, 
contribuția pământului arător s'a fixat în 49 cr, iar a fânaţei în 
74'/, în care sumă se cuprindeă şi adaosul pentru desărcinarea 
pământului, 

in conformitate cu acest calcul rezultă deci, că cetățenii, 
doritori de a îi trecuţi între alegători pe baza censului de 8 fl. 
40 cr. trebuiă, ca pe lângă adaosul pentru desărcinarea pămân- 
tului să poseadă cel puţin zece jugăre de pământ arător și 5 
jugăre fânaţe, adecă tocmai atâta cât aveau la 1848 alegătorii 
comunelor de categoria II. Deoarece apoi eu accentuez în 
amandamentul meu cu cea mai mare ponderositate conservarea 
censului dela 1848, aflu de necesar să supun criticei injusta re- 
strângere prevăzută în actualul proiect de lege, în sensul că- 
reia adaosul pentru desărcinarea pământului ar fi să se scoată 
din condițiunile censului de 8 fl. 40 cr. 

Pentru a combate această rea intenţiune, și pentru a sus- 
țineă amandamentul meu, găsesc de cuviinţă înainte de toate a 
cità câteva pasage din motivarea dlui ministru, lată ce se spune 
în firul acelei motivări: 

«Dela 1848 încoace ordinele ministeriale date în ajunurile- 
de alegeri nu au prevăzut în censul electoral nici darea capului, 
nici adaosul pentru desărcinarea pământului |, 

Mai departe se zice: «Și fiindcă scopul esențial al acestei 
legi este acela, de a conservă censul stabilit prin legile dela 
1848, cum şi prin uzul urmat de atunci până astăzi, n'am putut 
întroduce nici o schimbare în censul din Transilvania, ci a tre- 
buit sa zic, că în censul de 8 fl. 40 cr. nu este admisibilă, nici 
darea câștigului personal, și nici adaosul pentru desdăunarea 
pământului». 

Acum fie-mi permis, onorată casă, sa arăt lipsa de temeiu 
a acestei motivări. Spre acest scop însă sunt necesitat să fac 
oarecari citațiuni din legi. Să vedem ce spune punctul c) din 
§-ul 4 art. lI al legii ardelene dela 1848. lată ce: «In comunele 
fără magistrat organizat se bucură de dreptul electoral toți ce- 
tațenii, cari conform listei de dare din anul 1848 plătesc, afară 
de contribuţiunea personală, un cens de cel puţin 8 fl.». Aceasta 
lege deci indică în mod lămurit, că numai darea personală nu 
poate fi computată la censul de 8 fl. Să vedem însă, fost-a 
oare aplicată aceasta dispoziţie a legii cu toată acurateţa din 
partea guvernului, iar mai în urmă din partea ministrului? In 
această privință norma de conduită, atât a guvernului, cât şi a 
ministerului, a fost precizată în §-ul 10 din aceeaş lege, care 
însărcinase guvernul cu executarea afacerilor electorale. Acest 
paragrai spune: «Guvernul este autorizat să pună în lucrare 
dispozițiunile acestei legi, cu acea însărcinare, ca să mijlocească 
fară amânare conscrierea, respective alegerea membrilor îndrep- 
tățiți la vot, delăturând toate greutăţile ce sar opune, și aplicând 
dispozițiunile necesare pentru susținerea ordinei în cursul ale- 
gerilor, pe lângă ţinerea în evidență a regulamentului precizat 
prin art. de lege V (al Ungariei) dela 1848, întrucât acela nu 
jigneşte împrejurările şi nu e contra spiritului acestui paragraf 
din lege, şi astfel în general se termine cât mai curând toate 
pregătirile pentru alegere». 

Aici se indică destul de clar, că guvernul regesc numai 
conscrierea, respective alegerea acelor membri trebue să o exo- 
pereze, cari exerciază dreptul electoral. 

Numai cu afacerile conscrierii, respective ale alegerii și cu 
susținerea ordinei a fost deci autorizat guvernul regesc, iar nici 
decum cu interpretarea dispoziţiunilor cuprinse în acest articol 
de lege, 

Acum fie-mi permis, onorată casă, să arăt procedura gu- 
vernului regesc din 1848 și 1865. Guvernul dela 1848, bazat pe 

Ş-ul 10 din această lege, şi-a și făcut datorinţa în împlinirea dis- 
poziţiunilor privitoare la regulamentarea alegerilor. Mai departe 
însă, fie-i spre laudă, nu sa întins. Nu s'a amestecat în nici un 
fel de interpretare a legii, ceeace nici nu se țineă de rezortul 
său, ci s'a mărginit a pune în aplicare numai litera legii, res- 
pective a corăspunde cu demnitate însărcinării primite. Pentru 
demonstrarea acestora, mă provoc la îndrumările date de gu- 
vernul de atunci, 

Nu tot astiel însă a procedat şi guvernul dela 1865, atunci 
când a luat dispoziţiile pentru alegerea deputaţilor la dieta ul- 
timă, respective extraordinară a Ardealului. Îndeosebi apoi nu 
s'a conformat datorinţei la anul 1866, când prin dispoziţia luată 
în 10 Ianuarie a aceluiaș an ordonează, ca: «pe baza §-lui 10, 
articolul II de lege din Ardeal, darea capului din punctul c) al 
paragrafului 4 din aceeaş lege este a se interpretă astfel, că de- 
oarece darea aceea este înlocuită prin darea de câştig personal, 
aceasta trebue luată ca bază la calculare». Mai departe spune, 
că trebue considerate toate dispoziţiunile sistemului de dare de 
atunci, respective trebuesc exchise din cens speciile de dare 
întroduse prin catastru, precum şi adaosul pentru desărcinarea 
pământului. Prin acest fapt deci guvernul respectiv a trecut peste 
limitele însărcinării primite la 1848. Și ministerul de interne a 
crezut, că poate să susțină această procedură ilegală prin auto- 
rizaţia cuprinsă în §-ul 3 din articolul 43 al legii dela 1868, pri- 
vitor la uniunea Transilvaniei. Dar să mi-se permită, onorată 
casă, să cetesc și acest paragraf: «Art. Il din legea provizorie 
adusă în Cluj la 1848, prin care se stabileşte dreptul cetățenilor 
de pe teritorul Transilvaniei față cu alegerile de deputaţi, rä- 
mâne în vigoare până la altă dispoziţiune, pe care legislaţiunea 
o va găsi de cuviincioasă», 

Toate afacerile, cari pe baza ordinului guvernial din 10 Ia- 
nuarie 1866 şi în sensul §-lui 10 din art. de lege II al amintitei 
legi au fost rezervate pentru guvernul regesc din Ardeal, de 
atunci încoace au întrat în sfera de competenţă a ministerului 
de interne. Onorată casă! Eu așa cred, că dupăce în acest pa- 
ragrai s'a făcut provocare la art. II §-ul 10 din Jegile dela 1848, 
dacă guvernul dela 1866 ar îi făcut chiar o ilegalitate prin inter- 
pretarea legii, dispoziţia aceasta numai întru atâta are sens, în- 
trucât ea poate îi explicată din §-ul 10, că adecă afacerile elec- 
torale sunt rezervate chibzuinţei ministrului de interne. Dar 

onorată casă, voiu merge mai departe, şi dacă aceste argumente nu 
ar fi satisfăcătoare, me voiu provocă la legea de dare dela 1868. 
În această lege adaosul pentru desărcinare este cuprins pretu- 
tindenea în cadrele dării directe, şi numai pentru oficiile de con- 
tabilitate există deosebirea, că din acest adaos, câteva procente, 
paremi-se 30, se trec pe seama fondului desărcinării pământului, 
precum se trec 9%, şi din darea pământului. Acesta încă e un 
argument, care nu justifică de loc exchiderea adaosului pentru 
desărcinarea pământului din censul electoral. 

Onorată cameră! Vreau să pun în evidenţă încă o împre- 
jurare, anume, că paragraful de faţă, aşa cum este, stă în con- 
trazicere cu celelalte dispoziţiuni din acest capitlu de lege, de- 
oarece punctul b) din §-ul 3, dacă-mi aduc bine aminte, spune, 
că dreptul electoral se naşte numai din o astfel de proprietate 
de pământ, a cărei dare se plăteşte după un venit curat de 16 
fl. Şi aici, domnilor, deşi dreptul electoral nu e bazat pe censul 
de dare, dar la toată întâmplarea e bazat pe darea directă a pă- 
mântului, din care nici vorbă să se poată detrage adaosul pentru 
desărcinarea pământului. Mai departe, domnilor, dacă mi-aduc 
bine aminte, punctele b) şi c) din S-ul 6 vorbesc despre darea 
directă, care provine din venitul curat al pământului şi al capi- 
talului, dar aici iarăş nu e detras adaosul pentru desărcinarea 
pământului. lar §-ul 7 este bazat tocmai pe darea după venit, 
şi în aceasta, cum se știe, se cuprinde şi darea câștigului per- 
sonal. Aici deci merge cu mult mai departe dispoziţia legii, în- 
trucât adecă admite de bază pentru dreptul electoral, nu numai 
adaosul pentru desărcinarea pământului, ci şi darea după câștigul 
personal. 

Prin acestea deci, onorată cameră, cred că am demonstrat, 
cumcă amandamentul meu este făcut pentru conservarea dispo- 
zițiunilor legii dela 1848, iar nu pentru restrângerea, ori lărgirea 
acelora. Eu cer numai corecta interpretare a legii. Deci, dupăce 
prin expunerile făcute cred că am arătat îndeajuns, că darea 
pentru desărcinarea pământului nu poate fi subtrasă din cadrele 
censului electoral, am onoare a recomandă onoratei case spre 
primire amandamentul meu>,*) 

Notarul ceteşte propunerea: «Din paragraful 5 să 
se şteargă cuvintele: «fără a se socoĝ și adaosul pentru 
desărcinarea pământului». 


*) Din ziarul «Albina», anul 1874 Nr. 54. 

Vorbirea deputatului D. Bonciu. 


În firul discuţiei vorbește deputatul român Demetriu 
Bonciu, în chestie personală, următoarele: 


«În înțelesul regulamentului de casă mă rog de cuvânt, 
dupăce cuvintele mele au fost restălmăcite în mod clar și în 
publicitate. Cu atât mai vârtos ţin să-mi rectific înțelesul cuvin- 
telor mele, cu cât restălmăcirea a dus pe dl deputat pe un teren, 
de pe care sunt silit să-l resping în mod categoric." Am spus, da, 
că sunt convins, că din Ardeal sunt domni în casă, cari mai 
ales se nizuesc, ca cu influența lor să facă să nu se reducă 
censul în Ardeal. Aşa am spus, că sunt domni, cari își fo- 
losesc influenţa în direcţia aceasta. Oricine va înțelege, că sub 
aceasta orice am putut înțelege, numai aceea nu, cea restăl- 
măcit dl deputat, că la 1848 agitația sa început cu numirea 
domnilor. Protestez, ca cineva să-mi impute așa ceva! Eu stimez 
mult națiunea maghiară, și mult mai tare îi doresc desvoltarea 
și viitorul, decât să fi avut. intențiunea vre-odată să agitez în 
contra naţiunii maghiare. Stimatul domn deputat a spus şi aceea 
(eră deputatul Horváth Gyula), că mam plâns în contra numi- 
rilor din Ardeal, respective n'am plâns, că nu au fast numiţi 
Români. La aceasta răspund numai atâta, că despre aceasta nu 
am vorbit nici un cuvânt>.*) 


Vorbirea deputatului V. Babeș. 


Vorbeşte ministrul de interne, contele Szapáry 
Gyula şi alţii, apoi ia cuvântul deputatul român Vichentie 
Babeş şi rostește vorbirea următoare: 

«Onorată casă! Mânecând eu întru manifestarea părerilor 
mele totdeauna dela principiul de care sunt condus, nu e de 
mirat, că în chestia de față am ajuns în curioasa situaţie, că 
onoratul domn antevorbitor nu mi-a putut înțelege manifesta- 
țiunile de unăzi, anume, trecerea mea dela ò propunere la alta. 
Eu întâi de toate mam pronunţat pentru principiul dreptăţii, 
egalităţii şi àl echităţii, și am pretins, — ca cel mai corăspunzător 
mod pentru realizarea acestui principiu, — sufragiul universal. 
Căzând această propunere, am păşit și am cerut, că dacă odată 
se cere întroducerea unui cens, apoi să se adopteze cel mai 


*) Din Ziarul Dietei de pe anii 1872—1875. 

mic cens de dare directă. Astfel am prezentat amandamentul 
meu la §-ul 1, de înțelesul, ca fiecare cetățean de omenie al 
patriei, care a împlinit etatea de 20 de ani, să aibă dreptul de 
ațegere, îndatăce plăteşte statului oricât de puţină dare. E un 
principiu, deşi nu de vot universal, dar de cens, de cel mai 
liberal şi mai echitabil cens. S'a respins și această propunere. 
A urmat apoi la Ş-ul 4 al treilea amandament din partea noa- 
stră, în care sa cerut, ca pentru Transilvania sa se primească 
acelaş cens de pământ, care s'a adoptat și întrodus în cele patru 
părţi, cari au aparținut Transilvaniei, şi au aceleaş raporturi de 
drept şi de pământ. Aici eră principiul echitații. Am sprijinit 
deci acest amandament, dar am cazut și cu acesta. Am paşit 
apoi eu şi am făcut moţiunea, ca în fostul confiniu militar să 
se țină constitutivul sesional, după cum a fost statorit acela prin 
lege. Aşa cred, că ceva mai just nu se poate închipui, orice 
ar zice dnul Tisza Kálmán despre legea pe care am citat-o în 
această privință. (Voci: Tisza László, nu Kálmán!) Nu vorbesc 
despre László, ci despre Kálmán, caci acesta mi-a facut impu- 
tarea, că nu ştiu face deosebire între lege şi patentă, numind 
lege aceeace e numai patentă. Pot să-l asigur, că eu cunosc şi 
înțeleg prea bine diferința, nu numai, dar cunosc bine şi slă- 
biciunea sa în aceasta privinţă, şi tocmai de aceea am și ținut 
cont de -ambele. M'am provocat în vorbirea mea la o astfel de 
lege, pe care au recunoscut-o trei regi încoronați, şi pe care a 
susținut-o chiar şi legislațiunea maghiară. M'am provocat la 
legea, al cărei titlu e «Lege fundamentală, - Grundgesetz . 
Oricum veţi binevoi a luă lucrul, această lege şi astazi 
există, și există în înțelesul legii ungurești, așa, că judecatoriile 
regești o respectă şi se provoaca la ea, ca la lege. Dar eu totuș, 
cunoscând apucăturile rabulistice ale dlui deputat, în amanda- 
mentul meu m'am ferit a o numt lege, ci i-am zis: statorire le- 
gală. În fine oricum sa fie, acea lege statoreşte pentru graniţă 
complexele sesionale, și acolo acelea singure sunt numai cuno- 
scute dela 1867 încoace, ca constitutive sesionale. Dupăce însă 
și cu acea propunere am rămas pe jos, se poate, că sunt unii 
cari nu înțeleg lucrul, dar eu țin de natural și de consecvent, 
că dupăce au venit acum domnii Petru Nemeș şi Kapp Gusztáv 
cu alte propuneri, mai puţin liberale şi principiare, dar totuș 
mai favorabile pentru popor decât textul proiectului de pe tapet, 
am să sprijinesc și aceste amandamente. Şi dacă ş'ar află să în- 

trebe cineva, cum se poate această descindere dela cea mai 
înaltă pretensiune la aceasta atât de modestă, apoi i-aş da ex- 
plicarea cea mai naturală, astfel, că eu mă simțesc în poziția 
în care se află un frate mai mic la casă, când își reclamă 
partea sa, dreptul său dela fratele mai mare și mai puternic. 
Cer mai întâi tot ce cred că îmi compețe, iar dacă fratele mă 
respinge cu cererea, îi ofer să-mi dee jumătate din datorie, și 
când văd că şi atâta îi este prea mult, mă învoesca primi deo- 
camdată şi a patra parte, ba și mai puţin, întocmai cum face 
omul cu datorașul rău de plată. 

Pretind mereu, pretind tot ce-mi compete, dar primesc și 
mai puţin, dacă mi-se îmbie, primesc, pentrucă am trebuinţă, și 
pentrucă nu vreau să merg la judecată cu fratele, la judecată 
înaintea unui al treilea, unui străin. De aci vine, că eu nu încet 
a pretinde aceea ce-mi compete, şi nu voiu încetă până nu mi-se 
va da. Dacă nu mi-se dă astăzi, las” că va veni ziua când mi-se 
va da cu siguranță. Până atunci neîncetat încercăm a ne apropiă 
şi a pactă. Aceasta e procedura cea naturală în astfel de cazuri, 
şi eu nu preget a va spune, că noi pentru aceea, în acest scop am 
venit în această adunare, să cerem şi să pactăm, să cerem tot, 
partea ce ni-se cuvine, şi dacă nu ni-se dă, să cerem jumătate, 
a treia parte, etc. (Voci: Dela cine?) Dela cine? Dela legisla- 
țiunea Ungariei! (O voce: Că doară singur ești membrul ei!) 
Tocmai ca membru al legislaţiunii — cer! 

Incât despre §-ul 5, în privinţa Ardealului, apoi stăm astfel, 
că până acuma câţi oratori şi-au ridicat cuvântul asupra cuprin- 
sului său, toți au manifestat păreri deosebite. Adevărata sa im- 
portanță nime mo înțelege. De aceea fiecare îl interpretează 
altfel. Apoi întreb eu: poate să fie o lege bună, dreaptă, înțe- 
leaptă, dacă astfel e compusă, ca tot insul altfel să o înțeleagă? 
Ceea nu se poate negà, şi ce toți pot înțelege este, că măsura 
cu care se măsură pentru Ardeal se deosebește de cea din Un- 
garia. E o deosebire între îndreptăţirea cetățenilor de aici şi a 
celor de dincolo, și anume, pentru părţile ardelene censul se 
urcă peste măsură. Aceasta atât de clar s'a dovedit prin colegii 
cari vorbiră mai nainte, încât nu poate să mai fie negat, dar nici 
nu se neagă. Eu am cea mai deplină convingere, că în Tran- 
silvania întreagă, între cei nepreocupaţi, nu se- va află suflet de 
om, precum nu se află în casa aceasta deputat român, care să 
spună, că e cu cale pășirea aceasta. lată, binevoiţi a întrebă pe dl 

Petru Nemeș, care e între Dvoastră, nu aparține opoziţiei, şi 
totuș nu pută trece cu tăcerea nedreptatea, nu pentru Români, 
ci pentru interesul patriei. 

Băgaţi bine de seamă, domnilor, că aici s'a întonat dintro 
parte în zilele trecute, că celce caută a strică Maghiarului, vatămă 
rău și popoarele celelalte. Bine. Dar argumentul acesta e ade- 
vărat şi întors, și eu susțin, că celce caută să despoaie poporul 
de drepturi, și special poporul român, acela izbeşte rău și în 
Maghiari. Căci eu nu înțeleg, ce fel de garanță pentru existența 
Maghiarului poate să fie apăsarea şi nedreptăţirea Românilor? 
Precum de altă parte recunosc, cât de grea ar îi susținerea Ro- 
mânilor, dacă de lângă ei ar lipsi Maghiarii. Aci este o recipro- 
citate atât de strânsă, încât de bunăseamă, cine strică unuia, strică 
și celuialalt. Inchipuiţi-vă, că ar fi cu putință, ca Românii toți 
să părăsească Ungaria și Transilvania. Să emigreze undeva, afară 
din stat. Credeţi, că Maghiarii ar câștigă prin aceasta? Vă în- 
şelați foarte. In momentul în care noi am încetă să existăm, 
pace bună de Ungaria, ca fară a voastră! (Oho! Ilaritate.) Nu 
e lucru de râs. Gândiţi-vă bine, şi vă puteţi convinge matema- 
ticeşte, că e aşa cum spun eu. Oriunde piere Românul, nu Ma- 
ghiarul îi ocupă locul, ci altcineva. Apoi aceea nu puteţi pre- 
tinde Dvoastră, că dacă în locul Românilor vor veni trei sau 
două milioane și jumătate de Nemţi, ori de Slavi.. (Voci: Nu e 
nimica. Va fi chiar mai bine!) Ba nu! Va fi mai rău. Și vor 
veni ceice vreau uniunea, şi vor pretinde anexarea la Germania, 
ori la Slavia, şi atunci pace bună de Ungaria voastră! Alta ar 
fi dacă sar puteă, ca locul nostru să-l împliniţi cu Maghiari. 
Dar de unde? Cu cele 5—6 milioane nu puteți umpleă un te- 
ritor de şase mii mile pătrate, ci le vor umpleă elementele străine! 
(Voci: La obiect!) Bine ziceţi. La obiect. Mai aveam numai să 
reflectez, -că nu e bine să ne amăgim, căci prin sinamăgire nu 
se câștigă nimica, întocmai cum nu se câştigă nici prin detra- 
gerea reciprocă de drepturi. Să concedem unii altora condi- 
țiunile de libertate și de desvoltare, și atunci va fi îrățietate 
între noi. 

Incât priveşte cuprinsul $-lui de faţă, permiteţi-mi să vă 
spun, că ani fost cu atenţiune la argumentele celorce sau trudit 
să-i dovedească îndreptățirea, dar am constatat, că dânșii s'au 
opintit să justifice ceva ce nu se poate justifică. Oricâte argu- 
mente s'au adus înainte, toate, dacă nu erau neadevărate, în rea- 

litatea lor dovedeau tocmai contrarul, adecă tocmai aceeace pre- 
tindem noi. Tot despre acest obiect a fost mai ales vorba la 
Ş-ul 4, și apoi să vedem, ce mi-s'a. raspuns mie, la unele argu- 
mente de ale mele, înșirate acolo? 

Eu am spus despre Alba-inferioară, că tocmai din cauza 
acelei legi electorale, elementul românesc, atât de puternic acolo, 
este atât de rău reprezentat în reprezentanța municipală, încât 
nu poate formă a cincia parte, ca să ceară dreptul de limbă pro- 
tocolara pentru limba română. La aceasta sa sculat dl deputat 
Kemény Istvân şi a negat simplu afirmarea mea, dar întrun tot, 
încât cuvintele sale sămănau mai mult a glumă, decât a seriosi- 
tate, şi dânsul a mers până acolo, ca a susținut, că numărul Ro- 
mânilor în reprezentanţă se apropie de jumătate, căci au băgat 
Domniile lor în reprezentanță pe toți pe câţi i-au putut află de 
ceva treabă. Eu sunt în poziţiunea de a-i puteă dovedi, că mare 
dreptate; şi în deşert a afirmat Dsa și aceea, că limba română 
sar recunoaşte de limba protocolară, căci eu ceeace am spus 
nu am supt din degete, ci am cetit în foi. Am cetit adecă un 
ucaz al prezidentului tribunalului regesc din Alba-lulia, în care 
se spune, ca la acel tribunal se primesc esibite numai în limba 
maghiară, fiindcă cea română nu e limbă protocolară. Și cu- 
toate acestea, domnul ministru de interne neagă, că am aveă 
gravamine naţionale! (Voci: La obiect!) Bine, domnilor, dacă 
aici se spun lucruri, ca cele spuse mai alaltăieri de dnul baron 
Kemény Istvân, şi încă spuse din îndemnul și încurajarea ono- 
ratei majorităţi, acelea nu se pot trece cu tăcerea! Domnia sa,- 
gentilul baron, a mers până acolo, că a insultat inteligența ro- 
mână din comitatul Alba-inferioară, exprimându-se, că poporul 
ar fi acolo atât de prost, încât abiă s'ar află oameni, cari să știe 
ceti și scrie, aşa, că dl ministru al instrucției publice oricâți in- 
structori ar trimite acolo, nu mult ar folosi. 

Domnul baron însă a uitat, că poporul acela, oricum ar fi, 
este creațiunea domnilor de categoria sa, cari astfel l-au ocrotit, 
și cari şi acuma luptă, ca prin despoiarea de drepturi politice 
să-l țină și mai departe în acea stare, sub conducerea lor. Eu 
așa cred, că aici nu este motiv de a insultă poporul, ci este 
motiv, da, de a condamnă purtarea din trecât a domnilor ace- 
lora față de popor, 

Dar gentilul domn baron nu s'a mulțămit nici cu atâta, ci 
a mers până acolo, că și-a bătut joc de martirii unei națiuni, 

(Spusese, că dintre cej 40 de mii Români morţi la 1848/9, ju- 
matate vor îi plesnit de beţi prin pivnițele jefuite ale domnilor 
maghiari!) Eu aşa ştiu, că fiecare națiune are oameni rai, beţivi 
şi poltroni. In privinţa aceasta puţin se deosebesc naţiunile între 
olaltă. Dar știu şi aceea, și mă mir că dl baron nu sa gândit 
la aceasta, că fiind dânsul pururea contrar poporului român, 
prin insultarea acestuia nu dovedește nici un curaj, caci cel brav 
nu insultă pe contrar. Astfel stând lucrul, rog pe dl baron, ca 
în asemenea cazuri să nu mai întoneze aici accente de ironie, 
ci dacă tocmai îi place a se servi de ironie, binevoiască a-şi 
depune spiritul în foile umoristice-satirice «Borszem lank6» şi 
«Bolond Miska», acolo poate aveă loc ironia sa. 

Mai am o observaţie. Deși m'a durut procedura lui Tisza 
Kálmán întro privinţă, totuş de alta parte mă bucur, ca mi-a 
dat ocaziune a mă explică. Ew mi-am permis a luă în nume de 
rău guvernului şi partidului acestuia, că vine aici cu mânile le- 
gate, şi fără nici o luare în socotință a discuţiunei, a argumen- 
telor şi a dreptului, votează orbiş, dupăcum a luat angajamentul 
în clubul deakist. La aceasta preastimatul condeputat Tisza a 
întors iute arma în contra mea, însinuându-mi, ca doara partidul 
de care mă ţin încă vine aici cu mânile legate, și de aceea nu 
se alătura nici uneia din partidele dietei. Cred că dl deputat 
ma putut să spună acestea, decât în contra convingerei sale, 
pentrucă ştie bine, că din partidul naţional, caruia îi aparțin eu, 
trei membri s'au alăturat la partidul săn, iar doi aparţin stângei 
extreme. 

lar daca dl deputat doreşte sa afle, că eu de ce nu m'am 
alăturat la nici un partid de aici, sunt gata să-i dau explicare». 

Prezidentul provoacă pe orator să rămână la obiect. 

Vichentie Babeș : «Dacă mă voiu alătură eu cândva la vre-un 
partid din camera aceasta, apoi va fi partidul...» 

Prezidentul îl admoniază de nou, să nu răspundă oratorul 
unui deputat, care la §-ul acesta ma vorbit nimica. 

Vichentie Babeş : «Atunci, cu ocaziunea aceea, nu mai eram 
în drept a luă cuvântul şi a răspunde. Vreau să zic deci, că 
dacă mă voiu alatură cândva la vre-un partid din acest parla- 
ment, apoi va fi acela, care va fi mai liberal, și va țineă mai 
cu credinţă la democraţie, la. popor. E cu neputinţă să nu știți, 
că până acuma numai unul dintre partide a ramas credincios 
principiului democratic, dar la acesta nu mă alătur, pentrucă și 

neaparţinând lui, prin graiul dlui Tisza suntem mereu denun- 
țaţi naţiunei maghiare, că suntem la olaltă, dar apoi dacă am 
fi cu adevărat la olaltă! Nu pot aparţineă deci nici unui partid, 
pentrucă nu i-aș face bun serviciu prin aparținere, 

După toate acestea, părtinesc amandamentul dlui Petru 
Nemeș, şi părtinesc în a doua linie și al lui Xapp Gustav, în 
tot cazul însă susțin votul separat al dlui Bonciz, cu privire la 
dreptul după fumuri, și adecă cu atât mai vârtos, fiindcă e 
vorba de un drept dat în mod pozitiv prin legea dela 1848, 
pe care Dvoastră ziceţi că vreţi numai să o precizaţi, iar nu s'0 
ştergeţi. Dacă cineva în urma mea face o propunere mai bună, 
o sprijinesc și aceea. Lămuririle acestea eram dator să le dau».*) 


Vorbirea deputatului Alexandru Roman. 


În şedinţa din 20 Iulie 1874 s'a continuat discuţia 
asupra paragrafului 5 din legea electorală. A luat cu- 
vântul deputatul român Alexandru Roman și a rostit 
vorbirea următoare : 


«Onorată casă! Din proiectul de lege puș în desbatere, 
paragraful 5 este fără îndoială unul din cele mai importante ale 
legii electorale. Prin urmare nime nu-mi poate face imputarea, 
dacă asupra acestui paragraf, mai ales după cele ce s'au vorbit 
asupra lui, mă văd silit a uză în mod mai îndelungat de indul- 
gența onoratei case. Ceice susţinem amandamentul dlui deputat 
Petru Nemeș nu avem câtuș de puţin scopul să lărgim dreptul 
electoral, ci dorim numai, ca censul stabilit prin legea dela 1848 
să fie conservat şi aplicat cu exactitate. Luând de bază pentru 
acest cens 15 jugăre de pământ, noi credem că suntem con- 
servativi și nu tindem câtuș de puţin a întroduce suiragiul uni- 
versal, nici nu vrem să dăm drept electoral proletarilor, ci pro- 
prietarilor de pământ. 

N'am văzut, domnilor, aducându-se nici un argument din 
partea celorce au ridicat cuvântul în contra amandamentului 
dlui Petru Nemeș, relativ la acest paragraf. Toate discursurile 
oratorilor conţin în mare parte numai aluziuni indirecte, Singur 
dl baron Kemény Gábor pare a îi avut între armele sale de 
combatere oarecari date. Rog însă onorata casă, să urmărească 
cu atenţiune argumentele și datele pe cari le voiu înşiră eu în 


*) Din ziarul „Albina“, anul 1874, Nrul 53, 

contra acelor date, pentruca astfel să se convingă onorata casă, 
că datele dlui deputat au fost false, atât în cuprinsul, cât și în 
aplicarea Jor, şi mau avut de scop, decât se ducă în eroare buna 
credință a domnilor deputați. Dejă onoratul meu coleg, di Mo- 
csâry, a observat și accentuat lipsa de izvor autentic a acelor 
date, pe cari însuș dl ministru de interne le combătă; şi cu 
multă dreptate, căci prea puţini dintre domnii deputați maghiari 
se ocupă cu afacerile Transilvaniei, prin urmare prea puţini 
dintre Domniile lor cunosc situațiunea de acolo, așa, ca să ştie, 
cine și după câte jugăre de pământ plăteşte censul de 8 fl. 40 cr. 
astazi, și cine şi după câte îl plăteă la 1848? Şi chiar aceasta 
e chestiunea pusă acuma în discuţiune! 

Onoratul domn baron Kemény Gábor a accentuat cu pon- 
derositate în discursul său, că dacă s'ar admite 13%, ca bază 
pentru cens, cu alte cuvinte, dacă s'ar întroduce în suma cen- 
sului și cele- 3%% ale dării suplimentare, — căci despre darea de- 
sărcinării pământului ma vorbit nimica, — atunci în Transilvania, 
pentru obţinerea dreptului electoral ar fi de ajuns un venit de 
64 îl. 64 cr, pe când după sistemul actual se cere un venit de 
84 fl. Intreb însă pe dl deputat, ce înțelege Domnia sa prin 
sistemul actual? Aceea ce a elaborat aristocraticul guvern din 
Ardeal? Dar atunci cum poate Dsa explică aceasta din legea 
dela 1848, care prevede în mod apriat, că numai dărea capului 
se scoate din cens? Prin urmare, cu aceasta Dsa nu poate mi- 
stifică dieta! 

Domnul deputat merge însă mai departe, și apelând la 
censul Schmerling-Nădasdy-an, spune, că va produce date ofi- 
cioase, dar şi aceste pretinse date oficioase sunt false, Anume, 
Dsa spune, că după acel sistem și darea capului, care faceă 
2—3 fl, eră computată în cens. Aserţiunea aceasta nu e adevă- 
rată, căci darea capului făceă 4 îl. 20 cr. Subtrăgând deci suma 
aceasta din 8 fl, — căci cei 40 cr. nu se mai considerau, adecă 
se lăpădau, cum spuneă Dsa, — darea directă scade la 3 îl. 80 cr. 
iar nu la 5—6 fl. cum a spus dl baron. 

Domnul baron spuneă mai departe, că dacă pretindem 
cele 3% ale dării suplimentare, de ce nu pretindem și celelalte 
8°»? Dar domnilor, că tocmai aceasta o pretindem noi prin 
amandamentul dlui deputat Nemeș, fiindcă tocmai acele 9% 
se prevăd în legea dela 1848, și astfel dl baron s'a înşelat tare 
când a venit și a susținut, că admiţându-se acest amandament, 

ar îi a se întroduce sufragiul universal, Admiţând acele 9/ în 
Transilvania, alegătorii respectivi ar trebuj chiar și atunci să 
poseadă mai mult decât de doua ori atâta pamânt cât au peste 
tot alegatorii din Ungaria. Ar trebui adeca să aibă cel puţin 
15 jugăre de pamânt. Apoi fie-mi permis sa declar, ca cu minte 
şanatoasa nu se poate afirmă, că acesta e sufragiu universal. 

Dar falsă e și aserțiunea aceea a dlui baron, ca dupa 
censul Schmerling-Nâdasdy s'ar fi ales în mai mare parte deputaţi 
români şi abia 20 deputaţi maghiari, pentrucă din 165 deputaţi 
ai Ardealului se veneau pentru Maghiari 46, iar pentru Români 
nu mai mult decât 55 deputaţi, ceeace pentru un milion și trei 
sute de Români nu cred să afirme dl baron, că ar fi o exce- 
siva disproporție numerică, în favorul Românilor. 

Tot domnul baron mai susține, că înainte de întroducerea 
sistemului îumurilor în legea electorală nu ar îi fost lipsite cer- 
curi întregi pretoriale de beneficiul dreptului electoral. Faţa cu 
aceasta chestiune îmi iau voe a apelă la dl deputat Torma Ká- 
roly, şi a-l rugă sa ne spună Dsa, câţi censualişti au fost pe 
vremea aceea în comuna dsale Ciceu-Cristur? Nici unul macar | 
Dacă deci onorata casa va luă cunoștință deplina despre îm- 
prejurarea, ca în Transilvania, dintre doua mii şi câteva sute de 
comune, cel puţin o mie nu posed nici macar un singur ale- 
gatar censualist, întreb, voește un corp legiuitor să primească, 
să conserve o asemenea lege? Numai dupăce legiuitorii de 
atunci văzură cu oroare aceasta lipsa de alegători în o mie de 
comune, și și atunci numai de rușine, întroduseră dreptul elec- 
toral bazat pe sistemul fumurilor. 

Când apoi dl baron în discursul sau vine și înșiră, că 
pentru un jugăr de pământ arător, sau fânaţe, etc. se plătește 
atâta și atâta dare, dsa vorbește de obiecte cu totul străine de 
discuţie și de chestiune, ca și jupâneasa lui Bod, când i-se cereă 
prețul vinului beut. Nu despre aceea e vorba aici, câtă dare 
se platește pentru un jugăr de pământ arator ori fânaţe, ci vorba 
e, ca la 1848, conform legii de atunci, censul de 8 fl. 40 cr. se 
plateă în comunele de clasa I după 13, în cele de clasa Il după 
15, şi în cele de clasa III după 18 jugăre! Acuma poftim, să-mi 
spună domnul baron o cadență potrivita pentru aceasta! 

In privinţa distribuţiunei jugărelor trebue să observ, că 
aserțiunea dlui baron în astă privință iaraş e o noua proba de 
mistificare, caci nu Se cere aici împărțirea complexului juga- 

relor, ci se cere a se arătă, câtă dare se plăteşte pentru un 
jugăr? Şi eu declar, că protestez din capul locului contra in- 
tenţiunei de a se luă de bază asemenea împărțire la arondarea 
cercurilor electorale. 

Nu pot trece cu vederea de a nu exprimă mulțămire față cu 
domnul ministru de interne pentru faptul, că deși târziu, dar în 
fine totuş și-a procurat și dsa datele de înainte de 1848, privi- 
toare la aceasta lege, prin cari apoi în ședința trecută însuș 
dsa a combătut datele dlui baron Kemény Gábor. Conform 
acelor date, presupunând că întru adevăr acelea ar îi autentice, 
— lucru despre care eu însă mă îndoesc încă, — dacă deci 
înainte de 1848 pentru un jugăr de pământ de fânațe se plătea 
dare 32 cr. (dnul Nemeș spuneă că numai 20 cr.), apoi atunci 
chiar după spusele dlui ministru de interne censul de 8 îl. 40 cr. 
se plăteă pentru mai puține jugăre decât cum arătase domnul 
Nemeș. 

Dar domnul baron mai spuse și aceea, că scopul legii nu 
e de a stabili, câţi alegători români şi câți unguri să fie. Asta 
e adevărat. Dar noi nici nu am cerut așa ceval Am pretins 
numai, ca dreptul electoral să se dee celorce plătesc dare, şi 
încă destul de mare, pe când dl baron, pledând pe de oparte 
pentru restrângerea cea mai exagerată a dreptului electoral, pe 
de altă parte admite la urnă pe toți nobilii proletari, cari îşi 
vând votul pentru un ciocan de rachiu. Cea mai mare parte 
din cei 80,000 de alegători cu drepturi vechi sunt de acestia. 
Dar dl deputat a iăcut menţiune și despre praxa legală. Faţă 
cu aceasta întreb pe dl deputat, ce a înțeles sub praxă legală ? 
Nu cumva a înțeles acea procedură a guvernului aristocratic 
din Ardeal, prin care acela, în contra spiritului legii dela 1848, 
subtrăgând din censul electoral de 8 fl. 40 cr. darea pentru de- 
sărcinarea pământului, şi neţinându-se astfel de litera legii, care 
prescrie, că din censul electoral este a se subtrage numai darea 
personală, — a comis o flagrantă violare de lege? Aceasta o 
numeşte domnul baron praxă legală? Dar aceasta nu e decât 
abuz, și încă abuz foarte mare, iar «abusus non tollit rectum 
usum». Pentru acest abuz guvernul respectiv ar îi trebuit să fie 
dat în judecată, iar nu să i se legalizeze mai târziu procedura, 
De altmintrelea trebue să observ, că onorata casă încă nu şi-a 
pronunțat verdictul în această chestiune până acuma. Constat 
deci, că procedura invocată de dl baron a îost ilegală, și că 

prin urmare aceea nu poate servì de bază, pentruca noi să 
sancționăm abuzul guvernului de atunci. 

Să privim însă, domnilor, chestiunea sine ira et studio, şi 
să vedem care este după calculul mediu darea în Transilvania, 
împreună cu dările suplementare? E de 62 cr. Va să zică, 
censul de 8 fl. 40 cr. împreună cu darea desărcinării pămân- 
tului corespunde unei proprietăți de 15 jugăre pământ. Adecă 
chiar atâtea jugăre, după câte la anul 1848 se plăteă darea de 
8 fl. 40 cr. In această privință voiu prezentă încă unele date, 
a căror autenticitate nu poate fi bănuită, pentrucă ele provin 
de-adreptul dela ministeriul de finanțe. In Transilvania cifra 
cea mai mare de dare după pământ, după însaș declarația dlui 
ministru, este 84%5/,. cr. pentru un jugăr, şi eu știu, că făcând 
dl ministru aceasta declaraţiune, a făcut aluzie la comuna Lan- 
crăm din cercul Sebeșului, căci acolo se plăteşte atâta dare 
după un jugăr de pământ de prima calitate, fără adaosul de- 
sărcinării pământului. Aşa dară, pentruca cineva să plătească 
censul de 8 fl. 40 cr., adecă să poată uză de dreptul electoral, 
încă şi acolo trebue să aibă o posesiune de zece jugare. Dar 
domnilor, pământul de calitatea primă abia reprezintă și acolo 
1% ori 2%. din întregul teritor comunal, din care cauză censul 
de 8 fl. 40 cr, dela care atârnă dreptul electoral, se plăteşte şi 
acolo numai după 10—15 jugăre. Mai este de notat apoi, că 
acolo prețul unui jugăr de pământ face 500 fl. Cât de mare 
proprietate se cere deci şi acolo, pentruca cineva să poată ajunge 
să fie alegător! 

Mai departe, tot cam așa e şi în Câmpul Pânei, unde pă- 
mântul asemenea e de calitate bună, şi preţul unui jugăr face 
200—300 fl. Acolo deci censul electoral corespunde de ase- 
menea unei proprietăți de 11—15 jugăre. Nu este deci adevă- 
rată aserțiunea dlui baron Kemény Gábor, că în Transilvania 
censul de 8 fl. 40 cr. se plăteşte după 4—8 jugăre de_pământ, 
şi că prin urmare dreptul electoral se poate obținea și după 
o asemenea proprietate mică. Insă, domnilor, vă voiu mai arătă 
un exemplu, şi acela e, că bunăoară în Gyergyo-Uijfali se cere, 
ca cineva, pentru a-şi câștigă dreptul electoral, să aibă 240 jugăre 
de pământ, adecă un mic domeniu. Cumcă mulţi dintre Dvoa- 
stră, domnilor, nu cunosc raporturile din Transilvania, aceasta 
am văzut-o şi din o discuțiune avută cu un coleg mai bătrân, 
care dupăce i-am arătat această disproporţiune mi-a răspuns, 

că din toate acestea ar rezultă, că Transilvănenii să fie împovă- 
raţi cu mai multă dare, dupăce în comitatul Bichiş se plăteşte 
după un jugăr de pământ 30 fl. dare. (O voce: Nu e adevărat!) 
Sigur că nu, şi auzind asemenea argumente, cred că nu e tre- 
buință de a produce contra argumente pentru a le combate. 
Am adus însă acest exemplu, ca să dovedesc, că întru adevăr, 
foarte mulți dintre domnii deputaţi sunt străini de obiectul din 
chestiune. 

Da, în Transilvania e mai mică darea, pentrucă la noi, în 
Ungaria, plătim 29%, pe când acolo se plătesc numai 22%, dar 
considerând deosebirea ce există între fertilitatea pământului din 
Ungaria și Transilvania, și primindu-se amandamentul dlui Nemeș, 
care pentru diferința de 7% propune, ca dreptul electoral în 
Transilvania să se dee pe baza unei proprietăţi de 15 jugăre, 
adecă îndoit mai mare decât în Ungaria, considerând, zic, aceste 
împrejurări, deosebirea de 7% vine cu totul paralizată. Incă 
odată deci, nu este adevărat, că în Transilvania, unde și de 
altcum fertilitatea pământului e cu mult mai inferioară celei din 
Ungaria, „dreptul electoral sar puteă câştigă prin o posesiune 
de 4—8 jugăre. Aceasta e, ori o satiră, ori o dovadă de igno- 
ranță faţă cu raporturile din Transilvania. 

Onoratul domn ministru de interne a mai adus întru re- 
strângerea dreptului electoral și argumentul bazat pe divergenţa 
aflătoare între raporturile acestor două țări. Recunosc, domnilor, 
că poate să existe, şi că există chiar această divergență de ra- 
porturi, dar din aceasta nu rezultă, ca drept bază pentru censul 
electoral să se iee tocmai maximul dării, precum nici eu nu 
vreau să cad în ceealaltă extremitate, care ar rezultă din ce- 
rerea dreptului electoral bazat pe minimul dării. Este însă un «in 
medio verum», pe care nu-l putem găsi altcum, decât numai 
admițând în cadrele censului de 8 îl. 40 cr. şi adaosul pentru 
desărcinarea pământului. Acesta e calculul mediu, care cores- 
punde censului dela 1848, dar corespunde şi spiritului legii de 
față, care în §-ul 6 admite de asemenea în cadrul dării adaosul 
pentru desărcinarea pământului. 

Dacă deci, dlor deputaţi, veţi desconsideră acest principiu 
la $-ul 5, veţi ajunge în cea mai mare contrazicere, atât cu 
textul S-lui 6, cât și cu Dvoastră înși-văl 

Domnul baron Kemény Gábor a mai accentuat un lucru, 
anume, că casa nu dispune de datele necesare pentru lămurirea 

acestei legi. Este prea adevărat. Insă cine poartă vina? Intâi dl 
ministru de interne, care ar fi avut imperioasa datorință de a 
aduce datele acelea la cunoștința casei. Aceasta trebuiă să o 
facă și din punctul său de vedere, căci obţineă o învingere cu 
mult mai strălucită, dacă prin prezentarea unor asemenea date 
ar fi demonstrat, că adevărul nu e cu noi, ci e pe partea dsale. 
In linia a doua apoi însaş casa este vinovată pentru această 
lipsă de date, căci respingând proiectul de rezoluţiune al dlui 
Nemeș a arătat, că nu vrea să aibă cunoştinţă cespre acelea 
date, și că prin urmare nu vrea să se lumineze, măcar că în 
timp de 20 de zile, expirate dela prezentarea proiectului de re- 
zoluţiune, dl ministru de interne puteă să facă să-i vină datele 
la oficiul dsale, nu dela tribunalul din Cluj, unde se află depuse, 
ci chiar şi din Londra. Respingând însă majoritatea, cum am 
spus, proiectul de rezoluțiune, a dat a se înţelege, că nu voeşte 
de loc să iee cunoştinţă despre datele accentuate chiar și din 
partea dlui baron Kemény Gábor. 

Și acum, pentruca să pot convinge onorata casă despre 
însemnata scădere ce are să se întroducă, după aplicarea pa- 
ragrafului de față, în listele alegătorilor din Ardeal, îmi iau voe 
a prezentă numai câteva date din însăș arătarea ministerială. 
Astfel de ex. în scaunul Arieșului, dintre 2954 alegători, cari 
după conscrierea dela 1872 plăteau dare dela 8 fl. 57 cr. până 
la 14 fl. 38 cr, în care se cuprinde şi adaosul pământului, vor 
rămâneă numai 492 alegători. In scaunul Ciucului, unde la 1872 
erau 15,000 alegători, vor fi numai 784. Tot așa şi în Treiscaune, 
precum şi în scaunul Murăşului şi Odorheiului, unde la 1872 
erau 11—15,000 alegători, dar acum abia vor fi 1—2000, și așa 
mai departe, fără a mai aminti locurile mai mititele, unde nu- 
mărul alegătorilor, bunăoară ca la Breţcu, scade la 22, iar la 
Olâhfalu scade plane la 10. Prin urmare, dacă conform aman- 
damentului deputatului Kemény Gábor sar subtrage din censul 
de 8 fl. 40 cr. încă și cele 3% ale dării suplimentare, atunci 
peste 20 de ani, când nemeșii opincari, cei cu dreptul vechiu 
electoral, mare parte se vor află în mormânt, câte o comună 
abiă va fi în stare să dee câte un singur alegător, atât de ne- 
proporţionată este reducerea întrodusă în numărul alegătorilor. 

Astfel deci şi din datele prezentate de dl ministru apare 
destul de lămurit însemnata restrângere ce ar trebui să sufere 
dreptul electoral, atunci când nu sar admite în censul de 8 Îl. 

40 cr. nici chiar darea suplementară, Punând în vederea ono- 
ratei case aceste date, fie-mi permis a face câteva observări la 
unele discursuri rostite alaltăieri în acest parlament. Trebue să 
mărturisesc, domnilor, că dintre toţi oratorii, numai unul singur, 
caruia i-am răspuns acum, Sa încercat să discute chestiunea cu 
oarecari date şi cifre, ceialalți ş'au folosit numai de bănuieli, in- 
vective, termini violenţi și aluziune vătămătoare, lucruri pe cari însă 
totuș nu le pot trece cu vederea. Domniile lor voesc să facă 
din legea aceasta, nu numai chestie de naţionalitate, ci și che- 
stie de partid, pe când noi nu facem nimica din toate acestea, 
căci noi pledăm pentru interesele poporului şi pentru respec- 
tarea legii, fără să fi spus, că cerem justa regulare a dreptului 
electoral numai pentru Româşi. Nu, deoarece amandamentul 
prezentat de dl deputat Kemény Gábor nu lovește numai în 
interesele Românilor, ci loveşte și în interesele celor 50 de mii 
alegători săcui, ba încă, după cum am arătat, cu timpul pe ei 
i-ar lovi în mod mai violent decât pe Români. 

Domnul deputat baron Kemény István în amuzantul său 
discurs, care rostit în sările de iarnă, cu luleaua în gură, dinaintea 
focului, ar puteă să aibă mult efect, a sysținut între altele, că nu 
trebue acordată extinderea dreptului electoral, deoarece prin 
sufragiul universal am ajunge acolo, unde am ajuns la anul 
1863, când Românii au întrat în reichsratul din Viena, lucru pe 
care Ungurii nu pot, nici să-l uite, nici să-l ierte, Da, domnule 
baron, aşa este, Românii au întrat în reichsratul dela Viena. 
Puteţi însă să vorbiţi oricâte rele în contra Românilor, un lucru 
totuş nu ne puteţi impută, anume, că Românul ar fi invocat vre- 
odată armele strainului în contra acestei patrii, Nu, dnul meu, 
de un asemenea fapt numai Dvoastră a-ţi putut să fiți capabili, 
Dvoastră, aristocrația maghiară, care sa dus ceva mai departe 
decum e — Viena, 

Domnul coleg Horvâth Gyula apoi a mers cu șovinismul 
sau pâna la cinism, și în loc de argumente a întrebuințat nişte 
expectorațiuni egoiste, drept armă defensivă, pentru susținerea 
unei cauze rele, 

Domnul coleg e acum încă tinăr, prin urmare promite 
mult pe calea acestei direcţiuni, dacă-și va desvoltă facultăţile 
de cari dispune. Cu această ocaziune încă a făcut întrebuințare 
de atâtea invective, încât îmi este cu neputinţă să trec nepă- 
sător peste discursul Dsale, 

Mai întâi de toate dsa impută dlui deputat Eitel Frigyes, 
că mar fi destul de liberal. Dar permite-mi domnule coleg să-ţi 
spun, că dta ești mai puţin decât oricare altul îndreptăţit a spune 
verdictul asupra liberalismului altora, căci până acuma încă m'ai 
făcut decât pe cavalerul celor mai desperate şi mai reacționare 
cauze, Niciodată nu te-am văzut luptând, decât sub drapelul ace- 
lora, Sunt pus în poziția de a puteă servi cu probe suficiente 
în privinţa aceasta. Onoraţii domni deputaţi își aduc sigur aminte, 
că atunci, când se discută aici denumirea dlui Heissler Nândor 
de comite suprem al Zarandului, nime nu s'a găsit în toată casa, 
ca să iee apărarea acelui individ, care la anul 1849 luptase în 
contra patriei și măcelărise mulțime de Săcui, nime, decât numai 
dl Horváth Gyula, care ca mare cavaler ce e, s'a angajat și atunci 
să facă apărarea dlui Heissler, întocmai cum s'a angajat și acuma 
să facă apărarea despoierei de drept a poporului. 

Dar nu e numai atâta. Domnia sa nu se mulțămeşte numai 
cu recomandarea amandamentului despoietor de drept al 
domnului Kemény Gábor, ci roagă, imploară, conjură casa, să 
nu uite cumva, pentru Dumnezeu, să aplice Românilor o pe- 
deapsă aspră, iar nu să le acorde privilegii de acelea, de cari 
nici Ungurii, credincioşii fii ai patriei acesteia, nu pretind, 
Acesta e un liberalism mai pe jos chiar decum fusese libera- 
lismul austriac, pentrucă Nemţii dela 1849, când sa întrodus 
așanumitul « Gleichberechtigung», mau făcut excepțiune nici chiar 
pentru ei înşişi. Aşadară aceia încă au fost mai liberali decât 
dl Horváth Gyula. 

A vorbit dsa şi despre posibilitatea oarecăror eventualități. 
Ei bine, vă voiu spune eu, cari sunt acelea. Cea dintâi even- 
tualitate ar fi aceea, că dacă onorata casă ar admite amanda- 
mentul dlui deputat Nemeș, guvernul maghiar ar puteà să fie 
asigurat, ñu numai despre mulțămirea şi încrederea Românilor, 
ci şi despre a întregei poporaţiuni din Transilvania. Căci nu 
trebue să ignorăm, domnilor deputaţi, că sunt foarte mulți chiar 
între Ungurii cei mai incarnaţi din Transilvania, cari au așteptat 
cu totul alte rezultate dela actul uniunei, şi cari în urma pro- 
cedurilor față de Transilvania astăzi nutresc sâmburele celei 
mai pronunțate nemulțămiri. Ba domnilor, sunt în ceealaltă parte 
a onoratei case mai mulți domni, cu deosebire însă este un 
eminent deputat, care nu s'a putut stăpâni de a nu declară în 
mod franc, că la caz că sar primi amandamentul dnului baron 

Kemeny Gâbor, domnia sa nu se va miră de loc, dacă nu va 
mai vedeă în partidul guvernamental nici un deputat român. 

Ceealaltă eventualitate, care dealtmintrelea va trebui să ur- 
meze cu toată siguranţa, și a cărei posibilitate este tocmai mo- 
tivul, care a îndemnat mai mult pe dl deputat Horvâth Gyula 
să-și încoarde puterile în contra ei și să lupte pro aris et focis», 
nu a fost numită din partea dsale, dar o numesc eu, Acea tristă 
eventualitate este, domnilor, că comitatul Cetăţii-de-baltă nu l-ar 
mai trimite pe dsa aici, precum nici alte cercuri electorale nu 
i-ar mai trimite pe aceia, cari astăzi își risipesc forțele în această 
casă numai pentru a duce în eroare prin felurite seduceri buna 
credință a guvernului și a onoratei majorități. 

lată deci acele două eventualităţi, despre cari a amintit dl 
deputat Horvâth, fără însă a le numi. Dar se poate, ceeace eu 
nu cred, că onorata casă consideră această lege electorală ca o 
chestiune de putere, sau de predominaţiune. În cazul acesta însă 
iarăş îmi pot formulă două direcţiuni de interpretare, asigurând 
onorata casă, că nici în una din aceste direcţiuni ea nu se poate 
susțineă, Căci dacă privim chestiunea aceasta ca chestiune de 
putere, sau predominaţiune, ca o forță oarecum brutală, pusă de 
catră majoritatea naţiunii în contra unei considerabile minorităţi 
din aceeaş naţiune politică, în contra compatrioţilor proprii, 
aceasta nu poate fi concordată nicidecum cu principiile filozo- 
fiei de stat. lar dacă privim chestia din punctul de vedere al 
intereselot de partid, trebue să declar, că mult mai puternic 
razim ar câștigă guvernul prin deputaţii, cari Sar alege în sensul 
electoral precizat de mine, decât prin deputaţii de până acuma, 
căci pe când la spatele acelora ar stă poporul întreg, la spa- 
tele acestora nu stă nime. Iar cu privire la scrupulii ce ar puteă 
să se nască observ numai atâta, că «pauca sapientia regitur 
mundusy, iar aceea nu pot să cred, că guvernului iar lipsi doară 
chiar şi acea +pauca sapientia» pentru a-și câștigă simpatia Ar- 
delenilor. 

Şi acum, domnilor, mă voiu ocupă cu o împrejurare, că- 
reia eu asemenea îi atribui mare însemnătate, Anume, am auzit 
făcându-se imputare onoratului coleg Mocsáry, pentrucă dniasa, 
ca Ungur neaoş, şi-a ridicat glasul întru apărarea Românilor 
transilvăneni. Domnilor, acest fapt nu merită stigmatizare, ci me- 
rită apreciare, merită laudă, și încă tocmai pentru aceea, pen- 
trucă dsa a făcut-o aceasta ca Ungur, Bine domnilor, o naţiune 

cu sentimente nobile, care şi ea a trecut prin şcoala suferințelor 
şi ştie ce este impilarea, atunci când este redată sieși, când 
ajunge iarăș în exerciţiul deplin al drepturilor ei, o asemenea 
naţiune nu trebue să-şi uite domnilor de demnitatea sa, nu tre- 
buie să calce în picioare principiul echităţii, ci are să fie cru- 
țătoare față cu concetățenii ei de alt sânge! Numai acest sen- 
timent nobil a dat exprimare prea demnului nostru coleg Mo- 
csâry, atunci când a apărat interesele Românilor din Transil- 
vania, Dar o asemenea faptă loială eu tocmai dela adevărații 
Unguri mă simţesc în drept şi-mi place a o aşteptă, căci să măr- 
turisim sincer, pe şoviniştii, cari din pacate sunt prea rumăroși 
în această casă, eu nu-i cred nici pe departe capabili de un 
asemenea sentiment nobil, şi nici nu aştept să aud vre-odată 
asemenea cuvinte loiale din gura lor. Sunt mulţi între membrii 
onoratei case, cari își datoresc alegerea tocmai acelor naţiona- 
lități nedreptăţite, pentru cari nu numai că nu şi-au ridicat vre- 
odată cuvântul, dar încă conduşi de setea unei glorii vane, 
unui patriotism ieftin, ori poate şi de alte interese, au folos 
până şi cele mai neinsemnate ocaziuni, pentru a luptă chiar în 
contra lor şi pentru a lovi în ele cu ingratitudine. Când văd 
această procedură nedeamnă, precum și desproporţiunea evi- 
dentă, în care sunt reprezentate naţionalităţile, şi privesc pe 
deoparte dispozițiunea malcontentă a cetăţenilor din ţară, pe de 
altă parte modul de grupare a majorității din această casă, îmi 
vin aminte cuvintele lui Eusebiu, prin cari descrisese amarnica 
stare a lumei creştine din secolul IV, zicând: «Orbis christianus 
ingemuit se vindens esse Arianum». Aşadară încă odată repet, 
că nu dela şovinişti așteptăm noi dreptate şi echitate, ci tocmai 
dela Maghiarii cei adevăraţi. (Aprobari în stânga). 

Incă o observare, domnilor. Domnul deputat Tisza Kálmán 
a avut curioasa dispoziţiune de a spune în discursul său, ceea 
ce dealtcum nici nu se ţineă de chestiune, că Românii numai 
pentru aceea fac gură, pentruca să capete oarecari posturi înalte 
şi grase. Onoratul coleg a uitat poate în acele momente de fer- 
bințală, că Românii cari se află astăzi în posturi au obţinut nu- 
mirea încă pe vremea provizoriatului şi guvernul unguresc i-a 
adoptat tot așa cum a adoptat întreaga pleiadă de funcţionari, 
Şi eu cred, că funcţionarii români corăspund hotărît de bine 
datorinţei ce li sa impus, ca oricare altul din colegii lor. lar 
dintre cei numiţi de guvernul maghiar dela 1867 încoace abiă 

vre-o doi se află în funcțiuni mai înalte. Nu sar cuveni poate 
să înșir nume, dar cu toate acestea voiu spune, că unul din 
acei înalți funcţionari e dl Josif Hossu, dar despre acesta cred 
că nici însuş dl Tisza nu poate spune, că ar fi vorbit vreodată 
ceva în contra guvernului maghiar, ori în contra naţiunii ma- 
ghiare. In general eu cred, că asemenea invective și amenin- 
țări nu consună cu demnitatea parlamentară, iar fanfaronadele și 
mojiciile pot să aibă loc aiurea, nu în cameră, aici, unde de câteori 
le întâlnesc îmi vine aminte o anecdotă țigănească. pe care am 
să vo povestesc, fiindcă e scurtă și foarte potrivită. Ţiganul s'a 
întâlnit pe drumul de ţară cu solgăbirăul, care nevoind sa fe- 
rească din drum, a fost apostrofat din partea ţiganului cu cu- 
vintele: Ferește din cale, că dacă nu, o pățeşti ca celalalt! Sol- 
găbirăul feri din drum, şi ţiganul treci înainte, iar solgăbirăul 
îl întrebă: Bine mă, dar cum a păţit celalalt? Așa, — răspunse 
tiganul, — că dupăce ma voit să ferească din cale, am ferit eu! 
(Ilaritate). Am citat anecdota aceasta, fiindcă tocmai o astfel de 
impresiupe Şomică a produs asupra mea și amenințările cuno- 
scute ale deputatului Tisza Kálmán, capul partidei opoziţionale 
din camera aceasta, cari pot să aibă loc aiurea, cum am mai 
spus, dar nu în parlament. 

Domnilor! Eu nu spun, că ne vom întâlni la Philippi. Dar 
zic, să ne întâlnim pe Câmpul-Pânei, să ne întâlnim la Sânt- 
imbru, unde strămoşii Românilor şi ai Ungurilor au luptat îm- 
preună frățeşte, nu atât pentru glorie, cât pentru existența pa- 
triei. Dar pentruca să o putem face aceasta cu însufleţire, cerem 
dela onorata casă şi dela onoratul guvern, să ne facă părtași 
egali la masa dreptăţii. în cazul de față eu nu cer nici chiar 
dreptate strictă; cer însă aplicarea corectă a legilor dela 1848. 

După toate acestea, domnilor, nu pot trece cu vederea de 
a nu-mi exprimă satistacţiunea pentru două declaraţiuni ale dom- 
nului ministru de interne, făcute în şedinţa din Sâmbăta trecută. 
Cea primă conţine interpretarea pe care dl ministru a ţinut de 
cuviință să o dee cuvintelor șnaţionalităţi de limbă străină>. 
Ministrul Ungariei nici nu poate interpretă cuvintele acestea 
altfel, decât numai așa cum a făcut-o. Declaraţiunea dlui mini- 
stru de interne al Ungariei a corăspuns deci pe deplin justelor 
mele așteptări. 

Dar şi mai bună impresiune a făcut asupra mea acea îm- 
păciuitoare declaraţiune a dlui ministru, că îndată ce-i yor veni 

la cunoștință abuzurile, cari se comit la aplicarea legii de na- 
ționalitaţi, domnia sa va fi gata să iee inițiativa pentru delătu- 
rarea lor. În această cauză nu vreau să observ decât numai atâta, 
că dl ministru de interne nici nu are trebuinţă să întrebe despre 
aceste abuzuri pe deputaţii români din opozițiune. Intrebe numai 
pe deputaţii români din partidul dsale, deoarece eu nu mă în- 
doesc nici decum, ca şi aceştia îi vor şti da informaţiuni destule. 
Incât pentru inițiativa "promisă, din partea mea o iau spre știre, 
asigurându-l totodată, că la fiecare pas pe care-l va face pe 
calea împlinirii acestei promisiuni, noi îi vom răspunde cu pași 
dupli, ba chiar cu câte o săritură. (Aprobări). 

Domnilor deputaţi! Faceţi, ca locuitorii Transilvaniei să se 
convingă odată despre sentimentele Dvoastre de dreptate. Fa- 
ceţi, ca Românii cel puţin de astădată să simţească o frățească 
strângere de mâna din partea naţiunii maghiare. Respingeţi aman- 
damentul dlui baron Kemény Gábor, şi nu lăsați, ca prin astfel 
de proceduri Românii să peardă şi cea din urmă rază de spe- 
ranță, şi să prindă rădacină în inima lor convingerea dureroasă, 
ca ei în patria aceasta, precum în trecut, așa și în viitor, numai 
impilaţi şi persecutați pot să fie, iar fericiţi nu. Pentrucă dnilor: 
Quid tunc? Las la înțelepciunea Dvoastre, să vă dați seama de 
rezultatele fatale, cari pot să urmeze. Și facându-o aceasta, am 
totodată onoarea a vă declară, că susțin amandamentul dnului 
deputat Petru Nemeș, şi-l recomand cu tot adinsul onoratei case 
spre primire».*) 


Vorbirea deputatutui D. Bonciu. 


După alții ia cuvântul deputatul român Demetriu 
Bonciu şi rostește vorbirea următoare: 


«Onorată casa! (Sgomot). Ştiu prea bine, că timpul e foarte 
preţios şi căldura e foarte mare, atât de mare, încât nu mă înşel 
dacă cred, că tocmai pentru aceasta timpul e atât de preţios, 
cum ma mai fost niciodată. Dar cu toate acestea, onorată casă, 
atunci când e vorba de o parte atât de considerabilă a ţării, 
când e vorba de influența pe care ea trebue să o exercieze la 
actul de formaţiune a acestui corp legislativ, când e vorba, cum 
zic, de acea parte a ţării, care s'a bucurat timp îndelungat de 
constituția ei proprie, autonomă, şi care în fine s'a unit cu partea 


*) Din „Telegraful Român“, anul 1874, Nrii 57 şi 58. 

mai mare a țării, fără ca până astăzi actul unirii să fi progresat 
mai departe de stadiul începutului, atunci zic, când este vorba 
de atâtea deodată: cred, onorată casă, că nu poate să fie timp 
atât de preţios, pe care să nu-l consacrăm până la extrem pentru 
interesul acestei chestiuni. Aceasta o pretinde dela noi trecutul, 
prezentul şi viitorul Transilvaniei, o pretinde în fine interesul şi 
speranța ce o nutrim pentru viitorul statului. Cer deci voia ono- 
ratei case, ca să vorbesc puţin asupra părerii mele separate. 
Toţi am pornit, domnilor, din acelaş punct de mânecare 
întru apărarea poziţiei noastre, Din acelaş punct am plecat şi 
eu, din care au plecat acei onoraţi colegi, cari au vorbit în 
contra modificării censului, propusă de mine. Toţi adecă ne-am 
bazat argumentele pe acelaş temeiu, anume, pe legile dela 1848. 
Deosebirea între noi e numai aceea, că eu pă alipesc cu ri- 
goare de litera şi intențiunea legii dela 1848, pe când onoraţii 
colegi de opiniune contrară nu se fin aşa de tare de intențiunea 
pură a legislaturei de atunci, ci mai mult de uzul, de practica 
întrodusă cu timpul în legea aceea, şi prin urmare ei voesc să 
se prefacă în lege acel uz, acea practică. Eu însă repet, onorata 
casă, că în privința legii electorale din Transilvania corpul le- 
giuitor nu e dator a se alipi cu stricteța de principiul ei fun- 
damental, Dar fiindcă onorata casă a admis acel principiu în 
discuţiunea generală, vreau să mă mai ocup cu aceasta chestiune. 
Nu pot lăsă însă neatins acel vot al adunării deputaţilor dela 
1868, prin care legea electorală din Transilvania a fost decla- 
rată de imposibilă, și prin care sa decretat de urgenta aducerea 
unei legi conforme şi egale pentru țara întreagă. Apoi dacă ono- 
rata casă nu caută singură să dee valoare deciziunilor sale, aceasta 
este o procedură față de care înceată orice altă argumentare. 
Dealtmintrelea domnul ministru de interne s'a încercat a 
combate argumentele și datele expuse în părerea mea separată, 
comunicată membrilor casei. Insă ce a combătut? Aceea, că con- 
form raporturilor de dare din Transilvania, la anul 1848 în co- 
munele de clasa I darea pământului nu eră 48, ci numai 40 cr., 
respective, nu 84, ci numai 70 cr. în valută austriacă. Eu dom- 
nilor din capul locului nu am atribuit şi nici nu atribui datelor 
mele vre-o autoritate infalibilă. Mam nizuit numai să-mi procur, 
pe cât am putut, unele date autentice. Cu toate acestea, primesc 
rectificarea dlui ministru. Dar din aceasta nu rezultă, că datele 
ar fi lipsite cu totul de baze, ci cel mult aceea, că censul de 


www.dacoromanica.ro 


— 42 — 


8 fl. 40 cr. corăspunde unei posesiuni de numai 30, ori 28, iar 
nu de 36 jugare, cum am susținut eu. 

Onorată casă! Domnul ministru și-a apărat poziția cu ar- 
gumentul, că în Ungaria ar există deosebire chiar şi cu privire 
la darea corăspunzătoare unui pătrar de sesiune. Bine, dar acesta 
nu e ârgument în contra mea, respective în contra părerii mele 
separate, pentrucă dacă există această diferință, ea ar trebui să 
se șteargă şi să se întroducă censul uniform, care în Transil- 
vania nu poate fi deosebit, căci se bazează pe toate motivele 
de contribuire. 

Dnul ministru pune mare pond în discursul său pe darea 
de vite, și pentru a combate părerea mea spune, că în Tran- 
silvania, celce nu aveă pământ, maveă decât să țină atâtea vite, 
câte dădeau o dare egală cu cifra censului, deoarece darea vi- 
telor încă eră admisă în censul electoral. Dar acest argument 
al domnului ministru iarăș este în favorul propunerii mele, și 
este în contra dsale şi în contra acelora, cari nu vreau să ad- 
mită în cens adaosul pentru desărcinarea pământului, care singur 
ar puteă recompensă exchiderea dării vitelor. Acesta e un ar- 
gument, care probează tocmai aceea, că lą 1848 în Transilvania 
nu se cereă, ca alegătorul, pentru a-şi puteă exerciă dreptul, să 
posadă vre-o mare cantitate de pământ, pentrucă având câteva 
vite, legea de atunci i-a asigurat dreptul electoral, pe care legea 
de astăzi i-l deneagă. 

Onorată casă! Domnul baron Kemény Gábor în discursul 
său din Sâmbăta trecută a spus, că nu este corect să schimbăm 
condiţiunile fundamentale ale legii electorale prin o dispozițiune 
laterală. Să-mi permită însă dl baron să-i spun sincer, că dacă 
dsa vede în desbaterea acestui proiect de lege o dispozițiune 
laterală, apoi eu nu-mi pot închipui, că noi când facem legi 
serioase și fundamentale? Pentrucă acest proiect de lege elec- 
torală se află deja de mai multe luni în desbatere, parte în sec- 
țiuni, parte in cameră, şi apoi corpul legiuitor din 1868 prin 
Ş-ul 63 din legea de atunci spune apriat, că trebue adusă o 
lege electorală pentru Transilvania. Ei bine, dela 1868 până 
astăzi umblăm noi tot pe căi laterale? Eu cred, că aceasta nu 
este cale laterală, deoarece este vorba pur și simplu de îndrep- 
tarea legilor electorale. Când e vorba deci de îndreptare, nimic 
nu poate fi mai just decât aceea, ca principiile fundamentale 
dip lege, interpretate rău în cursul vremii, să fie restabilite astfel, 

cum pretinde spiritul şi intenţiunea legii dela 1848. (Sgomot. 
Să votăm!) 

Văd, că onorata casă şi-a perdut pacienţa, deci din aceste 
considerațiuni voiu face tot posibilul, ca să scurtez vorbirea în 
esenţă, (Ilaritate). Nu voiu vorbi despre parerea separata, pe care 
am avut onoarea a vi-o prezentă, deoarece ea e tiparită şi astfel 
oricine poate să o studieze. Sunt însa silit să reflectez unele și 
altele la cele ce mi sau spus în şedinţa din Sâmbăta trecută. 
Rog deci onorata casă, să binevoiască a-mi acordă puţină aten- 
țiune, măcar numai până voiu termină cu acestea. 

Intâi de toate vreau să reflectez la declaraţia dlui ministru 
de interne, pentru miné foarte prețioasă, în care spuneă, că a 
primit cu bucurie vorbirea mea din 12 a lunei curente, adao- 
gând totodată, că dacă toţi deputaţii naţionali ar luă aceeaş po- 
zițiune, pe care am luat-o eu, divergenţele naţionale ar fi foarte 
uşor de aplanat. Nu vreau să mă exprim în general asupra con- 
duitei tuturor deputaţilor naţionali, dar eu cred, onorată casă şi 
domnule ministru, că deputaţii de o naţionalitate çu mine, întru 
cât le cunosc eu sentimentele și dispoziţiile, cu puţine excep- 
țiuni, toți au aceeaș poziţie pe care o am eu. E acesta un adevar, 
despre care domnul ministru a putut să se convingă și astăzi, 
când a ascultat cu atâta atențiune vorbirea onoratului coleg 
Alexandru Roman. 

Tot dl ministru spuneă mai departe, că eu am făcut ob- 
servațiuni asupra neaplicării corecte a legii de naţionalitate, însă 
fară a arătă cazuri concrete, Aceasta este adevărat. Insa cu per- 
misiunea dlui ministru promit a-i prezentă asemenea cazuri la 
ocaziunea dată, pe cale privată. (Foarte bine!) In cameră nu 
am voit să o fac aceasta, deoarece aș fi provocat pe calea 
aceasta discuţie nouă în chestia de — naţionalitate. 

Și acuma, domnilor, vreau să fac câteva observări scurte 
cu privire la unele cuvinte din discursurile domnilor Kemény 
Gâbor și Horvâth Gyula. Cel dintâi, voind să atace conduita 
deputaţilor români, prin urmare şi a mea, a spus, că dacă Sar 
aduce cât de puţină schimbare în censul electoral, ar urmă 
iarăș aceea ce dsa nu ar voi, adecă, Românii iarăș ar întră în 
reichsrath. Dar eu, la dreptul vorbind, nu știu zău, cine e mai 
vinovat, ceice au întrat, ori ceice au provocat întrarea? Ştiu 
însă atâta, că domnii cancelari de atunci ai Ungariei și Tran- 
silvaniei nu au fost Români. Cu toate acestea, nu numai că ei 

au provocat întrarea, dar au întrat şi ei înşişi în reichsrath. (Miş- 
care), 

Domnul baron Kemény Gábor a mai spus apoi, că dsa 
nu vrea sa dee carte albă Românilor, pentruca nu cumva aceia 
să mai renunţe și la drepturile de cari se bucură încă. Pe te- 
renul acesta mă unesc cu dl baron, şi spun şi eu, că Românii 
din Transilvania nu trebue să renunţe la nici unul din drepturile 
lor. Scopul acesta deci ne uneşte pe amândoi, mijloacele însă 
ne pun foarte departe pe unul de altul, pentrucă pe când eu 
voesc, ca acest scop sa-l ajungem prin mijloace de împăciuire, 
şi prin atragerea Românilor în practica vieții de stat, pe atunci 
domnul baron își basează succesul şi atingerea scopului pe ne- 
gaţiune, pe conservarea şi chiar potențarea nemulțamirei. Cu 
un cuvânt, pe supremație. Eu însă cred, că atunci când va îi 
vorba de apărarea drepturilor, acel popor apăsat, care se nu- 
meşte popor român, va îi harnic să şi-le apere, pentrucă e un 
popor în care te poţi încrede şi la care poți contà. 

Domnul Horváth Gyula, care în discursul său a avut plă- 
cerea a se ocupă foarte mult cu mine, a spus între altele, că 
sunt între Români domni de aceia, cari şi-au întrebuințat influ- 
enţa politică în contra statului. Eu nu cunosc, domnilor, ase- 
menea cazuri. Dar chiar dacă s'ar fi întâmplat lucrul, Românii 
nu sunt singurii cari l-au făcut, pentrucă asemenea lucruri au 
făcut şi alte naţionalităţi, chiar şi înşişi Maghiarii, şi încă în di- 
mensiuni mai mari. (Voci din stânga: (Aşa e!) Dar dsa, cum 
am spus, ocupându-se prea. mult cu mine, mi-a atras atenţiunea 
asupra multor lucruri patriotice și nepatriotice. Binevoiască însă 
onoratul coleg a-mi permite să-i spun, că în ce priveşte patrio- 
tismul, apoi deşi nu sunt Ungur, cutez a mă pune în rivalitate 
cu dsa ori şi când. De altcum dl Alexandru Roman i-a reflectat 
în această privință, poatecă mai mult decât — quantum satis. 

Dar dl Horváth Gyula nu sa mulțămit cu câte a păcătuit 
prin discursul său din Sâmbăta trecută, ci a mers mai departe, 
publicând în ziua următoare în «E//enâr un articol, în care nu 
spune nici mai mult nici mai puţin, decât că în cazul când 
dieta ar acceptă textul comisiunei centrale, cu alte cuvinte, când 
ar respinge amandamentul dlui Kemény, maghiarimea din Ar- 
deal ar fi necesitată să se pună pe terenul pasivităţii. 

Eu, domnilor, deşi nu sunt Maghiar, totuș aș fi avut atâta 
patriotism, ca sa nu fac o asemenea declaraţie pe socoteala 

națiunei și á patriei ungare, nici chiar atunci, dacă aș simţi slă- 
biciunea acestora, aşa cum o simţeşte dl Horváth Gyula. De 
altmintrelea despre pasivitatea Românilor din Transilvania s'a 
spus, că ea nu-şi are motivul în legea electorală. Ba da, dom- 
nilor, numai şi numai în legea, respective în defectele legii 
electorale a fost şi este şi astăzi de căutat motivul pasivitații 
Românilor din Transilvania. Pentrucă, onorată casă, un popor 
cu conştiență, atunci când vede, că în patria comună şi la masa 
legilor comune lui i se măsură cu altă măsură, un asemenea 
popor nedreptăţit are tot rezonul și tot dreptul a se pune în 
stare de pasivitate. Fiindcă eu nu doresc însă, ca această pasi- 
vitate să se mențină şi pe mai departe, îmi iau voe să aderez 
la amandamentul dlui Aemeș, care preciseaza lamurit cifra cen- 
sului de 8 fl. 40 cr., fără a involvă o suma mai mare, adecă 
15 îl. Dacă însă înţelepciunea onoratei case va găsi de cuviinţa 
să respingă acest amandament, atunci ţin cu rigoare la pro- 

ctul meu de rezoluțiune, adecă la conservarea intacta a dis- 
oziţiunilor legii dela 1848, și susţin, că ar fi o inprudenţă po- 
Ltică să ştergem astăzi un drept practicat în curs de aproape 
trei decenii. Recomand deci încă odată onoratei case parerea 
mea separată».*) 


Pusă chestia la vot, casa primeşte textul original 
al comisiunei centrale și respinge toate propunerile de 
modificare, făcute din partea deputaților Petru Nemeș, 
baron Kemény Gábor, Kapp Gustav, Csanâdy Sándor 
şi Csiky Sándor. Primeşte însă şi proiectul de rezolu- 
țiune al deputatului Demetriu Bonciu (cu 108 voturi 
contra 103), după care este a se mențineà în Ardeal 
dreptul de vot după fumuri. 


Două vorbiri ale deputatului V. Babeș. 


În şedinţa din 21 lulie 1874 discuţia se continuă. 
La paragraful 6 vorbește deputatul român Vichentie Babeș 
următoarele : 

«Onorată casă! Imi iau voe să mă pronunț numai în câ- 
teva cuvinte pentru. toate modificările înaintate, pentruca toate 
modificările făcute sunt mai bune și mai liberale decât textul 


*) Din ziarul «Albina anul 1874, Nr. 54. 

original. Mărturisesc, că nu am nici scopul, nici interesul, ca 
discuţia să fie trăgănată. Dar cred, că motivul trăgănării nici nu 
e opoziţia, care-și ridică cuvântul, ci motivul e deadreptul ono- 
ratul guvern, care pretutindenea se ridică în contra liberalis- 
mului. Și dacă onoratul guvern și partidul guvernamental a avut 
interesul, ca elementele ċari reprezintă liberalismul să fie pretu- 
tindenea încunjurate și reduse, cred că va înțelege, că e tot așa 
datorință de onoare și pentru opoziţie, să se opună şi să apere 
interesele acelora, cari au ales-o și au trimis-o aici. Recunosc, că 
paragraful acesta loveşte mai ales în alegătorii maghiari, însă 
nu în mod excluziv. Dar tocmai pentrucă văd, că liberalismul 
maghiar și democraţia încă se intenționează a îi reduse în casa 
aceasta și în ţară, ceeace după mine ar fi mare nefericire pentru 
țară, eu, întocmai cum deputaţii din partea aceasta au părtinit 
propunerile făcute din partea Românilor cu privire la Ardeal și 
la celelalte popoare, îmi ţin de datorință să sprijinesc modifi- 
cările înaintate din partea lor. (Aprobări)».*) 


Casa primeşte paragraful în textuarea originală. 


La paragraful 9 vorbeşte de nou deputatul român 
Vichentie Babeș următoarele : 


«Daca luăm în considerare izvoarele cunoscute până acuma, 
din cari ne-am scos îndreptățirea dată alegătorilor, respective 
factorii pe cari se. bazeaza dreptul, vom află, că până acuma 
numai doi factori au fost recunoscuţi, proprietatea, adecă averea, 
și dreptul istoric, adecă nobilismul. Acum am ajuns cu §-ul 9 
la inteligență. Acesta, dupa mine, e un factor foarte îndreptățit, 
şi mărturisesc, că ţin de foarte îngust cercul dispoziţiilor din 
acest paragraf; pentrucă eu ţin, că mai există în stat un factor- 
mai puternic, un factor atât de puternic, încât fără el statul nu poate 
să existe, și căruia patria, dar mai ales acest corp reprezentativ, 
îi datorește recunoștință. Factorul acesta, după mine, e apărarea 
patriei. Pun temeiu pe aceasta, nu numai pentrucă ea reclamă 
cele mai mari jertfe și face patriei cele mai mari servicii, dar 
şi pentru aceea, că e incopciată cu inteligenţa. Aş regretă foarte 
mult, onorată casă, dacă despre patria mea sar spune, că me- 
ritul principal în stat nu este recunoscut. lar aceea e de neta- 
gaduit, că dacă există merit, acela îl au la tot cazul aceia, cari 


*) Din Ziarul Dietei de pe anii 1872—1875. 

jertfesc 6—7—12 ani din vieața lor, şi în vremea aceasta sunt 
exchiși încă și dela drepturile politice, iar foarte de multeori, 
dupăce ies dela miliție, abiă mai sunt în stare să câștige ceva. 

Eu deci din aceste consideraţiuni recomand o modificare 
onoratei case. Așa cred, că dacă e motivată şi îndreptăţită acea 
dispoziţie a legii, care exchide militarii dela exerciarea dreptului 
electoral câtă vreme stau în serviciul activ, de altă parte e da- 
toare patria să recunoască acest drept pe seama lor după îm- 
plinirea serviciului, cu atât mai vârtos, că o mare parte a inte- 
ligenţei nu-l capată decât numai dacă are penzie, ori avere anu- 
mită, adecă dacă plăteşte dare după 500 fl. lar la miliţie se gă- 
seşte inteligenţă, asta nu se poate negà, nu numai la oficeri și 
suboficeri, ci şi la soldaţii de rând, pentrucă sunt oameni um- 
blaţi în lume, unde și-au câştigat experienţe. Propun deci: «Mo- 
dificare la §-ul 9 alinea primă, şirul ultim. După cuvintele: azile 
de copii, să se mai pună cuvintele: În urmă toţi aceia, cari şi-au 
facut serviciul militar la honvezime, armata comună și la ma- 
rină, sunt concediaţi pentru totdeauna, ori sunt penzionaţi». Re- 
comand propunerea mea, din motive de drept şi de patriotism».*) 


La votare propunerea se respinge și se votează pa- 
ragraful în textuarea originală. 


Vorbirea deputatului I. Popoviciu-Desseanu. 


Şedinţa din 23 Iulie 1874. Discuţia se continuă 
asupra legii electorale. La paragraful 12 vorbeşte depu- 
tatul Zọan- Popoviciu- Desseanu următoarele : 


«Onorată casă! Înainte de toate aflu de cuviinţă a declară, 
că susțin părerea separata pentru delaturarea punctului 5 din 
paragraful 12 al legii electorale. Și fiindca această părere sepa- 
rata a fost desvoltată deja cu foarte multă elocvenţă, nu aflu de 
necesar a face o mai adâncă scormonire de argumente pentru 
susținerea ei. Nu mă pot însă nici reţineă de a nu face și din 
partea mea unele observări.. 

Onoratul meu coleg Pulszky Agoston, ba chiar și însuș 
domnul ministru de finanţe, precum şi alți domni din partidul 
din dreapta, au accentuat în mai multe rânduri reciprocitatea 
drepturilor cetățenești, însă, după părerea mea, domniile lor nu 


*) Din Ziarul Dietei de pe anii 1872—1875, 

au aplicat tocmai corect acel principiu de drept. Anume, prins 
cipiu de drept, după părerea mea este, că toți cetățenii, cari se 
bucură de drepturile unui sțat, trebue să aibă totodată parte și 
de datorinţe corăspunzătoare, principiu din care rezultă, fireşte, 
că datorinţele acelea au să fie și împlinite. Deci eu nu găsesc, 
că ar îi prea bine aplicată definiţia, că îndeplinirea datorinţelor 
trebue să premeargă practicării drepturilor. Intr'un stat în care 
drepturile şi datorințele se bazează pe legi pozitive, așa ceva 
cred că nici nu poate să aibă loc, deoarece statul are dreptul 
şi puterea de a constrânge pe cetăţenii săi la îndeplinirea acelor 
datorinţe. Şi eu cred, onorată casa, că foarte slabă și ticăloasă 
trebue să fie puterea unui stat atunci, când nu are alte mijloace 
pentru constrângerea cetăţenilor la împlinirea datorinţei lor, decât 
numai mijlocul de a le detrage drepturile politice. 

Se zice, că nu se plătește darea. Este adevarat, că foarte 
rău se plăteşte și că foarte multe restanţe de dare se afla în 
țară. Dar întreb, oare cauza acestui rău reşede cumva în lacuna 
ce a existat până astăzi în legea electorală, în urma neîntrodus 
cerii acelei dispoziţiuni, că celce nu platește darea nu poate 
exerciă dreptul electoral? Nu, domnilor. Cauza acestui rău a 
fost și € de aflat în lipsa de legi bune de dare. In aceea, că 
încassarea dării nu este regulată astfel, ca sa poată corăspunde 
așteptării. Din această considerațiune, onorată casă, eu cred, și 
susțin, că întroducerea acestei dispozițiuni în legea electorală 
este pe deplin greşită şi necorăspunzătoare scopului. 

Dar dispoziţia aceasta e totodată şi nedreaptă și loveşte 
pe terenul vieţii practice în principiile egalităţii de drept. Anume, 
paragraful de îață, respective punctul 5 din acest paragraf al 
proiectului de lege din desbatere, pretinde nu numai dela ales 
gătorii de deputați ca săsși plătească darea, ci și dela alegătorii 
comisiunilor municipale, dupăce aceiași alegători aleg deputaţi, 
cari aleg și comisiunile municipale. Dar comisiunile municipale 
stau din două părți, anume, din membri aleși și din virilişti. 
Apoi legea nu pretinde decât dela membrii aleși și dela alegăa 
torii acestora săsși plătească dările, iar pe virilişti îi lasă nea 
atinşi | 

Am auzit accentuândusse, că are să le vină rândul şi vi- 
riliştilor. Cu alte cuvinte, are să se întroducă un regulament de 
constrângere, în urma căruia şi aceștia vor trebui săsși plătească 
dările. Ei bine, dacă așa stă lucrul, de ce nu s'a amânat această 

dispoziţie până atunci, când se va aduce o lege de dare în mod 
legal impunătoare pentru toţi cetăţenii patriei, cari vreau să uzeze 
de drepturile politice, aibă acestea orice titlu şi temeiu? 

Mai este încă o împrejurare desțul de importantă, care 
vorbeşte în contra acestei dispoziţiuni. Anume, legislațiunea noa- 
stra se bazează pe sistemul de două camere. Una din ele e 
casa de jos, adecă aceeastă onorată cameră, ceealaltă e casa de 
sus, adecă casa magnaţilor. Acum domnilor, conform paragra- 
fului de față, membri ai acestei camere nu pot să fie decât 
numai aceia, cari se aleg pe baza îndeplinirii datorințelor în ce 
priveşte plătirea dărilor, pe când membri ai casei magnaţilor pot 
să fie şi de aceia, cari nusși plătesc dările. Din aceste conside- 
raţiuni, onorat corp legiuitor, am avut dreptate când am spus 
mai nainte, că această dispoziţie e nedreaptă, fiindcă loveşte în 
principiile egalităţii de drept. Iar apoi, fiind vorba despre aceea, 
că cineva numai atunci poate săsși exercieze dreptul electoral, 
dacă întâi șisa platit darea, cu alte cuvinte, dacă a împlinit con- 
dițiunea corăspunzătoare dreptului electoral, — lucrul numai 
atunci ar fi de acceptat, când darea ar fi o îndatorire voluntară. 
In cazul acesta însă ar trebui să se zică: volenti non fit injuria. 
Adecă, celce nu plateşte darea, să nu fie alegător, ori așa, cine 
nu vrea sa fie alegator, mare să plătească dare! Dar voiu face 
domnilor şi întrebarea, oare cetățenii patriei nu posed în stat 
şi alte drepturi cetățenești, decât numai dreptul electoral? Că 
doară acesta e numai o parte din complexul drepturilor poli- 
tice, practicabile în stat constituțional. lar dacă cetățenii sunt în- 
dreptățiți la mai multe favoruri din partea statului, atunci darea 
ce li-se pretinde să o plătească nu stă în justă proporție cu 
exerciarea dreptului electoral. Deci guvernul și comisiunea cen- 
trală trebuiă să calculeze, câtă parte din dare corăspunde drep- 
tului electoral, care este numai o parte din complexul dreptu- 
rilor cetățenești, și numai atunci ar fi putut să stabilească pro- 
porțiunea justă între practicarea dreptului și executarea datorin- 
telor cetăţeneşti. 

Sa mergem însă mai departe. In senzul deducţiunii logice 
de mai nainte, ceice se exchid dela beneficiul dreptului elec- 
toral mar fi datori a împlini nici o datorință față de stat, ca 
aceia, cari se bucură de acest drept. Dar domnilor, datorințele 
cetățenilor față de stat stau oare numai din plătirea dării, nu şi 
din faptul, că ei sunt gata să-și jeţtiească vieaţa și averea pentru 

binele patriei? Atunci aş întrebă, că ce loc a destinat onoratul 
ministru și comisiunea centrală acelora, cari își împlinesc dato- 
rința faţă de stat, sacrificând sânge și vieața? Caci întru adevăr, 
statul ar fi dator să le acoarde drepturi corăspunzatoare acestor 
sacrificii! Cu toate acestea, în actualul proiect de lege, aceștia, 
întrucât nu au altă cualificație, sunt delaturaţi cu totul din ca- 
drele dreptului. Să nu se spună deci, că menţinerea punctului 
5 este necesară pentru motivul, că practicării de drepturi poli- 
tice trebue să corăspundă împlinirea de datorinţe. 

Sa mai spus apoi, domnilor, că în privința dării mai mici 
decât de 120 fl. execuţia poate să fie amânata. Lucrul e foarte 
frumos, și sar puteă consideră ca un favor deosebit, și totodată 
şi ca o cursă periculoasă, foarte periculoasă, care poaţecă fără. 
intenţiune ar ajunge faptă, prin împrejurarea, că cetăţenii res- 
pectivi, uzând de acest favor, nu şisar plăti darea la timp, și 
astfel deodată s'ar trezi, că sunt scoși din şirul alegătorilor, însă 
această trezire a lor sar întâmplă sigur numai după încheierea 
listelor electorale. 

Dar acest punct al paragrafului din desbatere mai are încă 
și o altă parte slabă din care poate fi criticat. E constatat adecă, 
că el nu va mijloci nici pe departe încassarea restanțelor de 
dare, dupăcum a spusro aceasta și însuş domnul ministru de 
interne, atunci când a respins amandamentul dlui Olâh. De aici 
apoi urmează evidentul adevăr, că de facto nici nu este inten- 
țiunea acestui punct mijlocirea încassării dării, deoarece se vor 
găsi mulţi proprietari de aceia, cari pe lânga cele mai conside- 
rabile restanţe de dare totuș vor îi puși în pozițiunea de a-și 
puţeă exerciă dreptul electoral. Vor aveă ei adecă atâta minte, 
ca să-și cumpere în alt cerc un petec de moșie, cât adecă ajunge 
pentru obținerea dreptului electoral, și astfel eludând legea, pe 
deoparte vor uzà de dreptul electoral în mod ieftin, fără aşi 
plăti restanțele mari de dare, pe de altăparte banii economizaţi 
astfel, prin neplatirea restanţelor, îi vor puteă întrebuinţă pentru 
scopuri avantagioase numai lor la alegeri. 

Se prevede în acest proiect de lege mai departe și oprirea 
corumperii alegătorilor. Imi rezerv dreptul de ammi face la timpul 
și la locul său observările cuviincioase în privința aceasta. Acum 
vreau să spun numai atâta, că tocmai prin punctul 5 din acest 
paragraf se deschide ocaziunea cea mai potrivită pentru corum- 
pere, prin împrumutare, Anume, celce va voi Săsși pună can- 

didatura în vre-un cerc electoral, mare decât să dee bani îm- 
prumut alegătorilor la cari contează, pentruca aceştia să-și poată 
plăti darea. Aceasta manoperă nime n'o poate taxă, fireşte, de 
corumpere, pentrucă a împrumută este ertat. Cu toate acestea 
însă, în realitate lucrul nu e alta decât corumpere. 

S'a spus apoi în casa aceasta, că cetăţenii statului nu posed 
virtutea de a-și împlini angajamentele față cu statul. Este prea 
adevărat, că dările nu se plătesc cu destulă exactitate. Dar eu 
nu cred totuş, că acest fapt sar puteă numi lipsă de virtute. 
Răul acesta fără îndoială trebue atribuit numai stării de con- 
strângere a contribuabililor, lipsei de parale la sărăcime, şi altor 
calamități. Mai este apoi o cauză, că nu se încassează darea, 
anume, regulamentul pentru adunarea dărilor, care e atât de 
defectuos, încât nu corespunde scopului de loc. Deci lipsa de 
virtute, observată până acum în plătirea dării, se va susțineă şi 
pe viitor, şi încă poatecă în proporție mai mare, deoarece po- 
porul, dacă va observă efectele acestei legi, nu va află prea 
mare plăcere a alergă după exerciarea dreptului electoral. Gu- 
vernul fără îndoială câștigă prin aceasta, deoarece pe când dis- 
poziţia aceasta va rări şi mai tare rândurile alegătorilor elemen- 
tului opoziţional, elementele pe cari sa bazat întotdeauna și se 
basează și astazi guvernul, se vor înmulţi cu procente consi- 
derabile. 

Eu, domnilor, nu spun, că funcţionarii sunt proletari. Dar 
experienţa de toate zilele ne-a arătat şi ne arată, că ei totdeauna 
ţin cu guvernul. Nu le fac imputare pentru aceasta. Vreau 
numai să constat, că ei niciodată nu pot ajunge în poziţiunea 
de a nu-și plăti, darea, căci li se detrage din plată. Ei deci tot- 
deauna se vor află în exerciţiul dreptului electoral. Asemenea 
şi capitaliştii, cărora mai bine le place să adune, decât să plă- 
tească procente, Acestia apoi numai din motivul, ca să nu plă- 
tească statului mai mult, adecă cele 6", își vor plăti totdeauna 
darea cu exactitate, şi astfel vor figură în permanenţă pe lista 
celor îndreptățiți să aleagă. Aceste elemente însă sunt totodată 
acelea, cari susțin orice guvern, fie el absolutistic, ori constitu- 
țional, pentrucă, spre aș asigură banii, au trebuință totdeauna 
de ajutorul activ al guvernului. Acestea nu sunt elemente inde- 
pendente, şi punctul 5 din §-ul 12 al legii de faţă tocmai acestor 
elemente le asigură preponderanţa față cu elementele indepen- 
dente, 

S'a sysținyt în această onorată casă din partea unor domni 
deputaţi, că tocmai contribuabilii cei mai avuţi sunt în restanță 
mai mare cy darea, și dl ministru de interne şi-a exprimat do- 
rința, ca deputaţii respectivi să dovedească afirmarea aceasta, 
Ey însă așa înțeleg lucrul, că deputaţii respectivi may voit prin 
afirmarea lor decât să apostrofeze în mod indirect gyvernyl, 
pentryce ny dispune, ca adynarea restanţelor de dare să se facă 
cy destulă stricteță, Dar față cy apostrofarea aceasta ey aș fi 
așteptat dela domnul ministru să producă, tocmai în interesų! 
guvernului, argumente solide de combatere, lycry care pentru 
dsa putea să fie cy atât mai lesnicios, cy cât toate datele nes 
cesare îi stau la dispogițiyne, pe când ceice l-ay combătut, sigur 
că ny dispyn de ele, cel puţin ny în proporţia în care dispyne 
dl ministry 

După toate acestea, onorată casă, voių trece la reflectarea 
asupra punctelor 1 și 2 din agest paragraf, şi fiindcă ny vreay 
să abyzez de pacienţa onoraţilor domni deputaţi, promit a fi 
cât se poate de scurt la vorbă, De câteori a venit pe tapet 
vorba, că prin legea de față ar trebyi să se acorde drepturilor 
o extensiyne mai mare, și legea să se prefacă în pai liberală, 
bazată pe principiul egalităţii de drepturi, totdeayna s'a spys 
din partea contrară a casei, că aceasta ny se poate, deoarece 
actyalyl proiect de lege ny e altceva, decât o interpretare a le- 
gilor dela 1848, deci aseyenea schimbări esenţiale nu se pot 
întroduyce în el, fără a jicni în legile dela 1848, Dar doynilor, 
dacă lyăm în privire punctul 1 din S-yl 12 al acestui proiect 
de lege, trebye să vedem nymai decât, că zăy, el se abate 
foarte mult dela punctul corespunzător al legii dela 1848, de- 
oarece acolo eray înşirate anyme crimele în urma comiterei 
cărora cetățeanul își perde dreptul electoral, Pynctyl de față 
însă ny nymai că ny conţine o dispoziţie pai liberală, dar ex- 
tinde aceasta grea pedeapsă chiar și asupra delictelor, ceeace 
e yn concept atât de vast şi de elastic, încât în anyyite cazuri 
poate să despoaie pe foarte mulţi alegători de dreptul de vot, 
deoarece poate să cyprindă în sine şi delicte say greşeli de 
acelea, cari abia se pedepsesc cy arest de câteva oare, pe când 
însuș' proiectul de lege ny admite perderea votului, decât numai 
sub dyrata pedepsei de închisoare, Astfel, domnilor, se poate 
întâmplă, ca cineva tocmai pe vremea compunerii listelor elec- 
torale să fie arestat de facto, pentru oarecare delict copmis fără 

intențiune, lucru, care se poate întâmplă ori cui, şi iată că acel 
alegător, deși şi-a expiat păcatul îndată după încheerea listelor 
electorale, în sensul punctului de faţă vine despoiat de dreptul 
electoral pe un an, doi, ori chiar și trei. Dispoziţia aceasta, ono- 
rată casă, ar fi apoi o mare nedreptate! 

Din acest motiv deci am onoare a prezentă un amanda- 
ment, în sensul căruia textul care se începe cu cuvântul «cari» 
și se termină cu cuvântul «delicte» este a se şterge din punctul 
prim al acestui paragraf și a se înlocui cu cuvintele acestea: 
«Cei condamnaţi în urma comiterei delictelor precizate în punctul 
2 S-ul 5 din legea dela 1848, în cursul duratei pedepsei sunt 
opriți dela vot». 

Este adevărat, că dl deputat Csemeghy Károly a tăcut amin- 
tire aici și despre delicte, cari se pot comite prin presă, cum 
sunt agitațiunile, ori provocările la arme. Dar amandamentul 
meu nu slăbeşte nici decum spiritul legii, deoarece în S-ul 5 
din legea dela 1848 este trecută anume infidelitatea cătră tron, 
tradarea de patrie, etc., fără a se face deosebire, dacă asemenea 
delicte se comit prin presă, ori pe altă cale. Dupăce deci toate 
acestea sunt prevăzute în §-ul amintit din legea dela 1848, eu 
nu aflu de necesar a se mai specifică anume delictele de presă 
în punctul 1 al §-lui 12 din acest proiect de lege. 

După părerea mea punctul 2 apoi e mai necorect și mai 
nedrept încă şi decât punctul prim. Este un adevăr recunoscut 
şi accentuat de toți oratorii, cari au luat cuvântul înainte de 
mine în chestia aceasta, că pe nedrept se aplică adeseori arestul 
preventiv. S'a accentuat însă totodată şi aceea, că arestul pre- 
ventiv e reclamat de interesul justiției, şi că prin urmare, deși 
conţine oarecare umbră de nedreptate, trebue tolerat totuş între 
instituţiunile statului. Ei bine, aceasta o recunosc şi eu. Dar 
tocmai pentrucă arestul preventiv încă nu probează desăvârşirea 
delictului nu pot admite, ca cetățenii preveniţi să fie încă și 
despoiaţi de dreptul electoral. Domnul deputat Csemeghy a mai 
spus apoi, că dsa nu poate concordă cu conceptele dsale faptul, 
ca un arestant să poată fi adus, bunăoară dela Illova, între ba- 
ionete, ca să-și dee votul la urnă. Aceasta, domnilor, nu o 
aprob nici eu. Cu alte cuvinte și eu sunt de părerea, că ceice 
sub decursul votării sunt condamnaţi la închisoare, ori se află 
în arest preventiv, să nu fie admiși la urnă. Dar nu pot admite, 
ca ei să nu fie trecuţi nici în listele electorale, deoarece expi- 

rându-le pedeapsa încă înainte de alegere, ar fi nejust să li se 
denege dreptul de alegere numai din simplul motiv, că pe 
când se compuneau listele electorale ei se aflau din întâmplare 
în închisoare. 

Din acest motiv am onoare a prezentă încă un amanda- 
ment, care se reasumează categoric în următoarele: «Punctul 
2 din paragraful 12 să se şteargă cu desăvârşire din textul pro- 
iectului de lege». 

Acest amandament cu atât mai vârtos îl recomand spre 
primire, cu cât în privința condamnaților, pe cari nici eu nu 
sunt de părerea să-i aducem la urnă între panduri, se poate 
trece o dispoziţiune potrivită în §-ul 73, făcându-se aci modifi- 
carea, că în loc de fraza «dreptul de votare compete numai 
acelora, cari sunt trecuţi în listele electorale», să se pună: 
«dreptul de votare compete numai acelor alegători trecuţi în li- 
stele electorale, cari nu se află arestați de fapt prin sentinţă ju- 
detătorească», Prin modificarea aceasta proiectul de lege ar co- 
respunde scopului şi în această privinţă. 

In urmă, domnilor, vă mai comunic, că punctul 2 din acest 
paragraf se află totodată în contrazicere şi cu legea însaşi, de- 
oarece punctul 3 din acest paragraf dispune, că numai aceia 
sunt despoiaţi de dreptul electoral, cari sunt condamnaţi în vir- 
tutea legii la perderea acestui drept. Apoi §§-ii 91 şi cei ur- 
mători iarăș cuprind tot dispoziţiuni numai de acelea, cari preci- 
sează lămurit sentințele judecătoreşti, cari cuprind în ele per- 
derea dreptului electoral. Așa dară încă odată susțin, că ar fi 
foarte nedrept și necorect, ca pe cei puși în arest preventiv, 
despre cari încă nici nu se ştie dacă sunt vinovaţi ori nu, să-i 
punem într'o categorie cu criminalii condamnaţi prin sentință 
judecătorească. lar dacă, domnilor deputaţi, faţă cu toate aceste 
argumente, totuș nu veţi respinge aceste puncte eronate din 
prezentul proiect de lege, părerea mea este, că vă veţi blamă 
înaintea întregei lumi juridice. Şi pentruca aceasta să nu se în- 
tâmple, îmi iau voe a vă recomandă încă odată amandamentul 
meu spre primire>.*) 

La votarea efectuită în şedinţa din 25 Iulie 1874 
sa primit textul original, iar amandamentele făcute au 
fost respinse, 


*) Din ziarul «Ąlþina», anul 1874 Nr. 56, 

Vorbirea deputatului P. Nemeș. 


În ședința din 26 Iulie 1874 a vorbit la §-ul 14 al 
legii electorale deputatul român Petru Nemeș urmă- 
toarele: 


«Nu am nimica în contra paragrafului acestuia, ci numai 
un defect al său vreau să-l delatur, defectul care se manifestă 
acolo, unde averea imobilă e întabulată în părți nedeterminate 
pe numele mai multor proprietari. Eu aş dori, ca în cazuri de 
acestea îndreptăţirea să se dee tuturor acelor proprietari, al 
căror nume figurează în cartea funduară, dacă extensiunea pro- 
prietăţii, respective venitul ei, dă fiecăruia cualificaţia pentru 
dreptul de alegere, stabilită în acest proiect de lege. Nu vreau 
să motivez mai pe larg, ci-mi cetesc simplu modificarea, care 
sună astfel: «In paragraful 14, după alinea a treia să se pună 
următoarele, ca alineat nou: Pe baza realităţilor trecute în părţi 
nedeterminate în cartea funduară pe numele mai multor pro- 
prietari, dreptul electoral e considerat de justificat pentru toţi 
proprietarii trecuţi în cartea funduara, dacă realitatea aceea, ori 
cu privire la extindere, ori privitor la venite, corespunde con- 
dițiunilor de îndreptăţire, stabilite în legea de faţă, adecă, ve- 
nitul cerut îl cuprinde în sine de atâtea ori, câţi proprietari sunt 
induși în cartea funduară».*) 


Raportorul primește modificarea şi prin urmare o 
votează și casa. 


Vorbirea deputatului V. Babeș. 


La paragraful 16 vorbește deputatul român Vichentie 
Babeş următoarele: 


«Onorată casă! Imi iau voe să vă recomand la paragraful 
acesta o modificare, care aşa cred că e dreaptă şi e echitabilă, 
și despre care cred că se cuprinde dejà în alinea primă, dar 
nu e clar exprimată, Anume, cu privire la foștul confiniu mi- 
litar se dispune, că dacă respectivii trăesc în comuniune şi nu 
sunt împărțiți, capul de familie exerciază dreptul electoral, dacă 
există atâta proprietate câtă e cerută din partea legii. În punctul 
doi apoi se spune, că dacă chiar rămâne comuniunea familiară, 
însă se împarte proprietatea, după legea ungurească, toţi au să 


*) Din Ziarul Dietei de pe anii 1872—1875. 

exercieze dreptul electoral, cari în urma împărțirii primesc atâta 
proprietate, câtă stabileşte paragraful patru. 

Despre aceea însă nu este dispoziţie, că dacă în astfel de 
cazuri familia ramâne împreună, cu toate că proprietatea a fost 
împărțita, dar nici unul nu a primit atâta cât cere legea pentru 
exerciarea dreptului de alegere, adecă zece jugăre: are cineva 
drept de alegere ori nu? Eu fac deci atentă onorata, casă, că 
în fostul confiniu militar după legea ungurească are loc îm- 
părțirea, anume, fiecare membru de familie, chiar dacă nu lo- 
cuește în ţară, dacă e absent de 30—40 de ani, are dreptul să-și 
ceară partea ce-i compete, și o și primeşte. Se poate deci în- 
tâmplă, ca o astfel de moşie comună, care are 60, 70 ori 80 
jugare, se împarte între atâţia membri de familie, încât nici unul 
nu capată atâta cât se cere pentru exerciarea dreptului elec- 
toral. Dar familia rămâne împreună, poartă economia împreună, 
şi împărțirea se face în teorie numai. Eu, onorată casă, așa cred, 
ca dreptatea şi echitatea aduce cu sine, că până rămâne comu- 
niunea și membrii familiei compun familia, şi cum spune un 
paragraf, pe lângă menţinerea legaturilor comuniunei au împărțit 
între olaltă realitatea comună, dar nici unul nu a primit o astfel 
de parte, ca să poata exerciă dreptul de alegere, zic deci, drep- 
tatea și echitatea pretinde, ca în astfel de cazuri, capul familiei, 
care rămâne cap de familie și după aceasta, să poată exerciă 
dreptul de alegere, dupăce întru câtva el reprezintă o proprie- 
tate mare, câte odată compusă din 50, 60 ori 80 de jugăre. Re- 
comand deci modificarea, ca după alinea a doua din paragraful 
16 sa se mai pună cuvintele: «dacă nu are atâta nici unul din 
ei, însă toți împreuna au atâta, ori chiar mai mult, capul comu- 
niunei de casa are sa exercieze dreptul de alegere». Recomand 
primirea propunerei mele>.*) 


La votare casa primește paragraful în textuarea ori- 
ginală și respinge modificarea deputatului Vichentie Babeș. 


Vorbirea deputatului M. Beșan. 


Şedinţa din 28 Iulie 1874. La discuţia asupra §-lui 
41 din proiectul de lege electorală vorbește deputatul 
român Mihail Beșan următoarele: 

«Onorată casă! Eu primesc partea primă a modificării Îna- 
intate, mai ales pentru aceea, pentrucă lucrul e dejă legalizat 
la curie, întru cât e de obşte cunoscut, că cu privire la proce- 
dura disciplinară senatul se formează, nu în urma votării secrete, 
ci prin tragere la sorţi. Eu înca doresc sa se iee aceasta aici 
mai ales, fiindcă aș dori, ca nici măcar pe departe să nu se 
arete bănuiala, că în sinul curiei, la compunerea acestui senat, 
Sar întâmplă oarecari corteșiri. (Sgomot). Nu afirm, că se va 
întâmplă lucrul. Ci spun numai, că nu mi-ar plăceă să se nască 
în privinţa aceasta nici cea mai mică bănuială, deoarece destul 
de mult sunt cârtiți și suspiţionaţi judecătorii nostri. Dacă pro- 
cedura sortării e corectă și bună la procedura disciplinară, aşa 
cred, că va fi la loc și aici, și de aceea primesc prima parte a 
modificării. Dar nu primesc partea a doua, pentrucă e adevarat, 
că curia are şi acuma regulament de afaceri, dar acesta se re- 
fere la procesele ordinare. lar eu așa cred, onorată casă, că la 
procedura în jurul alegerilor nu ne vom puteă acomodă regu- 
lelor stabilite pentru rezolvarea proceselor ordinare, dupace 
chestiile ce se vor ivi în jurul stabilirii îndreptăţirii de a alege 
vor fi de rezolvat întrun mod cu mult mai simplu decât la pro- 
cesele ordinare, şi cele de altă natură peste tot. De aceea aflu 
că e mai consult, ca regulamentul de afaceri sa-l stabilească dl 
ministru de justiţie».*) 

La votare se primeşte textul original. 

In şedinţa din 31 Iulie 1874, la discuţia paragra- 
fului 100, deputatul român Mihail Beșan propune pe 
scurt, ca din textul paragrafului să se şteargă cuvintele: 
«dela un an , fiindcă acuma nu mai e obiceiu a se pune 
în lege minimul pedepsei. Propunerea e acceptată şi 
din partea raportorului, — casa însă nu o primeşte, ci 
votează textul original. 


Interpelarea deputatului V. Babeș. 


În şedinţa din 1 August 1874, înainte de a întră 
dieta în ordinea de zi, vorbeşte deputatul român Vi- 
chentie Babeș următoarele: 


«Am onoare a înaintă trei rugări şi o interpelare. Rugările 
se refer mai mult la chestia de interpelare. Şi dupăce afacerea 

e de ceva însemnătate, îmi iau voe să dau unele explicări. 
Prima rugare e a preotului din Firiteaz, Ilie Isacovici, în care 
rugare preotul cere, ca din sesia parohială, secvestrată pentru 
restanțele de dare ale antecesorului său și dată în arândă pe 
mai mulți ani, să i se dee lui jumătate, iar ceealaltă jumătate să 
fie dată în arândă pe vreme mai lungă, până la plătirea datoriei. 
Aceasta e la noi plângere generală, și eu am fost provocat din 
mai multe părţi, ca în privința aceasta să adresez interpelație 
domnului ministru de finanţe, dar am aflat, că nu e de trebu- 
ință, pentrucă, așa cred, că răul poate fi îndreptat şi pe calea 
petiționării. 

Lucrul stă adeca aşa, că după cum se ştie, singurul venit 
sigur al preoților noştri e sesiunea parohială. S'a întâmplat însă 
în anii trecuţi, că anumiţi preoți, favorizați din partea guver- 
nului, nu au fost constrânşi să-și plătească darea ani de-arândul, 
așa că este caz, că restanța de dare după sesiunea parohială e 
atât de mare cât valoarea sesiunei însași. (Voci: Dă rugarea, 
şi nu o mai motivà!) Murind preotul... (Sgomot). Scuzaţi, dar 
se ţine de obiect. De altcum în câteva minute sunt gata»... 

Prezidentul : «Fac atent pe dl deputat, că rugările sunt a 
se comunică în scurt extras». 

Vichentie Babeş: «Inaintez deci petițiunea. Voiam să-i co- 
munic cuprinsul, pentru aceea numai, pentrucă ne răsfirăm şi 
nu avem vreme de pertractare. (Sgomot). 

Cu privire la a doua petiţiune voiam să fac atentă ono- 
rata casă, că e o rugare mai veche, și eu pentru aceea nu am 
prezentat-o, fiindcă e confuză, şi nu voiam să cad în bănuiala, 
că vreau numai să împedec cu ea pertractarea proiectului de 
lege electorală. Dar acuma aşa cred, că onorata casă va dis- 
pune de liniştea de a mă puteă ascultă cu privire la rugarea 
aceasta, In rugarea aceasta antistiile comunale şi reprezentanţele 
comunelor din Almăș se roagă, ca onorata casă să iee în per- 
tractare cât mai curând proiectul de rezoluţiune prezentat în 10 
Maiu anul curent din partea lui Dr. Mihail Polit în numele de- 
putaţilor din confiniul militar, în interesul poporului din graniță, 
şi sa binevoiască a-l acceptă, fiindcă e acomodat să saneze re- 
lele. (Sgomot). Eu vreau să ușurez situația, dupăce petiția e ro- 
mânească»|.... 

Prezidentul : «Binevoiţi a comunică pe scurt cuprinsul pe- 
tițiunei», 

Vichentie Babeș: «In rugarea a treia se roagă mai mulţi ce- 
tățeni din opidul Bozovici, comitatul Severinului, ca onorata casa 
să trimită pentru constatarea ilegalitaților şi abuzurilor comise 
cu privire la pădurile comune o comisiune cercetatoare și de- 
putaţi dietali, pentruca statul să fie cruțat de pagube». 

Prezidentul : «Rugările vor fi predate comisiunii petiționare». 

Vichentie Babeș: «Şi acum, onorată casa, îmi iau voe sa 
expun pe scurt interpelarea. i 

Dupăcum binevoiţi a şti, cu ocaziunea încorporării confi- 
niului militar s'a decretat prin lege, ceeace dealtcum prin legea 
Maiestăţii Sale s'a fost decretat de mai de mult, dar legea aceasta 
numai în anul trecut a fost înarticulata, că padurile din fostul 
confiniu militar vor fi împărţite în două părţi egale, între stat şi 
comune. In scopul acesta au funcționat, deaproape doi ani, trei 
„comisiuni, şi anume, o comisiune centrală în Timişoara, și două 
comisiuni locale, una în Biserica-albă, alta în Caransebeș. De- 
spre procedura acestor comisiuni cei din confiniul militar nu 
ştiu nimica, ci văd numai, că cu toate că e spus în lege, că la 
împărțirea pădurilor, comunelor li-se va da, după putință, partea 
din apropierea comunelor, — totuş în timpul din urma tocmai 
din apropierea comunelor au fost vândute păduri mari, prin ce 
poporul se vede scurtat. Afară de aceasta poporul capăta lemne 
numai pe preţ mare şi în măsură foarte mică, iar cei străini ca- 
pătă câte o mie de jugare. (Sgomot). 

A doua plângere e aceea, că la pagubele facute în pădure 
nu se aplică legea, anume, se aplică amenzi moderate în bani, 
dar poporul vine supus la robote, prin ce se amarește. (Sgomot). 

A treia plângere e aceea, că nime nu ştie ce se face cu 
banii încassaţi, spre ce se întrebuinţează, deși după lege au sa 
fie folosiţi pentru scopuri comune. Pe aceste plângeri e bazată 
interpelarea mea, pe care am onoarea a o predă în scris». (No- 
tarul ceteşte)* 

«l. Are domnul ministru cunoştinţa despre rezultatul, res- 
pective starea de „astăzi a activității comisiunilor, foarte somp- 
tuoase, aproape de doi ani ocupate cu împarţirea resp. repar- 
tarea pădurilor din fostul confiniu militar, şi anume, a celei cen- 
trale din Timişoara, şi a celor două locale din Biserica-alba și 
din Caransebeş? Şi considerând, că poporul abiă așteaptă ter- 
minarea operaţiunilor acestor două comisiuni, este dl ministru 
în stare să dee lămuriri liniştitoare în acea privință, că oare 

merge operaţiunea aceea înainte şi apropie-se de terminare? 
Sau dacă este cumva dnul ministru aplecat a înteți cu destulă 
energie activitatea acelor comisiuni, respective terminarea cât 
mai grabnică a misiunii lor, şi astfel a linişti spiritele îngrijite 
tocmai prin trăgănarea acelei lucrări ? 

2. Are domnul ministru cunoştinţă despre aceea, că deși 
legea, anume, §-ul 6 al art, XXX dela 1873 dispune, că la îm- 
parţirea pădurilor între stat şi comune are să fie observată re- 
gula, ca comunelor să le vină ca parte acele păduri, cari sunt 
în apropierea lor, totuş în mai multe lacuri, de repeţiteori, 
anume în Ogradena, lângă Orșova, şi în opidul Bozovici, tocmai 
parțile din apropierea acestor comune au fost vândute în mare 
extenziune întreprinzătorilor străini, cu preţuri bagatele, și în 
mare parte Sau şi taiat, pe când poporul îndreptăţit de acolo, 
aşazicând în propriile sale păduri, nu capătă lemne decât cu 
mare anevoe şi cu preţuri indoite şi întreite, prin ce apoi po- 
porul sufere îndoită daună și scădere? Și dacă dl ministru ar 
aveă cunoștință despre aceasta, făcut-a, sau este dispus a face 
dispoziţie în privinţa aceasta, ca poporul îndreptăţit să fie scutit 
de astfel de păcăleală şi respective daună, iar vinovaţii să fie 
traşi la dare de seamă? 

3. Are domnul ministru cunoștință despre aceea, că banii 
luaţi pentru lemnele vândute în modul arătat mai sus unde și 
cum se manipulează, respective, cum se folosesc pentru scopu- 
rile carora au fost deștinaţi? 

4. Are domnul ministru cunoştinţă despre procedura aspră 
și necruțătoare, respective globire cu bani și cu robote, ce se 
aplică în cazuri de prevaricaţiune în contra poporului din fostul 
coniiniu militar, măcar că cauza principală a prevaricaţiunilor 
de păduri este tocmai trăgănarea împărțirii pădurilor? Și dacă 
dl ministru are cunoștință, nu se simte tocmai pentru aceasta 
îndemnat, pe lângă înteţirea actului de împărţire, a dispune o 
procedură mai umană, ori cel puţin respectarea cu rigoare a 
legii existente și oprirea pedepsirei cu robote? 

5. Banii din gloabele amintite, după natura comună a pă- 
durilor, având a îi folosiţi spre scopuri comune, are dl ministru 
cunoștință, că acei bani în ce fel de fond întră, și ce meniţiune 
este să li-se dee» ?*) 


*) Din ziarul „Albina“, anul 1874, Nrul 57. 

Prezidentul: Se va comunică domnului ministru de 
finanţe. 

La discuţia asupra celoralalți paragrafi din legea elec- 
torală n’a mai luat parte nici unul dintre deputaţii români. 


Legea electorală în casa magnaților. 


După votare din partea camerei ungare, legea elec- 
torală a fost trimisă casei magnaţilor, ca să o voteze 
și ea, pentru a puteă fi prezentată apoi Monarhului spre 
sancţionare. Magnaţii au aflat însă, că legea, așa cum a 
fost votată din partea camerii, e prea liberala şi prea 
favorabilă pentru Românii din Ardeal, de aceea, în urma 
unei consfatuiri prealabile, au modificat şi înăsprit pentru 
Români paragraful 5 al legii, care se refere la alegătorii 
de pe teritorul Ardealului. 

Şedinţa în care sa desbătut acest proiect de lege 
în casa magnaţilor s'a ţinut în 13 August 1874, iar la 
discuția asupra pariat ului 5 a luat cuvântul şi căpi- 
tanul suprem al Nasăudului, A/exandru Bohăfielu, ca 
membru al casei magnaţilor, și a rostit vorbirea urmă- 
toare: 


«Excelentisim€ domnule prezident! [lustri magnați! Pro- 
iectul de lege asupra căruia desbatem acum nu e satisfăcătur, 
nici chiar după textul votat din partea casei reprezentative, şi 
cu atât mai puțin poate să fie șatisfăcător în urma modificării 
pe care ne-o prezintă la paragraful 5 al acestui proiect comi- 
siunea juridică a casei magnaţilor. Deci, pentruca să-mi pot mo- 
tivă votul ce-l voiu da la $-ul de sub întrebare, cu permisiunea 
Dvoastre, ilustri magnați, îmi voiu luă voe să fac o privire asupra 
trecutului de 25 de ani. 

Eră în primăvara anului 1848, când pe deasupra câmpiilor 
Ungariei planau sublimele idei de frățietate, egalitate și liber- 
tate, Prin dieta din Pojon s'a prefăcut în trup [a 1848 paragrafii 
3, 5, 8, 9, 13, 15 și 20, iar ce priveşte reprezentarea poporului, 
adecă chestia asupra căreia discutăm noi astăzi, ea a și întrat în 
vieață, pe baza egalităţii, în urma art, VII de lege al dietei din 
Pojon. Această însuflețire și această mişcare pentru reforme se 
lăți în întreaga ţară și a strabătut și prin munții Ardealului. 

Rezultatul fù art, 1 de lege al Ardealului, dela 1848, prin 
care se pronunţară staturile Transilvaniei, că primesc și ele să 

legifereze în Ungaria, în ințelesul art. VII de lege din Pojon. 
In urmare, precum se enunţiase şi aplicase în Ungaria egalitatea 
pentru fiecare cetățean, tocmai așa se recunoscu şi în Transil- 
vania egalitatea pentru fiecare locuitor, fără deosebire de naţio- 
nalitate, limbă și confesiune, şi se recunoscii pentru totdeauna 
și în mod nestrămutat, declarându-se de abrogate toate legile 
anterioare, cari ar contrazice acestui principiu. 

Ardealul însă e mai delos și mai muntos decât Ungaria, și 
Clujul e situat foarte aproape de muntele Vlădeasa, acoperit cu 
zăpadă chiar şi în lulie. De aceea şi focul şi însuileţirea pentru 
aceste principii numai decât începură a se potoli, întru atâta, încât 
atunci, când se aduse al II-lea art. de lege, acesta așa a fost 
compus, încât numai la aparenţă și în formă externă, ca lege, 
mai dai în el de urma reprezentării poporului, în realitate însă 
ea e eludată. Dealtmintrelea egalitatea nici nu a fost aplicată în 
Transilvania în conformitate cu art. de lege VII din Ungaria, 
ceeace recunosc chiar și staturile din Ardeal, atunci, când în 
formă de scuză pun în fruntea legii, că ea e numai pentru 
timpul până la adunarea comună a ambelor patrii, care se va 
țineă la 2 Iulie n. în Pesta. 

Legiuitorii ardeleni deci deja în legea electorală din Ar- 
deal se abătură dela principiul trecut în art. de lege VII al Un- 
gariei. Ei adecă stabilind dreptut de alegere pentru foștii ur- 
barialişti şi pentru cetăţenii de pe fundul regiu, nu luară ca 
bază proprietatea de pământ, ci primiră censul contribuţional. 
Mi-se pare însa, ca ei ar fi putut primi proprietatea de pământ 
ca bază a censului, tocmai așa cum s'a primit aceasta în Un- 
garia. Caci şi staturile din Ardeal au adus o lege urbarială, încă 
la 1846, pe care a şi sancţionat-o Maiestatea Sa. Această lege 
urbarială sar îi putut deci aplică la conferirea dreptului elec- 
toral. Dar sa urmat altcum, stabilindu-se censul de dare în 8 Îl. 
pe ale cărui baze se îăcură apoi alegerile dela 1848. 

Stabilirea acestui cens a dat naștere la o mare deosebire 
între dreptul electoral din Ardeal și cel al alegătorilor din Un- 
garia. Acest cens fù apoi mama multor împărecheri și neîncre- 
deri, și pot să spun, că și a multor dezastre pentru ţară, pen- 
trucă a produs neincredere între deosebitele clase și naţiona- 
litaţi. 

Eu de 26 de ani doresc cu sete clipita în care credeam, 
că legislațiunea comună a Ungariei va îndreptă odată greșala 

pe care am comis-o la Cluj în anul 1848, atunci când am 
creat al II-lea articol de lege. De 26 de ani traesc în speranța, 
că legislațiunea Ungariei, şi fiindcă ambele țări se prefăcură 
întro patrie, legislațiunea comuna a Ungariei, va apropiă şi 
legea electorală a Ardealului de art. de lege VII al Ungariei, 
tăcându-o omogenă cu aceasta. Speranța mea însă fù deșartă, 
pentrucă dieta țării, în loc să fi creat o lege nouă electorala, 
bazată pe principii cu totul omogene, ne-a creat o novelă elec- 
torală, care face deosebire cu Ardelenii, atceptând art. al II-lea 
de lege ardelean dela 1848. 

Modesta mea părere e, că dupăce casa reprezentativă primi 
acest articol de lege, noi înainte de toate trebue să cunoaștem 
speciile de dare, cari au fost în Transilvania, ca așa să putem 
hotărî, că oare a aplicat ea în mod potrivit ori nu acest articol 
de lege? In Transilvania, afară de darea capului, care nici nu 
serveşte ca bază la statorirea dreptului de alegere, în 1848 mai 
eră înca darea de pământ, și încă cu mult mai mare decât astăzi. 
Se plateă adecă câte 40 cr. m. €,, ori după valoarea de acuma 
70 cr. după câte un jugar de pamânt de prima clasa. Afara de 
aceasta se mai plăteau câte 48 cr. după fiecare pareche de vite 
de jug, apoi câte 40 cr. dupa câte o pareche de vaci. Ase- 
menea se plateă dare și după oi, albine, etc. Toate aceste dari 
însa se numarau și împreună compuneau censul contribuţional 
de 8 îl. Dar chiar abstrăgând dela aceste dari și luând de bază 
numai darea după pamânt, dupa cheia de dare îndatinată pe 
atunci în Transilvania erau alegători toți aceia, cari plateau dare, 
în comunele de clasa prima dupa 15 jugare, în cele de clasa 
a doua dupa 18, și în cele de a treia dupa 22, iar în cele de a 
patra clasă după 24 jugare de pământ. Astazi însă, dupa cheia 
de dare de acuma, celce platește dare directa de 8 fl., acela nu 
plăteşte numai 8 fl. 40 cr., ci considerând toate adaosurile dela 
diferitele dari, plateşte mai mult decât 16 fl. Sunt ținuturi în 
cari dupa dispoziţiunile votate din partea dietei în novela elec- 
torala vor fi alegători ceice au în proprietate 17, 18, 27 jugare 
de pământ. Dar sunt şi de acelea, ținuturi, în cari chiar pro- 
prietari cu câte 30, ori chiar cu 40 de jugăre, nu vor fi alegatori, 

Pentru a demonstră aceasta îmi voiu luă voie să mă provoc 
la date oficiale. Au fost conscriși din opidul Năsăud 21 cetă- 
feni, cari plăteau darea cea mai mare. Primul are 21 jugăre pă- 
mânt arător, 20 jugăre fânațe şi 14 jugăre pașune. Venitul curat 

însă îi este de 52 fl, iar contribuțiune plătește 16 fl. 12 cr. 
Acesta deci nu poate fi alegător. Al doilea are 30 de jugăre și 
asemenea nu poate fi alegator. Astfel în cea mai mare parte a 
comunelor nu e nici un singur alegător pe baza acestui cens. 
Restrângerea aceasta însă e și mai bătătoare la ochi, dacă facem 
paralelă între cheia de dare statorită în Ş-ul 4, pentru ţinuturile 
singuratice. In urma acesteia, în confiniul militar provincializat, 
în comitatele"Baciubodrog, Timiș, Torontal, și în părţile anexate 
la comitatul Carașului, se cer numai 10 jugare, în comitatele 
Solnocul-de-mijloc, Crasna, Zarand, Cetatea-de-peatră, Jazigia şi 
în districtul Haiducilor se cer numai 8 jugăre. După cheia aceasta, 
pe când în districtul Năsăudului, cu un teritor de 52 mile pă- 
trate, abia sunt 300 de alegători, în districtul vecin al Cetății- 
de-peatră sunt 7000 de alegători, deşi numărul poporaţiunei e 
acelaş, ca și în districtul Năsăudului, iar teritorul e numai pe 
jumătate ca al acestuia. Disproporțiunea se arată şi mai tare 
dacă punem în paralelă singuraticele comune ale districtului 
Năsăud cu comune din comitatele vecine, în cari sunt alegatori 
după dreptul cel vechiu. Așa în comitatul vecin al Clujului, co- 
muna Comatelec are 1340 de suflete, cu abia câteva mii de ju- 
găre proprietate de pământ. Aci sunt 150 de alegători, pe când 
în districtul Năsăudului, după patru mii de jugăre, cad câte 
câțiva alegători. Acestea sunt astfel de diferenţe, încât eu cred, 
ilustri magnați, că-mi veţi luă în considerare cererea, ca să bi- 
nevoiţi a renunță dela primirea modificării ce ne-a prezentat-o 
comisiunea juridică la acest § 5, și veţi binevoi a primi textul 
votat din partea casei reprezentative, cu atât mai vârtos, ilustri 
magnați, cu cât această stabilire a dreptului electoral are să 
aibă multă influenţă la stabilirea şi arondarga cercurilor electo- 
rale, și apoi şi la arondarea comitatelor. Eu aşa cred, că nime 
nu va află că e just, ca un teritor de 42 mile patrate, arondân- 
du-se comitatele, să aibă în comitetul comitatens numai atâţia 
reprezentanţi, câţi vor aveă şi câteva comune, cu teritor numai 
de câteva mii de jugăre. 

Am auzit accentuându-se, ilustri magnați, că politica ma- 
ghiară, respective politica naţionalităţii maghiare, ar pretinde 
restrângerea dreptului electoral în Ardeal. Fie-mi permis să de- 
clar, că eu încă părtinesc politica. maghiară, doresc deci și eu 
aceea ce dorește politica naţionalităţii maghiare. Dar eu cred, 
că ilustra casă a magnaţilor numai atunci va urmări politica 

maghiară, când nu va restrânge drepturile, ci va căutà să le 
aşeze pe baze omogene. Ea atunci va urmà o politică ma- 
ghiară, politica naționalității maghiare, când va împărtăşi de ega- 
litate de drepturi pe fiecare cetățean, și atunci va urmă ea o 
politică sănătoasă maghiară, când nu va umblă după o politică, 
nici provincială, nici municipală. 

Când e vorba de stabilirea dreptului electoral, ori a altui 
drept, noi trebue să căutăm, că după această cheie, bunăoară 
în comitatul Alba inferioară, care va ti proporţiunea între cei 
îndreptăţiţi şi elementul unguresc, pentrucă, ilustri magnați, Un- 
garia a fost apărată din cele mai vechi timpuri mai ales, deși 
nu exclusiv, nu numai de ceice aparțin naţionalității maghiare, 
ci națiunea maghiară a fost apărată de toţi ceice aparțin Un- 
gariei. Este cunoscut apoi, că între nobili aproape atâţia aparțin 
altor naţionalităţi, câţi aparțin naţiunei maghiare. Precum de aici 
deci, așa nici din aceea, că ar întră între alegători şi câteva pro- 
cente din micii proprietari, nu se va naște nici un pericol pentru 
maghiarism în Transilvania. 

Fie-mi permis să o deriv aceasta de acolo, că Ardealul a 
fost odata independent, ba încă se ţineau atunci de el și unele 
comitate din Ungaria, în cari Românii erau în preponderanţă, 
şi totuș, chiar atunci eră în floare maghiarismul în Transilvania. 
Deci din împrejurarea, că alegătorii maghiari ar ramâneă în 
minoritate în unele comitate, nu e de a se trage consecinţa de 
care mulți se tem. Să folosesc un exemplu. In ţinuturile în cari 
sunt numai câte doi alegători, bunaoara în districtul Năsăudului, 
elementul maghiar nu poate fi în majoritate, pentrucă întreaga 
poporaţiune e română. Și totuş, districtul Năsaudului, dovedind 
ca nu urmărește: politica exclusivă naţionala, a ales un repre- 
zentant maghiar, însă nu prin beuturi și mâncări, ci din încre- 
dere. De altmintrelea noi vedem, ilustri magnați, că în Ungaria 
au fost inscriși ca alegători noi pe baza legii dela 1848 atâţia, 
încât numărul privilegiaţilor e de zece ori mai mic decât al 
acestora. Şi totuş vedem, că influența e în mâna acelei zecimi 
de alegători, care aparține națiunei maghiare. Această in- 
fluență va rămânea în mâna Maghiarilor şi în Ardeal în comi- 
tatele în cari ei vor excelă prin ştiinţă, patriotism și prin ser- 
vicii aduse binelui public. Unde însă vor excelă prin asemenea 
lucruri cei de naţionalitate nemaghiară, acolo acestia vor exerciă 
influența, iar nu cei stricaţi, aparțină ei chiar și naționalități i 

maghiare. lar din aceasta împrejurare poate sa rezulte pentru 
patrie numai folos și nici decum daună. 

In urma acestora, deși nu e satisfacator §-ul 5 al proiec- 
tului de lege electorală nici dupa textul votat de catră casa re- 
prezentativă, caci eu aş fi dorit să se creeze o lege electorala 
radicală, totuş îl primesc după cum a fost votat în casa repre- 
zentativă, căci aflu în lege multă îndreptare. Aflu adeca progres 
în aceea, că legea dă dreptul de alegere şi onotaţiorilor, cari 
nu locuesc în cetaţi, deși art. de lege II dela 1848 le deneagă 
dreptul electoral, așa, ca pe când un capelan din Cluj, ori un 
adjunct de învațător de aci, aveă dreptul electoral, pe atunci un 
canonic din Blaj nu-l aveă. Primind eu deci acest paragraf, rog 
ilustra casa a magnațţilor, să binevoiasca a-l primi și ea, nu 
numai din punctul de vedere al dreptaţii, ci şi din cel al po- 
liticei, pentrucă va pricinui mare durere majorităţii locuitorilor 
din Ardeal împrejurarea, că în comitatul Cetatea-de-peatră poate 
fi cineva alegator și numai dupa un patrar de sesiune, deşi Ce- 
tatea-de-peatra se ţineă de Ardeal înainte de 1848, pe când în 
Ardeal se cere de patru și de cinci ori mai mult, şi numai 
pentrucă Cetatea-de-peatra s'a anexat cu ceva mai nainte la Un- 
garia. Aceasta ar fi nedreptate. Și de aceea îmi repet rugarea, 
ca ilustra casă a magnaţilor sa binevoiasca a primi. paragraful 
5 după textul votat din partea casei reprezentative>.*) 


Casa magnaților primește propunerea comisiunei 
judiciare și modifică §-ul 5 din legea electorală. Mai 
face apoi și alte mici modificări. Legea astfel schimbată 
se trimite de nou dietei spre pertractare. 


Discuţie nouă în dietă. 


În dietă legea e pusă de nou la ordinea zilei în 
şedinţa din 3 Noemvrie 1874. Comisiunea centrală pro- 
pune respingerea modificării făcute la paragraful 5 
din pansa casei magnaţilor şi menţinerea textului ori- 
ginal. Deputatul Kemény Gábor înaintează părere se- 
parată. La discuție ia parte deputatul român Alexandru 
Roman. Rosteşte vorbirea următoare : 


Onorata casa! Cumca prin modificarea §-lui 5 din legea 
electorală casa magnaților a avut de scop să rèstrânga dreptul 


*) Din ziarul Albina anul, 1874, Nr. 62, 

de alegere, e un lucru care nu ma surprins. Dar mi-a fost bă- 
tator la ochi, că sunt între membrii dietei de aceia, cari se ri- 
dica în contra acestei mici extinderi de drept, dupăce în urma 
hotăririi, adusă deja din partea casei în această privinţa, ar trebui 
să se simtă oarecum obligaţi. 

Din cele spuse întru motivarea parerii casei magnaților și 
a părerii separate, dată din partea secţiunii I și IIl, onorata casă 
a putut sa vada, că nu sa înșirat nici un singur argument nou. 
Sunt tot armele cele vechi, cari au fost întrebuințate atunci, când 
s'a discutat întâi în casa aceasta legea prezenta. Anume, argu- 
mentul principal e acela, că s'ar extinde prea tare dreptul de 
alegere. Dar dl ministru de interne l-a combatut cu date. Şi 
am avut şi eu onoarea a înaintă onoratelor secțiuni un memo- 
rand, bazat asemenea pe date autentice, dupăce și datele mele 
au fost adunate dela oficiile de dare. Din ele se vede, că ex- 
tinderea de drept, afirmata de casa magnaţilor și de aparătorii 
părerii şeparate, nu face mai mult decât 2 procente, pe când 
restrângerea voită prin modificarea casei magnaţilor şi prin părerea 
separata a secțiunii I și III, ar însemnă o scadere de 8%, faţă 
de starea de mai nainte. Las în grija și înțelepciunea casei să 
judece, daca poate fi vorba de o «însemnată» extindere de drept 
atunci, când regresul de 8%, va să zică restrângerea de drept, 
e. dovedita cu date autentice?! 

A doua argumentare încă e cea veche, Anume, că praxa 
legală a fost așa. Dar uita dl baron Kemény Gábor, că aceea 
ce el prezinta pe baza aceasta ca legal și existent, poate să fie 
orice, numai legal nu, căci e nelegal. Am avut onoarea să o 
dovedesc aceasta atunci, când am luat întâi cuvântul în privința 
aceasta, pentrucă întreaga procedura a guvernului din Ardeal 
s'a bazat pe ordinaţiuni nelegale. Şi am spus atunci, ca și acel 
ministeriu de pe vremuri, care a sancționat cu aprobarea sa 
aceasta procedură ilegala, încă a savârșit act de ilegalitate. 

Onoratul domn baron vrea acum sa-şi sprijinească cu or- 
dinațiunile acestea afirmările sale. Citează pe larg din respecti- 
vele doua ordonanţe ministeriale și spune, ca ceice-și ridică 
graiul în contra ordinațiunilor, ori banuesc, ori calumniază mi- 
nisteriul! E foarte frumos, că dl baron arata atâta stimă față de 
ministeriu. Și eu mă port cu aceeaş stimă şi zic și eu, că ceice 
bănuesc, ori calumniază ministeriul, ori pe ori şi cine, pentru o 
anumita procedură, nu lucră corect, pentrucă bănuiala și calumnia 

a fost totdeayna o armă josnică, Ey deci ny bănyesc și nici nu 
calymniez, dacă repet aceeace am spys cy ocaziynea discuţiei 
aspra legii electorale, Ny trebyiă să fie bănuit, şi nici syspi- 
ționat ministrul, ci pys syb acuză, pentrycă a sancţionat cu ade- 
rarea sa procedyra ilegală din Ardeal, A fost păcat deci, că sa 
făcut provocare la praxa legală din partea onoratylyi domn baron 
atynci, când starea Iycrulyi e cy totyl contrară, 

Onoratyl domn baron s'a nizyit să dovedească, în conțra 
datelor aytentice, că ny pretutindenea e aceeaș proporţie, pen- 
trucă synt ynele locyri, și s'a provocat la Çsombord, şi la un alt 
cerc aproape de acesta, ynde proporţia va îi cu totul alta, Ey 
înțeleg foarte bine afirmaţea stimatylyi domn deputat, chiar şi 
numai în yrma faptului, ca Csombord interesează foarte deaproape 
de domnul deputat. Și synt gata să conced, că îņ Csombord, şi 
în cercul învecinat, cari amândouă, cym. spuneam, interesează 
foarte mult pe onoratyl domn baron, proporția poate să fie alta, 
Dar asta încă nu formează motiv suficient, ca onorata casă să 
creeze legile, mânecând din considerațiyni personale, ori fami- 
liaţe, Mai departe se află o mare contragicere în vorbirea sa, 
când deoparte vorbeşte despre însemnata extindere de drept, 
iar de altă parte spune, că în Aranyosszék de exemplu, ynde 
synt alegători cy drept vechiy în nymăr de peste 2500, faţă de 
acestia, alegători după cens ay fost pe baza legii electorale de 
mai nainte 38, iar după legea aceasta electorală nymăryl lor se 
urcă la 72, prin yrmare yrcarea e foarte neînsemnată, căci față 
de cei 2500 nemeși ny constitye aproape nici o deosebire, 
Dacă yrcarea aceasta ny provoacă nici o diferență, urmează 
oare de aci, că și dela cei 38 trebye să se iee dreptul de ale- 
gere? Deci, cym spyseiy, pe când deoparte spune dl baron, că 
legea extinde în mod însemnat dreptul şi îndreptaţirea, de altă 
parte sysține, că în proporție cy nemeșii e foarte mic nymăryl 
alegătorilor dypă cens, deci vine în evidentă contragicere cy 
sine însyș, 

Onoratyl domn deputat a simţit singur lipsa de argymente, 
şi de aceea a apelat, ny spyn cą deadreptul la patimile dom- 
nilop deputaţi, dar la tot cazyl la simpatiile lor, când i-a pro- 
vocat, ca în interesul patriei să ny voteze o lege, care ridică cy 
2"l, numarul celor îndreptaţiți să aleagă, Dar ey tot în interesul 
bineînţeles al patriei rog pe onoraţii dopni deputaţi, ca ny în 
interesul uneia ori alteia dintre naționalitați, ci cu adevarat în 

interesul patriei se decida, și nu cu îngustime de inimă și ur- 
mărind o politica egoista. Pentrucă îngustimea de inimă şi ego- 
ismul strică unei națiuni mai mult decât ar puteă strică unui 
om particular. Gândiţi-vă, că dupăce a-ţi votat odată în chestia 
aceasta, a devenit oarecum chestie de onoare, ca să aderaţi la 
acelaş vot dat odată. (Voci: Oho!) Rog deci pe domnii depu- 
taţi, să binevoiască a respinge, atât modificarea casei magna- 
jilor, cât și părerea separată».*) 


Vorbirea deputatului D. Bonciu. 


Vorbeşte și deputatul român Demetriu Bonciu ur- 
mătoarele : 


Onorata cameră! Şi eu vreau sa mă pun pe punctul de 
vedere precizat de onoratul domn ministru, şi liber de orice 
patimă ori iritație să evit, ca totdeauna, chestia de naţionalitate, 
cât numai se poate. Dar trebue să constat cu ocaziunea aceasta, 
că în cazul de față și în chestia care serveşte de bază desba- 
terii de acuma, nu noi, ci casa magnaţilor și acei domni depu- 
taţi, cari sprijinesc părerea separată, au făcut din chestia aceasta 
chestie de naţionalitate, în mod clar și hotărît. Constat numai 
simplu, că ei au declarat, că în cazul dacă dieta rămâne pe 
lânga prima ei hotărire, și paragraful acesta devine lege, ele- 
mentul maghiar vine dat laoparte în Ardeal de pe terenul po- 
litic. Abstrăgând cu totul dela aceea, că acesta e un neadevăr, 
constat, că domnii aceia fac chestie naţională. 

Eu am avut curajul sa desaprob, în casa aceasta şi în pu- 
blicitate, exagerarile în politica de naţionalitate, pentrucă sunt 
convins, că procedura aceasta e pagubitoare pentru stat, şi e pă- 
gubitoare și pentru naţionalitaţi. Dar tot aşa am curajul să o 
spun şi aceea, că a merge la extrem în direcţia contrară, și a 
urmari o politică de îngustime de inimă față de naţionalităţi, e 
tot aşa pagubitor lucru pentru ţară şi păgubitor pentru naţiona- 
litatea maghiară. 

După aceste observări, cu privire la obiect însuș am să 
spun numai câteva cuvinte. În modificarea casei magnaţilor se 
cuprinde aceea, că după cuvintele despăgubirea pământului» să 
se mai pună «și adaosul după darea de pământ». (Adecă dä- 
rile acestea să nu numere la cens). Imi iau voie să atrag aten- 


*) Din Ziarul Dietei de pe anii 1872--1875, 

țiunea onoratei case asupra faptului, ca nu avem lege din care 
am puteă şti, ca ce e aceea «adaosul dării de pământ». La anul 
1868, în legea despre darea de pamânt sa decretat, că în Ar- 
deal darea fundamentală e de 10°., adaosul general al darii de 
pământ 3%, iar desărcinarea pământului 9°». Dar în legea sanc- 
ționata în 26 Decemvrie 1870 se spune, că darea de pământ, 
care e de repartizat pentru anul întreg, face după venitul curat 
anual, stabilit în urma lucrărilor de masurare a pământului, în 
Ungaria şi Croaţia-Slavonia 20", procente darea de stat, 9 pro- 
cente desărcinarea pământului, laolaltă deci 29" ss procente, iar 
în Ardeal, 13 procente darea de stat, și 9 procente desărcinarea 
pământului, laolaltă deci 22 procente. 

Intreb, onorată casă, unde se gasește în legile noastre de- 
spre darea pamântului, ca ce e aceea adaosul dării de pamânt? 
Şi între astfel de împrejurări se intenționează, ca să fie trecută 
în lege dispoziţia şi să se decreteze, că darea aceasta să nu se 
-compute? D'apoi că nici nu exista noțiunea adaosului dării de 
pământ! Şi noi să trecem în lege un astfel de cuvânt, care va 
da ansă la sofistării, anomalii, seduceri şi la vecinice coniuziuni, 
atunci, când declaram, că vrem sa precizam legea de până acum 
şi să-i înlesnim înțelegerea? Vă întreb, oare cum va fi stabilita 
cualificația alegătorului atunci, când va fi vorba despre aceea, 
că adaosul dării de pamânt se cuprinde oare în censul de 8 îl, 
40 cr. ori nu? De exemplu, se va înaintă recurs, iar curia va 
căută în lege, unde e darea de pamânt, care trebue să îie com- 
putata în cens, și nu o va află. Intreb, cum va decide? Bine- 
voiţi a judecă. Eu primesc propunerea comisiunii centrale».*) 


La votare casa se pronunță pentru propunerea co- 
misiunii centrale, cu 94 voturi contra 64. dune res- 
pinge modificarea casei magnaților și menține textul ori- 
ginal al paragrafului 5 din legea electorală. 


Legea despre notarii publici. 


Şedinţa din 5 Noemvrie 1874. Casa magnaților a 
făcut unele modificări şi în legea despre notarii publici. 
Legea a fost pusă deci de nou în discuţie în dietă. La 
paragraful 7, modificat din partea casei magnaţilor, a 
vorbit deputatul român Demetriu Bonciu următoarele: 


*) Din Ziarul Dietei de pe anii 1872—1875, 

«Onorată casă! Atitudinea casei magnaților e la tof cazul 
laudabilă şi patriotică atunci, când veghiază asupra intereselor 
vitale ale țării, când moderează progresarea prea repede și ni- 
zuește a reţineă legislațiunea dela primejdiile înaintării prea pri- 
pite. Dar atunci când o face aceasta nu-i este iertat sa cadă în 
greşala contrară. Nu e corect și nu-i este permis sa se miște 
în extremităţi contrare, pentrucă politica extremităților contrare, în 
loc să modereze, irită numai, în loc să aducă elementele şi as- 
pirațiunile spre mediu, mai tare. le depărteaza. 

Onorată casă! Mi-am spus pe față cu altă ocaziune con- 
vingerea, şi am comunitat-o şi alegătorilor mei, că în luptele 
purtate în jurul chestiei de naţionalitate nefericirea e mai ales 
aceea, că lupta purtată în jurul acestei chestii însemnate şi adânc 
tăetoare. în raporturile vieţii de stat, dela care e condiţionată 
consolidarea statului, se mișcă între extremități. Celce ar negă, 
ori ar trage la îndoială această afirmare a mea, se poate con- 
vinge ușor despre temeinicia ei, caci iata, a dovedit-o aceasta 
casa magţjaților acum, cu vorbirile rostite şi cu hotărârile aduse 
în chestia aceasta şi în çhestia legii electorale. Ilustrii magnați au 
declarat în public cu privire la legea. de naţionalităţi, ca le pare 
rau că a fost adusă, şi că ar voi să fie sistata, căci ei în orice 
chestie, care să refere la legea aceasta, se vor pune pe punctul 
de vedere çu totul contrar acestei legi. 

Astfel de declaraţiuni, făcute pe cale publică, formeaza, ono- 
rată casă, adevărata declarație de răsboiu în contra naţionalită- 
ților, şi eu așa cred, că prin această sa ajuns tocmai scopul 
contrar dela acela care eră de ajuns. Oare sau gândit domnii 
magnați, când au făcut astfel de declarațiuni, dacă ajută statului 
şi naționalități maghiare cu astfel de declaraţiuni politice repre- 
sive și retrograde? S'au gândit ei oare, ca o astfel de declaraţie, 
care dovedeşte existența geloziei, nu da tarie, ci slăbeşte su- 
premaţia limbei maghiare de stat? Sau gândit oare, că cu această 
politică a negațiunii fac, ca deputaţii naționaliști moderați şi cu 
gândire patriotica să-şi peardă creditul şi sa devină imposibili, 
împreună cu politicianii naționaliști, în fața poporului cu încli- 
nare spre moderațiune și patriotism? 

Eu așa cred, onorată casă, ca la aceasta nu sau gândit, 
în privința aceasta nu au ținut cont de situaţia faptică a ţării, 
caci altcum v'ar fi reținut dela exprimarea unor păreri, cari nu 
pof sa fie în folosul, ci numai spre stricarea cauzei aparate. Dar 

dealtcum abstrăgând dela însemnatatea politica a chestiei, cu 
privire la însași instituțiunea notarilor publici am experiat, că 
există mare confuzie de idei, nu numai în casa magnaţilor, ci 
şi afară din ea. Se spune adecă din mai multe părţi, că în §-ul 
din întrebare dieta a facut concesiuni naționalităților. Asta e o 
ratăcire, onorata casa! Ca doara și pâna acuma au avut naţio- 
nalităţile dreptul de a-și folosi limba, nu numai în raporturile 
private, ci şi în municipii, şi în procesele de drept privat, îna- 
intea judecătoriilor. Nu e lucru nou deci, nu e concesiune, e 
numai respectarea legii existente, e un drept natural, care com- 
pete fiecărui cetăţean din aceasta patrie. Ce anomalie şar naște 
acum din aceea, daca punctul de vedere al casei magnaţilor ar 
fi acceptat și din partea dietei? Aceea, că documentul, care nu 
sa luat în limba maghiară şi nu cu intervenţia notarului public, 
va trebui sa fie considerat de valabil din partea judecătorului, 
sa servească de bază la aducerea sentinţei, pe când documentul 
facut cu intervenţia notarului public nu ar aveă valabilitatea do- 
cumentului original! 

Așa cred, ca nu se află nime în casa aceasta, care ar dori, 
ca instituţiunea aceasta să fie creata numai pentru poporaţiunea 
maghiara. lar daca primiţi modificarea casei magnaţilor, atunci 
întru adevăr numai pentru cei de limba maghiară o întroduceţi, 
pentruca ceialalți sunt exchiși dela folosinţa ei. 

A doua confuzie de idei e aceea, Ţă se spune, cumca no- 
tarul public e organ al statului şi formeaza o roată a admini- 
straţiei. Şi aceasta e rătăcire mare. Notarul public e chemat 
numai sa reguleze afacerile private ale cetățenilor, stă deci în 
serviciul afacerilor private ale cetăţenilor, Când vine în coatin- 
gere cu parțile nu exerciază nici o funcţie de stat, ci adeve- 
reşte simplu, autentică aceeace sa legat între părţi. Se spune, 
ca pentru aceea e organ al statului, pentrucă guvernul îl împu- 
terniceşte sa savârşască astfel de funcţii. Daca e așa, atunci prin 
analogie e tot așa și cu advocatul. Pentrucă și pe advocat gu- 
vernul îl împuterniceşte, ca sa reprezinte în mod legal parţile. 
lar aceea nu va puteă afirmă nime, ca advocatul e pentru aceasta 
organ al statului. 

Se mai spune apoi, ca documentul notarului public e act 
public, și notarul public, ca editor al acestui document, ia locul 
autenticatorilor de demult, al conventelor și al capitlurilor. 
Dupa părerea mea aceasta iarăș e o ratăcire, pentrucă locurile 

de autenticare de demult nu erau instituțiuni poporale, pe când 
notariatul public e aceasta. Conventele și capitlurile le între- 
buințau numai clasele privilegiate, pe când instituţiunea nota- 
rilor publici se deschide pe seama fiecărui cetăţean din patrie. 

Dealtcum, din punctul de vedere al praxei adevărate, aș 
puteă să arăt pe larg imposibilitatea de a se folosi la compu- 
nerea documentelor numai o singură limbă. Aș puteă sa spun 
multe despre cazurile de testamentare, despre contractele de 
căsătorie, despre hotăririle şi procesele verbale ale asocierilor 
pentru câştig comun, despre cazurile de moștenire, despre per- 
tractările lăsământare, despre protestele cambiale, cari toate do- 
vedesc, că e cu neputinţă a se folosi numai o limbă. Dar după 
ce comisiunea centrală nu a primit modificarea casei magnaţilor, 
ci propune o altă textuare, și dupăce modificarea casei magna- 
ților nu a fost prezentată nici ca părere a minorităţii, nu vreau 
să obosesc indulgența onoratei case cy înșirarea de exemple, 
ci voiu arătă simplu deosebirea, care există între textul comi- 
siunii centrale și cel votat deja din partea onoratei case. 

Anume, în 4 Maiu anul curent s'a desbatut întâi în casa 
acedsta acest paragraf al proiectului de lege. Atunci, întocmai 
ca acum, ne-am aflat în faţa alor trei textuări deosebite. Una 
eră propunerea comisiunii centrale, întru toate identică cu cea 
de acuma, alta eră propunerea minorităţii, care eră identică cu 
punctul de vedere pe care sa pus casa magnaţilor, iar a treia 
eră modificarea, pe care am avut fericirea a o prezentă eu și 
pe care a primit-o onorata casă, și încă nu cu mica majoritate, 
ci cutez să spun, că excepționând 10—15 condeputaţi, cu ade- 
rarea la ea a ministrului de justiţie și a guvernului, a primit-o 
întreaga casă. Rog acum onorata casă să-mi spuna, dacă s'a 
schimbat de atunci situaţia, fie din consideraţiuni de stat, ori 
practice? Suntem acum altundeva, nu acolo unde eram la 4 
Maiu? Ori apoi punerea în vieaţă a instituțiunii notarilor pu- 
blici ne-a deşteptat o noua noţiune despre ea? 

Mărturisesc sincer, că eu aş consideră aceasta de cea mai 
eclatantă inconsecvenţă, şi de aceea privesc cu deplina liniştire 
în faţa înțeleptei hotariri pe care o va luă onorata casa, pen- 
trucă nu cred, că ar voi sa comită astfel de inconsecvenţă. Intre 
propunerea comisiunii centrale și textul acceptat din partea 
dietei, cu privire la libertatea întrebuinţarii limbei, nu e nici o 
deosebire esențială, ci numai aceea, ca pe când dupa textul 

primit din partea dietei, afară de limba maghiarä de stat se ac- 
ceptează şi limbile în cari se poartă procesele verbale ale res- 
pectivelor municipalitaţi, iar notarii publici prin denumire pri- 
mesc autorizare de a puteă luă documente şi în aceste limbi: 
aici asemenea e amintit acest lucru, dar cu adaosul, că e ne- 
cesară concesia specială a ministrului de justiţie spre acest scop. 
Eu aşa cred, onorată casă, că dacă limba protocolară a muni- 
cipiului e luată în seamă la judecătorie, atunci nu poate fi ea 
negată nici în cazul, când ministrul de justiție s'ar împotrivi să 
dee autorizarea necesară. Eu cred, ba sunt convins, că nici dl 
ministru de justiție nu o va face aceasta. Și dupăce viitorul nu-l 
putem vedeă, nu putem sa inaugurăm o lege de înțelesul, ca 
dela capriciul ori volnicia ministrului de justiție să atârne ceva 
ce se cuprinde deja în legile existente. 

Dar onorată casă! Nu numai la noi e aşa, ci și în statele 
vecine. La anul 1858 s'a întrodus și la noi instituțiunea nota- 
rilor publici, şi cu privire la limbă s'a luat atunci dispoziția ur- 
mătoare: «documentele sunt a se luă de regula în vre-o limbă 
usuată în cercul notarial». La anul 1878 Austria constituţională 
a adus lege nouă despre instituțiunea notarilor publici, şi în 
§-ul 43 se spun următoarele: documentele notariale sunt a se 
luă în limba usuată în cercul notarial, iar daca sunt acolo mai 
multe limbi în folosinţă, în una din aceste limbi, conform do- 
rinței părţilor». Acum, onorată casă, dacă Austria absolutistică 
şi Austria constituționala, cu privire la raporturile din stat a adus 
astfel de lege, atunci când nu se poate spune că nu ar purtà 
destula grija şi fața de limba sa oficioasă de stat, — pentrucă eu 
așa ştiu, că prea îi poartă de grije, — şi contrar tuturor ace- 
stora şi cu ignorarea tuturor acestora, dieta maghiară ar face 
altcum: asta nu ar fi consecvența și nu ar fi dispoziție luata 
conform raporturilor noastre faptice. 

Dupa acestea îmi termin vorbirea. Fie-mi însă permis sa 
mai citez un pasagiu scurt din vorbirea unui onorat orator al 
casei de sus. Spuneă adecă stimatul orator, ca «ar fi de dorit, 
sa salutăm un astfel de guvern energic pe bancile ministeriale, 
care sa dee exprimare părerii, că a sosit timpul de a se pre- 
zentă casei proiect de lege, compus din puţinele cuvinte, că: 
legea de naționalități trebue ştearsă ! (Aprobări în stânga). Conced, 
ca unii domni deputați ar primi cu aprobare o astfel de lege. 
Dar eu spun pe scurt, că ar fi de dorit să salutam un astfel de 

guvern pe băncile ministeriale, care cu tactul cuvenit, cu drep- 
tate şi echitate, dar totodata cu 'o procedura energică, ar caută 
să între în esența chestiei, stabilind de o parte diferenţele nas- 
cute din chestie, iar de alta parte aducând între limitele legii 
cu energie pe toți ceice au trecut peste ele. Eu așa cred, ca 
atunci ar încetă toate coniuziile de idei din jurul acestei che- 
stiuni, și întreaga chestie de naţionalitate ar dispareă în scurta 
vreme, Pe când din contra, stergerea legii de naţionalitați ar 
aveă de urmare, nu apunerea, ci reînvierea acestei chestiuni. 
Rog deci foarte mult onorata casa, sa binevoiască a nu acceptă 
textul comisiunei centrale, ci a ramâneă pe lângă textul votat 
în 4 Maiu».*) 


Vorbirea deputatului Alexandru Roman. 


Vorbește la obiect și deputatul român Alexandru 
Roman. A rostit cuvântarea următoare: 


«Onorată casa! Vreau sa vorbesc foarte pe scurt, dupace 
nu mi-a fost intențiunea să iau cuvântul în acest obiect, daca 
nu vorbiă stimatul domn deputat antevorbitor Paczolay întrun 
ton atât de pătimaș. Nu-l voiu urmă în ton, și nici în recrimi- 
nari, ci permita-mi onorata casă, ca atunci, când eu stimez con- 
vingerea sa, să cer; ca şi dânsul sa se poarte cel puţin cu atâta 
echitate față de ceialalți deputaţi, ca daca face cineva vre o de- 
clarație în casa, care întimpină indignaţia casei, să mo puna în 
sarcina altora. Eu protestez categoric în contra acestei proce- 
duri, pentruca deputaţii naționaliști din casa aceasta şi locuitorii 
de diferite naţionalitaţi ai patriei acesteia mau dat ansa la aceea, 
ca să fie expuși astoriel de atacuri. 

Daca legea adusa pentru liniştirea naţionalitaților nu mul- 
țameșşte haţionalitaţile, motivul însemnat e acela, că dupa cum 
Sa spus de mai multe-ori în casa aceasta, legea nu a fost exe- 
cutată. Nu vreau să întru în argumentari, pentrucă cu ocaziunea 
primei discuţiuni s'au adus atâtea argumente pro și contra, încât 
onorata casa a înţeles, că aici nu e vorba de vre-un drept nou, 
ci de conservarea unui drept care a existat. lar a-l luă acesta, 
casa nu are dreptul, câta vreme legea nu vine schimbata. 

Las în grija înţeleptei judecăţi a casei să decidă, dacă e 
lucru demn de un parlament, sa iee cu o mâna aceea ce a dat 


*) Din Ziarul Dietei de pe anii 1872 1875. 

cu ceealaltă. Asta nu e în regulă. Trebue ştearsă legea. Dar 
câtă vreme ea e în vigoare, trebue respectată. Al doilea, bine- 
voiţi a luă în considerare, dacă e corectă politica de a te vâri, 
sub pretextul limbei de stat, în viaţa privată a cetăţenilor? No- 
tariatul public, cu toate că e instituțiune de stat, se ocupă cu 
afaceri particulare. Aşa se spune, că dacă se iau documente și 
în alte limbi, prin aceasta se împedecă mersul justiţiei. Tocmai 
contrarul poate fi afirmat. Până acuma cauza multelor procese 
a fost faptul, că scriitoraşii făceau obligațiunile, testamentele, 
etc. Acum cu mult mai mare rău va fi acela, dacă cineva primește 
testamentul în traducere, pentrucă de aci se vor naşte multe 
procese, dat fiind, că cel mai dibaciu om nu poate să traducă 
perfect de bine. De ce deci să se provoace prin aceasta amă- 
răciune ? 

Al treilea, vreau să atrag atenţiunea onoratei case asupra 
unei speciale împrejurări. Dacă onorata casă rămâne pe lângă 
hotărîrea ei de mai nainte, dupace legea de naţionalităţi și așa 
nu se respectează, menţinerea ei e un lucru irelevant, pentrucă 
în praxă se poate întâmplă şi cu hotărîrea aceasta aceea ce se 
întâmplă cu legea de naţionalitaţi. Pentru viaţa practică e deci 
tot una. De aceea revin încă odată la acel punct, ca să rog 
onorata casă sa ţina cel puţin legea câtă vreme nu e modifi- 
cata, pentrucă în praxă naţionalitaţile şi de altcum nu se bu- 
cura de drepturile date prin lege, dar casa nu comite act de 
inconsecvenţă. Eu părtinesc hotărîrea de mai nainte a casei, şi 
resping, atât textul casei magnaţilor, cât și al comisiunei cen- 
trale .*) 


Vorbește deputatul Cserndony Lajos, iar după el 
de nou deputatul român Alexandru Roman, în chestie 
personală. A spus următoarele: 


Onorată casa! In chestie personală îmi iau voie să fac 
unele observari la declaraţia dlui condeputat antevorbitor, că 
dânsul cunoaște şi sentimentele. La nici un caz nu pot acceptă 
aceasta, dupace sentimentele mele numai eu le cunosc şi Dum- 
nezeu, și nici odată, nici în casă, nici afară din casă, nu am 
dat ansă la o astfel de presupunere, pentrucă de câte-ori am 
avut ocaziune să iau cuvântul, declaraţie neloială nu am făcut. 
(Prezidentul îl admoniază să vorbească în chestie personală). 


*) Din Ziarul Dietei de pe anii 1872—1875. 

Că la chestie personală mă restrâng. Pentru sentimente corpul 
legiuitor nu a făcut lege, ci pentru unitatea de interese și pentru 
comunitatea de interese. Şi nici noi nu vrem mai mult! Ce se 
atinge de aceea, că în care direcţie se face aceasta, eu rog 
onorata casă să binevoiască a luă în considerare, că istoria pa- 
triei face mărturie, că nu în felul acesta a fost întemeiată patria 
aceasta, prin urmare, nu aceasta e calea pe care va fi menţi- 
nută pe- mai departe»,*) 


La votare se resping toate propunerile, şi casa se 
pronunță pentru textul original, pe care l-a votat cu 
ocaziunea discuţiei prime. 


larăș legea electorală. 


Şedinţa din 23 Noemvrie 1874. Casa magnaţilor 
votase iarăș o nouă textuare cu privire la §-ul 5 din 
legea electorală. Paragraful a fost pus de nou în dis- 
cuție în şedinţa aceasta. Comisiunea centrală a propus, 
prin raportorul ei, acceptarea textului votat din partea 
casei magnaţilor. A vorbit la obiect deputatul român 
Vichentie Babeș, spunând următoarele: 


«Onorată casă! Imi iau voie a face numai puţine obser- 
vari, expunându-le pe scurt, spre liniştirea conştienței mele. Nu 
voiu sgândari pe larg censul din Ardeal, pentrucă cred, ca nu 
e nime în casa aceasta, care să nu ştie despre ce e vorba, şi 
că intenţiunea şi scopul modificarii casei magnaţilor care este. 
Aşa cred, ca toţi suntem convinşi, că aici nu e vorba de drep- 
tate, ci de altceva. Cumcă nu e vorba de dreptate, asta o ştim 
de acolo, ca precum cred, nu e nime care ar spune, că poate 
să fie vorba de dreptate acolo, unde dreptul politic se măsura 
cu măsura deosebita pentru cetaţenii de aceeaș soarte ai ţării. 
Aceasta formează criteriul, dacă ceva e cu dreptate, ori nu e 
cu dreptate. Şi eu aşa cred, că acest criteriu face evident în 
faţa fiecaruia, că aici nu poate să fie vorba de dreptate. 

Dar nu acesfa e raul principal. Că doară avem şi noi, şi 
au şi alte țări multe legi, cari în general nu sunt drepte. Ele 
pot îi îndreptate, şi nu sunt în stare să faca nici ţării și nici 
claselor singuratice stricăciune. E cu mult mai regretabila și 


*) Din Ziarul Dietei de pe anii 1872—1875. 

mai dureroasă experiența de fapt existentă, asupra căreia îmi 
iau voie a atrage atenţia onoratei case. Anume, experiența, că 
în fiecare ţară, ajungând absolutismul în apunere, acelaş abso- 
lutism apelează la liberalism, și iarăș, acolo unde constituționa- 
lismul e în decadenţă, recurge totdeauna la dispozițiuni volnice 
absolutistice. Aceasta o recomand eu în atenţiunea onoratei 
case. Binevoiţi a judecă bine, oare nu cumva dispoziţia casei 
de sus e semnul unei astfel de proceduri? 

Și mai regretabilă și cu mult mai dureroasă e apoi o altă 
experienţă, şi aceasta e, — lucru pe care patriotismul și con- 
știința nu mă lasă să-l retac, — motivul, cu care vine justificată 
dispoziţia nedreapta a casei de sus. Care e acest motiv? Acela, 
că pe baze drepte, cu dispoziţii egale de drept, nu poate fi 
menţinută în Ardeal supremaţia naţiunei maghiare. Dar să 
merge chiar mai departe şi se spune, că e imposibil să existe 
statul maghiar. 

Acesta e, după parerea mea, un motiv vrednic de toată 
compatimirea, onorată casă. Pentrucă motivul acesta, ori e 
adevar, ori e ficțiune. Eu nu cred să se afle în Ungaria patriot, 
care să creadă ca e adevăr, că supremația naţiunei maghiare 
nu se poate susțineă fară nedreptate, și că statul maghiar nu 
poate să existe pe baze egale de drept, Dacă afirmarea aceasta 
ar fi adevărată, foarte m'aş întristă, pentrucă m'aș teme, că de 
astadată abiă ar fi cu putință sa se susțină în Europa culta 
națiunea, statul, pe bazele dreptăţii. lar dacă nu e adeyarata, 
și numai aşa se afirma, atunci eu îl consider de un argument 
condamnabil, reacționar, pentruca pe baza aceasta totdeauna 
poate fi înduplecata legislațiunea la toate, pe baza aceasta se 
compromite legislaţiunea. Și eu nu ştiu unde sunt hotarele, pâna 
unde poate fi târâta legislaţiunea, pornită pe aceste baze! 

Tocmai de aceea, onorată casă, eu dupăce nu voiesc deo- 
parte să conced, că e adevărată afirmarea aceasta, că supremaţia 
maghiara, adeca întâietatea rassei maghiare, nu poate fi susţi- 
nuta în ţara aceasta altcum decât numai prin nedreptate, şi cu 
atât mai puţin aceea, ca statul maghiar nu poate există altcum, 
decât numai pe astfel de baze false şi nedrepte, iar de altă 
parte nu vreau să întru nici în serviciul reacţiunii: nu primesc 
la nici un caz modificarea casei de sus>.*) 


*) Din Ziarul Dietei de pe anii 1872—1875. 

Vorbirea deputatului M. Beşan. 


Vorbeşte la obiect și deputatul român Mihail Beșan 
următoarele : 


Onorată casă! Ridic cuvântul fără să am speranță de un 
rezultat favorabil, pentrucă după cele întâmplate în casa mag- 
naţilor şi după cele vorbite astăzi în casa aceasta ştiu prea bine 
ce soarte va aveă chestiunea censului din Transilvania. Şi totuș 
dacă îmi iau voie să ridic cuvântul, o fac aceasta numai pentruca 
să dau expresiune temerii mele, stârnită în mine prin modifi- 
carea magnaţilor. 

Mărturisesc sincer, onorată casă, că pentru desvoltarea vieţii 
noastre constituționale şi pentru liniştirea marei majorităţi a lo- 
cuitorilor din Transilvania mult aș fi dorit, ba găsesc că ar fi 
fost, nu numai oportun, ci chiar o lipsă neîncunjurată, ca poziţia 
ce o luase onorata casă deja de douăori în această chestiune, să 
se susțină și astăzi. Proiectul camerei deputaţilor ar fi avut ne- 
greşit acel rezultat favorabil, că și Fransilvănenii, cari formează 
majoritatea locuitorilor de acolo, sar alipi cu mult mai tare de 
constituțiunea patriei noastre, decum Sau alipit, durere, până 
acuma, Ar fi avut acel rezultat de mare preţ, că nici un suflet 
de om nu Sar fi aflat în Transilvania, care Sar consideră de 
străin, ori de fiiu vitreg al patriei. 

Mă tem, onorată casă, — dee Dumnezeu să fie altcum, — 
că daca se va primi propunerea magnaţilor, legăturile uniunii, 
pentru care atâta sânge se vărsase la 1848, deşi nu se vor des- 
face de tot, căci în astă privință avem garanţii constituționale, 
totuş cutez să afirm, că vor slăbi mult. Mă tem, că și acei bravi 
patrioţi, cari în speranţa unui viitor mai fericit până acuma au 
lucrat cu neobosință pe terenul constituțional pentru întărirea 
uniunii Transilvaniei cu Ungaria, îşi vor perde curajul și vor 
încetă de a lucră și mai departe. Nu e de lipsă să dovedesc 
mai deaproape ce perdere imensă este aceasta pentru tinăra 
noastră vieaţă constituțională. Dar sunt convins, că perderea este 
cu mult mai mare și mai simţitoare pentru însaş cauza libertăţii, 
deoarece eu din partea mea nu privesc chestia aceasta de o 
chestie a naționalităților, ci de o chestie a liberalismului. Ceice 
și până acuma au lucrat în direcţiune liberală văd prea bine 
împreună cu mine ce direcţie păgubitoare şi periculoasă înau- 
gurăm noi, și cu durere trebue să experieze, că în patria noa- 

stră constituţională, datorințelor egale nu corăspund şi dreptu- 
rile egale. Şi întru adevar, dacă noi chiar atunci, când paragraful 
prim al articolului de lege XLIV dela 1868 spune apriat, ca «ega- 
litatea de drept cetățenesc şi politic se garantează de nou pentru 
toţi locuitorii Ungariei și Transilvaniei unite , noi voim să re- 
strângem dreptul electoral pentru Transilvania, sigur ca ne abatem 
de pe terenul liberalismului. Și aceasta bine să o precumpă- 
nească mai ales aceia, cărora le zace la inima viitorul Ungariei 
şi desvoltarea constituțiunii noastre în direcţie liberală. 

Intreb onorata casă, în al cui interes ni-se recomandă astăzi 
propunerea magnaţilor? Doară în interesul unei majoritați din 
Transilvania? Nici decum! E doara secret public, că întregul 
text sa proiectat numai în interesul unor oameni, cari prea bine 
pot îi numiţi feudalişti. Cu alte cuvinte, asta va să zică atâta, 
că privilegiile şi prerogativele, sterse de legile dela 1848, astazi 
au să se restitue în alta formă şi sub alta mantauă. Bine este 
așa? Bărbaţii liberali din întreagă Ungaria la întrebarea aceasta 
nu pot să aibă alt raspuns, decât acela, că nu e bine aşa! 

Se spune, onorată casă, au spus-6 mulţi, de multeori, ca 
în Transilvania sunt tendințe separatistice, și că extinderea drep- 
turilor politice şi asupra Transilvaniei ar îi un pericol pentru 
patria noastră. In urmă, ca astăzi nu e vorba sa aducem lege 
nouă electorală, ci numai să modificăm, respective să explicam 
legea electorală dela 1848. E adevărat, că judecând din titlul 
acestui proiect de lege așa se vede, că întru adevar se tratează 
numai de modificarea legii electorale dela 1848. Insa tare se în- 
şală celce crede, că proiectul nu conţine alta decât numai mo- 
dificare, ori explicare. Conţine el şi alta, anume, în unele puncte 
dreptul electoral de mai nainte se restrânge, iar în altele se ex- 
tinde. Vreţi să dovedesc lucrul? 

Motivul deci, că acum nu se creiaza lege nouă, şi ca nu 
se schimbă cea veche, nu poate fi acceptat de loc. 

Tendinţe separatistice| Da, acestea ştiu bine și eu că există, 
pentrucă faima unor tendinţe separatistice a ajuns chiar în săp- 
tămânile trecute prin toate părţile ţării. (Intrerupere: Acelea sunt 
altfel de tendințe!) Da, sunt tendințele separatistice ale partidei 
maghiare speciale ardelene! Cine nu vede aci tendinţe separa- 
tistice? Există şi astfel de tendințe separatistice, dar cutez să 
afirm, onorată casă, că conducătorii acestei şi ai acelei partide 
nu sunt amici, nici ai uniunii, nici ai vieţii noastre constituțio- 

nale.. Şi pe unii și pe alţii are să-i judece tribunalul în înțelesul 
legilor noastre, dacă sunt culpabili. Dar eu din partea mea cred, 
că e foarte greșit lucru, dacă pentru faptele punibile ale unei 
partide aristocratice, ori ale cutărui cetăţean cu tendinţe inimice, 
se pedepseşte majoritatea cea mare a Ardelenilor. 

In urmă se spune, că e lucru primejdios să se extindă 
dreptul constituțional. În privinţa aceasta observ numai atâta, 
ca ori sunt Transilvănenii harnici de a se folosi de dreptul con- 
stituțional în interesul lor propriu și în al ţării, ori nu sunt 
Dacă sunt harnici, atunci binevoiţi a dispune, ca cuvântul trecut 
în Ş-ul 1 al art. de lege XLIV din anul 1868 să se prefacă în trup. 
lar dacă nu sunt harnici, atunci să-mi fie iertat a spune atâta, 
că locuitorii Transilvaniei nu sunt demni nici de atâta drept 
constituţional cât se cuprinde în proiectul casei magnaţilor. In 
chestiunea aceasta, după părerea mea, tertium non datur. 

Mai am încă să notez în fine atâta, că proiectul magna- 
ților va întroduce faţă de constituțiunea patriei noastre o mare 
neîncredere şi înstrăinare între locuitorii Transilvaniei. Răspundă 
istoriei pentru urmări cu conştiența lor aceia, cari au pus pe 
acest teren dubios chestiunea censului transilvănean. 

Intre astfel de împrejurări, onorată casă, pe mine mă mân- 
găie numai o împrejurare, anume, că chestiunea censului tran- 
silvănean chiar și căzând, va fi petrecută de simpatia tuturor 
bărbaţilor liberali din Ungaria. Mă mângăie, că nu peste mult 
va sosi timpul, când în imperiul sfântului Stefan, în privinţa 
dreptului cetățenesc și politic nu se va mai face deosebire între 
cetăţean şi cetățean, între confesiune şi confesiune. Dar dee 
ceriul să nu fie prea târziu. Din partea mea nu primesc pro- 
punerea casei magnaţilor, respective, a comisiunii centrale». (Voci: 
Să votăm 1)*) 

La votare casa primeşte paragraful în textuarea fă- 
cută din partea casei magnaților.**) 


*) Din „Telegraful Români, anul 1874, Nr. 93, 


**) Paragraful 5 din legea electorală, votat de dietă, sună astfel : 

În acele părţi ale ţării, asupra cărora se extinde vigoarea articolului 
Il al legii din Ardeal, se vor bucură de dreptul de alegere aceia, cari în 
comunele, mari şi mici, fără a socoti darea de câştig personal și adaosul 
pentru desărcinarea pământului, plătesc 8 îl. 40 cr. dare directă de stat. 

Afară de aceştia, fiecare comună, care afară de cei îndreptăţiţi pe te- 
meiul art, XII al legii transilvănene dela 1791 numără cel puţin 100 de fu- 

Rugare în contra legii electorale. 


În şedinţa din 30 Noemvrie 1874 deputatul român 
Mihail Beșan, ca raportor al comisiunii de imunitate, 
prezintă raportul comisiunii în chestia extradării depu- 
tatului Dulovits Ernő. Se va tipări şi se va pune la or. 
dinea zilei. 

In ședința din 5 Decemvrie 1874 se pune la or- 
dinea zilei rugarea unui cerc electoral (lăsz-Kun), ca pa- 
ragraful 12 din legea nouă electorală să nu fie pus în 
executare. Comisiunea petiţionară propune respingerea 
rugării. Se naște discuţie. Vorbește și deputatul român 
Demetriu Bonciu următoarele: 

«Cu privire la limpezirea chestiei din discuţie şi a situa- 
țiunii, îmi iau voie a mă provocà la memoria onoratului domn 
ministru de interne, la memoria membrilor comisiunii centrale 
de când cu consultările asupra legii electorale, și la memoria 
chiar şi a antevorbitorului stimat domn condeputat (Szilágyi 
Dezső). Şi provocându-mă la ea, îmi voiu luă voie să vă spun 
pe scurt, că despre chestia aceasta a fost vorba, și a fost ea atinsă 
în desbaterile comisiunii centrale, atunci, onorată casa, când în 
legătură cu determinarea dreptului electoral a fost vorba despre 


muri, participă la alegerea de deputat dietal prin doi, iar comunele mai 
mici prin un reprezentant, liber ales . ( Albina 1874 Nr. 57). 

Modificat de casa magnaţilor sună acum astfel: 

În acele părți ale țării, asupra cărora se extinde art. Il al legii ar- 
delene dela 1848, se vor bucură de dreptul de alegere în comunele mari 
și mici: 

a) Aceia, cari pe temeiul actualului catastru pentru darea după pä- 
mânt plătesc dare după un venit curat de 84 fl., iar dacă ţin pământul îm- 
preună cu o casă de prima clasă de dare, după un venit de 79 îl. 80 cr 
iar când casa ar cădeă sub dare de a doua sau mai înaltă clasă, după venit 
curat de 72 fl. 80 cr. În cazul de rectificare sau reînoire a catastrului despre 
darea după pământ, astăzi sustătătoare, sumele de venit mai sus expuse se 
schimbă în acea proporţiune, în care va sta întreg venitul curat ce ne în- 
fățişează catastrul de astăzi pentru darea după pământ în părţile ardelene, 
cu întreg venitul curat după pământ, cât s'a susceput în catastrul rectificat, 

b) Aceia, cari plătesc dare de stat peste tot după un venit curat cel 
puţin de 105 fl. pământ, casă, venite cl. I sau cl. III, tot ce cade sub dare. 

Afară de aceștia fiecare comună, care afară de cei îndreptăţiți pe te- 
meiul art, XII al legii transilvănene dela 1701 numără cel puţin 100 de fu- 
muri, participă la alegerea de deputat dietal prin doi, iar comunele mai mici 
prin un reprezentant liber ales . ( A/bina anul 1874 Nr. 89). 

chestia mărimii dării, că aceasta dupa care an să se compute? 
Atunci sa atins şi aceea, că conform §-lui 12, darea carui an 
trebue luata în socotință, dacă e plătită, atunci, când în anul 
1874 legea nu va puteă fi executată, sau, daca conscrierile nu 
se pot. efectui în anul acesta. Am vorbit cu atențiune despre 
aceasta și cu interes, dar onoratul domn ministru de interne 
ne-a spus cu privire la nedumeririle acestea, că conscrierile se 
vor face fără nici o îndoială înca în anul acesta. E fără îndoială, 
că atunci, vara, în lunie, între împrejurările date, liniştirea aceasta 
a avut influență foarte mare asupra membrilor comisiunii cen- 
trale, pentruca nu am crezut nici eu, dar nu şisau închipuit nici 
ceialalți colegi, că din proiectul acesta de lege să nu se facă 
lege în cursyl anului acestuia, adecă, să nu fie pusă legea în 
executare încă în anul acesta. Dacă deci domnul ministru de 
interne a liniştit membrii comisiunii centrale, îl rog foarte frumos 
să binevoiască a linişti şi acuma fara, spunând, că parlamenţul 
nu voieşte să fie executată legea aceasta în alt spirit şi în alt 
înțeles, decât în acela în care a fost adusa. S'a spus atunci 
foarte limpede, că între ţoaţe împrejurarile, dupăce din an mai 
sunt restante șapte luni, se vor face conscrierile în aceste şapte 
luni, şi numai plătirea darii pe anul 1873 va fi ceruta dela ale- 
gători. 

Dacă așa e lucrul, și eu mă provoc la onoraţii mei colegi 
ca aşa e, apoi cred că e de datorința morală a dlui ministru de 
interne să se îngrijască, ca întrucât legea nu poate fi executată 
în urma greutaților ivite, și conscrierile nu se mai pot face în 
anul acesta, să se facă o modificare coraspunzătoare intențiunii 
originale a legii. 

Onoratul condeputat Paczolay a spus, ca se puteă vorbi 
despre aceasta şi înainte cu două saptămâni, facând oarecum 
imputarea, ca şi modificarea casei magnaţilor sa primit numai 
pentruca legea să fie numai decât sancționată. Dacă onorata 
casă făceă atunci modificare în proiectul de lege, sigur că legea 
nu se sancționă, pentruca trebuiă sa fie retrimisa casei magna- 
ților, unde asemenea se desbateă de nou, aşa, că din proiectul 
de lege nu se faceă lege. Când ştim deci, că partidul acesta a 
fost condus la acceptarea modjficării numai de motivul de a 
vedeă odată ajuns lege proiectul de lege, ar puteă să ştie şi 
onoratul domn deputat Paczolay, că împrejurarea de acuma nu 
puteă sa fie atinsă atunci. 

Stimatul domn deputat antevorbitor Szilágyi Dezső spuneà, 
că dupăce conscrierile se vor face în viitor în luna Aprilie, când 
adecă vom fi trecuţi peste situația excepționala de acuma, tot- 
deauna plătirea dării anului premergator va fi luată în socotința. 
Adevărat, onorată casă. Dar să-mi permită stimatul domn de- 
putat să-i spun, că între situaţia în care ne aflăm astăzi şi aceea 
în care se vor face în viitor conscrierile, respective îndreptările, 
este deosebire esenţială. Când vor fi luate în lucrare conscrie- 
rile de mai târziu şi rectificările anuale, cetațenii alegători ai 
țării vor cunoaşte legea electorală şi vor şti, că ce datorinţe au 
de împlinit, ca să poata fi alegători. Dar astăzi nu se poate 
afirmă lucrul acesta, E cert, că alegatorii nu. numai ca nu cu- 
nosc legea până acuma, dar se poate spune, că și între membrii 
onoratei case sunt mulți, cari nu au primit-o la mână, şi nici 
nu se poate căpătă, deci nu vor puteă cunoaște legea aceasta. 
Cum se poate deci spune, ca acuma, când în lanuarie se în- 
cepe conscrierea, alegătorii trebue să știe ce dare erau datori 
să plătească? Dar e mare deosebire între Aprilie și Ianuarie. 
Pentrucă dacă se încep conscrierile în Aprilie, sunt patru luni 
dela începutul anului, în cari se poate încă plăti darea, pe când 
din contră, dacă plătirea darii pe anul 1874 să cere acuma în 
Ianuarie, așa cred, că acestei cerinţe a legii nu se puteă satisface» 
Eu deci de nou mă provoc la dl ministru de interne, și la con- 
vingerea generală, care a domnit în chestia aceasta în casa în- 
treagă, anume, că platirea darii pe 1873 va fi cerută ca condiţie 
pentru dreptul electoral, şi ca să se dee o sanare oarecare rog 
onorata casă, să binevoiască şi să primească propunerea dlui 
deputat Tisza Kálmán . (Aprobari în stânga).*) 


La votare se primește propunerea comisiunei peti- 
ționare. Rugarea se respinge. 

În şedinţa din 11 Decemvrie 1874 deputatul român 
Mihail Besan ceteşte raportul comisiunii de imunitate, 
în înțelesul căruia deputatul Dulovits Ern6 nu se ex- 
tradă. Se primește fără discuţie, 

In şedinţa din 16 Decemvrie 1874 deputatul român 
Petru Mihályi prezentează unele rapoarte ale comisiunii 
exmise din partea dietei pentru examinarea socotelilor 


*) Din Ziarul Dietei de pe anii 1872—1875. 


www.dacoromanica.ro 


-- 455 — 


de stat. Prezidentul enunță, că vor fi tipărite şi împărţite 
între deputaţi, apoi puse la ordinea zilei, 

Tot în şedinţa aceasta înaintează deputatul român 
Mihail Beşan raportul comisiunei de imunitate în che- 
stia extradării deputatului Bartha Miklós, dat în jude- 
cată pentru bătae. 

Prezidentul enunţă, că va fi tipărit, împărţit între 
deputaţi și pus la ordinea zilei. 


Extradarea deputatului Bartha Miklós. 


În şedinţa din 19 Ianuarie 1875 a fost pusă la or- 
dinea zilei extradarea deputatului Bartha Miklós. S'a 
cetit raportul comisiunei de imunitate, pe care apoi ra- 
portorul comisiunei, Mihail Beşan, l-a recomandat cu 
puţine cuvinte spre acceptare. Propunerea comisiunei 
eră, ca deputatul Bartha să fie extradat, S'a făcut pro- 
punere, ca afacerea să fie dată de nou comisiunei pentru 
a comunică actele cu Bartha Mikl6s şi a-i ascultă apă- 
rarea, 


A vorbit apoi raportorul Mihail Beçan următoarele: 


«Onorată casa! La cele acum spuse îmi iau voie să dau 
lămurirea, că comisiunea de imunitate ma împedecat până acuma 
pe nime de a se apară, fie în comisiune, fie aici, în casă. Dacă 
vre-un deputat a dat de ştire prezidentului, ori raportorului co- 
misiunei de imunitate, că voiește să se apere, a fost citat să se 
prezinte la ședințele comisiunei. Dacă n'a facut astfel de rugart, 
natural ca comisiunea a crezut, că nu vrea să se apere. Doară 
şi regulamentul de casă spune, că poate să se apere cine vrea 
să se apere. Onoratul domn deputat a binevoit a spune, că din 
scurțimea timpului ma putut (deputatul Bartha) să se apere în 
fața comisiunei. La aceasta îmi iau voie a reflectă, că petiţiunea 
aceasta a Tost înaintată în 24 Noemvrie 1874, iar în comisiune 
a fost pertractată în 10 Decemvrie 1874. Amintitul domn de- 
putat, dacă nu de altundeva, apoi din ziare a putut să afle, că 
rugarea aceasta a fost dată în contra sa, și dacă ar fi voit să 
se apere, avea vreme destulă, De altcum, onorată casă, nu sunt 
contrar cererii să i-se dee termin (aprobări) pentru înaintarea 
apărării, Dar consider faptul de un caz de precedenţă, periculos, 
dacă în viitor va fi acceptat de regulă, pentrucă atunci în anu- 

mite cazuri abia ar fi pusă onorata casa în poziția de a puteà 
pertractă o astfel de cauză. Lucru foarte natural, pentruca fie- 
care și-ar amână apărarea până îi va plăcea. Dacă deci ono- 
rata casă va binevoi a se învoi, ca respectivul domn deputat 
să-şi facă apărarea înaintea comisiunei, eu aș rugă onorata casa 
să binevoiască a pune un termin preclusiv, de exemplu 14 zile, 
pentrucă altcum se poate întâmplă, ca chestia să se pertracteze 
aici în casă, dar e cu putinţa și aceea, că în sesiunea aceasta 
nu mai ajunge să fie pusă la ordinea zilei».*) 

Casa decide să fie ascultată apărarea lui Bartha 
Miklós din partea comisiunei de imunitate. 

Tot în ședința aceasta se pune la ordinea zilei ra- 
portul comisiunei speciale, încredințată cu examinarea 
socotelilor de stat. Raportorul comisiunei, deputatul 
român Petru Mihályi, recomandă raportul spre primire, 
şi în scopul acesta prezintă un proiect de rezoluţiune. 
Se naște discuție, în firul căreia raportorul Petru Mi- 
hályi mai ia odată cuvântul, pentru a reflectă pe scurt 
la cele auzite, apoi casa primește raportul comisiunei, 
cu o modificare a deputatului conte Lonyay Menyhért. 
Raportul se referiă la socotelile de pe anul 1867. Acelaș 
raportor recomandă apoi spre primire raportul comi- 
siunei speciale și cu privire la socotelile de stat de pe 
anul 1808. Se naște discuție, raportorul răspunde pe 
scurt, iar casa primeşte raportul. 

In ședința din 1 Februarie 1875 deputatul român 
Vichentie Babeş a prezentat o rugare a comunei Mok- 
dova-vechke, din cercul Biserica-albă, în care locuitorii se 
plâng ìn contra ilegalităţilor comise de catră pretorul 
cercual cu ocaziunea alegerii antistiei comunale. Și după 
ce plânsorile lor adresate celor competenți mau avut 
nici un rezultat mulțămitor, se adresează acum casei, 
mai ales, că solgăbirăul închide pe toţi ceice îndrăsnesc 
să se plângă în contra lui. Se dă comisiunei petiționare. 

Şedinţa din 9 Februarie 1875. Deputatul român 
Parteniu Cosma prezintă rugarea notarului comunal 
Mellyes Belizar, în care acesta cere, ca ministrul de in- 
terne, contele Szapâry Gyula, să fie pus sub acuză, 


*) Din Ziarul Dietei de pe anii 1872—1875, 

fiindcă a aprobat sentința vice-comitelui Majláth István, 
din comitatul Hont, care l-a amovat din oficiu, fără 
motiv legal. (Ilaritate). 


Se predă comisiunei petiţionare. 


Discuţie asupra budgetului. 


Şedinţa din 10 Februarie 1875. Se continuă dis- 
cuția generală asupra budgetului. Vorbeşte deputatul 
român Joan Gozman următoarele. 


«Onorată casă! Când am ajuns deputat nu m'am gândit, că 
am sa ajung membru al unei case îngreunate cu atâtea probleme 
mari, dar credeam, ca voiu află aici amiciţie, înţelegere, iubire 
reciprocă, nu însa patima. (Sa auzim). Cu parere de rău ex- 
periez, că misiunea acestei diete e foarte grea, ca aici persecuta 
unul pe altul în continuu, ca aici domnește patima, iar nu iu- 
birea reciprocă de dreptate. Am rasturnat guverne, unul dupa 
altui, fară a fi putut compune mai bune, ba încă au fost întro- 
duse în casă şi agitaţiile naţionaliste şi confesionale, inspirate 
din partea presei. Intre astfel de împrejurări nu e mirare, dacă 
la budget se nasc discuţii, cari nu Sar ţineă de budget, Eu 
votez budgetul. Dar înainte de a-mi încheiă vorbirea, sunt dator 
unora dintre oratori sa le spun parerile mele. 

Onoratul guvern a venit la începutul sesiunei acesteia cu 
un program, şi a spus, ca va regulă finanțele statului. Pentru 
a puteă efectul aceasta, a ales ștergerile pe cari le-a facut co- 
misiunea financiara, iar de alta parte a facut nişte legi de dare, 
mai uşoare și ușor de suportat. 

Onorata comisiune, care a fost compusa cu totala descon- 
siderare a deputaţilor naționaliști, trei luni de-arândul a ţinut 
dicţiuni asupra budgetului acestuia şi asupra programului gu- 
vernului. In cele din urma nu sa ales nimica, şi numai atâta a 
fost raportat casei, că s'au şters mai multe milioane din budget, 
şi sa aratat afara de aceasta că unde se mai pot face econo- 
mizari şi dupa aceasta. Dieta ma primit deci dela comisiune 
vre-o direcţie dorită pentru continuarea discuţiei de față, şi 
astfel fiecare orator a pașit cu idei speciale, cari împedeca vo- 
tarea budgetului. Eu declar cu conșştienţa și convingerea de- 
plina, că primesc programul acum amintit âl guvernului, pen- 
truca pentru mine guvernul, şi mai ales ministrul de finanţe, 

Ghyczy Kálmán, cu onestitatea sa şi cu eminentul caracter ce- 
tățenesc, formează mai mare garanţa, decât orice promisiune 
sclipitoare. (Aprobari). Se spune, ca noi vrem să punem dări 
pe saraci. Eu nu recunosc de adevărată această afirmare. Eu 
nu primesc nici un fel de dare, care apasa sărăcimea. Acceptez 
însă sarcinile puse pe cei cu avere, pe industrie şi comerciu, 
pentrucă acestea clase sau înavuţit în anii din urma prin inve- 
stițiunile făcute. Se cuvine deci, ca cei cu avere, comerciul şi 
industria, sa poarte greutăţile necesare pentru acoperirea defi- 
citului. (Sgomot). Nu vreau să fiu prea lung. Mi-am spus şi 
mi-am motivat pe scurt votul. Dar sunt dator să răspund încă 
unor oratori la observarile ce le-au făcut. 

Intâi de toate vreau să răspund mult stimatului domn de- 
putat Sennyei Pál, care cu părere de rău văd că nu e aici în 
casă. Observ, că mă adresez lui cu stima pe care o simțesc în 
sinul meu față de însuşirile sale înalte. Observ şi aceea, că în 
vorbirea sa elocventă se cuprind multe probleme nerezolvate,, 
dar eu nu sunt chemat, mai ales acuma, să dau rezolvare pro- 
blemelor acestora. Intre altele dânsul afirma, că vrea sa lărgească 
autonomia comitatelor, dar totodată adaoga, că funcționarii co- 
mitatenzi sa-i numeasca guvernul. 

Acestea sunt doua lucruri atât de opuse, încât eu nu pot 
sa le înțeleg. Imi închipuesc un chip cioplit, cu ochi și cu gura, 
care însă nu vede şi nu ştie sa vorbească. Așa e comitatul pro- 
iectat din partea stimatului domn deputat Sennyei! 

Crede onoratul domn deputat, ca comitatul contemplat din 
partea sa ar corespunde mai bine scopului decât actualul co- 
mitat? Aceasta părere o sprijineşte și domnul deputat Kerkâ- 
poly, spunând, că înainte de 1847 domnii au împarţit dreptatea 
gratis în patrie. E foarte ușor onoratului domn deputat Kerkâ- 
poly sa vorbească astfel, pentruca el trage și acum doua plaţi, 
(Ilaritate) ca profesor și ca deputat. Dar e greu pentru funcționar, 
sa mearga în cerc, să umble cu trasura și să trăiască, e greu a 
mai cere dela el să ispravească fară plată şi afacerile cele mai 
mici. Dar se poate aşteptă aceasta dela funcţionarii comitatenzi ? 
Inainte de 1848, da, dreptatea a fost împărţită gratis, dar eră cu 
mult mai scumpă decât acuma, pentrucă atunci legea a poruncit 
proprietarului mare, care eră în mare parte judecătorul publi- 
cului, să împartă dreptatea fără bani. Şi marele proprietar a 
făcut-o aceasta cu plăcere, pentrucă avea dela jobagi cu mult 


www.dacoromanica.ro 


— 459 — 


mai mare folos pentru această împarțire de dreptate de cum 
are acuma statul. ÎInzadar cautăm deci să luam lucrurile mai 
mărunte dela judecatorii şi să le punem în spatele funcționa- 
rilor comitatenzi, pentrucă dacă e să se facă fără plată, vor merge 
mai rău lucrurile decât acuma. 

Spuneă dl deputat Sennyei, că trebue redus numarul de- 
putaţilor. Frumos lucru, dar se împotrivește legii dela 1848. 
Legea și legislaţiunea dela 1848 a voit foarte corect și cu drep- 
tate sa fie reprezentat în dieta orice interes. Dacă acum nu- 
mărul de patrusuţe și câțiva de deputaţi se reduce la două sute, 
vin date la o parte cele mai însemnate interese. Eu aş ţineă 
astfel de pas de o mergere îndărat la starile de înainte de 1847. 
lar ca om liberal nu acceptez aşa ceva și protestez cu solem- 
nitate în contra astorfel de idei. 

Despre naţionalitați a spus dl deputat Sennyei, că drep- 
turile naționalitaţilor şi ale confesiunilor au să fie respectate. 
Insa dacă cineva greșește în contra legii, are să-i dee guvernul 
cel brav! (Aprobări și ilaritate). Unii cred, ca aceasta e corect, 
dar eu cred, că nu e corect, pentrucă asta înseamnă atâta, ca 
eu chem pe cineva ca oaspe la masă, însa când văd că se în- 
tinde după mâncare, îi dau peste degete de începe să strige. 
(Ilaritate). Așa e acea lege de naţionalitaţi, care zace neexecutată. 

In Jegea de naţionalitaţi e trasa o linie demarcaţională între 
întâietatea limbei maghiare și celelalte limbi, despre ce voiu 
vorbi însă mai târziu. E foarte frumos lucrul acesta. Numai cât 
nu e. executat. Comitatul Bihorului a dat bun exemplu, pen- 
trucă acolo se compune procesul verbal în româneşte, iar ofi- 
ciile au fost împarţite pe cale amicală. (Ilaritate). Nu e de râs, 
ma rog. De aceea se cualifică cineva, pentruca statul, conform 
culturei sale, să-i dee pâne, şi zace în interesul țarii, ca inteli- 
genfa să fie satisfăcuta. In comitatul Bihorului nu sunt grava- 
mine. Acolo sunt rezolvate toate în mod cinstit. Dar aici stam 
altcum. In ministerii nu e nici o naţionalitate. (Contraziceri). Cel 
puţin Român nu e! (Contraziceri). Aici sunt funcţiile înalte ju- 
decătoreşti, unde au putut sa între numai ceice au servit sub 
vechiul guvern. Dar ceice am fost credincioși constituţiei țarii, 
legii, și împreuna am luptat în bine și în rau, suntem ţinuţi de- 
parte de oficiile acestea, și chiar şi aceia dintre noi, cari au 
servit sub guvernul vechiu, sunt ţinuţi în oficiu, ca sa nu capete 
pensie de geaba. 

Nu le spun acestea pentruca să împărţiţi oficii, ci pentrucă 
e trecut în lege lucrul acesta, și totuş nu se executa legea, ba 
comiţii supremi români, cari au funcţionat când s'a adus legea, 
au fost toți maturaţi. Eu, ca Român, trebue să-mi ridic graiul 
în contra unei astfel de nedreptăţi. Pentruca, ori sa se şteargă 
legea, ori apoi să se ţină cu stricteță. (Aprobări). 

Nu mă voiu ocupă mai mult cu astfel de chestii, dar sa-mi 
permita onorata casa sa trec la cea mai plăcuta parte a vor- 
birii mele, înțeleg, la declaraţia facuta în rândul trecut în dietă 
din partea onoratului condeputat Tisza Kâlmân. Oricum să iee 
antevorbitorul meu declaraţia aceea, mie nu-mi pasă. (Ilaritate). 
Dar eu ţin, că declarația aceea e nobilă, curajioasă, sincera şi 
e dictata de iubirea de patrie. Și eu cred, că va avea mare re- 
zultat, caci l-a avut şi-l are. Dee-i Dumnezeu bun succes, pen- 
trucă până acuma opoziţia și partidul din dreapta se aflau față 
în fața ca dușmani, iar de acuma înainte ca contrari cinstiţi. 

Pentru facerea de declaraţiuni şi contradeclarațiuni impla- 
cabile ofere bază eminentă vorbirea stimatului domn deputat 
Tisza Kálmán. Țara din aceea are folos, dacă noi nu ca duş- 
mani, ci ca contrari privim unii la alţii. (Ilaritate). Eu cred, că 
onorata casă nu se va supără dacă declar, că ma atins eri du- 
reros declaraţia lui Paczolay Jânos. Spuneă adeca, cumcă Tisza 
Kálmán prin vorbirea rostită a recunoscut, că a greşit până 
acuma. Eu neg aceasta. Domnul deputat Tisza Kâlmân a spus, 
că cu toate că are convingerea pe care a exprimat-o pâna acum 
în fața țarii, totuş vede, că modificările sale nu sunt pentru 
cercul în care trăim, deci renunţă la ele (Ilaritate) şi ia poziţie 
în contra guvernului numai în direcţia, că nu-i votează budgetul. 
Acesta e înţelesul vorbirii sale. Orice se vorbește despre Tisza 
Kâlmân din dreapta şi din stânga, el îşi conservă poziţia ori- 
ginala, caci doara opoziţional a fost şi până acuma şi opozi- 
țional rămâne, însă pe lânga abandonarea modificărilor sale. 
(Ilaritate). Eu deci primesc cu respect această declaraţie a dlui 
Tisza Kálmán, pentruca ea și în istorie va asigură pe seama lui 
un loc de onoare. 

Nunc venio ad fortissimum virum. Onoratul condeputat, 
dl Polit, a vorbit cu spirit aici în casă despre învoiala dela 1867 
şi supremaţia maghiară, firește, contra. 

Nu am nici o trebuință sa sprijinesc ori să atac partea 
bună sau rea a transacţiei, căci sunt aici oratori eminenți, cari 

au dovedit, că Ungaria are necesitate inevitabilă de ea. Dar cu 
privire la supremația maghiară sunt de părerea, că ea nu există 
în felul cum a expus-o dl Polit, (Aprobări). Cu stimă spun, ca 
ea nu există. Eu sunt unul dintre modeștii cetaţeni ai Ungariei, 
dar mie nici odată nu mi-a poruncit și nici acuma nu-mi po- 
runceşte nici un fel de supremație maghiară, (Ilaritate) și aceasta 
nici nu împedecă progresarea mea. Dar este lege, care-mi po- 
runceşte mie și Maghiarului deopotrivă. (Aprobări). Eu respectez 
legea, și cred că fiecare om cu gândire trează o respectează şi 
nu o atacă fără motiv. lar dacă are cineva excepţie, ori gra- 
vamen: şi-l aduce înaintea casei, sau ori unde, după toate for- 
mele. Este însă ceva, ce nu înțelege dl Dr. Polit, fiindcă e om 
tinăr, (|laritate.) Nu cunoaşte destul de bine dreptul public al 
Ungariei. Ce se pare a fi supremație, nu e supremaţia limbei 
maghiare, ci e avantagiul ei. Acest avantaj al limbei maghiare 
a existat și s'a întărit de mult, înainte de a fi gândit noi, că 
vom puteă luă parte la legislațiune, ca reprezentanţi ai popo- 
rului. Binevoiţi a ceti legile dela 1836, 1840, 1844 și 1848. In 
ele e depus avantagiul limbei maghiare, pe care ne zace tu- 
turor în interes a-l stimă și conservă. (Aprobări). 


Eu nu știu sârbește. Dta nu ştii românește. Cum sa dis- 
cutăm deci? (Aprobări vii). Cum sa comunicam unul cu altul, 
dacă nu conservăm și nu asigurăm pe seama tuturor limba 
aceasta și avantagiul ei? Cultura, cum spuneţi pe franțuzeșşte, 
nu e împedecată nici prin limba maghiară, nici prin transacția 
dela 1867, ba în învoiala aceasta e rezervata executarea refor- 
melor interne și îndreptarea sorții noastre a tuturora. De ce 
binevoiţi a fugi deci pentru a vă ascunde acolo, unde nu e 
loc de ascundere și nu e apărare? Nu e trebuința să se vor- 
bească aici despre acestea. Regulam noi trebile noi între noi. 
(Ilaritate). 


Nu mai obosesc onorata casă, și mulțamesc pentru bine- 
voitoarea ascultare. Eu nu sunt orator, dar mă nizuesc să-mi 
expun clar părerile mele, ca fiecare om să le poată înţelege. 
Eu nu aspirez la nimica, şi aşa cred, că pe lângă astfel de pă- 
reri nu-mi poate face nime imputarea, că-mi lipseşte patriotismul 
ori supunerea faţă de legi și de guvern, dar nici că mi-aş ne- 
gligă datorinţele naţionaliste». (Aprobări în dreapta) *) 


*) Din Ziarul Dietei de pe anii 1872—1875. 

În ședința din 11 Februarie 1875 deputatul român 
Vichentie Babeș declară pe scurt, că se alătură la pro- 
punerea deputatului Dr. Polit. 

Budgetul se votează în general. 


În şedinţa din 5 Martie 1875 deputatul român Mi- 
hail Beçan, în calitate de raportor al comisiunii de imu- 
nitate, prezintă un nou raport în chestia extradării de- 
putatului Bartha Miklos, care va fi tipărit, împărțit între 
deputaţi și la timpul său pus la ordinea zilei. 


Legea execuțională. 


Şedinţa din 13 Martie 1875. La ordinea zilei pro- 
iectul de lege despre modificarea legii despre executori. 
La discuţia pe articole vorbește la §-ul 1 deputatul român 
Parteniu Cosma următoarele : 


«Onorată casă! Daca se primeşte astfel paragraful acesta, 
cum e contemplat, atunci, după priceperea mea, nu vom ajunge 
scopul dorit. Paragraful acesta are de scop, ca în viitor numai 
atâți executori să fie aplicaţi la judecătorii, câți sunt de lipsă. 
Şi fiindcă la judecătoriile cercuale sunt mai multe execuţii, la 
tot cazul acolo să fie executori, iar la tribunalele unde ei nu 
sunt necesari, să nu se aplice. Acesta e scopul. Şi cu toate ace- 
stea, se face deosebire, cu privire la întrebuințarea executorilor 
aplicaţi la judecătoriile cercuale, între tribunalele cari vor aveă 
și în viitor executori, și intre cele cari nu vor aveă, 

Dacă paragraful prim se primeşte așa cum e textuat, mă 
tem, că mulți din ţară, particulari și judecători, vor fi de pä- 
rerea, că tribunalele cari vor aveă și în viitor executori nu pot 
dispune de executorii aplicaţi la judecatoriile cercuale, pentrucă 
alineatul al treilea al paragrafului prim sună astfel: «La tribu- 
nalele cari nu au executor judecătoresc, executorii aplicaţi la 
judecătoriile cercuale efectuesc execuțiile, asupra cărora tribu- 
nalul dispune în mod nemijlocit». Dupăce e stabilit lucrul aci, 
așa cred, că se vor află de aceia, cari vor fi de părerea pe care 
am exprimat-o, și vor trimite din centru executor și în astfel 
de locuri, de cari e cu mult mai aproape executorul vreunei 
judecătorii de cerc. Eu pentru limpezirea acestui lucru îmi iau 
voie să inaintez o modificare de următorul cuprins. (Cetește): 

Înaintea alineatului al doilea să se pună cuvintele urmă- 
toare ; «tribunalele de prima instanță dispun asupra executorilor 
aplicaţi la judecătoriile cercuale din districtul lor în mod nemij- 
locit, şi din acest motiv, «etc.» Primindu-se aceste cuvinte, ali- 
neatul al treilea să se ştearga. Intregul paragraf ar sună deci 
astfel: 

«Paragraful 1 din art. de lege LI dela 1871 se modifică 
astfel: Tribunalele de prima instanța dispun în mod nemijlocit 
asupra executorilor aplicaţi la judecătoriile cercuale din districtul 
lor, şi dim acest motiv sunt a se aplică executorii judecătoreşti 
în mod necondiţionat la judecătoriile regeşti cercuale în numar 
corăspunzător, iar la tribunalele regeşti de prima instanță numai 
în mod excepţional, conform trebuinței ce se va arătă . 

Alineatul al treilea după acestea rămâne de tot afară, Eu 
nu mă leg de textuarea aceasta, şi dacă cineva înaintează alta 
mai succeasă, i-o primesc. Primesc şi aceea, ca §-ul să mearga 
îndarăt la comisia judiciară. Scopul meu e numai acela, ca textul 
Jegii să nu dee ansă la îndoieli>.*) 


Deputatul Csemeghy Kâroly face altă propunere de 
modificare, iar Parteniu Cosma declară pe scurt, că-şi 
retrage propunerea și primește propunerea lui Csemeghy. 
Casa asemenea o primește. 

La paragraful 2, după votarea acestuia face o scurtă 
observare deputatul român Mihail Beșan, cerând să fie 
șterse unele cuvinte din paragraf, fiindcă vatămă logica, 
dar cererea sa nu e acceptată, dupăce prezidentul a 
enunțat, că paragraful e primit. 


Interpelarea deputatului V. Babeș. 


Şedinţa din 20 Martie 1875. Deputatul român Vi- 
Chentie Babeș adresează guvernului interpelarea urmă- 
toare: 


Onorată casa! In 13 August anul trecut am fost adresat 
o interpelaţie ministrului de finanţe de atunci, în chestia mani- 
pulării, împărțirii pădurilor din fostul confiniu militar, a vinderii 
unei părți din ele, şi a întrebuinţării banilor incurşi. Nu peste 
mult am simţit pe acolo o mișcare cu privire la chestia aceasta, 


*) Din Ziarul Dietei de pe anii 1872 1875. 

şi aveam speranța, că dupăce s'a dat avânt afacerii, ea va merge 
acum înainte. Dar dupăcum sunt informat de nou, ziarul Te- 
mesi Lapok , care cum se ştie, nu aparţine partidului meu, nici 
nu se poartă cu vre-o simpatie fața de persoana mea, a adus 
cu privire la împrejurarea aceasta un comunicat foarte amănunțit, 
în care chestia e descrisa ca aflatoare în aceeaş stare rea și tul- 
bure în care o prezentasem eu în expunerile mele. Tocmai de 
aceea, îmi ţin de datorință să-mi reînoiesc interpelarea cătră 
noul domn ministru de finanţe, pentru importanţa și urgenţa 
cauzei. Recomand interpelarea mea în atenţiunea ânoratului 
domn ministru de finanţe, şi rog să mi-se dee răspuns. 

Al doilea obiect al vorbirii mele e asemenea o interpelare, 
pe care o adresez domnului ministru de justiţie. O voiu expune 
pe scurt, pentrucă mărturisesc, ca astfel de sdrobitoare e afacerea, 
încât cred că demnitatea casei nu ar permite să o expun mai 
pe larg. 

Interpelarea mea e pe scurt următoarea: In zilele trecute 
ziarul Kelet , iar acum de curând şi Oster dela Viena, sub 
titlul: «Ist der Române vogelirei in Österreich ,a adus îngrozi- 
toarea ştire, că în 3 luna curenta poliţia a chinuit pe un Român 
în Mediaș, părțile ardelene ale patriei noastre, în decursul as- 
cultarii întro chestie de furt, în modul cel mai barbar, până la 
moarte, iar în cele din urma i-a ars amândoi ochii cu ţigarea 
aprinsă. Crezând, că onoratul guvern nu poate să ignoreze 
această ştire îngrozitoare, întreb de-adreptul pe dl ministru de 
Justiție, în a cărui respectare de lege și sincer patriotism am 
toată încrederea, că oare în interesul bunului nume al patriei 
noastre nu ar fi aplecat sa iee notă despre această îngrozitoare 
știre de ilegalitate, și prin ordonarea unei stricte şi imediate 
cercetari să stabilească adevărul, luând apoi dispoziţii cu privire 
la pedepsirea eventualilor vinovaţi, iar rezultatul să-l aducă la 
timpul sau pe cale potrivită la cunoștință publica ?»*) 


Prezidentul: Domnii ministri respectivi yor fi avi- 
zaţi să dee răspuns la aceste interpelări. 


Legea despre pensionarea învăţătorilor. 


Şedinţa din 1 Aprilie 1875. Deputatul român Vi- 
chentie Babeș prezentează o petițiune a locuitorilor din 


*) Din Ziarul Dietei de pe anii 1872—1875. 

comuna Mărul, comitatul Severinului, în care se plâng, 
că comitatul le-a trimis pe cap o companie de soldaţi, 
sub titlul că vreau să se revolte în contra statului, pe 
când n’a fost alta decât o mică încăerare, în cârcima 
satului, pentru lucruri mărunte. 


Se predă comisiunei petiționare. Intrându-se în or- 
dinea de zi vorbește la proiectul de lege despre pen- 
sionarea învăţătorilor deputatul român Vichentie Babeș 
următoarele : 


«Onorată dietă! Scopul legii e atât de sublim, încât eu, 
cu toate că simțesc că taie foarte adânc în autonomia confe- 
sională, întru atâta, că modifică legi clare, totuş nu am cutezat 
să vorbesc în discuţia generală, pentruca să nu văd aţacat cumva 
scopul. Dar nu cunosc nici precedenţele. Se poate, că onoratul 
domn ministru de instrucţiune publică a conferat cu căpeteniile 
confesiunilor respective. Cu toate acestea, aflu cu cale să amin- 
tesc la paragraful 30, că aşa cum stau astăzi împrejurările, cu 
greu se va puteă execută acest proiect de lege la confesiuni. 
Un rău principal, despre care cred că are cunoştinţă şi domnul 
ministru din multele plânsori e acela, că în multe municipii 
sunt oamenii în contra trecerii salarului învăţătorilor confesio- 
nali în preliminarul comunal, şi astfel denegând ajutorul în jurul 
executării, învățătorii își primesc salarele atât de neregulat, încât 
abia după ani de zile ajung la ele. 

Dacă astfel stă lucrul, eu nu ştiu cum vor puteă acei în- 
vățători să plătească punctual sarcinile ce li se pun. Acesta e 
motivul deci, că îmi iau voie a prezentă o modificare la acest 
paragraf, de înțelesul următor: La paragraful 30 ar mai fi de 
adăogat, după comă, următoarele: şi tocmai de aceea, salarul 
învățătorului confesional, întru cât el nu se plăteşte din vre-o 
fundaţiune specială, încă trebue luat totdeauna în budgetul co- 
munal. 


Dacă se va face aşa, va fi posibilă executarea paragrafului, 
altcum nu. Și numai atunci ar fi de prisos dispoziția aceasta, 
dacă onoratul guvern Sar nizui, ca prin ordinaţiune specială să 
îndrume municipiile, să nu se opună acestui lucru, ba să per- 
mită, ca salarele învăţătorilor confesionali să fie luate în preli- 
minarul comunal. De altcum recomand modificarea mea spre 
primire. Recunosc, că modificarea ar fi mai la loc în altă lege, 

în cea municipală, ori şcolară, dar dupăce răul există, cred că 
și la locul acesta poate sa fie vindecat».*) 


Paragraful se votează în textul original şi modifi- 
carea deputatului Babeș se respinge. 

La §-ul 31 vorbeşte iarăș deputatul Vichentie Babeș 
următoarele : 


«Onorată casă! Numai întru atâta mi-aş luă voie. să pre- 
zentez la paragraful acesta, alineatul ultim, o modificare, întru 
cât aici despre aceea e vorba, că autorităţile supreme şcolare 
au să se declare în privinţa sentinței în timp de patru luni. La 
noi, confesionalii, pentru facerea de declaraţiune e competent 
probabil sinodul, ori congresul. Dar congresul se întruneşte tot 
la trei ani, iar sinodul numai odată în an, De aceea cred, că 
dacă vrem să procedem corect, la tot cazul trebue să punem 
termin mai lung, și de aceea îmi iau voie a înaintă o modifi- 
care, care sună astfel: «La §-ul 31, alineatul ultim, în loc de 
patru luni să se pună un an»**) 


Propunerea nu se primește. 


In ședința din 2 Aprilie 1875 deputatul român Mi- 
hail Beșan a înaintat dietei o petițiune a comunelor din 
ținutul Oravifei, în care locuitorii cer, ca la noua orga- 
nizare a judecătoriilor, tribunalul regesc să se lase și 
pentru mai departe în Oraviţa, să nu fie mutat de acole. 
Se predă comisiunei petiționare. 


Rugarea comunei Moldova-veche. 


Şedinţa din 3 Aprilie 1875. Se pun la ordinea zilei 
petiţiunile întrate la dietă. Cu privire la rugarea co. 
munei Moldova-veche, din fostul confiniu militar, în care 
se cere scut și apărare în contra volniciilor solgăbirăului 
cercual, comisiunea prepona propune, ca petițiunea să 
fie predată ministrului de interne. Vorbeşte la obiect 
deputatul român Vichentie Babeș următoarele: 

«Onorată dietă! Unul din cele mai mari rele în ţară, şi 
mai ales în cele de jos părţi ale ei, e acela, că funcţionarii ad- 
ministrativi desconsideră legile, anume, acele legi, cari privesc 

de aproape poporul, în prima linie legea comunală, care e una 
din legile pe cari le-a studiat poporul şi le înțelege, de aceea 
se provoacă des la ea, dar de câte-ori se provoacă la lege şi-şi 
reclamă dreptul pe baza ei, nu numai că nu şi-l primește, ci 
i-se plăteşte cu acte de batjocură. 

Aşa e în cazul de faţă, în care solgăbirăul a terorizat o 
comună întreagă şi a voit să-i octroeze un primar, care nu e 
de treaba aceasta şi nici nu are cualificaţia cerută. Pe cale te- 
legrafică au protestat oamenii în tot chipul în contra acestui fapt, 
dar nu au primit nici un răspuns. Au primit, ce e drept, un răs- 
puns, dar acesta mai ales arată sentimentul de dreptate al sol- 
găbirăului şi ilustrează în mod special cazul. 

Comuna a rugat pe comitele suprem, să fie cu băgare de 
seamă asupra cazului şi să dispună, ca răul să fie vindecat, şi 
a cerut răspuns, plătind taxa de 50 cr, pentru răspunsul tele- 
grafic. La câteva zile sunt citați cei cinci petenţi subscrişi la 
Biserica-Albă, la solgăbirăul cercual, de urgenţă, cu îndrumarea, 
ca în ziua următoare la oarele 8 să fie negreşit la el. Cei cinci 
oameni în vremea cea mai grea de-iarnă au călătorit noaptea 
întreagă la Biserica-Albă, cale de cinci mile, şi când au sosit 
acolo, solgăbirăul le-a aruncat pe masă în batjocură cei 50 cr, 
spunându-le: Aici e răspunsul la pâra voastră! Din punct de 
vedere legal, procedura poate fi justificată, dar eu aşa cred, că 
om cu simţ patriotic şi uman nu va puteă numi procedura 
aceasta corectă și onesta. In felul acesta autoritățile nu numai 
că nu au delăturat răul, dar au mai și batjocorit pe pârâtori, 

Tocmai de aceea, regret ca dl ministru de interne nu e 
de față, pentrucă voiam să-i recomand mai multe astfel de ca- 
zuri în speciala sa atențiune. Imi voiu află însă ocaziunea să le 
înşir, pentrucă sunt convins, că dacă există rele în ţară, apoi 
izvorul principal al acestora e acela, că legile nu se respec- 
tează tocmai din partea acelora, cari sunt chemaţi şi datori să 
le execute, Și pe calea aceasta s'a mers atât de departe, ono- 
rată casă, încât acolo, jos, abia mai este om, care să afle de 
demn a mai da recurs, dupăce rezultat nu se vede nici odată, 

Aşa cred, onorată casă, că răul trebue vindecat la tot 
cazul, pentrucă prin aceasta un guvern patriotic va face sigur 
mai mult spor decât prin corupţiile și volniciile din timpul trecut. 
Sunt funcţionari, cari sub pretextul, că cutare ori cutare co- 
mună e opozițională, ori naționalistă, o terorizează și o exploa- 

tează, Sunt însă şi excepțiuni laudabile. Dar sunt anume în fo-~ 
stul confiniu militar câţiva căpitani, puşi în serviciul administrativ,-+- 
cari nu sunt destul de cualificați pentru postul lor, și cred că 
aşa se pot susțineă, dupăce nu cunosc limba maghiară, dacă 
procedează așa cum am amintit mai nainte. De aceea, reco- 
mand vindecarea astoriel de abuzuri în speciala atenţiune a 
onoratei case şi a ministerului».*) 


Petițiunea se predă ministrului de interne spre com- 
petentă rezolvare. 


Lege despre darea de lux. 


Şedinţa din 8 Aprilie 1875. La ordinea zilei e pro- 
iectul de lege despre darea de lux, pentru biliarde, cai 
și trăsură. La Ş-ul 15 vorbește deputatul român Deme- 
triu Bonciu următoarele: 


«Mărturisesc, că mi-ar fi plăcut mai bine, dacă aceste multe 
excepțiuni nu se treceau în proiectul de lege. Dacă avem tre- 
buință de darea după cai și trăsură, pe care eu o primesc, atunci 
să nu facem nici o excepţiune, ci să scoatem de sub dare numai 
trăsurile şi caii necesari pentru economie şi pentru industrie. Şi 
fiindcă am inclinare spre aceasta, iar modificarea dlui deputat 
Horânszky se apropie întru câtva de părerile mele, sunt aplecat 
a i-o primi. Dar scuzaţi, îmi iau voie să fac o submodificare la 
modificarea lui Horânszky, care e aplicată la punctul 7). Acolo 
adecă se spune, că trăsura şi calul ţinut de preotul de orice 
confesiune, în scopul împlinirei chemării sale, etc. (e scutit de 
dare). Se poate, ca textul acesta să dee ansă la restălmăciri. Eu 
cel puţin nu ştiu, dacă sub preoții de orice confesiune se în- 
teleg aceia, cari au parohii, ori şi aceia, cari sunt fără parohii, 
ori chiar şi preoţii mai înalți, ca de ex. canonicii, episcopul, etc. 
Pentrucă, onorată casă, atunci, când preoții cu parohii aproape 
în fiecare Duminecă, în fiecare sărbătoare, au să meargă în filie, 
trebue deci necontenit să folosească calul și trăsura, de altă parte 
la preoţii cu rang mai înalt, la episcopi, abia sar puteă obiec-= 
ționă, că ei, cu ocaziunea vizitațiunilor canonice nu ar umblă 
iarăş oficios, dar la ei se întâmplă lucrul abia poate odată în an, 
și acestia sigur că mai de grabă pot să plătească darea, decât 

preoții subalterni. Eu nu ţin aceasta nici că e drept, nici că e 
echitabil. Prin urmare, pentru o mai bună claritate şi pentru 
evitarea restălmăcirilor, îmi iau voie a înaintă următoarea mo- 
diîicare, după care punctul f) sar începe astfel: «Preoţii tuturor 
confesiunilor, cari au parohie, etc.».*) 


Casa primește propunerea. 


Extradarea lui Bartha Miklos. 


În şedinţa din 10 Aprilie 1875 se pune la ordinea 
zilei raportul comisiunei de imunitate în chestia extra- 
dării deputatului Bartha Miklos.  Raportorul Mihail 
Besan recomandă pe scurt primirea raportului și extra- 
darea deputatului Bartha. Deputaţii Lázár Adam şi ba- 
ronul Orbán Balázs vorbesc. contra extradării. Rapor- 
torul Mihail Beșan le răspunde următoarele: 


«Onorată casă! Eu, ca din partea comisiunei de imunitate, 
nu pot să primesc propunerea înaintată, și anume pentru aceea, 
pentrucă motivarea ei peste tot nu pot să o acceptez. Nici pe 
departe nu vreau sa urmez dlui deputat Lâzâr Adam pe terenul 
pe care dânsul a plecat, El a examinat întregul caz din punct 
de vedere al dreptului, şi luând asupra sa, așa zicând, rolul de 
judecător, a tras concluzia finală, că nu există, nici crimă, nici 
delict, nici transgresiune. Eu așa cred, onorată casă, că jude- 
carea asupra chestiei, dacă în cazul de față există crimă, delict, 
ori transgresiune, peste tot nu aparţine, nici chemării, nici com- 
petenței onoratei case. Treaba judecătoriei e stabilirea acestui 
lucru. Ea e chemată să decidă chestia, în prima, a doua şi a 
treia instanţă, și prin urmare în privința aceasta singurul lucru 
atins de onoratul domn deputat ar fi poate, că judele de in- 
strucție e necompetent, respective a fost interesat, întru cât 
adecă între ei doi există dușmănii personale. Eu conced, ono- 
rată casă, că așa stă lucrul, şi conced, că între ei doi există duş- 
mănie personală. Conced şi aceea, că Bartha a făcut arătare în 
contra judelui de instrucţie. Dar binevoiţi a luă în consideraţie 
mai ales împrejurarea, că însuș Bartha Miklós a accentuat în 
mod hotărît pe lângă toate acestea, că starea lucrului, pe care 
a expus-o judele de instrucţie în actele de cercetare, e întru 

adevăr perfect de adevărată. Intre astfel de împrejurări deci 
aşa cred, că orice raporturi personale să existe între ei, nu zace 
în interesul casei să împedece, ca o făptuire expusă în mod atât 
de obiectiv să nu ajungă a fiijudecată din partea respectivului tri- 
bunal, ori judecătorie cercuală. Prin urmare eu nu văd nici o 
vexare în lucru și nu există nici un motiv, ca cazul acesta să 
fie scos de sub apreciarea justiției. Rog deci de nou onorata 
casă, să binovoiască a primi propunerea comisiunei de imuni- 
tate».*) 


Propunerea comisiunei se primește. 

In şedinţa din 14 Aprilie 1875 deputatul român 
Vichentie Babeş prezentează rugarea comunei Ticvanul- 
mic din comitatul Carașului, în care locuitorii cer cer- 
cetare în contra solgăbirăului Fábri János pentru abuzuri 
comise la alegerile comunale, dupăce la multele lor 
plânsori nu au primit nici un răspuns. 

Se predă comisiunei petiţionare, 

Tot în ședința aceasta deputatul român Petru Mi- 
hályi, ca raportor al comisiunei financiare, propune vo- 
tarea raportului acestei comisiuni cu privire la examinarea 
socotelelor de stat de pe anul 1869. Rostește o vorbire 
mai lungă, explicând lucrurile și cetind diferitele proiecte 
de rezoluțiune, cari toate se primesc și se votează fără 
discuţie. 


Rugarea comunei Măcrul. 


Şedinţa din 19 Aprilie 1875. La ordinea zilei e pusă 
rugarea comunei Mărul din comitatul Severinului pentru 
sistarea abuzurilor comise de mai marii dela comitat. 
Comisiunea petiționară propune să fie predată ministrului 
de interne spre resolvare. Vorbește deputatul român 
Vichentie Babeș următoarele: 

«Onorată casă! Imi iau voie să folosesc şi aceasta ocaziune 
pentru a atrage atențiunea onoratului domn ministru şi a-l rugă, 
să iee sub scutul seu poporul persecutat de micii tirani. Și aici 
e acelaş caz, ca vicecomitele şi solgăbirăul, din simplă prietenie 
faţă de notarul comunei, pe care comuna îl persecută pentru 
excesele sale şi abuzurile sale, și în contra căruia sa făcut și 

arătare şi sa început cercetare criminală, zic, numai din prie- 
tenie, au scornit în contra comunei, că sa revoltat, și i-au 
trimis miliţie pe cap. Astfel nu numai că au calumniat, dar au 
şi păgubit comuna. Multe astfel de cazuri se întâmplă acolo, 
jos, şi precum am avut onoare şi în rândul trecut a aminti, 
sărmanul popor a ajuns acolo, că nici nu mai cutează să se 
plângă, dupăce vede, că nu i-se dă vindecare de rele, Sunt 
convins, că dacă onoratul domn ministru de interne, care folo- 
seşte fiecare ocaziune pentru a da de ştire comunelor popora- 
țiunii țării, că doreşte să respecteze cu severitate legea, numai 
câteva exemple de pedepsire ar întrebuință în interesul popo- 
rului, aceşti mici tirani numai decât ar fi mai precauţi în ce 
priveşte abusarea cu legea, respective cu poziţia lor. Imi reînoesc 
deci rugarea în privinţa aceasta».*) 


Rugarea se predă ministrului de interne. 


Legea despre organizarea judecătoriilor. 


Şedinţa din 21 Aprilie 1875. La discuţia asupra 
proiectului de lege despre noua organizare a judecăto- 
riilor de prima instanță ia parte deputatul român Mircea 
B. Stănescu. La paragraful 2 rostește vorbirea ur- 
mătoare : 


«Onorată casa! La asigurarea, organizarea şi consolidarea 
fiecărui stat de drept organizat se cere codificarea legilor civile 
şi penale şi o procedura corespunzătoare judecătorească. Lucrul 
acesta l-a amintit şi onoratul domn ministru de justiție, cu oca- 
ziunea discuţiei generale, şi încă chiar cu apăsare. Dar domnilor, 
în urma raporturilor speciale din patria noastră, care are po- 
poraţiune de diferite limbi, după mine se mai cere și al treilea 
postulat, cualificația judecătorilor, şi mai ales cualificația jude- 
catorilor cu privire la limbi. Ba după părerea mea, “cerința 
aceasta e principală, şi la cualificarea judecătorilor o ţin de cea 
mai înaltă, 

Motivele sunt foarte simple. Intâiu, patria noastră, ca stat 
de drept, cum am spus, în lipsa de legi positive nu e orga- 
nizata, Al doilea, limba patriei noastre e de caracter mozaic, 
prin urmare condiționează la tot cazul cunoaşterea mai multor 

limbi. Al treilea, judecătoriile regești de prima instanță sunt 
chemate să comunice deadreptul cu părţile din proces. Al 
patrulea, ty patria noastră nu e ca în Francia, ci cele mai multe 
procese din curgere se decid pe calea fasionării martorilor și 
a punerii de jurământ, iar la aceasta e clar, că mai ales jude- 
cătorii, chemaţi după lege să comunice deadreptul și personal 
cu părțile, au trebuinţă să cunoască perfect de bine limbile ți- 
nutului respectiv, mm pentrucă fără a cunoaște limbile usuate în 
ținuțurile respective, pe lângă cea mai maré bunăvoință nu pot 
să aducă sentență dreaptă și adevărată, ci vor fi în detrimentul 
justiției, legilor şi al societăţii, 

Ba vă spun mai mult. Va fi atins și sentimentul de drept 
al poporului de rând, în mod natural născut deodată cu el, și 
necontenit se va reînoi în el părerea pe care o are exprimată în 
cunoscuta zicătoare, care există nu numai în româneşte: +Legea 
e, cum o fac domnii», ci şi în ungureşte: ¢Az urak csinálják a 
târvenyt», 

La auzul acestor triste suspine eu nu pot să învinovăţesc 
pe judecătorii, cari fără a cunoaște limbile ținutului respectiv 
au fost aplicaţi în anumite ținuturi, ci ajungă responsabilitatea pe 
celce i-a aplicat acolo unde nu sunt de treabă. Căci avem lege 
pentru aceasta, și aşa nerespectarea legii a făcut-o numai acela, 
care a făcut numirile. Dar în viața de drept eu însumi am 
fost martor ocular al unei situaţii perverse, de natura aceasta. 
Pot să numesc cazul, La judecătoria cercuală din Aradul-nou 
nu e un singur om, care ar cunoaşte deplin limba română, în- 
trebuințată în cea mai mare parte a ținutului. Treaba a ajuns 
la jurământ, şi partea a trebuit să pună jurământul formulat un- 
gureșşte, L-a tradus apoi, dupăce nu există tălmaciu, servitorul 
cu ajutorul judelui cercual, așa cum au putut, căci nici unul 
nu cunoaşte, nici limba literară, nici cea poporală, şi astiel de 
tot fidel mau fost în stare să traducă formula, -Și respectivul a 
pus un jurământ, într'o limbă pocită românească, între zimbe- 
tele celorce erau de faţă, dar a râs și celce a făcut jurământul, 
Şi fiindcă juramântul pus din partea lui nu consună cu cel 
trecut în sentinţă, contrarul laa împrocesuat pe cale penală pentru 
jurământ fals, o vexare deci, pricinuită numai de necunoașterea 
de limbi a judecătorului. 

Domnilor, acesta e lucru curat, pentrucă e adevăr limbistic, 
că sunt cuvinte, cari au câțe două înțelesuri, şi sunt cuvinte, în cari 

prin pronunţarea pai uşoară ori mai grea a vocalelor se câştigă 
alt înțeles. Sunt apoi cuvinte, cari prin eliminarea ori adăogarea 
unei litere capătă alt înțeles, prin urmare, judecatorul, care nu 
cunoaşte pe deplin şi perfect de bine limba ținutului, aşa cum 
dispune legea, e absolut incapabil la noi să facă funcţii de ju- 
decător, şi funcționează în cazul acesta numai în detrimentul 
justiției, ba mai degradează şi autoritatea judecătorească în faţa 
poporului de rând, şi mai ales în fața părţilor din proces. 
Onorată casă! In §-ul 2 al acestui proiect de lege se dă 
dreptul absolut ministrului de justiție, ca pe judecătorii regeşti 
de prima instanță, aflători în aplicaţie, şă-i permute după chib- 
zuiala sa, după pofta sa. Acest drept de permutare nu numai 
că e circumscris în §-ul 3, dar e chiar stabilit în mod categoric. 
Eu, în ce priveşte onorata persoană a actualului domn ministru 
de justiție, nu am intenţiunea să trag la îndoială, că în fiecare 
caz dat va arătă bunăvoință şi tactică corectă cu ocaziunea 
permutărilor. Dar aici nu e vorba de încredere între doi in- 
divizi. Aici despre aceea e vorba, ca ţara să fie liniştită cu 
privire la toate nedumeririle ei, în contra abuzării cu drepturile 
constituționale, şi în această privință eu aș afla de foarte ne- 
cesar, ca acest drept constituțional să fie garantat prin respectarea 
unei legi existente şi cu ocaziunea aceasta, cu atât mai vârtos, 
că é veche şi tuturor cunoscută zicătoarea, că chiar şi întrun 
singur caz superflua cautela non nocet. Dacă deci presupunem 
că e necesar, ca judecătorul la tot cazul să cunoască limba 
ținutului respectiv, pentrucă numai așa e cualificat pentru postul 
de judecător în acel ţinut, şi dacă respectăm acest lucru, atunci 
întind mâna domnului secretar de stat, care spuneă: «că în 
interesul justiţiei, chiar judecator să fie, ar retirà». In urmare, 
chiar şi aceia, cari înşişi au cerut permutarea, dacă nu sunt 
cualificați, — şi despre aceasta să-şi câștige ministrul convingere, 
nu numai din recursuri, că cunosc ori nu limba ținutului, ci 
informeze-se mai cu desăvârşire, şi convingându-se, ca întru 
adevăr nu cunosc limba ținutului aceluia, — atunci în interesul 
justiţiei permute-i acolo unde sunt la locul lor. Pentrucă ar fi 
o prea perversă situație, onorata casă, dacă cu ocaziunea astoriel 
de permutări, nu zic că actualul ministru de justiție, ci altul, în 
care nu aş aveă nici eu încredere, ar permută un judecător din 
săcuime între Români, pe altul dintre Români între Slovaci, pe 
çel din Sloyăcime în graniţă, între Sârbi, provocând astfel ju- 

decatorii printre poporaţiune cea mai perfectă neînțelegere. Și 
pentruca aceasta sa nu se întâmple, aflu de necesar să împedec 
lucrul cu o modificare. 

Se poate, că faţa de această modificare a mea unii vor fi 
de părerea, că aceeace doresc eu în cele din urmă e deja de- 
terminat în o lege existentă. Dar în fața acestei presupuneri 
scuzați dacă îmi spun parerea, că o asttel de obiecţionare nu 
are temeiu, pentrucă e în uz, ca în o lege nouă se face pro- 
vocare la o lege deja existentă, și eu o țin de necesar aceasta 
câtă vreme legile noastre nu sunt codificate, ca astfel legile re- 
feritoare să fie toate laolaltă. Mai departe ţin că e necesar, ca 
să servească ca memento domnului ministru de justiţie, căci cu 
toate că există legea, cu părere de rău trebue să experiem, că 
nu e aplicată totdeauna. E necesar deci să i-se revoace mai 
de multeori în memorie, pentruca să nu o uite. 

În urma acestora îmi iau deci voie a înaintă următoarea 
modificare, nu numai în interesul justiţiei şi al societăţii, ci mai 
ales în interesul poporului de rând, care cu tot dreptul poate 
pretinde, ca să aibă judecători cualificați. Unde însă e vorba 
de interesul poporului, e vorba și de interesul statului, Reco- 
mand deci în interesul acestuia modificarea mea în preţioasa 
atenţiune a casei . (Notarul ceteşte) : 

In proiectul de lege despre o nouă organizare a jude- 
cătoriilor cercuale de primul for, la paragraful 2, şirul ultim, după 
cuvântul «sau» să se mai pună: «cu considerare la cunoaşterea 
perfecta a limbilor din respectivul ţinut, cerută de S-ul 27 din 
art. de lege 44 dela 1868». Celelalte rămân. Paragraful 2 ar 
sună deci astfel: In urma nouet organizări, întâmplate prin re- 
ducerea determinată în paragraful prim, judecătorii aplicaţi la 
judecatoriile de prima instanță și membrii procuraturelor regeşti 
pot fi pensionaţi, după trebuinţă şi între marginile paragrafului 3, 
sau apoi pot fi transferați, cu considerare la cunoaşterea perfectă 
a limbilor din respectivul ţinut, cerută de §-ul 27 din art. de 
lege 44 dela 1868». (Subscriși Mircea B. Stanescu, Iosif Hodoș 
şi Svetozar Miletici.*) 


Raportorul spune, că aceea ce se cere în modifi- 
care se cuprinde dejă în articolul de lege IV dela 1869, 
Ş-ul 4, deci e de prisos a se mai spune de nou. De- 

putatul Mircea B. Stănescu răspunde următoarele: «Ar- 
ticolul de lege dela 1869 vorbeşte despre cualificația 
judecătorilor, iar articolul de lege 44 dela 1868 vorbeşte 
despre naţionalităţi, şi mai ales în §-ul 27 se îndrumă 
ministrul de justiție, ca nu numai la judecătoriile din 
țară, ci şi la administraţie să aplice persoane, cari cunosc 
perfect de bine limba ținutului respectiv . 

Casa primeşte paragraful în textuarea originală și 
respinge modificarea. 


Un proiect de rezoluțiune. 


Şedinţa din 24 Aprilie 1875. Deputatul român 
Vichentie Babeș înaintează casei următorul proiect de 
resoluțiune: 

«Imi iau voie să înaintez cu permisiunea onoratei case un 
proiect de resoluţiune. Incă în anul trecut, în 11 Maiu, au pre- 
zentat cei patru reprezentanţi ai poporaţiunii din confiniul mi- 
litar un proiect de resoluţiune onoratei case, în scopul vinde- 
cării gravaminelor număroase ale acelei poporaţiuni. Dar proiectul 
acesta nu a ajuns să fie pus la ordinea zilei, în urma împre» 
jurărilor nepriincioase. Nici noi mam solicitat să fie pus la 
ordinea zilei, ştiind bine, că pentru rezolvarea favorabilă a celei 
mai juste chestiuni se cer împrejurări favorabile. Am așteptat 
deci schimbări politice, cari au şi urmat. Acum ar fi timpul 
să ni-se iee la rând proiectul de resoluţiune, respective să soli- 
cităm punerea lui la ordinea zilei. Dar observ, că în felul cum 
a fost propus, anume, prin esmiterea unei comisiuni, nu se mai 
poate rezolva, dupace dieta aceasta e pe sfârșite. Prin urmare, 
eu și condeputaţii mei ne-am îngrijit de o altă modalitate, pen- 
trucă aceea nu o putem nega, că gravaminele pe cari le-am 
înşirat în proiectul nostru de resoluţiune din anul trecut întru 
adevăr nu ar fi apasatoare şi îngrijitoare. Ne ţinem deci de datorință 
patriotică și de deputaţi a recurge la o altă modalitate, care e 
cea mai loială posibilă, şi venim a prezentă un nou proiect de 
resoluţiune. Rog să fie cetit și tiparit». (Notarul ceteşte): 

«Având în vedere, că proiectul de resoluţiune prezentat 
onoratei diete în 11 Maiu anul trecut din partea subscrișilor 
(Babeş, Doda, Kostici, Dr. Polit), în scopul sanării multelor și 
gravelor plânsori ale poporaţiunii din fostul confiniu militar, 

până acum nu a putut fi pus la ordinea zilei, iar în scurtul 
timp ce-l mai are actuala dietă la dispoziţie în modul propus 
de noi nu mai poate îi rezolvat cu succesul dorit; 

având apoi în vedere, că relele şi gravaminele înşirate în 
acel proiect de resoluţiune sunt de așa natură, că sanarea lor 
cât mai grabnică, după drept şi echitate, o cere interesul, nu 
numai al poporaţiunei respective, ci şi al patriei, şi e de datorinţa 
guvernului patriei: 

Subscrişii ne luăm voie, în interesul poporului reprezentat 
prin noi, să propunem următoarele: Binevoiască onorata dietă 
şi decreteze, ca proiectul de resoluțiune înaintat din partea sub- 
scrişilor în 11 Maiu 1874 în chestia sanării gravaminelor popo- 
raţiunii din fostul confiniu militar să fie predat guvernului ţării, 
în scopul, ca întrucât unele din gravaminele şi relele înşirate 
ar puteă fi vindecate din partea singuraticilor ministri, în cercul 
propriu de competență să le saneze, fie şi numai prin dispo- 
ziţii provizorii. lar întrucât pentru sanarea lor s'ar cere studieri 
mai amanunțite, acestea sa se facă în mod corăspunzător. In 
fine, dacă ar îi necesare dispoziţii legislatorice, respectivii domni 
ministri să pregătească cerutele proiecte de lege şi să le pre- 
zinte viitoarei diete imediat după întrunire». (Urmează sub- 
scrierile.*) 

Prezidentul : Se va tipări şi se va împărți cât mai 
curând între deputaţi. 

Şedinţa din 30 Aprilie 1875. Deputatul român 
Mihail Beșan prezintă în numele comisiunei de imuni- 
tate raportul în chestia estradării deputatului conte Bat- 
tyânyi Zsigmond junior. Se va tipări, împărți între de- 
putaţi, apoi va fi pus la ordinea zilei. 

S'a pus la ordinea zilei în şedinţa din 7 Maiu 1875, 
când raportorul Mihail Beșan a recomandat raportul 
spre primire, cu puţine cuvinte, iar dieta a decis estra- 
darea, amăsurat raportului, fără discuţie. 

Tot în ședința aceasta a fost hotărîtă din partea 
dietei, fără discuţie, estradarea deputatului român Vichentie 
Babeș, dat în judecată pentru delict de presă. 

Ummi raportul comisiunei esmise pentru censu- 
rarea socotelilor de stat pe anul 1870. Raportor depu- 

tatul român Petru Mihalyi. Rosteşte o vorbire de espli- 
care, și ceteşte îndatinatele proiecte de resoluțiune, cari 
se votează din partea dietei. 

În şedinţa din 12 Maiu 1875 deputatul român Vi- 
chentie Babeș prezentează o rugare a mai multor locui- 
tori din Bozovici, comitatul Severinului, îndreptată în 
contra judelui regesc cercual de acolo /zidor Chefianu. 
Se predă comisiunei petiţionare. 

În ședința din 15 Maiu 1875 deputatul român 
Vichentie Babeș cere pe scurt, ca să fie pus la ordinea 
zilei proiectul de resoluţiune prezentat dietei din partea. 
deputaţilor din rană în ședința din 21 Aprilie. 

Şedinţa din 18 Maiu 1875. Deputatul român Petru 
Mihalyi prezentează, ca raportor al comisiunei esmise 
pentru examinarea fondurilor şi fondaţiunilor de sub 
supravegherea ministrului de culte şi instrucțiune pu- 
blică, raportul obicinuit. Se „va tipări și la timpul său 
se va pune la ordinea zilei. 


Interpelarea deputatului V. Babeș. 


edința din 19 Maiu 1875. Deputatul român Vi- 
chentie Babeș adresează guvernului interpelarea urmă- 
toare: 


«Onorată casă! Am şi eu o interpelaţie, asemenea catră 
domnul ministru de interne, dar a mea nu se refere numai la 
cazuri singuratice, ci la lipsa generală de moralitate, ce se arată 
în faptele ilegale ale funcţionarilor, mai ales. 

Aşa cred, onorată casă, că suntem toți de acord, că stat 
de drept, societate cultă, e cu neputinţă a se formă și susțineă 
fără moralitate publică, și așa cred, că nici aceea nu o va trage 
nime Ja îndoială, că moralitatea publică nimica nu o amenință 
atât de tare, ca abuzarea de oficiu a organelor chemate să exe- 
cute legea, şi violarea publică a legilor. Am ajuns atât de de- 
parte în patria noastră, încât în fiecare zi cetim în oarecare 
foaie, chiar şi în foile guvernului, despre putreziciunea vieţii 
noastre de stat. In fiecare zi auzim și vedem, ca funcționarii 
chemați să respecteze legile, mai ales ei vatămă legea, și cu 
pilda rea ce o dau deşteaptă în popor imoralitatea, ori apoi 
provoacă desnădăjduire. Am cetit în zilele trecute în ziarul 

guvernamental Pester Lloyd ceva despre «Zersetzungsprocess», 
care daca nu va puteă fi împiedecat, ameninţă vieața noastră 
de stat. lar aceasta, dupa parerea mea, e cu atâta mai trist, cu 
cât eu sunt convins, că fără sentiment moral e imposibil orice 
patriotism adevărat, e imposibilă orice virtute cetațenească, când 
totul e numai prefacătorie, în interesul speculațiunii egoiste. 
«Moralitatea politica a dispărut din vieața de guvernare. şi de 
funcționari, responsabilitate nu se gasește de loc la organele 
guvernului, ci numai corpul lor trăiește din bogatele salare date 
de guvernul constituțional. In locul husarilor lui Bach am creat 
o astfel de birocrație maghiară, despre care putem spune cu. 
tot dreptul, că în sân are ghiața, iar pe umeri — patria». 

Am citat aceste cuvinte din ziarul «Mony, numărul dela 
23 Aprilie, pentru aceea, ca să nu-mi impute cineva, că maresc 
lucrurile, ori că plane nascocesc. Eu în privința aceasta vreau 
sa ma restrâng numai la aparițiunile ivite în păturile mai de 
jos ale poporului, nu cumva pentrucă m'aș teme, că în păturile 
mai înalte nu Sar întâmplă de acestea, ci pentrucă cred, că pentru 
patria noastră e mai primejdios aceeace se întâmplă acolo jos, 
în massele poporului. 

Aş profană de altcum locul, dacă aș istorisi cum au ajuns 
unii indivizi în oficii și cum se susțin în ele, mai ales la noi, 
jos, în parţile Banatului, şi special în comitatul Timișului. Cu 
toate acestea, dacă dl ministru de interne are intențiunea se- 
rioasă, cum sper, de a vindecă răul, având lipsă de date, eu 
voiu puteă servi cu ele. Dar atâta pot să spun în general, și 
mă pot provocă la tot felul de foi, din Timiş şi de aici, că de 
ani de zile anumiţi primari comunali, notari, solgabirăi, au fost 
acuzaţi cu tot felul de fapte grave, întru atâta, încât un primar 
comunal a fost acuzat în foi de repeţiteori cu complicitate în 
o afacere de omor: dar procedură nu s'a deschis din partea 
nimanui. Nu ştiu data acuza e bazată. Nici nu afirm. Dar aceea 
ştiu, ca a trece cu impasibilitate peste astfel de știri, date despre 
un funcţionar, e lucru foarte pagubitor pentru moralitatea pu- 
blică. 

Procedura solgabiraelor, mai ales în comune, întru execu- 
tarea legii comunale, e curat scandal. Celce a vazut numai întru 
câtva aceasta procedură poate să spună, că legea e întru adevăr 
numai pentruca să fie batjocorită și făcută de rușine. Am avut 
ocaziune de câteva-ori, la pertracfarea petițiunilor, să expun aici 

astfel de cazuri. De aceea acum nu le voiu repetà, dar despre 
aceea pot să asigur onorata casă şi pe dl ministru, că e rar 
solgăbirăul, care ar procedă după lege, care ar respectă legea, 
și e rar cazul, că plânsoarea dată în privinţa aceasta ar fi ajutat 
ceva. S'a întâmplat cazul, că mai mulți inteligenţi s'au dus numai 
din curiozitate să vadă cu ochii o astfel de procedură. De 
exemplu cazul sa întâmplat în Mehala, la alegerea de notar, 
unde văzând ei cum se eludează din partea solgabirăului dreptul 
poporului, cum se face candidarea din partea oamenilor, cari 
mau nici un drept și nici o avere, câte odată din partea pan: 
durilor solgăbirăului, au remonstrat la comitat. Nu a fost unul, 
care să fi apărat procedura solgăbirăului. Dar solgabiraul a adus 
cu sine vre-o 40—50 de Șvabi, a pus inteligenţa să voteze, și 
afacerea a fost terminata. 

Votanţii nemți au avut un anumit motiv de a votă cu dl 
solgăbirău. Şi astfel de cazuri sunt foarte multe, dar ele nici 
unde nu dor atât de mult, ca în fostul confiniu militar Cum 
binevoiţi a ști, în fostul confiniu militar a domnit volnicia abso- 
lutismului, cel puţin noi așa cunoaștem acele părți de ţara. Dar 
despre aceea pot să asigur onorata casă, că dacă a existat lege 
ori ordinaţiune scrisă, aceea a fost respectată cu toată stricteța, 
așa, că poporul, daca a avut asigurat vre-un drept, s'a și putut 
folosi de el în libertate. Cu totul altcum e acuma! Voiu cità 
numai unele cazuri, experiate de mine. Cercul meu electoral se 
extinde peste teritorul a cinci municipii. Firește, ca e raritate, 
dar e adevarat. Nici nu cred să mai fie undeva pe lume astfel 
de cerc electoral. Acum mă rog, în îieeare municipiu altcum e 
manuata legea și altcum e tratat poporul. Cu mine insu-mi, 
care am calatorit an câteva zile prin cercul meu, pe teritorul 
fiecarui municipiu au tratat altcum. De exemplu în comitatul 
Caraş solgabirăul ma petrecut cu comisarul de siguritate și cu 
câțiva panduri de ai săi din comuna în comuna. (llaritate). M'am 
bucurat foarte mult, pentrucă așa eram cel puţin sigur, ca nu 
mă fură nime. In Torontal solgabiraii cu pandurii lor au avut 
numai de grije sa nu se turbure ordinea. Dar ma fost trebu- 
ință nici de aceasta, pentrucă deși sau adunat 5 6 mii de 
oameni, acestia s'au purtat foarte liniştit. In comitatul Timişului 
au procedat apoi cu totul altcum cu mine. Aci domnii solgă- 
birăi nu au permis nici aceea, ca, vre-un alegator sa vorbească 
cu mine, ci din vreme s'au îngrijit şi au pus panduri pretutin- 

denea, ca nime dintre alegători să nu se apropie de mine. Cine 
a mai vazut așa ceva în stat constituțional? Dar şi mai tristă e 
experienţa pe care am facut-o în comitatul Torontal, comuna 
română Seleuşiu, de pe teritorul fostului confiniu militar. Acolo 
nu ştiau ca eu vin, și astfel nu ma aşteptat nime. Eu apoi am 
întrat în biserica cu picturi vestite. Biserica în scurtă vreme să 
umplut de lume şi așa n'am mai avut timp să iau în privire 
picturile, pentrucă oamenii numai decât au început să se plângă 
în mod groasnic în contra tirăniei, abuzurilor, ilegalităţilor ad- 
ministraţiei. A fost foarte mult popor de rând acolo, din inte- 
ligenţa preotul şi un ofiţer pensionat. Nu mi-a rămas alta, decât 
sa liniştesc poporul şi să-l întreb, că de ce nu se adresează la 
locurile mai înalte, de ce nu se plânge la comitat? Răspunsul 
a fost, că «ne-am plâns doară de o sută de ori, ne-am plâns 
la fişpanul din Becicherecul-mare când a fost aici, i-am spus 
nacazurile noastre şi am cerut vindecare. A promis, dar fără 
nici un rezultat, pentrucă aici nu ajută nimica. Ni se spune 
doară pe față, că în Ungaria, sub legi ungurești, dreptate nu 
se, capată decât numai pe banip. (Sgomot! La ordine!) Eu am 
comunicat acest lucru cu luni mai nainte. S'a întâmplat în fața 
a 5—600 de oameni, şi nime nu Fa luat în considerare. Și ştiţi 
ce am făcut eu cu ocaziunea aceasta? M'am întors spre altar 
și am blăstămat pe acela, care a spus poporului, că în Ungaria, 
sub legi ungnreşti, dreptate nu se poate câştigă decât pe bani! 

Aşa am agitat eu pe acolo. Domnul ministru are putinţa 
de a se convinge. Am spus lucrul numai pentruca sa vada 
onorata casa, cât de mult e stricata viața publică, cercul func- 
ționarilor, acolo jos, şi cât de tare e desnadăjduit poporul. Şi 
cu greu se poate delatură raul pe lângă sistemul actual admi- 
nistrativ. Pentrucă cum binevoiţi a şti, noi nu avem tribunal 
special administrativ, şi probabil că nici guvernul nu are secție 
specială pentru astfel de plânsori. 

Trec acum la cazuri de alta natură, la felul de a formà 
partide. Domnul ministru de interne a binevoit a spune, pa- 
remi-se, contelui Apponyi, că nu are cunoştinţă, că oameni de 
ai guvernului, ori chiar organe de ale sale, să fi luat parte la 
crearea partidului şi la exprimarea încrederii. Eu cred, că ono- 
ratul domn ministru nu are cunoştinţă. Eu însă am informa- 
țiuni. Eu ştiu, că în comitatul Carașului pe multe locuri par- 
tidul guvernamental a fost organizat din oficiul 

Aici e, onorata casă, în numărul 23 al ¢Albinei» circularul 
de sub numărul 812 al preturei din Sasca, îndreptat în mod 
oficios notarilor. In el se spune, că dupăce au încetat să mai 
existe în ţară diferitele partide, o oarecare conferenţa din Lugoj 
a hotarit să se formeze un partid general liberal guvernamental. 
Se îndrumă deci notarii, ca să facă să meargă după putinţă cât 
de mulți alegători la adunarea din Lugoj, iar dela ceice nu 
merg să iee declarațiuni, că vreau să fie membri ai acestui 
partid. Şi notarii şisau făcut datorința. Aşa de ex. am la mine 
un raport în care stă, că scriitorul notarial sa prezentat în co- 
muna Mircovaţ, a convocat alegătorii și isa provocat să se des 
clare, dacă vreau să se alăture la partidul guvernamental liberal? 
Răspunsul a fost, că oamenii nu vreau să se alăture la nici un 
partid. Natural, că poporul nu înţelege lucrul. Văzând respeca 
tivul, că nu se îfericește, a pus astfel întrebarea: Vreau să știu, 
că cine ţine cu împăratul? La aceasta cei prezenți au declarat, 
ca toți țin cu împăratul. Și aşa au ajuns să fie toţi de partidul 
guvernamental. 

Sunt convins, că lucrul s'a întâmplat fără voia, ştirea și 
învoirea dalui ministru. Dar e fapt, că sa întâmplat. Și mai 
sunt şi alte multe cazuri, unul mai hazliu decât altul. Cred însă, 
că atâta e destul. (O voce: Prea destul!) Eu țin, ca e autentic 
documentul acela, dupăce solgăbiraul care l-a subscris e abos 
nentul «Albinei», știe şi cetește româneşte, şi sunt vre-o trei 
ori patru săptamâni de când la cetit, dar nu l-a desminţit. 

Trec acum la pregătirile pentru alegeri, şi aici binevoiţi 
ammi concede, ca înainte de toate să amintesc un caz caractes 
ristic despre felul cum gândesc și ce sunt în stare să facă 
funcționarii din fruntea comitatelor, acolo jos. In comitatul Ses 
verinului, comuna Ohababistra, comisiunea de conscriere a aflat, 
ca după lege numai șapte inși au drept de alegere. Dar afară 
de acestia s'au prezentat ca la trei sute de muncitori, cari mu 
au nimica, şi nici nu sunt cetățeni de stat, și au cerut să fie 
trecuţi şi ei în listă ca alegători. 

Comisiunea ma cutezat sa facă lucrul acesta, și pe cale 
telegrafică a întrebat pe vicecomitele, raportând, că după lege 
numai șapte sunt adevăraţi alegători, dar anunţândusse și trei 
sute și câțiva de muncitori, cari nu plătesc dare, dar cer să fie 
luaţi ca alegători, comisiunea ce să faca? Vicecomitele a răsa 
puns cam următoarele: Dupăce muncitorii nu plătesc dare, au să 

fie considerați ca unii, cari nu sunt în restanță cu darea, deci au 
să fie luaţi în liste. (Ilaritate.) E întradevăr ridicul lucrul, și 
numai pentru aceea l-am spus, ca să vă convingeți, că domnii 
comitatului aceluia ce gândire, ce sentimente și ce morali- 
tate au! 

Cu mult pai mare e răul altundeva. Sa întâmplat, anume, 
în comitatul Timișului, că cu ocaziunea conscrierilor au fost 
trecuţi în liste foarte mulți alegători din partea comisiunilor, 
dupăce nu erau acolo restanţe de dare. Dar ce face comisiunea 
centrală? Din anumite comune șterge alegătorii cu miile. Astiel 
în cercul Cubinului și al Karlsdoriului, în 11 comune sârbești 
şi românești, cu mai mult ca 2000 alegători, afară de 400 toți 
au fost șterşi, pe când întrun singur sat nemțesc din aceste 
cercuri, cu 400 alegători, toți au fost lăsaţi pe liste, cu toate că 
conscrierea s'a făcut pe aceeaş bază din partea aceleiaș comi- 
siuni. Dar nu numai aci, ci şi în alte comune aşa sa întâmplat 
lucrul în comitatul Timișului. Astfel sunt informat, că în marea 
comună Ghilad din 200 de alegători conscriși abia au fost lă- 
saţi 17, în Beregseu, din 200 abiă vre-o 30, și adecă, cum sunt 
informat, fără nici o'urmă de recurs, numai în urma procedurei 
unilaterale.  Suspiţios nu ar fi lucrul, dacă în alte comune ale- 
gătorii trecuţi pe aceeaș bază în liste nu erau confirmaţi. Dar 
dupăcum mi-se scrie, în comitatul Timișului, în anumite comune, 
au fost şterși aproape la 10.000 de alegători. Intrebarea e acum: 
există pentru aceștia remediu de drept? Eu zic că nu, pen- 
trucă apelație aşa în masse nu se poate exoperă. Nu este putere 
în acele ţinuturi, care să scrie câte 2—300 de recursuri în fiecare 
comună şi să le adjusteze, aşa cum se cere. 

Și tocmai aceasta mă face să bănuesc, că aici e intenţiunea 
a se ajunge prin procedura aceasta curioasă un scop anumit, 
înainte stabilit. E întru adevăr de mirat, că aplicată fiind pro- 
cedura expusă, lucru care poate fi constataț prin cea mai simplă 
cercetare, în comitatul Timiş au fost șterşi din partea comi- 
siunei centrale mai mulți alegători decât în ţara întreagă. 

Le-am înşirat acestea, pentruca să se vadă cum și după 
cari legi morale se aplică legea în comitatul Timiș, din ce apoi 
se poate explică şi faptul, că pe când cu ocaziunea alegerii 
trecute în comitatul Panciovei de asemenea extensiune erau 
înscriși şi aprobaţi 10.000 de alegători, în cercul Biserica-Albă, 
cu o poporațiune de aproape 100.000 locuitori, pe baza ace- 

leiaș legi au fost conscriși 7000, dar au rămas numai 3000 şi 
câţiva de alegători. Așa cred, că aceasta ilustrează din destul 
volnicia de acolo. 

Onorată casă! [u aşa cred, că dacă voim să domnească 
dreptul și legea pretutindenea în țară, e neîncunjurat de Jipsă 
să fie împedecată o astfel de volnicie, astfel de abuzuri, astfel 
de violări de drept. Din cele înşirate eu mai deduc și aceea, 
că nu fără motiv sunt îngrijoraţi bunii patrioţi de decadenţa 
moralei publice din vieața publică. Gred că nu va luă în nume 
de rău, nici casa, nici domnul ministru, că mi-am ţinut de da- 
torință să le spun acestea acuma, când suntem aproape de a 
merge acasă la popor, ca Săsi putem duce mângăiere cu pri- 
vire la un viitor mai bun. In aceasta speranță a salutat ţara 
pe noul guvern, care sa angajat să stârpească abuzurile și să 
caute să fie respectate legile. Interpelaţia mea nu din nefna 
credere, ci tocmai din încredere o adresez domnului ministru 
de interne, fiindcă mă încred în seriositatea și energia sa, şi 
aştept dela dânsul să recunoască și să vindece răul. După acestea 
interpelarea mea e următoarea. (Notarul cetește): 

Având în vedere, că conform opiniunei publice manife- 
state din toate părţile, unul din motivele principale ale stării de- 
plorabile din patria noastră reşade în decadența moralității pun 
blice, iar decadenţa aceasta e promovată de abuzurile şi de 
evidenta lipsă de respectare a legilor ce se poate experiă în 
viața publică, anume, în general la organele administrative, cari 
mai ales în comitatele din Banat sunt foarte dese, iar în comi- 
tatul Timișului la ordinea zilei; 

având în vedere, că plângerile în contra astorfel de aþu- 
zuri, în lipsa unui tribunal administrativ, până acuma au fost 
atât de putin delăturate pe cale administrativă, încât poporul 
vătămat ţine de netrebnice astfel de plânsori, şi le sufere toate, 
prin ce apoi sufere și mai mult moralitatea publică; 

având în vedere, că prin astfel de abuzuri publice ofi- 
cioase pe multe locuri, dar anumit în comitatul Garașului, s'a 
înființat în timpul mai recent partidul guvernamental liberal, 
despre ce dovedește circularul oficios din 10 Aprilie, numărul 
812, al solgăbirăului din cercul Sasca; 

având în vedere, că în timpul de curând trecut, după in- 
formațiunile mele particulare, tot asemenea abuzuri sau întâm- 
plat și în comitatul Timișului, la compunerea listelor electorale, 

31.* 

când afirmative fără nici un fel de recurs, dintre alegătorii in- 
scriși cu toată stricteța legii din partea comisiunilor de con- 
scriere mai multe mii au fost șterse, astfel, că în anumite co- 
mune, dintre cei inscrişi după lege, abia au rămas unele pro- 
cente, ceeace dacă așa ar fi întru adevăr, apelarea la curie de- 
vine curată imposibilitate, din cauza mulţimei mari de ştergeri, 
şi este deci temere, că ştergerea în masse sa făcut cu anumită 
socoteală și după un anumit sistem; 

având în vedere, că în astfel de cazuri numai prin dispo- 
zițiile grabnice ale guvernului poate fi salvat dreptul constitu- 
țional al miilor de alegători, acum periclitat; 

având în vedere, că actualul guvern al patriei noastre s'a 
angajat prin declaraţiuni ocazionale să stârpească abuzurile, să 
facă să fie legile respectate, și astfel să fie restabilită moralitatea 
publică în viața publică; 

Intreb pe onoratul domn ministru de interne şi-l rog să-mi 
răspunda: 

1. Are cunoştinţă despre decadența moralității publice, 
care se arată peste tot în patria noastră, dar mai ales prin unele 
ținuturi, special în comitatul Timișului, manifestându-se în abu- 
zurile oficioase ale organelor administrative şi în încălcările de 
legi? Recunoaşte dl ministru, că aceste apariţiuni au urmari pri- 
mejdioase pentru stat? 

2. Dacă da, făcut-a ceva, ori are intenţiunea să facă, şi ce 
dispozițiuni va face pentru delăturarea serioasă şi energică a 
acestui rău regnicolar? lar dacă despre acestea dl ministru nu 
ar avea încă destulă cunoştinţă, e aplecat a declară, în interesul 
cetățenilor cari sufer, apoi în interesul legii şi al statului, că va 
fi cu deosebită atenţiune față de acest rău, și că se va îngriji, 
ca plânsorile ce i-se vor înaintă în privinţa aceasta să fie rezol- 
vate cu grabire, pe temeiul clei mai stricte legalitaţi, iar dis- 
poziţiile ce le va luă în direcţia aceasta le va aduce la cuno- 
ştinţa publicului? 

3, Are domnul ministru cunoştinţă, că în comitatul Cara- 
șului s'a format partidul liberal guvernamental. prin procedură 
oficioasă, dupacum dovedeşte aceasta amintitul document al sol- 
găbiraului, şi dacă da, a luat dl ministru dispoziţii în privința 
aceasta? Și dacă nu, e aplecat să-și câştige convingere pe calea 
unei severe cercetări, și apoi a desaprobă şi a pedepsi astiel 
de abuzuri oficioase? 

4. Are cunoștință dl ministru, ca comisiunea centrală a co- 
mitatului Timiş a șters în masse, fară nici o apelație, alegătorii 
inscrişi după lege din partea comisiunilor de conscriere, în nu- 
măroase comune, despoindu-i astfel de drepturile lor? Şi 

5. E aplecat domnul ministru să iee dispozițiuni numai 
decât în cercul său de activitate în chestia aceasta, pentru mân- 
tuirea dreptului alegătorilor, primejduit prin act de volnicie ?»*) 


Prezidentul: Se va comunică dlui ministru de in- 
terne. 

Tot în ședința aceasta prezentează deputatul român 
Parteniu Cosma o rugare a poporaţiunei din cercul Be- 
iușului, pentru a se acordă și locuitorilor de acolo fa- 
vorurile pe cari le au Săcuii cu privire la ferberea de 
rachiu în cazane mici. Se predă comisiunei petiţionare. 

Intrându-se apoi în ordinea de zi, deputatul român 
Petru Mihalyi recomandă spre primire raportul comi- 
siunei speciale- despre examinarea socotelilor de stat de 
pe anul 1871. Dă lămuririle necesare și face propunerile 
obicinuite, cari toate se primesc. 

In urmă casa decide cu unanimitate, ca deputatul 
român Joan Popoviciu- Desseanul, dat în judecată, să nu 
fie extradat, dupăce e evidentă vexarea. Darea în jude- 
cată nu e motivată cu nimica. 

Şedinţa din 20 Maiu 1875. Ministrul de justiție 
Perczel Bela răspunde la interpelarea deputatului român 
Vichentie Babeş, cu privire la Românul maltratat și 
omorît din partea finanţilor din Mediaş. Lucrul s'a în- 
tâmplat așa, că trei oameni au întrat cu a ga să 
fure în casarma finanţilor, dar au fost luaţi la goană 
din partea acestora. Unul a fost prins, dar a voit să se 
smulgă din mânile finanțului, a ridicat ciomagul asupra 
lui, iar finanţul, în stare de legitimă apărare, i-a dat o 
lovitură, care a fost mortală. Afacerea e acum la jude- 
cătorie, care va constată, întru cât e vinovat finanţul. 

Deputatul Vichentie Babeș declară în câteva cu- 
vinte, că dacă afacerea e predată judecătoriei, e liniștit 
în urma răspunsului dat. la răspunsul la cunoștință și 
aşteaptă rezultatul cercetării. 


*) Din Ziarul Dietei de pe anii 1872—1875. 

Ministrul de interne Tisza Kálmán comunică dietei, 
că în şedinţa următoare va răspunde la interpelările de- 
putaţilor Vichentie Babeș, Trifunaţ şi Kostici. 


Răspuns la interpelarea deputatului V. Babeș. 


Şedinţa din 21 Maiu 1875. Ministrul de interne 
Tisza Kálmán răspunde la interpelarea din urmă a de- 
putatului Vichentie Babeș, că alegătorii şterşi din liste 
aveau dreptul dat de lege să înainteze recurs la curie, 
că nu aprobă nici el participarea funcţionarilor publici 
la organizarea de partide, ca funcţionari. Insă dacă o 
fac aceasta ca cetățeni şi alegători, nu le-o poate luă 
nime în nume de rău. In fine, că abuzurile le urmăreşte 
și pedepseşte totdeauna când îi vin la cunoştinţă cazuri 
concrete, dar a suspiţionă și a defăimă în general pe 
toţi funcţionarii nu permite nimănui. 

la cuvântul imediat deputatul Vichentie Babeș şi 
vorbește următoarele: 


«Onorată casă! Inainte de toate îmi exprim recunoştinţa 
faţă de onoratul domn ministru, că sa grăbit atât de mult să 
răspundă la interpelarea mea făcută mai deunăzi, Văd şi recu- 
nosc și aceea, că dl ministru a înţeles adevăratul spirit al in- 
terpelării mele, (Ilaritate mare). Nu e primul caz, onorata casă, 
că astfel mi se primeşte o recunoaştere conştiențioasă. Eu de 
altcum ţin lucrul de serios, și dacă altul nu-l ţine, e treaba lui. 
Eu atribui faptul conştienţei sale. Eu, cum bine a observat ono- 
ratul domn ministru, nam pus greutatea pe cazurile singuratice 
înşirate, pe cari le-am expus numai ca ilustrație cu privire la 
lucrul principal, care eră, că la noi, în vieaţa publică, decade 
moralitatea publică, ceeace eu consider de un mare rău, şi ce 
de altcum nu eu am afirmat mai întâi, şi nu eu am scos mai 
întâi la iveală apariţiile, ci au afirmat şi le-au expus mulţi, mai 
nainte decât mine, fără ca aceia să fi fost declaraţi în faţa ţării 
de calumniatori. De altcum aceasta e chestie de pricepere și 
concepţie. 

Conced, ca altul să aibă altă părere despre morala publică, 
a mea însă e aceea, că dacă funcţionarii, respective organele 
guvernului așa se poartă când execută legile, că prin aceasta, 
conform opiniunei publice exprimate, — orice părere să aibă dl 

ministru despre «Albina», mm pe calea presei, zic, conform opini- 
unei publice, aici ori colea se. procedează rău cu legile, şi 
despre aceasta se vorbeşte în general, da, prin aceasta se strică 
moralitatea publică în poporaţiune. 

Nu eu sunt primul care constată, ca dintre toate părţile 
țării comitatul Timișului e cel mai rau administrat, Dacă ar mai 
trăi şi sar află aici fericitul Sava Vukovici, despre a cărui ex- 
celentă moralitate toți ne-am convins, ar puteă dovedi cum 
suspină el de multeori, pentrucă comitatul Timișului e rău și în 
mod ilegal administrat. Dacă dl ministru nu are cunoștință 
despre aceasta, nu mă mir de loc, fiindcă a fost foarte departe 
de aceste părți de ţară. Dar pentru aceea să nu tragă la îndo- 
ială și să nu nege afirmările mele. De ce nu m'am plâns nici 
odată în contra administraţiei din comitatul Bihorului ? Binevoiţi 
a luă ştire, că dacă vorbiam la discuţia generală asupra budge- 
tului, aş fi pus greutatea tocmai pe aceea, cu privire la pro- 
gramul politic al lui Tisza Kálmán, că aş dori să vină el la gu- 
vern, pentrucă atunci cel puţin sar puteă speră, că se va puteă 
inaugură pretutindenea în țară cel puţin o astfel de administraţie, 
ca cea din comitatul Bihorului. Din comitatul Bihorului nu pu- 
blică gA/bina» astfel de plângeri în contra administraţiei, cu 
toate că acolo e tot așa de număros ‘poporul român, şi gAÂ/- 
bina are corespondent, ca pe alte locuri, 

Ce dovedeşte aceasta? Aceea, că acolo se respectează mai 
bine legea şi e mai bună morala publică. Le spun acestea numai 
pentruca să se convingă dl ministru, că eu nu atac pe nime 
din principiu opozițional. Nu o fac aceasta față cu nime, cu 
atât mai puţin față cu guvernul, dela care tocmai aceea am 
aşteptat, în urma principiilor de multeori accentuate și a vo- 
inței tari, că va face să fie ținute cu punctualitate legile. Nu 
m'am plâns eu nici odată, că legea se aplică mai cu asprime 
în contra Românului ori a altora, dacă s'a aplicat corect. Bine- 
voiţi a aplică legea cu dreptate şi corect, și eu nu voiu ridică 
plânsoare nici odată. Eu nu am făcut chestie naţională din afa- 
cerea aceasta, Nici prin minte nu mi-a trecut. Deşi, dacă luăm 
lucrul așa, în general, din dreptul și dreptatea generală câştigă 
fiecare popor, deci şi din aceea, dacă legea e bine aplicată, în- 
tocmai precum perde fiecare popor atunci când legea e rău 
aplicată, în care caz apoi decade, — negreșit decade, — şi mo- 
ralitatea publică. 

Bine a deosebit dl ministru îș interpelarea mea, că eu pe 
aceasta am pus greutatea, și mă provoc la casa întreagă, bine- 
voiţi a vă aduce aminte, că dacă în privința aceasta nu se vin- 
decă răul, se va ruină țara. Căci țara în care nu se prea res- 
pectează morala publică și stima faţă de legi nu e prea serioasă, 
nu ya deveni nici odată stat de drept, stat cultural. Eu nu mă 
tem, şi nici nu mam plâns, că sunt unele legi, cari pentru anu- 
mite părţi ale țării sunt păgubitoare, mm și de fapt sunt, mm dacă 
sunt numai bine aplicate. Dar m'am plâns, că sunt rău aplicate 
și cu necredinţă. 

Eu pe ameninţări nu dau nimica, pentrucă știu, că unde 
se aplică ameninţarea, lipseşte orice alt argument. Știu, că până 
în vre-o chestie, în yrero afacere, cineva are argumente temei- 
nice, nu recurge la ameninţare. Eu mai deunăzi, deși eram ab- 
sent, am salutat declaraţia energică a domnului ministru, că na- 
țiunea maghiară are încă destulă putere, ca săsși sdrobească 
inimicii. De ar fi numai drept! De ar aveă domnul ministru, nu 
numai puterea, dar și capacitatea de a cunoaşte pe adevărații ini- 
mici ai patriei, pe acei inimici, cari periclitează moralitatea pu- 
blică, ba o nimicesc chiar, cari vatimă onoarea maghiară şi 
compromit numele bun al ţării şi al naţiunei, precum și cele 
mai sfinte interese ale acestora | 

Acuza dlui ministru, că eu aș fi calumniat pe cineva în 
interpelarea mea, o resping cu |otărire. Eu am caracterizat 
numai abuzurile, iar întrucât am atins şi persoane, am înșirat 
fapte împotriva lor. Ce se atinge apoi de răspunsul dlui mini- 
stru, privitor la punctul 4 și 5 din interpelarea mea, adecă ce- 
rerea, ca ministrul să dispună în cercul său de competenţă, ca 
să fie salvat dreptul alegătorilor șterși în masse, știu bine, că în 
privința aceasta judecătoria competentă e curia. Da, atunci, când 
e vorba de o ordinară despoiare de drept, când nu este sistem 
în procedură, în despoiarea de drept. Dar cum se poate pro- 
cedă pe cale ordinară în cazul de față, când apelarea la curie 
e fiziceşte imposibilă, tocmai în urma felului curios de proce- 
dare? Să presupunem, că dl ministru se convinge, ca în un 
anumit comitat 10,000 alegători au fost sterși în modul acesta, 
fără nici un motiv, Poate fi vorba în cazul acesta despre vrero 
apelare la curie? (Voci: De ce nu?) De aceea, pentrucă fiecare 
alegator trebue să-şi înainteze separat recursul, și unde sunt 
acolo, jos, în comune, atâția advocaţi, ori oameni pricepători, 

cari să scrie şi să adjusteze câte 3m400 de apelaţii în fiecare 
comună? In întregul ţinut nu sunt atâţia. Binevoiţia vă gândi, 
că aici în capitală, unde inteligenţa e mai număroasă și nu s'au 
întâmplat ştergeri în masse, totuș au fost încredinţaţi anumiţi 
advocaţi în fiecare cerc cu facerea reclamaţiunilor. Eu am cerut 
și cer, ca în cazuri ca cel de mine înşirat să întrevină dl mi- 
nistru examinând lucrul, şi dacă află întru adevăr că s'a făcut 
abuz sistematic, întru cât poate ajută, să ajute, să dee posibili- 
tatea, ca drepturile alegătorilor să fie mântuite. Nu mi-a fost 
chemarea să spun, că pe ce cale să se întâmple lucrul. Dar 
aceea ştiu, că dacă dl ministru ar fi astfel convins, cum eu aş 
dori să fie, mintea sa cea ageră i-ar arătă cum are sa proce- 
deze, ca să salveze drepturile periclitate ale alegătorilor. Acesta 
a fost înțelesul și scopul vorbirei mele. 

Cu privire la celelalte puncte ale interpelării mele dl mi- 
nistru a binevoit a mă întrebă, că ce fel de dispoziţii să iee, 
dacă ar recunoaște că stăm rău cu decăderea moralei publice: 
să numească comisar regesc? Eu am atins în vorbirea mea, 
care e motivul răului. Am spus, că noi, lucrul îl va recunoaște 
și dl ministru, nu avem o judecătorie suprema pentru chestiile 
administrative, şi de aceea, dacă se ridica plânsori din cauza 
gravaminelor administrative, ele merg la vicecomitele, ori la con- 
gregaţia comitatului, unde aceiaş oameni dispun, nu numai de majo- 
ritate, ci de întreaga putere, în contra cărora sunt îndreptate 
plângerile. lar dacă plângerile se trimit ministrului, încă se cere 
părerea celor interesaţi, şi aceasta vine luată în considerare. In 
ministerul de interne ar trebui să fie o secţie specială, care să 
se ocupe eu astfel de chestii, şi care în astfel de cazuri, chiar 
dacă ar veni plânsorile cu grămada, să știe ajută, să ştie efectui 
cercetările în mod direct. Acesta a fost spiritul, direcţia vorbirii 
mele, anume, ca domnul ministru să recunoasca necesitatea, în 
urma mancităţii administraţiei, de a se institui un for mai înalt, 
o judecătorie supremă administrativă, unde să se poată adresă 
lumea, pentruca nu acelaş organ administrativ să fie și forul 
decizător în contra căruia sa înaintat plânsoarea. Acesta a fost 
spiritul interpelării mele, în chestia aceasta. Dar şi până sar 
fi putut face aceasta, domnul ministru să se îngrijasca, ca în 
ministerul său, fie sub prezidenţia sa, ori a altui barbat de în- 
credere, sa se formeze o secţie, în care să se pertracteze multele 
plângeri şi să se dee satisfacție. Precum mam convins deci 

deoparte, că dl ministru a înţeles lucrul principal, de altăparte 
iarăş mam convins, că dl ministru mă bănuieşte cu rea in- 
tenţiune cu privire le interpelare, și a răspuns, nu atât la în- 
trebările şi intenţiunile mele patriotice, cât mai ales la presu- 
pusa rea intențiune. Asta nu e corect, şi de aceea eu nu sunt, 
nu pot să fiu mulțămit cu răspunsul. Binevoiască şi iee-l la 
cunoştinţă majoritatea onoratei case, eu admoniez însă dieta, că 
mai curând ori mai târziu se va adeveri, că am avut dreptate 
atunci când am atras atențiunea casei şi a guvernului asupra 
faptului, că la noi, din greșelile administraţiei, decade tot mai 
mult morala publică».*) 


Dieta ia la cunoștință răspunsul ministrului. 


Alt răspuns. 


Tot în şedinţa aceasta răspunde ministrul de finanțe 
Széll Kálmán la interpelarea mai veche a deputatului 
Vichentie Babeş în chestia pădurilor de pe teritorul 
fostului confiniu militar. Interpelantul replică apoi ur- 
mătoarele : 


Vichentie Babeș: «Onorată casă! Când înainte cu aproape 
un an am făcut interpelarea aceasta, aveam intenţiunea, ca prin 
declaraţia dlui ministru să se facă lumină în aceasta chestie în- 
curcată, însă foarte însemnată. Şi, onorată casă, binevoiţi a fi 
convinși, nam expus altcum starea lucrului, nu am formulat 
altcum întrebările, decât cum am fost informat din partea acelora, 
cari cunosc mai de aproape lucrurile și mai bine decât mine. 
Interpelaţia mea cu motivarea aceasta a ei a fost publicată 
aproape cu un an mai nainte şi pot să spun, că până acuma 
mi-am câștigat numai acea convingere, că ea a fost aprobată. 
Dacă sunt greșeli în ea, dl ministru e chemat să le rectifice. 
Asta e datorinţa și dreptul său. Dar a-mi trece mie de crimă, 
de reavoință faptul, că m'am făcut credincios tălmaciu al pă- 
rerii și al sentimentului public de acolo, nu poate să fie lucru 
corect, şi de aceea eu cred, că mai curând a greșit dl ministru 
decât mine. Eu mi-am înşirat întrebările, le-am explicat aşa, 
dupăcum am fost informat. Domnul ministru și-a spus acum 
părerea, şi eu îmi ţin de datorință să i-o comunic fidel, din 
cuvânt în cuvânt poporului respectiv, şi apoi să vadă, că po- 

porul cui va da dreptate, că cine influințează în mod liniştitor 
asupra sa? 

Pot să asigur pe dl ministru, că eu nu născocesc nimica, 
nu am adăogat nimica la informaţiile primite, şi că nu-mi trece 
prin minte să provoc îndemnuri, cari periclitează moralitatea 
publică, ori mişcări contrare dreptului și legii. Nu mi-a fost 
acesta scopul nici odată, şi tocmai de aceea mă mir foarte mult, 
de ce nu pot presupune şi domnii miniștri despre mine aceea 
ce presupun eu despre domnii ministri, că au gânduri oneste 
cu privire la ţară? De ce presupun, că eu am intenţiune rea, 
atunci, când eu am declarat totdeauna, că am încredere în pro- 
misiunile lor? Când eu cred, că domnii ministri se gândesc 
serios la binele țării şi al poporului, de ce nu cred domnii mi- 
nistri şi altora, dacă vreau ca şi alţii să le creadă lor? 

Eu aud necontenit accentuându-se aici în casă promisiunea 
exprimată în cuvinte mari, că va fi respectată legea și dreptul, 
şi tocmai de aceea am voit să admoniez pe domnii ministri, 
că promisiunile acestea nu sunt luate şi explicate în serios, 
acolo jos. Eu așa cred, că datorința unui deputat onest este, 
să tălmăcească cu credinţă tot ce se întâmplă jos în popor. De 
aceea resping cu hotărâre presupunerea, că a-și nutrì nu știu ce 
scopuri contrare patriei, legii şi moralei. lau răspunsul la 
cunoștință, dar voiu procedă cu el aşa cum îmi dictează cinstea .*) 


Prezidentul: Casa ia la cunoştinţă răspunsul dom- 
nului ministru de finanţe. 


Interpelarea deputatului M. B. Stănescu. 


Şedinţa din 22 Maiu 1875. Deputatul român Mircea 
B. Stănescu adresează guvernului următoarea interpelare? 


«Onorată casă! Ştim toţi, că la întărirea ordinei de stat 
e neîncunjurat de lipsă să fie respectată legea, nu numai de 
jos în sus, ci şi de sus în jos. De astădată eu nu-mi ridic cu- 
vântul pentru anumite concesiuni. Nu vreau să scrutez cum 
adunarea naţională, în şedinţa XXI dela anul 1849, ţinută în 
Seghedin, din îndemn propriu a dat anumite concesiuni în 
scopul mulțămirei naționalităților, astfel de concesiuni, cari trec 
peste cele cuprinse în art. de lege 44 dela 1868. Dar dacă la 

1868 dieta a binevoit a da în art. de lege 44, la cererea naţio- 
nalitaţilor şi spre liniştirea acestora, anumite concesiuni, deşi 
cum am spus, mai mici decât ale dietei din Şeghedin, ar fi de 
dorit, spre întărirea înţelegerii şi a încrederii, care şi de altcum 
e sguduită, ca cel puţin concesiunile acestea cuprinse în lege 
să fie respectate,  Marturisesc, că cu ocaziunea erei acesteia 
noue, deşi cu ocaziune privată, am înțeles, că mult onoratul 
domn ministru de interne a binevoit a se pronunță, că față de 
naționalități va fi scurt la mână, însă aceeace a dat, va respectă 
şi va execută. M'am bucurat foarte mult de aceasta, și așa 
cred, că o mare parte din noi, ba poate toți vom îi mulțămiţi, 
daca se împlineşte declarația aceea a actualului guvern și a 
onoratului domn ministru de interne, dacă, mergând pe calea 
aceasta, va câştigă valoare legii existente, și prin aceasta va sta- 
bili odată încrederea sguduită între diferitele naţionalităţi. 

Onorată casă! Mă restrâng acum numai la constatarea 
unui fapt simplu, şi dacă pentru aceasta totuş îmi iau îndrăz- 
neala să adresez, acuma la sfârşitul sesiunei, interpelaţie dom- 
nului ministru de justiţie, o fac numai pentrucă lucrul a fost 
pertractat în ministerul de justiție, şi a fost rezolvat, prin ur- 
mare are cunoştinţă despre el, şi poate numai decât, acuma, 
ori după amiazi, sau mâne să răspundă. Ori apoi, dacă având 
de lucru nu poate să răspundă nici acuma, nici în şedinţa pro- 
ximă, eu mă declar mulțămit dacă în urma interpelării mele 
va dispune, ca după închiderea dietei să se aplice o procedură 
severă şi neparțială şi să se facă dreptate după lege, ceeace 
eu aştept dela bunăvoința sa. Tocmai de aceea, voind să-i 
dau ocaziunea ca să-și manifesteze aceasta bunăvoință, îi adresez 
următoarea interpelare: (Çeteşte.) 

Având în vedere, că dorința principală a concetăţenilor 
nemaghiari din patria comună e aceea de a-şi puteă folosi, acolo 
unde locuesc in masse mai compacte, limba lor proprie, nu nu- 
mai în administraţie, ci şi la justiție; 

având în vedere, că legislaţiunea a garantat prin articolul 
de lege 44 dela 1868 putinţa de a-și validità dorinţa aceasta, 
şi în urmare ea a fost susținută de fapt în mod constituțional 
şi legal, despre ce ne pot convinge arhivele; dar cu toate 
acestea, 

având în vedere, că peste tot tribunalele regeşti de prima 
instanţa și judecatoriile regeşti cercuale din ţinuturile nema- 


www.dacoromanica.ro 


— 493 — 


ghiare cam de un an şi jumătate tot mai tare sisteaza de regulă 
în cercul lor de competenţa întrebuinţarea limbilor uzuate în 
ținut şi amăsurat praxei din trecut întrebuințate şi înaintea lor 
din partea părţilor, a advocaţilor ori împuterniciţilor lor, şi ru- 
gările compuse în aceste limbi le resping fără rezolvare; 

având în vedere, că cu privire la remediile de drept înain- 
tate în contra astorfel de proceduri gravaminoase tabla re- 
gească din Budapesta a ordonat menţinerea folosirei acelor 
limbi, iar preailustra curte de cassaţie a dat răspuns, când evasiv, 
când categoric, că art. de lege 44 dela 1868 e lege politica, nu 
judecătorească, deci în justiţie nu poate fi luată de bază, şi 
petenţii cu plângerile lor se îndrumă pe calea administrativă, 
din ce apoi sa născut o adevărata anomalie de drept; 

având în vedere, că municipiile administrative sunt peste 
tot necompetente să decidă în astfel de chestii; 

având în vedere, că o situaţie creată de acest circulus 
vitiosus sgudue, deoparte respectul față de lege, de alta parte 
încrederea publică, dar se cauzează și părţilor din proces chel- 
tueli netrebnice și perdere de tiinp, un rău pe care ministrul 
de justiție ar fi chemat să-l vindece; și în îine 

având în vedere, că onoratul ministru de justiţie a men- 
ținut în mod aprobator procedura de sus a judecătorilor faţă 
de rugările şi plângerile de aceasta natură și prin aceasta a 
potențat nemulțămirea, 

întreb cu onoare pe dl ministru de justiţie: 

1. Çu ce-și poate motivà hotărârile aduse în 7 Iulie 1874 
sub numărul 16,607 şi alții urmatori, din partea ministrului de 
justiţie, cu cari peste tot se aproabă şi se întăresc procedurile 
tribunalelor regești și ale judecătoriilor regeşti cercuale din ți- 
nuturile nemaghiare, în special ale tribunalului regesc din Arad, 
ale judecatoriei regeşti cercuale din Arad şi ale judecătoriei 
regeşti cercuale din Boroşineu, după cari limba din acel ţinut, 
care e limba protocolara în comitatul Aradului, și în justiţie, 
mai ales la judecătoriile numite, adecă la cele de mai nainte, 
încă de pe vremea absolutisrului lui Bach, dupăcum se poate do- 
vedi cu acte autentice, și patrusprezece ani de-arândul a fost ne- 
întrerupt în folosință, înţeleg limba româna, respective rugarile 
compuse în aceasta limbă, mu se mai primesc şi nu mai pri- 
mesc resolvare, contra paragrafilor 7, 8 și 9 din articolul de lege 
44 dela 1868? 

2. Are intenţiunea să ţină în chestia aceasta cercetare 
severă, şi amăsurat rezultatului să iee dispozițiuni corăspunză- 
toare, conform praxei și legii, ori apoi are intenţiunea să 
menţină şi să continue politica antecesorului său dela justiţie, 
contra praxei dela celelalte tribunale și judecătorii, la cari 
adecă a rămas neatinsă folosirea limbilor din ţinutul res- 
pectiv ? 


Onorată casă! Am ţinut de necesară chiar şi pentru 
aceea interpelaţia aceasta, pentrucă aşa se vorbeşte pretutin- 
denea, că de sus, dela dl ministru de justiție vine avizul la 
judecătoriile de prima instanţă de jos, ca întrucât e numai cu pu- 
tință, limba naționalităților să fie eliminată, în contra legii, din 
întrebuințarea și praxa legală. Nu vreau să recriminez. Nu 
caut, dacă aceasta credinţă generală e bazată sau nu. Dar la 
tot cazul pentru liniştirea opiniunei publice ar fi foarte de 
folos şi necesar, ca dl ministru, ori să răspundă, ori să bine- 
voiască a ordonă cât mai curând o severă cercetare, în care sa 
nu se iee dispoziţiuni în urma rapoartelor seducătoare ale ju- 
decătoriilor, ci în mod bilateral, cu luarea în privire a arhivelor 
şi cu ascultarea părților. (O voca: Au procedat corect!) Cu 
parere de rău aud, că ar fi procedat corect. Dacă asta vă este 
părerea, binevoiţi a o spune sincer. Eu nu pentru aceea am 
luat cuvântul, ca să cer concesiuni. Eu vreau numai, ca conce- 
siunile legale sa fie executate, pentrucă dacă e dată legea, aveţi 
să o ţineţi, conform cinstei naţiunii şi demnităţii legislaţiunii. 
lar dacă în detrimentul mulțămirii publice nu vreţi să o ţineţi, 
dacă voiţi, ca noi să nu fim consideraţi de fii adevăraţi ai pa- 
triei, ai acestei mame comune, ci să-i fim numai copii maşteri, 
atunci binevoiască dl deputat să vină aici cu un proiect de lege, 
care ar stă numai din doi paragrafi, ar suna astfel: «§ 1. Arti- 
colul de lege 44 dela 1868 se scoate din vigoare. $ 2. Cu exe- 
cutarea nouei legi se încredinţează guvernul întreg». (Deputaţii 
naționaliști George Pop de Băseşti, Dr. Mihail Polit şi Svetozar 
Miletici aplaudează). «Rog să se comunice ministrului interpe- 
laţia mea>.*) 


Prezidentul: Se va comunică domnului ministru de 
justiție. 


*) Din Ziarul Dietei de pe anii 1872—1875. 

Inchiderea dietei. 


Şedinţa din 24 Maiu 1875. Se cetește rescriptul 
preainalt, prin care Domnitorul comunică dietei, că îm- 
pedecat fiind, nu poate face în persoană închiderea dietei, 
ci a numit comisar regesc pe primministrul ţării, baronul 
Wenckheim Bela, care va ceti mesagiul regesc de în- 
chidere, în numele Monarhului. Prezidentul comunică 
apoi deputaţilor, că închiderea solemnă a dietei se va 
face după amiazi la ora unu, în sala de şedinţe a casei 
magnaţilor, și rostește o vorbire mai lungă de încheiere, 
făcând în ea o expunere scurtă a activităţii dietei din 
acest ciclu de trei ani. Se autentică în urmă procesul 
verbal al ședinței acesteia și dieta e încheiată. 

La ora unu d. a. deputaţii și membrii casei mag- 
naților s'au întrunit în sala de ședințe a casei senio- 
rilor, unde prezentându-se ministrul-prezident, baronul 
Wenckheim Bela, a urcat tribuna, şi spunând, că e în- 
credințat din de Monarhului cu cetirea cuvântului 
de tron, în calitate de comisar regesc, dă cetire urmă- 
toarelor: 

«Onoraţi domni, magnați și deputaţi, iubiţi credincioși! 

Când am deschis această dietă, la 4 Septemvrie 1872, în 
considerarea situațiunei ţării am pus în prospect deslegarea 
multor chestiuni foarte momentuoase. Deslegarea tuturor acestor 
chestiuni nu sa putut execută, pentrucă decursul nefavorabil al 
timpurilor a provocat raporturi împedecătoare. Generala criză 
financiară, al cărei efect nenorocirile elementare şi recoltele 
rele l-au făcut și mai apăsător, a îngreunat foarte mult problema 
de a se puteă împlini neîmpedecat tot ce ar îi trebuit să se 
împlinească în interesul sigurității statului, cât și în urma in- 
vestițiunilor făcute cu scop de a suplini omisiunile din trecut. 

In atari raporturi pe fiecare îl apasă grijile economiei sta- 
tului, dispoziţiunile necesare în privința aceasta au pășit în pro- 
sceniu, și chestiunile de deslegat în interesul desvoltării ulte- 
rioare au trebuit amânate. Cu toate acestea s'au făcut dispozi- 
ţiuni, cari din punctul de vedere al integrităţii, al siguritaţii şi 
al desvoltării spirituale’ și materiale a statului unguresc, sunt de 
o momentuositate deosebită. Dispoziţiuni singuratice de ale îm- 
păcăciunei de drept public cu Croaţia şi Slavonia, făcută pe 

vechia bază istorica, sau modificat spre mulțămire generală. 
Incorporarea şi desmilitarizarea confiniului militar s'a adus mai 
aproape de executarea deplină. Instituţiunea honvezilor ungu- 
rești s'a desvoltat la o înalțime, încât ea, după imediatele noar 
stre experienţe, se poate consideră ca un deosebit factor al si- 
guritaţii statului, iar prin înființarea Ludoviceului sa purtat de 
grije pentru cultivarea unui număr îndestulitor de ofiţeri cores- 
punzatori. 

Prin înfiinţarea universității din Cluj a câştigat și acea 
parte a ţării un centru util pentru cultura mai înaltă. 

Pentru împărțirea proporţionată și dreaptă a sarcinilor de 
contribuţiune s'a facut primul pas prin crearea legii pentru 
darea de pământ. Unirea capitalei a devenit fapt, care asigură 
statului unguresc cât mai curând un centru politic, cultural, so- 
cial şi comercial, corespunzător tuturor așteptărilor. Şistemul 
electoral în multe privinţe, şi anumit prin întroducerea listelor 
permanente ale alegătorilor, sa îmbunătăţit în mod însemnat, şi 
afară de cele amintite sau mai creat alte legi număroase, cari 
facând posibilă mai marea independenţă a membrilor casei re- 
prezentanţilor, ca îmbunatăţirea administraţiunei, a justiţiei, regu- 
larea comerciului internațional, anume, prin inactivarea noului 
cod comercial, apoi ridicarea creditului și peste tot înâintarea 
culturei, — vor “formă factori puternici pentru înaintarea scopului 
nostru comun, a bunăstării țarii, 

Multe au înca a se împlini, multe ramân încă agendele, 
dar suntem convinşi, ca tot ce este necesar se va întâmplă 
gradat, însă iute, după olalta. Ne asigură despre aceasta direc- 
țiunea ce din ce în ce ajunge la valoare, care ţinând în vedere 
împlinirea condițiunilor de existenţă a statului, își deseamnă ca 
problemă mm economizarea. Ne asigură despre aceasta aplecarea 
de a aduce sacrificii, pe care a-ți dovedit-o Dvoastră şi prin 
aceea, că în prezenta situaţie financiara apăsatoare, Dvoastră a-ţi 
votat nouele sarcini devenite necesare, și prin aceasta a-ți dat 
dovadă nediscutabilă, pentru care primiţi deplina noastră recu- 
noștință, ca națiunea totdeauna este gata a aduce sacrificiile pre- 
tinse de interesul țării şi al monarhiei. Ne asigură despre 
aceasta în fine, ceeace cu bucurie va aducem la cunoştinţă, îm- 
prejurarea, că bunele raporturi în cari am stat cu celelalte pu- 
teri înainte de trei ani, de atunci au câștigat numai în intimi- 
tate şi cordialitate. 

În astfel de raporturi, considerând urmata întrunire a ele- 
mentelor omogene pe terenul faptelor, putem privi siguri în 
fața viitorului. 

După aceasta exprimare a speranței pentru viitor, primiți 
călduroasa noastra mulțamita pentru zeloasele Dvoastre fatigii. 
Primiți și duceți trimițätorilor Dvoastre sincera noastră salutare 
regească».*) 

După cetirea acestui mesaj de tron ministrul-pre- 
zident Wenckheim declară, din însărcinarea Monarhului, 
că ultima sesiune a acestui ciclu dietal e încheiată. Cei 
prezenți izbucnesc în unanime «Trăiască Regele», iar cu 
aceasta solemnitatea închiderei dietei a fost terminată. 


Apelul deputaţilor români. 


Înainte de despărțire şi plecare din Budapesta de- 
putații e on uiă români au votat şi adus la cuno- 
ștința publicului românesc următorul concluz : 

Din motivul, că deputații naționalităților din dieta Unga- 
riei, în butul ţinutei lor leiale espectative, care au fost statorit-o 
faţă de noua situaţiune, prin concluzul luat în ședințele clubului 
lor din 9 și 10 Martie 1875, și au adus-o și la cunoştinţa pu- 
blică, conform căreia ei pe guvernul cel nou, numit Liberal, 
tocmai pentru aceasta atribuţiune a sa, precum și pentru solem- 
nele sale promisiuni publice, | au întimpinat cu încredere, și nu 
i-au ingreunat de fel activitatea, în speranţa, că acest nou gu- 
vern, şi el din a sa parte, apreţiind ţinuta lor leială, pe lânga 
vindecarea celoralalte năcazuri comune ale ţării, se va adoperă 
a face să încete și justele gravamine ale naționalităților, — dar 
aceasta speranţă a lor prin procedarea şi măsurile de până 
acuma ale guvernului, precum şi prin declaraţiunile sale din 
timpul mai din urma, vazându-şi-o nulificată, şi mai experiând 
înca, că pe lângă această stare a lucrurilor, guvernul nu s'a 
straduit a arată nici chiar bunavoinţă pentru o apropiere sinceră: 

Clubul deputaţilor naţionali dela dieta, în ședința sa de 
astăzi a ajuns la convingerea, și respective constatarea, că nu-i 
ramâne decât a-și continuă și afirmă lupta politica și mai de- 
parte, numai de pe terenul opozifiunei. De unde deci, parăsind 


*) Din ziarul Telegraful Român , anul 1875, Nr. 39. 

pozițiunea interimală observativă, își va continuă, și ține că 
trebue continuată, politica națională, pe temeiul programului 
cunoscut. 

De aci procedând, recomandă și doreşte susținerea şi ac- 
tivitatea cluburilor teritoriale, dejă existente, sau de aci încolo 
înființânde, pe temeiul programului său. 

Faţa de alegerile pentru dieta ce are să urmeze, ailă de 
lipsă a conservă pe lângă programul său, respective a ocupă 
de aci înainte toate acele cercuri electorale, cari prin influența 
sa morală se pot păstră, respective ocupă. 

In fine recomandă alegătorilor, ca să primească candidaţi 
pentru deputaţie numai dintre credincioșii programului naţional, 
opoziționali, şi se pună în lucrare toate cele permise de lege, 
pentru asigurarea învingerii acelor candidaţi la alegere. Pesta, 
în 20 Maiu 1875. Antoniu Mocsonyi, președinte, Mircea B. Stă- 
nescu, notar, în numele clubului deputaţilor naţionali dela dietă *) 

* 


Mare succes nu a avut aceasta îndrumare, dată ale- 
gătorilor români, pentrucă în urma nouei legi elecţo- 
rale și a felului cum sau compus listele alegătorilor, 
dar mai ales în urma atrocităților dela alegeri, candidaţii 
naționaliști români au eşit foarte decimaţi din luptele 
electorale, date în anul 1875. 


*) Din „Telegraful Român“, anul 1875, Nr 40. 

Zile grele. 


Se începe acum în viața politică a Românilor din 
statul ungar o epocă, a cărei notă caracteristică e lipsa 
de orientare, de energie, de organizare şi de disciplină, 
mai ales însă lipsa de legătură între inteligenţă și popor. 
Urmează un period sterp de trei ani, lipsit de acţiune, 
lipsit de însufleţire şi de voie de muncă pe terenul vieții 
publice. Erau căzuți Românii întro apatie, întro nepă- 
sare îngrijitoare faţă de interesele lor proprii, încât nu 
fară motiv se plângeă câte unul dintre ei, că pe calea 
aceasta e pusă în primejdie însaș existența poporului 
român din patria aceasta. Dispăruse încrederea reciprocă 
între Românii inteligenţi și încrederea în puterile popo- 
rului român, de unde apoi a urmat perderea terenului 
de sub picioare pe cele mai multe locuri, chiar și acolo, 
unde el cu puţine opintiri puteă să fie salvat. 


Motivul principal a fost noua lege electorală, după 
care aveau să se facă acum pentru prima dată alege- 
rile dietale, şi care cu dispoziţiunile ei asupritoare pentru 
popoarele nemaghiare din patrie și cu intocmirile ei 
meșşteșugite a disgustat pe mulți și i-a îndemnat să se 
retragă de pe arena politică, să nu mai între în luptele 
electorale, din cari ştiau că numai cu perderi şi bătuţi 
puteau să iasă, dacă cumva nu se închinau guvernului 
și politicei sale. A rămas deci pe unele locuri condu- 
cerea în mâni nu destul de tari și de probate, ori apoi 
a lipsit conducerea de tot, şi massele mari ale poporului, 
lăsate de capul lor, au făcut aceea ce le-au spus străinii 
să facă, au mers la urnă și şi-au dat votul pentru can- 

didaţi străini de neamul și de interesele Jor, cu foarte 
puţine excepţiuni. 

Aşa s'a întâmplat în Ungaria şi Banat, unde Ro- 
mânii se aflau în activitate politică, şi așa s'a întâmplat 
și în Ardeal, unde Românii au decretat pasivitate de 
nou, dar nu sau îngrijit, ca poporul să fie įinstruat, ca 
să observe pasivitatea. 

Al doilea motiv, care a provocat aceasta stare de 
lucruri, a fost inaugurarea unui sistem de alegere, care 
a rămas celebru, cu permiterea tuturor atrocităților şi a 
tuturor presiunilor și corupțiunilor posibile la astfel de 
acte constituționale. Ceice mergeau cu guvernul și votau 
pentru candidaţii acestuia, aveau toate favorurile și li se 
iertau toate păcatele, pe rând ceice mergeau cu opo- 
ziţia, fie maghiară, fie naționalistă, erau terorizaţi și per- 
secutați până la desperare. Nu e mirare deci, că și cei 
puţini dintre Români, cari au avut curajul să între şi 
intră astfel de împrejurări în luptele electorale, au eșit 
desilusionaţi din luptă, și cu mici excepţiuni, bătuţi de 
însuş poporul nostru românesc. 

Sufletul guvernului eră acum Tisza Kálmán, iar la 
spatele acestui energic bărbat de stat se află partidul 
liberal, eşit din fuzionarea, atunci de curând întâmplată, 
a partidului lui Deâk cu partidul lui Tisza, ori a dreptei 
cu stânga. Tisza, dușmanul neîmpăcat al naționalităților 
nemaghiare, aveă ambiția să arete, că e încă popular, 
cu toatecă și-a acăţat în cuiu principiile politice de mai 
nainte, și doriă, ca din alegeri partidul guvernamental 
să iase cât se poate de tare, dacă e cu putinţă chiar 
cu sdrobirea întregei opoziţiuni. A dat deci mână liberă 
organelor sale subalterne, ca să opereze cum vreau și 
cum pot la alegeri, firește, în favorul guvernului şi al 
partidului acestuia. 

Ca partide de opoziţie existau în ţară doză, unul 
atunci compus, de coloare conservativă, al lui Sennyei, 
şi altul numit 48-ist, pus sub conducerea lui Zrányi Da- 
niel. Ambele aceste partide își ţinuseră întrunirile lor, 
conferenţele regnicolare, în cari au luat măsurile nece- 
sare în faţa alegerilor dietale pentru noul ciclu parla- 
mentar, au făcut candidările și au adresat ape/ aderen- 

ților lor, ca să se grupeze în jurul candidaților opozi- 
ționali, 

Românii din Ungaria și Banat nu au mai ținut confe- 
rență comună, ci pentru ei punctele de orientare erau 
cele cuprinse în apelul deputaților naționaliști români 
din periodul trecut parlamentar, adresat alegătorilor ro- 
mâni după închiderea sesiunii parlamentare din urmă. 
S'au întrunit însă după comitate Românii din Ungaria 
și Banat, acolo unde au putut și au voit, şi au făcut 
şi ei candidări, iarăș unde au putut și au voit, iar ce- 
lelalte le-au lăsat în voia întâmplării și în bunăvoința 
guvernului și a organelor sale. lar că bunăvoința gu- 
vernului care eră, se vede destul de lămurit din tân- 
guirile unei gazete maghiare de pe atunci, «Kelet Népe», 
organul de publicitate al partidului lui Sennyei, care 
scriă pe vremea alegerilor următoarele : 


«Pe toată ziua ne vin număroase rapoarte despre 
presiuni ne mai pomenite, pe cari le exerciază organele 
guvernului în mișcările electorale, în interesul partidului 
guvernamental. E regretabil fenomenul acesta, nu numai 
pentrucă în rezultatul său final duce la falsificarea opi- 
niunii publice din fară, ci mai ales pentrucă subminează 
în mod sistematic simțul moral din popor, exterminează 
rădăcinile moralei politice și prin aceasta sgudue și sub- 
sapă temeliile constituționalismului. Noi suferim întru 
adevăr aceasta purtare urâcioasă a organelor guvernului 
cu o abnegațiune de sine nu de toate zilele. Nici con- 
trarii noştri nu ne pot face să lamentăm. Cu bărbăţie 
și în liniște suferim vătămările, suspiționările ilegale și 
torentul de insulte și de minciuni»... 

Dacă în contra partidelor maghiare se purtă lupta 
cu astfel de arme, cu armele suspifiorării și ale min- 
ciunei, dacă faţă de opoziţia maghiară se purtau orga- 
nele guvernului de atunci, numit liberal, astfel, ca să 
dee_ansă la tânguiri ca cele de sus, e ușor de închipuit, 
cum S'au purtat ele față de cei din opoziţia naționalistă 
română. De aceea nu e mirare, că unii dintre candi- 
dații de naţionalitate română, pentruca să fie mai puțin 
expuși șicanelor, ei şi alegătorii lor, şi-au pus candi- 
datura ca aparținători şi ei partidului guvernului, dând 

prin aceasta, în mod involuntar, mână de ajutor mini- 
strului 7i/sza, ca să nimicească orice urmă de partid na- 
ționalist în dietă, căci cu începere dela 1875 nu a mai 
fost de fapt astfel de partid în dieta ungară, ci au fost 
numai câțiva deputaţi singuratici, cari își ridicau din 
când în când graiul și apărau cauza naţională română 
şi interesele poporului român în dieta țării, dar club 
separat parlamentar nu mai formau, ci aparțineă fiecare 
partidului maghiar cu care simpatiză mai bine. 

Puţini deputați români au fost aleși de astădată. 
Acest nesucces în politica națională română este a se 
atribui negreșit, cum s'a spus, ingerințelor în alegeri, 
afară din cale neiertate ale organelor guvernului, pre- 
siunei exerciate asupra poporului nostru, care a mers 
atât de departe, încât pe unele locuri alegătorii au fost 
duși între bajonetele soldaților la urnă, ca să-și dee 
votul pentru candidatul guvernului, intimidării şi perse- 
cutării poporului, — dar este a se atribui în mare mă- 
sură și lipsei de energie, de solidaritate între Românii 
inteligenți, și mai ales lipsei de legătură între popor şi 
inteligență. Greșala a fost a fruntașilor români, cari 
nu au căutat din vreme să contrabalanseze influenţele 
şi ingerințele organelor guvernului, făcând poporul imun 
față de orice ispite și momeli, 


Conferenţa din Alba-Iulia. 


In mijlocul nepăsării generale, care cuprinsese cer- 
curile românești cam de pretutindenea față de intere- 
sele mari ale poporului român din statul ungar, deci și 
pe cele din Transilvania, câțiva Români mai de inimă 
din Alba-lulia s'au întrunit în 24 lanuarie nou 1875 în 
conferență confidențială, pentru a discută asupra situa- 
țiunei politice, grea din cale afară pentru Românii din 
Ardeal, și a se înţelege şi asupra măsurilor ce ar fi de 
luat față cu alegerile dietale, cari aveau să se facă în 
curând. 


Rezultatul la care a ajuns conferenţa a fost acela, 
că s'a recunoscut necesitatea convocării unei conferențe 
mari naționale româneşti a tuturor Românilor din Ardeal, 

pentruca să iee hotărîri obligătoare pentru toţi alegă- 
torii români din Transilvania. Sa luat hotărire deci 
în acest înţeles, iar cu executarea hotărirei, adecă cu 
convocarea conferenţei naţionale, a fost încredinţat clubul 
comitatens român din comitatul Cojocna, cu sediul 
în Cluj. 

Conferența din Alba-lulia a fost convocată din 
partea îruntașului de acolo Axente Severu, și la ea au 
participat inteligenți români din localitate, precum şi 
câțiva țărani mai de frunte. Conferența a fost des- 
chisă de convocătorul ei, Axente Severu, cu următoarea 
vorbire: 

Stimaţi domni și frąțil Doi ani trecura de când unii 
dintre noi, cu vre o trei-patru zile înainte de Dumineca Tomii 
1872, ne adunaram şi ne organizarăm în club pentru a ne con- 
sultă şi determinà, cum vom urma fața de alegerile de able- 
gați la dieta țarii ungurești Rezultatul acelei consultări fu tri- 
miterea a doi reprezentanți la conferența din Sibiiu, propusa 
şi convocata pe Dumineca Tomii: Acei reprezentanți apărară 
cu toata demnitatea la Sibiiu opiniunea clubului de a ramâneà 
noi pasivi. Declarându-se dupa aceea conferința dela Sibiiu de 
parțiala, de necompetentă, de conventicol, conferența din 3 Iunie 
1872, care se ținu în acest loc, în marea ei majoritate se pro- 
nunță pentru pasivitatea declarată înca la Mercurea. 

Am auzit pe mulți plângându-se, că pasivitatea aceea nu 
sa executat dupăcum sa pronunţat, dupacum a decis conferenţa, 
dupacum a dorit şi aflat tot sufletul curat şi adevărat românesc, 
ca unii aici cu noi au votat pasivitate, iar acasa la ei, în scaun, 
district şi comitat, au acceptat activitatea, nu numai din con- 
vingere mai buna decăt înainte cu 2—3 zile, ci chiar și pentru 
un os de ros, pentru parale. Eu însă de aceasta nici nu mam 
mirat, nici nu m'am speriat, ori descurajat. Puţine exemple ne 
conservă istoria, domnilor, când o naţiune întreaga sa fi fost de 
una şi aceeaș parere, când sa se fi ţinut parola și să nu se fi 
calcat juramântul. Chiar şi compatrioții noştri, în contra carora 
tendință avem a luptă, nu sunt uniţi între ei, ci înca sunt îm- 
părțiţi în mai multe drepte, stânge şi centre. Dar pentru aceea 
tot dispun, domnesc şi ne îngroapă în datorii. Și precum de- 
spre ei nu poate zice cineva, că domnesc fară lege, aşa cred 
că va trebui să zicem și despre noi. că până acuma am executat 

pasivitatea aşa cum s'a decis la Miercurea, şi aici o rândunică 
nu face vară. 

Domnilor! Sunt rari corbii şi bivolii albi, dar tot sunt. 
Se apropie acuma a treia alegere, pentru a cărei preparative 
amicii din Cluj ne-au prevenit prin apelul lor. Presupunem, 
că toţi cei prezenţi cunosc cuprinsul, spiritul şi tendinţa acelui 
apel, deci nu mă voiu ocupă cu analizarea lui, căci aceasta e 
datorința D-voastre, şi nici nu voiu cercà prin argumente scoase 
din natura lucrului a preocupă sau înclină credința şi opiniunea 
D-voastre, ci-mi voiu spune simplu pe a mea. 

Eu consider domnilor națiunea română față de cea un- 
gurească de două surori bune, legate cu toate interesele vitale 
una de alta. 

Aceste două surori au unul şi acelaş tată, dar din ne- 
norocire două mame. Fiecare mamă sa nevoit să dee fiicei 
sale acel costum, acea educațiune, acele convingeri, de cari 
a fost. pătrunsă ta însaș, că sunt cele mai bune. Aceste două 
surori, câtă vreme fură minore și au stat sub o guvernantă 
bătrână, au trăit în o înțelegere oarecare. A venit însă 
timpul, când cea mai mare, ajungând înainte cu 29 ani majore- 
nitatea, cu curtezanii şi amanţii ei a căutat să pună mâna pe 
averea, pe zestrea surorei încă minore, fără curtezani, ba chiar 
şi fără — tutor. Incercarea aceea însă fu nenorocită, pentrucă 
bietele surori, după o scurtă ceartă se încăerară de capete și 
se încruntară în sânge, care le-a costat mult, pentrucă au trebuit 
să vină tutori nechemaţi pentru a le despărți şi scăpă de per- 
deri şi mai mari. 

După un timp oarecare aceste surori sub tutoratul cel 
sever sub care căzură prin încaerarea celei mai mari de a-și 
apropiă partea celei mai mici, începură a se apropia, a îrater- 
niză, a-și face ilusiuni de bună înţelegere. Se făcuse chiar şi 
un contract între ele de buna înțelegere, pe care tutorul l-a con-. 
firmat. Ce să vezi însă, sora cea mai mare se mărită chiar 
după tutorul amândurora, face pact de căsătorie în scris şi îi 
dă pe mână, nu numai zestrea şi partea ei, ci şi a surorii mi- 
nore, cu toatecă aceasta plângeă, se rugă, protestă. Dar toate 
înzadar. Acum ajunse la majorenitate şi vrea să-şi iee noi re- 
prezentanţi,. Fi-vor acestia în stare să-i scoată partea, ori vor 
subscrie pactul încheiat între tutor și sora cea mai mare, cu 
totala perdere şi daună a celei mici? 

Nu ştiu. Doresc însă, ca sora cea mica, pe care o re- 
prezintă națiunea românească, să-și aleagă buni şi fideli advo- 
cați, pe cari contrarii să nu-i poată, nici intimidă cu puterea 
lor cea mare ce o au din partea usurpată, nici convinge cu ar- 
gumente false, dar nici corumpe cu aurul scos din ţara surorei 
celei mici, pe care vor aveă să o apere. Și așa declar ședința 
clubului inteligenţei române din comitatul Albei-de-jos des- 
chisă, punând la ordinea zilei desbaterea asupra apelului 
din Cluj». 

Despre decurgerea conferenţei s'a luat apoi şi s'a 
publicat următorul 


proces verbal: 


Convocătorul, domnul Axente Severu, aduce la cunoștința 
onoratei conferențe, că nefăcându-se cunoscut oficiului politic 
din loc ţinerea conferenței pe ziua de ieri, acea conferenţă 
prin conţelegere sa amânat pe astăzi, ca așa şi domnul comisar, 
şi respective domnul primar urban, să ia parte la această con- 
ferență, dupăcum în fapta s'a și prezentat. După aceasta deschide 
adunarea clubului, prin o cuvântare acomodată. Notar se alege 
Rubin Patiţia, prin care act adunarea se declară de constituită, 
sub presidiul dlui Axente Severu. 

Se pune la ordinea zilei apelul frăţesc al clubului român 
din comitatul Clujului, care se ceteşte prin notar. Luându-se 
la desbatere acest apel, după diferite păreri desfășurate se 
decide: 

Apelul frăţesc al clubului român din Cluj să ia cu plăcere 
la cunoștință și cu recunoștință pentru iniţiativa luată, iar faţă 
de cuprinsul acelui apel se hotareşte: 

1. Cumcă toți alegatorii români au a nizui, ca să fie în- 
scriși în lista alegătorilor de deputaţi dietali și inteligența română 
are a se întrepune în aceasta privinţă. 

2. Conterenţa întregei naţiuni române din Transilvania 
în cauza deciderii ţinutei Românilor față de viitoarele alegeri 
dietale să se țină în 15 Maiu n. 1875, la care conferență să poată 
lua parte oricare inteligent român, care posede dreptul de ale- 
gător în vre-un cerc electoral al Transilvaniei, cu vot decisiv, 
iar alţi inteligenţi cu vot consultativ. Terminul de 15 Maiu s'a 
aflat mai acomodat ca zi de convenire, fiindcă până pe la finea 
lui Aprilie, după prescrisele legii electorale mai că nu se va 

ști cine e alegator, şi listele abia în zilele prime ale lui Maiu 
se vor statori finalmente. Drept aceea numai în timpul propus 
ca zi de conferență va şti fiecare, dacă posede dreptul de 
alegator, 

3. Conferenţa are să o convoace clubul român din Cluj. 

Cu aceasta conferenţa clubului finindu-şi agendele, prin 
domnul conducator sa declarat de închisă și pentru verificarea 
protocolului s'a exmis o comisiune de trei membri, și anume: 
domnii Gr. Elekeș, Ales. Tordășianu şi Mihail Cirlea, concipist 
de advocatura. ` 

Cu aceasta procesul verbal sa închis şi subscris. Alba- 
lulia, 24 Ianuarie 1875. Axente Severu m. p., preşedinte. Rubin 
Patiția m. p., notar. Sa cetit şi verificat, aflându-se întocmai 
cu decursul desbaterilor. Alexandru Tordăşianu m. p. Gregoriu 
Elecheşiu m. p., Mihail Cirlea m. p.»*) 

O altă conferenţă s'a ţinut tot în Alba-lulia în 11 
Aprilie n. 1875, la care au participat Românii și din 
împrejurime. S'a luat aceeaș hotărire, ca în conferența 
primă, şi s'a trimis recercare clubului comitatens român 
din Cluj, ca să convoace conferența mare națională la 
Sibiiu. 

Apelul Clujenilor. 


Clubul municipal român al comitatului Cojocna s'a 
conformat dorinței conferenţei din Alba-lulia, s'a pus în 
fruntea mișcarii și în ședința ţinută în 27 Aprilie n. 1875 
a compus şi trimis tuturor celor interesați următorul 
călduros apel: 

«Sunt numaroase ocaziunile, unde fiii mai distinşi, energici, 
luminaţi şi devotați ai cutarui popor, pot sa dee probe despre 
grija de interesele acestuia, despre abnegaţiunea lor eroica şi 
despre zelul lor sincer naţional şi patriotic, dar niciodată mai 
stralucite decât cu ocaziunea alegerilor dietale în cutare stat 
constituţional. 

Alegerile de deputaţi la dieta ţării formeaza piatra din capul 
unghiului al constituţiunei și al constituționalismului unui stat. 
Acest drept cetațenesc, pe cât de frumos, pe atât de nepreţuit, 
cuprinde în sine, ca o adevărată cutie a Pandorei, posibili- 


) Din Telegraful Român , anul 1875 numărul 8. 

tatea tuturor bunătăților, politice, sociale, intelectuale și materiale 
pentru țeară și popor, dacă acelea, prin indiferentism, împare- 
cheri, abuzuri și alte asemenea, nu le vom lăsă să ne scape 
din mână. 

În patria noastră, precum se ştie, peste șapte-opt săptămâni 
încă vor fi alegeri dietale. Și oare care patriot adevărat, care 
fiu credincios al naţiunei sale nu se va interesă de ele, şi nu 
va îi îngrijorat de decurgerea lor și de modul reuşirei lor? Prin 
ele se vor decide în mare parte destinele ţării noastre şi în 
aceasta și ale naţiunei române pe un lustru de ani înainte. De 
unde e invederată necesitatea imperativă, de a ne sufulcà de 
cu bun timp pentru a ne stabili față cu alegerile din chestiune 
o ţinută barbatească, nu numai corăspunzătoare adevaratelor 
interese ale poporului, ai cărui fii ne mândrim că suntem, ci 
şi deamnă de însemnătatea națiunei române în patria aceasta. 

Din asemenea consideraţiuni au emis subscrişii cunoscutul 
lor apel îrăţesc pentru ţinerea unei conferențe române transil- 
vane, înainte de desmemoratele alegeri dietale, care apel fiind 
aproape de întreaga noastră inteligență aprețuit după inten- 
țiunile lui sincere românești, — pentru stabilirea locului, că unde, 
a timpului, că oare când, a persoanei ori persoanelor prin cari, 
şi mai ales a modalitaţii după care este a se convocà confe- 
rența, la dorința exprimata din mai multe părţi se ținù în 
11 Aprilie n. c. în Alba-Iulia o consultare prealabilă de catra 
mai mulți barbaţi fruntași români, cari dupa serioase desbateri, 
în conțelegere frățească statorira, ca membrii partidelor române 
din Transilvania sa se convoace la o conferență generala în 
Sibiiu, pentru a se pronunţă asupra ţinutei politice a Românilor 
față cu alegerile dietale, iar convocarea proprie a conferenţei, 
precum și defigerea zilei întrun termin anumit, astfel, că adeca 
între conferență şi alegerile dietale să ramână un interval de 
30—40 de zile, a fost încredințată subsemnatului club, cu aceea, 
ca cătră Inaltpreasfinţiile Lor, Mitropoliţii din Blaj şi Sibiiu, ca 
capi bisericeşti ai Românilor, clubul se îndrepte o rugare spe- 
ciala, ca eflux al dorinței noastre a tuturora, ca Excelenţiile Lor 
asemenea să nu pregete a participă la conferenţa. 

Conform acestei însărcinări, dupăce actul alegerii dietale 
se va săvârşi între 1—15 Iulie a. c. st. n, subscrișii grăbesc a 
convocà pe p. t. membri ai partidelor române din Transilvania 
la conferența generală ce se va ţineă în Sibiiu în 23 Maiu n. c, 

spre a ne pronunţă asupra atitudinei politice a Românilor at- 
deleni față cu alegerile dietale, 

Fie-ne iertat, față de suprema. însemnătate a cauzei, -a da 
expresiune firmei speranțe, că bărbaţii noştri inteligenţi și ma- 
turi din toate unghiurile frumoasei Transilvanii nu vor cruță 
timp, spese, nici ostenele spre a concurge cu luminile lor la 
fericita deslegare a chestiunei. Mama noastră iubită, dar mult 
cercată, națiunea, cere în strâmtorarea ei concursul tuturor fiilor 
ei buni și fideli. Facă ceriul, ca la intenţionata conferență să 
se afle întruna lamura națiunei și inteligenţei noastre ardelene, 
şi să dee toți «mână cu mână, cei cu inima română». Căci în 
unire stă puterea. Facă ceriul, ca oftata conferenţă generală să 
ne aducă pe ranele anilor din urmă acel remediu, acel balsam 
al unirii, cu care sfânta cauză a naţiunei române va fi de ju: 
mătate câștigată. 

Din ședința comitetului clubului membrilor români ai co- 
mitetului comitatului Cojocna, Cluj, 27 Aprilie 1875. Prezid. 
clubului Alexandru Lazaru, viceprezident Dr. Greg. Silași, casar 
Greg. Chifa, notar Vict. Rusu, membrii: Gavr, Popu, Vas. Ro- 
şiescu, Lazar Baldi, loan Petranu».*) 


Conferenţa naţională din Sibiiu. 


Conferența convocată pe 23 Maiu n. 1875 la Sibiiu 
a fost bine cercetată. S'a constatat prezenţa a 163 ale- 
gători români, veniți de prin diferitele părți ale Tran- 
silvaniei, pentruca să-şi spună cuvântul cu privire la 
viitoarea atitudine politică a Românilor din Ardeal. S'a 
ţinut întâi ọ consfătuire prealabilă, confidențială, pentru 
pregătirea materialului pe seama conferenței. Consfă- 
tuirea s'a început la orele 9 dimineaţa și a ţinut până 
la orele 12. A fost condusă de Alexandru Lazaru, pre- 
zidentul clubului comitatens din Cluj, care convocase 
conferenţa. In firul discuţiilor s'a propus din partea lui 
I. A. de Preda decretarea şi acceptarea solidarității, în 
înțelesul, ca minoritatea să se supună majorităţii și să 
execute şi ea concluzele cari se vor luă din partea ace- 
steia, — dar concluz nu s'a luat, ci s'a lăsat lucrul în 
grija conferenţei. 


*) Din Telegraful Român», anul 1875 Nr. 33. 

La orele 12 se deschide apoi conferenţa, prin pre- 
zidentul de etate Pau/ Dunca, alegându-se ca notari 
provizori următorii: Dr. Răcuciu, 1I. M. Moldovanu şi 
loan Poruţiu.  Conferenţa a decurs dupăcum urmează: 

La propunerea lui Aron Densușianu se cetesc literile con- 
vocătoare, Cere cuvântul Nicolae Densușianu şi combate pa- 
sajul din convocare, în care se spune, ca la conierenţa sunt 
convocate «partidele politice române», fiindca între Românii din 
Ardeal nu exista mai multe partide. Una a existat totdeauna, 
căci dacă au fost divergențe de păreri, acestea au fost ale indi- 
vizilor singuratici. Românii din Ardeal nu au alt program po- 
litic, decât pe cel dela 1848. Propune deci, ca adunarea, dupace 
nu exista mai multe partide politice române, să se constitue în- 
tro întrunire particulară a Românilor din toate parțile Ardealului. 

Facând cineva din adunare observarea, că totuş sunt partide, 
pentruca sunt pasiviști şi activiști între Români, — se răspunde 
ca cactiviștii nu sunt Români, activiștii sunt trădători, rene- 
gaji, maghiaroni», . . 

Se naşte discuţie asupra propunerei lui N. Densușianu, la 
care i-au parte următorii: A. Trombiţaș, |. Roman, A. Lazaru, 
Dr. Silași, Dr. I. Raţiu şi G. Barițiu. În urma se decide, ca luarea 
de concluz asupra ei să fie amânată până după constituire. Con- 
ferența adecă nu-și alesese prezident. Se proclamă prezident 
Dr. loan Rațiu, iar notarii provizori se declară aleşi în mod 
definitiv. 

Se discută acum de nou propunerea lui Nicolae Densu- 
şianu. lau parte la discuţie următorii: Dr. Brânduşan, Nicolae 
Gaetan și Visarion Roman. Conferenţa primeşte propunerea 
facută. 

Face acum Elie Măcelariu propunerea primită cu unani- 
mitate din partea conferenţei, ca sa se exprime la protocol înainte 
de toate și cu ocaziunea aceasta omagiul, credinţa neclatită şi 
alipirea Românilor cătră tron și dinastia habsburgică-lotaringica, 
precum. şi respectarea legilor existente ale patriei și pacea şi 
înfrăţirea între toate naţionalitaţile din patrie. 

Concluzul anunţat din partea prezidentului în acest înțeles 
e primit cu aclamări sgomotoase. 

Se pune din partea prezidentului la ordinea zilei întrebarea : 
sa iee parte alegătorii români din Ardeal la alegerile viitoare 
de deputaţi pentru dieta din Budapesta, ori sa nu iee parte? 

Fiind timpul înaintat, Axente Severu face propunerea, ca să se 
aleagă o comisiune, care să vină în fața conterenţei cu propu- 
nere motivata în chestia aceasta, și anume, în ședința care se 
va ţinea după ameazi, la orele cinci. 

Propunerea se primeşte ; iar dupa învingerea greutaţilor ivite 
cu privire la compunerea comisiunei (trebuiau ţinuţi în vedere 
activiștii şi pasiviştii), se aleg în comisiune următorii: George 
Barițiu, Axente Severu, Dr. loan Raţiu, Elie Macelariu, loan 
Hania, Augustin Muntean, Aron Densuşianu, Visarion Roman, 
Manu, |. M. Moldovanu, Al. Lazaru, N. Gaetan, Anania Trom- 
bitaș, Dr. loan Borcia, Nicolae Cristea, loan A. de Preda și 
Dr. Racuciu, 

Fusese ales în comisiune și Nicolau Popea, arhimandrit și 
Zaharie Boiu, asesor consistorial, dar nu au primit alegerea. 

Prezidentul cetește o telegramă sosită dela tinerimea uni- 
versitara din Viena, care recomanda conferenței pasivitate şi 
neparticipare la alegerile viitoare dietale, cum și o alta tele- 
gramă trimisă de Ioachim Murășianu din Năsăud, în care con- 
ferența e salutată cu caldura. 

La orela 3 şedinţa se ridica şi continuarea se pune pe 
orele 6 seara. 

Şedinţa de dupa ameazi sa deschis abiă la orele 7 seara, 
din motivul, că comisiunea numai atunci şi-a terminat lucrarile. 
În numele comisiunei raportează /. M. Moldovanu, ca majoritatea 
comisiunei face conferenței propunerea următoare: 

Pe lângă susținerea programului național român dela anul 
1848, conferența Românilor din Ardeal decretează absoluta pasi- 
vitate față cu alegerile pentru dieta din Budapesta. 

Comunica însă, că în comisiune Sau mai ivit două pareri 
și s'au mai facut doua propuneri, cari au rămas în minoritate, 
anume, a membrului Dr. I. Borcia, de cuprinsul următor: 7. 
Procedere solidară cu Românii din Ungaria în toate chestiunile 
naționale, pe teren legal. 2. Alegerea de deputați la dietă, dintre 
cei mai probați Români și 3. Obligarea acestora de a procede 
în chestiuni naționale solidari cu deputații celoralalte naţiona- 
lități nemaghiare, cari se află în poziție egală politică cu noi, 
și în special solidari cu deputați. Românilor din Ungaria, — 
apoi a membrului din comisiune Z. A. de Preda, de cuprinsul 
urmator: Z. În principiu pasivitate. 2. Participare la alegeri, așa 
însă, ca deputații aleși să nu între în dietă. 

Inainte de a se începe discuţia asupra propunerii comi- 
siunei, se propune din partea lui Mezei decretarea solidarității 
necondiționate, și acceptarea concluzului majorităţii şi din partea 
minorităţii. Vorbesc în chestia aceasta: Axente Severu, E. Mä- 
celariu, I. Hania, Ciato, Dr. Stefan Păcurariu, Sorescu, Dr. Borcia, 
Al. Lazaru, Nic. Cristea și Crişianu, iar conferenţa primeşte cu 
majoritate de voturi propunerea lui Mezei. 

Urmând acum desbaterea asupra propunerii comisiunei, i-a 
cuvântul întâi Dr. /. Borcia şi pledeaza pentru acceptarea pro- 
punerii sale, îndeosebi pentru acceptarea politicei de activitate, 
pentrucă pasivitatea nu e execufabilă la poporul nostru. Chestia 
nu trebue făcută pendentă dela numărul, dela mulțimea depu- 
taţilor, şi nici dela netoleranţa naţională a ministrilor, cari astăzi 
sunt, mâne nu mai sunt. Oricât de puţini să fie deputaţii români 
în dieta, numai să fie oameni conştii de misiunea lor, și atunci 
pot să faca foarte mult. 

Vorbeşte 7rombifaș pentru propunerea lui I. A, de Preda, 
iar Alex. Lazaru rostește o vorbire mai lungă, în favorul pro- 
punerii lui Borcia. Vorbeşte în urmă pe larg George Barițiu 
pentru pasivitate. li raspunde Dr. Z. Borcia, iar Dr. Avram 
Tincu pledeaza pentru propunerea lui Z. A. de Preda, şi atrage 
atenţiunea conferenţei asupra pericolului, zare se naște pentru 
poporul român din neparticiparea la alegeri, caci e tras şi 
împins de unii și de alţii şi e dus la urnă pentru interese 
străine. Propune deci participare la alegeri, dar cei aleşi să nu 
între în dietă. 

Raportorul comisiunei apără propunerea majorităţii şi o 
recomanda spre primire. Conferenfa o votează cu mare majo- 
ritate, întrunind celelalte doua propuneri numai câte 10—11 
voturi. 

Se pune acum la ordinea zilei alegerea unui comitet cen- 
tral, încredințat cu executarea concluselor luate din partea con- 
ferenţei naţionale române. Vin aleși urmatorii: George Barițiu, 
Dr. loan Raţiu, loan Hania, Dr. loan Nemeș, Aron Densușianu, 
I. A. de Preda, I. M. Moldovanu, Augustin Muntean, A. Trom- 
bitaş, Dr. Stefan Pacurariu, Dr. loan Borcia și Gavriil Manu. 

Prezidentul mulţamind apoi celor prezenţi pentru indul- 
genţa avuta, închide şedinţa la orele 10 din noapte.*) 


*) Din „Telegraful Român“, anul 1875, Nrul 38, 

Cu toate, că prea mare lucru nu s-a făcut în această 
conferenţă naţională română, asupra opiniunei publice ro- 
mâne și puţinul acesta a făcut bună impresiune. Organul 
naţionalist de publicitate «Albina» din Budapesta a 
tâlcuit sentimentele obștei românești în cuvintele ur- 
mătoare cu cari a comentat-cele întâmplate la Sibiiu: 

«...Conterenţa română naţională, adunată din toată Tran- 
silvania la Sibiiu, după discuţiune lungă și ageră, Duminecă 
seara cătră 10 ore, aproape în unanimitate proclamă absoluta 
pasivitate față de alegerile ce au să urmeze în curând pentru 
dieta maghiară din Budapesta. 

Publicul român știe, că noi înainte cu trei ani ne-am de- 
clarat în contra pasivităţii absolute, așa cum se practică ea pe 
atunci în acele părţi. Și ştie şi aceea, că noi şi atunci, dar şi în 
faţa adunării din Sibiiu, am declarat, că orice s'ar decide, să se decidă 
numai în solidaritate şi sa se execute cu onoare şi rigoare, şi 
atunci noi vom recunoaște şi susținea din partea noastră cu su- 
punerea îndatinată aceea ce sa decis, 

Atât depeșele telegrafice, cât și corespondențele ce le 
primirăm despre procedarea și rezultatul adunării din Sibiiu, 
sunt calificate de a ne dovedi, că sa satisfăcut condiţiunilor 
amintite. Trei puncte, sau momente principale sunt, cari merită 
toată atenţiunea, şi anume: Intâiu, că adunarea din Sibiiu a 
reînoit declaraţia de aderenţă la programul dela 1848, al doilea, 
că toți participanţii, până la unul, sau angajat la solidaritate, și 
al treilea, că concluzul pentru pasivitate absolută s'a luat aproape 
în unanimitate, după constatarea din fir în păr prin împrejurările 
faptice, cumcă activitatea pentru națiunea română din Transil- 
vania nu poate să aibă alte consecvenţe, decât dăunoase şi 
ruşinătoare. 

Încă două precauţiuni merită să fie amintite şi aprobate, 
a) că adunarea și-a început enuncierile cu manifestarea de loia- 
litate și patriotism și 8) că şi-a dat truda a combină cel mai 
corăspunzător mod de executare a concluzelor sale. 

Și acum întrebăm, care este propriamente adevăratul în- 
teles, adevărata valoare și importanţă a concluzelor dela Sibiiu? 
Este manifestarea totalei, completei nemulțămiri a românimei 
din Transilvania cu legile, instituţiunile, administraţiunea dom- 
nilor dela putere, este cel mai invederat vot de neîncredere 
pentru toată stăpânirea, toată politica erei nouă, dela 1867 în- 

coace. Ciné nu o vede aceasta și nu ọ pricepe, orb trebue 
să fie, Iar celce-și închide ochii de înaintea acestei manifesta- 
țiuni, — de al aceluia patriotism, simţ de dreptate şi umanitate, 
Dumnezeu bunul să ne ferească! 

Se înțelege, că în fața concluzelor din Sibiiu, contrarii 
acelora, domnii dela putere, își vor dă toate silințele pentru a 
dovedi, că poporul nu consimte cu inteligența sa adunată la 
Sibiiu. Deci cei angajaţi prin concluzele amintite să-şi ţină de 
datorinţă sacră, chiar de o cauză de onoare, a explică poporului 
pretutindenea înţelesul și motivele acelorași concluze. Sub acest 
punct de vedere, în acest înţeles şi cu aceasta presupunere, noi 
salutăm concluzele dela Sibiiu». 

Al doilea organ de publicitate naționalist din Buda- 
pesta, -<Federațiunea», sa pronunțat asupra conferenţei 
naționale române din Sibiiu dupăcum urmează: 

«Cel mai însemnat act ce avem a înregistră este concluzul 
conferenţei române dela Sibiiu, prin care s'a enunțat susținerea 
pasivităţii şi pentru viitorul period electoral. În numărul trecut 
publicaram telegrama sosită aici despre acel concluz, iar în 
acest număr publicăm o dare de seamă dela corespondentul 
nostru, din care onoraţii cetitori vor cunoaşte mersul cel serios 
şi plin de demnitate al consultărilor. Nu ne-am îndoit cât de 
puţin asupra rezultatului, care în situaţiunea actuală mai că nici 
nu ar fi putut sa reiese altmintrelea. Deşi pasivitatea absolută 
mwa fost și nu este nici acuma modalitatea, care corăspunde pu- 
terii noastre, noi o respectăm ca efluxul convicțiunilor imensei 
majorităţi a fraților noștri români din Transilvania. 
| Nici activitatea, nici pasivitatea în sine nu -sunt siboletele, 
prin cari s'ar cunoaște adevarata cale a. marilor interese ale na- 
țiunei române, ci este alegerea în deplina cunoştinţă de cauză 
a mijloacelor celor mai apte ce pot duce la scopul prefipt, și 
apoi mai presus de toate este, executarea lor prin acțiunea so- 
lidară. Aceasta unâ o vedem cu nespusa bucurie a sufletului 
realizată, dar fireşte, spre un scop negativ, căci pasivitatea ab- 
solută este lipsa a oricarei acţiuni. De aceea nu pricepem nici 
alegerea comitetului de executare, de care după concluze de 
abiă mai poate să fie vre-o necesitate. Dar precum ne-am re- 
ținut de a preocupă concluzul, aşa ne abţinem dela critizarea 
lui, bucurându-ne a puteă constată uniunea în cugete şi senti- 


mente a fraţilor de un sânge, nedesbinaţi în partide»... 
33* 

Bineprimite au fost concluzele conferenţei din Sibiiu 
şi din partea «Gazetei Transilvaniei», al treilea organ 
național român de publicitate dela noi, iar din partea 
presei maghiare au fost primite cu vorbe de compăti- 
mire şi de condamnare, fiindcă, după părerea ei, Românii 
din Ardeal, prin pasul acesta, adecă prin rămânerea în 
pasivitate, își îngreunează numai Situaţia și își periclitează 
viitorul. 


Deschiderea dietei. 


Ciclul parlamentar al anilor 1875—1878 s'a deschis 
în 30 August 1875, cu o şedinţă scurtă formală, în care 
sa făcut comunicarea, că deschiderea solemnă se va 
face în ziua următoare, 31 August 1875, în palatul regal 
din Buda. Prezident de etate a fost Boér Antal. 

In 31 August apoi, la orele 12 din zi, Monarhul a 
cetit în fața deputaţilor şi a membrilor din casa mag- 
naților, întruniți în sala de recepțiune a palatului din 
Buda (sala tronului), următorul mesaj de tron: 

«Stimaţi domni, magnați și deputaţi! lubiţi credincioși! 

Cu speranţă şi încredere vă salutam la începerea acestei 
diete, chemate să rezolve chestiuni foarte însemnate. Aproape 
pe toate terenele vieţii publice sunt de lipsa dispozițiuni legis- 
latorice adânc tăietoare, pentruca iubita noastră Ungarie să se 
poată ridică la acel nivel de bunăstare spirituală şi materială, 
ale cărei elemente le posede în izvoarele abundante și fireşti 
de ajutor pe cari le are, și la care dorința ferbinte a inimei 
noastre părinteşti este a se aduce feara. 

Prima și indispensabila condițiune pentru aceasta este re- 
gularea finanțelor ţării. Intre agendele cari nu sufer amânare, 
judecata matură și atenţiunea continua a Dvoastre va întimpină 
în prima linie regularea budgetului şi rezolvarea chestiunilor, 
cari stau în legatură cu budgetul. 

Autoritatea, creditul şi asigurarea existenţei statului ungu- 
rese deasemenea ordonează, ca să se restabilească cât mai 
curând echilibrul între recerințe și acoperirea lor. Greutățile 
multiple ale acestei probleme ne sunt noue cunoscute, 

Obligamente luate asupra noastră, pretensiuni indispen- 
sabile pentru siguritatea monarhiei noastre, recerințele admini- 
strației și ale desvoltării, stau în față cu nizuința justificată spre 

cea mai mare economizare. Noi însă tare credem, că dacă în 
interesul bunei economii se va face în fiecare ram al admini- 
strațiunei aceea ce trebue să se facă și aceea ce se poate face, 
fără a se periclită condiţiunile de vieaţă, siguritate și desvoltare 
ale statului; dacă pe terenul administraţiunei şi al justiţiei se 
vor &xecută reforme radicale şi corăspunzatoare; daca națiunea 
credincioasă trecutului ei întreg va fi gata a aduce cu simţ nobil 
de datorinţă jertfele pe cari le reclamă scopul salutar ce şi l-a 
propus dela patriotismul ei; dacă prin îmbunătăţirea și regularea 
raporturilor de credit, prin alte măsuri ce sunt de lipsă la ridi- 
carea producţiunei, a comerciului și a industriei, ne vom îngriji 
de consolidarea capabilităţii de a contribui şi de învingerea mai 
lesnicioasa a sarcinilor ce se vor creă: atunci, dar numai atunci 
ne va succede să învingem greutăţile situaţiunei cu succes. 

In proiectele guvernului nostru, îndreptate asupra regulării 
budgetului şi a promovării intereselor spirituale și materiale ale 
țării, vi-se va dă material abundant pentru activitatea legislatorică. 

Ştarea financiară a ţării sta în strânsă legătură cu rapor- 
turile de credit ale statului, precum și cu ale singuraticilor, şi 
amândoua sunt legate deopotrivă şi nemijlocit cu administra- 
țiunea bună și cu justiţia, cu ridicarea culturei poporului, mai 
departe cu îmbunatăţirea raporturilor de producere, comerciu 
și industrie, precum și cu ridicarea sistemului de comunicațiune. 

"Toate acestea la olaltă au însă o influenţă decisivă asupra 
contribuabilitaţii, care încă e o condiţiune principală de des- 
voltare mai favorabilă a tuturor afacerilor de stat. Atenţiunea 
legislațiunei va trebui deci să se extindă asupra tuturor acestor 
chestiuni, dacă salutea ţării şi a locuitorilor săi singuratici e de 
a se promovă cu succes. 

Guvernul nostru cu proiectele sale nu va perde nici unul 
din aceste puncte de vedere, ci ele vor formă cele mai urgente 
agende în fiecare ram al vieţii publice. 

Nu voim să amintim proiectele cari sunt gata deja, ori 
sunt puse în lucrare, dar afară de celece se refer la purtarea 
corecta a budgetului, la regularea finanţelor şi la chestiunile ce 
stau în nemijlocită legătura cu acestea, dorim să vă atragem 
atențiunea cu deosebire asupra acelor proiecte, al căror scop 
este îndreptat într'acolo : 

ca să fie adusă activitatea diverselor ramuri de administra- 
țiune în armonie; 

ca să se îndrepte în mod radical administraţia și jusțiția 
şi să se delăture defectele observate; 

ca să se reguleze în orice direcțiune comunicațiunea și 
obligamentul de a prestă munca publică, şi să se extindă rețeaua 
drumurilor ferate, între marginile celei mai urgente trebuinţe; 
în fine, 

ca să se obţină regularea casei magnaţilor, conform cerinţei 
timpului, desvoltarea spirituală a naţiunei şi rezolvarea chestiu- 
nilor de religie și căsatorie, în măsura reclamată de trebuinţele 
vieţii. 

A rezolvă toate acestea şi alte chestiuni este problema 
D-voastre, și noi nu ne îndoim, că D-voastră veţi luă în con- 
siderare cu tact corect şi în ordinea corăspunzătoare, cu împăr- 
fire potrivită de timp, proiectele de lege respective şi le veți 
stabili astfel, cum cere interesul ţării. 

Punem încrederea noastră în priceperea matură a naţiunei, 
care nu va uită, că cele mai salutare instituțiuni, cea mai bună 
administrațiune poate numai să promoveze fericirea popoarelor, 
să asigure fructele muncei; dar numai patriotismul cel adevărat, 
sârguința individuală și munca neîntreruptă pot aduce fructele 
acestea la maturitate, numai prin sprijinirea naţiunei se înte- 
meiază bunăstarea materială, care să o ridice apoi la înălțimea 
corăspunzătoare, consolidându-o pe timp durabil. 

Afară de cele premerse, guvernul nostru se va nizui cu 
zel să se rezolveze chestiunea băncii întrun mod just și co- 
răspunzător. De altmintrelea el a iniţiat deja cu guvernul ce- 
leialalte jumătăți a monarhiei noastre negocieri în modul indi- 
getat în art. de lege XVI. dela 1867, pentru a se modifică unele 
dispoziţiuni din legea citată. 

In fine va aveă să vină în discuţie înainte de a expiră 
durata legală a dietei prezente şi transacţia legată în anul 1867 
şi 1868 pe zece ani. In privința aceasta sperăm, că discuţiile 
acestea vor fi pătrunse de spiritul echităţii reciproce. 

Domnilor magnați și deputaţi! 

Timpul, situaţiunea țării, și numărul cel mare al proiec- 
telor ne admoniază la o activitate energică și zeloasă, și Dvoa- 
stră veţi urmă acestei admoniţiuni, fiindcă orice moment perdut 
ar fi o perdere pentru patrie. 

Relaţiunile noastre cordiale cătră statele din afară ne în- 
dreptațesc a speră, că pacea se va susțineă, pe lângă toate eve- 

nimentele ivite în timpul mai nou, și că Dvoastră vă veți puteà 
împlini chemarea legislatorică fără a fi turburați. 

Implorând binecuvântarea celui atotputernic, şi dorind ni- 
zuinţelor patriotice ale Dvoastre succes, declarăm prin aceasta 
dieta de deschisă».*) 


Deputaţii români și activitatea lor parlamentară. 


În ședința din 1 Septemvrie 1875 deputaţii şi-au 
prezentat moare şi au fost împărțiți în secțiuni, 
pentru a se verifică unii pe alţii. Făceau parte din dieta 
aceasta, parte ca deputaţi naționaliști, parte ca depu- 
taţi guvernamentali, următorii Români: 1. Stefan Anto- 
nescu. 2. Sigismund Borlea. 3. Sigismund Ciplea. 4. Par- 
teniu Cosma. 5. Traian Doda. 6. Constantin Gurban. 7. 
George loanovici. 8. Petru Mihalyi. 9. loan Mişici. 10. 
losif Nistor. 11. Iuliu Petricu. 12. Alexandru Papp. 13. 
George Pop de Băsești şi 14. Alexandru Roman. In 
curând deputatul guvernamental Juliu Petrica şi-a depus 
mandatul, fiind numit jude cercual, şi în locul său a 
fost ales Românul guvernamental George Serb. A mai 
fost ales, mai târziu, și în ședința din 14 lanuarie 1876 
a fost verificat, deputatul guvernamental român Vasile 
Hossu din Chior, care însă asemenea a fost numit în 
curând jude de tribunal şi și-a depus mandatul. A mai 
fost ales apoi Dr. Josif Fodoșiu, în cercul Bradului din 
Zarand, dar ma întrat în dietă și nu şi-a prezentat cre- 
denţionalul. Alegerea sa a fost cassază. A fost însă de 
nou ales, și apoi verificat. A fost ales și Laurean Ber- 
ceanu, în cercul Orăştiei, dar şi-a depus mandatul. In 
locul său a fost ales Axente Severu, care ma întrat în 
dietă, apoi Dr. A. Tincu, care asemenea ma întrat în 
dietă, iar în urmă Joan Ba/omiri, care şi-a prezentat 
credenţionalul şi și-a ocupat locul în dieta țării pe la 
sfârșitul ciclului parlamentar. Mandatul lui A. Severu și 
al lui Dr. A. Tincu a fost nimicit. 

In primele ședințe ale dietei s'au făcut verificările, 
apoi constituirea, alegându-se prezident Ghyczy Kálmán. 
In urmă s'au ales membrii în delegațiunea ungară, și în 


*) Din Telegraful Român , anul 1875 numărul 67. 

şedinţa din 15 Septemvrie 1875 sa început discuția ge- 
nerală asupra proiectului de adresă. 

Au fost prezentate trei proiecte de adresă, unul al 
comisiunei parlamentare, adecă al majorității guverna- 
mentale, altul al minorităţii independiste, prezentat prin 
deputatul Simonyi Ernő, şi al treilea al deputaţilor na- 
ționaliști sârbi Svetozar Miletici şi Dr. Mihail Polit, pre- 
zentat în numele lor propriu. 

Proiectul din urmă, — al celor doi deputaţi naţio- 
nalişti sârbi, — pe motivul, că conţine păreri necorecte 
de drept public, dar mai ales pe motivul, că e ofen- 
sător pentru na ei pentru patrie şi domnitor, — cum 
spuneă ministrul de interne Tisza Kálmán, — nu a fost 
tipărit şi nu a fost împărțit printre deputaţi. Acest proiect 
de adresă a fost apărat şi recomandat dietei spre pri- 
mire din partea adore l-au prezentat, prin vorbiri fru- 
moase și temeinice naționaliste. Deputatul Dr. Polit a 
vorbit în ședința din 16 Septemvrie 1875, iar deputatul 
Miletici în şedinţa din 18 Septemvrie 1875. In Ee 
aceasta din urmă adresa a fost votată, în general și pe 
articole, în textuarea făcută de comisiunea parlamentară. 
S'a votat adecă proiectul majorității. Dintre deputaţii 
români wa luat parte nimeni la discuția asupra adresei. 
In 19 Septemvrie 1875 dieta sa prorogat până la 4 
Noemvrie 1875. 


Discuţia asupra budgetului. 


La redeschidere, în 4 Noemvrie, s'au cetit rescrip- 
tele regeșşti, prin cari a fost numit noul guvern ungu- 
resc, prezidat acum de Tisza Kálmán, iar în ședința din 
11 Noemvrie sa început discuția asupra budgetului 
anului următor. Dintre deputaţii români a luat cuvântul 
în şedinţa din 13 Noemvrie 1875 naţionalistul Sigss- 
mund Borlea şi a rostit vorbirea următoare: 

Onorată casă! Trăesc în convingerea, că dela plămadirea 
dualismului şi a ministerului maghiar, dela anul 1867 până în 
ziua de astăzi, cu toate că in acest interval sau întâmplat de 
multeori schimbări de persoane în ministeriu: toate guvernele 
și împreună cu el și cel actual au urmat acelaș sistem și au 

fost stăpânite de acelaş spirit, iar prin acest sistem și proce- 
dura greşită, dovedite de stricăcioase țarii și poporului, a fost 
încărcata ţara din an în an cu datorii grele și poporul năcăjit 
cu sarcini nesuportabile. De aci a urmat, că creditul țarii a 
fost subminat treptat din an în an, iar poporul a sarăcit de tot, 
într'atâta, încât, mm nici nu ştiu cum a-și puteă spune mai domol, mm 
Sar puteă spune, că astazi am ajuns cu creditul țarii la marginea 
prăpastiei, iar poporul în urma sarcinelor nesuportabile a ajuns 
aproape -de a cădeă în desperare. 

Ministeriul actual, când a ocupat scaunele roşii de catifea, 
a țrâmbiţat, că de aceea ia în mână frânele guvernarii, ca să 
restabilească creditul ţării şi sa aline nacazurile poporului. Cu 
un cuvânt, ca să salveze patria. Sa dovedit însă, că ministeriul 
acesta nu numai ca e pe urmele celor de mai nainte, dela cari 
pare a fi moştenit toate greșelele, dar dupacum sa vazut din 
cele petrecute în delegaţiunile din anul acesta, unde se votara 
pentru anul curent sume cu mult mai mari decât în oricare 
an de mai nainte, el a mai mărit încă mizeria țării şi a po- 
porului. 

Va rog domnilor, cine poate oare sa mai nege, că po- 
porul a sarăcit pâna la desperare prin necurmatele împrumu- 
turi contractate mereu dela 1867 încoace, şi apoi prin urcarea 
darilor şi iscodirea de dări noua? Dar cu toate acestea, acum, 
când proprietarul, a cărui foaie catastrală la 1867 eră curată de 
orice sarcina, e îngreunat cu datorii de 20—25 procente; acum, 
când comerciantul, care la 1867 avea trei ajutoare în prăvălie, 
în lipsa de cumpărători şi de marfă meditează singur în bolta 
asupra gloriei guvernului liberal; acum, când industriașul, care 
la 1867 lucră cu trei calfe, traieşte din zilerit; acum, când eco- 
nomul, care la 1867 își lucră pamântul cu doua pluguri, trebue 
să prindă în companie cu vecinul câte o vacă la plug și așa să-şi 
are pământul, grăbindu-se, ca nu cumva sa fie secvestrate peniru 
dare ambele bicte vite din partea liberalului executor de dare și 
peste câteva zile să fie vândute cu toba; acum, când pentru 
anul curent, cu toate ca ştiam, că poporul e îngreunat cu dari 
întru atâta, încât îi este peste tot cu neputința să le supoarte, 
a fost totuș îngreunat cu dări noi şi foarte grele: când ne aflăm 
zic într'o situaţie atât de desperată, guvernul, pentruca să susțina 
sistemul cel rău şi să se susţină pe sine, se pregateşte, dupacum 
se vede şi din raportul comisiunei și din budget, să însarcineze 

țara cu un împrumut noy şi cu o dare nowă, foarte grea. Iar 
ey in procedyţa aceasta nu văd, onoţată casă, mântyirea pa- 
tpiei, ci tocmai contrarul. Pţecym şi aceea, că poporul are să 
ajyngă la sapă de lemn. Pe baza acestora eu cy inima liniștită 
pot să nų primesc nici în geneţal raporty! comisiynei financiaţe, 
şi deci ny pot să votez bydgetul. 

Dap, onoţată casă, ny pot să-l votez nici din pynct de ve- 
dere naţionalist, pentrucă ny poate fi negat, că dela anyl 1867, 
dela primy! ministeţiy începând, până la cel de acyma, toate ay 
tratat cy noi, cari în casa aceasta syntem nymiţi naţionalităţi, 
aşa, că în toată privința, între toate împţejurăţile, ynde nymai 
s'a putut am fost asupțiţi, iay maghiaţizarea a fost forțată. Pentru 
justificarea afirmăţii mele îmi iay voe să înşir ynele cazuri spe- 
ciale, și adecă ny dintre cele vechi, cari ay fost amintite de 
nenymăţateoţi în casa aceasta, deși fără nici yn rezultat, ci ca 
Zuţi mai noyă. Şi fiindcă astăzi fiecare vorbește cų predi- 
lecţie despre cultură, să începem întâi cu instpucția pyblică. 

Onoţată casă! Atynci, când din bani publici, la cari con- 
tpibye fiecare om, se day milioane pentru teatre, conseţvatoaţe, 
bulevarde, și alte obiecte de lyx, nici o singyră școală confe- 
sională şi naţională ny e împărtașită nici de cel mai mic ajytoţ 
de stat! (Voci: Dar donarea pädųrilop din Năsăyd?) Despre 
vre-o donaţie ny ştiy nimica. Padyţile acelea forma proprie- 
tatea Năsăydeniloţ, caţoţa deci ny li-sa donat nimica, ci ca 
aveţe lyatä pe nedreptul și în mod ilegal dela ei, li-a dat 
iarăş îndaţăt. Ba chiar şi acele școli de ale noastre, pe capi 
noi, pentru cyltivațea poporului nostru, le sysținem din contri- 
byiri, pespectivyl ministeţiu le-a închis, pe calea ordonanţeloţ. 
(Voci: Bine-a făcut!) După Dvoastră bine-a făcut, dar după 
lymea civilizată ma făcut bine. 

Despre pădyţile din Năsăyd ey deci ny ştiy nimic, 
decât aceea, că ele formează întry adevăr proprietatea respec- 
tivei naţionalităţi. Dar ny e destyl aceasta, ci ţespectivyl mini 
steri ne-a confiscat, fără nici o bază de drept, toate manualele 
de școală. (Voci: Bine-a făcyt!) Zic, manualele noastre de școală 
le-a confiscat, faţă nici o bază şi syb diferite prętexte forţate, 
ba ynele dintre școalele noastre le-a închis de-adreptul. Appo- 
băţi.) 

Şi nu stăm mai bine onoţată casă nici pe tereny! justiției, 
pentrycă aşa se vede, că la îndţumaţea. venită dela loc mai 

înalt, în vara anului curent, tabla regească, tribunalele regeşti 
şi judecătoriile cercuale, prin decisiuni au oprit părţile să mai 
înainteze petițiuni în altă limba, decât în cea maghiară. (Voci: 
E corect aşa!) Ba sa dat îndrumare, că orice document ori- 
ginal, înaintat judecatoriei, dacă se doreşte întrebuințarea lui în 
fața judecătoriei, părţile au să-l traducă în limba maghiară. 
Onorată casă! Se poate, că după Dvoastră toate sunt corecte, 
dar după mine lucrul nu e corect, pentrucă taie în legea de 
naționalități. (Voci! A fost păcat, că s'a adus legea aceea). Mă 
rog, dacă odată s'a adus, se poate pretinde ca să fie respec- 
tată şi din partea Dvoastre, dupăcum o respectăm noi. (Ila- 
ritate.) 

. Apăratorii celor acuzați asemenea sunt opriți de a mai apără 
cumva cu graiul pe acuzaţi în limba poporului, ci exclusiv în limba 
maghiară (Aprobiări), iar sentinţele, decisiunile şi hotarârile nu se 
dau în limba poporului, ci în limba maghiară, cu toate că respectivul 

„nu ştie nici un cuvânt ungureşte. (Voci: Corect!) Ba sentința 
nici cu graiu viu nu se publică respectivului în limba sa, ci 
dupăce se publică acuzatului, de multeori vinovat, de multeori 
nevinovat, sentința despre 10—20 ani de robie în limba ma- 
ghiară, pe care nu o ştie, în întreaga sa extensiune, la sfârşit îi 
spune un membru al judecătoriei, că: eşti judecat la atâța şi 
atâţa ani, (Voci: E destul!) dar chiar şi atunci, în o limbă schi- 
monosită din partea respectivului funcţionar, în mod tendenţios. 
Accentuez, că întro limbă a poporului din adins schimonosita. 
Pentrucă. e fapt, ca atunci când au competat judecătorii pentru 
posturi, au dovedit că cunosc și știu limba poporului, dar 
acuma și acela care o ştie spune că afară de cea maghiară nu 
cunoaşte nici o limba. (Aprobări). Aşa se vede, că astazi e merit, 
dacă cineva întăreşte, că afară de cea maghiară nu ştie altă 
limbă, respective la noi judecătorii din neştiinţa lor își fauresc 
şi-şi fac merite. (Voci: In Ungaria limba oficioasă e cea ma- 
ghiară!) lar dacă respectivul a căutat sanare pe calea recur- 
sului la curie, ori cu recurs de nulitate la curtea de cassaţie, 
se spune acolo, că nu ne aparține- nouă chestia, pentrucă e afa- 
cere administrativă, nu judecatorească. De se face apoi arătare la 
ministeriu, acesta însuş spune, că nu se ţine de el, fiindcă nu e 
chestie de administraţie, ci e chestie judecătorească, Cu plân- 
gerea sa nu află deci nime dreptate, respective judecator în țară, 
Și dacă vre-un advocat, neaflând judecator în țară, sa adresat 

Majestaţii Sale, iss'a spus, că e reacţionar, dușman al constitus 
tiei, şi Dumnezeu mai ştie cu ce lau acuzat şi l-au persecutat 
fară milă. 

Nici pe terenul administrativ nu stăm cu nimic mai bine, 
pentrúcă unii membri ai onoratei case ştiu foarte bine, -m 
dupace s'a făcut vorbă aici mai de multeori în dieta trecută, —m 
că legea electorală din Ardeal e nedreaptă și vătămatoare pens 
tru Românii cari formează majoritatea țării, şi când am atins și 
eu odata chestia aceasta, onoratul domn ministru actual (Tisza 
Kálmán), pe atunci șeful unui partid, a recunoscut că da, e va- 
tamatoare legea, dar spuneă, sa fim numai cu răbdare, pentrucă 
e la ordinea zilei noua lege electorală și atunci gravaminele vor 
fi vindecate. S'a şi adus o lege nouă electorală din partea 
casei, dar vechea lege nedreaptă electorală din Ardeal a fost 
schimbata cu alta mult mai rea, mai nedreaptă şi mai vatămă- 
toare, prin care Românii din Ardeal, ca majoritatea ţării, sunt 
exchiși de tot din legislaţiune. 

E adevărat, că legea aceasta nu s'a adus sub actualul domn 
ministrusprezident. Dar e adevarat şi aceea, că actualul domn 
ministrusprezident, când eră ministru de interne a prezentat 
proiect de lege pentru delăturarea unor greşeli neesenţiale ale 
nouei legi electorale şi la şi trecut prin casa. Aşadară nu 
trebuiă decât o mică bunăvoință și o tot atât de mare iubire 
de dreptate, pentruca nedreptatea aceasta faţă de Românii din 
Ardeal să fie reparata. Dar domnul ministru-prezident ma făcut 
lucrul acesta, pentrucă așa se vede, că aceea ce ținea că e rău 
pe când eră şei de opoziţie, astăzi, ând e la guvern, ţine că 
e bun și corect. 

Mai departe e cunoscut înaintea membrilor onoratei case 
şi faptul, —m căci s'a întâmplat în actuala sesiune, -æ că întrebând 
un deputat pe ministrulsprezident, baronul Wenkheim, în chestia 
steagului negrusgalbin de pe palatul regal din Buda, a răspuns 
între aprobarile generale ale majorităţii, că fiecare om particular 
este în drept a folosi insigniile și steagul propriu, nu se poate 
deci pretinde, ca regele să nusşi întrebuințeze steagul propriu. 
Aşa se vede deci, că fiecare are dreptul aşi folosi insigniile 
şi steagul propriu, numai noi 4u. Pentrucă e cunoscut, că în 
urma ordonanţei ministeriale steagurile naționalităților sunt 
oprite. Ba domnul ministru-prezident nu s'a oprit aiţi, ci şi 
praporii din biserici şi steagurile cari aparțin serviciului din bi- 

serică, dacă au fost văpsite în colori naţionale românești, le-a 
confiscat din biserica, dupăcum s'a întâmplat astavară în Șiria, 
comitatul Aradului. 

Mai departe, domnul ministru-prezident nu s'a mulțămit 
cu cât au făcut antecesorii săi, cu scoaterea limbii majorității 
dela comitat, scaune și orașe, ci acum, mai de curând, contrar 
cuvintelor clare ale legii, a adresat un ucaz municipiilor în care 
li-se poruncește, să nizuiască înainte de toate să înduplece an- 
tistiile comunale, ca să nu mai corespondeze cu judecătoriile, 
așa cum concede legea, în limba comunei, ci în limba ma- 
ghiară, dupăce e spre paguba părţilor, iar de altă parte sufere 
justiția. 

Noi însă ştim, că rapoartele antistiilor comunale sunt 
foarte scurte, numai de câteva șire. Prin aceea, că ele sunt 
compuse în limba poporului, nu sufere nimica judecătoria. (Voci: 
La obiect!) Se ţine şi aceasta de budgetul la care vorbim acum 
în general. 

Mai departe, spune ministrul în ordinațiunea sa, că judecatorii 
nu înţeleg limba poporului. Mă rog de iertare, dela judecători 
se poate pretinde să cunoască limba poporului, dupăce sunt 
plătiţi din darea poporului. Dar ca poporul să cunoască limba 
judecătoriei, aceasta cu minte sănătoasă nu se poate cere, și pe 
calea constrângerii peste tot nu poate să fie ajuns acest lucru. 
Și lucrul acesta se întâmplă la noi acuma, când în imperiul oto- 
man guvernul trecut a poruncit tuturor autoritaților, ca cu indi- 
vidul de fiecare naţionalitate sa iee procesele verbale în limba 
acestuia, și fiecăruia în limba sa proprie să i-se dee sentințele 
și decisiunile. 

lar noi trâmbițăm, că în Orient Ungaria e chemată să 
întroducă și lăţească civilizaţia și libertatea! Dar eu cu greu 
cred, că poporul de acolo ar dori o astfel de civilizație, 
cultură și libertate, ba cred, că dacă li sar octroă cultura și 
libertatea aceasta, — ar respinge toţi octroarea cu forța. Cu un 
cuvânt, onorată casă, noi nu suntem trataţi aici mai bine decât 
creștinii din Herţegovina, cari pentru scuturarea jugului au fost 
siliți să pună mâna pe arme. De aceea, raportul comisiunei 
financiare nu-l primesc nici în general, pentru a fi discutat pe 
articole, și nu votez budgetul».*) 


*) Din Ziarul Dietei, ciclul 1875—78, volumul I. pag. 238—240. 


www.dacoromanica.ro 


— 596 => 


Vorbirea deputatului Sig. Ciplea. 


In şedinţa din 15 Noemvrie 1875 a vorbit tot la 
discuția generală asupra budgetului deputatul român 
Sigismund Ciplea. A spus următoarele: 

«Onorată casă! Zace în firea noastră omenească, să resimțim 
numai relele existente, și să. nu vedem relele deosutădeori mai 
mari din. viitor. Acest adevăr fundamental cu drept cuvânt îl 
putem folosi față de opoziţie, la pertractarea actualului budget, 
întrucât opoziția nu primeşte budgetul prezentat din partea gu- 
vernului, Eu nu sunt de o părere cu ea. Dar dacă denegarea 
votării budgetului se face în scopul fericirei țării și al promo- 
vării bunei stari, mă plec bucuros în fața ei. In caz contrar, 
dacă budgetul se deneaga din astfel de motive, cari nu există, 
și prin Înşirarea de lucruri, cari nu formează gravamine pentru 
contribuenţi, trebue sa o reprob și să o condamn. 

Din un astiel de punct de vedere a atacat în şedinţa tre- 
cută budgetul domnul deputat Sigismund Borlea, la a cărui vor- 
bire nu aș reflectă, dacă nu aș aparţineă şi eu acelora, cari repre- 
zintă aici alegători de naţionalitate asemenea română. Dar ce 
se atinge de cercul pe care am onoare a-l reprezentă eu, deşi 
e românesc în mare parte, totuș fiecare fiu al său poartă la 
inimă înflorirea patriei acesteia, pentrucă în patria aceasta se 
simte acasă și nu e convins, că de ce să fie dușmanul patriei 
acesteia. Din contră, având conştiența, că sarcinile trebue sa 
le poarte împreună toţi locuitorii țarii, cu toatecă sunt grele, le 
poartă cu placere, (Aprobări). Dar durere, multe naţionalităţi 
din patria aceasta nu trăiesc în astfel de convingere, ceeace e 
îndeosebi păcatul acelora, cari sunt îndopaţi de idei ca acelea, 
pe cari le-a înșirat în rândul trecut domnul deputat Borleă în 
casa aceasta, (Aprobări). Domnilor! Dacă domnul deputat își 
iubeşte patria și e convins, că are datorința să promoveze feri- 
cirea naţionalitaţilor, nu cred că poate să propage înaintea po- 
porului” astfel de idei, din iubire faţă de naţionalităţi, pentruca 
prin aceasta Sar inficia sufletul poporului cu bună pornire, sar 
omori în el iubirea faţă de patrie, şi făcându-l să fie invidios, 
ar fi adus să fie incapabil să-și supoarte soartea, şi sar creà 
astfel de stari de lucruri, pe cari istoria le timbrează și le con- 
damnă, (Aprobări). 

Onoratul domn deputat a făcut imputare guvernului, pen- 
trucă a oprit de nou întrebuințarea unor cărţi. Dacă domnul 

deputat cunoaşte cuprinsul acelor cărţi şi poartă la inimă culti- 
varea naționalităților, nu cred să se învoiasca, ca să se propună 
în școală aceste cărți, cari se împotrivesc faptelor existente şi 
adevărului (Aprobări vii), pentrucă prin cărţile acesfea se în- 
chide pentru popor poteca cultivării trezę şi cunoaşterea treaz 
zului adevăr, iar guvernul nu numai că nu a comis crimă prin 
aceasta, că a oprit carțile, ci și-a făcut datorința (Aprobari), 
fiindcă aparţine cercului său de competență să promoveze des- 
voltarea forțelor spirituale şi materiale ale poporului. 

Da, a mers chiar mai departe domnul deputat şi a dificultat 
faptul, că funcţiile la judecătorii sunt ocupate de bărbaţi, cari 
nu cunosc limba poporului. Afirmarea aceasta nu e adevărată, 
pentrucă bine ştim, că judecătoriile sunt ocupate de foştii func- 
ționari comitatensi, iar aceștia, născuţi în mare parte pe teritorul 
comitatului, cunosc limba locuitorilor din comitat. Dar așa văd, 
că domnul deputat nu în aceasta află greșala, ci în aceea, că 
posturile nu au fost date acelora, ari nu iau în socotință fap- 
tele, ci persoana care a comis fapta respectivă, [ar justiţia inde- 
pendentă nu poate toleră astfel de consideraţiuni. 

Ce se atinge de dificultarea făcută legii electorale, fiind 
aceasta lege sancţionată, ea are putere obligătoare pentru fiecare 
locuitor al ţării, şi astfel în privința aceasta nu poate pretinde 
nime favoruri. (Aprobări). 

Eu, onorată casă, provocându-mă la bazele istoriei pot să 
spun, că poporul care nu se nărăvește cu altul nu merită liber- 
tate. De aceea eu reprob și condamn tot ce poate să conturbe 
buna înţelegere între naţionalitățile din teara aceasta. (Aprobări) 
Ţin de nepatriotic pe acela, care budgetul actual îl deneagă 
pe baza astoriel de motive, ca cele ale domnului deputat Borlea. 

Trecând acum la însuş budgetul, eu recunosc, că prin vo- 
tarea budgetului acestuia se pun sarcini foarte grele pe poporul 
nostru contribuitor. Dar având în vedere logica neimpăcată a 
lucrurilor și situația actuală a ţării, care nu poate fi îndreptată 
decât prin votarea actualului budget, — eu primesc budgetul în 
general, pentru a fi luat ca bază la votarea specială. Dar facând 
aceasta îmi ţin de datorință a declară, că guvernul are dato- 
rința să vegheze asupra bunăstării materiale și spirituale a po- 
porului la a carui jertfire se face provocare, şi mai ales îi atrag 
atențiunea şi îl rog să vegheze, ca conducerea poporului să nu 
fie încredinţată astoriel de oameni, cari abuzând de poziţia lor pot 

sa exploateze bunastarea poporului (Aprobari), pentruca o astfel 
de stare de lucruri e cu mult mai asupritoare pentru țară şi 
mai grea, decât daca ar fi budgetul cu mult mai mare». (Apro- 
bări vii).*) 


Fondul de dispoziţie. 


Şedinţa din 22 Noemvrie 1875. Se discută bud- 
getul pe articole. La fondul de dispoziţie vorbeşte de- 
putatul român George Pop de Băsești următoarele: 

Onorata casă! După cele spuse de stimatul domn deputat 
antevorbitor (Simonyi Ern6) eu foarte puţine mai am de spus. 
Domnul ministru-prezident a accentuat, că în stat constituțional 
votarea fondului de dispoziţie e considerată ca chestie de în- 
credere, iar dela opoziţie nu pretinde, nu poate sa ceară încre- 
dere. Eu deci premiţând, că consider asemenea de chestie de 
încredere față de guvern fondul de dispoziţie, nu pot sa-l votez, 
dupăce nu am încredere în actualul guvern. Dar dupace sunt 
convins, ca imensa majoritate a onoratului partid guvernamental 
va votă fondul de dispoziţie, permită-mi onoratul domn ministru- 
prezident, ca eu, cu toatecă nu votez fondul acesta, sa-i adresez 
din prilejul acesta o rugare, pe care eu, în interesul patriei, o 
țin de foarte importanta. Dupăce domnul ministru a accentuat, 
ca majoritatea se îngrijește, ca fondul de dispoziţie să fie chef- 
tuit din partea unui astfel de om, respective sa fie manipulat 
de un individ, care îl va cheltui în interesul patriei, eu tocmai 
asupra unui astiel de obiect, care e în interesul patriei, vreau 
să atrag atenţiunea domnului ministru. 

Aici în casă s'a accentuat de multeori din partea onoratei 
majoritați şi a ministrului-prezident, că în patrie se afla inimici 
de ai patriei și rasvrătitori. (Voci: Da, sunt!) Şi cu ocaziunea 
aceasta aud, cum sunt întărite cele spuse de mine de cei din 
ceealaltă parte. Eu, onorată casă, dupăce în privinţa aceasta nu 
a fost dovedit nimica, trebue să neg cele afirmate, Sunt aproape 
zece ani de când avem în Ungaria constituție cu afaceri co- 
mune. Eu nu am cunoştinţă, ca un singur guvern sa fi pus 
mâna pe duşmanii patriei, pe periculoșii răsvratitori, și să-i fi 
pedepsit după lege. Probabil, că de aceea nu sa întâmplat 
până acuma lucrul acesta, pentrucă guvernele de până acuma 


*) Idem, volumul I. pag. 260, 

erau slabe. Dar acuma, dupăce guvernarea Ungariei, admini- 
strația Ungariei, se află în mânile unui guvern tare, acuma 
când nu numai ca ministru prezident, ci şi ca ministru de in- 
terne dispune în ţară de toate autorităţile și de organele acestora, 
şi posede o putere ca şi care abiă și-a putut dori vreodată, — 
cu tot dreptul pot să mă adresez domnului ministru prezident 
ću rugarea, ca să binevoiască și să pună mâna pe astfel de 
agitatori, exoperând pedepsirea lor, pentruca noi, oamenii laici, 
să vedem aievea, pe ce să cheltuesc banii, fiindcă noi nu putem 
sa străbatem prin regiunile mai înalte politice. 

Dar eu totuş aş află de necesar, ca astfel de răsvrătitori 
sa fie puţin clasificați. Eu de exemplu pe acel cetățean al Un- 
gariei, care deși nu se ţine de naționalitatea maghiară, pen- 
trucă se ţine de naționalitatea română, de care am onoarea a 
mă puteă ţineă și eu, însă în cadrele integrităţii patriei caută 
să-şi conserve naționalitatea, şi-şi întrebuinţează limba, atributul 
naționalități sale, cutezând a se plânge în casa aceasta, și afară 
din casă, în contra ordinaţiunilor ministeriale, date întru impe- 
decarea limbii naţionalităţii sale, şi contribuind în ţara aceasta 
deopotrivă în sânge şi bani, — pretinde şi el dela stat rebonificare 
corăspunzătoare, ori cel puţin aproximativă, iar în consecvență, 
la ocuparea posturilor vacante de funcţionari publici şi jude- 
cători doreşte să fie ţinuţi în vedere şi cei de o naţionalitate 
cu el, întrucât sunt pe deplin cualificaţi, şi cumcă se află de 
aceștia, e dovadă faptul, că pe băncile onoratului guvern şed 
mulți bărbaţi cu capacitate, cari aparțin diferitelor naţionalităţi, 
zic deci, că dacă toate acestea le dorește și le cere oarecareva 
dintre cei de naţionalitate nemaghiară, între marginile legii şi 
ale integritaţii patriei: eu pe unul ca acesta nu-l ţin de răsvră- 
titor! Pentrucă unul ca acesta ca cetățean liber uzează în patrie 
libera de drepturile ce i-le dă legea! 

Reînoindu-mi deci rugarea adresată mai sus domnului 
ministru-prezident, declar de nou, că nu votez fondul de dis- 
poziţiune».*) 


Vorbirea deputatului P. Cosma. 


Discuţia s'a continuat în ședința din 23 Nov. 1875. 
A vorbit deputatul român Parteniu Cosma următoarele : 


*) Idem, volumul Il. 25 26, 
34 

«Onorată casă! Nici prin minte nu mi-a trecut sa vorbesc 
la acest obiect, daca nu mă provocă ieri însuş dl raportor al 
comisiunei prin o expresiune, la care dacă reflectă cel puţin 
astăzi cineva, nu aş fi ţinut de necesar să iau cuvântul. Nu 
voiesc însă, ca aceasta expresiune să fie slobozită în lume făra 
nici o observare. Nu ştiu ce trebuinţă a fost, să mai motiveze 
şi el necesitatea fondului de dispoziție, dupăce a fost motivat-o 
mult stimatul domn ministru-prezident, şi încă cu mult mai bine 
decât el. Lucrurile pe cari nu le-a împrumutat dela domnul 
ministru-prezident, zău, nu pot să spun, că ar fi tacticoase, phai 
ales când motivând mărimea sumei spuneă, că la suma aceasta 
nu trebue sa fim cu privire la mărimea ţării, la poziţia geogra- 
fică a ei, şi că nu se poate face asemănare cu alte ţări, cu alte 
state, pentrucă la noi așa sunt raporturile, ca din punct de ve- 
dere de stat e necesar fondul de dispoziţie. A atins îndeosebi 
raporturile naționaliste. 

Eu așa ştiu, onorata casă, că în țara noastră raporturile 
naţionaliste sunt regulate prin lege, şi astfel q le prezentă ca 
periculoase şi a le da de gol în mod absolut, nu ar fi iertat. 
Dacă sunt lucruri, fie naţionaliste, fie nenaţionaliste, cari au să 
fie condamnate, și tocmai cu ajutorul acestui fond, respectivi 
cari sunt încredințaţi cu chestia nu se uită la naţionalitate, ci 
la fapt. 

Expresiunea aceasta mam voit să o las fară observare, 
mai ales că s'a rostit tocmai din scaunul referentului. Dacă cineva 
are plăcerea să spună în presă acest motiv, poftească să o facă, 
dacă crede că face serviciu binelui puplic și interesului patriei. 
E treaba sa individuală, Dar un deputat, după a mea parere, 
nu poate să-l aducă înainte în dietă, aici, cu atât mai puţin 
poate sa-l aducă înainte din scaunul de referent raportorul unei 
comisiuni, care la dreptul nu-şi spune părerea sa, ci a comi- 
siunei care l-a ales, și în numele căreia, după parerea mea, 
numai astfel de motive pot fi înşirate, cu cari l-a încredințat 
comisiunea şi cari au fost amintite în comisiune. (Aprobări). Şi 
eu nu cred, că comisiunea financiară a împuternicit pe domnul 
raportor să înşire motivele acestea, și tocmai de aceea mi-am 
ținut de datorința să dau expresiune acestei păreri ce o am. 
(Aprobkări).*) 

i 


*) Jdem» volumul [L 33. 

Vorbirea deputatului S. Borlea. 


Mai vorbește duputatul român Sigismund Borlea 
următoarele ; 

«Onorata casa! Eu peste tot nu voiam sa vorbesc în che- 
stia aceasta, dar domnul raportor și dl deputat Szontagh Pál 
au facut unele observări, cari mă silesc să vorbesc şi eu la 
obiect. Regret, onorată casă, că domnul raportor ma ştiut în- 
şiră motive mai bune și mai domoale decât acela, că s'ar cere 
o suma mai mare decât cea trecută în budget, dupăce situația 
geografică a Ungariei şi naţionalitaţile fac necesară o sumă și 
mai mare. Înţelesul acestei motivări nesocotite e cam acela, 
că suma aceasta e necesara, ba Sar cere o sumă și mai mare, 
pentru ţinerea în frâu a naționalităților, sau mai bine zis, pentru 
asuprirea așa numitelor naţionalităţi. Motivul acesta, onorată 
casă, noi l-am ştiut şi-l știm. A fost deci pagubă să fie accen- 
tuat şi din scaunul, ori chiar din scaunul raportorului. 

Domnul deputat Szontagh apoi a spus, că nu poate, ori 
numai cu greu poate înţelege logica dlui deputat George Pop. 
Deşi aceea foarte uşor poate îi înțeleasa. Înţelesul celor spuse 
de domnul deputat George Pop e acela, că dupăce în casa 
aceasta se întrebuințează în contra fiecărui deputat naţionalist 
arma cea de tot tocita, că e răsvrătitor daca își ridica cuvântul 
și înşira gravamine existente întru adevăr, ori greşeli de ale 
guvernului, variindu-o aceasta în chip şi formă, și e foarte trist, 
ca arma aceasta atât de tocita, în urma întrebuinţarii ei, cu care 
însa nu mai poate fi vătămat nime, ci cel mult serveşte de 
jucarie şi spre delectarea copiilor, în zilele trecute a fost folosită 
și din scaunul ministerial: domnul deputat George Pop a afirmat 
şi întarit în expunerile sale, că astfel de rasvratitori nu sunt. 
Domnul deputat Szontagh Pál întărise că sunt. Eu așa sunt 
convins, că e chestie de pricepere. Ceice spun că sunt răsvra- 
titori şi răsculați, din punctul lor de vedere spun adevărul. 
Aceia cari neaga lucrul, asemenea spun adevărul. (Ilaritate). 
Pentruca dacă cineva aşa înțelege cuvântul rasvrătitor, atât de 
mult întrebuințat, că oamenii, cari învaţă poporul să-și apere 
naționalitatea, religiunea și drepturile, între marginile legii, ori 
îşi ridică glasul în contra nedreptăţilor, ori gravaminelor întru 
adevăr existente, sunt răsvrătitori, atunci cu adevărat, există răs- 
vrătitori. Dar pentru a-i prinde pe aceştia nu trebuesc bani, 

34 * 

pentrucă aceştia nu fac în secret aceeace fac, ci pe față, în 
ziare, în adunări, şi aici în casa aceasta. Dar atunci când își 
expun pe față plângerile și gravaminele cu adevărat existente, 
să nu credeţi că o fac cu scop rău. Chiar din contră. Poţ să 
spun, că prea cu bună intenţiune, cu intenţiunea de a atrage 
atențiunea guvernului asupra greşelelor şi de a restabili buna 
înțelegere, care mărturisesc, e foarte de dorit să se lege între 
toate naţionalităţile ţării. Noi, Românii, recunoaștem lucrul acesta, 
şi-l recunoașteţi, așa cred, și D-voastră, pentrucă zace în inte- 
resul bine priceput al Românilor şi al Maghiarilor, ca să fie 
bunăînţelegere între ei şi să trăiască în îrățietate unii cu alții 
în patria aceasta comună. Binevoiţi deci a nu prinde totdeauna 
din partea rea vorbirile noastre, pentrucă ele se rostesc întru 
adevăr cu bună intenţiune. 

Dacă însă domnul deputat Şzontagh înţelege altcum pe cei 
răsvrătitori, adecă astfel, că răsvrătitor e acela, care agită poporul 
la resculare în contra integrităţii statului, cu un cuvânt, la acțiuni 
contrare legii, trebue să-i spun, că de aceștia pu sunt, onorată 
casă, cel puţin între Români nu sunt, ceeace D-voastră ştiţi tot 
atât de bine ca și mine, și dacă totuș afirmaţi și întăriți că sunt, 
Dumnezeu ştie, că în ce scop faceţi lucrul acesta. Poate că 
pentru aceea, ca să provocaţi popularitate printre Maghiari? Ori 
pentruca să stoarceţi aprobarea majorităţii casei? Pentrucă e 
foarte dureros, că astiel de afirmări lipsite de temeiu află tot- 
deauna aprobare la majoritatea casei. Onorată casă! Dacă ar 
fi existat astfel de răsvrătitori, sigur că se puneă mâna pe ei și 
veneau duși înaintea legii, pentrucă dela 1867 în fiecare an sau 
votat astfel de sume, în fiecare an, şi totdeauna sa spus, pe 
față, ori pe ascuns, că suma aceasta se foloseşte în scopul atins. 
Banii sau dus, au fost cheltuiţi în fiecare an, dar rezultat nu 
sa putut arătă niciodată, pentrucă întreb eu, pe cine au prins, 
pe cine l-au judecat dintre răsvrătitori în acest lung șir de ani? 
N'au prins niciodată pe nime. N'au dus înaintea legii pe nime, 
pentrucă wau putut prinde pe nime, căci de aceştia nu există. 

Dar şi guvernele de mai nainte, guvernul absolutistic și 
cel provizor, au avut fonduri de dispoziție și o astfel de po- 
liție. Şi scuzați dacă trebue să spun pe față, că guvernele de 
mai nainte au şi descoperit conspiratori și răsculători și i-au 
trimis înaintea legii, dar ştim că între ei nu sa aflat nici un 
singur Român. De aceea e pagubă, onorată casă, ca totdeauna 

să se vorbească despre ceva ce nu există, şi în privința aceasta 
ar fi bine să vă ţineţi de vechiul proverb latin : de strigis, quae 
non sunt, mentio ne fiat. Ce se atinge apoi de însuş fondul 
de dispoziţie, după părerea mea el nu e pentru binele ţării şi 
suma aceasta serveşte numai pentru promovarea corupției. Și 
dupăce corupția şi aşa e lăţită prin toate păturile poporului, ar îi 
pagubă să fie lăţită şi conservată și mai departe. Şi tocmai de 
aceea, pentrucă e numai în favorul corupției, nu-l votez».! 

A mai vorbit în chestie personală, răspunzând prim- 
ministrului Tisza Kálmán, deputatul român George Pop 
de Băsești, următoarele: 

«Domnul ministru-prezident a vătămat foarte adânc senti- 
mentele mele patriotice, şi eu nu pot să-i dau alt nume mai 
mic faptului acestuia, decât numindu-l însinzafție, atunci când 
spune, că chestia a fost atinsă de un om, care nu e Maghiar, şi 
nu din punct de vedere patriotic. Eu, e adevărat, nu sunt Ma- 
ghiar, dar sunt cetățean ungar, şi ca membru al parlamen- 
tului ungar am venit aici şi am vorbit în chestia aceasta. Am 
ținut de necesar să le spun acestea, ca răspuns la cuvintele sti- 
matului domn ministru-prezident».* 

Fondul de dispoziţie se votează. 


Drumurile din Zarand. 


În şedinţa din 30 Noemvrie 1875, la discuţia asupra 
budgetului ministerului de comunicaţiune, a vorbit depu- 
tatul român Sigismund Borlea următoarele : 

«Onorată casă! Impărtăşesc cu desăvârşire părerile stima- 
tului antevorbitor (Antalffy Károly), pentrucă aş puteă numi și 
eu mai multe comitate, dar mai ales un comitat, dar nu-l nu- 
mesc, fiindcă domnul ministru îl cunoaşte foarte bine, dupăce 
tocmai sub guvernarea d-sale s'a întâmplat, zic, cunosc astfel 
de comitate, în cari nu sunt nici căi ferate, nici drumuri de apă 
şi drumuri de stat de piatră. Comitatul a arătat cu date, că 
nu e în stare a susțineă podurile, şi a cerut numai două mii 
de florini pentru clădirea unui pod mai mare, fără de care co- 
municaţia în ţinutul acela e cu totul împedecată, până chiar şi 


1 Idem, volumul II. pag. 34. 
1 [dem, volumul II. pag. 36. 

comunicația postei, făcuta pâna acuma cu trasura. Domnul 
ministru a recunoscut, că lucrul acesta e adevarat, dar a spus, că 
nu poate să dee ajutor, pentrucă de banii aceştia au trebuință 
comitatele în cari sunt dătătoare de masură Dumnezeu ştie ce 
consideraţiuni militare. Şi dacă dl ministru nu da cel puţin 
două mii de îlorini, prin ruinarea podului acestuia vine între- 
ruptă întreaga comunicaţie, nu numai în comitatul acela, ci, repet, 
în întregul ţinut de acolo. lar aceea veţi binevoi a concede, 
că e cu dreptate și echitabil sa se dee ajutor comitatelor, cari 
nu sunt în stare să-și susțină drumurile. Rog deci pe domnul 
ministru, să binevoiască a fi mai drept față cu comitatele, cari 
arată că nu sunt în stare să-și susțină drumurile, şi să le dee 
ajutor. Comitatul despre care am vorbit şi care a fost ajutorat 
în anii trecuţi, durere, în anul acesta nu capătă nici un crucer, 
cu toatecă a arătat, că e avizat la ajutorul acesta. (Voci: Ba a 
căpatat!) Aş dori mult să nu fie așa, dar cormitatul Zarandului 
întru adevăr, de douăori a scris și de douăori a primit răspunsul, 
că nu poate căpătă ajutor, fiindcă nu sunt bani>.*) 


Ministrul de comunicație Pechy Tamâs răspunde, 
că de fapt și comitatul Zarandului primește ajutor pentru 
susținerea drumurilor. Suma preliminată spre acest scop 
se votează. 


Apărarea școalelor românești. 


Şedinţa din 3 Decemvrie 1875. Sa continuat după 
amiaz la oarele 5. La discuţia asupra budgetului mini- 
steriului de culte și instrucţiune publică vorbește depu- 
tatul român Sfpismund Borlea dupăcum urmează: 


Onorata casă! Cu ocaziunea desbaterii generale asupra 
budgetului eu mi-am spus părerile în general și asupra porto- 
foliului ministrului de instrucţiune publică, și astfel de astădată 
peste tot nu voiam să vorbesc. Dar dupăce dl deputat Plachy 
a folosit astfel de expresiuni, și a făcut. observari, la cari cu pa- 
rere de rau mărturisesc, că sunt silit să fac unele reflexiuni, 
trebue să vorbesc. Mă mângăe însa conştiența, ca acum dnul 
ministru prezident nu va mai puteă spune, ca chestia aceasta 
ma pus-o în discuție un Maghiar, și nu din interes maghiar. Dl 


*) Idem, volumul II. p. 192. 


www.dacoromanica.ro 


-- 535 — 


deputat Plachy aşa se vede, că nu e mulțămit, pentru el e prea 
puțin, că şcoalele noastre nu sunt ajutorate cu nimica din budget. 
Asta e puţin pentru el. Şi nu se mulțămește nici cu aceea, că 
şcoalele noastre şi instituţiunile noastre culturale se închid de 
regulă. Pentru dl Plachy și atâta e prea puţim Nu-l mulțămește 
nici faptul, că manualele noastre de școală unul -după altul vin 
sub diferite pretexte oprite şi confiscate. (Voci: E foarte corect 
așa!) El cere mai mult, și după umilite complimentări face re- 
proșuri domnului ministru, că de ce nu a adus lege după care 
în școalele noastre limba maghiară să fie obligatoare? (Apobări). 
Dvoastră vorbiţi la un obiect, pe care așa se vede, nu-l cunoa- 
şteţi... (Oho!) zic, vorbiţi despre un lucru de care m'aveţi nici 
idee. (Oho!) Dificultaţi aceeace nu știți cum stă. Pentrucă în 
şcoalele noastre scrisul şi cetitul unguresc se propune și se în- 
vaţă. Dar dacă vreţi să forțați lucrul, dacă credeţi că ajungeţi 
așa mai departe, vă înşelaţi, pentrucă să-mi credeţi, tocmai la 
contrarul aveţi să ajungeţi. E adevarat, că dacă prin lege se for- 
țează limba maghiara în şcoalele noastre, atunci ea pretutindenea 
se va propune, așa cum dorește domnul Plachy, dar nu se va 
învăţă. (Ilaritate). Binevoiţi a crede că nu, pentrucă să luăm în 
considerare firea omului, dacă se constrânge cineva să facă ceva, 
fie spre binele ori răul lui, de silă nu o face, credeţi-mi că nu 
o face. (Ilaritate). Mă rog, binevoiţi a-mi crede, că dacă e 
trimis cineva cu de-asila în raiu, nici acolo nu Sar duce, ci Sar 
opune forței. (Ilaritate). 

Domnul deputat ar dori, ca pentru manualele noastre de 
școale să se instituie o censură oarecare, Foarte bine. Dacă 
Dvoastră credeţi, că într'o ţară numită constituţională, într'o ţară 
în care se zice că ar fi guvern liberal, aflați că e corectă cen- 
sura, în numele Domnului. Nu am nimica în contra ei. Dar am 
să obsery, că sub guvernul absolutistic a fost astfel de censură, 
dar nu sa dat cazul, ca censura, dupăce a examinat o carte şi 
a dat-o publicităţii, spunând că se poate propune din ea, aceeaş 
censură, la câteva luni, ori la un an, să confişte şi să oprească 
aceeaș carte. La noi însă s'a întâmplat lucrul acesta. Avem deci 
mai mult decât censură: domnește volnicia. Pentrucă tocmai 
actualul domn ministru a dat concesiune geografiei lui Zoan 
Selegianu, ca să fie propusă în clasele interioare ale gimna- 
ziului, şi acelaș domn ministru, dupăce a dat concesiune, în 
scurtă vreme a oprit cartea din şcoale și a confiscat-o. Dacă 

nu credeţi, căutați colecţia ordinaţiunilor și acolo veţi află, că 
acelaş ministru a conces şi apoi a oprit în scurtă vreme aceeaș 
carte. Eu deci nu mă tem de censură, pentrucă censura nu va 
face de acestea. 

Domnul deputat spuneă, că nu e destul dacă se opresc şi 
se scot cărţile din şcoale, ci trebue alungaţi și învățătorii şi tre- 
bue pedepsiţi. Inţelesul e acela, că trebue închişi învățătorii. 
(Gontraziceri). A spus-o clar, că trebue să fie. pedepsiţi, ceeace 
are acelaş înțeles. Deoarece ştim, că e foarte greu, ba chiar im- 
posibil a se câştigă procesul, fie de o sută de ori drept, unde 
acelaş om acuză și judecă, acelaş om aduce sentința: chiar dacă 
se apelează, cauza e perdută, Și acesta e cazul de fața. Guvernul 
aşa spune, că cartea cutare și cutare nu e de treabă, trebue 
oprită, şi rând pe rând le scoate toate din şcoale, iar pe învă- 
țătorii noştri încă îi alungă şi îi închide cât îi place. Natural, 
că pe lângă o astfel de procedură în cele din urmă învățătorii 
noştri fiind alungaţi și închişi unul după altul ni-se gată şi nouă, 
şi atunci ni-se trimit pe cap învățători străini, cari nu cunosc 
limba copiilor noştri şi limba poporului. Spuneţi acum domnilor, 
ce instrucţie ar fi aceea, când învățătorul şi elevii nu se înţeleg? 
Çe instruare ar fi aceea, când învaţătorul nu ştie să vorbească 
cu elevii? (O voce: Să-i înveţe elevul limba! Ilaritate.) Dnului 
deputat, care ma întrerupt, că să înveţe copilul, ca să înțeleagă 
vorba ungurească, îi răspund, că nu-i înțeleg de loc logica, după 
ce de aceea umblă copilul la şcoală, ca acolo să înveţe, şi nu 
va pofti doară, ca copilul când se naşte să ştie deja limba în- 
vățătorului? (Ilaritate). Se poate, că pe acolo, de unde e dnul 
deputat, se nasc astfel de copii, dar eu nu am văzut niciodata un 
copil de aceştia, (Ilaritate) şi onoratul domn deputat ar putea 
să câştige foarte mulţi bani, în lumea aceasta acum cam săracă 
de bani, cu un copil, care la naștere ştie deja vorbă ungurească. 
„ Ar puteă să meargă în întreagă Europa şi să arate un astfel de 
` copil miraculos. li recomand acest metod de câștig. (Mişcare), 

Ori poate, că domnul deputat Plachy a simţit o invidie 
oarecare, fiindcă atunci, când am vorþit în general la budget, 
domnul deputat Ciplea, reflectând la vorbirea mea, a spus între 
aprobările majoritaţii casei, că a fost corect, că ne-au confiscat 
manualele de şcoală. Ba a spus şi mai mult. Spuneă, că dacă 
aş fi cetit cărţile acelea, sigur că şi eu aș fi aprobat procedura 
guvernului. Inţelesul natural e acela, ca eu nu am cetit carțile 

despre cari am vorbit. Nam nici o obiecţionare fața de afir- 
marea sa. Are dreptul să presupună aceasta despre mine. Eu 
însă sunt convins, că domnul deputat nu numai a cetit, ci chiar 
a studiat cărțile despre cari sa pronunţat atât de categoric. Şi 
numai cu un lucru nu sunt în curat, dacă dnul deputat Cip/ea 
ştie peste tot să scrie şi să cetească românește? (Ilaritate). 

Acum întreb pe domnul deputat Plachy, că oare crede dsa, 
că în cazul dacă domnul ministru ar execută celece le-a propus, 
procedura aceasta ar fi spre binele patriei şi ar promovă buna- 
înțelegere atât de dorită între diferitele naţiuni locuitoare în pa- 
tria aceasta? Eu cred tocmai contrarul. Pentrucă mă rog, 
binevoiți a învăţă dela natură. Eu așa știu, că fiecare coardă 
are anumite margini până unde poate fi trasă și întinsă. Dacă 
trecem peste aceste margini, se rupe coarda și devine netreb- 
nică întreaga operă. Astfel deci din supraincordare se naşte, nu 
câştig, ci pagubă, care nu poate fi suplinită. Eu deci așa cred, 
că o astiel de operă nu e oportună pentru patrie și pentru 
bunaînţelegere. 

Mi-aş puteă încheiă vorbirea cu ocaziunea aceasta, și numai 
cu privire la proiectul de rezoluţiune al dnului deputat Orbán 
Balăzs mai am să fac unele observări. După proiectul său de 
rezoluțiune, dacă l-am înțeles bine, în viitor au să fie aplicaţi 
în școalele confesionale astfel de învățători, cari au absolvat, 
așa cred, 4—6 clase, sau nu știu câte, Să mă ierte dl deputat, 
dar așa, în mod lateral, legi sancţionate, statute bisericești și 
şcolare, cari au fost aduse- din partea casei acesteia, nu acuma, 
ci în ciclurile dietale trecute, și au fost sancţionate de cătră Maj. 
Sa, nu e nici just, nici cu dreptate, dar nici posibil să fie astfel 
eludate, Pentrucă atunci ce sar alege din statutele noastre bi- 
sericești și școlare sancţionate? După statutele noastre biseri- 
cești și școlare sancţionate e precizat cine poate îi la noi în- 
vățator, și acela are să treacă prin pedagogie și terminându-o 
are să facă examen separat în faţa unei comisiuni. Numai dupa 
aceasta poate să ajungă învăţător, Şi la noi se observă cu stric- 
teță regula aceasta. 

Domnul deputat a numit pe învățătorii noștri «daszkeli . 
Dar «dascăl» sau «învățător» sau «docinte nu e alta decât — 
tanit6, tocmai așa cum în ungureşte se numește preotul pap și 
lelkész. E tot una. Dar domnul deputat dupa parerea mea de 
aceea i-a numit «daszkelek», ca să provoace puţină ilaritate în 

casă. Aceasta o puteă face și o poate face dl deputat oricând, 
făra nici o frică, dar cred, că ilaritatea trebuiă să o provoace 
în contul propriu, iar nu cu vatămarea și în contul altei naţiuni, 
pentrucă acesta nu e lucru, nici drept, şi nici echitabil. Eu aşa 
cred, că cine vrea să-și petreaca, are să-și petreacă conform 
dreptăţii, echităţii şi a buneicuviințe, pe banii proprii, nu în 
contul altora».*) 


Subvenţia gimnaziului din Brașov. 


Tot în ședința aceasta şi tot la budgetul ministrului 
de culte și instrucțiune publică a vorbit și deputatul 
român Parfeniu Cosma următoarele : 

«Onorată casă! Intâi de toate declar, ca eu nu numai că 
votez suma preliminată sub acest titlu, primită şi de comisiunea 
financiară, ci voesc încă să mai adaog la ea. Prevăd, că ma 
expun obiecţionărilor, când chiar acuma în era parsimoniilor 
sunt silit a propune urcarea erogaţiunilor, dar e de știut, că 
poziţia pe care vreau să o propun spre primire, nici nu e nouă 
în budgetul nostru, nici nu e de acel fel, ca din consideraţiuni 
de parsimonie să poată fi exchisă de acolo. Din contră, e o 
poziţie, care şi mai nainte a format rubrică ordinară în bud- 
getul nostru, care e o exigenţă a culturii publice, dar care a 
fost subtrasa dela ordinea zilei din motive, cari de fel nu aparțin 
la cauza învațamântului. 

De când s'a restituit constituția patriei noastre, între școa- 
lele medii cari erau de a se subvenționă din partea statului a 
figurat totdeauna și gimnaziul român din Braşov, ca poziţie 
stabila, pe care regimul constituţional o primise dela guvernele 
de mai nainte, într'una cu celelalte multe pozițiuni pe cari și 
acuma le aflăm în budget. 

Câta vreme ministru de culte ne-a fost răposatul baron 
Eötvös József, care pentru prima dată a luat în budget această 
poziţie, nimănui nu i-a trecut prin minte a o scarmănă, ci ea 
se votă ca poziție ordinara, din an în an, fără vre-o condiţiune. 
Dar la anul 1871 dieta, la propunerea comisiunei sale financiare, 
lega poziția de o condiţiune, pe care dupa modesta mea pă- 
rere nu o poate primi nici o confesiune, dacă-şi stimează pro- 
pria sa autonomie. 


*) Idem, volumul Il, pag. 304—306. 

Ş'a luat adecă aici concluz, ca subvenţia aceasta numai 
sub acea condițiune să se poată realizà, daca guvernul parti- 
cipă la numirea profesorilor în proporţie cu subvenţiunea acor- 
dată. La vedere s'ar păreă justă această condițiune, dar în rea- 
litate e de natura de a tăiă în drepturile autonomiei, pe care 
deci, după părerea mea, o biserică autonomă nu o poate îm- 
plini, Au fost timpuri în cari biserica protestantă n'a vrut să pri- 
mească alte beneficii, mult mai notabile, sub condiția de a-şi 
tradă autonomia, şi tocmai prin aceasta și-a câștigat onoare îna- 
intea lymii. 

E de prisos a spune, că gimnaziul din Braşov e conie- 
sional. A fost ridicat prin anii 50 de comuna bisericească gr.- 
orientală de acolo, cu concursul neguţătorilor gremiali. Aceeaș 
comuna îl susține și până în ziua de astazi, pe cât se poate 
împlini trebuința dela ea. lar inspecția, pe lângă suprema ins- 
pecţie de stat, garantată prin lege, cade în competenţa consi- 
storului arhidiecezan gr.-or. român din Şibiiu. Așadara institutul 
însuș e depuş în mâni solide şi stă sub supraveghiarea unei 
corporațiuni morale, în contra căreia nicicând şi din nici o pri- 
vință nu s'a ridicat nici o bănuială. 

Biserica autonomă nu a putut privi concluzul onoratei case 
altcum, decât așa cum aveă să-l privească față de legile sale 
cardinale, adecă, ca o denegare a subvenţiunii. Și decât să lase 
a se sdruncină drepturile ei de autonomie, mai bine a preferit 
a nu primi banii, cari dela 1871 până acuma stau acolo, în casa 
statului, spre fructificare. La anul 1872 de nou e trecută în budget 
subvenţia aceasta, şi a fost votata și atunci în mod condiţionat, 
însă nici atunci nu sa primit. De atunci apoi a dispărut din 
budget. 

Imi fac datorința față cu adevărul când declar, că domnul 
ministru de culte și instrucțiune publica, care în puterea ofi- 
ciului său e cel mai competent în treburi de acestea, și care tot 
în legatura oficiului său cunoaște mai bine drepturile bisericilor 
autonome, nici când ma venit să propuna acea condiţie de re- 
strângere. 

Aceasta a fost o invenţiune a comisiunei financiare 
omnipotente de atunci, izvorită, precum cred eu, din motive, nu 
didactice, ci mai mult politice, cari însă după părerea mea au 
fost motive politice rău înţelese, iar casa, neavând informațiuni 
despre starea lucrului, a primit propunerea comisiunei. 

Gumcă deoparte dieta nu a fost bine informată despre 
starea lucrului atunci când a luat concluz în privința aceasta, și 
cumcă de altă parte biserica autonomă nu puteă face alta, decât 
aceeace a făcut, voiu arătă numai decât, cu legea în mână. lată 
aici statutul organic al þisericei gr.-ort. române, sancționat de 
Maiestatea Sa în 28 Maiu 1869. Punctul prim al dispoziţiunilor 
generale din acest statut organic sună astfel: 

«Biserica gr.„ort. română din Ungaria şi Transilvania, ca 
piserică autonomă, după dreptul ei canonic, garantat și prin ar- 
ticolul de lege IX dela 1868, pe lângă rezervarea dreptului de 
supremă inspecţiune al Maiestăţii Sale, inviolabil, îşi regulează, 
administrează şi conduce afacerile sale bisericești, școlare și fun- 
daționale, în toate părțile, şi prin factorii ei constitutivi, în mod 
independent, după forma reprezentativă». 

lar punctul al optulea cuprinde următoarele: 

4Susatinsele părţi organice ale mitropoliei se vor îngriji 
de timpuriu de mijloacele intelectuale și băneşti, cari se recer 
spre ajungerea scopurilor bisericeşti, şcolare şi fundaţionale, şi 
întrucât nu le-ar succede lor a puteă întimpină cheltuielile re- 
cerute, nici în urma colectelor făcute în şi afară de mitropolie, 
— îşi vor luă refugiul la stat pentru ajutoareș. 

Cum binevoiţi a vedeă din acestea, biserica gr.ort. română 
e în drept a primi spre scopuri culturale subvenție dela oricine, 
înlăuntru şi afară de mitropolie, fără ca prin aceasta să se vio- 
leze drepturile ei autonome. Dar de altă parte “statul însuş e 
angajat a da subvenţiune în unele cazuri, şi dacă află că e de 
dat, o dă în sensul legii sancţionate, între marginile autonomiei, 
şi nu are să lege de ea ca condițiune renunțarea la dreptul au- 
tonom ce-l are, Se vede deci apriat, că acel concluz, prin care 
subvenția recunoscută de necesară fù legată de condițiuni 
contrare dreptului de autonomie, nu s'a putut luă, decât numai 
cu ignorarea acestor legi cardinale, sancţionate de Maiestatea 
Sa, la propunerea guvernului constituțional. Insă dieta mai bine 
informata poate alteră, dupa părerea mea, acest concluz, şi ar 
trebui să-l şi altereze, mai ales acum, când împrejurările sau 
schimbat şi afacerea a întrat întrun stadiu nou. 

Aşa stă adecă lucrul, că atunci când bisericei autonome 
i sa denegat această subvenţiune, folosită mai mulți ani şi dată 
chiar şi de guvernul absolutistic, reprezentanța gimnaziului, pen- 
truca să poata susținea institutul, a cerut pe baza acestei legi 

și pe calea publicității ajutor dela oricine, în şi afară de mitro- 
polie, și în urmarea acestui apel guvernul statului învecinat a 
venit întru ajutor bisericei greco-orientale române din Braşov, 
ca patron al gimnaziului, şi i-a dat o subvenție anuală de 15,000 
lei, sumă neapărat de lipsă pentru susținerea gimnaziului. Lu- 
crul sa întâmplat în publicitate, la vederea lumii. Guvernul no- 
stru nu numai că a avut ştire despre subvenția aceasta, ci a 
fost chiar intermediatorul ei, pentrucă guvernul din România 
trimeteă subvenţia la destinațiunea ei pe calea ministerului no- 
stru de externe. Așa a mers aceasta până în anul curent, La 
desbaterile asupra budgetului pentru anul acesta guvernul Ro- 
mâniei, voind să asigure institutului subvenţia aceasta pentru 
totdeauna, a venit în camera din Bucureşti cu un proiect de 
lege în merit, care a întimpinat opoziție mare, dar în fine totuș 
a întrunit majoritatea voturilor și a fost votat. Dar fiindcă des- 
baterile s'au întâmplat întrun timp, când încurcăturile erau cele 
mai mari, presa noastră, căreia nu-i eră cunoscută natura afa- 
cerii, începi a denunță, că e o subvenție nouă și contrară sta- 
tului, A provocat apoi guvernul să împedece primirea ei. Eu 
nu aflu de justificat acest pas, acest alarm, nici prin actul sub- 
venţionării, nici prin primirea subvenţiei, pentrucă dupăcum am 
avut onoare a arătă, deoparte acea biserica a fost în drept a 
primi ajutor dela orișicine, fără ca cineva să îi avut cuvânt a o 
suspicionă, iar de altă parte știm, că guvernul României e re- 
cunoscut, că are sentimente de amiciţie cătră țara și guvernul 
nostru. Dar lucrurile acestea se întâmplară pe vremea, când afa- 
cerile bisericei sârbeşti, apoi desbaterea asupra legii electorale 
transilvane, aici în dietă, și mai ales cunoscutul incident al gim- 
naziilor slovăcești, aduseră presa maghiară în așa stare agitată 
față de naționalități, încât se credeau orice îleacuri goale şi 
toate se primeau de bani buni. 

lată motivul, pentru care la pertractarea budgetului nostru 
s'a sulevat aici chestiunea aceasta, și domnul ministru de culte, 
dacă îmi aduc bine aminte, la interpelarea dlui deputat Ugron 
Gâbor spuse aici în casă, că chestiunea e deja în pertractare, 
și că în scurt timp își va face datorinţa, ceeace, cum ştim, a și 
urmat, pentrucă a oprit prin ordinațiune, ca vre-o şcoala sau 
biserică să mai primească ajutor dela vre-un stat străin. 

Eu nu yreau să cercetez acum, că pentruce s'au luat aceste 
măsuri de prohibiţie, fiindcă ştiu prea bine şi ştie şi casa în- 

treagă, că peptruce. Ce aș voi ey este, ca să se yșyreze starea 
creata prin acele măsuri. Aş dori, ca cy afacerea aceasta sa 
ne reîntoarcem la sorgiptea ei, peptrucă dacă ny se lyă din 
partea dietei acel copcluz restrâmgator, gimnaziul nu ajungea 
sa fie silit a primi subvenţiune din România. lar dacă ny eră 
swbvenţia aceasta din România, nu urmau nici masurile prohi- 
bitive.  Așadara moi suntem causa causae et causati. Aş dori, 
zic, sa readycem afacerea acolo upde ea a fost yrzită, şi să 
căutăm sa vipdecăm răul acolo ynde se poate şi ynde ey cred 
că se afla mijlocul competent. Și vorbind de gimnaziut din 
Brașov, nu înţeleg numai &imnaziul superior de opt clase, ci 
înțeleg şi şcoala reală inferioara cy trei clase, şcoala comercială 
asemepea cy trei clase, școala superioară poporală cų patru 
clase şi şcoala de fete cy cipci clase, cari toate sunt sub un 
acoperiș, toate stay syb acelaș directorat, toate se susțin prin 
aceeaș comună bisericească, şi toate la olaltă ay avut în anul 
trecut, dupa datele cele mai autentice, 794 de elevi, iar acuma 
numarul acestora trece pestg opt syte. Budgetul anyal al acestui 
brav gimnaziu se urcă la 28,000 fl., iar mijloacele comunei bise- 
ricești py pot să acopere dip acest budget mai mult decât numai 
21,000 îl. Rezultă deci la institut mn deficit de 7000 fl. Şi faţa 
de acest fapt conmupa bisericeasca așa sta, că acoperirea defi- 
citului pu poate să o ridice de acolo de ynde i-se da cy toata 
voia, iar de acolo my i-se da pde după lege ar aveă drept a. 
se adresă ca să i-se dee, 

Nu aş fi omul sincerităţii și nu mi-aş face datoripța de 
reprezeptant al ţării, omorată casă, care datoripţă dypă parerea 
mea pretinde ca ceva esenţial, ca omul sa pu aşcundă raul, ci 
sa-l spuna cu sipceritate, cawtâpd ai face îmdreptarea pe cale 
constituțiopala, ci aș amagi guvernul şi oporata casă, dacă ny aş 
constată, ca pasurile acestea prohibitive, chiar între împreju- 
rarile financiare de acuma, când statul pici pe terenul cultural 
nu-și poate împlini misiunea, ay făcut impresiype foarte dyre- 
roasa asupra acelora pe cari îi privește, pentrucă măsurile acestea 
supt apte de a împedecă yp institut brav în misiunea sa cul- 
turală, fiind oamenii de copvipgerea, că fiecare are dreptul prin 
moduri și pe căi morale să dee ajutor la scopuri culturale acolo, 
upde se simte pecesitatea, și fiecare are dreptul de a primi ajy- 
torul de acolo de ynde i-se dă, pai departe, fiindcă oamenii 
nų Știu să faca deosebire esepţială între aceea, dacă mâna care da 

ajutor e a regimului unui stat străin, ori a vre-unei reuniuni 
puternice dintr'alt stat strain, care venerează între membrii ei 
chiar şi capete încoronate, cum e reiniunea lui Gustav Adolf, 
şi în fine, fiindcă oamenii ţin la aceea că: quod uni justum, 
alteri aequum. 

Ongrată casa! Numai un lucru mai voiesc să ating. Poatecă 
sunt mulți cari cred, că legile actuale ar opri subvenţionarea 
institutelor confesionale de învățământ din partea statului. Nu 
e așa. Mărturisesc, că eu așa ceva nu pot sa deduc, nici din 
litera, nici din spiritul legilor din vigoare, și anume, nu din art. 
de lege 38 dela 1868. Și fiindcă eu nu voiu mai aveă oca- 
ziune să vorbesc la acest obiect, am să amintesc aici cu deose- 
bire, că nu poate fi vorba de /ege ferenda, ci de lege lata. lar 
legea care există deja e pe partea mea, ca una, care nu că 
opreşte subvenţionarea, dar mai vârtos o asigură și chiar o pre- 
tinde. Aceasta se vede şi din praxa, pentrucă fară a mai consideră, 
că dela întrarea în vieață a provocatei legi chiar și acest in- 
stitut a ridicat trei ani întregi subvențiune dela stat, există și 
acuma institut confesional subvenţionat, făra a i-se pretinde 
condițiunea pusă gimnaziului din Brașov. Ca sa nu merg mai 
departe domnilor, iată la punctul ce urmează vedem numai 
decât între institutele ce sunt a se subvenționă școala reală 
superioara din Sibiiu. Dar aceasta școală reala superioară din 
Sibiiu e tot așa naţională săsască și confesională luterana, cum 
gimnaziul din Brașov e național românesc și confesional greco- 
oriental. Nici acolo la numirea corpului profesoral nu in- 
curge guvernul de loc, ci profesorii acelei școale chiar așa îi 
numeşte consistorul săsesc de confesiunea augustana, cum pe 
profesorii gimnaziului din Brașov îi întareşte consistorul arhi- 
diecezan gr.-ort. din Sibiiu. Şi totuş acea școala e subvenţionata 
cu 5000 îl. până în ziua de astăzi, fara a se fi pretins dela ea 
condițiunea care sa pretins dela gimnaziul din Braşov! Apoi, 
onorată casă, dacă vom stă să privim, fie la starea culturală, 
care între carelațiunile feudale ce durara secole întregi a fost 
produsă de împrejurarile prea favorabile întro parte și prea 
nefavorabile într'alta, ori la starea materială formată între acestea 
împrejurări de disparitate: nu cred să se afle, pu aici, în casa 
aceasta, dar nici în ţeara întreagă, suflet de om, care să poata 
afirmă cu cuget curat, că în Ardeal Sașii ar fi în mai mare 
necesitate de ajutor pentru trebuințele culturale decât Românii. 

Onorată casă! V'am expus istoricul lucrului și cred că mi-a 
succes a vă pune în vedere aceea ce în sine luat încă mi-a 
fost un motiv ca să vorbesc, adecă: că acel institut nu a lucrat 
incorect, nici atunci când nu a primit dela stat subvenţiunea 
oferită în mod condiţionat, dar nici atunci când a primit-o din 
România, ci și întrun caz și întraltul și-a luat de razim legea, 
Prin urmare nu are să fie suspiționat, ci mai vârtos e demn și 
cu tot dreptul poate contà la subvenţionare din partea statului, 
ca un gimnaziu, care dă creştere la 800 de. elevi, şi care oris 
şicum, dacă privim, ori la puterile profesorale pe cari le are, 
ori la rezultatele sale didactice, poate să susțină bărbăteşte -con- 
curența cu oricare gimnaziu confesional din Transilvania, şi în 
privinţa aceasta mă provoc la cei ce-l cunosc bine în persoană 
şi între cari se află mulți prea competenți bărbaţi de auto- 
ritate. 

Nu vreau să exagerez nimica, Pentru aceea, deși lipsa e 
mare, eu nu cer să se acopere deficitul întreg, ci mă mulțä- 
mesc și cu atâta cât se dă altor institute confesionale din Tran- 
silvania, şi anume, școalei reale superioare din Sibiiu, adecă 
cu 5000 fl. Dar ca să previn reflexiunilor, cari ar fi cumva să 
mi-se facă, declar la acest loc, că din acel punct de vedere din 
care sa pus gimnaziului din Braşov condițiunea cunoscuta nu 
există deloc vre-o deosebire între o școală reală şi între un 
gimnaziu. De altmintrelea și la gimnaziul din Braşov se află 
școală reală, În mânile D-voastre domnilor stă soartea singu- 
rului gimnaziu superior gr.ort. român. Binevoiţi a o îndreptă 
spre mulțămirea generală, după înțeleapta intuițiune ce o aveţi. 
Eu numai una vă rog, să fiți fără rezervațiuni mentale la 
rezolvarea acestei cauze ponderoase, și mai presus de toate să 
fiți drepţi, pentrucă ramâne pentru totdeauna axiomă nerastur- 
nabilă aceea, că: Justitia est regnorum fuudamentam,. Vă rog, 
ca propunerea mea să binevoiţi eventual a o predă comisiunei 
financiare şi a o primi. Propunerea e aceasta: «18. Pentru sub- 
venţionarea gimnaziului gr.-ort. român din Braşowse propune 
suma de 5000 îl. Prezentată de Parfeniu Cosma, teprezentant 
al cercului electoral Beiuş».*) 

Propunerea se predă comisiunei financiare spre 
studiare. 


+) Din Telegraful Român , anul 1875 Nr: 94, 

In chestia urcării și încassării dărilor publice. 


În ecua din 7 Decemvrie 1875, la discuția asupra 
roiectului de lege despre modificarea legii referitoare 
a darea suplimentară după darea de venit, a luat cu- 
vântul deputatul român Sigismund Borlea şi a rostit 
vorbirea următoare: 


«Onorată casă! Cu ocaziunea desbaterii generale asupra 
budgetului eu mi-am spus părerea și cu privire la această specie 
de dare nouă. Am spus atunci, că nu primesc întroducerea ace- 
stei dări, pentrucă după părerea mea nici dările de până acuma 
poporul nu e în stare să le supoarte, prin urmare cu atât mai 
puţin va fi în stare să supoarte darea nouă, care se intenționează 
să se întroducă acuma. Această aserţiune a mea m'am nizuit 
atunci să o documentez și cu date. De aceea, voiu vorbi acuma 
foarte pe scurt, fiindcă nu vreau să repeţesc celece le-am spus 
atunci. 

Prin vorbirea mea de acuma intenţionez numai una, adecă, 
să cer să mi-se explice, şi sper că mi-se va explică din vre-o 
parte enigma, fenomenul, sau rebusul, ori cum s'ar mai puteă 
numi pe ungureşte, pe care eu, deşi am cugetat mult asupra 
lucrului, nu pot să-l înțeleg, și precum ştiu, mulți sunt în ţară 
de aceia, cari ca şi mine, aşteaptă deslegarea lui. Deși nu poate 
sa traga nime la îndoială faptul, că la 1867, când sa plămădit 
dualismul germano-maghiar, dările erau cu mult mai mici și mai 
puţine decât astăzi, şi anume, atât cele directe, cât şi cele indi- 
recte, deși nu poate să tragă nime la îndoiala, ca la 1867 şi 
înainte de 1867 ma fost încarcată ţara cu datorii așa de enorme 
ca astazi, și în urmă deși nu poate sa traga nime la îndoială, 
ca înainte de 1867 poporul şi ţara eră mai avută decât astăzi, 
totuş binevoiţi a vă aduce aminte, că doară nu e aşa de mult 
de atunci, cum dela 1860 până la 1867 toate foile, fără deosebire, 
maghiare și germane, guvernamentale şi opoziționale, deopotrivă 
se tânguiau neîntrerupt asupra împrejurării, că este cu neputinţă 
să se supoarte dările de pe atunci, şi că dacă nu se vor şterge 
unele dări indirecte, poporul şi ţara trebue să se ruineze, 
Acestea le trimbiţau foile în toată ziua, până la 1867, lar dela 
1867, deși din an în an s'au urcat unele dări, și deși nu s'a şters 
nici o dare indirectă, ba încă se urcară și acestea, şi peste tot 
se iscodiră încă și dări noue, prin cări se îngreună soartea po- 

35 

porului și ţara se încărcă din an în an cu datorie nemaipome- 
nită, totuș, minunea minunilor, după plamadirea dualismului 
deodată amuţiră toate glasurile de mai nainte şi nu mai trâm- 
biţară, că poporul nu mai e în stare să plătească şi că e la mar- 
ginea desperarii! E drept, că mai sunt două trei foiţe, cari mai 
relevează şi acum lucrul acesta, dar majoritatea ziarelor celor 
mai mari tac ca piticul. Ba nu numai că tac, dar ele trâmbi- 
țează în lume, că poporul nu numai că e în stare să plătească 
dările de astazi, ci poate suportă și dări mai mari. 

Știind însă eu, că dintre domnii redactori dela 1860 mai 
sunt și astăzi redactori, ba unii din ei sunt chiar și membri ai 
acestei camere, aştept deslegarea acestei enigme mai ales dela 
Domniile lor. Sper, ca-mi vor împlini cererea, dupăce mulți 
sunt ceice așteaptă deslegarea acestei enigme, și le vor fi mulță- 
mitori pentru aceasta, 

Cât de tare a sărăcit țara, o ştim şi o simţim toţi. De 
aceea nu mă voiu apucă să dovedesc de nou lucrul acesta. 
Dar la cele spuse cu ocaziunea desbaterei generale asupra bud- 
getului trebue sa mai adaog acuma unele amănunte, întâmplate 
de curând. S'a întâmplat adecă în zilele trecute, că în comuna 
Chesinţ din comitatul Timișului se duseră în deplinire în una 
şi aceeaş zi şase execuțiuni, iar în comuna Jebel din acelaş 
comitat rm zece! Executorii liberali e drept că luară dela bietul 
popor aceea ce au aflat, câte un purcelaş, câte o capră și alte 
mărunțişuri, dupăce lucruri mai mari nu aflară. Dar prețul 
acestora a fost prea puţin chiar şi pentru diurnele executorilor. 
Astfel bieţii executaţi nu numai că pierdură aceea ce li-s'a exe- 
cutat, fară a li-se. şterge ceva din darea restantă, dar încă li-se 
mai puseră la restanța avută încă şi spesele execuţiunii, cari nu 
putură fi scoase din lucrurile lor vândute la tobă. 

Apropos! Auzisem zicându-se din partea guvernului, că 
de aci înainte va fi mai ușor a plăti și a încassă darea, căci se 
va întroduce o reformă în privința încassării, dându-se adecă 
încassarea darilor în grija municipiilor. Eu însă nu aştept nici 
un rezultat dela această reformă, pentrucă dacă executorii de 
astazi, cu rigurositatea lor draconică mau fost în stare să încas- 
seze dările, atunci de bună seamă nu vor fi în stare nici mu- 
nicipiile, cari la tot cazul vor fi mai conștienţioase și mai pa- 
triotice. În urmă apoi vă spun, că dacă mau fost în stare exe- 
cutorii să incasseze darile restante, nu va fi nime în stare, chiar 

dacă s'ar trimite comisiuni tocmai din ministeriul de finanțe. Şi 
cumcă nime nu va fi în stare să încasseze restanţele, trebue să 
se înțeleagă de acolo, că nu este de unde și nu este ce să se 
secvestreze. lar apoi e mare adevăr în vorba veche, că «nu 
căută acolo, unde nu e nimica»! 

Am să reflectez ceva domnului raportor Marsovsky. Dsa 
şi-a început vorbirea cu o întrebare foarte serioasă. Dsa spune 
adecă, că acuma nu poate să fie vorba despre aceea, că pri- 
meşte-se ori nu proiectul de lege despre întroducerea acestei 
dari noue, deoarece acest proiect trebue să fie considerat ca 
primit deja de când s'a votat budgetul. Acum poate să fie vorba 
numai despre aceea, ca votează-se legea şi darea nouă cu suflet 
ușurat, ori îngreunat? Îi dau dreptate în privința, că acest pro- 
iect de lege va fi votat, dar nu pe baza argumentelor aduse de 
d-sa, ci din alte argumente. Anume, se va votă, pentrucă în 
clubul partidului liberal așa sa hotărît ca să se voteze. De 
aceea, nu mai încape nici o îndoială, se va votă, dupăce asupra 
trebilor țării nu se hotăreșşte aici în cameră, ci în clubul parti- 
dului guvernamental. Iar cu privire la întrebarea sa, că vorba e 
numai, că sa se voteze darea nouă cu suflet ușurat ori îngreunat, 
reflectez, că eră cu mult mai bine şi mai potrivit dacă se puneă 
întrebarea astfel: Votează-se oare cu pungă ușoară, ori de tot 
goala? Eu pe baza argumentelor aduse în contra acestui pro- 
iect de lege cu ocaziunea desbaterei generale asupra budge- 
tului și pe baza celor spuse acuma, declar că nu primesc pro- 
iectul de sub întrebare, ca bază pentru desbaterea specială».*) 


Vorbirea deputatului G. Pop de Băsești. 


La acelaş obiect a vorbit apoi în ședința din 9 
Decemvrie 1875 deputatul român George Pop de Băsești, 
rostind cuvântarea următoare : 


«Onorată casă! Dorind să-mi motivez pe scurt votul ce 
am să-l dau cu privire la proiectul de lege din discuţie, rog 
preţioasa atențiune a onoratei case. Înainte de a întră însă în 
meritul chestiei, nu pot să nu constat cu bucurie toleranța expe- 
riată în măsură mai mare în timpul din urmă față de așa numi- 
tele naţionalităţi deosebite, atât din partea onoratei case, cât mai 


*) Din „Telegraful Român“, anul 1875, Nrul 99, 
35° 

ales din partea bărbaţilor conducători ai onoratei majorități. Am 
experiat-o aceasta mai ales cu ocaziunea vorbirei stimatului meu 
amic şi condeputat Cosm în chestia dotaţiunei gimnaziului 
grort. din Braşov, precum şi cu ocaziunea mai multor vorbiri 
rostite din partea onoratului condeputat Bor/eg. Dar aşa se 
vede, ca toate sunt trecatoare și nimic nu e vecinic în lume. 
In ședința de alaltăieri, ţinută după ameazi, în mod neaşteptat 
mi-a conturbat aceasta bucurie idilică domnul deputat Remete, 
care nu sa mulțămit cu apreciarea proiectului de lege din des- 
batere, ceeace pentru un orator dibaciu e obiect foarte mulță- 
mitor şi poate sa-i procure cu siguranţă laurii doriți, ci în schimb 
şa năpustit asupra noastră, a așa numitelor naţionalităţi, şi ne 
dă sfatul simplu de tot, să ne decidem şi să ne expatriem de 
aici. (Remete Géza: Niam spus lucrul acesta!) Să mă ierte ono- 
ràta casă şi onoratul domn deputat, că în fața unui sfat atât de 
extraordinar să-mi iau și eu dreptul extraordinar, şi schimbând 
cuvintele acestea de aur: non quis sed quid, să zic aşa: non 
quid, sed quis! Ştiu bine, că domnul deputat e advocat, juris- 
prudent, jurisconsult, dar ştiu și aceea, că noi în privința aceasta 
nu am cerut stat dela domnul deputat. (Voci: La obiect). Da, 
la obiect vorbesc, şi sunt silit a declară, că în cazul de față 
stimatul domn deputat a procedat ca procator nechemat. 

Dar şi de altcum, onorată casă, fiind vorba de urcarea darii 
suplimentare după venitul general, eu nu înţeleg logica dom- 
nului deputat de a ne da nouă sfatul să eşim din patria aceasta, 
pentruca bine ştim, că şi acuma, când suntem aici, abiă putem 
purtà multele dari şi nenumăratele sarcini, dar dacă ne-am duce 
noil Cu atât mai puţin le-ar puteă purtă ceice ar ramâneă aici. 

Domnul deputat şi din alt motiv a mai spus, că cu placere 
contribue la urcarea dării, căci valoarea pământului a crescut, 
averea publică s'a înmulțit. Dar totuş în urmă ajunge la con- 
cluzia, când e vorba despre aceea, ca sarcinile Ungariei să fie 
acoperite, că poporul trebue să-și dee până şi ultima capră ce 
o are, Ei, acum dato, sed non concesso, că noi ne-am duce 
din patria aceasta, și sigur că am duce cu noi şi ultimele noastre 
capre, wm atunci dela cine luaţi capra? 

De altcum asigur pe domnul deputat, că noi nu-i vom 
urmă sfatul. Nu vom procură domnului deputat, și mulțămită 
ceriului, puţinilor sai consoți, bucuria, de a puteă aveă ocaziune 
domnul deputat sa cucerească pe ușor și ieftin a douaoara pa- 

tria aceasta. Noi Românii trăim de aproape doua mii de ani 
aici, suntem locuitori străvechi ai patriei acesteia, și suntem 
legaţi de această patrie cu bucuriile şi suferințele a aproape 
două mii de ani. Pământul patriei acesteia e udat cu sângele 
strămoșilor noştri şi în el se odihnesc oasele scumpe ale stră- 
moşilor noştri. Noi ne-am făcut totdeauna datorința fața de 
patria aceasta, şi ne o vom face şi în viitor, pe lângă toate in- 
sultările vrednice de compatimire ale dlui deputat. Dela înfiin- 
țarea imperiului ungar am fost membri ai coroanei ungare. 
Aceasta o dovedeşte nobilimea cea mare din ţinuturile locuite 
de Români, nobilime care a fost dată pentru împlinirea dato- 
rinţei, nu în contra patriei, ci pentru patrie. 

De altcum nu caut după motivele espectorării domnului 
deputat, să-mi permită însă să declar, ca eu așa găsesc, că 
domnul deputat cu desele sale vorbiri nu ajuta, nici cauzei în 
interesul căreia vorbeşte, dar nici sieşi. (Ilaritate). Nu ma ocup 
însă mai departe cu obiectul acesta. Mă adresez înşă cu o 
umilită rugare onoratei diete, şi mai ales tinerilor membri ai 
dietei, fireşte, cu permisiunea onoratei case. (Voci: La obiect!) 
Rugarea e aceea, ca să nu ne atace existența îndreptăţită, să 
nu ne suspiționeze, sa nu ne insulte fără nici un motiv, ci să fie 
toleranţi, pentruca în vreme de primejdie fiii patriei să fie toți 
împreună, pentrucă vă asigur, onorată casă, ca numai aşa, cel 
puţin după convingerea mea, se va puteă împlini prorocia ma- 
relui politician maghiar: «Ungaria nu a fost, ci va fi». Şi acum 
să trec la obiect». 

Prezidentul: «Sunt silit să fac observarea, că membrii casei 
nu au dat ansă domnului orator sa ridice aceste acuze, şi că 
prin urmare acuzările dlui deputat m'au fost motivate». 

George Pop: «A fost o rugarel 

Prezidentul : «Rugare, în care se cuprinde acuză. lar acuza 
ma fost motivată. (Aprobări).» 

George Pop: «Scuzaţi, am spus-o numai în formă de rugare. 
Acum trec la proiectul de lege, care formează baza discuţiei, și 
îmi iau voie să fac unele observări serioase la argumentele 
serioase ale stimatului condeputat Szontâgh Pâl, aduse în favorul 
urcării dării. Domnul deputat s'a provocat la Francia, desfașu- 
rându-ne cum sa descurcat Francia din catastrofa ultimului 
răsboiu în scurtă vreme și cu uşurătate. E adevarat, că aşa s'a 
întâmplat. Dar eu, cu mărginita mea pricepere nu înţeleg, întru 


www.dacoromanica.ro 


— 550 — 


adevăr, cum pot fi asemănate modestele noastre raporturi cu 
cele din Francia? Să ne procure domnul deputat și consoții săi 
și nouă raporturile din Francia : industria, comerciul, stările eco- 
nomice de acolo, cu un cuvânt, stările de lucruri din Francia, şi 
creditul care se bazează pe ele, şi atunci va fi îndreptăţit să se 
provoace la ele, 

Domnul deputat mergând mai departe în argumentarea sa 
a numit zelul de jertfire curată împlinire de datorinţă, şi a trecut 
repede peste ea, accentuând însă și punând greutatea pe — 
resignare,  Onorată casă! Resignarea e o virtute cetațenească 
foarte frumoasă, care însă după priceperea mea stă din aceea, 
ca cetățenii să renunţe și la cele mai necesare mijloace ale con- 
servării traiului și ale îmbrăcămintei. Îmi iau voe a constată, că 
această resignare e pusă în praxă la noi de mulți ani, nu de 
voe bună, ci sub greutatea apăsătoare a împrejurărilor existente, 
Se poate, că domnul deputat trăește întrun astfel de ţinut fe- 
ricit al Ungariei, despre care eu nu am cunoștință, dar eu de- 
spre ţinuturile pe cari le cunosc pot să afirm cu siguritate, că 
au mers în resignare până la marginile cele mai extreme. În 
anii abiă de curând trecuţi, domnule deputat, poporul a flămânzit. 
Şi dacă execuțiile de dare se vor continuă cu aceeaș necruțare, 
ca acuma, dacă din gura poporului va fi luată grăunța pentru 
pâne, și neputându-se vinde la fața locului, va fi dusă la orașul 
cel mai apropiat pentru a îi vândută în piaţă, iar vândută fiind 
nu se vor scoate din ea nici cheltuielile cărăuşiei, pot să afirm 
cu toată hotărîrea, că poporul nostru, cu toatecă anul acesta am 
avut recoltă Bună, va flămânzi şi în viitor, 

Dealtcum spre dovedirea afirmării mele, dupăce vreau să 
fiu scurt, nu e de lipsă să aduc alt argument decât pe acela 
spus în casa aceasta din partea dnului deputat Ürményi Miksa, 
care cu date statistice a arătat, că pe când la începutul consti- 
tuționalismului nostru veneau înrolați la honvezime câte- 30,000 
de recruți la an, astăzi abiă putem înrolă opt mii de recruți, 
Ge dovedeşte aceasta, onorată casă? Aceea, că poporul nostru, 
în urma sărăciei și a mizeriei, se corcește și în privința cor- 
pului. Ar puteă să știe domnul deputat, că aproape pretutin-- 
denea, dar cel puţin în ţinuturile cunoscute de mine, în anii de 
mai nainte se aflau în toate comunele țărani în număr mai 
mare, cari aveau pluguri cu câte patru trăgători, iar acuma abiă 
câte doi, ori câte patru pot să formeze împreună un plug. Eu 

deci întru adevăr nu înțeleg cum se poate cere dela popor o 
resignare în măsură mai mare. Dacă ar aveă domnul deputat 
în vedere situaţia ţării, ar aveă în vedere aceea ce se întâmplă 
nu odată în ţinuturile cunoscute de mine, anume, că în comune 
se porneşte în aceeaş zi execuţia din cinci părţi, pentrucă vine 
executorul de dare, care secvestrează pentru dări și pentru timbre, 
vine executorul dela judecătorie, care secvestrează pentru pre- 
tensiunea judecată a cămătarului, vine organul comitatului, care 
secvestrează pentru mila împărătească, pentru lucrul public şi 
altele, vine apoi primarul, care încassează competințele preo- 
tului, ale învățătorului, notarului, etc., așa, că întru adevăr, dacă 
poporul acesta mar fi legat atât de mult de glie, şi dacă mar 
speră zile mai fericite în viitorul apropiat, poate că ar acceptă 
sfatul domnului deputat Remete Géza! 

Am să reflectez încă la una din spusele stimatului domn 
deputat. Eu adecă nu înţeleg, cum de se face provocare din 
ceealalta parte la zelul de jertiire, atât de des, iar acum se merge 
chiar mai departe şi se cere resignare? Noi, onorată casă, trăim 
şi am trăit în timpul de curând trecut în împrejurări normale și 
în pace deplină. Răsboiu nu am avut. După răsboiu poate că 
ar aveă loc şi ar fi îndreptățit provocarea la resignare, în nu- 
mele statului, dar în zile de desăvârșită pace nu e îndreptăţită 
de loc. 

Dupa toate acestea, fiind eu convins, ca poporul întru 
adevăr nu poate suportă o dare mai mare, nu primesc proiec- 
tata urcare de dare în general, pentru a puteă îi discutată pe 
articole».*) 

Legea s'a votat în general și apoi şi pe articole. 
La discuția asupra $-lui 2 din lege voiă să vorbească 
deputatul român Sigismund Borlea în chestie personală, 
dar a fost împedecat din partea preşedintelui, pe mo- 
tivul, că e prea târziu. Trebuiă să răspundă atunci când 
a fost atinsă persoana sa. 


Chestia gimnaziului din Brașov. 


În ședința din 10 Decemvrie 1875 (înainte de amiazi) 
sa pus la ordinea zilei raportul comisiunei financiare 
asupra propunerii deputatului Parteniu Cosma, ca să se 


*) Din Ziarul Dietei de pe anii 1875 1878, volumul [Il 51—52. 

dee gimnaziului gr.ort. român din Brașov un ajutor 
anual de 5000 fl. Comisiunea propune acordarea ajuto- 
rului, însă pe lângă condițiunea cunoscută de a aveă 
guvernul ingerinţe la numirea profesorilor. la cuvântul 
deputatul român Parfeniu Cosma şi rostește vorbirea 
următoare: 

«Onorată casă! După cele petrecute aici mă surprinde 
mult raportul comisiunei. Propunerea mea în o parte a ei a fost 
aceea, ca să se predee comisiunei financiare, și numai după 
aceea 'să ajungă aici pe tapet. Dupăce a vorbit și domnul mi- 
nistru de culte, aşa sa primit în unanimitate, și propunerea mea 
Sa transpus comisiunei. În argumentările mele am amintit, că o 
altă şcoală, asemenea confesională, adecă şcoala reală superioară 
din Sibiiu, e subvenţionată până în ziua de astăzi din partea 
statului. Îndată dupăce sa luat concluz cu privire la propunerea 
mea, a venit la rând această şcoală reală superioară din Sibiiu, 
căci eu făcusem propunerea la poziţia 11, iar şcoala reală din 
Sibiiu eră trecută la poziţia 12, — și subvenţia acestei școale 
reale se votă fără observare. Eu deci în vederea acestora cre- 
deam, că ssoartea propunerii mele e decisă deja, şi că aceea nu 
poate să fie alta, decât aceea ce s'a făcut cu altă şcoală ase- 
menea confesională, adecă acordarea subvenţiunii. Însă cu pä- 
rere de rău mă aflu înșelat în celece le așteptam dela comi- 
siune. 

Știu, că rapoartele comisiunilor au, cum se și cade să aiba, 
deplin crezamânt la stimaţii domni deputaţi. Dar chiar pentrucă 
așa este, eu în cazul acesta, înainte dea veni cu alte observări, 
îmi iau voe a rectifică unele altele din raportul comisiunei. Eu 
adecă în textul raportului văd o abatere esenţială, și deduc de 
aici, că chestiunea a fost pertractată în mod foarte superficial, 
fără a fi lămurită, cum sar fi căzut, din toate părţile. Anume, 
se spune în raport, că: «pentru gimnaziul gr.-ort. român din 
Brașov până la anul 1873 s'a pus în budget o subvenţiune de 
4000 îl. sub condiţiunea, ca pe profesorii salarizaţi din subven- 
țiunea statului să-i numească guvernul, dar fiindcă confesiunea 
respectivă a refuzat condiţiunea aceasta, subvențiunea de stat 
nu Sa extradat, iar în urmă fù sistată în budget». 

Unele din acestea nu sunt așa în realitate, pentrucă con- 
dițiunea amintită sa pus numai dela anul 1871 încoace, iar dela 
începutul constituționalismului până la 1871 subvenţiunea ş'a dat 

totdeauna fără vre-o condiţiune şi şi-a avut locul său în budget. 
În acest sens e deci a se rectifică raportul, și aici e o distinc- 
țiune esenţială, pentrucă în contra acelora cari afirmă, că o lege 
existentă ar opri subvenţiunea, vorbeşte însaş fapta, ca adecă 
de atunci de când sa adus legea, la anul 1868, institutul acela 
fù subvenţionat trei ani întregi fără vre-o condițiune. 

Eu iau părerea comisiunei și în acel înțeles, — cu permi- 
siune, — cum cred ca se poate luă, că adeca propunerea mea 
e primită. Aceasta o deduc de acolo, că după parerea mea co- 
misiunea financiară aveă să-și dee părerea numai în partea fi- 
nanciara a chestiunii, pentrucă consideraţiunile didactice cad în 
competenţa comisiunei de învăţământ. Daca deci comisiunea fi- 
nanciară, din consideraţiuni curat financiare afla, ca subvenţiunea 
se poate da, — și nici nu zice că nu s'ar puteă da, — atunci 
comisiunea s'a pus pe partea mea, pentrucă ceealalta parte a pă- 
rerii comisiunei financiare cade în competența comisiunei de în- 
vațământ, care singură e competentă a ne spune, dacă ar mai 
fi ceva de dorit la institut, din considerațiuni didactice. lar in 
această parte sunt convins, că dacă chestiunea veneă la comi- 
siunea de învățământ, aceasta nu eră de loc de acord cu pro- 
punerea comisiunei financiare, pentrucă nu cred să se afle om 
de specialitate cu cuget serios, care sa pretindă, ca la unul şi 
acelaș institut să funcţioneze alăturea profesori de două cate- 
gorii, cari adeca să stee în cele disciplinare sub două jurisdic- 
țiuni diferite, ceeace orişicum, ar fi numai în detrimentul înva- 
țământului. 

Dacă privesc apoi lucrul din altă parte aflu, că propunerea 
comisiunei financiare nici nu se poate realiză, pentrucă aici nu 
e vorba de o subvenție stabila, ci oricum să se primeasca ea 
de astădată, ca poziţie ordinară, ori extraordinara, în condiţiu- 
nile de acuma nu va puteă dură mult, pentrucă precum știm 
e prezentat deja un proiect de lege despre şcoalele medii, şi 
dacă acea lege va dispune cumva altcum, nu cum vrem să dis- 
punem noi acuma la desbaterea acestei propuneri, atunci legea 
aceea va aveă valoare, dupa axioma: lex posterior derogat priori. 
Așadară acuma e vorba numai de o subvențiune interimala, de 
tot interimala. Stând lucrul astfel, din propunerea comisiunei ar 
urmă, ca să se numeasca profesori pe durata unui an, doi, ori 
poate şi pe un timp mai szurt, ceeace însa din punct de ve- 
dere didactic nici decum nu poate fi consult. 

Marturisesc, onorata casă, că atunci când am venit aici cu 
propunerea mea, veţi şti foarte bine, că n'am venit să cer milă, 
ci am apelat Ja simţul de dreptate al onoratei case, luând de 
bază la propunerea mea faptul, că legea nu opreşte subvenţia 
propusă și că se afla şi astazi în ţară institut de învățământ con- 
fesional, subvenţionat din partea statului, şi încă un astfel de 
iustitut, care nu are lipsă de ajutor în aşa măsură ca celalalt. 

Dar eu şi pentru aceea mi-am luat voe a veni cu propu- 
nerea mea, pentrucă așa știam, ca împrejurările s'au schimbat 
spre bine, şi aici şi acolo, şi eram convins, că nu sunt numai 
eu singur de părerea aceasta, ci se vor fi aflând bărbaţi de 
stat foarte respectabili de acord cu parerea mea. Şi mam ce 
face, trebue să dau aici cetire, chiar și spre justificarea mea, 
unei propuneri făcute în dieta din 1871 de stimatul domn mi- 
nistru prezident de acuma, întrun caz de tot analog. Eră pe 
tapet cererea de a se da gimnaziului din Brad subvenţiune de 
4000 îl. Comisiunea financiară a luat şi atunci acelaș concluz, ca 
acuma. Domnul actual prim-ministru a spus însă atunci, că dacă 
se tratează de o subvenție interimala, statul nu-şi poate arogă 
mai mulţă ingerință față de confesiuni decât e aceea pe care 
o are precizată deja în lege, în forma dreptului de supremă 
inspecţiune, și așa în ședința din 10 Maiu 1871 a făcut propu- 
nerea care urmează:  Subvenţiunea de 4000 fl. cerută pentru 
gimnaziul din Brad dieta o votează în mod excepţional și inte- 
rimal, sub titlul: spese extraordinare, fără condiţiunea vre-unei 
ingerințe care ar trece peste dreptul general de suprainspec-- 
țiune. Totodată însă casa enunţă: a) ca aceasta, precum şi alte 
sume votate deja, sau cari se vor votă pentru ajutorarea altor 
şcoale medii confesionale, le voteaza numai în mod interimal, 
și numai pentru aceea, pentrucă nefiind încă adusă legea refe- 
ritoare la şcoalele medii, nu sa putut face din destul Ş-lui 17 
din art. de lege 44 dela 1868; b) că îndata ce vom aveă legea 
menţionata, staţul va înființă institutele necesare în sensul art. 
de lege 44 din anul 1868, paragraful 17, în număr trebuincios; 
6) iar deodată cu înfiinţarea acestor institute de învăţământ ale 
statului vor încetă toate subvenţiunile din partea statului, vo- 
tate pentru gimnaziile, sau alte şcoale medii confesionale . 

In esență propunerea aceasta e identica cu a mea. Adecă 
În cazuri de acestea statul să nu-şi iee mai multă ingerință 
decât îi curge din dreptul supremei inspecțiuni. Și acest drept 

e de ajuns, pentrucă vedem din exemplele mai recente, că acolo, 
unde institutul sa abătut dela chemarea sa, statul dispune de 
puteri destule pentru luarea măsurilor necesare, şi precum vedem 
poate face să încete un astfel de institut. 

Cât pentru celelalte condițiuni, se înțelege, ca nici eu nu 
voesc să-mi scot propunerea de sub condițiunile acelea, pen- 
trucă în fine toate depind dela legea ce se va creă, care fireşte 
poate modifică dispozițiunile de mai nainte. 

Propunerea citată a părtinit-o atunci și domnul actual mi- 
nistru de comerciu, baronul Simonyi. Dieta nu primi propunerea 
comisiunei financiare, dar cu o majoritate de două voturi res- 
pinse şi propunerea. ceealaltă, și aşa nu a decis nimica. Dar totuș 
“a pronunţat atunci cu destulă tărie pentru o astfel de interpre- 
tare a lucrului. 

Aş regretă mult, dacă onorata casă nu ar vrea să ma în- 
țeleagă. Mărturisesc, că lucrul principal pe care-l doresc eu nu-l 
formează cele 5000 fl. Suma aceasta nu face atât de mult pentru 
nime, nici chiar pentru cea mai săracă confesiune. E o sumă, 
care în cele din urma poate fi acoperita prin restrângeri, ori 
prin economizare, ori chiar și pe calea unei colecte. Eu ţin că 
pondul principal este a se pune pe tonul ce se poarta în public 
și care eu cred că prin aceasta s'ar puteă cumva regulă în Tran- 
silvania, unde e foarte necesar a se lați odata un alt ton în pu- 
blic, ceeace sigur ar rezultă din aceasta. Ce e drept, tonul acesta 
nu se poate cumpără cu 5000 fl., şi nici în procente nu se poate 
calculă, câte foloase va puteă el să aducă. Repet însă, că eu 
totuș aș regretă foarte mult, dacă onorata casă nu mar înţelege, 
și ar primi propunerea comisiunei, care pentru un bagatel ca 
acesta poate să facă impresiune foarte rea. 

Biserica greco-orientală chiar sa voiască nu poate sa pri- 
mească condiţiunea din propunerea comisiunei, pentruca o îm- 
pedecă legile ei cardinale. Biserica greco-orientala ca biserică 
organizată pe baze hierarhice are astfel de legi cardinale, la 
cari se cere și sancţionarea Maiestăţii Sale, și nu e de ex. ca 
biserica protestantă, în care nu este hierarhie, și nu se cere 
astfel de sancţionare, ci sunt de ajuns pentru ea legile generale. 
Biserica gr.-ort. română în sine luata nu poate sa facă în pri- 
vința aceasta nici o schimbare, decât numai prin reprezentanța 
ei legală, prin congres. Dar şi pe calea aceasta schimbarea 
numai așa se poate realizà, dacă ea pe calea guvernului se sub- 

şterne Maj. Sale și de acolo se primeşte sancţionarea. Aceasta 
ne-ar da atâta de lucru, încât întrun timp scurt nu sar putea 
pune la cale. Şi apoi nici nu e de dorit, ca bisericile autonome 
să nu-și aibă conservativii lor în ce priveşte autonomiga biseri- 
cească. Eu nu pot să pretind, onorată casă, dela nici o bisprica 
autonoma, să sufere a i-se ştirbi drepturile autonome, afle-se 
ea între orice împrejurari. N'aş puteă pretinde aceasta nici din 
punct de vedere maghiar, pentrucă să binevoiţi a reprivi la cele 
din trecut şi a cugetă, că dacă regimele neconstituționale de 
mai nainte şi-ar fi rezervat la bisericile autonome câte o ușşiţă la 
dos, pe çare apoi sa-și fi putut băgă guvernul, fie acela oricare, 
mânile în autonomia acelora, ar fi fost oare biserica autonomă 
protestantă în stare sa lupte cu așa succese în contra încercă- 
rilor periculoase ale guvernului absolutistic? Și oare nu ar fi 
avut opiniunea publica fot dreptul a declară şi a înfieră de sec- 
tari pe oamenii acelor comune bisericeşti, cari sub astfel de 
condițiuni ar fi primit ajutor? 

Aşa ceva nu e de dorit, domnilor, pentrucă oricare bărbat 
de stat, dar şi oricare om cu judecată serioasă, trebue să caute, 
nu nymai la celea din prezent, ci trebuie să se asigure și pentru 
orice eventualitate din viitor. Lucruri cari au fost posibile până 
acuma se pot întâmplă totdeauna, câta vreme suntem oameni. 
Daca vom lăsă să se taie fereastră în zidurile tari ale autonomiei, 
cine ştie ce interese se vor puteă străcură cu timpul prin acea 
fereastră, chiar contrare cu interesele de cari crede comisiunea 
financiara că grijeşte ea?! Să-i pară bine guvernului şi casei, că 
în poporaţiunea țarii mai există simţul de religiositate, şi că mai 
este ceva de ce se alipeşte morțiș, şi nu e indolenta. Pentrucă 
pânăcând va fi ceva, fie drept autonom, ori altceva, la ce ceta- 
țenii patriei ţin cu alipire, acei cetăţeni vor fi dispuși a luptă 
totdeauna şi pentru drepturile constituționale. (Voci: A fost de- 
stul!) Eu aşa ştiu şi cred ca ştie și onorata casa, că lupta bi- 
sericei protestante pentru drepturile ei autonome și alipirea ei 
cu tenacitate la acelea a contribuit mult la răscumpărarea li- 
bertaţilor constituţionale. 

Mă plec cu toată stima, onorată casă, în fața concluzului 
înțelept ce-l veţi luă, fie acela cum va fi. Eu şi cu ocaziunea 
trecută mi-am încheiat vorbirea cu aceea, ca nu cer alta decât 
dreptate. La una îmi iau însă voie a reflectă, anume, că avem 
să fim cu considerare şi la decorul din afară al legilor, pentrucă 


www.dacoromanica.ro 


— 557 — 


și acela contribue la puterea morală a legii, fară de care aceea 
e ca și nimica. Eu am arătat, că exista un institut confesional, 
subvenționat. Acum las deci să judece onorata casă, că oare 
la cazul, dacă onorata casă ar decide acum altcum, nu aşa cum 
a decis cu privire la şcoala reală superioară din Sibiiu, motivele 
comisiunei financiare pot fi în stare să capaciteze opiniunea 
publică, pe aceia cari în orice fapte caută esența, că astfel de 
concluz e bazat pe dreptate, ori nu? Una numai vă rog, ca 
aceea ce pentru D-voastră ţineţi că e virtute, sa nu o consi- 
deraţi la alţii ca — vițiul Vă pot asigură, onorată casă, şi o 
spun aceasta cu mândrie, că biserica greco-orientală româna 
nu-și va trădă drepturile autonome, ci şi le va apără, și între 
marginile acelora va face tot ce-i concede legea pentru ajun- 
gerea scopurilor culturale. Mai mult însa să nu pretindă nime 
dela ea, decât numai ce poate face din propriile puteri. Ştim, 
că credincioşii acestei biserici sunt cei mai hpsiţi. Biserica gr.-ort. 
română nu are dela stat domenii mari. Credincioșii ei, mai 
ales cei din Transilvania, locuesc în părțile cele mai sterile ale 
patriei, şi pe terenul cultural şi bisericesc poartă cu mult mai mari 
sarcini decât ceialalți cetăţeni ai statului, Pe cât se poate, dupa 
dările publice foarte grele, ei susțin pe învaţătorul, preotul, pro: 
topopul, consistorul, episcopul şi mitropolitul. Cu spesele lor 
proprii își ridică și susțin bisericile. Au însă și un avantagiu. 
Sunt dedaţi cu neajunsurile. In sărăcia lor se știu mărgini, se 
știu retrage, și știu trăi și pe mai subțire, după sărăcia lor. 
Numai să nu se pretinda dela ei mai mult decât pot suportă, 
Va recomand propunerea mea».*) 

Pusă la vot propunerea deputatului român Parteniu 
Cosma se respinge și se primeşte propunerea comi- 
siunei financiare, că subvențiunea să se dee numai în 
cazul dacă se primește condițiunea pusă, de a se da 
guvernului drept de ingerință la numirea profesorilor. 


Mandatul deputatului Dr. I. Hodoșiu. 


În ședința din 11 Decemvrie 1875 prezidentul casei 
raportează, că deputatul Dr. Josif Flodoșiu nici după 
provocarea ce i-a fost adresată din partea prezidentului 
nu Și-a prezentat credenționalul și nu și-a ocupat locul 


*) Din Telegraful Român , anul 1875 numărul 96. 

în dietă. Crede, că va fi mai consult, să fie provocat 
de nou să se prezinte în dietă, sub ameninţarea, că dacă 
în curs de 15 zile nu se va prezentă, se va declară 
vacant cercul în care a fost ales. Deputatul Szontâgh 
Pál propune, ca vacanța să se decreteze acum și prezi- 
dentul să fie împuternicit să ordoneze alegere nouă. 

Vorbeşte deputatul român Sigismund Borlea urmă- 
toarele: 

«Nu pot să primesc propunerea antevorbitorului, ci pri- 
mesc propunerea domnului prezident, din motivul, că respec- 
tivul deputat, daca a şi primit scrisoarea domnului prezident, se 
poate ca răspunsul său la scrisoarea aceaşta ma ajuns în mânile 
domnului prezident. (O voce: Asta nu e cu putință!) Să ma 
ierte domnul deputat, dar eu așa ştiu, că vor fi în casa aceasta, 
deşi nu mulţi, totuș unul, doi, cu cari s'a întâmplat, că scrisoarea 
lor trimisă cuiva, ori sa perdut şi respectivul nu a primit-o, ori 
a fost pe drum 3—4 luni, a cutreerat străinătatea, și atâtea stam- 
pile au fost pe ea, încât nu mai eră de recunoscut. Nu e deci 
imposibil, ca domnul /lodoșiu să fi scris, dar scrisoarea sa s'a 
pierdut. Nu afirm, că întru adevar așa s'a întâmplat, dar posibi- 
litatea nu e exchisă sa se fi întâmplat lucrul așa. După mine deci 
propunerea stimatului domn prezident corăspunde mai bine 
dreptăţii .*) 

După o discuţie mai lungă se primeşte propunerea: 
prezidentului şi se decide să mai fie provocat odată 
deputatul Dr. Iosif FHodoșiu să între în dietă. 


Un împrumut de stat. 


Şedinţa din 13 Decemvrie 1875. La discuţia asupra 
proiectului de lege despre contractarea unui imprumut 
de stat de optzeci de milioane vorbește deputatul român 
Sigismund Borlea următoarele : 

Onorată casă! Eu înca ţin, că e foarte scump împrumutul 
acesta, pentrucă știm în general, că particularii cari dispun de 
proprietaţi solide sunt îmbiaţi şi în timpurile acestea cu împru- 
mutuiri cu 5 procente, platite în aur. Dacă deci particularii ca- 
pată împrumuturi cu 5 procente, ba sunt îmbiaţi cu ele, atunci 


*) Din Ziarul Dietei de pe anii 1875 1878. 

după părerea mea e foarte scump împrumutul pe care-l face 
guvernul cu şapte procente, ba poatecă cu procente și mai 
mari. 

Pentrucă cu toatecă se spune, că interesele sunt șase la sută, 
nu sunt şase, ci aproape opt, fiindca nu după o sută de fiorini 
se platesc şase procente, ci după 81 și jumătate. Şi se poate, 
că mulţi îl vor ţineă de favorabil și așa, ba se poate, că 
mulți vor ţineă de favorabil şi aceea, şi de bun augur pentru 
țară, că pe când domnul ministru de finanțe ţineă pertrac- 
tări în chestia împrumutului, valoarea aurului la noi a tot 
scăzut, iar imediat cum s'a contractat împrumutul sa urcat de 
nou. Se poate, zic, că toate acestea unii le vor putea ţineă de 
favorabile pentru ţeara, dar eu mărturisesc, că cred contrarul. 
Afară de aceasta nu poate fi negat, că ţara e însărcinată deja 
cu foarte multe datorii, pe cari domnul deputat Simonyi Jânos 
le-a cetit ieri în ordine foarte frumoasă de pe hârtie, și la a 
căror înșirare, fără carte, eu nu cutez să mă gândesc. Mai 
departe e nediscutabil, că foarte multe interese trebue să fie 
plătite în aur din partea țarii în fiecare an. lar aceea o ştim, 
că minele Ungariei nu produc atâta aur cât avem să platim 
în fiecare an ca interese după datorii, prin urmare aurul necesar 
trebue cumparat în străinătate pe bani foarte scumpi, şi astfel 
după parerea mea Ungaria nu va fi pusa niciodata în poziția 
de a puteă restabili valuta. 

În cercurile guvernamentale s'a spus de multeori, dar s'a 
spus şi în presă, că banca de note numai atunci va puteă îi 
întrodusă în Ungaria când va fi restabilită valuta, iar după acestea 
valuta nu va fi restabilită niciodata, prin urmare în Ungaria nici 
banca de note nu va puteă îi întrodusă niciodata. 

Nu vreau să fiu lung la vorba, onorată casă, şi declar, că 
din motivele acestea mu primesc proiectul acesta de lege, în 
firma speranţa, că aceasta scurtă vorbire a mea nu va fi iară 
restălmăcită, și că nu se vor găsi iarăș profeţi mincinoși şi ere- 
miţi sfinţi, cari să spună, că-mi cunosc sentimentele și ştiu, că 
şi din datorie fac chestie de naționalitate. Și cu atât mai vârtos 
ma leagăn în speranța aceasta, fiindca acei sfinţi eremiţi, cari în În- 
țelepciunea lor locuesc în arbori scobiţi, cu toatecă mai de mult 
au fost considerați de sfinți și poporul le dădeă crezământ vor- 
belor şi prorociilor lor, astazi şi-au perdut creditul și acuma în 
secolul al 19-lea astoriel de proroci mincinoşi și eremiţi falși 

nu le mai crede nime, căci prorociile şi vorbele lor sunt crezute 
cel mult de câteva babe bătrâne». (Ilaritate).! 
Legea despre contractarea împrumutului s'a votat. 


Legea despre monopolul de sare. 


În ședința din 15 Decemvrie 1875, discutându-se 
pe articole proiectul de lege despre monopolul sării, 
deputatul român George Pop vorbeşte la paragraful 15 
următoarele : 

Înainte de toate trebue sa-mi exprim părerea de rău, că 
în proiectul de lege din pertractare nu s'a facut îngrijire despre 
așa numita sare pentru vite. Știm toţi ceice ne ocupăm cu 
prăsirea vitelor, că sarea pentru vite ce eficacitate are pentru 
prăsirea vitelor. Dupăce în proiectul de lege din desbatere nu 
s-a luat dispozițiune în privința aceasta, şi vinderea sarii pentru 
vite a fost oprită de câteva săptamâni la depozitele de sare, nu 
ştiu din ce cauză, îmi iau voie a prezentă următorul proiect 
de concluz. (Ceteşte): Se îndrumă ministrul de finanțe să pre- 
zenteze casei proiect de lege referitor la producerea de sare 
pentru vite şi vinderea ei pe preţ moderat .* 

Propunerea nu sa primit. 


Mandatul deputatului Dr. Hodoșiu — nimicit. 


La provocarea prezidentului camerei ungare, făcută 
a douaoară, deputatul Dr. Iosif Fodoșiu, ales în cercul 
electoral al Bradului, a răspuns într'o scrisoare adresată 
prezidiului dietei, că de astădată nu se ţine îndemnat 
să între în dietă și să-şi facă datorința ca reprezentant 
al poporului care l-a ales. Despre răspunsul acesta pre- 
zidentul a făcut raport dietei și dieta a pus chestia la 
ordinea zilei în şedinţa din 19 lanuarie 1876. S'a cetit 
scrisoarea lui Dr. Iosif Hodoșiu, iar deputatul Szontâgh 
Pál, după o vorbire scurtă, a prezentat următorul pro- 
iect de concluz : 

Dupace Josif FHodoșiu, ales deputat în cercul electoral al 
Bradului, comitatul Zarand, în înţelesul hotăririi casei din 11 De- 


1 Din Ziarul Dietei, ciclul 1875—1878, volumul III. pag. 149, 
2 Idem, volumul III. pag. 192. 

cemvrie anul trecut, adusă sub numărul 605, a fost provocat 
din partea prezidiului, ca pe lânga prezentarea credenţionalului 
său în termin de 15 zile sa-şi facă întrarea în dietă, căci dacă 
nu o face aceasta, mandatul său va fi considerat ca nimicit, iar 
Iosif Hodoșiu cu toate acestea nu a satisfăcut acestei hotărîri a 
dietei, și astfel şi-a calcat împlinirea datorințelor acceptate prin 
primirea alegerii care a căzut pe el, iar cercul electoral al Bra- 
dului din comitatul Zarand e despoiat de mai multe luni de 
exerciarea dreptului de a fi reprezentat în dieta țării, — drept 
aceea, pentruca numitul cerc electoral al Bradului să nu ramână 
şi pe mai departe nereprezentat în dietă, Iosif Hodoşiu se con- 
sideră, ca cum şi-ar fi depus mandatul şi e dispensat de po- 
ziția sa de deputat, dupace a denegat împlinirea datorințelor 
legate de această poziţie, deci încredințarea sa ca reprezentant 
al dietei e considerată de încetată şi comitetul central al comi- 
tatului Zarand îndrumat are să fie din partea prezidentului, ca în 
cercul Bradului să facă alegere nouă de deputat>.*) 


Dupăce vorbesc doi deputaţi maghiari la obiect, 
dieta votează proiectul de concluz și mandatul depu- 
tatului, Dr. Josif Hodoșiu, ales în cercul Bradului, se de- 
clară nimicit. 

În ședința din 11 Martie 1876 deputatul român 
Sigismund Ciplea prezentează raportul comisiunei de 
imunitate, ca raportor al acesteia, în chestia extradării 
deputatului Kiszeli Arpâd, urmărit din partea judecăto- 
riei. Se va pune la timpul său la ordinea zilei. Pre- 
zidentul comunică dietei, că în locul demisionatului 
Laurean Berceanu a fost ales deputat la dietă Axente 
Severu, încă în 13 Decemvrie anul premergător, dar nu 
şi-a prezentat încă credenţionalul și nu a întrat în dietă, 
Cere împuternicire dela dietă, ca să-l provoace să-și 
împlinească datorinţa. Se dă prezidentului camerei îm- 
puternicirea cerută. 

In şedinţa din 18 Martie 1876 alt deputat român, 
Petru Mihályi, prezentează raportul comisiunei speciale 
despre examinarea socotelelor de stat pe anul 1872. Se 
va tipări și se va pune la ordinea zilei la timpul său. 


*) Idem, volumul IV. pag. 101. 

Universitatea săsească. 


În şedinţa din 24 Martie 1876 se votează în ge- 
neral proiectul de lege despre regularea fondului regiu 
şi a universităţii săsești. Deputaţii sași părăsesc dieta 
în mod demonstrativ și nu iau parte la discuţia specială. 
La discuția generală a luat parte şi deputatul român 
Constantin Gurban, care a rostit vorbirea următoare; 

«Onorată casa! Mă văd silit să vorbesc la obiectul de pe 
tapet, nu numai în urma importanţei chestiunii, ci şi în urma 
apariţiunilor caracteristice observate în firul discuţiei, şi voiu 
căută ca pe amândouă să le contopesc în vorbirea mea, Văd 
anume forța şi puterea, cum cu aparenta armă a dreptăţii şi 
între aprobările generale ale marei împrejurimi îşi fac simțită 
domnia asupra unei mici întărituri împrejmuite în cursul vremii 
cu privilegii, jur împrejur. Aud ţipetele locuitorilor din fortă- 
reaţă, cari simțesc greutatea puterii ce tot mai mult îi apasă și 
aşteaptă, că doar se va ailă cineva, care să grăbească la ei, în 
aceste momente de ultimă svârcolire, cum zic ei, cu unelte de 
salvare. Întru adevăr, e o scenă curioasă aceasta, onorată casă, 
şi omul imparţial cu greu se poate decide, ce să facă, să se bu- 
cure de învingerea sigură a atinsei arme a dreptăţii, ori să com- 
pătimească pe cel mai slab, şi de altcum nevinovat, pentru per- 
derea privilegiilor mărginașe cu chestia sa de vieață, pe cari 
le-a avut până acuma și cum se spune, speră a le vedeă conser- 
vate și pentru viitor. 

Am avut ocaziune a vedeă mai mulți oratori în aceasta 
onorată casă, cari s'au bucurat de această sigură învingere a 
dreptăţii. Eu însă voesc să manifestez compatimire față de cei 
învinși, şi mă mângăiu cu aceea, ca fructele privilegiilor -sunt 
destul de coapte, ca să cadă odată din pom, (Aprobări). 

Eu, din punctul meu propriu de vedere, nu am motiv să 
aprob direcţia actualului guvern, pentrucă în multe cazuri aflu, 
că se lovește de interesele bine pricepute ale patriei noastre, 
și nu voiu întârziă a o dovedi aceasta, când mi-se va da oca- 
ziune, în aceasta stimată casă. Dar proiectul de lege de pe 
tapet mă mulțămește întru câtva, cel puţin în bazele sale. Şi 
nu vor puteă vorbi în contra lui nici locuitorii țărilor străine, şi 
dacă nu mai are și altă tendenţă, în măsură mai mare ori mai 
mică va mulțămi el şi pe cetăţenii de naţionalitate română din 

fundul regiu, cari nu odată sau plâns în presa română, că cu 
privire la folosirea averii din fundul regesc, frații lor Sași, cari 
se află acolo în deplina posesiune a puterii, nu-i împărtășesc 
de corăspunzătoarele cerinţe ale egalitaţii de drept. Ei pot 
acuma să spună cu tot dreptul, că: Hodie mihi, cras tibi! 

lar dacă -onoraţii noștri frați Sași sunt supăraţi pentru aceea, 
că cultura apuseană nu o mai pot lăți în Orient, și în special 
în Ardeal, fie numai liniștiți, că în această privință au făcut deja 
prea destul. Au lăţit adecă cultura numai între ei, și urcându-se 
sus pe scara culturala nu prea au avut dispoziție să mai îm- 
prumute și altora din ea. Dar în privinţa aceasta nici nu poate 
să li-se facă imputare. E uşor domnilor aţi însuși cultura și a o 
desvoltă acolo, unde ţi-se imbie mijloace din toate părţile spre 
acest scop. lar fundul regiu e unul din ţinuturile cele mai 
binecuvântate, în ce priveşte producerea. De altă parte privi- 
legiile au asigurat din destul pe seama fraţilor Sași averea acelui 
pamânt comun. E greu însă să-ți îinsușeșşti cultura și să o propagi 
şi desvolţi între împrejurări vitrege, ca acelea între cari trăeşte 
de secole poporul român din Ardeal, ba în general, pe care 
popor chiar şi fraţii noștri Saşi, propagatorii culturei, l-au apăsat 
şi amărit atât de mult, încât pe multe locuri nici aceea nu i-a 
permis, ca sa-și ridice case de rugăciune. 

Onoratul domn ministru de interne a dovedit în zilele 
trecute în mod atât de cu efect, că regularea fundului regiu nu 
e una cu moartea fraţilor Sași, și cu toate acestea, unul dintre 
stimaţii condeputaţi şi-a exprimat și după aceasta convingerea 
despre lucrul acesta. După părerea mea domnul ministru de 
interne trehuiă să-și ilustreze și tu exemple afirmarea, pentruca 
sa aibă putere pe deplin convingatoare. Cu permisiunea ono- 
ratei case imi iau voe deci a face eu o asămănare. (Să auzim!) 

Fraţii noștri Saşi cunosc foarte bine poporul românesc. 
Poporul acesta în întreaga sa vieața ia avut nici un biet pri- 
vilegiu, ceeace de altcum cu mândrie o spun în casa aceasta. 
E mai bine de omieşaptesute de ani de când locueşte poporul 
acesta aceste ţinuturi, și sunt o mie de ani, că trăieşte aici îm- 
preună cu poporul maghiar. A fost timpul, şi nu odată, că pe 
când frații Sași răspândeau cultura, împreună cu alții, poporul 
acesta â eşit cu grămada la hotare și şi-a vărsat sângele pe 
câmpul de răsboiu, numai pentruca să nu lase, ca patria sa sa 
fie cucerită şi ocupată de dușman. Despre aceasta vorbeşte 

36* 

«câmpul pânei», apoi «câmpul mierleis şi «sdebul tatarilor»- din 
Maramurăș, precum şi alte numiri de pe alte locuri. Dar sä le 
lăsăm neamintite. Poporul acela n'a luptat pentru merite. El 
şi-a făcut numai datorinţa, Și multe mii au putut să cada din 
poporul acela pe câmpul de răsboiu, dar el totuş trăeşte și 
astăzi în număr complet, graţie provedinţei divine. 

Confraţii Sași ar puteă să cunoască foarte bine poporul 
acesta. Ar puteă să ştie, că el nu numai că nu a avut privi- 
legii, dar sub principii maghiari din Ardeal a fost prea mult 
asuprit, întru atâta, încât copiii nu putea să și-i dee la învăţătură 
și trăiă numai din mila domnilor de pământ. Preoții săi erau 
tributarii superintendentului, protopresbiterii săi duceau pe umeri 
pe superintendentul în biserică și dela biserică acasă. Dela exer- 
cițiul religionar, deşi mau fost opriţi, totuș au fost împedecaţi 
Românii, pentrucă le-a lipsit autonomia bisericească, iar mai 
târziu au fost supuși hierarhiei volnice sârbești. Legea lor a fost 
numai tolerată în Ardeal, şi numai în timpul mai nou au scăpat 
din situaţia aceasta, dacă nu mă înșel, la 1864, când au fost 
înarticulaţi ca biserică receptă. Și încă multe alte suferințe de 
ale poporului român aş puteă înşiră aici ca asămănare, spre 
mângăierea domnilor Sași. Dar le trec cu vederea și numai 
una mai amintesc. (Să auzim!) E mai mare de două milioane 
numărul Românilor în Ungaria, și prin câţi bărbaţi e repre- 
zentat acest popor aici? Ba din Ardeal, unde Românii trăesc în 
masse compacte, nu e aici nici un deputat român. D-voastră, 
fraţilor Sași, puteţi să ştiţi bine, că de ce nu sunt aici. D-voastră 
puteţi să cunoaşteţi bine și raporturile Românilor din Ungaria, 
şi înțelegând situația noastră veţi şti, că ea nu e briliantă. Cu 
toate acestea, națiunea română nu-și teme existenţa, ba are spe- 
ranţă, că națiunea maghiară nu peste mult va înțelege, că nimic 
nu mai e de dorit pentru ea, decât o tratare mai echitabilă şi 
mai prietenoasă față de Românii, cari au aceleaș interese. Să 
se mângaie deci frații Saşi cu asămănarea de mai sus. Regu- 
larea fundului regiu nu are să le fie, aşa cred, ultima îngrijire. 
De altcum primesc proiectul de lege ce s'a prezentat, ca bază 
pentru discuţia specială.*) (Aprobări). 

La discuţia pe articole a luat întâi cuvântul depu- 
tatul român Parfeniu Cosma şi a vorbit următoarele: 


*) Din Ziarul Dietei, ciclul 1875 1878, volumul IV, pag. 56—57. 

Onorată casa! Întru adevăr, a fost foarte greu lucru a mă 
puteă reţineă, ca laudele cele de atâteaori repeţite prin depus 
taţii saşi în cursul desbaterii generale despre marea libertate și 
egalitate de drepturi ce a existat în trecut pe pământul săsesc 
sa nu o ilustrez şi eu cu câte ceva. Dar nu am făcut-o aceasta 
mai vârtos pentru modul în care au combătut domnii deputați 
saşi acest proiect de lege. Mărturisesc, că eu nu consider mos 
dalitatea lor de cea mai corăspunzătoare, pentrucă ei așa sau 
prezentat înaintea legislaţiunei, ca unii cari se svârcolesc, purs 
tând ultima luptă, dată pe moarte pe vieaţă. Dar în fine aceasta 
e treaba lor, şi eu nu sunt omul care să detrag celuice păti- 
meşte dreptul de a se văietă, și care, dacă nu pot ajută celuice 
patimeşte, să-l mai apăs şi eu. Din acest punct de vedere, 
fiindcă a le ajută nu mi-a stat în putință, am preferit să tac. 
Acum însă, la desbaterea specială, nu mă pot reţineă, ca pe 
scurt, în înţelesul dreptăţii şi al egalităţii de drept, să nu propun 
unele amandamente, şi în special unul chiar aici, la titlu, pe 
care poatecă nu-l făceam, dacă nu auziam din gura domnului 
raportor definiţia terminului universitate săsească, şi însem: 
țătatea acesteia. 

În titlul proiectului de lege se spune, că se regulează uni- 
versitatea sasască, Diterinţa între acest titlu și cel de până acuma 
este numai aceea, că până aci se numeă universitatea națională 
sasască, iar acuma se scoate din titlu cuvântul zafională şi rä- 
mâne universitatea săsqşcă , pe când de altă parte, în înţe- 
lesul legii prezente, nu mai există teritor care să se numească 
săsesc, şi de jure nu a existat nici până aci, pentrucă teritorul 
respectiv s'a numit fundul regesc din vechime, și numele acesta 
se păstrează şi pe viitor. Deci, după părerea mea, corporaţiunea 
care într'o privinţa oarecare este chemată să reprezinte teritorul 
așanumit fundul regesc, nu poate îi botezată după numele nici 
unei naţionalităţi locuitoare pe acel teritor, ci trebue sa primeasca 
numele teritorului, ca firmă neutrală, sub care încap nevatămate 
toate naţionalitaţile locuitoare pe acel teritor. 

De cumva rămâne titlul așa cum e proiectat, atunci acel 
locuitor al fundului regesc, care va fi membru al acestei cors 
porațiuni, trebue să devină ca atare membru al naţiunii săsești, 
fie Român, Maghiar ori German. Dar aceasta după părerea mea 
ar fi o anomalie și o nedreptate faţă de celelalte naţionalitaţi 
conlocuitoare. În modul acesta nu se execută chiar legea aceea, 

la care de atâteaori sau provocat cei de pe bancile de dincolo, 
legea care dispune în ce mod să se facă regularea fundului re- 
gesc. Pentrucă acolo se spune lămurit, că regularea are sa se 
efectuiască astfel, ca egalitatea de drept a cetaţeanului, membru 
al oricărei naţionalităţi, sa fie pe deplin respectată. Apoi să-mi 
permiteți, dar eu nu-mi pot închipui cum să se poată consideră 
Maghiarul ori Românul, care va fi ales deputat la fundul regesc, 
de Sas, când el nu e Sas! Dar titlul acesta nici nu ar consună 
cu cuprinsul legii, pentrucă deși se susține calea legii în pri- 
vința dreptului de proprietate asupra averii, totuş paragraful 6 
și până atunci declara toate obiectele, asupra cărora va fi che- 
mată universitatea să dispună, de proprietate a tuturor locuite- 
rilor de pe fundul regesc. 

Eu deci nu aflu de lipsă a mai vorbi multe în aceasta 
chestie, ci bazat pe dreptatea cuprinsă în propunerea mea, în 
puterea art. de lege 43 din 1868 §-ul 10 și în înţelesul corec- 
titații legii, vă rog să ştergeţi din titlu cuvântul șăsască şi 
să-l înlocuiţi cu «fundul regesc». Şi aşa, în loc de universitatea 
săsască, să fie universitatea fundului regesc şi astfel să se nu- 
mească. 

Dacă luăm înțelesul unguresc al terminului latin univer- 
sitas , trebue să recunoaștem, că acela, care în acest înţeles l-a 
tradus mai întâi, l-a tradus cu egyetem», deci foarte rău, pen- 
trucă cuvântul egyetem în limba maghiară nu are alt înțeles decât: 
institut suprem de învățământ. lar universitas, în înţelesul de aci, 
sa tradus și folosit în limba maghiară cu cuvântul közönség. 
Comunitatea tuturor municipiilor în Ungaria, până eră limba la- 
tină limbă diplomatică, se numeă «universitas», lar de când s'a 
înlocuit cu cea maghiară, unıversitas sa înlocuit cu közönség. 
Sub acest nume a corespondat și corespondeaza și astazi gu- 
vernul cu universitatea municipiilor, şi aşa s'au subscris muni- 
cipiile şi se subscriu până în ziua de astăzi. Dacă deci în limba 
maghiară în loc de egyetem vom pune terminul corect de kö- 
zönség, atunci ar trebui să numim universitatea fundului regesc, 
adeca totalitatea locuitorilor acelui teritor așa: «szász közönség , 
deşi majoritatea nu stă din Sași! Dar nici atunci, când Saşii ar 
fi în majoritate, numirea aceasta szász közönség» nu ar fi co- 
recta, pentrucă acolo sunt și alte naţionalităţi. Drept aceea, pre- 
dându-mi propunerea, rog să o primiţi». (Notarul ceteşte urmă~ 
torul amandament la titlul proiectului de lege despre fundul 

regesc): În şirul prim al titlului cuvântul acesta «săsască> să 
se înlocuiască cu cuvintele fundului regesc».*) 

Vorbesc deputaţii maghiari Kemény Gábor şi Hor- 
vâth Gyula, pentru menținerea cuvântului «săsască>, iar 
deputatul român Parteniu Cosma răspunde acestui din 
urmă, în chestie personală, că nu l-a înțeles bine, pen- 
trucă a vorbit despre regularea universităfii fundului re- 
gesc, şi nu despre regularea fundului regesc. 

La votare se primește textul original și titlul legii 
așa se votează cum eră compus. 

La paragraful 2 vorbește tot deputatul român Par- 
teniu Cosma următoarele: 

«Mă voiu pronunță foarte pe scurt. Eu încă voiam să 
propun în esență aceeace a propus condeputatul nostru He- 
gyessy Mârton, pentrucă aflu că e întru adevăr sine necesitate, să 
dăm cuiva un titlu ale cărui baze lipsesc. (Eră vorba de titlul 
comes săsesc). Acesta ar fi un «Titel ohne Mittel», cum zice 
Neamţul, fără nici o valoare şi pe care practicul Sas nu dă nici 
o ceapă degerată. Căci trebut să observ, că dacă credeţi cumva, 
că cu susținerea acestui titlu faceţi vre-o plăcere domnilor Saşi, 
apoi vă înşelați foarte mult. Eu cred că cunosc cu mult mai 
bine pe Saşi, decât să pot presupune despre dânșii, că şi-ar dori 
un astfel de titlu, de comite săsesc, cum este cel propus, ci cu 
totul altfel de titlu le-ar trebui lor, întru atâta altfel, întrucât cu 
titlul de comite săsesc nu-l onorează nici chiar pe comitele ac- 
tual. Deci, fiindcă prin aceasta nu facem nici un lucru plăcut 
Saşilor, și considerând că titlul nu are nici o bază, dupăce ofi- 
ciul la care se refere este desființat, părtinesc propunerea lui 
Hegyessy, și rog onorata casă să binevoiască a o primì».**) 

Se primește textul original şi se votează titlul de 
comite săsesc. 

La paragraful 8 vorbeşte iarăș deputatul român 
Parteniu Cosma următoarele: 

«Onorată casă! Sunt necesitat a propune şi aici un aman- 
dament, şi-mi pare foarte rău, că deputaţii din fundul regesc 
au declarat prin rostul oratorului lor, că la desbaterea specială 
nu vor participă, şi cei mai mulţi au şi eşit din dietă, pentrucă 


*) Din Telegraful Român , anul 1876 Nr. 24. 
**) Din Telegraful Român , anul 1876 numărul 25. 


www.dacoromanica.ro 


— 568 — 


atâta i-am auzit laudându-se cu simţul lor de dreptate şi pro- 
vocându-se la dreptate, încât sunt convins, că dacă cumva ar 
fi aici, nu s'ar puteà rabdà sa nu recunoască, că propunerea 
mea este cea mai dreaptă, și să nu o sprijinească şi ei. 

În paragraful acesta este vorba, ca cine compune univer- 
sitatea săsască? Douăzeci de deputaţi ai fundului regesc | Fundul 
regesc fiind împarţit în oraşe, scaune şi districte, din 20 de de- 
putați cad pe orașe 9, iar pe scaune și districte numai 11. Re- 
gret, ca nu ni-s'au comunicat date statistice cu privire la nrul 
locuitorilor. Eu însă aşa ştiu, că proporţiunea între numărul lo- 
cuitorilor dela orașe, și apoi din scaune şi districte, este aproape 
unu la patru (1—4). Va să zică, mai bine de treiori atâţia lo- 
cuitori au scaunele și districtele, câţi au orașele. Dar în proiect 
proporțiunea e aproape egală, pentrucă e de 9 faţă de 11. Gu- 
vernul știe mai bine decât noi, cât de mare e și acuma nemul- 
țămirea la universitatea sasască pentru faptul, că orașele, adecă 
minoritatea, absoarbe scaunele şi districtele, adeca majoritatea 
locuitorilor fundului regesc, și cum minoritatea este necesitata 
să dee vot separat âproape la fiecare concluz al universitații. 
Eu, onorată casa, aş consideră de cel mai drept și mai echi- 
tabil lucru, ca scaunele și districtele să aiba cel puţin de doua 
ori atâția deputaţi la universitate, ca oraşele. Și așa, ramânând 
pentru oraşe numărul proiectat de 9, scaunele şi districtele sa 
aibă 18 deputaţi. Prin urmare numărul total al deputaţilor sa fie 
27. Poatecă mi se va face obiecţionarea, că e prea mare numarul 
deputaţilor şi ar costă prea mult în fiecare an. Obiecţionarea 
mar fi însă bazată, dupace obiectele de pertractat vor fi mai 
puţine în viitor, şi şedinţele nu vor mai fi de durată lunga, ca 
până acum. Proporţiunea ar îi însă dreapta, și asta ar produce 
mulțămire generală, ceeace e capul lucrului. Recomand propu- 
nerea mea spre primire».*) 

Se primește la votare textul original. Propunerea 
deputatului Cosma cade. 

În ședința din 6 Maiu 1876 deputatul român Petru 
Mihdlyi a prezentat raportul comisiunei speciale despre 
censurarea socotelelor de stat pe anul 1873. S'a decis 
tipărirea raportului şi punerea lui la ordinea zilei. În 
ședințele din 11 și 12 Maiu 1876 s'a discutat apoi ra- 


*) Din „Telegraful Român“, anul 1876, Nr 25. 

portul acestei comisiuni despre socotelele de stat ale 
anului 1872, și în şedinţele din 24 şi 26 Maiu 1876 ra- 
portul despre socotelele de stat ale anului 1873. În fie- 
care ședință raportorul Petru Mihályi a luat de mai 
multeori cuvântul, pentru a da oratorilor lămuririle tre- 
buincioase şi pentru a le combate argumentele contrare. 
Socotelele au fost primite de bune. 

Şedinţa din 15 Maiu 1876. Deputatul român Sigis- 
mund Ciplea prezentează raportul comisiunei de imunitate, 
în chestia extradării deputatului Csatár Zsigmond. Se 
va tipări şi va fi pus la ordinea zilei. Prezidentul înain- 
tează raport în scris, că a provocat pe Axente Severu, 
ales deputat în cercul Oraștiei, să-şi prezinte credenţio- 
nalul și să-și ocupe locul în sfatul țării, dar răspuns nu 
a primit. Provocarea i-s'a înmânat pe lângă adeverinţă 
de primire. La propunerea deputatului Várady Gábor 
se decide, ca afacerea să fie predată comisiunei judiciare 
a dietei. 

În şedinţa din 23 Maiu 1876 s'a discutat propu- 
nerea comisiunei de imunitate, de a se extradă depu- 
tatul Csatâr Zsigmond, dat în judecată pentru agitație 
și ațâțare. În două cazuri a fost cerută suspendarea imu- 
nității numitului deputat. Jn cazul prim suspendarea a 
fost votată fără discuţie, în cazul al doilea sa născut 
discuție lungă, la care a participat în două rânduri și 
raportorul Sigismund Ciplea, rostind vorbiri scurte, în 
cari a dat lămuririle cerute ori a combătut argumentele 
aduse contra extradării. În urmă casa a decis extradarea 
și în cazul al doilea, cu majoritate de voturi. 


Arondarea comitatelor. 


In şedinţa din 30 Maiu 1876 s'a discutat asupra 
proiectului de lege despre regularea teritoriilor unor co- 
mitate. A vorbit deputatul român Constantin Gurban 
următoarele : 

«Onorata casa! Nu se poate negà faptul, că guvernul farii 
sa apucat cu multă energie dela dualism încoace de crearea 
de legi. O întreagă grămadă de legi noi a pus guvernul să-i 
voteze legislațiunea în cei 9 ani din urma. Nu ne poate uimi 

lucrul acesta. O ţară care a însetat de mult după constituția sa 
nici nu puteă să facă alta, decât sa înlocuiască ordinaţiunile ab- 
solutismului cu legi deschise, cu astfel de legi, cari să promo- 
veze binele cetăţenilor, deci și bunăstarea ţării însaş. Da, avem 
legi deschise. Dar că la compunerea acestor legi noi s'ar îi avut 
în vedere cu adevarat și promovarea buneistări a ţării, trebue 
să neg, cu atât mai vârtos, ca situaţia tristă actuală a țării 
nu mă lasa nici pe un moment în îndoială, că direcţia ur- 
mată până acuma din partea legislaţiunii a fost greşită, și nici 
pe departe nu e în stare să garanteze o guvernare, corăspun- 
zătoare buneistari a ţării. După părerea mea legislațiunea în 
două direcţii principale şi-a greşit calea cu privire la compu- 
nerea legilor. Prima direcție e aceea, că după exemplul straină- 
taţii, mai ales al statelor din apus, a întrodus în ţară astfel de 
legi și astfel de instituţiuni, cari nu numai că nu se potrivesc 
cu clima noastră, dar nu corăspund nici raporturilor noastre fi- 
nanciare. Ba pot să spun, că pe lângă menţinerea acestor legi 
și instituţiuni, criza financiară e la noi o stare de lucruri, care 
nu mai poate fi delăturată. 

Ideea aceasta conducătoare au expus-o alții, cu altă oca- 
ziune, în aceasta onorată casă, și eu trec acum la desvalirea ce- 
leialalte direcţii greșite, după parerea mea, în care sunt reoglin- 
date consideraţiile guvernului față de interesele naţionaliste, avute 
la compunerea singuraticelor proiecte de lege. Declar, că acesta 
e motivul, că am luat cuvântul de astădată, dupace sunt patruns 
de convingerea, că și actualul proiect de lege a fost compus 
din interese naţionaliste, şi a fost prezentat în forma actuală. 
Și chiar dacă nu aş puteă câștigă atenţiunea casei pentru expu- 
nerile mele, simţul de conştienţiositate și datorința de deputat 
mă îndeamnă deopotrivă să dau exprimare convingerilor mele. 

În toamnă, când mai întâi a fost vorba despre acest proiect 
de lege referitor la rotunzirea comitatelor, o foaie din capitală, 
despre care se afirmă că ar sta în raporturi apropiate cu can- 
celaria ministrului de interne, ziarul «E//enâr», a semnalat mai 
întâi întrun număr al său proiectul acesta de lege. Nu mi-am 
însemnat cuvintele, dar expresiunile aveau cam înţelesul acesta: 
lată, planul rotunzirei va face, ca maghiarimea din Treiscaunele 
Ardealului să fie o puternică fortareață de apărare în contra in- 
vaziunii dușmănoase din Valahia. lată, Făgăraşul nu se va mai 
puteă opune ordinaţiunilor ministeriale. lată, comitatul Zaran- 

dului, cuibul Hodoşeştilor şi al Borleieştilor, se șterge de pe 
fața pământului. Naționalitații maghiare i-se da deci placuta oca- 
ziune de a contopi în sine celelalte naționalitați ! 

Eu nu am nimic de obiecţionat, dacă guvernul vrea să 
arondeze de nou ţara, așa cum cer interesele sale. Dar că mo- 
tivul principal în proiectul de faţă îl formează interesele naţio- 
naliste, asta trebue să condamn. E atât de temută România, 
pentru monarhia austro-ungară cu 36 milioane de locuitori, 
încât pentru ea e necesitat guvernul sa facă o nouă arondare 
a țarii? (Contraziceri). Dar ţinutul Făgăraşului dintrun colț de 
țara e în stare să bage frică în guvern? Şi Borlea şi Flodoșiu, 
cari slavă Domnului nu sunt încă pe lumea ceealaltă, au comis 
pacate atât de mari, încât pentru ele nici nu mai pot fi pedep- 
siți ei, ci pentru ei trebue dus la groapă un comitat întreg, îm- 
preună cu numele ce-l are? 

Nici mar crede omul, şi totuş e aşa! Din toamnă se ţine în 
continuu agitația în ţara, fără ca să se afle cineva să puna sta- 
vilă curentului! Ce e mai mult, iniţiativa a luat-o guvernul în 
privinţa aceasta, el a împintenat agitatorii şi el nutrește agitația. 
Pentrucă întreb eu, care e foaia aceea din capitală, ori din pro- 
vincie, care ma apreciat proiectul compus despre împărţirea ora- 
şelor mai mici şi despre rotunzirea municipiilor în mod unila- 
teral, din punct de vedere naţionalist? Acesta e semnul, ca 
presa maghiară a înţeles intenţiunile iniţiatorului guvern ma- 
ghiar, şi guvernul și presa au impresionat deopotriva publicul, 
căci iată, toate oraşele, ţinuturile şi comitatele, cari și-au vazut 
ştirbite interesele prin acceptarea acestui proiect de lege, s'au 
provocat la naţionalităţi în petiţiunile înaintate dietei şi guver- 
nului, punând interesele specifice maghiare deasupra intereselor 
generale ale ţării. Ba ce e mai mult, întruna din aceste peti- 
țiuni atât de departe merge hiperzelul şi fanatismul naţionalist, 
încât pe față şi fara roșață de ruşine se cere dela ministrul de 
interne, ca la rotunzirea unui anumit ținut sa nu se aiba în 
vedere egalitatea de drept, pentrucă în cazul acesta Valahii, — 
așa se spune, — înghit pe Maghiari! Ura naţionalista “a stracurat 
deci de sus până la paturile cele mai de jos, și acum nu acela 
e considerat de bun patriot, care cu facultăţile și cu virtuțile 
sale contribue la binele public şi-şi îndreaptă intenţiunile spre 
fericirea patriei, ci acela, care e în stare sa desvoalte cea mai 
mare ura în contra naţionalitaţilor. (Contraziceri). 

Dar nu e mirare, că doar cam de un deceniu e liber târgul 
în privința aceasta. Legile înseş parcă arată cu degetul acest 
lucru. În ciclul acesta a fost compusă legea despre instrucția 
poporală. Cunoaştem apoi împrejurările înjre cari a fost votat 
virilismul. Cunoaştem motivele, cari au stăruit pentru susţinerea 
instituţiunii separate a honvezimei. Am văzut, cum au fost traşi 
la raspundere şi întemnițați aproape toţi gazetarii noştri. Am 
văzut, cum s'a detras subvenţia dată şcoalelor noastre. Am văzut, 
cum au fost oprite fără nici un motiv unele din manualele noa- 
stre de şcoală. Ştim ce scop ascuns se urmăreşte cu comisiu- 
nile administrative, iar în timpul din urmă am văzut, cum vin 
permutaţi funcţionarii dela un capat de ţară la celalalt. 

Și acum s'a depus pe masa onoratei case un nou proiect 
de lege, care sub masca regulării teritorului comitatelor inten- 
ționează strângerea la părete a poporaţiunii de naţionalitate ne- 
maghiară din Ungaria. Da, pentrucă s'a luat în vedere, ca pe 
lângă o clasă a patriciilor să se formeze şi o clasă a plebeilor. 
Ca apoi ce va mai urmă, întradevăr sunt curios a şt. Eu 
mă aştept la aceea, că numai din patriotism, din interes mai 
înalt patriotic şi din punctul de vedere al statului, să mai fie 
sistate unele din ziarele noastre și să fie închise toate şcoalele 
noastre, iar în biserici şi în oficiile acestora să fie întrodusă 
limba maghiară (Aprobări), lucruri, cari sub anumite pretexte 
s'au şi început deja. Executarea lor se va lovi însă de pedecil 
Dar chiar şi dacă ar fi să fie executabile, scopul totuş nu va fi 
ajuns, pentrucă până aci a fost purtată lupta în contra oame- 
nilor, dar de aci încolo sar purtà în contra naturii. Nu se va 
puteă ajunge niciodată aceea, ca inima originală să fie scoasa 
din sinul omului şi în loc să i-se pună alta. Și nu ştiu, ca dacă 
se va continuă în direcţiunea aceasta, gasise-va oare un Mae- 
nenius Agrippa, care să împace pe plebei cu patriciani? 

Onorată casa! Fiecare pas are un scop anumit, bine de- 
terminat, lar aceea e constatat, sper că nu ve-ţi negà nici Dvoastră, 
că legislaţiunea, respective guvernul, de 9 ani cei mai mulți pași 
ii face în contra naţionalitaţilor. Dacă Dvoastră puteţi să arătaţi 
succese din aceşti 9 ani, probabil că sunt numai două în toți 
aceşti 9 ani. Anume, unul acela, că anumitul procent, dupăce res 
negați sunt în sinul fiecărei naţiuni, s'a șters din matriculele nar 
țignaliste, lucru pentru care le suntem numai recunoscători. Nu 
deplângem pe cei eșiţi din sinul neamului, şi am dori, ca dupa 

o vreme oarecare să nu fie avizaţi nici ei la rudeniile părasite 
cu necredinţă. 

Un alt succes, mult regretat de noi, e acela, că ați clătinat 
în noi încrederea în arhiereii noștri. Scopul a fost umilirea, caci 
desbrăcarea de sentimentul naționalist nu a fost ajunsă, dupăce 
sentimentul naţionalist îl cultivăm și noi, ca şi D-voastra. Și 
dupăce scopul acesta nu va puteă îi ajuns cu nici un fel de 
mijloace, îmi pare curios, onorată casă, că totuş vă trudiți atât 
de mult ca să-l ajungeţi. lar dacă, cum le place unora să creadă, 
scopul acestui proiect de lege ar fi acela, că după cunoscuta 
învoială cu Viena să se dee ocaziune guvernului să dovedească, 
ca totuş știe păși în mod energic: atunci da, scopul e ajuns, 
pentrucă onorata casă va votă guvernului acest proiect, ca toate 
celelalte, și maghiarimea din ţară va salută pretutindenea pășirea 
energica a guvernului. Prin acceptarea acestui proiect de lege 
paginile cărților de legi ungare se vor îmbogăți cu o reformă 
nouă, repet, cu o reformă, pentrucă aşa se vede, ca la noi gra- 
sează mania de reforme, Reformă la comune, la școală, la ar- 
mată, în administraţie, în justiţie, pe terenul sanitar, cu privire 
ja servitori, la umplerea cambiilor, reforme la repartarea şi în- 
cassarea dărilor. Şi acum, cu acest nou proiect de lege vreți 
să reformaţi teritoriile comitatelor! Când văd înaintea ochilor 
aceste multe reforme, îmi pică aminte zicătoarea Românului: 
«Satul arde, baba se peptenă», care în ungureşte sună astfel 
(o traduce). Zau, în locul acestor multe reforme inoportune ţara 
mai bucuros ar salută o astfel de reformă, care ar regulă fi- 
nanțele, ar reduce dările, precum şi una, care ar provocà pacea 
și buna înțelegere îrățească între toate naționalitățile patriei. 
Chiar şi numai frățietatea ar da singură avânt stării financiare 
și ar ridică vaza statului. 

Domnilor! Discite justitiam moniti. Nu e destul, că ele- 
mentele, ceriul şi pământul, focul, apa și aerul sunt în contra 
noastră, ci mai urzim şi noi la neînțelegeri, şi mai apăsăm și 
noi ţara cu desbinările noastre! Precum odinioară în Egipet, pe 
vremea lui Moise, așa ne apasă și pe noi diferitele catastrofe, 
și noi totuş uu ne venim în fire, ci mai mărim şi noi raul. Mie 
mi-e tot una, onorată casă, dacă se primeşte ori nu acest pro- 
iect de lege. Eu nu-mi tem naționalitatea, nici în prezent, nici 
în viitor. Dar direcția pe care o urmăreşte guvernul față de 
naţionalităţi trebue să o condamn, şi vă rog să decretați di- 

recţia aceasta, şi proiectul acesta de lege, de aceeaș direcţie, 
de neoportun. Nu pot să primesc proiectul de lege, ca baza 
pentru discuţia specialas.*) 


Vorbirea deputatului S. Borlea. 


Tot la acest obiect a vorbit în ședința din 30 Maiu 
1876 și deputatul român Sigismund Borlea, A rostit 
vorbirea următoare: 


Onorată casă! Eu aşa aflu, că şi proiectul acesta de lege, 
care se numeşte reformă, e la fel ca toate legile aduse pâna 
acuma din partea onoratei diete, cari asemenea erau legi de 
reforme, ori cel puţin aşa erau botezate. Proiectul acesta încă 
conţine două lucruri, anume, urcare de dare, ori mai bine zis, 
dare nouă, şi maghiarizarea forţată a naționalităților. E adevărat, 
că ministrul-prezident a negat eri, că sar cuprinde urcare de 
dare, ori dare noua în acest proiect, și a spus unui domn de- 
putat, că dacă conţine dare nouă, de ce nu arată unde se cu- 
prinde această dare nouă, de ce nu scormonește epurele din 
tufa, pentrucă, vezi doamne, de aici, din stânga, totdeauna se 
scormonesc epuri, chiar şi atunci când nu sunt, numai ca să 
fie cine să alerge după ei. Scuzaţi, vă rog, dar fiecine ştie, că 
` domestica aceasta e o dare nouă, şi nu e nici o trebuința de 
scoaterea epurelui din tufă, fiindcă bietul epure nu e în tufă, 
ci în mijlocul drumului, deci poate sa-l vada fiecine, dacă are 
ochi buni şi minte treaza. (Ilaritate). Daca partida din stânga 
scormoneşte câte odată epurele, aşa cred, că aceasta e numai 
dibăcie. Dar a spus domnul ministru-prezident şi aceea, ca 
stânga scormoneșşte epurele din tufă și acolo unde nu e epure. 
Eu mărturisesc, că un astfel de caz încă nu am văzut. Nu am 
văzut să sară epurele din tufa în care nu e epure. Se poate 
însă, că domnul ministru-prezident, ca deputat al Debreţinului, 
a văzut pe pustele din Debrețin astfel de cazuri. Aceea însă 
văd şi știu, că a văzut și domnul ministru-prezident și alţii 
mulți, cum câte un nefericit cutrieră ţinutul în care cu adevărat 
sunt epuri, şi el totuș nu ştie să-l scormonească. Sunt de aceia 
cari spun, că cu ocaziunea pertractărilor din urmă dela Viena 
a avut acest malheur și un uriaş — pitic. 
= 

*) Din Ziarul Dietei, volumul VIL p. 4—6. 

Nu vreau să motivez, că eu de ce nu primesc proiectul 
de lege ca bază pentru desbaterea speciala. Dar pentruca să 
nu fiu rău înţeles voiu spune, că de ce nu vreau să motivez. 
Intâi, pentrucă şi aşa nu ar fi de folos, dupăce eu din expe- 
riențele scoase din lungul șir de ani m'am convins, că dacă 
odată partidul guvernamental, care de altcum se împodobește 
cu titlul de liberal, a primit ceva, aceea e primit, şi e de prisos 
orice motivare și orice argument, căci nu se ia aici în consi- 
derare. Al doilea, pentrucă condeputatul Gurban a motivat din 
destul, şi eu, mai ales între împrejurările de față, nu vreay să 
spun nici atâta cât a spus dânsul. Al treilea, şi greutatea o pun 
aici, de aceea nu vreau să-mi motivez votul în mod amănunțit, 
pentrucă sunt convins, că totdeauna când noi, deputaţii naţio- 
naliști, arătăm aici adevărata stare a lucrului și eventual e în 
clătinare poziţia guvernului: domnul ministru-prezident ne sare 
în cap cu frazele sale goale și sofismele sale, iar casa îl aplau- 
dează și așa poziţia clătinătoare a guvernului vine întărită prin 
noi pe o vreme oarecare. (Ilaritate). Şi dupăce eu așa ştiu, că 
poziţia onoratului guvern astăzi se clatină mai tare decât ori- 
când altădată, nu vreau să-i dau ocaziune, şi eu să fiu cauza, 
că şi-a întărit de nou poziţia, pentrucă aceasta, față de noi, zău 
că nu o merită (Ilaritate), cu atât mai vârtos, că am experiat, 
că cu toate că față de Viena ştie să fie foarte umilit domnul 
ministru-prezident, față cu noi e foarte arogant, ceeace nu e 
mare vitejie, pentrucă noi abiă suntem trei-patru, deci prea mare 
curaj nu se cere. Dar nu merită să vorbim despre aceasta. Voiu 
face deci numai câteva observări scurte la aceea ce a spus eri 
domnul deputat Bânhidy. 

Baronul Bânhidy spuneă, că dacă se primeşte proiectul 
acesta de lege așa cum e compus, regularea comitatelor va 
dură mai mulţi ani, iar domnul ministru-prezident a negat lu- 
crul acesta. Eu însă ţin de corectă observarea dlui deputat 
Bânhidy, şi numai atâta adaog, că aceasta e sistem la noi. 
Doară organizarea judecătoriilor, începută la 1869, nu e termi- 
nată nici astăzi, și se face în fiecare an. In Iulie anul trecut am 
sistat 23 de tribunale şi am aruncat judecătorii încoaci şi în- 
colo, iar acum de curând am sistat alte 24 de tribunale, iar 
personalul lor, ba şi al altor tribunale, a fost alungat din un 
colţ de ţară în celalalt. Domnul ministru-prezident întrebaţ 
fiind, că de ce nu pune tribunalul în Aiud, și nu în Alba-lulia, 

a răspuns, că lucrul acesta se poate face și peste doi ani, după 
ce aceştia sunt încă tot ani de proba. Va să zica, organizarea 
judecatoriilor dela 1869 se face, şi încă tot nu e terminată, Dar 
va fi terminată peste doi ani, dacă întru adevar va fi. Natural, 
ca lucrul are o parte bună, aceea, că mâna "guvernului e ne- 
contenit în caldarea comitatelor, oraşelor şi ținuturilor intere- 
sate pe o vreme oarecare, iar unor deputaţi încă li se face bun 
serviciu prin aceasta, anume acelora, cari nu vreau și nu pot 
să se ţină de programul lor. Ei zic aşa, că nu se pot ţineă de 
program, pentrucă dacă este tribunal, ori reședință comitatensă, 
vreau să fie conservate şi pe mai departe, iar daca nu sunt de 
acestea, vreau sa le câştige. Și sunt găgauţi destui, cari le cred. 
(Ilaritate mare). Eu cred, că pentru guvern aceasta e favorabil, 
dar că e favorabil şi pentru popor și pentru casă însaș, e un 
lucru despre care nu vorbesc nimica. 

După acestea declar pe scurt, că fără nici o motivare de- 
tailată nu primesc proiectul acesta de lege, în care se cuprinde 
o dare nouă, şi astfel asuprirea şi mai mare a poporului, și se 
cuprinde şi maghiarizarea forțată a Nemaghiarilor .*) 


Vorbirea deputatului Alexandru Papp, 


Proiectul de lege a fost votat în general. La dis- 
cuţia pe articole a vorbit în ședința din 1 Iunie 1876 
deputatul A/exandru Papp (Român), pledând pentru 
menţinerea districtului C/ior, ca comitat separat. A 
vorbit următoarele : 

Onorata casă! Când îmi iau prilej să vorbesc aici în par- 
lament pentru modificarea ce am intenţiunea să înaintez la 
paragraful prim, punctul 2 şi 3 al proiectului de lege din dis- 
cuţie, şi mai ales când îmi iau voe a înşiră și a expune îm- 
parţirea districtului Chior în trei părţi, ca cea mai mare vătă- 
mare și ca pedepsirea nemeritata a districtului acestuia, rugân- 
du-vă să primiţi propunerea mea referitoare la punctele 2 și 3, 
literile c) şi d), o fac din datorinţa patriotica izvorită din cea 
mai neclătită convingere a mea, şi o fac din simțul de dato- 
rință de a apără interesele alegatorilor mei, ale trimiţatorilor 
mei aici, ale Chiorului. 


*) Idem, velumul VII. 21 22, 

Pentruca sa stabilesc în linii generale punctul meu de mâ= 
necare fața de acest proiect de lege trebue să observ, că dacă 
guvernul Ungariei ar fi dorit sa efectuiasca organizarea şi re- 
gularea comitatelor amăsurat cerințelor progresive moderne ale 
vieţii de stat, conform postulatului guvernării administrative, 
ușoare şi ieftine, şi în urmă şi în scopul uşurarii sistemului de 
contribuţiune, sunt convins ca la aceasta operă a sa i-ar fi servit 
de directiva numai noţiunea şi apreciarea principiilor, cari ni- 
zuiesc spre realizarea scopurilor de stat. Dar când după pro- 
iectul de lege prezentat se încorporează Chiorul, o parte în Sol- 
nocul-de-mijloc, a doua parte în Solnocul-intern, și a treia parte 
în comitatul Satmarului, atât de mare, ca o ţara, va să zică, se 
opinioneaza împarțirea, desbinarea districtului Chior, în trei părți, 
trag la îndoiala, ba sunt silit sa neg, că la această lucrare ar fi 
fost dătătoare de directive pentru districtul Chiorului principiile 
fundamentale de mai sus, şi neg și aceea, că o astfel de împarțire 
a districtului Chior ar corăspunde principiului echităţii și al 
dreptaţii. Și pentruca sa pun starea lucrului într'o lumină cât de 
cât suficientă, îmi iau voe cu permisiunea și preţioasa indulgenţa 
a onoratei case sa specific raporturile topografice și situaţia, 
precum şi trecutul istoric al districtului Chior, cu amintirea tre- 
cutului istoric accentuat de mai mulţi condeputaţi și cu ocaziunea 
contopirii mai multor orașe mai mici, apoi atitudinea sa actuala, 
precum și în fine eventuala sa misiune din viitor. Cu celece 
voiu spune mă voiu nizui a dovedi, ca districtul Chiorului, în 
locul pedepsei cu care e atins în urma împarțirii, a desfacerii 
sale, mai curând ar merită remunerație și recunoştinţa, decât 
desfacere, și că împarțirea districtului Chior, conform proiectului 
de lege, nu corăspunde, nici intențiunilor statului maghiar, şi nici 
situaţiei noastre deplorabile financiare. 

Anume, considerând trecutul distrietului Chior, districtul 
acesta încă pe vremea când eră comitat dat principilor ardeleni, 
apoi ca comitat aparținator părților (partium) reîncorporate la 
țara mamă Ungaria, precum şi la 1836 în dieta din Pojon şi în 
dieta dela 1846—47, a dat cel mai eclatant semn despre senti- 
mentul său patriotic, prin aceea, ca în chestia reîncorporării a 
luat întâi în mână steagul ridicat din partea ţării, cu toată îm- 
potrivirea celoralalte comitate din partium, şi prin acceptarea 
faptică a încorporării, urmată de aci și exoperata la 1848 prin 
ministrul baronul Wesselényi, iar în 1861 prin baronul Vay, a 

37 

pus bazele intenţiunii legii de drept public, și prin aceasta sa 
nizuit cu poporaţiunea sa în 9 parți de zece română a se ri- 
dică la nivoul de astăzi. lar în epoca critică dela 1848 a datcu 
drag dare în bani şi în sânge, iar în timpurile ce au urmat a 
dus lipsa constituției cu ţara mamă împreună, şi în botezul de 
sânge cerut de soarte încă și-a dat partea sa. 

Sub principii Bethlen, Bátory, Bocskai și Râkoczy, cari au 
luptat pentru patrie și libertate, a dat exemplele cele mai splen- 
dide de apărare a patriei, cu poporaţiunea sa organizată milită- 
reşte şi înarmată. După apunerea sistemului absolutistic, la 1861, 
cu corpul de funcționari ales sub simbolul frăţietăţii, a reoglindat 
în ţinutul acesta aproape curat românesc exemplele iubirei, ami- 
ciţiei şi ale buneiînţelegeri, pentruca să le vadă ţara și comita- 
tele cari nu astfel simțeau şi lucrau. 

Prin urmare, din punctul de vedere general de stat și de 
guvernare un astfel de comitat guvernul eră dator, nu numai 
să-l conserve şi remunereze, ci dacă nu ar există, să-l creeze 
în o astfel de ţară, ca exemplu bun de urmat, mai ales atunci, 
când se ştie, că la toate ocaziunile, în toate timpurile a înţeles 
glasul timpului și al țării care i-s'a adresat, și a îmbrățișat cu 
cea mai mare râvnă toate dispoziţiile acesteia, luate sub presti- 
giul libertăţii, frăţietaţii şi al egalităţii, 

Zic deci, că pentru trecutul său istoric, și pentru atitudinea 
sa, remuneraţie ar merită, nu pedepsire. lar dacă la orga- 
nizarea comitatelor astfel de consideraţiuni nu puteau să fie 
luate în seamă ca directive principale, ci la rotunzirea lor a fost 
dătător de cinosură punctul de vedere financiar: nici din acest 
punct de vedere districtul acesta nu eră de desmembrat, pen- 
trucă precum până acuma în proporţie cu celelalte nu a prici- 
nuit cheltuieli statului cu micul său corp de funcţionari, platit 
cam modest, dar cu bună administraţie, așa prin reprezentaţiu- 
nile sale din 1874, numărul 2726, din 1875, numărul 92 și 1876, 
numărul 1088, s'a arătat reprezentanța și poporaţiunea districtului 
gata să aducă orice jertfă, a zis, că în caz că se întroduce cassa 
manuală e în stare şi e gata să acopere trebuințele, atât ale ad- 
ministraţiunii, cât şi ale oficiului de autoritate orianală și pupi- 
lară. Un astfel de comitat deci, care şi-a arătat îndreptățirea de 
a puteă există, nu trebuiă să fie descompus! 

Cu atât mai puţin ar fi putut fi îmbucătăţit acest district 
în fine în urma poziţiei sale topografice, pentrucă spre răsarit, 

apus şi miazanoapte hotarele sale naturale le formează pădurile 
muntoase aparținatoare Carpaţilor, iar dinspre miazănoapte e 
împrejmuit de râul Someş, care a fost recunoscut și din partea 
lui Széchenyi de râu cu importanţă capitală, și are forma unui 
semicerc. În urma poziţiei sale naturale districtul formează deci 
e caldare în valea încunjurată de hotare naturale, din care vale 
ieşirea e legata de greutăţi, şi a cărei poporaţiune geograticeşte 
e avizată la sprijinul reciproc. În urmă plăsmuitorii acestui op 
de pace, croit pe vremuri lungi, mau putut să scape din ve- 
dere la rotunzirea acestui teritor nici posibilitățile îndepărtării 
şi punctele de vedere strategice, izvorite de aci. Şi cumcă di- 
strictul Chiorului, în urma poziţiei sale topografice, merită o 
astfel de suprema atenţiune, fie-mi permis să mă provoc la răs- 
boaiele lui Râkoczy, începute din valea aceasta şi purtate până 
la Pojon, şi să mai amintesc despre nimicirea Tătarilor la 1717, 
în districtul acesta, la Kapnikbânya, în urmă despre luarea în pri- 
vire a ținutului acestuia din partea arhiducelui Iosif din punct de 
vedere strategic, precum și declaraţia făcută de generalul Bem, 
după care această vale a fost constatată de fortăreață orientală 
de aparare a Ungariei între esigenţele strategice. 

În firul tuturor acestora și cu înșirarea tuturor acestora 
voiam să arăt, că districtul Chior, în urma extinderii sale ac- 
tuale şi în urma trecutului său patriotic, are nu numai preten- 
siune echitabilă, ci și drept legal la conservarea şi respectarea 
autonomiei sale municipale, ori ar puteă să aibă, cu atât mai 
vârtos, că având casă comitatensă zidită după sistem modern 
şi în preţ de mai multe sute de mii, acomodată și practică pentru 
adapostirea tuturor felurilor de oficii, localitaţile nu vor face 
statului nici o îngreunare, ci încă mai formează şi pentru în- 
tregul comerciu din această graniţă un centru însemnat, în 
urma drumarilor sale de ţară, facute după sistemul macadam. 

Dar abstrag dela toate acestea şi mă închin scopului, in- 
tenţiunii de a se rotunzi comitatele mai mici. Și dupăce un po- 
stulat al regularii afacerilor noastre financiare a luat în cercul 
sau şi regularea și organizarea comitatelor, prin întroducerea 
cassei manuale, nu numai că nu mă împotrivesc, ci chiar voesc 
din inimă curată să contribui la modalitaţile ușurării sistemului 
de dare, de contribuire nouă, apăsător pentru popor, și prin 
urmare aflu că e inevitabila regularea comitatelor mari şi di- 
forme, şi rotunzirea comitatelor mai mici. Deci nu mă pot împotrivi 

regulării districtului Chior, ca aparţinator acestor din urmă, însa 
numai regulării, nu desmembrării sale, cu atât mai vârtos, ca 
eu am o anumita pietate față de independența şi trecutul istoric 
al fiecarui comitat, prin urmare doresc sa se execute şi regu- 
larea lor astfel, ca ea să fie coraspunzatoare principiilor acestora 
şi sa nu formeze prejudiţiu pentru alte comitate. 

Mânecând din aceste principii, şi fiindca trebue sa facem 
comitate mari, îmi iau voe a recomandă preţioasei atenţiuni a 
onoratei case propunerile de rotunzire facute în curs de trei 
ani în mai multe rânduri înaltului guvern din partea districtului 
Chior, precum și rugarea tuturor comunelor din districtul Chior, 
înaintată zilele trecute dietei, și în urmă rugarea orașului Baia 
mare, asemenea înaintata dietei şi repeţita, în înţelesul caror ru- 
gări noul district al Chiorului ar sta ; din întregul teritor de până 
acuma al Chiorului, apoi din 9 comune ale comitatului Solnocul 
de mijloc, desparţite prin râul Someş, şi astfel în mod natural 
avizate la Chior, anume : (înşira comunele cu numele), cari comune 
singure au cerut în mai multe rânduri alaturarea lor la Chior. Per- 
derea aceasta ar veni rebonificata pentru comitatul Solnocul-de- 
mijloc prin alăturarea comitatului Crasna în întregime la el. 
Mai departe din 45 de comune ale neproporţionatului și difor- 
mului comitat al Satmarului, care are 22 mile în lungime şi 4 
mile în laţime, iaraș avizate la Chior în urma râului Someș și 
a munților (numeşte şi comunele acestea), întregit apoi cu Baia- 
mare şi cu Baia-superioara, şi având centrul în Baia-mare, de o 
importanţă suprema, cu raporturi industriale și culturale, cu trecut 
istoric. Ar îi deci un comitat, rotunzit în urma poziţiei sale na- 
turale, cu doua oraşe libere regeșşti, cu 5 opide, 142 comune, 
180,000 de locuitori, cu 250;000 fl. dare anuala de stat, și cu un 
teritor de 46 mile patrate, având o administraţie promptă, ieftină 
şi cu uşurinţa de a ajunge la ea. Ceeace perde Sătmarul din 
lungimea sa diformă, poate să câştige din belșug prin alaturarea 
comitatului Ugocia la acest comitat. Și apoi niciunde nu se 
spune în proiectul de lege, că de un comitat aproape cât o țara 
de mare mar fi permis sa ne atingem, şi ca nu s'ar puteă, ori 
mar trebui să facem din el întregirea altor comitate, Și fiindca 
proiectul de legă pe care-l avem înaintea noastra tocmai ade- 
vărul cuprins în afirmările mel€ cauta să-l învinga, atunci când 
nu se face pomenire în proiect despre comitatele Ugocia și 
Tolna, mai mici decât districtul Chiorului, iar în şirul comitatelor 

cari vin regulate găsim sub numerii 8, 9, 13, 16 şi 18 comitate 
mai mici decât cele luate în vedere de a fi rotunzite, şi sub 
punctul 1, 7, 8 şi 13 chiar şi de cele cu poporaţiune mai mică, 
iată ca descoperim câte un comitat deasemenea marime și mi- 
cime, al Făgarașului, Târnava-mare și Târnava-mică, Udvar- 
hely şi Csikszek! 

Nu vreau și nu am intențiunea, ca amintindu-le să trag 
la îndoială îndreptațirea ființei şi a existării lor, ci am voit numai 
sa constat aceea, că quod uni justum, alteri aequum. În urma 
tuturor acestora apoi convingerea și modesta mea părere e aceea, 
că comitatele numai așa pot să coraspundă chemării lor de or- 
ganizare, dacă guvernarea administraţională se poate mişcă liber 
şi independent la rezolvarea tuturor afacerilor, cari izvorite din 
afaceri comitatense și comunale cad în competența sa, şi în 
urma, daca diferitele elemente din cari e compus comitatul și 
parţile lor corăspund particularitaţii lor, şi nu vreau să conto- 
pească laolaltă diferențieri şi interese deosebite, ci ca guverna- 
ment al întregului formeaza un întreg, care funcţionează cu 
punctualitate. lar când ţinutul Chiorului, în înţelesul proiectului 
de lege, pentru a ajunge la centru trebue sa facă un drum de 
15 mile la Careii-mari, altul de 9 mile la Dej, şi al treilea de 
12 mile la Zelau, silit fiind să-l facă, și când în ajungerea la 
aceste orașe & împedecat iarna de dealurile cari nu pot fi ur- 
cate şi de râul Someș de multeori umflat şi neprovăzut cu pod 
stabil, şi când toate aceste depărtari în lipsa unei comunicări 
cu trenul ori pe apa au sa fie facute cu trasura ori pedestru: 
sunt silit sa neg, ca desmembrarea schițata mai sus a distric- 
tului Chior ar formă temeiul unei guvernări administrative co- 
răspunzatoare principiilor de sus, şi mai ales al unei administra- 
țiuni bune, ieftine şi uşor de ajuns la ea. lar organizarea facută 
cu observarea succeselor poarta în sine întarirea conştienţei ce- 
tațeneșşti, interesarea vie fața de afacerile publice, şi mai ales 
recunoașterea opiniei publice naţionale, acest sprijin al libertaţii 
poporului şi al autonomiei municipale, formând stavilă, pedecă 
pentru domnia volnica şi pentru sistemul birocratic. 

In urma tuturor acestora. îmi iau voe, ca la paragraful 
prim, punctul 2 şi 3, litera c), d), unde e atins districtul Chio- 
rului, sa fac urmatoarea modificare, dupa care propun rotun- 
zirea districtului Chior cu incorporarea comunelor mai sus nu- 
mite, şi rog cu adânca onoare onorata casă, să primeasca pro- 

punerea mea, cu atât mai vârtos, că numai acelea schimbari, 
inovaţiuni şi reforme sunt binecuvântate, cari aduc roade bune, 
deci sunt și trainice, cari se întroduc cu tact, pe baza trecutului 
istoric, a reciprocei respectări de drept și a echitaţii. Cu toate 
acestea însă, dacă districtul Chiorului nu sar împărtaşi de ro- 
tunzirea propusă de mine, conform rugării districtului Chior 
amintită mai sus, în caz că modificarea mea va fi respinsă, 
înaintez cu onoare o a doua modificare, în care cer, ca întregul 
district al Chiorului să fie alăturat la comitatul Solnocul-intern . 
(Notarul ceteşte ambele modificări, prezentate în scris).*) 


Vorbirea deputatului Vasile Hossu, 


La acelaș obiect vorbește deputatul Vasile Hossu 
următoarele: 


«Onorată casă! După cele spuse de domnii deputaţi Ale- 
xandru Papp și Ujfalusi Miklós despre rotunzirea districtului 
Chior, fie-mi permis să mai înșir și eu pe scurt motivele foarte 
însemnate, pe cari le voiu aduce pentru sprijinirea propunerei 
făcute. Anume, e cunoscut onoratei case, că în districtul Chio- 
rului, ca în districtul unui comitat aparținător la partium, dela 
1860 încoace legile materiale ungare sunt în vigoare, pe când 
din contră, în comitatul Solnocul-intern, ca teritor aparţinator 
Ardealului, sunt În vigoare și acuma ramășiţele sistemului ab- 
solutistic, codul de drept privat austriac și codul austriac penal, 
împreună cu procedura de falimente. Afară de acestea apoi 
multe legi administrative și ordinaţiuni ministeriale. Dacă deci 
o parte a Chiorului se incorporează la Solnocul-interior, e ne- 
încunjurat de lipsă, ca tribunalul din Dej să -rezolveze afacerile 
locuitorilor de pe teritorul Chiorului, alaturați acolo, dupa legile 
ungare, iar din contră, afacerile locuiforilor din Solnocul-interior 
dupa cele austriace, şi astfel fiind silit acelaş tribunal sa ob- 
serve legile diferitelor ținuturi, negreșşit că trebue să se ivească 
în justiție confuziuni şi anomalii. 

lar întroducerea codului și a procedurei penale e nejusta, 
pentrucă dispoziţiile ce le conţin în multe privințe nu se unesc 
cu natura poporului nostru, şi în cazul ca se vor întroduce, nu 
se vor naște decât încurcaturi judecatorești. Proiectul de lege 
dispune în privința aceasta în §-ul 23, întru atâta, ca dă împu- 


— 


*) Idem, volumul VII. pag. 62—65. 

ternicire ministrului de justiție, ca să dispună pe calea ordo- 
nanțelor, cu respectarea principiului legilor materiale, atlătoare 
în vigoare pe teritorul alăturat la un nou comitat. Dar, onorată 
casă, după modesta mea părere dispoziţia aceasta nu poate fi 
alta decât aceea, că pentru partea Chiorului, incorporată la cos 
mitatul Solnog-Dobâca, tribunalul din Dej e competent, şi că pe 
teritorul acesta va procedă conform legilor maghiare. Dar aceea, 
ca un ţribunal să judece afacerile singuraticilor împricinaţi 
după două drepturi materiale private, după părerea mea e un 
lucru legat de pedeci şi negreşit costisitor pentru părți. 

Vor mai fi apoi şi pe teritorul unui cerc pretorial diferite 
legi și ordinaţiuni în vigoare, și situația aceasta la tot cazul va 
duce la încurcături. Pentrucă în părțile Ardealului cazurile de 
vatamare de onoare aparțin preturei, în districtul Chiorului le 
manipulează judecătoria cercuală. Intrebarea e acum, dacă e 
oportun, ca cetaţenii din acelaș cerc pretorial să fie supuși dis 
feritelor legi? Și eu la nici un caz nu ţin lucrul de oportun. 

Dar abstrăgând dela toate acestea, mă simțesc dator să 
amintesc pe scurt, că în districtul Chiorului nu numai legile de 
drept privat se deosebesc de cele din părţile Ardealului, ci pe 
când aici e în vigoare sistemul administrativ maghiar, în comi- 
tatul unit Solnoc-Dobâca există aproape toate rămăşiţele siste- 
mului absolutistic, Şi cumcă acestea când vor fi înlocuite cu 
altele nouă, nu ştie nime, în privinţa aceasta nu ni se dă nici 
o garanţă, și cumcă va trece mult timp până atunci, eu sunt 
pe deplin convins. 

Eu deci rog onorata casă, ca luând în considerare aceasta 
situație a districtului Chior, să binevoiască la toţ cazul a dis- 
pune astfel, câ să nu se dee ansa la confuziuni administrative 
și judecătoreşti, ceeace poate fi atins numai prin acceptarea pro- 
punerii antevorbitorului condeputat Alexandru Papp, făcută cu 
privire la rotunzirea districtului Chior. Propunerea aceasta mu 
întimpină nici o pedecă, onorată casă, pentrucă orașul Baiar 
mare doreşte aceasta realizare în petiţiunea înaintată de curând 
onoratei case, iar comunele din comitatul Sătmarului, propuse 
să fie incorporate la Chior, doresc lucrul acesta, dupăcum a 
declarat pe față deputatul lor, deci şi pentru ţinutul acesta sar 
împlini numai o cerinţă justă. 

In cazul însă, că acest proiect de rotunzire nu s'ar acceptă, 
rog onorata dietă să binevoiască a incorporă districtul întreg 

al Chiorului la comitatul Solnoc-Dobâca, cu atât mai vârtos; 
pentruca într'acolo îi graviteaza comerciul, comunicaţiunea. Unul 
e poporul, aceleași îi sunt datinele şi raporturile culturale. Caci 
prin proiectata împarţire în trei, poporaţiunea Chiorului primeşte 
o pedeapsa nemeritata, dată fară nici un motiv, şi pot sa afirm 
cu toată hotărîrea, că toţi cari sprijinesc această împarţire fra- 
țasca fac rau serviciu patriei. Recomand deci de nou în aten- 
țiunea onoratei case acceptarea modificării noastre .*) 


La finea şedinţei prezidentul pune la vot paragraful 
1 din legea despre rotunzirea comitatelor. Deputatul 
Vasile Hossu cere, ca votarea să se facă punct de 
punct. Prezidentul întreabă casa, dacă primește punctul 
2 din paragraful prim, așa cum e textuat din partea co- 
misiunei administrative? Majoritatea îl primeşte, deci 
modificările înaintate la acest punct din paragraful prim 
cad toate. Votarea asupra punctului 3 din paragraful 1 
se amână pe ședința următoare. 


Propunerea deputatului V. Hossu. 


Şedinţa din 2 [unie 1876. Inainte de a se pune la 
vot punctul 3 din paragraful prim al legii despre rotun- 
zirea unor comitate, vorbește deputatul Vasile Hossu 
următoarele : 


Îmi iau voie a face propunere cu privire la a doua parte 
a districtului Chior, care nu a fost alăturata la comitatul Sol- 
nocul-interior. In punctul 3 se face pomenire în două locuri 
despre districtul Chior, anume, la litera 4), unde patru comune 
se alatură la comitatul Solnocul-de-mijloc, şi în întroducere, 
unde celelalte parți ale districtului Chior se alătură Ja comitatul 
Satmarului. Inţelesul propunerei mele e acela, ca parțile distric- 
tului Chior, nealaturate la Solnocul-interior, să fie alaturate toate 
la comitatul Satmarului. Cu atât mai vârtos recomand aceasta 
în atenţiunea onoratei case, fiindcă părţile mai departate din 
comitatul Solnocul-de-mijloc, cu celelalte parți ale Chiorului 
împreună, cad mai aproape de Sătmar. Fac propunerea aceasta 
mai ales, că aceste patru comune sunt foarte aproape de Șom- 
cuta, abia la departare de o oara, unde se afla judecatorie 


*) Idem, volumul VII, pag. 68—69. 

cercuala, oficiu de carte funduara, şi prin aceasta în privinţa 
administraţiei şi a justiţiei nu ar fi atât de departate ca atunci, 
când ar fi alăturate la Solnocul-de-mijloc, caci ar trebui să 
treacă peste Salagiu *) 

Dupăce propunerea e acceptată şi din partea mi- 
nistrului-prezident Tisza, casa o primeşte. 


Desființarea comitatului Zarand. 


Şedinţa din 7 Iunie 1876. Se continuă discuția 
asupra aceleiași legi. La punctul 10 din paragraful prim, 
desființarea comitatului Zarand, vorbește deputatul S;- 
gismund Borlea următoarele: 


Onorată casa! Dupăce așa se spune, ca prin proiectul 
acesta de lege se intenţionează îndreptarea şi promptitudinea 
administraţiei, deşi eu mărturisesc, că tocmai contrarul îl descoper 
în lege, însa fiindcă așa întărește guvernul și majoritatea, sunt 
silit sa primesc şi eu că e așa; dupăce deci scopul e, de a se în- 
dreptă şi a se face mai grabnică administraţia, comitatul Zaran- 
dului după părerea mea nu poate fi desfiinţat, și tocmai aceasta, 
pedesfiinţarea, aș fi aşteptat dela, dl deputat antevorbitor (Kânczey 
Károly), care spuneă ca cunoaște raporturile, să propună, daca 
întru adevar cunoaşte raporturile. Mă mir deci, că a pășit cu 
o astfel de propunere (de desființare). E adevărat, că poate 
cineva să facă şi o astfel de propunere, dupăce, cum spuneă 
el, abia se afla acolo câteva mii de Maghiari față cu multe mii 
de Români, dar eu nu voiu mânecă din punct de vedere na- 
ționalist în chestia aceasta. (O voce: Știm!) Poate să facă ci- 
neva, cum spun, şi o astfel de propunere, ca comitatul Zaran- 
dului sa fie alaturat la comitatul Hajdu, pentruca tot atât de 
bine va cunoaşte respectivul raporturile teritoriale, ca domnul 
deputat, daca cumva serios afirmă ca le cunoaște, pentrucă 
daca luăm în considerare. pedecile naturale, munţii și drumurile 
neumblate, în vreme de iarnă trebuesc 3—4 zile, pentruca sa 
ajungă cineva la Aiud. Și cumca aceasta ar însemnă îmbună- 
taţirea administraţiei, aşa cred, că nu o va crede nici domnul 
deputat. Oamenii, daca vor fi siliţi, vor merge. Dar că func- 
ționarul din centru cum să meargă acolo, e lucru pe care nu-l 


*) Idem, volumul VII, pag. 72. 

înțeleg, fiindcă e imposibil. Călare se poate, și apoi pedestru, dar 
sa cere cal pentru a merge calare. (O voce: Luaţi-va măgari!) 
La noi nu sunt magari! (Aprobari). De altcum majoritatea va 
decide cum va vrea. și cum va află de bine, eu mi-am ţinut 
de datorința să fac atentă casa, că dacă voim întru adevăr ad- 
ministraţie bună şi grabnică, atunci nu poate fi desființat co- 
mitatul Zarandului, ci trebue rotunzit aşa cum a cerut congregația 
comitatului Zarand în reprezentațiunea înaintata guvernului şi 
casei, şi înregistrata în 17 Maiu sub numarul 592. Nu vreau să 
ma ocup vreme mai lunga cu chestia aceasta, şi nu vreau să 
motivez mai pe larg propunerea pe care o voiu face, căci în 
reprezentațiunea aceea e motivat din destul şi e dovedit, că 
e corect aceea ce se cuprinde în propunerea mea. Ceice cu- 
nosc raporturile locale mai bine decât domnul deputat vor în- 
țelege propunerea mea şi vor înțelege, că întru adevăr numai 
aşa e cu putință o administraţie bună și corectă, daca comitatul 
Zarandului vine rotunzit conform propunerei mele. Am onoare 
a-mi prezentă propunerea». (Notarul ceteşte): «Comitatul Za- 
randului se compune 4) din teritorul actual al comitatului Za- 
rand, b) din comunele comitatului Hunedoara, începând dela 
Şoimuş, cari se afla pe malul stâng al Murăşului, în vecinătatea 
comitatului Zarand, şi c) din ţinutul Câmpenilor, din comitatul 
Alba-de-jos, care se află între râurile Criș și Arieș. Centrul co~ 
mitatului să fie Baia-de-Criş .*) 


Propunerea nu s'a primit, chestia însă s'a discutat 
mai departe și deputatul Sigismund Borlea a luat de 
nou cuvântul și a vorbit următoarele: 


Cum binevoiţi a vedeă, nici unui comitat nu-i trebue 
Zarandul. E adevărat, că fiecare deputat a avut alt motiv, dar 
din reprezentațiunea acestui comitat ştim, ca motivele lor sunt 
cu totul altele. De ce să facem neplacere şi nedreptate la atâtea 
comitate, când toate pot fi satisfăcute? Comitatul Hunedoara 
zice, că lui nu-i trebue (Zarandul). Comitatul Aradului spune, 
că nici lui nu-i trebue. Şi dacă e așa, cum a spus domnul de- 
putat, atunci şi comitatul Bihorului va spune, că nici lui nu-i 
trebue. (Ilaritate). Comitatul Zarand a arătat în reprezentaţiunea 
sa, ca e în stare sa se susțină. Eu deci, fară să motivez mai pe 


 Idem, volumul VII. pag. 120. 

larg, îmi înaintez propunerea și rog dieta să o primească, pen- 
trucă dupăcum spuneam, ea va mulţami toate comitatele . (No- 
tarul ceteşte): Din punctul 10 al Ş-lui 1, litera d), să se șteargă 
cuvintele urmatoare: unele comune din cercurile Brad—Baia- 
de-criș şi Halmâgiul-mare, ale comitatului Zarand , şi apoi 
alinea ultimă: «celelalte parți ale Zarandului se alatură la co- 
mitatul Aradului».*) 


Propunerea nu se primește, ci se hotăreşte, ca unele 
comune din comitatul Zarandului să treacă la comitatul 
Hunedoara, iar celelalte părți ale comitatului la comi- 
tatul Aradului. 


Rotunzirea comitatului Caraș. 


Şedinţa din 12 Junie 1876. Aceeaș lege se discută 
mai departe. In favorul comitatului Caraș vorbește de- 
putatul Stefan Antonescu următoarele : 


Onorată casă! Declar înainte de toate, că voiu fi foarte 
scurt, şi de aceea rog binevoitoarea indulgența a onoratei case. 
E lucru cunoscut pentru onorata casă, că în proiectul acesta de 
lege, în compoziţia sa principala, comitatul Caraş nu eră cu- 
prins. Numai comisiunea administrativă l-a trecut şi pe el în 
proiect, cu o extindere foarte mare. Eu, ca deputat al comita- 
tului Caraş, eram cu mult mai bucuros daca comitatul Caraș 
ramâneă. cu totul neatins, pentruca daca i se ia ceva din ori 
care parte, prin aceasta vine numai slabit, iar de alta parte, 
așa se vede, că comunele cari se intenționează să fie desbinate 
de acest comitat, în mare parte se vor alatură la comitatul Ti- 
mişului, care comitat atât în privinţa teritorului, cât şi în pri- 
vința poporaţiunei şi a averii, e în considerabil favor față de 
comitatul Carașului. 

La anul 1873, când sa desfiinţat confiniul militar, Biserica- 
alba a fost alaturata la Caraș, cu mai multe comune din gra- 
nița, cam cu 32,000 de locuitori. Aceasta alăturare sa făcut din 
consideraţiuni de oportunitate administrativă. Caraşul a primit 
cu plăcere părţile alaturate şi vrea sa le aiba şi pe viitor. Dar 
fiindcă la rugarea locuitorilor, din Biserica-albă mai ales, cu con- 
siderare la promovarea intereselor binepricepute industriale şi 


*) Idem, volumul VII, pag. 126. 

de alta natură, atât comisiunea administrativă, cât şi domnul 
ministru de interne, s'au aflat gata a împlini cererea facuta, 
având în vedere acest scop general ma plec în fața dispozi- 
țiunei, ca Biserica-albă să se alature la comitatul Timişului, şi 
nu dificultez acest lucru, cu atât mai vârtos, că comitatul Ca- 
rașului exista de secole, și posede factorii necesari pentru exi- 
stenţa, întrucât teritorul comitatului- Caraș, subtragând din el ți- 
nutul Bisericii-albe, are 112 mile patrate, 260,000 locuitori şi 
plăteşte 890,000 fl. dare anuala. 

Dar aşa cum e compus proiectul nu pot sa-l primesc, 
fiindca dupa înțelesul aceluia sar deschide teren liber, ca nu 
numai orașul Biserica-alba sa se iee dela comitatul Caraş, ci 
totodata sa se desmembreze şi număroasele comune din jur. 
Ba poate să dee ansa și la presupunerea, ca. din vechiul teritor 
al comitatului Caraş incă au sa se alature mai multe comune la 
comitatul Timiş, şi anume, din teritorul, care formeaza cea mai 
avuta parte a comitatului Caraș, prin ce apoi ar primi o mare 
ştirbitura capacitatea de existența a comitatului Caraș, în general 
luat, cam sarac. 

Pentru a împedecă aceasta şi pentru a linişti publicul din 
comitatul Carașului, îmi iau voie, ca în contra proiectului sa 
înaintez modificarea urmatoare: La punctul 23, eliminandu-se 
cuvintele (le înşiră), și punându-se în locul lor cuvintele (ase- 
menea le înşira), sa sune textul astfel: Oraşul Biserica-alba se- 
alatură la comitatul Timiş, împreună cu comunele din fostul 
confiniu militar incorporate la Caraș, pentru cari din punctul 
de vedere al împarțirii teritoriale, dispoziţia de sus se va afla 
de necesara . 

Textul acesta de o parte nu exchide posibilitatea, ca o 
parte a fostului confiniu militar sa ramâna alăturată la Caraș. 
lar dacă aceasta totuş nu se va puteă efectui, atunci modifitarea 
mea da garanța, ca cel puţin teritorul cel vechiu al comitatului 
Caraş ramâne neatins între toate împrejurarile. Imi iau voie a 
recomandă modificarea mea în atenţiunea onoratei case». (Apro- 
bari).*) 

Propunerea e acceptată și din partea ministrului- 
prezident 7isza şi pusă la vot casa o primeşte, modifi- 
când legea în acest înţeles. 


*) Idem, volumul VII, pag. 241—242. 

Arestarea deputatului S. Miletici. 


Pe la inceputul lui Iulie 1876 deputatul naționalist 
Dr. Svetozar Miletici a fost arestat. Intâmplarea a făcut 
mare sensaţie în ţara, şi chiar şi în străinătate, dupăce 
arestarea s'a făcut fără a fi fost suspendat dreptul de 
imunitate al numitului deputat sârb, deci cu violarea 
imunităţi sale. Deși nu aparține întâmplărilor și fap- 
telor destinate să fie trecute în opul acesta, totuş în 
urma faptului, că deputatul Dr. Svetozar Miletici a fost 
totdeauna cel mai bun tovarăş de lupta al deputaţilor 
naționaliști români în dieta țarii, — cele întâmplate cu 
acest priceput şi energic luptător naţionalist merită să 
fie eternizate şi pe paginile acestei cărți. Le expun deci 
pe scurt dupăcum urmează: 

Arestarea deputatului naţionalist Dr. Svetozar Mi- 
letici s'a făcut în 5 lulie nou anul 1876, la orele trei 
după miezul nopții. Înzadar sa provocat Miletici la 
dreptul său de imunitate, ca deputat al ţării, căci vor- 
bele sale nu au fost luate în seamă, ci i-sa spus, că 
arestarea se face la ordinul telegrafic al ministrului pre- 
zident Tisza Kâlmân. Sub pază militară a fost excortat 
apoi Miletici la Buda, unde în 10 lulie i-sa comunicat 
hotărirea tribunalului regesc din Becicherecul-mare, care 
îl pusese sub cercetare penală pentru faptul, că în com- 
plicitate cu un cutare lovanovici ar fi lucrat în contra 
sigurităţii statului şi în contra păcii internaţionale, ținând 
în Belgradul Sârbiei o vorbire în care a declarat, că 
din Ungaria sunt gata să meargă 20—30 de mii de vo- 
luntari de naţionalitate sârbă, ca să dee ajutor Sârbiei 
în luptele pentru neatârnare. Prin aceasta Miletici a comis 
crima infidelității față de statul său. Deţinutul deputat 
Miletici, care a negat comiterea crimei cu care a fost 
învinovăţit, a dat recurs, atât în contra punerii sub cer- 
cetare pe nedreptul, cât şi pentru arestarea sa cu vio- 
larea dreptului de imunitate, adecă înainte de a fi fost 
extradat din partea camerei ungare din care făceă parte, 
dar forurile mai înalte au decis toate în defavorul său. 
Chestia imunităţii sale a venit apoi în desbatere și în 
dietă în ședințele din 7 și 9 Octomvrie 1876, iar dieta 

cu majoritate mare de voturi a aprobat procedura gu- 
vernului în cazul acesta extraordinar, căci ea a fost dic- 
tată de împrejurări grave, şi a dat voe tribunalului să 
continue cu cercetările în contra lui Miletici. La per- 
tractarea ţinută, Miletici a fost condamnat apoi la tem- 
niță pe cinci ani. Şi-a împlinit pedeapsa şi a eşit din 
temniță cu sănătatea sdruncinată, cu creerii turburați. 

Pertractarea sa ţinut abiă pe la începutul anului 
1878 şi a durat şase zile. Pedeapsa i-sa socotit lui Mi- 
letici dela ziua punerii în arest preventiv. Recursul de 
nulitate, înaintat în contra verdictului de condamnare, a 
fost respins din partea Curiei. Apărătorul lui MĠŻetici a 
fost Dr. Mihail Polit, dar a rostit şi el însuş o lungă 
vorbire de apărare, fireşte, pentru a răsună în pustiu. 
Miletici a decedat în anul 1896, în Neoplanta, unde a 
fost înmormântat cu mare pompă. 

+ 


În şedinţa din 11 Noemvrie 1876 deputatul Szilágyi 
Dezső a prezentat ca raportor părerea comisiunei judi- 
ciare în chestia alegerii lui Axente Severu de deputat 
în cercul electoral al Orăştiei, împreună cu un proiect 
de lege pentru împedecarea în viitor a astorfel de cazuri, 
ca cineva să fie ales şi să nu între în dietă. Se decide 
să nu mai treacă la secţiuni, ci prezidentul să pună ra- 
portul şi proiectul de lege la ordinea zilei cât mai cu- 
rând. În şedinţa din 15 Noemvrie 1876 apoi s'a deschis 
discuția asupra raportului și a proiectului de lege, pre- 
zentat din partea comisiunei judiciare. Sa născut dis- 
cuție lungă, la care însă deputaţii români nu au parti- 
cipat. Proiectul de lege prezentat a fost votat din partea 
casei, în general și în special. 


Interpelarea deputatului S. Borlea. 


În ședința din 22 Noemvrie 1876 deputatul Sigis- 
mund Borlea a adresat ministrului de interne interpe- 
larea următoare: 

Onorată casă! Nu poate fi negat faptul, că de câţiva ani 
demoralizarea şi corupţia a luat astfel de dimensiuni în țara 
noastra, încât publicul nu ṣe mai împedecă în nimica și nu se 

mai revoltă la nici o çrimä, fie oricât de imoralä. Çă ce poate 
fi cauza şi cari sunt pricinuitorii acestui lucru, cred că nu apar- 
ține aici să fie scrutat. Cu toate acestea, în comitatul Hune- 
doarei a provocat scandal public și se vorbeşte ici colea şi în 
publicitate, în toate localitațile publice, înaintea farmaciilor, în 
cancelarii, ba chiar și în adunarea municipală, se vorbeşte despre 
aceea, că funcţionarii din centru, respective din gremiu, au de- 
fraudat sume mai mari de bani publici, ori i-au furat, nu ştiu 
cum se spune mai bine pe ungureşte. (Ilaritate). Ba s'a vorbit în 
public şi despre aceea, că respectivii domni, pentruca sa-și as- 
cunda blastămăţia, au înaintat ministerului de interne o repre- 
zentațiune, că din banii furaţi vreau să faca o fundaţiune, pe 
care o vor numi fundaţiunea lui Deák Ferencz. (Ilaritate mare). 
Aşa cred, că domnul ministru de interne ar puteă să dee la- 
muriri mai amănunțite în privinţa aceasta, deoarece așa se vor- 
beşte, că i-s'a scris în această chestie. Pentruca afacerea să fie 
lămurită şi încrederea sdruncinata față de corpul funcţionarilor 
din gremiu să fie restabilită, un membru al adunării municipale 
a interpelat în adunarea din. 28 Septemvrie anul curent, adre- 
sându-se cu interpelarea sa vicecomitelui, dar acesta înghițând 
gălusca a tăcut cu mare înțelepciune, iar comitele suprem a în- 
drugat-o încoace și încolo, pâna nu l-a încurajat un alt membru 
municipal, care în faţa corpului funcţionarilor de acolo, deși e 
om cu putere mare, e totuș om cu vază mare, ca să răspunda 
ceva, pentruca să fie scos cumva carul din glod, din ce apoi 
prinzând curaj şi fiscul comitatului a mărturisit pe față înaintea 
adunarii comitatense, că e fapt adevărat, că cu ani mai înainte 
de aceaşta pretorul din Ilia-murășana a trimis, parte ca răscum- 
părare a lucrului public, parte ca cheltuieli de spital, suma de 
837 fl, pe lângă raport oficios, vicecomitelui comitatului Hune- 
doara, unui anumit Szereday, care a primit banii și raportul, iar 
raportul se găsește și astăzi, dar banii s'au perdut, ori mai ade- 
varat spus, au fost defraudaţi și nu au ajuns niciodată la locul 
destinaţiunii. Afacerea sa trăganat apoi mulți ani dearândul, a 
fost amânată, pânăcând spre norocul vicecomitelui moare per- 
ceptorul comifatului, când apoi vicecomitele Szereday, după 
moartea perceptorului a spus, că el a dat banii, după vechiul 
obiceiu, brevi manu, perceptorului decedat, deci el nu plateşte 
banii defraudați, cu toatecă nu are date oficioase despre pre- 
darea banilor. Provocat fiind deci Szereday, ca să plateasca banii 

defraudaţi, cari din vina lui au perit, a răspuns, ca nu-i plăteşte. 
Pentrucă trebue să ştiţi, că suma nu e așa de mare, dar în lumea 
ilustritaţilor din comitatul Hunedoarei, unde fiecare e ilustritate, 
pâna şi cismașul, banii aceștia fac o sumă cu mult mai mare 
decât pe la noi. A spus deci, repet, că nu-i platește, pentrucă 
el a predat banii perceptorului, iar perceptorul de ce a murit îna- 
inte de a-i da adeverinţa de primire? (Ilaritate). Fiscul comita- 
tens în urma acestora nu a putut sa facă alta, decât l-a împro- 
cesuat pe cale ordinară la tribunalul din Deva. 

Onorată casa! Eu dela 1850 sunt tot în oficiu, până în 
anul trecut, când am abzis singur, dar o astfel de procedură 
nu am văzut niciodată, sub nici un guvern sau sistem de gu- 
vernare. N'am vazut, ca dela un funcţionar să se încasseze banii 
furaţi de el pe cale ordinara civila, ori ca un astfel de funcţionar 
sa mai fi fost tolerat în oficiul avut. O astfel de procedura, ono- 
rata casa, nu face onoare respectivului corp de funcţionari. Drept 
aceea adresez în privinţa aceasta o interpelare onoratului domn 
ministru de interne, în speranța, că va binevoi domnul mini- 
stru de interne sa dee răspuns şi nu va imită pe antecesorii 
săi în obiceiul nu prea de laudat şi nu prea drept, cari nu 
au răspuns până astăzi la interpelările mele facute în curs de 
8 10 ani. Sper deci, cum am spus, ca-mi va răspunde, dacă 
nu pentru alta, apoi pentru buna reputaţiune a corpului de func- 
ționari dela comitatul acela. Interpelaţia mea e urmatoarea. (Ce- 
teşte); 

Are cunoștința domnul ministru de interne, ca în-adunarea 
municipală ţinuta în 28 Septemvrie anul curent în Hunedoara 
fiscul comitatului a mărturisit și recunoscut în fața adunării pu- 
blice, că cu mai mulți ani în urma, trimițând pretorul din Ilia 
vicecomitelui comitatului Hunedoara suma de 837 îl, încassată 
dela popor ca rascumpărare a lucrului public şi spese de spital, 
suma aceasta, împreuna cu raportul pretorului, vicecomitele 
numit a primit-o, dar nu a predat-o niciodata destinaţiunii avute, 
şi așa suma aceasta a dispărut în mânile vicecomitelui, mai bine 
zis, a fost detraudată, iar când a fost provocat vicecomitele sa 
platească banii defraudaţi, a declarat că nu-i platește, pentrucă 
el i-a dat brevi manu cassarului comitatens, tare într'acestea 
murise, dar fiindcă afirmarea aceasta mu şi-a putut-o dovedi cu 
nici un fel de date oficioase, iar un om mort nu mai poate fi 
ascultat, vicecomitele Szereday a fost împrocesuat din partea 

fiscului comitatens pentru suma defraudată de 837 fl. pe cale 
civilă ordinară la tribunalul din Deva? 

Și dacă are cunoștință despre aceasta, ce e cauza, că nua 
ordonat suspendarea din oficiu a unui astfel de vicecomite, și 
începerea cercetării ordinare, cum și imediata încassare a sumei 
de 837 fl., bani oficioși defraudaţi, pe cale administrativă? 

lar dacă nu are cunoştinţă, este aplecat a-și câștigă cuno- 
ștință despre aceasta, și suspendând pe vicecomitele Szereday 
dela oficiu, să ordoneze cercetare în contra lui, cum și neamâ- 
nata Îîncassare, pe cale administrativă, a sumei de 837 fl., bani 
publici defraudaţi de el» ?*) 


Ministrul de interne Tisza Kálmán promite, că va 
răspunde la interpelaţie în terminul prescris de regulamentul 
de casă, 


La discuția asupra budgetului. 


În BR din 23 Noemvrie 1876 se continuă dis- 
cuția generală asupra budgetului. Vorbește deputatul 
român Sigismund Borlea următoarele: 


«Onorată casă! Când în vara anului acestuia s'a pertractat 
proiectul de lege despre regularea unor municipii, am fost de- 
clarat, că nu primesc proiectul acela de lege, dar nu motivez, 
că de ce nu-l primesc. Acum nu mai fac nici aceea ce am făcut 
atunci, pentrucă împrejurările sunt aceleaș, nu s'au schimbat de 
atunci, deci nu aflu de necesar ori de oportun să fac vre-o mo- 
tivare, căci nu aş dori, nici în aceste zile răci, ca dl ministru 
prezident să-și croiască din vorbirea mea, dacă nu o bundă bună, 
cel puțin o mantauă, pentru à se apără în contra vântului rece 
de miazănoapte, care suflă dinspre Viena. Deci declar numai : 
pe scurt, că budgetul nu-l primesc, nici în general, nici în spe- 
ciall Cu toate acestea, nu pot să nu fac unele observări nevi- 
novate și scurte la cele spuse de domnul ministru de finanțe. 

Spuneă domnul ministru de finanţe, că în quartalul al III-lea 
din anul curent a încassat în dare 23 de milioane, deci cu 6, 
respective cu 4 milioane mai mult decât în acelaș quartal al 
anului trecut. De aicea deduce, că capacitatea poporului de a 
plăti dare e mai mare și raporturile noastre pecuniare mai bune, 


”) Idem, volumul 8, pag. 206—207. 

cu mult mai bune decât în anul trecut. E adevărat, că dacă punem 
chestia astfel și ne oprim aci, aşa se pare că stau lucrurile, 
Dar dacă ventilăm lucrul şi-l restabilim aşa cum e el în faptă, 
atunci tocmai contrarul va eşi în evidenţă. Eu aşa cred, că tre- 
buiă să se spună astfel: Din cele patru milioane, încassate mai 
mult, a incurs în mod normal, fără execuţie atâta, pe calea exe- 
cuţiei legale atâta, prin execuţie, dar în mod nelegal şi cu mij- 
loace nelegale atâta. Și atunci sar vedeă, că raporturile noa- 
stre pecuniare și capacitatea poporului de a da dare, nu sunt 
„mai bune, ci mai rele decât în anul trecut. Pentrucă eu sunt 
convins, că foarte puţini oameni se găsesc în ţară, cu cari să 
nu se fi întâmplat un caz ori două, de a se îi încassat cu mij- 
loace nelegale şi prin execuţie nelegală, sau cel puţin să nu se 
fi încercat lucrul acesta, astfel de dare, ori competenţă, cu care 
nu au fost datori. M'aș puteă provocà la persoane, dar dupace 
lucrul nu s'a întâmplat aici în casă, ci pe coridoare sa vorbit 
despre el, şi s'au înşirat plânsori pe cari le-am auzit şi eu, le retac. 
Chiar un deputat guvernamental s'a plâns, dacă doriţi vi-l şi nu- 
mesc, ca să nu spuneţi, cum vi-e obiceiul, că nu-i adevărat. 
S'a plâns adecă, că pentru câteva mii de fiorini dare plătită au 
voit să-l execveze și să scoată suma dela el și a doua oară, în 
mod ilegal. Dar păşirea energică a administratorului său eco- 
nomic, care sa opus cu forţa, a împedecat această ilegalitate. 

Fiindcă respectivul e baron, pentru opunere nu i-s'a în- 
tâmplat nimica. Dar dacă o făceă aceasta alt biet om, la tot 
cazul l-ar fi închis, pentrucă așa e uzul la noi. Dacă se încas- 
sează cu stricteţă, dar după lege, darea, nu poți face nimica, 
pentrucă legea e lege, chiar şi daca e rea și nedreaptă. Dar la 
noi, înzadar, că nime nu respectează legea la încassarea prin 
execuţie a dării. Durere, dar s'a prefăcut în uz. lar dacă afirma 
aici cineva despre lucruri de acestea și chiar dacă înșiră fapte, 
fiindcă nu e pe placul guvernului, răspund şi buciumă și prin 
ziare, că ştiu din izvor sigur că nu e așa, faptele arătate nu 
sunt adevărate. 

Inzadar, e foarte ușor a spune despre lucruri cari nu-ţi 
plac și vreai a le desminţi, că dupăcum se ştie din izvor sigur, ele 
nu sunt adevărate. E uşor a desminţi astfel. Dar gândiţi-vă, că 
cetind omul serios astfel de desminţiri, totuş se va cugetă mult, 
dacă poate fi o adevărată desminţire în acest «izvor sigur ? 
Trebue numit acel izvor sigur, şi trebue desmințit, nu numai 

afirmat așa simplu. Pentruca deci să nu se întâmple și acuma 
tot aşa, mă provoc la domnii ministri de finanţe și de justiţie. 
Domnului fpinistru de finanţe i-a înaintat rugare un proprietar, 
nu naţionalist, ci curat maghiar, Bródy Lipót, şi i-a arătat cu ade- 
verinţe, că Sau încassat dela el în mod ilegal, cu forța, sume 
de dare ale altui om, și bietul om a cerut sanarea acestui rău. 
La început voiă să pună mâna pe pușcă pentru a se apără în 
contra celuice a procedat în mod ilegal, cum trebue să te 
aperi în contra bandiţilor, dar s'a resgândit și și-a zis, de ce să 
mai fie și închis pe deasupra? S'a adresat deci ministrului de 
justiție, să-i dee satisfacție și să împedece astfel de banditism. 
Răspuns până astăzi nu a primit. Chiar şi eu am un recurs în 
contra unei astfel de proceduri ilegale de ani de zile la dnul 
ministru de finanțe, însă răspuns nu am primit încă, dar să îi 
primit răul vre-o sanare! Și totuș, așa spuneă dl ministru de in- 
terne în scurtul răspuns dat ieri la interpelarea mea, că astfel 
de plângeri nu aparţin dietei, ci au să fie comunicate ministrului. 
D'apoi că dacă dăm plânsori la ministri, nici nu ne răspund la 
ele. Dacă apelăm aici, ni-se spune, că afacerea nu aparţine aici. 
Spuneţi-ne deci, vă rog, cui să ne adresăm în cazuri de ilega- 
litate și de vexare, numiţi-ne forul, unde putem aii dreptate, 
şi eu unul acolo mä voiu adresă ? 

Spre ilustrarea expunerilor mele voiu mai “înşiră un caz, 
care s'a întâmplat în Brașov, înainte cu câteva luni. Un exe- 
cutor de dare sa dus la muierea grădinarului unui advocat să 
încasseze 3 fl. restanță de dare. Muierea aveă doi fiorini, pe 
cari i-a dat executorului de dare, rugându-l să aștepte de cela- 
Íalt până vine bărbatul ei acasă. Executorul ma voit să o facă 
aceasta, fiindcă diurnul său nu se acopereă din cei doi îl. lar 
sub sistemul actual înainte de toate trebue să fie asigurate diur- 
nele. În casă nu se află decât o pocroviță. Executorul voiă 
să o ducă cu sine. Muierea, care se află în stare binecuvântată, 
nu l-a lăsat, având lipsă de pocroviță pentru cazul că va naște. 
Executorul a prins-o și a trântit-o de masă, încât în urmarea 
acesteia a născut şi în 24 de oare a murit și ea și copilul. De- 
spre faptul acesta încă se poate spune, că știm din izvor sigur 
că nu e adevărat, dar binevoiţi a vă uită în actele procesului 
dela tribunalul din Brașov, și tot așa ceice spuneau ieri că ştiu 
din izvor sigur că interpelaţia mea e nebazată, meargă la tribu- 
nalul din Deva, și vor vedeă că prea ẹ bazată. 


38* 

Onorată casă! Dacă se urmează o astfel de procedură, apoi 
nu mă mir, că în anul acesta a întrat mai multa dare decât în 
anul trecut. lar dacă în anul viitor vom face tot aşa, adeca, daca 
nu are Petru, luăm darea lui Petru dela vecinul său, atunci în 
anul viitor iarăş va întră dare mai multă. Dar peste patru ani 
nu va mai aveă nici Petru nici Pavel nimica, și atunci quid 
nunc? Pentrucă e foarte natural, că în Sârbia au încassat başi- 
bozucii cu mult mai multă dare dela comunele sârbeşti pe cari 
le-au ocupat, numai în 24 de oare, decât guvernul sârbesc în 
trei ani. 

După premiterea acestora declar, că nu primesc, budgetul .*) 


Vorbirea deputatului G. Pop de Băsești. 


Şedinţa din 24 Noemvrie 1876. Discuţia asupra 
budgetului se continuă. Vorbește deputatul român George 
Pop de Băsești următoarele: 


«Onorată casă! Nu voiesc să mă extind asupra vorbirii 
de ieri a domnului ministru de finanțe, atât de lungă, căci a 
durat două oare şi jumătate, pentrucă argumentele înşirate în 
vorbire am avut ocaziune a le auzi de vre-o cinci ori, şi anume, 
pe timpul când domnul ministru eră raportor al comisiunei fi- 
nanciare, dar a doua oară le aud acuma din gura dsale şi ca 
ministru de finanțe. Mă mărginesc deci a face numai unele 
observări la afirmarea dlui ministru, că guvernul şi-a dat nizu- 
ința sa vină întru ajutorul cetăţenilor cari plătesc dare. Şi o fac 
aceasta fiind convins, că chestiunea, mai ales în timpul de faţă, 
este de mare însemnătate, 

Domnul ministru de finanțe a zis aşa: «În ce stă desvol- 
tarea izvoarelor de a puteă plai contribuţiune? În sprijinirea 
intereselor cetățenilor, cari platesc dare, întru crearea de mij- 
Joace trebuincioase pentru desvoltarea spirituala şi materială a 
acestora» etc, 

Acest lucru îl recunosc şi eu. Ce a făcut însă guvernul 
pentru ajungerea scopului acestuia? Eu sunt convins, că n'a 
facut nimica, ba că a făcut chiar contrarul. Domnul ministru fă- 
când pomenire în vorbirea sa despre urcarea dării zice aşa: 
«Ceice ne acuză, că numai prin urcarea dării, şi anume prin 
urcarea dărilor directe, am căutat să ameliorăm situaţia finan- 


*) Din Ziarul Dietei, ciclul 1875 1878, volumul VIII, pag. 208—209, 

ciară, pierd din vedere, că răul este iminent, şi noi am căutat 
ajutorul acolo unde l-am putut află cu siguranță». 

Sa mă ierte domnul ministru, dar trebuie să-i spun, că 
prin enunciaţiunea aceasta citată dânsul acceptează maxima atât 
de periculoasă și de mult condamnată a iezuiţilor: Scopul sfin- 
fește mijloacele. 

Domnul ministru ne dă apoi de ştire în vorbirea sa, că 
guvernul are intențiunea a propune în viitor urcarea și a dă- 
rilor indirecte, Dsa, cum se vede, nu ţine cont de împrejurarea, 
că darea de până acuma apasă pe cetățeni atât de greu, încât 
alte urcari de dare, considerând că se consumă deja capitalul, 
ar fi crimă contra bunăstării patriei. 

Eu din motivele acestea, și pentrucă guvernul nu caută 
a-și împlini promisiunea dată, că va îmbunătăţi starea financiară 
a țarii, şi pentrucă nu pot recunoaște, că mijloacele propuse de 
guvern ar ajută fie cât de puţin la purtarea sarcinilor contribu- 
enţilor, ba din contră, ele tind la laţirea pauperismului, nu pri- 
mesc proiectul de lege prezentat de guvern despre budgetul 
statului, 

Considerând timpul înaintat şi desbaterile lungi ţinute asupra 
obiectului din discuţiune, cu bunăvoința onoratei diete vreau 
să-mi motivez pe scurt votul. O voiu face aceasta cu toată fran- 
cheţa, pentrucă ţin la axioma: clara pacta, boni amici. 

Desbaterile de până acuma, onorată casă, s'au învârtit în 
jurul a două obiecte, mai ales în jurul stării financiare şi al po- 
liticei externe a monarhiei. Şi eu aflu aceasta de foarte natural, 
pentrucă ambele chestiuni ating cele mai vitale interese ale sta- 
tului, ating chiar existenţa țarii. Eu însă, onorata casă, sunt pe 
deplin convins, că numai așa putem aveă politică bună finan- 
ciară şi numai atunci putem face buna politică externă, dacă 
înainte de toate vom urmă o politică sănătoasă internă. Voiu exa- 
mină deci, cu permisiunea Dvoastre, dacă politica internă a gu- 
vernului, şi mai ales politica guvernului față de Români, față 
de aliaţii cei mai naturali ai naţiunii maghiare, e o politică bună 
şi sanatoasă, 

Nime, afară de domnul deputat Ragâlyi, nu a aflat cu cale, 
nici a pomeni măcar această politică, și chiar şi dsa numai pe 
scurt a atins o, în următorul mod: «Vorbesc ceva şi despre ele- 
mentele eterogene, dar nu voiu face multă explicare, Voesc să 
vă fac numai atenţi, că elementele acestea vor veni odata la 

gândul la care a venit măgarul lui Isop: «quid mea refert, cui 
serviam, clitellas dum portem meas+?... 

Atâta, şi în modul acesta a-ţi binevoit a vă pronunţă și 
asupra naționalităților. Dar eu cred chiar în contrarul gela aceea 
ce a zis domnul geputat Ragályi. Eu aflu ge necesar să ne cja- 
rificăm şi în chestia aceasta cât mai pe larg. Deci, cu permi- 
siunea onoratei case, mă voiu pronunță în această privinţa. Şi 
voind a examină politica internă a guvernului, voiu rejlectă mai 
întâi la politica sa de instrucţiune. 

Şunt de convingerea, şi cred că Dvoastră încă consimțiţi 
cu mine, că numai cetățeanul acela își apără patria, care a 
ajuns la un grad oarecare de ştiinţă și cultură. Ei bine, să 
vedem ce a făcut guvernul în aceasta privință? Articolii de 
lege XXXVIII și XLIV din 1868 impun guvernului datorința 
expresă, să se îngrijască de înființarea şi susţinerea institutelor 
e Învățământ în număr satisfăcător şi pentru naţionalităţile ne- 
maghiare. Dupăcum ştiu eu, şi precum ştiţi și Dvoastră, gu- 
vernul nu a făcut nimica în scopul acesta, nu numai, ar gu- 
vernul nu are nici măcar intențiunea de a face ceva în viitor. 
Şi iată cum. Douăzeci de pedagogii sunt susținute de stat, cu 
limba de propunere excluziv maghiară. Eu aş află cu cale, ca 
în ţinuturile locuite ge Români, precum, la preparandiile gin 
Deva, Arad, Şighet, Zelău, să se facă cursuri paralele și în 
limba română. Dar ce s'a întâmplat? |n Deva s'au ţinut la în- 
ceput şi prelegeri în limba română. Guvernul însă a sistat acest 
favor, iar un membru al comisiunei financiare a declarat mai 
zilele trecute, că el nu votează nici un crucer pentru pedagogia 
aceea, fiindcă ea e un cuib periculos. Și care este acest pericol? 
Acela, că un profesor a avut cutezanța a propune elevilor, cari 
în majoritate preponderantă sunt Români, în limba română. Iar 
domnul ministru al cultelor, în loc să fi apărat institutul și pe 
profesorul, a promis că va face ordine prin ordinațiuni mini- 
steriale. Dacă vrem să fim juști. ar trebuj să luăm în conside- 
rare, că noi Românii încă contribuim la susținerea statului cu 
sângele și averea noastră, prin urmare putem pretinde cu tot 
dreptul, ca statul să se îngrijească de mijloacele noastre cul- 
turale, 

Şa întâmplat mai geparte la universitatea din Çluj, că 
profesorul pentru limba şi literatura română a propus elevilor 
studiul în limba lor maternă. Profesorul a fost atacat din partea 

presei maghiare din Ardeal, denunţat guvernului, și postul său 
fù periclitat. Şi pentruca să ilustrez lucrul şi mai bine, chiar 
din partea acestei onorate case sa întâmplat, că dela un in- 
stituf românesc, dela gimnaziul din Braşov, sa detras un ajutor 
bagatel de 4000 fl., ajutor pe care i l-a dat chiar şi guvernul 
absolutistic. 

Acestea toate sunt efluxul situaţiunei de astăzi, și se vede 
că se fac lucrurile în mod sistematic, căci noi, la ministerul 
cultelor nu suntem reprezentaţi nici măcar prin un biet adjunct 
de concipist onorar. 

Trec acum la justiție. Cu ocaziunea organizării tribunalelor 
Sau numit și dintre Români unii, conform prescriselor legii, un 
număr oarecare de judecători şi de prezidenţi. Sau înfiinţat 
câteva tribunale și în ţinuturi româneşti. Dar ce sa întâmplat? 
La reducere toate tribunalele aşezate între Români au fost cas- 
sate, preşedinţii și judecătorii români în mare parte pensionaţi 
în etatea lor cea mai bună, iar cei puţini rămași au fost resfi- 
rați în toată lumea, ca Evreii după risipirea Ierusalimului, şi în 
locul lor au fost numiţi Maghiari, cari nu cunosc limba popo: 
rului, ci prin tălmaci, iar în lipsa acestora, cu intervenţia hai- 
ducilor administrează justiţia. 

Este evident, domnilor, că toate acestea se întâmplă numai 
în detrimentul justiţiei. Cu durere trebue să mărturisesc, și o 
fac aceasta cu toată francheța, că pentru noi starea de astăzi 
este identică cu cea de sub absolutismul nemțesc, când jude- 
cătorul de Neamţ și față de Dvoastră ziceă cătră Amtsdienerul 
său: «Was sagt er?» Apoi pentru noi e totatâta, ori întreabă 
judecătorul pe haiducul său nemţeşte, cu «Was sagt er», sati 
ungureşte cu «Mit mond?» (Contraziceri). Mă rog de ertare, 
eu aflu asemănarea de foarte potrivită. 

Cum am spus, cei mai mulţi judecători au fost pensionaţi, 
au fost puşi deci într'o stare foarte acomodată de a puteă me- 
dită asupra sorții lor şi asupra meritelor câştigate cu serviciile 
de corteșire. «Der Mohr hat seine Schuldigkeit gethan, der 
Mohr kann gehen». Numai cât mulți judecători au ajuns în 
starea aceasta fără a fi meritat pedeapsa. Și ce sa făcut cu 
posturile devenite vacante prin moarte? Acelea nu sau mai în- 
locuit cu Români. In locul fericiţilor Gozsdu, baron Pop, Aldu- 
lian, Serb, Mihali, Moga, etc. nu au mai urmat Români, ci Ma- 
ghiari. Astăzi așa stăm, că dintre 20 de judecători la curtea de 


www.dacoromanica.ro 


— 60 — 


cassație numai unul singur e Român. (O voce: Ajunge! De- 
putatul Borlea: Ba e chiar prea mult. Daţi-l afară!) Dintre 50 
de judecatori dela inalta curie, doi sunt Români. Intre 148 de 
judecători la ambele table regeşti, 7 sunt Români. Mai avem 
apoi la tribunale doi prezidenţi, unul între Săcui, celalalt izolat 
pe pustele Ungariei, în orașul Karczag, unde pot să facă foarte 
mari servicii poporului român și intereselor justiției cu cunos 
ştințele lor din limba română. (Voci: E foarte bine așa!) Dvoa- 
stră ziceţi că e bine așa. Eu însă susțin contrarul. 

In fine trec la politica internă. Dacă domnul ministru de 
interne şia propus să scoată pe Români din toate carierele pu- 
blice, atunci Șisa ajuns scopul, pentrucă dacă privește în partea 
aceasta a dietei, abia află 2m3 deputaţi naţionali. Ceialalţi toți, 
şi între ei și acel deputat a fost necesitat aşi părăsi locul, care 
eră chemat să aibă între noi rol de conducător, și prin capas 
citatea și talentul său să lucre mai mult pentru împăcarea na- 
țiunei române cu cea maghiară, pe baza deplinei egalități de 
drept, zic, şi acest bărbat a fost necesitat săsşi depună manı 
datul, cu declaraţia făcută alegătorilor săi, că aici, în acest par- 
lament, nusi este cu putinţă a se prezentă cu conștienţiositate. 
(Voci: Cine e acela? Borlea: Alexandru Mocsonyi). 

A fost apoi aici şi un alt bărbat care fù expus la insulte 
continue, numai pentrucă a enumărat suferințele naţiunei sale 
și ma sprijinit tendința imorală a guvernului. Vă pot însă asi- 
gură, că sunteţi în mare rătăcire cu privire la acel bărbat, căci 
eu îi cunosc îndemnul patriotic și intenţiunile sale pentru pos 
porul român și patria comună. Acest bărbat încă fù cu toată 
puterea guvernului și cu mijloacele cele mai imorale împedecat 
de a mai întră în acest parlament. (Erà V. Babeșiu). Şi până 
când astfel Românii activiști sunt scoși din parlament, guvernul 
se nizueşște de altă parte prin lege, ca să constrângă pe pasis 
viştii din Ardeal să între în parlament. 

In municipii încă şisa ajuns scopul pe deplin domnul mi- 
nistru de interne cu executarea și aplicarea conștiențioasă a 
renumitei legi, trimbiţată în întreagă Europa de cea mai libes 
rală, adusă pentru egala îndreptăţire a naționalităților nemas 
ghiare, căci a aplicat după puterile sale expresiunea fatală din 
legea aceasta sa lehetőségig», aşa, că în toată ţara nu avem un 
singur comite suprem. (O voce: Dar Manu ce e?) Manu nu 
voeşte să fie considerat de Român. Ba nu este nici măcar un 

vice-comite român, deși, cum se vede, ar îi lipsă de ei, pen- 
trucă ministru] de interne este necesitat a da şi câte două co- 
mitate româneşti pe mâna câte unui comite suprem maghiar, 
care funcţionează întrun comitat ca comite suprem, în altul ca 
comisar regesc, Eu cred, că dl ministru de interne s'a putut 
convinge, că atât în parlamentul acesta, cât şi afară de parla- 
ment, în ţara întreagă, avem noi Românii destui bărbaţi probaţi, 
inteligenţi și capabili de a împlini cu demnitate aceste oficii, 
Celor din casa aceasta eu le imput numai aceea, că pe lângă 
procedura aceasta a guvernului ei tot mai stau la spatele mi- 
nistrului și-l sprijinesc cu votul lor în guvernarea sa fatală. lar 
oficianţii subalterni din comitate, neînsemnaţi și ei la număr, 
numai ei singuri ar fi în stare să spună cu câtă abnegaţiune 
mai pot să existe și la câte năcazuri și şicanări sunt expuşi. 

Trec acum la caracterizarea situaţiei Românilor din Tran- 
silvania, condamnaţi la pasivitate absolută. Eu am observat unele 
simptome în Transilvania, adecă, că Românii ar părasi pasivi- 
tatea, dacă nu ar fi împedecaţi prin censul feudal electoral din 
1848, care precum se exprimase secretarul de stat, baronul Ke- 
mâny Gâbor, de prezent conducător al destinelor Ardealului, 
este îndreptat anume în contra Românilor. Acest cens face im- 
posibila participarea Românilor la legislaţiune, neputând ei să 
fie reprezentaţi așa cum pretinde echitatea și dreptatea. Deci 
abţinându-se ei cu totul, marea majoritate a poporaţiunei Ar- 
dealului este astăzi reprezentată aici prin mandate câștigate pe 
calea demoralizării şi a corupţiei. 

Prin proiectul său devenit lege despre arondarea munici- 
piilor i-a succes domnului ininistru de interne să nimicească de 
tot unele comitate în cari Românii formau majoritatea locuito- 
rilor. Şi așa, domnul ministru de interne, dacă a avut intenţiunea 
de a extermină pe Români de pe terenele vieţii publice de 
stat, i-a succes lucrul și și-a ajuns scopul pe deplin, şi poate să 
fie mulțămit, E altă întrebare însă, dacă și respectivii sunt mul- 
țămiţi şi dacă s'au făcut toate acestea în interesul ţării! Reco- 
mand domnului ministru să mediteze asupra acestei teme, şi 
dacă e în stare, să-și liniștească conştiența. 

Reasumând cele spuse ajung la concluziunea, că politica 
internă a guvernului e foarte rea şi greşită, iar mai ales pentru 
noi, Românii, sugrumătoare. Prin urmare mă simţesc îndreptaţit 
a declară aici, în parlament, precum au declarat deputaţii ne- 

germani În parlamentul din Viena, că dacă se va urmă tot astfel 
şi pe viitor, atunci noi suntem condamnaţi a purtà numai sar- 
cinile statului maghiar, precum dincolo de Leitha, ceice nu 
aparțin Nemţilor, sunt osândiți să poarte sarcinile Germanilor. 
(Sgomot. Și aşa să nu vă miraţi, domnilor, că Maghiarii nu 
au pe nime ca aliat în întreaga Europă. România, care prin si- 
tuaţia ei geografică şi etnografică ar fi singura aliată naturală a 
Ungariei, dacă nu mă înşel, şi judecând după semnele externe, 
este necesitata a se aruncă în braţele inimicului comun. Pe 
calea aceasta România își poate asigură pe un timp oarecare 
viața, dar să vă însemnați bine, domnilor, că după căderea şi 
nimicirea României, vine rândul la — Ungaria. 

Românii și Maghiarii, dupăcum sunt eu convins din adâncul 
inimei mele, au aceleași interese comune, prin urmare sunt avi- 
zaļi la sprijinul reciproc. Dacă ei nu vor înţelege de timpuriu 
aceste interese comune, atunci nu mai poate fi scapare pentru 
ei în mijlocul valurilor panslaviste şi pangermane, cari ne ame- 
nință pe toţi. (O voce: Nu e aşa!) Mi se spune, că nu e aşa. 
Eu aş dori foarte mult să nu fie așa, ci altmintrelea. 

Onorata casă! Inainte de a-mi termină vorbirea, îmi iau 
voie a vă adresă un apel sincer, Dvoastre, domnilor deputaţi, 
nu guvernului, în care nu am încredere, și astfel întregei na- 
țiuni maghiare. Politica de maghiarizare se urmează de mult 
timp, de 60 de ani, cu mai multă gri mai puţină tenacitate, iar 
de 16 ani cu toată forța, cu întrebuinţarea tuturor mijloacelor. 
Acestui scop se jertfeşte tot ce avem. Şi care este rezultatul, 
domnilor? Nici unul. Noi, Românii, onorată casă, suntem mo- 
ştenitorii acestui pământ de două mii de ani aproape, şi dela 
început suntem tot Români până astăzi. Purcezând de aici, dela 
acest fapt, faceţi vă rog dreptate și naționalităților nemaghiare, 
prin egalitate deplină de drept şi prin libertate adevarată, căci 
atunci ne putem întări toţi moraliceşte și materialiceşte. Numai 
aşa vom puteă apoi rezistă în solidaritate primejdiilor, cari ar 
voi să provoace sugrumarea libertaţilor și poate şi a patriei 
însaș. Astazi însă toate se fac deaîntorsul. Dorinţa mea este numai 
o dorinţă. Şi pentru acest motiv, neavând încredere în guvern, 
declar de nou, că nu primesc proiectul de budget ca bază 
pentru desbaterea specială .*) 


*) Din „Telegraful Român“, anul 1876, Nr 93, 

In chestia şcoalelor. 


În şedinţa din 4 Decemvrie 1876 la discuția asupra 
budgetului ministrului de culte şi instrucțiune publică 
a vorbit deputatul român Sigismund Borlea următoarele: 


«Dupăce am fost declarat la desbaterea generală asupra 
budgetului, că peste tot nu primesc acest budget, nu mă mai 
puteam cugetă să vorbesc la acest obiect. Insă charta compusă 
şi împărţită de domnul ministru de culte şi instrucțiune pentru 
înfăţişarea tipică a stării învățământului poporal din patrie ma 
facut să-mi schimb cugetul, şi astfel vin să rog onorata casă, 
sa-mi dee ascultare şi atenţiune pentru câteva minute, 

Doninul condeputat George Pop a spus acum de curând 
în casa aceasta, că onoratul ministeriu nu face nimica în cauza 
învațământului poporal la nemaghiari, şi mai ales la Români, 
și pentru a dovedi aceasta, că adecă nu lucră nimica, dânsul a 
inșirat mai multe date speciale. Eu aş puteă să continui, adu- 
când și din partea mea asemenea date, și aș puteă să amintesc 
aci, cum onoratul guvern a primit încă la anul 1874 inviaţiune 
dela supremut loc, ca în Caransebeş, unde Românii sunt mai 
număroşi, să ridice gimnaziu, cu atât mai vârtos, că acolo edi- 
ficiul, făcut pe banii Românilor, stă gata, şi nu mai reclamă 
spese. Dar totuş acel gimnaziu până astăzi nu fù ridicat şi nu 
există. 

Nu voiu continuă însă să înşir de acestea, pentrucă mar- 
turisesc, că nu de aceea am luat cuvântul, ca să spun și sa arăt, 
că guvernul ma facut nimica, deoarece eu de cum s'a instalat 
ministeriul maghiar nici nu am aşteptat dela el sa facă ceva 
pentru cultura poporului român, ci m'am sculat, ca să arat, că 
guvernul a făcut ceva, dar le-a făcut toate din adins pentru îm- 
pedecarea învățământului la poporul român. Şi aceasta vreau a 
o adeveri prin cazuri și fapte speciale. 

Se ştie, că fostul regiment prim românesc de graniţă din 
Transilvania, și fostul regiment al treisprezecelea românesc de 
graniţă din părţile Caransebeşului, dispun ambele de fonduri 
proprii foarte considerabile, pe cari vreau să le folosească 
pentru școale. Dar onorata stăpânire le pune fel de fel de pe- 
deci, şi în special celor din Ardeal le spuneă, că nu va per- 
mite sub nici un cuvânt, ca școalele să primească caracter con- 
fesional, şi nici ma permis să se înființeze nici o şcoală, înainte 

de a se fi abandonat caracterul confesional. Iar acuma, dupace 
şcoalele sau ridicat fară caracter confesional, guvernul pretinde, 
ca în şcoalele Țidicate şi susținute cu banii acelor oameni, el 
sa numeasca învaţatorii, şi acolo a împins lucrurile, încât a silit 
pe oamenii cari în acele părți conduc afacerile instrucțiunei po- 
porului sa alerge cu plânsoare la treptele tronului. 

Cred, că Dvoastră iaraş veţi zice, că pasul acela a fost 
anticonstituţional. Dar bine, ce aveau să facă bieţii oameni? 
Destul ca prin experienţa aceasta sau cuminţit cei din Caran- 
sebeș, adeca cei din fostul regiment român al treisprezecelea 
de graniţă, şi nu vreau să mai audă de școale fară caracter 
confesional. Se apucară deci să deschidă pe banii lor proprii 
școale cu caracter confesional. Dar ministrul nu le-a permis, ci 
a împedecat deschiderea de şcoale. Inzadar au umblat pe la 
dânsul deputaţiuni în chestia aceasta, căci el susține, ca nu e 
permis. Dar că de ce sa nu fie permis, cu greu o va mai ști și 
altul, afară de domnul ministru. 

Dar să mergem mai departe, pe alt teren, In Transilvania 
organele guvernului, de bună seama la Îndrumarea guvernului, 
au început a capacită, respective a amăgi poporul român, ca 
Săsși prefaca școalele confesionale în școale comunale, căci 
atunci guvernul va ridică pe banii săi palate de şcoale şi tot 
guvernul va plati şi pe învățători. Cu un cuvânt, poporul va 
scăpă atunci de toate spesele pe cari le are cu şcoala. Se în- 
țelege, că bietul popor sărac şi stors din cauza multelor dări 
pe multe locuri s'a lasat să fie amăgit şi și-a prefăcut şcoalele 
confesionale în şcoale comunale. Dar ce satiră! Şi acuma se 
incassează tot dela bieţii oameni cele 5 procente adaos şcolar 
de dare, şi aşa, având în vedere slaba dotaţiune a învăţătorilor 
din acele părţi, tot poporul trebue să-și susțină școalele, iar gus 
vernul prin oamenii sai numeşte învățatori la aceste şcoale. Și 
ce mai învățători! 

Eu încă în anul trecut, cu ocaziunea desbaterii budgetului, 
când misam ridicat cuvântul în această privință. am accentuat, 
că dupace manualele de şcoala ni le-aţi confişcat, învaţătorii ni 
isați alungat, guvernul va duce lucrurile acolo, încât azi-mâne 
în comune curat româneşti se vor aplică învăţători straini, cari 
nu pricep limba poporului. Aceasta profeție sinistră a mea sa 
împlinit deja pâna acuma, caci în comitatul Hunedoarei în mai 
multe comune (le numeşte) curat româneşti s'au pus astfel de 

învățatori. (O voce: Acelea sunt tot comune ungurești!) Așa 
zau. Poftiți și mergeţi să vedeţi câți Maghiari veţi află acolo 
în ele. Dvoastra le-aţi maghiarizat numele, şi fiindcă vorbesc 
catră Dvoastra ungureşte, le-am spus numele pe ungureşte. 
Dacă-mi permiteţi să vorbesc românește, le numesc cu numele 
lor cel românesc. (Voci: Nu se poate!) Am zis-o din adins. 

Cu posturile de învăţatori a-ţi făcut întocmai ca la tribu- 
nale, Aţi numit pentru Români învaţători, cari nu ştiu nici o 
vorbă româneşte. Işi poate închipui onorata casă ce progres 
are sa facă acolo cultura poporului, acolo, unde învăţatorul nu 
ştie să vorbească cu elevii. Cu câtă placere îşi vor trimite acolo 
parinţii copiii la şcoală şi cu câta placere vor alergă copiii la 
şcoală. 

lar bietul învățător, daca va fi om de treabă, ce mare 
poftă va aveă să instrueze copiii cu cari nu ştie vorbi. Firește, 
părinţii vin constrânși prin amende în bani să trimită copiii la 
școală, dar copiii mai merg și pe lângă școală, într'altă parte. 
Căci ce au sa caute ei la o școală, unde nu numai că nu pot 
să înveţe nimica, dar nici cu învățătorul nu pot să se înțeleagă 
de loc. lar învaţătorul, căzut în melancolie, își petrece timpul 
mai mult în crâşmă. (Ilaritate). Şi aceasta o numiţi Dvoastră in- 
strucție poporala! Şi daca se întâmplă, ca cutare comună sa 
ridice plânsoare pentru astfel de măsuri șuchiate, ceice se plâng 
vin arestaţi, spunându-li-se ca sunt rebeli. Avem exemplu, co- 
muna Zacani. Sa pus aci învaţător pe seama Românilor unul 
Farkas János, care nu ştie un cuvânt româneşte, și s'a pus 
omul sa silească copiii, ca în loc de bună dimineaţa să salute 
părinţii cu «d reggeli kivánom». (Voci: Foarte bine!) Imi pare 
rau, că se afla și aici, în casa aceasta, de aceia, cari țin că e 
bună procedura actasta nelegală. 

Dacă ar fi bine așa, întreb eu, ca venind cumva timpul 
să se puna în şcoalele maghiare învățatori muscăleşti, cari ar 
sili copiii maghiari să zică, în loc de «d napot , pe ruseşte 
«sdravstonyste», ar fi oare bine şi așa? (Ilaritate mare), Repet, 
că-mi pare foarte rău, că se afla şi aici, în casa aceasta, de aceia, 
cari zic, că e bun absurdul și nelegalul, căci eu aşteptam, ca 
astfel de abuz să fie condamnat, iar nu aprobat. Pentrucă bine- 
voiţi a înţelege, că pe acelaș temeiu de drept, adecă pe baza 
forței și a volniciei, cu timpul vi-se poate întâmplă și Dvoastre 
aceeaș nedreptate, și oare ve-fi zice şi atunci, ca e bine așa? 

Destul, că numitul învăţator în melancolia sa îşi petrece 


timpul prin crâșme, iar locuitorii comunei s'au adresat senatului 
școlar cu rugarea, sa binevoiască a le da alt învățător, care cu- 


noaşte limba română. Senatul şcolar a înaintat rugarea, pe lângă 
raport special, ministrului de instrucţie, iar acesta a dispus, ca 
suplicanţilor să |i-se intenteze proces penal pentru turburare de 
pace. (Voci: Foarte bine!) Aşa văd, că orice plânsoare se aduce 
aici pentru nelegiuiri, majoritatea aproabă și sancţionează nele= 
giuirile. (Sgomot) . 

Prezidentul: «Onorată casă ! Discuţia mi-se pare a fi foarte 
serioasă. Vă rog deci să nu întrerupeţi mereu pe vorbitor. 
(Aprobări).> 

Sigismund Borlea (continuă): <Cumcă Românii, atât cei din 
Ungaria, cât și cei din Ardeal, nu mai sunt de mult proprii lor 
stăpâni, şi că stau sub tutorat, o știm toţi. (O voce: Dar nobleţa 
română?) Onoratul domn vorbeşte despre nobilime. Dar nu de 
ea e vorba, ci de instrutţia poporului, şi adevărul celor spuse 
de mine se ilustrează prin charta aceasta, care e vie mărturie 
despre tutoratul sub care am stat şi stăm şi astăzi. Avem, du- 
rere, epitropi foarte maşteri. Binevoiţi a luă în mână charta 
aceasta și vă veţi convinge despre acest adevăr. Iată, priviți de 
ex. la jurul Devei din comitatul Hunedoarei. Nu poate fi negat, 
că acest comitat este unul din cele mai binecuvântate dela na- 
tură, însă în privinţa culturii poporului este cel din urmă; cel 
mai negru colorat pe chartă. Şi tocmai aci sa pus guvernul să 
facă lumină, prin numirea de învaţători, cari nu ştiu limba po- 
porului. 

Uitaţi-vă apoi numai decât la Baia-de-Criș din comi- 
tatul Zarandului. Onorata casă va ști, că poporul Zarandului e 
mult mai sărac decât cel din Hunedoara, și totuș în privinţa in- 
strucțiunii poporale comitatul acesta stă mai bine decât comi- 
tatul Hunedoarei şi celelalte comitate locuite de Români. Care 
este oare cauza? Nu alta decât aceea, că în Zarand, ca Şi în 
Făgăraș, în fruntea administraţiunei au stat bărbaţi români, că- 
rora le-a succes a paraliză tendența guvernului împedecatoare 
de cultură, pe când prin comitatele în cari mau stat Românii 
în frunte, ci alţii, aceştia nu numai că mau paralizat intențiunile 
guvernului, ci le-au întrecut în zelul lor. Tocmai pentru aceea 
însă comitatul Zarandului a trebuit să fie nimicit, iar în Făgăraș 
administraţiunea a trebuit să fie luată din mânile Românilor. 

Poftiţi acum şi vă aruncaţi privirea asupra fundului regiu, 
unde locuesc tot atât de deşi Românii, începând dela Orăştie, 
peste Sebeş, Mercurea, Sighişoara şi Braşov, Aceste părţi sunt 
presentate pe chartă în coloare luminoasă, adecă cu peste 90 
de procente copii umblători la şcoală. Nu pot spune, că Saşii 
ar fi fost cândva prea îndrăgostiţi în noi, şi nu afirm nici aceea, 
că ei ar îi sacrificat prea mult pentru cultura poporului român. 
Trebue însă să recunosc adevărul, că în timpul din urmă ei mau 
împedecat învațământul, cultura poporului, român. N'au împe- 
decat pe Români în a se cultivă înşişi. E adevărat deci, că Ro- 
mânii, dacă nu li-se pun pedeci, ştiu ei înşişi să se cultive şi 
ştiu să facă înfloritor învățământul poporului român. 

Onorată casă! Acesta e un atestat, şi încă foarte slab ate- 
stat pentru guvern, atestat care arată cum, în ce mod şi măsură 
promovează el cultura popoarelor nemaghiare. Dvoastră a-ţi dat 
lozinca, că Maghiarul este chemat să ducă cultura şi civiliza- 
țiunea în Orient. Scuzaţi însă, dar eu nu pot crede, ca popoa- 
rele din Orient să dorească o cultură ca aceasta pe care vam 
arătat-o. Pentru o astfel de cultură creștinii din Orient au fost 
siliți să iee arma și să o ridice în contra Turcului barbar. Am 
convingerea, că deşi am înşirat date speciale şi am numit co- 
mune şi persoane, ba vam dovedit chiar şi cu charta aceasta 
a onoratului ministru gravaminele mele, Dvoastră totuş le ve-ţi 
combate și respinge toate, aşa cum a-ți facut totdeauna, decla- 
rându-le toate, aici şi prin ziarele Dvoastre, de scornituri. Insă 
oricât de mult să le respingeţi acestea în modul îndatinat, totuş 
faptele rămân fapte, cari prin denegare nu se pot şterge, şi cari 
mai curând sau mai târziu se răsbună dela sine, cum vedem 
că s€ întâmplă în Turcia, unde fărădelegile trecutului atât de 
amar se răsbună acuma. După acestea declar, că nu votez bud- 
getul ministerului de culte şi instrucțiune publică».*) 


Răspuns la interpelarea lui Borlea. 


În şedinţa din 8 Decemvrie 1876 ministrul de in- 
terne Tisza Kâlmân răspunde la interpelarea deputatului 
Sigismund Borlea în chestia banilor defraudaţi din partea 
vicecomitelui comitatului Hunedoara. Nemulţămindu-l 


*) Din Telegraful Român , anul 1876 Nr. 96, 

răspunsul mipistrului, deputatul Sigismpnd Borlea face 
următoarele eflexiuni : 

+ Onorată casă! Intâi de toate trebue să fac o observare cu 
privire la cele spuse de onoratul domn ministru prezident, că 
nu a fost la loc interpelarea mea, făcuta în această privinţă, aici 
în casa aceasta, ci dacă am avut gravamen, de ce nu l-am arătat 
guvernului? Dar mă rog, afacerea nu e a mea particulară. Eu 
nu mam ţinut vătămat prin defraudarea banilor acelora, pen- 
trucă nu au fost banii mei, ci bani publici, ceeace trebuiă să 
ştie domnul ministru, dupăce afacerea sa discutat a doua oară 
în adunarea municipală. Doară de aceea e organul guvernului 
comitele suprem, e reprezentantul guvernului, ca orice abuz, 
daca nu-l poate împedecă, cel puţin să-l facă cunoscut guver- 
nului. Dar şi dacă a întrelăsat comitele suprem să facă lucrul 
acesta, totuş domnul ministru trebue să aibă cunoștință despre 
toate afacerile cari trec prin adunarea municipală, dupăce ştim 
toţi, că procesele verbale ale acestor adunări se înaintează mi- 
nistrului de interne în 14 ori în 30 de zile. Probabil, că este 
un consilier de secție care le revidează, iar dacă află în ele 
ceva, ce şi dacă nu e în contra legii, dar e exprimat cu gre- 
şală, imediat scrie comitatului pentruca să dee lămuriri. Dnul 
ministru a văzut, că aici e vorba de defraudare de bani. Dsa 
zice, că de bani pieriți. Fie aşa. Dar eu fin că e defraudare. 
Eră bine deci dacă se cereau lămuriri, cu atât mai vârtos, că 
eu ştiu, că nu numai în chestii de acestea păcătoase, ci şi în 
chestii de nimica s'a scris câte odată dela centru comitatelor. 
Pe când există încă comitatul Zarandului s'a scris odată în pro- 
cesul verbal că e proces verbal al «comitetului comitatens». 
Fireşte, această mare greşală a fost observată la moment și — 
reprobată. (Ilaritate). Şi sa dat ordin, ca să nu se mai scrie co- 
mitet, ci adunare comitatensăș. Acesta e un fapt, care se poate 
vedeă în arhivă. Iar lucrul, mă rog, că aici sa întâmplat defrau- 
dare de bani, ma fost observat! E foarte curios! 

Aceea ce spuneă dl ministru, că eu mam mulțămit cu lä- 
muririle date în adunarea municipală din comitatul Hunedoarei, 
şi că aceasta s'a trecut la protocol, cer ieţțare, dar trebue să 
declar în fața domnului ministru şi a casei întregi, că ori e o 
greşală de condeiu, ori apoi protocolul e fals. Una din două. 
Pentrucă eu atunci când am primit lămuririle acestea am spus, 
că ele nu mă mulțămesc, şi am cerut, ea dupăce aici e vorba de 

faptă penală, actele să fie transpuse toate secției criminale a 
tribunalului din Deva, respective procurorului regesc. -Dar sa 
sculat în fața a peste 400 de oameni un anumit Nagy László, 
advocat, care a spus, că nu trebue să fie transpuse actele tri- 
bunalului penal, dupăce cu toatecă e stabilită starea faptică a 
lucrului, detraudantul nu se cunoaşte. Deci în contra cui să se 
ridice acuza? 

Procesul verbal trimis domnului ministru de interne e 
deci ori greşit, ori fals, pentrucă eu nu am fost mulțămit cu 
lamuririle date, şi am făcut propunere. Dacă procesul verbal 
a fost altcum compus, e numai de regretat, că Ja um comitat 
mare și în o adunare la care iau parte 400 de oameni, se fac 
procese verbale contrare adevărului. Deşi aceasta nu e crimă, 
totuş e greşală, care merită retorsiune, 

Fapt e, şi domnul ministru, circumscriind oarecum lucrul 
cu fraze, încă recunoaşte, că banii s'au perdut. Să nu zicem 
deci, ca s'au defraudat, pentrucă vad, că defraudarea nu vă place. 
Aşadarà sau perdut, Eu nu ştiu, ca în Europa undeva, afară de 
noi, sa fie caz, ca banii perduţi, ori defraudaţi, bani oficioşi, să 
fie încassaţi dela funcționar pe cale civilă. Acest fapt fără pä- 
reche nu face onoare guvernului nostru și țării noastre. Insuș 
domnul ministru spune, că sa întâmplat greşală, Dacă a fost 
greşșală, să fi platit vicecomitele suma respectivă. Dar patru ani 
de zile a spus că nu plateşte, iar acuma se încassează dela el 
banii defraudaţi pe cale civilă. Lucrul nu e în regulă, şi pe calea 
aceasta nu se propaga moralitatea. Tocmai aci e răul la noi, că 
atât la particulari, cât şi la bănci, la case mari, la oficii publice, 
prea dese și prea de toate zilele sunt defraudările. Şi aceasta 
vine de acolo, că ne place să ascundem păcatele de natura 
aceasta. Scuzaţi, s'a întâmplat cam înainte cu doi ani, că tot în casa 
aceasta sa făcut interpelație întrun caz analog, pentru defrau- 
darea unei sume cu mult mai mari. Ministrul a spus şi atunci, 
că nu e adevărat şi a negat faptul. In scurtă vreme însă toate 
foile maghiare, mă provoc la «Keletnépe» (Ilaritate), au înşirat 
abuzurile din comitatul Timișului, unde sau defraudat bani or- 
fanali în sute de mii, şi nime nu şi-a bătut capul cu acest păcat 
și nu şi-l bate nici astăzi. Prin aceasta făptuitorii de crime vin 
însă numai încurajați, din motivul, că lucruri de acestea vin tăi- 
nuite, ba nu m'am exprimat bine, vin acoperite. Eu aşa cred, 
onorata casa, că autoritatea funcţionarilor numai așa o putem 

39 

conservă, dacă îi tragem la răspundere pentru fiecare neglijenţă, 
ori greşală, cu cea mai mare asprime. 

Ce se atinge de vicecomitele, eu. onestitatea lui nu o trag 
la îndoială de loc ([laritate). Dar faptul e, că banii sunt perduţi. 
Cineva i-a luat însă în primire! Aceeace spuneă el, că i-a predat 
perceptorului care a murit, și despre care opiniunea publică 
afirmă, că a fost unul dintre oamenii cei mai de omenie, nu e 
de acceptat. In mânile omului acestuia nu au putut să piară 
banii. Dar vicecomitele întareşte că i-a predat banii. Unde sunt 
deci banii? Cineva i-a luat în primire, dupace în cassă nu au 
ajuns, vre-un funcţionar inferior, vre-un servitor, sau aşa cineva, 
care aveă întrare pe acolo, Trebuiă deci să fie deschisă cerce- 
tarea, pentru a se constată, unde sunt banii, cine i-a primit, caci 
aceea e afară de orice îndoială, că sa comis faptă criminală, 
dupăce au perit din cancelarie 800 fl. bani oficioşi. Aceeace a-ţi 
binevoit a spune, că raportul e trecut în procesul verbal, e exact, 
Dar cumcă banii au perit, recunoaşte şi domnul ministru. Și eu 
caut banii, nu raportul. Pentrucă raportul există, dar nu sunt 
banii. Am spus, că eu am așteptat, ca domnul ministru de jn- 
terne să ordoneze cercetare severă în chestia aceasta, pentru à 
se constată cine e vinovatul, caci repet, numai prin aceasta vine 
restabilită autoritatea corpului de funcţionari şi se pune capăt 
suspiţionărilor. 

Sunt silit a mă mai provocă la un caz, pentru a ilustră cele 
spuse de mine, că anume, la noi se ascund crimele şi păcatele. 
S'a întâmplat, că un comite suprem a fost învinuit, aici în Pesta, 
în faţa juriului, cu acuze mult mai grave decât cele înşirate de 
mine, și curtea cu juraţi a achitat pe acuzatul, care a suspiţionat 
pe comitele suprem. Va să zică, acuzele ridicate în contra co- 
mitelui suprem le-a aflat de adevarate și curtea cu juraţi. Cu 
toate acestea comitele suprem a mai stat opt luni în oticiu. Aşa 
cred, că astfel de procedură nu aduce 'bine țarii, dar nu pro- 
movează nici vaza funcţionarilor. 

Eu mam așteptat la aceea, ca domnul ministru de interne 
să-mi răspundă, că nu s'a întâmplat nimica, că doară ziarele au 
scris cu mult mai nainte, că nu are nici o bază interpelarea mea. 
Dar vedeţi, că totuș are bază, pentrucă a fost silit şi domnul 
ministru să recunoască, că banii au perit, iar după mine au fost 
deiraudaţi. Şi nu se poate spune, că am făcut interpelaţia din 
punct de vedere naționalist, pentrucă nu vreau să fac cazuri 

criminale din punct de vedere numai naţionalist. Am voit numai 
atâta, ca banii încassaţi "prin execuţie dela popor, dacă nu se 
poate altcum, prin replatire sa fie predaţi statului. De patru ani 
e împrocesuat respectivul, şi domnul ministru ne spune, că pro- 
cesul se apropie de terminare. Tare mă tem, că nici eu, şi nici 
domnul ministru, nu vom ajunge să vedem sfârşitul procesului, 
Ori şi dacă vom ajunge acest sfârşit de proces ca oameni vii, 
dsa ca ministru nu-l va ajunge. (Ilaritate mare). Dupăce deci nu 
sunt mulțamit cu raspunsul domnului ministru, rog să fie pus 
la ordinea. zilei».*) 


Casa ia la cunoștință cu mare majoritate răspunsul 
ministrului de interne. 


Dotaţia pe seama bisericilor. 


În ședința din 9 Decemvrie 1876 se continuă dis- 
cuția pe articole asupra budgetului ministerului de culte 
şi instrucțiune publică. La dotaţia preliminată pe seama 
bisericilor vorbește deputatul român Parteniu Cosma 
următoarele : Ă 


Onorată casa! Nu împărtășesc părerile domnului ministru 
şi ale comisiunei financiare cu privire la poziţia aceasta. Aşa 
cred, că e de prisos aici orice capacitare mai amănunțită. Toţi 
suntem membri ai vre-unei confesiuni, şi astiel cel puţin rapor- 
turile mizerabile ale confesiunei proprii trebue să le cunoaștem, 
dacă nu şi ale alteia. .Nu fără motiv au trecut dietele de mai 
nainte poziţia aceasta dela extraordinare la ordinare, ci pentru 
aceea s'a făcut lucrul, pentrucă s'a simţit adânc, că acesta e mi- 
nimul pe care statul e dator să-l dee cetățenilor săi, barem pe 
cale indirectă. Aici peste tot cu 310 de mii sunt dotate şase 
“confesiuni, deci probabil că bisericile majorităţii poporaţiunii, 
cetățenilor de stat. E foarte puţin față de trebuinţele acelor bi- 
serici, şi față de aceeace ceealaltă confesiune (catolică) are de 
a mulțămi munificenţei statului. Nu-mi pare rău pentru aceasta, 
şi nu Vreau nici decum sa se detragă suma dela scopul desti- 
națiunii sale. Dar nu pot să unesc, nici cu dreptatea, nici cu 
echitatea, că pe când o confesiune poate să-și acopere din 
belșug toate trebuinţele din izvoarele sale proprii, ba prelafii 


*) Din Ziarul Dietei de pe anii 1875 1878, volumul IX, 108—109. 
39* 

ei pot să facă fundaţiuni de sute de mii din prisosințele lør, în 
fiecare an, dela celelalte confesiuni din ţară detragem și din 
slaba dotaţiune a lor. (Se propusese față de trecut o reducere de 
5%). Pentru fiecare stat e de mare importanţa sentimentul re- 
ligios al cetaţenilor de stat, şi eu aşa cred, ca pentru statul no- 
stru, mai ales între raporturile actuale culturale, e chiar chestie 
de vieață. De aceea e de datorinţa fiecărui stat, să contribue la 
desvoltarea simțului religios moral, încât îi stă în putinţa. E ade- 
vărat, ca între împrejurarile actuale financiare noi spre scopul 
acesta nu am jertfit atâta cât s'ar fi cerut. Dar cel puţin aceea 
să nu facem cu ocaziunea aceasta, că detragem bisericilor avizate 
la ajutor şi subvenţia care le-am dat-o până acuma, mai ales 
atunci, când dupacum am dovedit şi astazi, sunt lucruri de în- 
semnatate foarte mică, pentru cari votam cu placere chiar sume 
mai mari, ba avem bani până şi pentru articole de lux. 

Onorată casă! Suma nu & mare. Despre 15,500 îl. e vorba. 
Suma aceasta are să fie economizată din dotaţia celor şase con- 
fesiuni, din care se detrag 5%. Eu detragerea aceasta aş ţineă-o 
atunci de dreapta şi de echitabilă, daca reducerea aceasta de 
anumite procente sar fi efectuit în întregul nostru budget, dela 
început până la sfârşit, la toate dotațiunile şi salarele. Dar ca 
reducerea aceasta de procente să se facă numai la poziția aceasta, 
care intereseaza pe cei mai îngreunaţi ai statului, pe aceia, cari 
dela crâsnic până la cea mai înaltă aptoritate bisericească le 
susțin toate singuri, şi pe deasupra susțin şi școala, la poziţia 
aceasta a aplică numai reducerea, e o lipsă de tact nemarginita, 
şi peste tot un lucru foarte nepoliticos, mai ales când avem în 
vedere, că şi guvernele provizorii au dat subvenţia. Eu sunt con- 
vins, onorată casă, că dacă precumpănim bine importanţa ace- 
stei poziţii, la aparență neînsemnata, fara ezitare vom votă mo- 
dificarea făcuta. Primesc propunerea lui Berzeviczy Egyed . (Ce- 
ruse să se voteze sumele din anul premergator).*) 


Se votează sumele propuse de comisiunea financiară, 
acceptându-se reducerea de cinci la sută. 

n şedinţa din 7 Februarie 1877 raportorul comi- 
siunei verificătoare comunică dietei, că mandatul depu- 
tatului Dr. /osif Flodoșiu (ales de nou), care a fost pre- 
zentat dietei, s'a aflat în bună regulă, atât cu privire la 


*) Idem, volumul IX. pag. 114—115. 

formă, cât şi la cuprins, deci comisiunea îl declară pe 
Iosif Fodoşiu verificat. Prezidentul îl împarte în secţia a 
cincia. In şedinţa din 10 Februarie 1877 prezidentul comu- 
nică dietei, că Axente Severu, ales deputat în cercul Oră- 
ştiei, i-a trimis o scrisoare, în care îi comunică, cumcă 
nu reflectează la alegerea sa de deputat al dietei ungare, 
își depune mandatul, fiind bolnăvicios, — dar mandatul 
nu şi l-a trimis. Propune, ca afacerea sa fie predată co- 
misiunei de incompatibilitate. Se decide în acest înţeles. 

Şedinţa din 3 Martie 1877. Deputatul Sigismund 
Ciplee, în numele comisiunei de imunitate, face raport, 
„că în chestia extradării deputatului Svetozar Miletici, 
pentru mai multe delicte de presă, săvârşite prin ziarul 
său «Zastava , procurorul regesc și-a retras cererea de 
extradare, deci din partea dietei nu mai e trebuință să 
se iee nici o hotărire. Comunicarea se ia spre ştire în 
ședința din 10 Martie 1877. 

In ședința din 6 Martie 1877 sa început discuția 
asupra raportului comisiunei speciale despre censurarea 
socotelelor de stat de pe anul 1874. La discuţie a luat 
parte în mai multe rânduri deputatul Petru Mikalyi, ra- 
portorul comisiunei, dând lămuririle cerute. 

În şedinţa din 8 Martie 1877 deputatul Sigismund 
Ciplea prezintă raportul comisiunei de imunitate, cu pri- 
vire la extradarea deputatului Csiky Istvân, dat în jude- 
cată. Se va țipări și la timpul său se va pune la ordinea 
zilei. Sa discutat chestia în ședința din 13 Martie 1877, 
când raportorul Cip/ea a vorbit pe scurt în două rân- 
duri, iar casa, contrar propunerii făcute, a denegat ex- 
tradarea. 


Mandatul lui Axente Severu. 


Şedinţa din 21 Martie 1877. Comisiunea de~ in- 
compatibilitate își prezentă raportul în chestia manda- 
tului lui Axente Severu, ales deputat în cercul Orăştiei. 
Comisiunea constată, că la provocarea prezidentului 
dietei Axente Severu a declarat, că nu primește alegerea, 
de mandatul său nu face întrebuințare, fiindu-i sdrunci- 
nată sănătatea, dar mandatul nici în urma provocării nu 
şi l-a prezentat. Dupăce însă în înţelesul articolului de 

lege XXXIX din anul 1876, depunerea mandatului se 
poate face numai după prezentarea mandatului (§-ul 3), 
prin întrelăsarea aceasta de a-și prezentă mandatul a 
comis alesul greșala, ale cărei urmări sunt precizate în §-ul 5 
din legea citată. Comisiunea îl declară deci vinovat pe 
Axente Severu în măsura de a puteă fi aplicat în contra 
sa dispoziţia Ş-ului 5. 

Prezidentul cere să fie cetit acest paragraf. Notarul 
il cetește: «§. 5. Pentru deputatul, care în terminul pre- 
cizat în §-ul 4 nu-şi prezentează credenţionalui, ori nu-și 
motivează în mod cuvenit aceasta întrelăsare, încredin- 
tarea primită dela alegători e a se consideră de înce- 
tată, și un atare individ nu mai poate fi deputat dietal 
în curs de trei ani dela înmânarea hotărirei comisiunei, 
făcută în înțelesul §-ului 7». 

Prezidentul e de părerea, că comisiunea trebue să 
treacă în raport şi lucrul acesta, anume, că Axente Se- 
veru nu mai are dreptul să fie ales „deputat în curs de 
trei ani. De altcum propune, ca raportul comisiunei de 
incompatibilitate să fie tipărit și la timpul său pus la 
ordinea zilei. Se ia hotărîre în acest înțeles. 

Raportul s'a pus în discuţie în ședința din 23 
Aprilie 1877. La propunerea deputatului Szilágyi Dezső 
sa decis, ca raportul să fie dat îndărăt comisiunei de 
incompatibilitate, pentru a-l întregi în înţelesul Ş-ului 5 
din articolul de lege XXXIX dela anul 1876. Se făcuse 
şi o altă propunere, din partea deputatului Madarâsz 
József, ca prezidentul să fie împuternicit să ordoneze 
efectuirea alegerii noi în Orăștie, — luându-se raportul co- 
misiunei simplu la cunoștință, — dar propunerea aceasta 
a căzut. 

Raportul a fost de nou discutat în şedinţa din 4 
Maiu 1877. Raportorul comisiunei de incompatibilitate, 
Gorove István, expune starea lucrului, iar notarul ce- 
teşte hotărîrea comisiunei. In înţelesul ei Axente Severu, 
ales deputat dietal în cercul electoral al doilea din Oră- 
știe, sa făcut vinovat de întrelăsarea cuprinsă în §-ul 5 
din articolul de lege XXXIX dela 1876, deci comisiunea 
de incompatibilitate îi declară mandatul anulat, şi tot- 
odată declară, că îri curs de trei ani dela datul acestei 

hotăriri Axente Severu nu poate să fie de nou ales de- 
putat la dietă. (Aprobări). 

Prezidentul enunţă ca concluz, că dieta ia la cu- 
noştință hotărîrea comisiunei de incompatibilitate. Tot- 
odată se împuternicește prezidiul să tacă pașii nece- 
sari pentru efectuirea nouei alegeri de deputat în cercul 
devenit acum vacant. 

În ședința din 28 lunie 1877 prezidentul comunică 
dietei, că în cercul Orăștiei a fost ales deputat Dr. 
Avram Tincu, care însă în terminul legal de 15 zile nu 
și-a prezentat credenţionalul.  Prezidentul l-a provocat 
să-și împlinească această datorinţă, și face raport dietei 
despre acest pas al său. Dieta ia comunicările la cu- 
noștință. 

Chestia orientală. 


În şedinţa din 30 Iunie 1877 a fost discutată în 
dietă chestia orientală. A vorbit la obiect şi deputatul 
român Parteniu Cosma, care a rostit vorbirea urmă- 
toare: 


«Onorată casa! Cu mult mai bine ştiu apreciă inpacienţa 
cu care aşteptaţi încheierea acestei desbateri, şi cu mult mai 
bine îmi cunosc puţinatatea puterilor, decât să-mi pot arogă, 
ca în stadiul de acum al desbaterii ar mai fi trebuință şi de 
cuvântul meu. De aceea mi-am fost propus să tac sub tot de- 
cursul acestei desbateri. M'am anunţat însă totuş la cuvânt în 
momentul din urmă, pentrucă ieri s'a spus aici, în casa aceasta, 
ceva ce dacă aş lăsă să treacă fară reflexiune, ar trebui să mă 
consider de unul, care nu şi-a făcut datorința, Luând deci cu- 
vântul, mă voiu mărgini numai la atâta. 

Eri adecă condeputatul Orbán Balázs, reflectând la cele 
spuse de dl Polit, a zis între altele următoarele: 

«Apoi nici aceea nu prea stă, că popoarele acelea ar fi 
fost părasite şi că în deșert au umblat după alt aliat, pentrucă 
noi le-am scutit și aparat în trecut, Noi totdeauna am fost bi- 
nevoitorii şi razimul lor. Și de cumva, acolo la Dunăre, sa 
putut înființă o Sârbie şi o Românie mai deplin autonomă, cei 
de acolo sunt datori a mulțămi lucrul acesta de-adreptul între- 
punerei noastre, Dar ele cu aceea se răfuesc de această datorie, 
că voesc să anexeze, una Banatul, ceealaltă Ardealul, Ba pe 

chartă le-au şi anexat deja, și apoi cu aceea, ca prin emisarii 
lor agitează și ațâță neîntrerupt şi samana samânţa urei între 
noi». (O voce: Este adevarat!) Mi-ar placeă, dacă celce zice 
că este adevarat, mi-ar arată pe unul dintre acei agitatori, pentru 
a-şi adeveri aserțiunea. 

Nu am să reflectez la partea primă a acestei aserţiuni, caci 
bine ar fi dacă ar fi aşa. Ceealaltă parte are însă alte doua 
părți, dintre cari prima nu are trebuință să fie respinsă din 
partea mea, şi eu nici nu-mi bat capul prea mult cu ea, pen- 
trucă priveşte un stat străin, pentru ale carui fapte numai el 
singur este responsabil. E afirmarea, că România şi Sârbia 
voesc să anexeze, una Transilvania, ceealaltă Banatul. Ba pe 
chartă le-au şi anexat deja. Totuş fiind headevarată afirmarea 
aceasta, eu o neg și pretind, ca celce o afirmă sa produca do- 
vezi și fapte. (O voce: Există charta!) Ne-a aratat deja domnul 
Csernâtony ce însemnătate pot sa aiba aşemenea charte. Nu 
ştiu, dacă domnul deputat care ma întrerupe a vazut o chartă 
de acestea. Eu unul mam văzut nici o charta în care România 
ar fi incorporat deja Transilvania, și mi-ar placeă daca domnul 
deputat mi-ar arătă şi mie una. Nu în România și cu învoirea 
României san făcut chartele acelea, ci la Paris, şi între alte îm- 
prejurări, pfin alţi oameni şi cu alte scopuri, rolul de frunte 
nefiind aci al Românilor. O ştiu aceasta mai bine tocmai aceia, 
cari fac pomenire mai des despre chartele acestea. De altcum 
din cauza chartelor nu o doare capul pe Ungaria. Pe charta 
pot să iee dela ea şi să anexeze ori şi câte provincii. Dar în 
fine nici aceasta nu e adevarat. România e stat constituţional. 
Am văzut acolo toate partidele la putere, şi nime nu va puteă, 
să-mi arete vre-o enunciaţiune a vre-uriui guvern din România, 
care să poata servi de bază la asemenea presupuneri, ba nici 
în ziarele de acolo nu veţi află enunciaţiuni de acestea. Dar 
este un neadevăr, care și de altcum nu ne priveşte pe noi. 

Insă ceealaltă parte a aserțiunei, aceea ne priveşte foarte 
mult, Ea are prea mare influență asupra sorții noastre în ţara 
aceasta şi asupra păcii interne a țarii. Se afirmă adeca, că în 
continuu se fac agitări prin emisari și se samana samânța urei 
între noi. Şi de un timp foarte îndelungat se susţine aceasta 
.aserțiune, pe care jurnalisfica o cultivă cu mare zel. 

Eu aș dori să-mi arete cineva un emisariu de aceştia. Om 
din carne și oase trebue să fie şi emisariul, prin urmare poate 

să fie vazut şi se poate pune mâna pe el, Doară nu va afirmă 
nime, că nu avem guvern destul de energic, care ştie sa gri- 
jască de astfel de lucruri. Prea des s'a pacalit guvernul și opi- 
niunea publica cu denunțari şi știri falşe de acestea, și eu sunt 
convins, că guvernul nici odata nu a putut sa afle ceva dovedit. 

Exista la noi ceva, ce nu ştiu cum ar puteă îi numit, poate 
ca mai nimerit așa: conjurație în contra păcii și a bunei înţe- 
legeri în patrie, și locuința și-o are mai ales în Transilvania, 
unde trăeşte din aceea, ca prin denunțari secrete și prin jur- 
nale publice raspândește faime, cari agitează și neliniştesc pe 
Maghiari, și indigneaza pe Români, cari vin suspiționaţi fară 
vina, şi al căror patriotism şi loialitate vine necontenit trasa la 
îndoiala. Ei bine, eu ma provoc la ţara întreagă, la simțul de 
dreptate al acestei camere și la guvern, daca se poate pretinde 
dela un popor o loialitate mai sinceră de cum e aceea pe care o 
dovedesc peste tot Românii de când a erupt răsboiul oriental? 

Cu această parte a aserţiunei, repet, e în legatura suspiţio- 
narea Românilor, devenită deja sistematica. Şi oamenii, eu nu 
numesc pe nime, cari trăesc din propagarea acestor denuncieri, 
nu se înfioară de nimica în privința aceasta. Spre a dovedi lu- 
crul acesta ma voiu provocă la unele fapte mai recente, cu- 
noscute tuturor, 

La începutul rasboiului sârbo-ture am cetit prin jurnale, 
că în Transilvania câţiva diregători români, înșiraţi cu numele, 
probabil pentruca vor fi stat în calea cutaror persoane, îm- 
preună cu unii bărbaţi, cari pentru trecutul lor trec de "pericu- 
loşi, au făcut comploturi şi au trimis adresa lui Milan, ca sa 
vina în ajutorul Românilor de acolo. 

Natural, ca un astfel de lucru n'a putut sa încunjure aten- 
țiunea guvernului, pentrucă dacă eră adevarat, involvă o mare 
crima din partea respectivilor. Sunt sigur, ca sa ordonat cerce- 
tare în cauză, dar nu cred, că s'a putut adeveri ceva. Ceice au 
laţit faima ştiu prea bine, ca au afirmat un neadevar, şi ca din 
acuza lor nici un punct nu.a fost dovedit de adevarat, dar cu 
toate acestea, mau aflat cu cale să dee vre-o desminţire neade- 
varurilor puse în circulaţie. 

Puțin dupa aceea sa scris iaraș prin foile maghiare din 
Ardeal, și din ele a trecut în întreaga jurnalistica știrea, ca 
printre Românii din Ardeal se vad şi se pot observă mişcări 
periculoase, cari ne aduc aminte de vremile lui Horia și Cloşca, 

și că proprietarii maghiari, pentruca sa scape de rasbunarea 
Valahilor, sunt siliţi sa fugă dela sate la oraşe. Şe poate încri- 
mină un popor cu lucruri mai grave decât acestea? Și oare 
adeveritu-s'a ceva din aceste afirmari? Văzut-a cineva macar 
numai o singură familie maghiară fugind la oraș de frica Româ- 
nilor? Nime! Și totuş faima răspândită nu a fost desminţită şi 
revocată. Mai târziu iaraş cetirăm prin jurnale, că întreg Ardealul 
este subminat prin tendințe de conspiraţiune. In această pri- 
vinţă încă s'a ordonat cercetare. Și care a fost rezultatul? Nula! 

In timpul mai nou apoi cetiram, că în Fagăraş se făcură 
înrolari pentru armata României, și că cei înrolați să provăd cu 
parale, pentruca trecând granița sa lupte în contra Turcilor. 

Ce e în toată chestia? Aceea, ce la graniţă e lucru de 
toate zilele. Săcuii trec adeseori cu zecile și cu sutele în fiecare 
zi în România, pentruca să poată trăi, şi numai acelora cari cu- 
nosc bine limba ţării vecine să nu le fie ertat a merge acolo, 
pentruca muncind să-și câștige pânea de toate zilele? 

Sa întâmplat, că vre-o 5—6 oameni au trecut peste gra- 
niță, şi poate că între aceia a fost și vre-un tinăr, care din sim- 
patie faţă de consângenii săi va fi dorit să între în armata ro- 
mână. Dar apoi se poate împedecă lucrul acesta? Și apoi nici 
nu este aceasta o crimă atât de mare. Pentrucă și aici s'au 
facut înrolari pentru armata turcească, îmbulzindu-se atâţia pentru 
a fi primiţi şi trimişi la Turci, încât în urmă s'a vazut, că e 
necesar să fie admoniaţi prin jurnale sa rămână acasă, pentrucă 
consulatul turcesc nu le dă spese de drum. Chiar astăzi am 
cetit în jurnale, că un conte Baztyânyi, cum spuneă telegrama, 
Sa înrolat în armata turcească ca voluntar. In Făgăraş însă nu 
sa întâmplat nici atâta, Unul din cei 5—6 inşi sa și reîntors 
acasa, iar ceialalţi sunt lucrători. 

Dar şi mai grav decât aceasta și mai de condamnat este 
în fața mea aceea ce sa întâmplat în timpul mai recent. In zi- 
lele trecute, pare-mi-se în 22 sau 23 |. c., ne-a anunţat o tele- 
gramă din Cluj, că Valahii se rescoală, vre-o șasezeci de Va- 
lahi au navali asupra comunei Hususau, unde fac jaf și ucid. 
Posesorii fugiți din comună spun, că înainte de departarea lor 
au fost descarcate cel puţin trei sute de pușcături. Pretorul a 
cerut miliţie, telegrafând că Valahii jefuesc. 

In ziua a doua a venit un dementi scurt, în care se spuneă, 
ca cazul dela Hususau nu are caracter politic. E numai un 

mort şi un rănit. Un pic de spaimă a mai lasat totuș în inimile 
agitate. O foaie din Pesta apoi se pune şi povestește cu de-amă- 
nuntul întâmplarea, ridicându-o la o chestiune agrară, şi zice, 
că răscoala sa întâmplat din incidentul comasării, pentrucă pos 
porul, fostii jobagi, cari îşi trag inspiraţiunile din Blajul înve-= 
cinat, sau opus la efectuirea comasării ordonate prin judecătorie, 
Fiind predată povestea aceasta întrun ton sigur şi cu speciali- 
zarea faptelor, a întimpinat crezământ pretutindenea, deşi ma- 
joritatea comunei aceleia e compusă din Maghiari, pe cari încă 
nime nu i-a învinuit, că-și trag inspirațiunile din Blaj. 

Şi cum stă treaba? Tot lucrul stă din o jefuire ordinară. 
Au jefuit pe un Jidan avut şi faptuitorii nu au fost mai mulți 
de 6—7. Toţi hoţi, pe cari nimenea nu-i caută după naţionali-— 
tate, pentrucă nime nu e mândru de o astfel de categorie de 
oameni, dar în fine nici mau fost Români, cel puţin aşa scriu 
foile, că conducătorul lor ar fi o rudenie de a respectivului jidan 
jefuit. Celce a telegrafat faima aceasta, a ştiut foarte bine cum 
sta lucrul. Insa fiindu-i scopul să alarmeze opiniunea publică în 
contra Românilor, a facut dintr'un jaf ordinar o răscoală valaha. 

Foile seduse ştiu prea bine cum stă lucrul, dar aflatu-s'a 
oare barem una, care sa-și respecteze demnitatea întru atâta, ca 
să dojenească cel puţin pe răspânditorii de asemenea faime? 
Durere, nu sa aflat nici una. De astfel de mijloace se fo- 
loseşte acea alianța denunciatoare, care cu calomniile sale si- 
stematice cauzeaza guvernului neplăceri continue. Pe Maghiari 
îi agitează, pentrucă sunt și de aceia, cari cred în astfel de lu- 
cruri, iar printre Români produce o indignaţiune profundă şi o 
mare nemulțămire. 

In contra acestei direcţiuni am fost silit deci a luă cuvântul, 
rugându-vă, ca astfel de ştiri nefundate să nu se aducă aici. Eu 
nu spun, că dl Orbán Balázs însuși ar fi făurit ştirile acestea, 
pentruca-l ţin de incapabil de așa ceva, dar el sigur că e sedus 
de jurnalistică. Eu însa declar în mod categoric de calumnie 
toate faimele, cari suspiţionează patriotismul şi loialitatea Ro- 
mânilor, şi rog onoratul guvern, să mă combată dacă cumva 
nu am drept, Dar totodata rog și pe condeputaţii mei, şi rog 
şi jurnalistica, ca în interesul salutei patriei, al păcii comune și 
al bunei înţelegeri, să se lapede de asemenea suspiţionări. 

Eu, încât priveşte chestiunea de pe tapet, imi exprim plă-- 
cerea pentru declaraţiunea facută din partea guvernului, pe care 

o consider de garanța sigura, ca înteresele statului nostru vor 
fi aparate și în viitor, cum au fost aparate în trecut, cu tact și 
corespunzator poziţiunei noastre, 

Eu nu aparțin acelora, cari afla de posibilă susţinerea sta- 
tului quo în Turcia, chiar și dacă ar învinge Turcii, Lucrul 
acesta e absolut imposibil. Dar pentru noi susținerea statului 
quo, între împrejurarile din Turcia, nici nu este de dorit. Nu 
poate fi în interesul nostru, ca la marginile țarii noastre să fie 
revoluțiile în permanenţă, ca în vecinatatea noastra, lânga fe- 
ştile aprinse, sa se afle turnul cu praf de pușcă, pentruca tot- 
deuna am îi expuși pericolului, ca praful de pușca să explodeze 
și focul să se răspândească și la noi. 

Daca este cineva, caruia îi sta în interes, ca acolo să se 
înființeze staturi consolidate, cu popoare mulțamite, apoi noi 
suntem mai cu seamă aceia, pentrucă noi încă avem popoare 
de un sânge cu cele de dincolo, şi de cumva dupa declara- 
țiunea dlui ministru-prezident nici chiar soldatului nu i se poate 
denegă dreptul de a aveă simpatii şi antipatii, cu atat mai puţin 
se poate cere dela un cetațean liber, ca sa nu nutrească sim- 
patii pentru consângenii sai. 

Cea mai mare garanța pentru existenţa statului nostru în 
viitor este, ca popoarele dela hotarele țarii noastre sa traiasca 
în mulţamire. Deci sunt convins, că atunci, când va sosi timpul, 
ca în privința modului constituirei nouelor formaţiuni în Orient 
și statul nostru să-și validiteze influenţa sa, guvernul nostru va 
nizui întru acolo, ca popoarele acelea să devina state indepen- 
dente, guvernate în mod constituțional, şi ca între ele şi la ele 
sa domneasca mulțămirea. Eu nu am auzit înca să se teama 
Francia, că o va înghiți Belgia, numai pentrucă poporaţia ace- 
stei țari încă e franceză, Şi viceversa, nici aceea nu am auzit, 
că mica Belgie ar dori să se contopeasca în marea și glorioasa 
Francie, numai pentruca și ea e franceză. Mulţamire şi fericire 
trebue creată, onorată casă, aici și acolo, şi aceasta va fi pentru noi 
cea mai mare garanţă în chestia orientala, atât de perhorescată .*) 

Şedinţa din 1 Octomvrie 1877. Prezidentul spune 
de nou, că în cercul Orăștiei a fost ales deputat Dr. A. 
Tincu, care însă în terminul legal de 15 zile nu şi-a 
prezentat credenționalul. A fost provocat apoi din 
partea prezidentului, să-și împlinească această datorință, 


*) Din „Telegraful Român“, anul 1877, Nrul 49—50. 

și atunci Dr. Avram Tincu şi-a trimis credenţionalul, în- 
soțit de o scrisoare românească, Dupăce însă limba de 
afaceri a dietei e limba maghiară, prezidentul a trimis 
scrisoarea românească îndarăt lui Dr. Avram Tincu, 
pentruca să o înlocuiască cu una ungurească, dar de 
atunci (erà în 17 Iulie) ma primit nimica dela Dr. Tincu. 
Propune deci, ca cazul să fie predat spre studiare co- 
misiunei de incompatibilitate. Se decide în înțelesul 
acesta. 

In ședința din 10 Octomvrie 1877 deputatul Sigis- 
mund Ciplea înaintează raportul comisiunei de imuni- 
tate, în chestia extradarii deputatului Bakcsi Ferencz, 
dat în judecată. Se va tipări şi va fi pus la ordinea 
zilei. In şedinţa din 2 Noemvrie 1877 comisiunea de 
incompatibilitate își prezentă propunerea cu privire la 
mandatul deputatului Dr. Avram Tincu, ales în cercul 
electoral al Orăștiei. Dupăce Dr. Tincu și-a prezentat 
credenționalul, însă cu o scrisoare românească, adresată 
prezidentului casei, pe care nici la provocarea acestuia 
nu a schimbat-o cu o scrisoare ungurească, a comis 
întrelăsarea, care are de urmare aplicarea $-ului 5 din 
articolul de lege XXXIX dela 1876. Dat fiind, că limba 
de afaceri a dietei e limba maghiară, mandatul deputa- 
tului Dr. Avram Tincu se consideră de nimicit, iar ace- 
stuia i se ia dreptul de a puteă fi ales deputat în curs 
de trei ani dela datul acestei hotăriri. 

Casa ia la cunoștință hotărîrea comisiunei de in- 
compatibilitate și împuternicește prezidiul să ordoneze 
alegere nouă în cercul electoral al Orăştiei. 

In şedinţa din 14 Noemvrie 1877 se pune la or- 
dinea zilei chestia de imunitate a deputatului Bakcsi Fe- 
rencz, a cărui extradare a cerut-o judecătoria. Rapor- 
torul comisiunei, Sigismund Ciplea, propune respingerea 
cererii de extradare, ca nefiind motivată. Casa decide 
în acest înţeles, 


Discuţia asupra codului penal. 


Şedinţa din 23 Noemvrie 1877. Se continuă dis- 
cuția asupra proiectului de lege despre codul penal. 
Vorbește deputatul A/exandru Papp următoarele: 

«Onorată casă! Eu primesc prezentatul proiect de lege 
ca bază pentru discuţia specială, deci în general, dar ţin de 
necesar să-mi motivez foarte pe scurt votul, dacă voiu întim- 
pină, mai ales după documentata expunere a stimatului domn 
raportor, preţioasa indulgență a onoratei case. 

E lucru în de obşte cunoscut, că contrarii partidului no- 
stru şi ai părerilor noastre de o vreme încoace cu aceea acuză 
dieta aceasta, atât în presă, cât și în casa aceasta, că a făcut 
foarte puţin, atât pe terenul administrativ, cât şi pe cel judiciar. 
Dar în faţa situaţiei critice, cu privire la politica externă, care 
ne-a ținut neîntrerupt legată cea mai înaltă atenţiune, și durere, 
ne-o ţine şi acuma, în fața chestiei de transacţie, care de mult 
se trăgănează și care pune la probă toate puterile noastre, în- 
tregul nostru zel de jertfire, ca să nu zic, întreaga noastră in- 
dulgenţă, în fața acestor greutăţi, dacă ne gândim la legile 
create, e evident, că dieta aceasta a corespuns chemării sale, 
în măsură mai mare pe teren administrativ, și mai mică pe cel 
judiciar, şi ma făcut pradă inutilă cu vremea sa de muncă, 

Dar prezentarea acestui singur proiect de lege e suficientă 
pentru a se spulberă afirmarea greșită, reducându-se la adevă- 
rata ei valoare. Pentrucă, după părerea mea, prin acest proiect 
de lege vin suplinite întrelăsari seculare, și vom puteă să ne 
mândrim cu o astfel de învingere pe terenul justiţiei, pe care 
jurisconsulţii vechei Europe și viitorimea recunoscătoare și cu 
cugete clare are să o salute cu recunoștință. 

Dar eu ru numai din motivul acesta primesc proiectul de 
lege, ci mai ales pentru aceea, pentrucă după părerea mea prin 
acest proiect de lege se pune capăt volniciei judecătorești, de- 
venită în provincie așazicând monopol familiar, onoare excep- 
țiunilor, precum şi nemărginitei chibzuieli judecătoreşti. Respec- 
tivul judecător, în lipsa unei legi pozitive, nu va mai fi silit să-şi 
motiveze sentenţa, când cu legile sfântului Stefan, când cu ale 
lui Coloman, ori ale lui Iosif II, ba cu legile născute moarte 
dela 1791 sau 1827, ori, voind să fie mai cuminte, judecătorul 
respectiv nu va fi silit să aplice la cetățeni ungari din cuvânt 
în cuvânt codul penal austriac. 

Dar primesc, onorată casă, proiectul de lege, și aici mă 
provoc mai ales la caz concret, pentrueă va încetă anomalia în 
care a ajuns districtul Chiorului, pe jumătate încorporat la Safmar, 
pe jumătate la Solnoc-Dobâca, prin aceea, că în privinţa judi- 


www.dacoromanica.ro 


— 623 — 


ciară a fost supus în întregime tribunalului ardelenesc, adecă 
judecătoriei austriace, pe când ceealaltă parte a poporaţiunii, ca 
aparținătoare părţilor (partium), pe terenul dreptului privat nu 
Sa împărtășit în mod legal de acest favor al legii. (Aprobări). 

Il primesc și pentru aceea, pentruca înceată eventualitatea, 
întâmplată cu un anumit locuitor din Sătmar, care pentru vătă- 
mare de onoare a fost pedepsit cu o lună închisoare, pe când 
știm foarte bine, că după dreptul nostru privat chestiile vata- 
mării de onoare aparţin procedurii civile (nu penale). 

Aş puteă înşiră număroase astfel de cazuri, cari toate do- 
vedesc, că aducerea unei legi penale a devenit necesitate ar- 
zătoare, cu atât mai vârtos, că eu fin de mare anomalie, dacă 
fiii aceleiaș patrii se pun în acelaş timp sub scutul deosebit al 
legii şi între margini deosebite. (Aprobări). Primesc deci pro- 
iectul de lege, chemat sa sisteze anomalia, şi-mi rezerv dreptul 
de a vorbi în discuţia specială, la paragrafii singuraţici».*) 

În ședința din 7 Decemvrie 1877 prezidentul face 
comunicarea, că Joan Balomiri, ales deputat în cercul 
Orăștiei, și-a prezentat credenționalul. Se predă comi- 
siunei verificătoare. A fost verificat în ședința din 10 Ia- 
nuarie 1878. În ședința din 12 lanuarie 1878 se iau în des- 
'batere socotelele de stat pe anul 1875. La discuție ia parte 
în mai multe rânduri Petru Mihalyi, ca raportor. 


Pactul cu Austria; 


Şedinţa din 15 Februarie- 1878. La ordinea zilei dis- 
cuția generală asupra pactului vamal comercial cu Au- 
stria. Vorbește deputatul Joan Ba/omiri următoarele: 


«Onorată casă! Vreau să-mi expun numai pe scurt moti- 
vele, cu privire la votul meu asupra celor propuse. Eu nu aflu, 
că ar fi în mod necesar legată acceptarea proiectului de lege 
de exprimarea încrederii ori a neîncrederii față de guvern. Che- 
stia încrederii ori a neîncrederii în guvern eu numai atunci o găsesc 
la loc, dacă vre-o făptuire a guvernului, ori vre-o întrelăsare a 
sa, formează din punctul de vedere al legalităţii obiectul hotărirei 
onoratei case. Eu deci de data aceasta, cu ocaziunea aceasta 
nu vreau nici să ating chestia încrederii ori a neîncrederii, şi în 
general declar, că părerea mea de bună credință și conștienți- 


) Din Ziarul Dietei, ciclul 1875—1878, volumul XIII. pag. 298. 

oasă faţă de proiecfele de lege de pe tapet nu o jertfesc, nici 
pentru rasturnarea, nici pentru întarirea guvernului. Pentruca eu 
doresc, ca guvernul sa-şi afle. sprijinul, nu numai în numarul 
membrilor partidului sau, ci și în împlinirea conştiențioasă a 
datorințelor sale legale. Guvernul care se sprijinește numai în 
partidul sau cel mare, e dușmanul opoziţiei, ba între anumite 
împrejurari chiar biciul şi tiranul opoziţiei. Cum e votul meu, 
se va vedeă la votare .*) 


În ședința din 20 Februarie 1878 comisiunea de 
incompatibilitale declară, că deputatul Alexandru Roman 
ponte să fie deputat şi profesor universitar, deodată. 

osturile nu sunt incompatibile. Spre ştire. ln şedinţa 
din 30 Martie 1878 deputatul Petru Mihályi prezintă 
raportul comisiunei speciale despre censurarea socote- 
lelor de stat pe anul 1876. Se va pune la ordinea zilei. 
In ședință din 24 lunie 1878 se pune raportul în dis- 
cuție. Raportorul P. Mihalyi ia cuvântul de mai multeori. 


Inchiderea ciclului parlamentar. 


În 30 Iunie 1878 la oarele 12 din zi s'a făcut în- 
chiderea dietei, în palatul regal din Buda. Regele a cetit 
următorul mesaj de tron: 

Stimaţilor domni magnați și deputaţi! lubiţi credincioşi! 
Plini de încredere şi nadejde vam salutat cu ocaziunea deschi- 
derei dietei, în 31 August 1875. Cu acel prilej vam atras luarea 
aminte asupra acelor afaceri, a caror rezolvire eră încredințată 
activitații neobosite a. Dvoastre. Noi am accentuat între altele; 
că restabilirea echilibrului în economia statului, înlăturarea ne- 
ajunsurilor ce se vor arată în toate ramurile administraţiunii şi 
pe terenul justiţiei, vor reclamă o lucrare neprecurmata, și în 
multe privinţe chiar și jertfe. Starea generală politică, care apasă 
relaţiunile de credit, din toate parţile, a îngreunat ducerea la în- 
deplinire a celorce ar fi fost de lipsă în interesul regufării eco- 
nomiei statului şi ul ridicarii creditului țării. Transacţiunile re- 
clamate de afacerile însemnate, ivite între ambele staturi ale 
monarhiei, au avut de urmare desbateri mai lungi, şi Vau dat 
foarte mult de lucru. 

In asemenea Împrejurari nu a fost cu putinţa a face tot 
ce ar fi fost de dorit. Cu toate acestea, sa făcut mult, atât cu 


) Idem, volumul XV, pag. 235. 

privire la regularea finanţelor țarii, cât și în privinţa administra- 
țiunii şi a justiţiei. Ca să nu zicem mai mult, aplicarea strictă a 
principiului de cruţare și de jertfă, dovedit şi în aceste împre- 
jurari în hotăririle Dvoastre, a făcut cu putinţa îmbunătăţirea 
sigură a bilanţului economiei statului, cum și ridicarea credi- 
tului de stat. Mai multe scăderi în administrarea financiară s'au 
delăturat prin lege. Pe terenul administraţiunii s'au creat legi 
menite a delatură numaroase neajunsuri. Lipsa adânc simțită, ce 
de mult a avut-o națiunea cu privire la justiție, Sa delaturat prin 
crearea unui cod penal. 

Transacţiunile, cari în anul 1867 s'au fost făcut pe zece 
ani între amândouă state ale monarhiei, s'au reînoit. Aceasta va 
aveă o influenţă binefacătoare asupra intereselor amânduror state 
din monarhia noastră, şi asupra buneistări a tuturor popoarelor 
lor, şi pentru concesiunile facute din amândouă părţile spre acest 
sfârşit vor află o recompensa bogată amândoua părţile în pu- 
terea ce această reînoită manifestare a comunităţii de sentimente 
şi interese va oferi ambelor părţi. Aceasta este totodată o ga- 
ranţa, ca dietele următoare vor dispune de timpul necesar pentru 
a aduce la îndeplinire aceeace a rămas de făcut, și îndeobşte 
pentru a face aceeace pretinde interesul iubitului nostru regat 
Ungaria. Starea actuală a relaţiunilor externe ne face a speră, că 
afară de interesele monarhiei noastre va succede asigurarea bi- 
nefacerii păcii, Noi recunoaştem cu bucurie, că aveţi un merit 
deosebit în această privință, prin sprijinul patriotic dat regimului 
nostru. Orişice va aduce viitorul, noi putem aveă încredere, că 
interesele monarhiei noastre și ale iubitului nostru regat Un- 
garia vor aflà în Dvoastră, precum și în fiecare fiiu al patriei, 
un sprijin sigur. 

Dupa aceasta expresiune a încrederii noastre, primiţi mul- 
tamita noastră călduroasă pentru silințele D-voastre. Primiţi și 
împărtășiţi comitenţilor Dvoastre sincera noastră salutare regală. 
Cu aceasta declarăm dieta prezenta de încheiată „*) 


Și loa s'au resfirat, fiecare în altă parte, prin 
cercurile lor. Deputaţii români de astădată nu au mai 
inițiat ţinerea vre-unei conferenţe naţionale, pentru luarea 
măsurilor necesare cu privire la nouele alegeri, şi nici 
îndrumări nu au dat alegătorilor, ca în rândul trecut, că 


*) Din Telegraful Român , anul 1878, numărul 71, 
40 

ce să facă şi cum să se poarte în faţa nouelor alegeri 
pentru dieta țării. Le-au lăsat toate în grija alegătorilor. 


Părerea lui G. Barițiu. 


În numărul 12 al ziarului «Observatorul> din anul 
1878 George Barițiu a tăcut următoarea critică asupra 
activității prea slabe a deputaţilor români din dietă, des- 
voltată în ciclul acesta: 


«,.. Când în momentele acestea de criză îi vedem pe de- 
putaţii din dietă: Maghiari, Croaţi, Sași și Sârbi, desfăcându-se 
de angajamentele oficiale comandate şi dictate, când îi vedem 
consolidându-se şi întrunindu-se în cluburi, fără considerare la 
atitudinea lor politică de ieri alaltăieri, vorbind şi combătând în 
direcțiune contrară proiectul guvernului actual, atât de apăsător 
şi împilător (eră la ordinea zilei reînoirea pactului vamal co- 
mercial cu Austria, deci întărirea dualismului) — ne întreabă 
mulţi, și ne întrebăm și noi înşine, că ce fac, unde sunt depu- 
taţii nostri români, aleși de poporul român și trimiși în dieta 
Ungariei, în legislaţiunea ţării? Răspundă-ne ei, cât mai curând, 
spre liniştirea noastră. Cununa deputaţilor anteluptători naționali 
dela dieta Ungariei din anul 1861 reprezentă tot numărul celor 
de astazi, adecă unsprazece. Dar unde sunt acele timpuri și acei 
oameni? A pretinde dela deputaţii de astăzi, ca să se manifeste 
ca apărători şi luptători naţionali, este o naivitate politică, o tim- 
brare şi înfierare de rău patriot, trădător de patrie, agitator, şi 
mai știe Dumnezeu câte de toate epitete, calumnii și acuzări. 
De aceea nime nici nu pretinde alta, decât ca deputaţii nostri, 
câţi au și {in mandatele poporului, barem atunci, când împreju- 
rarile şi necesităţile îi reclamă cu imperiositate, să nu lipsască 
dela onorificul și sublimul lor post, fie apoi, ca tot insul să-şi 
ridice vocea și să-şi dee votul dupăcum îi va lumină Dnezeu 
mintea şi înţelepciunea. Dar a fi deputat, a ţineă un mandat 
nereprezentat, adecă a lipsi dela postul său în dietă, credem că 
este păcat strigător la ceriu». 


Critica e aspră! Dar că întrucât e ea şi motivată 
și meritată, va judecă cetitorul, care din cele premerse 
ştie, că unii dintre deputaţii nostri au fost totdeauna la 
postul lor, deci nu żųturor le poate sună învinovăţirea 
adusă. 


—— — 

Mişcări electorale. 


Nu a fost cu nimica mai bun noul ciclu parlamentar, 
început în anul 1878, decât cel premergător, — nu în 
succese, pe cari în situaţiunea dată nu puteam să le ob- 
ţinem, — ci în lupte date cu demnitate, cu energie și cu 
bună chibzuială, în numele întreg neamului românesc. 
Cei din Ardeal au decretat de nou pasivitatea, fără ca 
pasivitatea să fi fost respectată pretutindenea și din partea 
tuturor alegătorilor români, iar cei din Ungaria și Banat 
Sau pus și ei în pasivitate, fără a fi luat hotărîre în pri- 
vinţa aceasta în vre-o adunare comună, ci numai în urma 
concluzelor luate din partea cluburilor comitat=nse ro- 
mâne, cari mai existau și mai funcționau din când în 
când. Candidaţi români au avut numai acele puţine cer- 
curi electorale, în cari învingerea Românilor păreă a fi 
asigurată, iar de lupte grele electorale lumea românească 
Sa ferit. Motivul a fost celce a existat. și la alegerile 
trecute, presiunile nemaipomenite, făcute asupra alegăto- 
rilor, şi persecutarea necruțătoare a acelora, cari nu se 
supuneau dorinței și poruncei celor mai mari. Sa crezut 
deci pe multe locuri, că se face lucru bun, dacă poporul 
nu vine dat pradă pe mâna organelor administrative ale 
guvernului, prin angajarea sa în lupte electorale contrare 
guvernului și politicei sale, pe când rezultatul a fost nu 
se poate mai rău, pentrucă prin aceasta poporul a fost 
înstrăinat de tot de conducătorii săi, cu cari nu mai aveă 
aproape nici o legătură. Puţinii deputaţi de naţionalitate 
română, cari au putut să între de astădată în dietă, vor 
fi numiţi mai la vale, iar aici fie notat, că dintre aceşti 

uțini, unii sau purtat în dietă bărbăteşte, au dus o 
ta națională destul de impunătoare, şi că dela ei a 
emanat ideea formării unui partid naţional român pentru 
toți Românii din statul ungar, idee care a primit ființă 
în anul 1881, când s'a compus programul naţional român 
în conferenţa dela Sibiiu, şi s'a organizat partidul. De- 
spre cele întreprinse în preajma nouelor alegeri, în anul 
1878, se dă darea de seamă, care urmează. 


Conferenţa electorală din Sibiiu. 


În 9 Iulie n. 1878 s'a dat din partea clubului mem- 
brilor români ai reprezentanţei municipiului Sibiiu ur- 
mătoarea convocare: 


«Sâmbătă, la 8/20 Iulie a. c. va aveă loc aici în Sibiiu o 
conferență generală a Românilor, învestiţi cu dreptul de alegere 
la dieta ţării. Ceeace se aduce la cunoștința tuturor Românilor 
alegători din patrie, învitându-i prin aceasta, ca să binevoiască 
a luă parte le acea conferență în număr cât se poate mai mare, 
şi cel puţin câte unul din fiecare cerc electoral locuit de Ro- 
mâni. Dat din clubul membrilor români ai reprezentanței mu- 
nicipiului Sibiiu. Sibiiu în 9 Iulie n. 1878. Nicolau Popea m. p., 
președinte, V. Petri m. p., notar».*) 


Convocatorii conferenţei electorale au compus apoi 
o ordine de zi de următorul cuprins pentru conferența 
convocată: 


«1. Preşedintele clubului membrilor români ai reprezen- 
tanței municipiului Sibiiu, ca convocator al conferenţei electo- 
rale, deschide conferenţa, arătând scopul convocării ei. 2. Ale- 
gătorii întruniți se constituesc în conferenfa partidei naționale 
române, alegându-şi ad hoc un președinte, un vicepreședinte și 
doi notari. 3. Desbaterile se conduc de cătră prezidiu, conform 
uzului parlamentar. 4. Prezidiul pune mai întâi în discuţie che- 
stiunea, care să fie ținuta alegătorilor români față de alegerile 
de deputaţi la dieta Ungariei pentru periodul proxim? 5. Con- 
ferența exmite din sinul ei o comisiune de 9 membri, cu însăr- 
cinarea, ca să prezinte în ședința proximă opiniunea sa moti- 
vată asupra ţinutei ce va află cu cale a recomandă alegătorilor 


*) Din „Telegraful Român“, anul 1878, Nr 74, 

români. 6, Operatul comisiunei se dă de cătră prezidiu în de- 
liberarea conferenţei. 7. Conferenţa va îngriji, înainte de a se 
desface, ca să se aleagă un comitet electoral executiv în Sibiiu, 
cu misiunea de a îndeplini concluziunile conferenţei, şi de a se 
pune spre acest scop în comunicaţie cu colegiile electorale din 
țară, şi totodată a se îngriji, ca să ajungă la cunoştinţa publică 
temeiurile pe cari le-a avut conferenţa la aducerea concluzelor 
sale. 8. Procesul verbal se verifică numai decât în conferenţă. 
Sibiiu, 7/19 Iulie 1878. Nicolau Popea m. p., preşedinte. V. Petri 
m. p., notar>.*) 


Conferenţa electorală sa ținut în ziua de 8/20 Iulie 
1878, în prezenţa unui public nu prea număros. Au fost 
multe cercuri electorale ardelene, cari nu au fost repre- 
zentate deloc la conferență. Deschiderea conferenţei s'a 
făcut la orele 11 din zi, prin convocatorul ei, arhiman- 
dritul şi vicarul arhiepiscopesc Nicolau Popea. A de- 
curs dupăcum urmează: 


In cuvântul său de deschidere convocatorul a arătat, că 
clubul comitatens din Sibiiu, în conţelegere cu celelalte cluburi 
și cu bărbaţii distinși ai neamului, a convocat conferenţa aceasta 
electorală a Românilor, pentru a luă poziție față de alegerile 
cari bat la uşă. Salută deci pe cei întruniți în conferenţă spre 
scopul acesta. i 

Face istoricul fazelor prin cari au trecut luptele poli- 
tice naționale ale Românilor din patria aceasta dela 1848 în- 
coace și constată, că rezultatele bune din trecut ale acestor 
lupte au să fie atribuite bărbaţilor luminați pe cari i-am avut, 
cari au luptat cu armele ştiinţei și ale moralității, și au ştiut să 
fie uniţi totdeauna când au cerut interesele. naţiunii române. Și 
erau puţini acei bărbaţi conducători ai poporului român! Cu 
cât mai frumoase ar puteă să fie rezultatele luptelor politice na- 
ționale ale poporului român astăzi, când numărul conducătorilor 
săi e cu mult mai mare decât în trecut! Pentru a ajunge la 
acest sfârșit se cere însă unire, bunăînțelegere. «Să urmăm deci 
— ziceă prezidentul Popea, — exemplul acelor bărbaţi mari ai 
noștri din trecut, să fim ca ei, un trup şi un suflet în afacerile 
noastre naţionale, şi atunci putem fi siguri, că aspiraţiunile noa- 
stre vor fi încoronate de rezultatele cele mai bune posibile, după 


*) Din «Telegraful Român», anul 1878, Nr. 78. 


www.dacoromanica.ro 


— 632 — 


împrejurările date. Să nu ne spăriem de greutăţile ce le întim- 
pinăm ici colea, ci aducându-ne aminte de un însemnat bărbat, 
care a conlucrat în trecut la dobândirea poziţiunei politice mai 
favorabile a naţiunii noastre, să facem ca și dânsul, care zicea: 
«am batut şi ni-s'a deschis, am cerut și ni-sa dat, pentrucă 
dreptul, știința și moralul niciodată nu se pot ignoră». 

Implorând darul de sus asupra lucrărilor conferenţei, pre- 
zidentul Popea declară deschisă conferenţa alegătorilor români 
din Transilvania. 

Se procedează numai decât la constituire, și se alege pre- 
zident Nicolau Popea, viceprezident Anania Trombitaş și notari 
Dr. losif Hodoșiu cu Dr. A. Alexi. 

Se constată numărul celor prezenţi şi se cetesc telegra- 
mele de felicitare sosite la prezidiu, dela Axente Severu, Ni- 
colau F. Negruţiu, dela mai mulţi din Deva, etc. În toate tele- 
gramele se recomandă conferenţei solidaritate şi persistenţă pe 
lângă politica de pasivitate. 

In urmă se alege comisiunea chemată să facă propunere 
motivata conferenţei cu privire la atitudinea ce ar fi de observat 
din partea alegătorilor români faţă de alegerile proxime pentru 
dieta din Budapesta. În comisiune vin aleși cu aclamaţiune ur- 
mătorii: George Barițiu, An. Trombitaş, Nicolae Străvoiu, loan 
Roman, Dr. Iosif Hodoşiu, Dr. Stoia, Dr. A. Alexi, Nicolau Cri- 
stea și Gerasim Candrea. 

Şedinţa cu aceasta se încheie și se anunţă cea următoare 
pe dupa amiazi la orele 5, dacă până atunci comisiunea aleasă 
îşi va puteă termină lucrările. 

In ședința a doua, deschisă după amiazi la orele 6, rapor- 
torul comisiunei de nouă, George Barițiu, comunică conferenţei, 
că membrii comisiunei au acceptat în prima linie solidaritatea, 
în înțelesul, că oricare ar fi hotarirea conferenţei electorale, ea 
să fie obligatoare pentru of; alegatorii români. Cu privire la ati- 
tudinea față de alegerile viitoare, în comisiune sau ivit două 
păreri, una pentru rezistența pasivă, sprijinită de şapte membri, 
și alta pentru opozițiune activă, sprijinită de doi membri. Con- 
ferența nu a putut să-și pună pe hârtie, din scurțimea timpului, 
motivele înșirate pentru una și pentru ceealaltă dintre păreri, 
ceeace ar fi foarte de lipsă, în vederea momentuosităţii chestiei 
din desbatere, de aceea propune, ca să se dee timp comisiunei, 
ca să poată prezentă în scris motivele aduse, atât pentru pasi- 

vitate, cât și pentru activitate, iar desbaterea sa se amâne pe 
şedinţa din ziua următoare. 

Propunerea de amânare e combatuta de Nicolae Străvoiu, 
|. A. de Preda şi Parteniu Cosma, și e sprijinită de Elie Mace- 
lariu și Dr. Iosif Hodoșiu. Pusă la vot propunerea de amânare, 
se dau treizeci de voturi pentru, şi treizecișicinci contra. Propu- 
nerea e deci respinsă şi se decide a se întră numai decât în 
desbaterea propunerilor comisiunei. 

Se mai cetesc întâi unele telegrame şi scrisori, din Deva, 
Dej, Cluj şi dela loan Bran de Leményi și Ladislau Vajda, al 
căror cuprins se ia spre ştire, apoi se deschide discuţia asupra 
propunerilor comisiunei. 

Vorbește întâi raportorul George Barifiu. Desfașura moti- 
vele pentru ramânerea şi pe mai departe în pasivitate. Doua sunt 
mai ales cauzele, pentru cari e de decretat rezistența pasivă, 
anume: patria şi naționalitatea. După catastrofa din 1848 şi 
1849, şi după întâmplarile dela 1860, Românii au început sa creada, 
că au şi ei o pafrie, un teren de desvoltare, de înaintare în cul- 
tură și civilizaţiune, și din acest motiv Românii au ţinut la con- 
tractele de stat, pe cari principatul transilvan le-a încheiat pe cale 
legală cu casa domnitoare habsburgică, adecă la sancţiunea prag- 
matică și la contractul dela 1791, întarite ambele prin jurământ 
de fiecare domnitor la încoronarea sa, contracte, prin cari s'a 
asigurat autonomia Ardealului, și pe baza cărora Românii cre- 
deau, că-și vor puteă face desvoltarea naţionalitaţii lor, aşa cum 
cer trebuinţele unui popor de vitalitatea și de facultăţile popo- 
rului român. Toate aşteptarile au fost însa nimicite şi dorinţele 
înădușşite, pentruca Românilor li-s'a luat terenul de sub picioare. 
Li-s'au făcut unele promisiuni în legea de naţionalităţi, dar în 
aplicarea ei aceasta lege e numai o ficțiune pentru naționali- 
taţi. Lipsa de patrie autonoma și desființarea naţionalităţii lor si- 
lesc deci pe Români sa nu participe ca factor la legislaţiunea 
Ungariei, ca să nu dee dovadă Europei, ca ei singuri sau în- 
voit cu desființarea autonomiei țarii şi a naţionalității lor. 

Li s'a trimis vorba Românilor, că cu cât vor îi mai cer- 
bicoşi, cu atât are să le meargă mai rau. Să se ţina deci de 
principiul: «Capul plecat nu-l taie sabia . Românul a fost însă 
totdeauna cu capul plecat, și totuș i-s'a tăiat capul în epoca în 
care popoare cu mult mai inferioare în cultura își au asigurata 
existenţa națională şi autonomia țarii! Ar fi deci umilitor pentru 

poporul român să sărute mâna care-l loveşte şi să se roage 
poate de ertare. S'a făcut doară încercarea cu trimiterea de de- 
putaţi la dieta din Pesta, şi cum au fost ei tratați? Aşa, că cei 
de acasă, indignaţi, au trebuit să hotărască la Mercurea, că Ro- 
mânii ardeleni să nu mai între în dietă. lar deputații români 
aleşi în cercurile electorale din Ungaria şi Banat încă și-au dat 
toate silințele, ca să îmblânzească pe cei dela putere față cu 
Transilvania, însă fără succes. Pentru Ardeal nu au dobândit 
nimica, nici deputaţii ardeleni de altă naţionalitate, 75 la număr, 
nici în privință naţional-economică, nici pe terenul şcolar. Legea 
electorală apoi şi împărțirea cercurilor fac cu neputinţă Româ- 
nilor ardeleni sa aleagă mai mulți decât 3—4 deputaţi. Ce fac 
aceștia in dietă, având în față 400 deputaţi maghiari? In cele- 
lalte cercuri alegătorii români ar fi siliţi să-şi dee voturile can- 
didaţilor străini, ceeace ar fi rușine pentru ei. 

Oratorul înşiră toate păcatele guvernului față de Românii 
din Ardeal, și spune cum fostul ministru-prezident Lonyai ve- 
nise în anul 1872 la Cluj, pentru a se înţelege cu fruntașii ro- 
mâni asupra pretensiunilor poporului român, şi cum însuș mi- 
nistrul-prezident a declarat, că Românii sunt foarte moderați în 
pretensiuni, şi le-a pus în vedere, că guvernul va întră în per- 
tractări cu Românii. Pertractarile însă nu au urmat. Cei dela 
putere au un sistem după care tratează pe Români, și orice să 
facă Românii, guvernele ungurești nu vor fi mulțămite cu ei. 
De aceea, Românii să stee la o parte. Intâmplându:se, ca totuş 
conferența să se pronunţe pentru activitate, promite, că îm- 
preună cu cei de o părere cu el, se. vor supune hotărirei, con- 
form principiului solidarității, urm lucru însă cere, ca poporul să 
fie apărat de batjocura de a-și da votul pentru candidaţi străini. 
Recomandă spre primire propunerea majoritaţii din comisiune, 
-adecă rezisfență pasivă şi pe mai departe. 

Conferenţa decretează întâi de toate solidaritatea, adecă 
supunerea minorităţii față de hotăririle majorităţii, şi cooperarea 
la executarea acestora, apoi se continuă discuţia. 

Vorbeşte Nicolae Sfrăvoiu pentru propunerea minoritaţii 
din comisiune, pentru activitate, ceeace nu înseamnă alianţă cu 
Ungurii, ori capitulare, ci înseamnă luptă în contra tuturor re- 
lelor, cari se dascarcă asupra națiunei române. Inainte cu zece 
ani eră îndreptăţită politica de pasivitate, pentrucă văzându-se 
atunci poporul român desbrăcat de nişte drepturi abia câştigate, 

şi-a perdut energia voinței. S'a pus deci în pasivitate. Çe roade 
ne-a dat însă pasivitatea? Intâi, contrarii ne-au declarat de con- 
trari, nu ai guvernului, ci ai statului, -și cu aceasta își justifica 
în fața lumii măsurile ce le iau în contra Românilor. Al doilea, 
neputându-se execută pasivitatea, poporul român totuş a luat 
parte la alegeri şi şi-a dat votul strainilor. Chestia trebue deci 
pusă astfel: Să lăsăm să fie Românii și mai departe instrumente 
în mâna străinilor, ca să fie folosiţi în contra noastră? Dacă au 
fost pedeci în trecut, ele să nu descurajeze pe nime, pentruca 
greutăţi sunt pretutindenea de învins. La Unguri şi la Cehi nu 
ne putem provocă, pentrucă popoarele acestea au aceea ce 
Românii nu au: aristocrație şi burghezime. Românii au să 
poarte lupte potrivite cu puterile lor, nu cu capul plecat, ci cu 
capul ridicat, dar nu cu mânile în sân. Nu se teme, că Românii 
îşi vor perde naționalitatea. Activitatea apoi e mai ușor de exe- 
cutat decât pasivitatea, care reclamă forţe mari morale şi mate- 
riale, pentrucă numai aşa are înţeleș pasivitatea, dacă prin ea 
poţi opri carul statului în loc. Pasivitatea practicată în Ardeal 
a făcut însă, ca poporul să se înstrăineze de inteligenţă, să 
piardă din moralitate şi disciplină, lucruri cari i se pot redă 
acuma numai prin o activitate înţeleaptă. Să căutăm să nu 
perdem poporul, pentrucă fără el ce folos de autonomia Tran- 
silvaniei? Recomandă deci conferenţei acceptarea politicei de 
activitate. 

Anania Trombitaș sprijineşte propunerea majorităţii din 
comisiune. Crede, că răul nu e atât de mare dacă poporul 
merge la urnă, cum ar îi atunci, daçă ar merge şi inteligenţa, 
care singură face politica şi croieşte viitorul neamului, nu po- 
porul. 

Parteniu Cosma e pentru primirea propunerei minorităţii, 
pentru activitate. Politica aceea e mai bună, care poate arătă 
rezultate. Pasivitatea a dat numai rezultate rele. Poporul trebue 
să asculte de inteligența, şi inteligenţa trebue să stătuiască aşa 
poporul, ca să poată ascultă de ea. Unde se face așa, merg 
bine lucrurile. De exemplu în Bihor nu şi-a dat votul nici un 
Român pentru candidat străin. Inteligența și poporul au fost 
una. In Ardeal însă s'a decretat pasivitatea, iar inteligența nu a 
putut face poporul să se ţină de ea. S'a facut deci un rău mare, 
care cu multă greutate va puteă fi îndreptat. Legea electorală e 
rea, dar o îndreptare a ei nu e de așteptat câtă vreme Românii 

din Ardeal pot fi acuzaţi din partea guvernului, că sunt inimici 
ai statului. Sau adus cele mai grele şi apasatoare legi pentru 
Români, şi la pertractarea lor Românii din Ardeal nu au luat 
parte, ba nici informaţiuni nu au trimis deputaţilor români din 
Ungaria, ca aceștia sa ştie cum să le apere interesele. Asta nu 
mai e pasivitate, ci indolenţă. Inteligența română din Ardeal 
sa moleșit, iar poporul, lipsit de conducere, sa demoralizat. 
Drepturi nu se câştiga, decât numai daca se luptă pentru ele. 
Trebue deci să între toți Românii în lupta, inteligența sa iee 
iaraş în mână conducerea poporului, ca acesta să-și dee votul 
numai pentru ai sai oameni de încredere. Numai aşa se vor 
puteă impune Românii şi vor puteă dobândi rezultate reale. 

Visarion Roman apara politica de pasivitate, căci dela ac- 
tivitate nu aşteaptă nici un rezultat favorabil. In credinţa aceasta 
îl întareşte o depeşa primită dela unii deputaţi români din dieta 
trecută, cari înca se ocupau cu ideia de a trece în pasivitate, în 
urma rezultatelor slabe ale activitații lor. ' 

Nicolae Cristea arata avantagiile politicei de activitate. Tot 
ce a capatat poporul român în trecut, este a se atribui activi- 
taţii conducatorilor săi. Cu pasivitatea nu ar fi câștigat nimica. 
Maghiarii nu pasivitaţii au să mulțameasca succesele avute, ci 
legăturilor pe cari le aveau cu cercurile înalte, precum şi îm- 
prejurarilor externe şi interne, cari au mânat apa pe moara lor. 
O politica de pasivitate, care lasă poporul de capul său, nu 
poate să dee rezultat bun. Recomanda deci activitatea. 

Mai vorbeşte pentru pasivitate Dr. I. Hodoșiu, iar pentru 
activitate /. Filipescu, în urma cerându-se închiderea discuţiei, 
mai au cuvântul propunatorii, cari recomanda de nou propu- 
nerile lor spre primire, şi chestia se pune la vot. S'au dat peste 
tot 61 voturi (mulţi eşisera afara, pentruca sa nu voteze), dintre 
cari 36 pentru propunerea majoritaţii din comisiune, şi 25 pentru 
propunerea minoritaţii. Se enunța deci ca concluz, că Românii 
din Ardeal ramân şi pentru mai departe în pasivitate față de 
dieta din Budapesta, şi la alegerile proxime nu iau parte. 

Şedinţa se închide noaptea târziu. 

In şedinţa a treia, ţinută în 21 Iulie 1878, se hotăreşte, la 
propunerea lui A. Trombitaș, alegerea unui comitet central elec- 
toral, cu locuința în Sibiiu. Vin aleși următorii: Nicolau Popea, 
George Barițiu, Zaharia Boiu, Demetriu Comşa, Visarion Roman, 
Dr. Iosif Hodoşiu şi Eugen Brote. 

In urmă se autentică procesele verbale ale tuturor ședin- 
telor ţinute, și prezidentul închide conferența cu cuvintele ur- 
mătoare: «Terminându-se lucrările noastre conferenţiale, şi înca 
în ordinea cea mai bună, vă mulțamesc domnilor pentru onoarea 
ce mi-ați dat prin alegerea de prezident, precum și pentru aju- 
torul ce mi-ați dat în conducerea afacerilor. Trebue să martu- 
risesc, că nu am putut luă şi eu cuvântul întrun obiect atât de 
important, numai pentruca nu am voit sa se zică, ca aş fi in- 
îluințat asupra vre-unei părți, ci am lăsat curs liber desbaterilor. 
De altmintrelea cred, ca toți ştiu, că eu am fost și sunt pentru 
activitate. Aceasta sunt dator a o spune pentru justificarea mea 
în viitor. Poftindu-vă sănatate și drum bun la cei din afară, am 
onoarea a închide conferenţa noastra de faţa». 

In numele adunării mulțamește Visarion Roman preziden- 
tului pentru conducerea inparţiala a şedinţelor şi a desbaterilor, 
și conferența s'a dizolvat. (Din „Telegraful Român“, 1878, Nr. 79 81), 


Procesele verbale 


luate despre ședințele acestei conferenţe electorale a Ro- 
mânilor din Ardeal, ori a partidului naţional român, 
date publicității după conferenţă, sunt următoarele: 


Şedinţa primă din 20 Iulie. 

I. Adunându-se alegatorii români, veniţi pentru a participă 
la conferenţa partidei naţionale române, în localul destinat pentru 
şedinţele conferenţei, prezidentul clubului membrilor români ai 
reprezentanţei municipiului Sibiiu, domnul arhimandrit Nicolau 
Popea, ca convocator al acestei conierenţe, o deschide conform 
progtamei alaturate sub litera C), prin o cuvântare, în care 
arată motivele cari au îndemnat clubul membrilor români ai re- 
prezentanţei municipale din Sibiiu, în conţelegeie cu alte clu- 
buri române din ţară şi cu alţi barbaţi singuratici, la convocarea 
acestei conferenţe. Saluta membrii, cari au venit pentru a parti- 
cipă la aceasta conierență în număr destul de frumos faţa de 
împrejurările nefavorabile, de unde se vede interesul viu ce-l 
cultivă inteligenţa română fața de cauzele naţionale, ceeace nici 
nu se poate altcum, dacă voim să rămânem naţiune vie, și nu 
voim să fim unealtă altora. Acest interes îl reclama demnitatea 
noastră naţională, interesul comun, împrejurarile înteţitoare și 
spiritul timpului în care vieţuim. Face apoi istoricul desvoltarii 

politice a naţiunei române, arată cum națiunea română totdeauna 
a avut bărbaţi, cari deşi mai puţini la număr, şi sub împreju- 
rări cu mult mai grele, s'au interesat, încât trebue să ne mirăm, 
cum o mână de oameni au ştiut află în acel chaos ţinuta spre 
salutea naţiunei, şi cum toate triumfurile raportate în timpuri 
atât de grele le-au raportat cu armele ştiinţei și ale moralității, 
le-au raportat prin ridicarea intereselor naţionale asupra celor 
particulare. In fine recomandă, ca și noi să urmăm acest exemplu, 
să formăm un trup şi un suflet şi să lucrăm, ca între noi să 
domnească concordia și solidaritatea, căci atunci toate lucrurile 
noastre vor fi încoronate şi în viitor cu rezultatele cele mai 
bune. 

Conierenţa răspunde la această cuvântare cu aclamări de 
«să trăiască», 

II, Se pune la ordinea zilei punctul al doilea din program, 
adecă constituirea conterenței partidei naţionale române. Prezi- 
dentul învită conferența pentru a procedă la alegerea ad hoc 
a unui prezident, a unui vice-prezident şi alor doi notari. 

Conferenţa se constitue, alegându-și de prezident pe dl 
Nicolau Popea, de vice-prezident pe dl Anania Trombitaş şi 
de notari pe Dr. losif Hodoşiu şi Dr. A. P, Alexi. 

III. Domnul Visarion Roman face propunerea de a se face 
conscrierea tuturor membrilor îndreptăţiţi la alegeri de deputaţi 
dietali, câţi se află de față, precum și de a se stipulă numărul 
membrilor necesari la aducerea de concluziuni valide. 

DI Dr. Iosif Hodoşiu, sprijinit de domnul advocat Preda, 
propune, ca conierența să decidă, ca toate hotăririle să se facă 
prin membrii de față, ori în ce număr se vor află aceştia, din 
motivul, că conferența nu are nici un regulament în care 
să fie stipulat numărul membrilor necesari pentru aducerea de 
concluziuni valide. Mai departe propune, ca pentru conscrierea 
membrilor de faţă să se deschidă o listă de subscriere, care 
listă va aveă să se acludă la acest proces verbal, 

Punându-se la votare mai întâi propunerea dlui Dr, losit 
Hodoşiu, se primeşte. 

IV. Domnul Visarion Roman roagă conferența să permită, 
ca propunerea sa să între la procesul verbal. 

Conferenţa primeşte rugarea aceasta, 

V. Prezidentul anunţă, că a primit telegramă dela dnul 
Axente dela Alba-lulia, prin care comunică, cumcă nu poate 

participă la această conferenţă, însă se decțară pentru politica 
pasivităţii, care telegramă se alătură la acest proces verbal 
sub D). 

Se ia spre ştiinţă. 

VI. Prezidentul pune la ordinea zilei punctele 4 şi 5 din 
programă, adecă alegerea unei comisiuni de nouă membri cu 
însărcinarea, ca până la proxima şedinţă să prezinte conferenţei 
o opiniune motivată asupra ţinutei alegătorilor români față de 
alegerile deputaţilor la dieta Ungariei pentru periodul proxim, 
spre care scop se suspendă ședința pe cinci minute. 

Redeschizându:se ședința prezidentul comunică conferenţei 
primirea alor două telegrame dela Gherla, şi anume, una dela 
dl Negruţiu, în numele Românilor din jurul Gherlei, prin care 
îşi exprimă dorința de a se decide rămânerea în opoziţiune 
pasivă, şi a doua dela redactorul «Predicatoruluiș, prin care se 
exprimă dorinţa de a persistă în pasivitate solidară, ca singura 
armă în contra opresiunei inimicilor Românului, cari telegrame 
se aclud la acest proces verbal sub Æ) şi F). 

Se iau spre ştire. 

VII. Prezidentul pune la ordinea zilei alegerea membrilor 
în comisiunea de nouă, și comunică, că în urma consultărilor 
ce au premers, a primit două propuneri identice în privinţa 
persoanelor de a se alege în acea comisiune. Cetindu-se una 
din aceste propuneri, conferența alege în comisiunea de nouă 
prin aclamaţiune pe următorii membri: George Barițiu, Anania 
Trombitaş, adv. Străvoiu, adv. loan Roman, Dr. Iosif Hodoșşiu, 
Dr. A. P. Alexi, Dr. Stoia, Nicolae Cristea și Gerasim Candrea. 

VIIE Preşedintele pune la ordinea zilei timpul când să se 
înceapă proxima şedinţă. 

Conferenţa, după o desbatere la care au participat? dnii 
Cosma, V. Roman, |. Hodoşiu şi G. Barițiu, primeşte propunerea 
domnului V. Roman, ca proxima ședință să se înceapă astazi 
după amiazi la orele cinci. 

Preşedintele ridică şedinţa primă la ora unu d. a. 


Şedinţa a doua, din 20 Iulie. 


IX. Preşedintele deschide şedinţa a doua la orele şase d. 
a. şi pune la ordinea zilei raportul comisiunei de nouă, exmisă 
conform punctului 4 și 5 din programă și punctului VII din 
acest proces verbal. 

Domnul George Barițiu luând cuvântul raportează, că co- 
misiunea exmisă s'a constituit, alegându-şi prezident pe dsa, iar 
notar pe Dr, Alexi. Raportează apoi, că comisiunea a luat mai 
întâi în desbatere chestiunea solidarităţii, şi s'a decis în unani- 
mitate, ca sa se recomande conjerenței primirea solidarităţii, ca 
obligatoare pentru toți membrii conferenţei, şi „pentru orice ți- 
nuta ce se va decide de cătră majoritatea acesteia. Raportează mai 
departe, că în sinul comisiunei sau născut două păreri, una a 
măjoritaţii, sprijinită de 7 membri, și alta a minorităţii, sprijinită 
de doi membri. Raportorul majorităţii este dsa, iar al minorității 
dl adv. Ştrăvoiu. In fine roagă conferența, ca să amâne conti- 
nuarea ședinței pe mâne, adecă 21 Iulie, şi aceasta din motivul, 
că consultarile comisiunei au durat dela orele 2 şi jumatate pâna 
la 6, și prin urmare sa consumat tot timpul fizic, încât rapor- 
torilor nu le-a rămas nici atâta timp, ca să-și poată formulă ra- 
poartele motivaţe în scris, ceeace, amânându-se continuarea șe- 
dinței, sar puteă face uşor. 

Domnul Ștrăvoiu, raportorul minoritaţii din comisiune, face 
contrapropunerea, de a se raportă verbal şi a se discută în șe- 
dința prezentă. 

Propunerea unanimă a comisiunei de nouă, referitoare la 
solidaritate, se primeşte cu unanimitate de voturi, iar propune- 
rile relative la continuarea acuma, ori la amânarea şedinţei pe 
mâne, după o discuţiune lungă, la care au participat domnii E. 
Măcelariu și Dr. I. Hodoșiu pentru amânare, iar domnii Preda şi 
P. Çosma contra, punându-se la votare nominală se primește 
propunerea advocatului Ștrăvoiu, ca rapoartele comisiunei să se 
facă acuma, în mod verhal. 

X. Inainte de a se pune la ordinea zilei rapoartele comi- 
siunei, prezidentul comunică: 1. Şosirea celor trei telegrame, și 
anume, una din Deva, prin care mai mulți Români salută con- 
jerenţa, dorindu-i perfectă înțelegere și armonie, şi se declară 
pentru pasivitate, a doua dela dl Dr. Aurel Isacu din Gluj, prin 
care salută conjerența, și a treia dela Gavriil Manu, Muntean, 
Șteţu și Pop, prin care asemenea saluta conferența și-și scuză 
prin imposibilitate neparticiparea la această conjerență, dar se 
declară a fi gata să urmeze în toate aceeace va decide conferența. 
2. Şosirea unei scrisori dela domnul Lemenyi din Brașov, prin 
care salută conferența, îşi scuză neparticiparea, şi-şi exprimă do- 
rința de a se enunţă principiul solidaritaţii. Şe declară gata a con- 

lucră la executarea concluzelor conferenţei, oricari ar fi ele. 
3. Sosirea unei scrisori a domnului L. Vajda dela Cluj, prin 
care salută conferența și o roagă totodată a luă în considerare 
votul său separat pe care-l trimite în broșură tipărită şi pe care-l 
făcuse ca membru al comisiunei exmise din conferența naţio- 
nală din Alba-lulia, ţinută. în 26 Iunie 1872. 

Conferenţa ia spre ştiinţă, atât telegramele de sub punctul 
1, alăturate la acest proces verbal sub G. H. şi L, precum și 
scrisorile de sub 2 și 3, alăturate sub L. și M. Insă rugarea Jui 
L. Vajda nu o mai poate luă în desbatere, fiindcă comisiunea 
exmisă de nouă membri și-a terminat deja lucrările. 

XI. La ordinea zilei se pun rapoartele comisiunei de nouă. 
Domnul George Barițiu, ca raportor al majorităţii din comisiune, 
desvoaltă pe larg toate motivele cari au îndemnat majoritatea 
la hotărîrea de a rămâneă și pe viitor în pasivitate față cu ale- 
gerile pentru dieta din Budapesta. Domnul Străvoiu, raportorul 
minorităţii din comisiune, asemenea arată pe larg motivele ce 
au îndemnat minoritatea la hotărîrea de a ieși din pasivitatea 
urmată de 12 ani și de a întră în activitate. 

Relativ la aceste propuneri ale comisiunei se naşte desba- 
tere îndelungată, la care au participat domnii A. Trombitaș, V. 
Roman, Dr. losif Hodoşiu, pentru propunerea majorităţii din co- 
misiune, iar domnii P. Cosma (acesta numai cu vot consultativ) 
şi N. Cristea pentru a minorităţii. Punându-se la votare nomi- 
nală mai întâi propunerea majorității -din comisiunea exmisă, 
aceasta se primește cu 36 voturi, contra 25. 

XII. Fiind timpul înaintat, prezidentul pune la ordinea zilei 
amânarea şedinţei pe mâne. 

Conferenţa. primeşte amânarea şi hotăreşte timpul pentru 
a treia şedinţă pe Duminecă, 21 Iulie, la orele 11 a. m. 

Prezidentul ridică şedinţa la orele 10 sara. 


Şedinţa a treia, din 21 Iulie. 


XIII. Prezidentul deschizând şedinţa la orele 11 şi jumă- 
tate a. m. pune la ordinea zilei punctul 7 din programă, adecă 
alegerea unui comitet central electoral, cu reședința în Sibiiu. 
După o desbatere, la care au participat domnii A. Trombitaș, 
Dr. Ilarion, Puşcariu, G. Barițiu, V. Roman, Dr. Iosif Hodoşiu 
și Străvoiu, se hotăreşte alegerea unui comitet electoral al par- 
tidei naţionale române din Transilvania, cu reşedinţa în Sibiiu, 

4 


www.dacoromanica.ro 


— 642 — 


se stabilește numărul membrilor din acest comitet în șapte, și 
se aleg cu aclamațiune domnii: Nicolau Popea, George Barițiu, 
Dr. Iosif Hodoşiu, Zaharia Boiu, Visarion Roman, Eugen Brote 
şi Demetriu Comşa. 

XIV, Prezidentul pune la ordinea zilei verificarea proce=- 
selor verbale dela toate ședințele conferenței, conform punctului 
opt din program. 

Notarul ad hoc, Dr. Alexi, cetește procesele verbale dela 
toate şedinţele, iar conterenţa le primeşte pe lângă puţine mo- 
dificări stilare şi le declară de verificate, 

XV. In urmă prezidentul arătând, că obiectele conferenţei 
acesteia sunt terminate, şi încă în ordinea cea mai mare, şi de- 
clarând, că deși cu părere de rău ma voit să vorbească la o 
chestiune atât de importantă, numai pentruca să nu se zică că 
ar fi intluințat asupra vre-unei parți, lăsând curs liber pertrac- 
tărilor, fiind și așa destul de cunoscut, că dânsul a fost și este 
pentru activitate, mulțămeşte tuturor membrilor pentru onoarea 
și încrederea cu care a fost distins prin alegerea sa de prezi- 
dent şi pentru sprijinirea şi susţinerea ordinei. Mulţămeşte tu- 
turor membrilor cu deosebire pentru interesul şi seriositatea ce 
au documentat în decursul desbaterilor. Mulţămeșşte în special 
domnilor membri veniţi din depărtare, cari nu au cruțat nici 
ostenele nici sacrificii pentru a participă la această conferenţă, 
și le pofteşte drum bun şi sănătate, apoi declară conferenţa par- 
tidei naţionale române de încheiată la orele unu d. a. 

Domnul Vis. Roman luând cuvântul mulțămeșşte în ter- 
minii cei mai călduroşi domnului președinte în numele confe- 
renței pentru bunăvoința, bunul tact, pentru înţeleapta și impar- 
țiala conducere a acestei conterenţe. 

Domnul Anania Trombitaş în numele membrilor externi 
mulțămeşte membrilor din Sibiiu şi în special clubului mem- 
brilor români ai reprezentanţei municipiului Sibiiu, pentrucă au 
binevoit a luă iniţiativa la realizarea acestei conferențe mult do- 
rite de cătră toți Românii din patrie. 

Conferența întimpină toate aceste vorbiri cu repețite acla- 
mări de «să trăiască», 

Sibiiu, 21 Iulie n. 1878. Nicolau Popea m. p,, preşedinte. 
Dr. Iosif Hodoșiu m. p. Dr. A. P. Alexi m. p., notari ad hoc a) 


*) Din „Telegraful Român", anul 1878, Nrul 82. 

Motivarea pasivităţii. 


După încheierea conferenţei, atât raportorul majo- 
rității din comisiune, George Barițiu, cât și raportorul 
minorității, Nicolae Străvoiu, şi-au compus în scris moti- 
varea propunerilor susținute în conferență. Motivarea pa- 
sivității, făcută din partea lui G. Barifiu, eră următoarea: 


«Două sunt cauzele principale pentru cari națiunea ro- 
mână din Transilvania se väzù necesitată să adopteze anevoioasa 
politică de rezistență pasivă: desființarea autonomiei acestei țări 
și fuziunea ei (uniunea), şi totodată și călcarea în picioare a 
dreptului de existență politică a naţiunei românești în acest mare 
principat, câștigată prin legile dela anul 1863. Dela 1848, de 
când uniunea necondiționată, adecă fuziunea Transilvaniei cu 
Ungaria, se improvizase prin terorism şi vărsăfi de sânge, na- 
țiunea nu sa declarat niciodată necondiţionat contra uniunei, 
pentrucă bărbaţii ei inteligenţi ştiau prea bine sub ce titlu a 
căzut Transilvania sub domnia augustei dinastii de Habsburg; 
adecă, sub titlul coroanei ungurești. Ei însă cunoșteau și di- 
ploma leopoldină (1691), adecă contractul de stat, încheiat între 
această țară şi dinastie, apoi al doilea contract, sancţiunea prage 
matică, din zilele lui Carol VI, și ale fiicei sale, Maria Teresia, 
al treilea contract, legile dela 1791, precum şi număroase jură- 
minte solemne, depuse la toate ocaziunile de încoronare pe 
aceleaşi acte de stat, Şi Românii aveau atâta minte, ca să con- 
sidere uniunea ca un mijloc de a se apără popoarele transil- 
vane de servitutea absolutismului austriac și de germanizare. 
Erau însă și mai sunt şi astăzi foarte departe să adopte uniunea 
aceea fără nici o condițiune, să dee țara şi națiunea română 
în grația și discrețiunea celor din Ungaria. Cu atât mai puţin 
se puteau învoi Românii, ca uniunea să se proclame fără con- 
cursul lor, prin o dietă compusă din 300 de aristocrați şi 22 de 
burghezi, din cari 200 erau denumiți, regalişti, iar vre-o 100 
membri în puterea funcțiunii lor, adecă prin o dietă, în care 
imensa majoritate a locuitorilor nu eră reprezentată de loc. De 
aceea Românii au protestat în numele poporului, dacă voiţi, nu 
numai al celui românesc, ci chiar al întregei poporaţiuni transil- 
vane, zicând cu tot dreptul: «nimic de noi, fără de noi». 

Domnul referent al minorităţii din comisiune afirmă, că 
fuziunea o decretară tot acelea clase de oameni, cari au supus 

odineoară Transilvania la dinastia de Habsburg, adecă aristocrația 
și o parte din burghezime, Sașii. Mai departe, că un nou vot 
asupra uniunii tot nu ar folosi nimica, pentrucă aceiași aristo- 
crați ar votă tot ca în 1848 și 1865, prin urmare Românii ar 
rămâneă tot numai în minoritate și Sar face de râs. Mai de- 
parte, că constituţiunea veche a Transilvaniei, care ne făcuse 
rele nespuse, nicidecum nu merită atâta sbuciumare, In fine, 
că doară nu voim să întroducem și noi sufragiul universal, pen- 
truca să reuşim cu dreptul nostru. 

Ne pare rău, că suntem necesitaţi a reflectă pe minoritatea 
comisiunei, cum dânsa perdù din vedere unele adevăruri de 
prima ordine europeană. Odineoară cele mai multe staturi erau 
reprezentate în lăuntru și în afară aproape numai prin aristo- 
craţia feudală privilegiată, care-și arogă sieşși totodată dreptul 
de tutorat, fără nici o responsabilitate, peste ţară şi popor. Acel 
privilegiu necualificabil fù spart şi înfrânt mai întâi în Francia, 
la anul 1790-—91, adecă tocmai după osută de ani numărați dela 
emanarea diplomei |eopoldine pentru Transilvania. Astăzi, după 
atâtea catastrofe politice generale nu ne veţi puteă arătă un 
singur stat, mare sau mic, în toată Europa, în care aristocrația 
să mai cuteze a vorbi și lucră ea singură în numele statului, 
fără a cere votul deliberativ și consentimentul celoralalte clase 
ale poporului. Scuturând jugul tutoratului aristocratic, toate na- 
țiunile sau emancipat și s'au declarat de majorene. Nici un 
popor nu mai sufere cu nici un preţ, ca numai aristocrația să 
tracteze în numele lui, să schimbe, vândă şi trafice țări și pro- 
vincii, nici chiar în unire cu coroana. Vechiului privilegiu ari- 
stocratic i-a urmat dreptul etern și suveran al poporului. Este 
oare condamnată numai națiunea românească, anume, cea din 
Transilvania, în număr de un milion şi 200 de mii, să mai stee 
sub tutorat, să mai fie tratată ca orice turmă de animale, să o 
facă de schimb sau de vânzare, să o pună cineva în lotărie ori 
în cărţi, precum se puneau până în anul 1848 familiile de iobagi 
şi de. zileri? In Europa întreagă, dela marea baltică până la cea 
egeică și adriatică, numai națiunea română din această monarhie 
să rămână lipsită de drepturi naţionale și politice, și în parte 
tocmai și de drepturi omenești? Și această umilire să i-se În- 
tâmple ei încă și în această epocă extraordinară, în care cele 
mai mari şapte puteri ale Europei sfărâmară farecăturile și lan- 
țurile atâtor popoare gemătoare sub jugul barbar şi sălbatic al 

unui popor aziatic, incapabil de o adevărată civilizațiune? Nu 
aşa au simţit şi nu aşa au vorbit cei patruzeci de mii adunați 
la Blaj în 3/15 Maiu! Nu aşa martirii libertăţii naţionale, nici nu- 
măroasele deputaţiuni trimise la Viena, între 1848 şi 1851. Nu 
aşa nici deputaţiunile dintre 1860 şi 1863, şi nici membrii ro- 
mâni ai dietei din 1863—65. Dnul Cristea (Nicolae) ne-a spus 
multe și frumoase despre politica tradițională. A uitat însă, că 
Românii nu au înțeles niciodată sub politica tradiţională poli- 
tica aristocratică din această ţară, pentrucă în acest caz ei nu 
ar merită niciodată libertatea. Cu totul alta fusese politica pă- 
rinților noştri. 

Ce e drept, Românii în anul 1863 au făcut cam mari 
concesiuni aristocrației. Din ce cauză? Istoria o va spune. Aci 
constatăm numai, că în anul 1863 a fost bine aşa. Dar conce- 
siunile cu totul exorbitante și servile din 1865 (dieta dela Cluj) 
au format eroare capitală, pentru care ne-a compătimit toată 
Europa liberală, care sa mirat, cum au putut comite Românii 
şi Saşii absurditatea politică de a merge la Cluj, când ei aveau 
dietă în Sibiiu? Noi nu credem, că Românii vor mai cădeă 
vre-odată în erori grosolane, ca cea dela 1865. 

Ni-se scot ochii cu legile mai vechi ale Transilvaniei. Când 
vre-odată ne-am entuziasmat noi pentru acelea şi nu le-am corh- 
bătut în mii de variaţiuni? Ne mirăm, cum Domniile lor con- 
fundă conceptul de autonoţia unei ţări, cu codicele civil şi 
penal al ei. Una este-a posede dreptul de legislaţiune autonomă, 
independent de amestecul altor ţări şi altor corpuri legislative 
străine, și cu totul alta este a legiferă acasă, în ţara ta, bine ori 
rău, prin potestate legislativă, absolută, ori constituţională. Necum 
provincii, dar staturi mari suverane întru toată puterea cuvân- 
tului au avut și mai au pe lângă legi bune multe foarte rele. 
Dar aceasta e afacerea lor internă. Să cuteze însă cineva a le 
zice: Daţi ţara la alţii, că voi nu ştiţi să faceţi legi! Ar fi vai 
de suiletul lui. 

Minoritatea se sparie de suiragiul universal. Noi nu asudăm 
pentru el, Dar zău, nici pentru această lege electorală, care este 
de o miie de ori mai periculoasă. Suiragiul universal? De ce 
atâta spaimă? lată-l aplicat de ani în Francia. lată-l în Italia, în 
Germania, Elveţia, etc, lată-l apropiindu-se și de noi. Şi apoi 
să distingem între corp legislativ normal şi între constituante, 
Nu corpuri legislative mai pot trafică în Europa ţări și provincii, 

ci ori constituante, alese prin vot universal, ori comandanții ge- 
nerali, uti figurae docent in 1859, 1866, 1871 și 1877—78. 

Minoritatea pune temeiu mare şi pe înoirea dualismului, 
pentru alţi zece ani, şi ne dă să înțelegem, că noi l-am com- 
bate îndeșert. Avem onoare și declarăm şi la locul acesta, că 
Românilor, cari ţin la politica rezistenţei pasive între marginile 
Transilvaniei, aşa cum erau ele trase şi regulate înainte de 1848, 
dualismul nu le face vre-o mare durere de cap. Dacă ei l-au 
criticat şi-l mai critică ici-colea, observați bine, că nu o fac 
aceasta atât ca cetățeni ai Transilvaniej, cât mai vârtos ca sin- 
ceri amici ai integrității monarhiei, sub ce însă nici de cum nu 
înțeleg centralismul riguros, care suge şi amorţeşte provinciile. 
Ne rugăm, ca să nu se confunde nici aci conceptele. Ce are 
a face autonomia, independenţa internă a unei ţări, sau cu mo- 
narjia întreagă, sau cu dualismul? Să tragem cercuri de cer- 
curi. In lăuntrul statului Ungariei, nu în lăuntrul Ungariei proprii, 
sau în lăuntrul monarhiei întregi, nu în micul arhiducat, şi dacă 
vă place, în lăuntrul Europei, voiește şi Transilvania să-și aibă 
legislaţiunea ei autonomă pentru afacerile ei interne, pe temeiul 
dreptului ei public secular, precum o are Croaţia, şi o au 17 
provincii ale Austriei. Apoi alăturea cu aceasta voința legitimă, 
națiunea română pretinde, ca măcar pe acest teritor mic să-i 
rămână recunoscută şi sancționată individualitatea ei naţionala 
politică, şi limba ei admisa, ca şi cea croată, în exerciţiu, la 
afacerile publice. 

Minoritatea se teme de sfărmare prin carul dualismului. 
Cunoaştem şi noi de ajuns acele ameninţări, le considerăm însă 
numai ca pe nişte mumii, popanțuri şi naluci, de cari se sparie 
paserile. Un popor din ai cărui fii supremul beliduce are sub 
stindardul armatei sale corpuri întregi de ostaşi bravi şi credin- 
cioşi, un popor de trei milioane, din a cărui sudoare cruntă se 
varsă pe fiecare an zeci de milioane în tesaurul statului, mare 
a se teme de nici o sfărmare tiranică. 

Am fost cu adevărat ameninţaţi în anul 1875 cu sfărmare, 
dar am luat ameninţarea de glumă şi ea va rămâneă glumă ne- 
călită. Ce sfărmare? O simplă migraţiune, ca în secolul 13 şi 
14, de numai 100—150 mii de Români din Transilvania în Ro- 
mânia, şi acum în Dobrogea, ar aveă de rezultat perirea de 
foame a unui mare număr de proprietari unguri din Transil- 
vania. lar de ar aduce în locul Românilor emigraţi colonii nem- 

teşti şi jidovești, ruina acelor proprietari ar fi şi mai sigura. Şi 
credeţi Dvoastră că Europa ar mai suferi omoruri în massă, 
asasinate naţionale? 

Suntem acuzaţi de neconsecvenţă, zicându-ni-se, că așa 
numiții pasivişti nu vreau să participe la dieta Ungariei, dar 
legilor ei se supun și le execută. La aceasta obiecţiune, pe care 
juriştii o numesc capfioasă, nu ar fi să răspundem nimica. Este 
foarte ușor a distinge între legi, la a căror creare participă ci- 
neva de bună voie, din convingere, unde apoi îi poţi zice cu 
tot dreptul: patere legem quam tu tibi fecisti, şi între legi, la 
cari nu ai participat de loc, ci ți sau impus cu forța. Nu a fost 
tot aşa până la 1848, şi dela 1849 până la 1863? Dacă nu te-ai 
supune, ce ai aveă să faci? La această întrebare minoritatea va 
rămâneă mult timp datoare cu răspunsul. Că mulţi Români pa- 
sivişti primesc şi funcțiuni publice la stat? Da, ei primesc, curat 
așa, cum au primit sub absolutismul austriac de zece ani prin 
ministrii austriaci peste 760 de Maghiari din Ungaria, precum 
primeau liberii Elveţieni posturi de ofiţeri în armata Papei dela 
Roma și în a regelui neapolitan, precum primeau Englezii în 
Austria, etc, 

Aceasta însă e curată chestiune de interes strict per- 
sonal al fiecărui individ în parte, şi nu are a face nimic pe 
lume cu politica, și nici cu națiunea. De ce să nu între Ro- 
mânii în funcțiuni publice în patria lor? Cu aceea, că li s'a ne- 
dreptăţit patria şi le este asuprită națiunea, ei nu au renunțat, 
nici la patrie, nici la națiunea lor. Chiar națiunea ceruse tot- 
deauna, ca fiii sai să între în funcțiuni, ca să tragă și ei plăţi 
şi pensiuni din milioanele pe cari le numără dânsa, alăturea cu 
celelalte, la tesaurul desfundat al statului, 

Ni s'a spus mai încolo, că dacă noi am aveă un singur 
deputat în dieta Ungariei, dar cu talentele şi cu genialitatea 
unui O'Connel din Irlanda, el ar puteă face minuni pentru pa- 
tria şi națiunea noastră. Fie aşa precum spune minoritatea. Dar 
mai nainte de a căută şi află între Românii transilvăneni pe un 
O'Connel, minoritatea eră datoare să ne arete unde este magna 
charta, unde kabeas corpus, acei cheruvimi pamânteșşti ai liber- 
taţii civile și politice din Anglia? Unde e dreptul nețărmurit 
de adunare (meeting) şi reuniuni, unde libertatea absolută a 
presei? Unde e dreptul de a formă comitete şi a face colecțe 
de bani prin toate comunele mari și mici ale țării? Fără de 

acele libertăți neprețuite soartea lui O'Conne/ la noi nu poate 
fi decât captivitatea. In sclăvie nu întape nici un O'Connel. 
Minoritatea nu permite să se facă nici o comparaţiune 
între rezistența pasivă a Românilor cu a Maghiarilor și cu a 
Cehilor, și pune temeiu mare pe aristocrația acestor două po- 
poare. Noi din contră, ori de câteori este vorba de recâști- 
garea libertăţii naţionale, punem prea puţin temeiu pe aristo- 
craţia înțeleasă aşa, cum vedem că o înţelege minoritatea. De 
când e lumea, aristocrația propriu numită” așa a grijit numai de 
asigurarea prerogativelor și privilegiilor castei sale, iar nu de 
libertăţile naţiunei. Grecii, Sârbii, și în epoca de față Bulgarii, 
nu au avut nici un singur aristocrat, şi prea puţină burghezime. Po- 
porul însă totuș și-a câştigat libertatea. Cu totul altele sunt con- 
dițiunile de emancipare ale unei naţiuni, iar nu aceea, ca ea 
să aibă aristocrație, Se află, ce e drept, şi în clasa aristocraților 
patrioți de renume mare, de virtuți eminente, și ce e mai mult, 
apărători sinceri ai libertăţii poporului. Aceia însă totdeauna şi 
peste tot sunt în minoritate neînsemnată şi o păţesc adeseori 
ca și Grachii din Roma antică, ori ca contele Silvio Pellico, 
sau ca contele Stefan Sz&csenyi, ori ca loan Câmpineanu, că 
chiar cei din clasa lor îi împing la moarte, ori în exil. In anul 
1849 cine a chemat pe Ruși în Ungaria? Peste 140 magnați 
(maghiari), subscrişi în suplica înaintată cătră Impăratul Nicolae ! 
Ni se spune mereu, că de când bărbaţii naţiunei noastre 
S'au decis a urmă politica rezistenței pasive, poporul lasat de 
sine sa depărtat de inteligență, a apucat pe mânile altora, a 
fost activ, căci a mers la urnă, și apoi s'a demoralizat. Noi 
negăm, că poporul Sar fi depărtat de inteligenţă, și susţinem 
contrarul, că o parte rătăcită a inteligenţei s'a depărtat de popor. 
Nici decum însă din cauza politicei adoptate, ci cu totul din 
alte cauze, peste cari să aruncăm de astădată un văl gros. Dacă 
mulți alegători din popor au mers la urnă în cele trei perioade 
expirate dela 1869 încoace și au călcat peste orice solidaritate, 
apoi cine se poate miră de aceasta, când ne mai auzitele abu- 
zuri electorale, beţii plătite din gros de cătră candidaţi și par- 
tide, împărțirea de sume mari la persoane anumite, presiunea 
teribilă exerciată asupra clerurilor, în anul 1869 chiar şi arun- 
carea în temnița Clujului a unor preoți, numai pentrucă nu au 
voit să participe la alegeri, promisiuni mincinoase de câştigarea 
proceselor pendente, amenințare: cu perderea lor, promisiuni de 

înaintari în funcțiuni, amenințare cu destituire, etc. etc. sunt dè 
notorietate publică, constatate prin desbateri parlamentare, și chiar 
prin o lege mai nouă?! 

Inteligența română din Banat și din comitatele Ungariei 
locuite de Români a fost în toate perioadele electorale cât se 
poate de activă, și tptuş ea a perdut neîncetat din acele cer- 
curi electorale, în cari majoritatea preponderantă de alegători 
esfe curat românească, pânăce esttimp ajunse la convingerea, 
că din 16 cerciyri românești, câte mai rămaseră, abia va fi în 
stare să mai scoată vre-o 6—7 deputaţi de naţionalitate română. 
Adecă curatul adevăr în acest punct este, că adversarii secu- 
lari ai existentei și individualităţii noastre naţionale voiesc din 
toate puterile lor, ca alegătorii români să meargă la urnă, îi 
mână chiar cu forța la urnă, însă sub condiţiunea, să aleagă 
deputaţi de naţionalitate maghiară, sau fie de orice alta, numai 
sa se țină de partida ministerială. lar pentru candidaţii de na- 
ționalitate română să nu cuteze a-și da votul. Din această 
cauză Sa vărsat şi sânge, s'au comis şi omoruri, mai ales în 
Ungaria. 

Aceasta pretensiune, ce se face cătră alegătorii de naţio- 
nalitate română, de a nu-și da vaturile lor la candidați români, 
este totodată una din cele mai mari insulte ce se poate face 
la mulțimea bărbaţilor inteligenţi din națiunea noastră, iar ale- 
gătorii seduși, ca să-și dee voturile pentru alții, comit adevărată 
infamie asupra sângelui lor şi dau celor mai de frunte Români, 
între cari avem şi bărbaţi de renume european, testimoniu de 
paupertate spirituală, de completă necapacitate parlamentară, de 
lipsă de patriotism şi de zel pentru binele public. Dela Ro- 
mâni se pretinde să-şi dee voturile pentru neromâni, şi chiar 
pentru necreştini, pentru evrei. Dar oare când au onorat vre-odată 
Maghiarii ori Saşii cu voturile lor pe vre-un Român, candidat 
la vre-o dietă? Cu atât dară este mai greţos și mai urit servi- 
lismul acelor Români, cari sub niște pretexte mizerabile de. 
«interese locale», pe lângă aceea că sparg solidaritatea naţio- 
nală, își mai dau voturile la inimicii jurați ai sângelui nostru. 

Ni se mai impută de repeţiteori, că din cauza rezistenţei 
pasive mai ales a Românilor ardeleni guvernul denunţă şi de- 
scrie întreaga naţiune română, nu de adversară a guvernului, 
ci de-adreptul de inimică a statului. Este adevărat, că Românii 
sunt denunţiați de cătră oameni cu frunte de fier, ca inimici ai 


www.dacoromanica.ro 


— fm 


statului, nici decum însă din cauza produsă de cătră apărătorii 
politicei pasive, adecă a nemergerii la urnă, ci cu totul din alte 
cauze. (urat și respicat ni s'a spus la diverse epoce, iar mai 
ales acum de curând, că crima cea mai mare şi mai nesuferită 
a Românilor este, că se nasc Români şi rămân Români, nu 
vreau nici să se germanizeze (1857), nici să se maghiarizeze 
(1848,9, 1867, 1877). Nimicirea noastră naţională o cere sistema 
domnitoare şi maximele de stat. Nici odată adversarii noştri nu 
au voit să cunoască pe Români de fii ai acestei patrii. Pline 
sunt codicele de legi cu formulele: natio valachica tolerata, az 
oláh vallás csak tolerata ez orszâghan, etc. Intre anii 1830 şi 
1848 Românii erau persecutați și preoții lor aruncaţi în aresturi, 
tot ca inimici ai statului, caci spre ai înegri şi nulifică, se in- 
ventase asupra lor russolatria, li se căluau locuinţele şi se căută 
prin lazile lor portretul împăratului Nicolae, 

De ani 30 încoace veni la modă, dintr'odată, daco-româ- 
nismul şi conspiraţiunea Valahilor cu aşa numita camarilă din 
Viena. Adec focul cu apa la un loc. Scurt, sau încercat toate 
căile şi mijloacele infernale spre a ne înfieră şi nimici în ochii 
casei domnitoare și în opiniunea publică a Europei, iar cute- 
zanţa adversarilor creşteă în proporțiunea, în care noi ne cu- 
ceriam, ne umileam și protestam, că suntem fideli statului şi 
Buni patrioţi. Sacrificiile noastre pentru patrie şi sângele nostru 
varsat în liniile armatei imperiale nu eră considerat întru nimica. 
Și totuş parinții noştri nu au făcut nici o opozițiune activă în 
parlament, nici pasivă afară de parlament. Vedeţi deci, că opo- 
zițiunea noastră pasivă, ca și cea activă, este numai un pretext 
mizerabil şi alta nimica. 

Pe la 1866 ni se promiteau munţi de aur dacă Transil- 
varia va trimite deputați la dieta Ungariei. Cei uşor crezători, 
ca și cei interesaţi, ne umpleau urechile cu consolări, ca Ma- 
ghiarii din Ungâria nu ar fi barbari, ca cei din Transilvania, ci 
din contră, ar fi mai drepți, generoșşi, imparţiali, căci cere bine- 
înțelesul lor interes să cruțe pe Români, să le facă dreptate, să 
lase naţionalitații şi limbei lor sfera de activitate şi desvoltare, 
precum nu o mai avuseră nici odată în Transilvania. Indeşert 
cei 1492 alergară la tron cu suplica lor, ca să spună acolo, că 
nu au nici o încredere în promisiunile celor din Ungaria! De 
atunci şi până acum toate temerile Românilor din Transilvania 
Sau împlinit cu prisosință. Țara și națiunea merse şi mai merge 

din rău în mai rău, cătră un abis fioros. Prin urmare, cauzele 
rezistenței noastre pasive, în loc de a se micșoră, s'au înmulțit 
neîncetat şi din an în an. Nu este de ajuns, că autonomia ma- 
relui principat al Transilvaniei a fost delăturată întrun mod, 
căruia nu se află păreche în toată istoria modernă a popoarelor 
civilizate, nici că așa numita uniune se prefăcă în fuziune to- 
tală, necondiționată, dar ni s'a călcat în picioare și orice drept 
de existenţă, de individualitate naţională. De 11 ani încoace 
țara, şi cu ea mai ales națiunea noastră, este tratata întocmai, 
ca şi cum în anul 1866 ar îi fost cucerită și subjugată cu sabia. 
Mâna liberă, dată ministerului de repeţiteori asupra noastră, 
desvoltă cea mai cumplită potestate discreționară. 

Limba românească, recunoscută în anul 1863 prin legea 
țării de egal îndreptăţită, iar astăzi scoasă și delaturata din toate 
afacerile publice, este tratată exact așa, precum se întâmplă în 
imperiul Rusiei cu cea polonă şi cu cea ruteană. Chiar legea 
ungurească, numită a naționalităților, destinată a mască în ochii 
Europei adevăratele scopuri de nivelare şi desnaţionalizare, 
astazi nu este mai mult decât o ficţiune. Legea electorală, plăs- 
muita în adins numai pentru Transilvania, și anume, pentru 
marea majoritate a alegatorilor ei, este insulta cea mai amară 
ce se poate face unei țări şi unui popor, care plateşte zeci de 
milioane pe fiecare an în tesaurul statului, și dă zeci de mii din 
feciorii săi la completarea regimentelor şi batalioanelor, fară pic 
de altă recompensă, decât conștienţa fidelității cătră tron și pa- 
trie. Apoi a decretă, nu uniunea, ci fuziunea, amalgamarea Tran- 
silvaniei cu Ungaria, și totuş ai da lege electorala separată, este 
o procedură, care dacă ar veni la cunoștința Europei civilizate 
şi constituţionale, ar fi sigur lovită de verdictul cel mai aspru. 
A zice, că censul în Transilvania e numai 8 fl, 40 cr. când el în 
realitate este î8 pâna la 20 fl. v. a, înseamnă că voieşte cineva 
să lege ochii lumii întregi. 

Libertatea presei este recunoscută în toată Europa meri- 
dională și apuseană, ca unul din mijloacele absolut necesare la 
progresul popoarelor în civilizaţiune. Presa românească din 
Transilvania geme sub greutatea unui jug, care astazi nu-și mai 
are păreche, nici în Rusia, şi nici în Turcia. In Transilvania încă 
tot mai domnește legea de presă absolutistică, rămasă ereditate 
dela anul 1852, ai cărei mai mulți paragrafi sunt tot atâtea ve- 
rigi ale unui lanţ de fier, care în Austria propriu numită s'a de- 

lăturat, ori modificat în sens mai uman, înainte cu 16 ani. Cau- 
țiunea ce se pune pentru ziare independente în marile cetăţi 
ale Transilvaniei este îndoit și jumătate mai mare decât în 
Viena cea cu 900 mii de locuitori. Școalele noastre confesionale 
româneşti, în loc de a se înmulți, scad la număr din an în an. 
Mai multe din ele se cassează sub diverse pretexte, iar în locul 
celor închise se deschid pentru şcolari de naţionalitate româ- 
nească altele, curat maghiare, în cari însă tinerimea fragedă ro- 
mână nu poate învăţă și nu învaţă nimic pe lume. 

Avem exemple număroase şi destul de autentice, că în 
școalele secundare (gimnaziale), și chiar în institute superioare, 
junimei române îi este interzisă sub grea pedeapsă lectura de 
vre-o carte ori foaie periodică românească. O măsură ca aceasta 
tiranică nu a existat nici sub sistema numită a lui Metternich, 
şi a mai rămas încă numai în Rusia! 

Funcţionarii de naţionalitate română, prea puţini câţi se 
află în funcțiuni publice, sunt expuși la o tratare neasemănat 
mai vitregă decum fusese ea chiar sub absolutismul de zece ani, 
pentrucă dacă și sub acea sistemă erau supuşi spionărilor şi de- 
nunciărilor false, cel puţin nu erau permutaţi din patria lor în 
regiuni locuite de popoare, cari vorbesc cu totul alte dialecte, 
diferite de limba patriei noastre. In locul funcţionarilor români 
permutaţi între Sârbi, Slovaci, Croaţi, Sloveni, Ruteni, se aduc 
în Transilvania mulţime de alţi funcţionari, cari nu cunosc nici 
limba română, și nici cea germană. In toate aceste cazuri, de 
administraţiune dreaptă și promptă nici vorbă nu poate să fie, 

Şeria năpăstuirilor şi nedreptăţilor de cari sufere Transil- 
vania este mult mai lungă decât să fim în stare a le numără 
pe toate în scurtul timp de l-m2 oare. Dar presupunem, că ele 
sunt cunoscute la partea cea mai mare a meppbrilor conferenţei 
și la poporul întreg, căci chiar şi legile de natură naţional-eco- 
nomică sunt compuse așa, ca să se ajungă cu ele scopuri ex- 
cluziv maghiare. In loc de a continuă cu enumărarea lor, este 
mai necesar a ne ocupă cu cercetarea mijloacelor de vindecare. 
In orice ţara cu adevărat constituțională ni se va da răspunsul 
scurt și îndesat: Mergeţi la dietă, folosiţi-vă acolo de libertatea 
cuvântului, strigaţi și bateţi neîncetat, pânăce vi se va deschide! 
Acest sfat prinde, şi se poate da locuitorilor din toate celelalte 
provincii ale monarhiei austro-ungare, numai celor din marele 
principat al Transilvaniei -= zu. Toate celelalte provincii îşi au 

dietele lor foculare, la cari se pot încălzi şi se pot consolă, 
Dieta Transilvaniei însă este confiscata, iar locuitorii ei sunt 
trimiși la dieta Ungariei! Sa întâmplat și aceasta. Intre anii 
1867—1869 au mers din Ardeal, sub cuvânt, că e dietă de în- 
coronare, și 12 deputaţi de naţionalitate română. Cei mai mulţi 
din ei sunt în vieaţă. 

De altmintrelea vorbesc chiar actele dietei în ce mod ostil 
au fost ei trataţi acolo, încât ne mai putând suferi acea tratare; 
Sau retras succesive și nici nu au mai avut placerea, ca să fie 
realeşi. Au rămas însă la dieta Ungariei câte 20—22 deputaţi 
de naţionalitate română, aleși din comitatele Ungairei locuite de 
Români. Dar precum s'a observat şi mai nainte, la alegerea 
lor s'au întâmplat mai totdeauna bătai și omoruri cumplite, mai 
vârtos din cauza, că se lucră, ca pe cât sar puteă, să nu fie 
ales nici un individ, care mai cutează a se numi pe sine Român. 
Dar apoi luptele şi fatigele acelor deputaţi, în loc de a folosi 
ceva poporului, din partea căruia au fost aleşi, mai mult i-au 
stricat, iar ei au rămas în mare parte compromiși în faţa ale- 
gătorilor. 

Mulţi dintre deputaţii români aleși în Ungaria n'au 
lipsit în cele trei perioade a se folosi de diverse ocaziuni spre 
a relevă chestiuni, cari concerneau de-adreptul afaceri de ale 
Transilvaniei. Dar încercările lor au tost explicate totdeauna în 
partea cea mai rea, adecă, ca ostile şi periculoase pentru inte- 
gritatea statului. La acestea ni se replică din partea minorităţii, 
că nu trebuie să ne descurajăm, ci să perseverăm, să batem 
necurmat, ca să ni se deschidă. Dar şi perseveranţa îşi are în- 
țelesul şi limitele sale. 

Dela un anumit moment încolo perseveranţa întru a cere 
trece în cerșitorie umilită şi abjectă, cu totul opusă caracterului 
poporului românesc şi demnităţii sale naţionale. Să afle odată 
toată lumea, prin urmare şi compatrioţii noştri, că națiunea ro- 
mână nu voiește să aibă nimica din graţie, ci ea insistă pentru 
recâștigarea drepturilor omenești, civile, politice, naţionale. Graţie 
dau numai tiranii la sclavii lor, şi suveranii, celor condamnaţi la 
galere, ori la moarte. Reasumând toate raţiunile, cari au împins 
națiunea română din Transilvania, mai ales dela 1869 încoace, 
la politica rezistenţei pasive, şi apoi convinşi fiind, că acele cauze, 
nu numai continuă a există până în ora de față, ci ele sau 
mai înmulţit cu altele noue: majoritatea de şapte membri a co- 

misiunii Dvoastre vă recomandă de nou perseverare în politica 
rezistenței pasive; Sibiiu, 8/20 Iulie 1878. G. Barițiu .*) 


Motivarea activității. 


Motivarea propunerii minorității din comisiune, fă- 
cută din partea advocatului Nicolae Străvoiu, a fost ur- 
mătoarea: 


Inainte de a întră în apreciarea ţinutei noastre față cu 
alegerile dietale ce ne stau înainte, este consult a ne clarifică 
despre conceptul ce-l are minoritatea comisiunei exmise de 
onorata conferență despre activitatea pe care o recomandă. Noi 
sub întrarea în activitate a Românilor nu înţelegem, ca aceștia 
să se pună la dispoziția unuia ori altuia dintre partidele dietale, 
ca niște învinşi, ci înțelegem lupta activă pentru câştigarea ace- 
lorași drepturi, în favorul naţiunei, pe cari pasiviștii vor sa le 
câștige prin rezistența pasivă. Scopul este acelaş, mijloacele 
difer, Noi recomandăm procedura activă, din următoarele motive : 

1. Deoarece politica pasivă nu primeşte terenul dat de le- 
gile statului drept câmp de luptă pentru câştigarea drepturilor 
dorite, deoarece prin urmare politica pasivă a priori se pune 
cu statul întreg în opoziţiune, de aci urmează, că oricare partid 
din ţară ar luă frânele guvernării în mână, sub împrejurările şi 
legile existente ne va fi contrar, ba chiar inimic, fiindca prin- 
cipiul politicei pasive deneaga oricărui guvern dreptul de exi- 
stenţă. In consecință cu aceasta, câtă vreme vom fi pasivi, ori- 
care guvern se simte îndreptăţit a ne lovi, a ne slabi, cu un 
cuvânt, a ne tractă ca pe contrarii, ba chiar ca pe inimicii săi 
şi ai statului ce conduce, și-și va află, atât la locurile preaînalte, 
cât şi față cu lumea din afară, chiar în ținuta noastră pasivă, 
scuza pentru procedarea sa ostilă faţă de noi. Nime nu poate 
aşteptă dela contrarul său de luptă favoruri, ci numai lovituri! 

O privire asupra celor zece ani ai politicei de pasivitate 
va constată adevărul acestor aserțiuni. Am fost loviți în toate 
interesele noastre naţionale, până chiar şi în înaintarea noastră 
culturală. S'au creat legi îndreptate special în contra noastră, a 
Românilor din Transilvania. Dar ar fi naivitate politică a pre- 
tinde dela un guvern, cu care noi ne aflăm în cea mai aprigă 
luptă, şi caruia i-am denegat până și dreptul.de existență, ca 


*) Din Gazeta Transilvaniei , anul 1878, Nr. 65. 

acesta să ne cruţe, ba chiar să ne ajute, Acţiurea provoacă re- 
acțiune, lovitura contralovitură, şi astfel pasivitatea nu va puteă 
fi niciodată terenul pe care sar puteă ajunge la o înţelegere 
între Români şi Unguri, atât de necesară și reclamată de inte- 
resele ambelor naţiuni, şi prin urmare ale patriei întregi. 

2. Politica pasivă nu este practicabilă. Rezonul politicei 
pasive este de a face imposibilă conducerea şi administrarea 
statului prin aceea, că o parte a cetățenilor se abţin dela exer 
ciarea drepturilor politice. Dacă partea aceea a cetăţeniloț va fi 
atât de puternică, încât întru adevăr, carul statului, prin nepars 
ticiparea ei, să se oprească în loc, atunci politica pasivității îşi 
are îndreptățirea sa. Noi însă suntem de părerea, că bărbaţii 
aceia, cari au decretat înainte cu zece ani politica pasivităţii, 
ori nu au avut în vedere forțele de cari dispun Românii din 
Transilvania, ori nu au ţinut cont de puterea trebuincioasă 
pentru a exerciă cu succes politica pasivităţii. Să nu ne înşelăm 
pe noi înşine, căci noi nu avem aristocrație puternică, nici burg 
ghezime bogată şi luminată, factori neapărat de lipsă pentru a 
execută cu succes politica pasivă. lar dacă există .națiuni, cari 
şi fără acești factori Șisau eluptat libertatea și drepturile, apoi has 
țiunile acelea nu au ajuns la succese prin pasivitate, ci prin cea 
mai mare activitate şi energie. 

Cumcă lupta politică pasivă nu corăspunde forțelor noa- 
strg, constată experiența celor zece ani de pasivitate. Pe lângă 
toată rezistența noastră pasivă, afacerile publice şisau jyers cursul 
lor, carul statului nu a fost oprit nici pe un moment. Ba exr 
periența acestor zece ani chiar ne arată, că fără cei doi factori 
politica pasivă pentru noi este neexecutabilă. Pasivitatea decrer 
tată în conferența dela Mercurea, şi mai târziu în cea dela Albar 
lulia, fără voia noastră sa prefăcut încet-încet în cea mai coms 
pletă activitate, astfel, că astăzi în faptă nu mai poate fi întrebarea, 
dacă mai susţinem politica pasivităţii sau nu, ci numai, dacă acu 
tivitatea, care există deja, lăsăm să fie şi de aci înainte exploas 
tată de străini, spre cea mai mare daună a națiunii, sau nu? 

Este de fapt incontestabil, că toţi alegătorii români din 
Transilvania, cu foarte puţine excepțiuni, chiar în cercuri curat 
româneşti, ça Năsăudul, Făgăraşul, etc. au luat şi iau parte la 
alegerile dietale, cu acea deosebire numai, că nu aleg deputaţi 
români, ci unguri, sași ori evrei, cari apoi ca deputaţi aleși de 
alegători români vin în dieta țării spre a aduce şi a apără cele 

mai stricăcioase legi pentru Români. Noi nu credem, că o astfel 
de politică pasivă poate să promoveze interesele româneşti. 

3, Fiindcă politica pasivităţii sa executat numai de cătră 
inteligența română, iar massele poporului au participat și participă. 
la alegeri, de aci urmează, ca consecință naturală a politicei de 
pasivitate, că legăturile cele strânse, cari au existat mai nainte 
între popor şi inteligenţă, au slabit, ba pe unele locuri aproape 
sau delăturat de tot. Disciplina politică, exemplară de mai nainte, 
prin pasivitate sa nimicit. Alegatorii români, lipsiţi de conducă- 
torii lor naturali, sau dedat a fi conduși la urnă de străini, şi 
de multeori, ceeace este. foarte trist, chiar a votă pentru inte- 
rese meschine. Viitorul va arătă, că vor trece generaţiuni și va 
costă multă luptă spre a restaură vechile legături între poporul 
român şi inteligenţa sa. Răul acesta va deveni cu atât mai mare, 
cu cât noi vom lăsă poporul mai multă vreme pe mânile străi- 
nilor, adecă cu cât vom face mai mult timp politică pasivă. 

Faţă cu aceste scăderi și urmări rele ale politicei de pa- 
sivitate se recomandă politica activităţii, indigetată la început, 
pentru motivele următoare: 

a) Dacă pentru această politică nu ar există şi alte motive, 
chiar şi numai experienţa de zece ani a politicei de pasivitate, 
care a adus asupra Românilor numai daune și calamităţi, trebuie 
să îndemne pe fiecare om cugetător să mediteze asupra între- 
bării, oare nu ar fi consult de a cercà pe altă tale spre a ajunge 
la scop, adecă spre a eluptă pretensiunile îndreptăţite ale Ro- 
mânilor? Pentru fiecare om cu judecată se prezintă necesitatea 
de a schimbă în politică o cale, care în restimp de zece ania 
avut numai consecinţe rele. Deci abstrăgând dela alte cauze, 
aceste considerante de sine înseși motivează trecerea Românilor 
din Transilvania dela politica pasivităţii la politica activității. 
Sunt însă şi alte motive. 

b) Părăsind politica pasivităţii, nu vom mai puteă fi pri- 
viți, cu drept cuvânt, de inimici ai statului, și în consecință 
avem dreptul a aşteptă, ca nici să nu mai fim trataţi ca atari, 
şi ca ostilitatea îndreptată până acuma în, contra noastră să în- 
cete. Dacă însă cu toate acestea şi peste așteptare şi atunci 
vom fi persecutați din partea Ungurilor, atunci cel puţin nu vor 
mai aveă scuză pentru atacurile îndreptate în contra noastră, iar 
noi vom aveă ocaziune a ne plânge în parlamentul ţării asupra 
asupririlor comise pe nedreptul în contra noastră, și dacă re- 

prezentanța țarii ar rămâneă surdă la plângerile noastre, le va 
auzi Europa, care, după experienţele timpului recent, suntem 
îndreptăţiți a crede, că nu va permite, ca un popor atât de ca- 
pabil de cultură, și atât de plin de vieaţă, ca cel românesc, să 
fie maltratat şi mortificat din partea altui popor, fară nici o cauză. 
Afara de aceasta, deoarece politica activă acceptează terenul 
dat pentru lupta constituțională, această politică este unica, care 
ne-ar puteă duce la complanare cu Ungurii, de cari suntem le- 
gaţi prin interese de existență. Să nu ni-se reflecteze, că înțe-. 
legerea între Români și Unguri ar fi imposibilă, fiindcă noi 
aceasta nu o credem. Nu o putem crede. Dacă înţelegerea între 
Români și Unguri ar fi întru adevăr imposibilă, atunci perirea 
acestor două popoare ar fi decretată și sancționată. Adevărat, 
că sunt înca multe motive de antipatii, cari create și nutrite prin 
întâmplările trecutului, au despărțit aceste două popoare. Dar 
tot atât de adevărat este, că odată convinşi despre interesele 
vitale, dela cari depinde existența acestor două naţiuni, suntem 
datori cu orice preţ sa delăturăm acele. antipatii, pentru a ajunge 
încet încet la o complanare, foarte salutară, atât pentru unii, 
cât şi pentru alții. Lupta va fi grea, pe lângă o voinţă tare nu 
va îi însă fară succes. 

c) Politica activă este cu mult mai practicabilă decât cea 
pasivă. Este lucru cunoscut, și experiența, ba întreaga natură 
ne constată, că aceleași forţe, întrebuințate în mod activ, au mai 
mare succes, decât daca acelea ar rămâneă pasive. De aci re- 
zulta, că cu cât cineva dispune de forțe mai puţine, cu atât 
există pentru acesta o mai mare necesitate, ca el să-și folosească 
acele forțe în mod cât se poate de activ, dacă voește să elupte 
vre-un succes, Anumit noi Românii din Transilvania, cari prin 
răutatea timpului am fost constrânși să rămânem îndărăt în toate 
direcţiunile, suntem avizaţi, mintea sănătoasă ne dictează, ca 
toate forțele noastre să le întrebuințăm, în toate direcțiunile, în 
mod cât se poate mai activ, pentruca neîntrerupt, fie în direc- 
țiune culturală, economică sau politică, să ocupăm terenul pe 
care până acuma nu l-am ocupat, opriţi fiind de împrejurările 
trecutului vitreg. Activitatea dă vieaţă, pasivitatea este moarte! 

d) In fine, dacă prin politica activă nu am câștigă alt folos, 
un lucru îl putem câștigă, şi acesta e de mare preţ, adecă: prin 
politica activă vom salvă poporul nostru, ca să nu mai fie pradă 
şi jertfă corupțiunii străine. Dacă un deputat ungur sau evreu 

a căzut în alte cercuri de alegere, atunci scăparea lui e unul 
din cercurile românești de alegere din Transilvania. Această sis 
tuațiune degradatoare pentru națiunea română trebue să. înces 
teze. Spre acest scop e necesar, ca inteligența română, condu- 
cătorii naturali ai poporului român, să se pună iarăş în fruntea 
trebii la alegeri, şi astfel să restitue strânsa legatură ce a existat 
mai nainte între poporul român și inteligenţa sa. 

Am zis şi o repetăm, că va costă multă luptă lucrul acesta, 
dar preţul luptei este mare, este restituirea exemplarei discipline 
politice de care sa bucurat națiunea română înainte de pasi- 
vitate, şi succesul, pe lânga o energie cuvenită, va fi inevitabil. 

Nu putem încheiă aceasta motivare fara a reflectă la sina 
gurul motiv, de natură mai serioasa, de care se folosesc pasi- 
viştii pentru apărarea pasivității, şi acest motiv taie în dreptul 
de stat. 

Ni-se spune, că daca am luă parte la alegerile dietale 
am recunoaște tacând, că uniunea Transilvaniei cu Ungaria are 
şi consentimentul nostru, Noi nu am puteă să facem însă aceasta, 
fiindcă autonomia Transilvaniei este chestiune naţională român 
neasca, este identică cu existența naţiunii române, 

Daca existenţa națiunii române ar depinde dela autonomia 
Transilvaniei, ar fi foarte trist pentru noi, Românii. Noi însa 
nu credem aceasta. Națiunea română este cu mult mai mare şi 
mai laţită decât sunt confiniile Transilvaniei. Noi, Românii tran- 
silvaneni, nu facem nici jumătate din numărul tuturor Românilor 
din AustrosUngaria. Prin urmare a salvă existența națiunii ro- 
mâne prin autonomia Transilvaniei nu înseamna alta, decât a ne 
salvă numai pe noi cei din Transilvania şi a jertfi pe ceialalţi 
Românj, țari din întâmplare nu au norocirea de a locui în Tran- 
silvania. 

Această procedare ni-se pare prea puţin naţională, căci 
are prea puţină considerare catră fraţii noştri din alte părți. Noi 
suntem de părerea, că chestiunea autonomiei Transilvaniei nu 
e chestiune națională românească, ci este chestiune, care priveşte 
interesele tuturor naționalităților conlocuitoare. Dacă noi Ro- 
mânii am aveă speranța, că putem face majoritatea dietei Trans 
silvaniei, am zice şi noi, ca autonomia Transilvaniei se poate 
califică întru câtva de chestiune naţionala românească. Din 
nenorocire însă aceasta nu o putem spune. Ştim, ca în dieta 
transilvană dela anu] 1863, când nu putem spune că am fi fost în 

detavor, atlându-ne față în față numai cu Saşii şi lipsind deputaţii 
maghiari de tot, abiă am dispus, noi, Românii, de o majoritate 
de 5-6 voturi. lar dacă luau parte și Maghiarii la desbateri, 
Românii ar fi fost în mare minoritate. Va să zică, câtă vreme 
va există cens, naţiunile neromâne din Transilvania vor dispune 
de majoritate în dieta ţării, iar această majoritate va dispune 
chiar în contra voinţei noastre de soartea țarii. Prin urmare sus- 
ținerea autonomiei Transilvaniei nu depinde dela noi, Românii. 
lar daca nu depinde dela noi susținerea acestei autonomii, este 
de prisos a ne luptă noi singuri, fără consensul celoralalte na- 
ționalitaţi conlocuitoare, pentru redobândirea ei, fiindcă majori- 
tatea dietei, fiind neromâna, o va respinge de câteori o vom 
câștigă noi, îndată ce ea nu cousimte cu noi. 

In privinţa aceasta suntem de parerea, că nu s'a putut 
apără autonomia Transilvaniei mai rău, decât calificându-se din 
partea noastră de chestiune naţională românească, fiindcă prin 
aceasta nu am ajuns alta, decât că am provocat neîncredere şi 
suspiționare din partea celoralalte naţiuni conlocuitoare în pri- 
vința tendinței noastre privitoare la autoromia reclamată, cari 
chiar din această cauză nu consimt cu noi în această chestiune. 
Noi încă ținem, că autonomia Transilvaniei este folositoare şi de 
dorit, însă nu numai pentru Români, ci pentru toate naţiunile 
conlocuitoare. 

Individualitatea istorică a Transilvaniei, referințele ei so- 
ciale, economice și culturale, formate prin vieața autonomă de 
veacuri şi divergente de-ale Ungariei proprii, reclamă tratare şi 
administrare speciala şi deosebită de cea ungurească. Deja sa 
inceput a se auzi voci neromâne, ca Transilvania sufere prin 
centralizarea ungureasca. Simţesc deja toţi locuitorii Transilva- 
niei necesitatea unei administrări speciale pentru această ţară, 
Să încetam deci de a deșteptă neîncrederea conlocuitorilor no- 
ştri cătră autonomia “Transilvaniei, prin aceea, că o calificăm 
de chestiune naţională românească, și suntem siguri, că nu peste 
mult timp toți locuitorii Transilvaniei, fără deosebire de naţio- 
nalitate, vor reclamă cu stăruință acea autonomie, ca o necesi- 
tate reclamată imperios de interesele ţării şi de individualitatea 
ei istorica. Atunci nu credem să nu se satisfacă această dorință 
justă a unei ţări atât de însemnate pentru statul întreg, fiindcă 
nu credem, ca Ungaria să pună mai mult pond pe patriotismul 
Croaților, decât pe patriotismul Românilor şi al celoralalte na- 

țiuni locuitoare în Transilvania. Recomandăm politica de activi- 
tate. N. Străvoiu, raportorul minoritații .*) 


Opiniunea publică română a primit cu simpatie con- 
cluzele conferenţei naţionale din Sibiiu. Chiar și ade- 
renții politicei de activitate au fost mulțămiţi cu ele, pen- 
trucă se temeau, că o eventuală decretare a politicei de 
activitate ar puteă să se termine cu un desăvârșit fiasco, 
dupăce terenul nu eră pregătit din vreme pentru o ac- 
țiune sistematică şi pentru înscenarea unei lupte ener- 
gice electorale. Ziarul naţionalist « Gazeta Transilvaniei», 
apreciind întrun articol de fond însemnătatea hotăririlor 
luate la Sibiiu, şi-a terminat aprecierile cu următoarele 
cuvinte: «Salutăm cu satisfacere votul conferenţei elec- 
torale a Românilor transilvăneni, căci el sub împrejură- 
rile de astăzi a salvat onoarea naţională. Acuma depinde 
dela noi, ca să dovedim maturitate politică, observându-l 
cu conştienţiositate, depinde dela noi, ca să căutăm cu 
diligență remediile pentru îmbunătățirea poziţiunii noa- 
stre defensive». Cuvinte calde şi frumoase, cărora însă 
puțini au căutat să se conformeze dintre Românii din 
Ardeal. 


Abstinenţă constituțională și în Ungaria. 


Zilele grele prin cari treceau Românii au îndemnat 
pe publicistul și politicianul Vichentie Babeș, fost deputat 
dietal în mai multe rânduri, să pledeze într'o scrisoare 
mai lungă, adresată amicilor cari îi cereau sfatul și tipă- 
rità ca foaie volantă, pentru acceptarea politicei de pa- 
sivitate și în Banat şi Ungaria, adecă pentru abținerea 
Românilor ungureni şi banăţeni dela alegerile pentru 
dietă. In scrisoarea aceasta energicul luptător pentru 
egala îndreptaţire a poporului român din statul ungar 
spuneă, cum Românii au întrat cu bucurie în dieta un- 
gurească, în speranţa, că vor puteă ajunge la înțelegere 
cu Ungurii și vor puteă stoarce dela aceștia drepturile 
cari compet Românilor. In acţiunile lor parlamentare de- 
putații români din Ungaria şi Banat au fost conduşi de 
următoarele adevăruri eterne: 


*) Din Gazeta Transilvaniei , anul 1878, Nr. 66. 

1. Libertatea şi cultura poporului e primul postulat 
al statului modern şi supremul factor al prosperității co- 
mune în stat. 2. Cultura poporului nu se poate ajunge 
decât prin canalul limbei proprii. 3. Pentru realizarea 
libertății poporului este neapărat de lipsă, ca afacerile 
sale imediate, publice şi private, să i-se administreze în 
limba proprie, iar drepturile sale constituţionale să-i fie 
recunoscute și respectate pe baza egalităţii publice. 

Experiențele făcute în dietă din partea deputaţilor 
români sunt triste, pentrucă Maghiarii nu au voit să 
iee în considerare aceste adevăruri neperitoare. Dela 
1861 până la 1878, în decurs. de cinci cicluri parlamen- 
tare, nu a fost un singur caz, ca vocea reprezentanţilor 
poporului român să fi fost ascultată și apreciată în dietă 
din partea celor dela putere. Românii, cari au întrat cu 
mari speranțe în dietă, au rămas deci desiluzionaţi, iar 
guvernele maghiare tot cu mai mare energie au purtat 
în contra lor lupta de discreditare și de nimicire. Mai 
ales guvernul lui Tisza Kâlmân a ştiut să delăture 
şi casseze chiar și puţinele dispozițiuni favorabile na. 
ționalităţilor şi limbilor nemaghiare, trecute în legile de 
mai nainte ale ţării, pe cari acuma nu le mai respectă 
nimeni. Situaţia e următoarea: Românii din Ungaria şi 
Banat, dacă merg la alegere şi aleg deputat român, ori 
trebue să aleagă unul, care sprijineşte guvernul și po- 
litica acestuia, ceeace e nedemn şi dăunos pentru po- 
porul român, ori aleg unul care combate politica gu- 
vernului, ceeace însă, după experienţele făcute, ar atrage 
în măsură și mai mare ura guvernului și a organelor 
sale asupra poporului român. Ce e deci de făcut? Ca 
răspuns la întrebarea aceasta politicianul Vichentie Babeș 
își formulează astfel părerile şi concluziunile : 


«Politica, la care eu cred că ne avizează, ba chiar ne con- 
strâng toate împrejurările, cumpănită bine este politica de ab- 
sfinenfă constituțională. Adecă renunțarea, sau abzicerea faptică 
dela exerciarea unor drepturi constituționale iluzorii, nefolosi- 
toare nouă și întregului. Retragerea mânilor noastre dintr'un 
joc fals. Şi aceasta tocmai din consideraţiunile mai sus atinse, 
de necesitate, moralitate şi patriotism curat. Diferinţa între ade- 
vărata pasivitate şi între abstinenţa constituțională este evidentă. 

Aceea e un mijloc de opoziţiune, aceasta este un mijloc de 
rezervă. Aceea, prin neparticipare la legislaţiune, tinde a o îm- 
pedecă pe aceasta întru desvoltarea constituțiunei în direcţiune 
greşită, aceasta, după convingerea, ca împedecarea nu este cu 
putinţă, îi lasă cel mai liber curs, pentruca pe răspunderea pro- 
prie, neîmpedecată de nime, să-şi facă ea însaş cât mai curând 
de cap, şi doară să ajungă a-şi prinde cu mâna rătacirea. lată 
cum îmi închipuesc eu şi precisez în reasumat politica și pro- 
grama politicei de abstinenţă: 

Constituţiunea de astăzi a Ungariei, dovedindu-se din de- 
stul, că nu este croită pentru noi Românii, deoarece ea pentru 
noi nu cuprinde condiţiunile de existenţă şi desvoltare naturala, 
de prosperare morală şi materiala; domnii dela putere dove- 
dindu-se de contrari aprigi ai acestor condițiuni şi netoleranți 
faţă de luptele noastre pentru ele; legea electorala şi admini- 
strațiunea publică maghiară, precum şi majoritaţile maghiare din 
dieta, făcând imposibila o reprezentaţiune naţionala echitabilă 
şi liberă a elementului şi intereselor române patriotice în dieta s 
noi Românii de sub coroana sfântului Stefan, în adevar şi în fapta 
nu avem constituțiune, libertate garantată, parlament în această 
patrie a noastră. Lupta noastră constituționala de pâna acuma, ur- 
mată pentru scopul de a ne câștigă cât de puţin loc al nostru pro- 
priu în constituțiunea maghiară, ramase, nu numai fara de nici 
un folos, ba deveni în cel mai mare grad stricacios, atât noua, 
cât şi patriei. Astfel dară noi pe cât timp domnii dela putere persistă 
şi sunt susținuți în modul de mai sus în exclusivitatea şi cu orbia 
lor la putere, noi din necesitate, patriotism, înţelepciune, re- 
nunțăm la lupta constituționala şi parlamentara, cedând lor în- 
treg acest teren, pe care şi așa prin dispgzițiunile constituţiunei 
lor şi prin împărțirea dreptului de alegere și l-au asigurat ei 
înşişi numai pentru ei, lasându-le prin urmare atât binele, cât 
şi raul ce-l vor produce, neinfluințaţi de noi, cu tot cu respon- 
sabilitatea, cu lauda şi mărirea, sau cu căinţa lor, numai pe seama 
lor, iar noi întru aceea căutându-ne şi concentrându-ne activi- 
tatea pe alte terene, mai puţin ingrate şi periculoase, în tot 
cazul mai puţin disputate şi marginite, mai vârtos pe terenul 
culturei, şi special pe al creşterii şi moralizarii poporului nostru, 
acest unic teren, care prin autonomia noastră bisericească ne 
este garantat prin lege. Astfel sar împlini profeția fericitului 
baron Eötvös, care la 1869, când se desbăteă în mihisteriul său 

statutul organic pentru regularea drepturilor noastre bisericeşti, 
la solicitările ce i se făceau chiar prin unii Români pentru mai 
mari restrângeri a raspuns, că doreşte, ca autonomia noastra 
bisericească culturală să fie cât de extinsă, deoarece prevede, 
că pot să vină timpuri, când doară numai încă pe terenul ace- 
stei autonomii Românii vor puteă sa se miște şi să răsufle! Sar- 
manul Eötvös! Pe lângă toată agerimea spiritului său cu greu 
va fi crezut el, că dl Tisza Kálmán are să vină și să facă a se 
împlini atât de curând profeția sa! Deci după aceasta desvol- 
tată idee a mea, iata care va fi ținuta specială a Românilor 
față de alegerile pentru dietă: 

Alegătorii noştri, câţi sunt capabili de a-şi pricepe inte- 
resul de cetaţeni şi a-şi simți demnitatea de Români, şi câţi mai 
dispun ei înşişi de persoanele lor, sa-şi caute în pace de alte 
lucruri şi năcazuri de ale lor, iar alegerile să le lase domnilor 
şi connaţionalilor, sau uneltelor lor, neluând adecă parte la nici 
un fel de adunari și consultări electorale, precum nici la vre-o 
candidare şi la votare. Celor ce ar umblă să-i îndemne și câ- 
știge pentru participare la alegeri să le întoarcă dosul, iar când 
mar puteă să scape de ei, să le răspundă drept şi bine, că 
dieta ungurească, așa după cum e ea astăzi, nu e pentru noi, 
Românii, pentrucă noi, după atâtea alegeri şi stăruinţe ale noa- 
stre, nu am ajuns până acuma să vedem nici un bine, să gu- 
stam nici o uşurinţa, şi aşadara poatecă va îi mai bine dacă 
Românii nu se vor mai amestecă în treaba domnilor, dupace 
și așa nu sunt ascultați şi luaţi în socotință. Bărbaţii inteligenţi 
şi de caracter ai Românilor nu vor primi candidatura şi alegerea. 
lar unde poate din ceva împrejurări locale extraordinare totuş 
ar cădeă vre-o alegere asupra vre-unuia, acela va şti să spună 
domnilor Maghiari la rândul său, că dupăcum a dovedit întreg 
trecutul, Românul cu conştienţa patriotică naţională nu are ce 
să caute în dieta ungurească. Astfel Românii vor dovedi în fața 
lumii, vor dovedi mai pe sus de toate surorei naţiuni maghiare, 
că nu mai vreau să fie uneltele unui joc fals de-a constitu- 
țiunea şi de-a parlamentul. Nu vreau să se facă vinovaţi şi să 
primească răspunderea pentru legile atât de defectuoase şi pentru 
administraţiunea atât de rea a domnilor. Nu vreau să se mai 
strige în contra lor, că ridică pretensiuni exorbitante, că nutresc 
ceartă și duşmănie între ambele naţiuni, avizate la cea mai in- 
țimă amiciţie. Vor dovedi, ca respectând ei legile până ce sunt 

legi, şi supunându-se puterii până ea este putere, au răbdarea 
de a aşteptă dela timp şi evenimente ceeace îndeșert până 
acuma au staruit şi aşteptat dela prudenţa, lealitatea şi simţul 
de dreptate al domnilor Maghiari. Cu un cuvânt, că Românii 
sunt şi vreau să ramână un popor serios şi de caracter, că ei 
nu privesc patria şi libertatea, nici de monopol, nici de jucărie 
sau frază goală, şi că vieaţa peste tot, dar mai vârtos în stat, nu 
o privesc de comedie ridiculă. Cel mai mare folos însa după 
această politica de abstinenţă va fi, că Românii cei buni, pära- 
sind o luptă politică stearpă şi periculoasă, după cum am atins 
mai sus, cu atât mai Înult își vor concentră toate puterile pe 
terenul cel manos dar foarte pârlogit al culturei minții și inimei 
poporului român, lucrând pe acest teren, singurul sigur, pentru 
viitorul, fericirea şi gloria seminţiei române! 

Ştiu eu prea bine, că o considerabilă parte din inteligenții 
şi alegătorii noştri, după împrejurarile personale ale lor, nu vor 
puteă să fie capacitaţi şi câştigaţi pentru aceasta politică de ab- 
stinență. Dar eu zic așa: Celor nepricepuţi, celor amăgiţi şi 
purtaţi de nas prin alţii, celor ticăloşi sau porniţi după interese 
meschine, pe scurt, speculanţilor, orbilor și celor cu căpastru 
pe cap, nu le sună programa mea. Ei vor merge şi pot merge 
între toate împrejurările încătrău îi va duce orbia lor, interesul 
lor ordinar, mâna care le ţine capastrul. Atari oameni nu nu- 
mără în lumea morală. Nici în oara darii de seamă ei nu vor 
fi în stare să uşureze domnilor răspunderea. Dar nici aceea ce 
fac ei nu se va atribui poporului român, ci numai pacatelor 
străine, comise asupra lui de secole. 

Incheiu nutrind dorința şi speranța, că și dintre acei fii 
slabănogi ai naţiunei noastre: pe mulți îi vom regasi pe terenul 
culturei, pe terenul salutei naționale. 

Am zis».*) 


Autoritatea de care se bucură politicianul Vichentie 
Babeș la conaţionalii săi, mai ales la cei din Banat şi 
Ungaria, a făcut, ca părerile sale să fie acceptate din 
partea mai multora dintre cei buni, cari de fapt s'au 
pus în grevă față de alegerile dietale din anul 1878. 
Nu au luat parte la întrunirile de candidare și nu au 
participat la alegere. Dar numărul celor buni eră mic 


*) Din „Gazeta Transilvaniei“, anul 1878, nrul 55, 

și foarte neînsemnat pe lângă numărul acelora, cari nu 
și-au putut călcă pe inimă şi nu au ştiut să pună in- 
teresele obşteşti de-asupra intereselor locale, ori chiar 
particulare-personale. In puţinele cercuri, în cari Românii 
erau siguri de învingere şi cu candidat naţional, s'a 
făcut abatere dela sfatul fruntașului Babeş, şi alegătorii 
Sau grupat în jurul candidatului naționalist român, 
numai pentruca să nu cadă și cercurile acelea sigure 
pradă în mâna guvernului și a partidului său. 


Pasivitate în Ungaria. 


Afară de Românii din Ardeal au mai decretat pa- 
sivitate şi neparticipare la alegerile pentru dieta din 
Budapesta Românii din comitatul Aradului, cari în în- 
trunirea lor ii în 23 Iulie 1878 în Arad au votat 
următoarele hotariri, cu unanimitate: 


«Conferenţa, ca interpretă fidelă a sentimentelor tuturor 
Românilor cari locuiesc pe teritorul acestui comitat, mai nainte 
de toate, și chiar în faţa luării rezoluţiunei prezente, cu toată 
solemnitatea și energia cuvântului își manifestă de nou și cu 
aceasta ocaziune înaltul său devotament şi loialitatea ce a animat 
în totdeauna întreaga naţiune română din acest imperiu cătră 
înaltul tron, Maiestatea Sa regele și augusta casă domnitoare, 
supunerea şi respectul ce-l datoreşte constituţiunei şi legilor 
țarii, intima dorință de a conlucră cu toată seriozitatea ca şi în 
trecut la stabilirea şi consolidarea armoniei în mod indispen- 
sabil necesare între noi şi națiunea dominantă maghiară, în in- 
teresul suprem al salutei patriei noastre comune, totodată însa 
împinsă ca și de o forță majoră se vede silită a luă hotărîrea 
de față, contrară cu deprinderile sale constituționale din trecut, 

După enunciarea solemnă a acestor sentimente şi convic- 
ţiuni ale sale, conterenţa: 

considerând, că dela întrarea noastră pe terenul şi în lupta 
constituțională şi parlamenţară până astăzi toate tentativele 
noastre de o înfrățire sinceră cu națiunea dominantă maghiară 
au ramas, nu numai fară rezultatul dorit, ci chiar şi intenţiunile 
noastre cele mai sincere-şi aspirațiunile noastre naţionale cele 
mai juste şi legale au fost timbrate din partea elementului dom- 
nitor de tradare şi conspirare în contra statului şi a întregității 

sale, cari însă toate s'au dovedit de afirmaţiuni gratuite, de ca- 
lumnii şi înjurii nedemne de un popor, dar cari necontenit se 
aruncă fără sfială în faţa poporului român, numai pentru a se 
câștigă un nou și puternic titlu de suprimare şi persecuţiune 
a lui pe toate terenele vieţii publice şi chiar şi private; 

considerând, că îndeosebi sub regimul şi sistemul actual 
de arbitriu orice manifestaţiune şi aspiraţiune legitimă naţională 
a noastră a devenit imposibilă, o crimă, un atentat chiar înaintea 
guvernatorilor noştri, că în special pentru noi, Românii, liber- 
tatea a devenit o deriziune, egalitatea o iluziune amară și fră- 
țietatea o urgie; 

considerând, că în parlamentul ţării toate legile se creiază 
în interesul excluziv al elementului maghiar din patrie, cu ex- 
presa desconsiderare a salutei supreme a statului și înde- 
osebi cu ignorarea şi despreţuirea legitimelor noastre postulate 
naționale, și considerând, că și cele puţine create în timpuri re- 
lativ mai bune pentru noi, prin interpretarea şi aplicarea lor ar- 
bitrara au devenit iluzorii, instrumente de persecuţiune chiar 
în contra noastră, precum o observăm aceasta şi la legea de 
naţionalităţi, prin care fraţii noștri maghiari voiau să probeze Eu- 
ropei generositatea și justeţa lor, pe a cărei bază însă limba 
noastră româna sa suprimat din uzul legal de care se bucură 
înainte de crearea acestei celebre legi la toate oficiile publice, 
transformând astfel scutul și legea noastră în tiranul vieţii noa- 
stre publice şi private; 

considerând, că poporul român, care formează imensa ma- 
joritate a locuitorilor de pe teritorul acestui municipiu, mai ales 
în sistema dominantă de procedură la alegerile dietale nu poate 
participă în libertate și cu demnitate la actul alegerei, unde 
după expgrienţele amare din trecut domneşte abuzul și violenţa, 
în detrimentul manifestarii libere a voinței alegătorilor români, 
cari în urma acesteia sunt suspiționaţi şi persecutați pe față şi 
fără speranţă de a află vre-un remediu în contra persecuţiunilor 
de toată natura ce urmează de aci, și cari sunt nedemne de 
un stat liber şi constituţional; 

considerând în fine, că între asemenea condițiuni poporul 
român din acest comitat nu poate să se reprezinte pe sine, nici 
în mod liberal, și nici în toată demnitatea sa în corpul legislativ 
al ţării, părasind astfel acest teren ingrat pentru națiunea ro- 
mână şi lăsând toată răspunderea celor pe cari îi priveşte: 

Conferenţa, în numele partidului român naţional din co- 
mitatul Aradului, sub angajamentul de solidaritate se declara 
pentrui pasivitatea absolută în fața alegerilor de deputaţi pentru 
sesiunea dietală proximă, abținându-se dela orice candidare și 
participare la actul de alegere. Mircea Basiliu Stănescu, m. p. 
preşedinte. Dr. Nicolau Oncu m. p., notar>.*) 

* 


Tot în unanimitate sa pronunțat conferența elec- 
torală a inteligenţei române de pe teritorul fostului co- 
mitat al Zarandului, întrunită în Baia-de-Criş în 28 Iulie 
n. 1878, pentru observarea politicei de pasivitate și 
pentru neparticipare la alegerile dietale, motivându-și 
hotărîrea adusă cu asupririle şi persecuţiunile la cari 
sunt expuşi din partea organelor administrative ceice 
cutează să-şi dee votul conform convingerii lor, pentru 
candidaţii naţionali români. Hotărîrea adusă a fost ur- 
mătoarea: «Românii alegători din cercul electoral Baia- 
de-Criș și Josaşiu, declarând solidaritate în procedere, 
primesc principiul de abstinență pasivă față cu alegerile 
de deputați pentru sesiunea viitoare a camerei, conche- 
mată deja și declară, că nici nu vor alege, nici nime 
dintre dânșii nu va primi candidatura și pe nimeni nu 
va candidă». Conferenţa a fost condusă de George Se- 
cula, ca prezident, având ca notar pe Nicolae Henţiu. 
Cei din /osașiu au ţinut în 21 Iuliu n. conferență de 
candidare, dar auzind despre hotărîrea luată în Baia-de- 
Criş s'au retras dela activitate în șanțurile rezistenţei 
pasive. 


Spargerea solidarităţii. 


Învitat din partea inteligenței române și maghiare 
din cercul Tinca, comitatul Bihorului, advocatul din Arad 
Mircea B. Stănescu şi-a pus Candidatura în acest cerc 
electoral, care fapt i-a fost socotit din partea Românilor 
din Arad de mare păcat național. I-s'a adresat deci ur- 
mătoarea scrisoare: 


Domnului Mircea B. Stănescu, advocat în Arad. Confir- 
mându-se faima, ca Dta ca prezident al comitetului executiv 


*) Din Telegraful Român , anul 1878, numărul 84. 

ales de cătră conferența română ţinută în Arad în 23 Iulie n. 
c. pentru realizarea rezoluţiunii de pasivitate, decretată în această 
conferenţă, în contra acestei rezoluţiuni și a angajamentului de 
solidaritate, luate ambele în unanimitate, chiar sub prezidenţia 
D-tale, ai primit candidatura de deputat dietal în cercul electoral 
de Tinca, în Bihor, noi subscrişii membri ai acestui comitet, 
adunaţi în şedinţa de astăzi, având acea convingere, că această 
procedere a D-tale. constitue o flagrantă infracţiune a rezolu- 
țiunii şi solidarităţii de pasivitate, declarăm, că nu suntem nici 
în stare, nici dispuși a te urmări şi de a lucră și pe mai de- 
parte împreună cu Dta pe acest teren, deci am hotărît și te 
rugăm prin urmare să binevoieşti a primi dimisionarea Dtale 
de membru și prezident al comitetului executiv, pe care ne 
grăbim să ţi-o dăm prin aceasta. Dat din şedinţa comitetului 
executiv de şapte, ţinută în Arad în 5 August n. 1878. Georgiu 
Popa m. p. loan Beleşiu m. p. Alexiu Popoviciu m. p. Iosif 
Popoviciu m. p. Dr. Nicolau Oncu m. p.>*) 


Al doilea act mai însemnat de neobservare a prin- 
cipiului de solidaritate s'a întâmplat la Brașov, unde ale- 
gătorii români, într'o conferență binecercetată, ţinută 
după conferența națională dela Sibiiu, au decretat în- 
trarea în activitate, din motive de caracter local, şi au 
oferit candidatura advocatului Nicolae Szrăvoiu, fost la 
conferența din Sibiiu raportor al minorităţii din comi- 
siune. Acesta a primit candidatura și a şi fost ales de- 
putat la dietă, cu 286 voturi, contra 266, pe cari le în- 
trunise candidatul Saşilor. Despre alegerea aceasta in- 
teresantă «Gazeta Transilvaniei» scriă în numărul 61, 
anul 1878, următoarele: 


«Victoria aceasta în ambele cercuri (Sașii au căzut cu can- 
didatul lor şi în al doilea cerc electoral al Braşovului, unde a 
fost ales un advocat cu nume german, dar cu sentimente pa- 
triotice) sa raportat numai prin cooperarea alegătorilor români, 
maghiaro-săcui și a nemților catolici, cari elemente foarte ete- 
rogene s'au aliat, din animositate, în contra elementului săsesc, 
mai fiind îndemnate şi sumuţate la aceasta pe de desupt, cum 
se șoptește, şi de mâna lungă. Acum Sașşii, cari au fost de sute 
de ani domni și stăpâni în cetatea Brașovului, stau trişti și su- 


*) Din Gazeta Transilvaniei , anul 1878, Nr. 62. 

păraţi, fiind învinşi chiar de aceia, de cari îşi băteau joc cu o 
aroganță nespusâ chiar şi în ajunul alegerilor. Lupta electorală 
a fost mare. De când e cetatea Braşovului doară mau fosf ale- 
geri așa agitate și animate, și presiunea din ambele părți ma 
fost niciodată atât de mare ca în anul acesta, Fiecare parte şi-a 
încordat și angajat toate puterile disponibile. Toate presiunile, 
toate amenințările Saşilor nu avură de astădată nici un efect 
asupra alegătorilor aliați. Şi alegătorii români, cari cu voie, cari 
fără voie, sau băgat în joc, sau luptat cu bărbăţie şi cu stă- 
ruință, ca să arete Sasului îngâmfat, că a sosit. timpul, când tre- 
buie să-l cresteze și pe Român. Numai durere, că nu știm cine 
se va bucură de fructele ostenelelor lor,... nu știm, dacă nu se 
va alege poporul român braşovean numai cu triumful momentan 
raportat asupra Sașilor, cari adevărat că l-au impilat sute de ani 
și l-au ţinut în orbie şi sclăvie politică, desconsiderându-l chiar 
şi cu ocaziunea restauraţiunii municipale din urmă». 

În celelalte cercuri electorale locuite de Români nu 
sa întâmplat nimica mai însemnat. 


Deschiderea dietei. 


Pentru ciclul parlamentar 1878—1881 au fost aleși 
următorii deputați de naţionalitate română: 1. George 
Constantini. 2. Parteniu Cosma. 3. Traian Doda. 4. 
George Ioanovici. 5. Vasile Jurca. 6. Petru Mihályi. 1. 
Ioan Misici. 8. Alexandru Popp. 9. George Pop de Bă- 
sești. 10. Atanasiu Ratz. 11. Alexandru Roman. 12. Ni- 
colae Străvoiu şi 13. George Szerb. Doisprăzece din 
Ungaria și Banat, unul din Ardeal. Mai îusese ales şi 
George Ivacicovici, fostul comite suprem al Carașului, 
în cercul Sasca, dar înainte de deschiderea dietei s'a 
bolnăvit şi în 23 Octomvrie 1878 a murit. A fost pa- 
rentat în ședința din 24 Octomvrie 1878 a dietei. In 
locul său a fost ales un Ungur, ca reprezentant al acelui 
cerc românesc. 

Deschiderea dietei s'a făcut în 19 Octomvrie 1878. 
Primele patru şedinţe au fost prezidate și conduse de 
prezidentul de etate Boer Antal. In ședința a cincia, ți- 
nută în 24 Octomvrie 1878, s'a făcut constituirea, ale- 
gându-se prezident Ghyczy Kálmán, viceprezidenţi Vá- 

rady Gábor şi baronul Kemény János, iar chestor Kovács 
László. Intre cei șase notari nu a fost de astădată nici 
un Român. 

Deschiderea solemnă a dietei s'a făcut în 20 Oc- 
tomvrie 1878, în palatul regal din Buda, prin însuș re- 
gele Francisc Iosif I. La orele 11 din zi s'a celebrat ser- 
viciu divin în capela curţii din Buda, iar la orele 12 
magnații și deputaţii sau întrunit în sala mare de re- 
cepţiune din palatul regal, unde nu peste mult sa în- 
fățoșat, venind cu ceremonialul obicinuit, cum şi cu 
suita prescrisă pentru asemenea ocaziuni, regele, şi ur- 
când tronul a cetit cu glas înalt mesajul de tron, de 
cuprinsul următor: 

«Onoraţi domni magnați și deputaţi, iubiţi credincioși! 

Stând pe pragul nouei sesiuni legislative, vă salutam cu 
atât mai cu mare bucurie, cu cât în împrejurările de faţa simțim 
mai mult lipsa înțeleptului, puternicului şi patrioticului Dvoastre 
sprijin. 

Din cauza situaţiunii în care se află acum guvernul ţării, 
nu putem indigetă agendele activitații Dvoastre. Dar patrunși 
de sentimentul importanţei acestor agende vom purtă grijă, ca 
guvernul țării, cât se va puteă mai îngraba, să se afle în pozi- 
țiunea de a le indigetă, și a luă parte la rezolvarea lor consti- 
tuțională, De astădată atragem atenţiunea Dvoastre numai asupra 
duor obiecte, a caror rezolvare cel puţin în mod provizor este 
de lipsă în timpul cel mai scurt. 

Unul este dispoziţia referitoare la puterea armată, al doilea 
transacţiunea financiară ce are a se încheiă cu regatul croato- 
slavon, deoarece cu finea anului acestuia expiră puterea legilor, 
cari regulează această afacere. 


Inţelepciunea Dvoastre va află calea pe care să se rezol- 
veze afacerile acestea așa, încât nici administrațiunea constitu- 
țională să nu dea de pedeci, dar nici rezolvarea definitiva să 
nu se facă cu o grabă, care nu corăspunde importanţei afacerii, 

La congresul din Berlin am luat asupra noastră un mandat 
european în privința ocuparii și a administrarii Bosniei şi Her- 
țegovinei. 

Trebue să ne exprimăm părerea noastră de rău, că rezol- 
varea acestei probleme nu s'a putut ajunge pe cale pacinică. 

Mulţămită atitudinei vitezei noastre armate, care merită cea 
mai mare recunoștință, partea cea dintâi a acestei probleme se 
poate consideră ca terminată. 

Servește spre liniştirea noastră, că vă putem împărtăși şi 
până a vă da ministrul nostru de externe desluşirile detaiate 
înaintea corporaţiunilor competente, că ne aflăm în bune rela- 
țiuni cu toate puterile, ceeace ne permite a speră, că și partea 
restantă din problema se va puteă execută cu cruțarea cea mai 
mare a sacrificiilor iubitelor noastre popoare. 

In speranța aceasta şi în încrederea, că patriotismul, înțe- 
lepciunea şi moderaţiunea Dvoastre va află şi în dieta aceasta 
căi și mijloace, cari să serveasca spre binele și înflorirea iubitei 
noastre Ungaria, declarăm dieta de deschisă».*) 


Un mesaj de tron scurt şi sec. A făcut rea impre- 
siune asupra celorce l-au ascultat, şi a fost apreciat cu 
multă asprime din partea presei opoziţionale maghiare, 
care a constatat cu multă satisfacţie, că nici din piep- 
turile celor mai devotați amici ai guvernului, celor mai 
servili membri ai partidului guvernamental, nu a putut 
să iasă nici un modest «éljen» la auzul celor cuprinse 
în acest mesaj de tron, care după părerea celor din opo- 
ziţie formă începutul solemnităţii iunebre, reclamată de 
înmormântarea guvernului lui Tisza. Guvernul lui 7isza 
de fapt își dase demisiunea, din motivul, că ministrul de 
finanţe -Széll n'a voit să iee răspunderea asupra sa pentru 
cheltuielile ce se vor naște din ocuparea Bosniei și Her- 
țegovinei prin trupele monarhiei austro-ungare, dar gu- 
vernul s'a format de nou, tot sub conducerea lui Tisza, 
făcând parte din el toţi miniştrii de mai nainte, afară de 
Széll. Fiind deci guvernul demisionat, mesajul de tron 
nu puteă să conţină nici un program de muncă. De 
aceea a fost atât de scurt și nemulțămitor pentru ceice 
l-au ascultat. 


Activitatea deputaţilor români. 


În ședința din 11 Noemvrie 1878 au fost prezen- 
tate dietei proiectele de adresă, date drept răspuns la 


*) Din „Telegraful Român“, anul 1878, Nr. 119. 

mesajul de tron. A prezentat întâi deputatul Szontâgh 
Pâl un proiect de adresă, în numele comisiunei exmise 
din partea dietei în scopul acesta. Al doilea proiect de 
adresă a fost prezentat dietei din a contelui Ap- 
ponyi Albert și a partizanilor săi. Al treilea proiect de 
adresă l-a prezentat deputatul naționalist Dr. Mihail 
Polit (Sârb), în numele său şi al celoralalţi doi deputați 
naționaliști sârbi. In fine al pătrulea proiect de adresă 
a fost al independiștilor, prezentat din partea deputa- 
tului Verhovay Gyula și a consoţilor săi de principii. 

In proiectul de adresă al Sârbilor se spuneă, că: 
«naţionalităţile din Ungaria şi-au împlinit totdeauna cu 
conștiință datorinţele cetățenești față de stat, şi sunt tot 
aşa de patriotice ca și Ceialalţi cetăţeni ai Ungariei 
(Maghiarii), fiind ele convinse, că numai contopirea în 
interese şi sentimente a diferitelor popoare și unirea lor 
frăţească poate să formeze viitorul mai fericit al acestei 
patrii. Nizuinţele naționalităților din Ungaria s'au mișcat 
totdeauna în cadrele unității maghiare de stat și ale con- 
stituției maghiare, și nu au umblat după poziţie sepa- 
rată de drept public. lar dacă vreau să înainteze ne- 
conturbate în desvoltarea lor- naţională culturală şi 
caută să-și validiteze naționalitatea în municipiile în cari 
formează majoritatea pe cale constituţională, fac un 
lucru, care nu stă în contrazicere, nici cu unitatea sta- 
tului, nici cu constituția maghiară. Și dacă nizuinţele 
acestea ale lor sunt considerate de crimă, lucrul este a se 
atribui neîncrederii născute din actualul sistem de gu- 
vernare». ,., 

Discuţia asupra adresei sa început în ședința din 
14 Noemvrie 1878. Dintre deputaţii români au vorbit; 
Parteniu Cosma şi Gegrge Pop de Băsești. 


Vorbirea deputatului P. Cosma. 


În ședința din 25 Noemvrie 1878 deputatul român 
Parteniu Cosma a rostit vorbirea următoare în discuţia 
asupra adresei: 

«Onorată casăl Nime nu va aşteptă, ca în stadiul atât de 
înaintat al desbaterii, şi după atâtea vorbiri excelente, să mai 

produc și eu argumepte poue referitoare la obiectul pripcipal 
al desbaterii, la direcţiunea politicei orientale a guvernului no- 
stru de externe. Şi dacă ţotuş îmi iau voe în acest moment 
ultim Săsmi ridic graiul, o fac aceasta mai ales, pentruca să nu 
se poată zice, că nici un deputat de naţionalitate română nu 
şia descoperiț opiniunea în privința acestei chestiuni pondea 
roase, care după părerea mea va servi de bază unei epoce noue 
în patria noastră, 

De când am onoarea a fi membru al acestei camere, foaţţe 
arareori m'am folosit de dreptul vorbirei. Mă măgulesc însă cu 
aceea, că de câţeori mam aflaţ de indispensabilă tăcerea, am grăit, 
și totdeauna sincer, fără privire la dreapta sau la stânga, căci 
eu țin, că nu corăspunde datorinţei sale acel deputat, care se 
retrage dela vorbire, numai pentrucă se țeme, că părerea sa va 
produce ici-colea neplăcere, ori că nu va fi acceptată, căci pentru 
aceea suntem aici, ca să vindecăm ranele existenţe cum se poate 
mai bine, iar a le vindecă numai așa se pot, dacă le cunoaștem. 
Voiu fi deci franc şi de astădată întru manifestarea convingerii 
mele, și voiu îi cât se poate de obiectiv. 

Ce privește chestiunea ocupării Bosniei și Herțegovinei, 
măşţurisesc, că am împlinit aceeace presupune domnul prim-mi- 
nistru, adecă am supusso judecății alegătorilor mei, cărora, pro- 
vocaţ fiind, încă în luna Iulie, când nu erau cunoscute în mod 
oficial dispoziţiunile congresului dela Berlin, le-am șcris urmă- 
ţoarele: 

«Decumva S'ar adeveri faima răspândită prin ziare, anume, 
că guvernul nostru comun de externe, încuviințând politica ex- 
pansivă a Rusiei se va împărți cu ea pe pradă, eu pentru această 
faptă, deși în adevăraţul sens al cuvântului aparțin parţidului 
liberal, ori în ce formă ar veni ea pe tapet, i-aș da voţ de blam, 
căci ocuparea Bosniei şi a Herțegovinei eu o consider de su- 
ficientă, pentruca să ne ruineze de fot finanţele, cari deja sunt 
în stare foarte desperată, iar provinciile ce sunţ de ocupat, apte 
vor fi, ca dupăce cu enorme sacrificii le-am adus la majoreni- 
tate, să devină în corpul patriei noastre dinamitul care o va 
sparge . 

Stilul acestei sentinţe întradevăr nu este chiar neted, dar 
nici ma fost ea menită pentru parlament, însă în esenţă ea este 
toț aceea, ce în diferite variaţiuni o desvoltară înaintea mea o 
mulțime de oratori excelenți, și cu o logică atât de fundată a 

demonstrat-o di condeputat Zsedényi, La aceasta mi-au răspuns 
alegătorii cu aceea, că m'au trimis aici, ca să-mi împlinesc 
promisiunea, 

Cu toate acestea, dlor, situațiunea este atât de gravă, mai 
cu seamă daca considerăm complicaţiunile externe, dacă cum- 
panim declaraţiunile dlui prim-ministru, și dacă pătrundem la 
însemnatatea, — nu atât a proiectului de adresă, prezentat din 
partea deputaților croaţi, ci mai mult la a cuvântării cu care 
ne-a prezentat dl Mihailovici acel proiect, — la care însă foarte 
puţin s'a reflectat, — că adecă: «poate vorbi opoziţiunea ce 
voiește, căci el a văzut aici perondându-se 5—6 guverne, în 
cari însă numai persoanele s'au schimbat, dar politica tot aceeaș 
a rămas, caci în patria noastră nu este posibilă altă politică, 
decât aceea care se manifesta și în ocupaţiunea din chestiune, 
şi că chiar opoziţiunea de ar veni la guvern, nici ea mar puteă 
urmă altă politica , — zic, situațiunea este atât de gravă, și res- 
ponsabilitatea împreunată cu votul atât de mare, încât eu maş 
hezită a-mi schimbă sentința, decumva maş convinge, că fac 
un mai mare rău patriei mele prin respingerea, decât prin în- 
cuviințarea politicei manifestate prin ocupaţiune, Din două rele 
aș alege pe cel mai mic. Insa acela, care este chemat să ne lu- 
mineze, — ministrul nostru de externe, — este deja de 3 săpta- 
mâni în mijlocul nostru, Corporaţiunea în fața căreia el este dator 
sa-și justifice politica, de 3 saptamâni este coadunată, — și el 
totuș află cu cale a taceă, Deci eu cu mintea mea de laic fiind 
silit a umblă numai pe'picioarele proprii şi a-mi bază vederile 
numai pe rezultate, nu mă pot aflà îndemnat a-mi strămută ju- 
decata ce avui onoarea a vi-o prezentă, 

De cumva aş aveă şi eu îngrijirile, cari se vede a le avea 
condeputatul Polit, și dacă aş puteă împărtași vederile dnului 
prim-ministru despre ocupaţiune, va să zică, dacă maş teme și 
eu, că ocuparea Bosniei și Herțegovinei ar însemnă inaugu- 
rarea unei politice antislave, față de faptele complinite, cari după 
convingerea mea nu se mai pot strămută, poate că aş zice și 
eu: treaca ducă-se, și aș votă pentru adresa majoritaţii. Insă 
eu cred chiar contrarul, eu mă tem, că prin aceasta sa pus 
bază unei direcţiuni politice s/ave în patria noastră. 

Eu nu pot fi atât de naiv, ca să cred, că ocuparea Bos- 
niei și Herțegovinei are numai acel scop, ca noi să facem or- 
dine în acele provincii neglese şi spoliate, și în urmă, dupăce 

le-am civilizat, şi dupăce cu investițiuni enorme |e-anr ridicat |a 
o stare înfloritoare, să le redăm Turciei. Asta, cu toate simpa- 
tiile ce o mare parte „a poporului maghiar le nutrește pentru 
Turci, cred că nici înșiși Turcii mar cuteză să o spereze dela noi. 
Iar Europa, care nu există și nu face nimic pentru noi, nu me- 
rită atâta generositate din partea noastră. Din contră, eu așa 
cred, că noi pentru aceea ocupăm Bosnia și Herţegovina, ca să 
le anexăm, și de voia noastră nicicând să nu le mai dăm din 
posesiune, și în aceasta zace pericolul pentru noi. Pentrucă mai 
ales dacă considerăm însemnătatea cuvintelor dlui ministru-pre- 
zident, care în cuvântarea sa de alaltăieri ne-a zis următoarele: 
«aceea însă o susțin, că da, Herţegovina şi Bosnia au format 
acel focular, unde atât din vecini, cât și din depărtare, dela 
nord, coadunându-se materialul de aprins, s'a dat foc orientuluiș, 
ma foarte mă tem, că aceste provincii, chiar cu consimțământul 
popoarelor lor, vor servi de ansă la un eveniment al lumei, că- 
ruia vom trebui să ne opunem. Apoi deoarece, precum însuș dl 
ministru prezident afirmă, că «celce cutează a sta în calea unui 
eveniment al lumei, negreșit devine cutropit>, eu prevăd născân- 
du-se din această acuizițiune nouă o astfel de soarte pentru pa- 
tria moasfră, care nu este de invidiat, la care deci eu nici mi- 
jlocit nu voiu să contribui cu votul meu. 

Nu sunt eu acela, dlor, care aș năzui a împedecă elibe- 
rarea popoarelor apăsate din orient, sau care aş îndemnă gu- 
vernul nostru, ca legând soartea patriei noastre de a Turciei, 
să-și scoată spada pentru integritatea acelui imperiu putred. Eu 
mi-am dat deja opiniunea în astă privință încă în anul trecut, 
când primaoară a venit pe tapet chestiunea orientală în parla- 
mentul nostru, de-mi aduc bine aminte, în luna lunie, și de 
atunci încă mam avut cauză să mi-o strămut. 

Am zis adecă atunci, în contra torentului opiniunii publice 
maghiare, și susțin și astăzi, că Turcia, aşa precum eră, cu in- 
stituțiunile sale theocratice, nu numai că nu se poate susțineă, 
dar nici nu poate sta în interesul nostru ca și pe mai departe 
să se susțină. 

Turcia ne-a fost cel mai umplit inimic pânăce i-a fost cu 
putinţă, și dacă am pătimit noi dela cineva, dela Turcia am păs 
timit; şi dacă sunt eternizate pentru popoarele acestei patrii pa- 
gini glorioase în istorie, acelea se refer mai ales la luptele avute 
contra Turcilor. Numai de atunci nu ne este periculoasă Turcia, 

de când nu mai poate; acuma însă a devenit periculoasă chiar 
prin slabiciunea sa, prin instituţiunile sale necorigibile. 

Pricep cauza, pentru ce o parte a poporului maghiar se 
însuflețeşte atât de tare pentru Turci, și permiteți-mi să fiu sincer 
și în aceasta privința. Se însuflețește poporul, pentrucă i-s'a 
umplut capul cu noua invenţiune, că el ar fi consângean cu 
Turcii. Iar politicianii maghiari, pentrucă le-ar plăceă să susţină pe 
Turcia drept paratulger. Eu însă, dlor, vasul plin de pulbere de 
pușcă nu-l țin bun de parafulger. Eu nu vreau de vecin pe 
unul, a cărui casă în tot momentul este ameninţată cu aprin- 
dere, Referințele de acolo, oricât s'a afirmat aici contrarul, nu 
se mai pot susţineă, dat fiind, că sunt, nefavorabile, Şi nici nu 
trebuie să se susțină. Deci repet, că niciodată maş legă soartea 
patriei mele de a unui asemenea stat, Unui stat civilizat, care 
numai cât decât ține la reputaţiunea sa morală, nu-i este permis 
să facă așa ceva, 

Eu privesc orientul de proprietatea popoarelor de acolo, 
și pe nime altul nu ţin îndreptăţit a primi ereditatea Turciei, 
decât pe popoarele ce o locuiesc, 

Eu aș fi dorit și doresc, ca după inevitabila dizolvare a 
imperiului turcesc să se constituiască în locul lui, după indivi- 
dualitatea națională a popoarelor din orient, mai multe staturi 
mici, independente, provăzute cu toate atributele de existență 
şi așezate sub garanţa colectivă a Europei. Și nu m'aș teme, că 
staturile acelea, chiar de ar îi și unul-două slave întrânsele, ar 
deveni uneltele Rusiei, sau ar gravită la ea, periclitându-și prin 
aceea libertatea şi independenţa, pentrucă fericirea unui stat nu 
stă în mărimea teritorului, ci în libertatea lui. Prin urmare, un 
stat, deși mic, dacă-și poate desvoltă instituţiunile conform da- 
tinelor şi intereselor sale, niciodată nu-şi va sacrifică indepen- 
denţa și libertatea, numai ca să se poată contopi și perde în 
altul mai mare, ci din contră, le va apără cu toată rezoluțiunea. 

Vă mărturisesc sincer, că pentru asigurarea simpatiei și 
alianței acestor popoare eu aș fi dorit, ca noi să nu lăsăm Ru- 
siei gloria eliberării lor, ci să le-o exoperăm noi. Insă această 
greşală nu e de acuma, ci este de un dat mai vechiu, şi dacă 
nu se mai puteă corege, cel puţin să fim năzuit a alteră răul 
pe cât se putei, şi pe viitor a ne asigură gratitudinea şi încre- 
derea popoarelor din orient. Guvernul nostru de externe însă, 
după modesta mea părere, a urmat chiar contrarul, Căci se în- 

șală foarte acela care cugetă, că locuitorii provinciilor Qcupate 
vor privi în noi pe eliberatorii lor, şi că ei atunci, când cu- 
getă că scapă pe vecie de un tiran fără cumpat, vor fi bucu- 
roşi a deveni supuși ai altei stăpâniri, deşi mai umane, dar care 
în fine tot nu le va da libertatea pentru cape de secoli se luptă. 
Dealtmintrelea primirea ce o întimpinăm la dânșii este destulă 
dovadă despre simțămintele lor. 

Onorată casă! N'am ce face, dar eu așa văd, și din rezul- 
tate sunt necesitat a deduce, că noi facem o politică de tot ne- 
însemnată, o politică numai de azi pe mâne. Eu așa cred, că 
„dacă guvernul nostru încă și astăzi află de lipsă a acuiră pa- 
triei noastre noue provincii cu elemente eterogene, nu ţine cont 
de spiritul timpului, nu vrea să priceapă, că a trecut dejă timpul 
întemeierii statelor de mozaic, că astăzi numai principiul de na- 
fionalitate are putere de a construi și a destiinţă state, şi că în 
contra puterii destructive a principiului de naţionalitate numai 
alianţe sincere, bazate pe interese comune, pot salvă de nimi- 
cire naţiunile mai mici. 

Dacă guvernul nostru este condus de o politică mai înaltă, 
de adevărata politică a viitorului, nu pricep pentruce nu lucra 
în acea direcţiune, ca să facem posibilă cel puţin alianța sin- 
cera a acelor popoare, cari mai tare sunt expuse undelor pan- 
slavismului?| Mai ales două elemente sunt aici dela natură avi- 
zate unul la altul, cari numai împreună pot există și eventual 
împreună vor sucumbă. Acestea sunt: Maghiarii și Românii! 
De cumva guvernul nostru eră pătruns de acest adevăr, trebuiă 
să observe cu totul altă atitudine în chestiunea Basarabiei, şi 
încă cu atât mai vârtos, ca chestiunea nu eră numai română, 
ci și ungară. Dar precum am experiat, nici măcar atâta n'a făcut 
pentru vecina Românie, cât á făcut guvernul îndepartatei Anglie. 

Nu am așteptat eu, ca guvernul nostru, dupăce a vazut, 
ca celelalte puteri mari au abandonat România şi nu se expun 
pentru drepturile celui mai slab faţă de cel putinte, singur să 
declare resbel Rusiei, dar cel puţin atâta cu drept cuvâni a 
putut pretinde ori care, ca în contra unei procederi atât de per- 
fide, cum a fost a Rusiei față de aliatul său, în contra violenţei 
lipsite de orice bază morală, să fi protestat, cum a protestat re- 
prezentantul Angliei, să fi năzuit a-şi manifestă simpatia ce o 
merită acea naţiune, şi prin asta să pună bazele încrederei și 
eventualei alianţe în viitor, 

Durere însă, că nici măcar atâta ma făcut, deși nu cred 
să existe un om serios cugetător în ţara aceasta, care sa nu fie 
convins despre necesitatea unei alianţe sincere şi durabile între 
România şi Ungaria, în interesul ambelor state. 

După acestea săsmi fie permis a face câteva reflexiuni la 
unele puncte a cuvântării de alaltăieri a dlui ministruspreşe- 
dinte. Spre a justifică ocupaţiunea, şi spre a dovedi, că nici 
tractatele europene nu formează bază suficientă, pentruca însaş 
Europa să le respecteze, referitor la tratatul de Paris ziceă: «Că 
încât s'a considerat tractatul de Paris de toate puterile europene 
atunci şi chiar atunci de bază a regulării referinţelor din orient, 
ca să nu amintesc mai multe, dovedeşte aceea, că principatele 
Moldova şi Valachia, în contra dispoziţiunilor unui foarte mos 
mentuos punct al acelui tractat, s'au prefăcut în România». 

Și ce a dovedit dl ministruspreședinte cu amintirea ace- 
stui fapt? Nimic alta decât, că chiar înaltul corp diplomatic, — 
aceia adecă, cari îşi aroagă dreptul a dispune în numele șÂtots 
putintelui Dumnezeuy, —u atunci când întreprinde măsuri nesu- 
ficiente, când ignorează dorinţele acelor popoare te a căror 
soarte dispune, face astfel de lucruri, de cari bunul Dumnezeu 
al dreptăţii nici o ştire nu are, lucruri cari nu pot contă la o 
viață durabilă. 

Este adevărat, că tractatul de Paris a devenit eludat în 
acest punct, cu multă desteritate. Vina însă o poartă însuș cona 
gresul, căci dorinţei juste a respectivilor, care totodată a fost şi 
interes european, a satisfăcut şi ma satisfăcut. Acele principate, 
cari nici odată mau fost supuse suveranităţii porții otomane, 
tunse şi slăbite dejà binişor prin binevoitorii săi vecini, mm pros 
vocate fiind au răspuns, că ele numai așa își pot împlini mis 
siunea europeană, dacă li se va concede unirea întrun prin- 
cipat cu numele România. La aceasta înțeleapta diplomaţie 
le-a răspuns cu aceea, că lera încuviinţat numele de «principate 
unite», dar unirea totuş a denegatao, dispunând, ca fiecare 
principat să-şi aleagă pe domnitorul său separat de celalalt, apoi 
pentru uniformitatea administraţiunei interne lisSa impus o formă 
de delegaţiune comună. 

Aceste măsuri mau mulțămit pe nime, mau mulțămit o 
parte a acelora, cari lenau făcut, şi cu atât mai puţin au mul- 
țămit pe aceia, de a căror soarte se tractà, dar mau putut co- 
respunde nici intereselor Europei, pentrucă mau fost apte a 

aduce acele două principate în poziţiune de a-şi împlini che- 
marea. 

Principatele interesate mau avut ce face, și deocamdată 
le-au primit și aşa. Când au fost să se pună în lucrare apoi, 
le-au executat după litera tractatului, însă astfel, că înţeleapta di- 
plomaţie a devenit batută. Au ales ele separat pe domnitori, 
dar au ales tot pe aceeaș persoană, şi prin asta au împlinit li- 
tera tractatului, dar în esenţă și-au împlinit dorinţa lor, căci din 
asta s'a născut în urmă unirea. 

In urmă a aflat şi diplomaţia, că s'a lucrat înţelepțeşte, și 
nu i-a prea păsat de păcălitura, caci s'a convins, că pentru in- 
teresul Europei este mai corespunzător aşa, decât cum dispu- 
sese congresul. 

Şi oare, domnilor, avem noi cauză de a ne cai de această 
faptă a Românilor? Oare România, văzându-și realizate odata 
aspirațiunile, cum s'a folosit de poziţiunea sa pentru a-şi puteă 
împlini chemarea? 

lată cum. Sa pus la lucru cu toată seriositatea pentru a-și 
regulă trebile sale interne astfel, ca să merite încrederea şi spri- 
jinul Europei. Și-a făcut o constituțiune democratică, cu regim 
întradevăr parlamentar. 

Ca odată pentru totdeauna să scape de inevitabilele fre- 
cări interne, produse prin intrigele număroșilor pretendenți de 
tron, şi-a întemeiat o dinastie ereditara, cu principe străin. A 
eliberat pe ţăran, şi încă mai înțelepțeşte decât noi, căci acolo 
sa executat legea din oficiu întrun an de zile, dar la noi nici 
chiar astazi, după 30 de ani dela promulgare, ea nu este peste tot 
executată. Ni-a premers cu desfiinţarea pedepsei trupeşti, ba a 
desființat de mult deja şi pedeapsa de moarte, ceeace în par- 
lamentul nostru cu ocaziunea desbaterii asupra codicelui penal 
sa amintit cu ironie, însă România nu are cauză de a-și regretă 
faptul. A întrodus căsătoria civila obligătoare, ceeace noi nu 
cutezăm a face. 

A secularizat apoi averile mănăstireşti, ceeace noi nici 
peste un secol nu vom cuteză a face, şi prin asta a pus mini- 
steriul de instrucţiune publică în pozițiunea de a înființă mai 
multe facultaţi şi o mulţime de şcoli poporale, încât azi în România 
nu este nici un cătun măcar, care să nu aibă cel puţin o 
şcoală. In justiţie în locul legilor vechi şi a dreptului consvetu- 
dinar a întrodus codicele cel mai perfect, iar noi nici astazi 

mavem codice civil. In procedură a întrodus oralitatea şi ime- 
diatitatea, ceeace noi nu cutezăm a face, iar în criminale, insti- 
tuțiunea de juraţi, pentru care noi ne declarăm a nu fi încă 
destul de maturi. 

A provăzut apoi ţara cu căi ferate, şi dacă a avut și ea pe 
Waringii ei, ca şi noi, totuş a observat înşelăciunea mai de 
timpuriu decât noi, și a scăpat de ei mai cu puţine daune 
decât noi. A înființat o mulţime de spitaluri, asiluri și alte in- 
stitute excelente de binefacere. Cu un cuvânt, în timp scurt a 
pus baze solide la toți acei factori, cari sunt în stare să ridice, 
civilizeze și întărească un popor rămas îndărăt, nu din vina sa, 
ci din vitregitatea timpurilor, şi în timpul cel scurt de 20 de ani 
a făcut un progres atât de admirabil, încât un asemenea nu 
este în stare să producă nici o naţiune. 

Afară de acestea, cu diligință de fer a lucrat pentru for- 
mare puterei armate, după sistemul cel mai corespunzator, şi 
şi-a consolidat finanţele astfel, încât a fost în stare a purtă un 
resbel cumplit, cu excedente în budget. 

Și când a bătut oara pentru eluptarea independenţei pa- 
triei, toți Românii ca unul au sărit înaintea redutelor neespugna- 
bile ale celui mare cumplit şi viteaz inimic, ce e drept, însoţiţi de 
surisul curios şi compatimitor al Europei, dar în curând sau 
reîntors întimpinaţi în calea lor de triumf, de admirarea şi stima 
Europei, pentrucă au dovedit în mod eclatant înaintea lumei, 
că colo jos la Dunăre există un popor brav şi tinăr, care-și cu- 
noaște chemarea sa europeană, şi este în stare a și-o şi îm- 
plini, un popor, a cărui alianță poate fi prețioasă pentru ori 
Şi cine. 

Repet, domnilor, ar fi oare mai bine pentru noi şi pentru 
Europa, dacă catastrofa începută, dar încă departe de a fi ter- 
minată, ar fi aflat în locul României de astăzi acele 2 princi- 
pate neputincioase, cari precum le înzestrase congresul, nu erau 
în stare nici a trăi, nici a mun? Erà mai bine oare de noi, 
dacă Rusul în calea sa spre Turcia află două ţărișoare, cu cari 
nici de vorbă nu stă, ci pentru înlesnirea operaţiunilor înghiţiă 
simplu pe Moldova, iar pe ceealaltă, sub pretext de apărare, 
poate o ocupam noi? Eu aşa cred, că la această întrebare fie- 
care om serios prea uşor își poate da răspunsul, și trebue să 
se bucure, că avem un vecin, la a cărui sprijin eficace putem 
contă la timpul său. 

Zice mai departe domnul ministru-preşedinte: «Eu mam 
vorbit despre popoarele slave, ci în genere despre popoarele 
din orient, şi domnii deputaţi doară vor permite, că acolo, afară 
de popoarele slave, se mai află şi alte ginţi. Am vorbit despre 
căderea sub potestatea Rusiei, şi eu nu aflu pericolul pentru mo- 
narhia austro-ungară în aceea, că popoarele slave, după indivi- 
dualitatea lor sar puteă desvoltă, ferici şi ajunge la bunastare, 
— ci-l aflu întraceea, dacă popoarele slave — sunt convins, 
în contra interesului lor propriu — consolidându-se într'o masă, 
sub varga de fer a Rusiei, ar înecă popoarele neslave ce se 
află printre dânsele în orient. 

Deci garanţia ce o caut, o aflu de o parte într'aceea, că 
ori astăzi, sau ori când, dacă va deveni imposibilă susţinerea 
domniei turceşti, popoarele neslave din orient să vadă, că au 
pe cine se răzimă, ca să nu le înghiță marea, ca ele să rămână 
Greci, Români, etc.». 

Intru toate sunt de acord cu opiniunea domnului mini- 
stru-preşedinte, şi o iau spre plăcută ştire. Eu încă doresc, ca 
popoarele neslave din orient să poată privi în noi pe amicii 
lor, pe binefacătorii lor, şi în caz de lipsă pe aliaţii lor. Primesc 
promisiunea  dorhnului ministru-preşedinte drept arvună pe 
viitor, căci trecutul nu a prea justifică, şi de o deducţiune co- 
recta din trecut nu o pot consideră. Ba îmi place a crede, că 
aceasta promisiune este şi un răspuns la mâna ce chiar în zi- 
lele acestea, prin semne foarte vizibile, ni se întinde din partea 
României. 

Ca însă aceasta să fie posibil, doresc, ca pe viitor şi în 
patria noastră să se inaugureze o politică internă mai cores- 
punzătoare intenţiunei indicate, căci altmintrelea nu cred să fie 
posibilă realizarea unei alianțe sincere cu orientul, şi în special 
cu România, de cumva aici acasă cu acelaş element vom tractă 
tot așa cum am tractat până aici. (Aprobări vii la deputaţii na- 
ționalişti). 

Continuă în fine domnul ministru-preşedinte, că după con- 
vingerile sale astăzi în Europa un stat numai aşa poate există, 
ca putere mare, dacă nu numai nu voiește a cuceri, dar nici 
însuş nu desperează, şi nici alții nu se îndoiesc, că atunci când 
își vede periclitate interesele, este gata a-şi pune în cumpănă 
toate forţele, şi când nu numai însuş este conştiu de puterea 
sa, ci este și în stare a convinge despre aceasta și pe alţii, etc. 

Are toată dreptatea domnul ministru-președinte când afirmă, 
că acţiuni mari numai state puternice pot efectui. Eu însă trag 
la îndoială, că noi am fi atât de puternici, încât să putem realiză 
cu succes politica expansivă. Eu nu cred, că inimicul nostru 
comun ar aveă curagiul să ne desconsidere, aşa precum îl vedem 
că o face, dacă ne-ar ţineă atât de tari, precum își închipueşte 
domnul ministru-preşedinte. 

Eu doresc, ca așa să fie, cum zice domnul ministru-preşe- 
dinte. Insă, domnilor, în ce stă puterea unui stat? In mulţămirea 
Şi fericirea /ufuror civilor ce compun statul, pentrucă numai 
acestea produc conţelegerea și acel patriotism, care ne face, ca 
atunci, când suntem în pericol, nu numai din datorinţă și din 
frica de lege, ci cu adevărată însufleţire să ne sacrificăm viaţa 
şi averea pentru interesele patriei, Dar zic, aceasta numai atunci 
se poate ajunge, când fiecare fiu al patriei se va simţi fericit, 
şi nici unul nu va experiă, că între dânsul și alţi concetaţeni ai 
săi se face diferinţă. 

Ei bine, domnilor! Așa este la noi? Cu durere trebue să 
declar, că nu este aşa! Patria noastră o compun mai multe 
naţionalităţi, dintre cari însă cu cele nemaghiare nu se tractează 
astfel, ca ele să se poată simți mulţămite şi fericite. Recunosc, 
că pentru aceasta stare a lucrurilor nu este răspunzător numai 
guvernul, ci sunt răspunzători toți șoviniştii maghiari din ţară, 
cei din cameră, ca cei din afară de cameră, cei dela jurnalis- 
tică, ca și cei din salele municipiilor. Își are însă şi guvernul 
partea sa, şi încă bună parte de responsabilitate, pentrucă el 
este chemat a execută legea, apoi el a executat-o astfel, încât 
cu deosebire între Români a pornit un resbel condamnabil de 
exterminare. 

A fost un timp, onorată casă, când legislaţiunea, conştie 
de chemarea sa, şi neputând ignoră faptul, că în țara aceasta 
există diferite naţionalităţi, sa năzuit să satisfacă după putință 
şi în această privință, și pentru mulțamirea dreptelor pretenziuni 
ale naționalităților a adus aşanumita lege pentru egala îndreptă- 
țire a naționalităților. Insă această lege servește astăzi numai 
spre a desrădăcină din pieptul nemaghiarilor credinţa ce au 
avut-o în sfinţenia legii. Căci astăzi nimănui nu-i este permis 
să observe această lege, ci din contră, oricui, dela ministru până 
la cel din urmă notar comunal, îi este permis să o calce, şi 
nici spiritul, nici litera acelei legi nu se mai respectează. 

Nu voiu să enumăr aci cazurile speciale de nemulțămire, 
pentrucă acelea nu se potrivesc în cadrul acestei discusiuni. 
Voiu servi şi cu de acelea, dacă va fi de lipsă şi dacă ni-se 
va trage la îndoială aserţiunea, la desbaterea budgetului. De 
astădată mă voiu margini la câteva momente mai generale, şi 
mai cu seamă la unele fapte ale guvernului actual. Tot ce au 
făcut guvernele de mai nainte în favoarea naționalităților, sub 
guvernul actual s'a redus la nula, şi în special Românii sunt 
respinşi de pe toate terenele şi persecutați în mod sistematic. 
Să nu amintesc de altele, ajungă devastaţiunea ce sa pus la 
cale între deregătorii români după suspendarea legii de inamo- 
vibilitate a judecătorilor. O mare parte a deregătorilor s'a de- 
stituit, mare parte sa pensionat înainte de timp, fără rezon și 
fără cauză suficientă, iar câți au mai rămas, mai petoți i-a res- 
firat ministrul de justiție mai prin toate unghiurile țării, numai 
la locul lor natural, între Români, nu i-a lăsat, şi peste tot în 
10 ani nici pe un diregător român nu l-a înaintat. Insă față de 
actualul ministru de justiţie sunt dator cu satisfacțiunea, că pentru 
această devastaţiune Dsa nu este răspunzător. Căci de când am 
onoarea a-l cunoaşte, misam câștigat firma convingere, că Dsa 
nu este capabil a face cuiva nedreptate. Ba din contră, întrarea 
Dsale în ministeriu am salutat-o ca inaugurarea unei ere mai 
drepte în guvern. 

Să mai amintesc numai una. E lucru ştiut, că majoritatea 
locuitorilor din Transilvania, Românii, încă tot perzistă în pasir 
vitate, încă tot se rețin dela folosirea drepturilor politice. Şi ce 
este cauza principală a acestei pasivităţi? Să încetăm odată cu 
suspiționarile şi să nu căutăm adevărata cauză a răului aiurea, 
ci să o cercăm acolo unde este. Este anomalia, că noi, deşi 
ținem că suntem reprezentanța unei ţări, numai pentru paralir 
zarea Românilor din Transilvania formăm o cameră aleasă pe 
baza a două legi electorale, cu censuri diferite. Eu fără a ma 
teme, că faptele mă vor da de minciună, cutez a afirmă, că 
dacă și pentru Transilvania s'ar aduce o lege electorală dreaptă, 
dacă s'ar întroduce numai cea din Ungaria, Românii transilvă- 
neni nu Sar mai retrage. 

Nu mă mai extind şi asupra altor chestiuni, caci precum 
zisei, nu este aci locul, ci cu durere constat, că pecât cunosc 
eu poporul român, și cred că-l cunosc bine, acela a ajuns deja 
la atâta, încât el ţine, că nimic nu mai are de perdut. O stare 

aceasta, dlor, ce nu şi-o poate dori nici un stat, și care nu do- 
vedește tocmai tăria statului nostru, şi cu atât mai vârtos atunci, 
când din toate părţile se afirmă, că nemulțămirea este generală 
la toate popoarele Ungariei. Drept aceea, văzând că prin poli- 
tica, atât externă, cât şi internă a guvernului, sa inaugurat o di- 
recțiune periculoasă pentru patria noastră, proiectul de adresă 
prezentat din partea comisiunei de 21, deoarece acela pe lângă 
toate îngrijirile sale, după interpretaţiunea ce i-s'a facut, învoalvă 
încredere guvernului, nu-l primesc de bază pentru desbaterea 
specială».*) 


Vorbirea deputatului George Pop de Băsești. 


În ședința din 25 Noemvrie 1878 a dietei a vorbit 
la discuţia asupra adresei deputatul român George Pop 
de Băsești următoarele : 


«Onorată casa! Inainte de ce mi-aş motivà votul ce voiesc 
a-l da cu ocaziunea importantei desbateri asupra adresei la vor- 
birea de tron, daţi-mi voie, ca să exprim mulțămită cordială 
onoratului domn Zsedényi pentru măgulitoarea aducere aminte 
prin care a resuscitat vitejiile, ce Românii au raportat, împreună 
cu Maghiarii, în sângeroasa luptă de pe «câmpul pânei». 

Este un fenomen atât de rar acesta din partea bărbaţilor 
de stat maghiari, și chiar din acest motiv pentru noi Românii 
de o bună impresiune, încât mă simt îndemnat, aici în faţa par- 
lamentului, a da expresiune de nou mulțămirilor mele, chiar de 
aş riscă a pune pe domnul Zsedényi în poziţiunea de a îi sa- 
tirizat, precum fusese domnul Mocsáry din partea dnului Pri- 
leszky Thâde, când i-am mulțămit pentrucă a apărat interesele 
române, cu ocaziunea desbaterii legii electorale din Transilvania. 

Consecința, ce domnul Zsedényi trage din recunoașterea, 
că colosul dela nord nu poate contă pe Români, ca corăspun- 
zătoare stărei udevărate a lucrului, din parte-mi încă o primesc, 
Am de a observă însă, că spre a documentă aceasta, puteă Dsa 
să afle motive mai de îndemână, şi anume, puteă află motive 
chiar în faptele complinite din zilele noastre, căci lumea întreagă 
știe, că sărmana Românie s'a adresat cătră toate puterile, şi în 
prima linie cătră statul nostru, cerând ajutor contra Ruşilor, dar 


*) Din „Telegraful Român", anul 1878, Nrul 137, 

fără vre-un rezultat, fiindcă noi, — precum voiu aveă onoare â 
vă documentà — în nefericita noastră stare dualistică, necum 
să fim fost în stare a apără pe alții de Muscali, dar nu eram 
în stare a ne apără nici pe noi înşine. 

Onoratul domn Zsedényi însă, drept consecință pentru 
recunoașterea vitejiei române de pe «câmpul pânii», a zis şi 
aceea, că națiunea română a fost primită în barierele constitu- 
țiunii maghiare. La această afirmare a Dsale, — pentru restitu- 
irea adevăratei stări a lucrului, — îmi iau voia a-i pune ur- 
mătoarele întrebări, şi anume: Cum va puteă dl Zsedényi com- 
pară afirmata primire a naţiunii române în barierele constitu- 
țiunii maghiare cu acea dispoziţiune a legilor ungurești din Tran- 
silvania, după, care: «Valachica natio tolleratur usque ad bene- 
placitum principum et regnicolarum»? 

Cum va puteà Dsa comparà toleranța religionară a Ma- 
ghiarilor cu tristul fapt, că Românii de religiunea greco-orientală, 
în restimp de 64 de ani, după forțata întroducere a unirei, nu 
au avut episcopi, iar preoţii lor au fost constrânşi a-și căută 
azil contra asupririlor prin ţări străine, precum s'a întâmplat cu 
părintele protopop Balomiri, care a fost necesitat a cere mijlo- 
cirea împărătesei Caterina lI pentru ocrotirea ce aveă din partea 
împărătesei Maria Terezia? 

Trist fapt acela, domnii mei, că deși Românii în toate tim- 
purile, dela un milenar încoace, de când ne aflăm cu Maghiarii 
împreună în această patrie, în butul desperatelor poziţiuni poli- 
tice, — şi aceasta o ţinem de unica superbiă, — și-au împlinit cu 
credință datoriile lor cătră ţară, sacrificând sângele şi vieața lor 
întotdeauna de câteori a fost trebuinţă, și nu odată au dat pa- 
triei bărbaţi eminenţi, bărbaţi de stat, deși aceia nu au servit 
în interesul patriei sub firma lor naţională: cu toate acestea, în- 
dreptățirea naţională a Românilor nu s'a recunoscut niciodată, 
pe când de altă parte, — în butul vestitei toleranţe religionare, 
cu care Dvoastre vă place a vă fă la lume, — Românii din 
Transilvania au fost daţi pradă catolicilor și reformaţilor, iar cei 
din Ungaria în discreţiunea tiranică a Sârbilor venetici.- 

Și acum, revenind la discuţiunea asupra adresei la vorbirea 
de tron, trebue să constat din capul locului, că o asemenea 
desbatere momentuoasă asupra adresei nu a mai avut loc în 
această cameră dela anul 1861, de atunci, de când dieta ma- 
ghiară a alunecat pe ominosul teren al tacticei fatale. O, dacă 

această. desbatere ar însemnă, că am ajuns la punctul de des- 
parţire, şi rumpând pe viitor cu tactica ce a cauzat atâtea ne- 
norociri sărmanei noastre ţări, onorata casă cu votul său ar de- 
signà calea, pe care înaintând, sar puteă conduce la liman co- 
rabia statului nostru, ce acuşi acuşi stă să se cufundel % 

Știm toți, domnilor, că fatala tactică a început cu ocaziunea 
desbaterii asupra adresei la vorbirea de tron în dieta dela 1861, 
și că de atunci toată acţiunea noastră politică, până în ziua de 
astăzi, nu a fost alta, decât o necontenită tacticare, pânăcând am 
ajuns la culmea tacticei, pânăcând existența sau perirea sarmanei 
noastre ţări este pusă pe o singură foaie a tacticei. 

Ca pe viitor să putem învață din păcatele trecutului, 
dați-mi voie să vă expun momentele mai însemnate ale tac- 
ticei fatale. (Să auzim). Să amintim numai aceea, că cât de di- 
ferită direcțiune aveau să ia cauzele noastre față cu constelaţiu- 
nile politice şi ruginoasele dispoziţiuni ale instrumentelor abso- 
lutismului, dacă votarea dela anul 1861 sună domnitorului ca 
expresiunea, nu a tacticei, a slabiciunei, ci a echităţii și a sin- 
cerităţii! Păcatul însă naște păcat. (Voci: Aşa este). 

Tactica dela anul 1861 a nascut tactica cuprinsă în articolul 
de lege XII din 1867, sau așanumitul dualism, care dupa firma 
mea convingere, câștigata prin experienţele de toate zilele, este 
izvorul, este începutul tuturor nefericirilor noastre. (Aprobări în 
stânga). 

La anul 1867 ne mai putând austriacii să maltrateze singuri 
toate naţiunile imperiului, cu articolul de lege XII la aparență 
au împărțit puterea cu națiunea maghiară, şi prin această îm- 
părţire, în locul blăstămatei legi «Unio trium nationum», s'a in- 
augurat «Unio duarum nationum», 

La aparență dara Maghiarii dualistici după 350 de ani s'au 
împăcat cu inimicii lor de moarte, dar prețul acestei înfrăţiri, 
pe scurt, şi bazându-mă pe faptele complinite, cred că s'ar puteă 
expune mai nimerit așa: Ceeace austriacii nu au fost în stare 
a îndeplini singuri în restimp de 350 de ani, adecă a ruină şi 
a nimici, atât materialicește cât şi moralicește Ungaria, și în 
prima linie națiunea maghiară, aceea le-a succes prin concursul 
dualisticilor maghiari. 

Onorată casăl Nu voiu să vă supăr cu reamintirea multor 
gravamine, ce adeseori şi foarte precis “au pronunțat în această 
cameră, ci constat pe scurt, că dualismul a autorizat guvernul 

maghiar, ca să poată comite toate relele în ţară, şi că dualismul 
a lipsit pe guvern de puterea de a face cât de puţin bine. (Apro- 
bări în stânga). 

Dar vă întreb, ar fi fost în stare absolutismul austriac a 
duplică contribuţiunile, cari încă pe atunci erau prea grele? Vă 
întreb, domnilor, ar fi fost în stare absolutismul austriac a ni- 
mici puterea ţării, atât din punct de vedere al materialismului, 
cât și al puterii spirituale, întru atâta, încât să o ducă până la 
abisul desperării, unde ne aflăm azi cu toţii, fără deosebire de 
naţionalitate ? 

Vă întreb, ar fi fost în stare să nimicească pe cei mai emi- 
„nenţi bărbaţi de stat ai ţării, înțelegând între ei și pe domnul 
ministru-președinte de acuma (aprobări în stânga), şi vă mai 
întreb, ar fi cutezat austriacii, fără conlucrarea dualisticilor ma- 
ghiari, a face o asemenea fatală politică orientală? Nu, şi de o 
mie de ori nul 

Şi fiindcă parola zilei de astăzi este politica externă, po~ 
litica orientală, eu ca deputat întreb pe înaltul guvern, şi în 
prima linie pe domnul ministru-preşedinte, ca să-mi spună, 
să-mi deslușască, că ce politică externă are D-sa? Căci D-sa 
nu face politică orientală în interesul Ungariei, ceeace i-a do- 
vedit până la evidenţă în Dobreţin însași națiunea maghiară, și 
i-au dovedit aceasta toate cercurile alegătoare din ţară, unde ele- 
mentul maghiar este compact, căci reprezentanţii săi, cu puţină 
excepţiune, au ocupat băncile partidei opoziționale. 

Atât de expres sa pronunţat națiunea maghiară asupra 
domnului ministru-preşedinte, încât dl Tisza în toată Ungaria 
nu a fost în stare să afle un cerc, care să-l onoreze cu man- 
datul său, ci a fost silit a-și lua refugiul la naţionalitaţile pe cari 
mai an le amenință cu sfărmare, 

Ce ironie a sorții este, că tocmai acela, care ameninţă cu 
sfărmare naţionalitățile nemaghiare, să se sfărâme pe sine însuş 
(râsete şi aprobări în stânga), pe când naţionalităţile amenințate, 
deși năcăjite până la moarte, tot mai trăiesc! 

E drept, că dlui Tisza i-a succes prin speciala lege elec- 
torală din Transilvania, născocită chiar numai contra Românilor, 
a face pe Românii ardeleni să rămână și pe mai departe în 
pasivitatea rău practicată, pe când de altă parte Românii ungu- 
reni, urându-se de lungile şi sterpele lupte, în mai multe părți 
sau abținut dela alegerile, de altmintrelea și așa fără de scop. 

l-a succes, zic, dlui Tisza, afară de serăcirea generală, a scoate 
pe Români de pe toate terenele vieţii publice-politice, şi a-i 
împinge într'o apatiă aproape complectă. Dar îl întreb, bine şi 
corect a fost aceasta, mai ales acuma, când patria are cea mai 
mare trebuință de brațele şi inteligenţa fiecărui fiu al ei? 

După aceasta diversiune, și dupăce nu sper, sau în cazul 
cel mai bun nu cred, că domnul ministru-președinte îmi va da 
un răspuns sincer relativ la politica sa externă, mă voiu nizui 
a vă ilustră eu politica externă a D-sale, răspunzând însu-mi la 
întrebarea pusă mai nainte, 

Nu este greutate a gâci și a da adevăratul nume politicei 
sale externe. Ea este, numindu-o cu cruțare, politică s/avă, nu- 
mindu-o însă pe adevăratul ei nume, ea este politică moscoviză, 
Şi în aceasta convicțiune, afară de cunoscutele proceduri con- 
sunătoare, ma întărit proiectul de adresă al condeputaţilor 
croaţi, și cu deosebire motivarea acelei adrese, prin care nu- 
mita adresă se recomandă ca cea mai corespunzătoare stărei 
politice de astăzi. Spre documentarea acestei aserțiuni fie-mi 
permis a mă provocă la descoperirile făcute de ministrul de 
externe din România, dl Cogă/niceanu, relativ la răpirea Basa- 
rabiei. Și fiindcă acele descoperiri au apărut deja și în ziarele 
maghiare, și anume, în «Egyetértés» Nr. 325, sunt în stare a 
vi le cità şi în ungureşte (cetește). Acestea, onorată casă, do- 
vedesc fără indoială, că după -conjurațiunea dela Reichstadt po- 
litica noastră externă sa tras pe calapodul muscălesc şi a servit 
intereselor muscăleşti. Această politică externă a inaugurat-o 
contele Andrâssy, când cu sărutarea sângeroasei mâni a Ţarului 
alb. (Râsete și aprobări în stânga). Cu aceea sărutare fatala şi-a 
vândut, precum luda pe Cristos, națiunea sa, și pe aliatul na- 
tural al naţiunei sale, pe Români. (Aprobări în stânga). 

Este știut şi aceea, că România, înainte de a trece armata 
ei peste Dunăre, a facut întrebări în astă privință la Viena, și 
numai după directele îndemnări primite de acolo a purces mai 
departe. 

Acest fapt este secret public în România, ceeace sper, 
că de altmintrelea cavalerescul nostru ministru de externe nu 
va putea desminți, Şi sermana Românie, în butul tuturor ace- 
stor fapte complinite, cătră cine se adresează totdeauna de 
câte ori colosul dela nord o strânge cătră sine? Catră Austro- 
Ungaria, cătră singurul şi naturalul, dar infidelul său aliat | 

O, Doamne, ce alta ar fi poziţiunea astăzi, dacă Austro- 
Ungaria, chiar și în interesul existenței sale, nu lăsă pe Ro- 
mânia pradă, ci prin sincera apărare a ei asigură existența ei 
proprie. Drept dovadă fie-mi permis a mă provocà la remar- 
cabilul discurs, ce domnul general Tiirr a ţinut la 17 Noemvrie 
a. c. relativ la chestiunea orientală. D-sa cunoaşte bine întreg 
orientul, cu cunoștințele lui speciale, merită deci să punem pond 
mare pe cele ce le zice D-sa despre România. Fără ca eu 
să primesc principiile profesate de domnul Türr, să-l vedem ce 
zice? (Ceteşte). 

Onorabilă casă! Numai o reflexiune mai am să fac, la un 
pasagiu din vorbirea domnului ministru-președinte, ţinută în şe- 
dința de alaltăieri, care sună aşa: 

«Eu dară am aflat garanţia ce am căutat, de o parte în 
aceea, că ori când Sar nimici imperiul otoman, popoarele tie- 
slave din-orient au pe cine să se razime, ca să nu le cutropească 
marea, și ca șă poată rămâneă Români, Greci, şcl.». 

Intradevăr, mult cinism trebue să aibă dl Tisza, dacă în 
urma asupritoarei și trădătoarei sale politice de până acum mai 
crede, că Românii sau Grecii ar îi atât de neghiobi, ca să 
creadă vorbelor lui şi ar concrede existenţa lor graţiei lui mus- 
călești | 

În fine, onorată casă, cu frăţiască încredere vă rog să luaţi 
în serioasă băgare de seamă gravele pericole ce amenință cu 
perire existența naţiunilor române și maghiare, căci am firma 
convicțiune, că dacă aceste două popoare mai au viață și mi- 
siune culturală în orient, atunci aceea se poate ajunge numai 
prin apărarea reciprocă contra inimicului de moarte, inimicului 
comun. 

Și ca să se întâmple aceasta, acum în oara a 12-a, smul- 
geţi prin puternicul vot al Dvoastre puterea din mâna guver- 
nului, și nimiciți sistemul actual ce ne ameninţă pe toţi cu pe- 
rire». (Aprobări în stânga).*) 

Dieta a primit proiectul de adresă prezentat din 
partea comisiunei, adecă proiectul majorității guverna- 
mentale. Celelalte au fost respinse toate, deci și pro- 
iectul Croaților, despre care, din greșală, nu s'a făcut 
pomenire pe pagina 672 a acestui volum. 


E 


*) Din «Telegraful Român , anul 1878, numărul 138. 

Vorbirea Mitropolitului Miron în delegaţiune. 


Casa magnaţilor a ales membru în delegațiunea 
maghiară şi pe Arhiepiscopul și Mitropolitul Miron 
Romanul, care în şedinţa din 14 Noemvrie 1878 a ro- 
-stit în delegaţiune vorbirea următoare, pentru care, în- 
vitat la prânz de curte, Monarhul l-a -felicitat în mod 
călduros: 


«Onorată delegaţiune regnicolară! Chestiunea principală, 
care se discută și la care vreau sa vorbesc şi eu, adecă ocu- 
parea provinciilor turceşti Bosnia și Herţegovina, se poate cu- 
prinde în diferite chipuri. Privită din mai multe puncte de ve- 
dere și în legătură cu diferite interese, ea poate da material la 
diferite pareri. Dar la toată întâmplarea va fi numai spre înles- 
nirea unei deslegări bune, dacă pe lângă necesarele cunoştinţe 
obiective, nu va lipsi bunăvoința şi sinceritatea din toate par- 
țile, şi apoi dejudecarea matură și serioasă, pe când în vederea 
faptelor împlinite orice esces de opoziţiune, să nu zic de infe- 
stări frivole, mai ales dacă acestea culminează în invective per- 
sonale, nu poate fi de altă treabă, decât de a produce agitari 
în inimi şi de a încurcă tot mai tare situațiunea, care şi altcum 
nu e lămurită încă de ajuns. 

Premise acestea, vin acum mai aproape la obiectul discu- 
siunei. Vreau să constat mai întâi față de acest obiect senti- 
mentul public, cu care noi la toată întâmplarea avem să ne 
tragem seama. Şi eu socot, că în această parte voiu da expre- 
siune experiențelor comune, când vin a afirmă, că opiniunea 
publică ungurească, mai ales în regiunile interioare, se exprimă 
în mod apodictic în contra ocupaţiunei din chestiune. Și când 
eu mai cu seamă reflectez la opiniunea publică ungurească, nu în- 
teleg numai simțul rassei proprie maghiare, ci înțeleg peste tot 
cugetările deopotrivă ale tuturor naționalităților, cari în patria 
noastră sunt contopite întro individualitate de stat. 

Considerată în mod subiectiv această opiniune publică, eu 
o aflu de foarte naturală, penfrucă abstrăgând dela aceea, că 
rassa specifică maghiară își vede periclitate propriile interese, 
de câteori rassa turcească, înrudită întru câtva cu ea, se atacă 
în existenţa, ori și numai în poziţiunea ei de potentat, întreaga 
poporaţiune a “patriei noastre, fara deosebire de confesiune şi 
naţionalitate, simte adânc greomântul sacrificiilor de sânge şi 

bani, pe cari ni le-a impus deja ocuparea atinselor provincii tur- 
cești, şi priveşte în viitor cu îngrijiri juste la sacrificiile, poate 
şi mai mași, cari tot spre acest scop vor fi inevitabile, la cari 
îngrijiri ne dau material abundent, nu numai faptele mai re- 
cente, predate deja istoriei, ci chiar și propunerile, pe cari ni le 
face ministrul comun. 

Dar sunt mulți, cari în însaş aceasta ocupaţiune, respec- 
tive în condiţiunile ce se pot desvoltă din ea, văd ascuns un 
pericol mai mare chiar şi decât sacrificiile de sânge şi de bani, 
pericol care poate să atingă existenţa statului unguresc, ca atare. 
Acest pericol este, să nu zic eluptarea elementului slav la pre- 
ponderanţă, dar la toată întâmplarea întărirea lui în monarhia 
noastră, și încă eventual în aşa măsură, că după cunoscutele 
plecări şi nizuinţe ale acestui element poate urmă, ca să fie 
date îndărăt interesele, și mai târziu poate şi condiţiunile de 
viață, nu numai ale naţionalității maghiare, ci şi ale tuturor ce: 
loralalte naţionalităţi neslave din patrie. 

Caută deci să constat îngrijirile comune, cari preocupă 
poporațiunea patriei, când aceasta priveşte la toate câte sau 
petrecut până acuma din partea monarhiei noastre, fie măcar 
pe baza unui mandat european, relativ la Bosnia şi Herţegovina, 
şi când priveşte la cele ce se pot pune în vedere pentru viitor. 
La acestea mai vine şi o altă împrejurare, că adecă de oparte 
se trage ici-colea la îndoiala sincera bunăvoință pentru monarhia 
noastră a unora dintre puterile cari au dat mandatul european, 
iar de altă parte se susține convingerea, că dintre aceleaşi pu- 
teri, aceea singură, care totdeauna a adus cele mai mari sacri- 
ficii pentru echilibrul european, acum nu este, şi încă mult timp 
nu va fi în stare asşi arătă și în fapte cunoscutele bune intens 
țiuni faţa de noi. Și aşa, în considerarea tuturor acestora, mulți 
sunt îngrijiţi, că rolul greu la care ne-am angajat în Bosnia şi 
Herţegovina, în cele din urmă va aduce fructe pentru alții, nu 
însă pentru monarhia noastră. 

Eu, deși am parte bună din îngrijirile amintite, nutresc în 
peptul meu drept curaj speranţa, că urmând lămurirea politicei 
în cele externe, vor dispăreă în curând îngrijirile publicului, şi 
chiar dacă ar mai rămâneă în privința aceasta vre-o îndoială, 
ea nu va produce în naţiune consternare, nici nu va aveă in 
râurință deprimătoare asupra energiei noastre, încă nici atunci, 
dacă acţiunea începută se va continuă în direcţiunea de până acum, 

44* 

Când vin să-mi destășur vederile mele în privinţa aceasta, 
încep de acolo, că după convingerile mele, domnirea turcească 
în Europa, unde ea în secolul nostru numai în mod artificial 
Sa susținut, nu se va mai puteă susține mult timp, nici chiar 
în raionul cel îngust la care a fost strâmtorată prin măsurile 
mai nouă ale puterilor mari. Va fi aceasta, din punctul de ve- 
dere al intereselor noastre de stat, o împrejurare deplorabilă, 
dar cumcă ea va urmă, în privința aceasta nici pe un moment 
nu poate stă la îndoială unul ca acela, care a petrecut dela în- 
ceput cu oare care atenţiune procesul de dizoluţiune în Turcia, 
care cunoaște fanatismul religios al poporului musulman, pentru 
care el nu poate încăpeă cu alții, care a făcut studii adânci 
asupra situației mai noue, creată, ori mai bine zis, sancţionată 
în orient prin convențiunea dela Berlin, și care în fine, trăgân- 
du-și seama cu factorii, cu forțele, respective cu inerția acelora 
și cu direcţiunea nizuinţelor lor, mm din toate acestea, și peste 
tot din întreaga constelațiune, poate să deducă cât de cât con- 
secințe logice pentru eventualitățile viitorului. 

Știm noi toţi cine a accelerat și accelerează și acuma pră- 
buşirea Turciei infirme, şi ştim ce interese are respectivul po- 
tentat ca să facă accelerarea. lar dacă nu am fi toţi orientați în 
privinţa aceasta, iată, vă spun părerile mele, că interesul res- 
pectivului potentaf este, ca sub pretextul de a apără și a eli- 
beră pe creştinii din Turcia, să-şi extindă peste tot orientul 
domnia sa antiliberală. 

Acest potentat, care astfel se extinde şi tot mai tare caută 
a se extinde, este Rusia. Acesteia în mare parte deja i-a succes 
a-și realizà scopurile, încât adecă pe Turcia cea părăsită de toţi 
a spart-o și a îmbucătăţit-o până la inimă, şi din părțile con- 
stitutive ale ei, cu consentimentul posterior, poate chiar invo- 
luntar al puterilor mari, a creat state mai mult ori mai puţin 
independente, respective, a arondat cele existente cu teritorii 
mai mari, iar limitele sale proprii le-a extins până la Dunăre. 

Ca rezultate ale acestei îmbucătăţiri anticipate, respective 
ale creaţiunilor şi arondărilor noue, vedem în noua sa figură 
statul Sârbia şi Muntenegru, ambele independente. Vedem mai 
departe Bulgaria şi Rumelia orientală, acestea la vedere încă în 
ceva dependență de domnia turcească, în realitate însă nişte 
state, cari în curând au să fie decretate din partea celor com- 
petenţi de majorene. 

Nici nu fac amintire în rândul acestora de România, pentrucă 
pe când ţările și provinciile de sus, cu o poporaţiune în pre- 
ponderanţă slavă, câștigară sub protecţiunea armelor ruseşti 
teritor propriu, respective, extindere de teritor, pe atunci Ro- 
mânia, cea de rassă latină, fără respectarea serviciilor adânc re- 
gretabile, pe cari le-a prestat ea Rusiei în răsboiul din urmă, 
şi prin cari în momentul cel mai critic a salvat onoarea armatei 
rusești, România, zic, fù sguduită şi scoasă din pozițiunea în- 
semnată dela Dunăre, a cărei păzire i-sa fost concrezut prin 
convenţiunea de Paris, în interesul echilibrului european, și în 
locul teritorului luat dela ea i-s'a dat drept desdaunare, sau cum 
se zice, în schimb, un astfel de teritor, care afară de aceea, că 
organizarea şi civilizarea lui o va costă prea mult pe România, 
în tot chipul așa se refere cătră România nouă, încât aceasta 
va aveă să o atribue numai cunoscutelor instituțiuni ale sale li- 
berale, dacă acel nou teritor şi-l va pute asigură pe viitor față 
de metechnele rusești și bulgărești. 

Nu e trebuință de a se petrece acestea cu comentări mai 
detaiate. Ajunge o avizare simplă la fapte, ca să poată vedea 
ori şi cine, că Rusia poartă în Qrient politică panslavă, că prin 
eliberarea popoarelor din imperiul de odinioară turcesc voiește 
ale deobligă pe acelea la gratitudine perpetuă, că dar în modul 
acesta caută a-și asigură forțele și influența decisivă în orient, 
și astfel doreşte a veni în acea stare, ca nu numai să poată sus- 
țineă în propriile sale provincii absolutismul, ca contrast la orice 
libertate, și a suprimă puterile și pornirile ce se iviră în sinul 
său spre frângerea, acelui absolutism, ci să poată eventualminte 
face afront şi intereselor celoralalte potentate europene, dacă 
aceasta o ar cere interesele sale proprii, 

Și oare este de folos, este oare de dorit pentru monarhia 
noastră această extindere peste măsură a potestaţii ruseşti? 

Eu cred, că în această privinţă suntem toți de un cuget. Răs- 
punsul unison nu poate fi altul, decât acela: că deoarece Rusia 
e inimicul declarat al libertăţilor și al constituționalismului, care 
numai prin guvernare absolutistică își poate ţineă întruna im- 
periul său gigantic, și deoarece ea este focularul principal al 
nizuințelor panslavistice, extinderea peste măsură a potestăţii ei, 
pentru patria, pentru monarhia noastră, între orice împrejurări 
poate să fie numai periculoasă, de care dar are a se îngrozi 
oricare amic al libertăţilor. 

Astăzi ne aflăm în fața unor astfel de fapte complinite în 
orient, cari fac cu totul de prisos orice discusiune despre aceea, 
că oare ce ar fi trebuit să întreprindă regimul nostru de ex- 
terne la timpul său, ca să împedece pe Rusia a-și face ca acasă 
trebile sale, mm sau mai bine zis mm a grassa în provinciile tur- 
cești. Faptele complinite, cari abiă se mai pot alteră, ne îndreaptă 
toată atenţiunea, nu mai mult la acţiunile sau omisiunile ce au 
premers acelora, ci mai vârtos la aceeace avem de făcut în viitor, 
ca între referințele actuale şi în fața desvoltărilor ulterioare să 
putem apără interesele monarhiei noastre, şi să ne putem asi- 
gură pozițiunea ce o avem ca potentat, 

Chestiunea cea mare orientală, care din mai multe consi- 
derațiuni e pentru noi de cea mai mare însemnătate, încă nu 
este deslegată în mod definitiv, şi nici că va fi deslegată, pe 
cât timp mai există în Europa domnirea turcească, care nu este 
în stare a întroduce în imperiul său reforme corăspunzătoare 
postulatelor civilizaţiunii. Convenţiunea de Berlin după mine con- 
ține numai un armistițiu pe un timp nedeterminat, care până 
atunci va dură, pânăcând se vor puteă reculege la o luptă nouă 
puterile fatigate în răsboiu. Deasemenea rectificarile de frontieră, 
decretate acolo, eu le privesc numai ca pe niște linii demarcaţio- 
nale provizorii, între cari beligeranţii până una-alta să se poată 
mişcă, dar cari, renoindu-se mai apoi luptele, vor fi expuse la 
strămutări, Ar fi mm ce e drept-mm foarte de dorit, dacă ar puteă suc- 
cede potentatelor intermediatoare a împedecă pe un timp lung, 
foarte lung, erumperea unei conflagrațiuni noue., Insă la toată 
întâmplarea stă în interesul monarhiei noastre, ca a vecinului 
nemijlocit, a se pregăti la evenimentele ce vor să urmeze, a luă 
față de acelea o poziţiune corăspunzătoare intereselor ei, şi a 
şi-o asigură aceea pentru toate eventualitățile. 

Deocamdată nu a succes Rusiei a înființă o Bulgarie mare, 
după planul ce l-a lucrat aşa de frumos, Inţeleg acea mare Bul- 
garie slavă, care cu preferință ar fi chemată să fie moștenitoarea 
Turciei, şi întro bună dimineață să-şi extindă îrontierile sale 
chiar până la Rusia, fie și cu încorporarea României, Dar cine 
poate garantă, că ceeace acum deodată nu a succes, ny va suc- 
cede mai apoi, când Bulgaria convenţională, şi lângă ea Rumelia 
levantină, organizându-se pe baza convențiunii de Berlin, sau 
chiar trecând peste aceea, vor deveni să fie factori noi, şi încă 
foarte considerabili, la deslegarea finală a chestiunii orienale? 

Asemenea nu a succes Rusiei de astădată realizarea acelui 
plan, ca pe Muntenegru să-l aducă aproape mai până la nemijs 
locita coatingere cu Sârbia, ca în acest mod să pregătească 
unirea acestor două principate de rassă slaveană, şi pe Sârbia 
cea mare, creată astfel, să o facă capabilă de unele încercări, al 
căror scop în prima linie ar fi încorporarea Bosniei și Herţea 
govinei, apoi ocuparea Dalmației, şi în urmă extinderea marelui 
imperiu sârbesc spre nord, nu numai asupra teritoriilor dintre 
Sava şi Dunăre, și nici numai până la fluviul Murăş, peste te- 
ritorul infaustei Voivodine sârbești, ci tot mai departe și mai 
departe, până la Dobreţin, la ce unii Sârbi cred, că şisar puteă 
formă drept istoric de pe timpul Brancoviceştilor. 

Mi-se va zice doară, că din gura unor poeţi fantastici såra 
beşti, sau a unor politiciani de pe strade, niște enunciate încă şi 
mai fantastice nu pot da unui patriot unguresc solid și conșştiu 
de sine ansă Ja îngrijiri serioase. Eu însă altfel cuprind lucrul, 
De ar şi fi, ca națiunea sârbească să nu aibă atâţia poeţi exces 
lenți în partea eroică, şi atâţia politiciani de strade, câți în adevăr 
ea are, cari zugrăvind trecutul cel glorios al naţiunii sârbești, 
anunţă totodată un viitor al ei încă şi mai glorios, mm este o 
împrejurare, care cu privire la interesele patriei noastre mie acum 
nu-mi mai face îngrijiri noue, ci numai mi-le nutrește pe cele 
ce le am de mult. 

Eu adecă aşa ştiu, că principatele de mai nainte, Sârbia și 
Muntenegru, nu sunt dotate dela natură cu atâta teritor fertil 
cât se recere spre a se acoperi necesitățile populaţiunii lor, dacă 
aceasta vrea să progreseze pe calea civilizaţiunii, şi preste tot 
spre a se satisface acolo recerințelor economiei naţionale. Nu 
ştiu ce au câştigat în privința aceasta numitele principate prin 
extinderea nouă a teritorului lor. Eu cred că nu mult, sau în 
proporţiune cu poporaţiunea chiar nimic. Aceea însă o ştiu, că 
Sârbia şi Muntenegru fără subvenţiune rusască până acum nu 
şi-au putut susțineă nici chiar organismul lor intern, deși destul 
de restrâns; iar dacă au trebuit să înceapă operaţiuni de resbel 
contra Turcului, aceasta de fel mau putut-o face fără ajutor extras 
ordinar rusesc, 

Rusia a purtaţ până acum rolul de tutor față de Sârbia şi 
Muntenegru, pe cari lesa ajutat, ca pe consângenii săi, pânăcând 
acelea au fost sarace, minorene, Insă îngrijirea, ce curge din 
tutorat, de regulă încetează, când cei de sub tutorat ajung a fi 

majoreni. Aşa va fi şi cu Sârbia şi Muntenegru la caz, dacă vor 
reuși planurile pentru unirea acestor două ţări. Rusia cu greu 
va mai fi având bani de aruncat. Ea are lipsa de ei pentru unele 
şi altele rele de acasă. Dacă dar s'ar întâmplă, ca mai apoi Sârbia 
cea mare să vină a-i cere şi mai departe ajutorul, Rusia va fi 
silită a-i zice: acum eşti mare, ești tare, și vitează încă eşti, deci 
nu mai ai lipsa de tutoratul meu nemijlocit, ian vezi colea câm- 
piile cele extinse din Banat şi Bacica, ocupă-le acelea, făţi acolo 
trebile tale după plăcere, şi dacă se poate, mergi şi mai departe. 
Deocamdată însă mulțămeștete a ști, că de va fi chiar de lipsă, 
eu în această întreprindere te voiu ajută mediat sau inmediat, 

Când astfel de aspecte triste ne dau formațiunile pansla- 
vistice din sudost, cari sunt plănuite, dar stau încă în suspens, 
eu cu inima liniştită pot zice, că regimul nostru de externe a 
lucrat bine când a primit mandatul congresului de Berlin pentru 
ocuparea Bosniei şi Herțegovinei, și la și executat, deși cu mari 
sacrificii. Adaog încă, că eu aş atribui acelui regim drept merit, 
dacă el însușş ar fi solicitat darea mandatului. Prin ocupaţiunea 
aceasta noi am luat o pozițiune considerabilă în orient la caz, 
când prin un resbel nou, sau și în alt mod, ar urmă turburări 
periculoase pentru monarhia noastră. Şi pânăcând ne vom ţineă 
această bună poziţiune strategică, până atunci nu numai că vom 
face umanităţii servicii însemnate în acele provincii, cari mai 
nainte erau expuse la tot felul de adversitaţi, dar totodată putem 
fi asiguraţi, că principatele slave de sud, cărora noi dealtmin- 
trelea le poftim bunăstare durabilă şi prosperare, nu ne vor co- 
pleşi, mai ales dacă alăturea cu desvoltările ulterioare ale lucru- 
rilor, ar succede monarhiei noastre a-și ocupă şi la Dunărea- 
de-jos o poziţiune sigură, ce nici nu e chiar cu neputinţă, dacă 
d. e. în bună conţelegere cu respectivele puteri, și după nece- 
sitate și cu România vecină, ne-am extinde dela Adakal6, care 
este deja în posesiunea noastră, pe țărmurul drept al Dunării, 
cel puţin până la Vidin, și dacă ne-am acuiră fortăreaţa de acolo, 
ca un punct de strategie. 

Mărturisesc sincer, că nu sunt în stare a pricepe, cum 
Sar puteă zice bună şi folositoare pentru monarhia noastră acea 
politică, care ţinând de greșită pozițiunea ce o am câștigat în 
Bosnia şi Herţegovina, stăruește pentru părăsirea ei. Din contră, 
sunt convins, că o astfel de politică, devenind la valoare, nu 
numai ar nimici vaza monarhiei noastre în afară, ci sprijinind 

înființarea Marei-Sârbie ideale, prin aceasta imediat ar promovà 
totodată planurile panslave, cari țintesc la Îmbucatățirea patriei 
noastre. 

Faţă cu o atare politică întreb eu, că întâmplându-se sa se 
unească numitele principate şi provincii slave, — ceeace ar urmă 
desigur după retragerea noastră, — și de aci născându-se în 
adevăr un pericol evident pentru patria noastră, am fi oare atunci 
întro pozițiune mai favoritoare de a puteă înfrânà pe inimic, 
ca cum suntem acum? Sau oare ne va costă atunci mai puţine 
sacrificii de sânge și de bani apărarea confiniilor noastre, decât 
ce ne costă acum ocupaţiunea provinciilor din chestiune? Sau 
în fine, oare putem noi contă, ca la caz de un astfel de pericol 
vor grăbi puterile mari, dela cari avem mandatul de ocupaţiune, 
a ne apără confiniile, a ne apară pe noi, cari prin slabiciune 
sau ușurătate am abandonat însemnatele pozițiuni ce ni-s'au 
fost dat? 

La toate acestea să binevoiască a-mi da răspuns aceia, cari 
condamnă ocupaţiunea din chestiune, sub cuvânt, că aceea ar 
fi periculoasă pentru monarhie. Eu însă susțin din nou, că zace 
în interesul nostru a le ţineă acele provincii ocupate, ca pozi- 
țiuni strategice, și a le țineà până atunci, pânăcând chestiunea 
orientală își va află deslegarea finală, când apoi Europa întrun 
congres, ce va să se țină în Berlin sau în Paris, mm sau vrând 
Dzeu întruna sau altă capitală a monarhiei noastre, sau în fine 
orişiunde mmva decide definitiv asupra sorții acestor provincii. Dar 
a vorbi încă acum despre aceasta, eu țin că ar fi o preocupare 
înainte de timp. 

Privind acum partea financiară a chestiunii, nu se poate 
negà, că ocupaţiunea recere peste măsura dela noi multe sa- 
crificii, şi că țara mai că nu mai poate suportă aceste sacrificii. 
Accentuez cu deosebire cunoscuta sărăcie a regiunilor inferioare 
ale poporaţiunii, iar mai cu seamă a clasei de agronomi, care 
pot zice, că nici pe timpul feudalismului ma fost atât de împo- 
vărată, ca cum este astazi, cu atâtea feluri de impozite, din cari 
pentru această clasă, aqume, pentru cultivarea ei și pentru pre- 
gătirea unei stări mai bune pentru ea, nimic, sau numai foarte 
puțin se retribue. 

Dar de altă parte nici aceea nu se poate negă, că ne aflăm 
înaintea acelei alternative, că sau ne ținem și întărim pozi- 
țiunea ocupată în orient, ca o preîngrijire pentru eventualitaţile 

viitorului, şi cu încordarea tuturor puterilor noastre aducem, 
creăm și cele mai extraordinare cheltuieli ce se recer spre 
acest scop, sau — fiindcă nu prea avem bani— ne retragem 
cu toată modestia de acolo, abandonăm poziția noastră, și 
prin aceasta ne dăm înaintea Europei testimoniu de pauper- 
tate, mărturisim că suntem slabi, că am ajuns a ne pune sub 
protecțiunea Europei, şi — patria va îi salvată! 

Eu sunt pentru alternativa primă. Contez, că regimul ţării 
va face tot ce e cu putință, cu deosebire pentru ameliorarea 
starii materiale a poporului de rând, şi între altele pentru con- 
solidarea diferitelor naţionalităţi, abătându-se chiar, — dacă va 
îi de lipsă — dela programul său de până acum, și peste tot 
va căută să sădească, respective să se cultive în toate clasele 
poporaţiunii patriotismul şi promptitudinea la orice sacrificii, 
Contând așadară şi la acestea, eu cu toată conştiinţa şi promp- 
titudinea votez suma propusă de subcomisiunea întrunită, fie că 
mă aflu chiar în opoziţiune cu opiniunea publică, care adeseori 
rătaceşte, şi care uneori are a experiă cu amar rătăcirile sale». 
(Aprobărt vii).*) 


Vorbirea în dietă a deputatului P. Mihalyi. 


În şedinţa din 1 Februarie 1879 a dietei, discutată 
fiind o propunere a deputatului Frölich și consoții, cu o mo- 
dificare a deputatului Ivánka Imre, de a se adună date 
statistice cu privire la influenţa pe care au avut-o ga- 
ranțiile date căilor ferate asupra înmulțirii averii, — vor- 
beşte și deputatul român Petru Mihalyi următoarele : 


«Onorată casa! Cu privire la lucrarea ce e de aşteptat, în 
caz că se primeşte propunerea prezentată, eu nu pot îi de o 
parere cu stimatul condeputat Ivánka. Eu, onorată casă, nu ţin 
lucrarea de o importanţă atât de mare, ca să fie chemată să 
deştepte interes în lumea străină financiară pentru precumpă- 
nirea și apreciarea mai mult ori mai puţin favorabilă, faţă de 
creditul statului nostru, Pentrucă eu cred, că toți factorii finan- 
ciari, cari vreau să aprecieze creditul Ungariei, şi-au compus 
deja lucrarea pe care vrem noi acuma să o facem, şi au putut 
să şi-o compună cu cheltuială mică, In scopul acesta nu trebue 
alta, decât să se copieze rezultatele finale ale socotelelor de stat, 


*) Din „Telegraful Român“, anul 1878, Nr, 145, 

prezentate parlamentului, de cari rezultate respectivii aveau tre- 
buinţă. 

Propunerea aceasta are un scop foarte însemnat și mare 
faţă cu stimaţii condeputaţi, cari nu erau membri ai legislațiu- 
nilor trecute, deci nu cunosc aceste socoteli de stat şi nu posed 
rezultatele finale ale acestora. Şi eu, care sunt de ani membru 
al comisiunei pentru socotelele de stat, ştiu, că celce nu are cel 
puţin în general dexteritate pe terenul acesta, cu mare greutate 
poate să afle din socoteli rezultatele singuratice, și cu greu 
poate scoate concluziuni din ele, pentru a-și câștigă orientare 
în o anumită direcţie. Inaintea mea scopul acela, ta stimaţii 
condeputați să poată precumpăni în mod potrivit la pertractarea 
budgetului, ce are să urmeze, rezultatele manipulării vistieriei 
noastre de stat în ciclul trecut de zece ani, şi rezultatele câşti- 
gate să le poata întrebuință cu temeiu la hotaririle ce le vor 
luă, — e motiv destul de -mare, ca să rog determinarea ono- 
ratei case în direcţia acceptării propunerii facute. (Prezidentul 
îl face atent, că discuţia generală e terminată). 

După părerea mea, modificarea condeputatului Ivánka, pre- 
zentată la punctul acesta al propunerii, vrea extinderea adunării 
de date, luată în vedere prin propunerea făcuta, și asupra unor 
detailii, cari negreşit că vor întârziă pregătirea lucrarilor din 
partea comisiunei, şi sar extinde asupra prezentării separate a 
astortel de date, cari chiar și în înţelesul punctelor deja primite 
din propunere vor fi negreşit expuse în tabelele ce sunt de 
prezentat. De aceea, rog pe domnul deputat să-și retragă mo- 
dificarea, iar onorata casă o rog sa primească acest punct de 
propunere, fără modificare».*) 


La votare modificarea deputatului Ivânka se primește, 
cu o mică majoritate. 

In şedinţa din 22 Februarie 1879 comisiunea de 
incompatibilitate raportează dietei, că cu privire la de- 
putatul A/exandru Roman nu a putut constată incom- 
patibilitatea, deci Roman poate să fie deputat dietal şi 
profesor universitar deodată. 

Raportul se ia spre ştire fără discuţie, dupăce în chestii 
de asemenea natură regulamentul casei nu admite nici 
o discuţie. 


*) Din Ziarul Dietei de pe anii 1878—1881, volumul II, pg. 306—307. 


www.dacoromanica.ro 


Contractul dela Berlin. 


În ședința din 25 Martie 1879, continuându-se dis- 
cuția asupra proiectului de lege despre inarticularea con- 
tractului (convenției) dela Berlin, ia cuvântul deputatul 
român George /oanovici şi rostește vorbirea următoare: 


«Onorată casă! Mărturisesc, că vorbesc cu oare care ne- 
linişte, pentrucă lăsând în grija unor mâni mai competente com- 
baterea celor acum spuse de condeputatul Apâthy Istvân, vreau 
să iau în desbatere chestia mandatului cuprins întrun punct al 
contractului dela Berlin. (Să auzim). Cunosc excepțiunea ce 
şar puteă face contractului. S'ar puteă spune, că contractul dela 
Berlin, ocupaţiunea, am pertractat-o deja. A fost pertractată în 
delegaţiuni, a fost pertractată cu ocaziunea desbaterii asupra 
budgetului. Acum e vorba numai de rezolvarea chestiei, de sta- 
bilirea unei forme corecte pe seama ei, Simţesc greutatea ace- 
stei excepțţionări, şi totuș rog onorata casă, să binevoiască și să 
fie cu răbdare, ca să-mi desvolt părerile cu privire la acea parte 
a chestiei, care, pot să spun, că nu spre bucuria mea, a făcut, 
ca în stadiul înaintat al carierei mele politice să se ivească 
punctul de întoarcere, 

In ciclul trecut dietal mă ţineam de aceia, cari au aprobat 
politica guvernului extern şi a guvernului patriei noastre, avută 
în chestia orientală. Eu vedeam în politica aceasta, care a ţinut 
la distanță dela monarhia noastră şi dela patria noastră primej- 
diile răsboiului, o politica a precauţiunei, care în urma naturei 
ei exchide direcţia extinderei, a cucerirei. Aveam încredere în 
guvern, ca simplul vâslar îu conducătorul naei, care vede numai 
mișcările conducatorului, dar nu poate vedeă scopul final al di- 
recţiei navigării, fiindcă, cel puţin în luntre, se şade cu dosul 
catră scopul final, şi așa se vâsleşte. 

După dizolvarea parlamentului în curând apoi cu mirare 
am văzut efectuindu-se aceea, ce mai nainte ţineam de impo- 
sibil. Trupele noastre au întrat în Bosnia și Herţegovina. Dar 
întrarea nu s'a făcut întocmai, cum în înțelesul articolului 25 
din contractul dela Berlin eră de aşteptat. Monarhia noastră și 
Poarta nu s'au putut nici decum înţelege cu privire la așa nu- 
mitele amănunte, Și amanuntele totuș au urmat, şi au fost sem: 
nate, nu cu cerneală, ci cu sânge. Astfel deci opera de pacea 
Europei tocmai cu privire la partea ce pe noi ne interesează 
a putut fi executată numai după scurte, dar sângeroase lupte. 

Intrarea nu s'a făcut cu muzică militară, aşa cum se pus 
sese în vedere, ci cu muzică de răsboiu, cu muzică sgomotoasa 
de răsboiu, care în formă de cântec făceă să răsune cunoscuta 
zicătoare, care ne spune, că cine samănă vânt, seceră furtună, 
(Aprobări în stânga). Şi furtuna există și în interiorul monarhiei, 
furtună luat în alt înţeles, furtuna piepturilor. (Aprobări vii). In 
dietă, în delegaţiuni, întreabă deputaţii, și în ţară întreaba toți 
oamenii, că până când va ţineă ocupaţiunea, şi câte jertfe va 
mai pretinde? Care va fi sfârşitul acestei ocupări? Şi aceasta 
curiositate a naţiunei cred că e de scuzat, pentrucă în mijlocul 
dureroasei nesiguranţe, care s'a născut din acţiunea din întres 
bare pe seama popoarelor monarhiei, numai gravitatea situas 
țiunei financiare şi politice a ţării e ceva ce poate fi numit -m 
sigur. 

Dar ştiu, că ori cât de grea să fie situația, nu pot cons 
damnă ocupaţia, decât numai dacă aș puteă dovedi, că ea puteă 
să fie evitată, că nu am avut trebuinţă de ea. Mă voiu nizui 
deci să dovedesc pe scurt, că nu eră trebuință de pasul acesta. 
(Să auzim). 

Guvernul nostru extern a avut ocaziune destulă dela ocus 
pare încoace Săsși apere politica, şi eu m'am nizuit cu sinceria 
tate Şă cred aceea ce ne zugrăveă în colori vii regimul nostru 
extern, stimatul domn ministru de externe, ca eventuală pris 
mejdie, anume, ivirea primejdiei în momentul în care nu primim 
mandatul. Incercările mele însă nu au succes. Apărarea politicei 
de ocupare a mânecat din presupunerea, ca Poarta nu a fost 
în stare să restabilească şi să susțină ordinea în cele două pro- 
vincii din întrebare, Nu întru în desvoltarea acestei chestiuni. 
Să presupunem, că Poarta întru adevăr imediat după marea ca- 
tastrotă ma fost în stare să restabilească ordinea în provinciile 
acelea. Dar și în cazul acesta eu întreb, a fost neîncunjurat de 
lipsă, ca excluziv monarhia austrosungară să ocupe provinciile? 
Nu corespundeă scopului o ocupare provizorie, de caracterul 
unei sincere sprijiniri față de Poartă? Nu cereă nici un strop 
de sânge. Am fi luat parte şi noi și cheltuelile lesam fi purtat 
cu ușurință. Dar chiar și ocuparea provizorie, savârşita numai 
din partea noastră, dacă purtă pecetea provizoriatului și a spri- 
jinirei sincere față de Poartă, puteă să aibă succese mai bune. 
De ce nu sa întâmplat deci astfel? La întrebarea aceasta nu 
ni s'a dat răspuns. Chestia principala e acum aceea, că provin- 

ciile ocupate ale cui proprietate sunt? (Voci: Ale austriacilor), 
După afirmarea stimatului domn ministru de externe, noi prin 
primirea mandatului am împedecat enormele încurcături. Am 
salvat existența de stat a Turciei, cel puţin aici în Europa, am 
aparat interesele de existenţă a monarhiei austro-ungare, şi am 
asigurat pacea Europei. Dacă așa stă lucrul, onorată casă, atunci 
întru adevar e vrednică de admiraţie dispozițiunea, după care 
pe umerii monarhiei austro-ungare zace aproape întreaga greu- 
tate a apărării păcii și a intereselor publice europene. Faţă de 
acest fapt, prea puţină mângăiere formează pentru noi decla- 
rația stimatului domn ministru de externe, că la congresul din 
Berlin interesele monarhiei austro-ungare au aflat apreciare ge- 
nerală echitabilă, şi că marile puteri au recunoscut necesitatea 
existenţei unei monarhii mari şi puternice austro-ungare. 

E foarte magulitoare pentru noi aceasta recunoştinţă, dar 
eu așa cred, că puterile cele mari ne-ar fi deobligat cu mult 
mai bine, dacă pe lângă recunoașterea, că monarhia noastră e 
o necesitate europeană, ar fi adus astfel de hotăriîre, după care 
pacea europeană puteă fi asigurată pe un preț mai mic și mai 
ușor de suportat din partea popoarelor monarhiei. Pentrucă, şi 
aceasta nu poate fi accentuat din destul, jertfele legate de ocu- 
pare nu stau în proporție cu situația economică-financiară a 
monarhiei, In loc deci de a fi mers în altă ţară ca să facem 
ordine, eră cu mult mai bine dacă rămâneam acasă, în liniște, 
dar trezi și gata pentru fapte, mai bine eră dacă cruțam sân- 
gele și banii poporului nostru, conservându-ne pofta de răs: 
boire pentru zilele în cari se va arată necesitatea ei constrin- 
genta și poruncitoare. (Aprobări vii), Puterile mari europene, 
dacă au voit o monarhie tare austro-ungară, nu trebuiau să ho- 
tărască așa ceva, ce formează, cu adevărat, o mare cinste pentru 
monarhie, dar în cele din urmă nu e alta, decât o splendidă 
împuternicire, dată monarhiei, de a se slăbi singură pe sine. 
(Aprobări). 

Dar se spune, că dacă nu ocupăm noi provinciile acelea, 
le ocupă altul. Onorată casă! Dacă mânecăm din acel punct 
de vedere, că ori care stat, fără a-şi bate capul cu hotăririle 
congresului, poate să facă ocupaţii, putem cu tot dreptul să în- 
trebăm, că oare ce a făcut congresul european? Unde e dreptul 
popoarelor, ordinea europeană de drept, pe care a creat-o? În 
cazul acesta congresul dela Berlin nu ar fi alta decât mantaua, 

care acopere neexistența dreptului popoarelor, şi cu tot dreptul 
am puteă spune aceea ce spuneă contele Beust, că nu exista 
— Europa. 

Omul ştiinţei de răsboiu, care procede numai din punct 
de vedere strategic, poate sa spună, că dacă Sârbia, Munte- 
negru, nebătându-şi capul cu consideraţiuni europene, cu hota- 
rîrile congresului, vreau în mod absolut să satisfacă dorinţei lor 
de a se extinde, pot să o facă aceasta mai uşor și mai iute 
decum ne-a succes nouă să delăturăm relele născute de aci. 
Asta poate să o spună omul ştiinţei de rasboiu, eu nu pot să 
o spun, pentrucă nu mă pricep la strategie. Dar dacă ţinem 
cont de motivele scoase din psihologie, cari au influență esen- 
țială asupra determinării, atât a singuraticilor oameni, cât şi a 
națiunilor întregi, atunci putem să presupunem, aşa cred, că 
chiar şi astfel de țări, cari, după declaraţia coptelui Andrássy 
sunt mai puţin accesibile pentru considerațiuni europene, ar 
fi precumpănit bine lucrurile de zece ori înainte de a se apucă 
de împlinirea dorințelor de expansiune, care pentru ele poate 
să fie de un efect — fatal. Știu bine țările acestea, că monarhia 
austro-ungară are o armată bună și vitează de un milion, și co- 
răspunzătoare tuturor cerințelor. Şi conștiența aceasta, ţinută 
trează necontenit prin admonierile prietinești ale monarhiei 
noastre şi prin accentuarea, că raporturile lor amicale cu mo- 
narhia noastră, cum spuneă și contele Andrássy în expozeul 
său, corespunde adevaratelor lor interese, puteă să ne ofere 
destulă garanţie în contra dorințelor lor de extindere. 

Dacă statele acestea, la inspiraţia altor puteri, ar fi facut 
încercări de ocupare, atunci, dupăcum spuneă eri stimatul con- 
deputat Eötvös Károly, mm punctul de gravitație al operaţiunii 
și al activităţii nu eră mm Bosnia. (Aprobari în stânga extremă). 
Pot deci să spună tacticianii, Că cu executarea ocupării, pentru 
tot cazul pe care ni-l putem închipui, care deci nu e verosimil, 
ne-a succes a ne câştigă o poziţie neatacabilă la nordul penin- 
sulei balcanice, dar numai la nordul ei. E foarte frumos lucrul 
acesta, dar enormele cheltuieli nu justifică exoperarea şi pre- 
zentarea acestui succes, mai mult de valoare academică. Pasul 
acesta deci, după convingerea mea, puteă să fie evitat şi tre- 
buiă negreșşit să fie evitat, Și aceasta o spunem, nu numai noi, 
cei din partea aceasta a casei, ci a spus-o cu luni mai nainte 
chiar şi adresa noastră, opera majorităţii, în pasagiul pe care 

voiu aveă onoare să vi-l cetesc (cetește): «Dar prevenirea, cu 
care s'a grăbit fiecare în patria aceasta să împlinească porun- 
cile Maiestaţii Voastre, nu a putut să-i facă să uite cât de grele 
sunt jertiele cerute dela noi, şi nu ne poate spăriă întrebarea, 
daca în cazul cel mai bun și mai favorabil scopul ce poate fi 
ajuns sta în proporţie potrivită cu aceste fjertie grele» ? (Aşa e!) 

A fost îmbrăcată în formă de întrebare, dar în ea se cu- 
prinde și răspunsul, care cu alte cuvinte sună așa, că ocupaţia 
nu a fost neîncunjurat de lipsă pentru apărarea intereselor de 
existență ale monarhiei și patriei noastre. Ori, pe cât de cu crus 
tare, pe atât de categoric și clar, condamnă politica de ocupare, 
şi eu aş cădeă în greșala preocupării, onor. casa, dacă pentru 
aceea, pentruca la timpul său nu am acceptat de a mea această 
forma a adresei, nu aș recunoaște, că pasagiul citat de mine 
condamnă în mod clar ocupaţia. Adresa aceasta, onorată casă, 
care după părerea mea e mai bună decât vestea ei, a avut o 
singură greșală, aceea, că acolo unde a fost compusă, a fost 
explicată în foarte diferite moduri. Insuş domnul ministru-pre- 
zident, care cu ocaziunea aceea nu eră atât de guvernamental 
ca alţii, spuneă despre adresă, că ea conţine orice reţinere dela 
croirea de judecată. Câţiva dintre oratorii de frunte ai majori- 
tăţii au mers mai departe, şi aprobând ocuparea, au dat și adresei 
explicarea, că în ea e aprobată ocuparea. Acela deci dintre de- 
putaţii cari au condamnat ocupaţia, care voiă să dee exprimare 
neîndoioasă votului sau, nu puteă, foarte natural, să primească 
de a sa adresa. Așa cred, că mi-a succes să dovedesc, că 
ocupaţia, nu numai că nu a fost un rău necesar, cum spuneau 
unii, ci a fost un rău cu totul neoportun. (Aşa este. Aprobări). 
Şi astfel a fost mai corect, să arat toate relele cauzafe de pasul 
acesta, 

Și ce ştim acum, la 7—8 luni dela efectuirea ocupării? 
Știm în cifre, cât ne-a costat, Dar că cât ne va mai costă, 
fie și numai până la finea anului acestuia, nu ştim. Reprezen- 
tantul ministrului comun de răsboiu a răspuns în mod foarte 
caracteristic și sub presiunea situaţiei, când nu de mult a fost 
întrebat în delegaţiuni, dacă suma de 30 milioane, ce eră de 
votat, va ajunge până la finea anului, facând declaraţia, că mis 
nistrul de rasboiu va căută să se mulțamească cu suma aceasta, 
dacă raporturile şi împrejurările permit lucrul acesta. Da, dnilor, 
porniţi odată pe calea aceasta ne-am supus în mod necondi- 

ționat domniei caprițioase a raporturilor neîncetat schimbate, în 
urma acțiunilor întreprinse cu praf de puşcă. Știm pozitiv, ono- 
rată casă, că am făcut achiziție în contra voinței noastre. Dar 
nu mam exprimat bine. Nu noi suntem cei cu achiziția. Noi 
ce suntem? Poatecă posesorii unui obiect amanetat. Dar aceasta 
trebuie să o respingem dela noi, pentruca să nu apărem de 
uzurari, cari calculează, că proprietarul obiectului nu va fi în 
stare să plătească cheltuielile de investiţie, foarte mari, și nu-şi 
va mai scoate obiectul. Deci suntem usutructuari, încassăm ve- 
nitele. (Ilaritate). E foarte corectă expresiunea, dar se împotri- 
veşte atât de mult realității, încât chiar şi numai pentru aceasta 
nu e de acceptat. Bosnia, ocupare şi venit, cum se potriveşte 
laolaltă? (Ilaritate). Ni-se dă mângăierea din mai multe părți, că 
în curând Bosnia va da atâtea venite, ca să poată acoperi sin- 
gură cheltuielile administrative, şi că astfel ocuparea își va aduce 
cu timpul roadele sale. Eu numai un fel de poamă văd, că se 
coace pe seama popoarelor din monarhie, şi aceasta e: mărul 
lui Eris. Mai mult nu ştim, onorată casă, nici astăzi. Inaintea 
ochilor nostri e Novibazar. Sau făcut pomeniri şi despre alţi 
paşi, pe cari nu vreau să-i numesc. Se poate, că e visiune numai, 
dar să nu ne mirăm, onorată casă, dacă publicul, de când a 
vazut, că ocupaţia pe care o ţineă de imposibilă, totuș s'a efec- 
tuit, în orice lucru, fie dealtcum oricât de nedecrezut, vede o 
întâmplare, un eveniment, care are să urmeze negreșşit şi-şi 
aruncă umbra sa. (Aşa e!) 

Nu suntem în curat nici cu aceea, dacă Bosnia și Herţe- 
govina au ajuns deja la punctul pe care l-a accentuat stimatul 
domn ministru de externe în expozeul său, anume, la punctul 
de a-şi schimbă stăpânul. S'a făcut schimbul de stăpâni, ori nu? 
Eu atribui atitudinea porții numai nesiguranţei. Poarta ar voi 
să ştie, că provinciile ocupate a cui proprietate sunt? Și nepri- 
mind răspuns hotărit la întrebare, şi văzând, că ocupația aceasta 
e- pentru ea o continuare cu privire la necâştigarea îndărăt a 
provinciilar ocupate, a ţinut de superiluu să mai lege conven- 
țiune în privinţa modalităţilor de a nu le mai puteă redobândi. 

Contractul dela Berlin, onorată casă, e deci o dispoziţie 
mancă, artificială, din care lipseşte la partea din urmă o con- 
strucție neterminată, aceea, ale cărei părți neexprimate le supli- 
nesc liniile, urmând apoi la fine un semn mare de întrebare. 
Şi lucrul acesta vrea onoratul guvern să fie înarticulat? Zicetea 

aceasta neţncheiată să o înarticulăm? Ș'a prezentat dietej acum 
un astfel de obiect, care atinge foarţe deaproape interesele ţării. 
Contractul dela Berlin, respective articolul 25 din acest contract 
dela Berlin, referitor la ocupaţiune, e supus aprecierii și jude- 
căţii legislaturii ţării. Să ne spunem judecata. Dacă va află dieta, 
că pasul din întrebare a fost necesar, decreteze în mod hotărît 
aprobarea. lar dacă va află, că nu a fost necesar, că a fost un 
pas contrar intereselor țării, spună-și verdictul de reprobare. Eu 
aflu, că verdictul din urmă e de rostit (Aprobări în stânga) și 
doresc, ca el să fie exprimat în o formă, în un înţeles, care ex- 
chide orice restălmăcire. 

Conced, onorată casă, că se poate excepţionă şi proiectul 
de rezoluțiune al condeputatului Szilágyi Dezső, respective, 
poatecă forma propusă de el, dar fiindcă forma aceasta con- 
damnă ocupaţia în mod care nu poate fi restălmăcit, de con- 
cepția mea forma aceasta stă mai aproape, și eu pe aceasta o 
primesc. Dealtcum e aproape sigur, că contractul dela Berlin 
se va înarticulă. Dar oare va face el să dispară situaţia îngrijitoare 
produsă de ocupaţie, precum şi neliniştea generală şi îngrijirea 
pentru viitorul naţiunii? Nu! Faptul, că în contra opiniunii pu- 
blice a naţiunii a putut fi executată ocupaţia, că s'a efectuit 
aceea, ce pentru ţară a format obiect de protestare ani dearândul, 
şi experienţa, că astfel de fapte totuş primesc în o formă mai 
mult ori mai puţin liberă aprobarea legislaturei, va sgudui în- 
crederea naţiunii în liberțatea constituţională și în existența şi 
fiinţa salutară a parlamentarismului. Şi acelaș lucru e şi cu pri- 
vire la ceealaltă parte a monarhiei, deci cu privire la monarhia 
întreagă. In monarhia aceasta nu de mult s'au facut pe terenul 
guvernării încercările și experimentările cele mai ciudate. Și 
după neisbutirea acestor încercări a ajuns la învingere forma 
actuală de guvernare, cu liberţate constituţională, parlamentarism 
şi organizare a monarhiei după dreptul public. Forma aceasta 
nu mai eră formă de experimentare. A fost un pas serios, care 
a câștigat pe seama monarhiei noastre simpatiile ţărilor, naţiu- 
nilor, ale lumii întregi. (Așa e). Comoara aceasta trebue să o 
păstrăm cu jaluzie, comoara aceasta cere o tratare mai cruţă- 
toare, pentruca nu cumva redusă fiind până la absurd, să-și 
peardă față de popor vraja neîncunjurat de lipsă. (Aprobări vii). 

E tristă icoana zugrăvită, onorată casă, și știu, că mi-se va 
spune, precum mi-sa mai spus, că noi, ceice avem un punct de 

vedere contrar cu al majorității, prezentăm țara câ cum ar îi la 
marginea prăpastiei şi prin aceasta îi periclităm creditul. Dar 
nu strică creditul ţării acela, care cu sinceritate arată relele pro- 
duse de o politică greşită, şi care cere, ca politica aceasta să nu 
fie continuată. (Aprobări în stânga). Noi nu cedăm, onorată casă. 
Ne încredem și noi în viitorul naţiunii. Credem şi sperăm, că 
națiunea va eși din relele acestea, dacă factorii cari conduc soartea 
națiunii vor ajunge la timp încă la recunoaşterea, că drumul de 
până acuma duce la perire, şi dacă în bunăînțelegere, umăr la 
umăr vor nizui, ca politica externă să primească o direcție mai 
corectă. (Aprobări). Trezvia şi perseveranţa naţiunii maghiare, 
apoi sentimentul constituţional al Maiestăţii Sale regelui nostru 
şi inima lui bătătoare pentru binele popoarelor sale, cooperarea 
împreună a acestor doi factori va află drumul sigur care duce 
la mal, şi atunci se va împlini dorința Meaiestăţii Sale regelui 
nostru, pe care în mod părintesc a exprimat-o întro vorbire re- 
gească de tron în cuvintele următoare: «Domnitor fericit poate 
să aibă numai o naţiune fericită». Primesc proiectul de rezolu- 
țiune al condeputatului Szilágyi Dezs6».*) 


Dieta a decretat cu majoritate de voturi înarticu- 
larea contractului dela Berlin, aprobând ocuparea Bosniei. 


Limba maghiară în școalele poporale. 


De o surprindere foarte neplăcută au fost împărtă- 
şite naţionalitățile nemaghiare din patrie pe la începutul 
anului 1879. Guvernul unguresc a fost compus un pro- 
iect de lege despre întroducerea limbei maghiare, ca 
studiu obligat în toate şcoalele poporale, confesionale 
și comunale din ţară, cu limba de propunere nemaghiară. 
A fost primul atac îndreptat în contra şcoalelor popo- 
rale nemaghiare, garantate prin legile dela 1868, despre 
instrucția poporală și despre egala îndreptățire a naţio- 
nalităților. Proiectul acesta de lege, vătămător pentru 
naționalităţile nemaghiare şi pentru confesiunile susțină- 
toare de şcoale, a produs mare resens la poporaţiunea 
nemaghiară din ţară, îndeosebi însă în păturile popo- 
rului român din statul ungar. Un fior de durere şi ne- 


) Din Ziarul Dietei, volumul V pag. 39—43, 

mulțămire a trecut prin inimile tuturor, și i-a făcut să 
se deştepte din apatia, din nepăsarea care îi cuprinsese, 
Imediat dupăce a fost cunoscut din ziare textul proiec- 
tului de lege și a fost înțeleş pericolul care amenință 
prin el şcoala românească, capii celor două biserici ro- 
mâne din statul ungar, mitropoliţii din Sibiiu şi Blaj, au 
luat măsurile necesare, ca pericolul dacă se poate să fie 
împedecat. A mers la Viena, atât mitropolitul Vancea 
din Blaj, însoțit de episcopul Lugojului, Dr. Victor Mi- 
halyi, cât şi mitropolitul Miron Romanul din Sibiiu, în- 
soțit de episcopii Joan Popasu al Caransebeşului și Joan 
Mețianu al Aradului, precum şi de câte doi membri ai 
fiecărui consistor diecezan, şi au predat domnitorului 
câte o rugare bine motivată în chestia împedecării aten- 
tatului ce se plănuiă în contra școalelor românești, şi 
peste tot în contra școalelor cu limba de propunere ne- 
maghiară. 

Dorinţa Mitropolitului Miron Romanul din Sibiiu 
eră, ca ambele biserici să se prezinte deodată în faţa 
Monarhului, ori cel puţin în aceeaș zi, și în privinţa 
aceasta a făcut demersuri pe lângă mitropolitul din Blaj, 
de unde a primit răspuns mulțămitor. S'a stabilit ziua 
de întâlnire în Budapesta, şi apoi în Viena, dar când a 
sosit delegaţia bisericei gr.-ort. române la Budapesta și 
Viena, a aflat, că episcopatul gr.-catolic român a umblat, 
deja pe acolo și s'a reîntors acasă. 


Reprezentațiunea bisericei gr.-cat. române. 


Cum am spus, biserica gr.-cat. română a fost fe- 
prezentată numai prin mitropolitul Joan Vancea şi epis- 
copul din Lugoj Dr. Victor Mihalyi, pentrucă episcopul 
din Gherla, Mihail Pavel, s'a fost întârziat, iar vicarul 
din Oradea-mare (episcopul murise) eră indispus. 

Monarhul a primit în 10 Februarie 1879 în audiență 
episcopatul gr.cat. român, și a luat în primire din mâ- 
nile mitropolitului Vancea următoarea reprezentaţiune a 
episcopatului gr.-catolic român în contra proiectului de 
lege despre întroducerea limbei maghiare în școalele po- 
porale confesionale nemaghiare; 

«Cesară Regească Apostolică Maiestate! 

Preagrațioase al nostru Domn și Rege! 

Sunt aproape 900 de ani de când sfântul Stefan, gloriosul 
şi glorificatul rege prim al Ungariei, creatorul marilor institu- 
țiuni de valoare perpetuă ale statului şi constituțiunii maghiare, 
considerând înţelepţeşte, că pe teritorul acestei patrii mari lo- 
cuiau cetațeni de mai multe limbi şi datini, sau naționalități, 
pentru instituțiunile acelea de însemnătate istorică ale sale a 
luat de idee fundamentală considerarea cuviincioasă și apreciarea 
naționalităților, ca atari, şi însemnătatea cu totul mare a faptei ace- 
steia pentru ţară şi stat a recunoscut-o prin următoarele cuvinte 
pregnante: Unius linquae unius que moris Regnum imbecille 
et fragile est. (Decret. I, cap. 6, Nr. 3). 

Și întru adevăr, istoria celor opt sute de ani acum trecuţi 
adevereşte în mod strălucit, că fortărețele Ungariei zidite pe 
fundamentul acela au fost tari și solide, în mijlocul tuturor vi- 
cisitudinilor, pentrucă locuitorii ei, de limbi și datini diferite, 
cari au format păreţii acelora, au trăit între sine, cu rari excep- 
țiuni, în pace şi înțelegere, iar față cu pericolele externe, ame- 
nințătoare, s'au întrecut unii cu alţii întru aducerea sacrificiilor 
recerute spre apărarea ei, deoarece fiecare și-a iubit și temut 
tezaurii săi preţioși, religiunea, ritul și instituţiunile sale biseri- 
cești, apoi patria comună, ca nutritoare a sa, și limba şi dati- 
nile, adecă naționalitatea și națiunea, ca mamă dulce a sa. 

Aşa a fost aceasta odineoară, încă şi atunci, când în pa- 
tria aceasta mai târziu unii după alții sau așezat locuitori de 
limbi şi naționalitați noi. Aşa a fost aceasta totdeauna, până în 
timpurile cele mai din urmă. Insă liberalismul, care domneşte 
astăzi în Europa, şi astfel şi în patria noastră, al cărui principiu 
este, a se rupe cu trecutul şi a se tocmi toate altmintrelea, precum 
se pare voeşte să deschidă calea la schimbări şi în respectul 
acesta, prin aceea, că prin purcederea sa, în locul stimării îm- 
prumutate de până aci, află de bine a da loc între naţionalităţi 
simburelui jaluziei şi al neîncrederii împrumutate, din cari na- 
tural că se nasc împărecheri. Pentrucă trecând peste zicala pru- 
denței practice: «Să nu treci peste miezuinele vechi pe cari 
le-au pus părinţii tăi» (Proverb. c. 22 v. 28), și părăsind postu- 
latele justiţiei distributive, cari înainte de aceasta au servit de 
îndreptar faţă de toţi cetăţenii patriei, acum răzimându-se numai 
pe puterea unor partide singuratice, nu totdeauna pune în cum- 

pănă postulatele binelui public şi ale bunăstării tuturor cetăţe- 
nilor de stat, ci de imulteori numai aceea ce pretinde interesul 
partidei sale și condiţiunile de existență ale eghemoniei câs 
ştigate. 

Productul unui asemenea spirit se pare a fi, şi în genere 
se tonsideră de atare, proiectul acelui articol de lege, care are 
de scop întroducerea limbei maghiare în şcoalele confesionale, 
care proiect aşteaptă încă încuviințarea preaînaltă a Maiestăţii 
Voastre. 

Preaînălțate Doamne! Departe e dela noi, ca să fim con- 
duși, ori şi numai atingi de spiritul netoleranţei, când plecați 
înaintea preaînaltului tron regesc al Maiestaţii Voastre cu su- 
punere omagială ne rugăm, să vă înduraţi preagraţios a denegă 
proiectului de lege amintit încuviințarea preaînaltă, pentrucă noi, 
cari ne ținem de cetățeni de altă limbă și datine, respective 
naţionalitate, suntem împinși mai mult la stare de apărare şi 
apărăm aceea, ce este preţios în ochii noștri şi are influență şi 
asupra binelui patriei comune. 

Gauzele şi motivele noastre, pe cari după natura lor punem 
pond foarte mare, şi de cari conduși așternem aceasta rugare 
preaumilită, sunt următoarele: 

1. Abstrăgând dela aceea, că acel articol de lege după 
judecata comună a acestoralalte naţionalitaţi din patrie ar fi 
numai primul pas spre maghiarizarea şcoalelor poporale ale 
naționalităților acestora, şi astfel acel articol de lege, dacă sar 
pune în vigoare, ar pune temeiu pentru nimicirea succesivă a 
diferitelor naţionalităţi, abstrăgând, zicem, dela aceasta, este 
afară de toată îndoiala, că puterea și rigoarea acelui articol 
de lege 

a) ar delătură din școalele noastre confesionale, ca să 
vorbim cu restricțiune numai la hierarhia noastră, pe cei mai 
mulți învățători ai școalelor poporale confesionale, şi numai din 
motivul acela, care statorit prin acest proiect de lege, singur 
este de ajuns, anume, că respectivii nu vorbesc limba maghiară 
şi nu posed cunoştinţa ej. Astfel mulți indivizi români apți, lu- 
ânduli-se pânea şi neavând nici un prospect, ca după timpul 
şi spesele avute cu studiarea să ajungă la un mod sigur de 
subsistență, ar desperă şi ar înmulți numărul celor lipsiți de 
pânea cea de toate zilele, precum și ceata malcontenților, care 
lucru, mai ales în timpurile acestea cu direcţiune socialistă, nici 

patriei şi nici societaţii nu irar servi spre folos, şi nici spre bu- 
curie, ci din contră, iwar fi spre cea mai mare daună; 

b) locul acestor fel de învațători poporali români destituiți 
este foarte probabil, ca să nu zicem sigur, că l-ar ocupă înväs 
țători de aceia, cari ar fi câpabili a satisface postulatului pres 
scris în proiectul de lege, chiar și dacă ei după limbă și naţionalitate 
nu ar fi Români, iar după confesiune nu ar fi greco-catolici, Şi 
aşa pentru, hierarhia grecoscatolică ar puteă să întrevină anos 
malia neauzită și starea consternatoare, că educaţiunea şi instruca 
țiunea copiilor ei de şcoală, a fiitorilor ei credincioşi, lasată 
fiind pe mâni străine, să fie încredințată bunăvoinţei unor indis 
vizi cu principii şi vederi contrare principiilor sale religioase 
şi limbei sale eclesiastice, contrare ritului şi datinelor sale cre- 
ştine, care lucru capii hierarhiei noastre nu lar puteă suferi cu 
nepăsare şi fără a se plânge în contra lui, şi nici odată nu ar 
puteă contribui la aceea, făra de a neglege cu totul, mm ca nescari 
mercenari perfizi, mm postulatele esenţiale ale sfintei lor voca- 
țiuni şi ale sublimei lor misiuni. 

Deci, pentruca să prevenim unele stari ca acestea, vocas 
țiunea noastră sacră pretinde, ca să lucrăm spre delaturarea acelor 
incidente ce ar produce atari stări, și aceasta o împlinim prin 
cererea noastră preaumilită de mai sus. Dar încă 

2. dacă ponderăm ce fel de spirit pătrunde educaţiunea 
religioasă-morala a tinerilor; a fiitorilor părinţi de familie, membri 
ai societăţii, cetațeni şi credincioși ai bisericilor, cari tineri ies 
din şcoalele conduse de liberalismul domnitor acum, sau in- 
îluențate de spiritul lui, şi principiile de comun anticreştine, 
supte sub educaţiunea aceasta, inima omului caută să se în- 
fioare, și ori care părinte de familie cu judecată sănatoasă, ori 
care cetățean cu caracter și membru credincios al bisericei, um» 
plut de îngrijiri, acuşi acuşi caută să cadă în desperaţiune. 

Chiar pentru aceasta, noi ca administratori ai vieţii cato- 
lice şi ca apărători ai bisericei creştine, din respect, ca credinţa 
ei şi morala creștină să rămână nevătămate, şi în interesul bine 
înțeles al societăţii şi al statului, cari ambii în realitate se ba- 
sează şi aparţin laolaltă prin acelea, să înflorească din ce în ce 
mai mult, încă suntem necesitaţi a face rugarea noastră preas 
umilită, Mai încolo 

3, ceeace și mai tare înmulțește îngrijirile noastre cu totul 
îndreptățite este împrejurarea prea momentuoasă, că hierarhia 

noastră gr.-catolică, în credinţa bisericei catolice este întemeiată 
după ritul grecesc, cu limba română ca limbă eclesiastică, precum 
se vede apriat din cuvintele relative ale bulei canonisatoare 
a sfântului scaun apostolic din Roma, dată în 1853, cari cuvinte 
zic, că: «In Ecclesiasticam Provinciam Graeco-Catholicorum 
unitam linquae Romanicae... Apostolica Auctoritate perpetuo 
quoque erigimus et instituimus». 

Aşa dară pentru hierarhia noastră eclesiastică limba ro- 
mână este chestiune de viaţă, condiţie sine qua non. Prin ur- 
mare, tot ce ameninţă și periclitează limba bisericei noastre, 
limba română, ameninţă şi periclitează totodată hierarhia, bise- 
rica noastră. Dacă noi faţă de pericolul acesta am fi indiferenți, 
ar însemnă atâta, cât a ne face trădătorii bisericei noastre, 
ceeace și numai a se presupune ar fi păcat cumplit, ca să nu 
zicem atentat sacrileg. 

Dacă odineoară cu dreptul s'a putut zice despre biserică, 
că ea este mama şcoalei poporale, care în timpurile de mai 
nainte singură a născut şi a îngrijit şcoala poporală, în prezent 
se poate afirmă despre şcoala poporală, că ea este tinda, foi- 
șorul bisericei, care trece din sinul ei bisericei pe fiitorii cre- 
dincioşi ai -acesteia. Astăzi din foişorul acesta ies și întră în bi- 
serică credincioşii. Dacă în foișor atmosfera spirituală, adecă 
educaţiunea și instrucţiunea e nesănătoasă, ori poate infectată, 
ea nici atunci nu înceată a tortură pe locuitorii săi împiliţi în 
modul acesta şi a le vejteji viața religioasă morală, când ei 
întră în biserică. 

Ca nu cumva și noi în curând să ne primim credincioşii 
din foișoare de acestea, trebue să ne cugetam de timpuriu, ca 
pentru noi să nu se înființeze astfel de foişoare, ceeace dorim 
a dobândi și prin această petițiune omagială a noastra. 

Pe când plecaţi înaintea tronului Maiestăţii Voastre ne 
rugăm pentru ascultarea şi împlinirea preagrațioasă a acestei 
cereri prea umilite, perenăm cu cea mai adâncă supunere: oma- 
gială ai Maiestaţii Voastre preaumiliţi și preacredincioşi supuși: 
Viena, 9 Februarie 1879. Dr. Joan Vancea m. p., Arhiep. și Mi- 
tropolit. Dr. Victor Mihályi m. p., episcopul Lugojului».*) 

A făcut rea impresiune asupra opiniunei publice ro- 
mâne, că biserica gr.catolică română sa prezentat în 


*) Din „Telegraful Român“, anul 1879, Nrul 24. 

fața Monarhului întrun mod atât de puţin impunător, 
și nu cum ar fi cerut însemnătatea cauzei și a momen- 
tului. «Gazeta Transilvaniei» a cerut desluşiri în pri- 
vința aceasta, dar nu le-a primit. Scriă în numărul 13 
din anul 1879 astfel: «Gravitatea momentului în lupta 
noastră comună pentru existență cere astăzi imperios 
dela noi, ca să nu lăsăm să se încuibe în mijlocul no- 
stru nici cea mai mică nesiguranţă sau bănuială, că nu 
am procedă în strânsă unire într'o chestiune care ne 
amenință în mod egal existenţa naţională şi libertatea 
noastră bisericească și civilă. Datoria noastră de publi- 
cişti ne îndeamnă deci a ne adresă cătră Mitropolitul 
Românilor gr.-catolici cu respectuoasa rugare, ca să bi- 
nevoiască a află un mod potrivit în care să aducă la 
cunoștința publică adevărata stare a lucrului în chesti- 
unea deputaţiunei bisericei gr„catolice şi a reprezenta- 
țiunei acesteia la picioarele tronului Maiestăţii Sale, 
prea să se liniștească spiritele credincioşilor. . .». 

emulțămirea credincioşilor a fost provocată de împre- 
jurarea, că s'au dus numai doi Arhierei la monarhul, şi 
că nu s'a dus biserica gr.-catolică cu biserica greco- 
orientală împreună şi totdeodată. Lămuriri însă, cum 
s'a spus, nu Sau dat. 


Reprezentaţiunea bisericei gr.-ort. române. 


Deputaţiunea bisericei gr.-ort. române a fost pri- 
mită din partea Domnitorului în 13 Februarie n. 1879. 
Conducătorul ei, Arhiepiscopul şi Mitropolitul Miron 
Romanul, înainte de a predă petițiunea a rostit urmă- 
toarea alocuțiune în fața Monarhului: 

«Maiestate Imperiala și apostolică Regală! Preagrațioase 
Doamne! Episcopatul bisericei române greco-orientale din Un- 
garia și Transilvania, însoțit de deputaţiunea consistoriilor die- 
cezane respective, îndrasneșşte în interesul culturei generale a 
credincioşilor noştri, corespunzătoare trebuințelor reale, a se 
prezentă cu devoțiune -omagială inaintea Preaînaltului Tron al 
Maiestaţii Voastre cu cea mai umilită rugare, ca Maiestatea 
Voastră să vă îndurați a denegă preagraţios preaînalta sancţio- 
nare prealabilă pentru proiectul de lege pregătit dejà de gu- 

vernul ţării şi ţintitor la întroducerea obligatoare a limbei ma- 
ghiare ca obiect de învăţamânt în şcoalele poporale elementare, 
cu atât mai vârtos, cu cât eventuala executare a unei astfel de 
legi nu ar întimpină numai pedeci de neînvins, ci ar conturbă 
și liniştea internă a credincioşilor noştri, jaluzi pe limba şi na- 
ționalitatea lor. Indrăsnind în privinţa aceasta a prezentă Ma- 
iestaţii Voastre cu cea mai adâncă devoțiune reprezentaţiunea 
noastră preaumilită, prindem ocaziunea pentru a da şi expre- 
siune cu graiul acelor sentimente prealoiale, ce biserica noa- 
stră nutrește pentru preaînalta persoană şi tronul Maiestăţii Voa- 
stre, precum și pentru patrie». 


Monarhul, primind reprezentaţiunea, a răspuns un- 
gurește următoarele: 


«Obiectul petiţiunei Dvoastre îl voiu învrednici de o ma- 
tură apreciare. Cu deplină linişte dau încă de pe acuma ex- 
presiune speranţei, că este departe de regimul meu, precum şi 
de legislațiune, intenţiunea de a aduce astfel de hotăriri, carj 
ar puteă cauză îngrijiri temeinice, şi ar fi în stare a tulbură între 
deosebitele naţionalitaţi ale ţării pacea și bunaînţelegere, cari 
spre bucuria mea există, și pe cari totdeauna le-am dorit. Și 
pot cu toată căldura să vi le recomand și Dvoastre spre îngrijire 
şi pe mai departe». 


Reprezentaţiunea bisericei române greco-orientale 
înmânată Monarhului drept protestare în contra pro- 
iectului de lege despre întroducerea limbei maghiare în 
şcoalele poporale eră următoarea: 


«Maiestatea Ta cesară şi apostolică regească! Preagraţiosul 
nostru Domn! 

Biserica gr.-ortodoxă română din Ungaria şi Transilvania 
a dovedit între toate împrejurările în mod atât de strălucit cre- 
dința sa neclătită și devotamentul cătră înaltul tron al Maiestăţii 
Tale, încât această virtute de cetățeni, strămoşască, a întimpinat 
totdeauna preainalta recunoaştere. 

Și acuma, când aceasta biserică, prin episcopatul subscris 
şi deputaţiunile consistoriilor, îndrăsneşte a se apropiă deadreptul 
de preainaltul tron al Maiestăţii Voastre într'o cauză, care atinge, 
nu numai interesele sale esenţiale, ci una dintre condiţiunile 
principale ale prosperării patriei noastre, este de convingerea, 
că prin aceasta procedere, inspirată de cele mai loiale şenti- 

mente, își împlineşte datorința sa adânc simțită față cu prea- 
înaltul tron al Maiestăţii Taie şi față cu iubita noastră patrie. 

Cauza, care ne sileșle la acest pas, precugetat cu toată se- 
riositatea, este acea dispozițiune ce se intenţionează a se aduce 
prin legislaţiune pe terenul instrucţiunei peste tot, prin urmare 
și pentru şcoalele noastre poporale confesionale, care dispozi- 
țiune, ori cât i sar aprobă scopul, totuș în executarea practică 
se arată păgubitoare pentru cultură, iar din punct de vedere pe- 
dagogic e chiar cu neputinţă. De altmintrelea în rezultatele ei 
este astfel, încât între împrejurările naționalităților patriei, la efec- 
tuirea ei, de o parte va puteă aveă de urmare o procedura 
excesiv de zaloasă, iar de altă parte, din punct de vedere al 
intereselor naturale şi instinctive ale naționalităților, va puteă 
produce numai jaluzie, neîncredere şi o deosebită înstrăinare, 
nu numai la credincioșii bisericei noastre, ci și între celelalte 
naţionalităţi nemaghiare, o împrejurare, care totdeauna, dar cu 
deosebire în situațiunea politică de astăzi, încă nelimpezită din 
deștul, uşor ar puteă slabi concordia fraţască, atât de mult do- 
rită între popoarele patriei, şi alipirea patriotică de interesele 
statului, iar respectivei dispoziţiuni dietale înseși i-ar împedecă, 
ori chiar paraliză scopul arătat. 

Noi adecă din declaraţiunea făcută ocazionalmente de mi- 
nistrul unguresc de culte şi instrucțiune publică al Maiestaţii 
Tale în dietă, şi mai în urmă din comunicările foilor, am ajuns 
la cunoştinţa, că numitul domn ministru are de cuget a sub- 
şterne dietei un proiect de lege, conform căruia în termin de 
şase ani dela întrarea în viaţă a legii ce -se va aduce are să se 
întroducă limba maghiară ca obiect de învățământ obligat peste 
tot în toate școalele poporale, elementare, sau superioare, cu 
acel scop, ca prin aceasta sa se dee ocaziune îiecațyi cetațean 
a-și însuşi limba maghiară, ca limbă a statului. Aşa dară, prin 
proiectul de lege se intenţionează, ca însușirea limbei maghiare 
să se mijlocească prin instrucţiune în 'şcoalele poporale ele- 
mentare, 

N'avem nimic de observat, dacă se dă cetăţenilor statului 
dupa putinţă ocaziunea, să înveţe limba maghiară, ca limbă a 
statului, cu toate că legea existentă de naţionalitaţi, respective 
dreptul asigurat naţionalitaților la întrebuinţarea limbei lor, și 
peste tot referințele etnografice ale patriei, nici pe departe nu 
justifică necesitatea generală de a se învăţă limba maghiara, dar 

pentru învăţarea ei, proiectul de lege ia astfel de dispoziţiuni, 
faţă de cari, deşi am fost cu mare stimă cătră vederile de alt- 
mintrelea înțelepte ale guvernului Maiestăţii Tale, suntem siliți 
şă ne exprimăm convingerea, că nu sunt nici decum în stare 
să corespundă scopului propus. 

In privința aceasta îndrăsnim înainte de toate a face prea- 
umilita observare, că legea de instrucțiune preserie pentru școa- 
lele poporale atâtea obiecte de învăţământ, neapărat de lipsă 
pentru clasa de jos a poporului, a căror învăţare în limba ma- 
ternă a școlarilor ocupă cu desăvârşire întreg timpul hotărît 
prin lege, așa, că afară de obiectele deja prescrise, a mai în- 
vaţă, fie în mod teoretic, fie în mod practic, încă o altă limbă, 
cu totul necunoscută elevului, în măsura cum o cere scopul 
proiectului de lege, abstrăgând dela frăgezimea minţii copiilor, 
incapabilă spre aceasta, e un lucru pentru care lipsește cu totul 
timpul fizic recerut. 

Dacă însă cu toate acestea se intenționează, ca în școalele 
elementare din comunele bisericești, cari nu pricep limba ma- 
ghiară, să se înveţe această limbă şi elevii să şi-o însuşiască cu 
rezultat în vorbire şi scris, nu rămâne alt mod practic decât, ca 
neglijindu-se. obiectele de învățamânt deja prescrise de lege şi 
neaparat necesare, atât în vieața publică, cât şi pentru ulterioara 
perfecţionare, — să se întrebuinţeze toată durata anilor de școală 
pentru instruirea practică a limbei maghiare, care în vieaţa pu- 
blică nu este neaparat de lipsă pentru toți, şi încă cu supri- 
marea întrebuințării limbei materne proprii şi a desvoltării pu- 
terilor intelectuale ale școlarilor. 

Nu putem presupune despre guvernul Maiestăţii Tale, că 
ar voi să exopereze învățarea limbei maghiare în modul acum 
arătat, căci prin aceasta sar jertii scopul instrucţiunii poporale 
interesului forțat al învăţării limbei, şi în sfârşit toată învățarea 
acestei limbi în şcoalele poporale din comune nemaghiare nu 
ar aveă alt rezultat, decât că şcolarii de limbă nemaghiară, după 
o truda îndelungată ar puteă ici-colea să rupă câte un cuvânt 
maghiar, amestecându-l cu elemente din limba lor proprie ma- 
ternă, pe când nu şi-ar puteă însuși nici chiar elementele. cul- 
turei corăspunzătoare necesităţii reale, și eşind din școală în 
curând ar uită cunoștințele defectuoase, câștigate cu mare în-- 
cordare, ale limbei maghiare, ceeace se poate documentă cu 
nenumarate exemple din vieaţa practică, 

De altă parte nu tragem la îndoială, că pentru însușirea 
limbei maghiare se pot face unele pregătiri şi în școalele po- 
porale elementare, la nici un caz însă nu în extinderea pretinsă 
de proiectul de lege din chestiune pentru scopul aratat, ci simplu 
prin învăţarea limbei în scris şi cetit şi deprinderi practice, de 
lipsă spre acest sfârșit. In privința aceasta și până acuma s'a 
purtat grijă după putință, încât adecă prin dispoziţiuni luate din 
îndemnul propriu al organelor noastre autonome, fără nici un 
impuls din afară, s'au întrodus în școalel« poporale mai bine or- 
ganizate numitele pregătiri în măsura aplicabilă, fără negligarea 
obiectelor celor mai de lipsă de învățământ. 

Cu totul altmintrelea sunt a se consideră școalele confe- 
sionale superioare, şi mai ales institutele pedagogice, în cari se 
pot luă treptat masuri mai simple pentru învăţarea limbei ma- 
ghiare. Dar și în privinţa aceasta, stăruința autoritaţilor şcolare 
ale bisericei noastre autonome numai ar creşte, dacă pe baza 
legilor existente, fără nici o dispozițiune mai nouă din partea 
legislativei, aceste autorităţi, libere de orice influență din afară, 
vor putea luă spontan, din timp în timp, dispoziţiuni corăspun- 
zătoare postulatelor culturale. 

Ce priveşte întroducerea limbei maghiare ca obiect obligat 
de învățământ în şcoalele confesiouale nemaghiare, suntem siliți 
pe lângă amintitele pedeci de neînvins pedagogice a mai aminti 
în această preaumilită reprezentaţiune încă o împrejurare foarte 
dureroasă, care stând în legătură cu proiectul de lege din che- 
stiune, după părerea noastră nu poate să nu fie luată în conside- 
rare. Este ştiut, că opiniunea publică din patria noastră, care 
se manifestă în vieața publică și în presă, ca și în dietă, soli- 
citează neintrerupt astfel de dispoziţiuni legislative. și admini- 
strative, cari sunt cualificate a duce la maghiarizarea cetăţenilor 
de naționalitate nemaghiară. 

Această nizuinţă a elementului maghiar, manifestată atât de 
viu, încă de mult a produs îngrijiri între credincioşii bisericei 
noastre, cari își tem limba și naționalitatea. Și deoarece bise- 
rica noastră are caracter naţional, proiectul de lege, obiectul 
expunerii noastre, între credincioşii bisericei noastre, chiar şi 
numai auzindu-l, a mărit întru atâta amintita îngrijire, încât re- 
privind ei asupra încercărilor analoage, întreprinse cu câteva 
zeci de ani mai nainte, să tem, că proiectul din chestiune este 
pe terenul legislațiunii un nou început al nizuințelor cari aveau 

de şcop a duce la îndeplinire: cu tot prețul rmaghiarizarea, şi 
cari în decursul desvoltării lor ulterioare pot luă direcţiunea, prin 
carg întrebuinţarea liberă de până acuma a Jimbei noastre na- 
ționale în vieața publică, în comunele şi bisericile noastre, îns 
cetul cu încetul să fie exchisă tu totul. 

Nu ne simțim chemaţi a ne dimite în preaumilita noastră 
reprezentațiune prezentă la desfăşurarea, că întrucât poate îi sa- 
lutar, sau din contră, pugubitor pentru interesele patriei, a se 
luă maghiarizarea drept scop. Dar dupăce din mai multe părți, 
nu fără oarecare aparență de adevăr, se atribue proiectului de 
lege din ţhestiune un astfel de scop, ne ţinem de datorință pa- 
triotică, oriunde va puteă străbate vocea noastră, a declară, că 
credincioşii bisericei noaste române nu au nici o antipatie cătră 
limba maghiară, dar se alipesc de limba lor şi de caracterul lor 
cu atâta tenacitate, încât e curată imposibilitate a-i desbrăcă de 
acestea, 

Dacă proiectul din chestiune nu ar aveă nici chiar apa- 
renja înclinării spre maghiarizare, sigur că în privința eventualei 
executări sar urmă o astfel de procedură, care ar produce între 
elementul maghiar şi cel nemaghiar, în loc de concordia fră- 
țească, atât de necesară, numai amărăciune reciprocă, pe care 
din caz în caz o ar potenţă, şi în fine ar aveă numai urmări 
periculoase pentru interesele patriei comune. In privința aceasta 
va fi poate de ajuns a ne provocà în general la experienţele 
pe cari a le specifică acuma, cu privire la seriositatea situațiunii, 
nu ne dimitem, cari însă fără îndoiala dovedesc, că în timpul 
din urmă s'au făcut din partea organelor administrative încer- 
cări peste marginile legii, respective sau dat chiar ordina- 
țiuni obligatoare în favorul limbei maghiare, şi astfel de trans- 
gresiuni se practizează cu toată, vehemența, cu deosebire din 
partea acelor organe administrative, cari stau în nemijlocită apro- 
piere de popor. 

Dacă luăm în privire mai deaproape singuraticele dispos 
zițiuni ale proiectului de lege cu care suntem siliți a ne ocupă 
în preaumilita noastră reprezentațiung, ne oprim mai ales la 
acel punct, care în privința învăţătorilor aflători în funcţiune dis- 
pune, ca aceștia în curs de șase ani să tie datori a-și însuși 
întru atâta limba maghiară, încât să-şi poată justifică cualifica- 
țiunea de a o propune, prin facerea unui examen, și numai 
pentru învățătorii trecuţi de 50 de ani se goncede o excepţiune, 

și încă astfel, că în privința cazurilor excepționale, — înțelegân- 
du-se între aceștia și învățătorii confesionali, — numai ministrul 
de culte și instrucţiune publică poate decide. 

Abstrăgând dela partea ultimă a acestei dispoziţii, care taie 
în autonomia bisericei noastre, peste tot se vede, ceeace și de- 
altmintrelea după părerea noastră caracterizează întreg proiectul 
de lege, că adecă acesta nu se poate execută. Căci se ştie, — 
nu ne provocăm la alte școale confesionale, — că în provincia 
noastră mitropolitană peste tot, dar în special în acele părţi, 
unde limba maghiară nu e în uz la popor, o însemnată, ca să 
nu zicem preponderantă parte a învăţătorilor în funcțiune, după 
împrejurările de până acuma, ori nici decum, ori prea puţin 
știu ungurește, așa, că aceştia nu sunt în stare să propună limba 
maghiară, și cu atât mai puţin a propune, ceeace se vede că 
se intenționează prin cuvintele «ĉn aceea» (azon való) din pro- 
iectul de lege, mm obiectele în limba maghiară. La aceasta mai 
vine adăogată și acea tristă împrejurare, că învățătorii peste tot 
plătiți de cătră săracile noastre comune bisericeşti, au aproape 
fară excepţiune un salar anual în proporțiune atât de mic, încât 
cu acela abiă îşi pot împlini lipsele de toate zilele, iar pentru 
a-şi susțineă casa sunt nevoiţi a întrebuință timpul liber pentru 
alte ocupaţiuni de câştig. 

Dela astiel de învăţători, a eăror număr, durere, la noi este 
mare, nu se poate pofti să se pună să înveţe limba maghiară, 
lucru care între cele mai bune împrejnrări nu se poate ajunge 
numai prin diligenţă privată, prin urmare, purcezând din acest 
proiect de lege, pentru ei nu ar rămâneă alta decât, că dacă nu 
au atins anul al cincizecilea al etăţii, să fie amovaţi din post. 

Dar în asemenea caz nu ne putem închipui cum sar puteă 
suplini locul învățatorilor amovaţi prin alţii capabili, când ştiut 
este, că asemenea învăţători capabili abiă sunt în numărul cerut, 
iar a improviză învăţători capabili e cu neputinţă, mai ales pentru 
stațiuni, în cari nu este asigurată pe seama învățătorului nici 
chiar pânea de toate zilele. 

Inainte de a se fi făcut proiectul de lege asupra instruc- 
țiunii publice la anul 1868, ministrul de atunci al cultelor şi al 
instrucţiunii publice de pie memorie, pentru consultarea şi dis- 
cutarea obiectului din chestiune a convocat o anchetă, la care 
a chemat experți şi din partea tuturor confesiunilor, pe calea 
autorităților respective bisericeşti. Regretăm mult, că cu abatere 

dela procedura urmată atunci, în cazul de îață nu s'a dat oca- 
ziune autorităţilor noastre bisericești, ca să-și dee părerea asupra 
proiectului de lege de o însemnatate atât de mare și ponde- 
roasă, ceeace dacă se întâmplă, probabil că biserica noastră nu 
veneă în pozițiunea neplăcută să fie silită à se îndreptă cătră 
preaînaltul tron al Maiestăţii Tale cu îngrijirile ce provin din 
acest proiect de lege, care după părerea noastră hu e oportun. 

Dupăce nu ne putem măguli cu speranţa, că am puteă îm- 
pedecă primirea acestui proiect de lege, a cărui neoportunitate 
şi neexecutabilitate am arătat-o mai sus, în cazul când acela 
S'ar înaintă la corpul legislativ: ne ţinem de datorință patriotică, 
pe lângă exprimarea din nou a omagiilor noastre de supuși şi 
de credință nestrămutată, a veni la M. Ta cu preaumilita rugare, 
ca în interesul culturii publice și al liniştei interne a popoarelor 
să te înduri a denegă acelui proiect de lege preaînalta apro- 
bare prealabilă. 

Cari de altmintrelea, recomandându-ne biserica în prea- 
înalta graţie și îngrijire părintească de care totdeauna cu adâncă 
mulțămită s'a bucurat, suntem cu cel mai deplin și profund 
omagiu, ai Maiestăţii Tale, Viena, la 12 Februarie 1879, cre- 
dincioşi supuși: Corpul episcopesc şi deputaţiunea consistoriilor 
eclesiastice ale bisericei gr.-or. române din Ungaria și Transil- 
vania.» (Urmează subscrierile).*) 


Adresele credincioșilor. 


Nimic nu ilustrează mai bine situația de atunci, te- 
merea Românilor, că în urma noului proiect de lege 
şcoalele lor îşi vor perde caracterul lor naţional, decât 
faptul, că credincioşii ambelor biserici române s'au pus 
în mişcare pe mai multe locuri, și în întruniri confiden- 
tiale au compus şi trimis Arhiereilor adrese, cu rugarea, 
să facă tot posibilul, ca primejdia să fie delăturată şi 
școalele naţionale româneşti să fie salvate. O astfel de 
adresă a trimis Mitropolitului Miron Romanul la Sibiiu 
inteligența română din Deva şi jur. Eră de cuprinsul 
următor: 

«Inaltpreasfințite Domnule Părinte Arhiepiscope și Mitro- 
polite | De câteori inima și sentimentul nostru a fost cuprins 


*) Din Telegraful Român , anul 1879, Nr. 15. 

de vre-o neliniște și temere asupra intereselor vitale ale națiunei 
și bisericei noastre, noi din tradiţiune şi convingere religioasă 
am luat refugiu totdeauna a mărturisi aceasta, ca o culpă spre 
deslegare și vindecare, cătră capii preasfinţiţi ai sfintei noastre 
biserici. Noi nu putem înnecă expresiunea de ingrijire ce auzim 
și ni se descopere din toate părţile, şi chiar și din regiunile cele 
mai inferioare, şi ce ne umple pe noi de o frică îngrijitoare, 
față de temerea punerii în lucrare şi a întroducerii în sistemul 
statului nostru a unei legi pentru întroducerea limbei maghiare 
ca studiu obligat în toate şcoalele confesionale nemaghiare, ce 
a elaborat înaltul ministeriu regesc ungar de culte şi instruc- 
țiune publică, spre a o prezentă camerelor legiuitoare, și prin 
aceasta ne simţim datori conştienţei noastre româneşti şi sim- 
țului nostru de dreptate faţă de bunăstarea și înflorirea patriei 
noastre, ca să înclinăm înaltele propensiuni binevoitoare ale 
Excelenţiei Voastre asupra atenţiunei, ce credem că trebue să 
fie descoperită, pentru a cercà delăturarea răului și a injustiţiei 
ce se ţinteşte a ni se impune. 

Excelență! Suntem siguri, că cunoaşteţi în înalta înţelep- 
ciune și prudenţă a Excelenţiei Voastre marele rău pe eare-l 
conţine această intenționată întroducere, fără ca să cercăm noj 
a vi-l desvoltă. Dar în îngrijirea noastră nemărginită nu putem 
sa nu vă rugăm, să ne permiteţi a vă cere atențiunea asupra 
împrejurării, că legile patriei noastre, sigilate cu majestatica apro- 
bare a suveranului nostru monarh, au asigurat, inalterabil, în 
special constituţia bisericei ortodoxe gr.-orientale, ca biserică 
națională-românească, şi în aceasta constituțiune este expres 
spus, că şcoala confesională face parte întregitoare a bisericei, 
se dotează şi administrează prin însaşi biserica, fără nici o in- 
gerință în cultul ei din partea regimului statului. 

Prin deplorabilul proiect de lege însă se intenționeaza a 
se distruge chiar spiritul şi vocaţiunea școalei româneşti confe- 
sionale. Și dacă astăzi se face aceasta încercare crudă și va iz- 
buti a câştigă valoare de lege, atunci acest rezultat destructiv, 
suntem convinși că nu va opri acţiunea sa aici, ci în curând 
vom vedeă expusă şi însași biserica confesională românească la 
un asemenea atentat îngrozitor. 

Biserica și şcoala confesională au fost totdeauna cel mai 
puternic razim al unui stat creştin, pentrucă în acestea sa cul- 
tivat iubirea și alipirea, lumina şi ştiinţa, spre consolidarea și în- 

îlorirea statului. Şi dacă acestea astăzi se distrug, va fi impo- 
sibil a nu ne rostogoli spre povârnișul perirei, ca stat, ca patrie, 
și ca naţiune! 

Excelenţă! Cunoscând iubirea de patrie care vă caracteri- 
sează, ştiind câtă mândrie și afecțiune va leagă de scumpa noa- 
stră naţiune și de sfânta biserică, şi în fine, fiind convinși despre 
fidelitatea şi loialitatea omagială, care pururea v'a fost credința 
cătră înaltul tron, casa domnitoare şi sacra persoană a Maie- 
stății Sale, Impăratului şi Regelui, cu invocarea înaltului titlu ce-l 
purtaţi în mod meritat de consilier intim al M. Sale, pentru aceste 
facultăţi civile de înalt merit nu credem că a-ți încercă fără re- 
zultat, ca să exoperaţi aceea la ce vă rugăm cu fiiasca supu- 
nere, ca să aveţi graţia a întreveni la Maiestatea Sa, Impăratul 
şi Regele, pentruca să se îndure a delătură dela noi acest pocal 
al amărăciunii, făcând ca să nu dee înalta sa aprobare şi sanc- 
țiune proiectului de lege din chestiune, ca să poată fi prezentat 
corpurilor legiuitoare. 

Excelenţă! Uşuraţi de descoperirea acestui flagel, prin ce- 
rerea neadmiterei lui să devină vre-odată lege sancţionata, şi 
având credința firmă în părinteştile înalte bune intenţiuni ale 
Maiestăţii Sale, Impăratului și Regelui nostru, sperând rezultat 
mângăetor omagialului nostru reclam, după dreptate, Vă rugăm, 
ca şi cu aceasta ocaziune să primiţi expresiunea înaltei vene- 
rațiuni ce avem onoare a vă conservă. Ai Excelenţiei Voastre, 
Dat în Deva, la 25 lanuarie st. n. 1879, preasupuși şi devotați 
fii, cetățeni din Deva şi jure. (Urmează subscrierile, în frunte cu 
a protopresb. Joan Papiu).*) 


Corespondentul care a trimis Gazetei adresa spre 
publicare a însoţit-o cu următoarele cuvinte înduioșă- 
toare și pline de îngrijire: «Precum vedeţi, temerile noa- 
stre sunt foarte mari, pentru aceea ne vedem îndemnați 
a recurge la bunăvoința arhiereilor și fruntașilor noștri. 
Cu tot respectul vă rugăm și pe Dvoastră (redacțiunea) 
să scrieţi, sfătuiți și faceţi toate cele posibile, ca să nu 
ajungem şi acele zile, când să vedem cu ochii perirea 
celor mai sacre instituțiuni ale noastre, căci şi noi la 
rândul nostru vă asigurăm de tot sprijinul moral și ma- 
terial de care putem dispune». 


*) Din Gazeta Transilvaniei , anul 1879, Nr. 7. 

A fost frumoasă apoi reprezentațiunea Românilor 
din Cluj, fără deosebire de confesiune, adresată ambilor 
mitropoliți români, din Sibiiu și din Blaj. Aveă cuprinsul 
următor: 

«Excelenţiile Voastre! Inaltpreastinţiţi și prealuminaţi domni 
Arhiepiscopi şi Mitropoliţi ai Românilor din regatul Ungariei | 

Ziarele politice colportează ştirea despre un proiect de 
lege, ce l-ar fi așternut înaltul regim actual Maiestăţii Sale Im- 
păratului și Regelui apostolic spre prealabilă preainaltă admi- 
tere a prezentarii în faţa corpului legiuitor, de acel cuprins, ca 
limba maghiară, ca limbă a statului Ungaria, să devină studiu 
obligat în școalele confesionale poporale ale naționalităților ne- 
maghiare, Spre acest scop să fie docenţii obligaţi a-și însuși în 
termin de trei, respective șase ani, limba maghiară în graiu și 
scris, în acel grad, încât să o poată propune în şcoalele popo- 
rale confesionale, iar supraveghiarea și controla asupra aplicării 
exacte a acestor dispoziţiuni se compeată autorităţilor politice 
şi administrative, având ministrul instrucţiunei, în conţelegere 
cu ministrul de interne, a decide, în cari districte, sau în cari 
părţi ale Jor să se întroduca imediat, adecă și înainte de trei ani, 
învaţarea limbei maghiare ca studiu obligat. 

In consideranţa tristelor urmări ce le-ar aduce cu sine 
promulgarea unei legi în sensul acelui proiect pentru instruc- 
țiunea poporala, pentru viața socială, pentru existența individua- 
litații noastre naţionale, a bisericei și a confesiunilor noastre, și 
prin aceasta pentru însuș statul Ungariei, — își permite cu cea 
mai adânca pietate subscrisa inteligenţa din municipiul Clujului 
a aşterne Excelenţiilor Voastre următoarea reprezentațiune: 

E faptă, pe cât de adevarată, pe atât de deplorabilă, că 
între naţionalitaţile din cari e compusă monarhia austro-ungară, 
naționalitatea română e una din cele mai înapoiate în cultură. 
Dar e faptă recunoscuta astazi de Europa întreagă și aceea, că 
Românii sunt un popor apt pentru cultură, capabili și pentru 
cea mai înaltă civilizaţiune. Cauza înapoierii lor în cultură zace 
deci în trista lor poziţiune politică, în maștera soarte, care i-a 
sugrumat de secole. 

Asuprirea naţiunei române se începi cu aplicarea siste- 
mului feudalistic în patria noastră, treci însa în expresa perse- 
cuţiune politică cu uniunea celor trei națiuni», a cărei ţintă a 
fost totala extirpare a soiului românesc. Spre scopul acesta 

adusă acea uniune un şir întreg de legi, prin cari exchise pe 
Români dela toate drepturile politice, supunându-i, pe lângă 
sclavismul personal ce zaceă în sistemul feudalistic, unui mai 
amar sclavism politic. Eră prin lege oprit Românului de a 
merge la școală, de a învăţă carte, de a se aplică la maestrii. 
Eră prin lege exchis Românul dela oficiile publice şi dela orice 
ridicare peste starea de jobagiu. lar erumpând starea reforma- 
ţiunei religionare și acceptând principii Transilvaniei confesiunea 
calvinistica, deveni şi biserica şi confesiunea română supusă ju- 
risdicţiunei hierarhiei calvinistice, şi astfel se adaose catră cele 
două încă și sclavismul religionar, Numai pe calea graţiei li se 
admiteă creştinilor români a-și clădi câte o bisericuţă de lemn pe 
dealuri în departe şi afară de murii cetăților, iar cu ceremoniile 
lor rituale, cu actele serviciului divin, se comiteau cele mai ob- 
scure batjocuri. Spre a puteă exchide şi pe foarte număroși 
nobili de naţionalitate română dela participarea la drepturile po: 
litice, se adopta sistemul de patru recepte confesiuni, în urma 
căruia confesiunea Românilor, pe atunci numai ortodoxă gr.- 
orientală, se declară de tolerată până la un timp, va se zică 
proscriptă, iar aparţinătorii acestei confesiuni, fie jobagi, fie no- 
bili, de neîndreptaţiţi la participarea în oficiile şi dignitaţile pu- 
blice. 

Proxima urmare a acestora fù, că fruntașii Românilor se 
depărtară de naționalitatea lor genețică și de confesiunea stra- 
bună, și urmară aceeaş cale, ca fruntașii Bulgarilor şi Bosnia- 
cilor în Turcia, se renegară, rămânând astfel poporul, care 
gemeă în triplul sclavagiu, prada barbarismului pe care-l exerciă 
uniunea celor trei naţiuni și patru confesiuni, cu atrocitate ne- 
înfrânată, fără păreche în istoria popoarelor. Ca pretutindenea, 
așa născii şi la cea mai mare parte a Românilor sclavismul feudal, 
politic şi religionar, un sclavism spiritual, o molipsire cătră tot ce 
ridică demnitatea omenească, și apoi un indiferentism cătră patrie, 
pentrucă cultura, desvoltarea și progresul în inteleciualitate şi 
moralitate nu a fost nici când şi nici unde atributele sclava- 
giului, şi nu le putem pretinde nici dela Români în -secolii per- 
secuţiunii fanatice. 

Sugrumarea elementului român, pe atunci */, din locuitorii 
patriei (Ardealul singur), prin acel triplu sclavagiu aduse cu sine 
slăbirea puterilor patriei, în tot aceeaș proporţiune, şi deschise 
frontierele scumpei noastre patrii invaziunilor şi robiei tartarice, 

turceşti, prefăcând câmpiile ei în vatra vandalismului despotic, 
în arena teribilei degenărări omeneşti. 

O mică rază de lumină străbătă în situațiunea politică a 
Românilor abia pe la finea secolului al 17-lea, dupăce veni pa- 
tria noastră sub augustul sceptru al dinastiei habsburgice. Pe 
cât permiteă murul chinezesc al uniunei celor trei naţiuni şi 
patru confesiuni recepte, se extinse clemenţa părintească a mo- 
narhilor din această augustă casă şi asupra poporului român, 
şi mai ales marele împărat Iosif II recunoscii întru înalta sa în- 
țelepciune, că poporul român e material abil spre a deveni prin 
cultură decorul patriei şi stâlp puternic al tronului. S'a deschis 
pe un moment bariera libertăţii personale, și de loc se puseră 
primele temelii ale culturei naţionale bisericești. Asaltul dură 
însă o singură clipită. Reacţiunea dela 1791 revocă de nou 
noaptea sclavismului peste patria noastră, întru întunerecul că- 
ruia gemù de nou națiunea română peste o jumătate de secol. 
Sub aceasta crescù temeritatea asupritorilor noștri neîncetat, şi 
ajunse la punctul de culminaţiune. Deja în anul 1842 încercase 
uniunea celor trei națiuni a aplică lovitura de moarte indi- 
vidualităţii noastre naţionale, aducând în dieta lor lege, prin 
care eră să se întroducă cu forța limba maghiară în şcoalele şi 
bisericile noastre. Numai profunda înțelepciune și înalta iubire 
de dreptate a augustului împărat, care denegă sancţiunea unei 
atari legi despotice, ne salvă de atentatul acesta. 

Anul epocal în istoria omenimei, 1848, rupse catenele scla- 
vismului şi în patria noastră. Acceptând dieta din Pojon prin- 
cipiile libertăţii, egalitaţii şi frăţietăţii, se delatură catena sclava- 
„giului feudalistic, şi prin aceasta se clatină și fundamentul uniunii 
celor trei națiuni, dimpreună cu sistemul celor patru confesiuni 
(religiuni) recepte. Speram, că va răsari acum și asupra patriei noa- 
stre soarele dreptăţii şi al libertaţii omeneşti, că lasându-se na- 
țiunei române teren liber spre cultivarea şi desvoltarea ei, inte= 
lectuală şi materială, va luă vieaţă ideea de libertate şi egalitate, 
şi acestea vor produce o adevărată îrăţietate între toate naţiunile 
locuitoare în patrie. Dar şi speranţa aceasta dură numai un mo- 
ment. Dietele din Budapesta și Cluj nimiciră existenţa indivi- 
duală a patriei noastre, și aduseră un şir de legi, prin cari se 
reînviară, sub alt titlu, persectiţiunile uniunei feudalistice a acelor 
trei naţiuni, şi se atacă în mod și mai vehement existența indi- 
viduala a naţiunii noastre, Transilvania. fù ștearsă de pe mapa 

Europei, iar spre ştergerea naţiunii române din şirul naționali- 
tăţilor Ungariei se decretă ștergerea prin lege a limbei române 
din școala şi afaceri bisericești. Fuseram necesitaţi a ne apără 
cu sângele şi averea noastră existenţa patriei şi a naţiunii noa- 
stre, și întâmplările crunte din munții şi câmpiile patriei noastre 
pot servi pentru toți vecii de indicii teribile ale acelui adevăr 
etern, că și vermele, simțindu-se călcat, se foloseşte de spinele 
său spre apărarea existenţei sale. 

Spre liniştirea spiritelor se întroduse sistemul absolutistic, 
era egalei suferinţe pentru toţi, Sub aceasta. se desmorți puterea 
de vieaţa în poporul român asuprit de secole, și spre eșirea 
miilor de muguri ai culturii şi civilizaţiunii a fost deajuns înce- 
tarea prerogativelor unui soiu în detrimentul celuialalt, şi tra- 
tarea pe deopotrivă a tuturor fiilor patriei. În restimp de 16 ani 
se calificară fiii naţiunii noastre pentru toate posturile publice, 
își oferiră braţele lor statului, care se și folosi de ele în toate 
ramurile şi gradurile administrațiunii publice. Poporul venind la 
cunoştinţă de sine luă avântul cel mai îmbucurător catra înse- 
tata desvoltare în cultura imtelectuala și morala, și în cele o mie 
de şcoli poporale confesionale, eşite ca din pamânt, sa crescura 
acele regimente, cari, pe când adună Klapka în Pojon braţe cu 
taleri prusieni pentru a acceleră, a aduce catastrofa dela Sadova, 
ele salvară onoarea armatei austriace tot pe atunci la Custoza, 
precum odinioară şi la Solferino. 

Incheindu-se la anul 1867 pactul dualistic, deveni eghe- 
monia peste celelalte naţionalităţi din regatul Ungariei în mâ- 
nile naţiunii maghiare- Durere însă, ca aceasta recazú peste 
scurt în păcatul ei cel vechiu. Legile aduse de dieta Transilva- 
niei în 1863—1864 fură şterse cu o trasatură de peana, și cu 
ele împreună și adevărata îndreptaţire a naţionalitaţilor, cuprinsa 
în acele legi. Acestea se înlocuira parte prin surogate (art. de 
lege 44 și 38 din 1868), parte se creară legi diametral opuse, 
anume pentru a smulge dela naționalitatea română tot ce și-a 
câștigat și creat în 20 de ani. Ca o epidemie teribila se încuiba 
şovinismul în inimile compatrioţilor noştri maghiari, dela cel mai 
mare pâna la cel mai mic, şi cu aceasta se accepta de nou pro- 
grama exterminarii individualitaţii noastre naţionale. Se delaturara 
brevi manu funcţionarii români din posturile cardinale, (roză 
comiţi supremi) și nici aceştia, nici cei defuncţi, nu se mai în- 
locuira cu Români, căci în decursul ultimilor șase ani abiă vă- 

zuram 4—5 denumiri în partea română. Se aduse apoi un şir 
întreg de legi politice asupritoare şi persecutătoare de elementul 
românesc, precum: 1, Se facù Românilor imposibilă participarea 
la aparatul constituţionalismului, începând dela corpul legislativ, 
până la constituirea unei comune, 2. Se desfiinţară, nu numai 
municipiile curat românești, dar şi cercurile (electorale şi admi- 
nistrative) cu majoritate română, amalgamându-se elementele 
pe cât numai s'a putut în favorul celui maghiar. 3. S'a îngreunat 
în mod nesuportabil înființarea şi susținerea de şcoale poporale. 
4, Sau supus docenţii noștri confesionali unui tribut anual pentru 
un fond de penziune, la care abiă vre-unul din ei va puteă par- 
ticipă. Şi altele asemenea nenumarate. 

Cu aceeaş consecință se execută programul şovinismului 
în partea sa a doua, care priveşte ridicarea soiului propriu ma- 
ghiar cu orice preţ şi în toate direcţiunile, Sume enorme se 
varsară din vistieria statului, la care contribuim cu toţii pe o 
formă, pentru înfiinţarea de institute culturale intelectuale excluziv 
maghiare, în toațe ramurile şi specialităţile: academie de ştiinţă, 
teatru, universitaţi, facultăți, preparandji, gimnazii, şcoale reale, 
comerciale, tehnice, agronomice, industriale, economice, primare, 
şi celelalte, toate din vistieria statului unguresc, ca singur favor 
al naţionalității genetice maghiare, deși starea cea înapoiata în 
cultura intelectuală a naţionalităţii române pretinde, iar art. de 
lege 44 din 1868 impune regimului statului înfiinţarea de şcoli 
pentru fiii patriei de naţionalitate nemaghiara, cu limba acestora 
naţională, ca limba de învatamânt. 

Se traseră linii de cai ferate, cu ignorarea tuturor recerin- 
telor pentru existența lor, şi cu unica tendinţă de a atinge punc- 
tele locuite de Maghiari în ţară. Cu un cuvânt, toate mult lău: 
datele investiţiuni, cari au cauzat deficitul de milioane în bud- 
getul statului, s'au făcut în sens pur șovinistic, spre ridicarea 
buneistari a terțialităţii maghiare, dar în contul şi detrimentul 
celor doua terţialitaţi de nemaghiari din statul ungar. Urmarea 
acestei nefericite patimi a Maghiarilor nu a putut să fie alta, 
decât că slabind şi decazând în ultimii 12 ani, ca în secolul 16 
şi 17, cele două terţialitaţi de nemaghiari, au slăbit și au decăzut 
două terţialităţi ale puterii statului Ungariei, fără însă ca terția- 
litatea maghiară să fie în stare, acum ori altcândva, a suplini 
decăzamântul. De aci urmează, că pe când darile şi impozitele 
nu ṣe mai pot încaşsă nici cu cea mai aprigă execuţiune, pe 

atunci deficitul şi debitele statului cresc cu paşi gigantici și pre- 
gatesc sigura ruină a scumpei noastre patrii. 

La o atare ruinare sistematică a patriei nu voim și nu 
putem participă, din care cauză ne retraserăm de pe câmpul 
activităţii constituţionale, pentru a declină dela noi grava res- 
ponsabilitate de a fi fost şi noi părtași la acel op herostratic. 
Iubirea noastră cea nemărginită cătră patrie şi fidelitatea noa- 
stră neclătinată catră tron și dinastie ne îndeamnă însă a eșşi 
pentru un moment din rezerva noastră, spre a ne exprimă în 
auzul lumii întregi protestul nostru solemn în contra pasului șo- 
vinistic de rară temeritate, prin care se îndreaptă pumnalul dea-— 
dreptul spre inima existenței noastre naționale. Pasul acesta e 
intențiunea de a obtrude prin forța legii limba maghiară în şcoa- 
lele noastre poporale confesionale, 

Cunoscând noi natura și caracterul poporului român, ştiind 
cam până la ce măsură e eapabil de a suferi asupririle, ne 
temem mult de consecinţele acelui proiect de lege şi ţinem, 
ca o recerință a loialității cătră tron și stat, de necesar, a înşiră 
acele urmări funeste în urmatoarele: 

1. Prescriind acel proiect de lege, ca docenții noștri, în 
timp de trei ani, respective şase ani, să-și însușască limba ma- 
ghiară în graiu şi scris, în acel grad, încât să o poata propune 
în şcoalele rurale, pretinde o imposibilitate absoluta. Pentrucă 
e lucru notoric, că idioma şi tehnica acestei limbi straine de 
toate limbile europene sunt de atare natură, încât exchid cu 
totul posibilitatea de a şi-o însuşi cineva pe cale autodidactică. 
Dela docenţii noștri actuali, ca dela indivizi înaintați în etate, nu 
putem pretinde, ca ei de aici înainte să cerceteze vre-o şcoala, 
nici ca să-şi iee instructori privaţi, pentruca ştim prea bine, că 
ei nu se susţin pe sine şi familia din salarul lor de câte 100— 
120 fl. anual, ci îşi câştigă pânea de toate zilele prin lucrul mâ- 
nilor, în oarele ce le rămân dela împlinirea onorificei lor chemari. 

Prima şi cea mai naturală consecința a unei legi în sensul 
proiectului din întrebare ar fi deci, că nici unul dintre docenții 
noştri actuali nu ar mai puteă să rămână în postul sau, pentrucă 
nici unul nu va expune familia sa pericolului de a peri de foame; 
spre a se puteă el subtrage unei experimentări, a carei singura 
urmare ar fi numai aceea, că a perdut înzadar şase ani din 
vieaţa sa. Dar chiar presupunând, că ar înduplecă ambiţiunea 
sau lipsa pe careva dintre ei. de a se supune acelei munci, — 

unul. ca acesta desigur va fi reprobat la examenul ce-l pretinde 
proiectul de lege, pentrucă ştim din experienţa şcolară, că nici un 
Român, sau de orice altă naţionalitate, în etate înaintata nu şi-a 
putut însuși pe lângă toată opintirea idioma maghiară în acel 
grad, ca să o poată el propune altora. De aici ar urmă, că peste 
1200 de școale poporale confesionale române ar rămâneă de- 
odată fără docenţi, iar spre producere de 1200 docenți știutori 
de limba maghiară se cere mai mult decât vieața unei genera- 
țiuni. Ce se va alege în acest timp din învățământul poporal, 
şi ce din micile, dar îmbucurătoarele succese, din cele 1200 de 
şcoale, ce ni-le acvirarăm cu sacrificii mari şi osteneală amară 
în ultimul pătrar de secol? 

2. Tot acele greutăţi și pedeci de neînvins ca la docenţi 
le va provocă legea proiectată şi la elevi înşişi. E adecă gene- 
rală părerea pedagogilor, că şcoalele poporale sunt deja prea 
încărcate eu studii. Legea despre instrucţiunea poporală (art. 38 
din 1868) prescrie opt studii teoretice, între cari unele, pe cât 
sunt ele de frumoase, pe atât de puţin contribuesc la creşterea 
unui popor religios, moral și laborios. Proiectul de lege din în- 
trebare intenționeaza înmulţirea numărului cu un studiu curat 
teoretic, şi anume, de acea calitate, încât acesta singur va face 
elevilor dela sate mai mare. greutate decât doară toate celelalte. 
laolalta... Executându-se apoi legea sub supraveghierea şi con- 
trola organelor politice, după spiritul ce zace în însaş legea 
aceea şi după tendinţele şovinistice, de cari sunt adăpaţi toți 
funcţionarii politici din patria noastră, efectul natural al legii 
proiectate va fi, că vor fi neglese toate celelalte studii şi se va 
întrebuinţă timpul cel de nepreţuit pentru a-și însuși elevii din 
cutare gramatică în 5—6 ani vre-o 50—60 de cuvinte maghiare. 
Deci a detrage pentru atâta succes timpul instrucţiunii religi- 
oase și morale, care e baza vieţii eterne, apoi al instrucţiunii în 
câtire, scriere şi în matematica, cari sunt condiţiunile existenţei 
pamântești în evul nostru, înseamnă a riscă fericirea vremelnica 
şi cea eternă a poporaţiunii, pentru experimentul de a reluă o 
— iluziune. Aceasta o documenteaza mii de cazuri din vieața 
practică, din cari vedem, ca nici cei mai luminaţi indivizi nu 
sunt în stare a-şi însuşi, nici limba cea mai ușoară, armonioasă 
și dulce, pe calea teoretică. Cu atât mai puţin o putem deci 
pretinde dela poporaţiunea rurală aceasta, care din vecii vecilor 
şa mărginit întru toate ale sale la necesitațile cele mai impera- 

tive. A fost deci şi este elementul cel mai conservativ al socie- 
tății omeneşti. 

3. Un alt nu mai puţin iminent pericol pentru existența 
şcoalelor noastre poporale confesionale cuprinde în sine acea 
dispoziţiune a legii proiectate, în urma căreia supraveghiarea 
şi controla în privința exactei aplicări a deciziunilor se încre- 
dinţează revizorilor politici şcolari şi celoralalte organe politice, 
prevăzute în art. de lege 28 dela 1876. Știm adecă din prea 
trista noastra experiența de până acuma în ce masură a expus 
acest articol de lege existenţa şcoalelor noastre arbitriului revi- 
zorilor şi celoralalți funcţionari politici. Ne-a sângerat de o sută 
de ori inima şi pâna acuma văzând, că la toate punctele, unde 
cereă interesul şovinismului maghiar înfiinţarea unei şcoli ma- 
ghiare, acolo revizorii şi funcţionarii politici închiseră și cas- 
sară, sub pretextele cele mai minuţioase, școalele noastre con- 
fesionale, interpretând și aplicând legea citata în modul cel mai 
rabulistic şi forțat. 

Am puteă enumără mulțime de cazuri, în cari pentru un 
defect în zidire, ori pentru lipsirea unui glob, unei tabele, s'a 
cassat școala însaș. Dându-ne acum prin proiectata lege pe 
mâna tot acelor organe cu privire la supraveghiarea şi controla 
despre exacta executare a unei imposibilitaţi absolute, — înțelegem 
instruarea teoretică în cea mai grea limbă din Europa, — urmarea 
va fi, ca toate şcoalele noastre poporale confesionale, cari au 
scapat pâna acuma de draconismul cu care se aplică art. de 
lege 28 din 1876, vor cadeă victimă imposibilitaţilor prescrise 
în proiectul de lege din întrebare, din simpla rațiune, că până 
ce legea de mai sus se mulțămeşte cu suprema inspecţiune a 
şcoalelor confesionale, pe atunci proiectul de lege din întrebare 
pretinde «supraveghiare și controlă cu privire la exacta aplicare». 

Din cele expuse în punctele precedente urmează cu ne- 
cesitate absoluta, că prin promulgarea unei legi în sensul pro- 
iectului ar încetă deodată toate şcoalele noastre confesionale 
poporale în funcțiunea lor, dar ar încetă cu ele deodată şi in- 
strucțiunea intelectuală a poporului român, care luase un avânt 
atât de îmbucurător dela eliberarea aceluia de sub jugul de fer 
al triplului sclavagiu din evii trecuţi. Nefiind pe de altă parte 
erarul statului în poziţiunea de a înlocui şcoalele confesionale 
cu şcoale de-ale statului, ar trebui să urmeze stagnare și apoi 
cea mai dureroasa reacțiune în învățământul, în desvoltarea in- 

telectuală și morală a poporului. Neştiinţa animalică şi sălbătăcia 
barbarică sar încuibă în inima poporului și în scurt timp ar 
preface întreaga poporaţiune rurala în tot atâţia proletari și he- 
loţi. Pentrucă din necultură și neştiinţă se naşte ruina materială, 
sărăcie şi corupţie. Din aceasta apoi demoralizare absoluta, care 
aduce cu sine subminarea ordinei şi a păcii, până la negrul 
blăstăm al disoluţiunii totale a societăţii omenești, prin comu- 
nism, nihilism, și alte asemenea fructe ale tratării neînțelepte 
şi neumane cu popoarele! 

Nici din punct de vedere mai înalt de stat, nici din cel 
administrativ politic, nu aflam nici o necesitate de a riscă toate 
acestea pentru iluziunea de a creà regnum unius linguae, căci 
pentru aceea, ca funcţionarii de stat şi municipali maghiari să 
se poată înțelege cu poporul românesc, a îngrijit din destul legea 
despre egala îndreptaţire a naţionalitaţilor (art. 44 din 1868). Şi 
spiritul şi litera acestei legi (§§-ii 5, 6, 7, 27) susţin acel prin- 
cipiu unic raţionabil în evul nostru, că e de datoria funcționa- 
rilor a învăţă limba poporului. A şterge principiul acesta, precum 
intenţionează proiectul de lege din întrebare, şi a-l înlocui cu 
cel retrovers, că adeca mulțimea e datoare a-şi însuși limba 
funcţionarului, înseamnă a turbură ordinea naturei, O încercare, 
care s'a răsbunat de sute de ori în mod crudel în contra celor 
mai temerari tirani. 

Dacă însă proiectul de lege din chestiune intenţionează 
abrogarea indirecta a suscitatei legi despre egala îndreptaţire a 
naționalităților, care și aşa se mai observă numai în părţile ei 
nefavorabile pentru naţionalităţi, atunci nu putem să nu declaram 
pasul acesta de o asemenea violenţă a drepturilor omenești, de 
un atentat în contra existenţei individualității noastre naţionale. 

5, Cea mai vatămatoare şi totodată şi cea mai fatala parte 
a proiectului de lege e intenţiunea clara de a nimici legile fun- 
damentale ale ambelor biserici, respective confesiuni române. 
Am experiat în mod destul de dureros, cât de puţină valoare 
au în patria noastră drepturile acvirate şi garantate prin toate 
formele şi factorii l2gislaţiunii. Pentru aceasta nici nu ne vom 
provocă la faptul, ca caracterul românesc al ambelor noastre 
biserici e recunoscut şi garantat prin legi înarticulate, prin bule 
pontificale şi prin diplome preaînalte. Căci acolo, unde a ajuns 
siguritatea de drepturi acel stadiu, încât le poate şterge mini- 
strul cu ọ trăsatura de peană, a încetat posibilitatea de a te 

apără cu dreptul și cu legea. Trebue să atragem însă cu toată 
seriositatea atenţiunea Excelenţiilor Voastre asupra întrebării, ca 
ce va urmă atunei, dacă în urma atâtor subminări se- vor sgu- 
duj temeliile bisericei şi ale confesiunilor noastre? Vai și amar 
de poporul şi de țara unde se rup cătuşele pasiunilor omenești. 
Dar vai şi amar și de statul, în care bărbaţii dela cârmă sunt 
destul de imprudenţi de a deschide poarta fatalismului religionar. 
Niciodată Europa nu a sângerat mai tare decât atunci, când 
erau necesitate popoarele să-şi apere credința strămoșască cu 
vieața și averea lor, şi nicăiri nu au sângerat atât de crâncen, 
ca acolo, unde s'au sguduit temeliile bisericei, şa suspendat re- 
ligiunea şi s'a înstrainat poporul de cultul divin confesional. 

Din timpul preistoric, din ziua Sodomei şi Gomorei pâna 
la noi, până în zilele comunardismului parisian (1871) s'a 
probat de nenumărateori perceptul, că nimicirea religiositaţii e 
nimicirea societăţii omeneşti. Cruciatele, resbelul cel de 30 de 
ani, și sângeroasa insurecţiune a creştinilor din peninsula bal- 
canică, sunt indigetări destul de clare despre aceea, unde va 
duce o politică, care calcă în picioare aceeace e mai scump 
unui popor creștin, biserica, religiunea. și confesiunea lui! 

Ne temem de urmările acestea teribile ale unei legi în 
sensul proiectului din întrebare, şi mai ales ne temem tocmai 
pentrucă poporul român e înapoiat în cultura intelectuală şi nu 
va puteă pricepe, că e de lipsă «sä se dee fiecărui cetățean al 
patriei ocaziunea să învefe limba maghiară . Pentrucă la po- 
porul nostru predominează încă instinctul natural, iar acesta nu 
alege nicicând mijloacele, când e vorba de a-și apără existența 
proprie. 

Vedem, că chiar şi faima despre acest proiect de lege, care 
sbură ca un fulger dela un capat de ţară la celalalt, provoca o 
iritațiune febriculoasă a spiritelor. Din aceste considerante credem 
a împlini o sacră datorinţa catră patrie și stat, dacă invocând 
serioasa atențiune a Excelenţiilor Voastre asupra celor expuse 
până aci vă rugăm, ca prezentându-vă înaintea Maiestăţii Sale 
preagraţiosului nostru împărat și rege apostolic, să-l rugaţi prea- 
umilit în numele nostru şi al întregii națiuni române, ca să se 
îndure preagraţios a nu admite chestionatul proiect spre așter=. 
nere în corpul legislativ al farii. 

Cari de altmintrelea suntem ai Excelenţiilor Voastre cu 
cea mai pioasa veneraţiune adicţi fii sufleteşti. Cluj, în 6 Fe- 

bruarie 1879. Inteligența română din municipiul clujan . (Ur- 
mează subscrierile).*) 


În reprezentaţiunea aceasta chestia a fost prinsă 
din punct de vedere curat rafional, şi intențiunea ei eră, 
ca cele cuprinse în ea să fie trecute şi în adresele cu 
cari se vor prezentă bisericile românești în faţa tronului. 
A sosit însă la mânile Mitropoliților români prea târziu, 
pentrucă ei se aflau deja pe drum spre Viena, când le-a 
adus posta reprezentațiunea. Dar şi de altcum bisericile 
în adresele lor cătră Monarhul nu puteau să se extindă 
mai departe decât le permiteau limitele autonomiei lor, 
şi drepturile câştigate, de a-şi aveă şcoalele lor confe- 
sionale, nesupuse altei autorități, decât numai celei au- 
tonome bisericeşti. 


Arhiereii acasă. 


Cumcă pasul întreprins din partea Arhiereilor am- 
belor biserici române din patrie, de a merge la tron şi 
a cere scut și apărare pe seama școalei românești, a 
fost izvorit din sentimentul naţional al întregului popor 
român, sa putut constată din faptul, că tuturor prela- 
jo români şi membri ai delegaţiunei bisericeşti li s'a 
ăcut primire foarte sgomotoasă la sosirea lor acasă 
dela Viena. La Blaj, Lugoj, Arad, Caransebeș, credin- 
cioșii în număr impunător s'au prezentat la gară și au 
aşteptat sosirea trimisului, ori trimișilor săi, pentruca 
să-i poată întimpină cu strigări de bucurie şi cu vorbe 
de mulțămire. 

Impunătoare a fost primirea Mitropolitului Miron 
Romanul la Sibiiu. Mulţime de popor şi inteligenţă l-a 
aşteptat la gară şi l-a aclamat cu sgomot, dupăce s'a 
dat jos din vagon, însoţit de membrii delegaţiunei bi- 
sericei gr.-ort. române, vicarul Nicolau Popea şi advo- 
catul Parteniu Cosma. Trenul sosise la oarele 9 dimi- 
neața. La oarele 11 din zi, — eră în 6/18 Februarie 
1879 —- dupăce Mitropolitul fusese adus la reședință 
cu banderiu şi cu un şir lung de trăsuri, s'a prezentat apoi 


*) Din Gazeta Transilvaniei , anul 1879, Nrii. 12—13. 

la reşedinţa arhiepiscopească o deputaţiune impozantă 
a inteligenței române şi a poporului, spre a mulțămi 
Mitropolitului pentru pașii făcuţi întru apărarea şcoalei 
românești, a limbei şi a naționalității poporului român. 
Oratorul a fost George Barițiu, care a rostit o vorbire 
plină de repriviri istorice. Mitropolitul Miron Romanul 
a răspuns pe scurt, mulțămind pentru încurajarea ce se 
dă Arhiereilor, ca să poată duce lupta mai departe, pe 
cale legală și cu mijloace legale. 

Deputațiunea impozantă s'a dus apoi la ceialalți 
membri din Sibiiu ai delegaţiunei bisericei gr.-ort. ro- 
mâne, arhimandritul Nicolau Popea şi advocatul Par- 
teniu Cosma, pentru a le aduce şi acestora mulțămiri. 
Ambii au promis, că și în viitor vor fi totdeauna acolo, 
unde îi chiamă biserica şi neamul. 

Sara s'a aranjat un impunător conduct cu torţe, ca. 
și care nu s'a prea văzut în Sibiiu. Au fost 700 de 

urtători de ua La reședința arhiepiscopească vor- 
irea a ţinut-o Dr. Josif FHlodoșiu, salutând pe Mitropo- 
litul Miron Romanul în modul următor: 

«Excelenţă! Venim şi cu această ocaziune a vă prezentă 
omagiile noastre, și nu ne înşelăm dacă zicem, omagiile întreg 
clerului şi poporului român, acum, când v'aţi reîntors din grava, 
marea şi glorioasa misiune, ce întrunind sentimentul tuturor Ro- 
mânilor aţi luat a o îndeplini Excelenţa Voastră. 

Vă asigurăm, Excelenţă, că toţi Românii, clerul şi poporul, 
cu un tremur, sau mai bine, cu o palpitaţiune tremurătoare a 
inimei, între grije şi speranţă, dar cu încredere în sine, cu minte 
calmă şi cu rațiune de oameni conșştii de cauza ce o susțin, 
v'au petrecut în calătoria din care astăzi v'aţi reîntors. Căci 
cauza erà şi este a noastră a tuturora, și Excelența Voastră, 
împreună cu ceialalți domni ai deputaţiunei şi cu ceialalți pre- 
lați ai bisericilor române, aţi fost via expresiune a voinţei cle- 
rului şi poporului român din imperiul de sub sceptrul împăra- 
tului, al regelui şi mare principelui nostru. 

Ne spune istoria, şi o ştim chiar și noi, ceice traim astăzi, 
o ştim din propria noastră experiență şi ştiinţă, că de câte ori 
Sau ridicat grave furtuni, vânturi vijeloase şi procele, acum 
aproape de 1800 de ani, asupra naţiunei şi bisericei noastre, 
totdeauna în acele fatale încercări şi ameninţări la existența noa- 

stră naționala și la conservarea religiei noastre, Românii s'au 
ştiut ţineă la înalțimea cauzei ce o apărau şi pe care o apara 
până astăzi cu o întrepiditate ce nu se poate răsturnă. 

Credem, Excelenţă, că nu aci este locul a arătă în mod 
cronologic luptele Românilor pentru limba şi biserica lor. O 
ştim, o simţim, o urmăm şi o vom urmă până la infinit, lă- 
sându-o în urmă ereditate celorce vin în urma noastră, şi cari 
sunt mai număroși decât noi, până ce ei vor fi cei fericiți de 
a culege fructele satisfăcătoare ale acestei infinite şi continue 
lupte, pe care de secoli întregi o purtam. O luptă aceasta, care 
atât de tradusă e în mintea, inima și sângele nostru, încât nu 
zile, nici săptămâni, dară nici ani şi nici secole întregi nu ajung 
a o stârpi, pentrucă niciodată ea nu se va stârpi din gingaşa, dar 
totodată rezoluta, curagioasa şi energica natură conservatoare 
de sine a poporului român, până la învingere! 

Excelenţă! Deviza noastră a fost, este și va îi, a ne con- 
servă intactă limba și religiunea, națiunea şi biserica noastră, în 
orice împrejurări. A ţineă tare la patria şi la pământul nostru. 
A lăsă liber fiecărei naţiune din patrie a urmă asemenea. Dar 
cu voia noastră nu vom concede niciodată a se infectă institu- 
tele noastre naţionale bisericești şi școlare cu beneficii străine, 
cari numai ruinare ne aduc şi numai perirea ne-o prepară. 

Excelenţă! Permiteţi-ne încă numai câteva cuvinte. Oricare 
ar fi rezultatul misiunei din care vă reîntoarceţi, noi vom zice 
şi zicem: aci suntem, aci stăm! Fi-va el favorabil pentru noi, 
pentru națiunea, biserica şi patria noastră? Se poate, — vom 
raspunde, — cu grația bunătăţii şi iubirei de dreptate a monar- 
hului nostru Nu va fi el favorabil? Nu vom perde speranţa. 
Aici suntem, aici stam, ca stâncă eternă a unui popor, pus aici 
de Dumnezeu! Vom merge pe calea civilizaţiunii. Vom cultivă 
limba noastră, vom propagă cultul religios, vom ţineă sus şi tare 
la patrie şi pământul nostru, ne vom pune pe lucru, ca ele- 
mentul român să prinda radăcină în toate privințele de vieaţa 
publică, socială, artistică, industrială, comerciala, sa prindă zic, 
vadăcina, pe care să nu o poată zgudui, nici procelele timpului 
și nici eternitatea secolelor. Prin acestea vom da împăratului 
cele ce sunt ale împăratului, lui Dumnezeu cele ce sunt ale lui 
Dumnezeu, şi nouă, cele ce sunt ale noastre. 

Să trăiţi, Excelenţa Voastra!»*) 


*) Din Telegraful Român , anul 1879, numărul 16. 


www.dacoromanica.ro 


După potolirea aclamărilor sgomotoase ale mulțimei, 
care umpluse strada măcelarilor din Sibiiu, Mitropolitul 
Miron Romanul răspunde următoarele: 


«Domnilor şi fraţilor! Onoarea care mi-o daţi și în modul 
acesta, mie şi deputaţiunii consistoriale la reîntoarcerea noastra 
din călatoria întreprinsă la Budapesta și la Viena, nu o pot con- 
sideră altcum, decât numai ca o manifestare, că Dvoastră apro- 
baţi pașii pe cari noi, în conţelegere cu celelalte eparhii, i-am 
făcut, în interesul culturii poporului nostru și pentru pacea in- 
ternă dintre diferitele popoare ale patriei. Prin pașii ce i-am 
facut ne-am pus domnilor și fraților drept stavilă în calea unui 
torent puternic, care se vedeă a ne ameninţă unele din cele mai 
scumpe comori, limba, cultura națională, și în parte și autonomia 
bisericească. Nu-mi pot deci ascunde simţul de mulțămire ce-l 
am pentru Dvoastră, când veniţi a ne da sprijin moral la între- 
prinderile noastre, punându-vă întru toate alaturea cu noi. 

De altă parte nu-mi pot suprimă observarea, că împreju- 
rările în cari ne aflăm ne impun datorința, ca în toţi paşii no- 
ştri să fim cu o precumpănire matură şi cu toată posibila mo- 
deraţiune. Deosebi pe lânga credinţa noastră omagială catră 
Maiestatea Sa, preagrațiosul nostru monarh, să ne conservăm 
cu scumpătate atitudinea noastră loială față de legile țarii și 
adevăratul patriotism. Inarmaţi cu acestea, întreprinderile noa- 
stre ne vor duce la rezultate mulţămitoare, și aceasta o sperăm 
cu atât mai vârtos, pentrucă preainalta grație și părinteasca bu- 
navoință a Maiestăţii Sale, experiată şi de astadată, ne poate 
numai întări în bunele noastre speranţe, cari de îel nu exchid 
loialitatea și patriotismul. 

Mulţămindu-vă deci pentru aceasta onoare și adevărată 
sprijinire morală, vă rog domnilor şi fraților, sa vă liniștiți în- 
grijirile, punându-vă toată încrederea în vigilenţa şi lucrarea ul- 
terioară a Arhiereilor şi a corporaţiunilor superioare bisericești. 
Și apoi va rog să vă întruniţi cu mine în simțămintele cari mă 
îndeamnă și la această ocaziune a exclamă: Să trăiască Maj. 
Sa regele nostru. Să trăiască scumpa noastră patrie! Prospereze 
maica noastră deasemenea scumpă, națiunea, biserica».*) 

Sfârşitul vorbirii a fost acoperit cu puternice acla- 
mări din partea mulţimii, la adresa Monarhului, iar mu- 


*) Din „Telegraful Român“, anul 1879, Nr, 16. 

zica a întonat «imnul poporal»>. Dela a arhiepis- 
copească conductul sa dus la locuinţa vicarului Nicolau 
Popea, şi apoi la a advocatului Parfeniu Cosma, cărora 
poporul încă le-a făcut manifestaţiuni de iubire şi sim- 
patie, E de notat, că la conduct au luat parte activă 
și mai mulți dintre conlocuitorii — saşi. Purtarea popo- 
rului român din Sibiiu şi jur a fost apoi atât de frumoasă 
în această zi de adevărată sărbătoare naţională, încât a 
impus şi străinilor, prin iubirea de ordine și de disciplină, 
prin iubirea față de tron şi dinastie, prin alipirea sa la 
patria comună, dar mai ales prin scumpătatea cu care 
ține la /imba sa, la naționalitatea sa. 

Atât la Sibiiu, cât şi la Blaj, au sosit la mitropo- 
liile de acolo număroase adrese frumoase de mulțămire 
şi de aderare la pașii făcuți. Cu un cuvânt, a fost un 
moment, în care întregul popor român s'a mişcat și s'a 
declarat solidar cu ceice au deschis lupta pentru apă- 
rarea limbei şi a culturii româneşti. 

Cât de însemnat a fost, din punct de vedere po- 
litic și național, acest pas al arhiereilor bisericilor ro- 
mâne din patrie, cari au deșteptat și adus la conștiință 
națională un popor întreg, se vede din asprimea vor. 
belor cu cari au înregistrat ziarele maghiare acest eve- 
niment. Ziarul «Pester Lloyd» scriă, că e curată im- 
pertinență a se duce arhiereii cu astfel de plânsori la 
Maiestatea Sa și a-i da sfaturi M. Sale cum are să pro- 
cedeze față de consilierii săi constituționali, şi află de 
extraordinară cruțarea cu care s'a purtat M. Sa faţă de 
deputaţiunea română. 

Alt ziar, «Pesti Napló», scriă următoarele: «Vom 
vedeă noi în curând a cui vorbă valorează la curte mai 
mult, a lui Tisza Kálmán, ori a episcopilor români»? Şi 
așa şi celelalte ziare maghiare, toate se întreceau în a 
asigură publicul cetitor maghiar, că dorința Maghiarilor 
se va realizà, pe lângă toate mahinaţiunile episcopilor 
valahi. Și în curând s'a dovedit că aveau — dreptate. Cu- 
vântul lui Tisza sa primit la Viena, nu al arhiereilor 
români! Proiectul de lege a primit sancţionarea prea- 
labilă. Din parte corectă şi adevărată a prins lucrul presa 
din Viena, care a aflat de îndreptăţită apărarea începută 

din partea Românilor pentru salvarea limbei şi a naţio- 
nalităţii lor. Ziarul «Deutsche Zeitung» scriă în numărul 
din 14 Februarie 1879, în ziua după primirea deputa- 
țiunii bisericei gr.-ort. române la curte, următoarele : 
«Petiţiunea predată ieri din partea deputaţiunii notabililor 
Românilor ungureni în contra maghiarizării şcoalelor poporale, 
plănuită de guvernul din Pesta, este un act de mare importanţă 
politică. Cele trei milioane de Români din Ungaria se adresează 
deadreptul cătră monarh pentru apărarea lor contra maghiari- 
zării amenințătoare, fiindcă ei sunt conştii, că nici dela gu- 
vernul din Pesta, nici dela parlamentul din Pesta nu au să 
aștepte — dreptate., Legea proiectată pentru impunerea unei 
limbi ameninţă însă în acelaş mod și pe Germanii, Slovacii și 
Rutenii Ungariei. În Pesta ni-se pare că se joacă un joc peri- 
culos. Cel puţin momentul de față pentru realizarea globului 
maghiar pe terenul limbistic nu a fost tocmai bine ales»... 


Ziarul «Der Osten» scriă următoarele: 


«Maiestatea Sa împăratul şi-a exprimat speranța, dar nu 
convingerea hotărită, că guvernul şi legislativa ungurească este 
departe de intenţiunea de a întroduce astfel de dispoziţiuni, cari 
ar puteă conturbă pacea şi concordia între naţionalităţi. Ce spe- 
rează Împăratul negreşit va şi deveni faptă, şi de aceea noi 
credem, că ministerul Tisza va băgă bine în seamă cuvintele 
monarliului, şi nu va mai subşterne spre sancţionare netrebnicul 
proiect din chestiune. Pentru acest proiect de lege există numai 
un loc vrednic, — corfa de hârtie»... 


Netrebnicul proiect însă nu a ajuns în corfa de 
hârtie, ci pe masa de scris a monarhului, care i-a dat 
sancţionarea prealabilă, apoi pe biroul dietei și al casei 
de sus, unde a fost votat și în urmă sancţionat din 
partea regelui și întrat în putere de lege. 


Deputatul G. Pop iese din partidul independist. 


O urmare a acestui proiect de lege, respective a 
atitudinei dușmănoase faţă de naţionalităţile nemaghiare, 
luată din partea partidului independist din dieta ţării, a 
fost ieşirea din clubul parlamentar al acestui partid a 
deputatului român George Pop de Băsești, care fusese 

ales chiar viceprezident al acestui partid. Ieşirea din 
partid deputatul George Pop şi-a anunţat-o prin urmă- 
toarea scrisoare, adresată prezidentului clubului indepen- 
dist parlamentar: 


«Preastimate domnule prezident ! Incă înainte cu şapte ani 
fiind ales deputat dietal, după ale mele convingeri politice am 
întrat în partida, care se numeă atunci partida dela 48, iar astăzi 
partida independentă, fiindcă credeam, că între marginile prin- 
cipiilor acestei partide îmi voiu puteă validità şi eu convin- 
gerile mele politice. Aşadară la toată ocaziunea am ajutat ono- 
rata partidă cu modestul meu vot, atât în apărarea energică a 
legilor dela 1848, bazate pe egalitate, frățietate şi libertate pu- 
blică, principii mari şi singure fericitoare pentru timpul nostru, 
cât şi la combaterea legilor retrograde, subşternute din când în 
când de guvern, cum au fost: restrângerea autonomiei comita- 
tense, restrângerea dreptului electoral, şi în special pentru Tran- 
silvania, legile referitoare la operaţiuni financiare, prin cari s'a 
subsăpat existența materială a patriei, și anume, proiectele de 
lege nefavorabile ţării, cauzate de referinţele dualistice. 

Am făcut-o aceasta din firma convingere, că speram deo- 
parte, că prin luptele întru adevăr patriotice şi liberale ale sti- 
matei partide vom puteă câștigă și asigură iubitei noastre patrii 
deplina independenţă, spre fericirea cetățenilor ei. De altă parte 
am făcut-o aceasta, fiindcă speram, că prin aplicarea loială a 
mărețelor principii de egalitate şi îrățietate voiu puteă lucră 
pentru inaintarea morală şi materială, şi prin urmare pentru asi- 
gurarea existenței naţiunii mele româneşti, care aproape de o 
miie de ani locuieşte împreună cu națiunea maghiară în această 
patrie, participând cu ea şi la bine şi la rău, pentrucă sunt con- 
vins, că condițiunea supremă a existenței acestor două popoare 
este concordia, despre ceeace eu întru adevăr atât de tare sunt 
pătruns, încât sunt de cea mai firmă credință, că în această ţară, 
după destinele provedinţei, ambele popoare trebue, ori să trä- 
iască împreună, ori să moară laolaltă. Noi Românii deci, chiar 
în interesul binepriceput al existenței noastre, dorim să fim amici 
şi aliați fideli ai statului și naţiunii maghiare, dar numai sub 
condiţiunea, ca să ne putem susțineă, ca Români, limba şi na- 
ționalitatea noastră. 

Deşi trebue să recunosc, că mai mulți respectabili membri 
ai onoratei partide, purcezând din interesul bineînţeles al patriei, 

Sau silit a moderă unele extravaganţe în cauze naţionale, astfel, 
că eu trăiam în credinţa, că acelea nu formează principiile par- 
țidei, totuş cu durere trebue să marturisesc, că prin atitudinea 
manifestată din când în când în cauza naţională de unii membri 
ai onoratei partide, am îost amagit în credința mea. Sufletul 
meu sa umplut de durere, când în 18 |. c. în şedinţa partidei 
sa primit cunoscuta interpelațiune a domnului Iosif Madarász, 
(Eră interpelarea în chestia prezentării proiectului de lege de- 
spre întroducerea limbei maghiare în şcoalele poporale. Autorul). 
constrâns fiind astfel a ieși din acea partidă, căreia am avut 
onoare a aparținea de șapte ani, căci sunt convins, că urgatul 
proiect de lege nu poate aveă alt rezultat, decât acela de a tur- 
bură încrederea reciprocă și de a deşteptă jaluzia atât de pe- 
riculoasă, fără să aducă vre-un folos limbei maghiare, prin mă- 
surile forțate ce le intenţionează, pentrucă limba maghiară deja 
şi fără aceste măsuri forțate se propune şi se învaţă în școalele 
românești, după cât este necesar şi posibil, dar afară de aceasta, 
prin interpelațiunea aceea se atacă şi dreptul conces chiar şi 
de cel mai aprig absolutism, dreptul de a petiționă, ceeace stă 
în cea mai flagrantă contrazicere cu instituţiunile politice liberale. 

Aducându-vă hotărîrea aceasta a mea la cunoştinţă, mult 
stimate domnule prezident, vă rog să o comunicaţi onoratei 
partide independente, asigurându-vă totodată, că nici această 
desamăgire amară, nici espectorările nedemne îndreptate "în 
contra mea în organul partidei, în fine nici insultarile comise 
în contra sentimentelor mele naționale, nu-mi vor alteră convin- 
gerile politice de până acuma, ci și de aci înainte, ca și în 
trecut, nu voiu încetă a luptă după modestele mele puteri pentru 
interesele comune ale naţiunii maghiare și române. 

Primiţi mult onorate domnule președinte expreşiunea deo- 
sebitei mele stime, cu care sunt: Budapesta 20 Februarie 1879, 
cu stimă patriotică, George Pop, m. p.2.*) 

Ca răspuns la această comunicare, luată la cuno- 
ștință din partea partidului, organul de publicitate al 
acestui partid, ziarul «Egyetértés», scriă în ton sarcastic, 
că dacă deputatul român George Pop ieşiă din clubul 
parte ju “independist pe oricare alt motiv, partidul ar 
i regretat pasul deputatului Pop. Dar fiindcă motivul 


To) Zia Ziarele române, 


www.dacoromanica.ro 


— 141 — 


e acela, că clubul a hotărît să interpeleze și să solicite 
prezentarea proiectului de lege despre întroducerea limbei 
maghiare în şcoalele poporale, clubul nu are motiv de 
a îi supărat. 


A doua vorbire a Mitropolitului Miron în delegaţiune. 


În şedinţa din 14 Martie 1879 a delegaţiunei reg- 
nicolare Arhiepiscopul și Mitropolitul Miron Romanul 
a rostit o nouă vorbire, de cuprinsul următor: 


Onorată delegaţiune regnicolară! Ocuparea provinciilor 
Bosnia şi Herţegovina, la început ca idee, iar mai târziu ca 
faptă, eu am aprobat-o dela început şi o aprob şi acuma, nu 
pentruca să câștige ceva monarhia voastră în extensiunea teri- 
torială, dar de sigur pentru aceea, ca în fața evenimentelor din 
orient şi a formațiunilor mai noue de staturi, ce le vedem acolo 
în curgere, monarhia -noastră, prin ocupațiunea aceasta să-şi 
poată luă poziţia, corespunzatoare. intereselor ei, şi anume, să 
fie în stare. a închide calea cunoscutelor tendinţe panslaviste ale 
Rusiei, cari pentru noi pot fi totdeauna nefaste. 

Avându-le acestea în vedere sub durata şedinţelor noastre 
delegaţionale din anul trecut, eu cu toate că suntem într'o po- 
ziţiune financiară deprimatoare, am votat spesele cerute pentru 
ocuparea numitelor provincii, și sunt gata a votă și cele ce au 
să urmeze, cu atât mai vârtos, că eu aflu, că direcţiunea ur- 
mată până acuma de regimul trebilor comune, şi anume, de 
conducătorul politicei noastre externe, este pe deplin corespun- 
zătoare intereselor monarhiei. 

Cu deosebire mă simțesc liniștit în privința aceasta prin 
o enunsiaţiune, care în rândul trecut, sub durata şedinţelor noa- 
stre, am auzit-o dela preastimatul domn ministru de externe, și 
pe care eu aşa am înțeles-o, — îmi pare rău că nu am la în- 
demână ziarele de atunci, ca să pot cită cuvintele, — zic, eu 
aşa am înțeles-o, că preastimatul domn ministru de externe vo- 
ieşte să ţină strâns {a tratatul dela Berlin, şi voieşte, ba va face 
chiar, ca acela să fie menţinut și de alţii în toate punctele sale. 

Cu toate acestea, caută să aduc în legătură cu aceasta 
enunciațiune liniştitoare unele aparițiuni mai proaspete, cari 
după -comunicatele jurnalelor ne pun în vedere, că Rusia nu 
numai că voeşte a se subtrage de sub unele obligamente ale 

tractatului dela Berlin, ci în calitatea sa de putere mare, care de 
astădată dominează situaţiunea din orient, e gata a face chiar 
afront ingerinţei ce pe drept compete celoralalte mari puteri. 

Nu e trebuință, sau cel puțin nime să nu aştepte dela 
mine, ca dela unul ce sunt în prima linie, să vin chiar eu aicia 
şi să expun în detail toate facțiunile aproape de violență, dar 
îmbrăcate în faţă, la vedere, onestă, pe cari şi le-a luat regimul 
rusesc drept program pentru sine, şi cari domniilor voastre și de 
altcum sunt cunoscute, mm las că se pot ști şi din o notă cu 
dat mai nou a oficiului englez de externe, mm şi cari fară îndoială 
ne dau dovezi despre aceea, că Rusia în adevăr şi-a luat o 
astfel de poziţiune în orient, care face deja să se clatine echi- 
librul european, iar la caz de oarecare succes îl va și tulbură 
negreșit. 

Dintre aceste facţiuni una vreau să o ating de astădată, 
care după ale mele vederi ne priveşte pe noi mai deaproape, 
adecă procedura pe care o urmează Rusia faţă de acel stat, care 
prin toate corelaţiunile ne este avizat, ca cel mai natural aliat 
al nostru, și acest stat este România, ori dupăcum unora, fie 
din obicinuinţă, fie din alte oarecari motive, le place a-l mai 
numi: Moldo Valahia. 

Observ aici din capul locului, că nu vre-o simpatie de 
rassă e motivul, de a mă ocupă aici cu deosebire de România. 
Din contră, pot asigură pe tot insul, că în privinţa aceasta gră- 
iesc liber de orice impresiuni sentimentale şi de orice preocu- 
paţiune. Şi mai adaog, că deşi ştiu simţi bine și poatecă şi co- 
rect faţă de rassa latină, nu sunt eu acela, care să doresc o 
expansiune peste măsură a acestei rasse, precum nict a alteia, 
oricăreia, peste celelalte, pentrucă eu am avut ocaziune să cu- 
nosc relele ce de regulă provin din urcarea singuraticelor rasse 
de popor la preponderanţă, dacă prudența bazată pe morală 
nu caută a le preveni. 

Ca să fiu scurt la vorbă, pentrucă de fef nu vreau să 
abusez de pacienţa stimaţilor domni membri delegaţionali, re- 
flectez numai la aceea, că Rusia nici nu şi-a terminat bine ex- 
pediția din urmă în orient şi iată, că după Turcia în prima linie 
veni rândul la România, ca să aibă a simți neesorabila şi de- 
structiva mână de îer a Rusiei. Nu voiu comemoră aici mai pe 
larg ruimperea Basarabiei de cătră România, pentrucă aceasta a 
primit deja sancţionare prin tratatul dela Berlin. Dar cine cu- 


www.dacoromanica.ro 


— 743 = 


noaște chestiunea Arab„Tapiei, încă nedeslegată, se poate con- 
vinge, că Rusia se sileşte acum, ca aceea ce a dat cu o mână 
României în formă de schimb, cu ceealaltă mână se smulgă 
dela ea îndărăt, Dar nici despre aceste lucruri, ca mult-puţin 
cunoscute, nu vreau să vorbesc mai pe larg. Mă mărginesc 
numai la aceea, ca să-mi exprim convingerea, că peste tot ori 
ce şe întâmplă în contra pozițiunei şi a teritorului României de 
astăzi, atinge în mod direct și patria noastră, pentrucă România 
e statul, care între altele e chemat a formă un zid puternic de 
despărțire și de apărare între noi şi Rusia, în tot chipul străină 
de noi. Aşa dară nu ne este permis a slăbi, ori a lăsă să fie 
slăbit acest nou stat independent, dacă e să nu ne perdem din 
vedere propriile noastre interese, 

Când prin votarea budgetului pentru trebile comune am 
dat regimului dela externe posibilitatea de a ne apără cu tărie 
interesele în afară, şi când spre acest scop îi punem la dispo: 
ziție şi cheltuielile extraordinare, doară nu va fi ceva străin de 
locul acesta a pune aici, în delegaţiune, pond mare pe specia 
lele interese ale noastre, cari, cred eu, ne îndreptățesc a pres 
tinde dela regimul nostru de externe, ca apărarea aceea, care 
cu deosebire în contra Rusiei are să niso facă în Bosnia şi Hers 
țegovina, să o ducă cu energie şi pe acel teren, pe care se 
poate da sprijin României atât de mult vexate, așa, ca fără a 
caută la alte interese ale noastre, să obligăm prin aceasta Rou 
mânia la mulțămire perpetuă față de noi. (Aprobări). 

Cu toate că eu am mare încredere în conducerea politicei 
noastre externe, pentru mine şi sigur și pentru alții ar fi de 
mare preț un fel de declaraţie din partea preastimatului domn 
ministru de externe, care să fie în stare de a face să dispară 
totodată şi îngrijirile acelora, cari luândusse cu uşurătate după 
comunicatele jurnalelor, pun oareşicare pond pe acele ştiri, că 
regimul nostru de externe, nu numai că ar fi gata să sprijin 
nească vederile şi procedura Rusiei în chestiunea cu Arab„Tapia, 
ci ar fi gata a se alatură chiar şi la unele planuri, după cari 
ar fi să se împartă România între noi şi Rusia, astfel, ca Rusia 
să ni se facă vecină nemijlocită, la Carpaţii de ost, până la 
Dunăre, 

Oricare să fie atitudinea regimului nostru de externe în 
privinţa aceasta, eu îmi susțin firma convingere, că reasumân- 
du-ne toate interesele, astăzi în politica externă nu putem să 

avem altă deviză, decât a ne apără în tot chipul în contra acelei 
puteri, care se simte chemată a înecă tot simburele libertaţilor, 
și aceasta este Rusia. Alţi adversari considerabili să mulțămim 
lui Dumnezeu, că nu avem. După acestea primesc de bază la 
discuţia specială raportul celor patru comisiuni întrunite . (Apro+ 
bări). 


S'a sculat numai decât ministrul comun de externe, 
contele Andrássy Gyula, şi a răspuns următoarele: 


«Numai pe timp foarte scurt viu a cere atenţiunea ono- 
ratei delegaţiuni. Excelenţa Sa, Arhiepiscopul Miron Romanul 
mi-a adresat, nu chiar o interpelaţie formală, dar o întrebare, 
la care a nu răspunde ar fi poate mai greu decât a răspunde. 
A binevoit a zice, că în chestiunea Arab-Tabiei guvernul austro- 
ungar după ştirile din jurnale sar fi pus în timpul mai nou 
întro poziție analogă ci guvernul Rusiei. Aceasta chestiune, 
dupăcum binevoiţi a şti, încă nu este decisă în mod final, cu 
consensul cabinetelor europene, şi așa nici nu mă pot dimite 
astăzi în detaiuri asupra ei. Nu am însă cauză a negă, că ori 
în ce chip s'ar rezolvă mai târziu această chestiune, guvernul 
austro-ungar, în urma schimbărilor de idei de până acuma, nu 
a ajuns la cunoștința unor fapte, cari, ce priveşte meritul acelei 
chestiuni, ar puteă schimbă în orice chip părerile guvernului, 
avute până acuma, 

Ce privește a doua întrebare, dacă e adevărat, că ar există 
planuri de împărţire a României între noi și Rusia, răspund în 
modul cel mai pozitiv, că n'am nici o cunoștință despre astfel 
de planuri, şi că o astfel de idee nu sa formulat până acuma 
de nimeni. Așa dară nu este nime, care ar fi recomandat așa 
ceva și care ar fi primit. Avem deci a face cu o ştiră jurnali- 
stică, lipsită peste tot de orice bază». 


Arhiepiscopul și Mitropolitul Miron Romanul a 
făcut la vorbirea aceasta a ministrului de externe ur- 
mătoarele reflexiuni: 


«Cu vorbirea mea ţinută pe la începutul ședinței de astăzi 
mam avut intențiunea a mă adresă oficiului nostru de externe 
cu o interpelaţiune formală, la care după uzul parlamentar tre~. 
buiă să se dee răspuns. Dar chiar pentrucă nu am avut acea 
intențiune și Excelenţa Sa domnul ministru de externe totuş a 
binevoit a grăbi cu explicările pe cari, mărturisesc, că le-am 

dorit, am să-mi exprim numai cea mai sinceră mulțămită pentru 
această prevenire amabilă a Excelenţiei Sale, și încă 'cu atât 
mai vârtos, că declarația făcută cu privire la a doua întrebare 
atinsă de mine mă mulțămeşte pe deplin, şi cred că deopotriva 
ne poate mulțămi pe toţi, cari purtăm interes pentru cele atinse. 
De altă parte trebue să mărturisesc, că ce se ţine de prima 
mea întrebare, adecă de atitudinea guvernului nostru în che- 
stiunea Arab-Tabiei, declaraţia făcută a fost ţinută în termini 
atât de generali, încât eu din cele auzite nu pot trage nici o 
consecvență cu privire la intenţiunile guvernului nostru de ex- 
terne. Trebue să adaog însă, că am deplină încredere în con- 
ducerea frebilor noastre externe, și această încredere singură 
mă face să fiu liniştit şi cu privire la prima întrebare>.*) 


Legea școlară în dietă. 


Proiectul de lege despre întroducerea limbei ma- 
ghiare în mod obligator în şcoalele poporale elemen- 
tare a fost pus la ordinea zilei și luat în desbatere în 
dieta țării în ședința din 29 Aprilie 1879. L-a reco- 
mandat spre primire, ca bază pentru discuţia pe arti- 
cole, raportorul comisiunei şcolare, Baross Gábor, care 
în vorbirea rostită a spus, că intenţiunea este de a se 
face cu putință învățarea limbei maghiare şi în şcoalele 
poporale, fără a se ştirbi autonomia vre-unei confesiuni, 
ori drepturile vre-unei naționalități, cu privire la întoc- 
mirea liberă în afacerile şcolare.  Indeosebi nu e vătă- 
mător acest proiect de lege pentru biserica gr.-ort. ro- 
mână din patrie, pentrucă statutul ei organic, sancționat 
din partea Maiestâţii Sale, lasă guvernului mână liberă 
în afacerile şcolare, şi pentrucă însuş statutul dispune, 
ca limba de instrucție în școalele acestei biserici să fie 
cea maternă a elevilor, dar să se înveţe în mod funda- 
„mental şi limba maghiară. Recomandă apoi pe scurt 
proiectul spre primire şi ministrul de culte şi instruc- 
țiune Trefort, promițând, că în cursul desbaterii îşi va 
țineă de datorință să dee desluşirile necesare. 

Dintre deputaţi vorbește întâi Zay Adolf, în contra 
proiectului de lege, pe care nu-l primește, pentru ur- 


*) Din „Telegraful Român“, anul 1879, Nrul 27. 

mările sale fatale, pentru cari face responsabili pe cei 
ce-l vor votă. Frumos și cu motive puternice a fost 
combătut apoi proiectul din partea deputatului naţiona- 
list sârb Dr. Mihail Polit, căruia ministrul-prezident 
Tisza Kálmán i-a răspuns numai decât. 


Vorbirea deputatului N. Strevoiu. 


Dintre deputaţii români a luat cuvântul în ședința 
din 30 Aprilie 1879 Nicolae Strevoiu şi a rostit vorbirea 
următoare : 


«Onorată casă! Proiectul de lege din chestiune, precum 
și pașii făcuţi din partea Românilor în contra acestui proiect, 
au făcut atâta sânge rău, mai cu seamă în ziaristică, încât este 
de temut, ca nu cumva din această cauză să devină imposibilă 
orice înţelegere între Maghiari și Români. De aceea, fiindcă după 
convingerea mea, buna înţelegere între aceste două popoare zace 
în interesul amândurora, îmi permit a uzà de pacienţa onoratei 
case pentru a face câteva observaţiuni asupra obiectului. 

Este deja lucru cunoscut, că făcând onoratul domn mini- 
stru de culte și instrucțiune publică declaraţiune în casa aceasta, 
că va prezentă un proiect 'de lege pentru întroducerea limbei 
maghiare în școalele elementare confesionale, ca obiect obligat 
de învățământ, Românii, respective episcopatele lor de ambele 
confesiuni, dimpreună cu o deputațiune, au recurs la tronul 
Maiestăţii Sale Regelui, pentru a împedecă prezentarea acelui 
proiect. 

Dar nu mai puţin cunoscut e şi aceea, că jurnalistica ma- 
ghiară s'a folosit de aceşti paşi ai Românilor pentru a irită opi- 
niunea publică în contra Românilor. Unii imputau Românilor 
lipsă de patriotism, alții că sunt contrari ai naţiunei maghiare. 
Din partea mea nu pot înțelege aceasta procedură și aceasta 
iritaţiune, fiindcă pe de oparte eu așa ştiu, că unul dintre drep- 
turile cardinale constituţionale este dreptul de a petiţionă, și că 
prin urmare cetăţenii, cari pentru anumite afaceri recurg la aju- 
torul regelui constituțional, nu pot să comită crimă în contra 
constituțiunei, iar pe de altă parte cuprinsul respectivelor peti- 
țiuni nu legitimează o asemenea iritațiune. Cine a cetit cu aten- 
țiune cele două adrese așternute din partea Românilor la înaltul 
tron, sunt sigur că nu a aflat nici o literă din care sar puteă 
deduce, că Românii sunt contrari naţiunei şi limbei maghiare. 

Nu în contra învăţării limbei maghiare sau declarat Ro- 
mânii, ci în contra modului cu care se proiectează executarea 
acestui lucru, şi prin care este de temut, că se periclitează cul- 
tura naţională a Românilor. Aşa dară cauza procederii din partea 
Românilor nu este a se căută în vre-o dușmănie îndreptată în 
contra Maghiarilor, ci cu durere trebue să mărturisesc, în ne- 
încrederea “reciprocă ce a domnit în trecut și domnește și astazi 
între Maghiari și Români. 

De când națiunea maghiară a întrat în deplina posesiune 
a potestăţii constituționale în Ungaria, față cu Românii nu a 
documentat alta decât numai neîncredere, şi încă, atât pe cale 
legislativă, cât şi pe cale administrativă. Numai neîncrederea 
poate fi cauza, că Maghiarii la organizarea și arondarea comi- 
tatelor au adus astfel de legi, în urma cărora cele două mi- 
lioane şi jumătate de Români din Ungaria abiă pot să aibă ma- 
joritate în reprezentanța unui mic comitat, Mai batător la ochi 
este însă, că deşi uniunea Transilvaniei cu Ungaria este astazi 
fapt complinit, totuş în Transilvania se susține o astfel de lege 
electorală, care nici pe departe nu este aşa de liberală ca cea 
din Ungaria, şi care fiind îndreptată expres în contra Românilor, 
a avut şi are acel rezultat, că în Transilvania astăzi sunt puţine 
cercuri electorale, în cari alegătorii români pot să fie în majo- 
ritate. 

Tot neîncrederea este cauza și la acea procedere, că acele 
legi, cari ar sunà îneâtva în favoarea nemaghiarilor, prin ur- 
mare și a Românilor, nu numai că nu se execută exact, dar și 
dacă se execută, aceasta se face totdeauna în nefavorul lor. 
Abstrăgând dela aceea, că legea despre egala îndreptăţire a na- 
ționalitaţilor din anul 1868 nici în privinţa uzărei de limbi ne- 
maghiare, nici în privința denumirei de amploiaţi români nu se 
observă, trebue sa constat cu părere de rău, că nici chiar legea 
despre instrucţiunea publică nu află dreaptă întrebuințare. Ar- 
ticolul de lege XXXVIII din anul 1868 în $. 58 zice expres: 
«Fiecare adult să-și aibă instrucţiunea în limba uzată în comuna 
respectivă. In comune amestecate sunt de a se aplică astfel de 
învăţători, cari sunt capabili de a propune în limba respectiva». 

Nici aceasta dispoziţiune a legii nu se observă. In școa- 
lele înființate din partea statului în comune românești se aplică 
astfel de învăţători, cari nu sunt capabili de a propune în limba 
română, Pentru cultura cetăţenilor români nu numai că nu se 

face nimica din partea statului, ci din contră, unele şcoli con- 
fesionale, sub pretext că nu corespund dispoziţiunilor legii, se 
cassează, fără ca ele să fie înlocuite prin alte şcoli comunale, 
sau de stat, dupăcum se pretinde de lege. Astfel în Ungaria 
sunt multe comune, în cari tinerimea nu-și poate câştigă instruc- 
țiunea trebuincioasă, Ba neîncrederea merge aşa de departe, 
încât mulţi amploiaţi subalterni cred a-și câștigă merite pentru 
patrie, dacă pot aplică Românilor din când în când lovituri. 

Onorată casă! Este lucru natural, că neîncrederea naște 
neîncredere, și că prin lovituri nu se nutrește încrederea. Deci 
nu este nici o mirare, dacă Românii au privit proiectul de lege 
din chestiune cu neîncredere și şau spaimântat auzind, că are 
a se aduce o lege de un atare cuprins, fiindcă prin aceasta își 
vedeau periclitată existenţa școlilor lor confesionale, ba chiar 
periclitată cultura lor naţională. 

Onorată casă! Este lucru cunoscut, că Românii se ţin de 
acele naţiuni, cari au avut nefericirea de a rămâneă înapoi cu 
cultura, nu din vina proprie, ci din vitregitatea trecutului. Trei- 
zeci de ani sunt de când s'a deschis şi Românilor calea cul- 
turei şi a înaintării, și de atunci până acum şi-au astrâns toate 
puterile pentru a-și creà școli. Dispunând de puţine mijloace i-a 
costat multă truda și multe jertfe- înființarea şcoalelor lor con- 
fesionale, în cari ei văd paladiul existenţei și al fericirii lor, 
fiindcă Românul numai dela cultură aşteaptă fericirea sa. Sub 
asemenea împrejurări nu este nici o mirare, ca tendența de a 
se întroduce limba maghiară în școalele noastre confesionale, 
fără a se luă vre-o consideraţiune la împrejurări excepţionale, 
la posibilitate, şi la neposibilitate, şi fără a se cere opiniunea 
autoritaţilor bisericeşti competente, cari sunt organele legale ale 
şcoalelor confesionale, zic această tendință a umplut pe Români 
cu o justă îngrijire, fiindcă în această procedere vedeau pericol, 
nu numai pentru existența şcoalelor, dar chiar și pentru exi- 
stența autonomiei bisericei lor, garantată deja prin lege. 

Dacă onoratul domn ministru de culte și instrucţiune pu- 
blică, în privinţa introducerii limbei maghiare în școalele noastre 
confesionale ar fi cerut informaţiune dela autorităţile bisericeşti 
competente, sigur că şi-ar fi câştigat convincţiunea, că aceasta fără 
nici o consideraţiune şi fără excepţiune nu se poate pune în 
lucrare, fiindcă şi-ar fi câştigat totdeodată convincţiunea, că sunt 
multe comune române bisericeşti, cari abiă pot solvi pentru în- 

vățător 100 fl. la an, că pentru acest salar nu se poate află în- 
văţător cu cualificațiunea de a propune în şcoale 2 limbi, în 
fine, că punându-se în lucrare proiectul „de lege ce se află în 
discusiune, respectivele școli vor trebui să fie închise pentru 
lipsa de învăţători. 

In asemenea caz cu drept cuvânt întreabă îngrijatul popor 
românesc, că copiii săi unde-și vor puteă agonisi cunoştinţele 
necesare de limbă și religiune? 

Abstrăgând însă dela cele mai sus zise, nu se poate negă, 
— fiindcă este lucru natural — că prin întroducerea unei alte 
limbi pe lângă limba maternă în școalele elementare, instruc- 
țiunea poporului este împedecată, fără ca copiii,— cari după vârsta 
şi starea lor intelectuală pot învăță o limbă străină numai în 
mică măsură, — să aibă vre-un folos dela această învățătură. 

Acestea sunt cuvintele pentru cari Românii nu pot acceptă 
proiectul din chestiune, și nicidecum lipsa de patriotism, sau nu 
ştiu ce contrarietate faţă cu națiunea maghiară. 

Nu zace în interesul Românilor de a fi inimici ai Maghia- 
rilor, fiindcă prin situaţiunea lor etnografică sunt avizaţi unii la 
alții, deci nici tendinţele lor nu pot fi contrare naţiunii maghiare. 
Tendinţele Românilor sunt de natură culturală, ei nu pretind 
alta, decât ca în cultura lor națională să nu fie turburaţi, aceea 
însă o pretind, cu toată rezoluţiunea. 

Onorată casă. Din cele premise urmează ca consecinţă lo- 
gică, că purtarea cea plină de neîncredere urmată de Maghiari 
până acum față de Români este cu totul neîntemeiată, și sub 
asemenea împrejurări îmi permit a atrage atenţiunea onoratei 
case asupra acelei împrejurări, că dacă se pune vre-un pond 
pe interesele comune ale Maghiarilor şi ale Românilor, ceeace 
atât în jurnale, cât și în această casă la mai multe ocaziuni s'a 
relevat, apoi pentru acest caz poate că ar zăceă în interesul sta- 
tului și ar fi şi timpul suprem, ca neîncrederea, care a existat 
până acum între aceste două naţiuni, să se delăture cât mai 
curând. Obligămintea de a pune în lucrare aceasta, privește pe 
națiunea maghiară, care se află la putere. 

Încercaţi de a arătă încredere Românilor, tindeţi-le mâna 
de amici şi dovediţi amiciţie prin fapte, și vă ve-ţi convinge, că 
neîncrederea dispare îndată și că Românii, cari au puţini amici 
şi mulţi inimici, vor strânge cu încredere mâna amicului și vor 
păstră cu credinţă amiciţia, la bine şi la rău. Până. nu se va în- 

tâmplă aceasta, să nu fiți pregătiţi la alta din partea Românilor, 
după cele premerse până acum, decât numai la neîncredere. 

Onorată casă! N'aş ţineă, că votul meu în privinţa proiec- 
tului de faţă este destul de motivat, dacă nu l-aş relevă şi din 
punct de vedere de stat, 

Se naşte întrebarea, dacă proiectul de lege din chestiune, 
cu privire la interesele de stat, este folositor şi dacă el duce 
la scop? 

După cât se vede din motivarea acestui proiect, limba ma- 
ghiară are să fie întrodusă în şcoalele elementare cu acel scop, 
ca prin învăţarea acestei limbi să progreseze bunaînţelegere 
între deosebitele naţionalităţi ale Ungariei. Din parte-mi acest 
proiect de lege nu-l aflu apt pentru a duce la scop. 

Copiii în şcoalele elementare pot învăţă limba maghiară 
în măsură mică, şi acei copii nemaghiari, cari nu frecuenteaza școli 
mai înalte, puţina învățătură a acestei limbi câștigate cu multa 
greutate o uită în scurt timp, fiindcă în cele mai multe cazuri 
nu au ocaziune de a se folosi de această limbă. 

Astfel, pe când pe deoparte copiii nu au nici un folos de 
învățătura limbei maghiare, pe de altă parte, perzând vremea cu 
învaţarea acestei limbi, sunt împedecaţi de a-și câștigă cunoştin- 
tele elementare necesare în limba maternă. Mă refer în privinţa 
aceasta la fosta graniță militară, unde regimul militar întrodusese 
cu forța limba germană în şcoalele elementare. Ce succes a 
avut această procedere în decursul unui secol? Acela, că în fie- 
care comună 2mm3 oameni știu a vorbi rău nemţește, pe când 
massa poporului cu privire la cultură a rămas înapoi. 

Din cele premise se poate vedeă, că și succesul acestui 
proiect de lege, se poate zice cel puţin, că este problematic. 
Eu însă sunt de părerea, că chiar în interesul statului nu este 
iertat a face experimente problematice cu cele mai înalte inte- 
rese ale omenimei, adecă cu cultura popoarelor, și încă cu atât 
mai mult sunt de această părere, fiindcă scopul acestui proiect 
de lege nu se poate realiză prin acest proiect de lege, ci ex- 
clusiv numai prin cultură, fiindcă după experienţele istorice 
numai cultura e chemată și capabilă de a nivelă diferințele între 
popoare. 

Dacă statul doreşte a-şi ajunge scopul, apoi dee-şi silinţă 
de a înaintă cultura între popoarele Ungariei, şi sunt convins, 
că bunaînţelegere, și chiar extinderea limbei maghiare, se ya 

realizà ipso facto, fără nici o forţare prin lege, dupăcum aceasta 
sa întâmplat şi în alte state, fiindcă după cât ştiu eu, în nici un 
stat, — poate afară de Rusia, — ma câştigat limba statului teren 
cu forța. 

Se naşte întrebarea, de ce să se facă în Ungaria excep- 
țiune dela această regulă generală naturală? Spre ce scop să 
se îmbrace limba maghiară cu odiul silei? În fine pentruce să 
fie constrânse popoarele nemaghiare ale Ungariei a face lux cu 
învăţarea unei limbi străine, înainte de a-și fi câştigat cultura 
elementară? Fiindcă învăţarea unei limbi străine, fie chiar limba 
statului, este lux pentru acea tinerime, care încă nu şi-a câştigat 
cunoştinţele elementare. 

Nu este deci îndoială, că prin acest proiect de lege ajun- 
gerea scopului propus, nu numai că nu se promovează, dar chiar 
este împedecată. 

Dacă însă proiectul din discuţiune ar aveă şi alt scop, şi 
adecă scopul de a maghiariză pe nemaghiari, apoi aceasta după 
părerea mea în ziua de astăzi este cu atât mai puţin posibil, 
fiindcă eu cel puţin în privința Românilor pot asigură pe ono- 
rata casă, că simţul de naţionalitate Ja Români s'a deşteptat întru 
atâta, încât ei hiciodată nu vor jertfi limba şi naționalitatea lor 
în favorul altei naţiuni. Dar nici mar fi cu școp a pretinde aceasta 
dela Români, fiindcă în acest caz Românii nu ar fj în stare a 
distinge între amici şi inimici, deoarece cel mai aprig contrar 
al Românilor nu poate pretinde jertiă mai mare dela Români, 
decât să abzică de limba şi naționalitatea lor. 

Onorată casă! Nu rămâne îndoială, că națiunea maghiară, 
care dispune de mare majoritate în această casă, şi posede şi 
cârma ţării, are puterea de a pune în lucrare acest proiect de 
lege, fie bun, sau fie rău. Îmi permit însă acea observare, că 
după părerile unor mari bărbaţi de stat arta de a guvernà nu 
consistă în aceea, ca cineva să uzeze de puterea ce posede pe 
cât numai se poate, ci în aceea, că acea putere să fie folosita 
cu moderaţiune şi înțelepciune, spre binele statului. Deci nu pot 
părtini acest proiect de lege».*) 


Vorbirea deputatului Petru Mihalyi. 


În şedinţa din 1 Maiu 1879 a vorbit deputatul 
român Petru Mihalyi următoarele: 


*) Din Telegraful Român , anul 1879, Nr. 46, 

«Onorată casă! Când îmi iau voie £ vorbi în chestia pro- 
iectului de lege despre propunerea limbei maghiare în şcoalele 
poporale, prezentat din partea guvernului şi de trei zile în dis- 
cuţie, accentuez înainte de toate, că pentru a se puteă desbate 
o chestie de natură atât de delicată cu obiectivitatea cuvenită 
și cu nepreocupare, nu a fost bine ales timpul de faţă, care nu 
e potrivit spre acest scop. Nu ţin de oportună punerea che- 
stiei în discuţiune, pentrucă abstrăgând dela seriositatea extra- 
ordinar de gravă a situației politice în general, toate chestiile 
mai însemnate, cari au dat de lucru onoratei case în timpul din 
urmă, au provocat iritaţiune și amărăciune la membrii onoratei 
case și la partea cea mai mare a cetăţenilor. Am firma con- 
vingere, onorată casă, că mai târziu, dupăce. s'ar îi liniștit spi- 
ritele şi dupăce guvernul ar fi ascultat îngrijirile celor intere- 
sați și le-ar fi ţinut în vedere, compunând un proiect de lege 
de direcția, ca prin el să nu fie periclitată instrucția generală 
din şcoalele elementare, scopul însemnat şi succesul ei, — chestia 
aceasta însemnată puteă să fie rezolvată cu oarecari speranţe 
de succes, cu mai puţină iritaţie şi la tot cazul întrun mod mai 
corespunzător sentimentului public maghiar. 

Dar fiindcă stimatul guvern, cu delăturarea îngrijoratei pre- 
gătiri acum atinse de mine şi fără a-şi bate capul, că dispozi- 
țiile din proiect vor provocà la cea mai mare parte a cetăţe- 
nilor, precum și la confesiunile cari își tem drepturile autonome, 
nouă frecări, cari vor potenţă iritația generală existentă, a aflat 
de bine a prezentă tocmai acuma proiectul de lege, iar stimata 
casă a binevoit a ordonă întrarea în discuţie asupra lui: îmi 
țin de datorință să vorbesc la acest proiect de lege și să-mi 
motivez pe scurt votul ce-l voiu da. 

Mă ţin îndemnat să o fac aceasta cu atât mai vârtos, cu 
cât în şedinţele premergătoare, atât raportorul onoratei comi- 
siuni, cât şi alți onoraţi deputaţi antevorbitori, au denegat seh- 
timentul patriotic. acelora, cari au curajul să fie cu îngrijorare 
față de acest proiect de lege, o afirmare, pe care eu cu onoare, 
dar cu toată hotărirea trebue să o resping, constatând cu părere 
de rău, că expresiunea aceasta, care după părerea mea con- 
stitue cea mai gravă acuză ce poate fi adusă unui patriot, se 
folosește atât de des în desbaterile din sinul dietei. Dar eu așa 
cred, că cerința principală a parlamentarismului este aceea, ca 
în fiecare chestie, mai ales în de acelea, cari ating mai de 

aproape interesele numai ale unei parți a cetațenilor, să fie 
respectate părerile și să nu ne șuspiţionăm reciproc inten- 
ţiunile, 

Mă voiu nizui, onorată casă, ca în scurta mea vorbire să 
observ obiectivitatea reclamată de natura obiectului, precum și 
moderațiunea, care a caracterizat toate vorbirile mele, de când 
am onoarea a îi membru al onoratei case. Cu toate, onorată 
casă, că voiu cădeă în repetiţii, sunt silit înainte de toate a negă 
temeinicia presupunerei, ca şi cum îngrijirile manifestate din 
partea cetățenilor de naţionalitate română ai patriei noastre față 
de proiectul acesta de lege sar fi nascut din înstrăinare de 
cătră limba maghiară, ori poate chiar din antipatie față de ea. 
Nedreptatea din aceasta presupunere o dovedeşte în mod né- 
îndoios experienţa scoasă din vieaţa de toate zilele, că în ţinu- 
turile, în cari Românii trăiesc amestecați cu Maghiarii, inteli- 
genţa celor dintâi, nu numai că și-a însușit limba maghiară, dar 
atât cu privire la exprimare, cât şi la fluiditate, o vorbeşte atât de 
bine și de corect, ca Maghiarul veritabil. Ba merg mai departe 
și afirm, că sunt comitate, în cari locuind în comunele rurale 
Români și Unguri împreună, poporul de rând a învăţat limba 
celuialalt, ceeace e urmare naturală a comunicării neîntrerupte, 
și a învăţat-o fără a îi contribuit vre-o dispoziţiune legală. 

In acele părţi ale patriei noastre apoi, în cari Românii 
sunt compacţi și au mai puţină comunicare cu Maghiarii, mai 
ales în comitatele de sud și în o bună parte a Ardealului, încă 
putem observă progres la inteligenţa româna, şi încă progres 
îmbucurător, cu privire la însușirea limbei maghiare. Ce pri- 
veşte generaţia tinără, care acum cercetează școalele medii şi 
superioare, acești tineri au ocaziunea de a învăţă acolo în mod po- 
trivit limba maghiară. Aceste experienţe, pe cari le poate con- 
stată ori și cine, dovedesc, onorată casă, în mod splendid, că 
Românii primesc şi salută cu bucurie întrebuinţarea îndreptăţită 
a limbei maghiare, ca limbă de stat și de- guvernare publică. 
Nu numai că nu se înstreinează de ea, dar chiar fiecare, dacă 
are trebuinţă de ea și are capacitatea de a o învăţă, să nizueşte să 
și-o însușască. Dacă în butul tuturor acestor împrejurări atinse 
de mine, totuș s'au ivit îngrijorări în eontra proiectului din des- 
batere, ele sunt a se atribui, după cea mai intimă convingere 
a mea, împrejurării, că partea aceasta a cetățenilor se teme, că 
dacă se ridică la putere de lege dispoziţiile acestui proiect, vine 

periclitat rezultatul și de altcum mic al instrucțiunei publice din 
şcoalele elementare poporale. Soartea multor învăţători popor 
rali apoi, cari nu ştiu ungureşte, ori știu prea puțin, devine pro- 
blematică în urma procedurei hiperzeloase a organelor subal- 
terne de stat, cu privire la executarea legii. Și în urmă, pe 
lângă aceste detrimente, chiar şi pe lângă cea mai zeloasă pros 
punere a limbei maghiare, în ținuturile, foarte număroase, în 
cari limba maghiară se vorbeşte prea puţin, ori nu se vorbeşte 
de loc, la succes nu se va ajunge. Pentru ammi dovedi afirmarea 
aceasta, fie-mi permis, onorată casă, să mă provoc la stimaţii 
condeputaţi, cari sunt cunoscuţi pe terenul jnstrucţiei ca niște capa- 
cități de primul rang, și cari ar puteă să spună, dacă împărtăşesc 
şi ei părerea, că afară de limba maternă, încă şi însuşirea altei 
limbi ar fi misiunea școalei poporale? Spună ei, dacă cred, că 
în ţinuturi, în cari limba maghiară poporul de rând nu o vor: 
beşte, propusă fiind în şcoalele poporale ea va puteă fi învă- 
țată cu succes? Eu mărturisesc, onorată casă, că în excelenta 
vorbire a domnului condeputat Molnár Aladár, ascultată eri cu 
bucurie şi din partea mea, nu numai că nu am primit răspuns 
afirmativ la întrebarea aceasta a mea, dar însuș stimatul con- 
deputat a fost silit să recunoască, că rezultat real nu aşteaptă 
dela acest proiect de lege, cel puţin nu dela acela, care se afla 
înaintea noastră. Dar părerea şi convingerea mea hotărită e 
aceea, că nu chemarea şcoalei poporale, ci a şcoalei medii este, 
să facă, ca pe lângă limba maternă să mai fie învățata şi o altă 
limbă, şi în şcoalele acestea, învățarea limbei maghiare şi pâna 
acuma a făcut frumos sporiu. Spre aceea, ca elevii pe calea propu- 
nerii din şcoală săsşi însuşască pe lângă limba lor maternă încă 
o limbă, se cere o desvoltare spirituală mai mare, şi e necesară 
o capacitate mai desvoltată de pricepere, însuşiri pe cari le au 
numai elevii din şcoalele medii. Se cere mai departe, ca limba 
ce e de însuşit să fie, chiar şi numai în parte, limbă de pros 
punere. Dar chiar și cu ajutorul tuturor acestor factori, succes 
se va puteă arătă numai acolo, unde limba respectivă e tot- 
odată limbă de conversaţie publică, pentruca elevii să se poată 
exerciă în ea şi afară de şcoală. 

Cumcă dela propunerea limbei maghiare în şcoalele po- 
porale nemaghiare abiă e de aşteptat vresun succes, şi că în 
direcția această nizuinţele cele mai zeloase au să fie zadarnice, 
pot să o ştie şi Săsşi formeze parerea toți aceia, cari cunosc 


www.dacoromanica.ro 


- 755 = 


starea Învățământuluj nostru poporaļ, nu numai din rapoartele 
prezentate din timp în timp din partea stimatului domn mini- 
stru de culte și instrucțiune, cari dealtcum conțin date preţioase, 
ci şi-au luat osteneala a judecă starile de lucruri și după succe- 
sele date de aplicarea practică. Aceştia împreună cu mine vor 
puteă face trista experienţă, că legea despre instrucţiunea pu- 
blică din şcoalele poporale, art. de lege 38 din 1868, lasă încă 
mult de dorit, şi e încă în stadiul prim al primitivei valorări, 
mai ales cu privire la dispoziţiile cele mai însemnate, ca ume 
blarea la școală a copiilor obligați să cerceteze școala, obser- 
varea timpului de școală, mm în zilele de iarnă și în zilele de 
vară, mm cercetarea școalei șase ani de-arândul neîntrerupt, şi în 
urmă instruarea în toate obiectele prescrise din partea legii. Cei 
ce cunosc din praxă stările acestea, sau putut convinge şi de- 
spre aceea, că în şcoalele confesionale susținute de nemaghiari 
mancităţile acestea sunt cu mult mai mari, cu mult mai nefa- 
vorabile. Dintre copiii obligaţi, abiă jumătate dacă umblă la 
şcoală, iar şi aceştia numai în lunile de iarnă câștigă unele cuno- 
ştințe în scris şi cetit, apoi în religie şi aritmetică. Trebue sa 
notez, că succesul acesta nefavorabil din școalele confesionale 
ale naționalităților nemaghiare, nu poate îi atribuit cumva lipsei 
de cualificație la învațătorii încredințați cu instruarea, şi nici 
procedurei lipsite de energie a autorităţilor confesionale, cărora 
e concrezută supraveghiarea, ci motivul principal trebue căutat 
în starea materială foarte maşteră în care se află poporul no- 
stru, din care cea mai mare parte nu e în stare să-și trimită 
copiii regulat la şcoală. 

După expunerea acestora, onorată casă, fiindcă eu nu pot 
sa recunosc, că chemarea şcoalei poporale ar fi gceea, de a 
învăță cu succes, pe lângă limba materna, încă şi o alta limbă, 
şi mai departe, temându-mă, că prin dispoziţiile proiectului ace- 
stuia de lege chiar şi sporiul cel mic în instrucția publică dela 
şcoalele poporale cu limba de propunere nemaghiară sar mic- 
şoră, — nu primesc proiectul de lege care ni sa prezentat. Și 
înainte de a-mi încheiă vorbirea, fie-mi permis să-mi exprim 
rugarea, că dacă e sinceră îngrijirea binevoitoare pe care au 
accentuat-o în vorbirile lor stimatul domn ministru-prezident şi 
mai mulți condeputaţi cu privire la promovarea culturală a ce- 
tăţenilor de naționalitate nemaghiară, atunci să binevoiască sti- 
matul guvern și legislaţiunea să coopereze şi să facă, ca culti- 

varea cetățenilor” patriei noastre să se poată valoră din destul 
în cadrele legilor existente, și pot să fie convinşi, că aceştia le 
vor rămâneă obligaţi și datori cu mare recunoştință».*) 


Vorbirea deputatului Alexandru Roman. 


În şedinţa din 1 Maiu 1879 a vorbit deputatul 
român Alexandru Roman următoarele: 


«Onorată casă! Fiindcă în aceasta casă a deputaţilor... 
(sgomot) rog pe domnii deputaţi să aibă bunăvoința a ascultă 
cu deosebita atenţiune cuvintele mele, ca să le poata înţelege, 
căci mi-ar păreă foarte rău, dacă unele din cuvintele mele ar fi 
rău înțelese, din cauza, -că a fost prea puţină linişte în casă. (Să 
auzim |) 

Fiindcă în casa aceasta, şi pot să spun, că în patria noa- 
stră, chestiunea de naţionalităţi nu a format de un timp încoace 
obiect de discuţiune, fenomenului acestuia vreau să-i dau o 
scurtă explicare, Cauza acestui fenomen, cel puţin în ce privește 
pe deputaţii de naţionalitate română, a fost, că înainte de aceasta 
cu patru ani, când din consideraţiune faţă de calamitatea finan- 
ciară şi față de lungile și sterilele discuţiuni s'a făcut fuziunea, 
deputaţii români sau sfătuit şi au hotărît, că deoarece după 
convingerea lor politică, interesul între elementul maghiar şi 
român este atât de comun, încât dacă nu ar țineă cont de si- 
tuaţiunea actuală şi ar pune pedeci guvernului, cu drept cuvânt 
ar puteă fi învinovaţiţi cu prea puţin patriotism. 

Mai departe, au voit să iee arma din mâna acelora ce ne- 
contenit i-au acuzat, că sunt cu porniri vrășmăşeșşti contra na- 
ționalităţii maghiare. Am hotărît aşadară, să punem la oparte 
chestiunea naționalităților, pentrucă iubim patria comună ca ori- 
care alții, şi să nu punem pedeci guvernului, ca să poată vin- 
decă relele şi să ajute ieşirea din ticăloşia generală.. 

Hotărirea aceasta am împărtășit-o actualului ministru-pre— 
zident, pe care l-am rugat cu ocaziunea aceea sa mijlocească 
susținerea legii de naţionalităţi. 

Durere, de atunci încoace calamităţile financiare nu au în- 
cetat, ticăloşia generală în multe privințe a mai crescut, iar în 
privința Românilor nemulțămirea, prin împrejurarea, că art. de 


lege XLIV din 1868, care regulează egala îndreptăţire a naţio» 
——— 


*) Din Ziarul Dietei de pe anii 1878—1881, volumul V, pg. 301—303, 

nalităților, din zi în zi se dă tot mai mult uitării, sa potențat, 
pentrucă nu se mai ţine cont de nici un paragraf al acelei legi, 
care garantează şi naționalitaţilor oarecari drepturi. Să nu vorbim 
de domnii pretori, ci de notari, dintre cari și cel din urmă calcă 
în picioare legea aceasta. Şi noi, Românii, am înăduşit durerea 
noastră, din cauza acestui fenomen, am tăcut Şi nu ne-am plâns. 

Intraceea însă ce s'a întâmplat? Cei dela presa întreagă 
șovinistă maghiară nu au apreciat rezignaţiunea aceasta patrio- 
tică, nu au înțeles tăcerea aceasta, nu au înţeles înădușşirea du- 
rerii, ci luându-le toate drept semn de îndestulire şi urmând 
tactica nouă bine cunoscută, au început a agită necontenit, fă- 
când presiune terorizătoare asupra publicului maghiar cetitor, 
ajutaţi fiind în sirguința lor și de unele foi volante din părțile 
de sus ale |ngariei, ai căror autori numai cu provocarea prin- 
cipiului de intoleranță naţională au știut să atragă atențiunea 
asupra lor, şi au făcut presiune şi asupra guvernului, ba cu pă- 
rere de rău trebue să o spun, că chiar și la partizanii aceia 
ai acestei case, cari conform programului lor doresc a se în- 
tinde până la marginile extreme ale libertăţii, în privința naţio- 
nalitaţilor aşa se înțelege libertatea, că se voeșşte să fie şters şi 
puținul ce l-a lăsat art. XLIV din 1868. 

După o astfel de primire, este acum aproape un an, ca 
proiectul acesta de lege ține ca şi şarpele de mare din fabulă 
pe cetăţenii patriei întro agitațiune continuă. De o parte atitu- 
dinea presei şovinistice maghiare, de altă parte vocile apără- 
toare în presa naţionalitaţilor, întratâta au întărâtat spiritele, 
încât cu deosebire poporul român, îngrijat de limba sa, pentrucă 
e unicul şi cel mai scump tezaur al său, a dat năvală cu peti- 
țiuni asupra arhipastorilor săi, ca să întrevină la Maiestate cu 
rugări, cu scop de a împedecă pericolul cu care eră ameninţat. 
Şi pentruce sau adresat oare arhipăstorii români de-adreptul la 
acest factor al legislaţiunei?  Pentrucă din trista experienţă ei 
au ştiut bine, că delăturarea acestui proiect intenționat, aici, dela 
factorul acesta al legislațiunei, abia se poate speră. 

Ne este în proaspătă aducere aminte campania presei ma- 
ghiare contra arhipăstorilor români, continuată până la pu- 
nerea acestui proiect pe masa dietei. Eră pe aci să-i declare 
de trădători de patrie. Cu toate, că nimenea nu poate negă, că 
dreptul de petiționare este unul dintre libertăţile constituţionale, 
și nu este nimenea între noi, în casa aceasta, nici guvern, nici 

deputaţi, care să fic în stare a învinuj pe careva dintre arhi- 
păstorii români de păcatul nepatriotismului. 

Şoviniștii presei maghiare cu un entuziasm demn de o 
cauză mai bună căutau prin coloanele puţinelor foi străine, cari 
încuviințau proiectul de lege, și tindeau mânile, ca Bernard 
după peatra trăsnetului, când dădeau de un fragment gol de aşţicol, 
ca reproducându-l şi comentându-l să-l prezenteze publicului 
cetitor maghiar. Insă încunjurau cu mare precauţiune şi numai 
a aminti de vocile şi aşţicolii mai însemnați, apăruţi în foile mai 
însemnate din străinătate, sau ale naționalităților din ţară, cari 
desaprobau proiectul, de hună seama cu intenţiunea, ca poporul 
maghiar să nu audă glasul dreptăţii şi strigătul demn de apre- 
ciare al vătămaţilor. 

Ru domnilor, în procedura aceasta găsesc numai motivul, 
că manipulanţii presei şovinistice se tem de mintea cea trează 
a naţiunei maghiare. 

Şimţul nedreptăţii se caracterisează mai depaţţe şi prin 
procedura aceea a presei, că foile una după alta au comunicat 
o așa numită epistolă a unui preot sârbesc. 

După aceea sa pregătit de mâna lungă adresa celor doi 
episcopi ruteni, şi folosindu-se de neștiința bietului popor român 
din Maramurăș, funcţionarii comitatensi, petiţiunile pregătite de 
dânşii cu măiestrie şi cu înşelăciuni, în glas de trimbiță le-au 
târît, ca pe calul troian, în toate foile. 

Çe fel de pond au astfel de adrese necoapte, cu deose- 
bire ale celor doi episcopi ruteni, așa cred, că este bine cu- 
noscut în cercurile guvernamentale, dar mai bine în biroul ress 
pectiv al ministeriului de instrucţiune publică, Nenorocita adresă 
meşteșugită din Maramurăș nici atâta pond nu poate sa aibă, 
cât a avut la timpul sau adresa pregătită de funcţionarii domi- 
națiunei teroristice, subscrisă de vre-o câteva sute de locuitori 
din Buda, la toată întâmplarea mai inteligenți decât oamenii din 
pietul popor român din Maramurăș, şi subșternută carneţicelui 
anteluptătorilor pentru liberţatea maghiară din 1849, 

După astfel de premise, acest nenorocit proiect sa pus 
pe masa dietei întp'o zi de jale. Malum omen! 

Ça ori şi cine, aşa doriam să cunosc şi eu cuprinsul și 
motivarea lui. L-am cetit, l-am studiat, dară m'am aflat în moti- 
vare alta, decât argumente mascate şi silogisme sucite. M'am 
mirat de bunăvoința, pentru care nu se poate mulțămj din de- 

stul, cu care este săturată motivarea macțiiavelistică, al cărei 
autor, ca şi când ar fi îmbrăcat întro rasă de călugăr miseris 
cordian, spune cu multă compătimire ce interes mare are, ca 
şi copiii naționalităților diverse, cari din şcoală se întorc la plug, 
să se facă părtași de toată fericirea şi bunătatea ce şizo poate 
omul gândi, și care abunăseamă se va revărsă asuprăgle, dacă 
vor şti ungureşte. Aşa cred, că nimenea dela plug 'nu devine 
desadreptul ministru. Afară de limba maghiară mai trebue să îns 
veje multe altele: șmulta tulit, fecitque puer, sudavit et alsit , 
Cine vreă să se facă părtaş de bunătatea aceasta, învaţă el şi 
ungureşte, la aceasta însă se cere timp. Dar zic, asemenea arı 
gumentaţiuni nu sunt, precum a observat stimatul meu amic 
Mocsâry Lajos foarte nimerit, nu sunt demne de demnitatea 
casei, şi mă mir cum s'a putut alătură astfel de motivare la un 
proiect de lege atât de serios. 

Opera aceasta de amalgamizare, ieşită din birourile rezor- 
tului ministerial, — și aici ating, ca în treacăt, că cu toate ca dl 
ministru este responsabil, el este nevinovat de paternitatea pror 
iectului acestuia, — acest proiect ieșit din birourile ministeriale, 
dupăce lam studiat, mia convins, că pe deoparte e de prisos; 
de altă parte, în loc deya ajunge scopul, pe care se fereşte aul 
mărturisi, dară pentru aceea îl știm care este, va aveă un re- 
zultat cu totul contrar. 

Insuș stimatul domn ministru, scuzându-se de nedreptatea 
acestei afaceri, a mărturisit înaintea comisiunei, că numai la in- 
stigaţiunile mai multor deputaţi şi altor oameni a adus acest 
proiect de lege. (Ministrul de culte și instrucțiune publică, Au- 
gustin Trefort, întrerupând: «Nu m'am scuzat, pentrucă n'am 
obiceiul acesta») Această mărturisire înseamnă, că nici dânsul 
nul încuviințează. Și unul dintre membrii cei mai de frunte ai 
comisiunei a spusso pe faţa, că nici dânsul nu așteapta mult 
dela proiect, — și la acesta voiu reveni mai târziu, — dar şi unul 
și altul a primit proiectul, încă şi în forma modificată, cu toate 
că ministrul de instrucțiune s'a declarat gata la orice mitigare. 
În mănia tuturor acestora a primit proiectul în toate părţile sale, 
care nu numai că nu sa mitigat, dar în executare este cu mult 
mai draconic şi mai rigoros. 

În privinţa obiectului acestuia mam înţeles cu mai mulți 
dintre soţii deputaţi şi izapy rugat de opiniunile lor, O parte 
foarte considerabilă dintre aceștia a recunoscut, că proiectul este 

fără scop şi a zis: nusl votez, şi nu voiu fi de faţă nici la des- 
baterea şi nici la votarea lui. Alta parte a zis: este o ineptă 
corteşie. Nu, eu nu cred aceasta din partea guvernului. Proiectul 
acesta este o zală, dnilor, din acel lanţ, care formează un sistem 
întreg, pe cares] cunoaştem din trecut. El este întoarcerea 
la legile despre limbi din 1848 şi de mai nainte, cari prin ar- 
ticolii de lege XLIV și XXXVIII din 1868 au fost delăturate, dar 
cari prin proiectul acesta mai nou, nu numai se modifică, ci se 
răstoarnă. On revien toujours a ses premiers amours. 

Ma folosesc de acest proverb francez, şi n'am vrut să citez 
pe cel latin, pentrucă e mai drastic. 

Unii dintre domnii deputaţi din punctul de vedere al par- 
tidei lor au zis, că proiectul este apucătură corteşască, pe care gus 
vernul o folosește pentruca sa-şi retâştige popularitatea perduta 
prin politica sa cea rea. La acestea le-am răspuns, că dacă pros 
iectul de lege este apucătură corteşască, atunci Dvoastră sunteţi 
datori, ca urmând convingerilor ce le aveţi, să ridicaţi cuvântul 
în contră, Misau mărturisit, că presiunea şovinistică este atât de 
mare, încât un Maghiar nu e în stare a se expune să vorbească 
contra. N'am putut crede, că domnii, cari dupa punctul lor de 
mânecare declarau proiectul de apucătură corteșască, îşi ex- 
primau convingerile lor, deoarece atunci, când stimatul domn 
propunător, precum și mai mulți din stânga extremă, au făcut 
reflexiunile lor la discursurile condeputaţilor Mihail Polit şi Adolf 
Zay, au spus clar care este scopul şi mărturisirea lor, mărturisire 
foarte prețioasă pentru mine, pentrucă descopere motivarea pro- 
iectului în toată golătatea ei.. 

Ceeace se aduce drept argument pentru motivarea proiec- 
tului, adecă, că dreptul după care se întroduce învăţarea limbei 
maghiare în şcoalele poporale nemaghiare îşi are radacinile sale 
în dreptul public, este o astfel de ştiinţă, căreia mă închin, căci 
numeşte drepturi de acestea drepturi publice. Deci la toată în- 
tâmplarea trebuie să ne închinăm și pentru aceea, pentrucă 
altcum onoratul domn propunător ne îndreaptă la absolutism, 
fiindcă entuziasmul despre care vorbeşte în motivare mare alt îns 
teles, decât despotismul şi puterea discreţionala ce vrea să o 
dea ministrului. In ţară constituțională aceasta mu se poate su~ 
feri, fără vătămarea libertaţii constituționale şi individuale a ce- 
tațenilor, Cunoaştem prea bine din Transilvania teoria «mânei 
liberez, Plânsori se aud din toate părţile, şi nu dela unul singur 

dintre deputaţii Transilvaniei am auzit fel de fel de plânsori, că 
li-sau urît cu uniunea, și doresc autonomia. Ș 

Teoria din motivare este așadară foarte periculoasa. Intreb 
însa pe domnii deputați și pe stimatul domn propunător, cari 
au vorbit în favorul proiectului şi cari au vorbit tot despre drept 
și despre dreptul public al statului, mare oare statul și obliga- 
mente? Cu deosebire în privinţa culturii naționalităților, unde 
este faptă nedisputabilă, că din milioanele și sacrificiile de sânge 
ale naționalităților nu li-se întoarce nici un unic procent, pen- 
trucă d. e. Românii nu au un unic institut de instrucţiune, care 
să capete măcar un filer dela stat? Dar cu toate acestea voiţi 
să întroduceţi limba maghiară în acele şcoale poporale, pe cari 
confesiunile le susțin din banii lor proprii. Aceasta este neechi- 
tate, ca să nu zic crudelitate. Trebuie să amintesc, că s'a aflat 
cu cale a se adaoge la motivare și registrul unor rugări aşter- 
nute din partea mai multor jurisdicţiuni, pentru declararea limbei 
maghiare de limbă obligată. Se zice, că acestea s'au alaturat 
pentru orientare. Aş vrea să știu spre ce orientare? Din par- 
te-mi sunt pe deplin orientat, ştiu ce însemnătate au. Eră bine 
dacă lucrul rămâneă întratâta. Cunoaştem factorii, cari joacă rol 
în comitate. Nu voiu a mă demite la recriminări, Știm însă cu 
toții, că principiile liberale ale legilor dela 1848 atâta s'au mai 
tuns prin legile aduse de atunci încoace, încât și puţinele drep- 
turi asigurate naționalităților prin legile dela 1868 sunt stânse 
cu totul. Toate legile, legea municipală și electorală, cu deose- 
bire legea electorală din Transilvania, care după uniune nu este 
numai o anomalie, ci mai mult, — dară nu voiu să-i zic pe 
nume, — zic, toate legile și dispoziţiunile acestora, între altele mai 
multe şi întroducerea virilismului, numai pentru aceea sau adus, 
ca să restrângă pe naţionalităţi pe un teren fără de nici o în- 
semnătate. Consecința acestora este, că d. e în comitatele Ara- 
dului și Caraşului, unde elementul român este atât de preva- 
lent, încât alte naţionalităţi abiă fac un procent, în congrega- 
țiunea comitatensă elementul român este în minoritate. Ase- 
menea în Bihor, între 600 reprezentanţi numai 80 sunt Români, 
iar în cele mai multe comitate aceştia nu dispun de atâtea vo- 
turi, încât limba română în sensul legii sa poată deveni limbă 
protocolară. 

Dacă ar veni rugările în privința limbei maghiare dela ju- 
risdicţiuni de acelea, unde poporaţiunea este prevalent maghiară, 

nu aş zice nimica, pentrucă stimez alipirea compatrioților ma- 
ghiari cătră limba lor. Dar dacă vin din părţi de acelea, unde 
alte naţionalităţi sunt în majoritate, — nu voiu să amintesc pe 
neofiți, adecă, că acelea se fac la stăruința lor, mm ci zic, că mis 
noritatea a majorizat majoritațea, şi respectivii mau interpretat 
adevărata opiniune a majorității poporaţiunii respective. 

Înainte de a zice ceva pe scurt la proiectul de lege, pen- 
trucă multe aş aveă de zis la acest proiect, zic, înainte de a 
zice ceva contra proiectului, săsmi fie permis de a face unele 
observări la unele argumentări ale condeputaţilor mei. Aveam 
dorința să cunost argumentările acestea, dar am văzut, că mo- 
tivarea proiectului de lege atâta este de slabă, încât din ea puţin 
poate omul învăţă, măcar că eu, de când sunt membru al ace- 
stei case, m'am silit totdeauna a studià obiectul și a cunoaște 
dispoziţiunea publică şi afară în vieaţa publică asupra obiectului 
pus la ordinea zilei. Așa am urmat și cu proiectul acesta pons 
deros şi de mare însemnătate. Cu durere trebue să mărturisesc, 
că din argumentele ce lesam auzit aici mam putut câştigă con- 
vingerea, că proiectul pus la ordinea zilei ar fi oportun şi ne- 
cesar. Preademnul deputat al cercului V al Ciaichiștilor a crezut, 
că face un serviciu bun guvernului şi celorce voiesc votarea 
proiectului, dacă îl va sprijini şi el. Departe să fie de mine 
și gândul de a suspicionă patriotismul şi conștienţiositatea dlui 
deputat. Şi eu sprijinesc guvernul în alte chestiuni. Dar dnul 
deputat n'a ilustrat bine argumentele aduse pentru proiect, și a 
duvedit contrarul dela ceeace a afirmat. Așa de exemplu accen- 
tuiază în propunerea sa animată simpatia cu çare ne purtăm față. 
de aceia, a căror limbă o pricepem. Asta este, și nu este așa. 
Este, dacă există și alt motiv pentru simpatie. În Rusia nu este 
așa, cu toate că Polonii pricep limba rusască, nici în Prusia, cu 
toate că şi în Posen pricep oamenii limba nemţască. (Mihail Polit 
întrerupând: Adevărat, așa este, Ilaritate). DI deputat se provoacă 
şi la istorie, când strămoșii Sârbilor cu ai Maghiarilor şi-au 
vărsat împreună sângele pentru patrie, și adaoge, că atunci nu 
se înțelegeau unii pe alţii (Ilaritate). Așadar și aici a ilustrat con- 
trarul, adecă, că nu e limba unicul mijloc, care să provoace în- 
țelegerea, ci respectarea împrumutată, bunăstarea şi interesul 
comun. 

Argumentările acestea și altele de felul acesta ale stim. 
coleg îmi aduc aminte, cum înainte de aceasta cu patru-cinci 

ani, din acelaş loc şi dela un tot aşa de stimat domn deputat 
am auzit o asemenea argumentare, şi atunci opoziţiunea a atacat 
cu vehemență guvernul, cu deasebire pe dl ministru-prezident, 
Acel domn deputat, cugetând că dnul ministru-prezident este 
avizat la apărarea domniei sale, a zis: «Dlor, este adevărat, că 
dl ministrusprezident şi-a părăsit punctul său de vedere de mai 
nainte, dar pentru aceasta principiile nu şi-le-a schimbat». (Ilaritate). 
Nu ştiu mulțămit-a dl ministru-prezident pentru apărarea aceasta, 
Eu aşa cred, că guvernul, față cu acest proiect de lege, nici 
acum mare lipsă de astfel de apărare. 

Domnilor, bunaînțelegere nu ẹste a se căută numai în 
limbă, şi națiunea maghiară nu-şi caută în astfel de lucruri baza 
subsiștenţii sale, bunăstarea proprie şi a patriei, ci cu totul în 
alţi factori, pe cari nu voiu a-i înşiră, pentrucă sunt cunoscuţi, şi 
aşa ar fi de prisos a-i mai repeți, (Un glas: S'auzim, cari sunt 
aceia?) Finanţe bune, administraţiune bună, justiţie bună, etc. 

Stimatul domn deputat zice, că cine va aduce înţelegerea 
între naţionalităţile acestei patrii va îi al doilea întemeietor al 
Ungariei. Mare cuvânt, L-am auzit de mai multeori. A fost un 
bărbat, çare se apropiase foarte mult de realizarea aceluia, dur 
rere însă, acest mare fiiu al patriei nu mai este între noi, lucru 
de tare îmi pare foarte rău, pentrucă de când lipseşte diutre 
noi, ne-a părăsit şi spiritul lui, nu mai este între noi modera- 
torul, căci dacă ar fi, cutez a susţineă, că noi astăzi n'am des- 
bate În casa aceasta astfel de proiect. (O voce: Adevărat!) 

Nu voiu să fac obiect de discuţiune din simţământul de 
pietate fiiască a dlui Stefan Nagy. Știu să-l respectez, dară d-sa, 
la sfârşitul cuvântării a zis, că speră şi crede, că proiectul acesta 
se va votă cu o majoritate așa de mare de voturi, încât ceice 
vor fi în contră vor fi foarte puţini. 

Are dreptate, recunosc, că este așa, îi aduc aminte însă ju- 
nelui condeputat, că «vofa nu numai ęnumerantur», ci şi «pon- 
derantury. 

Suntem puţini aci, dară unde este a se căută vina? (O 
voce: Nu ştiţi ungureşte). Nu trebue a ne luă numai pe noi în 
considerațiune, cari votăm, ci acea mare parte a locuitorilor țării, 
care este afară în ţară şi a cărei părere trebue considerată, 

Stimatul domn ministru prezident a făcut dlui Polit o ob- 
servare, care a fost în adevăr un argumentur ad hominem. 
Sunt îndatorat cu recunoştinţă dlui ministru-prezident, pentrucă 

ma aprobat politica urmată în Sârbia din partea Sârbilor faţa 
cu Românii, dar trebuie să mărturisesc, că după convingerea 
mea, cu argumentul acela ma combătut pe condeputatul Polit, 
fiindcă el e cetaţean ungar, lui aşadar nu i-se poate impută 
purtarea guvernului sârbesc, dar mai puţin poate fi combatut 
cu încuviințarea unei proceduri condamnate de noi. Mai departe 
primesc asemena cu mulțămire încredințarea din partea dlui 
ministru-prezident şi a condeputaţilor cari au zis, că nu doresc 
altceva, decât să înveţe limba maghiară și celelalte naţionalităţi 
de altă limbă, că nu vor să constrângă şi nu vor să meargă 
cu timpul aşa de departe, ca limbile naționalităților să se alunge 
și din şcoalele lor, Cu toate acestea, eu zic că cu privire la 
trecut aceasta e o înaintare progresivă, nu e altceva decât un 
pas, — sper, cel -din urmă pas, — pe calea care nu e decât un 
semn rău, şi aşa cred, că nu e bine a urmă un exemplu con- 
damnat de noi. 

Condeputatul Madarâsz în discursul sau sonor a vorbit, 
ca totdeauna, în limba inimii. Ştiu prea bine preţui iubirea, cu 
care este cătră naționalitatea sa genetică.,.. (Madarász între- 
rupând: Cătră statul unguresc!) Fie aşa dar! Cătră limba statului 
unguresc. Dar fiind vorba despre lucruri de aşa mare impor- 
tanță, nu mă adresez la inimă, nu mă adresez la pept, ci mă 
orientez după cap. Eu şi deputaţii români simţim instinctiv pe- 
ricolele, pe cari astfel de încercări le vor aduce peste capul Ma- 
ghiarilor şi Românilor. 

Nu pot să nu reflectez la citatul stim. condeputat, scos, 
dupăcum susține, din foile române. (Madarász întrerupând: Din 
foaia maghiară din Bucureşti). Dânsul vorbeşte de două sute 
de şcoale. Sunt două sute, nu ştiu, vor fi poate mai puţine, 
Dar cumcă învaţă limba română cea mai mare parte o ştiu, şi 
cauza este, că Maghiarii locuiesc mai cu seamă la cetăţi şi au 
lipsă de cunoștința limbei. Eu însumi am fost într'o școală de 
acestea, în Piteşti. Acolo s'a întâmplat, că curatorul, care aduce 
din Transilvania şi alungă popi, a trăit în neînțelegere cu popa. 
Ce a facut? A denunciat guvernului pe popa, că nu propune 
limba română. Intâmplându-se să mă întâlnesc cu el, ma rugat 
sa sprijinesc rugarea lui la ministrul de culte. Nu mă laud cu 
ceeace i-am spus. Dar serveşte spre onoare ministrului, care la 
rugarea Guratorului amintit de mine a răspuns: «Suntem în ţară 
liberă, constituțională, eu nu alung pe popa. Dacă nu voiește 

să propună limba română, este în linia primă paguba învăţă- 
ceilor,  Dealtmintrelea voiu cercetă eu dupa starea lucrului și 
atunci voiu şti eu susţineă valoarea dispoziţiunilor». Dlor, cu toate 
că mam obiceiul a mă provocă la alte staturi, trebuie să observ 
acelorce o fac, că în România libertatea individuală, şi cu deo- 
sebire cea confesională, este în mare onoare. La noi un am- 
ploiat român nu cutează să se facă membru al vre-unui casin, nu 
cutează a ceti foi române, pentrucă îndată e denunțat, că e 
daco-românist, şi apoi vai de el! Pedeapsa cea mai domoală 
ce-l aşt&aptă este permutarea. M'am plâns însu-mi la dnul mi- 
nistru respectiv contra procedurei de felul acesta, când mi s'a 
dat ocaziune a descoperi, că un funcţionar de poziţiune mai 
înaltă a fost permutat; și întrebându-l de cauza permutaţiunii, 
spre marea mea surprindere a răspuns: «Să mai facă acum $i 
acolo Daco-Românie». l-am spus atunci respectivului domn 
ministru, şi i-am descoperit: «Neg, că sunt daco-românişti 
între funcţionarii români, şi dacă sunt, să se depărteze aceia, 
dară să nu se depărteze nimenea în urma unor nerușinate de- 
nunţări>, 

Pentru mine este -o dureroasă experienţă și împrejurarea, 
că funcţionarii statului în provincie (districte) nu se poartă cum 
se cuvine funcţionarilor statului, ci ca oameni de partidă, ca 
reprezentanţi ai naționalităților. Și astăzi am ajuns acolo, încât 
în multe privinţe, cu deosebire însă în privinţa limbei, stăm mai 
rău decât am stat în periodul lui Bach. In mănia legii de în- 
dreptățire egală, judecătoriile, solgăbirăii, nu primesc petiţiuni 
redactate în limba română, iar dacă le primesc, respectivul poate 
așteptă răspunsul în ceea lume. La tribunale mai figurează hai- 
ducii ca interpreţi, macar că în concursele publicate totdeauna 
figurează şi pretensiunea pentru cunoștința limbei, la denumire 
însă nu se bagă nici într'o seamă. 

Madarász, stimatul meu condeputat, a vorbit despre auto- 
nomie. Vă place a vă lăudă pururea, că libertate de limbă şi 
autonomie bisericească ca la noi nu mai este. Este adevărat, 
principiul este enunciat, dară nu se prea gustă, pe când în Ro- 
mânia, biserica protestantă cu deosebire se bucură de astfel de 
drepturi, încât popii ei, cari vin mai cu seamă din săcuime, în 
privința ierarhică se află sub superintendența reformată arde- 
leană. Aceasta este o autonomie bisericească, dlor, care desigur 
aici în monarhie nu a-ţi suferi-o. Ceeace priveşte presupusa în- 

țelepție a Românului, că în Ungaria Maghiarii de o miie de ani 
nu au putut stârpi pe Români, pe când în România Românii 
au stâns pe Bulgari şi pe Greci, să-mi fie permis a observă, că 
tot ce-s'a zis în acea foaie, până la un fir de păr, e tot ne- 
adevăr. Acolo nu Sau luat bisericile dela Greci şi dela Bulgari, 
nici altă avere a acestora, Ce au avut, au și acum, Adevărat, 
că în timpul domnitorului Cuza statul a secularizat averile bi- 
sericeşti, iar pe cele cari străinii, sub pretext religios, ştiură a 
şi-le însuși, le-a luat înapoi. Ocuparea acestor averi sa întâm- 
plat în periodul când sultanii turceşti licitau tronul domniei ro- 
mâne pentru bani. Atunci s'a întâmplat, că din una din subur- 
biile Constantinopolei Grecii au trecut cu mulțimea dincoace. 
Aceștia au pus mai târziu mâna pe bunurile bisericeşti, au în- 
trodus limba greacă în bisericile româneşti, care a și domnit 
aproape un secol, — precum domnise mai nainte cea slavonă 
două sute de ani. Când Românii iau alungat, mau făcut alta, 
decât au luat înapoi aceeace a fost a lor. În bisericile susţinute 
de Greci și de Bulgari până în ziua de astăzi se folosește limba 
greacă sau bulgară. 

Molnâr Aladâr, preastimatul meu coleg deputat, a pășit cu 
întreg aparatul elocuenţei şi al specialităţii sale pentru proiect. 
Sunt foarte recunoscător față cu moderațiunea şi demnitatea cu 
care a tratat obiectul, și asupra mea a făcut impresiune plăcută 
descoperirea, că dânsul. nu e şovinist. Ar trebui Să răspund la 
argumentările lui, pentrucă am văzut, că pe ele se pune mare 
pond în casa aceasta, și precum bag de seamă și în presă li-se 
atribue oarecare însemnătate, pe care nu o au. Voiu spune că 
pentruce. 

Stimatul domn deputat zice, că statul unguresc nici odată 
nu s'a nizuit a răspândi cu puterea limba maghiară, sau a privà 
pe alte naţionalităţi de limba lor. Recunoaşte apoi, că aceasta 
în secolul nostru nici nu este cu putință, dar îndată după aceasta 
zice, că de aici încă nu urmează, că acum nu ar fi cu scop a 
răspândi limba maghiară. Intr'aceasta eu văd o contrazicere. 

Stimatul domn deputat vrând să combată pe dl deputat 
Polit citează Belgia. Nu-mi plac provocările, devenite la noi în 
obiceiu, la Anglia, America, Belgia. Dau în toate părţile să pună 
mâna pe ceva, și nu studiază situaţiunea de aici de acasă, ceea 
ce ar fi de lipsă. Precum omnis similitudo claudicat, așa schioa- 
pătă și toate asemănările cu străinătatea. Noi trebue să ne facem 

socoteala cu împrejurările noastre și cu factorii existenți. Așa 
dară şi când ar fi adevărat, că Flandrezii în Belgia trebue să 
înveţe limba franceză, acolo sunt alte împrejurări. Pot însă asi- 
gură onorata casă, că tocmai în zilele acestea am avut noro- 
cirea a vorbi cu unul din funcţionarii consulatului belgian, care 
mi-a spus, că în Belgia nu există Francez, care ar îndrăsni, fără 
cunoştinţa limbei flandreze, a cere o funcţiune în ţinuturi, unde 
majoritatea poporaţiunei este flandreză. 

Exemplul ce a avut bunătate a-l înșiră despre confiniile 
militare este un eflux al absolutismului, într”o provincie admi- 
nistrată militărește. Că în contra acesteia mau remonstrat cetă-. 
țenii, nu dovedește nimica. Dar oare noi toți protestam când 
umblau să ne pună în spinare limba nemțască? Nu! Ci am 
aşteptat împrejurări mai favorabile, cari ne-au pus în poziţiune 
de a ne recâştigă dreptul nostru de stat, şi aşa am scăpat și de 
cătuşile limbei germane. 

Stimatul deputat vrând să justifice legalitatea acestui pro- 
iect de lege se provoacă la onoratul antic corpus juris. Nu 
negăm, legea şi alte mai multe, cari sunt citate, există, şi ştim 
pentruce există. Pentrucă limba maghiară trebuiă să se întro- 
ducă și să ocupe locul celei latine, căci în toată Europa numai 
noi am mai fost, cari ne țineam de limba latină. Mergând însă 
tot mai departe, precum voiți şi acum a merge mai departe, — 
fiindcă Pappetit vient en mangeant, — aţi ajuns la acea epocă 
nefericită, când ați prescris naționalităților termin de şase, zece 
ani, în care trebuiau să învețe ungureşte. Așa fiind şi în pro- 
iectul de faţă țerminul de 4 ani, mi-am adus aminte de terminul 
de 6 ani, hotărît pentru Croaţi. Dar peste legile acelea istoria 
a trecut la ordinea zilei. Nu voiu aminti întâmplările, ci să-mi fie 
permis a aminti numai starea faptică, urmată după ominosul 
termin prescris fraţilor Croaţi, după care în “Croaţia nu numai 
că este limba croată limbă excluzivă a guvernului, în toate ramu- 
rile, dar reprezentanții ei, cari șed împreună cu noi în dietă, 
au dreptul să vorbească şi aici în limba lor. 

Provocarea la astfel de legi așa dară nu dovedeşte nimica. 
Nu zicem, că ceeace este în corpus juris nu ar fi legal, însă 
pentrucă este ceva legal, nu urmează să fie şi drept. Nu trebue 
uitat, că de multeori legalitatea mare e și nedreptate mare, 
Summum jus summa injuria! Se vede, că aceasta o uitase, dară 
a mai uitat şi altceva, ceeace țin a fi mare uitabilitate din partea 

unui bărbat cu. spirit ager, cum e di deputat, care se provoacă 
necontenit la legalitate. De aceea mă voiu sili a-i împrospătă 
memoria. Dânsul adecă a întrebat pe dl deputat Mocsáry, în 
care lege loveşte proiectul acesta de lege? Aceasta nu e tocmai 
lucru greu. Este art. XLIV din 1868, pe care-l uitase stimatul 
condeputat, și nu e mirare, căci însuş guvernul uitase legea 
pentru naţionalităţi. In întroducerea acestei legi se zice, că egala 
îndreptăţire a naționalităților se restrânge prin măsuri speciale 
numai cu privire la folosirea oficială a diverselor limbi și încât 
pretinde posibilitatea unităţii ţării, guvernării, administraţiunei și 
justiţiei. Aceasta e lege clară, și dacă se alterează fără de a se 
şterge, iată o flagrantă vătămare a legii. Mă mir, că deputatul 
coleg, om ager la minte, a apărat cauza aceasta rea cu astfel 
de -sofisme şi cu o căldură deamnă de o cauză mai bună. 

Stimatul deputat a vorbit despre o deputaţiune slovacă, 
care la timpul său s'a adresat cătră dânsul cu rugarea din tare 
se vedeă, că în anumite comune locuitorii vor să-și înveţe copiii 
și în ungureşte. Nu zic, că deputaţiunea Slovacilor a fost po- 
runcită, dar aceasta nu este cauză, nici argumentare, că pro- 
iectul acesta de lege ar fi necesar. Dorinţa deputaţiunei sla- 
vace se poate împlini foarte ușor. Nu le trebuie alta, decât să-și 
ia un învățător, care să ştie și ungureşte. 

Stimatul condeputat zice, că de aceea trebue întrodusă în- 
vățarea limbei maghiare în mod obligat, pentrucă bietului Slovac 
îi lipseşte putinţa de a influință pregătirea planului de învăţă- 
mânt, iar acei cari pregătesc planurile de învațământ, din anti- 
patie nu primesc limba maghiară între obiectele de instrucţiune. 
Asigur pe stimatul coleg, că în ţinuturi române sunt comune 
sărace muntene de câte 60—80 case, în cari se propune limba 
maghiară, dar nu există exemplu, ca cineva dintre acei suspi- 
ționaţi să fi escamotat undeva din planul de instrucţiune limba 
maghiară. 

Stimatul coleg a pâșit foarte agresiv contra dlui ministru 
de instrucțiune publică, din cauza, că nu întroduce limba ma- 
ghiară în institutele teologice. Procedura aceasta a agerului con- 
deputat, care în punctul acesta e de acord cu extremiştii, nu 
o ţin că ar fi diplomatică. 

Eu așa cred, că dl ministru e foarte orientat în politica sa 
de instrucţiune. El ştie foarte bine, pentruce nu conturbă în pri- 
vinţa aceasta clerul catolic, dar stimatul condeputat încă ma 

cuprins politica ministrului, de altmintrelea ar băgă de seamă, 
că dacă-l atacă, nu o scoate la cale. Nu voiu să spun, care 
este cauza împrejurării, că dl ministru nu jignește pe popi, şi 
nu i-a părut bine când a văzut pe condeputatul Ign. Helfy şi 
pe alţii din extrema stângă, că sprijinind pe stim. condeputat 
Molnár Aladár, iau cuvântul în contra lui. (Sauzim! S'auzim! 
Spune!) Voiu spune. N'aţi băgat de seamă, când a terminat 
stim. condeputat Molnâr Aladâr discursul, cum dl ministru de 
instrucțiune publică l-a dojenit părinteşte, — corbul și-a spălat 
puiul, — pentrucă a sumuțat contra domniei sale stânga ex- 
tremă, şi apoi a dat o lecţiune şi dlui deputat Ign. Helfy, pentru 
nedesteritatea sa. 

Este o coincidenţă deosebită și instructivă, onor. casă, că 
stânga extremă sprijineşte cu atâta vehemenţă guvernul în che- 
stiunea aceasta de învățământ. Din parte-mi, când aș fi guvern 
și aș vedeă că mă părtinește stânga extremă, aș zice: Timeo 
Danaos et dona ferentes. Insă, când toți din toate părţile dau 
în ministru, dar el nu spune adevărata cauză a politicei sale, 
ci iartă, mai vârtos acelora, cari nu ştiu ce fac: se întâmplă din 
motivul, că dl ministru al instrucţiunii publice ştie prea bine, 
că clerul catolic este mâna sa cea dreaptă în maghiarizare. 
Afară de aceasta, chestiunea mai are și o altă lature, Inlocuin- 
du-se limba latină în institutele teologice cu limba maghiară, 
le-ar puteă veni și Slovacilor, cari au fost în deputaţiune, în 
minte dorinţa justificată, ca şi teologii lor, cari au mai târziu 
să le fie păstori sufletești, să înveţe ştiinţele teologice în limba 
în care au să le vorbească. Aceasta este cauza, că dl ministru 
nu conturbă clerul catolic și apoi şi: «cum patre goardiano 
semper bene». (Ilaritate în stânga). 

Lui Mocsâry stim. deputat i-a spus, că autonomia biseri- 
cească, adusă contra proiectului, este numai pretext. Onorată 
casă, aceea nu este argumentare bună, pentrucă trebue să vă 
aduceţi aminte de patentă şi de serviciile ce le-a făcut atunci 
autonomia bisericească, pentru a cărei susţinere neatinsă prea- 
stimatul nostru condeputat, pe care l-a chemat D-zeu la sine, 
sa expus şi închisorii. Din istorie nu este exchisă şi pe viitor 
o astfel de eventualitate, Acesta nn este pretext, domnilor. 
Este drept dat de dieta ţării, tocmai așa cum e autonomia bi- 
sericească, libertatea religionară, şi este asemenea de prețuit 
dreptul limbei, asemenea neprescriptibil, pentrucă fiind născut 

cu noj şi inaljenabil, pu are nimenea drept a-| vătămă și ni- 
mici cu puterea. «In hoc Caesar potuit juris habere nihil». 

In sfârşit, când am aruncat privirea asupra discursului celui 
mare, care cu întreg aparatul, ştiinţa specială și elocuentă a 
apărat proiectul, examinând toate argumentaţiunile câte le-a 
adus, mi-am adus aminte de declaraţiunea stim. condeputat, că 
nu e şovinist, şi arn zis în mine, totuş e şovinist. (Ilaritate în 
stânga). 

Increderea s'a adus înainte pentru motivarea proiectului. 
Sa pus chestiunea încrederii şi a bunei înțelegeri. Increderea, 
domnilor, e ceva ce nu se poate forţă, ea vine de sine, atunci 
însă, când este împrumutată. Am auzit zicându-se din partea 
mai multora și tocmai şi stim. condeputat Molnár ziceă, să facem 
noi pasul cel dintâi. Noi Românii l-am îăcut cu ani înainte. 
L-am făcut în cea mai deplină sinceritate și cu toate acestea 
mam făcut experienţa, că am fi întimpinați cu aceeaș încredere. 
Intâmplări de acestea sunt însă acum obicinuite. 

In privinţa iniţiativei la încredere îndrăsnesc a întoarce lu- 
crul, și conform convingerii mele a zice, că pasul cel dintâi 
să-l facă acela, care are puterea în mână. Acela să se apropie 
mai întâi, pentrucă el are mai multe mijloace de a croi încre- 
derea împrumutată. 

Stimatul amic a amintit de buna înțelegere. Pentru buna 
înţelegere, domnilor, ţin că ar duce la scop numai un proiect 
de lege, conform căruia în comune cu două elemente, — vor- 
besc despre poporul maghiar şi român, şi se pot înţelege și cei- 
lalţi, — sar face cu putință enunciarea, ca să se înveţe limba 
maghjară în comune române, și vice-versa, limba română în 
comune maghiare. Atunci aș primi proiectul din toate puterile. 
Dară deoarece văd, că sub pretext de a se da limbei naționale 
a statului un teren mai mare decât îl dă mintea trează şi legea 
și decât îngăduie dreptul; când văd, că darea unui teren mai 
mare se face cu umilirea părții celeilalte și cu despreţuirea 
limbei sale, cu înapoiarea chiar a acesteia : mărturisesc, că atunci 
nu sunt în stare a cuprinde o astfel de bună înțelegere. 

Incă numai unui condeputat mai vreau a-i da tributul meu 
de mulțămită, şi a face aceasta este pentru mine o plăcută da- 
torință. Acesta este Mocsáry, stim. condeputat din a cărui dis- 
curs vorbeşte convingerea, iubirea de patrie şi cruțarea față cu 
diversele naţionalităţi, și care a avut bărbăţia de a vorbi pentru 

dreptate, pe lângă toată presiunea, deprinsă la noi în ziaristică, 
și pe lângă toate, că partida sa proprie a vorbit în contra. 

Inaintea mea atâta este de superior, cât este de superioară 
mintea față cu pasiunea. Mi-a plăcut foarte mult, pentrucă, vă- 
zând că totuș s'a aflat în casa aceasta cel puţin un deputat ma- 
ghiar, care a îndrăsnit a luptă contra torentului, a desaprobă pe 
față nedreptatea şi forțarea ce se intenționează a se comite, și 
așa a spune naţiunei maghiare un cuvânt cum nu s'a auzit 
până acum din casa aceasta: încep a speră, că va aveă urmă- 
tori, căci eu mă încred pe deplin în mintea cea trează a na- 
țiunei maghiare şi aşa cred, că discursul lui va face propagandă. 
Primească dara mulțămita mea. Tot așa trebue să amintesc, că 
dela prezidentul acestei case am auzit un cuvânt cum n'am 
mai avut ocaziune a auzi în casa aceasta, atrăgându-ne aten- 
țiunea, cu deosebire a acelora, cari vor vorbi pentru proiect, 
să vorbească cu linişte. Aceasta este o astfel de nepărtinire, 
astfel de nobilitate de inimă, încât nu pot a nu-mi exprimă 
mulțămitoarea mea recunoștință pe față. 

După acestea voiu spune pe scurt, pentruce nu primesc 
eu proiectul de lege. (S'auzim!) 

Inainte de toate este punctul de vedere pedagogic, la care 
au reflectat mai mulţi deputaţi. Nu invidiez lauda ce se cuvine 
redactorului proiectului pentru descoperirea, că tocmai şcoalele 
poporale sunt chemate, ca într'ânsele să se înveţe limbă. Dacă 
ar fi aceasta chemarea școalelor poporale, atunci ar trebui a se 
întroduce limbile vechi clasice, limba grecă și latină, limba fran- 
ceză şi alte limbi culte. Copiii, cari în timpul de iarnă abiă 
umblă trei-patru luni la școală, iar vara în cele mai multe ca- 
zuri nu umblă, dacă vor învaţă limba maghiară în una, să zicem 
două până în trei oare pe săptămână, când se întorc la plug 
uită tot ce au învăţat și toată osteneala vine zadarnică. Dar 
acesta încă nu e mare rău. Răul cel mai mare este, că timpul 
acela nu l-au putut folosi să înveţe ceva în limba Jor, şi așa 
rămân în ignoranță. Eu nu văd folos practic în învăţarea limbei 
maghiare în şcoalele poporale. 

S'a zis, că copiii vor aveă ocaziune să vorbească cu ci- 
neva, pentrucă acolo vor fi, cum a zis stim. condeputat Mada- 
râsz, la fiecare scaun solgăbirăesc funcţionarii statului. Din par- 
te-mi nu mă magulesc cu aceea, că copilul care se întoarce din 
școala poporală la coarnele plugului nu va uită ungureasca, dar 

nici cu aceea, că el se va preumblă în a șasa comună, pentruca 
să vorbească cu dl solgăbirau ungurește. 

Privitor la soartea învaţătorilor, proiectul conţine o reala 
confişcare de drept. Pentrucă dreptul ce și l-au câştigat bona- 
fide, ca pe baza diplomelor să instrueze, peste patru ani se perde. 
(Ref. Nu stă în lege). Sta în $. 3. Limba nu se poate învăță în 
chipul acesta. Invaţatorul, care are un salar de 40—50 fl. și şi 
pe acesta îl incassează cu destul nacaz, nu poate merge la ce- 
tate sa înveţe ungureşte. Al constrânge însă la aceasta, pe lângă 
perderea oficiului, şi pe când el pe lângă multe lipse abiă e în 
stare a şi susținea familia sa, să mai cheltue deosebit mai multe 
luni în vre-o câţiva ani, e mai mult decât crudelitate. 

Mi-am spus parerile în privinţa legalităţii şi autonomiei bi- 
sericești mai nainte, când am reflectat antevorbitorilor mei. Dar 
pe ce pun pondul cel mai mare este punctul de vedere politic. 
Daca ma gândesc la posomoritul rol ce-l joacă monarhia noa- 
stra de un timp încoace, că-i lipsește independenţa cuviincioasă 
unei puteri mari, și prin urmare îi lipsește orice inițiativă, și 
întPaceea-și seacă puterile, că-și asigura cu lingușiri amiciţia 
celor dela nord, şi între politicile cele pline de valuri când se 
lipește de unul când de altul dintre prietini, iar pe sine se ţine 
putere nordică, pe când nici poziţiunea geografica, nici misiunea 
politică nu o cualifică de atare: atunci nu înțeleg în adevar po- 
litica, care prin astfel de proiect de lege, prin noue neînțelegeri 
și neîndestuliri, poate numai slăbi monarhia, și de altmintrelea 
nu prea impunatoare în afară. 

Noi suntem stat de popoare, Völkerstaat., Numai pe o 
astfel de bază se poate organiză monarhia în mod statornic. 
Nu se poate organiză pe baza aceasta? Trebue să înceteze. Și 
îndata ce va încetă cauza existenţei, şi ea va încetă. Acele două 
puteri, în a caror alianţă se află monarhia noastră, şi cari poate 
ne sunt unicii inimici, consideră pe Austria drept obiect de com- 
pensaţiune. (Oho!) Ca să nu o considere astfel, e de lipsă de 
conlucrarea tuturor popoarelor, pentruca sa poată cu-succes re- 
zistă tuturor pericolelor, caror eventual va îi expusă. 

Fiecare epocă își are ideile sale. A fost a religiunei, dar 
lupta ma încetat, pâna religiunea nu şi-a eluptat libertatea. Acum 
domnește ideia naţionalităţii, și ştim ce putere are ea în prezent. 
Ideia naţionalitaţii a creat Italia unită și puternica Germanie. 
Ideia naționalitaţii a dărâmat înaintea ochilor noștri un imperiu, 

şi în epoca aceasta venim noi înaintea casei cu proiecte ce conţin 
astfel de inspiraţiuni bolnave? Domnilor, asta e stare bolnavi- 
cioasă, la care este aplicabil proverbul român: Cetatea arde şi 
bătrâna se peptenă». 

Nu mă magulesc cu speranţa, că voiu puteă convinge pe 
cineva din casă, sau chiar majoritatea, și nici ma fost acesta 
scopul discursului meu, pentrucă ar fi lucru îndeșert a luptă 
contra prejudiţiului. Am vorbit însa, pentruca mi-am ţinut de 
datorință ca deputatul țării a spune de ce -păreri sunt conceta- 
țenii mei români și de ce se tem. A trebuit să vorbesc, ut 
salvem animam meam». 

Mie nt mi-e frică de amenințarile cu cari prin acest pro- 
ïect se amenință Românii, de maghiarizare; mi frica însă de 
amărăciunea ce se va naşte peste patru ani, de silă și de ne- 
sfârşitul şir al vecsațiunilor. 

Românii învaţa cu bucurie ungureşte, ei însă învața limba 
cu atât mai bine atunci, când nu sunt siliţi. Dealtmintrelea fie- 
care acţiune naşte reacțiune. Reacţiunea care a culminat în tri- 
stele evenimente dela 1848 a fost productul unei asemenea ac- 
iuni, Atunci a răsunat cuvântul «Camarilla . Sa stârpim dintre 
noi camarilla, pentrucă dacă ea este între noi şi lucra, poate veni 
un timp, când apa se va mână la moara altei camarille, pe care 
o întrebuinţeaza. drept armă, precum a mai întrebuinţat-o, și mă 
tem, că dacă se primeşte proiectul acesta, se vor coace în scurt 
timp posomorite poame. Dar ma mai tem, presimţirea unei pro- 
rocii sinistre mi-o şopteşte, că poamele acestui proiect neno- 
rocit se vor coace deodată cu poamele amare ale ecuivalentelor 
poamelor din proiect. 

Dacă nu mă înşel, — la contrar nici nu ma gândesc, — 
proiectul acesta, judecând după antecedenţii, va îi primit în casa 
deputaţilor cu mare majoritate. Mai este casa magnaţilor, care 
ca corpus maturum, cu misiunea ei moderatoare, poate va îm- 
pedecă, — prin vot negativ, — ridicarea acestui proiect la va- 
loare de lege. 

Dacă nu se va întâmplă nici aceasta, mai ramâne o raza de 
speranță: Maiestatea Sa regele, care atunci când a restaurat con- 
stituţiunea a anunțat pe fața aceste cuvinte mari: Pace vreau 
între popoarele mele»! Sper, că Maiestatea Sa regele, în pu- 
terea dreptului său de graţie va abate dela naţionalitaţi sarcina 
pedepsitoare și nemeritată ce se intenționează a li-se impune, 

Acest fel de speranţă îl permite şi împrejurarea, că deoa- 
rece în jumătatea de dincolo a monarhiei, sau în reichsrath, la 
plânsorile Cehilor, Polonilor, Italienilor tirolieni, tocmai în zi- 
lele acestea în cauza limbei sa dat din partea ministrului res- 
pectiv raspuns liniştitor, că pentru încetarea gravaminelor şi 
până acum Sa făcut mult, în viitor însă se vor luă măsuri și 
mai puternice: la noi nu se va face tocmai contrarul. 

Întraceea toate sunt cu putință, dar dacă proiectul acesta 
va deveni lege, mi-e teamă, că poporul român, desperând de 
viitorul său, va veni la convingerea, că în patria aceasta, precum în 
trecut, cu deosebire în timpul principilor protestanți din Transil- 
vania, aşa şi în viitor, va fi persecutat, apăsat, dară niciodată 
fericit. Tantum ambitio potuit suadere malorum. 

Mă voiu rugă lui D-zeu, să abată pericolul ce îâlfăe dina- 
intea ochilor spiritului meu dela patria mea și dela locuitorii 
dintr ânsa. 

După acestea am onoarea a pune pe masa casei deputaților 
urmatoarea moțiune: Având în vedere, că dreptul de întindere 
a limbei maghiare este regulat deajuns prin articolul XLIV din 
1868, şi că pentru punctul de vedere al învăţărei ei a îngrijit 
art. XXXVIII din acelaş an: casa deputaţilor, punând laoparte 
proiectul de sub Nr. 118 resp. 145, trece la ordinea zilei» .*) 


Deputatul Várady Gábor (totodată viceprezident al 
camerei) a luat în apărare pe cei atacați de Alexandru 
Roman, pentrucă s'au declarat mulțămiţi cu proiectul de 
lege, iar deputatul român A/exandru Roman i-a răspuns 
în chestie personală următoarele: 


«Cer cuvântul în chestie personală. Ce se atinge de sus- 
picionare, la aceasta nu răspund, cu toate că stimatul domn 
viceprezident al casei a întrebuințat o astfel de expresiune, care 
invoalvă suspicionarea. Dar aşa cred, că atitudinea mea nu a 
dat ansă la aceasta, şi de aceea nu reflectez la ea. Dar la aceea, 
că nu s'au întâmplat amagiri, vreau să observ, că mulţi dintre 
aceia, cari au subscris făimoasa reprezentaţiune, neavând cuno- 
ştință, că ce se cuprinde în ea, mai târziu, cunoscându-i cuprinsul, 
au voit să-și retragă subscrierile, dar nu li-sa permis, ba din 
partea administraţiei sa ordonat cercetare în contra lor, pe motiv 
că conturbă pacea. Asta e una. (Mişcare). A doua e, că amă- 


*) Din „Telegraful Român‘, anul 1879, Nrii 62—63. 

giri au fost, nu vreau să amintesc mai multe, deși aş puteà în- 
şiră, două, trei, şi amintesc numai, că cu scaunul vlădicesc tocmai 
pe fratele vicecomitelui au căutat să-l atragă. (Asta nu e chestie 
personală). Și ştiu şi aceea, că fiiul unui preot, care a subscris 
reprezentaţiunea, a căpătat stipendiu. (Sgomot mare. Vorbele 
oratorului nu se înțeleg. Prezidentul îl roagă să vorbească în 
chestie personală, ori să-şi explice cuvintele, mai departe însă 
să nu meargă). Dela nime nu aș primi mai bucuros admoniarea, 
decât dela acela faţă de care mi-am exprimat odată recuno- 
ştința în casa aceasta, şi regret foarte mult, că mult stimatul 
condeputat Várady ma silit să spun lucrurile pe cari le-am 
spus acum»,*) 


Discuţia asupra proiectului de lege se continuă. 


Vorbirea deputatului George Pop de Băsești, 


In şedinţa din 2 Maiu 1879 a vorbit deputatul român 
George Pop de Băsești următoarele: 


«Onorată casă! Faţă cu proiectul de lege din desbatere 
eu luasem pozițiune încă pe când am fost silit a ieşi din par- 
tidul independist, din cauză că acesta hotărise să urgenteze pro- 
iectul. Urmează de sine deci, că acuma, când proiectul se des- 
bate, eu să nu-l primesc. Inainte însă de a-mi comunică argu- 
mentele din cari îmi formez convingerea, permită-mi onorata 
casă să reflectez pe scurt unor domni deputaţi, cari au vorbit 
în decursul desbaterilor. 

Întâi vreau să reflectez la cuvintele antevorbitorului meu 
imediat, dlui deputat Zvánka. În răspunsul său dat deputatului 
Hofgraef el a zis, dacă aserțiunea este adevărată, că cetățenii 
nemaghiari, precum se întâmplă adeseori, sunt siliți a călători 
mai multe mile până dau de cineva care ştie ungureşte, ca să 
le spună cuprinsul documentelor primite, ori dela tribunal, ori 
dela autoritățile administrative; şi apoi domnul Ivánka scoate 
concluzia, că tocmai pentru aceea trebuie să înveţe oricine un- 
gureşte. 

Sa pus domnul deputat pe acel punct de vedere, că statul, 
şi în el naţionalitățile nemaghiare, sunt pentru funcționarii ma- 
ghiari, şi nu funcționarii pentru cetăţenii statului? Eu nu cred, 


*) Din Ziarul Dietei, volumul V pag. 346, 

că dnul deputat ar afirmà așa ceva, şi sper că va primi punctul 
meu de vedere opus, că adecă funcţionarii sunt pentru cetăţeni, 
și în acest caz răul se poate delătură numai așa, dacă funcţio- 
narii însărcinaţi cu administrarea justiției şi a afacerilor publice 
sunt obligaţi să înveţe limba poporului. 

Mai departe domnul deputat a afirmat, că în Ungaria na- 
ționalitățile nemaghiare nu au fost niciodată asuprite, îar acesi 
lucru l-a ilustrat cu exemplul, că și naţionalităţile nemagţiare 
au avut nobili. Dar stim. dle deputat, marea nenorocire s'a născut 
tocmai de aci, că foştii nobili erau tot atâtea odrasle frumoase, 
ieşite din corpul naționalităţii respective, tăiate şi scoase din acel 
corp, pentruca să se sălbătăcească şi să treacă în serviciul in- 
tereselor străine, cari adeseori au mers până la sfărâmarea nea- 
mului propriu. Să te miri, domnule deputat, că trunchiul astfel 
dăraburit și tăiat, nu s'a uscat! 

Preastimatul domn prezident a aflat cu cale, ca după dis- 
cursul pronunțat de condeputatul Zay să-l facă atent pe acesta 
şi să învite casa, ca sub decursul desbaterilor să predomineze 
moderaţiunea și spiritul păcii, ca nu cumva, cum spuneă dnul 
pa armonia dintre diferitele naționalițăți să fie turburată. 
ntru adevar, domnul prezident merită să fie pizmuit de toată 
lumea, pentrucă e așa de fericit, încât crede, că amuțirea şi tă- 
cerea actuală a naționalitaților nemaghiare înseamnă îndestularea 
şi fericirea. lor. Se pare că Dsa ar crede, că rezultatele de până 
acuma ale legislaţiunii constituţionale, precum sunt din cele multe 
în privinţa Transilvaniei legea electorală, după care dacă cei un 
milion și jumătate de Români arieși din pasivitatea lor, abiă -ar 
fi în stare să aleagă patru cinci deputați, ori instituțiunea de vi- 
rilişti din legea municipală, după care în comitate cu majoritate 
românească de î/, abiă se pot alege Yı) membri români în 
reprezentanța municipală, ori legea de naţionalităţi, al cărei cri- 
teriu este țlucus a non lucendoy, ca și faimoasa lege de aron- 
dare, prin care sau nimicit câteva comitate compacte românești, 
și legea comitetelor administrative, delăturarea totală a Româ- 
nilor din funcțiunile publice, exageratele impozite publice, încât 
este absolut imposibil de a le mai plati, cu continuarea cu exe- 
cuțiile pentru dare, cu câte un executor tot la câte trei comune: 
sunt tot lucruri fericitoare pentru naţionalităţi | 

Și ar fi multe dispozițiuni fericitoare de soiul acesta, cari 
ar puteă fi înșirate. Între ele nu poţi găsi nici una bună, și dl 

prezident poate să creadă, că acest proiect de lege, dat în des- 
batere, încă nu va fi în stare să înainteze şi asigure fericirea și 
mulțămirea popoarelor acestei ţări. 

Au afirmat mai mulţi, între cari și ministrul-prezident ras- 
punzând lui Hofgraef, că scopul acestui proiect de lege nici- 
-decum nu este altul, decât a se da ocaziune diverselor naţio- 
nalităţi a se înţelege între olaltă, iar de altă parte, ca şi nema- 
ghiarii, învățând limba ungurească, să fie capabili a ocupă di- 
verse funcțiuni de-ale statului. 

Ge naivitate îrumoasă| Çe scopuri bune și inocente ni-se 
pun în vedere. Păcat numai, că noi aj învățat din trecut și din 
prezent, că acestor afirmări n'avem să le dăm nici un creză- 
mânt. Diferitele naţionalităţi locuiesc de sute de ani împreună 
şi s'au înțeles între olaltă fără nici o cunoştinţă obligatoare a 
limbei maghiare. (Așa e!) lar pretextul de a face loc și nema- 
ghiarilor în diferitele funcții ale ştatului, este o ironie de care 
trebuie să râdem, pentrucă de-ar mai fi încă atâtea sute şi mii 
de posturi câte sunt, deşi până acuma numărul lor este enorm 
de mare, toate acelea sunt necesare pentru fiii naţionalității ma- 
ghiare dominante, cari dupăce în privința materială au ajuns la 
sapă de lemn, sub sistemul actual, din care ies atâția cerşitori, 
trebuie să fie așezați în funcțiuni de-ale statului. 

Se ştie, că domnul ministru-prezident conduce două mi- 
nisterii. Il întreb prin urmare să ne spună, câţi funcţionari ne- 
maghiari are, şi anume, câţi de naţionalitate română? Sunt sigur, 
că nu-l va costă mare osteneală să ne arete numărul lor. Apoi 
domnul ministru-prezident nu va fi în stare să nege cu suflet 
curat, că nu ar fi fost concurenţi, şi că aceştia, pe lângă altă 
cualificaţie, mar fi fost cunoscători de limba maghiară! 

Qnorată casă! Nu acesta este scopul cel adevărat al proz 
iectului de lege din desbatere, scop care să fie declarat în mod 
oficial şi pe față. Am zis, în mod oficial, pentrucă știm, că pe 
-cale privată confidențială chiar şi domnul ministrusprezident, 
oricât este de rezervat şi îmbumbat până sus, totuş o spune, ca 
toți ceialalţi, că adevăratul scop este maghiarizarea naţionalită- 
ților nemaghiare. 

Dacă însă este crimă a comite atentat în contra existenţei 
şi în contra vieţii vre-unui individ singuratic, sau deadreptul, 
sau pe căi laturalnice şi ascunse, cu cât mai mare- este crima 
de a încercă să iee cineva vieaţa paţionalităților nemaghiare, 

cari formează milioane, deși numai pe această cale laterală! 
(Aşa e!) 

Domnul ministru-prezident ziceă în răspunsul dat dnului 
deputat Polit, că în vecina Sârbie, Românii în toată privinţa, dar 
mai ales în folosirea limbei lor, sunt foarte asupriţi. Dacă dnul 
ministru ma spusso aceasta cumva, pentruca să scuze şi justi- 
fice asuprirea noastră, a celor de aici, care după dânsul ar fi 
mai ușoară, atunci eu aş fi în plăcuta pozițiune ca săsi mulţă- 
mesc pentru aceasta. Aşa însă nu mă simt obligat întru nimica, 
Intru adevar, domnule ministrusprezident, este foarte trist, că 
națiunea română, în număr de 8 până la 10 milioane, risipită 
în orient, suspină sub jugul mai multor tirani mari şi mici, şi 
se încovoaie fără nici o speranță de mântuire, Se poate, că noi 
suferim pedeapsa meritată pentru abuzul de putere al glorio- 
şilor noştri străbuni de odinioară, şi că timpul pedepsei și al 
pocăinţei încă nu sa împlinit. 

Dar fie aceasta oricum, noi suferim soarţea noastră fatală 
din prezent cu resignaţiune, şi ne conservăm cu speranţa în 
viitor. De cătră civilizaţiunea cea adevărată a fraţilor noştri apu- 
seni nu ne închidem calea prin părăsirea limbei şi a datinelot 
noastre naţionale. Trăim în credinţa, că trebue să ne vină timpul 
emanciparii, și atunci, nu ca acum, vom află în Maghiari, nu 
pe asupritorii noştri, ci chiar în interesul existenţei lor, pe fidelii 
noştri confederați. 

La discursul dnului deputat Stoicovici, Sârbii pot să zică: 
Apără-ne Doamne de amici buni ca aceștia, căci de inimici 
ne vom şti apără noix. Din partea mea am să observ numai 
atâta, că el a zis, că este drept, că e Sârb, şi că Sârbii l-au ales, 
dar ma spus, că a fost ales tocmai în cercul electoral al lui 
Miletici. Din acest salto mortale poate cineva judecă starea con- 
solidată a Ungariei, atât de mult lăudată. Incă numai una, și 
aceasta o pot constată cu toată convingerea mea, că între noi 
Românii guvernul nu află nici un apărător de aceştia al poli- 
ticei sale şovinistice, 

Pe celece le spuse dl deputat Madarász despre România, că 
acolo se pretinde învăţarea limbei româneşti chiar şi în școa- 
lele supușilor austro-ungari, nu pot pune mai mult temeiu 
decât merită ştirile nesigure, scoase din ziare. Se poate, că în 
acelea. se propune limba românească, nici decum însă în pu- 
terea vre-unei legi, sau prin presiune guvernamentală, care nu 

există şi pe care nici dl Madarász n'a afirmat-o, ci acolo limba. 
românească o învaţă de bunăvoie, precum se întâmplă şi aici 
în mai multe locuri pela şcoalele noastre româneşti, 

Enunciaţiunea dlui deputat Aladár Molnár, prin care dânsul 
recunoaşte, că Maghiarii şi Românii au interese comune, o iau 
cu plăcere spre ştiinţă. Dar când dânsul ne provoacă, ca mai 
întâi noi Românii să dăm semne de încredere şi bunăiînţelegere, 
eu îl întreb: Prin ce, pe ce cale şi prin ce mijloace? Eu sunt 
convins, că Maghiarii sunt datori în prima linie a da exemplu 
bun, pentrucă puterea statului se află în mâna lor. Eu însă il 
mai întreb, că acest proiect de lege, ca şi toate alte acţiuni po- 
litice şi legislative din trecut, crede dânsul a fi mijloace de apro- 
piere? Românii aşteaptă dela Maghiari, în interesul existenței 
lor, drept şi echitate, iar până atunci le răspundem cu străbunii 
noștri: Senatus et populus romanus beneficii et injuriae memor 
esse solet. Caeterum Hungariae quonam non penitet, delicti 
gratiam non fecit foedus et amicitia elabuntur cum aeruerint, 

Onorată casă! După premisele acestea îmi permit a trece 
la proiectul de lege ce se află în desbatere. In acest timp scurt 
de 10—12 ani patria fu cercată de o mulțime de calamitați, 
anume, prin pactul încheiat spre a lăsă asupră-ne sarcini străine, 
ruinătoare de puterile noastre spirituale şi materiale, iară acest 
pact se reînoi mai de curând în formă şi mai fatală. La acestea 
s'au adaos din an în an diverse calamități elementare şi epi- 
demii. Toate acestea considerate la un loc sunt în stare să aduca 
la desperaţiune pe orice patriot serios. Eu însă susțin în cuget 
curat și din toată convingerea sufletului meu, că n'a venit nici 
o calamitate mai mare asupra patriei noastre, decât cum este 
acest proiect de lege, al cărui scop este, ca limba maghiară să 
se impună tuturor cetăţenilor nemaghiari cu forţa. Aceasta este 
culmea, aceasta este coroana tuturor calamitaţilor politice şi ele- 
mentare, câte au dat peste noi până acuma, 

Dacă statul este lovit de urmările „unei politice greşite și 
rele, precum este a noastră, dacă vin peste el devastațiuni și 
spoliaţiuni de-ale inimicilor din afară, în urmarea campaniilor 
perdute, cum s'au întâmplat în zilele noastre cu națiunea fran- 
ceză, dacă vine ciuma şi alte lovituri elementare: după toate 
aceste rele mari și asupritoare statul nefericit se poate regeneră, 
întrun timp mai scurt sau mai lung, prin conlucrare în bună- 
înțelegere şi armonie a cetăţenilor săi. Dacă însă întrun stat, 

în loc de concordie domnește discordia, dacă întrun stat cel 
mai tare crede, că are dreptul a lovi în vieața şi existența na- 
țională a celui mai neputincios, — atunci lucrul se schimbă. Eu 
însă aflu, că acest proiect de lege ce ne stă înainte are de 
scop învederat, deși nemărturisit, ca pe- concetăţenii nemaghiari 
să îi maghiarizeze prin forță, să le nimicească existența naţio- 
nală. Această politică este lipsită de condiţiunile cardinale ale 
dreptăţii şi sincerităţii. Niciunde în lume ea na avut de rezultat 
consolidarea staturilor, pentrucă: justitia est regnorum funda- 
mentum. Spre a-mi motivà cele zise până aci, îie-mi permis a mă 
provocă la câteva teze din raportul aşanumitei comisiuni a in- 
strucţiunii, cu care sa prezentat acest proiect. Inainte de toate 
am a reflectă, că pe când a început a se ocupă serios cu acest 
proiect comisiunea instrucţiunii, însuş ministrul de culte s'a în- 
spăimântat de fatalele lui urmări și a declarat, ca este gata să 
accepteze toate propunerile îmblânzitoare. Mai mulți membri ai 
comisiunei, între cari şi dl deputat Csengery, eminentul veteran 
a declarat, că el încă nu a ajuns a-și formà o idee justă despre 
scopul și necesitatea acestui proiect, și eră aplecat a propune 
amânarea lui. Însuș dl Griynwald, celce voiește să maghiarizeze 
cu foc şi fer, eră cuprins de nedumeriri. Ce însemnează aceasta, 
onorată casă? Aceasta însemnează, că acești bărbați au comis 
cea mai mare violență asupra conștiinței lor proprii, şi contra 
convingerii lor mai bune au subscris un atentat. 

S'a aflat însă în comisiune un bărbat de curagiu, în per- 
soana dlui deputat tinăr Baross, care oarecum înfruntând pe 
înțelepții și veteranii săi colegi, i-a forțat să accepteze acest pro- 
iect de lege, prin o săritură. Mie lucrul acesta mi se pare de 
neînțeles. Eu nu cred, că alegătorii săi de naţionalitate slovacă 
l-au însărcinat cu o astfel de misiune. Să vedem însa ce zice 
comisiunea în raportul său de motive? 

«Căutând în istoria naţiunei și a instrucțiunei publice, se 
poate convinge oricine, că națiunea maghiară, care a stat în 
curs de secole sub influența limbilor străine şi sub alte influenţe 
străine, această naţiune, a cărei existenţă este în adevăr legata 
mai mult de limba proprie, nici odată ma cugetat a generaliză 
învăţarea limbei statului în interesul asigurarei de înţelegere 
între sine a diverselor naţionalităţi». 

Aşa dară însăș comisiunea recunoaște, că existența unei 
națiuni este legată de limba ei, și totuș ea află, că este drept 

și echitabil, ca prin acest proiect de lege să se impună națiunilor 
de alte limbi limba maghiară prin forță! 

Onorată casă! Mai departe: <Comisiunea condusă de prin- 
cipii generale nu-şi făcii iluziunea, ca să aştepte dela un pro- 
iect de lege special, precum este acesta, rezultate grabnice și 
generale, în timp scurt. Comisiunea ştie bine, că în vieaţa pu- 
blică, şi mai vârtos în sfera instrucţiunei publice, s'au desvoltat 
multe raporturi, cari trebue să se ia în consideraţiune, și cari 
numai atunci ar încetă de a fi tot atâtea pedeci, dacă statul ar 
întimpină din partea factorilor respectivi tot atâta patriotism, cât 
și bunăvoință. Afară de acestea ea vede între altele autonomia 
confesiunilor, între ale cărei limite marele număr al naţionalită- 
ților, considerate din punct de vedere confesional şi şcolastic, 
se bucură de drepturi aproape absolute. Tot aci vedem noi 
starea cea tristă a finanțelor statului, din care se trag lipsele 
materiale pentru instrucţiunea publică, şi tot aşa vedem şi lipsa 
de învățători apți, cari nu sunt în stare a corespunde cu forțele 
lor spirituale postulatelor instrucţiunei publice. Acestea sunt 
tot atâtea obstacole, pe cari le poate delătură numai timpul şi 
perseveranţa în activitate». 

Aşa dară nici însăș comisiunea nu aşteaptă ceva rezultate 
mari dela acest proiect de lege; Atunci însă eu întreb, pentruce 
turburaţi liniştea sufletească a cetăţenilor? Eu pot asigură ono- 
rata comisiune, că noi Românii, ca factori în acest stat, nici 
odată nu ne vom subscrie noi singuri sentința noastră de moarte 
națională. 

In tot cazul autonomiile confesionale şi starea desperată 
a finanţelor statului sunt pedeci foarte grele în calea frângă- 
toare de gât a politicei noastre şovinistice. Incât pentru auto- 
nomie, întreb eu pe Maghiari, își mai aduc ei aminte ce bine 
le-a prins lor aceea sub Bach, în contra germanizării forțate? 
Dacă își aduc aminte, atunci să se poarte cu ea mai binişor, 
pentrucă mai poate veni un timp, de care să-i ferească Dum- 
nezeu şi pe ei, când să tie iarăș strâmtorați între murii apără- 
tori ai aceleia. 

Vitrega stare a finanțelor au să și-o ascrie sistemei actuale, 
pentrucă este absolut peste putință, ca în acelaș timp unii bar- 
baţi de stat, unele familii, și însuș statul, să poată prosperă. 
Pe lângă acestea Neamţul are minte, el ia preţ mare pentru 
domnie. 

După aceea raportul zice: «Așa dară comisiunea sa apucat 
de lucru cu moderaţiunea pe care o simţeă în sufletul său, și 
a avut numai voința ce rezultă din convicțiunea intimă, ca în-. 
văţarea obligată a limbei statului să fie asigurată, în interesul 
fiecărei naţionalităţi, și ca mintea cea impresionabilă şi îragedă 
a copiilor, în toate direcțiunile, în anii de învățătură să fie ini- 
țiată şi în iubirea de patrie şi în sentimentele patriotice, ca să cu- 
noască totodată, că partea frumoasă a naționalităților este a 
trăj în această patrie în concordie și în egalitate de drepturi». 

Acum întreb, cum poate cineva, om cu conştiinţă curată, 
să acopere scopul cel adevărat cu astfel de sofisme? A zice, 
că scopul nu este a impune învățarea limbei maghiare prin 
forță, şi totuş a legă de ştiinţa limbei maghiare patriotismul, îns 
semnează tot atâta cât a pretinde, că este datorința patriotică 
a legislativei a impune învăţarea limbei maghiare prin forță şi 
violenţă. Dar piciorul de cal al lui Mefistofeles iese din ultimele 
două pasage ale raportului, în cari se zice: 4Dupăce comisiunea 
îşi termină discusiunea specială a proiectului de lege, are de 
a mai reflectă încă numai la cele ce a zis în decursul rapora 
tului său despre rezultatele ce se așteaptă dela acest proiect 
de lege, că adecă ministerul reg. unguresc de culte şi instruca 
țiune publică, ca supremul veghetor şi conducător al instruc- 
țiunei, trebue să cunoască acele modalități apte, cari se cer la 
aplicarea legii, cari adecă au să formeze o parte integrantă din 
acest proiect de lege, și pot să aibă influență decizivă asupra 
rezultatelor legii. O politică raţională şcolastică, aplicarea înţe- 
leaptă a organelor alese pentru execuţiune, remunerarea dili- 
genței ce se va pune întru învăţarea şi propunerea zeloasă a 
limbei maghiare, ținerea de cursuri suplementare în timpuri de 
vacanțe spre a facilità învățarea limbei maghiare, ameliorarea 
stării materiale a dascălilor şi regularea condiţiunei lor, acestea 
sunt tot atâtea mijloace foarte necesare de a îi aplicate, pen- 
trucă prin acestea pe de oparte vom înaintă de sigur spre scop, 
de altă parte vom reuși a îndemnă, ca să apuce cât se poate 
mai mulți indivizi capabili pe calea cea spinoasă de învăţători». 

Aşa dară la rezultatul care nu se dă pe faţă are să ajungă 
ministrul prin instrumentele pe cari şi le va alege el, prin re: 
munerațiuni, etc. etc. Toate acestea aruncă o lumină morală 
foarte frumoasă asupra acestei întreprinderi şi a scopurilor sale 
finale. Poftiți numai a propagă şi recomandă de pe tribuna 

legislaturei demoralizarea și corupțiunea ulterioară prin mijloace 
de acestea, pentrucă atunci se va împlini de sigur prorocia lui 
Szâcsenyi, că Ungaria ma fost, dar va fil (O voce: Tocmai 
atunci nu va fi!) 

După acestea îmi permit a face cunoscută pe scurt opi- 
niunea națiunei române despre proiectul din discuţiune, şi aci 
voiu reflectă mai întâi la petițiunile ajunse la preaînaltul tron 
al Maiestaţii Sale prin deputaţiunile arhiereilor români şi ale. 
consistoriilor. Și aci trebue să îndrept mai întâi rătăcirea mai 
multor domni deputaţi, cari ne conțestă dreptul de a vorbi în 
numele naţiunei române. La acestea eu declar, că îmi susțin 
pe deplin acest drept pe care-l avem, pentrucă noi suntem carne 
din carnea şi sânge din sângele naţiunei române. Simţim du- 
rerile naţiunei române, ştim lipsele şi cunoaștem opiniunea ei 
publică, şi ca membri ai parlamentului ne simţim datori a le 
face cunoscute. 

Este remarcabil, onorată casă, că pe când umblaseră epis- 
copii şi deputaţiunile la Viena, opiniunea publică maghiară atri- 
buiă în presă aceasta procedere a lor, mai fără excepțiune, re- 
acţiunei. Insă ea ma fost nimic mai mult decât numai rezultatul 
instinctului de conservare, dictat de legile dumnezeești și ome- 
neşti, şi împlinirea datorinţei de. a-şi apără existenţa. Ceeace 
ne doare este, că acel pas a rămas fără rezultat. Oare nu am 
fi noi Românii în drept să numim acest proiect de lege, dacă 
nu făt al reacţiunei, la tot cazul o maximă a politicei austriace 
tradiționale de divide et impera? Vă învit domnilor să meditaţi 
asupra lucrului. Să vedem însă ce conţine acea petiţiune, atât 
de persecutată? (Ceteşte şi comentează petițiunea bisericei gr. 
ort, române, declarând, că întregul cuprins al petiţiunei e mai 
luminos decât soarele, pentrucă toate cuvintele ei sunf bazate 
pe dreptatea eternă şi pe moralitate. Continuă apoi astfel): 

Eu sunt convins, că la enunciaţiunile acestea nu mai trebue 
nici un comentar. Intr'aceea vă rog, ca să binevoiţi a consideră 
petițiunea aceea nu numai ca fapta prelaţilor şi reprezentanţilor 
consistoriali, pentrucă națiunea întreagă, fără diversitate de con- 
fesiune, a primit-o de a sa când sa publicat acea petițiune, şi 
o ţine astăzi de proprietate a sa, şi o va ţineă totdeauna, cu 
singura excepţiune de câţiva renegaţi din Marmaţia (Maramurăș), 
în urmarea contrapetițiunei înscenate întrun mod miserabil, deşi 
încă şi din aceia Sau întors mai mulți Români. Dacă Dvoa- 


www.dacoromanica.ro 


— 734 — 


stră nu credeți, binevoiți a cercà să le dați ocaziune de a votă 
pe față, în ordine şi regulat. 

Tălmăcindu-vă eu aici opiniunea publică a naţiunei ro- 
mâne asupra proiectului de lege care se discută, mă simt tot- 
odată obligat a vă declară, că persecuţiunile religioase suferite în 
trecut, maltratările politice şi naţionale pe cari le sufer astăzi Ro- 
mânii, ei nu le atribue naţiunei maghiare, ci numai răutăţii acelor 
şovinişti, cari sau apărat de potestatea statului, oameni de rea 
voință, cari pun totul în joc de hazard. De altmintrelea eu ac- 
centuez aci, că proiectul acesta de lege nu cuprinde nimic nou, 
căci el este numai repetițiunea politicei dintre anii 1830 şi 1848, 
de a maghiariză prin forță violentă, ceeace astăzi sa transii- 
gurat, fireşte, în costum mai modern. Şoviniştii de astăzi nu 
spun pe față, precum spusese odinioară Kossuth în «Pesti 
Hirlap» al său: «Să grăbim, să grăbim, să maghiarizăm pe Croaţi, 
pe Români şi pe Saşi, căci în caz contrar vom peri». 

Atunci însă Széchenyi simţise necesitatea de a moderă pe 
Kossuth, zicându-i: «Să nu-i forțăm cu foc şi fer, ci să-i primim 
între barierele constituțiunii noastre, ca să ne primească și ei 
pe noi, adecă limba noastră». 

lară Wesselényi în Transilvania învăță: «Să se dea drepturi 
numai acelor Români, cari se vor face Maghiari». 

Toate acestea sunt fapte istorice foarte instructive. Dar 
evenimentele urmate după aceea, în anii 1848 și 1849, sunt şi 
mai instructive, de a căror reînoire D-zeu să ne apere. (Josif 
Madarász întrerupând: Nu ne temem). Dta nu te poţi teme, 
căci la bătrânețele Dtale nu eşti bun de 4 mai luă parte la bă- 
tălii revoluționare, de aceea însă tot trebue să fim îngrijaţi pentru 
patrie şi popoarele ei! 

In Transilvania dieta din anul 1842 preparase un proiect 
de lege, ce samănă cu acesta, eră însă şi mai crunt, dar acela 
ma câștigat sancţiunea preaînaltă. Este adevărat, că acel proiect 
de lege după ideile de atunci a năvălit ca prin ușă spartă în 
sanctuarul naţional şi religios al Românilor, decretând, că după 
zece ani să se întroducă excluziv numai limba maghiară în bi- 
serici, iar în şcoale, nn numai să fie propusă ca studiu, ci toate 
obiectele de învăţământ să se propună tot numai în limba ma- 
ghiară. Rezulţatul fù, că deoparte domnitorul ma sancționat acel 
proiect, iar de altă parte episcopii au remonstrat, și capitlul din 
Blaj a protestat în următorii termini: 

«Finis scholarum blasiensium, juxta benignam divorum Au- 
striae imperatorum intentionem paternamque propensionem fuit, 
ut scholae istae essent institutum nationale, culture morali, re- 
ligiosae et literariae inter Valachos promovendae inserviturum, 
et intime persuasi sumus, huic fini obtinendo nullum medium 
superesse aptius lingua valachica, utpote materna. Hoc medio 
usi fuere etiam majores nostri semper, utimurque hodie; hac 
lingua imbuti sacerdotes ac adocti scientias ad nobilem illum 
finem necessarias, ipsi etiam virtutem et religionem coluerunt. 
Est agitur evidens, linguam hanc € scholis blasiensibus nisi cum 
periculo morum ac religiositatis, et quod nobis non minus do- 
lorosum est, cum ruina clare nationalitatis eliminare non posse. 
Fateamur autem sincere, non tantum post decem annos, sed 
neque post decem secula, immo nullo unquam tempore nos 
nationemque nostram lege obligari posse, quae moribùs ac re- 
ligiositati periculum ac obicem nationalitati vero ruinam parat 
ac interitum». 

Între aceea națiunea română la toate acestea câte se în- 
tâmplă acum zice: «Alios ego vidi ventos, aliasque procellas . 
Românii adecă ajunşi la constiență de sine şi cunoscându-și 
trecutul plin de lupte, sunt convinşi pe deplin, că dacă geniul 
lor bun i-a apărat până acum de apunere totală în mijlocul in- 
vasiunilor de nenumărate popoare barbare, cari au prefacut toate 
în ruine, astăzi, în secolul al nouăsprazecelea, în acest secol al 
libertaţii şi al naționalităților, iaraș îi va scapă de nimicirea pla- 
nuită contra lor în acest proiect de lege. 

Românii în această luptă a lor de Sisifus vor împrumută 
puteri dela istorie, în care învățatul Bonfiniu, chemat din Italia 
prin regele cel mai mare al Ungariei, Matheiu Corvin, Român 
de origine, ca să scrie istoria patriei sale şi a familiei de ori- 
gine română, cu mintea sa cea agera a scris acestea: 

«Coloniae, legionespue Romanae inter Barbaros obrutae, 
Romanam tandem linguam redolere videntur, et ne omnino 
eam deserat, ita reluctantur, ut non tantum pro vitae, quantum 
pro linguae incolumitate certasse videantur. Quis enim assiduas 
Sarmatorum inundationes et Gotharum, item Hunnorum, Van- 
dalorum et Gepidarum erruptiones Germanorum excursus et 
Longobardorum, si bene supputarit, non vehementer admiretur». 

Onorată casa | Națiunea română, credincioasă luptelor amare, 
pline de martiriu, dar glorioase, apărându-și limba, naționalitatea 

50 


www.dacoromanica.ro 


— 18 — 


și religiunea zice: Noi această limbă, simbol și atribut al naţio- 
nalităţii noastre, noi religiunea şi datinele noastre naţionale, le-am 
erezit ca relicvii sacre dela străbunii noștri. Aceia ni-le-au apărat 
şi conservat peste toată lungimea secolilor petrecuţi în calamităţi. 
Fideli acestor tradițiuni, noi încă le păzim și apărăm, spre a le 
transpune descendenților noştri, ca clenodii sacre, iar acelora, 
cari voesc să ne împedece întru aceasta, le zicem cu străbunii 
noştri: eHic niger est, hunc tu Romane caveto ! 

lar eu, în vederea acestui proiect de lege, înoesc protestul 
glorioşilor mei străbuni: <Fatemur autem sincere, non tantum 
post quatuor annos, sed neque post decem secula, immo vero 
nullo unquam tempore, nos nationemque nostram lege obligari 
posse, quae moribus ac religiositati periculum ac obicem natio- 
nalitati vero ruinam parat ac interitum». Proiectul de lege nu-l 
primesc, ci îl resping cu indignațiune»,*) 


Vorbirea deputatului P. Cosma. 


Dintre deputații români a mai vorbit în şedinţa din 
5 Maiu 1879 Parteniu Cosma în contra proiectului de 
lege. A rostit vorbirea următoare: 


«Onorată casă! Dacă dnul condeputat Vârady Gâbor în 
vorbirea sa de alaltăieri s'a putut consideră de îndreptăţit a zice, 
că el atât de exhauriată vede deja chestiunea, iar argumentele 
celorce combat proiectul de lege atât de resirânte, încât nu află 
nici o necesitate de a vorbi în meritul lucrului, cu atât mai 
vârtos şi cu drept cuvânt o pot afirmă eu aceasta față de apă- 
rătorii proiectului, când cutez a mă provocà la toți aceia, cari 
au azistat la această luptă parlamentară — căci cine ma fost 
aci, nu o poate cunoaşte, fiind ea în afară sistematice ascunsă 
— şi-i rog să constateze, dacă în contra motivelor noastre se- 
rioase, logice, bazate pe ştiinţă, cunoştinţa profundă şi adevăruri 
necontestabile, sau adus contramotive tot atât de ponderoase? 
Dacă partea contrară a produs mai mult decât fraze mari rabu- 
listice, însinuări şi suspicionări menite a face presiune asupra 
oratorilor contrari ? 

Demnilor! Acolo, unde la desbaterea unui proiect de lege 
referitor la instrucțiunea publică, un Molnár Aladár, — care pe 
acest teren este o autoritate recunoscută cu plăcere de ori şi 


*) Din Telegraful Român , anul 1879, Nrii 64—65. 

ciné, — pentruca să-și dee gravitate cuvintelor sale află de lipsă a 
zice, că oratorii contrari numai pentru aceea combat proiectul, 
ca prin purtarea lor să-și câştige vre-o trecere, (Molnár Aladár: 
N'am zis!) căci altmintrelea m'ar aveă din ce trăi, — argument, 
care e menit a face presiune asupra lor, ca unele abuzuri, re- 
feritoare la denumiri, să nu le mai atingă, dacă nu vreau să fie 
suspicionaţi, că prin aceea vor să ajungă la vre-un post; 

Unde ministrul de culte și ministrul-prezident încă află cu 
cale a se folosi în argumentaţiunile lor tot de această maniera 
şi a zice, că în contra proiectului numai aceia sunt, cari se tem, 
că-şi vor peide rolul înaintea poporului, care cunoscând odata 
limba maghiară, se va puteă singur înțelege cu Maghiarii, și nu 
va mai aveă lipsă de dânşii, ba ministrul de culte merge până 
a însinuă, că poporul este bun și voește sa-și însuşască limba 
maghiară, iar aceia cari vorbesc în contra proiectului, numai ca 
să-și ajungă scopurile lor individuale, năzuiesc a-l seduce; 

Unde un Várady Gábor, în loc de a vorbi în măritul obiec- 
tului, se mulțămeşte a însinuă agitatori; 

Unde un Ivánka Imre, asemenea în loc de a vorbi la obiect, 
află cu cale a pomeni de o Daco-Românie, de o Sârbie mare, 
până la canalul Bega, etc. — nu se poate zice, onorată casă, ca 
luptăm cu arme legale, cu argumente obiective. 

Cu durere constat, că răspunsurile ce sau dat argumen- 
telor cu cari s'a combatut proiectul, nu sunt demne de ponde- 
rositatea obiectului ce- se pertractează. 

Onorata casă! Înainte de a întră în meritul cauzei, mă simt 
îndatorat a reflectă la unele observari a câtorva oratori pre- 
cedenți. 

O mărturisesc sincer, că mie nu-mi place a vorbi în ca- 
meră despre lucruri, cari s'au petrecut în afară de ea, și aceasta 
trebuie să o constatați și Dvoastră despre mine, care de când 
am onoarea a fi membrul acestei case, deși mi-am ridicat graiul 
în mai multe chestiuni ponderoase, niciodata mam amintit ase- 
menea lucruri. Insă dacă alții au aflat cu cale a critică aici lu- 
cruri, cari Sau petrecut în afara de casă, datorinţa mea este a re- 
flectă şi eu la ele, cu atât mai vârtos, că într'o privinţă persoana 
mea încă este atinsă. 

Încep cu dl Vârady Gâbor, care, ce e drept, nu a început, 
ci a continuat această manieră, Dsa a aflat de bine a vorbi de 
mișcările din Maramurăș, și a se nizui a combate cele. desco- 

perite de dl Alexandru Roman, cu privire la cunoscuta adresă 
a Maramurăşenilor, 

Nu-mi place a mă amestecă în trebile casnice ale nimănui. 
Nu sunt Maramurăşan, şi aşa nici nu pretind a şti toate detailu- 
rile lucrurilor petrecute acolo. Insa celece sau publicat prin 
ziare le pot cunoaște şi eu, ca oricare membru al acestei case, 
şi pe baza acestora cutez a afirmă, că dl Roman, toate acelea 
ce le-a zis a fost îndreptaţit a le zice, chiar decumva m’ar fi avut 
ştire de nimic alta, decât numai de celece sau publicat prin 
jurnalele maghiare. 

Atitudinea jurnalelor maghiare în chestiunea aceasta mo 
pot numi înţeleaptă, ba din al lor punct de vedere a fost chiar 
fără tact, 

Știm cu toţii cât de mare merit atribuiau ele din incidentul 
acela organelor din fruntea comitatului, «Pesti Napl6 pentru 
acel act patriotic tot meritul îl atribuiă comitelui suprem și ziceă: 
«Vedeţi cât de înţelepțeşte a lucrat guvernul Când a numit 
acolo pe Lonyay Jânos comite suprem, caci i-se poate numai lui 
mulțămi, că a fost posibilă o asemenea faptă patriotică în Ma- 
ramurăș | 

Mai târziu apoi alte foi tot meritul l-au atribuit acelei per- 
soane, pentru care şi dl Várady a aflat cu cale a ţineă aci un 
panegiric, — vicecomitelui Mihalka, — a cărui acţiune atât de mult 
sa apreciat, încât pentru fapta sa patriotică mai mulți membri 
ai acestei case Sau aflat îndemnați a-i trimite adresă de mul- 
țămire, 

Eu m'am mirat de netactul ziaristicei maghiare față de 
această acţiune, pe care trebuiă, în interesul celorce au însce- 
nat-o, să o retacă, şi chiar decumva noi afirmam cele întâm- 
plate, să le nege. Insă ea s'a lăudat cu ele, acuma dară să nu-i 
pară rău, dacă alţii se folosesc de descoperirile ei. 

DI Várady vorbeşte de agitatori și de agitaţiuni întâmplate 
în Maramurăș. Da, eu încă afirm și constat aceasta, chiar din 
cuvintele Dsale. Neg însă, că în Maramuraș ar fi fost agitaţiuni 
mai nainte. 

Pe timpul când sa dus cunoscuta deputațiune la Viena, 
dieceza de care se ţine Maramurășul eră o turmă fără păstor. 
Episcopul lor ma însoţit pe ceialalţi, în numele Maramurășenilor 
nime n'a vorbit în contra proiectului de lege, prin urmare ma 
putut fi nici agitaţiune, deci nici lipsă de contraagitaţiune n'a fost, 

Agitaţiunea însă s'a făcut atunci, când la ordin de sus au 
pornit oficialii comitatului din comună în comună, provocând 
pe oameni, ca în interesul lor să subscrie o petițiune catra M. 
Sa, al cărei cuprins nici nu li-se faceă cunoscut. 

Din ziarele române — cari în această privinţă cel puţin 
atâta crezământ merită cât şi cele maghiare — știm apoi, că o 
parte a celorce subscrisesera adresa Maramurăşenilor, prin alta 
adresă îndreptată cătră comitele suprem, cu rugarea, de a o 
îuaintă şi pe aceea la M. Sa, mm a desavuat pe cea dintâi, ce 
nu ò cunoscuse, pentru care fapt însă sa intentat investigaţiune 
în contra lor și acum se urmăresc. 

Decumva sunt agitatori în Maramurăș, sunt aceia, cari au 
pornit agitaţiunea oficioasă. 

Dealtmintrelea adresa Maramurășenilor prin cuprinsul său 
dovedeşte, că nu este act românesc, dovedeşte, că cine o a 
compus, n’a putut fi Român, căci Românul nu face negoţ din pa- 
triotism. Românul ca om loial și franc se adresează cătră Maghiar 
cu sinceritate și cu barbaţie, pentrucă și pe Maghiar îl consi- 
deră de om loial, franc și sincer. Românul are curajul a 
spune ce voește, ce îl doare, fără a cere, ca pentru aceea să 
se remunereze cu alta, decât să i-se facă dreptate, să i-se res- 
pecteze convingerea și legea. 

Insă aceia, cari au compus numita adresă, cu toatecă ac- 
centuiază şi ei conservarea limbei şi naţionalitaţii, au aflat de 
lipsa a-și motivà încuviințarea întroducerii limbei maghiare în 
şcoalele nemaghiare cu gratitudinea ce datoresc statului, pen- 
truca le susţine bisericile şi şcoalele, ceeace, fiind spus între 
paranteze, — nici nu este exact. 

Tot asemenea patriotism s'a manifestat şi în pasul episco- 
pilor ruteni, căci abiă se uscase negreala pe adresa lor, când 
aici în cameră, cu ocaziunea desbaterii budgetului ministerului 
de finanţe, un deputat rutean cerù pentru Ruteni bunuri de-ale 
statului. (Voci: Asta a fost parerea lui individuala). Da, deputatul 
Mocsáry G&za, ridicând însemnătatea patriotică a actului epis- 
copilor ruteni faţă de atitudinea nepatriotică a episcopatului ro- 
mânesc — a pretins, că comunelor rutene din Ung, Beregh, 
Ugocia şi Maramuraș, să li-se exarândeze pe timp lung bunuri 
de-ale statului, căci fără de acelea nu sunt în stare a trai. (Voci: 
Dară nu le-a căpătat!) Tot una, cererea însaș este caracteristică 
şi dovedeşte, cum pricepe numitul deputat patriotismul rutean! 

Condeputatul Vârady, ridicând patriotismul Românilor din 
Maramurăş zice, ca Românii de acolo nu sunt ca alţi Români. 
(Várady: N'am zis că nu sunt ca alți Români!) V'aţi provocat 
la 1848 şi aţi zis că Românii din Maramuraş mau ascultat de 
emisarii veniţi din Bucovina, Țransilvania și alte părți, ci au 
luptat cu Maghiarii pentru libertate». Eu cunosc și alte comi- 
tate, unde Românii în 1848 tocmai așa şi-au împlinit datorința 
lor patriotică ca cei din Maramurăș, dară pentru aceea nu se 
laudă cu ea, căci pentru împlinirea datorinţei sale patriotice 
nime nu este în drept a aşteptă remuneraţiune. 

De altmintrelea chiar împrejurarea, că Românii maramură- 
şeni sunt atât de buni patrioți, răstoarnă şi mai eclatant inten- 
țiunea acestui proiect de lege, 

Este lucru cunoscut, că nobilimea din Maramurăş este aproape 
excluziv română, iar nobilitatea nu s'a oferit nimănui pentru 
fapte antipatriotice. (Voci în stânga extremă: Dara nu!) Cel 
puţin aceia, cari o au căpătat în masse, numai pentru fapte 
brave patriotice o au căpătat| (Voci în stânga extremă: Asta da!) 

Constat dară, că Românii din Maramurăș, deși mau ştiut 
ungurește, au putut fi buni patrioţi, şi mau avut lipsă de aceea, 
ca «cu limba maghiară să li se planteze patriotismul», precum 
pretinde dl raportor. 

Dlui deputat Ivánka Imre încă îi datoresc câteva deslușiri. 
Zice dumnealui între altele: Să-mi arete mie aceia, cari se plâng 
de apăsări naționale, din timpurile vechi sau prezente astfel de 
legi, cari ar fi exchis pe cineva dela exerciarea vre-unui drept 
politic, numai pentrucă et'se ţineă de una sau de altă naţionalitate . 

Ei bine, eu sunt în stare dle deputat a-ți arătă, nu una, 
ci un şir lung de legi de astă natură. Constituţiunea, Transilva- 
niei, care în toată lumea a fost unică în felul ei, eră bazata 
pe naţiuni și religiuni recepte, și numai aceia. se puteau bucură 
de drepturi politice, cari aparțineau naţiunilor și religiunilor re- 
cepte. Pe baza acestei constituţiuni, dela încheierea faimoasei 
«unio trium nationum» până la 1848 majoritatea locuitorilor 
Transilvaniei, — care cu toate acestea şi astăzi este majoritate, — 
atât ca naţiune, cât și ca religiune, a fost exchisă dela folosirea 
drepturilor politice. Aceasta a fost națiunea română. Patru se- 
cole a durat această apasare, şi nu e de mult de când a încetat. 
Deci combaterea aceluia, care vorbește într'un ton atât de pre- 
tensiv, şi nici atâta nu cunoaște, nu prea mult cumpăneșşte, 

Dar cu multa uşurinţa a aflat cu cale dumnealui a da ex- 
presiune şi unei însinuări cu mult mai grave, când zice: Eu 
prea bucuros”contribuesc la vindecarea adevăratelor gravamine 
ale naționalităților, însa dacă văd că la spatele acelora ni se 
înfățişază o Daco-Românie, sau o Sârbie-mare, pâna la canalul 
Bega, etc, atunci spre realizarea acestor scopuri să nu se ceară 
ajutorul Maghiarilor». 

Onorată casa! Ar fi timpul, ca în privinţa frazei acesteia 

Daco-România» să ne lămurim odată, Aceasta este fantomul, 
cu care Sau dedat unii a spăriă elementul maghiar și gu- 
vernul. Un fantom (mumus) inventat, nu de Români, ci de aceia, 
cari au interesul, ca între Români și Maghiari nici când să nu 
se realizeze o apropiere sinceră, o încredere și înfrățire adevă- 
rată. Se folosesc de el aceia, cari trăiesc din el, căci ştiu bine, 
că în momentul când m'ar mai aveă efect la Maghiari această 
spaimă, ei nu numai că şi-ar perde rolul, nu numai că ar aveă 
perderi morale, dar chiar și materiale, 

Şi oare ce este propriaminte Daco-România? Este, dom- 
nilor, un bagatel, care numai atunci sar puteă realizà, când 
şar şterge de pe fața pământului Rusia, Turcia, Grecia, Sârbia 
şi Austro-Ungaria, pentrucă numai în atâtea staturi este răs- 
pândit elementul român, care din ruinele acestora apoi Sar ri- 
dică, ca un fenice, şi ar întemeiă Daco-România. 

Ei bine, dlor, credeţi Dvoastră, că un Român cu minte poate 
sa nizuiască serios la realizarea acestei imposibilități? Aceasta 
este o utopie de o sută de ori mai mare, decât aceea ce se in- 
tenționează prin aceia cari forțează proiectul de lege de pe tapet, 
că adecă toate popoarele Ungariei să devină de o limbă, și 
nici aceasta mo crede nici un om serios, 

Onorată casă! Peste tot, considerând maniera cu care să 
pertractează chestiunea de pe tapet, atât în cameră, cât și afară 
de cameră, într'adevăr se recere mare rezoluţiune, înalt patrio- 
tism, şi nu puţin curagiu, ca cineva să se încumete a-și ridică 
graiul în contra proiectului de lege din chestiune, căci domnii 
situațiunei, mai cu seamă tinerii nostri bărbaţi de stat, dejà a 
priori, până nici nu şi-au deschis gura, îi înfierează cu cel mai 
grav păcat, — cu crima de nepatriotism pe respectivii, și îi în- 
făţişează ca pe inimicii limbei maghiare şi ai statului maghiar. 

Singură lista celor înscrişi contra proiectului de lege a 
fost destul motiv pentru dl raportor, ca din înălțimea tribunei 

de raportor să proclame urbi et orbi reprobarea, respective re- 
gretarea șa, ca deşi dumnealui așa a cugetat, cumcă acest pro- 
iect de lege în general doară prin nimenea nu va fi atacat în 
dieta Ungariei, nu numai aceia se pregătesc a-l combate, cari 
de câte ori este vorba de vre-o faptă națională, totdeauna își 
reînoiesc îngrijirile lor naţionale, ci şi de aceia, al căror patrio- 
tism nimeni până aci nu l-a contestat. (Întreruperi: A avut 
dreptate!) 

Aşa dară nu numai dl raportor, ci mai mulţi sunteţi, cari 
trageţi la îndoială patriotismul omului îngrijit, încă înainte de 
ce l-aţi fi auzit! 

Acest ton arogant, domnilor, nu numai ca este neparla- 
mentar, nu numai ca nu se cuvine în gura raportorului unei 
majorităţi preponderante față de o minoritate disparenta, — 
caci recunosc, că în chestiunea prezentă majoritatea va fi pre- 
ponderantă, — ci totodată este insultător pentru o parte a mem- 
brilor acestui parlament, căci vindicând patriotismul numai 
pentru acei deputaţi, cari Wau datină a manifestă îngrijiri na- 
tionale, totodată patriotismul acelor deputaţi, cari au şi de aceste 
îngrijiri, îl timbrează de dubios. 

Marturisesc, că atunci, când am văzut pe dl prezident, după 
cuvântarea dlui deputat Zay, că-şi exprimă parerea de rău pentru 
unele expresiuni ale acestuia, cari ar puteă fi derogatoare pentru 
unii deputaţi, am cugetat că îi va da și dlui raportor porțiunea 
cuvenita de reprobare. A şi facut-o prin admoniţiunea sa îndrep- 
tată la adresa celor ce vor sprijini proiectul de lege, rugându-i 
să fie moderați și cruțători. Insă aceasta a fost atât de fin fă- 
suta, încât dupacum îl cunosc eu pe di raportor, nu cred sä o 
îi luat asupră-şi. 

Eu însă, onorată casă, îmi iau voie cu toată rezoluţiunea 
a protestă în contra astoriel de suspiţionări, şi a rugă, atât pe 
dl raportor, cât şi pe alţii, cari cu atâta ușurință împroaşca cu 
patriotismul, ca să aiba bunatatea a nu luă în deşert acest nume 
sfânt, caci dejà atâta l-au tocit, şi atât de toate zilele l-au facut, 
încât oamenii serioși încep a face deschilinire între patriotismul 
modern și între adevăratul patriotism, — şi din cel modern nu 
își poftesc. 

Onorata casă! O chestiune serioasa, foarte serioasă este 
obiectul pus la ordinea zilei. După modesta mea părere abia 
se va fi pertractat în parlamentul nostru o chestiune mai pon- 

deroasă, nu atât pentru cele ce sunt exprimate în proiectul de 
lege, ci mai mult pentru acelea ce nu sunt exprimate acolo, cari 
însă — făcut odată pasul prim — inevitabil vor trebui să ur- 
meze, și merită prea mult, ca cu toată seriozitatea să le des- 
batem, să ne ascultăm unii pe alţii cu pacienţa, să cumpanim 
motivele aduse cu maturitate, şi să ne nizuim a delatură teme- 
rile juste, acuma, când nu e târziu, până când lavina ma pornit, 
căci dacă va porni odată la vale, nu este putere care să se 
pună stavilă în cursul ei, şi nu este profet, care să ue ştie pre- 
vesti, ce dimensiuni va luă, până când va ajunge în prăpastie? 

Atât raportul comisiunei, cât şi oratorii cari s'au declarat 
până aci, toţi consimţesc întru aceea, că întroducerea limbei ma- 
ghiare ca studiu obligat în şcoalele poporale nu este scopul, 
ci este numai pasul întâi cătră scop, — numai începutul ac- 
țiunei, prin urmare negreşit trebue sa ne așteptăm la continuarea 
acțiunei. Apoi aceia, cărura le-a succes a aduce acest proiect 
în cameră, nu se vor mulțămi cu atâta, ci se vor folosi de toate 
mijloacele, ca să-şi ajungă scopul lor de maghiarizare cu orice 
preţ, din care nici acuma nu fac secret. (Contraziceri în stânga 
extremă). 

Komjátty : Cine sunt aceia? 

Cosma: Eu nu voesc să pomenesc numele nimănui cu 
asta ocaziune, însă dacă mă provocaţi, voiu fi necesitat á ieși şi 
cu nume. 

Kom/dtty : Poftim! 

Cosma: Apoi bine, dacă chiar voeşti, întralţii şi Dta eşti 
unul, care sub decursul acestei desbateri, chiar pe locul acesta 
mi-ai zis, că voeşti sa maghiarizezi naţionalităţile pemaghiare 
«cu fer şi cu foc» (tüzzel vassal) cu orice preţ. 

Asta este politica Dvoastră, şi la aceasta acţiune conside- 
rați Dvoastră de «pasul prim» proiectul de lege de sub discu- 
țiune. (Aprobări în stânga extremă şi exclamari de adevarat 
este!>) Așa dară am drept, domnilor? Cu atât mai bine. Până 
aci se negà aceasta şi din dreapta şi din stânga, de aci încolo 
cel puţin ne putem provacă la această constatare! 

Onorată casă! Spre ajungerea scopului exprimat în acest 
proiect, spre ducerea în deplinire a acestui scop, de fel nu sunt 
necesare mijloacele ce ni se recomandă. 

Vă declar înainte, că eu nu sunt, mam fost şi nici odată 
nu voiu fi contra la aceea, ca fiecare cetăţean al acestei patrii, 

dacă numai poate, să înveţe limba maghiară, pentrucă aceea 
numai folosi îi poate. (Aprobari vii). Sa înveţe și pe cea nem- 
țască, căci şi de aceea are lipsă, (Strigări în stânga: De aceea 
mare nici o lipsă!) Să înveţe chiar şi cea franceză. (Contraziceri 
în stânga extremă şi exclamari: Doară şi pe cea rusască |) Cine 
are lipsa de ea, înveţe-o și pe aceasta! 

Eu maş foarte bucură, de cumva fiecare Român ar şti 
limba maghiară, şi cumcă nu sunt cu antipatie cătră ea, vă dove- 
desc cu fapta, că eu încă m'am nizuit a o învăță, și precum 
vedeţi, o vorbesc binişor. Insă a o generalizà aceasta, între re- 
ferințele noastre etnografice în Ungaria, — este absolut impo- 
sibil. 

Eu maş aveă nimic în contra scopului ce se exprima în 
întroducerea proiectului de lege, că adecă «fiecărui cetățean 
al statului să i-se dee ocaziune potrivită de a-și puteă însuşi 
limba maghiară ca limbă oficioasă a statului», mai cu seama 
de cumva aceea sar execută astfel, precum se zice în motivele 
comisiunei, adecă «cu încetul și cu cea mai mare cruţare, făra 
ca să se aplice forță, fără ca să se poftească, ca ori care na- 
ționalitate din patrie să se lipsească de limba sa, sau să-şi ne- 
glige nici cât de puţin desvoltarea limbei sale». 

Contra unei asemenea executări a scopului exprimat în 
proiect nu cred să fie un om în patria noastră, care să poată 
aveă îngrijiri fundate, 

Insă, domnilor, care este corolariul adevărat al acestor pre- 
mise? Acela, ca statul pe spesele sale să înființeze în fiecare 
comună, dacă poate, sau cel puţin în centre școale, în cari aceia, 
cari voesc, să poată învaţă limba maghiară. 

Va să zică, întroducerea proiectului de lege presupune dis- 
pozițiuni permisive și institute de ale statului. Când vine apoi la 
modul executării acestui principiu, nu mai este vorbă de per- 
misivitate, ci se recomandă dispoziţiuni imperative şi realizarea 
acestora, nu pe spesele statului, ci în cea mai mare parte pe 
spesele confesiunilor şi ale privaţilor, cari din cruntele lor sudori 
au înfiinţat școlile pe cari cu mult năcaz le susțin, fără de a îi 
ajutorate din partea statului, nu numai materialminte, dară nici 
chiar moralminte, — căci eu vaş şti enară destule cazuri în 
cari organele statului, şi încă nu numai cele denumite, ci și 
chiar cele alese, au denegat și cel mai mic sucurs moral şcoa- 
lelor confesionale, şi mau făcut nici măcar atâta, ca să încasseze 

salarul bietului învățător, caci — zic ele — în interesul statului 
nu este susținerea şcoalelor confesionale, ci straformarea lor în 
şcoale comunale. 

Se ţinteşte dar la succesiva amortizare a școalelor confe- 
sionale şi la transformarea lor în comunale. 

Ei, dar acestea sunt proprietatea fondurilor cari le susţin. 

Simonyi Ernő: Ducă-şi fondurile, nimenea nu se atinge 
de ele! 

Cosma: Fără de fonduri nu veţi puteă susțineă şcoale, căci 
fără plată nu va învăţă nime, nici româneşte, nici ungureşte | 

Şi sunt proprietatea acelor confesiuni, și acelor privaţi, cari 
le-au înfiinţat, cari singuri sunt în drept a dispune de ele. 

Eu, domnilor, din datele statistice pe cari ni-le-a prezentat 
dl referent în cuvântul său de întroducere, și prin cari ne arată, 
cât de mare este disproporțiunea între numărul cel mare al 
şcoilelor confesionale şi cel mic al școalelor susținute prin stat, 
trag alte consecințe decât cele trase de dânsul. Eu de aci nu 
trag acea consecinţă, ca să ne nizuim a transformă cât de 
multe şcoale confesionale în școale comunale, ci aceea, ca sa 
băgam bine de seamă, să ne nizuim, ca acel capital mare, 
cu care contribuesc confesiunile pentru scopul învățământului, 
să-l conservăm, să nu le luăm voia confesiunilor de a ne spri- 
jin, şi să nu le silim a-şi subtrage sucursul și capitalele lor 
dela învățământ, căci în cazul acela statul va trebui să sacrifice 
neasemănat mai mult ca astăzi pentru învățământ, 

Repet, că nu într'atâta scopul, cât modul executării lui in- 
suflă îngrijiri, căci la executare, înzadar contestaţi, negreșit se 
va atacă şi dreptul de proprietate și autonomia confesiunilor — 
de cumva nutrim concepte adevărate despre autonomie, și nu 
voim să o reducem după plac. Şi mă tem, ca astfel cum este 
la noi organizat învățământul, cu organele subalterne de astăzi 
ale guvernului, se vor iscă atâtea supărări, atâtea frecări şi atâtea 
neînţelegeri între organele executive ale guvernului şi între au- 
toritaţile superioare ale autonomiilor bisericeşti, încât fie inspi- 
rate acelea de cea mai mare bunăvoință pentru punerea în lu- 
crare a acestei legi, vrând-nevrând vor fi silite să lase în- 
vățământul întreg în sarcina statului, sau statul va rupe cu ele. 

Negaţi, că aci ar subversă cauză naţională și politică, ci o 
reduceţi simplu la o chestiune de cultură. Şi apoi cu ce se tno- 
tivează această chestiune culturală ? 

Referentul comisiunei de instrucțiune publica, în motivele 
scrise în raportul său, pe care și dl Várady şi-l declară de al 
său, precum se şi cuvine ca. sa-l considere de al său fiecare 
membru din comisiune, — dar pe care eu totuş voesc a-l con- 
sideră numai de actul raportorului, — zice: «ca inima cea ușor 
receptibilă a copilului prin învațarea limbei maghiare să și în- 
sușasca și simțul iubirei de patrie şi al patriotismului , 

lară la alt loc: «Insă onor. casă! Deşi nu totul, deși nu 
prea mult așteaptă comisiunea dela un astfel de proiect de lege 
special, atâta totuș cu tot dreptul poate afirmă, că punerea în 
vieațţă a unui astfel de proiect este un pas însemnat înainte 
cătră scop, că efectul aceluia îl vom simți pretutindenea unde 
el va întimpină patriotism şi bunăvoință, dară totodată, că ridi- 
carea la valoare de lege a acestui proiect va pune în pozițiune 
pe guvern, ca acolo unde patriotismul şi bunăvoința lipsește, 
dară terenul şi materialul potrivit pentru executarea legii există, 
sa aplice mijloacele legale, şi să le câştige valoare». 

Aşadară de aci încolo patriotismul și iubirea de patrie se 
condiționează dela învăţarea limbei maghiare. 

lara în cuvântul său de întroducere zice- şi mai mult dnul 
raportor. Declară, că de aci încolo învățatorul va aveă ocaziune 
prin limba maghiara a sădi (becsepegtetni) în frageda inimă a 
copilului patriotismul şi iubirea de patrie , 

De aci fireşte urmează, că azi aceia, cari nu ştiu limba 
maghiară, nu au patriotism şi iubire de patrie. (Contraziceri). 
Dacă ar aveă, mar trebui acelea prin canalul limbei maghiare 
varsate în cetațenii statului... 

Baross Gâbor, raportorul: Cu totul altmintrelea a îost în- 
teles! 

P. Cosma: Pentru aceea zic eu, că este deschilinire între 
patriotismul modern şi între adevăratul] patriotism ! 

Dvoastra sub aceasta pricepeți patriotismul modern. 

Ei bine, dlor, sunt aceste motive culturale? Nu. Scopul, ca 
şi motivele, este politic, tendința este națională, 

Nesinceritatea ce se vede din motivele proiectului în pri- 
vința scopului exprimat încă este una dintre cauzele pentru cari 
noi nu suntem aplecaţi a crede, că scopul este cultural. 

Precum am mai zis, toți mărturisesc, atât comisiunea, cât 
și partida aceea, care sub presiunea opiniunii publice a stors, 
așazicând, dela guvern prezentarea acestui proiect, ca acesta 

este numai pasul prim cătră scop, este numai începutul acţiunii: 
continuarea apoi unul şi-o închipuieşte întrun chip, altul în- 
tralt chip. 

Ei bine, să presupunem pe un moment, că guvernul va 
execută. legea numai spre ajungerea scopului ce-l marturiseşte. 
Cine îmi garantează mie, că pânacând se va începe executarea 
legii, sau şi chiar mai târziu, după punerea în lucrare a pasului 
prim, nu i-se va uri guvernului de astazi de fotelurile acestea 
de catifea (Ilaritate), făcând loc altuia, care nu va fi de părerile 
lui, ci va nizui să se apropie cu un pas mai tare de acea opi- 
niune publică, care dupacum vazuraţi adineoară, își are repre- 
zentanţii sai şi în camera? Și va zice: Am probat aşa şi vedem 
că nu merge. Sa vedem nu va fi mai bine dacă cumva vom 
dispune, ca un obiect sa se propună în limba maghiara în toate 
școalele poporâle»? 

Atunci fireşte și dela învaţator se va pretinde, ca să fie mai 
perfect în cunoştinţa limbei maghiare, căci a propune într'o 
limbă se recere să posezi perfect limba aceea. 

Și cine-mi gaiantează mai departe, că nu va urmă un gu- 
vern, çare şi el ca acest de acuma va aveă lipsa de populari- 
tate, şi spre câştigarea aceleia va face şi mai mari concesiuni 
opiniunii publice maghiare, şi va zice: «Tot ce s'a facut pâna 
acuma nu ne duce la scop, să mergem și mai departe şi să 
întroducem limba maghiară peste tot ca limba de propunere în 
toate şcoalele poporale . Și tot aşa vor procedă, pâna vor ajunge 
şi în biserică, care la noi întru atâta este legată de şcoala, încât 
una fară alta nu pot există. 

Și așa din pas în pas negreșşit voni ajunge acolo, — nu 
ca să devenim toți Maghiari, caci asta este imposibil, şi aci 
vă observ, că eu nu sunt inimicul asimilaţiunii, daca aceea ur- 
mează pe cale naturală, pentrucă «volenti non fit injuria — ci 
vom ajunge negreșit acolo, unde totdeauna am ajuns când am 
pornit pe această cale. (Contraziceri). Negreşit acolo vom ajunge! 

Eu așa văd dlor, că unii dintre Dvoastră pretindeţi a cu- 
noaşte mai bine referințele noastre decât noi, 

Cu durere observ peste tot, și o ţin de mare nenorocire, 
că vä place a deveni amăgiţi, şi dacă nu vă convine adevărul, 
mai bine preferiţi a nu-l auzi. 

Acţiunea ce sa pornit în timpul mai nou în contra unei 
fapte cunoscute, care eră menită ca să vă desamăgească şi să 

vă pună În vedere adevărata stare a situațiunii, emanează din 
acea politică greșită, pe care o urmaţi prin aceea, că atunci când 
vedeţi că din altă parte- vi-se spune ce nu vă convine, mai bine 
preferiţi a nu permite manifestări sincere, decât să fiți orientaţi. 

Eu nu-mi arog a vorbi în numele Românilor. Ştiu, că dacă 
cineva vorbeşte ce nu vă place, în numele connaţionalilor săi, 
numai decât îl îniruntaţi, că mare plenipotență dela aceia, iar 
dacă vă vorbeşte după plac, acceptaţi, ca să vorbească și în nu- 
mele connaţionalilor săi, precum sa întâmplat și în desbaterea 
aceasta cu acel Sârb, și cu acei Slovaci, cari au vorbit pentru 
primirea proiectului. Insă la toată întâmplarea cutez a afirmă, 
că eu ca Român mai bine cunosc poporul român, suferinţele și 
dorinţele lui, decât acei deputaţi neromâni, cari se girează a-l 
cunoaște mai bine şi a vorbi în numele lui, pe când ei abiă se 
ocupă de el cu ocaziunea alegerilor; şi ca atare vă declar, că 
se înșală toţi aceia cari cugetă, că poporul român pe această 
cale voeşte să ajungă la cunoştinţa limbei maghiare, care este 
în contra individualităţii sale naţionale, şi că se amăgesc aceia, 
cari cugetă, că cu executarea acestei legi își vor ajunge scopul 
la Români, ceeace niciodată nu se va puteă întâmplă. 

Este o politică foarte greșită aceea, care nu respectează 
faptele existente, și edificiul ridicat pe astfel de baze nu poate 
fi durabil ! 

Onorată casă! Vă spun, că poporul român nu are încre- 
dere în tendinţa acestui proiect, și nu crede în scopul exprimat 
aici. Nu crede că este scopul acela ce se cuprinde în întrodu- 
cert, ci crede și presupune, că este acela, care se îndigetează 
destul de lămurit în motivare. 

Şi pentruce? Pentrucă acela e mai aproape de opiniunea 
publică maghiară, de acea opiniune publică, care precum am 
mai spus, a exoperat naşterea acestui proiect și a salutat cu en- 
tuziasm prezentarea lui în cameră. 

Să ne aducem numai aminte ce scriau numai înainte de 
două săptămâni organele acelei opiniuni publice despre rezul- 
tatul ce așteaptă dela acest proiect de lege, — căci numai de câ- 
teva zile au început a fi mai prudente, — scriau, că numai pe 
această cale vor deveni toți cetățenii Ungariei maghiari. 

Nu cred mai departe în sinceritatea scopului exprimat, şi nu 
cred declaraţiunilor făcute aici în cameră în această privinţă, 
pentrucă atât motivarea proiectului guvernului, cât şi unii de- 

putaţi, cum a fost de ex. Nagy István, când vorbesc de asigu- 
rarea intereselor naționale, se provoacă la art, 44 din 1868, la 
aşanumita lege de naţionalitate, înfăţișându-o ca pe o lege atât 
de liberală, asemenea căreia nici întrun stat nu mai există în 
Europa. 

Onorată casă! Inţeleg pe acela, care pentru aceea se pro- 
voacă la legea de naţionalitate, ca să se laude înaintea straină- 
taţii cu libertatea ce s'a asigurat în Ungaria naționalităților, caci 
străinătatea numai din cartea de legi o cunoaşte. Insa nu în- 
teleg seriositatea aceluia, care se provoacă la ea cu scopul de 
a capacità naţionalităţile din patrie despre însemnătatea acelei 
legi, căci ele ştiu mai bine cum s'a pus în lucrare această lege. 

Dvoastră ştiţi prea bine dlor, cumcă această lege nu este 
efectuită, și totuș vă provocaţi la ea. Daţi-mi voie, ca pentru 
aceia, cari doară nu ştiu ce valoare are legea aceasta, să vi-o 
ilustrez cu câteva cazuri concrete, ca să o vedeţi cum se execută. 

Nimic mai puţin şi mai natural ce poate pretinde un ce- 
tațean dela statul său, decât ca legile, cari nu numai impun da- 
torii, dar de multeori nerespectarea lor este împreunată cu pe- 
depse, să le poată ceti în limba sa. 

In privinţa aceasta este provăzut numai decât în $. 1 al 
legii de naţionalitate, unde se zice: Legile se compun în limba 
maghiară, însă în traducere trebuie editate și în limbile tuturor 
naționalităților din țară», 

La început sa urmat conform acestei dispozițiuni, însă au 
trecut deja 4 ani de când mi-am luat voie a interpelă pe dnul 
ministru de justiţie de atunci, care şi acuma este ministru de 
justiţie, că «are dlui ştire despre aceea, că această lege nu se 
execută, și anume, că în limba română nu se mai dau legile? 
Și dacă da, are de cuget să dispună efectuirea legei?» 

Dacă ar fi datină, ca prezidentul casei să ne facă arătare 
din când în când şi despre interpelaţiunile rămase fără răspuns 
înca din perioadele trecute, interpelațiunea mea şi azi ar figură 
în acea arătare. Eu însă aş fi mulțămit, decumva mi-sar fi răs- 
puns prin fapte, dacă nu mi-sa răspuns cu vorba. 

Mai departe, aşa cred, că nu este mai simplu şi mai just 
lucru, decât ca omul, sau ca actor, sau ca împrocesuat, să fie 
ascultat prin judele său în limba sa maternă, ca ori ca acuzator, 
ori ca acuzat, ori ca martor, să pofteasca, ca fasiunea lui să se scrie 
în limba sa maternă, și în cauzele criminale chiar cu cuvintele 


www.dacoromanica.ro 


— $00 — 


lui, căci în cauze criminale adeseori dela interpretarea unui 
cuvânt depinde averea, onoarea și chiar viața omului. 

In această privință încă provede legea, care în $. 7 zice: 

Fiecare locuitor al ţării, în acele cazuri, când ori ca actor, ori 
ca inct, ori ca suplicant, în persoană sau prin plenipotenţiat, 
dar fără intervenţiunea advocatului, îşi reclamă şi-şi poate re- 
clamă ajutorul judelui, se poate folosi a) înaintea judecătoriei 
sale comunale de limba sa maternă, b) înaintea judecătoriei 
sale cercuale de limba de afaceri sau de limba protocolară a 
comunei sale». 

Iară $. 8 zice: «In cazurile enarate în $. 7 este dator ju- 
dele a superă plânsoarea, sau suplica în limba plânsorii sau 
suplicei, iar faziunea, ascultarea martorilor, oculata şi alte lucruri 
judecătoreşti, atât în procese, cât şi afară de acelea, precum şi 
în cauzele criminale, le efectueşte în limba persoanelor ascul- 
tate , 

Oare aşa se întâmplă aceasta astăzi? Excepționalminte 
sunt unele locuri în fundul regiu, unde câte odată se urmează 
astfel. Peste tot însă nicăiri în ţara întreagă. Dară nici nu este 
posibil, pentrucă diregătorii nu ştiu limba poporului. 

Recunosc, că la început, când prima oară s'a aplicat aceasta 
lege, a fost nizuința de a o execută după spiritul ei, şi la de- 
numiri a fost guvernul cu privire la aceea, ca mai cu seamă 
judecătorii de prima instanță dela judecătoria sumară să cu- 
noască limba poporului în mijlocul căruia sunt chemaţi a funcţionă, 
ba s'a respectat şi chiar acel $. al legii, unde se promite de- 
numitea de diregatori şi din fiii naționalităților nemaghiare. 
Acuma însa chiar contrarul dela aceasta se consideră a fi în in- 
teresul patriei. 

Când zic «acuma» nu înţeleg chiar era mai recentă, — pe 
dl ministru de justiţie actual, — ci înțeleg acea politică, care a aflat 
de necesar 4 suspinde chiar independenţa judecătorească, numai 
ca să poată realiză un principiu cu totul contrar celui pus în lege, 
— era mânei libere. 

In decursul acelor 3 ani, pentru deregătorii de limbă ne- 
maghiară, dar mai cu seamă pentru Români, acela eră mai 
mare păcat, ca el să funcţioneze între connaţionalii sai, şi sin- 
gură aceasta împrejurare a fost de ajuns, ca din Ardeal, din 
Bihor, din Arad, şi de pretutindenea unde erau Români, cea 
mai mare parte a lor să se permute pe la Seghedin, Karczag, 

Czegled, Solnoc, Nagy-Kâl6, Gyöngyös, Debrețin, Sâtoralya-Uj- 
hely, Székesfehérvár, Kaposvár, Györ, cu un cuvânt, ori unde 
în Ungaria, numai acolo să nu rămână unde şi cu acea parte 
a cualificaţiunii lor speciale, cu cunoştinţa limbei române, încă 
ar puteă folosi, iară în locul lor s'au trimis astfel de judecători, 
cari necunoscând limba poporului, fac dreptatea cu ajutorul ser- 
vitorilar. 

In Seghedin, p. e. unde nici o lipsă nu este de judecător 
român, poți compune un senat întreg din Români. Dar pentru 
aceea în Arad, unde nu numai majoritatea, dar aproape totali- 
tatea locuitorilor este română, — provoc pe deputaţii de acolo 
să mă desmințească dacă nu spun dreptatea, — numai un ju- 
decător este român la tribunal. La tribunalul din Bihor, pe care 
atât dl ministru preşedinte, cât şi eu mai bine îl cunoaștem, 
fiind ambii de acolo, la acest tribunal, zic, care atât după te- 
ritor, cât şi după numărul juzilor, este cel mai mare în ţară, 
este un jude şi un subprocuror român, cu toate că şi aici ma- 
joritatea locuitorilor, majoritatea acelora, asupra cărora are să ju- 
dece tribunalul, este. română. 

Ei bine, domnilor, închipuiţi-vă cum pot merge la un astfel 
de tribunal pertractările criminale, când la acelea este întrodusă 
imediatitatea şi verbalitatea, când preşedintele are să conducă 
întreaga pertractare, sa asculte de nou partidele şi martorii, şi 
când judecatorul numai pe aceea are să-şi baseze judecata sa, 
ce sub decursul pertractării a auzit din gura partidelor şi mar- 
torilor? 

Dar încă la tribunale tot merge mai cinstit, căci cel puțin 
lipsa cunoștinței de limbă se nizuesc a o suplini prin tălmaci 
(dragomani), însă la judecătoriile sumare, precum se vede, au 
costat prea mult acestia, acolo îi suplinesc servitorii... 

Președintele: DI deputat se abate dela obiect, şi prea de 
mult se ocupă cu astfel de chestiuni, cari abiă cred să fie în 
necs cu proiectul. Eu te rog, să ai bunătate a te mulțămi cu 
exemplele aduse şi a te reîntoarce la obiect. 

P. Cosma: Binevoeşte a crede, dle preşedinte, că dacă este 
cineva, care cu placere vă ascultă şi vă face voia când este 
posibil, acela de bună seamă sunt eu. Dar regret, că de astă- 
dată nu pot îi de acord cu Dvoastră, pentrucă cele ce le-am 
zis sunt în strânsa legătură cu proiectul şi se țin absolut de 
obiect, căci guvernul își motivează proiectul său cu legea de 

naționalitate. Deci, ca să nu mi se poată zice, că vorbesc numai 
în general despre ea, că nu este executată, fără ca sa-mi ade- 
veresc aserțiunile, sunt necesitat a enumără şi cazuri concrete, 

Tot astiel stam şi cu judecătoriile cercuale. In Tinca p. e. 
la început erau doi juzi cari vorbiau româneşte, — observ că 
locuitorii teritorului acestei judecatorii în î/, părți sunt Români, 
— ambii sau pus în pensiune, cu toate că unul abiă e trecut 
peste 30 ani, și acuma, când ar fi mai apt de lucru, trage pentru 
nimica jumătate din salar, — şi în locul lor s'au numit alții, im- 
portaţi acolo din astfel de locuri, unde nici veste mau avut de 
Români, şi astăzi la judecătoria menţionată numai servitorul pri- 
cepe limba poporului. 

Aci îmi vine în minte un caz minunat, care s'a întâmplat 
sub absolutism între asemenea condițiuni, chiar în Tinca, un 
caz, care ar puteă trece de anecdota, dacă din întâmplare mar 
fi adevarat. 

La judecatoria ces. reg. din Tinca eră sub absolutism un 
oficial venit din Boemia, care nici un cuvânt nu ştiă românește. 
Intro zi a avut 2 termine, unul pe 8, altul pe 9 oare a.m. Pe 
8 oare eră citat un biet Român, pentruca în contra lui să se execute 
o sentință criminală, prin care eră judecat să capete 12 bâte, 
iară pe 9 oare eră citat altul, ca martor. L'a pus pacatele însă 
pe cela care eră martor să se prezenteze în biroul menționa- 
tului oficial la 8 oare. Oficialul vazându-l că are o citaţie în 
mână, numai decât a dat cu socoteală, că a venit la vre-un termin. 
Se uită în ziarul sau şi vede ca la oara 8-ta ce are de făcut? 
Nici nu-l întreabă cine e, ce voeşte, ci chemând pe servitorul 
de oficiu, îi da pe bietul om pe mâna, și îi poruncește sa-l 
ducă afară şi sa-i măsure 12. Omul vazând. ce se pregăteşte, a 
început a rezonă, însă toate mau ajuns nimica, căci organele 
executive ale justiţiei, fiind mai tari decât el, l-au tras pe bancă 
şi i-au masurat după $. cele 12, ([laritate). Scăpat odata bietul 
om S'a dus la șeful oficiului şi sa plâns de acea justiţie civili- 
zatoare. 

Şeful a tras la raspundere numai decât pe oficialul res- 
pectiv, acela însa s'a scuzat cu acâea, ca el nu e de vină, caci 
nu Ştie româneşte, ci e de vină omul, de ce a venit ella 8 
oare, fiind citat pe 9? 

lată, domnilor, la astfel de justiție sunt expuse naționali- 
tăţile pe viitor. (Voci: Pehtru aceea trebue să înveţe ungureşte!) 

Eu așa ştiu, că diregătorul este pentru popor, și nu poporul 
pentru diregător! 

Numai la un $. al acestei legi voiu să mai reflectez, care 
s'a executat foarte clasic. Paragraful 9 zice: «In toate acele procese 
civile şi criminale, cari recer intervenţiunea advocatului, la jude- 
catoria de I instanţă, în privinţa limbei, cu privire atât la pur- 
tarea procesului, cât şi la aducerea judecății, până când nu va 
dispune legislațiunea definitiv în privința organizării judecăto- 
riilor de I instanţă şi a întroducerii procedurei verbale, se sus- 
ține uzul de până aci». 

Intre Sași peste tot, chiar şi după legile lor de mai nainte, 
iară între Români dela diploma de Octomvrie încoace, se în- 
trodusese în multe locuri uzul de a se purtă procesele în limba 
lor. Acest uz neconvenirnid ideii de stat maghiar, a trebuit sistat 
cu orice preţ. Ei, dar cum să se poată sistă, când legea il 
susține? 

Ce nu se poate dacă voeșşti, când ai puterea în mână? 
S'a dat mână liberă președinților dela tribunale, ca ei propria 
auctoritate să sisteze folosirea altor limbi, decât cea maghiară, 
şi prin ucaz prezidial să poruncească advocaţilor, ca de aci în- 
colo numai ungurește să scrie, căci exibite într'altă limbă nu se 
vor acceptă. Preşedinţii cu fidelitate au împlinit această poruncă, 
şi eu astăzi în toată țara numai un tribunal cunosc, unde nu s'a 
urmat astfel. (Care e acela?) Nu-l tradez! (Ilaritate). 

Partidele, în contra acestei călcări de lege arbitrare sau 
folosit de tot felul de remedii ce numai se pot cugetă. Unii au 
apelat la tabla regească. Tabla regească a zis, că «deoarece de- 
ciziunea atacată nu se află între deciziunile apelabile, enumă- 
rate taxative în $. 294 al procedurei civile, apelata nu se poate 
încuviinţă». 

Alţii au dat gravamen de nulitate. Insă curtea de cassa- 
țiune a zis, că enu ea, ci numai judecătoriile de I instanță sunt 
în drept a constată uzul legal, dar și afară de aceasta, cazul nu 
se află între cele taxative enumărate în $. 297 al procedurei ci- 
vile, prin urmare gravamenul de nulitate se respinge». 

Alţii au recurs la ministerul de justiţie. De acolo însă li 
s'a răspuns, că judecătoriile sunt independente în sfera lor de 
activitate, având forurile lor de apelaţiune, şi în cauzele proce- 
suale ministerul pe cale administrativă nu se poate ingeră, deci 
petițiunea nu se poate consideră . 

Ei, ce să faci acum? Unde să mai cerci remediu? Hai să 
mergem la dietă, ea a făcut legea, ea negreșşit o va apără contra 
celorce o violează. Au venit deci aici, şi îmi aduc bine aminte, 
că din partea asta, stânga extrema, Stanescu, iar din partea 
cea dreaptă extremă, Trauschenfels, au interpelat, mi se pare 
înainte cu 4 ani, pe ministrul de justiţie de atunci Perczel, că 

are ştire de această violare de lege? Afla fapta președinților 
dela tribunale de conformă legii? Și dacă nu o află conformă 
legii, este aplecat a face dispoziţiuni, ca să se respecteze legea?» 

Ministrul Perczel a răspuns, că are ştire de dispoziţiunile 
preşedinţilor, că recunoaşte, că acest act nu este conform legii, 
însă se va nizui, ca pe cale novelară să se modifice legea astfel, 
ca să se potrivească cu cazul», Acest raspuns onorata casă l-a 
luat spre ştire. 

Deci în faţa lumei a recunoscut ministrul de justiție, că 
cu intențiune a violat legea, că a permis organelor sale subal- 
terne să nu respecteze legea, şi camera, care a făcut legea, în 
loc să-l pedepsească, cu plăcere a aprobat fapta ministrului. 

Ei bine, domnilor, dacă legislaţiunea astfel respecteaza o 
lege, cu care atât de adeseori se mândrește înaintea lumii, cel 
puţin nu afirmaţi, că aceea asigură pe deplin interesele naţio- 
nalităţilor, şi nu vă provocaţi la ea, ca la motiv de încredere 
față de alt proiect de lege, caci prin asta deveniți suspicioși, 
că tot astfel veţi respectă şi legea ce voiţi să o aduceţi. 

Onorată casă! Trecând acuma la meritul obiectului, nu 
voiu atinge partea teoretică a aceluia, căci aceasta atât este de 
lămurită prin deputaţii ce mi-au premers, încât, ca şi eu să o 
mai ating, este întradevăr superiluu. Cu permisiunea Dvoastră 
deci mă voiu restrânge pe cât se poate de scurt la partea prac- 
tică a proiectului, căci aceasta este, care pentru naţionalităţi 
poate deveni mai îunestă. 

Precum bine a observat dl deputat Mocsáry, vexaţiunile 
vor fi neevitabile numai decât la întâiul pas, când se va încercă 
guvernul să pună în lucrare aducânda lege, şi anume, la con- 
statarea acelor școale poporale, cari dejà posed învațători, cari 
ştiu limba maghiară, pentrucă în acelea numai decât va aveă 
să se întroducă studiul limbei maghiare. Cine va constată 
aceasta? Guvernul prin organele ce i le pune legea la dispo- 
zițiune! Cine sunt aceste organe? Sunt inspectorii şi aşa nu- 
miţii vizitatori de școale, 

Dlor! Cine crede, ca aceste organe sunt capabile de un 
astfel de lucru, acela nu petrece cu atențiune cum se fac nu- 
mirile la noi pe acest teren! Acela nu vede, cumcă aci nu este 
recerința principală, ca respectivul să fie întradevar apt de po- 
stul ce are a-l ocupă. Eu cunosc o sumă de inspectori de școale, 
cari se pricep la orice în lume, numai la învațământ nu. Cu- 
nosc inspectori de școale, cari de fel nu pricep limba propu- 
nerii acelor institute asupra carora sunt chemaţi a exerciă in- 
specţiunea. 

Fiind locul ponderos și cunoscut mai multora, cari mă pot 
combate dacă mam drept, voiu aminti numai pe unul, pe cel 
din Arad, 

Acest inspector a venit acolo dintro provincie unde de 
fel ma avut ocaziune să audă limba românească. Nu zic, că mar 
fi apt de inspector școlar, pentrucă mai nainte a fost profesor 
de liceu, dar nu este pentru Arad, pentrucă precum singur mar- 
turiseşte, din limba română, din limba învăţamântului mai -a to- 
talitaţii școalelor pe cari are sa le inspecţioneze, nici un cuvânt 
nu ştie. 

Acuma întreb eu, pe lângă toată bunăvoința, cum va puteă 
corăspunde chemării sale, în prima linie în preparandia conf. 
gr.-or. română din Arad, când o va cercetă cu scop ca sa vada 
cu ce rezultat se propune acolo limba maghiară? Căci limba 
propunerii în amintita preparandie este cea română, deci şi stu- 
diul limbei maghiare se va propune întro limbă ce el nu o 
pricepe. 

Mai departe, la examenul de cualificațiune, care se face 
înaintea unei comisiuni consistoriale, şi la care după proiect va 
trebui sa aziste cu vot deciziv și inspectorul şcolar, candidatul 
de învățător se va examină în limba română. Cum va fi în stare 
acest inspector să judece, că este apt sau ba respectivul de a 
propune în şcoala poporala studiul limbei maghiare? Pentrucă 
spre acest scop, ca studiul limbei maghiare să se propună cu 
rezultat în școalele poporale, nu se poate pretinde cu drept cu- 
vânt, ca respectivul să ştie perfect limba ungurească, și ca exa- 
nenul să-l depună în limba maghiară, ci cel mult să cunoască 
elementele și regulele limbei maghiare. 

Deci un asemenea inspector nu va fi în stare nici a exa- 
mină, nici a cualifică pe candidat, şi din această cauza este im- 
posibil să-și împlinească chemarea cu dreptate şi cu obiecti- 

vitate. Pentru vizitatorii de şcoale este singura condiţie, precum 
vedem, ca ei să nu fie de naționalitatea aceea, căreia aparţin 
şcoalele pentru cari se denumesc. De aceştia se cauta şi se 
aplică. Aceștia nu şunt toți atât de culţi şi atât de nepreocupați 
în această privinţă, ca o chestiune atât de delicată să o poata 
bine deslegă, Nu vor fi toţi în stare să priceapă intenţiunea 
ce o manifestă ministrul de culte, ca să lucre în direcțiunea ce 
li-o croieşte legea, şi ca să aibă tactul recerut, ca sa nu vatăme 
autoritaţile școalelor confesionale, ci mă tem, că ei îşi vor află 
chemarea cu totul întralta, că ei se vor nizui să lucre în acea 
direcțiune, ca să arete opiniunii publice maghiare, ce rezultate 
mari sunt în stare a produce ei în interesul maghiarizarii! 

Şi aceasta va da ansă la conflicte continue între autorita 
țile bisericeşti şi între guvern, şi vor nutrì temeri continue în 
poporul îngrijit de limba şi naționalitatea sa. 

Erà datoria dlui ministru de culte să ne dee desluşiri mul- 
țămitoare la o întrebare nedeslegată în proiect, căci i-sa pus 
această întrebare, şi anume, cine va aveă să decidă atunci, când 
între comisiunea examinătoare şi între inspectorul şcolar va îi 
divergență de păreri în privinţa cualificaţiunii candidatului de 
învățător, referitoare la limba maghiară? În această privință aş 
fi dorit eu desluşiri dela dl ministru, şi poatecă aș fi devenit mul- 
comit pentru viile mele îngrijiri ce le am fața de acest punct, 
de natură prea delicata, însă nu le-am căpătat. 

Onorată casă! Afară de toate acestea, pentru noi Românii 
gr.-or. mai este în contra acestui proiect şi un motiv, o îngri- 
jire aşazicând specială, pe care precum dl ministru, aşa şi dl 
raportor ar trebui să o cunoască prea bine, caci cartea din care 
o poate vedeă este pe tribuna D-sale, şi acei cari voesc sa des- 
lege ọ chestiune atât de ponderoasă, ar aveă datoria în prima 
linie să cunoască interesele tuturor cetățenilor patriei. 

După statutul nostru organic, sancționat prin Maiestatea 
Sa, biserica şi şcoala întratâta sunt legate una de alta, încât 
una fără alta nu pot există, Ba biserica este condiţionată chiar 
dela şcoală, căci după $. 1 al stat. organic numai acele comune 
bisericeşti pot formă parohii matre, cari susțin cel puţin o şcoală 
poporală, iar după $. 2 acelea, cari nu împlinesc această con- 
dițiune, se degradează la filii. 

Ne temem deci, şi cu drept cuvânt, că dacă se va execută 
legea din chestiune cu toată rigoarea, şi dacă precum sẹ inten- 

ționeaza, şi din motivul nepracticabilităţii ei, — caci este de pre- 
văzut, că întroducerea studiului limbei maghiare în şcoalele noa- 
stre confesionale nu va puteă obțineă rezultatul ce se aşteapta, 
— se va aplică $. 15 din art. 38 din 1868, şcoalele noastre 
confesionale se vor preface în şcoale comunale, comunele noa- 
stre bisericeşti își vor perde dreptul de parohie, şi nu numai 
că vor fi lipsite de condiţiunea bisericei, ci totodata poporul va 
fi lipsit de cultul dzeiesc regulat, iar prin aceasta va decadeă 
în moralitate. 

Domnilor! Eu nu sunt atât de orbit de superbia naţionala, 
ca să vad numai virtuțile connaţionalilor mei, iara scăderile lor 
să le retac, ci precum ştiu apreciă virtuțile, aşa recunosc şi slă- 
biciunile lor. 

Poporul român este un popor religios, şi asta eu o con- 
sider de virtutea lui. Şi chiar pentrucă este religios, este moral, 
El nu-și poate închipui şi nu-și doreşte alta cultură, decât cea 
condusă prin biserică, pentrucă biserica lui mai mult ca oricare 
alta biserică îi conserva naționalitatea, îi nutrește moralitatea, 
virtutea, şi ceeace în statul nostru este foarte ponderos, — sim- 
țamintele monarhice. Din contră, — și aceasta este slabiciune, — 
acel Român din popor, care din întâmplare, sau ca servitor pe 
la domni, sau ca soldat, sau pe alta cale, a ajuns a şti câte ceva 
şi ungureşte, este cel mai stricat, cel mai demoralizat în comună, 
caci se considera superior connaţionalilor săi, de aceea e şi ne- 
ascultător, nu se supune ordinei, şi unii ca aceștia sunt cei mai 
aplecaţi spre fapte Tele. 

Deci dlor, în momentul în care noi vom pune fundament 
pentru lățirea nemoralitaţii la popor, în momentul când vom 
porni pentru realizarea acelor principii, din cari a susținut con- 
deputatul Helfy acest proiect, în acel moment am ucis în Ro- 
mâni, nu numai elementul de cultură adevărată, ci totodată şi 
patriotismul, caci din momentul acela, cu nereligiositatea şi de- 
moralizarea lui se va lăți și între ei acea direcţiune periculoasa, 
care deja a ajuns a submină temeliile altor state. Şi-mi este frica, 
ca începutul la aceasta va urmă atunci, când ni-se vor luă din 
mâna şcolile confesionale, 

Întrun mod foarte necruţător s'a atacat, onorata casă, epis- 
copatul român și deputaţiunile consistoriale, pentruca în pozi- 
țiunea lor oficioasa, și ca Români, vazând pericolul ce invoalvă 
acest proiect pentru patrie, au avut curagiul și cel mai înalt 

grad de patriotism a se expune odiului și persecuţiunilor pre- 
văzute, din partea opiniunii publice maghiare, şi a interveni la 
preaînaltul tron pentru delăturarea acestui proiect. Fapta lor sa 
înfăţişat ca un lucru nepatriotic. 

Eu nu maş extinde asupra acestei acțiuni, întâmplate afara 
de casă, de cumva înaintea mea alții nu o aduceau în discu- 
țiune, şi dacă în zilele trecute, când s'a vorbit aci şi de acest 
lucru, nu mă convingeam din unele semne şi expresiuni ale dlui 
ministru de culte, că încă nici Dsa nu este luminat din destul, că 
oare ce a putut îndemnă pe numitul episcopat şi pe deputaţiuni 
să întreprindă pasul atât de mult condamnat? Acuma însă mă simt 
îndatorat a mă declară și în această privinţă, cu atât mai vârtos, 
că eu încă am avut norocirea a fi ales şi a primi mandatul unui 
consistor, ca să particip la deputaţiune. (O voce din stânga ex 
tremă: Destul de răul) Motivele le puteţi află în telece zisei 
mai sus, dară ele sunt expuse pe larg în însaşi reprezenta- 
țiunea. 

Incât priveşte procedura însă, eu așa ştiu dlor, că în țara 
noastră constituțională fiecine are drept a petiționă la regele în- 
coronat, la legislaţiune și la oricare autoritate, iar acela, care se 
foloseşte de acest drept, nu se poate acuză, nici cu nepatrio 
tism, şi nici cu vătămarea drepturilor constituţionale. Cel mai 
sfânt drept este acesta întrun stat constituţional! 

Ei bine, dlor! Vă întreb eu, că aceia, cari au văzut pericol 
în proiectul de lege, în stadiul ce eră când le-a venit la cuno- 
ştință, unde ar fi trebuit să petiționeze în contra lui, decât unde 
se află, la Maj. Sa? La dietă mau putut petiţionă înainte de a 
sosi proiectul acolo, La guvern mau avut pentruce petiţionă, 
căci el îl subşternuse deja M, Sale. 

Și oare cine este cauza, că proiectul nu eră cunoscut îna 
inte de a ajunge acolo? Singur guvernul, care acest proiect 
ponderos, cu abatere dela modul uzitat, l-a pregătit în secret 
şi deodată a surprins lumea cu el. 

Vedem şi astăzi, că pentru toate proiectele ponderoase 
conchiamă guvernul anchete, cere opiniunile celor interesaţi, și 
înainte de a le prezentă în cameră le publică prin jurnale, ca 
țara întreagă să le vadă, să le discute și să se poata orientă. 

Astfel a lucrat şi antecesorul de pie memorie al dlui mi- 
nistru, br. losif Eötvös, care negreşit a fost cel puţin aşa pe- 
dagog şi bărbat de stat, ca ministrul actual, când a pregătit pro- 

iectul legei de instrucţiune din 1868, și de traiă el astazi, ne- 
greșit ca tot asemenea urmă şi cu acest proiect, 

Dealtmintrelea în aceasta privința vorbească însaş petiţi- 
unea. Permiteţi-mi să cetesc din ea punctul respectiv, care suna 
astfel : 

«Înainte de a se fi gătit proiectul legii de instrucțiune din 
1868, ministrul de culte de pie memorie de atunci a conchemat 
ancheta de experţi pentru discutarea și studiarea obiectului şi 
la acea anchetă pe calea autorităţilor lor bisericești a chemat 
experţi din partea diferitelor confesiuni. Regretam foarte, ca cu 
abatere dela calea urmata atunci, de astadată autoritaților noa- 
stre bisericești nu li-a dat ocaziune, ca în privinţa unui proiect 
de lege de o importanța atât de mare, și care trebuie adânc 
cumpănit din diferite puncte de vedere, sa-și poată da opiniunea 
a priori, caci de se făceă aceasta, credem, că nu ar fi ajuns bi- 
serica noastră în aceă poziţiune, la toată întâmplarea genanta, 
ca cu îngrijirile sale provenite din acest proiect de lege, după 
părerea noastră neconducator la scop, sa fie necesitata a alergă 
deadreptul la preaînaltul tron al Maj. Voastre . 

Precum vă puteţi convinge dlor din cele auzite, recunoaște 
însaş deputaţiunea, că calea urmată nu este cea normală. Insa 
precum am zis, nu ea a fost cauza, că mai nainte ma avut ştire 
de proiect, precum n'a fost cauza nici la aceea, ca i-a venit la 
cunoştinţă atunci când i-a venit, ci guvernul, care iaraş în contra 
uzului de pâna atunci, îndatace a subșternut proiectul la Maj. 
Sa pentru prealabilă încuviinţare, sa grăbit pe calea organelor 
sale a-l da publicitaţii. Din ce cauza? O ştie țara întreaga! 

Încât priveşte învinuirile de nepatriotism și de păşire în 
contra limbei ungurești, numai acela poate aduce judecată dreaptă, 
care nepreocupat va ceti însaș petițiunea deputaţiunii. lata ce 
se zice în respectivul puhct al petiţiunii: 

N'avem nici o observare în contra, ca cetaţenilor statului 
după putinţă sa li-se dee mod potrivit de a învăţă limba ma- 
ghiară, ca limba a statului, deşi în general lipsa de aceasta nu 
o justifică legea existentă de naţionalitate, respective dreptul 
asigurat naţionalitaţilor pentru folosirea limbei lor, şi peste tot 
referinţele etnografice ale patriei noastre. Insa pentru scopul de 
a învaţă limba maghiara, proiectul de lege conţine astfel de dis- 
poziţiuni, despre cari cu tot respectul ce nutrim în privinţa în- 
țeleptei prevederi a guvernului Maj. Voastre, suntem necesitați 

a da expresiune acelei convingeri a noastre, că acele dispozi- 
țiuni absolut nu sunt apte de a corăspunde scopului . 

Cum poate află aci un om nepreocupat ură contra limbei 
maghiare şi contra ideii de stat ungar?! 

Eu acestei preaumilite reprezentaţiuni atribuesc aceea, că 
s'a scos din proiectul original acel $., care a fost mai tare com- 
batut. (Referentul: Care este acela?) Este acel punct al proiec- 
tului original, prin care se dispuneă întroducerea limbei ma- 
ghiare peste 6 ani în toate şcoalele poporale, şi destituirea acelor 
învăţatori, cari până atunci nu vor şti limba maghiara! Și dacă 
n'avem altă satisfacțiune, dacă nu putem arătă mai mare rezultat, 
cel puţin putem zice, că am exoperat moderarea răului, prin 
delăturarea acelui $, 

Nici litera, nici spiritul reprezentaţiunii noastre nu dove- 
deşte nepatriotism. Nici o literă a ei nu răspândește ură în contra 
limbei maghiare, în contra naţionalității maghiare, sau în contra 
statului ungar. Deci aceia, cari învinuesc episcopatul român şi 
deputaţiunile cu nepatriotism, comit cea “mai mare nedreptate, 

Dacă nu Va convenit aceasta, dlor, chestiunea a ajuns deja 
în alt stadiu. Episcopii şi consistoriile au raportat despre pasul 
întreprins. sinoadelor ordinare bisericeşti, cari s'au ţinut în zilele 
acestea în toate diecezele. Sinoadele au luat spre ştire şi au 
primit de al lor faptul deputaţiunii, și au decis, ca reprezenta- 
țiunea cunoscută să se subştearnă dietei, cu acea rugare, ca çu 
ocaziunea pertractării acestui proiect de lege să iee în consi- 
derațiune îngrijirile și motivele cuprinse într'ânsa. Acum dara 
petițiunea este aci, înaintea forului competent. Binevoiţi a-i 
apreciă motivele, şi prin asta aveţi ocaziune a delătură raul pe 
cea mai constituționala cale. 

Este foarte caracteristică şi maniera cu care unii dintre 
deputați apără proiectul. Fără a privi la soliditatea izvoarelor 
din cari îşi culeg datele, înainte s'au pregătit, ca fiecarui deputat 
de naţionalitate nemaghiară sa-i poată arătă, că în acele ţări, 
unde elementul său este în majoritate, tot asemenea se urmează. 

Astfel dl deputat Madarász încă înainte de a vorbi vre-un 
Român la chestiune ziceă: Ştiu, că ve-ţi vorbi şi voi, şi din 
acest motiv încă înainte vă servesc cu date, că în acea ţară, 
unde elementul vostru este în majoritate, încă și mai aprig se 
tratează cu cei de altă limbă, decât la noi». După aceea cu mare 
plăcere cetește un jurnal, jurnalul lui Vândory din România, în 

care sunt niște poveşti despre mai multe sute de şcoale, cari 
nici nu sunt ale sudiţilor României, şi guvernul de acolo totuş 
lerar fi impus limba statului. A mai cetit apoi şi un dialog scornit 
între un Român și un Maghiar. 

Eu nepunând nici un pref pe jurnalul menţionat, și cuge 
tând, că sunt mai mulți aici, cari cunosc izvorul din. care se 
nutreşte acel jurnal, și cari cunosc și scopul pentru care se 
scriu astfel de articlii, îmi propusesey a nu reflectă la el. insa 
în altă ședință vine condeputatul Qrbân Balázs şi ne înțaţişeaza 
cu toată pozitivitatea un caz concret, afirmând, ca în România 
există lege, prin care se impune limba statului tuturor şcoalelor 
confesionale și private, împuternicindurse guvernul, ca sa exar 
mineze pe toţi învaţatorii conțesionali de limbi straine, și de 
cumva afla, că nu posed limba statului, să i destituiasca, înlor 
cuinduri cu alţii, cari ştiu limba românească. Pe baza acestei 
legi guvernul a examinat pe toţi învaţatorii Giangailor din Mol 
dova, ira declarat de neapți pentru propunerea limbei române, 
şi destituinduri, a trimis în locul lor învăţatori români şi a în 
datorat comunele Giangailor a le plati un salar de câte 600 fl. 
pe an, şi de atunci aceşti învăţatori instruiaza pe Giangăi . 

Aceasta aţirmaţiune categorica într'atâta mia surprins, încât 
deși ca unul, care petrec cu atenţiune desvoltarea României în 
această privință, şi care cetesc jurnalele române, ştiam ca nu 
există asemenea lege, nici dispoziţiune dera guvernului, totuș 
fiindcă afirmaţiunea vine dela un om, care se consideră de isto- 
riograj, şi se și ocupa cu istoria, considerând și pozitivitatea 
cu, care-şi face afirmaţiunea, m'am pus pe gânduri, ca în fine 
totuș poate să fie ceva în lucru, şi numai decât am telegrafat 
la un deputat, care totodata este și redactorul celei mai laţite 
foi din România, caruia comunicându i cele zise de Qrbân, lram 
rugat, să aiba bunatatea a ma lumină, încât sunt exacte acele 
afirmaţiuni, însa astfel, ca de desluşirile lui să ma pot folosi aci 
în dietă, fara a deveni expus la o desminţire. 

La aceasta am căpatat urmatorul răspuns, care cu permi- 
siunea Dvoastra, fiindca aci sunt mulţi cari ştiu românește, îl 
voiu ceti în textul original, după aceea și în traducere maghiară. 
lată raspunsul: Toate aratarile lui Qrbân sunt absolut false. 
Articolul 5 din constituțiune asigură libertatea învaţamântului în 
toate școalele conțesionale și private, cari funcţioneaza mai fara 
controlă, nu lirse impune nici limba, nici examen, nici qimica. Nu 

sa impus niciodată învățători Ciangailor, cari în cea mai mare 
parte nu mai vorbesc ungureşte de o sută de ani, de pe când nici 
nu erau școli rurale, fiind izolați în mici grupuri într'o massa 
compactă de Români, cum sa întâmplat și multor Români în 
Ungaria și Transilvania». 

Ei bine, dlor, față de aserţiunea categorică a dlui Orbán, 
eu susțin această desmințire categorică, căreia nimic nu voiu 
a mai adaoge, 

Onorată casă! Numai pe scurt voiu să mai reflectez la o 
aserţiune a dlui deputat Madarász. Dlui neagă, că ţara aceasta 
ar fi o ţară poliglotă, şi o neagă aceasta pe baza legii de na- 
ționalitate. (Madarász József: Nu ţara, ci statul!) Fie așa, «nu 
țară, ci statul | Nu ştiu dacă o neagă el aceasta, pentrucă cu- 
vântul «polyglot este grecesc, sau din alta cauză necunoscuta 
nouă, căci întru adevăr, legea la care se provoacă este o do- 
vadă prea eclatantă, că ţara este poliglotă, dar este curios, că tocmai 
Dsa o face aceasta, ca membru al acelei partide, care e- tot cu 
intregitatea coroanei sfântului Stefan în gură... (Madarász: «A 
statului !) 

E curios, zic, că dlui nu ştie, că statul ungar este stat 
poliglot, fiind el poliglot dela început, ba întemeindu-se chiar 
ca atare, (Intreruperi în stânga extremă: Inainte de o miie de 
ani!) Oricând a fost, tot adevarată rămâne vechia sentință a 
sfântului Stefan, că: <Regnum unius linguae fragile et imbecille 
est şi de câteori sa incercat o naţiune. din patrie a resturnă 
acest program, totdeauna sa rasturnat pe sine şi a justificat pe 
sfântul Stefan! 

De cumva dl Madarâsz nu află date spre aceasta, eu cu- 
nosc o statistică exactă, nu acea statistică, pe care înainte cu vro 
câţiva ani cu spese enorme o facurăm, căci din aceea cu in- 
tenţiune s'a scos rubrica de naţionalitate, ea nici se nu vadă alţii, 
că aici sunt și naţionalitaţi, ci alta. Avem noi o oglindă, ade- 
varata oglindă a naţiunei, — armata. Egalitatea în patria noa- 
stră numai acolo este realizată unde se încep sarcinile, mai cu 
seamă unde pentru patrie se cere să ne sacrificăm sângele și 
averea. De cumva vă veţi uită în această oglindă, veţi vedeă 
întrânsa ce este Ungaria. Veţi vedeă, că în ce proporţiune este 
locuită această ţara de fiecare naţionalitate. Acolo veţi află tot- 
odată și adevăratul patriotism, căci în armată nu veţi află exemplu, 
ca soldatul de o naţionalitate să dea întâietate întru împlinirea 


www.dacoromanica.ro 


— 813 = 


datorinţei sale de ostaș, în bravură şi curagiu, soldatului de altă 
naționalitate. 

Să luam numai cazul cel mai recent, catastrofa dela Se- 
ghedin, unde soldaţii au dovedit o astfel de bravură, încât au 
obţinut recunoştinţa Europei întregi. Oare i-a venit cuiva în 
minte să cerce de ce naţionalitate sunt acei soldaţi bravi? Eu 
cred, că dacă ar fi cercat cineva după limba regimentului, ar 
fi aflat soldaţi de toate limbile, dar nu ar fi aflat pe nici unul, 
care s'ar fi lăsat să fie întrecut de altul întru împlinirea dato- 
rinţei sale. 

Nu vă nizuiţi dar, domnilor, a statori concepte noue despre 
patriotism și despre stat, şi anune, a construi un cadru, în care 
nu încape aceasta oglindă, căci când patria este în periclu, se 
recere, ca toate popoarele să o apere, 

Eu sub decursul acestei desbateri am tot aşteptat, ca să 
mă lumineze cineva, că propriaminte ce este acel lucru mare 
«ideea de stat ungar» în ediţiune nouă? Căci de aceasta este 
vorba, și trebue să vă mărturisesc, ca din cele auzite până aci 
am aflat, că această idee este un vestmânt atât de strâmt, în 
care numai naționalitatea maghiară poate încăpeă. 

Nu duceţi lucrul la extremităţi, domnilor. Nu vă nizuiţi a 
statori aici despre ideea de stat şi patriotism tăorii noue, ci ra- 
mâneţi la cele vechi, pe cari este bazat acest stat. Nu cercaţi 
în alte state instituțiuni analoage instituţiunilor noastre, căci ase- 
menea stat nu mai există. Nu seamănă acest stat nici chiar 
acelor state mici, lă cari de atâtea ori vă provocaţi aici. Nu 
ziceţi, că această naţionalitate este mai rea decât ceealalta, nu 
vorbiţi de Sârbia mare, de Daco-România, etc. ci nizuiţi a în- 
temeiă în patrie astfel de condițiuni, între cari fiecare cetățean 
al patriei aici să-și afle deplina sa fericire, căci eu tot susțin 
aceea ce am mai zis încă în această casa, că deși Belgia nu 
este așa de mare ca Francia cea glorioasă, totuș nu există nici un 
Francez belgian, care ar dori să-și încorporeze mica sa naţiune 
în marea Francie, pentruca el îşi află în patria sa deplina mul 
țămire, unde își poate desvoltă liber instituţiunile sale naţionale. 

Onorată casă! In proiectul de lege, așa dupa cum sunt în- 
dreptăţit a-l pricepe după cele premerse, eu văd o direcţiune, 
care, făcut odată pasul prim, dacă se va continuă, nu va duce 
acolo unde cere interesul patriei, ci la nemulțămiri, neînţelegeri 
și îrecări, cari pot să împingă patria în cel mai mare periclu, 

Nu priviți, dlor, legile ce vreţi să le modificaţi de legi 
simple, făcute de azi pe mâne, cari se pot modifică după plac 
în fiecare moment, ci vă aduceţi aminte câte lupte a costat na- 
şterea acestor legi! Promisiuni solemne, facute prin legislaţiune, 
promisiuni de tot îelul pe cale socială şi mandate prea înalte 
au premers crearea acelor legi. Consideraţi-le deci de aceea, ce 
şi în alte state sunt asemenea legi, de legi fundamentale, 

Dieta din 1861 a promis în adresă, ca va mulțami naţio- 
nalitățile din patrie. lată cuvintele adresei: Credem, că nici ce- 
tățenii de naţionalitate nemaghiară din Ardeal nu-şi vor vedea 
prim uniune periclitate interesele naţionale, ci vor află mul- 
țamire şi deplina asigurare în acelea ce vom dispune și face 
în privinţa concetaţenilor nostri de alta limba», 

La aceasta a raspuns Maiestatea Sa următoarele: «Mai de- 
parte ne vedem necesitați a provocà pe magnații şi deputaţii 
coadunaţi, ca ori în urma propunerilor regeşti, ori la iniţiativa 
dietei, să se apuce de pertractarea unui astfel de proiect de 
lege, care să conţina precis şi lamurit formulate drepturile na- 
fionale ale locuitorilor de limbă nemaghiară din Ungaria, di- 
mensiunea aceluia, atât în privinţa desvoltarii limbei şi naţiona: 
lității, cât şi în privinţa referinţei lor administrative». 

La aceasta a răspuns națiunea cu a doua promisiune, prin 
a doua adresa din 1861, unde se zice: «De cumva Maiestatea 
Voastră la început chemaţi la dieta noastra pe toţi aceia, cari 
după lege trebuiau chemaţi, şi dieta întregita numai decât se 
puteă apucă de facerea legilor, proiectele referitoare la asecu- 
rarea intereselor naționalităților ar fi dejă subşternute înaintea 
Maiestăți Voastre. Ba camera deputaţilor, în speranţa, ca dieta 
cât de curând se va întregi, a şi exmis o comisiune, care sa 
pregatească proiectele necesare în aceasta privință, și această 
comisiune şi-a şi terminat dejà lucrările. Insă Maiestatea Voa- 
stra şi acuma denegaţi întregirea dietei, iar dieta peîntregită 
cum Sar puteă dimite la aducerea definitiva a unor legi, în 
special asupra unor obiecte, cari pe cei nechemaţi îi interesează 
mai mult, și la cari tocmai dorinţele acelora sunt în prima linie 
de considerat? 

Acestea au fost promisiuni solemne, domnilor, şi rezultatul 
lor a fost mai târziu legile de instrucţiune şi de naţionalitaţi 
din 1868. Astăzi altfel se vorbeşte de legile acestea, ca și când aceia, 
cari le-au facut, mar fi cunoscut interesele patriei, mar fi fost 

adevăraţi bărbaţi de stat, ba doară nici patrioţi adevărați. Cu 
atâta înteţire se cere reformarea lor, încât sa aflat deputat care 
a afirmat, că dacă nu o facem aceasta acuma, ţara întreaga de- 
vine aceea ce a devenit Seghedinul. Alţii iarăşi au negat preve- 
derea şi înţelepciunea bărbaţilor, cari au făcut legile dela 1868. 
Eu însă, domnilor, sunt convins, că bărbaţii noştri de stat de azi 
ar fi prea mulţămiţi, dacă istoria i-ar pune paralel cu ceice au 
facut legile acestea, cu mult regretatul Deâk Ferencz și Br. 
Eötvös, 

A vorbi de creațiunile acelor bărbați întrun ton ca dl ra- 
portor, și peste tot ca toți partinitorii proiectului de lege, nu 
este permis. Cum ziseiu, să nu privim legile acestea de legi 
simple, ci de legi fundamentale, şi să nu tragem la îndoială pa- 
triotismul acelora, cari se nizuesc a-şi apără drepturile garan- 
tate prin asemenea legi, când le vad periclitate, când își apara 
naționalitatea periclitată prin proiectul din chestiune, căci prin 
aceste legi fundamentale le este garantată chiar desvoltarea na- 
ționalităţii. Din toate aceste motive, și fiindcă prin proiectul din 
chestiune totodată se intenționează modificarea unei legi fun- 
damentale, și încă întrun mod, care în rezultatele sale poate 
deveni funest pentru patrie, — nu-l primesc de bază pentru 
desbaterea specială .*) 

x 

A vorbit apoi pe scurt Komjáthy Béla, după el 
Orbán Balázs, şi în urmă ministrul-prezident Tisza 
Kálmán, căruia deputatul român Parteniu Cosma i-a 
răspuns în chestie personală următoarele : 


Onorată casă! Cer cuvântul pentru rectificarea cuvintelor 
mele rău înțelese. Nu voiu reflectă, onorată casă, la toate câte 
le-a spus stimatul domn ministru-prezident, ci privitor la două 
puncte din cele spuse de dânsul îmi spun părerea, dupăce cu- 
vintele mele au fost rău interpretate. Cu privire la Daco-Ro- 
mânia am spus pe fața, ca chestia aceasta a adus-o înainte dl 
deputat Ivânka, și că guvernul dă crezământ astorfel de ştiri. 
Prin urmare, desminţirea faurită nu mă privește, nu mă poate 
privi pe mine. Cu privire la celalalt punct, mă vatămă foarte 
grav, că stimatul domn ministru-prezident presupune despre 
mine, că aş fi spus, că prin aceea se demoralizeaza de exemplu 


*) Din „Telegraful Român“, anul 1879, Nr. 54, 

clerul român, daeă învață ungureşte. (Ministrul-prezident Tisza ® 
Aşa ai binevoit a spune). Scuzaţi, înțelesul cuvintelor mele 
poate să fie restalmăcit astfel, dar celce ma ascultat cu aten- 
țiune, nu poate să dee o astfel de interpretare spuselor mele, 
Eu aşa am spus, onorată casa, ca daca se execută legea aceasta 
cu stricteța, comunele bisericeşti nu vor fi în stare să-i satisfacă, 
în care caz se va aplică S-ul 15 din art. de lege XXXVIII dela 
1868, şi atunci li se ia școala, prefăcându-se în şcoală comu- 
nala, Şi dacă nu va fi şcoala, nu poate fi nici” parohie, şi ne- 
fiind parohie, nu e serviciu regulat divin, şi așa treptat, scade 
religiositatea și cu ea scade moralitatea. Așa am spus>.*) 


În şedinţa aceasta discuţia generală a fost înche- 
iată, şi pus fiind la vot, proiectul de lege despre în- 
troducerea limbei maghiare ca studiu obligat în şcoalele 
elementare poporale a fost primit cu majoritate de vo- 
turi, ca bază pentru discuţia pe articole. A fost apoi 
votat şi în discuţia speciala, şi a fost trimis casei mag- 
naţilor pentru a fi votat şi din partea acesteia. 


Legea școlară în. casa de sus. 


În casa de sus proiectul de lege despre întroducerea 
limbei maghiare în școalele elementare poporale a fost 
pus în discuţie în ședința de 13 Maiu n. 1879. In 
contra proiectului de lege au vorbit Mitropoliţii români 
Dr. loan Vancea şi Miron Romanul, cu episcopii Ioan 
Meţianu şi Dr. Victor Mihalyi, iar pentru primirea pro- 
iectului episcopii rom.catolici Csdszka şi Ipolyi, cu co- 
mitele suprem Ujfalussy. Proiectul de lege a tost votat 
cu mare majoritate de voturi, iar modificările propuse 
din partea Mitropolitului Miron Romanul, la discuţia pe 
articole, au fost toate respinse. 

Vorbirile Arhiereilor români au fost următoarele: 


Vorbirea Arhiep. şi Mitrop. din Blaj Dr. loan Vancea. 


«Excelentisime domnule prezident! Măriţi domni magnații 
Interesul viu pe care l-a produs proiectul acesta în toate păr- 
tile, din mai multe privinţe ma îrideamna și pe mine, ca faţa 
de el să-mi precizez poziţia, ce cuget că pot să o iau. Voiu 


) Din Ziarul Dietei, volumul V, pag. 371, 

vorbi despre el, nu din dor de a jucă rol, nu din prejudiţiu, 
pentrucă așa ceva nu permite, nici etatea, nici poziția mea. Ci 
voiu vorbi din două puncte de vedere juridice, şi anume, întâi, 
spre lamurirea şi ilustrarea dreptăţii şi a echitaţii, a doua, pentru 
împlinirea datorinței ce mă apasă. Dar însaș natura pertractării 
publice încă aduce cu sine, ca la obiectul din discuţie să poată 
vorbi liber toți cei chemaţi spre aceasta, fie că doresc a vorbi 
pentru, ori contra. Deoarece însă rezultatul acestui proiect de 
lege acum nu-l cunoaște încă nici una dintre părţi, acestea nu 
pot vorbi decât despre eventualităţi. Una așteaptă dela el re- 
zultatele cele mai bune, iar ceealaltă îl consideră de sorginte a unor 
îngrijiri peste măsură de mari. Şi fiindcă nici una dintre parți 
în prezent nu poate arată rezultate, ambele stau pe aceeaș bază 
juridică, şi nici una nu poate face imputări celeialalte,. 

Dupăce proiectul de lege mânecă din consideraţiunea în- 
semnătăţii limbei de stat, fie-mi iertat şi mie a atinge în cuvinte 
puţine valoarea și prețul limbei în general. Toţi știm, că celce-și 
știe reprezentă limba, ca dar dela Dumnezeu, amăsurat valoarei 
celei mari a ei, află în ea un tezaur, și posede în ea un tezaur, 
de care nici în cuget nu este aplecat a se despărți. Şi cu tot 
dreptul, pentrucă limba, pentru prima desvoltare spirituală, este 
un mediu distins, un nutritor fidel și neîntrerupt al ei, şi factor 
principal în toate manifestările vieţii publice ale ființei omeneşti. 
De aci provine stima cătră ea, de aci iubirea și însuflețirea 
pentru ea, de aci și gelozia acea fragedă, cu care își grijeşte 
fiecare limba sa, și este gata a o apără, de câteori i-se pare că 
o ameninţă fie şi numai umbra unui pericol. 

Mărturisesc, că pe lângă toată stima şi simpatia cu care 
mă port față de limba statului, exprim numai starea reală a lu- 
crului și adevărul când afirm, că tot ce am spus despre natura 
limbei s'a întâmplat şi cu respect la proiectul acesta de lege. Caci și 
prima faimă despre el dete multora, mai ales la noi, Românii, 
ansa de îngrijire, şi le-a deșteptat temerea geloasă. Simpto- 
mele acestea însa nu sunt acomodate spre a consolidă acea 
încredere împrumutată şi bunăînțelegerea, pe care o dorim din 
suflet, precum cert, este şi aceea, că foarte mulți bărbaţi de spe- 
cialitate, nici din punct de vedere al educaţiunii, nici din res- 
pectul progresului din instrucțiune, nu află de consult, dar nici 
din considerări metodice nu judecă de ducător la scop, ca limba 
de stat să se întroducă în școalele poporale confesionale, res- 

pective naţionale, așa, ca să pretindă ţerenul penţru sine, respec- 
tive să formeze obiect de învățământ în şcoale de acelea, cari 
nu sunt destinate pentru învăţarea limbilor, ci pentru procurarea 
celor mai necesare cunoştinţe şi pregătiri reclamate astazi pentru 
vieaţă. 

Dar nici nu se poate presupune, că nişte copii restrânşi 
la pricepere, cari nici limba lor maternă nu o cunosc cum se 
cuvine, şi așa simțesc greutate ostenitoare şi cu învațarea ei, 
ar fi în stare a-şi însuşi limba, lor de tot necunoscută, pusa în 
vedere prin proiectul de lege. Eu din parte-mi nu cred aceasta, 
ci din contră, susțin, că rezultatul aşteptat pur şi simplu nu se 
va puteă dobândi, pentrucă de cumva pentru învățarea limbei 
de stat se va folosi numai atâta timp, cât şi pentru unul din 
celelalte obiecte, cu siguranţă se poate afirmă, că copiii nu vor 
fi în stare să o învețe. 

Noi, pentru cari limba maghiară nu e limbă maternă, ci 
am învățat-o, putem să spunem câtă osteneală și cât timp se 
cere, pentruca omul să o poată învață. Aşadară, pentruca pro- 
punerea limbei de stat să aibă rezultat, se naște alternativa 
aceea, că spre învățarea ei, ori se va folosi timp mai mult, care 
se va subtrage dela alte obiecte de învățământ, şi așa lucrul se 
va face cu perderea şi în detrimentul celoralalte obiecte, ori 
apoi pentru învățarea limbei de stat, fara voie vor propune şi 
câte un obiect în limba aceasta, pentruca copiii să aibă exer- 
cițiu şi mai uşor să poată învaţă limba. Aceasta însă tocmai ar 
justifică preîngrijirile şi geloziile ce se ivesc și se manifesta din 
partea multora. 

Insă dacă luăm lucrul din partea practică şi căutăm la 
partea practică a lui, cel puţin eu nu pot înțelege, pentruce cu- 
noaşterea limbei de stat ar fi atât de necesară popoarelor de 
altă limbă, cari în cea mai mare parte se ocupă cu agricultura, 
încât să trebuiască paragrafi atât de aspri pentru decretarea ei? 
Ori până aci nu se ştiau înţelege locuitorii patriei de limbi diferite ? 
Ori poate proiectul acesta tinde şi într'acolo, ca să ajute comu- 
nicațiunea în sinul societaţii, fiindcă doară aceea în cursul celor 
o miie de ani trecuţi ar îi suferit? Dar dacă luăm în mână istoria, 
de pe paginile ei învăţăm, că Ungaria niciodată ma fost mai 
fericită şi mai respectată de străini, decât în zilele regilor Lu- 
dovic-cel-mare şi Mathia, cu toate că pe atunci abiă a miia parte 
din locuitori înțelegeă limba statului, care eră cea latină, 

De aci se pot scoate trei învățături. Întâi, că statul poate 
fi tare şi văzut chiar şi dacă nu toţi cetăţenii săi îi cunosc limba. 
A doua, că patria poate fi fericită şi popoarele ei îndestulate, 
fară ca fericirea aceleia şi îndestulirea acestora să depinda dela 
cunoaşterea limbei de stat. A treia, că patriotismul, iubirea pa- 
triei, nu este împreunată cu cunoaşterea limbei de stat, pen- 
trucă fiecine își iubește patria, ca pe mama sa cea dulce, ca pe 
nutritoarea și îngrijitoarea sa, care îi asigură vieaţa, averea, re- 
ligiunea și datinile, îi permite deprinderea cu acestea, și astfel 
ocrotește şi apără tot ce este iubit și preţios în ochii noștri. 
Deci, cine să nu o iubească? 

Dar oare până acuma popoarele cu limbi diferite în co- 
municaţie unele cu altele nu sau putut înțelege între olaltă? 
Şi nu va fi aceasta tot așa și în viitor? De câteori vor veni între 
împrejurări de așa, nu vor învăţă oare limba aceea, limba sta- 
tului, care reprezintă şi înaintează interesele lor? Da, o vor în- 
văță, şi din îndemnul interesului propriu sigur că mai bine o 
vor învăţă, decât prin o astfel de coacţiune, care să mărturisim 
adevărul, totdeauna este împreunată cu înstrăinare și neplăcere. 
Și dacă au fost timpuri, cari să fi cerut delăturarea instrăinării 
și a preîngrijirilor, acestea mai ales acuma sunt, acuma trebuesc 
delăturate, pentruca nici numele să nu li-se cunoască între po- 
poarele de viță deosebită. lar aceea nu se poate pretinde, ba 
nici aşteptă, ca poporul de rând peste tot să înțeleagă și să vor- 
bească două limbi. Lucrul acesta nu se poate realiză, fiind în 
sine imposibil, și din cauza aceasta numai prin ajutorul şcoa- 
lelor poporale nu se poate îndeplini. Așa ceva se poate aşteptă 
numai dela indivizi culți. lar cu privire la aceştia sau făcut dis- 
poziţiile necesare, în puterea cărora limba statului se propune 
în toate şcoalele mai înalte, și în cele românești, și încă vă pot 
asigură, că cu bun succes. 

Apoi argumentul și motivul acela, că diferitele naționalități 
în interesul lor propriu ar fi avizate a învăţă limba maghiară, 
pentrucă prin învățarea ei mulți membri culți derai lor și-ar 
puteă asigură viitorul, deschizânduli-se posibilitatea de a îi con- 
sideraţi la conferirea oficiilor, acest motiv şi mod de argumen- 
tare, cu privire la întroducerea limbei de stat în școala poporală, 
marturisesc sincer, că vrea să probeze prea mult, și din cauza 
aceasta nu probează nimica. Pentrucă dacă ar stă aceasta, re- 
zultatul ar fi, că este speranţă, că toţi cari au învăţat limba de 

stat, pot aveă prospecte sigure de a fi aplicaţi în oficii. Măcar 
că eu așa cred, că nime nu voieşte sa fie considerat lucrul 
astfel, și să fie făcute astfel de deducţiuni. Da, indivizi cualifi- 
caţi, cari şi-au câştigat şi cunoştinţa limbei de stat, pot aveă 
prospecte, însă numărul acestora face o parte foarte mică din 
poporul întreg. Aci numai aceea ar fi de dorit, ca cel puţin 
aceia să fie aplicaţi, cari cunosc limba maghiară și au cualifi- 
caţia recerută. Dar trebue să mărturisesc, pentrucă exprim ade- 
vărul, că şi eu însumi am auzit multe plângeri, că dintre Ro- 
mâni nu se împărtăşesc mulţi de astfel de favor. 

Dar să vedem acum starea prezenta a învăţatorilor dela 
şcoalele poporale, şi să examinăm urmările, pe cari le va aveă 
proiectul pentru aceștia, dacă va deveni lege. Pentruca să ma 
restrâng numai la cercul meu de activitate, cu privire la dieceza 
mea arhiepiscopească aflu, că dintre vre-o 500 de învăţatori, nu 
zic mult când afirm, că nici 2/; nu înţeleg limba statului. Şi re- 
lativ la proiectul de lege și la timpul care se stabileşte pentru 
învăţarea ei pot zice, că respectivii nu vor fi în stare să o în- 
vefe, iar numărul acestora este mare şi considerabil. In sensul 
legii ce se va întâmplă cu învățătorii aceştia? Dela rigoarea 
legii şi dela aplicarea ei și mai rigoroasa mai că nu se va puteă 
aşteptă altceva, decât aceea, ca învaţatorii de categoria aceasta 
sa fie scoși din posturile lor, Insă care va fi soartea lor? Ce vor 
face ei după aceea? Pentrucă avere din mica leafă anuală nu şi-au 
putut câştigă, fiindcă din aceea abiă și-au trăganat yieața de pe 
o zi pe alta. lar la lucru nu se vor puteă aplică, pentrucă anii 
tinereţelor, în cari ar fi putut învăță să lucre, i-au folosit pentru 
cultivarea și cualificarea lor, făcându-se apți de cariera învață- 
torească, Ce se va alege deci din aceia, cari s'au cualificat, nu- 
trindu-se cu speranța dulce, că după cualificația câştigata pot 
asigură, atât lor cât şi familiei, o provedere cuviincioasă şi un 
viitor sigur? Dacă vor fi delaturaţi din posturile lor, cine le va 
restitui spesele avute? Cine le va asigură viitorul? Va luă asupra 
sa această sarcină fondul regnicolar pentru penzionarea învăța- 
torilor ? 

Intru adevăr, dreptatea și echitatea ar cere, ca așa să 'se 
întâmple. Din respectul dreptăţii sar cuveni să se întâmple așa, 
penirucă învățătorii aceia în fiecare an şi-au plătit competențele 
anuale, cari s'au încassat dela dânșii de multeori lipsindu-se ei 
chiar și de pânea de toate zilele, pânăce dânșii și-au câştigat și 

dreptul la aceasta, lar din respectul echitații pentru aceea, pen- 
truca dânşii vor fi scoşi din posturile lor fară vină proprie, dacă 
hu cumva li-s'ar impută de vină, că nu ştiu aceea ce nu au 
putut învăţă. Iar celce scurtă pe un nevinovat în provederea sa, 
echitatea cere ca să-l despăgubească. 

Deoarece însa nu se poate speră, ca cineva sa rebonifice 
toate acestea învățatorilor, aceștia vor fi reduși la soartea de a 
nu aveă pânea de toate zilele, vor flămânzi în sensul strict al 
cuvântului, și împreună cu familiile lor vor înmulți ceata celor 
lipsiţi, şi vor spori numărul malcontențţilor, care lucru, așa cred, 
nu va fi, mici în interesul statului, nici spre binele societaţii, ci din 
contră, eu mă tem că se va întâmplă chiar contrarul. Oare even- 
tualitaţile acestea luatu-s'au la timpul sau în considerare? Eu 
nu ştiu. 

Dar aceea o ştiu şi o recunosc, că legea trebue să fie 
dreaptă, să fie așa, că deși pedepseşte, nicicând nu duce la des- 
perare, pentrucă atunci și conștiința condamnă, împreună cu 
legea, pe cel vinovat. 

Dar ce se va întâmplă cu şcoalele poporale, cari ar ră- 
mâneă fără învăţători? Ca ele să stee așa, este cu neputinţă, 
deoarece și legea opreşte lucrul acesta. Ce se va întâmplă deci 
cu ele? Trebue să se provadă cu învăţători. Dar cine le va 
provedeă? Autorităţile bisericești, pe lângă toată bunăvoința nu 
vor fi în stare a le provedeă pe toate cu învăţători de aceia, 
cari sa poseadă şi recerințele cele noue. Aşa dară aceasta va 
trebui să o faca altcineva. Şi cine va fi acest altcineva, dacă 
nu Îînsuş statul? Dar statul nu ar puteă să provadă cu învaţă- 
tori şcoalele poporale ale confesiunilor, decât cu delăturarea le- 
gilor patriei, anume, a dispoziţiilor din art. de lege 38 şi 44 
din 1868, şi cu nebăgarea în seamă a autonomiei confesiunilor 
respective. Şi oare însuş statul de unde va puteă luă numărul 
recerut de învăţători? Fără îndoială, că de unde îi va află. Și 
așa se poate întâmplă, căci doară şi acuma avem cazuri, ca la 
şcoalele române ale greco-catolicilor să se aplice învațatori de 
aceia, cari nici după naţionalitate nu sunt Români, nici după 
religiune nu sunt greco-catolici, și cari nu vor înțelege limba 
poporului. Cari vor fi atunci rezultatele instrucțiunei? Invăţătorii 
neînțelegând limba elevilor nu-i vor puteă învăţă limba ma- 
ghiară, iar elevii necunoscând limba învăţatorilor nu vor puteă 
câștigă cunoştinţele şi iscusințele de cari au lipsă, pentruca 

dânșii, ca cetăţeni, să-şi promoveze bunăstarea proprie şi feri- 
cirea patriei. 

De aci se vede, că afirmarea, că limba maghiară nu tul- 
bură limba și religiunea celoralalte confesiuni şi a celoralalte 
naționalități, numai în abstract are valoare, pentrucă dacă ana- 
lizăm chestiunea, aflăm, că lucrul în praxă stă altmintrelea, și 
depinde dela aceea, cine și cum manipulează limba? Ştim toţi, 
că învățătorului nu-i este încredințată numai propunerea obiec- 
telor, ci-i este încredinţat și elevul în totalitatea sa, adecă mintea 
lui, inima lui, în multe privinţe şi voința lui, prin urmare întreg 
copilul. lar despre influența ce o are învățătorul asupra elevilor 
ne vom puteă convinge foarte uşor, dacă vom urmări cu aten- 
țiune rezultatele educaţiunei și peste tot ale instrucţiunei. 

Astfel deci, nu limba produce îngrijorare, ci manipularea 
ei, şi consecințele pe cari le are cu deosebire modalitatea apli- 
cării ei. Asta e de ce ne putem teme. Dela modalitatea apli- 
cării depinde mult, şi mai mult atârnă însă dela individul, că- 
ruia i-sa încredințat executarea. Şi aşa se poate întâmplă, — 
precum avem cazuri şi până aci, — că educaţiunea și instruc- 
țiunea copiilor poporului român greco-catolic, ca să vorbesc 
numai despre acesta, să fie pusă în mâni străine. Nu zic că pe 
tot locul, dar vor fi cazuri, și eu mă tem, că ele nu vor fi 
numai cazuri singuratice. 

Și cum se poate așteptă, ca biserica respectivă, capii, or- 
ganele constitutive şi credincioşii ei să sufere cu nepăsare o 
anomalie ca aceasta, și să privească indiferenți la pericolul, care 
provine de aci asupra bisericei, în afaceri atât de sfinte, atât de 
sublime, momentuoase şi importante, cum este libertatea con- 
ştienţei, afacerile religiosității şi ale moralității, — căci acestea sunt 
strâns împreunate cu instrucțiunea, precum am avut onoare a 
atinge, — dacă acelea vor fi depuse în mâni străine? Ba şi pe 
terenul sentimentelor naţionale, pentru cari alții desvoaltă zel, 
pe cât numai le ajung puterile. Dar dacă acestea le privim acum 
ca întâmplate relativ în cazuri sporadice, iar mai târziu în 
general, cine va puteă garantă, că de cumva proiectul acesta de 
limbă va deveni lege, nu se va schimbă, nu zic acuma, ci cu 
timpul, natura pe care o are acum în timpul de față, și pozi- 
țiunea sa de obiect de învățământ nu o va schimbă cu pozi- 
țiunea limbei de propunere şi în şcoalele confesionale ale na- 
ționalităţilor? (Ministrul Trefort; Asta nu stă în proiect!) Legea 

trebue sa fie cu prevedere. lar atunci ce se va întâmplă, cel 
puţin cu biserica mea, cu biserica româna greco-catolică, pentru 
care limba română e conditio sine qua non, condiţie de exi- 
stență, pentrucă aceasta e limba liturgică, rituală şi eclesiastică 
a bisericei greco-catolice? 

Dacă legea aceasta cu timpul se va schimbă, și limba sta- 
tului se va decretă ca limbă de propunere, ceeace este posibil, 
atunci condiţiunea de existenţă a bisericii mele, vorbesc de 
posibilităţi, va fi periclitată, ba încă și sublima ei misiune în lu- 
crare va fi împedecată, şi în decursul timpurilor poate că şi 
succesele de până acuma încă ar fi expuse perirei. 

Mărturisesc, străluciți domni magnați, că eu proiectul 
acesta de lege nu întru atâta în sine ?] consider de periculos, 
cât mai vârtos după aplicarea și rezultatele lui. Și dacă refe- 
ritor la acestea privesc la viitor, nu pot să nu mă umplu de 
îngrijire, încă şi pentru soartea bisericii mele, pentrucă presim- 
tesc, că cu timpul, nu pot determină anume când, dar cu timpul, 
pot întreveni împrejurări de acelea, când copiii credincioşilor 
noştri vor fi încredințaţi pe mâna astorfel de indivizi, ale caror 
principii religioase şi morale, deşi nu peste tot, dar în parte, 
nu se vor puteă împăcă, să nu zic, că ar puteă stă în contrast, 
cu principiile bisericei noastre, — şi aceasta ar fi o adevărată ca- 
lamitate pentru biserică, care şi așa-și primeşte credincioşii din 
școală, 

De aceea, cu adâncă umilință mă rog de onorata casă, să 
binevoiască a lucră într'acolo, ca bisericile sa poata conduce 
instrucţiunea copiilor credincioşilor lor ele singure, în limba lor 
proprie, și să o poată termină fară îngrijiri şi pedeci, Sa-i poată 
creşte în virtuţi creștineşti şi cetăţeneşti, şi anume, în frica Dom- 
nului, întru iubirea deaproapelui, în modestie creștinească, de 
câre cu deosebire în zilele noastre avem lipsă atât de mare, 
în credința neclatită catra preaînaltul tron regesc, în onoare 
cătră dulcea noastră patrie, onoare catră înaltul regim, supunere 
datorita legilor, însă totodată și în pietate fiiască cătră biserica 
maică, şi în apreţiarea naţionalităţi lor. Şi atunci patria va fi 
fericită, fericiţi vor fi cetaţenii ei. Așa este, fericite ar puteă să 
fie şi diferitele naţionalităţi, sub scutul marei, puternicei, glo- 
rioasei împărăţii austro-ungare, în patria aceasta, sub conducerea 
unui regim patriotic. Dar fericirea aceasta numai așa poate să 
fie reală, numai atunci va fi durabilă, dacă şi naţionalitățile se 

vor împărtăşi după măsură egală de condiţiunile îndestulirei, 
care este baza fericirei, ceeace numai așa se poate, dacă toţi 
întro formă se vor folosi de drepturi şi de libertatea determi- 
nata prin legi. Pe baza acestora, mariţi domni magnați, şi din 
cauzele înșirate, eu proiectul care se află în desbatere, așa cum 
e formulat, nu-l pot primi de baza pentru desbaterea specială .*) 


Vorbirea Arhiep. și Mitropolitului Miron Romanul. 


Excelenţa Voastră, domnule prezident! Ilustri magnați! 
Este cunoscut, că pe când mai nainte cu vre-o trei luni pro- 
iectul de lege ce se află în desbatere se publicase în ziare în 
textul lui de atunci, dintre naţionalităţile nemaghiare ale patriei 
mai ales Românii apărură ca unii, cari aveau îngrijiri serioase 
faţă de intenţiunea proiectului de lege și de modalitaţile lui de 
executare, Se ştie mai departe și aceea, că îngrijirile ivite se 
născură din acea înţelegere a lucrului, că proiectul de lege, fără 
considerare la pedecile pedagogice și la altele ce obvin în 
partea practică, intenționează a întroduce pe terenul instruc- 
țiunii publice, şi încă fără nici o necesitate simțită, unele dis- 
poziţiuni de acelea, cari deoparte ştirbesc autonomia  bisericei, 
iar de altă parte pot împedecă cultura publică, amăsurat tre- 
buinţelor reale ale concetaţenilor nemaghiari, şi sunt prea apte 
de a sprijini pretensiunea ce se exprimă viu din partea opini- 
unei publice maghiare, că adecă locuitorii patriei, cari nu aparțin 
la naționalitatea maghiară, au să se contopească în elementul 
maghiar, fie macar şi prin aplicarea mijloacelor silitoare. 

Nu se poate negà, că proiectul de lege original, înțeles 
astfel, perdù mai apoi foarte mult din caracterul sau acut, prin 
declaraţiunea făcută în expunerile de motive ale Excelenței Sale, 
ministrului de culte și de instrucțiune publică, precum și prin 
formularea mai nouă, primită în casa reprezentanţilor, fie ca 
această formulare din urmă trece peste proiectul original al mi- 
nistrului ici-colea cu unele restricțiuni destinate confesiunilor 
nemaghiare. Dar de altă parte nici aceea nu se poate negà, că 
şi după făcutele mitigări încă tot se mai afla în proiectul de 
lege prezentat ilustrei case a magnaţilor multe dispoziţiuni de 
acelea, cari pot numai să nutrească îngrijirile naționalităților ne- 
maghiare din patrie. 


*) Din «Telegraful Român , anul 1879, Nr. 55. 

Când eu, ca totdeauna unul dintre aceia, cari și mai nainte 
îşi luaseră voie a-și da pe fața, între marginile loialitaţii, îngri- 
jirile provenitoare din proiectul de lege, îmi ţin de datorinţa 
patriotica a vorbi în general la acest proiect de lege, înainte 
de toate trebue să protestez în contra unor presupuneri și sus- 
piționări, pe cari, durere, le-am întimpinat din partea presei ma- 
ghiare, că adecă toți aceia, cari au curajul de aşi ridică vocea 
în contra învăţarii limbei maghiare, după modalităţile din pro- 
iectul de lege, ar face o aceasta din antipatie faţă de limba mas 
ghiară, ori chiar pentruca le-ar lipsi sentimentele patriotice şi 
s'ar adoperă la alte scopuri, cari cad afară de conceptul sta- 
tului unguresc. Eu de astadata mai ales pentru aceea nu ma 
demit a resfrânge astfel de suspiționari nefundate, dar totodata 
vătamatoare, pentruca eu le consider acelea numai ca efluxul 
unei iritațiuni, de care nu atât Maghiarii cei adevăraţi, cât mai 
cu seamă cei de origine mai nouă, în mâna cărora se află jura 
nalistica, se lasa a se rapi când vad, că alții nu sunt dispuși 
a urmă exemplul celor din urmă, ca adeca desfacându-se de 
originea şi de legăturile lor naţionale, sa se alăture la naţiona- 
litatea, care a ajuns să poarte astazi rolul principal în viața 
statului. 

Ce priveşte cu deosebire puţina mea persoana, eu față de 
orice suspiționare ma pot provocà la toţi aceia, cu francheţă, 
cari cunosc mai de aproape trecutul meu, şi mai vârtos cunosc 
activitatea mea din periodul mai nou al vieții noastre constitu- 
ționale și din anii cari premerseră aceluia, o activitate, ce e 
drept, restrânsă Ja un cerc mai modest, dar care în toate mo- 
mentele ei eră îndreptata spre aceea, ca unitatea, intregitatea şi 
constituţiunea statului unguresc să fie asigurată, şi ca una din 
condiţiunile principale ale pacii interne şi ale binelui public, 
adecă concordia fraţasca dintre cetaţenii patriei de diferite limbi 
şi religiunj să se conserve, şi respective, să se restabileze pe 
baza echităţii. 

Dacă deci eu nici în textuarea de față nu primesc pro- 
iectul de lege, pentrucă nul aflu de folositor, necesar şi oportun, 
prin aceasta îmi exprim numai intima convingere a inimei mele 
patriotice, şi aceasta nu-mi alterează de fel sentimentele ami- 
cabile şi totodată respectuoase cu cari am fost totdeauna fața 
de limba maghiară, față de naționalitatea maghiară şi față de 
conceptul statului ungar. 

Precum am atins încâtva şi mai nainte, eu misam exprimat 
şi la alta ocaziune îngrijirile referitoare la acest proiect de lege, 
anume, mi lesam exprimat într'o reprezentaţiune preauyilită, câre 
sa subşternut la preaînaltul loc, în numele bisericei gr.-or. ros 
mâne. Stând pe bazele acestei reprezentaţiuni preaumilite, eu 
chiar și faţă de proiectul de lege prelucrat de nou susţin cu 
puțină excepţiune argumentele cuprinse în aceea, şi ca să nu 
obosesc preţuita atenţiune a ilustrei case de magnați cu argus 
mentațiuni mai lungi, fiesmi permis să cetesc argumentările 
acelei reprezentațiuni. Știu, că cuprinsul reprezentaţiunei în ges 
neral e cunoscut, pentrucă aceea a fost aşternută şi ilustrei case 
de magnați. Dar fiindcă aceeaş încâtva îmi întregeşte discursul, 
îmi voiu luă voie a ceti din ea unele puncte singuratice, (Ce- 
teşte, apoi contină): Din cele cuprinse în aceasta preaumilită re- 
prezentaţiune, acum după noul text al proiectului de lege cade 
de sine acel atgument, care se refere la eventuala amovare a 
învațătorilor dela școalele poporale ale confesiunilor. De altă 
parțe însă chiaț şi după acest nou text al proiectului am de a 
reflectă în interesul autonomiei bisericeşti, că prin acest mai 
nou proiect de lege în multe privinţe se restrânge foaţţe mult 
dreptul de jurisdicțiune, pe caresl au după lege autorităţile șco- 
lare ale bisericilor autonome, unde eu mai ales aflu a nu fi 
compatibil cu demnitatea autoritaților supreme bisericeşti, ca 
valoarea decretelor de cualificațiune, ce se dau candidaţilor de 
învațătorie, să se facă pendentă dela subscrierea inspectorului 
de şcoale, 

Ori şi cum, dar astfel de restrângeri dau dovadă de pu- 
țină incredere în autoritaţile supreme bisericeşti, poatecă doară 
din motivul, că unele şisau ridicat glasul în contra proiectuliţi 
însuşi, ceeace însă nu e de ajuns pentru a se puteă trage la 
îndoială respectul omagial al autoritaţilor bisericeşti catră legile 
sancţionate. De altmintrelea ramâne neatins drepţul de controla 
al ministrului de instrucțiune publică şi al organelor sale faţa 
cu şcoalele confesionale, şi astfel, dacă peste toată așteptarea 
sar află vreo biserică, care să nu satisfacă prescriptelor legii, 
ministrul are destulă ocaziune de a află aceasta dela organele 
sale, şi apoi de a face sa se delăture scaderile, aplicând, după 
necesitate, chiar şi cele mai rigoroase măsuri. Dar a se ştirbi 
demnitatea autorităţilor supreme bisericeşti, prin dispoziţiuni pre- 
ventive, eu nu`o aflu nici de potrivit, nici de necesar, 

Cât pentru capul lucrului, adecă pentru necesitatea de a 
şti limba maghiară, nu-mi pot retăceă acea observare, ca po- 
porul de rând, va să zică, clasa de agricultori a locuitorilor ne- 
maghiari din patrie, care după mine face 70—80 procente din 
poporaţiune, numai în acele ţinuturi are lipsa de a şti, afară de 
limba sa maternă, încă şi cea maghiară, ori alta din patrie, unde 
ea locueşte amestecată cu Maghiarii, respective cu alții de alta 
limbă, şi vine cu aceia mai des în contact, iar altcum în toate 
coatiugerile, atât private, cât şi oficioase, conform chiar şi legii 
pentru naţionalităţi, îi este cu totul de ajuns cunoaşterea limbei 
sale materne. 

In cazul prim, poporaţiunea de limbi diferite ştie sa se aju- 
tore şi fără a trebui să se creeze spre acest scop vre-o lege. 
Ea adecă învaţă în şcoala vieţii limba de care are mai multa 
trebuință, şi așa se complaneaza de sine disparitatea limbistică. 
Prin urmare spre scopul acesta nu este de lipsă a se generalizà 
limba maghiară. lar pentru aceia, cari voiesc să progreseze în 
cultură mai departe decât până unde merge învățamântul în 
şcoalele poporale elementare, iata, acolo sunt şcoalele popo- 
rale superioare şi cele civile, şcoalele de industrie, de comerciu 
şi cele reale, apoi gimnaziile, şi altele, la cari toate este îngrijit 
dejà prin lege pentru învațarea limbei maghiare din temeiu. 
Aşadară argumentul folosit de atâtea ori, că adecă fară cuno- 
ştința limbei maghiare nu poţi reuși în viața publică, nu se 
poate aplică aicia, întru sprijinirea proiectului de lege din dis- 
cuție. 

Dacă totuşi, nu pentru vre-o necesitate, ci cumva pentru 
lux voim să se înveţe limba maghiară în şcoalele elementare 
poporale pâna la gradul de a se puteă vorbi, aceasta se poate, nu 
zic, ajunge, dar încercă, însa “numai cu delaturarea celoralalte 
obiecte prescrise pentru învațatura. Astfel de încercare însa, pe 
lângă toată bunavoința, va ramâneă zadarnică pretutindenea 
unde elevul nu are ocaziune a se exerciă în limba maghiară și 
afară de şcoala, prin conversare. 

Tot ce se poate face în general la şcoalele poporale ele- 
mentare nemaghiare pentru limba maghiară este, a învaţă scri- 
erea şi cetirea maghiară, şi a face exerciţiile limbistice necesare 
pentru pronunțarea corectă. Aceasta însă în mare parte ọ avem 
dejà și la şcoalele poporale confesionale, iar unde lipseşte înca, 
acolo se poate întroduce prea uşor şi fară lege speciala. Și 

pentru eparhia mea pot să dau asigurarea, că se va și întroduce, 
de va fi cu putință încă în și mai mari dimensiuni. Dar a pre- 
tinde ceva imposibil și neexecutabil, eu aflu că nu convine cu 
demnitatea legii. 

Lipsa cea arzatoare a bietului nostru popor rămas îndarat 
nu e chiar limba maghiară. Caute regimul și legislațiunea să 
se ușoreze sarcinile publice cele grele, şi ca poporul în limba 
sa proprie să progreseze în cultură, deocamdată cel puţin până 
la atâta, ca sa fie în stare a cuprinde bine. interesele sale pro- 
prii și a se apară în contra acelei clase de oameni, care îl 
ruinează în tot chipul. Când odată vom aveă atâta, atunci va 
veni rândul şi la aceea, ca să-şi poată întoarce atenţiunea pentru 
a învaţă și limba maghiară. Dar până atunci, prin unele şi al- 
tele încercări să nu facem soartea poporului încă și mai nesu- 
ferită, 

La cuvintele Excelenţiei Sale, domnului ministru de culte 
şi instrucțiune publică, că «stă în interesul unor domni să facă 
agitari , observ în fine, că poate doară Excelenţa Sa le-a spus 
acestea cu privire şi la persoana mea, pentrucă i-a plăcut a 
spune aceasta și la alt loc, tot așa. Eu însă în conştiența mea 
curată patriotică, şi cu provocare de nou la trecutul meu, orice 
Suspiţiune de felul acesta, fie ea venită dela ori și cine, încât 
şar referi la mine, ori la ceice se ţin de mine, o resping în 
mod categorie. Proiectul de lege nu-l primesc, ci îmi iau voie 
a propune urmatorul proiect de concluz (ceteşte): Casa mag: 
naților, nesimțind de astădată necesitatea unui proiect de lege 
ca acesta, trece peste el la ordinea zilei .*) 


Vorbirea. episcopului loan Meţianu. 


«Excelenţa Voastră, domnule prezident! Inaltă casă a mag- 
naţilor! Dacă îmi permit a luă şi eu cuvântul în chestia de sub 
pertractare, atât de gravă, după parerea mea, o fac aceasta 
pentru a supune aprecierii înaltei case măcar o parte din acele 
îngrijiri, pe cari mi le-a cauzat mie şi credincioşilor mei pro- 
iectul de lege pentru întroducerea limbei maghiare ca studiu 
obligat în școalele elementare, îngrijiri, ce provin din marea 
responsabilitate, cu care eu ca arhiereu sunt dator statului și 
credincioşilor mei. 


*) Din „Telegraful Român“, anul 1879, Nr, 56. 

Inainte de toate declar, că nu sunt în contra învăţării limbei 
maghiare în şcoalele elementare, acolo unde ea este de tre- 
buința, şi unde lucrul este cu putință. Spre a dovedi aceasta ma 
provoc la împrejurarea, că în dieceza mea, şi pe cât ştiu, și în 
celelalte dieceze române, învățarea limbei maghiare e de mai 
de mult întrodusă în școalele noastre elementare, întrucât s'a 
arătat trebuința și posibilitatea. 

Insă cu toate acestea, sunt silit a combate întroducerea 
acelei limbi în școalele elementare, atunci când aceasta se in- 
tenționeaza în detrimentul autonomiei bisericești, al instrucţiunii 
poporale și al moralității. 

Inaltă casă! Dacă sta adevarul, pe care-l afirmau anticii Ro- 
mani: qui proficit in literis et deficit in moribus, plus deficit 
quam proficit, — și eu nu trag aceasta la îndoială, — atunci tre- 
.buie să mi-se conceadă, că orice cultură, fără creştere morală- 
religioasă nu poate sa aduca fructe bune. Despre aceasta a tre- 
buit să se convinga în timpurile mai noue unul dintre cele mai 
luminate state ale Europei, Germania, care pe lângă toată cul- 
tura spirituală, neglijând religiositatea poporului, a trebuit să 
culeaga fructe amare. 

Din acestea invederează, că între cultura spirituală și cea 
morală-religioasă, sau între ştiinţă și moralitate, exista o legătură 
foarte strânsă, Şi dacă exista legătura aceasta la un popor, apoi 
ea există la poporul român, după uzul și tradiţiunea lui cea 
veche. La poporul român biserica stă în legătură atât de strânsa 
cu şcoala confesională, încât una fară alta nu poate există, Am- 
bele lucră reciproc, una spre promovarea celeialalte. Biserica 
creiază și susține școala, biserica conduce învațământul în şcoala, 
şi dupăce-și termină școala agendele ei, atunci încredințează bi- 
sericei tinerimea, iar biserica primindu-o la sinul ei, continuă a 
desvoltă în tinerime tot mai mult învaţăturile de lipsă, și mai 
ales învățătura morală-religioasă. De aci urmează, ca Românul 
nu-și poate închipui, că poate există biserică fără școala, ori școala, 
care nu ar stă în strânsă legătura cu biserica. 

Din acest punct de vedere trebue să-mi descoper acea în- 
grijire, că eu tare mă tem, că prin proiectul de lege din chestiune, 
și anume, prin executarea lui, acea legatura, acea armonie 
dintre biserică şi şcoala, se va sdruncină, în dauna moralei crești- 
nești. Nu sufere îndoiala, că prin dispozițiunea aceea a proiec- 
tului de lege, prin care se ia dela autoritațile confesionale dreptul 

de a da, ca și până acuma, atestate de čualificațiune cu deplină 
valoare, și prin care acest drept se da și altor autoritați, cari nu 
cunosc spiritul confesiunilor, zic, prin aceasta caracterul confe- 
sional al şcoalelor se alterează foarte mult, și urmarea va fi, că 
va slabi zelul confesiunilor de a mai contribui la susținerea 
școalelor, şi aşa- va lâncezi, nu numai morala, dar și cultura po- 
porului, prin întroducerea acestui proiect de lege. 

După acestea se naște întrebarea, că poate fi aceasta în inte- 
resul statului? Eu din partea mea zic ca nu. Pentrucă sunt de 
convingerea internă, că orice stat numai atunci e puternic, când 
toți cetățenii sai, fără deosebire de confesiune şi naţionalitate, 
înaintează deopotriva, atât în cultura spirituală, cât şi în cea 
morala, ştiut fiind, ca cetaţenii rămași îndarăt, în una ori altă 
direcţiune, pot fi numai spre sarcina statului respectiv. 

Înaltă casă! Cine cunoaște mai deaproape relaţiunile Ro- 
mânilor din acest stat nu va puteă negă, ca ei, cari fară vina 
lor, din vitregitatea timpurilor, au rămas îndărăt în cultura, 
îndatăce s'au delăturat pedecile, au desvoltat cel mai mare zel 
întru înființarea multor institute de învățământ, din propriile lor 
mijloace, sub scutul și cu ajutorul bisericei. Și orice om nepre- 
ocupat va trebui să recunoască, că succesul ajuns pe acest teren, 
în proporțiune cu mijloacele modeste de cari au putut dispune, 
se poate masură cu succesele oricărei altei asemenea confesiuni 
din patrie. Deci este lucru firesc, ca credincioşii mei să fie cu- 
prinși de mari îngrijiri, provenitoare din cuprinsul amintitului 
proiect de lege, și să se teamă, că şcoalele lor, cultura lor in- 
telectuală și morală, vor fi periclitate prin acest proiect de lege. 
Această temere a credincioșilor mei este cu atât mai îndreptă- 
tita, cu cât ei văd, că prin amintitul proiect de lege se atacă și 
autonomia noastră bisericească, garantată prin lege. Nu tragem 
la îndoiala dreptul de supremă inspecţiune al statului față cu 
şcoalele. Dar în legea de față nu e vorba numai de acel drept, 
ci mai mult de o ingerință peste măsură de mare în admini- 
strarea învaţământului confesional, în acea administrare, care s'a 
garantat confesiunilor prin articolul de lege XXXVIII din anul 
1868. 

Tot în urma acelei ingerințe se ia dela confesiuni dreptul 
avut până acuma de a da testimonii de cualificațiune penţru în- 
vățatori, şi prin aceasta se vatăma, nu numai legea suscitata, 
dar și autonomia bisericească, în mod foarte simţitor. 


www.dacoromanica.ro 


— Săi — 


Am 2is, că nu sunt în contra învăţării limbei maghiare în 
şcoalele poporale, întrucât va fi cu putinţă și de trebuința. Dar 
aceasta s'ar fi putut face şi pe altă cale, mai ales dacă se con- 
sultau şi confesiunile, Se puteă face, fără sa se vatame atâtea 
interese subtile, fară să se nască atâtea îngrijiri și nedumeriri, 
fără să se altereze art, de lege XXXVIII din 1868 și autonomia 
bisericească, fără ca cultura spirituală și morala a poporului sa 
fi suferit atâta, cât va suferi în urma proiectului de lege de sub 
desbatere, 

Nu pot încheiă aceste observări ale mele fară a atrage 
atenţiunea înaltei case și asupra dispoziţiunii străine şi vătăma- 
toare de drept a proiectului de lege de acuma, prin care şi ra- 
mânerea mai departe în posturi a învăţătorilor, deja mai nainte 
cualificați și aplicaţi, se face pendentă dela o condiţie, care nu 
şa pretins dela ei atunci când s'au pregătit pentru cariera în- 
vațătorească, anume, dela condiţia de a-şi însuși în patru ani 
limba maghiara în măsura, ca să o poată propune cu succes în 
şcoală, 

Mi-am ţinut de datorință a expune aceste îngrijiri şi ne- 
dumeriri ale mele și ale credincioşilor mei maturei considera- 
țiuni a înaltei case, în speranța, că ele vor fi apreciate dupa 
merit, din cari toate eu nu pot acceptă proiectul de lege ca 
bază pentru desbaterea speciala *) 


Vorbirea episcopului Dr. Victor Mihalyi. 


Daca cu ocaziunea prezentă îndrăsnesc a-mi ridică cu- 
vântul, şi cu umilită reverință a vorbi la obiectul de sub des- 
batere, o fac aceasta din motivul, că în Ungaria cauza învăța- 
mântului elementar al poporului în mare parte se mișcă înca 
tot în sfera de activitate a autorităţilor bisericeşti, iar proiectul 
de lege admis la pertractare, tiind destinat numai pentru o parte 
a cetăţenilor din patrie, deosebit atinge mai deaproape intere- 
sele de vieață și viitorul diecezei române gr.-catolice a Lugo- 
jului, concrezută grijei mele, Sa-mi fie deci iertat și mie, care 
nu numai ca arhipăstorul acelei dieceze am aici dreptul de şe- 
deré și de vot, dar totodată sunt și partaş la responsabilitatea, 
care apasă unul câte unul pe toți membrii acestei înalte case 
legislative pentru deciziunile ei, să-mi fie, zic, iertat și mie să iau 


*) Din Telegraful Român , anul 1879, numărul 56. 

mai deaproape în consideraţiune proiectul de lege de sub per- 
tractare, din unele puncte de vedere curgătoare din însaș natura. 
lucrului, cari până acuma în mare parte nu au fost atinse, și 
prin aceasta a-mi motivă după putinţă votul. (Sa auzim!) 

Nu “va fi scăpat din atenţiunea onoratei case chestiunea 
cea momentuoasă a secolului nostru, care pe câmpul pedago- 
giei ține în frământare mintea celor mai eminenţi barbaţi de 
specialitate, înțeleg, teoria despre obligamentul universal, despre 
manipularea şi despre măsura extinderii învățământului elementar 
al poporului, care teorie în luptele neîncetate ale societăţii cre- 
știneşti, cu contrarii ei de toate adumbrarile, formează o linie 
principala de conflict, unde chiar și în zilele noastre ambele 
părți se nevoesc cu o vânjosime perseverantă a asigură cauzei 
lor învingerea și ocuparea, și asta e presiunea aceea a relaţiu- 
nilor, sub care şi o parte şi alta nizuește a salvă ce se poate. 

Legislaţiunea Ungariei, ilustri domni magnați, în articolul 
de lege XXXVIII din anul 1868, ce e drept, în privința aceasta 
a luat poziţiune, când a decretat obligativitatea generala a în- 
vățământului elementar al poporului. Insa legislaţiunea aceasta, 
în spiritul creștinesc al trecutului ei, şi în consecința cu sine 
însaș, a ajutat la valoare şi concepția, că învăţământul elementar 
al poporului în prima linie se ţine de sfera de drept a puterii 
părintești, şi numai defectele acesteia sunt chemate în linia a 
doua a le suplini, la dorinţa părinţilor: comuna, ori confesiunea, 
prin întrevenirea lor. lar amestecul puterii de stat în cauza aceasta, 
pe lângă exerciarea dreptului de supremă inspecţiune, numai 
înt'a treia linie se poate pretinde, și iaraș numai spre ajutorarea 
părinţilor. 

Drept aceea, legea atinsă a lasat în libera dețărmurire a 
părinţilor mijlocirea instrucţiunii elementare a copiilor lor: acasă, 
în școale private, ori publice, în şcoale. poporale de reuniuni, 
sau confesionale, în comunale ori de stat, în institute poporale 
elementare ori superioare. Şi cu tot dreptul. Pentrucă înalta 
legislaţiune și-a recunoscut de problemă principală respectarea 
cuvenită a unuia dintre cele mai sfinte drepturi omeneşti, a 
dreptului de părinte. A priceput, că dreptul acesta ar fi fost atins 
în modul cel mai simțit, de cumva prin instrucțiunea elemen- 
tară de aceasta ori de aceea natură, impusă părinţilor, aceștia 
întru desvoltarea intelectuală a copiilor lor ar fi împedecaţi a 
înfăţișă şi oarecum a reproduce spiritul și inteligenţa lor pro- 

prie, şi spre glorificarea creatorului a continuă într'ânşii bunele 
însuşiri spirituale, cu natura erezită şi de cătră părinţi. 

Aşa este. Întru înţelepciunea legislaţiunii Ungariei s'a în- 
frânt revărsarea, care se nevoeşte a dejosi demnitatea părinţilor 
prin aceea, că îi consideră ca pe născătorii numai ai unei fiinţe 
organice, iar nu ai unei ființe omeneşti perfecţionabile, provă- 
zută cu facultăţile minţii şi ale voinţei libere, Această legislas 
ţiune nu a conces, ca în secolul acesta luminat, între popoare 
creştine, cari se bucură de drepturi de libertate, să se netezască 
calea la împământenirea educaţiunii spartane, celei restrângă- 
toare şi desfăcătoare a toată legătura familiară. 

Principiile cele mai elementare ale pedagogiei semnalează 
faptul, că copilul la început cugetă în ezenţă aşa, ca instrument 
al inteligenţei părinţilor. El nu e în stare să cugete fără idei 
metafizice şi morale, e incapabil să aibă idei de acestea fără 
limbă, iar a vorbi numai așa începe, dacă în cercul familiei pă- 
rinţii, şi îndeosebi mama, se trudeşte a desvoltă într'ânsul facul- 
tatea inteleetuală. Deci grija și osteneala părinţilor pune temeiu 
educaţiunii şi instrucţiunii copilului. Peste temeiul acesta a zidi 
mai departe este a deșteptă prin exerciţii verbale şi intelectuale 
facultăţile cele îragede ale copilului, şi a-l întroduce pe acesta 
în câștigarea de cunoştinţe necesare şi folositoare. Și spre aceasta 
e chemat învățământul elementar al poporului. 

Spre a asigură rezultatul în această privință, §aul 58 al art. 
XXXVIII din 1868, susținut și după drept, păstrează nevătămat 
principiul cel „singur ducător la scop, ca adecă în școala popo- 
rală elementară fiecare şcolar să primească instrucțiunea în limba 
sa maternă. Pentrucă legislațiunea ungurească cu înțelepciune 
a priceput, că copilul numai în limba sa maternă se poate ajută 
prin exerciţii verbale şi intelectuale spre cugetare, şi spre adao- 
garea cunoștințelor sale. La din contră, dacă copilul în şcoala 
elementară ascultă instrucțiunea într'o limbă lui necunoscută, în 
loc să fie în stare a înaintă, se află respins la acel moment al 
desvoltării sale, când mai întâi a început a pronunţă cuvinte. 

Această înțeleaptă dispozițiune a legii, în asemenea mod 
corăspunzătoare postulatelor dreptului natural şi al pedagogiei, 
unele organe prea zeloase au socotit că o pot delătură, şi ca 
să mă restrâng numai la teritorul diecezei Lugojului, cauzei 
învățământului poporal elementar prin aceea au crezut că-i ajută, 
dacă în comune curat româneşti, ori în comune mestecate, unde 

partea precumpănitoare a Jocuitorijor o formează Românii, au 
aplicat învățători de aceia, cari necunoscând limba româna, cu 
atât mai puţin sunt în stare a învăţă pe altul în această limbă. 

Că organele respective pe ce cale sunt în stare a legitimă 
o atare delaturare a legii, nu-mi este intenţiunea a scrută mai 
deaproape. Prezentarea acestui proiect de lege. şi admiterea lui 
la pertractare poate servi spre liniştirea acelor organe, pentruca 
ele, ce e drept, în contul legii sancţionate, însă numai antici- 
pând, au executat în toata extinderea aceeace proiectul de lege 
treptat doreşte să ajungă pe calea sa, dispunând, ca în școala 
poporală de ex. şcolarul român să primească instrucțiune nu 
numai în limba sa maternă. 

Cu deadinsul o spun aceasta, deoarece proiectul de lege 
nici cu un cuvânt nu atinge, că în ce limba are sa fie compus 
manualul din care școlarii vor aveă să înveţe limba maghiara? 
Adevărat, că nici aceea nu se spune, că din manual compus 
în limba maghiară. Dar e de tomun cunoscut, ca dupa postu- 
latele de azi ale metodicei, în şcoalele poporale elementare nu 
este iertat a da școlarului în mână gramatică sistematică, nici 
chiar atunci, când i-se propune în limba lui materna, ci și re- 
gulele limbei materne are sa le înveţe şcolarul prin exerciţii 
verbale și de intuiţie, prin cetit și scris, prin memorizare, şi sub 
astfel de deprinderi are învaţătorul să explice şcolarilor una ori 
alta- din regulele principale ale gramaticei. De unde apriat se 
vede, că acest proiect modifică legea din 1868 arț, XXXVIII, 
după o existență de 10 ani, în una din cele mai ezenţiale dis- 
poziţiuni, anume, cu privire la limba de propunere, care e mij- 
locitoarea principală a oricărei instrucţiuni, şi mai numai sin- 
gurul vehicul al învățământului poporal. 

După părerea mea, ilustri domni magnați, nu toata închi- 
puirea de negrijire, nici toată aparenţa de înaintare, ori de în- 
dreptare, este cauză suficientă pentru schimbarea legilor, pen- 
trucă veţi binevoi a şti, că legea din uzul vieţii practice își îm- 
prumută o parte mare a puterii sale, dovada ponderoasă, ca 
numai așa corăspunde scopului şi are influența cea mare peste 
dispoziţiunile ce şi-le ia fiecare în interesul sau. lar legea adusă 
în locul aceleia, la început chiar şi pentru noutatea ei, are sa 
conteze la mai puţină reverinţă, din lipsa de experimen}, și în 
privința utilității este mai îndoioasă, şi probabil va îi dăunoasă 
mai multora din societate, întrucât ea Va nimici așteptările lor 


www.dacoromanica.ro 


— 925 m 


îndreptăţite, pe siguritatea căror așteptări are să se întemeieze 
în mare parte bunăstarea socială. 

Deci schimbarea legilor cam de comun e o întreprindere 
periculoasă, măcar că câte-odată e necesară. Pentru aceea ne- 
cesitatea modificării acelora, supunând dreptatea lor de ambe 
părțile, totdeauna atârnă dela comparaţiunea ce se face, deoparte 
între foloasele sperate ale legii noue, de altă parţe între nesi- 
guritatea acelor foloase şi scăzământul de reverinţă și de cers 
titudine, care neapărat urmează din abrogarea legii precedente. 

În scopul acestei comparaţiuni să-mi fie permis înainte de 
toate a Gbservă, că nu toate dispoziţiunile acestui proiect de 
lege se pot uni cu postulatele echităţii, când de ex, în §-ul 3 
învățătorului eșit din preparandie, ori aplicat în post dela anul 
1872 încoace, îi impune o sarcină grea, cum este aceea, de a 
propune în școala elementară o limbă elevilor necunoscută, fără 
ca înalta legislaţiune mai întâi să se îngrijască, ori după starea 
financiară a ţării şi cea materială a poporului peste tot să fie 
în stare a se îngriji, ca învățătorii aceia cel puţin să fie dotați 
în mod mai de suferit, şi astfel să se facă părtași de vre-o re- 
munerațiune corăspunzătoare pentru osteneala pe care o vor 
aveă în măsură însemnată. 

Afară de aceasta, puțin echitabilă e dispozițiunea cuprinsă 
în S-ul 4 al acestui proiect de lege, când pentru şcoalele ele- 
mentare poporale ale unei părți însemnate din ţară prescrie cu 
un obiect de propunere mai mult decât au fost obligătoare 
până acuma în acele școale poporale, şi câte vor fi şi pe viitor 
obligătoare în şcoalele poporale ale celeialalte părți din ţară, 
și prin aceasta, pânăcând o parte a cetățenilor și în viitor în 
limba maternă se va împărtăși de întreaga extensiune a bene- 
ficiului învățământului poporal elementar, ceealaltă parte a ce- 
tățenilor patriei de beneficiul învațământului elementar se va 
puteă împărtăși neîmpedecat numai în acea măsură, care prin 
numărul oarelor din instrucţiunea ce se va da pentru execu 
tarea legii va îi rezervată pentru instrucția în limba maternă, 
iar procurarea de manuale de învățământ va costă spese în- 
doite, 

Din aceste motive, după umilita mea părere, proiectul acesta 
de lege se vede a fi apt numai ca să înstrăineze pe studenții 
români de treabă dela pașirea pe cariera de învățători ai Coas 
lelor poporale, dar totodată să sparie și pe părinţi dela trimi- 

terea la școală a copiilor obligaţi să o cerceteze, prin aceea, 
că pe băieţii lor fragezi, cari şi dealtmintrelea cu anevoe se pot 
îndulci de şcoală, îi îngreunează în mod însemnat. Pe simțite 
amorțeşte deci cursul instrucţiunii şi se riscă succesul învăța- 
mântului în limba maternă, prin ce cu anevoe se va puteă încun- 
jură, ca în urma executării acestei legi numărul copiilor um- 
blători la şcoală, procentul lor şi dealtcum cu multa trudă eluptat, 
să nu scadă în scurt timp pe unele locuri în mod însemnat. 

Mai departe nu se poate trece cu vederea, ilustri domni 
magnați, natura obiectului de învățământ, care în înţelesul ace- 
stui proiect de lege are să se impună școalelor poporale, care 
obiect nu se restrânge între marginile unei cunoștințe de spe- 
cialitate anumit determinate, ci e o limbă vie, o limbă oficială, 
în mod legal, a puterii de stat, care după modesta mea părere 
numai aşa se poate propune cu succes, dacă aceea se extinde 
și ea îmbrățișează aproape toate obiectele de învăţamânt, prescrise 
pentru ajungerea scopurilor şcoalelor elementare poporale. 

Spre dovedirea aserţiunii mele să-mi fie permis a aruncă 
o privire în planul de învățământ pentru şcoalele poporale ele- 
mentare, prescris cu ordinaţiunea înaltului ministeriu reg. ung. 
de culte şi instrucțiune publică, cu datul 26 August 1877, Nr. 
21,678, care plan e compus după toate regulele metodicei. La 
pag. 4 a aceluia se zice, că «de centru pentru instrucțiunea în 
școalele poporale serveşte limba», iar mai încolo, că «scopul 
instrucţiunii gramaticale în școala elementară poporală este, ca 
copilul să știe vorbi și să-și știe exprimă cugetele sale curat, 
limpede şi cu accentuare naturală. Scopul acesta nu se poate 
ajunge singur numai cu propunerea gramaticei strâns luate, ci 
spre aceasta e de lipsă a întrebuinţă fiecare din obiectele de 
învățământ. Între celelalte obiecte de învățământ mai acomodat 
se pot folosi ca mijloace ale acestei instrucțiuni exerciţiile ver- 
bale și intuitive, scrisul și cetitul». 

Mai departe, la pagina 12, în privinţa gramaticei maghiare 
se zice, că «câștigarea cunoştinţelor gramaticale necesare pentru 
elevul din școala elementară, deosebit însă pentru cel dela şcoala 
poporală, se poate împreună cu propunerea celoralalte obiecte 
de învăţământ, şi precum s'a arătat mai sus, cu deprinderea în 
scris şi cetit, şi toate câte sunt de lipsă a se şti din acest obiect 
de învățământ, pe acest grad al instrucţiunii, după modul acesta 
se pot învăţă cu mai bun rezultat . 

lar la pagina 34 cu privire la planul general al oarelor se. 
prescrie, că «între obiectele de învățământ mai mult timp este. 
a se destină pentru cetit și scris, pentru limba maternă şi pentru 
aritmetică. Celelalte obiecte de învățământ, mai ales în școalele 
poporale nedespărţite, se pot învăţă prin cetirea cărţilor de lec- 
tură, cu ajutorul lecturilor», 

Pornind din aceste dispoziţiuni corespunzătoare, de cumva 
spre instruirea limbei, care nu e maternă, se va staton timp 
puţin, nu se va ajunge rezultat, și acesta nù poate să fie scopul 
acestui proiect de lege. lar de cumva spre instruirea limbei, 
care nu e maternă, se va stabili timp mai mult, ori atâta timp, 
cât pentru propunerea limbei materne: atunci deja nu numai 
gramatica, sau limba în sine luată, ci cu ajutorul cărţii de lec- 
tură, la început cred că în extensiune mai restrânsă, se vor 
propune mai toate obiectele prescrise și în limba, care nu e ma- 
ternă, Şi deoarece poporul românesc, în urma relaţiunilor urba- 
riale, cam de comun a format comune mărunte, și cele peste 
trei, mii de școale poporale cu limba de propunere românească 
cam de-arândul sunt tot școale nedespărţite, provăzute numai 
cu câte un învăţător, de sine urmează, că după punerea în lu- 
crare a acestui proiect de lege, în școalele poporale elemen- 
tare românești, pe lângă limba maternă, încă și limba, care nefiind 
maternă, se întroduce ca studiu obligat, se va eluptă la gradul 
de al doilea centru al instrucțiunei elementare. 

De aci neapărat va urmă, că în măsura în care se va bu- 
cură vre-o limbă de privilegiu și de favorul de a-și scoate la va- 
oare influenţa şi lăţirea, în acea măsură va perde terenul ceia- 
laltă limbă, mai vârtos dacă luăm în considerare teoria cea de 
curând mult întonată, după a mea părere însă greșită, că adecă 
celce ştie pe orice cale să-și asigure condiţiunile influenţei, acela 
totdeodată și-a asigurat şi îndreptăţirea influenței proprii. Repet 
deci, că în măsura în care se va împărtăși de privilegiu și de 
favor o limbă, spre a da valoare influenței și lăţirei proprii, în 
aceeaşi măsură va perde din influența sa ceealaltă limbă, până 
în urmă dată din destul la o parte, va fi constrânsă a-și cedă 
poziția de până aci și a capitulă în fața rivalului, precum o 
dovedesc aceasta în mod luminat multe exemple din străină- 
tate, şi din unele ţinuturi din patrie, locuite -mai nainte de Rọ- 
mâni. Din aceste cauze, după modesta mea părere și pricepere, 
nici decum nu mă îndoiesc, că dupa punerea în lucrare a ace- 

stui proiect de lege, toţi ceice în faptă vor cercetă școalele ele- 
mentare poporale, vor învaţă limba patriei de stat. Mă îndoiesc 
însă de aceea, că limba aceasta o vor puteă învăţă fără scădere 
în privinţa cunoștinței limbei lor materne, 

Ce se ţine de aceea, că stă în interesul poporului român 
însuși să înveţe limba statului, spre a-şi puteă apără drepturile 
constituționale, înainte de toate voind a reflectă la cuvintele 
Ilustrităţii Sale preamăritului episcop al Neosolului, îndrăsnesc 
a observă, că art. de lege 44 din anul 1868 s'a îngrijit deja din 
destul, ca fiecare cetățean al patriei să-și poată apără drepturile 
sale în limba sa maternă, atât în sala jurisdicţiunilor administra- 
tive, cât şi înaintea tribunalelor. 

Afară de aceea nu se poate negà, că nu numai inteligența 
și clasa industrială românească, ci orişicare fiu al patriei, care 
a avut interes să înveţe limba puterii de stat, cu preţul a ori- 
cărei osteneli și sacrificiu, a învăţat-o în trecut, şi sigur o va 
învăţă şi în viitor. Insă precum stă aceea, că singuraticii, în 
urma instrucţiunei mijlocie și mai înalte sunt în stare mai mult 
ori mai puţin a învăţă în contul limbei materne, bine-rău, și alte 
limbi, — așa stă și aceea, că un popor întreg nu e în stare, compact 
fiind, a vorbi în asemenea măsură două limbi timp mai îndelungat, 
cu atât mai puţin pe durată, pentru totdeauna. Pentrucă de 
cumva toţi locuitorii vre-unei comune, ori vre-unui district, vor- 
besc în asemenea măsură două limbi, acei locuitori cu privire 
la limba lor maternă deja se află în stadiul de trecere, acolo 
limba care mai deaproape sa ridicat la valoare probabil că în 
scurt timp va luă locul limbei materne, care neaparat se dă 
uitării, 

Dar cu privire la singuratici este lucru de comun cunoscut, 
că art. de lege 38 din 1868, în paragrafii 64 şi 74, s'a îngrijit, 
ca aceia să poată învăţă limba oficioasă a statului, când între 
obiectele de învăţământ obligatoare la şcoalele poporale supe- 
rioare şi la școalele civile, unde limba de propunere nu e cea 
maghiară, sa luat și limba maghiară. 

Cu aceasta ocaziune nu pot să retac acea echitabilă dis- 
poziţiune a acestei legi, în urma căreia între obiectele de în- 
vățământ obligătoare de pe la şcoalele civile, acolo unde limba 
de propunere este cea maghiară, limba germană are să se pro- 
pună numai dela cursul al treilea, care curs corespunde clasei 
a treia gimnaziale, când adecă tinărul este în stare a varbi şi 

a scrie corect în limba sa maternă, precum şi a face compara- 
țiune între cunoștințele sale din limba maternă şi între însuşi- 
rile limbei, pe care are sa o înveţe. 

Apoi aserţiunea, ca şi cum din privinţa culturei publice 
de exemplu poporul român nu ar fi în stare în limba sa ma- 
ternă a-şi câştigă cunoștințele acelea, cari se recer pentru gradul 
instrucţiunei poporale elementare, ori ca și cum acel popor în 
limba sa materna nu ar fi în stare a cunoaşte sentimentele iu- 
birei de patrie şi ale patriotismului, pe tari în cursul multor vea- 
curi le-a dovedit totdeauna în fapte, aceste şi alte asemenea 
insinuaţiuni sonore se devalvează la valoare proprie îndată ce 
nu se perde din vedere respectarea drepturilor asigurate prin 
legi, deoarece cetățeanul patriei, care se bucură de drepturi și 
se împărtășește întru toate și de limba su maternă, e capabil 
a pricepe beneficiul de care se face părtaş, şi aceasta îl însu- 
flețeşte şi-l împintenă mai cu putere a-și împlini cu bucurie da- 
torințele patriotice cele mai grele. 

Să presupunem însă, că este în interesul poporului și nu 
în al altora, ca toți membrii lui, neexcepționând nici femeile, să 
înveţe limba oficioasă à statului. Cu toate acestea să binevoiţi a 
mă iertă, dacă eu pe câmpul instrucţiunei poporale afirm, că 
se ţine de sfera de drept a puterii părintești a determină, cum 
şi în ce mod să se apere interesele copiilor. Pentrucă părinţii 
de comun cu mult mai delicat şi cu mult mai sigur promo- 
vează bunastarea şi interesele copiilor lor decât oricine altul, 
Deci, dacă părinţii câte unul, ori dupa comunităţi, vor află, că 
va fi în interesul lor şi al copiilor lor, ca limba oficioasă a pu- 
terii de stat să se întroducă în școalele elementare poporale, 
ca obiect de învațământ, întreb, oare cine ar împedecă lucrul 
acesta? Dar oare este de lipsă a recurge spre acest scop la 
forța legii? 

Dar de cumva părintele, care ca cetăţean de stat contribue 
la sumele însemnate din cassa statului, preliminate pentru sco- 
purile instrucțiunei poporale, iar ca membru al confesiunei re- 
ligioase contribue la susținerea şcoalei sale confesionale, de 
cumva, zic, parintele, razimându-se pe dispozițiunile echitabile 
ale legii anterioare doreşte, ca baiatul lui în limba maternă să 
se împărtașască în întreaga extensiune a beneficiului instruc- 
ţiunei elementare, ca astfel cel puţin în limba sa maternă să în- 
veje a cugetă corect şi în ordine logică, a vorbi clar, a scrie 

după regulele ortografice şi a-şi exprimă cugetele cu accentuare 
naturală, dupăce starea lui mai modestă şi aşa mai totdeauna 
numai pe cariera agriculturei și a manufacturei îndreaptă pe bä- 
iatul său, — căci de abia 2—3%/, din părinţi s'au îndatinat să-şi dee 
copiii la şcoale poporale superioare şi la cele medii, — în cazuri 
ca atari se face cu neputinţă părinţilor, ca numai în limba ma- 
ternă să facă părtaşi de instriicția elementară poporală pe bă- 
ieţii lor, până la acea etate, când facultatea lor mentală este din 
destul desvoltată. Aceasta ar fi o dispozițiune, pe care eu nu 
mă simfesc îndreptăţit a o sprijini cu votul meu, 

N'au lipsit în evul de mijloc, atât de defăimat, oamenii ze- 
loși, cari, ce e drept, în altă direcţiune, va să zică în interesul 
bisericei creştinești catolice, sau nevoit a monopoliză educa: 
țiunea copiilor, sprijinind cu motive plausibile acea propunere 
a lor, ca copiii Mohamedanilor şi ai Judeilor să se crească în 
spirit creştinesc, afirmând, că prin aceasta sar scuti interesele 
spirituale înseşi ale copiilor, sar suplini omisiunile secolelor, 
cultura publică ar luă avânt, şi sar promovă chiar şi interesele 
statului, fiind lucru de comun cunoscut, că chipul şi caracterul 
de unitate religioasă cu mult mai tare e capabil să fortifice 
stâlpii statului, decât chiar și chipul de unitate în limbagiu. 

Insă oare ce a răspuns biserica catolică la nizuința aceasta 
la aparenţă atât de religioasă? In jumătatea a doua a secolului 
13 sfântul Toma dela Aquino, unul dintre atleţii cei mai emi- 
nenți ai ştiinţelor creştineşti teologice şi filozofice, şi ca atare 
cu adevărat mare bărbat de stat, ma şovăit a spune apriat, că 
nu trebue să se întroducă o înoire ca aceasta, contrară datinei 
bisericei, căci dacă aceasta ar fi fost raţionabil, atunci atâţi arhierei 
meritaţi, pe cari cei mai puternici împărați creştini dăruindu-i 
cu graţie i-au făcut demni de încrederea lor, precum : Constantin 
pe Silvestru, şi Teodor pe Ambroziu, nici decum nu ar îi între- 
lăsat a mijloci modalitatea aceasfa a lăţirei de credință. Insă e 
periculos a întroduce o atare înoire, contrară datinelor de până 
aci ale bisericei, pentrucă ea se opune dreptăţii naturale, de- 
oarece copilul după natură este al tatălui său, De jure naturali 
est quod filius antequam habeat usum rationis, a cura parentum 
subtrahatur, vel de eo aliquid ordinatur invitis parentibus. 
(Summae theol., X art. 12). 

Este lege a naturei, ilustri domni magnați, ca băiatul întru 
inceput să cugete ca instrumentul inteligenței tatălui său, și să 

voiască după dorința acestuia! Este efectul naturei, ca religiunea 
să sporească pe calea instrucţiunei şi a educaţiunei părintești, 
luminată prin credinţă. Deci, dacă biserica sar fi învoit, ca copiii 
părinților necreştini, fără voia acestora să fie crescuți în spirit 
creştinesc, biserica prin o astfel de silă şi-ar fi stricat numai 
sieşi, căci ar fi negat acel drept natural al părinţilor, pe care se 
razimă, când în urma spiritului religios al părinţilor primeşte 
copiii acestora de credincioși ai ei, născându i a doua oară, în 
urma tainei botezului. 

Această influenţă naturală a dreptului de părinte legisla- 
țiunea Ungariei a respectat-o totdeauna, când de exemplu a re- 
cunoscut dreptul părinţilor de. a puteă cere restituirea copiilor 
seduşi ori reţinuţi, sub pretextul religiunei ori al altui bine mai 
mare, când în legile dela 1723 şi 1765 a recunoscut dreptul pa- 
rinţilor de a stabili în sfera lor de activitate modalitatea instruc- 
țiunei elementare şi a educaţiunei copiilor, pregătirea şi întro- 
ducerea acelora în viitoarea lor carieră, creşterea lor în religi- 
unea proprie, în înțelesul §-ului 2 din art. de lege LIII dela 
1868 permis fiind numai celor te au împlinit anul al 18-lea de 
etate să treacă la altă religie. 

Aceste şi alte asemenea dispoziţiuni ale legislaţiunei do- 
vedesc din destul, că legislațiunea ţării a fost totdeauna pa- 
trunsă de convingerea, că părinţii nu se pot opri să nu împar- 
tăşască copiii lor de o instrucțiune şi educaţiune spirituală con- 
form îndemnului şi conştienţei lor. A fost totdeauna pătrunsă 
de convingerea, că ar formă vătămarea unui drept natural foarte 
important a împedecă ori a face cu neputința aceea, ca părinții 
prin instrucțiune poporală elementară, amăsurată dorinţei lor, 
să nu poată desvoltă mintea şi voința copiilor lor după chipul 
însuşirilor bune spirituale, moştenite şi conservate în casa pa- 
rintească, 

La obiecţiunea ce ni se face, că în şcoalele, nu numai mi- 
litare, ci şi în cele poporale, înființate între locuitorii fostelor 
regimente de graniță secuieşti şi româneşti, s'au facut încercări 
de a se întroduce limba germană, sau dupăcum se provoacă 
Excelenţa Sa, domnul ministru de culte şi instrucţiune publica, 
însuş regulamentul numit «Ratio educationis» deja a prescris 
«in scholis vernaculis propunerea limbei maghiare, imi iau în- 
drasneala a observă, că întrucât acele dispoziţiuni s'ar fi facut 
în contra dorinței părinţilor, nefiind ele întemeiate pe dreptul 

naturii, peste acelea logica faptelor încă la timpul său a trecut 
la ordinea zilei. 

Acestea sunt, ilustri domni magnați, observarile generale, 
pe cari am fost constrâns a le preciză cu umilința pentru mo- 
tivarea votului meu, Ele formează temeiul acelei declaraţiuni, 
că eu acest proiect de lege, întru cât cuprinde cu privire la 
copii dispozițiuni contrare dorinţei părinţilor, şi întru cât re- 
strânge şi mărginește libertatea de care sa bucurat până aci 
poporul românesc din patrie, zic, eu nu pot să primesc acest pro- 
iect de lege ca bază a discuţiei speciale. Mă opreşte a primi 
şi a sprijini un atare proiect de lege şi însuș dreptul public 
legal al țării, care statorind singurul mod după care sunt a se 
aduce legile ţării, totodata stabileşte şi marginile acelea, pe cari 
nici legislațiunea însaș nu le poate desconsideră, făcând amin- 
tire, că:  Potissimum super rebus juri divino ac naturali prae- 
judicantibus, atque etiam vetustae totius Hungariae gentis liber- 
tatis libertati derogantibus» şi împlântă principiul neprescriptibil, 
care nu e iertat a fi perdut din vedere între nici o împiejurare 
a timpurilor şi a secolelor: «Salve semper divino naturalique 
jure». 

Le-am fost dator acestea, ilustri domni magnați, cauzei 
diecezei româneşti unite a Lugojului, a carei condiţie de viață 
e limba româna, fiind ea chemata în limba aceasta a-şi îm- 
plini înalta misiune pe terenul religios, moral și cultural. Le-am 
fost dator învăţătorilor din dieceza româneasca unită a Lugo- 
jului, pe cari acest proiect de lege îi îngreunează mult. Le-am 
fost dator poporenilor mei, cari mau rugat, ca la locul sau să 
pun un cuvânt întru apărarea libertaţii lor de până aci, şi sa 
paşesc la acest loc întru scutirea dreptului lor de parinţi. Aceste 
împlinindu-le, şi mulţamind pentru rabdarea cavalerească cu 
care v'aţi îndurat a mă ascultă, declar, că nu primesc acest pro- 
iect de lege ca bază pentru desbaterea speciala».*) 


Textul legii școlare. 


lată acum textul legii, în contra căreia s'a purtat, 
fără succes, această luptă frumoasă, în dietă și în casa 
de sus: 


*) Din „Telegraful Români“, anul 1879, Nrii 60—61. 

„Articolul de lege XVIII din 1879, 
privitor la instrucția în limba maghiară în institutele de învă- 
fământ pentru educațiunea poporului. Sancționat în 22 Maiu 
1879. Promulgat în casa deputaților în 24 Maiu, în casa de sus 
în 25 Maiu 1879. 


De vreme ce e de lipsă, ca fiecărui cetaţean al statului 
să i-se ofere ocaziunea a-și însuşi limba maghiară, adeca limba 
statului, se iau pentru acest scop dispoziţiunile urmatoare: 

$. 1. In toate preparandiile de înyaţatori, confesionale, ori 
de altă natură, în cari instrucţiunea nu se dă în limba maghiara, 
se va predă limba maghiară, care în virtutea dispoziţiunei ar- 
ticolului de lege XXXVIII dela 1868 formează și altcum obiect 
de studiu obligator în aceste institute, în un astfel de număr 
de oare, încât fiecare candidat pentru funcțiunea de învățător 
să şi-o poată însuși în vorbire şi scriere, în timpul întregului 
curs de studiu. 

$. 2. După trecerea cursului de trei ani al preparandiilor, 
următor întrarii în vigoare a acestei legi, adeca începând din 
ziua de 30 lunie 1882, nime nu poate primi diplomă de învă- 
țător şi nime din aceia cari vor fi terminat cursul de învaţători 
în 1882, ori mai târziu, nu poate fi numit pe cale particulara, 
ori la un institut de învațământ, ca învăţator, ori ca ajutor de 
învăţator, al doilea învăţator, dacă nu și va fi însușit limba ma- 
ghiară, în vorbire şi scriere, în așa masură, încât să fie în stare 
a o predă în şcoalele primare. 

$. 3. Cei deja numiţi, sau persoane cari întra în cariera 
de învăţător, şi cari vor fi terminat deja cursul preparandiei de 
învăţători în intervalul de timp dela 1872 până la sfârşitul anului 
1881, ori eventual îl vor termină, sau vor fi ocupat îr acest 
timp, eventual vor ocupă o catedră de învățător, — sunt da- 
tori a învăţă limba maghiară, dacă nu cumva o ştiu, în timp de 
patru ani, socotiți dela întrarea în vigoare a legii de faţa, în 
așa grad, încât sa fie în stare a o predă în școalele primare, 

Această cualificaţiune e a se dovedi prin trecerea unui 
examen, ce se va normă îndeosebi prin un ordin al ministrului. 

In comunele ai căror locuitori în parte nu știu ungureşte, 
cu începutul anului 1883 pot fi numiţi ca învaţatori definitivi, 
ajutafori, ori provizori, la şcoalele primare comunale confesio- 
nale, ori la alte şcoale primare publice, numai astfel de per- 
soane, cari sunt capabile a predă limba maghiara. Dar și până 

la “anul 1883 se va da, cu prilejul ocupării catedrelor de învă- 
țători, prioritate acelora, cari ştiu limba maghiară. De asemenea 
se vor respectă cu stricteță dispoziţiunile în vigoare ale S-ului 
58 din art. de lege XXXVIII dela 1868, ce priveşte şcoalele 
primare, cum şi ale $-lui 13 (alineatul 2 şi 3) din art. de lege 
XXVIII dela anul 1876. 

§. 4. Prin aceasta limba maghiară face parte din. obiectele 
de studiu obligator în toate şcoalele primare publice. Cât timp 
însă nu există numărul corespunzător de învățători capabili 
pentru predarea în limba maghiară, dispozițiunea de mai sus 
se pune în vigoare numai treptat, în următorul mod, și anume: 

In fiecare şcoală primară, în care limba de predare nu e 
limba maghiară, dar se găseşte un învăţător capabil pentru a 
predă în această școală, limba maghiară va trebui să fie pre- 
dată ca obiect de studiu -obligator deja în anul următor după 
întrarea în vigoare a legii de față. lar în şcoalele primare, la 
cari nu se găseşte numit un astfel de învățător, îndată ce în 
conformitate cu paragrafii 2 şi 3 va fi numit un învăţător cua- 
lificat în limba maghiară. 

[nstrucţiunea obligată a limbei maghiare în şcoalele pri- 
mare comunale va îi reglementată de cătră ministrul de culte 
şi instrucţiune publică prin ordin special. Toate autoritaţile con- 
fesionale şi alte autorităţi sunt datoare a observă exact, cu pri- 
lejul stabilirii planului de învățamânt pentru şcoalele primare, 
ordinul amintit mai sus. 

§. 5. Dispoziţiunile legii de față se refer şi la institutele 
de învățământ nemaghiare, cari exista deja, ori cari se vor în- 
ființă în înţelesul paragrafilor 16—22 din art. de-lege XXXVIII 
dela anul 1868. 

§. 6. Indeplinirea dispoziţiunilor cuprinse în paragrafii pre- 
cedenți şi a dispoziţiunilor tranzitorii va fi supraveghiată de catră 
ministrul de culte şi instrucţiune publică prin inspectorii şcolari. 
şi prin celelalte organe indicate în Ş-ul 3 al art. de lege XXVIII 
dela anul 1876, privitor la autorităţile şcoalelor primare. Pentru 
acest motiv 

1. La preparandiile de învăţatori, în cari limba instrucţiunii 
nu e cea maghiară, în afară de cazurile în cari inspectorul 
şcolar azistă temporal la predare, atât examenele anuale, cât şi 
„ele de maturitate, vor fi ţinute în prezența şi pe lângă inter- 
venţia inspectorului şcolar, ori a substituţilor acestuia, numiţi de 


www.dacoromanica.ro 


— $45 — 


Cătră ministrul cultelor și al instrucţiunii publice. lar cu înce- 
pere dela 30 Iunie 1882, diplomele de cualificațiune ce urmează 
să fie semnate de dânsul, se vor liberă numai în cazul când 
candidatul examinat ştie limba maghiară conform cu Ş-ul 2 al 
legii acesteia. 

Impotriva obiecţiunii inspectorului şcolar candidatul poate 
înaintă recurs, în termin de 30 de zile, socotite din ziua exa- 
menului, la ministrul cultelor şi al instrucţiunii publice, care dis- 
pune apoi, ca să fie examinat din nou de catră o comisiune 
compusă din trei membri numiţi de ministru, Dacă candidatul 
e recunoscut de catră această comisiune de- cualificat în limba 
maghiară, în conformitate cu $-ul 2, atunci diploma i-se va li- 
beră îndată, Hotarîrea comisiunii se va notă în diplomă. 

2, Ministrul cultelor şi al instrucţiunii publice veghiază, ca 
în programele de studii ce urmează a i-se supune în înțelesul 
§-lui 5 alineatul 3 din art. de lege XXVIII dela anul 1876, limba 
maghiară să fie trecută în măsura cuvenită, coniorm legii de 
faţa, şi dânsul dispune sa se supravegheze instrucțiunea în în- 
țelesul $-lui 5 (alineatul 3, p. &) al legii citate. 

3, In caz de nerespectare a legii de față se va aplică Ş-ul 
15 al art, de lege XXXVIII dela 1868, respective Ş-ul 7 al art. 
de lege XXVIII dela anul 1876, 

4, Dispoziţiunile $-lui 22 din art. de lege XXXVII dela 
anul 1868 se vor aplică şi în cazul când institutele amintite în 
paragraful precedent al legii de față nu se conformeaza legii 
prezente, 

§. 7. Pretutindenea unde e vorba în această lege de pre- 
parandii de învăţători, de candidaţi pentru catedrele de învăţă- 
tori, de învăţători ajutători, ori suplinitori, — sunt a se înţelege 
şi preparandiile de invăţatoare, învățătoarele, candidatele la ca- 
tedrele de învățătoare, învaţătoarele ajutatoare, și învaţatoarele 
suplinitoare. 

§. 8. Cu executarea legii de față se însărcinează ministrul 
cultelor şi al instrucţiunii publice».*) 


Vorbirile deputatului Atanasiu Rácz. 


În şedinţa din 23 Maiu 1879 a dietei s'a discutat pro- 
iectul de lege despre modificarea și întregirea legii din anul 


*) Din «Chestiunea Română în Transilvania și Ungaria , de Eugen 
Brote, pag. 202—205, 

1871, referitoare la societățile pentru regularea apelor. 
La discuția pe articole a vorbit deputatul român Aza- 
nasiu Rácz următoarele: 


La paragraful acesta (6) îmi iau voe a face și eu unele 
observări. Cu proiectul acesta de lege se intenţionează a se ajunge 
aceea, ca societaţile să poata există, şi să-și poată continuă ac- 
tivitatea cu succes. Dar nu stă aşa lucrul tocmai la societatea, 
în interesul căreia am luat cuvântul, anume, societatea de re- 
gulare a râurilor Timiş şi Bega, pentrucă platirea competenţelor 
repartizate, de regulă nu se face, cu excepția erariului și a do- 
meniilor fundaţionale, ai caror reprezentanţi le plătesc punctual. 
Dupace în lege nu se cuprinde dispoziţia, că astfel de bani re- 
partizați sa se plăteasca cu punctualitate, așa cred, ca tocmai 
acest proiect de lege ne duce acolo, ca să ne îngrijim, să poată 
există societaţile, în urma achitării competințelor, și să-și poată 
ajunge scopul. Dar așa cum e textuat punctul g) scopul nu 
numai că nu se ajunge, ci din contră, ne îndepărtăm de el, şi 
pe multa vreme la platire punctuală nu ajungem. Sunt deci de 
părerea, onorată casă, ca ar trebui să întroducem şi aici praxa 
aceea, care se aplică în capitală de ex. cu privire la darea co- 
munala, anume, că atunci, când cineva plateşte darea de stat, 
i-se detrage și darea comunală, Inzadar trimite cineva o miie 
de fiorini numai în -dare de stat, pentrucă organul respectiv de- 
trage întâi 25—30 procente în darea comunală. Așa ar trebui să se 
dispună și cu privire la aceste societăți, anume, că atunci, când 
respectivul își plăteşte darea şi se detrage darea comunală, să 
se detraga şi competinţele societăţii. Și aşa, deși darea statului 
nu întră de tot punctual, s'ar încassă totuş cu încetul, și socie- 
tățile sar puteă ferici. Altcum Sar puteă întâmplă aceeace s'a 
întâmplat la societatea noastră pentru regularea apei din râurile 
Timiş şi Bega, că afară de sumele platite de organele dnului 
ministru de finanţe și ale domnului ministru de culte şi instruc- 
țiune publică, cam 30—40 mii de fiorini, din suma repartizată 
de 360,000 îl. competente pentru regularea râurilor nu s'au plătit 
decât 10—20 de mii fiorini din partea părților interesate, prin 
ce apoi poate să devină problematică existența societăţii. 

Pentruca deci atât societatea pentru apele din Timiș şi 
Bega, precum și alte societăți de regulare de apă, să nu fie îm- 
pedecate în activitatea lor salutară, îmi iau voe a face propu- 
nerea următoare: La §-ul 6 punct g) în şirul al doilea să se 

pună: Se îndrumă organele încredințate cu încassarea dării de 
stat, ca din darea platita la cassa, ori încassată dela contribuent, 
sa detraga o parte proporționala şi pe seama societaţilor şi să o 
transpună cassei acestora .*) 

Propunerea nu sa primit. 

Şedinţa din 28 Maiu 1879. Se discută proiectul de 
lege despre încuartirarea armatei comune și a honve- 
zimei. La paragraful 5, în discuţia pe articole, vorbește 
deputatul român George /oanovici şi propune o modi- 
ficare stilară, anume, ca pretutindenea în proiectul de 
lege, dar mai ales în acest paragraf, să se înlocuiască 
cuvântul necorect maghiar férhely cu corectul cuvânt 
«férőhely » şi explică, de ce e corect cuvântul din urmă. 
Propunerea se primește. 

În şedinţa din 29 Maiu 1879 deputatul român A/e- 
xandru Roman prezintă raportul comisiunei despre starea 
bibliotecii casei pe anul 1878 şi socotelile bibliotecii pe 
acelaș an. Raportul se va tipări şi se va pune la timpul 
său la ordinea zilei. 

În şedinţa din 31 Maiu 1879, tot la discuţia asupra 
proiectului de lege despre încuartirare, vorbește la §-ul 
25 deputatul român Afanasiu Rácz următoarele : 


Onorată dietă! Declar, ca sprijinesc propunerea stima 
tului condeputat Hosztinszky, cu adaosul, ca diferința sa se ex- 
tindă; nu numai asupra orașelor, ci şi asupra comunelor mari 
şi mici, pentruca după parerea mea sarcinile cari apasă comu- 
nele sunt cu mult mai mari decât să poata îi purtate. Pe mine 
nu m'au liniştit expunerile stimatului condeputat conte Ráday 
Gedeon, ca să pot primi textul din proiectul de lege. Spuneă 
stimatul condeputat, că aci nu e vorba de vre-o sarcină nouă. 
Adevărat, ca nu e sarcină noua, pentrucă ea de mult apasa țara. 
Dar deja atunci, când patenta respectiva a fost adusa la cuno- 
ştința comunelor, acestea au înaintat recurs, şi de atunci necon- 
tenit dau. recursuri, primind totdeauna mângaierea, că dieta şi 
dealtcum va regulă afacerea. E deci aici timpul, ca să ajutăm 
comunelor. Nu m'a convins nici argumentul, ca dincolo de 
Leitha sa primit deja un proiect de lege ca acesta, deci nici la 


) Din Ziarul Dietei, volumul VI, pag. 341. 

noi nu poate să fie altă lege. Asta nu e lege fundamentală. E 
o lege, care trebue să iee dispoziţiunile conform trebuinţelor 
țarii, şi conform averii ţării şi capacităţii ei de a purtà sarcinile. 
Declar deci de nou, că sprijinesc modificarea stimatului amic 
Hosztinszky».*) 


Se primește textul original. In ședința din 3 Noem- 
vrie 1879 tot deputatul român Atanasiu Rácz declară 
pe scurt, că primeşte §-ul 31 din proiectul de lege al 
guvernului despre perderea dreptului de cetățean de 
stat, dacă cineva s'a înrolat la miliție în armată străină. 
A fost proiectul de lege, acceptat de dietă, după care 
ceice absentează din ţară zece ani de zile nu mai sunt 
considerați ca cetăţeni ai statului ungar. In urma acestei 
legi și-a perdut cetățenia de stat și Kossuth Lajos. 

Şedinţa din 19 Noemvrie 1879. La ordinea zilei se 
află petiția unor comitate, de a se luă măsuri din partea 
corpurilor legiuitoare cu privire la săracii comunelor 
singuratice. Vorbeşte la obiect şi deputatul român Aza- 
nasiu Rácz următoarele: 


Imi iau voe a spune, că nu sprijinesc aceeace spuneă sti- 
matul condeputat Baross, și anume, din motivul, că municipiile, 
dacă exerciază drepturi, chiar sărace fiind, după părerea mea 
trebue să poarte totodată şi sarcinile. Eu așa ştiu, că sarcina 
aceasta pentru aceea s'a pus in spinarea comitatelor, pentruca 
să o iee de pe spatele comunelor sărace. Chiar dacă ar fi deci 
unele municipii mai sărace, de aci nu urmează, că sarcina să fie 
împărțită pe municipiile mai avute, și eu nici nu am cunoștință, 
cari sunt aceste municipii mai sărace, și cari sunt cele mai 
avute? După părerea mea e corectă dispoziţia legii, ca fiecare 
comună, respective fiecare municipiu, să se îngrijască de săracii 
și de bolnavii săi. Eu numai atunci aș puteă sprijini cele spuse 
de stimatul condeputat Baross, când ar fi vorba de regularea 
teritorială a municipiilor. Pentrucă astăzi, cu împărțirea terito- 
rială de acum a municipiilor, e cert, că sarcinile publice sunt 
împărţite în mod neproporţionat. De aceea mă ţin de dispo- 
ziția legii, care până acuma nu s'a dovedit de neoportună>.*) 


*) Din Ziarul Dietei, volumul VII, pag. 97. 
**) Din Ziarul Dietei, volumul VIII, pag. 218. 

În ședința din 29 Noemvrie 1879 a dietei, la dis- 
cuția asupra rugarii unui comitat de a se compune o 
lege nouă, mai dreaptă, despre sarcinile împreunate cu 
încuartirările militare, a vorbit pe scurt deputatul român 
Atanasiu Rácz, declarând, că primeşte propunerea co- 
misiunei petiționare de a se predă rugarea ministrului 
de honvezi spre studiare, dar fără îndrumarea cerută de 
unii deputați de a prezentă dietei proiect nou de lege, 
pentrucă dacă va îi acesta de lipsă, îl va compune și 
prezentă guvernul și fără îndrumare. 


Comitatul Severinului. 


Cu ocaziunea desființării graniţei militare, fostul re- 
giment român-bănățean, numarul 13 de graniţă, a fost 
prefăcut, cu voie preaînaltă, într'un comitat de sine stă- 
tător, numit comitatul Severinului. Guvernul, pe motivul, 
că poporaţiunea nu e obicinuită cu legile și cu admini- 
strația ungurească, — pentrucă până aci eră supusă le- 
gilor militare, — nu a permis, ca comitatul să se admi- 
nistreze singur, prin funcționari aleși din partea consiliului 
comitatens, ci a întrodus un provizoriat, cu funcționari 
numiți în mod provizor și luați din toate părțile țării. 
Cei mai mulţi dintre acești funcționari au abuzat apoi 
de oficiul lor, au defraudat și au înşelat poporul, n 
și dedat la o ordine mai bună și la purtare onestă din 
partea mai marilor săi. Insuş vicecomitele comitatului, 
un cutare Pausz János, a defraudat sume mai mari de 
bani, și a fugit în România, de unde însă a fost trimis 
îndărăt la Caransebeș și închis. In închisoare a şi murit. 
Provizoriatul expirase în anul 1879, şi guvernul a pre- 
zentat dietei un proiect de lege, pentru prelungirea pro- 
vizoriatului încă pe un an. Situaţia din comit. Severinului 
a ajuns deci să fie discutată în dieta ţării. În ședința 
din 17 Martie 1880 a vorbit mai întâi baronul Lipthay, 
rostind un energic rechizitoriu la adresa funcționarilor 
provizori din comitatul Severinului și la adresa guver- 
nului, care tolerează făptuirile lor și peste tot corupția 
în administrație. A făcut în urmă propunerea, ca provi- 
zoriatul din comitatul Severinului să se extindă numai 
până la finea anului 1880, iar cu începerea anului ur- 

mător comitatul să se organizeze pe bazele legii muni- 
cipale, respective, guvernul să fie îndrumat să prezinte 
până la finea anului un proiect de lege despre organi- 
zarea definitivă a acestui comitat. 


Vorbirea deputatului G., Ioanoviciu. 


Vorbeşte după el deputatul român George Ioano- 
viciu, dorind asemenea, ca soartea comitatului Severin 
să fie îndreptată spre bine. A rostit vorbirea următoare: 


«Proiectul de lege prezentat în Decemvrie anul trecut în 
chestia de pe tapet, mărturisesc. că m'a atins dureros, și sigur 
şi pe aceia, cari cunosc mai deaproape raporturile din comi- 
tatul Severinului, pentrucă am văzut din acest proiect de lege, 
că cu acceptarea lui se întinde iarăş pe banca lungă o chestie, 
care a fost rezolvată Ia 1873, cel puţin în merit. Văd, că acuma, 
în 1880, suntem constrânşi să facem ce făcuse legislaţiunea dela 
1873, atunci când a inițiat chestia de pe tapet, şi ce apoi a fost 
silită să facă și a douaoară, la 1877, anume, ca acuma să în- 
cepem a treiaoară lucrul dela început. Tot atunci facuse o ob- 
servare potrivită un condeputat din părţile de fos ale ţării întro 
conversaţie particulară, spunând în fața mai multora, că avem 
cu două teritorii de lucru, cari nu pot să scape de lungul pro- 
vizoriat, şi aceste două teritorii sunt, Bosnia şi comitatul Severin. 
Nu peste mult se iviră apoi tristele urmări şi întâmplări, la cari 
sa provocat şi stimatul domn raportor, cari au avut de rezultat, 
că aceste două expresiuni: «Comitatul Severinului» şi «Mizerie 
administrativă» sau încuibat deodată în mintea fiecărui om; ca 
două noţiuni, cari nu pot fi despărțite una de alta. Și fiindcă 
administraţia de acolo e fătul dispoziţiilor nemijlocite ale dlui 
ministru de interne, urmează, că pentru regretabilele întâmplări 
de acolo întreaga greutate a responzabilităţii apasă umerii ace- 
stuia. Regretabilele cazuri ieșite la lumină au trecut la ordinea 
zilei peste proiectul original de lege, care vorbeă despre un 
provizoriat de trei ani, și stimatul domn ministru-prezident încă 
a abstat dela intențiunea sa originală, și s'a învoit și mulțămit, 
ca provizoriatul să mai ţină numai un an. Eu o iau aceasta la 
plăcută cunoştinţă şi la tot cazul aș fi mulțămit, dacă din moti- 
varea proiectului de lege nu aș vedea aceeace a atins şi sti- 
matul antevorbitor, baronul Lipthay Bela, anume, că e făcută 
problematică executarea legii din 1873. 

Acuma trec la partea aceea din motivarea ministeriala, de- 
spre care a vorbit mai pe larg stimatul meu amic Lipthay, și 
despre care eu voiu vorbi foarte pe scurt. 

Partea aceasta a motivärii e aceea, dupä care: ede aceea 
nu poate fi executat articolul de lege 27 dela 1873, pentrucă 
comitatul Severinului nu dispune de inteligența și de situația 
materială, necesară pentru împlinirea datorințelor municipale». 

Nu împărtășesc părerea aceasta. Câțiva membri ai inteli- 
genței din comitatul Severinului au scos la lumina soarelui re- 
lele administrative de acolo, și împreună cu funcţionarii con- 
tinuă cu multă isteţime a rezolvă problema grea a regulării afa- 
cerilor. Inteligența de acolo nu poate să aibă praxa politică şi 
administrativă! Se poate invăţă aceasta din carte? Nu, domnilor, 
numai vieața însaș, numai exerciţiul o poate face aceasta. E ne- 
încunjurat de lipsă deci, ca inteligența de acolo să fie trecută 
între șanțurile constituţiei municipale. Cu greu poate să înveţe 
cineva călăritul pe cal de lemn, ci trebue pus pe spatele ca- 
lului, fireşte, nu pe spatele unui cal sălbatic. Și eu așa cred, că 
autonomia noastră municipală, aşa cum e ea astăzi, nu poate fi 
numită cal sălbatic. 

Nu vorbesc, onorată casă, despre chestia financiară și de- 
spre situația materială a locuitorilor de acolo, și nici despre 
chestia, dacă situația materială a comitatului Severin corăspunde 
scopului pe care l-a avut în vedere legea dela 1873, pentrucă 
acestea le-a desvoltat stimatul condeputat Lipthay Béla. Numai 
atâta vă spun, că şi eu, împreună cu dânsul, sunt pe deplin 
convins, că autonomia poate să fie înaugurată în comitatul Se- 
verinului, fără nici o primejdie, fie cât de mică. Aş fineà însă 
de necesar să se facă încercarea de a se rectifică afirmările, pe 
cari eu nu le pot acceptă. De altă parte doresc şi eu, ca stările 
provizorii să fie cât mai scurte. 

Chestia principală dealtcum nu e aceea, că pe câtă vreme 
se decretează provizoriatul de prelungit, ci aceea, că stimatul 
domn ministru de interne când e aplecat a prezentă proiectul 
de lege în privinţa aceasta? Mă tem, că dacă aceasta nu se face 
la începutul celei mai deaproape sesiuni, așa, ca legislațiunea 
să poată discută chestia încă în anul acesta, şi dacă desbaterea 
în sinul legislațiunei se face abiă în primăvara viitoare, ori în 
sesiunea ultimă a dietei, zic, mă tem, că chestiile îngrămă- 
dite, cari nu sufer amânare, vor da ușor laoparte chestia aceasta, 

iar legile cari vor fi aduse vor fi executate, — lucru care re- 
clamă luni de zile, — tocmai în epoca, în care, în urma apro- 
piatelor alegeri pentru dieta ţării, spiritele sunt agitate. De aceea 
deci aș dori şi aş ţineă, că e în interesul cauzei, ca dl ministru 
de interne să prezinte încă în anul acesta, să zicem în Octom- 
vrie, proiectul său de lege în chestia aceasta, pentruca la finea 
anului acestuia să fie discutat și rezolvat, Atâta cu tot dreptul 
poate să aștepte dela stat poporaţiunea, care de un şir lung de 
ani a dovedit trezvie, indulgență și veneraţiune, care a luptat 
cu greutăţile tranziţiei şi cu neplăcerile ei, ba încă şi cu şicanele 
unei administrații rele, de care a avut parte în mod deosebit. Nu 
cred să fie exagerată dorința mea, când rog pe domnul mini- 
stru de interne, ca în chestia de pe tapet să prezinte proiectul 
de lege încă în anul acesta, la începutul sesiunii proxime. 
După domnul raportor se află în comitatul Severinului in- 
divizi cu aplecare de a agită în contra sistemului constituțional. 
Conced, că sunt astfel de agitatori. Că doară abiă există co- 
mitat, în care să nu fie oameni ce agitează, într'o direcţie ori 
alta. Dar neg, că agitația ar aveă acolo succes. Și așa cred, că 
dl raportor consimte cu mine, că greul poporaţiunii din co- 
mitatul Severinului e neexcepţionabil. Poporaţiunea aceea, care 
a primit cu cea mai mare bucurie şi cu sentimente de recuno- 
ştință cuvântul Maiestăţii Sale la 1872, şi dispoziţiile legislaţiunii 
maghiare dela 1873, şi care până acuma a gustat numai fruc- 
tele amare ale reîncorporării sale la statul ungar, însă cu toate 
acestea nu a depăşit de pe calea loialității, pentrucă înţelege, 
că greşelile singuraticilor nu pot fi puse în sarcina naţiunii, nu 
sunt greşelile acesteia, precum nici pentru greşita controlare 
din partea statului nu poate fi învinovăţit statul însuș, poporul 
acesta zic ar merită, ca ori în ce direcţie Sar face deciderea 
în această chestie, care pe el îl privește mai deaproape, nesi- 
guranţa sorții sale să se termine în timpul cel mai scurt posibil. 
De aceea, sprijinesc propunerea condeputatului Lipthay Bela».*) 
Ministrul-prezident Tisza Kálmán declară, că comi- 
tatul Severin, fiind sărac, nu se va puteă susțineă ca 
municipiu de sine stătător, ci va trebui să fie încorporat 
la alt comitat. Promite, că în Octomvrie va prezentă 
proiectul de lege despre noua organizare a acestui comitat. 


*) Din Ziarul Dietei, volumul XI, pag. 152. 

Vorbirea deputatului George Pop de Băsești. 


la în urmă cuvântul deputatul român George Pop 
de Băsești şi rostește vorbirea următoare: 


«Onorată casă! Cu toate că m'am fost decis să nu mai 
vorbesc cât va mai ţineă domnia actualului guvern, totuş în 
urma celor spuse şi întâmplate în casa aceasta cu ocaziunea 
discuţiei asupra acestui proiect de lege și a desbaterii budge- 
tare din urmă, îmi ţin de datorința a mă declară pe scurt şi 
cu ocaziunea aceasta. La clasificarea foarte rea, aş puteă să spun 
de rea voinţă, pe care a făcut-o domnul raportor asupra stă- 
rilor din comitatul Severinului și a locuitorilor de acolo, au ras- 
puns domnii deputaţi Lipthay și /ognoviciu, cari vorbiră înaintea 
mea. Una însă totuş mi-sa rezervat și mie. Domnul raportor 
spuneă, că guvernul nu e mulțămit cu starile din comitatul Se- 
verinului. Eu încă răspund domnului raportor, şi pot să-l asigur, 
că nici locuitorii din comitatul Severinului nu sunt mulțamiţi 
cu stările de acolo, cari sunt emanaţiunea dispoziţiunilor gu- 
vernului. (Plăcere în stânga extremă). 

Onorată casă! Un proverb german zice că: «Es kommt 
selten etwas besseres nach . Şi aceasta sa întâmplat şi cu ceta- 
țenii de naţionalitate nemaghiară de acolo. Noi am crezut, ca 
dupăce domnul ministru-prezident a comis nenumărate vătămări 
față de noi, cetaţenii de naţionalitate nemaghiară ai statului, şi 
după declararea și amenințarea făcută în culmea de strălucire a 
puterii și a guvernării sale, că adecă diferitele naţionalitaţi tre- 
buie să-şi jertfească aderenţa la existența lor naţională: acestea 
se vor supune necondiţionat dispoziţiunilor de maghiarizare ale 
ministrului și ale partidului său, căci altfel guvernul va sfărâmă 
pe aceia, cari vor cuteză să facă ceva, fie cât de puţin, pentru 
a se apară pe sine şi a-și susțineă existența naţionala. 

Atâta e adevărat, onorată casa, că domnul ministru-prezi- 
dent și guvernul s'a ţinut de cuvânt. A ruinat ţara, a călcat 
în picioare toate popoarele ei. Dar tristul adevăr este acela, că 
el a izbutit să ne sfarme, nu numai pe noi, nemaghiarii, ci a 
nimicit fericirea tuturor popoarelor, bunăstarea lor intelectuală şi 
materială. (Aprobări în stânga extremă). Vedem de-alungul Tisei 
bogate pe Maghiarii autohtoni şi pe Românii şi Săcuii din Tran- 
silvania, cari până acuma trăiau bine, luându-și desagii în spate 
şi băţul de cerşitori în mână, și cautând, Maghiarii adăpost în 

America, Românii şi Săcuii în Dobroja și România, pentruca să 
poată trăi. 

Dar, onorată casă, orice rău are în sine și ceva bun. Partea 
cea bună a acestui rău este, că dacă până acuma au existat 
oameni, cari s'au îndoit, că aici în această ţară poți face o sin 
gură seminţie, o singură naţionalitate cu deosebire fericită sau 
nefericită, acum s'a putut convinge ori şi care dintre ei, că în 
această ţară poţi să fericeșşti ori să nefericeşti toate naţionalită- 
țile numai la olaltă. (Aprobări în stânga extremă). 

E un lucru în genere recunoscut, că pentru a realiză lu- 
cruri mari trebue să existe un oarecare plan, iar la împlinirea 
unei acţiuni politice încă se cere un program. Eu, care am ascultat 
simplu şi am văzut cele ce sau întâmplat aici, m'am convins, 
că nici onoratul guvern, nici aşa numita opoziţiune capabilă de 
guvernare, nu au program pentru administraţiune. Cel puţin 
aceasta au dovedit-o, unul în faţa celuialalt, în lupta de 14—15 
zile, și nici unul nu crede celuialalt, că ar aveă program admi- 
nistrativ. Un asemenea lucru nu a cutezat să afirme nime despre 
partidul independenţei, al cărui program am onoare a-l mărtu- 
risi de al meu, în întregimea sa (Ovaţiuni în stânga extremă), 
cu excepţiunea unui punct, maghiarizarea forțată şi nedreaptă. 
(O voce din stânga extremă; Acest punct nu se află în pro- 
gramul nostru |) 

Ne-am convins, zic, din lupta care a decurs aici, că nici 
guvernul, nici partidul care voeşte să ajungă la guvern, nu are 
program administrativ. Nezam convins, că există aici în cameră 
o individualitate, domnul deputat cu nume nemţesc Grünwald, 
care are un program administrativ, ori cel puţin expunerea cu care 
sa produs el aici a fost recunoscută ca program. Dacă stă 
astfel lucrul, fiindcă partidul acesta nu se consideră de capabil 
a guvernă, şi fiindcă eu văd, că dl deputat Griinwald se iden- 
tifică pe sine cu opozițiuhea unită, trebue să deducem, că dl 
deputat Grünwald azi-mâne va luă în mână conducerea Unga, 
riei. Mai adaog, că dacă ar urmă o nenorocire de aşa mari pror 
porțiuni, ca adecă dânsul să înlocuiască guvernul actual, atunci 
chiar sar împlini proverbul german: «Es kommt selten etwas 
besseres nach», 

Dacă sar împlini acest lucru, și eu cred că acesta este 
indreptățit, ar trebuì să declar cu adâncă durere patriotică, că 
eu în asemenea caz ţin de posibil și un guvern rusesc în Un- 

garia, pentrucă consecvența guvernării domnului deputat Grün- 
wald ar fi aceea, care a fost la 1849: notabilitaţile maghiare ar 
chemă iarăş pe Ruși în ţară pentru a restabili pacea internă, şi 
apoi ar fi foarte problematic, dacă Rușul nu se va așeză în mod 
definitiv aici, în oarecare colț de ţară. 

Din cele expuse binevoiţi a vedeă, că eu ţin creaţiunile 
monstruoase ale fantaziei domnului deputat Grünwald de o mai 
mare nenorocire pentru patrie de cum au fost nenorocirile de 
până acuma. Onorată casă! După părerea mea camera eră che- 
mată, din incidentul proiectului de lege din discuţie, să-şi des- 
fășure politica administrativă, Aici stăm în fața unui exemplu 
pregnant şi evident, şi onorata casă să-mi permită, ca din inci- 
dentul acesta să ilustrez cu unele exemple politica administra- 
tivă a lui Griinwald, cu privire la comitatul Severinului. Dnul 
Griinwald a avut parte de marea norocire, că politica sa de 
administraţie, încă înainte de a se naște, şi-a susţinut proba de 
foc în comitatul Severinului, din graţia domnului ministru-pre- 
zident şi ministru de interne. In comitatul Severinului s'a făcut 
o încercare tocmai cu acel punct cardinal din programul dlui 
deputat Griinwald, în care dânsul cere, adecă recunoaşte, ca în 
patrie există teritorii mari locuite de nemaghiari, cum e de ex. 
tocmai teritorul comitatului Severin, şi după ideia sa, deoarece 
în acel comitat locuesc nemaghiari, e o necesitate emanată din 
articolul de lege 42 dela 1870, ca să se aleagă şi nemaghiari, 
prin urmare oameni de aceia, cari sunt inimici ai ideii de stat 
unguresc, pentrucă dânsul ţine de duşmani ai statului unguresc 
pe tofi câți nu sunt Maghiari, și aceasta o vesteşte el urbi et 
orbi. Dacă aceasta aşa stă, atunci eu nu ştiu, cum dl Grün- 
wald, ca German, se poate consideră pe sine de amic al pa- 
triei? El zice, că trebue importaţi în acel comitat funcţionari 
maghiari. Dar apoi aceasta s'a facut doară în comitatul Seve- 
rinului, sub domnia domnului ministru-prezident. S'au importat 
acolo Maghiari din ţara întreagă, începând dela Ujfalussy, Pausz, 
până la cel din urmă diurnist. Tot oameni, cărora le-a ieșit 
vestea, că nu au fost profeţi buni în patria lor proprie. Și eu 
provoc pe dl Grünwald şi pe domnul ministru-prezident să se 
bucure de stările provocate prin activitatea acelor funcţionari, 
dacă mai poate fi vorba de o activitate şi de o întâmplare, de 
care să se poată bucură domnul ministru-prezident şi domnul 
Grünwald deodată, (|laritate în stânga extremă. Prezidentul 

roagă pe vorbitor sa ramâna la obiect, caci lucruri de acestea 
nu se ţin de obiect). 

Nu mă voiu ocupă mai mult cu programul dlui Griinwald, 
dar fiind vorba de comitatul Severinului, am crezut ca e tocmai 
la timp a supune unei critici opiniunile exprimate în aceasta 
casă cu privire la administraţie. Dar nu ma voiu mai ocupă cu 
ea, și nu mai amintesc ce servicii a prestat ea pe sub mână 
guvernului în comitatul acesta, și pe lângă aceasta ce fel de 
propuneri a făcut ea ministrului, propuneri, a căror consecvență 
a fost închiderea gimnaziului slovac. Las deci în grija onoratei 
case și a opiniunei publice să critice şi stigmatizeze acest ser- 
viciu. (Aprobari în stânga extrema). Şi cu acestea, onorată casa, 
premițând, că primesc cele spuse de colegii mei, deputaţii Lip- 
thay Béla și George loanoviciu, cari au vorbit înaintea mea, 
cu excepţiunea propunerei deputatului Lipthay, care- se refere 
la termin, după părerea mea prea lung, pe când eu doresc, ca 
starea actuala să se curme la moment, declar, ca nu primesc 
proiectul de lege ca bază pentru desbaterea speciala, ci rog 
onorata casă sa binevoiască a primi urmatoarea contrapropunere 
a mea. (Ceteşte): Casa, având de scop să curme starile actuale 
regretabile din comitatul Severinului, îndruma pe ministrul de 
inteine. să extindă fara întârziere valoarea articolului de lege 
42 dela 1870 şi asupra comitatului Severin>.*) 


dt e se declară încheiată. Mai vorbeşte mini- 
strul-prezident Tisza, care roagă camera, să nu primească 
propunerea deputatului George Pop, pentrucă primin- 
du-se, s'ar creà în comitatul cu pricina o stare de lu- 
cruri, care nu ar mulțămi pe nime dintre ceice voesc 
prosperarea și siguranța Ungariei. A mai vorbit apoi 
raportorul, recomandând de nou spre primire proiectul 
de lege despre prelungirea provizoriatului, pe care casa 
îl primeşte cu mare majoritate de voturi. Lucrurile au 
rămas deci cum au fost în comitatul românesc al Se- 
verinului. 


Chestia agrară din Transilvania. 


De ani de zile se ventilase prin ziarele maghiare 
necesitatea regulării chestiei agrare în Transilvania. Re- 


——— 


*) Din Telegraful Român , anul 1880, numerii 31—32. 

gularea dorită de proprietarii de moşii din Ardeal nu 
eră alta, decât comasarea, cu ajutorul căreia credeau 
cei scăpătaţi, că vor putea pune mâna pe părţile cele 
mai bune ale hotarului, și astfel moşia lor va creşte în 
pret, dar mai ales dorința lor, de a li se face, pe cale 
egală, o uşurare oarecare cu privire la cheltuelile 
mari legate de astfel de regulări de moșii. Guvernul 
unguresc a satisfăcut dorinţei acesteia şi a compus un 
proiect de lege, pe care l-a prezentat dietei în 1 Martie 
nou 1880. 

Proiectul de lege a fost predat comisiunei ju- 
ridice spre censurare, dar aceasta l-a aflat atât de manc, 
încât nici nu l-a luat în desbatere, ci a încredinţat pe 
unul dintre membrii ei să compună alt proiect de lege 
mai detailat. 

Luând act despre cuprinsul proiectului de lege al 
guvernului și pe motivul, că intențiunile și urmările 
acestuia sunt păgubitoare intereselor poporului român 
din Ardeal, advocaţii români de pe teritorul Transilva- 
niei sau întrunit mai de multeori în conferenţă, și dis- 
cutând şi chibzuind bine asupra lucrului, au compus un 
memorand, pe care l-au înaintat dietei, spre a ţineă 
în vedere cele cuprinse în el la desbaterea asupra legii 
proiectate. 

Cel încredințat din partea comisiunei juridice cu 
compunerea unui nou proiect de lege, deputatul Clu- 
jului Bohross Elek, a supus aprecierii comisiunei juri- 
dice lucrarea sa, iar aceasta a primit-o, dupăce mini- 
strul de justiție încă a aflat de mai bun şi mai practic 
proiectul de lege al lui Bokross, decât cel original al 
său. Comisiunea l-a mai modificat, la mai întregit, 
ceeace e de constatat și din faptul, că a discutat asupra 
lui în 23 de şedinţe. 

Momentul însemnat e acela, că s'a ţinut cont întru 
câtva şi de cele cuprinse în memorandul advocaţilor 
români din Ardeal. Proiectul de lege a fost prezentat 
apoi dietei în şedinţa din 1 lunie n. 1880. Inainte de 
a comunică cele întâmplate în dietă, cu ocaziunea des- 
baterilor purtate asupra acestui proiect de lege, dau în 
întregime 

Memorandul advocaţilor români, 


adresat dietei în chestia aceasta, şi care eră de cuprinsul 
următor ; 


Onorată casă a deputaţilor! Proiectul de lege din 1 Martie 
a, €. prezentat onoratei case sub numărul 356, în chestiunea 
simplificării şi accelerării cauzelor urbariale de pe teritorul Tran- 
silvaniei şi al fostelor comitate Crasna, Solnocul-de-mijloc, Za- 
rand şi districtul Cetăţii-de-piatră, trebue să intereseze pe toţi 
câți se ocupă cu referințele patrici noastre, dar mai vârtos pe 
juriştii şi posesorii din Transilvania şi numitele părţi, şi anume, 
nu numai pentrucă scopul lui este de a întroduce reforme de 
cea mai mare însemnătate pe terenul referinţelor urbariale şi 
de posesiune peste tot, dar chiar şi pentru principiile de drept 
desfășurate întrânsul, cari considerând toate referinţele noastre 
locale, înaintea juristului și a economului mai profund cugetător 
îndată la prima privire apar ca nişte anomalii de drept, din 
care cauză cu tot dreptul se naşte întrebarea, că oare, în se- 
colul al 19-lea este posibil, ca astfel de principii periculoase să 
se poată realiză, fără a provocă condamnatoarea critică a lumii civi- 
lizate? Acest proiect de lege a atras asupră-şi și atenţiunea sub- 
scrişilor. Noi, studiindu-l cu deamănuntul, ne ţinem de datorință 
patriotică a desfașură toate motivele de drept, politice şi de eco- 
nomie naţională, cari pledează în contra lui. Pentrucă, dacă pro- 
iectul, cu desconsiderarea acestor motive, ar deveni lege, sun- 
tem convinşi, că nu numai ar aduce la sapă de lemn pe cea 
mai mare parte a fostilor jobagi, ceeace nu poate fi în interesul 
bine priceput al patriei noastre, dar considerând, că în dispo- 
ziţiunile sale esenţiale trece peste marginile echităţii și ale drep- 
taţii, ba atacă chiar și dreptul, — ar paraliză şi în străinătate re- 
putaţiunea, ce abiă începuse patria noastră a şi-o câştigă pe te- 
renul referințelor de drept. 

Această convingere a noastră se basează pe o experiență 
de mai mulţi ani, pe cunoştinţele ce ni-le-am câştigat prin studiarea 
serioasă a cauzelor urbariale, şi pe însaşi praxa de pe acest teren, 
căci ca apărători ai foştilor jobagi mai în toate cauzele urba- 
riale ne aflăm în atingere zilnică cu ei și pricepem şi cunoa- 
ştem interesele lor, 

Geniul civilizaţiunei şi al libertăţii, pătrunzând la anul 1848 
şi inimele cetăţenilor acestei patrii, au produs acel fapt măreț, 

eternizat cu litere neşterse pe paginile istoriei, care se cuprinde 
în aceste două cuvinte: /iberfate, egalitate. Acest eveniment a 
sfărâmat catenele robiei, cari în întunerecul feudalismului apăsau, 
ca un blăstăm, cea mai mare parte a omenimei, a redat fara- 
nului libertatea, de care eră despoiat în contra dreptului naturei, 
şi l-a reașezat în drepturile sale dè om. 

Liberalismul legilor din 1848, prin cari sau desființat ro- 
botele, îndreptăţiau pe oricine a speră, că de aci încolo toate 
referințele de drept în patria noastră se vor rezolvă în această 
direcțiune, şi că și chestiunile ce rămaseră după eliberare pen~ 
dente între foştii proprietari şi foştii jobagi, se vor regulă defi- 
nitiv pe aceste baze. 

Pașii ce s'au intenţionat a se face pe acest teren, la vre-o 
câţiva ani după eliberare, păreau a justifică întru adevăr aceasta 
presupunere, pentrucă proiectul patentei urbariale din 1854, 
dupăcum știm noi, a fost întru adevăr o emanațiune deamnă a 
legii, care a desfiinţat robotele. Dar lucru de mirat, în anul 1854, 
scurtă vreme după eliberare, s'au și aflat oameni, cari au parà- 
lizat emiterea acelei patente în asemenea spirit. 

Cu toate acestea, recunoaştem, că patenta dela 1854 cu- 
prinde în sine multe dispoziţiuni bune, și abstrăgând dela unele 
norme flexibile şi de înţeles dubiu, cari au dat naștere la multe 
procese şi interpretări diferite, explicându-se adecă în timpurile 
din urmă, din lipsa unui seus precis, de unele judecatorii în- 
trun fel, de altele întralt fel, sar puteă numi mai corespunză- 
toare referințelor noastre. 

Intre dispoziţiunile echitabile ale acestei patente se poate 
numără cu deosebire şi aceea, care dispune admisibilitatea co- 
masării numai în cazul, dacă ceice o cer posed cel puţin a treia 
parte din teritorul de comasat. 

Scopul nostru însă nu este de a analiză normele patentei 
urbariale, și nici de a arătă părţile bune şi rele ale ordinaţiu- 
nilor guvernului unguresc și ale legilor emise dela patentă în- 
coace. Însă nu putem lăsă neamintită regretabila împrejurare, ca 
acestea din ce în ce tot mai. mult s'au abătut dela direcţiunea 
liberală ce în parte inaugurase patenta urbarială, și ca înaltul corp 
legislativ în activitatea ce o desvoaltă pentru regularea aface-+ 
rilor urbariale sprijineşte o direcţiune reacţionara, care respi- 
rând din legile aduse deja și din cele ce se intenţionează a se 
aduce potențează neîncrederea proprietarilor mici, a foştilor jo~ 

bagi, față de acele legi, o neîncredere, pe care noi încă o con- 
siderăm de justificată, 

Da, pentrucă ţinem de nedrept şi de neechitabil acel prin- 
cipiu, care se pare a ţinti de-adreptul întracolo, ca să înlocu- 
iască raportul urbarial desființat pentru totdeauna prin legile 
dela 1848 cu așa numita emfiteusis (arenda ereditară), şi care 
e sprijinit în proiectul subşternut întrun mod mai învederat 
decât în legile de până acuma, 

Examinând motivele, cari au îndemnat pe înaltul guvern 
a compune menţionatul proiect de lege, aşa precum sunt ele 
publicate, fiecare jurist cunoscător de referinţele patriei noastre 
trebue să vină la convingerea, că acelea, pe cât sunt de nesu- 
ficiente a justifică dispoziţiunile proiectului, pe atât sunt şi de 
neadmisibile şi nefundate. 

Conform motivului prim, cauza cursului împedecat al re- 
gulărilor urbariale ar fi greutăţile procedurei procesuale, cari nu 
corespund de loc intereselor urbariale şi poliţiale în Transil- 
vania, sumptuositatea proceselor, apoi împrejurarea, că cea mai 
mare parte a speselor nu se împarte asupra părţilor interesate, 
în proporțiunea proprietaţii, ci o supoartă numai foştii proprietari. 

Se afirmă mai departe, că procesele de regulare ale refe- 
rințelor urbariale, de proporţionare și comasare, nu se pot măr- 
gini de loc la cadrul proceselor private, și că normele proce- 
durii civile nu se pot aplică la acelea, căci este contra naturei 
lucrului a constrânge la o pertractare protocolară, conform §-lui 
144 din procedura civilă, astfel de procese, ci la interesele opuse 
a sute de interesaţi, și că partidele nu se pot constrânge sa-şi 
prezenteze dovezile, căci acestea nu stau la dispoziţia lor. 

Se mai afirmă, că din natura lucrului urmează, că în cau- 
zele de regulare uurbarială numai “acele principii de procedură 
se poț aplică, cari au servit de bază paragrafilor 6—10 din art. 
de lege X dela 1832 36, cari principji le-au acceptat și instruc- 
țiunile din 1858 şi cap. VII din normele provizorii ale confe- 
renţei judexcuriale, și în fine instrucțiunea din 1868. 

In fine, trăgând paralele între cursul cauzelor urbariale din 
Ungaria și Transilvania, recunoaște, că în Ungaria s'a dovedit 
şi se dovedeşte un progres mai îmbucurător şi cu procedura 
de până aci. Fenomenul acesta însă îl află justificat prin împre- 
jurările, că acolo sunt regulate referințele urbariale, sunt mai 
regulate și mai simple referințele de posesiune peste tot, că 

părțile, advocații, inginerii și judecătorii din Ungaria au o praxă 
de mai mulţi ani, care ușurează mult procederea. Mai afirmă 
apoi, că nici acolo, precum nici în Transilvania, nu se provede 
procesul în procuratură (pertâr), va să zică, nu sub conducerea 
unui oficial, care nu cunoaşte cauza, pe baza unor alegate, dic- 
tate din partea părţilor după plac, ci sub conducerea unui re- 
ferent delegat, care conduce și dă direcţiune şi întru câștigarea 
dovezilor, 

Aceste premise în general, guvernul se mai provoacă la 
Ş-ul 80 din art. de lege LIII dela 1871, care pune în vedere mă- 
suri ulterioare legislatorice, ca să ușureze procedura regularii 
de posesiune, apoi trecând la motivarea specială a fiecărui pa- 
ragraf zice: 

Că cu deosebire $-ii 5—7 ţintesc la înlesnirea și ieftină- 
tatea comasării, iar §-ul 8 la posibila apărare a proprietaţilor 
situate prin păduri, căci în urma dispozițiunilor acestui paragraf 
proprietarii vor puteă răscumpără enclavele (fânaţe, lazuituri, 
etc.) pe cari le au foştii iobagi prin pădurile lor, iar prin aceasta 
se crede, că se vor curmă desele certe, procese şi prevaricaţiuni, 
cari între referințele actuale sunt de neîncunjurat. lar cu privire 
la §-ul 5 zice, ca pentru aceea e susceput în proiect, ca prin 
accelerarea procedurii de regulare în câţiva ani să se prelucre 
materialul restant, şi sa se evite necesitatea unei noue modifi- 
cari de lege. Apoi considerând ponderositatea cauzei din punct 
de vedere al statului, din punct de vedere poliţial și admini- 
strativ, extinde dispoziţiunile §-lui 19 din art. de lege LIII dela 
1871, nu numai asupra averilor statului, bisericei și fondurilor, 
ci și asupra averii orfanilor și a celor de sub curatelă. 

Modul de astăzi al suportării speselor îl declară de cauză 
principală a stagnării comasaţiunilor şi regularilor urbariale, caci 
zice așa astăzi partea cea mai mare a speselor cade în sarcina 
foştilor proprietari, deși se recunoaște, că foștii iobagi încă sunt 
datori a face prestaţiuni foarte grele, dând cărăușă și zile de 
lucru, și încă chiar atunci, când lucrul are cea mai mare va- 
loare şi pentru economia lor. Atirmă mai departe, că deoarece 
azi, la 32 de ani după desrobire, în lipsa de date sigure nu se 
mai poate eruă, că diu posesiunile foştilor proprietari cari părţi 
sunt alodiale și cari urbariale, — în repartizarea aruncului spe- 
selor și a zilelor de lucru domnește arbitriul, interesul şi șire- 
tenia, şi produce frica pe care o întimpină la popor toate lu- 

crările reteritoare la regulări de posesiuni, etc., deci află, că este 
drept și echitabil, ca în viitor spesele să le poarte toţi dease- 
menea. lar în ce priveşte experții află, că vor fi corăspunzătoare 
dispoziţiunile paragraiilor 9 şi 10, cari vor îi întregiţi prin in- 
strucțiuni ulterioare. În special dreptul de a alege pe experţii 
cari vor fi aplicaţi la prețuirea şi clasificarea pământurilor și la 
stabilirea planului de regulare, se depune în mânile comisiu- 
nilor administrative municipale, căci afară de altă considerațiune, 
guvernul cugetă, că numai astfel de experţi pot îi neinteresaţi. 

Opuri voluminoase sar puteă compune din argumentele 
ce se pot aduce contra acestor motive, însă fiindu-ne :scopul 
numai de a ne face observările cât se poate mai pe scurt şi 
obiectiv, ne mărginim la următoarele: 

Din punct de vedere al dreptului nu se poate susținea 
nici o măsură, care atacă libertatea proprietăţii. Noi însă suntem 
necesitați a constată, că măsurile proiectului din întrebare, și 
anume, $$-ii 5, 6 şi 8, atacă și fac problematic dreptul de a 
dispune liber de proprietate. Dar considerând, că dreptul de a 
apără proprietatea încă este un ram al dreptului de liberă dis- 
pozițiune asupra ei, deja în S-ii 1, 2 şi 3 încă observăm tot 
această intenţiune, Căci paragrafii amintiți dispun, că în toate. 
cauzele urbariale să se întroducă procedura inchizitorică, și că 
datele şi dovezile necesare pentru lămurirea lucrului să se pro- 
cure din oficiu, și pe aceste baze să se rezolveze procesele. 
Dar în expunerea de motive asupra proiectului însuş guvernul 
afirmă, că judecătorii din Transilvania nu posed rutina recerută în 
astfel de cauze, şi totuş depune în mânile acestor judecători o pu- 
tere discreționară, iar prin aceasta, considerând desele abuzuri ce 
cu durere am experiat în procese de asemenea natură în trecut, 
foştii iobagi, şi peste tot posesorii mici, fără diferință de naţio- 
nalitate, se expun celor mai eclatante nedreptăţiri, căci pe lângă 
aceea, că procurarea dovezilor lor va atârnă dela arbitriul ju- 
decătorului, se exchid dela posibilitatea de a-și apără drepturile 
și averile înaintea judecătoriei prin oameni experţi, prin advo- 
caţi, deşi cu deosebire în procesele de comasare, spre justifi- 
carea restrângerii avărării normale nu se poate aduca drept ar- 
gument nici măcar acea împrejurare, că acelea nu ar cădeă în 
sfera dreptului privat, căci aci nu se tratează de un teritor ce 
numai în urma regulării are să devină în posesiunea respectivilor, 
ci de realităţi cunoscute, de realități libere, de proprietate completă. 

Deasemenea restrânge dreptul de apărare al proprietății 
S-ul 3 când dispune, că în chestiunea de permisibilitate două 
sentinţe egale nu se mai pot apelă, căci închide părţilor intere- 
sate calea de a-și apără drepturile până la forul suprem, cu 
toatecă e adevăr constatat, că posibilitatea eroarei și a favori- 
zarii din partea judecătorului este cu atât mai exchisă, cu cât 
mai multe foruri de apelațiune examinează procesul, din care 
cauză este și adoptat în statul nostru în procesele civile prin- 
cipiul de două apelaţiuni. Deci, dacă sunt permise două apela- 
țiuni în cauze civile mai neînsemnate, cu ce sar puteă justifică 
restrângerea relativă la permisibilitate în procesele de regulare 
a posesiunii, pe când după legislaţiunea din 1871 în asemenea 
procese aceasta este chestiunea principală? lată ce zice în această 
privință motivarea articolului LIII din 1871: «În §-ul 51 se per- 
mite apelaţiunea la forul de a treia instanță și în chestiunea de 
permisibilitate a cauzelor de regulare a posesiunii, căci în pro- 
cesul de regulare totdeauna aceasta este chestiunea principala, 
prin urmare nici un motiv nu se poate aduce, pentruca parti- 
dele chiar în chestiunea principală să se exchidă dela folosirea 
tuturor remediilor de drept cari sunt posibile, cu atât mai vârtos, 
că punctul f) $. 6 art. X. din 1836 permite apelaţiunea întra 
dominium, fără nici o restrângere», 

Tot atât de nedreaptă este şi alinea ultimă a $ lui 3, pen- 
trucă nu ne putem închipui motiv plausibil, pentruce să nu fie 
admis în chestiuni atât de ponderoase cel puţin remediul de 
justificare, pe care procedura civilă îl admite în cazuri cu mult 
mai neînsemnate ? 

Dar afară de acestea, poziţia următoare din §-ul 1: «natura 
alodială ori urbarială a singuraticelor sesiuni sau părţi de se- 
siune», etc., fiindcă nu se spune expres, că de această natura 
numai acele procese se vor continuă după această procedură, 
cari sunt pornite în termin legal, poate să dee ansă la acea in- 
terpretare greşită, că deși Ş-ul 64 art. LIII din 1871 este încă 
în valoare, țotuș se mai pot intentà încă şi astfel de procese. 

Deci aci nu e precis înţelesul, și ar fi de ajuns un caz 
precedent, ca în urma lui şi de aci încolo să se mai pornească 
procese de acestea, prescrise deja. 

Încât privește $-ii 5 și 6 ai proiectului, aci întru adevăr, 
nu numai juristul, dar oricare individ, care posede cele mai 
primitive noțiuni despre esența proprietăţii, numai decât vede 

cea mai flagrantă violare a dreptului de liberă dispozițiune 
asupra proprietăţii. Căci §-ul 5, fară a țineà cont de exemplele 
aşazicând ale tuturor statelor civilizate, reducând cantitatea pose- 
siunii celorce cer comasarea la a patra parte a teritorului de 
comasat, iar în legatură cu aceasta, paragraful 6 voind a mai 
computà în aceasta a patra parte cătră cele enùmărate în $. 19 
din art. de lege LIN dela 1871 încă şi realitaţile statului bise- 
ricilor, a fondurilor şi ale celor de sub tutelă şi curatelă: nu 
numai că supune voia majoritaţii, garantată în dreptul public 
al fiecărui stat constituţional, voii minorităţii, şi răstoarnă prin 
aceasta acest principiu dovedit de practicabil, — dar totodată 
taind în sfera legilor civile, expune proprietatea la volnicia şi 
domnia minorităţii. Afară de aceea mai invoalvă tutela de stat, 
ignorând codicele civil, legile despre organizarea comunelor, şi 
vătămând drepturile de autonomie a bisericilor. 

Pentru a evită această anomalie, atât autorii patentei urba- 
riale dela 1854, cât și majoritatea statelor civilizate, cari sau 
ocupat cu chestiunea comasării, au susținut pentru permisibili- 
tate două parți din trei. Ca să servim cu exemplu ne provocăm 
la legile Scoției din 1665, ale Schlesswigului dela 1766, ale Da- 
nemarcei dela 1781, ale Prusiei dela 1821, ale Nassaului din 
1861, şi ale Hanoverei dela 1842. Ba aceste state pretind, ca 
poporaţiunea de 2/, să fie constatată şi în privinţa contribuţiunii, 
şi foarte puţine state civilizate se mulțamesc cu jumătate din 
teritorul ce e de comasat. 

Noi suntem contrari din principiu ai comasării, pentrucă-i cu- 
noaștem foloasele numai acolo, unde se poate execută după drep- 
tate şi echitate, şi unde situaţiunea teritorului e acomodata pentru 
comasare. Considerând însă clima Transilvaniei şi situaţiunea 
hotarului singuraticelor comune, resfirate în cea mai mare parte 
printre munţi, unde poporul este avizat mai cu seamă la pră- 
sirea vitelor, suntem convinși, că cel mult '/⁄1 din comunele 
Transilvaniei sunt apte de comasare. Pentrucă nu este posibil 
a se stabili o cheiă dreaptă, după care ceice-şi pierd pămân- 
turile la șes să se poată desdaună cu altele de pe dealuri, de 
prin tufișuri, şi de pe coastele munţilor, căci în multe cazuri 
un jugăr la şes are un pref mai mare decât o sută jugăre ste- 
rile și pietroase la munte. 

Asemenea cheie de clasificare a pământurilor nu există 
nici întrun caz de comasare din trecut, și nu se poate stabili 

nici în viitor, pentrucă ar ruină mii de țărani economi, cari 
astăzi, se poate zice, că trăiesc în condițiuni suportabile, căci 
țăranul, cu mărginitele sale puteri materiale, nu este în stare să 
cultiveze teritorii sterile enorme, cari nici când nu resplatesc 
lucrul jertfit pentru ele, Acesta é un astfel de motiv, care trebue 
să cumpănească înaintea fiecărui om, dar mai vârtos înaintea 
juristului și a economului, care cunoaște referințele patriei noa- 
stre, motiv care este de ajuns pentru a răsturnă proiectul din 
chestiune. 

Dar afară de acestea, repețim, acele măsuri ale proiec- 
tului, cari dispun, ca în pretinsa 1/, parte să se compute pe 
lângă averile enumărate în $-ul 19 din art. de lege LII dela 
1871 şi realitaţile statului, ale bisericilor, fondurilor publice 
şi ale celor ce stau sub tutorat şi sub curatelă, țintesc la tutela, 
mai mult la dreptul de liberă dispunere a statului asupra averii 
private, ceeace deoparte opreşte conceptul și inviolabilitatea 
proprietății, iar de altă parte jigneşte legile civile. 

Recunoaştem, că statul are drept a pretinde în cazuri ex- 
traordinare sacrificii dela cetăţenii săi pentru interese mai înalte 
de stat, dar nu recunoaștem, că ar fi îndreptăţit, pentru unele 
interese private, rău înțelese, să despoaie privaţii, institutele pu- 
blice și corporaţiunile, de dreptul de liberă dispunere asupra 
averii lor, ce li sa garantat prin legi sancţionate, şi a dispune 
de averea lor în mod despotic, 

Nu putem recunoaşte de fundate nici motivele pe cari se 
razimă §-ul 8 al proiectului. Pentrucă a da singuraticilor pro- 
prietari drept de expropriaţiune este ceva mai mult decât aceea, 
ce după parerea juriştilor poate se încapă întrun stat civilizat 
în cadrul legilor, aduse în mod liber şi constituțional. Sau nu 
este un drept de expropriare, şi încă necondiţionat, asigurat 
pentru proprietari prin acele măsuri ale acestui paragraf, cari 
nu fixează nici un maxim, ci lasă în voia lor să prețuiască 
şi rescumpere eventual cu bani tot ce să poate numi «enclave 
prin păduri? Şi întrebăm, că prin aceste măsuri, oare fostul iobag, 
locuitor în munţi, nu devine expus a fi despoiat, prin fostul 
proprietar, pe un preţ bagatel, de moșioara câștigată şi culti- 
vată de secoli de strămoșii săi și devenită proprietatea lui prin 
emancipare? 

Ba da, pentrucă poporul din munţi toate pământurile ur- 
bariale le are răspândite prin pădurile foştilor proprietari. Deci 

în urma măsurilor intenționate, toate aceste pământuri se pot 
luă în cele mai multe cazuri pe un preţ bagatel, căci proprie- 
tatea de munte, fiind de o calitate inferioară, ca pământ nici 
când nu se va estimă la preţul ce-l are ea înaintea ţăranului 
muntean, care cu familia sa o ştie exploată astfel, că se susţine 
din ea. De aci urmează de sine, că astfel de pământuri numai 
cu pământuri se pot rescumpără, şi anume, numai cu astfel de 
pământuri, cari și în privinţa ramului de cultură, apoi a mărimei 
şi a situațiunei sunt de asemenea calitate. lar considerând, că 
mai în toate cazurile întreaga moşie din pădure a ţăranului e 
compusă din o singură parcelă, ar trebui fixat maximul terito- 
rului ce se poate schimbă. Alt mod de a împedecă, ca sub 
preţextul de rescumpărare să nu se execute în cele mai multe 
cazuri deposedarea desăvârşită, — nu ne putem închipui. 

Nu putem lăsă neatins nici §-ul 7, caci măsurile ce se in- 
tenționează printrânsul se văd a fi menite numai a da oca- 
ziune proprieţarilor, ca în chestiunile de comasare să joace după 
plac, și după terminarea comasărilor să mai exopereze coma: 
sări posterioare, fireşte, pe spesele comune. Un lucru acesta 
fără păreche în lumea civilizată. Nu este îndreptăţit acel pas 
din menţionatul paragraf, care dă fiecărei părţi dreptul de a cere 
comasare nouă, nici pentru aceea, penţrucă rămânând şi după 
îndeplinirea comasării unui hotar deschisă chestiunea comasă- 
rilor posterioare, prin aceasta s'ar paraliză chiar scopul principal 
al acestui proiect de lege, adecă terminarea definitivă a proce- 
selor de această natură. 

Dar dacă credem în seriozitatea motivării proiectului, nici 
nu știm cum Sar puteă justifică comasările posterioare. Iată ce 
zice înaltul guvern în motivarea acestui paragraf: «A extinde 
comasarea şi asupra acelor teritorii, ar fi identic cu a face im- 
posibilă comasarea, pentrucă spesele măsurării nu stau de loc 
în proporţiune cu valoarea lorp. Ei bine, dacă spesele cu mă- 
surarea munţilor și a altor teritorii de asemenea natură și va- 
loare sunt nesuportabile atunci, când se măsură și comasează 
şi celelalte părţi ale hotarului, cu cât vor fi acelea mai grele şi 
mai în disproporţie cu valoarea lor atunci, când vor fórmà numai 
singure obiectul de comasare? 

La paragraful 9, considerând multele cazuri din trecut, re- 
gretabile pentru neştiinţa inginerilor, întru adevăr ar trebui să 
aprobăm dispozițiunea, ca în viitor numai ingineri specialiști 

şi provăzuţi cu testimoniu de cualificațiune să poată fi aplicaţi 
la regulări de posesiune şi la comasări. Dar fiindcă cualifica- 
țiunea are să se normeze prin instrucțiuni ministeriale, cari sunt 
încă necunoscute, considerând numărul mărginit al inginerilor 
de specialitate pe acest teren, ne temem, că nici acea instruca 
țiune nu va satisface așteptările juste ce sunt legate de ea. Iar 
încât priveşte însaş instrucțiunea, noi aşa credem, că întrun 
stat constituțional numai legislațiunea poate fi chemată să rez 
zolveze o chestiune atât de momentuoasă. 

La paragraful 10 proiectul se abate dela măsurile legilor 
de până aci, se abate chiar dela măsurile tuturor statelor civi- 
lizate întru aplicarea experţilor, și exchide posibilitatea, ca păr- 
țile litigante să fie reprezentate prin un număr egal de experți 
neinteresaţi, iar fără de aceea mai dă ocaziune autorităţilor poli- 
tice, ca să exercieze influență îngrijitoare asupra rezolvirei pros 
ceselor de natură excluziv civilă. Da, suntem siliți a numi în- 
grijitoare influența ce se intenționează prin acest paragraf a se 
da comisiunilor administrative municipale, pentrucă constând 
majoritatea membrilor lor pretutindenea din foştii proprietari, 
în scurtul timp ce a trecut dela înființarea lor am făcut trista 
experiență, că în agendele lor, pe terenul politic, în multe los 
curi şi în cele mai multe cazuri spiritul de colegialitate și ami- 
ciție proverbială, moştenită dela strămoşi, a deschis un teren 
prea larg pentru sanarea de interese proprii, mai vârtos în Cas 
zuri de acelea, unde interesele fostului jobag stau faţă în față 
cu interesele fostului proprietar, şi nu avem cauză a crede, că 
aceste comisiuni nu vor purcede tot pe această cale la alegerea 
experților. Ne temem foarte, şi credem că cu tot dreptul, cumcă 
la designarea experţilor, în sinul comisiunilor administrative, 
unde foştii jobagi, cu deosebire în Transilvania, nu sunt de loc 
reprezentați, cualificațiunea principală nu o vor formă cunoştin 
tele speciale ale respectivilor, şi că pentru prețuirea pământu- 
rilor, lucrul cel mai momentuos în cazuri de comasare, majos 
ritatea de cinci părți din şapte a voturilor va fi asigurată a 
priori pe partea foştilor proprietari. 

Dar această măsură e și incompatibilă cu principiul, ce 
nu de mult la adoptat statul prin despărţirea justiției de cătră 
administrațiune, şi ar fi o decadenţă în progresul abia început 
pe terenul justiţiei. Ştim din procedura noastră civilă şi din pro~- 
cedurile altor state moderne, că dreptul de a alege experții 

compete părţilor litigante, şi încă în cele mai multe cazuri acest 
drept este normat astfel, ca ambele parți aleg pe experţi în 
număr egal, iar pe președinte îl aleg înșiși experţii, iar unde nu 
se pot ei înțelege asupra prezidentului, îl numeşte judecătoria, 
eventual aceasta numește și pe experţi. Sunt însă unele state, 
unde, dacă experţii nu se pot uni asupra persoanei preziden- 
tului, îl numește judecatoria prin soarte, dintre cei designaţi de 
experţi. Singurul acest mod îl consideram şi noi de cel mai 
just și echitabil pentru posibila apărare a intereselor ambelor 
părți în prea momentuoasele procese de regulare, segregare şi 
comasare de posesiune. 

Paragrafii 11 şi 12 din proiect încă cuprind unele dispo- 
ziţiuni noue, și anume, dispoziţiuni de acelea, prin cari se impun 
foștilor jobagi şi în genere proprietarilor mici niște sarcini în- 
semnate, cari până acuma nu au fost cunoscute, îndatorând adecă 
la platirea speselor pentru măsurare, prețuire, autenticare, pentru 
experţi și judecatori, în masură egală pe îoştii jobagi şi pe foştii 
proprietari. In general nu considerăm de corectă și. motivată 
argumentarea referitoare la acest punct al proiectului, pentrucă 
nu ținem de loc alterate împrejurările, cari au îndemnat pe le- 
gislatori să dispună, atât prin patenta urbariala din 1854, cât și 
prin legile de aceasta natură din 1871, şi prin ordinaţiunile mi- 
nisteriale referitoare la procedura urbarială din 1868, ca spesele 
în bani, ce se recer la regularile, segregările şi comasările ur- 
bariale, să le supoarte foștii proprietari şi după posesiunile fo- 
ştilor lor jobagi. Un asemenea lucru nu se mai aminteşte nici 
în expunerea de motive a proiectului. 

Știm însă, că foştii proprietari au fost desdaunați pentru 
pământurile date jobagilor tocmai așa, ca și când acelea. ar fi 
fost regulate. Știm, că statul amortisează regulat sumele de des- 
păgubire. Dar mai știm și aceea, că din regularile urbariale 
numai foştii proprietari trag foloase, căci desarcinându-li-se prin 
aceasta pădurile și păşunatele de servitut, le pot valoră mai 
bine. 

Asemenea şi prin comasare numai ei câștigă, căci pro- 
prietăţile lor extinse, comasându-se la un loc, se urcă în preţ 
și dau un venit mai mare, ceeace despre foştii jsbagi nu se 
poate afirmă, pentrucă ei au abia câte o moșioară de 4-5, 
mult 10 jugare, care, din consideraţiunile pășunatului, se ia mai 
totdeauna din. trei locuri, 

Dacă vom consideră mai departe, că motivele proiectului, 
referitoare la acest punct, în totalitatea lor nu corespund ade- 
vărului, pentrucă numărul foştilor jobagi ai fiecărui fost pro- 
prietar se poate constată din conscripţiunile şi tabelele urba- 
riale, pe cari legile şi instrucţiunile urbariale le cualifică de 
probe depline, afară de aceasta fiecare dintre foştii proprietari 
ştie câtă posesiune a avut în 1848, ca bun nobilitar, iar după 
posesiunea câștigată de atunci încoace pe calea legii dela fo- 
ştii sai jobagi a fost îndatorat de jure să plătească spesele de 
regulare pâna acuma; că până acum nu s'a ivit nici un caz, ca 
foştii proprietari să fi fost măcar provocaţi sa presteze zile de 
lucru pentru proprietatea lor urbarială; că dintre foștii jobagi 
numai excepționalminte şi în foarte puţine comune posed unii par- 
cele de posesiune urbarială şi că de altmintrelea zilele de lucru 
nu sunt sarcină pentru proprietatea urbarială, ci un obligament 
personal al foştilor jobagi; în fine mai considerând, ca dacă 
cauza stagnării proceselor ar fi întru adevăr aceea, că foștii 
proprietari nu sunt în stare a anticipă spesele de regulare, 
legislaţiunea poate delătură acest rău tocmai în modul arătat 
în aceşti paragrafi, anticipând numai foștilor proprietari împru- 
muturi: întroducerea acestei sarcini noi ar fi cu totul nemoti- 
vată și nejustă. Încât pentru lipsa de remanenţii, aceasta pentru 
ceice cunosc cauzele urbariale nu este argument, care ar 
pledă în detrimentul foștilor proprietari din Transilvania, ci 
tocmai în favorul lor, pentrucă nefiind întrodus în Transilvania 
urbariul, întreaga proprietate ce s'a aflat la 1 Ianuarie 1880 în 
mânile iobagilor, prin urmare şi aceea, care în Ungaria con- 
stitue remanențiile, sa considerat de urbarială, şi statul a des- 
păgubit pe foştii proprietari pentru ea, iar ei primesc deja de 
multă vreme interese dela stat dupa capitalul de despagubire, 
pe când din contră, foştii proprietari din Ungaria au primit des- 
păgubire numai pentru sesiunile întroduse în urbariu şi pentru 
cele prefacute în sesiuni până la 1848, iar peritru răscumpărarea 
remanențiilor, cari pe locuri muntoase, ca şi cele din Ardeal, 
fac partea cea mai mare a proprietăţii, s'au avizat la foştii iobagi, 
şi anume, după art. de lege LIJI dela 1871, astfel, ca interese 
după capitalul de răscumparare le compet numai dela ziua în 
care va fi terminată definitiv regularea proprietaţii. 

Dar acești articoli mai lasă şi multe alte chestiuni nere- 
zolvate, căci pe Când deoparte stabilesc modalitatea, cum au 

să se supoarte spesele, nu dispun de altă parte, că oare la apli- 
carea inginerilor au şi proprietarii cei mici vre-o ingerință sau 
ba? Dreptatea însă şi echitatea pretind, ca la aplicarea ingine- 
rilor să participe, nu numai foştii proprietari, ci şi foştii iobagi, 
cu atât mai vârtos, că zilele de lucru, pe cari le prestează ei, 
şi preţul cărăuşiilor lor, face cel puţin jumatate din spesele ce 
le prestează foştii proprietari în bani. Și fiindcă proprietarii cei 
mici chiar şi pentru natura lucrului arată o neîncredere faţă cu 
rezolvirea chestiunilor agrare, temerile lor sar micșoră foarte 
mult dacă ar concurge și ei la alegerea acelui organ, care e 
chemat a îndeplini cele mai însemnate lucrări, și dacă inginerul 
însuş ar şti, că aplicarea sa depinde dela amândouă părţile, 
pentrucă ştim din trista experiență, că inginerii, onoare excep- 
țiunilor, din slăbiciune omenească sunt aplecaţi a favoriză în lu- 
crările lor mai tare pe aceia, cari îi aplică. Și apoi în propor- 
țiune cu mărimea proprietăţii pentru proprietarii cei mari o di- 
ferență de câteva jugăre poate naște cel mult o micşorare ne- 
însemnată a valoarei, pe când pentru proprietarii cei mici, a 
căror posesiune întreagă abiă face 4—5, cel mult zece jugăre, 
în multe cazuri aceasta èe chestiune de vieaţă. 

În fine trebue să amintim la această întrebare şi resensul 
ce l-ar provocà efectuirea acestei dispoziţiuni din proiect acuma, 
când în cele mai multe comune tegularea și comasarea sa facut 
după legile de mai nainte, cari obligau pe foştii proprietari să 
poarte spesele. Și aceea, că dispoziţiunea $-lui 12, prin care îm- 
prumuturilor ce se vor face pentru plătirea speselor se dă un 
drept de prioritate pemnorală faţă cu orice alte pretensiuni ce 
sunt întabulate deja pe proprietatea supusă regulării, atacă so- 
liditatea instituțiunii de carte funduară şi prin aceasta și creditul 
public, care până acuma se consideră ca asigurat. 

După aceste observațiuni modeste, nu putem lăsă neamin- 
tită nici acea parte din motivare, care se refere în general la 
stagnarea şi la sumptuositatea afacerilor de regulare a proprie- 
tăţii. Nici întârzierea, nici sumptuositatea procedurii, nu trebuie 
căutată excluziv în motivele, ce sunt desfăşurate acolo. Indeo- 
sebi ce priveşte procedura procesuală este greşită şi bazată pe 
informaţiuni neexacte acea afirmaţiune, că în Transilvania, în 
cazuri mai grele, procesul ar fi decurs sub conducerea unui ju- 
decător exmis, pentrucă în Transilvania aceste procese sau per- 
tractat în meritul lor după procedura scripturistică, care nu numai 

că dă partidelor o garanţă, că aceste întrebări foarte ponderoase, 
şi putem zice vitale, se vor discută din temeiu, dar considerând, 
că permite numai două scripte procesuale, şi la fiecare numai 
o amânare de câte 30 de zile, e chiar şi mai scurta decât cercetarea 
din oficiu, ba e și mai eftină, pentrucă spesele advocatului sunt 
mai mici decât spesele comisiunilor celor multe la faţa locului. 
lar aceea o ştiu toţi ceice cunosc din praxă procesele de regu- 
lare, că este lucru imposibil, ca şi cel mai neînsemnat proces 
să se poată ajustă pe delin cu o singură emisiune în faţa locului. 

Și apoi judecatorii și advocaţii noştri sunt tot atât de cua- 
lificaţi şi de practici, ca şi cei din Ungaria. Dar după experien- 
tele noastre, stagnarea afacerilor urbariale ar trebui să fie cau- 
tată mai mult în aceea, că la tribunalele noastre cauzele de re- 
gulare urbarială, segregare şi comasare, sunt împărţite de re- 
gulă câte unui referent, și numai la puţine judecătorii la câte 
doi referenţi. lar aceștia, considerând, că în asemenea cauze co- 
misiunile inevitabile numai primăvara, vara și toamna pot ieși 
la faţa locului, și considerând mai departe, că sunt îngrămadiţi 
și cu alte cauze, abiă sunt capabili a rezolvă câte 2—3 cauze 
pe an, iar numărul proceselor începute e foarte mare. 

Çi ar trebui căutată de altă parte şi în împrejurarea ce o 
constatăm cu durere, că foştii proprietari din Transilvania, onoare 
puţinelor excepţiuni, nu se pot lăudă la rezolvirea acestor cauze 
cu acea generositate ce s'a putut experiă la partea cea mai 
mare a foştilor proprietari din Ungaria. Această împrejurare fa- 
când imposibilă o împăciuire amicabilă dă ansă şi în cele mai 
neînsemnate întrebări la lupte procesuale înverşunate, şi daca 
desele plânsori asupra speselor au vre-o bază, apoi și izvorul 
acelora trebue căutat numai în împrejurarea din urmă, 

Acestea sunt, onorată cameră, argumentele pe cari am aflat 
cu cale a le înşiră în contra proiectului de lege din întrebare, 
și sperăm, că după cât ne-a permis timpul cel scurt ce ne-a 
stat la dispoziţiune, și apoi şi urgenţa reclamării, ne-a succes a 
dovedi oricărui om nepreocupat, că reformele ce se intenţio- 
nează a se efectui, nu numai că ignorează cu totul partea ju- 
ridică a chestiunii, ci desconsideră foarte mult şi interesele na- 
tionale economice, pentrucă acele reforme, punându-se în lucrare, 
pe deoparte nu vor satisface nici pe aceia, în al căror interes 
se întroduc, — pe foştii proprietari, cari şi cu proprietatea, și 
cu numărul se află în minoritate, — de altă parte vor provocă 

nemulțămirea şi neliniștirea cea mai mare Ía massele cetățenilor 
statului. Drept aceea, având deplină încredere în acei barbaţi, 
cari ridicaţi peste interesele rău pricepute ale claselor au sfânta 
datorință a ţineă în vedere numai binele patriei și a-şi îndreptă 
toți pașii numai spre consolidarea ei, spre câştigarea liniştej şi 
mulțămirii cetăţenilor ei, venim a vă rugă respectuos, ca să bi- 
nevoiţi a nu admite proiectul de lege din chestiune la ordinea 
zilei, eventual a-l modifică în înțelesul observărilor noastre. Din 
conferenţa juriştilor români din Transilvania, ținută în Sibiiu, în 
21 Aprilie 18802. (Urmează subscrierile).*) 


E de notat, că la conferenţa ultimă, ţinută în 21 
Aprilie 1880 în Sibiiu, (prima se ţinuse în Cluj, în 28 
Martie 1880) în care s'a decretat compunerea memo- 
randului acestuia, au luat parte 29 jurisconsulţi români, 
advocaţi și judecători, şi că conferenţa a însărcinat cu 
redactarea definitivă a memorandului biroul, compus din 
prezidentul conferenţei Dr. Joan Rațiu şi din secretarii 
Parteniu Cosma și Dr. Aurel Isacu, apoi pe Iosif St 
Puluțu, judecător regesc de tribunal în penziune. Pentru 
zilele de neînțelegere şi lipsite de acţiune de atunci, 
conferenţele acestea ale jurisconsulților români au format 
curat eveniment, și a fost primită cu multă simpatie din 
partea opiniunii publice române îngrijirea lor dată popo- 
rului sărac dela sate, cu privire la salvarea averii stră- 
moșeşti a acestuia. 


Chestia agrară ardeleană în dietă. 


În şedinţa din 5 Iunie 1880 a dietei a fost pusă la 
ordinea zilei chestia agrară din Transilvania în dieta un- 
gară. Inainte de a se întră în ordinea de zi, deputatul 
român Parfeniu Cosma face o propunere de amânare, 
motivată dupăcum urmează: 


«Onorată casă! Imi iau libertatea a face o propunere cu 
privire la proiectul de lege despre regularea raporturilor de 
proprietate în Transilvania., Când sa pus acest proiect de lege 
la ordinea zilei pe astăzi, probabil că onorata casă nu s'a gândit, 
că el este atât de voluminos precum se vede acuma. Acest 
proiect de lege nu conţine așazicând mai nimica din aceeace a 


*) Din Gazeta Transilvaniei , anul 1880, Nrii. 36—39. 

prezentat guvernul. Cuprinde dispoziţiuni cu totul noua, cari nu 
sunt identice, nici cu praxa observată până acuma în Transil- 
vania, nici cu cea din Ungaria, şi nici cu dispoziţiunile aflatoare 
în vigoare în lumea întreagă în această privinţa. 

Eu vă marturisesc, că cetindu-l, după studiare de o zi, — 
căci numai alaltăieri ni-s'a distribuit, — nu pot votă cu con- 
ştiența curată nimica din acest proiect. Nu am fost în stare să 
pătrund în sâmburele lui, aşa precum se cere dela un corp le- 
giuitor, când aduce o lege în o afacere atât de însemnată. Voind 
deci să proced conştienţios în datorinţa mea, eu între asemenea 
împrejurări nu-mi voiu puteă da votul cu liniştire. 

După parerea mea nu există chestiune atât de grava, ca 
chestiunea agrară. Un cuvânt greşit, un şir greşit în această che- 
stiune, e în stare să provoace cea mai mare nelinişte în acea 
parte a țarii, la care se refere. Eu așa cred, onorata casă, că 
afacerea ar câștigă numai, dacă s'ar da opiniunii publice și celor 
interesaţi ocaziune pentru a se ocupă cu acest proiect, a-l studiă 
cel puţin, ca să putem face după aceea o lege perfectă din el. 
Cred că nu se va naşte nici o nenorocire din aceea, că vom 
amână cauza aceasta până la toamnă, căci până atunci exista 
un modus vivendi pentru ceice cer regulări urbariale, un mod 
după care am procedat în faptă și până acuma. lar daca în mai 
multe locuri, cum s'a zis în această cameră, s'au suspendat per- 
tractările în această privinţă, voind înseși parţile amânarea, faptul 
că aceste pertractări rămân mai mult cu vre-o câteva săptamâni 
în suspens, nu alterează lucrul întru nimica. Mai mare rău am 
face dacă precipitându-ne am aduce o lege rea înfr'o cauză 
atât de ponderoasă. 

Eu, onorată casă, nu aflu nici de demnitatea casei, ca într'o 
chestiune atât de gravă sa aducem o lege definitiva deja dupa 
un studiu de o zi. Deci fac propunerea, ca acest proiect de lege 
sa se iee dela ordinea zilei și să se subştearnă la toamnă. Până 
atunci se da fiecăruia ocaziunea să-l studieze, dacă voieşte».*) 

Deputatul Bokross Elek e contra amânării și cere 
respingerea propunerei lui Par/eniu Cosma. Notarul ce- 
tește propunerea. Sună astfel: Proiectul de lege despre 
procedura în cauzele de regulare, proporționare și co- 
masare a proprietății din părțile Transilvaniei, mai de- 


*) Din Telegraful Român , anul 1880, Nr. 65. 

parte de pe teritorul fostelor comitate Crasna, Solnocul- 
de-mijloc, Zarand și al districtului Cetăţii-de-peatră, se ia 
dela ordinea zilei». 

Deputatul Csanâdy Sândor e pentru amânarea dis- 
cuției, deputatul Zay Adolf contra amânării. Vorbeşte 
apoi deputatul român George Pop de Băsești următoarele : 

Onorată casă! Trag la îndoială şi resping simplu îndrep- 
tățirea sentinței pe care a pronunţat-o dl deputat Zay asupra 
casei, că adecă, dacă am fi voit să ne ocupăm în mod serios 
şi loial cu proiectul de lege dela ordinea zilei, o puteam face 
aceasta. Incât pentru propunerea domnului condeputat Parfeniu 
Cosma, eu o sprijinesc din motivele pe cari le-a adus dânsul, 
iar dlui deputat Bokross, care a afirmat, că în acest proiect de 
lege nu se află nimica nou, îi pun întrebarea, că dacă în proiectul 
de lege care se află înaintea noastră şi în proiectul de lege 
subşternut de guvern nu se află nimica nou, pentruce s'a ocupat 
domnul deputat şi membrii eminenţi ca dânsul ai comisiunei ju- 
ridice cu prelucrarea acestui proiect de lege în vre-o 26—28 
de ședințe ? 

Dacă Dvoastră, cari sunteţi nişte bărbați eminenţi și ex- 
perţi, Vaţi ocupat atâta vreme cu proiectul, ceialalți membri ai 
casei să-l poată oare studià în timp de două zile? Rog pe dl 
deputat, să binevoiască a cumpăni bine gravitatea întrebării mele. 

Nu vreau să întru în merit, dar trebue să declar, că eu 
din principiu sunt amicul oricărei comasări şi regulari de pro- 
prietate. Aş dori numai, ca comasarea să se efectuiască după 
dreptate. Dupăce am enunțat aceasta trebuie să constat, că com- 
parând proiectul de față, elaborat de comisiunea juridică, cu 
proiectul subşternut la timpul său de guvern, aflu în cel dintâi 
un progres foarte mare, văd un progres, mai apropiindu-se de 
dreptate, și de aceea, onorata casă să nu-mi iee în nume de 
rău, dacă exprim încă de acuma mulțămita mea onoraților 
membri din comisiunea juridica, pentrucă sau ştiut emancipă 
faţă cu guvernul şi cu oarecari cercuri de mare influenţă, şi 
Sau nizuit a pregăti un proiect de lege, care în toate părţile 
vrea să fie drept. Luând toate acestea în considerare, și împăr- 
tășind toate argumentele şi temerile amicului meu Parfeniu 
Cosma, rog şi eu onorata casă, să ia acum acest proiect dela 
ordinea zilei şi să-l amâne până la toamnă. Nu va îi o neno- 
rocire aceasta, chiar și dacă ar fi dreaptă afirmațiunea dnului 

deputat Bokross, că prin aceasta se amâna cu un an rezolvarea 
chestiunii agrare în Transilvania, numai să fie rezolvarea bună 
și dreaptă».*) 

Mai vorbeşte ministrul de justiție Pauler, apoi pusă 
la vot propunerea deputatului Parteniu Cosma cade şi 
dieta începe desbaterea generală asupra proiectului co- 
misiunei judiciare. 

Vorbește întâi raportorul Bokross Elek, apoi depu- 
tatul român Parfeniu Cosma, care a rostit vorbirea ur- 
mătoare: 


«Eu nu voiu vorbi mult despre proiectul ce se află la or- 
dinea zilei, pentrucă din norocire nu sa subșternut proiectul 
guvernului, contra căruia Sar fi putut vorbi foarte multe, pentru 
principiile periculoase ce le conţineă. 

Recunosc, că comisiunea juridică sa nizuit, ca încât a fost 
cu putinţă, prin o laboare diligentă, să delature defectele cele 
mai mari. Dar şi în proiectul de lege ce se află înaintea noa- 
stră se mai află unele dispoziţiuni, cari, deși la aparenţă nu se 
prezintă ca periculoase, în faptă totuș invoalvă pericole. 

După părerea mea o procedură pentru regularea proprie- 
tății e necesară, nu numai în Transilvania, ci și în Ungaria, 
pentrucă acele mizerii ce se ivesc în decursul procesului exista, 
atât în Ungaria, cât și în Transilvania, și Ungurenii înca ar fi 
primit cu mare mulţămita, dacă guvernul nu sar fi restrâns 
numai la cele cuprinse în art. de lege LIII din 1871 $. 80, ci 
s'ar fi înfățișat cu un astfel de proiect de lege, care cuprinzând 
chestiunea cu privire la ţara întreagă, ar fi cautat să o de- 
cidă peste tot astiel, încât să nu fim siliți a o cârpi mereu, 
căci dacă aceste mizerii în procedură nu sunt salutare. pentru 
Transilvania, nu pot fi salutare nici pentru Ungaria. 

In Ungaria e provazut când trebue ordinată comasarea şi 
cum trebue efectuită în cazul, când e împreunată cu regularea 
urbarială, cu segregarea. Dar nu e provazut cum trebuie sa se 
facă comasarea acolo, unde regularea urbarială e efectuită deja. 
Ba şi acolo, unde este proviziune, adecă în cazul prim, proce- 
dura e necorăspunzatoare, pentrucă față cu fostul proprietar 
foştii iobagi nu au drept să împarțască hotarul în mai multe 
decât în trei clase, ceeace cu deosebire în locurile muntoase, tari 


*) Din „Telegraful Român, anul 1880, Nr. 66, 

şi în Ungaria se află întrun număr foarte mare, e aproape impo- 
sibil. lar dacă comasarea se face cu învoirea reciprocă între foştii 
iobagi, se pot stabili și mai multe clase, ba sunt şi cazuri de 
acelea, în cari numărul claselor a variat între 20 şi 30. 

Alte legi, afară de cele amintite de referent, cari se refe- 
resc numai la teritorul lasigo-Cumanilor şi al Haiducilor, nu 
conţin nici o dispozițiune cum trebue ordonată comasarea în 
acel caz, când nu se face deodată cu regularea urbarială, cu 
toatecă însuș guvernul în motivarea proiectului său afirmă, că 
în a cincia parte a teritorului Ungariei nu ar fi efectuita încă 
comasarea. Deci aceasta parte încă ar fi meritat atenţiunea gu- 
vernului, şi se puteă aşteptă cu drept cuvânt, că dacă se ocupă 
cu chestiunea, să o rezolveze dintrun punct de vedere mai înalt 
al statului. 

Afară de aceea nici chiar pentru Transilvania nu a facut 
tot ce trebuiă să facă, căci tot acolo unde se dispune facerea 
proiectului de față, cu. doi paragrafi mai la vale, adecă în $. 82, 
legea dispune urmatoarele: «In privința Talmaciului, Saliștei şi a 
Branului, precum şi în privinţa teritorului comunelor ce aparțin 
lor, ministrul de justiție va subşterne un proiect de lege despre 
regularea posesiunii comune . 

Imi aduc foarte bine aminte, că din partea aceasta (stânga) 
de repeţiteori s'a pretins prezentarea acestui proiect de lege, și 
s'au făcut şi promisiuni, că se va prezentă. Cu toate acestea însă 
guvernul şi-a uitat de el, şi până azi nu l-a prezentat, doară nici 
nu-l mai află necesar. De ce? Va îi ştiind mai bine guvernul. 
Eu însă cred, că fără nici o necesitate nu sa pus îndatorirea 
aceasta în lege, prin urmare, dacă guvernul a aflat de lipsă să 
subştearnă acest proiect de lege, cu o cale trebuiă să prezinte 
şi pe celalalt. 

Auzind pe dl referent, că se adresează cătră deputaţii din 
Ungaria, ca prin primirea acestui proiect de lege să dee bi- 
nevoitorul lor sucurs pentru a se puteă regulă odată referințele 
de posesiune în Transilvania, cugetam că acest apel se va. ex- 
tinde şi în altă direcţiune, căci deşi nu face amintire nici el, 
nici proiectul de față, eu totuș cunosc în Transilvania o refe- 
rință de posesiune foarte anormală, care nici azi nu e provă- 
zută în lege. 

Afirmă, ce e drept, că în Transilvania nu sunt remanenții, 
nici alte referințe de naturą remanenţiilor. Recunosc şi eu, că 

acele pământuri, cari în Ungaria se consideră de remanenții, în 
Transilvania nu mai sunt remanenții, ci prin lege sau prefăcut 
în urbarialităţi, căci nefiind întrodus urbariul în Transilvania, 
destiințându-se în 1848 robotele, pentruca foștii proprietari să poată 
deveni desdaunaţi, a fost lipsă de o bază în privinţa cuantitații 
posesiunii devenite liberă proprietate a foştilor iobagi. Această 
bază nu s'a putut află altcum, decât că tot acel teritor, care la 
1 Ianuarie 1848 sa aflat în posesiunea foştilor iobagi, sa de- 
clarat prin lege de urbarialitate, pentru care foştii proprietari au 
să se desdauneze din partea statului. 

Deci foştii proprietari din Transilvania în această privinţa 
sunt în avantaj față cu foştii proprietari din Ungaria, căci ei 
chiar din lipsa urbariului au căpătat desdaunare dela stat și 
pentru acele pământuri, cari după natura lor, dacă există urba- 
riul, erau remanenţii, ca și în Ungaria, și după valoarea lor pri- 
mesc interese deja de mult, pe când cei din Ungaria în privința 
capitalului sunt avizaţi la foştii iobagi, iar interesele le compet 
numai dela ziua executării sentinței urbariale. Incât însă rema- 
nențiile sunt de a se rescumpără de cătră aceiace le posed, 
proprietăți de această natură mai există și în Transilvania. 

Și anume, în Transilvania sunt și aşa numite sesiuni alo- 
diale, de cari în Ungaria nu există. Va să zică, posesiunile ace- 
lora, cari nu sunt întroduși ca urbarialiști în așa numita con- 
scripțiune Czirakiană, — deși sunt tot de. o natură cu cele în- 
troduse în conscripțiunea numită, — după lege se considera de 
sesiuni alodiale. Prestaţiunile referitoare la acestea sau susținut 
şi dela 1848 încoace. Pe calea regulării ele devin proprietatea 
posesorilor lor, aceştia însă sunt datori a rescumpară dela foştii 
proprietari prestaţiunile cu bani. 

De acestea sunt foarte multe. în Transilvania. In privința 
lor $. 21 al patentei urbariale dispune următoarele: «Prestaţiu- 
nile ce obvin în unele părţi ale ţării din contracte, prin cari 
drepturile de a se folosi de pământ s'au conces pentru totdea- 
una din partea adevăratului proprietar, pe lângă raspunderea 
unei taxe, ori a altei dari, — fără ca prin aceasta să se fi în- 
temeiat o referință proprie urbarială, — de asemenea -se vor 
puteă rescumpără, iar până la rescumpărare taxele se vor da în 
-măsura legală de până acum . 

In privinţa aceasta $. 22 dispune următoarele: «Desdau- 
narea pentru prestaţiunile declarate în secțiunea aceasta de res- 

Cumpărabile se va plăti numai de cătră cei obligaţi, fără con- 
cursul țării, după dispoziţiunile următoare». 

Cum trebue să se rescumpere posesiunea alodială, în pri- 
vința aceasta $. 26 dispune în modul următor: Printr'o dispo- 
zițiune specială se va statori, sub ce condițiuni și în ce mod 
să se solveze capitalul de desdaunare, și cum să se răspundă 
celor îndreptaţiţi renta anuală de 5%, prin autorităţile c. reg.». 

Acest paragraf imvoalvă, ca rescumpărarea, respective ca- 
pitalul ce va trebui stabilit pentru prestaţiunile perdute, să se 
răspundă eventual prin mijlocirea statului, tocmai cum se ur- 
mează la rescumpararea remanențiilor în Ungaria. In această 
privinţă statul s'a angajat a aduce o lege, dar legea aceasta nu 
sa adus nici până azi, cu toate că de atunci au trecut 32 de ani. 

Paragraiul 89 din art. de lege LIII dela 1871 dispune, ce e 
drept, despre rescumpărarea prestaţiunilor de asemenea natură, 
când zice: «ln cazurile, în cari legea de față dispune, ca pre- 
staţiunile să se rescumpere de cătră foștii jobagi, răscumpărarea 
o va formà suma aceea, care va rezultă, dacă din suma indouă:- 
zecită a valoarei prestaţiunilor anuale se va detrage a șasa parte 
pentru acoperirea speselor de incassare și manipulare», — și așa 
mai departe, până când termină cu aceea că: «la dorința păr- 
filor să se efectuiască prin mijlocirea statului», In legea aceasta 
însă nu s'a făcut nici o dispozițiune în privinţa Transilvaniei, 
prin urmare ea propriaminte se refere numai la Ungaria. 

Astiel când asemenea cazuri vin înaintea judecătorului, dar 
cu deosebire înaintea Curiei reg, ea totdeauna declară pose- 
siunea de sesiune alodială, care rămâne în proprietatea pose- 
sorului de astăzi. Acesta însă este dator a rescumpără dela fo- 
stul proprietar prestaţiunile, iar fostul proprietar nu este îndrep- 
taţit a-și încassă desdaunarea pentru prestaţiuni, până ce statul 
nu va aduce o lege specială în această privință. Va să zică, 
lui îi compete suma de rescumpărare, dar nu îi este permis să 
o încasseze, 

Pentru delăturarea acestei anomalii eu așa știu, că Curia 
reg. a subșternut și un memorand la ministeriu, care însă până 
astăzi ma îăcut nici o dispozițiune. Această situaţiune e foarte 
nefavorabilă pentru ambele parți. 

Dar anume pentru foştii jobagi este foarte ruinătoare, nu 
numai pentru aceea, pentrucă ei sunt îndatoraţi a-și rescumpără 
înșiși proprietatea, care propriaminte e de o natură cu cea din 

conscripțiunea Czirakiană, și numai pentru aceea â rămas afară 
din conscripțiune, pentrucă poporul, atunci ca și acum, e mai 
aplecat a nu mărturisi tot cât are de când se face vre-o con- 
scripțiune, temându-se de întroducerea vre-unei sarcini noue, ba 
atunci, precum este știut, au fost oamenii chiar îndemnați la 
aceasta şi spăriați cu întroducerea de contribuţiuni noue, — dar 
mai cu seamă pentrucă din acest defect, după praxa întrodusă, 
se deposedează formal. 

Foştii proprietari adecă pe baza sentințelor urbariale dau 
în judecată pe țărani pentru prestaţiunile nerăfuite dela 1848 
încoace, și se află judecătorii civile, cari cu desconsiderarea le- 
gilor de prescripţiune încuviinţează cererea lor şi execută pe 
bieţii oameni. Sumele sunt enorme. Sunt cazuri, unde pentru 
o biată colibă țigănească se judecă câte 4—500 fl, aşa încât 
bietul țăran mai bucuros o părăsește decât să plătească fostului 
proprietar suma ce i-o judecă legea. Tot asemenea se întâmpla 
și cu extravilanele de această natură, şi pe astă cale foştii pro- 
prietari deposedează mii de țărani. 

Pentruca astfel de abuzuri contra legii să nu se poată în- 
tâmplă, şi pentruca și foştii proprietari să-și poată căpătă aceea 
ce le compete întradevăr, după părerea mea era mai întâi de 
lipsă să se delăture defectele din legea materiala, şi numai 
după aceasta să ne îngrijim de o procedură generala, nu numai 
pentru Transilvania, ci pentru ţara întreagă, ca să nu fim siliți 
a tot face cârpituri, cu atât mai vârtos, ca menițiunea ei este 
de o durata foarte scurtă, căci în câțiva ani au să se reguleze 
definitiv toate referinţele de posesiune. 

Nime nu doreşte mai tare decât mine, ca să se termine 
odată chestiunea aceasta agitată. Dar deoarece proiectul e atât 
de defectuos, şi deoarece guvernul a negles atâtea chestiuni 
înainte de a veni cu proiectul de procedură, imi iau voia a sub- 
şterne o propunere, prin care cer, ca guvernul să fie îndrumat 
a delătură toate defectele aratate și pe toamnă să ne sub- 
ştearnă un proiect de lege perfect, prelucrat din punct de ve- 
dere al statului. Recomand spre primire propunerea, care este 
următoarea: 

Considerând, că «dispozifiunea specială», care are să re- 
guleze rescumpărarea prestaţiunilor circumscrise în $. 21 al pa- 
tentei urbariale transilvane, pusă în perspectiva prin $. 26 din 
aceeaș patentă, nu sa făcut până acum din partea legislativei; 

considerând, că în contra dispoziţiunei $. 80 art. de lege 
LIII din 1871, proiectul de lege despre regularea posesiunei co- 
mune de pe teritorul Tălmaciului, Săliştei şi al Branului, precum 
și a comunelor ce se fin de acestea, nu e subșternut nici până 
în ziua de azi? 

considerând, că procedura de regulare urbarială, şi cu deo- 
sebire cea referifoare la comasare e foarte defectuoasă, nu numai 
cu, privire la părţile Transilvaniei, ci în general și pentru cele- 
lalte părți ale țării; 

considerând în fine, că proiectul de lege-ce se află în dis- 
cuţiune se refere numai là părțile transilvane ale ţării, şi din lipsa 
legilor materiale arătate mai sus nu poate fi complet, nici chiar 
pentru aceste părţi: 

proiectul de lege în chestiune. nu se primeşte de bază la 
desbaterea specială, ci se îndrumă ministrul de justiție a pregăti 
un proiect de lege, care să suplinească și defectele arătate mai 
sus, și a-l subșterne dietei la începutul sesiunii viitoare>.*) 


Vorbeşte deputatul Ugron Gábor, apoi deputatul 
român George Pop de Băsești, care a rostit vorbirea 
următoare: 


Onorată casă! Dacă maţi binevoit a primi propunerea, 
dupa părerea mea destul de motivată, a colegului meu Par/eniu 
Cosma, ca adecă proiectul de lege din desbatere să se iee dela 
ordinea zilei, — propunere sprijinită şi de mine, — silit sunt a mă 
supune hotăririi onoratei case şi a zice unele cuvinte despre 
acest proiect de lege, cu toatecă nu sunt pregătit. 

Inainte de toate constat toate acele. defecte în proiectul 
din desbatere pe cari le-au descoperit şi condeputaţii Parteniu 
Cosma și Ugron Găbor, dupăce deputaţii din Ardeal, cari spri- 
jinesc acest proiect de lege și sunt mai deaproape interesaţi, 
nu le-au negat în general. Dacă există aceste defecte, și ono- 
rata casă a recunoscut că există, eu vă rog de nou, să le luaţi 
serios în consideraţie, și apoi sa primiţi propunerea facuta de 
condeputatul Parfeniu Cosma cu privire la acest proiect de lege. 

Mergând mai departe, onorată casă, trebuie să mărturisesc, 
că decând am auzit apelul deputatului Bokross Elek, adresat 
inimei coniraţilor săi din Ungaria, căci așa s'a exprimat, mi-am 
făcut despre acest proiect de lege o părere cu mult mai nefa- 


*) Din „Telegraful Român“, anul 1880, Nr, 67, 

vorabilă decât cea de până acuma. Nu pricep cu mintea mea 
de laic, căci nu sunt jurist, ci econom, dar trebuie, că acest 
proiect de lege întru adevăr cuprinde ceva ce iarăș dă stima- 
ților deputaţi din Transilvania unele prerogative, căci altmintrelea 
iubirea îrățească nu sar adresă cătră deputaţii din Ungaria în- 
trun asemenea ton. Eu nu mă aflu într'o asemenea poziţie. Şi 
eu mă ţin, că sunt cetățean al acestei patrii și sunt gata a jertfi 
pentru ea foarte mult, chiar şi vieaţa, dar eu nu pot face aceea 
ce a făcut el, să mă adresez adecă cu rugarea cătră consângenii 
mei. Dar mă adresez cu rugarea cătră domnii deputaţi din Un- 
garia, apelând la simţul lor de dreptate, ca apreciind cum se 
cade însemnătatea acestei cauze, să nu treacă numai în fugă 
peste ea, ci apreciindu-o cum se cuvine, să nu împartă pentru 
părţile transilvane ale ţării pe calea legislaţiunii nişte privilegii 
şi favoruri, ci numai dreptate. (Aprobări și aplauze). 

N'am ce să fac, dar de câţiva ani sunt martor ocular la 
tot ce se întâmplă acolo. Imi aduc aminte, că deputaţii Tran- 
silvaniei, când s'a discutat în această casă legea electorală pentru 
Transilvania, și anume întrun mod pe cât se poate de liberal, 
au încercat toate în contra ei, și neavând aici nici un succes, 
au trecut în muzeu (casa de sus), în sala antichităților, și acolo 
au nimicit dispoziţiile liberale ale acestei case. Ar trebui să treacă 
odată timpul acestor favoruri. Stimatul domn raportor ca ad- 
vocat va cunoaște șirul acelor ordinaţiuni ministeriale, acea mână 
Miberă a ministrului, care i s'a rezervat cu privire la Transilvania, 
acele privilegii afurisite şi foarte favorabile. Nu știu, domnule 
deputat, ce privilegii vă mai trebue?! 

Recomandând acestea atențiunii onoratei case, îmi iau voe a 
mai reflectă încă odată la însemnătatea cea mare și la dimensiu- 
nile acestui proiect de lege. Legea electorală transilvană a ex- 
chis mai pe toți Românii dela exerciarea drepturilor politice. 
Acest biet popor a tăcut și exclamă cu țăranul maghiar: Cei 
înfelepți să dreagă aceste treburi! Şi le și dreg} Imi vine aminte, 
că unii deputați din Ardeal au atribuit acestui proiect de lege 
și o însemnătate politică. Eu nu judec acest proiect de lege din 
acel punct de vedere, ci eu aș vrea să-l judec mai bine din 
punct de vedere naţional-economic, și vi-l recomand şi Dvoastre 
spre apreciare din acest punct de vedere. (Aprobiări). 

După această deviare, permiteți-mi să compar acest proiect 
de lege cu legea electorală, prin care încă s'a făcut o mare ne- 

dreptate pentru unii, şi un mare favor pentru alții, mai departe 
să-l compar cu legea despre chestiunea limbei, care sa per- 
tractat în anul trecut. (Prezidentul îl roaga să rămână lu obiect. 
Nu chestia limbei e la ordinea zilei). Mă rog, să fiu scuzat, dar 
am voit să compar aceste legi şi să relevez dimensiunile mai 
mari ale proiectului de lege actual. Pentru aceasta misam luat 
voe a mă provocă la proiectele de lege amintite. Dar fiindcă 
aceasta nusmi este permis, voiu tăceă, deşi cu inima întristată, 
fiindcă suntem siliți a retăceă multe lucruri, şi le-am şi retăcut, 
(Să auzim!) Şi acel proiect de lege, o știți Dvoastră foarte bine, 
ne-a interesat foarte deaproape. Dealtmintrelea nici acesta nu 
e lucru tocmai așa de mare, căci nu vom învăţă limba maghiară. 
Vom ocoli legea. (O voce: Frumos lucrul) Nam ce face, dar 
nu o vom învăţă, și aci e un modus vivendi. 

Declar din capul locului, că eu sunt amicul comasării şi al 
oricărei regulări de proprietate, doresc însă ca ea să se facă după 
dreptate, și acesta e un lucru greu. Ca unul ce sunt din «par- 
tium», cunosc mai multe cazuri şi sunt şi eu proprietar într'o 
comună, în care comasaţia se află în curgere, și am încercat 
toate, ca să se efectuiască după dreptate. Legea din Ungaria e 
în privinţa aceasta foarte corăspunzătoare. Sa arătat și bună 
voință din partea judecătoriei şi a proprietarilor, dar comasarea 
sa zădărnicit din cauza operatului inginerului. 

Pentru a reveni la obiect repet, că dacă e vorba, ca bietul 
popor să fie alungat din moşia sa, lucrată de predecesorii săi 
de sute, ba de mii de ani, din moşia din care trăieşte, de care 
îl leagă suveniri vechi și sfinte, domnii deputați din Ungaria să 
cumpănească această întrebare şi să iee în considerare referin= 
tele întru adevăr speciale ale Transilvaniei, pe cari domnul ras 
portor ni le-a desfăşurat. Se iee în considerare situația deosebită 
a locului şi capabilităţii de a rodi. In văile strâmte ale Ardealului 
sunt pământuri, din cari omul sărac poate trăi de azi pe mâne 
dintr'un jugăr catastral bun, şi dacă isse vor da în schimb chiar 
100 de jugare, el poate să moară de foame. Luândusle toate 
acestea în consideraţie, rog onorata casă să pună în această 
chestiune agrară de mare însemnătate toate celelalte laoparte 
şi să judece și decidă, nu din consideraţiuni de consângenitate, 
nu pe baza apelului domnului raportor, care se adresează sens 
timentelor, ci din puncte de vedere curat naţional-economice. 
Şi pentru a puteă obținea acestea, sunt silit şi gata a mă alătură 

la proiectul de rezoluţiune prezentat din partea colegului meu 
Parteniu Cosma». *) 

Vorbesc mai mulți deputaţi maghiari, apoi ministrul- 
prezident Tisza Kálmán, căruia îi răspunde imediat 
George Pop de Băsești următoarele în chestie personală: 


Inainte de toate resping însinuaţia, că aș fi zis că să nu res- 
pectăm o lege sancționată. Eu prin declaraţiunea mea am voit 
numai să arat soartea acelor legi, cari sunt lipsite de bază mo- 
rală. Dealtcum declar și tu, care mi-am priceput şi până acuma 
datorințele patriotice și le-am împlinit şi fără amenințările dlui 
ministru-prezident, că mi-le voiu împlini și în viitor, și nu voiu 
da ocaziune domnului ministru-prezident să-și validiteze ame- 
ninţările față cu mine pentru a-și câștigă prin aceasta nu știu 
ce ovaţiuni . (Aprobări).**) 

Mai vorbește raportorul, și ministrul de justiţie Pauler, 
iar casa respingând propunerea deputatului Partenin 
Cosma, și o altă propunere a lui Lonyay, (Ugron Gábor 
încă făcuse propunere, dar și-a retras'o, în favorul pro- 
punerii lui Lonyay), primeşte cu mare majoritate de vo- 
turi proiectul de lege ca bază pentru desbaterea specială. 


La discuţia pe articole asupra acestui proiect de 
lege a vorbit la §-ul 2 deputatul român Parteniu Cosma, 
în şedinţa din 7 Iunie 1880, următoarele: 


«Onorată casă! La paragraful acesta am să fac un aman- 
dament, mai mult cu privire la stil decât la fond. (Să auzim). 
In paragraful acesta eu nu văd executat aceeace se cuprinde 
în titlu, din care are să curgă întreg cuprinsul proiectului. Anume, 
în titlu toate cauzele la cari se refere se numesc: regulare, pro- 
porționare şi comasare de posesiune. Sub regulare se înțelege 
tot ce nu este proporționare ori comasare. Eu, onorată casă, aş 
dori, ca pentru evitarea oricărei interpretări sinistre să se întro- 
ducă şi aci, unde se tratează despre competenţă, tot acei ter- 
mini de cari ne folosim şi în titlu, şi cari sunt bazaţi pe dreptul 
material. 

În proiectul de faţă se zice: «regularea raporturilor de drept 
şi de posesiune, rămase din legăturile urbariale, răscumpărarea 


*) Din „Telegraful Român“, anul 1880, Nr. 68. 
**) Din „Telegraful Român“, anul 1880, Nr. 69. 

lăzuiturilor, răscumpărarea prestaţiunilor rescumpărabile, precum 
și cauzele de proporționare și de comasare», etc. In privinţa lä- 
zuiturilor şi a prestaţiunilor răscumpărabile este însă superfluu 
a face pomenire specială, căci acelea se cuprind toate în con- 
ceptul: regularea raporturilor de drept și de posesiune. 

Nici până acuma nu au fost mai multe categorii, nici în 
Transilvania, nici în Ungaria. Ba în Ungaria sub terminul «re- 
gulare de posesiune» se subsumau chiar toate chestiunile pro- 
venitoare din raporturile urbariale: segregarea pădurii și a pă- 
şunii, dispoziţiunile referitoare la lăzuituri, la prestaţiunile răs- 
cumpărabile, proporționare, comasare, etc. cu un cuvânt toate. 

Paragraiul 80 din art. LII dela 1871, provăzând pentru 
atunci chestiunea aceasta zice: «In Transilvania, până la orga- 
nizarea judecătoriilor regești de prima instanță, procesele urba- 
riale cad excluziv în sfera de activitate a tribunalelor speciale 
urbariale de astăzi». Va să zică, legea aceea le numeşte pe toate 
simplu «procese urbariale». Şi acum aș consideră eu de sufi- 
cientă această numire. Dar dacă comisiunea juridică a aflat cu 
cale a specifică, cel puţin să susţinem acei termini şi nici mai 
mulți, nici mai puţini, să nu admitem. 

Ceice cugetă, că afară de celece încap în cadrul termi- 
nilor amintiţi, mai pot fi unele chestiuni, cari pe baza acestei 
legi se pot rezolvă cu procese urbariale înaintea judecătoriilor 
urbariale, aceia negreșit voiesc altceva decât ce conţine legea 
materială, prin urmare voesc un lucru, care nu poate fi admis. 
lar ceice cugetă, că specializările arătate nu se înțeleg sub ter- 
minul «regulare», aceia, după părerea mea, nu înțeleg adevă- 
ratul sens al legii. 

Amandamentul meu deci ţintește într'acolo, ca scoțindu-se 
din text tot ce' e superiluu, întregul paragraf să sune astfel: 

«Cauzele de regulare a posesiunii, de proporţionare și de 
comasare, cad în competenţa acelui tribunal regesc, pe al cărui 
teritor se află realităţile, cari formează obiectul procesului». 

Acest text e după părerea mea mai exact, mai lămurit și 
mai corect decât al comisiunei, iar în esenţă nu schimbă nimica. 
Vă rog să-l primiţi». (Aprobări în stânga extremă).”) 

Dupăce mai vorbeşte Bokross Elek, casa primește 
textul original. Propunerea deputatului Cosma se respinge. 


*) Din Telegraful Român», anul 1880, Nr. 70, 

La capitlu| I| a] proiectuluj de lege vorbește tot 
deputatul român Parfeniu Çosma următoarele: 

« Onorată casă! Eu nu văd exprimat în acest capitlu aceeace 
ar trebui să se exprime, şi sunt de convingerea, ca dacă ca- 
pitlul acesta se primeşte aşa cum este redactat, scopul acestui 
proiect de lege nu se va realiză. 

Nici interesul foştilor proprietari, nici interesul foştilor io- 
bagi nu pretinde, ca acest capitlu să rămână aşa, căci în acel 
caz procesele ce se vor pertractă pe baza acestei legi nu vor 
fi mai eftine, nici se vor termină întrun timp mai scurt decât 
cele de până acum, deși se afirmă, că tocmai acesta ar fi scopul 
legii, şi naturalminte acesta ar şi trebui să fie. 

Inainte de toate îmi iau voe a protestă în contra presupun 
nerei ce am auzit-o alaltăieri în casă, şi pe care am cetit-o şi 
în jurnale, că adecă aceia cari se nizuesc a întregi proiectul din 
chestiune, ar voi să paraliseze aducerea legii şi ar aveă cugete 
rezervate. 

Declar categoric, că nu este posesor în Transilvania, care 
să dorească mai ferbinte decât mine deslegarea perfectă a ace- 
stei chestiuni. Și dacă totuș vin cu propuneri, o fac aceasta cu 
cea mai bună intențiune, din datorința mea ca deputat, ca să 
concurg şi eu după putință cu praxa ce o am în asemenea 
cauze la lămurirea chestiunei şi la deslegarea ei întrun mod 
cât se va puteă mai favoritor pentru toţi. Dar chiar pentrucă 
mă consider încâtva de expert în chestiune, mi-ar fi plăcut ca 
înainte de a votă legea să pot pătrunde în toate amănuntele ei, 
căci mie nu-mi place a purcede după convingerile altora, ci 
numai după ale mele. Dacă nu am aflat de suficient timpul cât 
s'a acordat spre studiarea chestiunei, am avut motive fundate, 
și sunt convins, că în urmă şi onorata casă va află, că zău, eră 
mai bine pentru toți dacă aveam mai mult timp pentru studiat. 

Onorată casă! Eu aşa cred, că dacă voim să întroducem 
o reformă, și dacă scăderile ce ne îndeamnă a întroduce această 
reformă le vedem delăturate în apropierea noastră, precum le 
vedem aci, cel mai simplu și natural lucru ar îi, că dacă nu 
voim să întroducem în totalitatea sa modalitatea ce se observă 
acolo unde recunoaştem că trebile merg mai bine și cauzele 
se rezolvează mai iute şi mai eftin, cel puţin să ne nizuim a 
ne apropiă de ea. 

Să fiu scuzat, atât înaintea dlui ministru, cât şi înaintea dlor 
deputați din Transilvania, dacă afirm, că pentru întroducerea unei 
reforme în chestiunea prezentă mijlocul cel mai nimerit nu este 
acela, a alege experţi din teritorul la care se refere reforma 
respectivă, pentrucă aceştia, după o praxă atât de veche, nu se 
prea pot abate dela căile de până acum, ci mai bine susțin în 
liniamentele principale procedura ce o cunosc deja, cu toate SCăs 
derile ei, decât abandonându-o să iniţieze o modalitate de tot 
nouă şi mai corespunzatoare scopului, caci ei au îmbatrânit în- 
trânsa şi cugetă, că pe altă cale nu se poate‘ ajutoră cauzei, 
Deci eu cutez a afirmă, că legea aceasta eră cu mult mai co- 
respunzătoare, dacă se aduceă fără amestecul experţilor ar- 
deleni, de catră deputaţii ungureni, cari nu sunt preocupaţi în 
chestiune. 

Onorată casă! Ni se spune, că cauzele urbariale după pro- 
cedura de până acum s'au rezolvit în Ungaria cu mult mai res 
pede, mai culant şi mai ieftin decât în Transilvania. Daca este 
adevărat aceasta, apoi m'avem datorinţă mai urgentă, decât a acas 
ceptă întru cât e cu putință procedura ce sa urmat până acum 
în Ungaria. 

Cauzele de regulare urbarială până la. aducerea sentinţei 
percurg trei stadii: cel dintâi e permisibilitatea, al doilea prous 
curarea lucrărilor pregătitoare, al treilea pertractarea meritoria. 
Dacă toate acestea chestiuni se pertractează curat, după cum 
cere natura lucrului, și nu se amestecă într'una lucruri ce se ţi 
de ceealaltă, regularea se efectuește foarte repede, simplu şi 
ieftin. 

Eu, ca fost advocat al unui domeniu, care a avut o mul- 
țime de comune urbariale neregulate, şi ca apărător al altor co- 
mune urbariale din Ungaria, dela 1862 încoace am avut Ocas 
ziune a participă la mai multe regulări urbariale, iar de patru 
ani de zile, de când am onoare a locui în Transilvania, m'am 
nizuit a cunoaşte şi referinţele de acolo și a face paralelă între 
ambele proceduri, şi mă consider încâtva de expert în ambele 
proceduri, deci vă rog să binevoiţi amni ascultă observarile ce 
le fac simplu, cu toată sinceritatea, şi fără nici un cuget rezervat. 

Pentruce se rezoalvă cauzele urbariale mai repede în Un- 
garia decât în Transilvania? Pentrucă în Ungaria nu se intens 
tează atâtea procese, câte persoane interesate, ci pentru locuis 
torii unei comune, chiar de ar fi toți interesaţi, se face numai 

un proces, în care se desleagă toate chestiunile referitoare la 
teritorul acelei comune. Prin aceasta se simplifică şi se eftineşte 
lucrul pentru ambele părţi, chiar şi pentru motivul, că nu se 
dă ocaziune advocaţilor nesaţioşi, — de cari durere, sunt prea 
destui şi astăzi, — ca folosindu-se de neștiința partidelor, să 
stoarcă dela dânsele mai mare onorar decât le compete, pen- 
trucă la statorirea onorariului este mare diferință, dacă partida 
prezentează o acţiune, sau sute de acţiuni. 

Mai departe, afară de tactul şi generositatea actorului, care 
e foarte necesară în asemenea cazuri, lucrul principal este, ca 
în chestiunea de permisibilitate să nu se amestece nici o che- 
stiune meritoriă. Pe când în Ungaria chestiunea de permisibi- 
litate se termină la o pertractare de 1/, oară, în Transilvania 
sunt cauze, unde procesul curge tot în chestiunea de permisi- 
bilitate de 20 de ani. 

Chestiunea de permisibilitate, precum dovedeşte $. 7 şi 8 
al proiectului, nu se poate extinde decât numai asupra între- 
bării, dacă în comuna sau în hotarul respectiv au fost oare re- 
ferinţe, cari se cere ca să fie regulate? Dacă au fost, nu sunt 
regulate dejă prin judecătorie, sau prin invoire reciprocă? 

Toate aceste întrebări sunt atât de simple, încât nu e cu 
putință, ca să nu se lămurească în decursul unei pertractări, 
căci ambele părți pot dovedi actualitatea cu documente. 

Inainte de a se decide chestiunea aceasta nu se pot pro- 
cură lucrările pregătitoare, iar în lipsa acestora a pertractă che- 
stiuni meritoriale însemnează a întreprinde lucrul lui Sisifus, 

După proiectul acesta însă, precum dovedesc dispoziţiu- 
nile cuprinse în acest capitlu, sunt puse în prospect deodata cu 
chestiunea de permisibilitate a se deslegă o mulţime de che- 
stiuni meritorii. A ascultă martori, a pertractă despre natura 
unor prestațiuni, a consultă experţii, a deschide pertractarea 
asupra opiniei lor, etc. etc., apoi a dispune asupra paşunilor şi 
padurilor, pe când acelea nici nu sunt măsurate, — caci masu- 
rarea cade în cadrul lucrărilor pregătitoare, — este în contra 
naturei lucrului, este o procedură foarte sumptuoasă și rapitoare 
de timp. Toate acestea, repet, nu se întâmpla în Ungaria, unde 
chiar pentru aceasta într'o 1/, oară se ispraveşte mai mult decât 
în Transilvania în ani întregi, și dacă acest capitlu se va primi 
aşa precum este, nu va fi mai bine nici în viitor, justiția nu va 
fi nici mai eftina, nici mai promptă. 


www.dacoromanica.ro 


— 909 m 


Ar puteă să afirme cipeva, că este mai bine a clarifică 
unele întrebări înainte de a se începe lucrările pregătitoare, căci 
atunci eventual lucrările pregătitoare nu vor costă aşa mult şi 
chestiunile decise ac] nu vor mai trebui supuse pertractării me- 
ritorie. 

Această afirmaţiune însă nu este exactă nici într'o privinţă, 
pentrucă eventuala economizare de spese se poate referi numai 
la pășune şi pădure, apoi, precum se ştie, măsurarea acestora 
costă foarte puţin, căci şi pășunea şi pădurea se măsură în în- 
tregitatea lor câte într'o parcelă. lar cu pertractarea meritorie 
nu se economizează chiar nimic, pentrucă În chestiunile prin- 
cipale tot va aveă să urmeze o pertractare meritorie, după ter- 
minarea lucrărilor vregătitoare. 

Dar mai plegează pentru aceasta și o altă împrejurare, 
foarte importantă. Şub decursul lucrărilor pregătitoare incţii se 
mai Împrietinesc cu chestiunea, încep a cunoaşte şi ei cam ce 
au drept să pretindă, şi prevăzând ce soarte au să aştepte, cu 
ocaziunea autenticării, dintro 100 cel puţin în 60 ge cazuri se 
împacă Înainte de pertractarea meritorială. Din contră, dacă în: 
cercarea Împăciuirei şi pertractarea meritorială se face înainte 
e lucrările pregătitoare, partidele, necunoscând încă starea lur 
crului, nutresc speranţe mari şi nu sunt aplecate spre pace. 

Eu, onorată casă, aş dori, ca: numai din acel motiv, că în 
Transilvania şi până acum acesta a fost uzul, să nu pornim pe 
calea de până acum, să nu continuăm procedura prea greoaie 
şi prea scumpă, care ne-a adus în pozițiunea ge care voim să 
scăpăm, şi din acest punct de vedere a-și scoate din acest ca- 
pitlu tot ce este meritoriu și l-aş pune la locul său, în capitlul 
despre pertractarea meritorie, iar aici aş lăsă numai aceea ce se 
refere la permisibilitate. 

O reclamă aceasta și sistema proiectului de lege, pentrucă 
după cum este acesta redigiat, chestiunilor celor mai ponge- 
roase le lipseşte «titlul de permisibilitale>, fiind acesta rezervat 
numai pentru comasări, dar o reclamă, precum am amintit, şi 
scopul proiectului de lege. 

Astfel înțeleg eu scopul, şi vă propun după cea mai bună 
a mea convingere modul cel mai eficace după priceperea mea 
pentru accelerarea şi efținirea proceselor urbariale. Înţelepciunea 
onoratei case va decide asupra lui. Vă rog să primiți propu- 
nerea următoare: 

«Capitlul II se transpune la comisiunea judiţiară cu îndru- 
marea, ca să-l redacteze de nou, astfel, ca să rămâna în el în 
privinţa proceselor ce se vor începe în viitor numai dispoziţiu- 
nile referitoare la permisibilitatea cauzelor de regulare a pose- 
siunei şi de proporţionare, iar referitor la procesele dejà în cur- 
gere numai dispoziţiunile transitorii, şi să-l prezinte cât se poate 
mai curând».*) 


Vorbeşte iarăş raportorul Bokross Elek în contra 
propunerii, care pusă la vot se respinge. Casa votează 
textul original. 

La titlul capitlului II vorbește de nou deputatul 
român Parfeniu Cosma. A rostit vorbirea următoare: 


«N'am ce face, și nu-mi pasă nici dacă voiu rămâneă 
numai singur cu părerile mele, dar sunt convins, că timpul va 
constată, că eu am avut dreptate. Precum mi-a imputat dnul 
referent că pentru aceea am făcut propunerea precedentă, fiindcă 
nu cunosc referințele de posesiune în Transilvania, tocmai așa 
pot să-i imput eu, că dânsul pentru aceea ma aderat la propu- 
nerea mea, pentrucă nu cunoaşte referințele de posesiune din 
Ungaria. Să-mi credeţi însă, că toate referinţele din Transilvania 
sunt și în Ungaria, partè sub aceleaşi numiri, parte sub altele. 

Sunt și la noi lăzuituri şi ocupaţiuni, ca în Transilvania, 
sunt şi la noi prestațiuni rescumperabile, ca în Transilvania, 
deși sub alt nume, sunt urbarialişti, sunt zileri, segregări de pă- 
4uni şi de păduri, etc, tocmai ca în Transilvania. Diferinţa este 
numai aceea, că pentru constatarea urbarialităţilor Ungaria se 
foloseşte de urbariu, care este foarte defectuos, pe când aceasta 
chestiune în Transilvania se desleagă mai uşor şi foarte simplu 
pe baza legii materiale şi a datelor de desdaunare, şi cu toate 
acestea în Ungaria este suficientă o acţiune şi o sentință, ca pe 
baza lucrărilor pregătitoare să se rezoalve deodată toate che- 
stiunile după natura lor, căci din aceeaş sentință vede fiecare 
individ ce-i compete și ce are de împlinit. 

Nu este de lipsă deci nici în Transilvania, ca pentru di- 
versitatea naturei referinţelor şi pentru mulțimea persoanelor 
interesate în aceeaş comună să se facă în loc de unul sute şi 
mii de procese, cari cu enormele lor spese săracesc pe bieţii 


*) Din Telegraful Român ; anul 1880, numărul 70. 

incţi şi consumă averea actorilor, căci toate acestea s'ar puteă 
rezolvi şi în Transilvania cum se rezolvesc în Ungaria. 

Trecând la obiect, eu nu consider de corect titlul acestui 
capitlu, nici chiar din punctul de vedere al sistemei urmate în 
proiectul de față. Titlul este: «Procedura ce este a se urmă în 
procesele singuratice, precum şi în acţiunile de segregare urba- 
rială și de proporţionare». Eu nu știu, onorată casă, dacă este 
vrun proces, în care să nu existe acţiune, sau dacă este vro 
acţiune, care să nu intenţioneze a servi de bază la proces. După 
acest titlu însă trebue să existe şi de acestea. 

Titlul capitlului III este: «Permisibilitatea comasărei>, prin 
urmare, titlul acestui capitlu ar trebui să fie: «Permisibilitatea 
regulării de posesiune şi a proporţionării», căci numai despre 
acestea se tractează întrânsul. Eu mam ce vă face, dacă nici 
dl referent, nici majoritatea nu voeşte să priceapă lucrul pentru 
Transilvania întraltfel decum îl pricepe pentru Ungaria, căci dacă 
şi există lăzuituri şi ocupaţiuni, pentru acestea nu avem lipsă 
sa creăm titluri noue, pentrucă acestea se cuprind dejă în titlul 
de «regularea posesiunei», — sunt o specie a regulării de po- 
sesiune, nici nu există regulare de posesiune, care să nu se ex- 
tindă și asupra lor, — ba sub regularea de posesiune propria- 
mente S'ar înțelege și chiar comasarea. 

Fiind însă, că precum văd în acest proiect comasarea se 
separează de regularea posesiunei şi de proporţionare, şi că în 
privinţa permisibilitații comasării este provăzut mai la vale, 
iar în privinţa permisibilităţii celoralalte două specii nu se pro- 
vedè nicăiri, — îmi iau voie a propune, ca titlul acestui capitlu 
să se stabilească astfel: <Permisibilitatea regulării de posesiune 
şi a proporţionării».*) 

Propunerea se respinge şi se votează textul ori- 
ginal. La §-ul 3 al proiectului de lege vorbeşte depu- 
tatul român Nicolau Străvoiu următoarele: 


«Onorată casă! Paragraful 3 din proiectul de lege ce se 
află în desbatere enumără acele acţiuni, cari vin a fi pertrac- 
tate după procedura ce o normează acest proiect. Din aceste 
acţiuni, acțiunea prevăzută sub punct 4) al §-lui 3 o ţin eu nu 
numai de superiluă, dar chiar şi de stricăcioasă şi periculoasă. 
Această acţiune, care are de scop a delatură acele folosințe urbariale, 


*) Din „Telegraful Român“, anul 1880, numărul 71, 

de lemnărit, pășunit şi trestiş, pe cari foştii urbarialiști le-au fo- 
losit până acuma fară nici un drept, este de prisos, din acea 
cauză, fiindcă acest scop, această chestiune, se poate rezolvi 
foarte bine prin acţiunea prevăzută sub pct c) din $. 3, adecă 
prin acţiunea de segregare a pădurilor, pașunilor şi a trestişelor. 

Se înţelege de sine, că segregarea de paduri, pașuni și 
trestișuri în sensul legilor urbariale se admite numai în acel caz, 
dacă se constată, că foştii urbarialişti au exerciat asupra obiec- 
telor din chestiune un drept justificat prin lege. Prin urmare, 
îndată ce în decursul procedurei s'ar constată, că respectivii ur- 
barialişti au folosit numitele servituți fără nici un drept, segre- 
gaţiunei nu i se va da loc, şi prin rezolvirea chestiunei de se- 
gregare servituţile neîndreptăţite ipso facto se vor delatură, fară 
ca să mai fie necesară acțiunea prevăzută în $. 3 lit. d). 

Dar această acţiune este și stricăcioasă, ba chiar pericu- 
loasa, întâi, pentrucă înmulțește procesele urbariale și este de 
temut, că spesele cele multe procesuale vor ruină poporul, care 
și așa este cam sărac, al doilea, fiindcă acea acţiune poate da 
ansă la multe abuzuri. 

După cum am arătat mai sus, acţiunea pentru delaturarea 
folosințelor și servituţilor neîndreptăţite este chestiune prealabilă 
a chestiunei de segregare, prin urmare sentința adusă asupra 
acţiunei prevăzute în pct d) $. 3 va face la tot cazul prejudiciu 
asupra sentinței ce se va aduce asupra acţiunei prevazute în 
pct c) $. 3, adecă asupra sentinței de segregare. 

Sub asemenea împrejurări este de temut, că unii dintre 
proprietarii mari, sau foștii domni proprietari, prin procese de 
categoria prevăzută în $. 3 alinea d) vor scoate pe foștii urba- 
rialişti din folosinţa de paduri, pașunit şi trestiș, exerciată în li- 
niște până aci, şi astfel în detrimentul foştilor iobagi vor pre- 
judecă sentințelor de segregaţiune. Sunt însă de părerea, că şi 
interesele de stat reclamă, ca poporul ţaran să fie aparat în 
contra oricărei scurtări neindreptaţite, deoarece așa cred, că nu 
zace în interesul nici unui stat de a aveă o clasă de farani rui- 
naţi și necapabili de a suportă greutăţile statului, Decj fiindca 
acţiunea prevăzută în $. 3 pct d) pe de o parte este de prisos, 
iar pe de altă parte poate deveni periculoasă, propun ștergerta 
acestui alineat» *) 


*) Din „Telegraful Român“, anul 1880, nrul 71. 

Tot la acest paragraf vorbește și deputatul român 
Parteniu Cosma următoarele: 


«Auzii dela dl referent o teorie de drept, care trebue să 
mărturisesc, că până în acest moment nu o am cunoscut. Nici 
eu nu aflu a fi la locul său acel punct, pe care voește dl Stră- 
voiu să-l scoată din proiect, pentrucă nu pricep, cum să se 
poată dovedi negaţiunea. Este lucru absurd, ca eu să dovedesc 
ceva ce nu există, şi mai cu seamă în procesele urbariale, unde 
uzul este proba principală, unde <praesumtio jurise totdeauna 
este pe lângă celce e în posesiune. Aceasta ar fi «actio nega- 
toria». (Referentul: Da!) 

Am cercat în extinsa motivare ce ne stă înainte, ca să aflu 
cauza pentru care se cere întroducerea acestui punct nou, dar 
raportul comisiunei nu conţine nici un cuvânt despre aceasta. 
Însă nici după explicările ce le auzii acum nu sunt mai luminat 
decât inainte de aceea, şi mi-e teamă, că aici zace ceva ascuns, 
şi sub acest titlu se vor urzi altfel de procese decât celece ni-se 
pun în vedere, procese ce nu le putem prevedeă, cari, cel puţin 
o parte a lor, pot deveni foarte dăunătoare pentru partide. 

A zis dl referent, că această dispoziţiune este propriamente 
identică cu cea din punctul c), căci tot una este, dacă fostul 
proprietar va intentà acţiune pozitivă pentru împărțirea pășunei 
şi pădurei între sine şi foştii sai iobagi, ori negativă, — ca deoa- 
rece dreptul foştilor iobagi nu se bazează pe titlul urbarial, să 
se exchidă dela folosirea acelora, — dreptul proprietarului nu-l 
pofi restrânge. 

Dacă este tot una, apoi punctul atacat întradevăr este de 
tot superiluu, căci intentarea acţiunii pentru segregare este im- 
pusă fostului proprietar prin lege. Aceea dară la toată întâm- 
plarea el trebue să o urzească. În procesul de segregare se va 
desbate chestiunea usufructului din toate punctele de vedere, 
şi dacă acela se bazează pe titlu urbarial, vor căpătă şi foştii 
iobagi partea ce le compete, din contră, vor fi respinşi. 

Repet, după explicările auzite mă tem, că scopul acestui 
punct nu este acela ce ni-se prezintă. Deci, considerând că şi 
după cele zise de dl referent este superfluu, vă rog ca primind 
propunerea dlui Străvoiu, să-l scoateţi din proiect. 

Cu acestea aş termină, de cumva mar fi în acest §. un 
punct, despre care am vorbit la desbaterea generală, fără ca să 
fi obţinut vre-un răspuns dela dl ministru. Mi-am luat voe adecă 


www.dacoromanica.ro 


n 59 — 


şub decursul despațerij geyțerale a atrage ațențjuneą otţor. caşe 
asupra unei împrejurări, la care mi-ar fi plăcut să capat niscai 
desluşiri dela dl ministru de justiţie, dar n'am fost norocos a le 
căpătă, deci sunt silit a aduce de nou lucrul pe tapet. 

Se zice la punctul 5): +în acţiunile pentru răscumpărarea 
prestaţiunilor rescumpărabilez. Pentru una dintre referinţele ce 
se subsumă sub acest punct, care este foarte ponderoasă, n'avem 
dispoziţie în legea materială, deci noi facem aci dispoziţiuni 
formale în privinţa unui lucru, despre care mavem lege mate- 
rială. Este această chestiune cuprinsă în $. 26 al patentei urba- 
riale, unde se zice că: qprintro dispoziţiune specială se va arătă, 
sub ce condițiuni şi în ce mod să se răspundă capitalul de des- 
daunare, şi cum să se răspundă celor îndreptăţiţi renta de 5%, 
cu cooperarea autorităților ces. regeşti». Acestea sunt prestaţiuni 
aproape de o natură cu remanenţiile din Ungaria, unde pă- 
mântul rămâne în proprietatea celuice-l posede, şi numai pre- 
stațiunile trebue răscumpărate. Aceasta este o rană pe corpul 
justiţiei, deschisă de 32 de ani, pe care însă nu se nizueşte să o 
vindece, nici legislațiunea, dar nici chiar proprietarii din Tran- 
silvania, căci o vindecă ei cu totul altmintrelea, acasă. 

Li-se adjudecă dreptul în privinţa rescumpărării prestațiu- 
nilor, li-se stabileşte și cheia după care prestaţiunile au să se pre- 
țuiască, mm Çuria reg. însă prin sentenţă enunţă, că proprietarii nu 
vor puteă căpătă suma de răscumparare, pânăcând legislațiunea 
nu va aduce lege în această privință, ceeace invoalvă presupu- 
nerea, că răscumpărarea va trebui să se efectuiască prin mijlo- 
cirea statului. Pentru restanţele prestaţiunilor nu sunt numai po- 
sesorii actuali răspunzători, ci mai mult foştii proprietari, cari 
mau solicitat prestarea, căci la cererea lor autorităţile politice 
au fost datoare a sili pe respectivii la împlinirea prestaţiunilor 
susținute până la desdaunare, dar mau făcut-o, și astfel bieţii 
oameni sunt astăzi însărcinaţi cu o restanţă de pe 32 de ani. 

Pe baza sentințelor urbariale împrocesuiază foştii proprie- 
tari pe foştii zileri, etc, pentru restanţele de prestațiuni înaintea 
judecătoriei sumare, care cu desconsiderarea legii de prescrip- 
țiune îi judecă să răspundă valoarea prestaţiunilor restante, și 
fiindcă aceasta după preţuire este cu mult mai mare decât ade- 
vărata valoare a însuş teritorului la care se refere, li-se ia pă- 
mântul pe sama fostului proprietar, şi încă fostul proprietar trece 
de generos, că se mulțămeşte cu atâta. 

În acest mod, fireşte, azi mâne 'nu va mai fi substrat de des- 
daunare, dar pe această cale se deposedează în mod ilegal mii 
de proprietari mici, şi totuş nu s'a aflat nici măcar un deputat 
ardelean, care să-și fi ridicat vocea în aceasta chestiune în fa- 
voarea poporului. Rog deci pe dl ministru de justiție, ca să-mi 
promită că se va îngriji, ca să se aducă legea pusă în prospect 
în patenta urbariala».*) 


Pusă la vot, propunerea deputatului Nicolae Străvoiu 
cade. Paragraful se votează nemodificat. 

La paragraful 6 vorbește deputatul Parfeniu Cosma 
următoarele: 


«Primesc votul separat (al minorităţii din comisiunea judi- 
ciară), din motivele expuse de domnul antevorbitor. (Teleszky 
Istvân). Nu voiu reflectă la amandamentul deputatului Ugron, 
căci presupun şi cred, că nici domnul referent al comisiunei ju- 
diciare nu-l va acceptă. Eu însă aș dori mai vârtos să atrag 
atenţiunea onoratei case asupra importanţei acestei chestiuni, 
dacă aceasta ar mai fi cu putință, pentrucă nu numai în Tran- 
silvania, dar nici chiar în Ungaria nu este atât de simplă și atât 
de ușor de executat această chestiune, precum li-se pare unora. 

Binevoiţi a vă gândi, care va fi urmarea, dacă vom înlesni 
prea tare comasarea. Aceea, că în fiecare comună a Transilva- 
niei se va urzi câte un proces de comasare. Câte comune, atâtea 
procese. Vă rog să vă cugetaţi, că mai peste tot, teritorul Tran- 
silvaniei nefiind apt pentru comasare, aceasta va produce o ne- 
mulțămire generală. Şi închipuiţi-vă apoi situaţiunea în care va 
ajunge Transilvania prin executarea cu orice preţ a comasării. 
Eu numai în acel caz aş consideră de corăspunzatoare scopului 
și necesară pentru Transilvania înlesnirea propusă, dacă sar 
puteă constată, că comasarea este absolut necesară și de dorit 
peste tot locul în Transilvania. Aceasta însă în general, nu numai 
în privința Transilvaniei. dar nici Chiar în privința Ungariei, nu 
se poate afirmă. Comasarea nu este atât de veche încă, pen- 
truca dupa rezultatele produse să se poată afirmă despre ea, că 
este un bine absolut, şi că este de dorit executarea ei cu orice 
preţ. Şi așa cu atât mai puţin se poate spune, că se poate și 
trebue executată pretutindenea în Transilvania cea muntoasă, 

ünde foarte puține teritorii se află, în cari proprietarii nici să nu 
fie avizaţi la sistemul de trei hotare şi la prasirea vitelor. 

Eu așa cred, domnilor, că nici proprietăţile cele mari nu 
vor aveă prea mare preţ în Ardeal, dacă proprietarii cei mici 
de pe hotar cu ele vor fi siliți să-şi părăsească vetrele strămo- 
șeşti, pentrucă și proprietatea mare numai așa valorează ceva, 
dacă în apropierea ei sunt braţe lucratoare destule, cari sa o 
cultive. 

Dacă comasarea nu se efectueşte cu consensul ambelor 
părţi, invoalvă vătămarea sfinţeniei dreptului de proprietate, 
pentrucă de câteori este silit cineva să se despartă de proprie- 
tatea sa pentru voia altuia, aceasta se poate întâmplă numai cu 
vătămarea sfințeniei dreptului de proprietate. Deci, dacă per- 
mitem o asemenea faptă, cel puţin să o facem după principiul 
adoptat şi întralte locuri, nefiind vorba de interesele statului, 
care principiu întru toate este decizător în state constituţionale. 
Acesta este principiul majorității. 

Acest principiu este adoptat și în Ungaria în legile de cari 
a amintit și deputatul Teleszky, adecă în art. de lege XXX şi 
XXXI dela 1848, în al căror înțeles, aceia cari cer proporțio- 
narea și comasarea trebue să posadă partea cea mai mare a 
hotarului. 

Recunosc și eu însumi necesitatea și rezultatul cel bun al 
comasării acolo, unde se poate efectul după dreptate. Dar fiindcă 
efectuirea ei după dreptate este lucrul cel mai greu, nu mi-ar 
plăceă, ca în chestiunea aceasta gravă să nimicim principiul 
majorităţii, pe care se bazează constituționalismul. Din aceste 
consideraţiuni îmi iau voe a recomandă spre primire următorul 
amandament: În alinea 3, în locul cuvintelor a patra parte, să 
se pună «partea mai mare de jumătate».*) 


Mai vorbesc alți deputați maghiari, iar deputatul 
român Parieniu Cosma răspunde unuia din ei (Elekes 
György) în chestie personală următoarele: 


«Cer cuvântul pentru rectificarea cuvintelor mele rău in- 
terpretate de domnul antevorbitor. Onorată casă! Nu vreau să 
mi-se impute, că aș fi de opiniunea, că comasarea este absolut 
periculoasă. Eu nu am zis aceasta, ci am zis, că nu consider 
comasarea de o necesitate absolută pentru Transilvania, şi că 


*) Din Telegraful Român , anul 1880 Nr: 72. 


www.dacoromanica.ro 


a 898 = 


execntarea ei cu orice preț nu ar fi salutară. Și aserțiunea aceasta 
o susțin şi astăzi».*) 

Propunerea lui P. Cosma nu se primeşte. 

Intre paragraful 7 și 8 propune baronul Kemény 
Kâlmân un nou paragraf. Vorbește la obiect deputatul 
român Parteniu Cosma următoarele: 


«Mă mir foarte, că domnul ministru de justiţie, care nu 
cunoaşte de loc referinţele din Transilvania, ia lucrul atât de 
ușor, şi chestiunea aceasta, care între referințele din Transilvania 
este una din cele mai grave, o cualifică de o simplă chestiune 
de poliţie silvanală, respective de câmp. 

Domnii deputaţi din Transilvania tot cu aceea ne întim- 
pină, că noi nu cunoaştem referințele de acolo, deci să le dăm 
pace, nici să nu ne ridicăm cuvântul pentru ele, şi cu aceasta 
înving, căci sunt unii, cari sub aceasta înțeleg şi altceva. «La 
noi nu e regulat nimica, noi suntem în stare mai rea decât un: 
gurenii, căci la noi înainte de 1848 nimic nu s'a terminat, abiă 
sa început ceva, însă în urma evenimentelor cunoscute nu s'au 
putut continuă lucrările şi am ajuns acolo, că nu avem lege 
care să ne apere, ci suntem aruncaţi pradă». Aşa zic ei, nu ştiu 
cui, deși nu aici, dar în cercuri private, 

Numai foştii domni feudali sunt cauza, că în Transilvania 
referințele de posesiune sunt mai încurcate decât în Ungaria, 
pentred atunci, când ar fi putut, nu și-au împlinit datorința, 
mau făcut în această privinţă nici măcar atâta, cât au făcut cei 
din Ungaria. În Transilvania nu s'au nizuit foştii domni feudali 
să-şi facă alodiatură, la ei nu a fost măsura avuţiei: «câte 
mii de jugăre are cutare proprietar», ci aceea: «câţi iobagi are»? 
Scopul lor a fost să aibă cât de mulți iobagi, cari să le lucre, 
dela cari să culeagă zecimea și nouimea, (a zecea şi a noua 
parte din producte) iar soartea iobagului să nu se reguleze, 
pentruca acesta să fie silit a lucră pentru domnul său cât va 
voi acesta. Acesta fiind scopul, foarte bucuros Sa învoit domnul, 
ca iobagul să-i lăzuiască cât de multe păduri, cari ca atari nu 
aveau valoare, numai pentruca să-i dee a noua, respective a 
zecea parte şi să plătească contribuţia. 

Aceasta e originea enclavelor, din cari se nizuesc acum 
să scoată pe foştii iobagi. Dar foştii iobagi nu au făcut lăzui- 

tura, nici în contra voii domnilor, nici în contra legii, căci în 
Transilvania iobagii au fost adevăraţi sclavi ai domnilor, ci le-au 
făcut chiar pentru promovarea intereselor domnilor lor. Ei bine, 
acuma pentrucă pădurile sunt mai cu preţ, să se exproprieze 
fostul iobag din pământurile pe cari de secole le-a cultivat şi 
îmbunătaţit străbunii săi, şi în locul lor să i-se deă astfel de pă- 
mânt, care nu corespunde valorii moşiei sale şi sistemului sau 
economic? Dacă se va întâmplă aceasta, foştii iobagi se vor 
ruină, şi nu se cere mare dar profetic pentru a prevedeă, că 
dacă nu va urmă alt rau, cel mult peste 10—20 de ani cea 
mai mare parte dintre ei nu va mai fi în această ţară, ci vor 
fi siliți să facă și ei aceea ce fac ungurenii, să emigreze, Do- 
brogea nu este departe, acolo este pământ destul, și-l capătă 
în dar, cu scutire de contribuțiune. Nenorocirea noastră și astăzi 
este aceea, că suntem prea puţini. Cel puţin de 4—5 ori atâția 
locuitori de cum sunt astăzi ar puteă nutrì această țară. Și apoi 
voim să-i perdem și pe aceştia, prin deposedare, motivată cu 
fraze de acestea? Dar pe cine vom așeză în locul lor? 

Imi pare foarte rău, că o dispoziţie atât de periculoasă se 
încearcă a se vâri în lege, numai așa, per mops, şi că dl refe- 
rent se preface că nu poate vorbi în numele comisiunei, dar 
în numele său primește propunerea, ceeace-şi are însemnătatea 
sa pentru deputaţii ardeleni. Eu îmi ţin de datorință a atrage 
atenţiunea onoratei case asupra gravităţii acestei chestiuni şi a 
declară, că dacă nu mi se ia în consideraţiune această reflec- 
tare, primirea propunerei va fi pentru Transilvania o adevărată 
deposedare. V'am spus părerea mea, şi cu aceasta îmi spăl mâ- 
nile, Dvoastră binevoiţi a decide».*) 


După ce au vorbit şi alți deputați, a luat cuvântul 
deputatul român George Pop de Băsești şi a rostit în 
chestia din desbatere următoarea vorbire: 


Am auzit foarte des accentuându-se aici în cameră, că 
deputaţii aleşi în Ungaria propriu zisă nu cunosc raporturile din 
Transilvania, și cu deosebire nu cunosc referințele, cari există 
acolo între foştii domni feudali și foştii lor iobagi. Eu o cred 
aceasta pe deplin, onorată casă, pentrucă întru adevăr, acolo 
referințele sunt foarte curioase. Deputaţii însă, cari au petrecut 
cu atențiune desbaterile de astăzi, şi-au putut câştigă convin- 

gere despre referințele de acolo. Mă provoc numai la tonul și 
expresiunile de cari sau folosit deputaţii Ugron Gâbor și Hor- 
vâth Gyula în discursurile lor. Dacă veţi binevoi a le apreciă 
acelea psihologicește, veți puteă deduce consecvenţe despre re- 
ferințele ce pot să existe acolo, între foştii domni feudali și fo- 
ştii iobagi. 

Eu din incidentul, că dl Ugron Gábor în privința luării în 
posesiune a imobilelor şi a folosirii neconturbate a acelora în 
timp îndelungat se folosise de o nomenclatură, care întru adevăr 
nu se află în legile nici unei naţiuni din lume, numindu-o — 
furt, şi fiindcă în jurul dsale se născuse o dizonanţă, — s'a ni- 
zuit de repețiteori să o şi dovedească, — îmi propusesem, ca 
în numele foştilor iobagi să protestez în contra acestei maniere. 
Dar după ce dl Pulszky o faci aceasta întrun mod foarte energic, 
nu mai vorbeam, dacă dl Horváth Gyula nu susţineă acea aser- 
țiune. 

Nu am ce face, dar caută să o spun, că înaintea dnilor 
deputaţi din Transilvania o clasă a poporului din Ardeal nici 
nu are alt nume decât pe acela, care este împreunat cu furtul, 
adecă numele de kof. Eu nu am provocat amărăciunea, dar 
dacă alţii o provoacă, eu nu mă feresc de ea. Domnii Ugron 
Gâbor şi Horvâth Gyula s'au declarat astfel despre propunerea 
din chestiune, ca și când am trăi în evul mediu, în sclăvia cea 
mai crasă, când se ziceă, că «Rusticus praeter mercedem sui 
laboris nihil habeat». 


Foarte bine a observat prezidentul și un membru al co- 
misiunei juridice, că în Ardeal mii de locuitori sunt așezați prin 
enclave, și trăesc acolo de 100—200 de ani, cu familiile lor, nu 
furând, nu ca hoţi, ci cu consensul respectivilor proprietari, fa- 
când prestaţiuni grele. Deci eu în numele bietului popor pro- 
testez în contra unor asemenea nomenclaturi, și deși acestea 
sunt arme cu două tăișuri, nu voiu să le întorc în contra ace- 
lora, cari Sau folosit de ele faţă cu foștii iobagi. 

Cu amărăciune am fost necesitat, onorată casă, să reflectez 
la această chestiune de pâne. Vă rog însă, ca aceasta chestiune, 
dela care, vă pot asigură, că depinde pacea sau turburarea Ar- 
dealului, să binevoiţi a o deslegă fără preocupare, cu “înțelep- 
ciune și după dreptate»,*) 

Vorbește la obiect încă deputatul român Petru Mi- 
halyi, rostind vorbirea următoare: 


Onorată casă! Dacă maş îi îndoit despre plausibilitatea 
temerilor acelora, cari cer transpunerea propunerei domnului 
deputat Kemény Kálmán la comisiunea juridică pentru exami- 
nare şi raportare, mi-ar fi dispărut orice îndoială după rectifi- 
carea domnului propunător, căci însuși domnul propunator nu-și 
înțelege propunerea așa, precum o înţeleg alți domni oratori, 
cu toate că despre dânsul trebue să presupun, că se va fi 
ocupat cu o chestiune atât de momentuoasă cel puţin 24 de ore. 

Domnul propunător mărginește valoarea propunerei sale 
numai la enclavele neîmpopulate, voeşte deci să o aplice numai 
față cu acele poene, cari nu sunt provăzute cu case. Mai mulţi 
dintre oratorii ce sau exprimat însă merg mai departe, și voesc 
să comaseze și enclavele provăzute cu locuinţe, și pe proprie- 
tarii acestora să-i deposedeze. 

Fiind deci în privința ponderosităţii propunerei atât de di- 
vergente părerile celorce o sprijinesc, deoarece sunt convins, 
că față cu unele dispozițiuni din propunere vin în coliziune în- 
semnate interese de ale proprietarilor mari cu ale celor mici, 
vă rog, ca la singuraticele dispoziţiuni ale propunerei să proce- 
dați cu precauţiune și precugetare cuviincioasă, și spre acest 
scop să dispuneţi, ca propunerea deputatului Kemény Kálmán 
să se transpună la comisiunea juridică spre pertractare și opi- 
nionare, 

Ce priveşte aserțiunea unor domni oratori, că o parte a 
proprietarilor mici din Transilvania şi-ar fi câştigat poenele pe 
cari le au printre păduri prin ocupări nepermise, prin violență 
şi prin furt, îmi iau voie a mă declară cu toată rezoluțiunea, 
că trag la îndoială veracitatea acestei aserţiuni. Cea mai mare 
parte a acestor posesiuni s'au făcut la provocarea și cu învoirea 
domnilor feudali. In vechime pădurile ca atari nu aveau nici o 
valoare. Şi ca totuş să aducă vre-un venit, înșiși domnii feu- 
dali chemau oamenii tnai săraci ca să lăzuiască, și pentru vre-o 
taxă în bani, ori alte prestaţiuni, să ocupe și folosească lăzui- 
turile. In acest mod au ajuns ei posesorii enclavelor, după cari 
au dat prestaţiunile, până când le-a desființat legea. Tot ase- 
menea referințe au fost și în comitatul Maramurășului, vecin cu 
Transilvania, dar a stigmatiză aceste proprietaţi cu o origine 
atât de nelegala, cum o făcură unii domni deputaţi ardeleni, 

cari vorbiră înaintea mea, nime nu s'a încumetat a face, şi nici 
nu se poate face. Primesc propunerea lui Chorin».*) 


Punându-se la vot propunerea deputatului Kemény 
Kálmán, ca şi enclavele să se jee în considerare la re- 
gularea de proprietate, ea se primește din partea casei. 
La paragraful 8, care urmează, vorbește deputatul român 
Parteniu Cosma, rostind vorbirea următoare: 


«Onorată casăl Dupa paragraful acesta, în chestiunea de 
permisibilitate a comasării, cu abatere dela chestia de permisibi- 
litate a regulării, se restrânge dreptul de apelaţie, încât numai 
în acele cazuri se admite apelarea la forul al treilea, când cele 
două instanțe nu au decis asemenea. Eu nu aflu restrângerea 
aceasta, nici cu scop, nici necesară, mai vârtos acuma, dupăce 
sa luat la cheia permisibilității și averea celor de sub tutelă, 
ori curatelă.  Restrângerea se motivează cu aceea, că e lucru 
foarte simplu, fiind vorba mai mult de calculare, prin urmare 
nu este lipsă de atâtea apelaţiuni. Dar lucrul totuș nu e așa 
de simplu precum se afirmă, pentrucă sunt a se socoti atâtea 
categorii de posesiune, încât se vor ivi chestiuni de controversă, 
cari vor trebui vertractate. Dacă chestiunea aceasta ar fi atât 
de simplă, precum se afirmă aici, ar fi de prisos chiar şi numai 
o apelaţie. Dar cumcă nici comisiunea nu a considerat-o a îi 
atât de simplă, dovedeşte împrejurarea, că paragraful contem- 
plează și cazuri de acelea, în cari forurile nu vor judecă ase- 
menea, pentru cari cazuri admite apoi apelaţiunea la forul al 
treilea. 

Domnii deputaţi din Transilvania ne întimpină totdeauna 
cu aceea, că în Transilvania referințele sunt atât de speciale, 
încât la acelea nu se pot aplică legile din Ungaria, și anume, 
mai vârtos pentru aceea, pentruca acolo referințele sunt mai 
neregulate decât în Ungaria. Ei bine, dacă referinţele de pose- 
siune din Transilvania sunt mai neregulate decât cele din Un- 
garia, urmează în mod logic, ca să se admită cel puţin atâtea 
apelaţiuni în Transilvania cu referințe neregulate câte se admit 
în Ungaria cu referințe mai regulate. In Ungaria, după legea la 
care sa provocat însuș domnul ministru în motivarea sa, adecă 
după §-ul 6, art. X dela 1832, este admisă în asemenea che- 
stiuni apelaţiunea fără restrângere. Apoi tot domnul ministru 

spune mai departe, că este lucru natural, ca în chestiunile de 
regulare a posesiunei să se urmeze tot acele principii, cari au 
servit de bază la art. X §§-ii 6—10 dela 1832—36. Drept aceea, 
considerând, că eri s'a mai amplificat §-ul 6 cu adaogerea averii 
celorce sunt sub tutela şi curatelă, ceeace nu eră de prevăzut 
atunci, când a fost stilizat paragraful din chestiune; considerând 
în fine, că constatarea averilor acestora, pe lângă coniuziunile 
ce domnesc la noi în chestiunile de ereditate şi de carte fun- 
duară va da ansă la multe alegaţiuni, îmi iau voie a face un 
amandament pentru admiterea apelaţiunei şi la forul al treilea, 
fara restrângere. Amandamentul meu e urmatorul: 

In alinea 3 dupa cuvântul «tabla regească» sa se pună ur- 
matorul text: iar de acolo la curia regească, ca for suprem, 
intra dominium», apoi celelalte cuvinte să se elimineze. In care 
caz alinea întreaga ar sună așa: «Pe baza declaraţiunilor par- 
tidelor şi a datelor procurate, tribunalul regesc decide asupra 
permisibilitații comasării, care deciziune se poate apelă la res- 
pectiva tablă regească, iar de acolo la curia regească, ca for su- 
prem, intra dominium» .*) 


Propunerea nu se primeşte. Se votează textul ori- 
ginal. La paragraful 12 vorbeşte deputatul român Par- 
teniu Cosma următoarele: 


«Onorată casă! In paragraful acesta o chestiune pur civilă 
se preface în chestiune urbarială în privinţa remediilor de drept, 
și din acest motiv, deși faţă cu ea se susține procedura civila, 
totuș reînoirea procesului se exchide. Eu nu aş puteă motivà 
această dispoziţiune decât cu presupunerea, că de aici încolo 
regulările și comasarile abiă vor dură un an, doi. Dar după pre- 
misele primite eri, nu cutez a speră aceasta, ci sunt convins, 
că unele procese de natura aceasta vor dură și în viitor câte 
10—15 ani. Chestiunea pentru susținerea stării actuale a pose- 
siunei în cauzele -de regulare și comasare însă este foarte pon- 
deroasă pentru respectivii; şi prin aceea, că nu numai s'a sub- 
tras dela competența de până acuma și se lipseşte chiar şi de 
dreptul de renovare, ea în mai multe cazuri poate să devină pa- 
gubitoare, Caci precum am spus, sunt prospecte, că procesul 
va dură mai mulți ani, şi dacă vre-una dintre parți din cauza 
vre-unei intimaţiuni defectuoase nu se va înfăţișă la pertractare, 

sau din cauza vre-unei apărări rele din partea advocatului va 
perde procesul, neputându-l renovă, va fi lipsita de usutructul 
ce-i compete, sub toată durata procesului urbarial, Eu deci spre 
evitarea acestui rău aş voi să susțin praxa de astăzi din Tran- 
silvania, susținută şi pentru viitor în Ungaria, ca adecă să nu 
lipsim pe omul nedreptăţit de renovarea procesului, daca va 
aveă pentru aceasta motive acceptabile, cu atât mai vârtos, că 
prin aceasta regularea, respective comasarea nu sufere de loc. 
Spre acest scop fac următoarea propunere: Alinea a doua din 
Ş-ul 12 să se termine cu cuvântul drept, în care caz întreaga 
alinee ar sună astfel: «In chestiunile acestea se observă toate 
normele ar. de lege LIV dela 1868, referitoare la procedură, la 
probe şi la remediile de drept>.*) 


Propunerea nu se primește. La paragraful 13 vor- 
beşte iarăș deputatul român Parfeniu Cosma următoarele : 


«Eu nu primesc nici una dintre propunerile facute, ci aflu, 
că decât ambele e mai bun textul original. Nici la un caz nu 
m’aş puteă învoi cu domnul Pulszky în aceea, că decât mini- 
strul, mai bine să numească comisiunile administrative pe ingi- 
nerii autenticatori. Contra aceșşteia aș aveă o mulţime de argu- 
mente. Dar nu pot acceptă nici cele spuse de domnul Lukács 
Bela, nu pentrucă doară nu ar fi corect între împrejurări nor- 
male, ca tribunalul să numească pe inginerii autenticatori, ci 
pentrucă cunosc mai multe cazuri în Transilvania, şi cred că le 
cunoaște și domnul ministru, cari au putut să-i dee ansă, ca sa 
iee acest drept din mâna tribunalului. Cunosc un proces urba- 
rial, în care tribunalul, în contra protestului foştilor iobagi, a în- 
cuviințat lucrarea inginerilor, deşi unii oameni capătau mai mult 
pământ decât le competeă, iar alții au fost şterşi de pe faţa pă- 
mântului, căci când a venit rândul la ei, inginerul nu mai aveă 
pământ de împărțit. Ca să se îndrepte nedreptăţile comise de 
inginer, cu consentimentul tribunalului, a trebuit să delege mi- 
nisteriul alt tribunal, care apoi a cassat tot şi a ordonat împăr- 
tire nouă. 

După asemenea premise vă mărturisesc, că în privința 
aceasta aflu mai mare garanţie chiar și în ministeriu, decât în 
tribunalele din Transilvania. Eu însă nu aflu de mai puţină în- 
semnătate funcțiunea inginerului cooperator, decât vad că i-se 


*) Din «Telegraful Român , anul 1880, Nr. 76, 

atribue aci funcţiunei inginerului autenticator. Despre inginerii 
cooperatori nu am auzit nici un cuvânt, deși aș fi dorit sa aflu 
în motivare, ce dispoziţiuni voeşte ministrul sa faca în privința 
acestora şi ce îndrumări voeşte comisiunea judiciara să dee mi- 
nistrului în privința cuprinsului instrucţiunei referitoare la ingi- 
neri? Și anume, cine va aveă dreptul să aleagă pe inginerul 
funcţionător? Binevoiţi a luă în considerare, că la comasari totul 
atârnă dela lucrările inginerului. 

Dupăcum este compus proiectul de lege, şi dupăcum cred 
că se va și primi, la comasarile din Ardeal nu se va întâmplă 
aceeace sa întâmplat la cele din Ungaria, unde posesorul a 
ales inginerul, dar el l-a şi plătit, ci se va întâmplă aceea, că 
minoritatea va alege inginerul, şi-l vor plati împreună, deci ma- 
joritatea va contribui mai mult la plată, fără ca să aibă vre-o 
influenţă asupra alegerii inginerului. 

Această diferință esenţială merită la tot cazul atenţiune, 
pentrucă partea cea mai mare a influenţei inginerului se va re- 
feri la averea acelora, cari îl plătesc, dar nu l-au ales. Deci eu 
cred, că procedura cea mai justă ar fi, mai ales dacă spesele 
se vor plati după proporțiunea posesiunii, ca toţi cei interesaţi 
să participe la alegerea inginerului funcţionător, iar dacă nu Sar 
puteă uni asupra persoanei, să se dee dreptul de controla ace- 
lora, cari mau ales, şi aceștia apoi sa aleagă pe inginerul auten- 
ticator. Astfel va fi posibil, ca părţile să se controleze una pe 
alta. Mi-ar fi placut, dacă comisiunea judiciară ar fi clarificat 
chestiunea aceasta, și în acel caz poate că nici nu faceam pro- 
punere. Dar fiindcă aceasta nu s'a întâmplat, vă recomand spre 
primire urmatoarea propunere: 

La Ş-ul 13 să se mai pună următoarea alineă noua: Pe 
inginerul funcţionător îl aleg toate partidele interesate, iar daca 
în privinţa aceasta ele nu sar puteă învoi, atunci pe inginerul 
funcţionător îl vor alege posesorii parții mai mari a teritorului 
de comasat, iar pe inginerul autenticator îl va alege ceealalta 
parte>.*) 


După explicările date din partea ministrului de ju- 
stiție Pauler, că aceasta se va spune în instrucțiune, de- 
putatul P. Cosma își retrage propunerea. Se votează 
paragraful în textuarea originală. 


*) Din «Telegraful Român», anul 1880, Nr. 76. 

La paragraful 18 vorbește deputatul român Parteniu 
Cosma următoarele: 


«Eu cousider amandamentul deputatului Veszter de ne- 
cesar şi corăspunzător scopului, pentrucă după proiectul acesta, 
sub tot decursul procedurii meritorice nu va fi pertractare me- 
ritorica. In Ungaria, precum v'am mai spus, se pertractează cu 
mult mai simplu chestiunea de admisibilitate, dar apoi se da 
mai multă însemnătate chestiunii în merit, când fiind procurate 
toate datele necesare, se dă voie părţilor să pertracteze chestiunea 
din toate punctele de vedere. Din contră, în Transilvania, precum 
se vede, chiar în acest stadiu, când datele vor sta la dispozi- 
țiune, nu va fi nici o pertractare, iar prin aceasta se va depune 
în mânile judecătoriei o putere foarte mare, deși însuș dl mi- 
nistru a. zis în motivarea sa, că judecătorii din Transilvania nu 
sunt aşa de cualificaţi și practici, ca cei din Ungaria. 

Cine crede, că prin aceea, că în merit nu se va admite 
nici chiar o pertractare scurtă, şi precum se presupune, se va mai 
scurtă procedura, se înșală foarte, pentrucă curia regească, ca 
for suprem, de câteori a observat și cel mai mic defect în pro- 
cedura cauzelor urbariale, chiar din motivul, că acelea sunt de 
natură inchisitorică, totdeauna a nimicit întreaga procedura și a 
ordonat pertractare nouă. Așa sa urmat până acuma, şi tot ase- 
menea se va urmă și în viitor, pânăcând cauzele urbariale se 
vor consideră de natură inchisitorică, şi precum văd, ele se con- 
sideră pentru Transilvania de natură mai inchisitorică decât 
pentru Ungaria. Drept aceea, și chiar acelora, cari cugeta, că 
accelerează procedura respingând amandamentul lui Veszter, 
eu le recomand acest amandament, ca cel mai corăspunzător 
punctului lor de vedere».*) 


Se primeşte paragraful în textuarea originală. Se 
pune de nou în discuţie paragraful 15, care a fost dat 
comisiunei pentru a-l textuă de nou. Vorbește deputatul 
român Parfeniu Cosma următoarele: 


«Eu nu pot să fiu de acord cu interpretarea domnului ra 
portor, pentrucă aceea nu âr aveă rezultate bune. Lucrul prin- 
cipal este, ca experţii să fie neinteresaţi față de ambele părți. 
Dacă sar dovedi, că unii dintre experți sunt interesaţi, nu în- 


*) Din Telegraful Român , anul 1880, Nr.. 77. 

teleg ce ar strică aceea, dacă reclamarea în contra lor s'ar luă 
[a protocol? In cazul acesta judecatoria, daca voeşte, cel puțin 
va puteà respectà temerile ivite. Dreptaceea, eu primesc alinea 
așa, cum a stilizat-o domnul deputat Teleszky .*) 


Paragraful se votează în textul original. La para- 
graful 27 vorbeşte iarăș deputatul român Parteniu Cosma 
următoarele : 


«Tribunalele din Transilvania au întrodus în procesele ur- 
bariale o praxă, care dupa părerea mea e greșita. Anume, daca 
succede parților sub decursul procesului a se împăcă în una 
ori altă chestiune, împăciuirea se alătură la acte și se ia spre 
ştire, întocmai ca în Ungaria, iar celelalte chestiuni se supun 
aprecierii judecătorului. Judecatorul la aducerea sentinţei nici 
nu mai reflecteaza la chestiunile împacate, ci își extinde sentința 
numai asupra acelor chestiuni, în cari nu a succes împăciuirea, 
și astfel intimează părților o sentință defectuoasă. În Ungaria 
nu se urmează astfel, ci judecătoria cuprinde în sentința toate 
chestiunile, cari au format substratul procesului, atât cele rezol- 
vate prin împăciuire, cât și cele supuse judecătoriei, și numai în 
motive arată cauzele pentru cari sunt provăzute în special che- 
stiunile așa cum sunt. Această praxă aș dori să se întroduca şi 
în Transilvania, ca părţile să nu fie silite cu sentința în mâna 
să scormonească actele procesuale prin arhivele tribunalelor, ca 
să vadă ce au de făcut, ci sentința ce o capată să fie oglinda 
întregului proces. 

Aşa cred, că această praxă nu ar fi daunoasă nici pentru 
Transilvania, şi presupun, că și domnul raportor, ca jurist practic, 
cel puţin în aceasta propunere va fi de acord cu mine. Pro- 
punerea pe care v'o recomand spre acest scop este urmatoarea: 
Alinea a doua (Ş-ul 27) să se redacteze în modul urmator: Tri- 
bunalul decide în o singura sentință asupra tuturor chestiunilor 
pertractate. În privinţa punctelor în cari s'au împăcat parțile, ne- 
condiționat serveşte ca cinosura împaciuirea, iar dispoziţiunile 
ei au să fie trecute în sentință».**) 


Propunerea deputatului Cosma cade şi se primește 
paragraful în textuarea originală. Deputatul român Par- 
) Din Telegraful Român , anul 1880, Nr. 77. 
**) Din Telegraful Român , anul 1880, Nr. 78. 

teniu Cosma a mai vorbit apoi la paragraful 32 urmă- 
toarele: 


«Onorată casa! Atât domnul Ugron Gábor, cât şi domnul 
Orbán Balázs, mai vârtos pentru aceea nu primesc votul separat 
(al comisiunei), pentrucă, cum zic domniile lor, în Transilvania, 
și îndeosebi pe teritorul săcuesc, nu au fost referințe urbariale, 
prin urmare nu există nici o analogie în această privință între 
Ungaria şi Transilvania. De aci ar urmă consecvența logică, ca 
domniile lor să propună vre-un paragraf, după care acolo, unde 
înainte de 1848 nu au fost urbarialităţi, prin urmare ma existat 
factor, care să fi fost obligat să supoarte spesele comasării, să 
fie suportate spesele comasării în proporţiunea posesiunei. Dom- 
niile lor însă nu fac aceasta, ci fiindcă sunt unele locuri, unde 
nu au existat referințe urbariale, pentruca să scape de spese, 
pun în categoria aceasta Ardealul întreg. 

Dar aceasta nu se poate afirmă în general, precum nu stă 
nici aceea ce zice domnul Orbân Balăzs, că adecă foștii domni 
feudali din Transilvania nu ar fi căpătat atâta despagubire, cât 
cei din Ungaria, cari mai pot speră ceva şi din remanențţii. Din 
contră, posesorii din Transilvania au primit mai multă desdau- 
nare pentru posesiunile lor decât cei din Ungaria, căci precum 
am mai spus, în Ungaria, aceia cari au posesiuni asemenea celor 
din Transilvania, pentru cea mai mare parte a posesiunii lor 
nu au căpatat încă nici o desdaunare, ci vor capătă numai după 
terminarea regulării urbariale, iar interesele numai dela ziua exe- 
cuțiunii urbariale, pe când cei din Transilvania pentru asemenea 
posesiuni au căpătat deja de mult şi capitalul de desdaunare, şi 
le compet şi interesele dela început. 

Dar sunt multe locuri în Transilvania, — guvernul ştie 
prea bine, — unde proprietarii, pentru unele vii sădite în locuri ur~ 
bariale, pentru cari şi-au primit deja de mult desdaunarea ur- 
batiala, au căpătat şi obligaţiuni de răscumpărarea zacimei. Eu 
deci nu pot acceptă punctul de vedere al dnului Ugron Gâbor. 
L-aş acceptă prea bucuros, precum am spus, în astfel de cazuri, 
în cari întru adevăr nu există factor, care înainte de aceasta 
dupa lege a fost obligat să supoarte spesele. 

Asemenea m'aş învoi, ca pentru acele cazuri, unde se exe- 
cută comasarea separat, fără regulare de posesiune, să se afle 
o cheie mai justă și mai echitabilă pentru suportarea speselor. 
Dupăcum este stilizat însă paragraful acesta, acel favor cu care 

sa lăudat domnul raportor în cuvântul său de întroducere, spu- 
nând, că în privinţa speselor l-a exoperat comisiunea judiciară 
față cu proiectul guvernului, după analogia legilor din Ungaria, 
nu este altceva decât o amăgire, un nesze semmi, fogd meg 
jól . Pentrucă eu nu-mi pot închipui proprietari, cari să efec- 
tuiască comasarea separat de regularea posesiunii, ştiind bine, 
că combinându-le laolaltă, capătă un astfel de premiu. Numai 
un act este pe care trebue să-l facă posesorul separat pentru 
comasare, adecă după Ş-ul 10, punctul 8), măsurarea prin in- 
giner şi calcularea teritorială a posesiunii individuale. Numai 
această lucrare nu are el să o facă atunci, când își regulează 
posesiunea. Deci dacă vede, că combinându-le toate laolaltă, nu 
numai cea mai mare parte a speselor o vor suportă foştii iobagi, 
ci chiar și preţul posesiunilor deposedate înca se va suportă 
în cea mai mare parte de înșiși deposedaţii, nu se va află nici 
chiar un proprietar în Transilvania atât de generos, încât să nu 
facă comasarea combinata cu regularea posesiunii. Din aceste 
consideraţiuni primesc votul separat .*) 


La ceialalți paragrafi ai proiectului de lege nu a 
mai vorbit nici un deputat român. Legea a fost votată 
și din partea casei magnaţilor, în şedinţa din 12 lunie 
n. 1880. 


In chestia publicării legilor. 


În ședința din 13 Noemvrie 1880 a dietei, la des- 
baterea deschisă asupra raportului şi proiectului de lege 
al comisiunei financiare despre editarea şi punerea în 
vânzare a legilor ţării și a colecției de ordinațiuni mini- 
steriale, a vorbit deputatul român Parteniz Cosma ur- 
mătoarele : 


«Onorată casă! Eu așa cred, că scopul acestui paragraf 
nu e numai acela, ca ediţia oficioasă a legilor sa se vândă în 
mod cuvenit, ci și acela, ca sa se dee ocaziune fiecărui om 
dator să cunoască legile, ca să le poată căpată și să le poată 
cunoaște cuprinsul. 

Au fost plângeri şi până acuma totdeauna în casa, ca le- 
gile nu vin publicate dupăcum sar cuveni, respectiva, nu sunt 
luate măsuri potrivite, ca legile sa fie publicate după cuviința 


*) Din Telegraful Român , anul 1880, Nr. 79. 

și aduse la cunoştinţă. La aceasta s'a răspuns, că legile Še tipă- 
resc în toate limbile, dar nu le cumpară nime. Eu ştiu, că prea 
puţine exemplare se cumpara din ediţia de legi facuta în limbile 
nemaghiare. Dar motivul principal e acela, că mai ales comu- 
nele nici nu ştiu, ca pot să treacă în budgetul lor comunal în 
fiecare. an preţul astoriel de. legi. Eu nu vreau sa mă pronunţ 
în contra procurarii din partea fiecărei comune a colecţiei de 
legi tiparite în text oficios şi în limba statului, dar aș vrea să 
fie luat în paragraf, ca astfel de comune, cari au limbă proto- 
colara proprie, să fie îndatorate să cumpere şi ediţia tiparită în 
limba lor protocolară. Cu aceasta se ajunge scopul, care se vede 
ca-l are paragraful acesta, anume, de a trece ediția maghiară a 
legilor, dar se ajunge şi scopul principal al legii, acela de a îi 
în stare respectivii să cunoască şi să ințeleaga legea. Sunt foarte 
multe comune în cari de giaba se va află colecţia de legi în 
limba statului, pentrucă cea mai mare parte dintre cei chemaţi 
să o execute nu va înțelege legile. 

lmi iau deci voie a prezentă o mică modificare, ca anume, 
după cuvintele acestea: în limba statului câte un exemplar» sa 
se mai pună cuvintele: «eşi în limba proprie protocolară . Pe 
calea. aceasta comuna va fi silită să cumpere două exemplare, 
unul în limba statului, altul în limba ei protocolara».*) 


Propunerea nu se primeşte. Ministrul-prezident şi 
totodată ministru de interne Tisza Kâlmân a declarat 
însă, că comunele poz să-și cumpere legile şi în limba 
lor protocolară. Să nu fie însă si/ife să o facă aceasta. 


Desființarea comitatului Severin. 


Conform promisiunei, ministrul de interne a pre~ 
zentat dietei încă în cursul anului 1880 proiectul de lege 
despre regularea stărilor de lucruri din comitatul Seve- 
rinului, în înțelesul, ca comitatul să fie desființat și în- 
corporat la comitatul Caraș, care de aci încolo se va 
numi comitatul Caraș-Severin. Proiectul de lege a fost 
pus în discuţie în ședința din 22 Noemvrie 1880. L-a 
recomandat spre primire raportorul comisiunei admini- 
strative, Péchy Jenő, şi l-a combătut deputatul român 
George Ioanoviciu, dupăcum urmează: 


*) Din Ziarul Dietei, volumul 14, pagina 355, 

«Onorată casă! Înainte de toate vreau să fac observare cu 
privire la o afirmare a stimatului domn raportor. A binevoit sa 
spuna, că atunci când Sa discutat chestia aceasta, nu tocmai de 
mult, casa ar îi recunoscut necesitatea de a se alatură comi- 
fatul Severinului la vre-un municipiu. Cu ştirea mea casa n'a 
hotărît nimica în privinţa aceasta, ci -a luat simplu la cunoştinţa 
declaraţia domnului ministru de interne, că în Octomvrie va 
prezentă proiectul de lege referitor la regularea comitatului Se- 
verin. Am aflat de necesar să premit aceasta, fiindcă eu tocmai 
în contra modului de-rezolvare, recomandat din partea proiec- 
tului de lege, vreau să ma pronunţ, iar dacă ar stă aceeace a 
accentuat domnul raportor, nu aş puteă să vorbesc nimica în 
privinţa aceasta. 

Proiectul de lege din întrebare, întrucât cuprinde regularea 
desăvârșită a afacerilor din comitatul Severinului, îl primesc cu 
bucurie, fiindcă pune capăt nesiguranței, care a durat destul de 
lung. Modalitatea recomandată însă nu pot să o primesc, și eu 
sunt convins, că oricare din celelalte două modalităţi amintite 
în motivarea ministerială ar corăspunde cu mult mai bine sco- 
pului. Aceste două modalităţi sunt: ca comitatul Severinului, ori 
cu actualul teritor şi cu actuala poporaţiune, ori apoi mărit cu 
o parte din teritorul vre-unui municipiu vecin, să fie organizat 
ca municipiu independent. Lucrul acesta l-a decis deja legisla- 
țiunea dela 1873, şi poporaţiunea comitatului Severin a așteptat 
cu dor până astăzi ca să-l vada realizat. Dar domnul ministru 
de interne nu primeşte nici una din aceste modalităţi, ci pro- 
pune unirea comitatului Severin cu comitatul Caraș. Inainte de 
foate ne spune motivarea, „că în comitatul Severinului lipsesc 
aproape de tot elementele necesare în vieața constituţională 
pentru formarea corpului -de funcţionari și compunerea repre- 
zentanței municipale. 

Ce se atinge de lipsa elementelor pentru formarea cor- 
pului de funcționari, impărtașesc vederile domnului ministru de 
interne. Dar nu-i împărtășesc parerea, ca poporațiunea din co- 
mitatul Severin nu ar fi în stare să compună din oamenii pro~ 
prii o reprezentanță comitatensa. Dar să presupunem, că așa sta 
lucrul, cum spune stimatul domn ministru de interne. Dar lu- 
crul acesta a fost ştiut dejà înainte cu ani de zile. O spune și 
motivarea, că lipsurile acestea emaneaza din natura lucrului. A 
fost păcat deci, că sa prelungit provizoriatul atât de mult, 

Corpul de funcţionari fa tot cazul are să fie importat acolo. 
A trebuit și până acuma sa fie importat, şi poporaţiunea din 
comitatul Severinului sa împăcat cu faptul acesta, A zis, că nu-i 
pasă că se impoartă funcţionarii, numai să fie buni. Aşa dara, 
dacă rămâne municipiu independent comitatul Severinului, ar 
alege de funcţionari tot oameni din alte comitate, Și aceasta nu 
ar formă pedecă pentru executarea art. de lege XXII din 1873, 

E altă chestie apoi, că poate poporaţiunea comitatului Se- 
verin să compună din sinul ei o reprezentanță tomitatensă, 
care sa corespundă misiunei sale? După motivare nu poate. 
E o afirmare, care cu greu va puteă fi întărită cu date. Dar 
una trebue să accentuez. Poporaţiunea comitatului Severin a 
fost până acuma în situație specială pe terenul atesta față cu 
conducerea de stat. Comitetul comitatens, înființat în mod pro- 
vizor, cum ştiu, ani de-arândul nu a fost compus decât din 
douazeci și câţiva de foşti militari, şi dacă nu mă înșel, din un 
membru aparținător inteligenţei. Cumcă reprezentanța aceasta 
a avut figură monstruoasă, e de prisos să o spun. Inteligența 
a fost exchisă de tot din reprezentanţă. Iar inteligenţa şi acolo, 
ca pretutindenea în lume, e chemată să iee parte decizatoare, 
la pertractarea și rezolvarea afacerilor municipale. Nu e deci 
cu dreptate a se spune, atât de categoric, că inteligenţa, şi 
peste tot poporaţiunea din comitatul Severinului, nu e în stare 
să compună o reprezentanță de dai doamne din sinul ei. Tot 
aşa de. cu nedreptate ar fi, dacă profesorul nu ar admite pe 
elev la examen, cu motivarea, că ştie despre el înainte, că are 
să cadă, 

După a mea părere sunt și în comitatul Severinului 
elemente, cari garantează mersul regulat al administraţiei, dacă 
cumva nu presupunem, că tocmai poporaţiunea comitatului Se- 
verin e compusa numai din idioţi, și dacă nu cerem cumva 
acolo pentru cunoașterea lucrurilor administrative și viaţa con- 
stituțională măsura, pe care nu o are majoritatea din reprezentan- 
tele celoralalte comitate. In cazul că se primeşte proiectul acesta 
de lege, când va fi vorba de lucrurile din Severin în reprezen- 
tanța comună din Lugoj, sigur că nu noi, cei din Caraș, vom 
luă cuvântul în privința aceasta, ci aşteptăm dela cei din Se- 
verin, ca ei să ne spună ce e de făcut acolo, cum sunt rapor- 
turile şi ce rele au să fie vindecate, Și dacă presupunem, că 
membrii municipali din Severin pot să-și spună în Lugoj du- 

rerile, trebue să presupunem, că o pot face aceasta și în Ca- 
ranseheș, în adunarea municipală a comitatului Severin. 

Mai spune motivarea, că erogaţiunile administrative ale 
comitatului Severin consumă o mare parte a contribuţiei ce o 
plăteşte statului, Acesta e fapt, care nu poate fi negat, şi la tot 
cazul merită să fie ţinut în vedere. Dar aşa cred, că se poate 
ajută şi aci. Dacă interesul statului reclamă negreşit investirea 
vre-unui teritor cu drepturi municipale, și daca teritorul acesta 
nu poate, fără a se păgubi pe sine, să poarte singur cheltue- 
lile legate de împlinirea acestor datorinţe, ce e mai natural decât 
aceea, că în astfel de caz statul dă ajutor municipiului, în o 
măsură oarecare! Spesele acestea statul nu le va simți, şi făcân- 
du-le, statul procedează numai în interesul propriu. Motive fi- 
nanciare deci asemenea nu pot împedecă, după părerea mea, 
executarea art. de lege XXII dela 1873, adecă organizarea co- 
mitatului Severin, ca municipiu independent. Fără a le ţinea 
acestea în vedere eu cel puţin nu-mi pot închipui o rezolvare 
cu “succes a chestiei cu cassa manuală. 

Să vedem acum, onorată casă, ceealaltă parte a monetei. 
Proiectul de lege prezentat ce garanță ne dă cu privire la o 
administraţie bună? Datele statistice din motivare sunt în contra 
unirei Carașului cu Severinul. Extinderea şi poporațiunea Ca- 
raşului e foarte mare. Carașul ar puteă să cedeze din popora- 
țiunea de 273,872 suflete, dacă ar fi necesar, o bună parte co- 
mitatului Severin. Dar nu numărul sufletelor formează puterea, 
ci aceea, că ce elemente se țin de un comitat? Pentru Caraş 
eră mai de folos, dacă nu i se luă Biserica-Albă. Lucrul acesta, 
aşa cred, nu e necesar să mai fie motivat. Caraşul are destul 
cu cei 273,000 de locuitori ai ei. Mă tem, că dacă i se mai 
adaogă 104,000, poporaţiunea Severinului, şi va aveă o popo- 
rațiune de 377,000 suflete, nu va fi în stare să facă o admini- 
straţie în regulă. Pe mine nu mă mângăe aceea, că şi alte co- 
mitate, de ex. Nyitra, Timiş, Torontal, nu sunt mai puţin îm- 
populate decât comitatul Caraș-Severin. 

Nu-mi este scopul să atac administraţia acestor comitate, 
Observ însă, că pe lângă o astfel de extindere, cu un număr 
atât de mare de suflete, chiar dacă e un corp de funcționari 
bun în comitat, o administraţie bună și corectă nu e cu putinţă, 
Aşa e aceasta pretutindenea, dar mai ales în patria noastră, unde 
din lipsa mijloacelor de comunicaţie, din lipsa de cualificație a 

funcționarilor administrativi, mai ales a funcţionarilor cercuali, 
precum şi din lipsa de bunăstare a comunelor, e foarte nece- 
sară o îngrijită și eficace controlare din centru, în toate direc- 
țiunile. Intreb deci acum, ar fi oare în stare comitatul Caraş- 
Severin sa controleze după cerinţe afacerile acestei poporaţiuni 
de 377,000 de suflete? După credinţa mea — nu. Mă tem deci, 
că împreunarea plănuita, în loc de a uni puterile, le va moleși. 
lată deci, onorată casă, motivele, cari mă îndeamnă să nu votez 
proiectul de lege din desbatere».*) 


A vorbit ministrul-prezident Tisza Kálmán, în fa- 
vorul proiectului de lege, pe care apoi casa l-a votat 
în general și în special, și comitatul Severinului a în- 
cetat de a mai există, ca comitat independent, ci a fost 
încorporat la comitatul Carașului. 

In restul acestui ciclu parlamentar nu a mai vorbit 
nime în dietă dintre deputaţii de naţionalitate română. 

In ziua de 1 Iunie 1881 dieta și-a ținut apoi ultima 
ședință. Prezidentul a făcut un expozez despre activitatea 
din acest ciclu de trei ani a dietei, și declarându-i agen- 
dele terminate, a învitat deputaţii, ca în ziua următoare, 
2 Iunie 1881, la orele 11, să-și dee întâlnire i în pa- 
latul regal din Buda, unde Maiestatea Sa va face în- 
chiderea solemnă a dietei, prin mesaj de tron, ceeace 
așa s'a și întâmplat. 


Închiderea parlamentului. 


Cuvântul de tron, rostit cu ocaziunea închiderei ci- 
clului parlamentar 1878—1881, a fost următorul: 

«Stimaţilor domni magnați și deputaţi! Iubiţilor mei cres 
dincioși! In 20 Octomvrie 1878, la începutul periodului dietal 
terminat acuma, salutându-vă, am dat expresiune simțului, că 
avem lipsă de concursul înţelept, puternic și patriotic al Dvoastre. 

Ne serveşte spre bucurie putând declară, că speranţele pe 
cari le-am avut în acest sprijin, ni Sau împlinit. Acest sprijin 
ne-a dat putinţa, ca în butul sarcinelor celor nouă, cari au atins 
monarhia noastră, și prin urmare şi pe iubita noastră Ungarie, 
ocolind toate mijloacele păgubitoare pentru creditul statului, să 


*) Din Ziarul Dietei, volumul 15, pagina 98—99, 

putem acoperi erogatele extraordinare și să plătim partea re- 
stantă din marea datorie îlotantă ce apasă statul, 

Acest sprijin a dat mai departe legislativei şi guvernului 
posibilitatea de a se ocupă cu succes de deslegarea acelor che- 
stiuni de supremă ordine, cari trebuiau regulate în interesul 
buneistari şi a desvoltării iubitului nostru regat Ungaria. 

Nu poate fi intenţiunea noastră să înşiram toate câte s'au 
facut în această privinţa; trebue însă să indicăm, că sa creat 
legea necesara pentru scutul monarhiei noastre, sa reînoit pactul 
financiar de mai nainte între Ungaria și Croato-Slavonia în con- 
formitate cu justele pretensiuni, și s'au înactivat o serie întreagă 
de legi, cari au scopul de a suplini adânc simţitele lacune pe 
terenul justiţiei, administraţiei și economiei naţionale. 

Codul penal creat în ciclul parlamentar premergător s'a 
înactivat, completându-se cu codul despre abateri (transgresiuni). 
S'a facut apoi legea concursuală și s'au delăturat defectele cele 
mai neapărate din procedura civilă. 

Pentru scutirea siguranţei persoanei şi proprietăţii s'a creat 
legea de organizare a serviciului despre siguranţa publică. 

Chestiunea cardinală despre acvirarea şi perderea indige- 
natului unguresc sa regulat prin lege. 

Sau delaturat mai multe și mari defecte din rețeaua dru- 
murilor ferate, de o însemnătate atât de mare pentru comuni- 
caţiune, s'a asigurat juncţiunea cu orientul, iar legea despre li- 
niile vicinale ne-a dat posibilitatea de a trage şi teritoriile mai 
depărtate de liniile principale de comunicaţie, pe cât s'a putut, 
în cercul acestora. 

Legea despre păduri a satisfăcut o trebuinţă de mult sim- 
țită, iar legea despre favorurile date industriei indigene poate îi 
privită ca un pas însemnat spre scopul de a delătură unilatera- 
litatea relaţiunilor economice ale ţării, şi de a exoperă, ca nu 
numai economia rurală să fie aproape exclusivul izvor al na- 
țiunei. 

Cruţarea observată în manipulaţiunea budgetului de stat, 
împreună cu devotamentul dovedit de nou fața cu sarcinile sta- 
tului și vrednic de deplina noastră recunoștință, a facut cu pu- 
tință, ca conversiunea unei considerabile părţi a datoriilor de 
stat să se prefacă într'o datorie mai avantagioasă pentru stat și 
să poată fi întrodusă, susținându-se întru toate drepturile credi- 
torilor, 

Nizuinţei rezolute, serioase și patriotice, ce sa manifestat 
pe toate terenele vieţii publice este a se atribui, că pentru re- 
clădirea orașului Seghedin, nimicit de valurile Tisei în anul 1879, 
nu numai Că Sau facut toate cele de lipsă din partea legisla- 
tivei, ci lumea întreagă patrunsa de simpatii ealduroase a con- 
tribuit întrun mod nepomenit la alinarea nenorocirei celor 
greu loviți. 

tim prea bine, că mai sunt înca multe de facut, dar ex- 
perienţele de pâna acuma ne dau garanţa, că abstracţie facând 
dela alte chestiuni, timpul care ne sta la dispoziţie special pentru 
organizarea şi desvoltarea afacerilor interne va îi folosit şi în 
viitor cu deplin devotament, și se va face tot ce pare a fi de 
dorit cu privire la interesele spirituale și materiale, ce pâna 
acuma nu s'a putut face, pentru timpul cel scurt. 

O garanţă pentru aceasta vedem şi în relaţiunile externe, 
cari ne dau o speranţa întemeiata, ca popoarele noastre se vor 
puteă bucură în linişte de binecuvântarile pacii, fiindcă buna- 
voinţa reciproca între puteri dă posibilitatea de a rezolvi pe 
cale de pace chestiunile ce se ivesc din când în când. 

Un eveniment mai înveselitor sa întâmplat în timpul mai 
recent, cununia iubitului nostru fiiu, a arhiducelui și clirono- 
mului, cu princesa regala Stefania din Belgia. Acele sentimente 
de bucurie, iubire şi alipire, ce sau manifestat întrun mod atât 
de stralucit din partea tuturor popoarelor mele, din partea iu- 
bitului meu regat Ungaria, au dat dovezi nouă, că națiunea e 
predomnita de iubirea de patrie şi în acelaș timp de fidelitate 
cătră coroană, spre fericirea şi gloria amândurora. 

Dumnezeu să binecuvinte legatura salutata cu bucurie și 
felicitată din partea popoarelor, pentruca împreunata fericire a 
naţiunei şi a tronului să ramâna asigurata pentru toată posteri- 
tatea, Primiţi mulţamita noastră calduroasă pentru sârguinţele și 
ostenelele Dvoastre, Primiţi şi împartașiţi comitenţilor Dvoastre 
sincera noastra salutare regala. Prin aceasta declaram dieta ac- 
tuală de închisă .*) 

În vederea faptului, că cu privire la atitudinea ale- 
gătorilor români în fața nouelor alegeri se luaseră ho- 
tărîri în conferența naţională din Sibiiu, deputaţii români 
nu au adresat nici de astădată nici un apel alegătorilor lor. 


°) Din Telegraful Român , anul 1881, Nr. 61. 

Încheiere. 


Încheiem o altă epoca în vieaţa noastră publică na- 
țională. Am puteă să o numim epoca persecuţiunilor, 
terorismului și a volniciilor. Nu e nici o mirare, că ac- 
tivitatea noastra politică-naţionala din acest period de 
nouă ani nu a fost atât de mănoasa, ca cea din anii de 
mai nainte, pentrucă o goană nebună se începuse pe 
atunci în contra Românilor, dar și în contra celoralalte 
naţionalităţi din patrie, din partea organelor subalterne 
ale guvernului prezidat de Tisza Kâlmân, pentru a 
smulge din inimele oamenilor și cea din urmă schintea 
de sentiment şi de datorință naţională. Mijloacele nu 
se prea alegeau; și funcţionarul care întrebuinţă pentru 
ajungerea scopului mijloacele cele mai drastice, eră cel 
mai vazut şi mai distins, şi lui i-se iertau toate păca- 
tele, chiar și cele ce se loveau de câte un paragraf al 
codului penal. In urma terorismului fără seamăn și a 
persecuţiunilor fără sfârşit, e foarte natural deci, că a 
întrat un fel de sfiala, de teamă, chiar şi în inimile celor 
buni ai noștri, cari în situaţia dată credeau că e mai 
bine să stee la o parte, în rezervă, și să aștepte să 
treacă noua năpasta peste capul poporului nostru. 


Nu puteau în zilele acestea de teroare, mai ales în 
ale jumătaţii din urmă a acestui period de nouă ani, 
să convină 4—5 Români inteligenţi, fără să fie suspi- 
ționaţi, spionaţi şi denunţaţi, ca trădători de patrie. Erau 
consideraţi de duşmani ai patriei toți ceice comunicau 
cu vre-un naţionalist mai pronunțat, ori ceteau gazete 
naţionaliste. Urmarea a fost apoi aceea pe care a aştep- 
tat-o guvernul: slabirea însufleţirei pe întreaga, linie, și 
slăbirea interesului față de chestia naţională. Presa na- 
țională română, slab sprijinită, se redusese numai la 
două ziare: Gazeta Transilvaniei» din Braşov și Te- 
legraful Român din Sibiiu.  Incetase de a mai apărea 
Albina» cea energică în ton, condusă de V. Babeș, 
«Federațiunea», cea temeinică în fond, condusă de Ale- 
xandru Roman și Orientul Latin , organul Românilor 
tineri de pe atunci, condus de I. Lăpedatu şi T. Frâncu. 
In locul lor apăruse «Luminătoriul> în Timişoara și 

« Observatoriul» în Sibiiu, cari încă se luptau cu mari 
greutăți. Cărturarii noştri, ori trebuiau să între în apele 
uvernului, pentru a se puteă ferici, ceeace mulți au și 
ăcut, ori apoi să iee toiagul pribegiei în mână și să 
treacă în România, ceeace au făcut și mai mulți, mai 
ales dintre tinerii noştri de pe atunci. In modul acesta 
s'au rărit în mod simţitor rândurile conducătorilor po- 
porului nostru, cari rămăseseră iarăş cei din vremea veche 
pe cele mai multe locuri: preotul şi învățătorul. 

Durerea şi desnădejdea celor buni ai noștri creștea 
cu zilele, pentrucă vedeau cum guvernul merge din 
succes în succes cu planurile şi intenţiunile sale de des- 
naționalizare, și cum îndrăznelei sale, cu care fabrică 
legile păgubitoare pentru naționalităţile nemaghiare din 
patrie, nu i-se pune pedecă din nici o parte, şi în fa- 
vorul celor destinaţi să fie slăbiţi, asupriţi și desnaţio- 
nalizaţi, nu se ridică nici un glas de apărare, ori de 
protestare, din nici o parte. 

Guvernul își acopereă celelalte păcate mari și păgu- 
bitoare chiar şi pentru națiunea maghiară cu energia 
manifestată față de naţionalităţi, cari aveau să fie sdro- 
bite, — vorba ministrului-prezident de atunci, Tisza 
Kâlmân. De aceea, dupăce guvernul luase puterea din 
mânile naționalităților în comitatele locuite de ele, prin 
întroducerea virilismului, iar unde nu sa putut ajunge 
scopul nici pe calea aceasta, prin desființarea comitatelor 
românești, va să zică, dupăce s'a asigurat guvernul, că 
în jos nu va mai întimpină pedeci, ci poruncile și dis- 
poziţiunile sale vor fi împlinite întocmai, s'a apucat, cum 
am văzut, de maghiarizarea şcoalelor noastre, prin în- 
troducerea limbei maghiare ca studiu obligat în școalele 
poporale confesionale. A fost prima verigă în lanţul la 
care de atunci tot se lucrează mereu, în scopul, ca în 
el să ni-se încătușeze limba și înaintarea în cultură. Dar 
acest pas al guvernului a produs tocmai efectul contrar, 
nu cel dorit de guvern. A avut darul de a ne deșteptă 
pe toţi din amorţeala în care ne aflam. Am văzut, cum 
Arhiereii ambelor biserici sau pus în fruntea mișcării 
de apărare, — căci le erau atacate bisericile, autonomia 
bisericească, — şi păşirea lor energică a electrizat ini- 

mile credincioşilor, le-a desmorţit și le-a încălzit. Au 
sărit toţi și au format zid puternic în jurul Arhiereilor, 
ferm hotăriţi de a nu-și lăsă limba pradă capriţiilor unui 
guvern lipsit de conştiența datorinţei sale, care nu e 
aceea, de a băgă dușmănie între popoarele patriei, ci 
de a le face să trăiască în bunăînțelegere, spre binele 
și fericirea patriei. A urmat deci deșteptarea noastră, au 
urmat momentele de reculegere, închegarea din nou a 
rândurilor, şi la urmă impunătoarea conferență națională 
din anul 1881, ţinută în Sibiiu, cu înființarea partidului 
naţional român, şi cu stabilirea programului nostru po: 
litic de astăzi. 

lată deci, cum și aici, răul cel mare, care ne um- 
pluse de groază, atacul îndreptat în contra şcoalelor 
noastre, în contra autonomiei bisericei româneşti, a avut 
și partea sa cea bună: trezirea noastră din apatia în 
care ne aflam, 

La această redeșteptare au mai contribuit însă şi 
alte două evenimente mari și îmbucurătoare din vieața 
românească, cari ne-au umplut inimile de mândrie na- 
ţională, anume: premiarea marelui nostru poet Alexandri 
la Montpellier, (în anul 1878) pentru Cântecul gintei 
latine , cel mai frumos cântec dintre toate câte au fost 
prezentate la concurs din partea poeţilor mari ai tuturor 
naţiunilor de origine latină, și apoi succesele strălucite ale 
armatei române pe câmpul de răsboiu, în anii 1877 78, 
eroismul românesc dela Plevna, unde s'a arătat lumii, 
că Românul e şi acuma ostaș viteaz ca și în trecutul 
depărtat, iar neamul românesc e factor de care trebue 
să se ţină seamă, şi a cărui prietenie şi alianţă e de folos 
şi de mare preț fiecărei puteri europene. 

Toate acestea ne-au umplut inimile de încredere 
nouă în puterile noastre proprii, — ca neam cu însușiri 
frumoase și cu putere de vieaţă, — și ne-au adus la con- 
vingerea, că nu este putere lumească care să ne poată 
desființă ca popor, precum și la convingerea, că dacă 
Dumnezeul părinţilor noștri ocrotește şi înalță pe fraţii 
noștri din vecinătate, El nu poate să ne dee uitării nici 
pe noi, cari totdeauna în El ne-am pus nădejdea şi dela 
El am aşteptat ajutorul și mântuirea. lar până când Dum- 

nezeul părinţilor noştri e cu noi, avem să ne temem 
de nime, decât numai de El! 

Și nici nu ne vom teme, ci cu răbdare vom aşteptă 
să vină zilele ce zrebue să vină, în cari ni-se va recu- 
noaşte îndreptățirea de a trăi ca Români în patria aceasta, 
care e şi a noastră, de a ne desvoltă ca Români în cul- 
tură şi bunăstare, şi de a contribui ca Români cu pute- 
rile noastre la conducerea de stat, în proporţia forţelor 
noastre numerice. Pentrucă acesta a fost rostul politicei 
naţionale române în trecut, și acesta are să fie şi în 
viitor, până la plinirea vremii. 

